
Johdanto 


K =. vuosikirja on jälleen ilmestynyt. Olen pitänyt filosofian, 
politiikan ja median tutkimusblogiani vuodesta 2006 ja julkaissut ai- 
emmat verkkokolumnini kolmena kirjana Sensuurin Suomi! Kansanval- 
lan varkaat? ja Valhe kaatuu.3 Nyt on vuorossa tämä Minuutti on mennyt. 

Teoksen nimi viittaa fraasiin, jolla katkaistaan puheenvuorot poliitti- 
sissa toimielimissä. Tiedän toki, että blogikirjoituksen ei pitäisi olla edus- 
kuntapuheenvuoroa pitempi. Minuutin pitäisi riittää myös lukemiseen. 
Parhaiten mediassa menee läpi niin sanottu yhden lauseen totuus. 

Ongelmana on vain se, että politiikassa ei ole yhden lauseen totuuksia. 
Twitterissä piipitetyt parahdukset ovat väitteitä, jotka huutavat rinnalleen 
toista, sillä alkuperäistä ajatusta pitää aina jonkin verran korjata. Juuri 
tämä on dialogisen filosofian idea, mutta samasta asiasta saa voimansa 
myös Facebookin seinillä ja muualla internetissä harjoitettava läimäyttely. 
”Naamakirja” on erityisen sopimaton makrotason politiikkaa koskevaan 
argumentaatioon, sillä kyseinen foorumi oli alun perin tarkoitettu mikro- 
tason henkilökohtaiseen kanssakäymiseen. 

Kun erilaiset ihmiset kohtaavat sosiaalisen median gallerioissa, henki- 
lökohtainen muuttuu julkiseksi ja julkinen henkilökohtaiseksi, persoonal- 
linen poliittiseksi ja poliittinen persoonalliseksi, usein hyvin epäonnistu- 
neella tavalla. Siksi olen valinnut poliittisen keskustelun käymiseen es- 
seemäistä kirjoittamista tavoittelevan blogimuodon, jossa argumentit voi 
perustella filosofisella tai yhteiskuntatieteellisellä tavalla. En ole pyrkinyt 
tuomitsemaan, määrittelemään tai normittamaan, vaan analysoimaan, 
mikä on ihmisille ja yhteiskunnalle hyväksi. Tämä on myös filosofian klas- 
sinen ihanne. 

Politiikkaa ei voida tehdä elämäntaidon oppaiden viisauksilla, joissa 
kerrotaan, ”miten tulla minuutissa mystikoksi”. Tästä johtuu, etten ole ly- 
hentänyt puheitani minuutissa luettaviksi enkä suosi sähkösanomatyyp- 
pistä ilmaisua. Sen tapaisen argumentaation jätän niille poliittisen retorii- 
kan mestareille, joiden kiteytykset uutisoidaan niin sanotun valtamedian 
pulputuksessa. Filosofina minulla ei ole ollut varaa jäädä kiinni mielipi- 
teideni perustelemattomuudesta. Olenkin ilahtunut siitä, että sanomisiini 
luotetaan eikä minun tarvitse todistella asiantuntemustani, vaan olen 
henkilö, jonka ”asia tunnetaan”. 

Ajan kulumiseen liittyvällä teosnimikkeellä haluan viitata siihen, että 
maamme täyttää sata vuotta. Se on valtakuntien historiassa lyhyt aika: 
kuin minuutti kellon kehällä. Pelkään pahoin, että Suomen viimeinen mi- 


nuutti on mennyt Nato-junan jättäessä. Viimeinen minuutti on kulunut 
umpeen myös Euroopan rahaunionilta ja ehkä koko unionilta itseltäänkin. 
Lisäksi kulttuurimme ja elämäntapamme ovat viimeisillä minuuteillaan, 
sillä kehitysmaiden väestöräjähdys uhkaa ekologista tasapainoa ja rau- 
hanomaista elämää maapallolla. Minuutti on luonnollisesti mennyt myös 
minulta. Olisi tekojen ja toiminnan aika. 

Ne, jotka ovat tutustuneet aiempiin kirjoituskokoelmiini, tuntevat me- 
todiani, menetelmää, jolla filosofiaa harjoitan. Se perustuu kirjassani Dia- 
loginen filosofia esittämääni tutkimusotteeseen.* Pyrin saattamaan politii- 
kan, tieteen ja median ajankohtaiset ilmiöt filosofisen analyysin kohteiksi 
myös julkisen keskustelun foorumeilla. Siihen verkkokolumnit tarjoavat 
hyvän mahdollisuuden, sillä blogeissa asioita voi kommentoida ja analysoi- 
da sitä mukaa kuin ne tapahtuvat. Median valtavirrasta poiketen sovellan 
poliittisten ilmiöiden pohtimiseen filosofista ja yhteiskuntatieteellistä lä- 
hestymistapaa, mikä ei tosin merkitse asioiden tarkastelua taskulaskimel- 
la. Enimmäkseen kyse on ajankohtaisilmiöiden ideologiakritiikistä, mikä 
on yksi filosofian päätehtävistä. 

Tällaista keskustelua ei voisi käydä tieteellisissä aikakauslehdissä eikä 
yliopistollisen kustantamisen foorumeilla, sillä niiden julkaisukäytäntö on 
aivan liian hidas. Keskustelun tempo on nopeutunut internetissä niin, että 
perinteiset julkaisukanavat ovat tulleet kelvottomiksi aikaan sidotun kes- 
kustelun käymiseen. Puheenaiheet menettäisivät merkityksensä, ellei nii- 
hin voisi tarttua viipymättä. Filosofian ja yhteiskuntatieteiden vaikutta- 
vuus vaatii sitä, että ajankohtaisiin aiheisiin puututaan, kun niiden aika 
on. 

Miksi sitten julkaisen nämä kirjoitukset myös painettuina? Haluan do- 
kumentoida ajan virrassa elävää ajattelua. Näiden kansien väliin on kirjat- 
tu suomalaista poliittista historiaa. Ajan kuluminen on myös paljastavaa. 
Julkaisuviive auttaa erottamaan, mikä kulttuurin ilmiöissä on olennaista. 


Filosofiaa ja politiikkaa 


Tämä kirjoituskokoelma sisältää verkkokolumnini vuoden 2011 syksystä 
vuoden 2014 loppuun. Siten se on jatkoa kolmelle ensimmäiselle blogikir- 
jalleni, joissa julkaisin aiemmat kirjoitukseni alkaen vuodesta 2006. 
Temaattisesti vuosien 2011—2014 poliittista kiistelyä hallitsivat euron 
tukitoimet ja eduskuntakeskustelua homoavioliitot. Filosofiasta käytyä 
keskustelua leimasivat Pekka Himasen nollatutkimukset, jotka eivät saa- 
neet vastakaikua sen enempää poliitikoilta, kansalaisilta kuin hänen kol- 
legoiltaankaan. Välittömiä syitä Himasen kohtaamaan penseään vastaan- 
ottoon olivat hänen argumentaationsa liian korkea abstraktiotaso, suoma- 
laista yhteiskuntaa koskevien tarkastelujen alistaminen kansainväliselle 
näkökulmalle, siihen liittyvä todellisuudesta vieraantuminen, käsitteelli- 


nen moniselitteisyys ja yleinen idealismi. Muita, lähinnä muodollisia, syitä 
Himasen epäonnistumiseen olivat hänen hankkeeseensa suunnatut run- 
saat julkiset varat, joiden avokätinen myöntäminen heikensi hankkeen us- 
kottavuutta ja herätti epäilyksen filosofin sitoutumisesta liiaksi poliitti- 
seen valtaan. Näistä kaikista kirjoitan kolumneissani. 

Pyrin esittämään Himasen hankkeille vaihtoehdon kirjassani Kansallis- 
filosofinen manifesti, 5 mutta julkinen sana teki kaikkensa vaietakseen te- 
oksestani. Toisaalta tämä säästi minut sellaiselta persoonaan kohdistuval- 
ta ryöpytykseltä, jonka Himanen sai osakseen. Hänen Jyrki Kataiselta saa- 
mansa taloudelliset lahjukset eivät olleet kenenkään, eivät myöskään oi- 
keuskanslerin, oikeustajun mukaisia. Lisäksi Himanen antoi aihetta hen- 
kilökohtaiseen kritiikkiin toileilevalla käytöksellään. Julkinen sana keskit- 
tyi paheksumaan entisen suosikkifilosofin henkilökohtaisia edesottamuk- 
sia ilmeisesti siksi, että hänen kirjallisista esityksistään oli vaikea löytää 
mitään sellaista filosofiaa tai yhteiskuntapoliittista ohjelmaa, josta olisi 
voitu käydä asiallista keskustelua. 

Syksyllä 2013 eduskunnan tulevaisuusvaliokunta ja sen ”Kestääkö hy- 
vinvointiyhteiskunta” -jaosto lähestyivät minua. Yhdessä valiokunnan va- 
rapuheenjohtajan Olli Immosen ja muiden osallistujien kanssa toteutimme 
hankkeen, jonka tarkoituksena oli pohtia, miltä Suomi näyttää vuonna 
2030. Tuloksena oli ”Keksitään Suomi uudelleen” -projekti, jonka yhteydes- 
sä käytiin suuri kansalaiskeskustelu ja toteutettiin ”Kestääkö hyvinvoin- 
tiyhteiskunta” -kirjahanke. Teos julkaistiin syksyllä 2014, ja kirjasessa on 
myös oma, Suomen tulevaisuutta koskeva oraakkelinarvioni, jota voin 
luonnehtia dystopiaksi.6 

Internetissä keväällä 2014 toteutetun kansalaiskeskustelun ajatuksena 
oli, että tulevaisuuden suunnittelun ja rakentamisen ei pidä olla sellaista 
julistusmaista tai ylhäältä ohjautuvaa ennustelua, joka Jyrki Kataisella oli 
ollut mielessään hänen tilatessaan ohjelmapuheenvuoroja Pekka Himasel- 
ta. Omasta mielestäni kansanvaltaa pitää toteuttaa ja tulevaisuutta ra- 
kentaa niin, että päätös- ja vaikutusvalta pysyvät kansalaisten käsissä. 
Yhdessä tulevaisuusvaliokunnan kanssa halusin korjata asioiden tilaa pa- 
lauttamalla keskustelun oikeaan merkitysyhteyteensä: ihmisten itsensä 
päätettäväksi ja ratkaistavaksi. Tavoite oli, että kansalaiset voisivat ker- 
toa tulevaisuutta koskevia toiveitaan, unelmiaan ja pelkojaan poliittisille 
edustajille ja osallistua poliittisen todellisuuden rakentamiseen entistä 
suoremman kansanvallan kautta. 

Hanke onnistui sikäli hyvin, että poliittiset edustajat saivat tietoa sekä 
asiantuntijoiden että tavallisten kansalaisten näkemyksistä, toiveista ja 
odotuksista. Minulle ei tarjottu enkä myöskään pyytänyt toiminnastani 
maksua, joten hankkeeni merkitystä ei voitu arvioida euroina eikä senttei- 
nä. Tämä saattaa selittää sitä, miksi julkinen sana pyrki vaikenemaan 
hankkeestamme. Emme esittäneet helppoja täkyjä medialle, joka haluaa 
mitata kaikkea rahassa ja muuntaa kaikki tutkimusaiheet vain aineellis- 


immanenteiksi kysymyksiksi. Himasen toiminnalla puolestaan oli merki- 
tystä lähinnä herättämänsä arvostelun kautta. Olen julkaissut kaikki 
kymmenkunta Himas-kritiikkiäni kirjoituskokoelmissani. Yhteenvetomai- 
sesti tämän teoksen epilogissa on myös artikkelini ”Sofistien puliveivaus — 
Miten filosofista tuli poliitikkojen pillipiipari?”, joka julkaistiin alun perin 
Tiedepolitiikka-lehdessä 1/2013. 


Ilmapiiri kiristyi 


Julkista kohua herättäneiden aiheiden, kuten euroalueen kriisiytymisen, 
homoavioliittojen eduskuntakäsittelyn ja Pekka Himasen kukoistuspyrki- 
mysten, ohella tärkeiksi vuosien 2011-2014 aikana nousivat ulkoiseen tur- 
vallisuuteen liittyvät asiat. Nato-pata porisi poliittisen keskustelun taus- 
talla entiseen tapaan, kunnes sotilaallisen liittoutumisen merkitys aktuali- 
soitui aivan uudella tavalla Venäjän miehitettyä yllättäen Krimin alueen 
ja osan Ukrainasta SotSin olympialaisten jälkeen. 

Suomen Nato-keskustelu sai tällöin uutta pontta, sillä Euroopan turval- 
lisuustilanne oli ratkaisevasti muuttunut. Venäjän toiminta osoitti oikeiksi 
jo aiemmin esittämäni arviot, joiden mukaan Suomen pitäisi hakeutua Na- 
ton jäseneksi. Ilman jäsenyyttä Natossa Suomi on avuton kuin kumolleen 
käännetty kilpikonna, jolle venäläiset nauravat slaavilaista hörötystään. 
Ulkoisen turvallisuuden ongelmat näkyivät Venäjän tekemissä ilmatilan- 
loukkauksissa, joita alkoi sattua Itämeren alueella ahkerasti. 

Arabikeväästä ja Syyrian sisällissodasta alkanut pakolaiskriisi ei ehti- 
nyt Suomeen vielä tämän kolumnikokoelman kirjoittamisen aikana. Suo- 
meen saapui muutamia satoja pakolaisia Ukrainasta, mutta pääosa sotaa 
pakenevista hakeutui Ruotsiin. Koko Eurooppaa koetteleva pakolaistulva 
levisi yli mantereen vasta kesällä 2015, jolloin pakolaisia ja turvapaikan- 
hakijoita alkoi virrata myös Suomeen. 

Tämän teoksen nimessä oleva sana ”minuutti” juontaa etymologisesti 
juurensa latinan kielen fraasista ”pars minuta prima”, joka merkitsee 'en- 
simmäinen pieni osa”. Olkoon siis tämä kirja sellainen ”pieni sosiologinen 
etydi”, jolla Emile Durkheim nimesi erään teoksensa (Etude de sociologie). 
Sitä voisi seurata luontevasti ”toinen pieni osa”, pars minuta secunda. 
Niinpä tämän kirjan rinnalla ilmestyy teos Sanaakaan en vaihtaisi pois, 
joka koostuu verkkokolumneistani vuosilta 2015—2016. 

Näiden vuosien puheenaiheita hallitsivatkin sitten pakolaiskriisi ja ter- 
rorismin aalto, joka levisi pakolaistulvan myötä Eurooppaan ja Pohjois- 
Amerikkaan. Pakolaisuuden, islamin leviämisen ja terrorismin kasvun vä- 
lillä vallitsee selvä korrelatiivinen riippuvuus, jota havainnollistan kirjoi- 
tuksissani. Sanon teoksiani ”pieniksi” niiden muhkeasta sivumäärästä 
huolimatta, sillä en tohdi väittää kaikkea teosteni sivuilla olevaa tieteelli- 
seksi. Tieteellinen asenne on kuitenkin mukana kaikissa analyyseissäni. 


Laajensin tarkastelujani entistä enemmän median suuntaan samalla 
kun nimesin blogini ”filosofian, politiikan ja median tutkimushblogiksi”. 
Samaan aikaan ja eräänlaisen sotatilan merkiksi suomalainen media alkoi 
sensuroida kansalaisten esittämiä maahanmuuttokriittisiä näkemyksiä 
pelkän poliittisen korrektiuden ja vieraskoreuden merkiksi. Ristiriitaan 
median toiminnassa joutuivat tällöin häveliäisyys ja järki. 

Niin sanottu valtamedia alkoi polkea myös omia toimintaehtojaan, eli 
mielipiteiden- ja ilmaisunvapautta, ja sai sen vuoksi rinnalleen totuutta 
puolustavan vaihtoehtomedian. Tilanne muistutti valtamedian jo vuonna 
2008 aloittamaa sananvapauden kuohintaa, josta kirjoitin ensimmäisessä 
blogikirjassani Sensuurin Suomi. Sananvapauden ja totuuden puolustajia 
alettiin tuolloin vetää käräjille ”vääristä sanoista”, mikä merkitsi erään- 
laista rikosta filosofiaa ja kansalaisten perusoikeuksia vastaan. 

Poliittiseen retoriikkaan ponnahtanut valhemedian käsite on puoles- 
taan peräisin valtamedian lasitaloista, joista alettiin kivittää niin sanottua 
vaihtoehtoista mediaa. Varsinainen valhemedia on kuitenkin valtavirran 
media itse, sillä valehtelu on vallankäytön keskeinen ominaisuus, väline ja 
menetelmä. Ei ole valtamediaa, joka ei salailisi, suodattaisi ja valehtelisi. 

Haluamalla leimata kiusallisiksi kokemansa kilpailijat ”valheellisiksi” 
niin sanottu valtamedia on osoittanut omaa arvostelukykyään mitätöivää 
matalamielisyyttä. Erilaisten näkökulmien väittäminen ”valheiksi” kertoo 
yrityksestä omistaa totuus. Tässä valossa näyttää siltä, että yhteiskunnal- 
liseen todellisuuteen on syntynyt kaksi keskenään kilpailevaa paradigmaa 
tai tulkintaa, joista toisen muodostaa valtamedian puhaltama viherva- 
semmistolainen kupla, ja toisen se, joka pyrkii tuomaan kansalaisten nä- 
kemykset esiin maahanmuutto-ongelmien ja Euroopan unionista satelevan 
ripityksen takaa. 

Taistelu sananvapaudesta on jatkunut entistä kärjistyneempänä perio- 
din 2011-2016 aikana. Ne, joita kiinnostavat maahanmuuton kritisoimi- 
nen, terrorismin torjunta, länsimaisen elämäntavan ja yhteiskuntajärjes- 
telmän puolustaminen, sananvapaus, sensuurin vastustaminen, vaihtoeh- 
tomedian asema ja populismileimojen merkitys, voivat perehtyä kirjaani 
Sanaakaan en vaihtaisi pois. Sen sijaan tämä kokoelma on pyhitetty lä- 
hinnä Euroopan unionin ja euroalueen kritisoimiselle, seksuaalipoliittisen 
ahdasmielisyyden arvostelulle sekä sosiaali- ja talouspoliittisille teemoille. 


Politiikan kriisiytyminen 


Eurooppalaiset arvot ja arvostukset ovat luonnollisestikin aivan eri asioita 
kuin Euroopan unionin rakenteet. Arvot ja arvostukset eivät asu hbyro- 
kraattisissa järjestelmissä vaan ihmisten todellisuudessa. Siihen verrattu- 
na Euroopan unioni on pelkkä muodollinen luomus, hallintohimmeli, jonka 
toimintaperiaatteet ovat lainatut katoliselta kirkolta. 


Puolustan luonnollisesti eurooppalaisia valistusihanteita sekä niihin 
liittyviä demokratian ja arvoliberalismin periaatteita. Mutta näkemykseni 
niiden toteuttamisesta on toisenlainen kuin vallassa olevalla EU-eliitillä. 
Parhaiten kansanvalta ja valitusihanteet toteutuvat silloin kun kansakun- 
tien itsemääräämisoikeus on mahdollisimman suuri. Kansallisvaltio on he- 
geliläis-snellmanilainen Järjen instrumentti, jonka kautta hyvinvointiyh- 
teiskunnat on luotu ja ylläpidetty. 

Vuosiin 2011-2014 mahtuivat neljät Suomessa järjestetyt vaalit: vuoden 
2011 eduskuntavaalit, vuoden 2012 presidentinvaalit ja kuntavaalit sekä 
vuoden 2014 europarlamenttivaalit. Niitä kaikkia kommentoin tässä kir- 
jassa. Trendi on selvä: kansallista etua puolustava suuntaus on noussut 
pysyväksi tekijäksi politiikkaan. Todennäköisesti se jatkuu ja säilyy elin- 
voimaisena niin kauan kuin Euroopan unionin vaikeudet jatkuvat, toisin 
sanoen unionin romahtamiseen tai sen vaikutusvallan kaventamiseen 
saakka. 

Euroopan unioni on liiaksi puuttunut kansallisvaltioiden sisäisiin asioi- 
hin. Se voisi ehkä toimia EEC:n kaltaiseksi vapaakauppa-alueeksi palau- 
tettuna. Vapaakauppa ei edellytä yhteistä valuuttaa eikä väestöjen vapaa- 
ta liikkuvuutta maasta toiseen. 

Vuonna 2011 tein epäonnistuneen yrityksen aloittaa poliittisen osallis- 
tumisen ja nousta kansanedustajaksi. Tuota episodia olen kuvannut jo 
edellisessä teoksessani. En ole katkera tappiosta, sillä kannatusta ei pääs- 
ty mittaamaan, kun ehdokkuutta ei myönnetty. Lisäksi politiikan ulkopuo- 
lella pysytteleminen on ollut minulle hyväksi, sillä poliittinen sitoutumat- 
tomuuteni on vahvistanut uskottavuuttani filosofina ja helpottanut sano- 
mani vastaanottoa. Puoluepolitiikan ulkopuolelta esitettyinä ajatukseni 
ovat voineet olla vaikutusvaltaisempia kuin jonkin puolueen pakkauspape- 
riin käärittyinä. 

Politiikka kärsii luottamuskriisistä, sillä poliitikoilla ei ole juuri mitään 
myönteistä jaettavaa kansalaisille. Silti poliitikkojen täytyisi ansaita ja 
säilyttää kannatuksensa. Ilman kannatusta poliitikko ei nimittäin ole po- 
liitikko, vaan häntä sanotaan yksityisajattelijaksi, eli filosofiksi. Ja sellai- 
nenhan minä jo olen. 

Talouden kriisi on aina myös politiikan kriisi, sillä vaikeat taloudelliset 
olot kanavoituvat poliitikkojen vaikeuksiksi säilyttää kannatuksensa. Niin- 
pä en ole poliitikoille heidän asemastaan kateellinen. 

Kannatusta hankkiakseen poliitikot esittävät usein lupauksia. Lupaus- 
ten ja toiveiden varaista politiikkaa voidaan sanoa populistiseksi. Sen tun- 
nusmerkki on, että mikä tahansa hyväksytään argumentiksi, kunhan se 
tuo ääniä. 

Suomessa ja muualla Euroopassa on ajauduttu lupausten ja toiveiden 
varaiseen politiikkaan, sillä puolueet ja poliitikot pyrkivät kynsin hampain 
säilyttämään kannatuksensa. Vaikeassa taloudellisessa tilanteessa pitäisi 
kuitenkin tehdä realistista politiikkaa, tähystää pitkillä valoilla eteenpäin 

ja sitoutua suunnitelmiin määrätietoisesti. Koska poliitikkojen on vaikea 
yhtä aikaa tehdä vastuullista talouspolitiikkaa ja pitää kannatuksensa, on 
ajauduttu suuriin lupauksiin ja populismiin. Sen tunnusmerkkeinä ovat 
kannatusten aaltoilut. 

Välillä vastauksia etsitään vasemmalta. Laivan kallistuttua paapuuriin 
ja kansalaisten huomattua, että vastaukset eivät löydy sieltä, he ryntäävät 
oikealle laidalle. Tällöin laiva kallistuu tyyrpuuriin, kunnes pettymys tulee 
vastaan sielläkin. Näin seilataan vailla suuntaa tilanteessa, jossa laivaa ei 
pitäisi keikuttaa. 

Oikeiston ja vasemmiston välisen vastakkainasettelun on viime aikoina 
korvannut köydenveto kansallismielisten poliitikkojen ja niiden välillä, 
jotka eivät piittaa kansallisesta edusta. EU:n suurista ongelmista ja kan- 
sallisvaltioille aiheuttamista vahingoista välittämättä monet kansainväli- 
sesti suuntautuneet ajattelevat edelleen, että Euroopan kansakuntien ja 
kansallisvaltioiden etua voidaan ajaa ”yleiseurooppalaisen” politiikanteon 
kautta. Koska tämä on osoittautunut virheelliseksi kuvitelmaksi, kansal- 
lismielisten puolueiden voittokulku Euroopassa jatkuu. 


Uuspolitisoituminen vei tieteeltä uskottavuuden 


Puoluepoliittisesti sitoutumattomana olen sikäli onnellisessa asemassa, 
että voin tavoitella puolueettomia totuuksia. Näkemyksiäni ja tulkintojani 
eivät rajoita ideologiset sitoumukset. Tämä on harvinaista myös tiede- 
maailmassa, jossa monilla yhteiskuntatieteiden edustajilla on jonkin vi- 
hervasemmistoon lukeutuvan puolueen jäsenkirja. 

He kehtaavat toimia poliittisen ideologiansa edustajina tieteessä yhtä 
peittelemättömästi kuin tieteensä edustajina politiikassa. Meitä ei-sosia- 
listeja he haukkuvat estottomaan tapaansa ”natseiksi”, ”fasisteiksi”, ”so- 
vinisteiksi” tai ”populisteiksi”. Uskon, että moitteissa on salattua ihailua, 
ja huutelijat haluaisivat meidän todella olevan syytöstensä kaltaisia — joko 
löytääkseen vihalleen kohteen tai nähdäkseen edessään selkeästi ajattele- 
van ja toimivan miehen, johon he voivat samastua. 

Mikäli me puolestamme sanomme vihervasemmistoon sitoutuneiden 
käärmeöljykauppiaiden konnankoukuista jotakin kriittistä, saamme vesi- 
kauhuiset vaahdot silmillemme heidän alkaessa syytellä meitä kunnian- 
loukkauksista, kansanryhmää vastaan kiihottamisesta tai uskonrauhan 
rikkomisesta. Sellaisiksi ovat osoittautuneet yliopistollisten politrukkiker- 
hojen kommunistit, sosialistit ja vihreät sekä monet itseään vapaamielisi- 
nä pitävät ruotsinkieliset ja muut suvaitsevaiset. 

Merkille pantavaa Suomen sisäpolitiikassa on mielipideilmaston kluste- 
roituminen. Tarkoitan sillä jakautumista blokkeihin, joiden välillä käy- 
dään armotonta sanasotaa. Puoluekantaisen ajattelutavan mukaan oma 
puolue on aina oikeassa ja kilpailevat väärässä, vaikka objektiivinen ana- 

lyysi paljastaa tietenkin totuuksia ja epätotuuksia kaikkien puolueiden ja 
poliitikkojen ohjelmista. Puoluekantaisen blokkiutumisen ja klusteroitumi- 
sen pitäisi olla filosofialle täysin vieraita asenteita. Filosofiassa ja tieteessä 
jokaista näkökantaa tulisi tarkastella erikseen ja yksityiskohtaisesti, riip- 
pumatta näkemyksen esittäneen tahon muista ajatuksista. Mitään ei pitäi- 
si tuomita kannatettavaksi tai vastustettavaksi vain siksi, että näkemyk- 
sen esittää joku tietty taho. Politiikassa tätä periaatetta kuitenkin riko- 
taan jatkuvasti, sillä politiikkaa leimaa kilpailu äänestäjistä. 

Tämä ei ole tuntematonta myöskään akateemiselle maailmalle. Filosofia 
ja tieteet ovat alttiita tiedepolitiikalle ja yliopistohallinnolliselle taistelulle 
rahasta. Siksi myös filosofia ja tieteet ovat blokkiutuneet. Yliopistoissa 
klustereita sanotaan paradigmoiksi (eli oppisuunniksi) ja disipliineiksi (eli 
tiukan kurinpidon alaisiksi tieteenaloiksi). Ne pyrkivät hankkimaan talou- 
dellisen toimeentulonsa rajautumalla voimakkaasti naapuritieteenaloihin. 
Näin syntyy bunkkereita, jotka rajoittavat vapaata ajattelua eivätkä ole 
tieteen ja yleisen edun mukaisia. 

Klusteroituminen on kuitenkin sangen inhimillistä, sillä se kertoo ih- 
misten luonnonvaraisista käyttäytymistaipumuksista, aivan niin kuin 
muutkin ihmisten tekemät virheet ja erehdykset, jotka tuovat päivänva- 
loon ihmisten heikkouksia. Heidän pelastuksekseen sen enempää tieteessä 
kuin politiikassakaan ei ole tyhmyyksiä, jotka olisivat täysin anteeksian- 
tamattomia. 

Loppujen lopuksi suurin osa poliitikoista ja tieteenharjoittajista ei ajat- 
tele muuta kuin omaa itseään ja henkilökohtaista etuaan. Heti kun heidän 
oma etunsa lakkaa toteutumasta, he kääntävät asioille selkänsä. Raadolli- 
simmillaan kysymys kuuluu, liittyäkö häviäjiin vai voittajiin. Minä kuulun 
ikään kuin automaattisesti häviäjiin ja olen siten lähtökohtaisesti heikko- 
jen puolella. Heikkouteni ei tosin ole vaikutusvallattomuutta tai toiminta- 
kyvyttömyyttä vaan johtuu siitä, että en kuulu sen enempää taloudelliseen 
eliittiin, virkamieskuntaan, puoluepoliitikkohin, yliopistollisiin vallankäyt- 
täjiin kuin kulttuurikanojen kaaderiinkaan. Onnekseni en ole järjestöval- 
lan enkä pääoman vanki tai uhri vaan voin tehdä politiikkaa puolueetto- 
min argumentein, siis filosofisesti. Luultavasti juuri tämä ulkopuolisuus on 
saanut tiettyjen poliitikojen, toimittajien ja tieteenharjoittajien kädet täri- 
semään juttujani lukiessaan. Minua kun ei ole voinut niputtaa eikä suuta- 
ni tukkia uhkauksilla tai seteleillä. 

Miksi sitten halusin hakeutua myös politiikkaan? Poliitikko saa oikeu- 
tuksensa kansalta. Sen sijaan yliopistofilosofi saa nimityksensä hierarkki- 
sesti paremassa asemassa olevilta yliopistofilosofeilta. Tämä merkitsee, 
että yliopistofilosofia on despotian ja korruption laji, jossa maksu saadaan 
sosiaalisen pääoman vaihtona: nimityksenä. Juuri tästä syystä olen joutu- 
nut olemaan myös poliittista korrektiutta vaalivan viranomaisfilosofian 
ulkopuolella. Rehellisesti sanottuna minut on kriittisyyteni, suorasanai- 
suuteni ja vastahankaisuuteni vuoksi pidetty poissa yliopistotehtävistä. 

Pidän kuitenkin parempana, että filosofiani saa legitimaationsa demo- 
kraattisesti ja vapaasti kaikilta ihmisiltä kuin että osallistumismahdolli- 
suuksistani päättävät muutamat ”asiantuntijoiksi” sanonut kollegani ju- 
naillessaan ihmiskohtaloita yliopistojen kujilla ja käytävillä. Siksi pidän 
politiikkaa, jossa puolueellisuus tunnustetaan avoimesti, rehellisempänä 
osallistumisen muotona kuin tiedettä, jossa puolueellisuus pyritään naa- 
mioimaan näennäisen objektiivisuuden kaapuun. Tosiasiassa juuri puolu- 
eellisuuden valheellinen kiistäminen on vaikuttavin ideologisuuden muoto, 
sillä se peittää omat alkuehtonsa. 

Edellä sanotun vuoksi elämäni on ollut ulkoisesti vaatimatonta mutta 
ulospäin näkyvän kuoren alla rikasta. Vaikka olenkin työskennellyt kirjoi- 
tusteni julkaisemiseksi runsaasti, vielä enemmän työtä minun täytyy teh- 
dä salatakseni mahdollisilta historian vääristelijöiltä oman yksityiselämä- 
ni ja kaikki ne elämykset ja koettelemukset, joista esitin esimakua jo oma- 
elämäkertani tapahtumissa. Teos on julkaistu nimikkeellä Suomalaisen 
nykyfilosofian historia.8 Koska kirjoitan nopeammin kuin elän, olen ehtinyt 
julkaista elämäkertani ajoissa, mutta olen sisällyttänyt suuren osan elä- 
määni myös tämän kirjan riveille. Kirjoittaminen on minun tapani osallis- 
tua maailman menoon ja vaikuttaa asioihin. 

Viittaus dialogisuuteen ja keskusteluihin voi tuntua monista lukijoista 
oudolta, sillä kirjoitukseni ovat pitkälti monologimuotoisia. Dialogisuuteni 
ei olekaan ollut vain keskustelujen varaisuutta. Poliittisilla tapahtumilla 
on merkitys vasta kerrottuina. Kirjaamalla ja analysoimalla teen poliittista 
todellisuutta eläväksi ja olemassa olevaksi. Sen lisäksi, että poliitikot ja 
yliopistokollegani nauttivat valta-asemistaan juuri sen vuoksi, että minä 
en ole niissä, palkitsen heidät vielä toisellakin tavalla, eli kritisoimalla, jol- 
loin he ovat olemassa kauttani. Tällä tavoin heillä säilyy merkitys myös 
teille, lukijani. 

Lisäksi tarkoitan dialogisuudella maailman ilmiöiden vastustamista ja 
vastakarvaan asettumista. Se on valtavirtoja vastaan purjehtimista. Tä- 
män olen ottanut huomioon teokseni alaotsikossa ”synkkää yksinpuhelua 
vieraantuneesta valtakunnasta”, joka sisältää helposti tunnistettavat viit- 
taukset kuuluisan esseistin, Olavi Paavolaisen, teoksiin Synkkä yksinpuhe- 
[u? ja Kolmannen valtakunnan vieraana.1? Myös minä tunnen olevani ”toi- 
sena”, ”kolmantena” ja ”vieraana” tässä omassa valtakunnassamme, joka 
on niin vieraantunut itsenäisistä lähtökohdistaan, että juuri se antaa ai- 
heen synkkiin yksinpuheluihin. 


Helsingissä, Eino Leinon päivänä 2017 


JUKKA HANKAMÄKI 

Perjantaina 7. lokakuuta 2011 
EURON JA EU:N RUUMIINVALVOJAISET 


E uroopan rahaunionin jäsenyys on johtanut valtioiden taloudet suuriin 
ongelmiin. Suoriutumiskyvyltään erilaiset kansantaloudet saatettiin 
yhteisen valuutan kautta näennäisesti samalle viivalle. Nyt hitaita pakote- 
taan juoksemaan nopeiden tahdissa, ja nopeita taivutellaan juoksemaan 
hitaammin, jotta kaikki pysyisivät mukana. Kun valtiot eivät voi hoitaa 
talouttaan itselleen sopivimmalla tavalla, yhteiskunnallinen tehokkuus 
kärsii. Lopulta myös vahvimmat kansantaloudet menettävät kykynsä tuot- 
taa sellaista lisäarvoa, jolla voitaisiin parantaa muiden asemaa. 

Yhteiseen rahaan on liittynyt pieniä hyötynäkökohtia: matkailijoiden ei 
tarvitse vaihtaa valuuttaa maasta toiseen siirtyessään eikä yritysten tar- 
vitse suojautua kurssiriskeiltä valuuttafutuureilla. Euroopassa olisi kui- 
tenkin voinut käydä vapaakauppaa myös ilman EU:ta ja euroa, pelkän 
EEC:n turvin. EMU:n ja yhteisvaluutan edut ovat olleet hyvin vähäisiä. 
Valuuttaa ei tarvitse vaihtaa myöskään maksaessaan kortilla, ja euron an- 
siosta kurssimuutoksilta voidaan suojautua vain euroalueen sisällä. Yh- 
dysvaltain, Kanadan ja Meksikon vapaakauppa-alue osoittaa, että kau- 
pankäynti ei edellytä yhteistä valuuttaa eikä valtioliittoa. 

Suomalaiset yritykset käyvät kauppaa myös euroalueen ulkopuolisiin 
maihin, ja tässä suhteessa yhteisestä valuutasta on ollut lähes pelkkää 
haittaa. Eräs syy siihen, miksi Suomen puunjalostusteollisuutta lopetetaan 
tehdas kerrallaan ”kannattamattomana”, on se, että kilpailijamaat, kuten 
Ruotsi, myyvät tuotteitaan edullisemmin. Oman valuuttansa ansiosta 
Ruotsi voi devalvoida ja lepuuttaa kruununsa kurssia alemmalla tasolla 
sekä taata edullisemmat hinnat, kysynnän ja työllisyyden, joka edistää ko- 
ko kansantalouden etua. Esimerkiksi vuoden 2008 laman alkaessa Ruotsi 
alensi kruununsa kurssia niin, että yhdellä eurolla saattoi ostaa melkein 
kymmenen kruunua. Tästä elvytystoimesta oli naapurimaamme teollisuu- 
delle useiden miljardien etu, kun taas vahvasta eurosta on ollut haittaa 
esimerkiksi Suomen viennille Pohjois-Amerikkaan ja Kiinaan. 

Suomen tiedotusvälineet mainitsevat kyllä mielellään, mitä etua yhtei- 
sestä valuutasta on ollut, mutta ne eivät kerro, että syynä Suomen metsä- 
teollisuuden asteittaiseen tuhoutumiseen on Euroopan unioni ja yhteinen 
raha. Tuotannon siirtäminen pois Suomesta johtuu Euroopan unionista ja 
sen myötä helpottuneesta pääomien viennistä rajojemme ulkopuolelle. Tä- 

mä on heikentänyt työllisyyttä ja vähentänyt yksityishenkilöiltä perittävää 
verokertymää. 

Myös yritysten maksamien verojen määrä on supistunut tai ainakin 
noussut optimaalista verotuottoa vähemmän Euroopan rahaunionin vuok- 
si. Ulkomaalaisten ostettua yrityksiämme firmat kotiuttavat voittonsa vie- 
raisiin maihin ja maksavat veronsa niihin. Samoin suomalaisten omistuk- 
sessa olevat yritykset siirtävät pääkonttorinsa alhaisten verojen toivossa 
ulkomaille. Tämä on johtanut valtiot keskinäiseen verokilpailuun, mikä 
puolestaan merkitsee, ettei itsenäistä finanssipolitiikkaa enää ole. 

Kansallisvaltiot eivät voi päättää verotuksensa tasosta itsenäisesti, sillä 
pääomien vapaan siirtelyn vuoksi pääomanomistajat voivat helposti viedä 
omaisuutensa ulkomaille ja kilpailuttaa valtioiden verojärjestelmiä. Niinpä 
pääomatuloverotus on pidetty suhteellisen alhaisella tasolla myös Suomes- 
sa, minkä seurauksena varakkaat pääomanomistajat ovat selvinneet vähil- 
lä veroilla. Heidän alhaiset veronsa on kompensoitu ottamalla valtiolle 
suurin määrin velkaa. 

Varakkaat ihmiset ovat rikastuneet ja valtiot ovat velkaantuneet. Rik- 
kaiden suuret pääomatulot aiotaan maksattaa köyhien ja keskituloisten 
palkansaajien köyhillä ja keskituloisilla jälkeläisillä, joiden hoidettaviksi 
valtioiden velat kaatuvat. Tämä on johtanut yhteiskunnalliseen repeämi- 
seen ja eripuraan. Vastakkain eivät ole nykyään vain rahakkaiden ja köy- 
hien ihmisten edut, vaan kansallista etua ajattelevien ihmisten ja siitä 
piittaamattomien internatsien napit. 

Yhteiskuntamme pysyy koossa ja ihmiset näennäisesti tyytyväisinä vain 
siksi, että kansalaiset eivät vielä ymmärrä, miten heitä höynäytetään EU:n 
riistotaloudessa. Heidän aggressionsa ostetaan pois sosiaaliturvalla, joka 
siirretään tulevien sukupolvien maksettavaksi. Nämä kaikki ongelmat joh- 
tuvat siitä, että EU on sekoittanut pahasti valtioiden taloudet ja tuhonnut 
niiden itsenäisen taloudellisen toimintakyvyn. 


Valtiot eivät selviä veloistaan koskaan 


Valtioiden köyhtyminen ja velkaantuminen ovat johtaneet ennennäkemät- 
tömään pankki- ja rahoituskriisiin. Kriisi ei tosin vallitse vain pankkijär- 
jestelmässä vaan sitä pönkittävässä politiikassa. 

Suomen valtiolla on tätä nykyä velkaa noin 82 miljardia euroa,!! ja vel- 
kaeuroja on kuin tähtiä taivaalla. Esimerkiksi yläpuolellamme näkyvään 
Linnunrata-nimiseen tähtisumuun on arvioitu sisältyvän noin 200 miljar- 
dia tähteä tai aurinkokuntaa. Tässä mielessä tähtitiede on vielä taloustie- 
dettä runollisempaa. 

Laskin kerran, että Suomen valtionvelalla voisi rakentaa niin monta 
kolmesataametristä loistoristeilijää, että niitä ulottuisi peräkkäin asetel- 
tuna Helsingin Katajanokalta Suomenlahden ylitse Tallinnaan asti. Yksi- 

kin tällainen loistolaiva maksaa noin 300 miljoonaa euroa, ja se olisi jopa 
valtion budjetissa suuren mittaluokan hankinta, joka vaatisi eduskunnan 
päätöksen. Mutta Suomen valtiolla velkaa on niin paljon, että kyseisiä lai- 
voja voisi sillä summalla hankkia peräti 270 kappaletta ja kävellä niistä 
rakennettua siltaa pitkin kuivin jaloin Baltian puolelle! Paha vain, ettei 
tätä velkaa ole missään kiinteässä omaisuudessa investoituna, vaan se 
kasvaa korkoa syömävelkana. 

Suomea sanotaan yhdeksi EU:n vähiten velkaantuneimmista maista. 
Olemme pysyneet pankkivaltio Luxemburgin lisäksi ainoana sellaisena 
maana, joka täyttää Maastrichtin kasvu- ja vakaussopimuksessa mainitun 
ehdon. Sen mukaan valtionvelka ei saa ylittää 60 prosenttia BKT:sta. Vel- 
kamme vähyys on kuitenkin vain suhteellista ja näyttää hallinnassa ole- 
valta pelkästään bruttokansantuotteeseen verrattuna. Suuri valtionvelka 
on saattanut taloutemme veitsen terälle, ja liikkumavara on minimaalinen. 
Absoluuttinen velka on hirvittävä, ja myös oma tilanteemme on erittäin 
huono, mikäli otetaan huomioon, että selviytymiskykymme ei ole yhtä hyvä 
kuin väestö- ja tuotantorakenteeltaan paremmassa asemassa olevien teol- 
lisuusmaiden. 

Yksiselitteinen syy valtioiden heikkoon tilanteeseen on Euroopan unioni 
ja sen yhteinen rahapolitiikka. Kansallisvaltioilta on viety oikeus deval- 
vaatioon ja revalvaatioon ja sellaiseen itsenäiseen veropolitiikkaan, joka 
takaisi suurimman mahdollisen tehokkuuden poliittisesti siedettävillä eh- 
doilla kussakin kansallisvaltiossa. 

Myös pankkien ja valtiovarainministeriöiden ekonomisteille alkaa olla 
selvää, ettei yksikään Euroopan valtio suoriudu veloistaan huononevan 
huoltosuhteen, eläkepommin, kallistuvan energian ja EU:n lietsoman 
maahanmuuton sekä siitä johtuvan sosiaalihuollollisen rasituksen keskel- 
lä. Velkoja ei siis ole mahdollista maksaa koskaan takaisin. Miten sitten 
valtioiden ja pankkien välisissä suhteissa käy? 


Kriisin ratkaisu: setelirahoitus ja inflaatio 
tai akordi ja pankkien kansallistaminen 


Valtiot ovat erilaisia pankkiasiakkaita kuin yritykset ja yksityishenkilöt. 
Kun valtio astuu pankkiin, kyseessä on asiakas, joka voi säätää pankkilait 
uusiksi. Valtiot eivät ole toistaiseksi käyttäneet tätä keinoa, mutta aikaa 
myöten sitä joudutaan käyttämään. 

Nykyisin Euroopassa vaurastuvat rikkaat ihmiset ja pankit. Rikkaat ri- 
kastuvat pääoman omistusta suosivan verotuksen kautta. Pankit puoles- 
taan rikastuvat hyödyntämällä valtion niille myöntämää rahan liikkeelle- 
lasku- ja koronperimisoikeutta. Vaikka yksityisten pankkien toimintaoi- 
keudet ovatkin valtioiden niille myöntämiä, valtiot roikkuvat pankkien 
kahleissa niin kuin Mr. Lothar Veronican talutusnuorassa. Valtiot ovat na- 

run päässä juuri siksi, että Euroopan yhdentymisellä niiden oma varain- 
hankinta eli itsenäinen veropolitiikka on ajettu umpikujaan. 

Valtio voisi hankkia varallisuutta verotuksen lisäksi myös eräällä toisel- 
la tavalla. Se voisi lisätä kierrossa olevan rahan määrää eli laskemalla lii- 
kenteeseen rahaa esimerkiksi kaksinkertaisen määrän nykyiseen verrat- 
tuna. Tällöin ihmisten palkkojen ostovoimasta katoaisi puolet, ja työn tu- 
loksista viisikymmentä prosenttia siirtyisi valtiolle. Ne, jotka tällaisessa 
tilanteessa olisivat säästäneet omaisuuteen, välttyisivät pääoman mene- 
tyksiltä, sillä kiinteä omaisuus säilyttää arvonsa rahan arvon heikentymi- 
sestä huolimatta. Euroopan unionissa tätä vaihtoehtoa onkin pohdittu, ja 
on aprikoitu, voitaisiinko valtioiden velat hoitaa laskemalla liikkeelle ra- 
haa, jolla lainat voisi maksaa. 

Käsittääkseni valtiot joutuvat aikaa myöten toimimaan näin, sillä ne ei- 
vät voi uskottavasti hoitaa velkojaan muutoin, mutta tuloksena olisi silloin 
jättiläisinflaatio. Eurotalous repeää joko siitä hyvissä ajoin irtautumalla 
tai ajautumalla rahapoliittiseen kaaokseen. Mikäli tilanne halutaan hoitaa 
hallitusti, pankit on saatettava poliittiseen valvontaan kattavan pankkire- 
formin kautta. 


Mihin raha katoaa, vaikka sitä tehdään koko ajan lisää? 


Euroopassa ja varsinkin Suomessa on vallinnut euronormeja suurempi in- 
flaatio jo nyt. Kun asuntojen ja kahvikupillisten hintalappuihin kirjoite- 
taan nykyään samat numerot kuin markka-ajan lopulla, niiden hinnat ovat 
kuusinkertaistuneet, vaikka ihmisten palkat eivät ole nousseet samassa 
ajassa kuin muutaman prosentin. Koska asuminen muodostaa suuren osan 
ihmisten elinkustannuksista, asuntojen kallistuminen on syönyt kansalais- 
ten tuloista paljon suuremman osan kuin tilastollisista inflaatioprosenteis- 
ta voisi päätellä. 

Inflaatio on pidetty näennäisesti alhaisena tasaamalla valtaviksi paisu- 
neet asuntoluotot useiden vuosikymmenien mittaisille ajanjaksoille, pitä- 
mällä kuukausittaiset asumismenot siten hallinnassa ja siirtämällä lainat 
maksettaviksi tulevaisuudessa. Todellisuudessa myöskään asuntojen ma- 
teriaalinen arvo ei ole niin suuri kuin niistä riistetään ja maksetaan. 

Asuntojen hintojen järjetön nousu on ohjannut asunnon ostajia oletta- 
maan, että he löytävät takapihoiltaan sammioittain kultaa. Asuntojen hin- 
nat tulevat kuitenkin väistämättä romahtamaan, sillä omistusasunnot 
ovat karanneet palkansaajien ulottuvilta. Espanjassa näin jo kävi, ja Bar- 
celonasta voi tätä nykyä ostaa yksiön kolmellakymmenellä tuhannella ja 
omakotitalon meren rannalta sadallatuhannella eurolla. Sama tilanne val- 
litsee myös Saksassa. 

Asuntokuplan puhkeaminen ja realistisen hintatason saavuttaminen 
johtuu työttömyydestä ja kansantalouden romahtamisesta laman ansiosta 

totuuden äärelle. Suomessa puolestaan vallitsee työttömyys käänteisestä 
syystä. Ihmiset ovat menettäneet työskentelymotivaationsa, koska he tie- 
tävät, ettei edes koko elämä riitä enää asunnon maksamiseen, eivätkä he 
milloinkaan saa kovaa maata jalkojensa alle. 

Syy asuntojen hintojen holtittomaan nousuun Suomessa ei ole ollut vain 
kysynnän ja tarjonnan epätasapaino kasvukeskuksissa tai resurssien tuh- 
laaminen monumentaalirakentamiseen asuntorakentamisen sijasta. Syy, 
jota markkinamekanismikaan ei ole kyennyt korjaamaan vaan ainoastaan 
syventämään, on ollut rahataloudessa ja pankeissa. 

Yksityiset liikepankit ovat valtioiden suosiossa ja nauttivat poliittisia 
erikoisetuja siitä edellä mainitsemastani syystä, että niille on suotu rahan- 
teko-oikeus. Oikeus laskea liikenteeseen rahaa kuuluisi tosiasiassa vain 
valtioille ja keskuspankeille, jotka takaavat koko rahajärjestelmän. Edellä 
kuvattua piiloinflaatiota luodaan siis pankeissa, jotka laskevat liikkeelle 
enemmän luottoa kuin niissä on talletuksia tai kassavarantovaatimukset 
sietävät, eikä Suomenkaan pankkitarkastusvirasto puutu tähän toimin- 
taan noususuhdanteiden aikana. Se alkaa korjata vaurioita vasta laman 
alettua, kun pankit kääntyvät valtioiden kukkarolle pankkitukea kerjäten. 


Miten rahaa luodaan talouden taikamaailmassa? 


Yksityiset pankit hyödyntävät tunnetusti niin sanottua luotonlaajennusta. 
Sen vaikutuksesta keskuspankkien liikkeelle laskema ”vahva raha” ker- 
tautuu talouden kierrossa. Pankit luovat uutta rahaa, sillä ne eivät lainaa 
eteenpäin niillä jo olevia keskuspankilta tai toinen toisiltaan lainaamiaan 
rahoja eivätkä myöskään ottolainauksen kautta asiakkailta saamiaan ra- 
hoja vaan pitävät osan itsellään. Sen sijaan ne luovat moninkertaisen mää- 
rän rahaa kirjoittamalla antolainausasiakkailleen luottoja pankkien tis- 
keillä. Pankit siis lisäävät numeroita asiakkaiden asunto- ja muihin luot- 
toihin ja antavat ulos sellaista rahaa, jota niillä ei oikeasti ole. 

Liikkumavaraa, jonka puitteissa pankit voivat kyseistä mekanismia 
hyödyntää, kutsutaan kassavarantovaatimukseksi. Jos kassavarantovaa- 
timus olisi esimerkiksi 2 prosenttia, pankit voisivat antaa luottoja 50- 
kertaisen määrän. Tätä puolestaan kutsutaan rahakertoimeksi. Todelli- 
suudessa muutamien EU-maiden pankeissa ei ole kassavarantovaatimusta 
lainkaan, eli periaatteessa ne voivat antaa rahaa lainaksi rajattomasti. 
Tällä tavoin pankit luovat rahaa tyhjästä, ja mitä huonommin valtiot tark- 
kailevat pankkien antolainausta, sitä enemmän lumerahaa talouteen syn- 
tyy. 

Esimerkiksi Yhdysvalloista vuonna 2008 alkaneen laman tärkein syy oli 
Yhdysvaltain keskuspankin holtiton luotonanto. Keskuspankki lainasi lii- 
kepankeille rahaa alhaisella korolla ja siten helpotti niiden antolainaus- 
toimintaa. Asuntojen hinnat nousivat jyrkästi, koska ostajille myönnettiin 

halpakorkoisia luottoja. Lainoja myönnettiin myös maksukyvyttömille, jot- 
ka ajautuivat vaikeuksiin, ja kysynnän hiipuessa asuntojen hinnat romah- 
tivat jättäen haltijansa tappiolle ja pysyvään velkavankeuteen. Tyhjästä 
luotu raha tuotti taloudellisen tyhjiön viime kädessä ylivelkaantuneiden 
ihmisten kukkaroon. 

Tällä välin pankit rikastuivat, sillä valtio suostui pelastamaan ne pank- 
kituella ja koska pankit myöhemmin perivät samat summat myös laina- 
asiakkailtaan. Lopulta kaikki kääntyi veronmaksajien ja ylivelkaantunei- 
den ihmisten itsensä maksettavaksi, vaikka syyllisiä pitäisi etsiä pankeista 
ja valtion keskuspankista. 

Euroopassa on meneillään samantapainen tilanne. Yhtäältä valtiot ta- 
kaavat pankkien luotonannon myöntämällä yksityisille liikepankeille oi- 
keuden luoda rahaa tyhjästä sekä laiminlyömällä pankkitoiminnan kont- 
rolloimisen. Toisaalta valtiot lainaavat myös itse rahaa pankeilta suoriutu- 
akseen sosiaalimenoistaan, verokertymän vähenemisestä sekä pankkitues- 
ta. Yhdysvallat on jo elvyttänyt taloutta laskemalla liikkeelle suurin mää- 
rin rahaa, ja myös Euroopan keskuspankki on ostanut yksityisiltä pankeil- 
ta niiden hallussa olevia ongelmamaiden velkakirjoja, jotka osoittautuvat 
arvottomiksi. Näin EKP on maksanut valtioiden lainoja vaihtamalla ros- 
kaa roskaan, toisin sanoen rahaan, jonka arvo ei monistettaessa ja pois ja- 
ettaessa suinkaan nouse vaan laskee. 

Olisi kuitenkin väärin, että hyödyn tästä tilanteesta korjaisivat yksityi- 
set rahalaitokset. Koska valtiot ovat taanneet pankkien toiminnan, niillä on 
moraalinen oikeus ja velvollisuus itse vaikeuksiin joutuessaan kansallistaa 
pankit. Kukaan tuskin uskoo esimerkiksi Kreikan, Portugalin, Italian tai 
Espanjan milloinkaan suoriutuvan veloistaan. En usko myöskään Suomen 
pystyvän maksamaan takaisin valtiolla olevaa velkaa. Myös maksuhaluk- 
kuus puuttuu, ja esimerkiksi Paavo Lipposen hallitusten aikana poliitikot 
pitivät tärkeämpänä talouskasvun (ja oman kannatuksensa) ruokkimista 
alhaisen verotuksen avulla kuin valtiolla olevan velan lyhentämistä. Kui- 
tenkin juuri tuolloin olisi pitänyt tyytyä kahden prosentin talouskasvuun 
neljän sijasta ja lyhentää valtionvelkaa pitämällä verot korkeammalla. 


Koron perimisen synti 


Miksi sitten valtiot keräävät itselleen velkaa niin runsaasti kuin tekevät? 
Tämä johtuu ensinnäkin siitä, että valtiot ovat sekä velallisia että omien 
velkojensa takaajia. Pankkijärjestelmän ylläpitäjinä ja legitimoijina valtiot 
uskovat pitävänsä myös pankkien avaimia käsissään. Tämä on kuitenkin 
virheellinen oletus, ja valtiot ovatkin nyt pahoin riippuvaisia yksityisistä 
pankeista sekä Rothschildeista ja Rockefellereistä, jotka pääsevät mää- 
räämään, mihin lainatut varat sijoitetaan. Näin valtioiden rahankäyttö 
ajautuu epädemokraattisiin käsiin, aivan kuten EU:n katakombeissa on 

käynyt. Vaarallisinta eurovaltioille on ulkomainen ja euroalueen ulkopuo- 
lelta tuleva raha, sillä se ei ole Euroopan keskuspankinkaan kontrollissa. 

Toinen syy valtioiden runsaaseen velanottoon on siinä, että valtioiden 
kassakirstun vartijat tietävät, ettei kansantaloudessa ole ensinkään rahaa, 
jos ei ole velkaa. Lähes kaikki kierrossa oleva raha on yksityisten pankkien 
tiskeillä luotua velkarahaa, joka koostuu lumerahana ulos annetuista lai- 
noista. Mitä enemmän pankeilta lainataan, sitä rikkaampia ihmiset voivat 
kuvitella olevansa ja sitä varakkaammalta kansantalous näyttää, kunhan 
se vain hoitaa velkansa. Vallassa olevat nykypoliitikot olettavat velkaa 
tehdessään tekevänsä äänestäjistään rikkaita — lukuun ottamatta niitä, 
jotka elävät tulevaisuudessa eivätkä siis voi vielä äänestää. Kaikki velka 
on kuitenkin vain eteenpäin siirrettyä verotusta tai inflaatiota. 

Pääongelman muodostaa koron periminen velkarahasta. Koska yksityi- 
set pankit perivät rahasta korkoa ja valtiot puolestaan joutuvat rahoitta- 
maan korkomenoja uusilla lainoilla, velkakuorma kasvaa. Toisaalta pan- 
keista ulos kannettu raha päätyy talletuksina takaisin pankkien tileille, 
tosin vain osittain. Pankkien on annettava ulos vähemmän varsinaista tal- 
letusrahaa kuin ne lainaavat asiakkailtaan, ja tästä koituvan tappion 
vuoksi pankit kompensoivat tilannetta perimällä ottolainauskorkoja kor- 
keampia antolainauskorkoja. Kaikki pankkien lainaama raha ei palaudu 
pankkeihin, vaan osa siitä katoaa joka tapauksessa matkalle. Yksi lainaksi 
annettu lume-euro ehtii kuitenkin noin kymmenkertaistua rahatalouden 
taikamaailmassa, kun osia siitä talletetaan takaisin pankkeihin ja laina- 
taan edelleen. 

Koron periminen johtaa inflaatioon, ja velkojen määrä kasvaa kansanta- 
loudessa samanaikaisesti kuin hinnat nousevat. Esimerkiksi kolmen pro- 
sentin koron periminen vuosittain johtaa eksponentiaalisesti kasvavaan 
lainamäärään, jos korko lisätään pääomaan ja pääomaa ei lyhennetä. Täl- 
laisen lainan lyhentämiseen tarvittaisiin epärealistisen hurja ja katkea- 
mattomasti jatkuva talouskasvu. 

Koron kiskomisen vuoksi käykin lopulta aivan päinvastoin kuin voitiin 
kuvitella ja toivoa, ja velallisten kaikki omaisuus siirtyy vähitellen luotot- 
tajien haltuun. Asuntopolitiikassa tämä näkyy selvästi. Monikymmenvuo- 
tisten asuntolainojen tehtäväksi ei ole enää pitkään aikaan mielletty sitä, 
että velalliset saisivat asunnon omaksi. Jokainen asuntolainaa maksava 
tietää, että pitkien asuntolainojen korkomenot helposti kaksinkertaistavat 
takaisinmaksun loppusumman. Tämän kaiken saa aikaan koron periminen 
luotoista. Asuntovelkainen ainoastaan hoitaa lainaa kuolemaansa asti sel- 
viten hädin tuskin korkomenoista. Omistusasumisesta on tullut yksi vuok- 
ralla asumisen muoto. 

Valtion velan vuoksi ei myydä vain valtioiden omaisuutta, vaan valtio 
luo olosuhteet, joissa myös yksityiset ihmiset riisutaan kaikesta varalli- 
suudesta ja heidän omaisuutensa päätyy vihdoin pankeille. Esimerkiksi ne 
iäkkäät ihmiset, jotka ovat pystyneet hankkimaan asuntovarallisuutta, 

menettävät sen, sillä rutiköyhät valtiot eivät suoriudu eläkkeiden maksus- 
ta. Pankit puolestaan tarjoavat asiakkailleen käänteisiä asuntoluottoja, 
joihin turvautuessaan ikäihmiset panttaavat asuntonsa lainaa vastaan. 
Ihmisen kuollessa asunnon kahmaisee pankki, ja loput vie valtio perillisiä 
verottamalla. Aivan vastaavasti myös valtioiden omaisuus on jo myyty pois 
sijoitusomaisuutta ja käyttöomaisuutta myöten, vaikka näin syntyneillä 
tilapäisillä tuloilla valtiot eivät olekaan pystyneet rahoittamaan pysyviä 
menojaan. Paul Krugmanista poiketen väitän, että valtioiden velkaantu- 
minen ja yksityishenkilöiden velkaantuminen on aivan samanlaista. 

Toinen mahdollisuus hoitaa tilanne olisi kieltää koron periminen. Valtio 
voisi myös itse lainata itselleen ne rahat, jotka se nyt antaa pankkien ta- 
koa tiskeillään ja joiden takaajaksi se itse ryhtyy. Jos valtio ei perisi myön- 
tämistään lainoista korkoa, koronkiskontaan liittyvä lumipalloefekti ei 
pääsisi käyntiin, ja lainasummat pysyisivät kohtuullisina sekä lyhentä- 
miskelpoisina. Koron kiskonnan kieltäminen veisi perusteen myös talous- 
kasvun vaatimuksilta, jolloin voitaisiin pyrkiä uskottavaan luonnonvarojen 
säästämiseen. 


Belsebuubi asuu pankeissa 


Kaiken pahan alku ja juuri näyttää olevan yksityisten pankkien toiminta 
ja niiden harjoittama koronkiskonta. Lumerahan luominen ja koron peri- 
minen lainoista aloitettiin historiallisesti katsoen 1700-luvun Englannissa. 
Sitä ennen koron periminen oli monissa maissa kiellettyä ja rangaistavaa, 
myös Ruotsi-Suomessa. 

Vitsikästä on, että nyky-Euroopassa ollaan jälleen palaamassa tähän 
pisteeseen. Siihen voidaan päätyä valtion käyttöön ottaman setelirahoituk- 
sen kautta, mikä johtaa inflaatioon. Inflaatio puolestaan on tasavero, joka 
kohtelee kaikkia kansalaisia muodollisesti yhtä kovakouraisesti, mutta 
suhteellisesti ankarimmin se kohdistuu vähävaraisimpiin ja pienituloisim- 
piin, jotka joutuvat tinkimään perushyödykkeistään. 

Setelirahoituksen ohella toinen keino maksaa valtioiden velat on se, että 
pankit taivutellaan tekemään akordi, toisin sanoen antamaan valtioilla 
olevat velat anteeksi.!? Kreikan valtion velkojen puoliksi leikkaaminen vi- 
rittelee alkusointuja tästä. 

Jatkossa pankit kirjaavat suuria luottotappioita valtioille antamiensa 
luottojen vuoksi, ja pankkeja joudutaan pääomittamaan valtioiden tuella. 
Valtioiden pitää kuitenkin vaatia tukien vastineeksi omistusosuuksia pan- 
keista, mikä johtaa käytännössä pankkien sosialisoimiseen. Pankkituki pi- 
tää nähdä vastavuoroisena, sillä valtiot ovat alun perin legitimoineet myös 
pankkien rahanteko-oikeuden. Tulevaisuudessa koko pankkijärjestelmä on 
uudistettava, ja valtioiden on otettava rahajärjestelmä tosiasialliseen hal- 
lintaansa luomalla koroton rahanlainausjärjestelmä. 

Irti eurosta! 


Euroopan talous-, pankki- ja rahakriisin päässä on pankkien kansallista- 
minen. Tämä on nähdäkseni ainoa tie, jota kulkien euron ongelmat voidaan 
ratkaista ilman, että valtioiden taloudet romahtavat ja kansat ajetaan ka- 
duille. Valtioiden on samanaikaisesti irtauduttava eurosta ja palattava it- 
senäisen rahapolitiikan tielle. Myrskystä johtuvat laineet eivät välttämättä 
nouse kovin suuriksi, sillä markkinat eivät ole tyhmiä, ja ne ovat aavista- 
neet jo ennakolta esimerkiksi Kreikan ajautumisen velkasaneeraukseen. 
Nämä tulevaisuudennäkymät ovat siis mukana jo nykyisessä korkotasossa, 
eikä euron repeäminen aiheuta välttämättä mitään shokkiaaltoa korkoi- 
hin. 

Eurosta irtautumisen on tapahduttava hallitusti, aivan niin kuin pank- 
kien kansallistamisenkin. Korostan, että tämä on ainoa tie, jolla euron 
kriisi voidaan ratkaista ilman hyperinflaatiota, poliittisia levottomuuksia 
ja verenvuodatusta. Valtioiden välisen integraation sijasta pitäisikin pai- 
nottaa pankkien integroimista poliittisesti ohjattuun järjestelmään. 

Pankit rahoittavat tulevaisuudessa toimintansa nimenomaan veron- 
maksajien kukkarosta, joten ne kaatuvat joka tapauksessa valtioiden tur- 
vaverkkoihin. Kyse on vain siitä, tapahtuuko romahdus hallitusti vai hal- 
litsemattomasti. Hallitusti se tapahtuu, kun pankit kansallistetaan ja ote- 
taan poliittiseen valvontaan sekä korkojen kiskominen kielletään. Päävas- 
tuu pankkitukien maksamisesta kääntyy tällöin suurten EU-maiden, ku- 
ten Espanjan, Ranskan ja Saksan sekä niiden veronmaksajien vastatta- 
vaksi, sillä eniten kärsivät nimenomaan näiden maiden pankit. Tämä vas- 
tuunjako on oikeudenmukainen, sillä kyseiset maat ovat myös hyötyneet 
eurotaloudesta eniten. 

Monet poliitikot, kuten Italian sosiaalidemokraattien Romano Prodi, 
ovat sanoneet, että euron kriisin ratkaisemiseksi pitää syventää liittoval- 
tiopolitiikkaa ja tähdätä entistä tiiviimpään poliittiseen integraatioon. Tä- 
mä on tyypillinen velkavankeudessa elävien reagoimistapa: kun taloudelli- 
nen itsemääräämisoikeus on menetetty, tunnustetaan riippuvuutta. Yli- 
velkaantuneet valtiot menettävät itsenäisyytensä, sen asioista päättävät 
muut, ja tulot valuvat vieraille. Kyseinen regressiivinen tulos on löperön 
sosiaalidemokraattisen selkärangattomuuden seuraus, mutta se pitää yhtä 
myös kapitalistien harjoittaman alistamisen ja ruoskimisen kanssa. 

Federalismi, jota Suomessa on ajanut erityisesti kokoomuksen Cai- 
Göran Alexander Stubb, on pahinta demokratian halveksuntaa. Sen tulok- 
sena politiikanteko ja kansalaisten tahto korvattaisiin Stubbin kaltaisille 
EU-byrokraateille ominaisella lobbauksella ja juonittelulla. 

Euron kriisiä ei voida eikä pidä koettaa ratkaista esimerkiksi euromai- 
den yhteisillä joukkovelkakirjalainoilla, sillä ne merkitsisivät valtioiden 
finanssipolitiikan yhtenäistämistä ja verotuksen kytkemistä entistä tii- 

viimmin yhteen. Paremmin menestyvien maiden veronmaksajilla maksa- 
tettaisiin tällöin entistä enemmän myös muiden maiden velkoja, mikä olisi 
poliittisesti kestämätöntä. Se olisi myös moraalisesti epäoikeudenmukais- 
ta, sillä meritokraattisen oikeudenmukaisuusteorian näkökulmasta talou- 
dellisia seuraamuksia ei tule siirtää sellaisten ihmisten kontolle, joilla ei 
ole kausaalista syy-yhteyttä niiden syntyyn eikä myöskään ansioita ongel- 
mien luomisessa. 

Tässä tilanteessa sekä sosialistit että porvarit ovat olleet aidan samalla 
puolella: ruokkimassa Euroopan yhteistä rahapolitiikkaa. Niinpä poliittiset 
vastakkainasettelut eivät enää vallitse vasemmiston ja oikeiston välillä, 
vaan ne vallitsevat kansallista etua edustavien poliitikkojen ja niiden välil- 
lä, jotka eivät kansallisesta edusta mitään välitä. Nykyajan EU-myönteiset 
poliitikot, jotka ovat suureksi osaksi euroalueen rakentamisen takana, ovat 
syypäitä vallitsevaan pankki- ja rahakriisiin. He ovat todellisia kansallis- 
valtioiden ja niiden kansalaisten vihollisia. 


Irti Euroopan unionista! 


Euroopan unioni on kapitalismin kirkkain ja puhtain ilmentymä. Siihen 
liittyvä yhteinen rahapolitiikka, maahanmuuttona esiintyvä työvoiman 
joukkosiirtely ja hyväksikäyttö sekä sosiaalinen ja kulttuurinen yksiainek- 
sistuminen uhkaavat tappaa pois kansallisvaltion, joka 1800-luvulta asti 
on ollut järkevän yhteiskuntapolitiikan keskeinen instrumentti. Itsenäinen 
kansallisvaltio on ollut väline ja puskuri sosiaalisten sekä taloudellisten 
erojen tasapainottamiseen eri yhteiskuntaluokkien kesken valtioiden sisäl- 
lä. 

Aidon kulttuurisen erilaisuuden ja Euroopan kansojen itsejärjestymi- 
seen pohjautuvan moniaineksisuuden tilalle on sittemmin luotu monikult- 
tuurisuuden ideologia. Sen vallitessa tasa-arvo tulkitaan kaikkien maiden 
samanlaisuudeksi. Käytännössä tämä tendenssi johtaa vain monokulttuu- 
riin, jonka tuloksena koko Eurooppa lainehtii yhtenä yksiaineksisena vilja- 
peltona kuin muinaisessa Neuvostoliitossa. 

Suoraan sanottuna Euroopan unioni uhkaa ihmisten hyvinvointia kaik- 
kialla maanosassamme. Sen liittovaltiopolitiikka on aivan yhtä totalitaris- 
tista ja ihmisten vapautta sekä kansakuntien itsemääräämisoikeutta louk- 
kaavaa kuin yksilönvapauden riisto kommunistisissa maissa. 

Euroopan rahakriisin keskellä myös poliitikot alkavat vähitellen huo- 
mata, mitä kaikkea Euroopan unionin sitoumuksista voi seurata. Esimer- 
kiksi Suomen nimi on niin monessa sopimuksessa, että emme ole nähneet 
vielä puoliakaan niistä kaikista ongelmista, joihin nämä sopimukset ja nii- 
den dispositiot voivat johtaa. 

Eduskunnan on ehdottomasti torjuttava vireillä oleva perustuslain 
muutoshanke, jonka tuloksena kansallista päätösvaltaa voitaisiin jatkossa 

siirtää kahden kolmasosan määräenemmistöllä Euroopan unionille myös 
kansallisesti tärkeissä kysymyksissä. 

Euroopan unionissa ei tule myöskään luopua yhteispäätösmenettelystä, 
joka edellyttää kaikkien jäsenmaiden suostumusta. Tästä käytännöstä saa- 
tiin hyviä kokemuksia viimeksi, kun Suomi ja Hollanti estivät Bulgarian ja 
Romanian liittymisen Schengenin vapaamatkustussopimukseen.!3 Parasta 
olisi tietysti se, että koko Euroopan unioni katsottaisiin poliittisesti kuol- 
leeksi ja eroaisimme eurosta. 


Miksi on oikein olla ehdoton? 


On olemassa kaksi tapaa upottaa vene: ylilastaus ja veneen keikuttaminen. 
Ne, jotka haluavat lisätä integraatiota ja luoda liittovaltion, ovat ylilastaa- 
jia. Niitä, jotka arvostelevat tätä politikointia, moititaan veneen keikutta- 
jiksi. Mutta on olemassa kolmaskin tie: vähennetään kuormaa ja jätetään 
osa matkustajista rannalle. Näin hekin pysyvät kuivilla, eivätkä myöskään 
veneessä olijat joudu veden varaan pulikoimaan. 

Sananlasku sanoo, että sukeltaminen kannattaa lopettaa viimeistään 
silloin kun on pohjalla. Euroopan unioni on nyt pohjalla. Tästä ei ole muuta 
tietä ylöspäin kuin Euroopan unionin vähittäinen purkaminen. Suomen 
kannalta katsoen Euroopan unionia ei ole koskaan tarvittu mihinkään. 
Myös EU:n turvastandardit ja sosiaalisen hyvinvoinnin takaamat oikeudet 
ovat olleet Suomessa paremmin voimassa jo alun alkaen eivätkä suinkaan 
EU:n ansiosta. Sen sijaan yhteisestä rahasta johtuvat vahingot ovat olleet 
paljon suuremmat kuin ne pienet edut, joiden johdosta sitä on kiitelty. Nor- 
ja ja Sveitsi ovat pärjänneet mainiosti Euroopan unionin ja euroalueen ul- 
kopuolella. 

Ainoat poliittiset puolueet, jotka voivat ohjata Euroopan takaisin raiteil- 
leen, kohti kansallisvaltioista koostuvaa politiikkaa sekä itsenäisiä talous- 
järjestelmiä, ovat Euroopan kansallismieliset puolueet. 

Kokoomuksen puheenjohtaja Jyrki Katainen puolestaan paheksui hil- 
jattain sitä havaitsemaansa tosiasiaa, että ”ehdottomuus” on lisääntynyt 
politiikassa.!* Tätä ei tarvitse ihmetellä, sillä Jyrki-boyn puolue on täysin 
unohtanut nimestään sen alkuosan: puoluehan on viralliselta nimeltään 
Kansallinen Kokoomus r. p. Myöskään kokoomus ei ole ajanut pitkään ai- 
kaan kansallista etua. Kannatuskadosta, luokkayhteiskunnan voimaan as- 
tumisesta ja niin sanotun ääriajattelun lisääntymisestä puolue saa syyttää 
vain itseään. 

”Ehdottomien” mielipiteiden lisääntyminen johtuu siitä, että asioista ol- 
laan periaatteellisesti eri mieltä. Syvien kriisien keskellä joudutaan usein 
pohtimaan periaatteet uusiksi. Enää ei riitä se pragmatiikka, jonka valli- 
tessa päämääristä ollaan yksimielisiä ja vain keinoista vallitsee erimieli- 

syys. Nykyisin myös päämääristä ollaan eri mieltä. Tämä puolestaan on 
poliittisesti tervehdyttävä reaktio. 

Olen itse ottanut jo vuonna 1994 kielteisen kannan Euroopan unioniin 
kansanäänestyksessä, sillä aavistin, että EU:hun liittymiseen sisältyy liit- 
tyminen myös yhteiseen valuuttaunioniin ja kaikkiin sen ongelmiin, joiden 
seurauksena valtiot lilluvat ennen pitkää kaulaansa myöten keltaisessa. 
Hyvinvoinnin takaava valtioiden käyttöomaisuuskin alkaa olla jo myyty 
velkojen hoitamiseksi, ja peruspalveluja yksityistämällä julkiselle taloudel- 
le syntyy vain entistä enemmän menoja, kun joku ulkopuolinen (ja useasti 
myös ulkomaalainen) taho laskuttaa valtiota ja kuntia niin hammashoidos- 
ta, katsastuksista kuin teiden aurauksistakin aikaisempaa kiskurimai- 
semmilla hinnoilla. EU:n määräämillä kilpailutussäädöksillä valtiolta on 
viety mahdollisuus suosia suomalaisia toimijoita tavalla, jonka tuloksena 
Suomi kukoisti vielä 1980-luvulla ja valtio vaurastui. 

Vastustaessani Euroopan unionista johdettua politiikkaa olen täysin 
ehdoton ja sikäli täysin filosofinen. Olin aivan oikeassa myös siinä, kun 
viime kesäkuisessa blogikirjoituksessani ehdotin, että uuden hallituksen 
tulisi laatia suunnitelma kriisin eskaloitumisen ja eurosta irtautumisen 
varalle. Hallitus taisi ottaa ilmaisen neuvoni onkeensa, sillä 21.9.2011 ot- 
sikoitiin, että hallituksella on B-suunnitelma talousromahduksen varalle.15 
Olisi mielenkiintoista tietää, millainen se on, sillä A-suunnitelma talous- 
kriisin hoitamiseksi puuttuu kokonaan. 


Miksi europankkiirit nauroivat? 


Äskettäin näimme, että Suomen vakuusvaatimukset Kreikka-tuelle uitet- 
tiin likaviemäristä alas myöntämällä Suomelle vakuudet, mutta sellaisella 
tavalla, joka jätti Suomen tappiolle ja saattoi maamme muiden maiden 
silmissä naurunalaiseksi. Esimerkiksi Iltalehti otsikoi 5.10.2011 kannes- 
saan, että ”Koko Eurooppa nauraa Suomelle”, toisin sanoen Jutta Urpilai- 
selle, jonka vakuusvaatimukset vesitettiin kuukausia kestäneen väännön 
aikana. 

Suomi saa nyt vakuudet vain osalle lainasummasta, toisin sanoen 880 
miljoonan euron edestä arvopaperitakauksia, jotka sijoitetaan edelleen. Ne 
saadakseen Suomi suostui maksamaan pysyvän vakausmekanismin pää- 
omaosuutensa viiden erän sijasta kerralla vuonna 2013 ja leikkaamaan vä- 
liaikaisesta mekanismista mahdollisesti saatavia tuottoja. Lisäksi vakuus- 
summaa ei maksettaisi takausten aktualisoituessa Suomelle heti vaan vas- 
ta 15—20 vuoden kuluttua Kreikan konkurssista. Tämä osoittaa, että Suo- 
men piikkiä pidetään auki niin kauan kuin Suomi ylipäänsä on mukana 
Euroopan unionissa. 

Vakuuksien myöntäminen oli röyhkeää huijausta, sillä neuvottelujen 
aikana Suomen osuutta Kreikan toisesta pelastuspaketista kasvatettiin 

vaivihkaa 1,4 miljardista eurosta 2,2 miljardiin.16 Valtiovarainministeriön 
virkamiehen Martti Salmen äskettäin antaman lausunnon mukaan ”Krei- 
kan talouden näkymien synkkenemisen vuoksi maa tarvinnee odotettua 
suuremman lainapaketin”.17 Tosiasiassa Suomen osuutta kasvatettiin 57 
prosentilla eli noin 800 miljardilla siksi, että sillä tavoin Jyrki Katainen ja 
Jutta Urpilainen saivat Suomen antamien takausten vastineeksi saman- 
suuruiset näennäiset vakuudet. Suomen suhteellinen osuus 109 miljardin 
pelastuspaketista kasvoi, sillä pelastuspaketin kokonaissummaa ei ole 
missään sovittu nostettavaksi 57 prosentilla 171 miljardiin! 

Tuloksena oli, että Suomi osti vakuudet Kreikalta lainaamalla sille en- 
tistä enemmän rahaa. Suomalaisille myönnetyt vakuudet otettiin meiltä 
toisella kädellä pois kuin leipäkannikka keskitysleirivangin emalilautase]- 
ta. Kenenkään ei tarvitse ihmetellä, miksi europankkiirit nauroivat ja 
miksi yksikään maa ei enää halua avustustensa vastineeksi ”vakuuksia”. 
Vakuuksista neuvotteleminen ei ollut Suomea kohtaan mitään muuta kuin 
pankkiirien pistooli ohimolla tapahtuvaa kiristystä. Katainen ja Urpilainen 
puolestaan menettivät kasvonsa niin ulkopolitiikassa kuin sisäpolitiikas- 
sakin. Heidän yrityksensä jymäyttää kansaa paljastui häpeälliseksi har- 
hautukseksi, kun neuvottelun tuloksena saadut vakuudet kierrätettiin 
Suomen valtion rasitteeksi entistä raskaampana pääomaosuutena. 

Kataisen ja Urpilaisen Suomelle hankkima taloudellinen tappio on kui- 
tenkin rikka rokassa verrattuna siihen, mitä Euroopan keskuspankki ja 
Suomen Pankki tekevät parlamenttien tietämättä ja kansalaisten selän 
takana. Suomi on pumpannut keskuspankkinsa ja euromaiden rahavirtoja 
tasapainottamaan perustetun Target-järjestelmän kautta näkymätöntä 
häivetukea Euroopan pankkijärjestelmään useita miljardeja euroja. Jos 
mukaan lasketaan erilaiset tukiostot, summa nousee lähelle 30 miljardia.18 
Tämä puolestaan merkitsee, että Suomi ehkäisee uuden talouskriisin syn- 
tyä suuremmalla summalla kuin kuluisi kriisistä maallemme aiheutuviin 
tappioihin. 

Tapa, jolla esimerkiksi talouskomissaari Olli Rehn on puhunut pysyvän 
vakausvälineen puolesta ja pahoitellut Suomen kansan tinkimättömyyttä, 
muistuttaa maanpetturuutta. Juuri sillä tavoin sekä oikeisto, vasemmisto 
että keskusta ovat innosta kiljuen vaatineet kaikkia maita eurorahasta 
solmittuun hirttosilmukkaan. Toivottavasti köyttä riittää myös sitten, kun 
yhteisvaluutasta johtuva katastrofi todetaan tapahtuneeksi ja syylliset ve- 
detään kaduilla ja kujilla hirteen. 

Maanantaina 24. lokakuuta 2011 
”PITKÄLLÄ TÄHTÄIMELLÄ OLEMME KAIKKI KUOLLEITA” 


Otsikon lause on peräisin brittiläiseltä taloustieteilijältä John Maynard 
Keynesiltä (1883—1946). Hänen ajatuksensa on tosin useasti ymmärretty 
väärin, ja se sopiikin mitä erilaisimpiin asiayhteyksiin sekä kuvaa erästä 
yleisinhimillistä tosiasiaa. 

Keynesin lausahdusta on tulkittu esimerkiksi niin, että sen mukaan ta- 
loutta ei tarvitse suunnitella pitkäjänteisesti tai että ongelmien ratkaise- 
miseksi ei ole syytä laatia kauaksi tulevaisuuteen ulottuvia suuntaviivoja 
tai sopimuksia. Lisäksi on nähty, että tämän väitteen mukaan pitkään jat- 
kuvia ongelmia ei ensinkään olisi. Keynesin sanat on kohdistettu ironisesti 
myös häneen itseensä, kun on huomautettu, että niin sanottu keynesiläi- 
syyskään ei toiminut eikä toimisi pidemmän päälle. 

Kaikki nämä tavat tulkita Keynesiä ovat kuitenkin virheellisiä. Hän ei 
suinkaan kiistänyt pitkään jatkuvien ongelmien olemassaoloa tai vas- 
tuunottoa niiden ratkaisemisesta. Keynesin mukaan vain on viisasta, että 
kaikkein hälyttävimmistä nykypäivän ongelmista huolehditaan jo tänään 
eikä jäädä passiivisesti odottamaan ongelmien katoamista itsestään. 

Sen sijaan uusklassisen taloustieteen ja kovan linjan laissez faire 
-kapitalistien kantana on perinteisesti ollut näkemys, että valtiovallan ei 
pitäisi puuttua talouden ja yhteiskunnan ongelmiin, kuten kysynnän hei- 
kentymiseen tai työttömyyteen. Heidän käsityksensä mukaan asioiden pi- 
tää ”antaa mennä” omalla painollaan, sillä pitkällä tähtäimellä ongelmat 
ratkeavat kysynnän ja tarjonnan lakien mukaan. Näin ajatellen taloutta 
pidetään itseään korjaavana järjestelmänä, jossa viidakon laki tasapainot- 
taa tilanteen. 

Tällainen ajattelutapa on poliittisesti kohtalokas ja kohtalouskoinen, sil- 
lä talouteen ei pidetä tarpeellisena puuttua julkisen vallan toimilla. Kysei- 
nen näkökanta lankeaa yhteen nykyisin muodissa olevan uusliberalistisen 
ajattelun kanssa. Sen sijaan Keynes korosti, että valtion pitää aktiivisesti 
tasoittaa suhdannevaihteluita elvyttämällä kysyntää taloudellisten taan- 
tumien aikoina esimerkiksi maltillisella veropolitiikalla tai suorilla avus- 
tuksilla. Ajatuksena on, että taantumat johtuvat kokonaiskysynnän hei- 
kentymisestä, joten valtion tulee lisätä kysyntää saadakseen talouden uu- 
delleen käyntiin. 

Uusklassisen mallin mukaan valtion aktiivinen osallistuminen esimer- 
kiksi valtion omaa kulutusta lisäämällä kuitenkin pudottaa kokonaiselin- 
tasoa pidemmällä aikavälillä. Keynes puolestaan katsoi, että valtion tulisi 
silti puuttua lyhyen aikavälin ongelmiin, sillä tasapainon saavuttaminen 
kestää muutoin liian kauan. Keynesin ajatus kokonaisuudessaan kuuluu- 
kin seuraavasti: ”Pitkä tähtäin on pettävä ohjenuora ajankohtaisten kysy- 

mysten ratkaisemiseen. Pitkällä tähtäimellä me kaikki olemme kuolleita. 
[The long run is a misleading guide to current affairs. In the long run we 
are all dead.]”!9 


Keynesiläistä pankkipolitiikkaa, 
monetaristista sosiaalipolitiikkaa 


Keynesiläisen talouspolitiikan keinot ovat tulleet uudelleen huomion koh- 
teiksi Euroopan finanssikriisin myötä, ja on kysytty, olisiko esimerkiksi 
bitti- ja setelirahoituksesta ratkaisemaan talouden ongelmia. Kysymys on 
ymmärrettävä, sillä nykyisten ongelmien katsotaan johtuvan pitkälti key- 
nesiläisyyden jälkeen muotiin tulleesta monetaristisesta politiikasta. 

Keynesiä edeltäneen uusklassisen taloustieteen mukaan katsottiin, että 
valtion tulojen laskiessa pitää leikata menoja samassa mitassa. Tähän si- 
sältyy kuitenkin itseään ruokkivan syöksykierteen vaara. Jos valtio talou- 
dellisen taantuman aikana leikkaa menojaan verotulojen vähenemisen 
vuoksi, tiet jäävät päällystämättä, valtion rakennukset rakentamatta ja 
potilaat hoitamatta. Niinpä tietyömiehet jäävät työttömiksi, rakennusteo]- 
lisuus toimettomaksi ja sairaanhoitoa tarvitsevat kipeiksi. Lopulta osa yri- 
tyksistä tekee konkurssin, ja työttömyys ja sairastaminen kiertyvät lisään- 
tyneinä sosiaalimenoina valtion kassakirstulle. Kun ihmisillä on yhteen- 
laskettuna vähemmän rahaa käytettävissään, kulutuksesta riippuvaiset 
kauppaliikkeet ja teollisuuslaitokset tuottavat valtiolle vähemmän verotu- 
loja, mikä puolestaan johtaa uusiin leikkauksiin ja niin edelleen. 

Keynes esitti, että laman vallitessa valtion pitääkin elvyttää taloutta 
vaikka velaksi ja kiristää kukkaronnyörejään nousukaudella maksaakseen 
velkansa takaisin. Suomessa ja Euroopassa on selvästikin otettu Keynesin 
opit uudelleen käyttöön, sillä Euroopan valtiot ovat tukeneet taloutta suun- 
nattoman suurilla sijoituksilla rahajärjestelmään niin, että tuloksena on 
ollut esimerkiksi asuntojen hintojen nousua, joka tosin on häivytetty pii- 
loinflaatioksi tasaamalla luotot erittäin pitkille aikaväleille. Toisaalta val- 
tiot eivät ole noudattaneet keynesiläisyyttä hoitaessaan omaa kansanta- 
louttaan. Esimerkiksi Suomessa on jatkuvasti leikattu valtion sosiaali- ja 
puolustusmenoja. Keynesiläinen elvytyspolitiikka onkin nyt valjastettu 
vain pankkien tukemisen välineeksi, kun taas valtioiden oman talouden 
piirissä on noudatettu kovaa monetaristista politiikkaa. 

Valtiot ovat nähdäkseni keynesiläisiä väärässä paikassa. Monetarismi 
luotiin alun perin pitämään inflaatio alhaisena ja luomaan sitä kautta ta- 
loudellista elinvoimaisuutta. Se sai jalansijan 1970-luvulla, jolloin sen kat- 
sottiin syrjäyttäneen Keynesin ideat. Suomessa alettiin toteuttaa moneta- 
ristista politiikkaa vasta 1980- ja 1990-lukujen taitteessa, jolloin raha- 
markkinat vapautettiin. Siitä lähtien maassamme on eletty eräänlaisessa 
sekataloudessa, jossa suhdanteita tasoitetaan lyhyellä aikavälillä ja ta- 

louskasvua pyritään edistämään pienellä inflaatiolla sekä leikkaamalla ve- 
rotusta. 

Kompromissihakuisuudesta huolimatta (tai sen vuoksi) on päädytty kui- 
tenkin tilanteeseen, jossa valtiot ottavat edelleen velkaa pankkien pelas- 
tamiseksi konkursseilta samalla, kun kaikkein köyhimpien ihmisten hy- 
vinvointiin ei pidetä tarpeellisena investoida. Pitkällä aikavälillä myös tä- 
mä johtaa yhtä vakavaan katastrofiin kuin pankkijärjestelmän luhistumi- 
nen. 


Miksi tasavero ei sovi Suomeen? 


Suomen valtio on torjunut massatyöttömyyttä ja lamaa jo nyt suuremmalla 
summalla kuin taloustaantuma aiheuttaisi kansantaloudellemme. Mieles- 
täni ei ole järkeä sijoittaa kolmeakymmentä miljardia Euroopan pankkijär- 
jestelmään, jos se riittää tuomaan maallemme vain kymmenen miljardin 
hyödyn laman loitolla pitämisen kautta. Hyötysuhde on huono, ja Suomen 
avustukset Euroopan pankkijärjestelmässä ovat kuin pisara valtameressä. 
Sen sijaan meidän kansantaloutemme mittakaavassa nuo vieraille valtioil- 
le ja pankeille annetut avustukset, takaukset ja lainat ovat valtavia. 

On erittäin epäviisasta jättää terveydenhoitojärjestelmä, sosiaaliturva 
ja Puolustusvoimat samanaikaisesti rappiolle. Mikäli valtiolta riittäisi 30 
miljardia oman kansantaloutemme elvyttämiseen, tämän piristysruiskeen 
vaikutus siivittäisi talouselämämme kokonaan uudelle kiertoradalle. 

Monet uusliberalismia edustaneet puolueet, esimerkiksi kokoomus, ovat 
tässä samoin kuin monessa muussakin asiassa langenneet takaisin Keyne- 
siä edeltäneen ajan moraaliseen välinpitämättömyyteen ja ”antaa mennä” 
-mentaliteettiin. Keynesin talousteoriaa ja yhteiskuntafilosofiaa voidaan 
tietenkin pitää vanhentuneena, mutta vielä vanhentuneempaa on uuslibe- 
ralistien oma teoria, joka tähtää vain yhteenlasketun kokonaisedun mak- 
simoimiseen, mutta ei hyväksy esimerkiksi tulonsiirtoja. Itse asiassa talo- 
ustieteessä ei muita teorioita olekaan kuin ”vanhentuneita”, sillä kansan- 
talouden perusvoimat on kuvattu jo aikojen aamuna, ja kokonaan uuden- 
laisen näkökulman luominen edellyttäisi lähes yli-inhimillisiä voimavaroja 
ja ponnistuksia. 

Tulonsiirrot ovat perinteisesti yksi valtion elvytyspolitiikan väline. Key- 
nesin käsityksen mukaan pienituloisille kannattaa ohjata tulonsiirtoja, sil- 
lä siten voidaan kiihdyttää talouskasvua. Koska pienituloisten kulutus oh- 
jautuu usein kotimaisiin hyödykkeisiin, joilla tyydytetään perustarpeita, 
tulonsiirrot eivät hyödytä vain pienituloisia itseään vaan koko kansantalo- 
utta lisäämällä kokonaiskulutusta ja sitä kautta kiihdyttämällä yhteis- 
kunnan tuotannollista aktiivisuutta. 

Sen sijaan monetaristinen talouspolitiikka on sisältänyt vaatimuksia 
tasaveroon siirtymisestä. Myös julkisten palvelujen maksullistaminen on 


30 


merkinnyt niiden rahoittamista ”tasaverolla”. Monetarismin puolustajat 
ovat vedonneet siihen, että kuntien julkiset palvelut rahoitetaan nykyään- 
kin tasaverolla, sillä kunnallisveroäyri ei riipu kuntalaisten tulotasosta. 
Toiseksi he ovat viitanneet siihen, että elvytyspolitiikan tuloksena syntyvä 
inflaatio on eräänlainen tasavero, sillä se leikkaa samassa suhteessa sekä 
hyvä- että huonotuloisen palkkakuittia. 

Tasaveromallissa pieni- ja keskituloiset joutuvat joka tapauksessa kan- 
tamaan kaikkein suurimman taakan, sillä suurituloisten osalta verotus 
ylipäänsä pudottaa lähinnä kerskakulutusta, kun taas alemmilla tulo- 
tasoilla tasaverotuksen kautta tapahtuva verotuksen kiristyminen puree 
jokapäiväisten perushyödykkeiden kulutukseen. Tässä mielessä tasavero ei 
ole perusteltu malli. 


Tulonsiirroista nauttivat yhteiskunnat voivat paremmin 


Valtion aktiivista roolia tuloerojen tasoittajana ja säätelijänä voidaan puo- 
lustaa ahtaan taloustieteellisen näkökulman lisäksi moraalifilosofisilla ja 
sosiaalipoliittisilla näkökohdilla. 

Menestyskirjassaan The Spirit Level — Why Eguality is Better for Every- 
one? (2009) brittiläiset epidemiologit Richard Wilkinson ja Kate Pickett 
osoittavat John Maynard Keynesin edustaman ”maltillisemman moraali- 
sen kapitalismin” periaatteet monetaristista politiikkaa toimivammiksi. 
Kirjoittajat pitävät suorastaan perverssinä, että Yhdysvaltojen ja Britan- 
nian kaltaisissa maissa johtajien tulot voivat olla lähes tuhatkertaiset 
muiden työntekijöiden tuloihin verrattuina. Laajan empiirisen tutkimusai- 
neistonsa valossa he kritisoivat syrjäytymistä ja eriarvoisuuden kasvua ja 
kysyvät, mitä järkeä on ohjata myöskään yhteiskuntamme lahjakkaimpia 
ihmisiä kehittelemään kovalla palkalla entistä innovatiivisempia finanssi- 
instrumentteja tai myyvempää elektroniikkaa, kun yhteiskunta sinänsä on 
perusrakenteiltaan rikki. 

Lääkkeeksi eriarvoisuuden poistoon tarjotaan nyt vain ”talouskasvua”, 
vaikka sen pohjana olevilla ehdoilla, kuten irtisanomisilla ja tehostamisel- 
la, on kielteinen vaikutus syrjäytyneimpiin ihmisiin. Eriarvoisuuden tuot- 
tama pelko ja eristäytyminen huonontavat henkistä ja fyysistä hyvinvoin- 
tia myös varakkaampien kohdalla. 

Tutkimuksen mukaan yhteiskunnat, joissa on suhteellisesti pienemmät 
tuloerot ja paljon tulonsiirtoja köyhemmille, voivat lähes kaikilla mittarei]l- 
la mitattuna paremmin. Esimerkkeinä tällaisista yhteiskunnista Wilkin- 
son ja Pickett mainitsevat Japanin, Norjan, Ruotsin ja Suomen — tosin ny- 
kymeno ohjaa lukijaa kysymään, ovatko tutkijoiden tiedot täysin ajan ta- 
salla. Nämä maat ovat heidän mukaansa kuitenkin edelleen innovatiivi- 
sempia ja terveempiä, ja sosiaalisia ongelmia esiintyy vähemmän. Yhtei- 
nen hyvinvointi on siis kannattava investointi. 

Filosofisesti katsoen kyse ei pidä olla vain taloudellisten resurssien vaan 
myös sivistyksen voimavarojen jakamisesta. Esimerkin tarjoavat taloustie- 
teilijä Amartya Sen ja filosofi Martha Nussbaum teoksessaan The Ouality 
of Life (1993).21 Siinä kehitellyn toimintavalmiusmallin (capability ap- 
proach) mukaan oikeudenmukaisen julkisen vallan tulee taata kaikille 
kansalaisilleen aito mahdollisuus kehittää hyvään elämään kuuluvia kyky- 
jä ja toimintatapoja. 

Tämä on kaunis idea, mutta poliittisesti sitä ei edistä kirjoittajien libe- 
raali ideologia. Sen sijaan sitä voisi edesauttaa kansallismielinen politii- 
kanteko, jonka mukaan kansallisvaltioiden talouspoliittista itsemäärää- 
misoikeutta vahvistetaan ja rahapoliittinen valta palautetaan takaisin 
kansallisvaltioiden keskuspankeille. 


Tiistaina 25. lokakuuta 2011 
PERUSSUOMALAISET TEUVON KYYDISSÄ 


Helsingin Sanomien viime perjantaisen Nyt-liitteen (21.10.2011) mukaan 
kansanedustaja Teuvo Hakkarainen nauttii jonkinlaista suosiota myös 
homojen keskuudessa. Kyseessä taisi olla toimittajan tekaisema provokaa- 
tio. Ainakaan minä en ole omien vaatimattomien havaintojeni pohjalta 
huomannut, että Hakkaraisen kannatus olisi lähtenyt lentoon homopiireis- 
sä. Näyttöä väitteen provokatorisesta luonteesta antaa se, että saman leh- 
titalon Ilta-Sanomat toisti jutun sivuillaan ja sai Hakkaraiselta lisäkom- 
mentin, jonka mukaan homot, lesbot ja somalit pitäisi lähettää Ahvenan- 
maalle asumaan.?? 

Kovin mielikuvituksellinen, omaperäinen tai elegantti Hakkaraisen yh- 
teiskuntateoria ei ole. Siihen olikin helppo kuitata, kuten Pekka Siikala, 
joka käänsi asian nurin Uuden Suomen blogissaan ja ehdotti, että Hakka- 
rainen voitaisiin eristää kotipaikkakunnalleen Viitasaarelle yhdessä Pe- 
russuomalaisen puolueen kanssa. 

Mitä vikaa Hakkaraisen kannanotossa sitten on? Peruskysymys kuuluu, 
miksi juuri Hakkarainen itse olisi omassa ylemmyydentunnossaan sellai- 
nen valopää, jonka olisi sopivaa päättää, miten tai missä muiden suoma- 
laisten pitää elää. Tällainen ei olisi sitä tavoiteltua kansanomaisuutta 
vaan kansalaisten vastaisuutta. Hakkaraisen päästelemien pökäleiden 
laittaminen ”maalaisuuden” piikkiin taas aliarvioisi pahasti maalaisten 
ihmisten sivistystä. 

Myöskään puolue ei voi loputtomasti selittää edustajansa älyllisiä pieru- 
ja ”vitseiksi”,25 kun näyttää siltä, että vitsien varjolla lipsautellaan nimen- 
omaan todellisia mielipiteitä. Tämä vähentää puolueen uskottavuutta tär- 
keissä yleispoliittisissa kysymyksissä ja nolaa jatkuvasti esimerkiksi edus- 

kuntaryhmän puheenjohtajaa ja koko ryhmää, joka joutuu käsittelemään 
asioita kokouksissaan.? 

Itse näen, että ongelma ei vallitse ensisijaisesti perussuomalaisten ja 
vähemmistöjen välillä vaan Perussuomalaisen puolueen ja muutamien sen 
omien edustajien välillä. Teuvo Hakkaraisesta on muodostumassa? puolu- 
eelle samanlainen tikittävä aikapommi kuin Tony Halmeesta, vaikka kan- 
salaisten mielestä tämä monkey business voi olla tiettyyn rajaan asti haus- 
kaa. 

Onkin hyvä palauttaa mieleen Perussuomalaisten erään toisen kansan- 
edustajan, Lauri Oinosen, taannoinen huoli siitä, miten puoluetta voidaan 
liata sisältäpäin. Runsas vuosi sitten Oinonen valitti, että hallitus aikoo 
saattaa voimaan lain, jolla puolueet voitaisiin laittaa vastuuseen yhden jä- 
senensä rasistisista mielipiteistä.?6 Hän perusteli kritiikkiään sillä, että 
näin joku puolueen arvostelija voisi hakeutua puolueen jäseneksi ja tahal- 
laan puhua rasistisia kaataakseen lokaa puolueen niskaan! 

Nyt Oinosen kauhukuva näyttää toteutuvan.?” Syy ei ole suinkaan se, 
että tällainen lainsäädäntö olisi voimassa, vaan se, että niin Hakkaraisen 
kuin Oinosenkin tietyt kannanotot ovat kaatuneet puolueen häpeäksi ihan 
ilman, että voimassa olisi asiasta syyllistävää lakia. Mikäli eduskunta- 
ryhmä ei ojenna tätä Bruce Springsteenin näköistä edustajaansa, on pää- 
teltävä, että puolue asettuu Hakkaraisen omien edesottamusten kannalle. 

Koska minä olen luonteeltani hyvä, neuvon edustaja Hakkaraista otta- 
maan päänsä pikimmiten pois perseestä. Sen sijaan Teuvon kyytiin en 
edelleenkään lähtisi. Perusteluja voi lukea vaikkapa Leevi & The Leaving- 
sin laulusta. 


Perjantaina 28. lokakuuta 2011 
EIKÖ KUKAAN VOI MEITÄ PELASTAA? 


Tätä pohdin, kun kuuntelin Jenni Vartiaisen samannimistä laulua. Pelas- 
tuksen metafysiikkaa puolestaan analysoi filosofi Martin Heidegger, jonka 
mukaan koko juutalais-kristillinen ajatteluperinne rakentuu tietynlaisen 
pelastusoletuksen ympärille. Sen varaan ovat näköjään vannoneet myös 
pankkiirit ja poliitikot. Illuusiotalouden ja lumerahan romahdus on lähellä 
ja ehtii luullakseni ennen Jeesusta. 

Minä puolestani lopetin päivittäisbloggaamisen, koska maailmanloppu 
tulee, eikä maailmanparantaminen enää kannata. Viimeisessä virressäni 
veisaisin tuomiopäivän tuloa. Maailma loppuu pian taloudelliseen kata- 
strofiin, ainakin tämä läntinen maailma. Kaikki sen tietävät, eikä sitä tar- 
vitse enää selittää. 

Ajatelkaa, että tällainen yksinkertainen filosofikin ymmärsi jo Euroo- 
pan unioniin ja euroon liityttäessä, ettei sen tapainen konglomeraatti voisi 

koskaan toimia! Miksi sitä eivät käsittäneet ne viisaat ekonomistit, poliiti- 
kot ja pankkiirit, jotka meidät tähän liemeen järjestivät? 

Eiköhän asiasta pitäisi rangaista? Ja kyllä se kosto kohta tuleekin, ai- 
nakin niin sanottu luonnon kosto. Sen tuomion rinnalla jonkin Tiitisen lis- 
tan sietää kellastua Supon kassakaappiin, ja DDR-agenttien jallittajat jää- 
vät asioista pihalle kuin margariinista tyhjäksi nokittu lintulauta. 

Valtiovarainministeriön kansliapäällikkö Raimo Sailas arvioi 15.10. 
2011 Suomen vajoavan sotien jälkeisen ajan pahimpaan talouskriisiin.?8 
Suomen Pankin pääjohtaja Erkki Liikanen puolestaan totesi 10.10.2011 
Yleisradiolle, että Eurooppa on pahimmassa kriisissä toisen maailmanso- 
dan jälkeen. Heitä säesti Angela Merkel, joka kuvaili tilannetta ”Euroopan 
vakavimmaksi kriisiksi sitten toisen maailmansodan”. Minä kysyn, mil- 
loin Euroopan maat ovat jälleen sodassa. 

Ehkä jo piankin, kun kansat repivät itsensä EU:n liekanaruista ja kuo- 
laimista irti. Sinne humahtaa taas 100 miljardia Kreikalle,30 ja lainalasku- 
ja laskeskelevat saksiniekat puolittivat sijoittajien saatavat suvereenisti 50 
prosenttiin.3! Veronmaksajien kontolle kaatui tämäkin kaikki, ja pelkkä 
väliaikainen vakausväline on paisunut kuin pullataikina 1 000 miljardiin 
euroon vastoin kaikkia sopimuksia. 

Suomelle lankeavan laskun loppusummaa ei edes tiedetä,32 kun tuhlaa- 
japoika Katainen ja tuhlaajatyttö Urpilainen pelaavat suomalaisten ihmis- 
ten rahat Monte Carlon kasinolla veronmaksajien piikki auki. Siinä ovat 
talouspolitiikan Bonnie & Clyde: hienohelmaisia ja salonkikelpoisia terro- 
risteja yhtä kaikki! 

Kyllä tästä vielä katastrofi tulee. Romahduksen jälkeen jättiläistyöttö- 
myys ja suurinflaatio vallitsevat yhtä aikaa. Vain syylliset puuttuvat. Kei- 
tä he ovat? — No tietysti homot! 

Kyllä kansa syyllisen löytää, kun vain tahtoa riittää. Blogikirjoittajat 
näyttävät esimerkkiä. Natsismi nousee ja kansallisesta edusta aletaan pi- 
tää kiinni. Soihtuja sytytetään eurojen rovioilla, kansat ovat kaduilla ja 
Horts Wessel -lied soi. 

Voi olla, että muutamien mielestä erehdyn talouspoliittisissa jeremia- 
deissani. On kuitenkin eri asia tehdä virheitä joissakin pienissä yksityis- 
kohdissa kuin olla väärässä ajattelunsa peruslinjoissa, kuten euron luoneet 
poliitikot. Sen takana on ollut jatkuva oikeassa olemisen erehdys. 

Yleensä rakastan myös virheitä, koska ne kertovat ihmisten inhimilli- 
syydestä. Virheiden kautta ihmiset paljastavat itsensä ja ovat sitä kautta 
kauniita. Myös virheiden tunnustaminen korjaisi ajattelua paremmille lin- 
joille. Niinpä on oikein olla väärässä mutta väärin olla aina oikeassa. Kau- 
neinta maailmassa on epätäydellisyys. Ja se EU:sta pakkomielteisesti in- 
toutuneiden pitäisi nyt tunnustaa. 
hallintonsa ja muut paperinsa paremmin ja vasta sitten arvostella meitä 
kriitikoita. Sen sijaan minä olen pelkkä amatööri. Siksi minulla on oikeus 

osoittaa niin paljon vääryyksiä harjoitetusta politiikasta kuin sieluni sie- 
tää. 

Ja minun perusnäkemyksenihän on se, että globalisaatio ja pakkokan- 
sainvälistäminen ovat tuhonneet länsimaat ja Euroopan talouden. Työpai- 
kat ja pääomat ovat virranneet Intiaan ja Kiinaan, jotka hallitsevat pian 
koko maailmantaloutta. Vitsikästä on, että jälleen kerran länsimaita vaa- 
ditaan ”hoitamaan velkansa”, mutta nyt ei ole kyse moraalisesta velasta 
kehitysmaille. 

Olisi joka tapauksessa vaarallista ja yksinkertaistavaa pitää syyllisinä 
mitään yhtä kansakuntaa, sen enempää kreikkalaisia, portugalilaisia kuin 
muitakaan. Syynä on ahne kapitalistinen politiikka ja pankkijärjestelmä, 
joka on kupannut pahoin eurooppalaisten kansojen kansallisvarallisuuden 
sekä tehnyt meistä uhreja. Se johtaa myös tämän politiikan harjoittajat 
heidän omaan tuhoonsa. 

Näin se kolmas maailmansota käydään läntisessä Euroopassa kapita- 
lismin aseilla. Yhtenä syynä tilanteeseen on eurooppalaisten ja amerikka- 
laisten ihmisten omahyväisyys tai, kuten antiikin kreikkalaiset sanoivat, 
hybris eli vapaasti käännettynä pöyhkeys, röyhkeys, ylettömyys ja halu 
asettua edellytystensä tuolle puolen. Länsimaiset ihmiset ovat eläneet yli 
varojensa. 

Laiskistunut ja moraalisesti veltostunut Länsi on antanut aseet käsis- 
tään. Nouseva, taisteleva ja vähään tyytyvä islam valloittaa rappeutuneet 
länsimaat, jotka eivät osaa laittaa hanttiin omassa lammasmaisessa päkä- 
tyksessään. 

Vieraat ovat lopulta vieneet tuotantolaitoksemme ja omistavat myös 
kiinteistömme. Ulkomaanmatkoihin ja taivaan sinessä kiitämiseen tottu- 
neet eurooppalaiset joutuvat tunnustamaan rutiköyhyytensä, kun kaikki 
mitä heillä on, otetaan pois. Pankkiirit, kiinteistövälittäjät, kauppiaat, ko- 
ronkiskurit ja muut keinottelijat joutuvat lopultakin tekemään rehellistä ja 
lisäarvoja tuottavaa työtä. 

Samasta syystä minä onnittelen heitä: rikkauksien kerääjiltä poistuu 
omaisuuden suoma puskuri kuolemaa vastaan, ja näin hekin voivat het- 
keksi unohtaa pakomatkansa ja kuolemanpelkonsa sekä vapautua tasa- 
arvoiseen elämään. Silloin minun sydämeni laulaa! Tule siis Lama, tule, oi 
Lopullinen Romahdus, ja saata yhteiskuntamme jälleen totuuden äärelle! 

Metafyysiseen pelastuksen periaatteeseen uskominen on ollut oman 
vastuun kiertämistä ja asioiden pallottelua toivoen, että jokin onnenkan- 
tamoinen päästää meidät pälkähästä. Juuri se on johtanut myös talouden 
lipsahtamiseen väärille raiteille ja vieraisiin käsiin. 

Entä vastaus otsikkoni kysymykseen: eikö kukaan voi meitä pelastaa? 
Kyllä voi. Tässä tilanteessa se on mitä todennäköisimmin Venäjä, jolle 
Suomi on pyllistänyt liian kauan mutta jonka talous vetää kuin Popedan 
takapyörä syvimmässäkin lumihangessa. Toinen mahdollisuus on, että ve- 
näläiset, kiinalaiset, intialaiset ja öljymiljardeissaan kylpevät arabit eivät 

suinkaan käy kauppaa hyvää hyvyyttään vaan ostavat halvalla pois sen, 
mikä Euroopassa vielä kaupan on. 

Parhaassa tapauksessa Venäjälle humahtaa Suomen koko teollisuustuo- 
tanto, ja sinne voidaan toimittaa miljoonittain kotikutoisia karvalakkeja, 
kuten sotakorvauksista sinnittelyn aikana. Ylämäkeä mennään kuitenkin 
pitkään, eikä näköala johdu tällä kertaa siitä, että korpivaellusta ajetaan 
konepelti auki. 


Perjantaina 4. marraskuuta 2011 


DEMOKRATIA RAISKATTIIN DEMOKRATIAN KEHDOSSA 


Kansanvalta kumottiin kansanvallan syntysijoilla, kun Kreikan pääminis- 
teri Georgios Papandreou kertoi luopuvansa suunnitelmasta viedä Kreikal- 
le laadittu lainaohjelma kansanäänestykseen.33 Tällä tavoin taloudellisella 
painostuksella ohitettiin kansalaisten tahdonmuodostus, ja demokratia 
raiskattiin demokratian kehdossa. 

Mikäli väitetään, että painostuksella ”ei ollut mitään tekemistä EU:n 
toimielinten kanssa”, vaan ainoastaan Sarkozy ja Merkel taivuttelivat Pa- 
pandreoua, tämäkin ainoastaan osoittaa päätöksenteon epädemokraatti- 
suutta. Ratkaisu syntyi nyt poliittisten toimielinten ja kansanvaltaisten 
prosessien ulkopuolella. 

Myös EU:n omat päätöksentekomenettelyt ovat epädemokraattisia, kun 
esitykset laatii komissio ja päätökset tehdään ministerineuvostossa eikä 
parlamentissa. Täysin on politbyroon meininki. 

On tultu paradoksien partaalle, kun EU:sta ei voi enää edes erota va- 
paalla päätöksellä tai ilman hirvittävää taloudellista rysäystä. Ja liittoval- 
tiota tiivistämällä hirttoköysi sen kuin kiristyy. 

Ennen pitkää narun pää tulee käteen myös Kreikassa. Hallitus ja oppo- 
sitio ovat jo miltei toistensa tukassa kiinni, ja EU:n hajoaminen alkaa eri 
maiden sisäpoliittisista kriiseistä. Kreikan ylpeä ja historiastaan tietoinen 
kansa on kaduilla, kun valtion rahat loppuvat. Se todennäköisesti valitsee 
mieluummin itsenäisyyden kuin syö alistajiensa kädestä. 

On vertauskuvallista, että Euroopan demokratisoituminen pois unionis- 
ta alkaa juuri Kreikasta, kansanvallan kehdosta. Syy euron kriisiin ei ole 
Kreikassa, Portugalissa tai yhdessäkään Euroopan kansakunnassa. Siksi 
olisi väärin syytellä mitään yhtä tahoa. Syy on järjestelmässä: kapitalismin 
pönkittämiseksi perustetussa yhteistaloudessa, jossa kaikki pakotetaan 
samalle viivalle ja joka lietsoo myös monia muita ongelmia, kuten työvoi- 
man pakkosiirtoja ja veropakolaisuutta. 

Olen aina hämmästellyt eurointoilijoiden ja liittovaltion kannattajien, 
kuten Alexander Stubbin, naiiviutta. Stupido tekee sekoomuslaista talous- 
politiikkaa kahdeksan palkatun avustajansa bailausseurassa Eurovision 

pelisäännöillä. Näiden virkamiespoliitikkojen suurin virhe on psykologinen 
sokeus. He ovat eläneet jossakin kummallisessa omassa todellisuudessaan, 
joka on koostunut pakkoneuroottisesta pyrkimyksestä leikata ja liimata 
kokoon universalistinen yhtenäisvaltio keskelle aidosti monikulttuurista ja 
monista itsenäisistä kansallisvaltioista koostuvaa Eurooppaa. 

Myös aatehistorian ja poliittisen filosofian tuntemus ovat olleet pahasti 
hukassa EU-liittovaltion kannattajilta, aivan niin kuin ne aina ovat sekä 
menneiden että tulevien sotien syyllisiltä. Liittovaltion kannattajille on 
pantava luu kurkkuun aivan samalla tavalla kuin nämä kapitalismin asi- 
anajajat ovat laittaneet luun kurkkuun pienille kansakunnille. 


Sunnuntaina 6. marraskuuta 2011 
SOTU TOIMII PAREMMIN KUIN ABLOY-AVAIN 


Julkisessa sanassa murehdittiin taas, että 16 000 suomalaisen henkilötie- 
dot vuosivat nettiin, kun Mediafire-nimiselle sivustolle päätyi ihmisten 
henkilötunnuksia, osoitteita, puhelinnumeroita ja sähköpostiosoitteita.34 
Ooh, mitä tuskaa! Ja ymmärryksen yksinkertaisuutta! 

Levitettäviksi vaarallisia tietoja taitavat olla noista vain henkilötun- 
nukset. Muut tiedot saa mistä vain, esimerkiksi Facebookista. Turhaan ei 
olekaan sanottu, että portaalin perustaja Mark Zuckerberg onnistui siinä, 
missä CIA epäonnistui. Miksi urkkia tietoja pakolla, kun voi saada ihmiset 
luovuttamaan tärkeimmät tietonsa julkisuuteen ihan omasta halustaan ja 
vapaaehtoisesti? 

On muuten hämmästyttävää, miten moneen asiaan pelkkä sosiaalitur- 
vatunnus riittää avaamaan oven: melkein mihin vain! Sotu toimii parem- 
min kuin Abloy-avain esimerkiksi puhelinpalveluissa. Ilman sotua mistään 
ei tule ensin mitään, mutta — simsalabim — kun luettelee neljä viimeistä 
merkkiä, ovat maailmankirjat auki. On absurdia, miten pelkällä henkilö- 
tunnuksella saa ongittua ihan kaikki tiedot ihan kaikista lähteistä ja kaik- 
kialta ilman, että kysyjästä on kerrassaan mitään varmuutta: lääkäri- 
asemilta, Kelasta ja niin edelleen. 

Nyt kadonneiksi tuomitut eli julkisuuteen pullahtaneet ”salaiset tiedot” 
eivät oikeasti olekaan salaisia. Ne voi nimittäin kerätä vaikka roskalaati- 
koista, ja ihminen voidaan nylkeä ilman, että hän itse huomaa mitään. Ra- 
hat voidaan viedä pankeista. Salasanat voidaan kysellä, voidaan tehdä 
kauppoja ja sopimuksia. Sotulla voidaan väärentää ajokortteja ja passeja ja 
avata puhelinliittymiä. Voidaan lunastaa American Expressejä, ostaa las- 
kuun liikesuihkumatkoja ja Karibian-risteilyjä. 

”Salaamisessa” ja tietovuodon valittelussa onkin kyse tietyn alitajuisen 
oivalluksen peittelystä: viranomaisvalta ainoastaan uskottelee ihmisten 
tärkeiden tietojen olevan muka salaisia, vaikka tosiasiassa viranomaiset 

itse raiskaavat ihmiset pitkin ja poikin nykytärkeää arkipäivää omissa 
röntgenkoneissaan. On järjenvastasta, että kaikki ovet avaavaa ”henkilö- 
kohtaista” tietoa on miljoonien asiakaspalvelijoiden saatavilla ”työnsä puo- 
lesta”. 

Viranomaisista itsestään ei tule luotettavia vain siksi, että he urkkivat 
tietojasi ”työkseen” koettaen siten epäpersonifioida yksityisyydenloukka- 
ukset. Viranomaisista ei tule kassakaapin kaltaisia koneita siksi, että heil- 
lä on ”salassapitovelvollisuus”. 

Salassapitovelvollisuus ei ole sama asia kuin salassapitohalukkuus tai 
salassapitotaito. Muutamat noista miljoonista viranomaisista ja asiakas- 
palvelijoista voivat vuotaa mitä vain mihin vain, sillä he eivät ole mitään 
moraalin sydänverta pulppuavia eettisen esimerkillisyyden lähteitä, var- 
sinkaan potkut saaneina tai rahapulaan joutuneina. 

Vakava yksityisyyden loukkaus on jo se, kun joku viranomainen tai muu 
sofistikoitunut pummi onkii ihmisten tietoja virkavelvollisuuksiin ja 
-salaisuuksiin vedoten. Vai tuleeko oman elämäsi läpivalaisu jotenkin vä- 
hemmän loukkaavaksi, kun joku byrokraatin nilkki tekee sitä oikein ”työk- 
seen”? 

Jos taas tuntuu siltä, että et saa tarpeeksi huomiota ja näkyvyyttä aja- 
tuksillesi, lavasta niistä tietovuoto. Mitättöminkin asia muuttuu näet kiin- 
nostavaksi, kun salaa tai kieltää sen. 


Tiistaina 8. marraskuuta 2011 
VOIKO MIEHEN TEHTÄVIÄ HOITAA NAINEN? 


Amerikkalainen Forbes-lehti listasi jokin aika sitten maailman 70 tär- 
keimpänä pidettyä johtajaa. Helsingin Sanomat kutsui heitä ”mahtijohta- 
jiksi”.35 

Merkittävää on, että suuruuksien listalle mahtui vain yksi nainen: Sak- 
san liittokansleri Angela Merkel. Ainakin hän sai tämän seikan johdosta 
yhtä paljon huomiota kuin kaikki miehet yhteensä. 

Talous ja politiikka ovat kieltämättä patriarkaatin vallassa. Johtaminen 
on perinteisesti miesvaltaista myös suurimmissa uskonnollisissa yhdys- 
kunnissa ja kirkoissa kautta maailman — moderneja ja maallistuneita pro- 
testanttisia kirkkokuntia lukuun ottamatta. 

Vallankäytön miespainotteisuus herättää kysymyksen, sisältyykö vallit- 
sevaan asiaintilaan jokin totuus. Mahtiin näyttää liittyvän fallos. Onko 
mahdollista osoittaa voimaa, valtaa ja mahtia ilman penistä ja sen paisu- 
vaiskudosta? Tekevätkö pippelin pään pohdinnat viisauksista vaikutusval- 
taisia? 

Naispappeuden vastustajat sanovat usein, ettei miehen tehtäviä voi hoi- 
taa nainen. Väitteen totuus riippuu tietenkin siitä, mikä miehen tehtävä 
on. 

Pappi on selvästikin ammatikseen eräänlainen fallos. Nainenkin voi eh- 
kä toimia pappina, mutta hänestä ei koskaan tule pappia samassa merki- 
tyksessä kuin miehestä, sillä sukupuoleen latautunut tärkeä merkitys 
puuttuu. Miesten johtajanpätevyys näkyy kaikkien johtavassa asemassa 
olevien miesten halussa ohjata sauvallaan ja vitsallaan muita. Miestä pide- 
tään joviaalina ja suvereenina; naista hysteerisenä ja pingottuneena. 

Jos naisesta tulee johtaja, sanotaan että hänelle kasvavat munat. Tämä 
johtuu siitä, että ulkopuolisina naiset näkevät terävästi, miten miehenä 
ollaan. Siksi heistä tulee hyviä miehiä, siis noita jakkupukuisia naisia. Ta- 
vallaan tämä on sääli naisten oman naisellisuuden kannalta. Toisaalta 
myös minä näen ”ulkopuolisena” selvästi, millaista naisten ja miesten kes- 
kinäinen vallankäyttö on heteroarvoille rakentuvassa yhteiskunnassa. 

Yritysten, politiikan, kirkon, armeijan ja filosofisen maailman johtami- 
nen on olennaisesti miesten hallussa. Tämä herättää kysymyksen, onko 
tosiasia oikeassa olemisen peruste (epäilläkseni vanhaa väitettä the fact is 
not the proof of right). 

Omasta mielestäni organisaatioiden miesjohtoisuus ei ole välttämättä 
pelkkä maailmassa vallitseva virhe. Vallitsevassa asiaintilassa saattaa nä- 
kyä tietty yhteiskunnallinen totuus, joka on muotoutunut luonnollisen itse- 
järjestymisen pohjalta satojen vuosien aikana ja joka koskee eri ihmisten 
soveltuvuutta tiettyihin tehtäviin. 

Vallan osoittaminen voi olla sidottu miehen hormonituotantoon. Toisaal- 
ta kyse saattaa olla miesten rakentamasta arvo- ja symboliuniversumista, 
joka elättää itseään. 

Jos miehet siirrettäisiin nykyisin meneillään olevan täysnaiseuttamisen 
tuloksena pysyvästi nyrkin ja hellan väliin, maailma nykymuodossaan lak- 
kaisi olemasta. Valtasuhteet romahtaisivat, ja politiikan ja talouselämän 
käytännöt luhistuisivat. 

Myös tieteen ja filosofian totuus- ja tietokäsitykset kokisivat kolauksen, 
kun maailmaa ei valloitettaisi niin kuin naista: induktiivisella reidenvar- 
simenetelmällä. On vaikea sanoa, mitä seuraisi. En tosin usko, että Euroo- 
pan rahakriisi johtuu siitä, että Saksaa johtaa nainen. 

Aina kun miehiä syyllistetään vastuuta sisältävistä rooleistaan, pitää 
huomata, että miehet ovat herkkiä otuksia. Tämän vuoksi miesten asemaa 
pitää myös kunnioittaa. 

Suuri osa maailmassa esiintyvästä feminismistä selittyy naisten yksi- 
näisyydellä ja peloilla, joiden taustalla kaikuu miesviha. Olette kai huo- 
manneet, että kauniit naiset eivät koskaan ole feministejä? Ongelmia syn- 
tyy, kun naiset pakottavat itsensä olemaan miehiä, vaikka eivät halua tai 
pysty. Sen sijaan viisaat naiset hyväksyvät itsensä ja nauttivat myös sek- 
sistä. 

En tietenkään uskalla väittää, että naisten pitäisi alistua miesten edes- 
sä, sillä silloin varmasti saisin feministien vesikauhuiset vaahdot naamal- 
leni. Mutta tämä maailma on sellainen paikka, että vallitseviin käytäntöi- 
hin pitää mukautua. Siten nainenkin voi saada sitä, mitä nainen haluaa. 
Miksihän islam on perhepoliittisesti niin vahva kulttuuri? 


Perjantaina 11. marraskuuta 2011 
TALOUDEN OLEMUS JA KANSALAISTEN KULTAKUUME 


Talous on järjestelmä, jossa yhdestä narusta vetämällä saa vesisangon toi- 
selta suunnalta päähänsä. Jos esimerkiksi meneillään oleva talouskriisi 
ratkaistaan bitti- ja setelirahoituksella, inflaatio kiihtyy, hinnat nousevat 
ja kiinteä omaisuus on arvossaan. Lisää rahaa talouteen on syntynyt jo 
nyt, kun EKP ja eri maiden keskuspankit ovat ostaneet ongelmamaiden 
velkakirjoja Aikaa myöten niistä syntyy jättiläismäisiä Säästöpankkien 
Keskus-Osake-Pankkeja. 

Jos taas rahan määrää ei lisätä, ihmiset eivät kuluta, seuraa työttö- 
myyttä ja hinnat romahtavat kysynnän puuttuessa. Näin tuloksena on de- 
flaatio. Voi olla, että tässä tapauksessa hinnat myös aikaa myöten alkavat 
nousta, koska tehtailijoiden ja kauppiaidenkin täytyy elää, ja lopulta kai- 
kesta pyydetään entistä kovempi hinta. Rahat palavat pankkeihin näinkin. 
Inflaatio ei johdu tässä tapauksessa rahan määrän lisäämisestä vaan tuo- 
tannon kannattavuusongelmista ja siten syntyvästä niukkuudesta. Luulen, 
että Euroopan rahakriisissä käy kuitenkin ensin mainitulla tavalla. Kulut- 
tajahinnoissa näkyvä inflaatio on lähtenyt laukkaamaan jo nyt. 

Filosofisesti katsoen talous on inhimillisen Angstin eräs toteutumisyh- 
teys. Talous on ihmisten toimeentuloon liittyvän olemishuolen peruskaa- 
vio, jossa eri toimijat pyrkivät turvaamaan omat etunsa jatkuvaa hä- 
dänalaisuutta kokien sekä menetyksen ja kuoleman pelkoa väistellen. Ta- 
lousteoria on systematisoinut sen pelinkaltaiseksi järjestelmäksi pyrkien 
siten hillitsemään tähän jatkuvaan nollasummapeliin liittyvää ahdistusta. 
Ja tästä kaikesta leviää, kuten Nietzsche sanoi, ”hädässä ja ahtaudessa 
ahertavien pikkueläinten haju”.36 


Miksi kiinteä omaisuus on jälleen arvossaan? 


Illuusiomiljardien määrää ja rahavirtojen reittejä olennaisempaa taloudes- 
sa on lopultakin se, mitä tuotantoelämässä tehdään: tuotetaanko arvoja ja 
riittääkö hyödykkeitä? Valtiollisten kukkaronnyörien kanssa on yleensä 
järkevintä toimia niin, että yhteiskunnallinen tehokkuus muodostuu opti- 
maaliseksi. 

Tehokkuus puolestaan on kiintoisa käsite, sillä sekin motivoituu resurs- 
sien niukkuudesta ja viittaa henkiseen ahdistukseen, jossa tehokkuutta 
tavoittelevat pakotetaan toimimaan. Maksimaalisen tehokkuuden väite- 
tään kuitenkin per definitionem luovan hyvinvointia. 

Sen sijaan itseisarvo tehokkuus ei ole. Esimerkiksi hyrräoravien on jär- 
jetöntä polkea itseään tehokkaasti henkihieveriin, mikäli pähkinöitä voi 
saada vähemmälläkin vaivalla. Tällainen toiminta olisi lopultakin erittäin 
tehotonta, ja olennaiseksi muodostuu pähkinä itse. 

Talous on lopultakin pelkkiä numeroita, jotka kuvastavat valtasuhteita. 
Mitä enemmän numeroita setelien selkämykseen ilmestyy, sitä epäluotet- 
tavampaa on yleensä niihin liittyvä ostovoima ja valta. Tuotannon tehok- 
kuus puolestaan on suhdekäsite aivan niin kuin talouselämän aktiivisuut- 
ta kuvaavat suureetkin. 

Tärkeintä talouselämässä on, että talouden toiminta takaisi ihmisille 
leipää, asuntoja, palveluja ja joissain tapauksissa arvonsäilyttäjänä toimi- 
vaa varallisuutta, kuten maata, kiinteistöjä tai kultaa. Rahatalouden naut- 
timan epäluottamuksen vuoksi talouden piirissä ollaan jälleen siirtymässä 
tietynlaiseen reaalipolitiikkaan: vain kiinteällä omaisuudella tunnustetaan 
olevan arvoa. 


Kansalaiset kultakuumeessa 


Voi olla, että parin vuoden kuluttua Suomessakin eletään tilanteessa, jossa 
euroja riittää kyllä eikä rahasta ole pulaa, mutta ostettava uhkaa loppua. 
Niinpä monet ihmiset ovat hätääntyneet ja alkaneet sijoittaa varojaan 
kiinteään omaisuuteen ja mineraaleihin. 

Raaka-aineiden hinnat ovat olleet jo pitkään nousussa. Turvasatamiin 
eivät ole hakeutuneet vain ne ammattimaiset suursijoittajat ja muut hobi- 
tit, jotka ovat tottuneet rikastumaan pelkällä investointitoiminnalla, toisin 
sanoen muiden ihmisten tekemällä työllä. Nyt myös tavalliset kansalaiset 
hamstraavat mineraaleja ja varsinkin kultaa. 

Kulta maksoi euroon siirryttäessä noin 270 dollaria unssilta. Monet 
keskuspankit purkivat vuosituhannen vaihteessa kultavarantojaan luot- 
tamuksen lisäämiseksi, eikä kullan hinnassa ollut keväällä 2001 juuri 
muuta kuin tuotantokustannukset. 

Tätä nykyä kullan maailmanmarkkinahinta lähestyy kahta tuhatta dol- 
laria unssilta, mikä kertoo lumpusta, selluloosasta tai sähköstä valmiste- 
tun rahan nauttimasta arvonannosta. Mikäli Euroopan talouskriisi eska- 
loituu valtioiden romahtamiseen ja pankkien kaatumiseen sysäten liikkeel- 
le laman ja setelirahoituksen, kullan hinta todennäköisesti räjähtää. 

Edessä oleva epävarmuus on niin pitkä ja syvä, ettei kullan hinta to- 
dennäköisesti laske moneen vuoteen pientä pintaväreilyä lukuun ottamat- 
ta. Se, joka nyt ostaa kultaa, saattaa saada tulevaisuudessa myös voittoa. 

Ainakaan hän ei kärsi tappiota, sillä kullan hinta ei vastaisuudessa ro- 
mahda alaspäin, mutta se saattaa romahtaa ylöspäin. Sen sijaan se, joka 
pitää varojaan valuutoissa, voi joutua nopeasti inflaation uhriksi. Niinpä 
kultaan investoiminen on sekä kannattavaa että turvallista. 

Tätä taustaa vasten ei tarvitse ihmetellä, miksi myös Helsingin katuku- 
vaan on ilmestynyt firmoja, joiden näyteikkunoissa lukee: ”Ostamme kul- 
taa!” Näille rakkauden romukauppiaille kelpaa kaikki kihlasormuksista 
taskunauriisiin. Kultaa, mikä kultaa! 

Paha vain, että joutilaana oleva kulta halutaan ostaa kansalaisilta pois 
alihintaan. Liikkeet tarjoavat myyjälle noin 2/3 kullan maailmanmarkki- 
nahinnasta ja kauppaavat ostamansa kullan eteenpäin sulatoille hyvällä 
liikevoitolla. Osa voi jäädä ostajien haltuun sijoituskultana. Kulta ostetaan 
pois jopa postin kautta tapahtuvilla kuljetuksilla, mikä antaa kuvaa rai- 
vokkuudesta, jolla kultakauppaa käydään. 

Muutamien mielestä kullan pörssihinta on nyt niin korkealla, että sitä 
on järjetöntä enää ostaa. Toisten ostoaikeet taas kertovat käsityksestä, että 
kullan hintakäyrä kiitää edelleen koillista kohti. Ostaja on myöhässä, ja 
myyjä kenties kokee olevansa aikaisessa. Tämän vuoksi kultaa voi olla 
vaikea löytää vaihdettavaksi, ja se taas nostaa hintaa entisestään. Näin voi 
syntyä kultakupla. 


Arvoa on sillä, mitä on vähän tai mikä kielletään 


Valtioiden liikkeelle laskema raha potee pysyvästi mustasukkaisuutta 
kansalaisten suosiosta kullan olemassaolon vuoksi. Mikäli kullan hinta 
nousee liikaa uhaten rahan asemaa, valtio voi tietysti puuttua peliin omilla 
normeillaan. Esimerkiksi Yhdysvaltain suuren laman aikana valtiovalta 
kielsi kansalaisilta kullan omistamisen 1930-luvulla. Filosofisesti katsoen 
valtion asettamat kiellot ja rajoitukset osoittavat kuitenkin vain kielletyis- 
sä asioissa olevan totuuden. Niinpä valtio tuli tällä toimenpiteellään vah- 
vistaneeksi sen, että valtion todellinen valuutta olikin paperirahan ase- 
masta kulta. 

Voi olla, ettei eurokaan romahda, vaikka eräät ovat niin ennustaneet. 
Itse pidän mahdollisena, että sen rinnalle syntyy toinen virallinen valuut- 
ta, esimerkiksi kulta, aivan niin kuin Leningradin ainoa ostovoimainen va- 
luutta oli yhteen aikaan dollari. Saattaa olla, että jonain päivänä Suomes- 
sakaan ei kauppaa käydä enää kuolleesta puusta valmistetuilla lappusilla 
vaan erään käpyjä syövän nisäkkään selkänahasta parkituilla ihokudoksi]- 
la. 

Epävarmuuden takaa pilkistää myös eräs toinen totuus. Vain todellisel- 
la substantiaalisella omaisuudella on arvoa: käyttöarvoa tai esimerkiksi 
jotakin harvinaisuuteen perustuvaa arvoa. Päättymättömiin luottoketjui- 
hin, sopimuksiin ja illusoriseen fiat-rahaan perustuva lumetalous on tullut 

tiensä päähän. Jatkossa varallisuus on miellettävä entistä enemmän mate- 
riaalisten arvojen ja omistusten hallinnaksi. On nimittäin aivan eri asia 
istua tuolilla kuin lupauksilla tuolista. On eri asia asua talossa kuin sopi- 
muksissa talon rakentamisesta. Ja on eri asia omistaa kultaa kuin pelkkiä 
lupauksia kullan osto-oikeudesta tietyllä hinnalla tulevaisuudessa. 

Valtiot vihaavat nykyisin kultaa, sillä niiden poliittinen vaikutusvalta 
on yhtä suuri kuin niiden valuutan uskottavuus. Bretton Woods -järjestel- 
män lakattua 1971 dollaria ei ole kiinnitetty kultaan eikä muita valuuttoja 
dollariin, joten poliittinen valta ja valuuttojen uskottavuus riippuvat toisis- 
taan ja kelluvat myös keskenään. Tämä voi olla hyvin kohtalokasta, ja sik- 
si valtiot ovat joutuneet pitämään tarkasti silmällä myös sitä, kuka todelli- 
sen kultavarannon loppujen lopuksi omistaa tai kuka sitä pitää hallussaan. 

Saattaa olla, että kulta on vieläkin halpaa ja sitä kannattaa hankkia. Ja 
kyllä myös minä ostan sinulta, hyvä lukija, puhdasta kultaa olevat teko- 
hampaasi pois samalla hinnalla kuin katujen varsille majoittuneet putiik- 
kiliikkeet, eli 35 eurolla gramma, kun pörssissä kullasta saa yli 1 800 eu- 
roa unssilta eli noin 57 euroa grammalta. 

Sen sijaan rahastoihin tai johdannaisiin en sijoittaisi, sillä kultafutuurit 
voivat menettää nopeasti arvoaan talouskriisissä. Ensinnäkin, oikean kul- 
lan osto- ja myyntihinnan ero on suurempi kuin johdannaisten. Ja toiseksi, 
aito metalli pitää arvonsa siinäkin tapauksessa, että koko talous luhistuu 
ja kaikille suomalaisille käy kuin puistonpenkillä istuvalle herra Pöppösel- 
le, jonka kädessä hölskyvä väliaikainen vakausväline on muuttunut aikaa 
sitten pysyväksi. Vaikka parhaassa AAA-luokassa ollaankin. 


Keskiviikkona 16. marraskuuta 2011 
PENTTI OINOSEN DANSE MACABRE 


Perussuomalaisten kansanedustaja Pentti Oinonen ilmoitti jäävänsä pois 
tasavallan presidentin itsenäisyyspäivän juhlavastaanotolta, koska homo- 
jen tanssi loukkaa häntä ”henkilökohtaisesti”.37 Miten sellaista mieltä voi- 
daan parantaa, jota tällainenkin teerenpeli loukkaa? 

Hyvä on, emmehän me homot ole mitään sädekehänunnia emmekä py- 
himyksiä, mutta en olisi arvannut edustuksemme läsnäolon niin paljon 
vihlovan kenenkään silmää, että raavaan miehen täytyy sen takia juosta 
sängyn alle piiloon. Jos minut olisi kutsuttu paikalle Linnaan, olisin voinut 
kieltäytyä bailaamasta ja antaa Pentti Oinosen sekä kutsuilta niin ikään 
pois jäävän Teuvo Hakkaraisen laittaa jalalla koreasti — vaikka pympsäh- 
tää mahalleen keskelle parkettia. 

Se, että Oinonen hakee kannatusta protestilleen vastakohtaistamalla 
sotaveteraanit ja homoseksuaalit, on joka tapauksessa varsin keinotekoi- 
nen lähtökohta itsenäisyyden juhlimiselle. Kyllä sotilaiden joukossa oli pal- 

jon homojakin, muiden muassa Suomen kansainvälisesti kuuluisin kuva- 
taiteilija Touko Laaksonen, joka tunnetaan paremmin taiteilijanimellään 
Tom of Finland. Sodan aikana hän yleni armeijassa luutnantiksi. 

F. Valentin Hooven kirjoittaa Tom of Finland -elämäkerrassaan myös 
marsalkka Mannerheimin väitetystä homoseksuaalisuudesta näin: 


Tom, kuten kaikki muutkin suomalaiset sotilaat, kuuli huhuttavan, että 
Mannerheim olisi homoseksuaalinen. Häntä hämmästytti etteivät hänen 
heteroseksuaaliset kumppaninsa tuntuneet juurikaan piittaavan moisis- 
ta väitteistä. Heidän ihailunsa komentavaa kenraalia kohtaan oli niin 
suuri että he vain töniskelivät toisiaan ja vitsailivat kenraalin komeiden 
adjutanttien kustannuksella. Tom oli huomannut saman itsekin — ken- 
raalin lähettyvillä tuntui aina olevan poikkeuksellisen hyvännäköisiä so- 
tilaita. Tom oli kateellinen, mutta ei katkera. Saahan suurella miehellä 
toki olla omat luontoisetunsa.38 


Monet tutkijat ovat nähneet syystä tai aiheetta militarismin ja homosek- 
suaalisuuden välillä yhteyksiä, eikä Tom of Finlandin tuotanto tee poikke- 
usta. Olen käsitellyt kysymystä tarkemmin teoksessani Enkelirakkaus — 
Filosofia ja uskonto homoseksuaalisuutena.3? Mitään nynnyjä nuo homo- 
maailman sotilaat eivät ole missään tapauksessa olleet, vaan, kuten 1930- 
luvun saksalaisista miesihanteista tiedetään, maskuliinisuus ja homosek- 
suaalisuus liitettiin tuon ajan mies- ja poikakulttuureissa yhteen aivan 
niin kuin Platonin Kreikassakin. 

Nämä yhteydet ovat tietysti ideologisia eivätkä moraalisesti ongelmat- 
tomia. Niissä ehkä näkyy homoliikkeen halu osoittaa voimaa ja valtaa 
kehnosta asemasta ponnistaessaan. 

Itsenäisyyspäivän kynnyksellä on jälleen kysyttävä, täytyykö poliitikko- 
jen etsiä itsenäisyyden merkitystä aina vain taaksepäin katselemalla, ku- 
ten sodan ajan kurjuudesta ja sotaveteraaneista. Sotiin osallistuneet ja so- 
dissa kaatuneet varmasti kehottaisivat nykyajan poliitikkoja katselemaan 
pitkillä valoilla eteenpäin ja varoittaisivat jäämästä tuleen makaamaan 
EU-kiistojen tiimellyksessä. Vaikka Suomen itsenäisyys on lunastettu ve- 
rellä ja väkivallalla, se toivottavasti merkitsee nykyisin muutakin kuin 
muistoja sodista. 

Pentti Oinosen kannanotto osoittaa ja luo huonoa yhteishenkeä. Se ehkä 
tuo muutaman äänen lisää Pekka Haaviston presidenttikampanjalle. Mi- 
nua Oinosen boikotti ei loukkaa, mutta se saattaa loukata itsenäisyyspäi- 
vän vastaanoton järjestäjää, tasavallan presidenttiä, joka viran ensimmäi- 
senä naisedustajana on suoriutunut tehtävästään moitteettomasti. 

Kaikkia varmaan lohduttaa, ettei kukaan homojakaan luultavasti vihaa 
(siinä ei olisi kerta kaikkiaan järkeä), vaan he pelkäävät homoseksuaali- 
suutta itsessään. Viha, jota yhteiskunnassamme alkaa olla jo liikaa, taas 
on yleensä pelkkää epäonnistunutta rakkautta. 

Perjantaina 18. marraskuuta 2011 
ITSENÄISYYS ON HOMOTANSSI 


Voi tuota ihmisten ilkeyttä! Itsenäisyyspäivän tansseista alkoi mieletön 
kohu, kun julkinen sana suurensi Pentti Oinosen boikotin sivuilleen. ”Ho- 
motansseista” kieltäytyminen toi enemmän julkisuutta ärripurrille Oinosel- 
le kuin homoille, vaikka kukaan ei ole tietääkseni käynyt häntä parketille 
hakemassa. 

Yllätyksekseni suurin osa asiaa kommentoineista näytti pitävän Linnan 
juhlien boikotoimista patakonservatiivisena. Mutta myös ilkeyttä pääsi to- 
ki osoittamaan. Osa homojen syyttelystä oli varmaankin vain uteliaisuutta. 
Haluttiin kokeilla kepillä jäätä, että minkälaisia ihmisiä nämä homot oi- 
kein ovat ja kuinka paljon siedetään ilkeilyä. 

Naurettavimman kannanoton laati muuan savonlinnalainen ruumis- 
autonkuljettaja, joka kävi noutamassa joltakin anonyymilta (tai itse te- 
kaisemaltaan) sotaveteraanilta muutamia homokielteisiä ärähdyksiä.*0 Ti- 
lanne oli vertauskuvallinen. Blogikirjoittaja rämpii kaukopartiomiehenä ja 
saapuu jokin viestinrepale kädessään yleisön eteen takanaan kilometrien 
pituiset verivanat sekä lausuu: tässä, katsokaa tässä, on lainvoimainen to- 
distus homoseksuaalisuuden kertakaikkisesta tuomittavuudesta ja sotave- 
teraanin kiistämättömään auktoriteettiin perustuva verifikaatio siitä, että 
homona oleminen on väärin! 

Pakkaa nyt se poliittinen korpuksesi siihen ruumisautoon ja kippaa 
kuormasi jonnekin. Jos sotaveteraanien kannat ovat tuota kuraa, arvostan 
itse enemmän Seta-veteraaneja, jotka ovat taistelleet kymmeniä vuosia 
seksuaalipolitiikan juoksuhaudoissa ilman palvontaa, kumartelua ja äi- 
tienpäiville tyypillistä mitalien jakoa. 

Uuden Suomen toimittaja Teemu J. Kammonen puolestaan viihdytti ju- 
tullaan ”Terveiset sodasta Oinoselle: Mies polvillaan toisen vehkeen kans- 
sa”.41 — Kyllä oli ilkeää tämäkin. Toimittajan melkein onnistui hyödyntää 
kommentoimansa blogikirjoittajan jutussa oleva heikkous. Väitteet homo- 
seksuaalisuuden olemassaolosta myös sota-aikana käännettiin toimittajan 
otsikossa vulgaariksi kuvaukseksi suihinotosta. Jos Teemu J. Kammonen 
kääntää joskus nimensä herrasväen kielelle, suosittelen muotoa ”Nikode- 
mus J. Fobiawitz”. 

No, tiedänpähän toimituksen kannan. Melkoinen fasistifoorumi tästä 
Uudesta Suomesta on kyllä tullut, eikä lehdelle taida olla ongelmana mi- 
kään muu kuin rasistien kuorosta poikkeavien olemassaolo. 

Lehti kyllä suurensi sivuilleen eräänkin persuedustajan maininnan sii- 
tä, että Tarja Halosen esittämä huoli rasismin lentoon lähdostä ”pilasi per- 
heenisältä isänpäivän”. Sen sijaan kukaan ei näytä kysyvän, kuinka 
monta tavallista päivää näiden pulliaisten kannanotot ovat pilanneet niiltä 

suomalaisilta ihmisiltä, jotka ovat olleet heidän jatkuvan läimäyttelynsä 
kohteina. 

Vertauskuvallista on, että oinosten ja hakkaraisten levittämää vittuilua 
harjoitettiin nimenomaan suvaitsevuuden päivänä, jota vietettiin viime 
keskiviikkona 16.11. homojen ollessa kohteena. — Mikä ryhmä seuraavak- 
si? Kenen vuoro on? Kaivatte kai taas ilkeytenne esiin näyttääksenne 
yleissivistyksenne ja tuomitaksenne omat epäonnistumisenne? Sillä siitä 
perimmältään on kyse. 

Nämä ”kansallismielisinä” esiintyvät tahot eivät oikeasti rakenna yh- 
teiskuntaa, vaan he pilaavat yhteishenkeä. He eivät edusta kansallista 
etua vaan repivät auki eripuraa. Heissä ei ole sankaruutta vaan pelkoa ja 
rintamakarkuruutta. Väinö Linnan Tuntemattoman sotilaan inhimillisin ja 
sankarillisin hahmo oli alikersantti Urho Hietanen, joka sokeutui sodassa 
mutta kuoli vihollistuleen astuessaan ulos palavasta ambulanssista yrittä- 
essään auttaa toisia. 

Pikkusieluiset kansanedustajat ja hblogikirjoittajat, jotka keskittyvät 
nälvimään, tökkimään ja kitisemään sekä rajoittamaan muiden ihmisten 
elämää omalla ahdasmielisyydellään ja elämäntapafimooseillaan, ovat nii- 
tä todellisia peräkamarinpoikia, joiden todellisuus pyörii vain oman navan 
ympärillä ja jotka ovat kyvyttömiä tukemaan ja rohkaisemaan muita. Pa- 
himmillaan he ovat itsenäisyyden haudankaivajia. 

Sillä itsenäisyydellä on merkitystä vain jos voimme elää vapaassa 
maassa. Vapaus taas koostuu yksilöiden vapaudesta elää itsenäistä ja va- 
paata elämää. 

Minulla ei ole muuta mahdollisuutta kuin julistaa itsenäisyyspäivä kan- 
salliseksi homotanssipäiväksi. Homotanssi on se nykypäivän rituaali, jon- 
ka kautta jokainen suomalainen voi osoittaa vapautuneisuutensa ja itse- 
näisyytensä. 

Osoittakoon myös jokainen henkisesti vapautunut hetero silloin itsenäi- 
syyttä bailaamalla normeista poikkeavan homotanssin. Tehköön estradilla 
sellaiset piruetit, cat walkit tai savukiehkurat kuin itselle parhaiten sopii. 
Tuskinpa kukaan heistäkään haluaa olla heteronormatiivisen pakko- 
paidan ja vaihtoehdottomuudesta koostuvan totaliteetti-ideologian vanki? 


Sunnuntaina 20. marraskuuta 2011 
ETELÄ-EUROOPPA KOHTI FASISMIA? 


Silvio Berlusconin lähtö Italian pääministerin paikalta kävi yhtä nopeasti 
ja yllättävästi kuin valtaannousu vuonna 1994.43 Berlusconi oli perustanut 
Forza Italia -puolueensa vain kolme kuukautta ennen vaaleja, joissa siitä 
tuli yllättävästi Italian suurin puolue ja pääministeripuolue 21 prosentin 
äänisaaliilla. 

Suorasuisessa pääministerissä oli paljon hyvää. Hänen lausuntonsa 
suomalaisten puukirkkojen ankeudesta ja suomalaisen keittiön surkeasta 
tasosta saattoivat loukata joitakin, mutta kukaan ei voine väittää, ettei 
Berlusconi olisi ollut oikeassa. Myös mediamogulin seksiskandaalit osoitti- 
vat, että poliitikko on ihminen. 

Berlusconi hallitsi Italiaa vuosina 2001-2006 ja vuodesta 2008 näihin 
päiviin asti samoista syistä, jotka ovat nostaneet niin sanotut populistipuo- 
lueet vallankahvaan muuallakin Euroopassa. Balkanilta ja Afrikasta Itali- 
aan suuntautunut maahanmuutto on nostanut ulkomaalaiskriittisyyden 
pintaan ja ollut yksi syy Italian talouden kurjistumiseen. Eurobarometri- 
tutkimus kertoo, että ulkomaalaisvastaisuus (resistance to immgrants) on 
ollut Kreikassa jopa 87,5 prosentin ja Italiassakin 36,5 prosentin tasolla.44 

Nyt sekä Kreikka että Italia koettavat tasapainottaa talouttaan uusilla 
hallitusratkaisuilla. Entistä pehmeämmät poliitikot eivät kuitenkaan tee 
kovia talouspoliittisia linjauksia, joita tarvittaisiin. He ovat pehmeämpiä 
vain EU:sta tulevan ohjailun suuntaan. 

Tämä saattaa aikaa myöten nostaa pakkovallan ja totalitarismin kan- 
nattajat esiin maissa, joissa diktatuureilla on perinteitä. Myös Berlusconi 
sanoi lähtiessään suunnittelevansa jo paluuta. Kreikan, Portugalin, Espan- 
jan ja Italian kaltaiset maat eivät todennäköisesti saa talouttaan kuriin 
ilman pakkovallan käyttöä, mikä taas kaventaa kansanvallan olematto- 
miin sisäpolitiikassa. Demokratian katoamisesta ulkosuhteissa kertoi jo 
sekin, että euromaiden poliitikot pakottivat Kreikan luopumaan uusia lai- 
noja koskevasta kansanäänestyksestä. 

Viimeisimmän näytön asiasta antoivat Espanjan parlamenttivaalit, jois- 
sa maa siirtyi enemmän oikealle kuin kertaakaan kenraali Francisco Fran- 
con diktatuurin jälkeen.45 Talouden, maahanmuuton ja sosiaalisen repeä- 
misen ongelmia ei kuitenkaan saada korjatuiksi konservatiivien reseptillä, 
katolisten arvojen palvonnalla ja syyttämällä eurotalouden ongelmista 
aborttilainsäädännön höllentämistä tai homoliittojen hyväksymistä. 

Sama pölkkypäisyys vaivaa myös Suomen konservatiiveja: he luulevat, 
että talousliberalismin tuottamiin ongelmiin pitää vastata arvo- ja sosiaali- 
liberalismia heikentämällä. Tosiasiassa talousliberalismi muodostaa vaih- 
toehtoisen vastakohdan arvo- ja sosiaaliliberalismille. Vapaamielisen yh- 
teiskunnan ja kansalaisvapauksien säilyttämiseksi talouden pitää olla ku- 
rissa. Jos talous on täysin vapaa, ihmiset joutuvat elämään vankilan kal- 
taisissa olosuhteissa. Sen sijaan konservatiivit luulevat omassa typeryy- 
dessään, että sosiaalinen kontrolli, elämäntapatarkkailu ja normiruuvien 
kiristäminen tuovat valtiolle rahaa. 

Juuri tästä olen varoittanut: kun maahanmuuttoa, yhteistaloutta ja ra- 
jojen avaamista jatkuvasti edistetään ja Euroopan unionia paisutetaan, se 
epäonnistuessaan johtaa totalitarismiin ja nostaa ääriasenteet pintaan. 
Fasismin soihdut syttyvät, ja idealistien kaavailut yhdistyneestä Euroo- 
pasta osoittautuvat juuri sellaiseksi harmonian havinaksi, jolla ei ole kos- 

kaan ollut mitään todellisuuspohjaa. Tyhmästä päästä kärsii silloin koko 
valtioruumis. 


Perjantaina 25. marraskuuta 2011 


HOMOAVIOLIITTOJEN VASTUSTUS ON ILKEYTTÄ 


Avio-oikeus on halpa. Se ei maksa yhteiskunnalle mitään. Avioliiton merki- 
tys onkin lähinnä symbolinen. 

Symbolisia ovat myös avioliittoon liittyvät kiistat. Homoavioliittojen hy- 
väksymisellä on viestitetty homojen hyväksymisestä. Homoavioliittojen 
kieltämisellä taas on ilkeilty homoille. Kiusa se on pienikin kiusa, ovat aja- 
telleet niin persut ja kristilliset kuin suuri osa kepulaisista ja muista kon- 
servatiiveista. 

Helsingin Sanomien mukaan homoavioliitot ovat jumissa eduskunnassa, 
sillä aloitteen taakse löytyi vain noin 70 edustajan nimi.f%6 Persut, kristilli- 
set ja kepu, joiden edustajista yksikään ei allekirjoittanut aloitetta, ovat 
varmaan nyt tyytyväisiä voidessaan kieltää homoilta jotakin. 

Todellisuudessa he sulkevat itse itsensä henkiseen vankilaan yrittämäl- 
lä rajata avioliittoinstituution yhdeksi totaliteetiksi. Ahdasmielisyydestä 
kärsivät ahdasmieliset itse, sillä fimoosi puristaa ensisijaisesti heidän 
omaa päätään. 

Pahimmassa tapauksessa tuloksena on samanlaista menoa kuin Venä- 
jällä, jossa laki ”homopropagandan” kieltämiseksi etenee. Voimaan tulles- 
saan se estäisi homoseksuaalisuuden esittämisen julkisilla paikoilla.*” 
Myös suomalaiset kusimutterit ovat avoimesti iloinneet homojen ahdiste- 
lusta ja sensuroinnista. 


Konservatiivit estävät yhteiskunnan kehittämisen 


Kaikki homoseksuaalisuuden esittämistä ja homoseksuaalien asemaa kos- 
kevat rajoitukset ovat tosiasiassa fasistisia, eikä niiden takana ole muuta 
kuin pahaa tahtoa ja ahdasmielisyyttä. Stevie Wonderkin on tarpeeksi 
tarkkanäköinen huomatakseen tämän. 

Homoseksuaalisuutta kiellellään esimerkiksi lapsiarvoihin vedoten, 
vaikka lasten oman edun mukaista olisi kasvaa yhteiskunnassa, jossa 
myös homoseksuaalinen vaihtoehto on näkyvästi tarjolla. Monet homonuo- 
ret kärsivät siitä, että heille tyrkytetään ja tuputetaan heteroseksuaalisia 
käyttäytymismalleja, jotka ovat enemmistöaseman vuoksi esillä kaikkialla. 
Heterokoulu ja heteroperhe (joka lienee vallan pesistä pahin) taivuttelevat 
homonuoria omaksumaan heteroseksuaalisen elämäntavan vastoin lasten 
ja nuorten omaa tahtoa. 

Tuskin on heteroille itselleenkään hyväksi, että heidän oma seksuaali- 
suutensa näyttäytyy sellaisena pakkona, jollaiseksi kristilliset ja perus- 
suomalaiset haluaisivat ihmisen koko seksuaalisuuden kirjon lavastaa: he- 
teroseksuaalisen käyttäytymisen vaihtoehdottomaksi normiksi. Onkin syy- 
tä pohtia, pitäisikö kieltää heteropropaganda ja heteroiden näkyvä esiin- 
tyminen julkisilla paikoilla, sillä enemmistöaseman vuoksi se on vaaralli- 
sen vaikutusvaltaista. 

Paradoksaalista on, että pidättämällä avioliiton vain heteroille kirkko ja 
sen patakonservatiivit luulevat kieltävänsä homoilta jotain tärkeää. Tosi- 
asiassa he kieltävät itseltään vapauden ja tekevät avioliitosta juuri sellai- 
sen ahtaan ja tunkkaisen tradition, joka koostuu elämäntapatarkkailusta 
ja alistumisesta perinteelle. 

Koska se puolestaan tuo yleensä pallon jalkaan heteroille itselleen, ho- 
moavioliittojen kieltäjät tekevät palveluksen homoille. Kukapa sellaista 
nukkavierua olotilaa kaipaa? 

Itselleen nämä heterot omistavat avioliiton luultavasti vain kiusatak- 
seen homoja, sillä mikä onkaan mukavampaa kuin pidättää jotakin joilta- 
kin. Homoavioliittoja vastustavat myös naimisiin joutuneet kaappihomot ja 
biseksuaalit, joille homoseksuaalinen vaihtoehto muodostaisi ymmärrettä- 
västi uhan. Pieleen kuitenkin menee, ja kärsitte kahleistanne itse. 


Politiikan tyhmistymisestä 


Tämä yhteiskunta on epä-älyllistynyt ihan helkkaristi. Homoavioliittojen 
tyrmäys on vain yksi esimerkki. Siinä, missä poliitikkojen pitäisi katsella 
avarasti eteenpäin, he kaivautuvat poteroihin ja tuovat takaisin 1950- 
luvun lintukoto-Suomea, jossa ahdasmielisyys nousee ja hameiden helmat 
alenevat. 

Suomalainen älymystö — Teuvo Hakkarainen, Lauri Oinonen ja Päivi 
Räsänen — josta eräs ruotsalainen tutkija totesi, etteivät edes heidän ruot- 
sidemokraattinsa ole yhtä tyhmiä,48 tarjoaa kansalaisille vaarallisen esi- 
merkin luomalla käsitystä, että on oikein laittaa aivot narikkaan ja vetää 
kurvit suoriksi puheissa ja teoissa. Pahimmillaan he estävät yhteiskunnan 
kehittämisen valistusfilosofisessa hengessä, toisin sanoen tieteen ja järjen 
mukaisesti. 

Yksi syy kulttuurin tyhmistymiseen ja asenteiden raaistumiseen on 
median, joka tarjoaa alustan epätiedon levittämiselle. Esimerkiksi Uuden 
Suomen puheenvuoropalstalla, aivan kuten monilla muillakin internetin 
vapailla foorumeilla, kansalaiset repivät leukojaan väittäen esimerkiksi, 
että seksuaalisuuden pitää liittyä lajinsäilytykseen tai että Raamattua pi- 
tää lukea kirjaimellisesti. Tämä on vastoin kaikkea sitä, mitä tiede on tuo- 
nut esiin niin ihmisen seksuaalisuudesta kuin uskonnostakin. 

Samaan aikaan lehden toimitus vakuuttelee, että lehden uudella kes- 
kustelupalstalla kuka tahansa voi olla melkein minkä tahansa asian asian- 
tuntija. Mahdollisuuksien tarjoamisesta väärän tiedon levittämiselle voisi 
Skepsis-yhdistys antaa Huuhaa-palkinnon. Mitä monimutkaisempia ovat 
yhteiskunnan kysymykset, sitä yksinkertaisempia ratkaisuja niihin esite- 
tään, ja lopputuloksena merivesi valuu myös enemmistöjen omaan nis- 
kaan. 


Sunnuntaina 4. joulukuuta 2011 


FRAKKIEN TUULETUSPÄIVÄ 


Suomen pukuvuokraamoista löytyy juuri ja juuri sen verran kapasiteettia, 
että luokkayhteiskunnan lavastus nimeltä ”Linnan juhlat” voidaan järjes- 
tää. Vuokrafrakeilla on nimittäin taas tuuletuspäivä. 

Muutamat ovat paheksuneet, että homot vain pilaavat juhlallisen tilai- 
suuden. Jos minä olisin joku sellainen Suomen kulttuurielämälle tärkeä 
henkilö kuin Jani Toivola, jäisin varmasti pois juhlista ja jättäisin areenan 
tyhjäksi meitä homoja hienommille ihmisille. En menisi. Missään tapauk- 
sessa. 

Frakin käyttämisestä minulla on muutenkin traumoja. Kun kävelin ke- 
säkuussa 1997 kovat kaulassa Isoa Roobertinkatua pitkin yliopistolle väi- 
töstilaisuuteeni, ihmiset huutelivat minulle terasseilta ”kongratuleissöns” 
luullen minun olevan menossa naimisiin. Koska lakia rekisteröidyistä pa- 
risuhteista ei ollut tuolloin voimassa, kesäkansa ei voinut ainakaan olettaa 
minun olevan matkalla ”homoavioliittoon”. Morsianta taas ei ollut ymmär- 
rettävästi mukana, sillä perinnäistavan mukaan alkavalle avioliitolle ei ole 
hyväksi, jos naimisiin aikovat näkevät toisensa aamulla ennen häitä, saati 
että he heräisivät samasta vuoteesta. 

Filosofisen tiedekunnan promootioon vuonna 2000 osallistuin absenssi- 
na (eli poissaolevana), joten selvitin aika hienosti myös promootiotoimi- 
kunnan ohjeet, joiden mukaan ”neiti/rouva maisterin seuralainen on herra 
seppeleensitoja ja herra maisterin seuralainen on neiti/rouva seppeleensi- 
tojatar”. En tosin tiedä, miten tuo koskee tohtoreita. Olisiko tohtoreilla 
mahdollisuus lipsahtaa vihittäessä myös naimisiin, mikäli yliopiston salis- 
sa olisi paikalla härkäpareja? 

No, yliopisto on yhtä moderni ja joustava kuin kirkko, armeija ja muut 
valtioelimet. Se, että en viihdy tuon tapaisissa naamiaisissa, ei kuitenkaan 
johdu ensisijaisesti pukeutumismääräyksisistä vaan tapahtumien teennäi- 
syydestä. Jos minua ei heti syytettäisi ylenkatseellisuudesta, sanoisinkin, 
että paremmin viihdyn myös sellaisissa itsenäisyyspäivän juhlissa, joissa 
jokainen voi olla oma itsensä. 

Sotaveteraanikortista 


Itsenäisyyspäivänä muistutetaan, että Suomi on olemassa sodan tulokse- 
na, sodan kautta ja sotaa varten. Mikäli minä olisin sotaveteraani, en ha- 
luaisi, että itsenäisyyspäivän puheissa ja kannanotoissa käytetään vete- 
raanikorttia, kun pönkitetään kansallista itsetuntoa. Veteraaneihin ve- 
toaminen alkaa olla niin lahoa, että sitä välttelevät myös veteraanit itse. 

Veteraanit eivät oikeastaan ole sotasankareita. Sankari voi olla lähinnä 
sellainen, joka tekee jotakin yleishyödyllistä vapaaehtoisesti. Sen sijaan 
useimmat sodissa olleet olivat siellä pakotettuina. Suuri osa heistä olisi 
luullakseni paennut rintamalta, jos olisi voinut. 

Jos minut olisi ensin pakotettu kuolemanrangaistuksella uhaten sotaan 
ja olisin jonkin onnenkantamoisen tuloksena selviytynyt hengissä takaisin 
kotiin, pitäisin johdonmukaisena kieltäytyä kaikista suosionosoituksista, 
sillä en olisi tehnyt mitään omien valintojeni tai ratkaisujeni vuoksi vaan 
käskettynä. Ei sellaisesta pidä palkita eikä kiitellä, mitä ihmiset eivät tee 
vapaasti, sillä silloin he eivät ole asioista vastuussa. 

Myös sotaveteraanit ovat luultavasti olleet sodan tarpeellisuudesta ko- 
vin eri mieltä. Suuri osa heistä saattaa pitää nykyäänkin vääränä sitä, että 
heitä kiitetään ja palkitaan teoista, joista he olisivat mielellään kieltäyty- 
neet. Sankaruutta voi tietysti sisältyä hitusen verran siihen, että on suos- 
tunut pitkin hampain tähän pakottamiseen. 

Mutta ei sotiminen sinänsä ketään sankariksi tee. Siksi on noloa, että 
itsenäisyyttä juhlitaan taaskin etupäässä sodankäyntiin liittyvänä ilmiönä. 
Se on taaksepäin katselemista. Parempi olisi nyt pitää huolta siitä, että 
silkkisolmioherrat eivät vie meiltä näitä kansallisen itsemääräämisoikeu- 
temme rippeitä Euroopan unionissa, jossa suuri osa itsenäisyydestä on jo 
riistetty paperisodalla pois. 

Hyvää homotanssipäivää muuten kaikille! Ehkä jotkut heterot (ja eten- 
kin niin sanotut homomyönteiset heterot eli hoterot) ahdistuvat Linnassa 
sen verran, että keksivät bailata oman homotanssinsa ihan vain ilmaistak- 
seen itsenäisyyttään. Joku paikalla oleva homo tai lesbo voi vastavuoroi- 
sesti antautua heterotanssiin osoittaakseen, ettei sitäkään tarvitse hävetä. 


Tiistaina 6. joulukuuta 2011 


ITSENÄISYYSPÄIVÄ VAI KANSALLISPÄIVÄ? 
Itsenäisyyden käsitteellä on relaatioluonne. Itsenäisyys voi olla voimassa 


vain johonkin sellaiseen nähden, mistä itsenäisyys on saavutettu. Siten se 
korostaa epäsuorasti riippuvuutta, vähintäänkin aiempaa riippuvuutta. 

Suomalaisten pyrkimyksessä korostaa itsenäisyyttään näkyy sisäistetty 
herruus ja kansakuntamme orjaluonne. Halutaan alleviivata, että ei olla 
ruotsalaisten tai venäläisten alamaisia. Naapurimaissa hymyillään ym- 
märtäväisesti suomalaisten itsenäisyydenrakkaudelle, tietenkin syystä. 

Sikäli kuin itsenäisyyden korostaminen on merkki henkisestä alamai- 
suudesta, Suomessakin olisi aika siirtyä viettämään kansallispäivää. 

On mahdotonta, että esimerkiksi Ruotsissa tai Britanniassa vietettäi- 
siin itsenäisyyspäivää. Mistä britit olisivat itsenäistyneet? Zimbabwestako? 
Kanadasta? Itsenäisyyspäivää ei voida viettää Saksassa eikä Italiassa- 
kaan, koska nämä maat eivät ole itsenäistyneet mistään, vaan ne on yhdis- 
tetty palasista. Tanskan kuningaskunta on yli tuhat vuotta vanha, joten 
siellä pidettäisiin vitsinä, mikäli kansallispäivää vietettäisiin itsenäisyys- 
päivän nimisenä, ikään kuin maa ei olisi itsenäinen tai olisi sen vasta saa- 
vuttanut. 

Jossakin Yhdysvaltojen tapaisessa kehitysmaassa voidaan ehkä juhlia 
itsenäisyysjulistusta. Mutta Suomen kaltaisissa valtioissa voitaisiin siirtyä 
juhlimaan kansallispäivää. 

Itsenäisyydestä ei ole aihetta puhua enää siksikään, että itsenäisyys on 
ehditty pitkälti menettää Euroopan unionin myötä. Joten olisi adekvaa- 
timpaa puhua vain kansallispäivän viettämisestä. Itsenäisyyspäivää voisi 
ehkä juhlia, jos siihen olisi syytä. Ehkä tulevaisuudessa tulee. 

Henkinen alamaisuus näkyy myös Linnan juhlissa, joissa kansa käy 
luomassa, ilmaisemassa ja pysyttämässä herranpelkoa ja hierarkkisuutta. 
Niistä voisikin ajantasaistaa karnevaalimaisemmat. Muuta näyttävää vas- 
taanotolla ei juuri ole kuin ulkomaiden diplomaatit. Jäykkää jonotusta ja 
tungosta. 

Presidentin vastaanotto kansallispäivänä on kansainvälinen harvinai- 
suus. En tiedä muissa maissa olevan tällaista. Minusta kaavaa voisi pur- 
kaa ja tilaisuudesta voisi tehdä vapaamman. Myös jako hetero- ja homo- 
tansseihin on jokseenkin out of time, ja tilalla voisi olla jatkuva sekahaku. 
Epäsukupuolisidonnaisuutta korostaisi sekin, jos tilaisuudesta tehtäisiin 
naamiaishuvit. Paikalle voisi pyyhältää esimerkiksi puvussa Batmanin, tai 
sellaisessa haarniskassa kuin George Michaelilla on klassisessa Freek- 
videossaan. 


Lauantaina 10. joulukuuta 2011 
ABORTUS ARTE PROVOCATUS 
Kun Timo Soini röyhtäisee, niin lehdistö siteeraa. Hänen kantansa olla hy- 


väksymättä abortteja (lat. abortus arte provocatus) missään oloissa? ei sel- 
västikään kestä moraalifilosofista tarkastelua, sillä totta kai aborttien täy- 

tyy olla hyväksyttävissä edes joillakin syillä ja joissakin oloissa. Tällaiset 
syyt voivat olla esimerkiksi lääketieteellisiä. 

En ole itsekään aborttien puolestapuhuja enkä kannattaja. Kun maas- 
samme tehdään noin 11 000 aborttia vuodessa, kyse on terveyskeskuksissa 
tapahtuvasta teurastuksesta. Lukemassa on joka tapauksessa suuri määrä 
liikaa. 

Abortit ovatkin heteroseksuaalisen valtakulttuurin merkittävin tabu. 
Niistä ei ole viime aikoina juuri puhuttu, sillä julkisessa sanassa on ollut 
vaikeaa myöntää, että rakkaudeksi sanotut seksuaaliset teot johtavat lo- 
pulta elämänriistoon heteroseksuaalisen kanssakäymisen päätteeksi. Vain 
julmurit tappavat lapsensa. 

Samalla on ironista, että muutamat puolueet ovat nostaneet homoa- 
violiitoista suuren kohun, vaikka homoavioliitoilla ei vahingoiteta ketään 
eikä mitään, kuten aborteilla. Homoavioliitoilla ei ole uhreja, kuten verisil- 
lä raskaudenkeskeytyksillä on. Sikäli Timo Soinin huoli kohdistui nyt oi- 
keaan kohteeseen. 

Kirjoitin asiasta analyysin tällä palstalla jo vuonna 2010.50 Se ei tieten- 
kään saanut julkisuutta, kuten poliitikon puheenvuoro, sillä asialla oli 
pelkkä filosofi. 

On kuitenkin onni, että lakeja eivät valmistele mielipidekirjoittajat tai 
poliitikot yksin, sillä heidän edustamansa paatos sivuuttaa lähes kaikki 
harkintaan perustuvat argumentit. Muuan Maria Tähtinen, jonka kirjoitus 
katosi sittemmin internetistä, julisti että abortti on pelkästään naisen oi- 
keus (ja sikäli etuoikeus). Henri Heikkinen puolestaan kiljui vastustavansa 
abortteja vain omien kokemustensa nojalla ja sillä perusteella, että hän 
kannattaa elämää!51 

Jos abortit ylipäänsä hyväksytään, myös miehen on perusteltua saada 
aloittamalleen raskaudelle keskeytys. Tämä perustuu siihen, että sikiö on 
joka tapauksessa miehen alulle panema. Abortin oikeutus voi perustua 
esimerkiksi vanhempien alaikäisyyteen tai kyvyttömyyteen huolehtia jäl- 
keläisistä. Myös miehellä on oltava oikeus aborttiin, jos naisellakin on. 
Samoin miehellä on oltava oikeus kieltää abortti, jos naisellakin on. Perus- 
teiden tulee tällöin olla ratkaisevassa asemassa. 

Toiseksi ei kannattaisi yrittää vetää kurveja suoriksi sillä tavoin, kuin 
tämä Heikkisen Henri, joka väittäessään vastustavansa ”mustavalkoista 
ajattelua” syyllistyy itse suorastaan tyrmistyttävään mustavalkoisuuteen. 
Hänen mielestään on ”loogisesti ajatellen? kannatettava myös kuoleman- 
tuomioita, jos puolustaa abortteja. 

Kuolemantuomio on rangaistusmuoto, joka kohdistuu tietoisesti toimi- 
vaan ja tajuissaan olevaan subjektiin, kun taas abortit kohdistuvat or- 
ganismeihin, joilla ei ole tietoisuutta ja jotka eivät ole subjekteja samassa 
merkityksessä kuin kehittyneet persoonat. Tässä mielessä ei pitäisi rinnas- 
taa kuolemantuomioita ja abortteja. 

Toisaalta voidaan ajatella, että kuolemantuomiot ovat moraalisesti hy- 
väksyttävämpiä kuin abortit, koska ne annetaan tietyistä syistä, kun taas 
aborteista saattaa kärsiä viaton sikiö. 

On joka tapauksessa selvää, että aborttilainsäädännön löysyys on johta- 
nut aborttien käyttämiseen jälkiehkäisynä. Tämä ei ollut lainsäätäjän tar- 
koitus. Abortin saa nyt lähes millä perusteella tahansa. Nainen saa sen ha- 
lutessaan aina, mutta mies ei käytännössä koskaan, jos haluaa sitä yksin. 
Ehkä puolustettavissa voisi olla sellainen kanta, jonka mukaan aborttia 
käytettäisiin nimenomaan jälkiehkäisyyn ja joka sallisi sikiöiksi kehitty- 
mättömien alkioiden poiston mutta ei pitkälle kehittyneiden ihmissikiöiden 
abortointia. 

Heteroseksuaalisessa valtakulttuurissa pitäisi kiinnittää huomiota ras- 
kaudenehkäisyyn myös siksi, että seksitautien tartuntalukemat ovat läh- 
teneet lentoon. Yhteiskunnalla on asiassa valistusvastuu, mutta myös 
aborttilainsäädännön tiukentaminen ohjaisi ihmisiä ennakolta vaikutta- 
vasti suurempaan harkitsevaisuuteen. 

Aborteista koituu usein vähemmän kärsimystä kuin ei-toivottujen ras- 
kauksien ja synnytysten tuottamista kurjista elämäntilanteista, mutta 
pelkkään relativismiin asian ongelmallisuus ei kuitenkaan tyhjene. Abort- 
tikeskustelusta on unohdettu kokonaan ontologinen näkökulma, joka kos- 
kee ihmissikiön olemusta, sen inhimillistä luonnetta ja sikiöön sisältyvää 
ihmisyyden potentiaalia sekä ihmisarvoa. On ristiriitaista, että ihmisar- 
vosta kohistaan paljon puolustettaessa humanitaarista maahanmuuttoa, 
mutta abortteja puolustaessaan maahanmuutolle vihreää valoa näyttäneet 
moraaliposeeraajat unohtavat ihmisarvon kokonaan. 

Mielenkiintoista on havaita, miten Timo Soinin aborttikannanotto vai- 
kuttaa hänen presidentinvaalikampanjaansa. Ja toisella tavoin sanottuna: 
miten kuumeneva presidentinvaalikampanja vaikuttaa Timo Soinin kan- 
natukseen? Tasavallan presidentti ei tietenkään päätä muusta kuin oman 
mahansa ympärysmitasta, joten kyseessä oli Paavo Lipposen tahallisesti 
Soinilta provosoima mielipide. 

Soinin ja paavin edustama yhtäaikainen aborttikielto ja ehkäisykielto 
muodostavat yhdessä erittäin vaikean yhtälön. Mikäli aikoo välttyä ei- 
toivotuilta raskauksilta ilman ehkäisyä, on kai pidättäydyttävä heterosek- 
sistä ja alettava harjoittaa homoseksiä. 

Ehkä Timo Soini voisi yrittää ratkaista aborttiongelman myös alkamalla 
kannattaa homojen adoptio-oikeutta ja mahdollisuutta luovuttaa lapsi ras- 
kaudenkeskeytyksen asemasta sijaisvanhemmille. Näin myös väestönkas- 
vuun saataisiin vauhtia, eikä tarvitsisi haalia niin paljon ulkomaalaisväes- 
töä sitä kuuluisaa työvoimapulaa helpottamaan. 

Perjantaina 16. joulukuuta 2011 
RASKAANA OLEVAT URHEILUVALMENTAJAT JA KARPPAUS 


Laihduttaminen on vaikeaa kuin valtionvelan takaisinmaksu. Käydessäni 
kesäaikaan muutamissa urheilutapahtumissa ihmettelin usein, mistä tule- 
vat nämä Suomi-verkkareihin pukeutuvat möhömahaiset ”urheiluvalmen- 
tajat”. Osa heistä vakuuttaa olevansa ”entisiä urheilijoita”, mutta minusta 
he näyttävät pikemminkin viimeisillä kuukausillaan olevilta elefanttinaa- 
railta puolipallon muotoisine vatsakumpuineen. Monikohan heistä luulee 
todella urheilevansa? 

Suomalaiset syövät vuodessa keskimäärin 34 kiloa sokeria ja 39 kiloa 
rasvaa sekä kulauttelevat keskimäärin 11 litraa puhdasta alkoholia kur- 
kustaan alas. Vuoden aikana pelkästään näistä eväistä muodostuu yhteen- 
sä 564 000 kilokaloria eli 376 vuorokauden energiantarve. Mukaan ei ole 
laskettu proteiinia, kuituja, vitamiineja eikä muuta terveellistä. Mikäli 
Suomen valtiontalous ei romahda eurotalouden letkuruokintaan, se kaatuu 
siihen tosiasiaan, että ihmiset syövät kansantaloutemme konkurssiin ja 
itsensä sairaiksi. 

Mielestäni on erittäin tervehdyttävää, että muiden muassa president- 
tiehdokas Paavo Väyrynen on ilmoittanut karppaavansa.5? Tuo uudissana- 
han on johdettu englannin kielen "hiilihydraatteja tarkoittavasta sanasta 
”carbohydrate”, ja se tarkoittaa hiilihydraattien vähentämistä”. Jos tasa- 
vallan presidentille ei muita valtaoikeuksia jää, hän voi osoittaa arvojohta- 
juutta vähentämällä hiilareita. 


Kohti läskisotaa 


Eräät harhaoppisina pidetyt lääkärit ovat jo pitkään tähdentäneet, että 
lihomiseen ja rasvoittumiseen ei johda vain rasvojen syönti. Esimerkiksi 
Antti Heikkilä on ansiokkaasti muistuttanut, että paksuutta ei tuo vyötä- 
rölle ja takamuksiin vain rasvojen apettaminen. Vaarallisena pidettyyn 
keskivartalolihavuuteen johtaa nimenomaan liika hiilihydraattien popsi- 
minen.53 

Sen sijaan virallisen terveysliturgian mukaista on ollut saarnata vain 
kolesterolin haitoista, ilmeisestikin siksi, että rasvojen rakastajat muistai- 
sivat ottaa lääketeollisuutta rikastuttavat kolesterolilääkkeensä ja että 
rasvanhimoisimmat kaapisivat hapankorpun päälle asettamansa meijeri- 
voipaketin ohuemmaksi. Orionin omistajat vaurastuvat, ja MTK köyhtyy. 

Energiaa on helposti saatavilla myös Lännen tehtaiden tuotteista. Hu- 
vittavaa on, että professori Matti Uusitupa on ollut samanaikaisesti sekä 
Suomen Diabetesliiton johdossa että sokeritehdas Daniscon palkkalistoilla 

jakamassa apurahoja tutkimuksiin, jotka osoittaisivat sokerin terveyttä 
edistävät puolet. 

Kansalaisten ruokailutottumuksissa molemminpuolinen terveyspropa- 
ganda tasapainottuu niin, että kahdesta pahasta ihmiset valitsevat mo- 
lemmat. Erityisesti hampurilaisbaarien tarjoilema junk food sisältää suu- 
ren määrän hiilihydraatteja, joita on leivässä, limonadissa ja ranskalaisis- 
sa. Pihvissä oleva rasva kohottaa kolesterolitasoa, ja ranskalaisissa oleva 
suola nostaa verenpainetta. Kun epäterveelliset ruokailutottumukset opis- 
kellaan jo nuorena, niistä tulee toinen luonto. 

Kun energiankulutus aktiivisen ulkoiluelämän päätteeksi vähenee, ih- 
miset turpoavat liiallisen energian hotkinnan takia viimeistään kolme- 
kymppisinä niin, etteivät naiset erota tissejään vatsamakkaroista eivätkä 
miehet näe muniaan edes peilistä. Niinpä en panisi pahakseni, vaikka 
kaikki presidenttiehdokkaat julistaisivat läskisodan kansakunnan hyvin- 
voinnin puolesta. 


Ihmiset informaatioshokissa 


Ihmiset kenties pelastaisivat oman terveytensä tappajajääkaappien terve- 
ystuhoilta, mikäli heillä ei olisi vaikeuksia valita tarjolla olevista ravitse- 
musvinkeistä ja dieeteistä sopivimpia. He ovat joutuneet informaatioshok- 
kiin terveysvalistajien keskinäisten riitojen takia. 

Hiilihydraattien vaarallisuutta korostavat selittävät, että hiilihydraatit, 
kuten leipä, nostavat verensokeria, minkä vuoksi haima alkaa erittää insu- 
liinia. Insuliini puolestaan saa aikaan sen, että veren glukoosi muuttuu 
maksassa triglyseridirasvoiksi, jotka joutuvat vereen ja varastoidaan ras- 
vasoluihimme. Näin ihminen lihoo. 

Karppaukseen perustuvan Atkinsin dieetin mukaan rasvojen tai pro- 
teiinin syöminen ei kohota verensokeria eikä lisää insuliinin eritystä. Ve- 
rensokeri pysyy alhaisena, ja rasvat sekä proteiini pitävät ihmisen kylläi- 
senä vähemmällä syömisellä. Kun energiaa puretaan rasvasoluista vereen, 
ihminen laihtuu. 

Todellisuudessa myös rasvojen syönti on haitallista hiilihydraattien 
vaihtoehtona, sillä se johtaa kolesteroliarvojen kohoamiseen, ja loppujen 
lopuksi ihmisparka voi menehtyä verisuonensa seinämästä irronneen ras- 
vapaakun aiheuttamaan aivo- tai sydäninfarktiin. Ei ole suositeltavaa ras- 
vojenkaan ahmiminen. 

Lääkäreiden tukkanuotta myrkkyjen tappavuudesta ja omasta hyvyy- 
destään onkin typerää kilpailua kansansuosiosta. Kyseessä on arvovalta- 
kiista siitä, kenen opeilla ihmiset sairastuvat tai pysyvät terveinä ja tarvi- 
taanko lääketeollisuuden avokätisyyttä ruokkimaan ihmisiä kolesteroli- 
lääkkeillä. Arvovaltakiistoihin taas ei ole ratkaisua ennen kuin joku kiis- 
tan osapuolista kuolee tai potilas menehtyy. Aivan niin kuin 1500-luvulla 

elänyt lääkäri, alkemisti ja okkultisti Paracelsus jo viisaasti totesi: ”Ei mi- 
kään aine sinänsä ole myrkky tai ei-myrkky. Kaikki ainekset ovat tappa- 
via, ja vain annoksen määrä ratkaisee, onko kyseessä myrkky vai ei.” 


Rasvaa vai hiilareita? 


Itse ihmettelen, miksi karppauskoulukunnan ja kolesterolikoulukunnan 
pitää kilpailla keskenään siitä, olisiko kansalaisten syytä pistellä poskeen- 
sa pikemminkin rasvaa vai hiilareita. Karppauksen kannattajat sanovat: 
vältä sokereita mutta ahmi rasvaa. Kolesterolin vaaroista varoittajat 
keuhkoavat: karta rasvoja mutta nauti sokereita. 

Miksi on niin vaikeaa kieltäytyä molemmista ja syödä pelkästään ter- 
veellistä ruokaa? Esimerkiksi itse jauhan leukojeni välissä päivittäisen fi- 
losofiapuheenvuoroni lisäksi pelkiä proteiineja, vitamiineja, kuituja ja vet- 
tä! Mutta vaikka ahmaisisin myös keskiverto annoksen sokeria ja rasvaa, 
en silti lihoisi, sillä pulikoin uima-altaassa kilometrin päivässä ja pyöräilen 
pari tuhatta merimailia kesässä. Joten kulutan kaiken röyhimäni energian 
ennen kuin se ehtii varastoitua epäilemättä ahneisiin rasvasoluihini. Mikä 
voitto! 

On todella hämmästyttävää, miksi yksi myrkky pitäisi korvata toisella. 
Jos ei syö rasvaa, niin sitten sokeria. Ja jos ei sokeria, niin sitten rasvaa, 
edes vähän, vaikkapa tuota margariinina, joka kohottaa vain sitä ”hyvää 
kolesterolia”. Onko kansakuntamme niin pahasti jonkin metafyysisen ah- 
distuksen vanki, että sen pitää joka tapauksessa töhriä sinänsä hyvä, puh- 
das ja terveellinen Reinen Philosophie jollakin englantilaisen marmeladin 
kaltaisella höttöfilosofoinnilla. Missä on ihmisten nietzscheläinen itsekuri? 

Pelastakaa kansantalous ja terveytenne suunnittelemalla kierroksenne 
supermarketin ruokatavaraosastolla uudestaan! Sillä keskikehonrakenta- 
jien raskaudenehkäisy alkaa jo kaupassa. 

Torstaina 5. tammikuuta 2012 
PARAS PRESIDENTTI 


aikki presidenttiehdokkaat nähtyäni jouduin turhautuneena totea- 
maan, että ei näistä ole presidenteiksi. Ehdokaskavalkadi on yhtä 
tuore ja raikas kuin suoraan hapattamosta pöytään kannettu kutunjuusto. 

Ehdokasvalikoima on puoluevallan tulos ja muistuttaa vahakabinettia 
siksi, että puolueissa ei hallita markkinointia vaan ehdokkaiksi juntataan 
pelkän saavutetun (ja usein jo menetetyn) valta-aseman sekä poliittisen 
uran perusteella. Virhe toistetaan oppimatta mitään siitä, että molemmat 
viimeksi valitut presidentit ovat olleet vaalien eräänlaisia yllättäjiä — ja 
monien mielestä mitä epätodennäköisimpiä tullakseen valituiksi presiden- 
tiksi. 

Myös media pitää ”kärkiehdokkaina” eläkeiässä olevia veteraanipolii- 
tikkoja pelkän tottumuksen perusteella: koska toimittajat ovat juuttuneet 
haastattelemaan heitä. Niinpä näissäkin vaaleissa voiton saattaa viedä jo- 
ku historiallisten valta-asetelmien ulkopuolelta tuleva ja ”epäpoliittisim- 
maksi” mielletty henkilö, joka vähiten muistuttaa noita tiedotusvälineiden 
maskotteina kulahtaneita neandertalilaisia. 

Parempi, etten mainitsekaan, mitä heikkoja puolia kullakin ehdokkaal- 
la on. Mutta jokaisella presidenttiehdokkaalla on myös muutamia myöntei- 
siä puolia, joita yhdistelemällä kelpo presidentti voitaisiin ehkä kursia ko- 
koon. Paras presidentti olisi siis sellainen, jolla olisi valittuja ominaisuuk- 
sia kaikista. 

Parhaalla presidentillä olisi ensinnäkin unelmavävy Pekka Haaviston 
ulkonäkö (ja toisaalta myös eräs tietty ominaisuus, joka ei näy röntgenis- 
sä). Vielä häntä itseäänkin edustavamman näköisen poikulivaimonsa 
kanssa hänet kehtaisi lähettää valtiovierailulle minne tahansa; saisipahan 
kerrankin Suomi-neito huomiota suuremmalla kauhalla kuin sillä, millä 
sitä on jaettu meille ja muille pimeän Afrikan tasavalloille. 

Sovittelevuutta Pekka Haavistossa edustaa flirttailu Teuvo Hakkarai- 
sen kanssa. Joko jompikumpi heistä on erittäin älykäs tai molempien pu- 
rurata on kerrassaan yhtä lyhyt. Toivottavasti Haavisto ei kuitenkaan pu- 
toa sirkkeliin tehdessään kekkosvierailun sinne Hakkaraisen sahalle. 

Parhaalla presidentillä olisi tietenkin ominaisuuksia myös muilta eh- 
dokkailta. Hänellä olisi Sauli Niinistön talousaivot ja Paavo I:n (Lipposen) 
laupeus, toisin sanoen leivänpaahdin aivojen ja taskunauris sydämen pai- 

kalla. Hänellä olisi Timo Soinin EU-rakkaus ja yhden lauseen totuusgene- 
raattori. Juuri siksi en voi nyt äänestää Soinia, koska hän on paljon hyö- 
dyllisempi reuhaamassa oppositiossa kuin protokollan vankina Linnassa. 

Parhaalla presidentillä olisi Paavo ”ikuisen kakkosen” Kreml-kokemus 
ja hellittämätön halu päästä presidentiksi. Jos Väyrysestä tulisi president- 
ti, hänen valtansa kestäisi kauemmin kuin Neuvostoliitto. Lisäksi uudella 
presidentillä olisi Paavo III:n, eli anarkisti-Arhinmäen, ilmiömäinen kyky 
sopeutua mustan auton takapenkille. Myös Sari Essayahin kyky vemput- 
taa kävellen perille tekisi edustus-Mersun hajotessa hyvää. 

Eva Biaudet'ta olisi unelmapresidentillä se ominaisuus, että hänet va- 
littaisiin virkaan kaikkien muiden ohi, vaikka hänellä ei ole mitään päte- 
vyyttä. Biaudet lieneekin mukana vain siksi, että hän on huomannut vä- 
hemmistövaltuutetun viran olevan tie aina vain parempiin virkoihin. 

Nämä vaalit ratkaistaan selvästikin ylioppilas Pekka Haaviston ja yli- 
oppilas Eva Biaudet'n kesken. Koska presidentin valtaoikeudet on kaven- 
nettu niin vähiin, ettei jäljellä ole muuta kuin mahdollisuus järjestää ho- 
motanssit, suosittelen virkaan Pekka Haavistoa, jotta tehtävään saataisiin 
mahdollisimman pätevä henkilö. 


Maanantaina 9. tammikuuta 2012 


PEKKA, PAKKEN 


”Pekka” ei ole suinkaan ruotsiksi ”Pakken”. Mutta hollannin kielessä sana 
”pakken” merkitsee tarttua, tavoittaa, ottaa kiinni, pyydystää, saada. Ja 
näitä kaikkia Pekka Haavisto on nyt tekemässä tavoittaessaan muiden 
kärkiehdokkaiden etumatkaa, kerätessään kannattajia ja tarttuessaan 
presidentinvirkaan kiinni. Viimeisimpien mielipidemittausten mukaan 
Haavisto on noussut kisan toiseksi.5* 

Olen usein kiitellyt perussuomalaisia näkemyksistä, joissa he ovat olleet 
mielestäni oikeassa (esimerkiksi eurotalouden ja maahanmuuton arvoste- 
lu). Joten miksipä en puolustaisi myös vihreitä silloin, kun heidän näke- 
myksensä ja edustajansa osuvat oikeaan? 

Pekka Haavisto olisi mielestäni erittäin sopiva Suomen tasavallan pre- 
sidentiksi, kun taas esimerkiksi Timo Soini on parhaimmillaan ollessaan 
oppositiossa ja päästessään sitä kautta ottamaan kantaa asioihin, joihin 
presidentti ei voi puuttua. 


Maahanmuutto ja Hakkarainen 


Haavisto esitti muun muassa maahanmuuttoa koskevan järkikannan jo 
vuoden 2010 syksyllä vaatiessaan tulijamäärien rajoittamista ja katsoes- 

saan, että parhaiten somaleja autettaisiin paikan päällä. Hän muun muas- 
sa totesi, että ”[plakolaisten keskuudesta pitäisi karsia sellainen ajattelu, 
että etsitään maa, jossa saadaan potentiaalisesti parhaat edut.”55 Toinen 
järkivihreä oli eduskuntaan sittemmin palannut Osama Soinin vaara, vai 
miten se nimi nyt kirjoitettiinkaan? 

Joidenkin mielestä Pekka Haaviston kaveruus Teuvo Hakkaraisen 
kanssa on saattanut pudottaa Haaviston kannatusta pari prosenttia. Itse 
arvelen, että Haaviston tempaus on saattanut lisätä hänen kannatustaan 
pari prosenttiyksikköä. Hän nimittäin onnistui luomaan kuvan, ettei hän 
ole ahdasmielinen mokuttaja, mutta samalla hän osoitti myös kaapin pai- 
kan niille seksuaalisesti ahdasmielisille, joille tällä tavoin lankesi pienen ja 
pelokkaan lapsen rooli. 

Kiintoisaa on, että kun itse joskus lausahdin jotakin myönteistä Jussi 
Halla-ahon näkemyksistä, media ei suinkaan suitsuttanut minua tästä 
vaan kumosi törkytynnyrin niskaani.56 Tämä osoittaa, että homous ei riitä 
median kiitosten saamiseen, vaan sitä pitää olla sellaisella tavalla, jonka 
media hyväksyy ja joka mahtuu homoille rakennettuun muottiin: vihreä 
olla pitää. Minua ei olekaan koskaan syrjitty homoseksuaalisuuteni vuoksi 
vaan siksi, että en ole ollut sellainen vihervasemmistolainen ituhippihomo, 
jollaisena media haluaisi minut nähdä. 

On joka tapauksessa pantava merkille, ettei myöskään Haavisto ole 
koskaan ollut mikään sellerit korvissa esiintyvä tingeltangel-tyyppi vaan 
pikemminkin juuri sen tapainen klassikkohomo, jota jäyhä jököttäjä Juha 
Föhr on edustanut ilmatilanhallinnan alueella. Tämä siis vastauksena niil- 
le, jotka epäilevät, onko Haavisto muuta kuin Eva Biaudet toisessa suku- 
puolessa. Myös Haaviston halusta luovuttaa vihreiden jäsenkirjansa pois 
olen ollut havaitsevinani merkkejä Mimosa-puolueen osoittauduttua liian 
ahtaaksi miesjäsenilleen. 


Onko Haavisto tarpeeksi gay? 


Barack Obamasta kysyttiin aikoinaan, onko hän tarpeeksi musta. Haavis- 
tosta voisi nyt kysyä, onko hän tarpeeksi homo (puhun aiheesta edelleen- 
kin avoimesti, sillä Haavisto on avoimesti homoseksuaali, ja minun avoi- 
muuttanihan ei ole kukaan koskaan kiistänytkään). 

Mielestäni Pekka Haavisto ei ole tarpeeksi homo, sillä hän sanoo tul- 
leensa kaapista lähinnä parisuhteensa virallistamisen myötä. Aidon polii- 
tikon tavoin hän siis alistaa yksityiselämänsä viralliselle kontrollille ollen 
homo virallisen instituution kautta. TV1:n tentissä hän myös rajasi seurus- 
telu- ja sukupuoliasiat ”yksityisasiaksi”, vaikka hänenkin täytyy tietää, 
ettei mikään ole niin julkista kuin yksityinen. 

Koska seksuaalisuus on suhde ihmisten välillä, sitä ei voida eikä pidä 
rajata yksityiselämän piiriin, vaan kyllä se pitää tunnustaa mitä syvimmin 

yhteiskunnalliseksi ja poliittiseksi asiaksi, johon liittyvät arvomaailmojen 
erot ovat vain jääneet muutamilta huomaamatta. Haavisto luullakseni vä- 
hättelee seksuaalisuutensa merkitystä taktisista syistä: suojellakseen itse- 
ään ja miellyttääkseen enemmistöjä. Pahoittelen, mikäli tämän sanominen 
pudottaa jälleen hänen kannatustaan, mutta kirjoitukseni ei ole retorinen 
vaalipuhe. 

Jos asiaa arvioidaan kokonaisuutena, Timo Soinin valinta hyödyttäisi 
seksuaalivähemmistöliikettä enemmän kuin Haaviston valituksi tulemi- 
nen. Perussuomalaisten ohjelmaan on aina kuulunut homokiiman lisäämi- 
nen homoutta vastustamalla. Minkälaisen jäsenvyöryn Seta saisikaan, jos 
perussuomalaisten homovainot lähtisivät lentoon ja kaikkien työpaikkojen 
sekä presidentinlinnan ovet suljettaisiin seksuaalivähemmnistöiltä lopulli- 
sesti? Tämä se vasta olisi nukahtaneiden vähemmistöjen aktivoitumiselle 
hyväksi! 


Miksi Haaviston kannatus on erektiossa? 


Haavisto on nousussa siksi, että herravihaa potevat suomalaiset eivät kos- 
kaan äänestä Suomen presidentiksi ihmistä, joka osoittaa vähänkin kop- 
pavia asenteita. Suomalaiset äänestävät presidentiksi kansanomaisimman, 
onpa hän kuka tahansa. Juuri näin harmittomasta kansakouluopettaja 
Martti Ahtisaaresta tuli presidentti. Vuonna 1994 toiselle kierrokselle 
edennyt Elisabeth Rehn vaikutti ylimieliseltä ja rojalistiselta riikinkanal- 
ta, joka oli pantava kuriin. 

Kun Tarja Halonen 1970-luvulla osallistui mielenosoituksiin ja toimi Se- 
tan puheenjohtajana, kukaan ei olisi uskonut, että siinä käyskentelee 
Suomen tasavallan tuleva presidentti. Sen verran vahvaa konservatiivi- 
suus oli myös kumouksen vuosikymmeninä. Mutta tavis-Tarjasta tuli pre- 
sidentti, sillä vuosituhannen vaihtuessa hänellä oli vastaehdokkaana sor- 
meaan heristelevä pääministeri Esko Aho, jonka valinnan suuri osa kan- 
sasta halusi estää hänen toruvan puhetyylinsä ja yhdessä Iiro Viinasen 
kanssa vetämänsä leikkurilinjan vuoksi. 

Sauli Niinistö puolestaan hävisi vuoden 2006 presidentinvaalit, koska 
hän toi ja tuo edelleen monille mieleen kokoomuksen salonkikelpoiset mal- 
linuket, joista eduskunta-avustajina toimiessaan käytetään barbie-lelujen 
elämänkumppaneihin viittaavaa nimitystä ”Ken”. Tämä Ken vain paljas- 
taa asenteensa turhan helposti. 

Nimismiehenkiharoiden alta kuullaan silloin tällöin merkittävää jupi- 
naa ja ärähdyksiä, kun Niinistö kiehahtaa vastaehdokkailleen. Presidentin 
pitäisi olla toisten ihmisten ymmärtäjä eikä herra ollenkaan, ja siksi äräh- 
tely ei takaa parasta mahdollista asemaa, kun kannatusta lähdetään ta- 
voittelemaan. Myös saavutettu kannatus voi sulaa pois, mistä on nähty 
merkkejä. 

Työmies Niinistön porvarillisuus pilkahtaa esiin liian helposti. Monille 
hän on amerikkalais-oikeistolainen kulissi, vähän niin kuin Raimo Hämä- 
läinen aikoinaan, ehdokas, joka vaihtoi nimekseen Ilaskivi. Kokoomuksen 
kannattaisi unohtaa kampanjastaan pahvi-Saulit, sillä niitä ei välttämättä 
tunnisteta parodioiksi. 

Lyhyesti sanoen Pekka Haaviston kannatus on nousukiidossa, koska 
hänet mielletään elämänmyönteisimmäksi ja kansanomaisimmaksi, ihmi- 
seksi, joka paljastaa myös virheensä ja heikkoutensa eikä rakenna tai vält- 
tele mitään mielikuvaa. Tässä tilanteessa homoseksuaalisuus ei ole sitten 
mikään iso juttu sen enempää vastustajille kuin puolustajillekaan. Omana 
itsenään esiintyminen kertoo ihmisen rehellisyydestä ja vilpittömyydestä, 
jotka ovat poliittisia hyveitä. 

Presidentiksi halutaan yleensä nöyrältä vaikuttava ihminen, josta toivo- 
taan moraalista toimijaa perinteisten vallankäyttäjien yläpuolelle. Par- 
haimmillaan hänen eronsa tavalliseen taksinkäyttäjään on vain se, että 
hän ajaa paremmalla Mersulla. 


Politiikkaa spektrin kaikilla taajuusalueilla 


Markkinoilla olevien presidenttiehdokkaiden yleinen heikkous on heidän 
elämännäkemyksensä kapeus. He ovat syntyneet mustiin pikkukenkiin. 
He ovat puolueuran loogisia lopputuloksia. Heidän itseilmaisunsa ja tun- 
nerekisterinsä värähtelee kapealla frekvenssillä. Erityisesti tämä pätee 
kärkiehdokkaina pidettyihin Lipposeen (artikulaation peruspulttaus) ja 
Väyryseen (”Minä tahdon”). Ja silloin kun Niinistö vapautuu (yleensä her- 
mostuessaan) sekä antautuu puhumaan käsillään, hän useimmiten ha- 
vainnollistaa jotakin hierarkiaa, torjuntaa tai kieltoa. 

Haaviston kannatusta nostanee myös se, että suuret puolueet ovat si- 
säisen kilpailunsa vuoksi asettaneet ehdokkaikseen pelkkiä veteraanipolii- 
tikkoja. Niissä katsotaan, että presidentin pintakuoren täytyy olla tehty 
norsunnahasta. 

Mutta kansa voi ajatella asioista toisin. Luulen, että minua nuoremmat 
Alexander Stubb tai Jyrki Katainen saisivat kokoomuksen ehdokkaina 
ihan yhtä paljon ääniä kuin Niinistökin. Samoin nuorempi maahanmuut- 
tokriitikko Jussi Halla-aho voisi kerätä Soinia isomman äänisaaliin puo- 
luerajojen yli. Juuri niin Pekka Haavisto on nyt tekemässä, sillä hänellä- 
kin on takanaan kansanliike. Pelkän puolueen ehdokkaaksi Haavisto ei 
edes suostunut. Tämä olikin viisasta, sillä vaaleja ei kannata lähteä hä- 
viämään, ja tullakseen valituksi pitää saavuttaa puoluerajat ylittävä kan- 
natus. 

Niinistö on iältään 63, Väyrynen 65 ja Lipponen 70: eläkeiässä kaikki. 
Ikä voi tuoda eräänlaista uskottavuutta, sillä monet eivät olleet syntyneet- 
kään, kun Väyrystä jo vietiin Kremlin mustissa autoissa. Uskon kuitenkin, 

että näistä ja vastaavista syistä suhteellinen nuoremmuus voi myös olla 
Haaviston etu. 


Mielikuvaterroria? - Elämä on 


Kaikki edellä lausutut kannatuksen menestys- ja menetystekijät perustu- 
vat tietysti pelkkiin mielikuviin. Mutta juuri mielikuvien perusteella ihmi- 
set tekevät valintansa. En olekaan arvioinut tässä kirjoituksessani ehdok- 
kaiden pätevyyttä sinänsä vaan heidän kannatuksensa muodostumista. 

Luulen, että vaalien toiselle kierrokselle selviävät Niinistö vahvan pe- 
ruskannatuksensa turvin ja Haavisto vasemmiston ja oikeistolaisten arvo- 
liberaalien tuella. Koska Haavisto on tarpeeksi epätodennäköinen tullak- 
seen valituksi, hän on pystynyt luomaan ympärilleen ilmiön ja tekemään 
itsestään tyylin. 

Eri asia on, onko kummastakaan ohjaamaan Suomea ulos eurotalouden 
labyrintista tai ratkomaan niitä hirmuisia ongelmia, joita EU:n mahdolli- 
nen repeytyminen tuo. Moosesta jälleen tarvittaisiin, mutta siihen ei Lip- 
posesta ole. Myös Niinistö tuntee tien vain yhteen suuntaan. Ja Väyrysen 
olisi kannattanut esittää jälkiviisautensa etukäteen. 

Kaikki presidentiksi pyrkijät haluavat epäilemättä olla Merkittäviä Ih- 
misiä, ehkä jopa filosofeja. Ja onhan heissä toki ainesta. Mikäli taitavalta 
poliitikolta kysyttäisiin, mitä aikoisit tehdä, mikäli olisit syyllistynyt vaka- 
vaan taloudelliseen katastrofiin, vastaus olisi varmasti: ”Pyrkisin presiden- 
tiksi!” 

Sitä, ketä itse aion äänestää vai äänestänkö ollenkaan, en kuitenkaan 
kerro. Sen sijaan siteeraan lopuksi, mitä Platon sanoi filosofikuninkaiksi 
pyrkijöille: 


Totuus on, että sairaan on mentävä lääkärin ovelle, olipa hän rikas tai 
köyhä, ja että jokaisen, joka tarvitsee hallitsijaa, on mentävä sen ovelle, 
joka pystyy hallitsemaan — ei että hallitsijan, joka ylipäänsä johonkin py- 
syy, pitäisi anella alamaisia hallittavikseen.57 


Koska Suomessa ja kaikkialla muuallakin poliitikot tekevät juuri noin — 
toisin sanoen kerjäävät kannatusta ja pelkäävät sanomasta mitään sellais- 
ta, mikä voisi viedä ääniä — he ovat sellaisia kuin ovat. Ja politiikka on, 
mitä on. 

Perjantaina 13. tammikuuta 2012 
PROSIDENTTI JA PREFESSORI 


Aivan niin kuin aasin ja hevosen risteytys on muuli, voisi presidentin ja 
professorin yhdistelmä olla prosidentti tai prefessori. 

Olin vähällä korvamerkitä raihnaisen ääneni Pekka Haavistolle, sillä 
hän vaikuttaa edustavalta ja järkevältä. Lisäksi hänen selviytymisensä 
presidentinvaalin toiselle kierrokselle varmistaisi Sauli Niinistön valinnan, 
eikä ole huono hänkään. Toisella kierroksella kun Haavisto ei kuitenkaan 
pystyisi lyömään Niinistöä, mutta vaalien mielenkiinnon säilymisen kan- 
nalta olisi kenties hyväksi, että Niinistö saisi finaaliin sanavalmiin haasta- 
jan. 

Näin ajattelin, kunnes Haavisto lausui ratkaisevat sanat: ”Olen profes- 
sori.” Totuus on, että ulkomaisessa yliopistossa kutsuvierasluentoja pitänyt 
poliitikko ei ole professori. Professori on sellainen, joka on asiantuntijame- 
nettelyssä todettu tieteellisesti tai taiteellisesti päteväksi ja nimitetty vir- 
kaan. Suomalaisen käytännön mukaan professorilla pitää olla laaja ja sy- 
vällinen tuotanto sekä vähintään hyväksi todettu opetustaito, jonka tulee 
perustua tieteeseen tai taiteiden aloilla taiteeseen. Yliopistolain 33 $ mu- 
kaan toistaiseksi tai vähintään kahden vuoden virkasuhteeseen valittavien 
pätevyydestä on pyydettävä lausunto vähintään kahdelta asiantuntijalta, 
joiden esteellisyydestä on säädetty hallintolaissa. Vastaavia säädöksiä so- 
velletaan myös ulkomaiden yliopistoissa. 

Ylioppilas Pekka Haavisto ei ole professori. Sen sijaan hän on vihreä po- 
liitikko ja kansanedustaja. Kuitenkin hän on virallisessa ansioluettelos- 
saan antanut tiedon, että hän olisi toiminut vierailevana professorina (visi- 
ting professor) Bristolin yliopistossa (University of Bristol) vuonna 2002. 
Bristolin yliopistosta puolestaan on vastattu Suomen Kuvalehden tekemiin 
tiedusteluihin, ettei Haavistoa ole koskaan nimitetty kyseiseen yliopistoon 
vierailevaksi professoriksi.58 


Kampanjat tehosekoittimessa 


Akateemista maailmaa leimaavan kansainvälisyysvouhotuksen vuoksi asi- 
at on kieltämättä helppo sotkea poliittisessa retoriikassa. Sekoittamisen 
helpottamiseksi esimerkiksi ranskan kielessä sana ”professeur” merkitsee 
paitsi professoria" myös 'opettajaa”, ja nimitystä käytetään yleisesti koulu- 
jen aineenopettajista. Anglosaksisten maiden korkeakoulut ovat puolestaan 
täynnä kaikenlaisia ”assistant professoreja”, jotka ovat suomalaisen mitta- 
puun mukaan assistentteja tai yliassistentteja. Niinpä ulkomaisessa yli- 

opistossa kahvilla poikennut poliitikko voi yrittää hämätä suomalaisia ää- 
nestäjiä korskeilta kalskahtavilla titteleillä. 

Ulkomaisessa yliopistossa luennoivaa poliitikkoa sanotaan yleensä vie- 
railevaksi luennoitsijaksi, ja sitä on myös Pekka Haavisto. Bristolin yliopis- 
ton sivuilta löytyvän esittelyn mukaan Haavisto on toiminut nimenomaan 
luennoitsijana (lecturer) vuonna 2002, jolloin hän piti yhteensä neljä oppi- 
tuntia.59 

Haavisto voi yrittää suojautua sen ajatuslenkuran taakse, että hän ei 
ole tiennyt, missä tehtävässä hän on toiminut. Tässä mielessä hänestä olisi 
vaikka Kalifornian kuvernööriksi tai Amerikan presidentiksi johonkin val- 
miiksi naurettuun jenkkikomediaan. Tai sitten hän voi vedota sanan ”pro- 
fessori” moniselitteisyyteen. Todellisuudessa hän lienee sekoittanut sta- 
tuksensa tahallisesti ”professuuriin”, aivan niin kuin suomalaiset ammat- 
tikorkeakoulutkin yrittävät sekoittaa itsensä yliopistoihin käyttämällä 
harhaanjohtavaa englanninkielistä nimitystä ”university of applied sci- 
ences” (suom. ”soveltavien tieteiden yliopisto”). 


Professorina oleminen: 
aina vastoin lakia, hyviä tapoja tai tervettä järkeä 


Haaviston virhettä korostaa, että hän teki sen kahdesti. (Ihmiset yleensä- 
kin toistavat virheitään; muutenhan he eivät tekisi niitä ensimmäistäkään 
kertaa.) 

Ensimmäisen kerran Haavisto julisti itsensä professoriksi TV1:n tentis- 
sä, jolloin yllätyksestä sekaisin mennyt toimittaja tituleerasi häntä ”tuol- 
laiseksi toisen luokan professoriksi”. Toisen kerran Haavisto erehtyi 
MTV3:n tentissä, jolloin hän nimitti itsensä jälleen professoriksi. Vesa Kal- 
lionpää keksi häkeltyneenäkin tiedustella, ”eikö tutkinnon puuttuminen 
lainkaan haittaa Teitä”. 

Minä puolestani sanon teille: Mikäli Pekka Haavisto todellakin olisi pro- 
fessori, sen pahempi yliopistolaitokselle. Tätä kautta nimittäin paljastuisi, 
millainen tiedeyhteisö maailmanlaajuisesti on. Nimityksen ”professoriksi” 
saa pelkältä ylioppilaspohjalta, kunhan on ”ne oikeat mielipiteet”, toisin 
sanoen punavihreää softaa sisällä. Ihminen puliveivataan professoriksi 
usein myös Suomessa, koska professorilta ei lain mukaan vaadita tieteellis- 
tä tutkintoa ollenkaan. 

Jos taas tieteellisesti pätevä ja tutkintonsa suorittanut esittää perustel- 
tua kritiikkiä kansainvälistämisestä, Euroopan unionista, feminismistä, 
monikulttuurisuudesta, maahanmuutosta tai esimerkiksi eurotalouden 
konkurssipesästä, yliopiston internatsit ajavat harhaoppiseksi julistaman- 
sa tohtorin palavalla seipäällä kauas pois. Tämä puolueellisuus ei ole vain 
epäoikeudenmukaista, vaan se on myös vahingollista tieteen oman kriitti- 
syyden ja vapauden kannalta. 

Myös virkaan nimittäminen on usein hoidettu juoksemalla riman alta. 
En nalta olla mainitsematta, kuinka esimerkiksi Oulun yliopiston aate- ja 
oppihistorian professoriksi nimitettiin jo vuosikymmeniä sitten Jaakko 
Hintikan oppilas Juha Manninen pelkillä maisterinpapereilla, mistä eräs 
dosentin pätevyydellä varustettu kilpahakija kävi oikeutta tuloksetta. 
Manninen itse onnistui väittelemään tohtoriksi vasta virassa ollessaan 
eläkeiän kynnyksellä. 


Musta Pekka käteen 


Kutsumismenettely on yksi keino sluibailla tietty henkilö virkaan ja sulkea 
se muilta, sillä virkaa ei julisteta tällöin haettavaksi. Kutsumismenettelyä 
voidaan kuitenkin käyttää vain nimitettäessä professori määräajaksi tai 
kun tehtävään voidaan saada ”ansioitunut henkilö”. Myös silloin kun yli- 
opistoissa käytetään DDR:läistä kutsumismenettelyä kilpahaun sijasta, 
kutsuttavan tieteellinen pätevyys pitää osoittaa vähintään kahdelta asian- 
tuntijalta saaduilla lausunnoilla, ja pätevyyden tulee olla kiistatonta. 

Todellisuudessa nimitysprosessit ovat pelkkää mielipidevallan käyttöä, 
sillä lausunnot tilataan ja sorvataan tiedepoliittisin perustein. Ehdolla ole- 
vien ansiot ovat käännettävissä epämeriiteiksi ja meriitit epäansioiksi var- 
sin kevyillä kynänkäänteillä, joten prosessien muodollinen korrektius ja 
”virallisuus” eivät takaa oikeudenmukaisia nimityspäätöksiä, niin kuin ei 
mikään muukaan. Myös viran tehtäväalueen määrittelyä käytetään ei- 
toivottujen hakijoiden poisrajaamiseksi. Ja valitusoikeuttahan yliopistojen 
päätöksistä ei yleensä enää ole, eli myös oikeussuoja puuttuu. 

Mutta olennaista on, että edellä selitetyssäkään valossa Pekka Haavisto 
ei voi olla professori. Hän ei voi olla professori edes sen vertaa kuin eräs 
toinen kovan onnen Pekka, tohtori Pekka Himanen, joka Mattiesko Hytö- 
sen selvitysten mukaan niin ikään valehteli professuurinsa. Ei Himanen- 
kaan mikään oikea professori ollut vaan tilapäinen ja vieraileva luennoitsi- 
ja.60 

En halua kuitenkaan moittia näitä sinänsä hyväntahtoisia ja lahjakkai- 
ta ihmisiä kunnianhimosta tai liioittelusta. Ne ovat tavanomaisia inhimil- 
lisiä paheita. Sen sijaan paheksun yliopistolaitosta, äänestäjiä ja julkista 
sanaa, mikäli ne antavat sahata itseään silmään. 


Harpuin, huiluin, kiväärein 
”Kivääriyhdistys NRA:n” Haavistosta äskettäin tekemä tutkintapyyntö$! 
on sikäli kohtuuton, että vaalipropagandassahan melkein kaikki ehdok- 


kaat pyrkivät antamaan itsestään todellisuutta paremman kuvan, eikä 
Haaviston toimissa ole tässä mielessä mitään uutta tai outoa. Kivääriyh- 

distyksen harjoittama vänkääminen kertoneekin vain natsien halusta am- 
pua homoja. 

Luulen kuitenkin, ettei laki auta kansallisia kiväärimiehiä, sillä laissa 
ei ole säädetty presidenttiehdokkaiden pätevyydestä eikä tietojen antami- 
sesta. Lisäksi kiväärimiehet ovat myöhässä, sillä Väyrynen ja Lipponen 
ovat palanneet kehiin kilpailemaan paikasta vaalin toiselle kierrokselle. 

Mitä omaan statukseeni tulee, korostettakoon, että itse en ole koskaan 
edes hakenut professorinvirkaa, johtuen siitä, ettei minulla ole vaimoa eikä 
lapsia, jotka kiljuisivat, että ”Jugeli hei, etsäviitsis ryhtyä proffaks, tai 
muuten me kuollaan nälkään”. Kun professoriksi valituilta puolestaan ky- 
sellään, ”mikä on Teille tärkeintä tieteessä”, nämä vastaavat, että ”vaimoni 
ja viisi lasta”. Kyseisten nimitettyjen tieteellinen pätevyys on siis varmasti 
myös kiväärimiesten mielestä kiistatonta, kun heteroiden tietä virkoihin 
on tasoiteltu Suomen Akatemian perustamilla työn ja perheen yhdistämis- 
ohjelmilla, jotka ovat täysin ideologisia ja tieteellisen ajattelun vastaisia. 
Näin tehdään tiedettä kivääreillä. 


Presidenttiehdokkaiden akateeminen pätevyys 


Pohditaanpa lopuksi, millainen ehdokkaiden akateeminen asiantuntemus 
oikeastaan on. 

Ehdolla olevista presidenttiehdokkaista ylivoimaisesti pätevin on Paavo 
Väyrynen, joka on porukan ainoa tohtori ja pitää hallussaan dosentuuria 
Lapin yliopistossa. Dosentiksihan voi pätevöityä, jos on julkaissut väitös- 
kirjan lisäksi toisen mokoman tieteellisesti relevanttia tutkimusta ja osaa 
todistetusti opettaa yliopistossa. Tosin Väyrynenkin joutui kiertelemään 
tiettyjä poliittisia miinoja väitöskirjansa kanssa, ja lopulta hänen väitte- 
lynsä valtiotieteiden tohtoriksi tapahtui ruotsin kielellä Äbo Akademissa 
vuonna 1988.62 

Keskenään samalla viivalla ovat oikeustieteen kandidaatti Sauli Niinis- 
tö, valtiotieteen kandidaatti Paavo Lipponen, valtiotieteen maisteri Timo 
Soini ja kauppatieteen maisteri Sari Essayah, jotka ovat ylemmän yliopis- 
totutkinnon suorittaneita. 

Paavo Arhinmäellä, Eva Biaudet'lla ja Pekka Haavistolla on oman il- 
moituksensa mukaan takanaan opintoja yliopistossa. Opintojen kesken jät- 
täminen antaa näyttöä siitä, että he eivät ole olleet kovin pitkäjänteisiä 
hoitaakseen ne loppuun. 

Akateeminen tutkinto ei tietenkään takaa ihmisen poliittista toiminta- 
kykyä. Mutta se varmistaa tietyn minimitason, jonka puuttuminen ei luo 
missään tapauksessa parempaa pätevyyttä kuin tutkinnon olemassaolo. 

Nähdäkseni presidentiksi valittavan olisi hyvä olla koulutustasoltaan 
tohtori. Urho Kekkonen oli lakitieteen tohtori, ja siksi hän yleensä tiesi mi- 
tä teki. Tohtorintutkinnon suorittaneita olivat myös Paasikivi ja Relander, 

kun taas Kallio on ainoa, jolla ei ollut lainkaan akateemista tutkintoa. 
Myös hän jätti kesken. 

Filosofian tohtori Mauno Koivisto puolestaan tuli tunnetuksi filosofoin- 
neistaan. Häneltä kuultiin usein älyllisiä kannanottoja, joissa yhteiskun- 
taa ymmärrettiin syvemmältä eikä vain poliitikoille tyypillisen tuomio- 
mielen, kiittelyn tai muun taivastelun valossa. Koivistohan oli tehnyt so- 
siologian alaan kuuluvan väitöskirjansa Turun sataman sosiaalisista suh- 
teista.63 Tosin Sdp käänsi tämän ”piällysmiehistä” muistuttavan imagohai- 
tan parhain päin maalaamalla Koivistosta kuvan tavallisena ”satamajät- 
känä”, johon oli helpompi samastua kuin akateemiseen kirjatoukkaan. 

Mikäli nykyisiä ehdokkaita arvioidaan puhtaasti akateemisin perustein, 
pätevimmäksi nousee Väyrynen, jolla on mittavan kirjallisen tuotannon 
lisäksi myös vertaansa vailla oleva poliittinen kokemus. Siitä kertoo sel- 
västi myös hänen älyllinen itsenäisyytensä ja EU-kriittisyytensä. Niinistö, 
Lipponen ja Soini tulevat hänen jälkeensä. 

Eri asia sitten on, mitä kansa ajattelee Väyrysen ja muiden sopivuudes- 
ta. Tässähän valitaan presidenttiä eikä professoria. Yhteistä sekä presi- 
dentin että professorin valinnalle on, että myös yliopistoissa tiedekunnan 
kollegio voi nostaa ja usein nostaakin jonkun keltanokan virkaan kaikkien 
oikeasti pätevien ohi. Aivan samalla tavalla hallitus kampesi erivapauspy- 
kälää käyttämällä vähemmistövaltuutetun virkaan Eva Biaudet'n, jolla ei 
ollut edes laissa määriteltyä kelpoisuutta, ja myös pätevyys on kyseenalai- 
nen. 

Ehkä myös Haavisto saa virheensä anteeksi. Anteeksi antamista puol- 
taa se, että Haaviston ilmoittama toiminta Bristolin yliopistossa oli niin 
lyhytaikaista, ettei kukaan voi luulla hänen olleen oikea professori. Hän ei 
ehtinyt myöskään aiheuttaa selvää tuhoa. Toiseksi Haaviston ansiona voi- 
daan pitää sitä, että hän on selviytynyt akateemisesta tehtävästä koko- 
naan ilman akateemista tutkintoa. Muutamat kun eivät pärjäisi tutkinnol- 
lakaan. Myös viroissa toimii nimitettyjä professoreja, joista eräät ovat niin 
huonoja, että Haavisto suorastaan alensi itsensä luonnehtimalla itseään 
professoriksi. 

Mikäli Haavisto tarvitsee tohtorintutkintoa johonkin, tulkoon minulta 
pyytämään. Omastaan pitää myös jakaa, ja heikkoja pitää tukea eikä aina 
olla itsekäs ja ahne. 


Sunnuntaina 15. tammikuuta 2012 
GUGGENHEIM-MUSEO TYRMÄTTÄVÄ 
Todellisuuden parodioiminen on tunnetusti vaikeaa silloin kun todellisuus 


itsessään on muuttunut parodiaksi. Helsingin kaupunginvaltuusto riiteli 
vuonna 2010 tuen myöntämisestä Seksuaalinen tasavertaisuus ry:n Pride- 

tapahtumalle, vaikka kyseessä oli shakkiseura-avustusten kokoinen asia. 
Nyt Helsingin valtuustoa painostetaan hyväksymään vähintään 150 mil- 
joonan hintainen homohanke, vaikka siitä ei ole homoille kerrassaan mi- 
tään hyötyä! 

Julkisuuteen pullahtaa silloin tällöin perin hulluja esityksiä, jotka pe- 
rustuvat joidenkin täysin puolueellisten näennäisasiantuntijoiden selvityk- 
siin. Juuri sellainen oli raportti, jossa suositettiin Guggenheim-museon ra- 
kentamista Katajanokalle.$4 

Pelkät selvityskulut olivat kaksi miljoonaa euroa. Lähes vastaavan 
summan kaupunki tuhlasi, kun Jussi Pajusen aloitteesta pohdittiin, voitai- 
siinko Suomenlahden alitse rakentaa Helsingin ja Tallinnan yhdistävä 
rautatie — tilanteessa, jossa sen enempää Helsingillä kuin Tallinnallakaan 
ei ole varaa edes yhteen ylimääräiseen raitiotievuoroon. 

Nämä selvityksiin tuhlatut rahat ovat kuluneet täysin hukkaan, ellei 
sitten ajatella, että niillä toteutukset on saatu torpattua. Jos museo raken- 
nettaisiin, ainoa hyötyjä olisi taloudellisissa vaikeuksissa oleva Guggen- 
heim-säätiö, joka perisi nimensä käytöstä 30 miljoonan dollarin korvauk- 
sen. Rakentamis-, käyttö- ja pääomakustannukset kantaisi kaupunki yk- 
sin. 

Jussi Pajusen mukaan museo rakennettaisiin kokonaan velkarahalla, ja 
pelkät lainanhoitokulut olisivat kahdeksan miljoonaa euroa vuodessa. Hel- 
singin lainakanta on talousarviokauden lopussa eli vuonna 2013 ennusteen 
mukaan 2 000 miljoonaa euroa, josta Guggenheim-museon osuus olisi lähes 
10 prosenttia. Kaupunki ei pysty koskaan maksamaan edes tähänastisia 
velkojaan, paitsi omaisuutta ja liikelaitoksiaan myymällä. Se taas johtaa 
tuloutusten vähenemiseen ja köyhtymiskierteeseen. 

Vuonna 2011 kaupunki nosti veroäyriä yhdellä prosenttiyksiköllä. Gug- 
genheim-museon tapaiset jättiläisinvestoinnit ovat pähkähulluja riskipro- 
jekteja, joista ei ole odotettavissa mitään taloudellista hyötyä. Ne ovat 
helmikanojen hienosteluhankkeita, joilla tuetaan esineellistettyä design- 
taidetta mutta ei todellista luovaa toimintaa. Kukaan oikea taiteilija ei 
luullakseni Guggenheim-museota kaipaa mutta olisi varmaan iloinen, jos 
kaupungilla tai valtiolla olisi roiskaista 150 miljoonaa suomalaisten taitei- 
lijoiden tukemiseen. 

Hienoin rakennus, jonka valtio ja kunnat nykypolitiikalla saavat ai- 
kaan, on luksusluokan velkavankila. Olen vastustanut systemaattisesti 
monumentaaliarkkitehtuurin tuottamista Suomeen ja vaatinut julkisen 
rahoituksen suuntaamista poliittisilla päätöksillä kotien tuottamiseen ih- 
misille, sillä niistä on huutava pula varsinkin pääkaupunkiseudulla. Kri- 
tisoin jo Musiikkitalon rakentamista ja vastustin Katajanokan hotellin ra- 
kentamista. Olin tyytyväinen, kun valtuusto päätti tyrmätä hankkeen. 

Ongelmana näyttääkin olevan Katajanokan tyhjä tontti. Miksi Kataja- 
nokalle pitää ylipäänsä rakentaa jotakin suurta ja mahtavaa, toisin sanoen 
rakennuskomplekseja, joita ihmiset uskaltavat lähestyä vain, jos heillä on 

suuri määrä rahaa mukanaan? Paikkahan on poliittisestikin merkittävä, 
sillä se sijaitsee Presidentinlinnan ja Senaatintorin lähettyvillä. 

Rakentakaamme Katajanokan rantaan viihtyisä kesäterassi, jolla kan- 
salaiset voivat oleskella ja nautiskella kauniin kaupunkimme maisemista 
ja katsella ohikulkijoita. Se sopii läheiseen arkkitehtuuriin ja osoittaa 
myös turisteille, että meillä on ihmisten mittakaavalla rakennettu pää- 
kaupunki. 

Terassi toimisi paikalla hyvin myös siksi, että tässä maassa ravintola- 
ala tuottaa aina, ryhtyipä sillä alalla mihin tahansa. Toivon, että valtuusto 
torjuu Guggenheim-museon taloudellisesti mahdottomana konkurssihank- 
keena. Toivoa antaa se, että tänä vuonna ovat jälleen kuntavaalit, eikä 
moniakaan kuntalaisia varmaan miellytä se, että verovaroja upotetaan 
kukkahattutätien eliittihankkeisiin samalla, kun kaupunki, kansalaiset ja 
toimeentulotukiasiakkaat elävät syömävelan varassa, kirjastoja suljetaan 
ja terveyskeskusmaksuja nostetaan. 


Tiistaina 17. tammikuuta 2012 


ARVOJOHTAMINEN ON VAARALLISTA 


Presidentinvaalien myötä Suomeen etsitään taas arvojohtajaa. Käsite on 
tullut esiin näidenkin presidentinvaalien alla toistuvasti, vaikka kukaan ei 
ole määritellyt, mitä sillä tarkoitetaan. 

”Arvojohtamisella” tarkoitetaan yleensä 'johtamista arvojen avulla”, ai- 
van niin kuin ”tulosjohtamisella” voidaan tarkoittaa ')ohtamista tulosten 
avulla”. Tulosjohtaminen olikin oman aikakautensa muotitermi. Sen tilalle 
on nyt vaarassa astua arvojohtaminen. Mikä siinä sitten mättää? 

Filosofisesti katsoen arvojohtamisen käsite on täysin harhaanjohtava. 
Arvojohtaminen ei ole arvojen avulla johtamista lainkaan. Varsinaisia ar- 
voja ovat esimerkiksi hyvyys, totuus ja kauneus. Ensin mainittu on etiikan, 
toinen tieteen ja kolmas estetiikan peruskäsite. Nämä arvot voidaan nähdä 
objektiivisina. Ne on edellytettävä peruskäsitteinä, jotta filosofista keskus- 
telua voidaan ylipäänsä käydä. 

Arvoista erillään ovat arvoarvostelmat eli arvostukset, jotka ovat henki- 
lökohtaisia. Ne lausutaan usein väitteiden muodossa, kuten ”auringonpais- 
te on kaunista” tai ”viinimarjamehu on hyvää”. Niinpä myös arvojohtami- 
nen on tosiasiassa arvostusjohtamista. Sen keskiössä eivät ole yleiset arvot 
vaan subjektiiviset arvostukset, jotka ovat mielipiteidenvaraisia. 

Tästä puolestaan johtuu, että niin sanottu ”arvojohtaminen” (tosiasiassa 
arvostusjohtaminen) on erittäin ideologista. Mikäli arvostuksia sanotaan 
arvoiksi ja niillä pyritään määräämään muiden ihmisten käyttäytymistä, 
arvojohtaminen on suorastaan vaarallista, koska arvot sekoitetaan silloin 
arvostuksiin, joiden kautta käytetään valtaa. Tosiasiassa arvojohtajana 

toimiminen onkin poliittisena mielipide-Fiihrerinä toimimista. Tuloksena 
on komentelua, painostusta ja elämäntapojen tarkkailua. 

On selvää, että arvojen sisällön määrittely on hankalaa. Niinpä filosofi- 
assa on päädytty pitämään hyvyyttä, totuutta ja kauneutta pelkkinä sisäl- 
löttöminä yleiskäsitteinä, joita ei voida eikä pitäisi määritellä yleispäteväs- 
ti. Arvoja lähellä ovat 


— hyveet, kuten rehellisyys ja nöyryys, 

— ihanteet, kuten tasavertaisuus ja demokratia, 

— arvostettavat elämänilmiöt, kuten terveys ja oppineisuus, sekä 

— arvokkaiksi koettavat asiat, kuten turvallisuus ja omakulttuurisuus. 


Näitä kaikkia on tullut tavaksi nimittää arvoiksi. Kun ihminen pohtii arvo- 
jen ja niitä lähellä olevien hyveiden, ihanteiden ynnä muiden merkitystä, 
kyse on ensimmäisen asteen arvorefleksiosta. Tällöin ihminen miettii, mitä 
arvoja hän valitsee omikseen. 

Kun ihminen sitten etenee pohtimaan, minkä sisällön ja merkityksen 
hän antaa omiksi arvoikseen valitsemilleen arvoille (esimerkiksi kauneu- 
delle tai omakulttuurisuudelle) omassa elämässään, kyse on toisen asteen 
arvorefleksiosta. Juuri silloin hän astuu arvostusten piiriin ja alkaa muo- 
dostaa arvoarvostelmia. Ne eivät kuitenkaan ole enää yleisiä arvoja. 

Arvot on usein jaettu itseisarvoihin (esimerkiksi totuus) ja välinearvoi- 
hin (kuten hyötyä tuottaviin asioihin). Tämä jako on kuitenkin keinotekoi- 
nen, sillä monet välinearvotkin voidaan nähdä itseisarvoina ja päämäärinä 
sinänsä. 

Paljon suurempi ongelma on, että eri ihmiset voivat päätyä täysin sa- 
moista arvolähtökohdista (esimerkiksi turvallisuuden edistämisestä) kes- 
kenään täysin ristiriitaisiin arvostelmiin, kuten siihen, että turvallisuutta 
edistää Natoon liittyminen' tai siihen, että turvallisuutta edistää liittou- 
tumattomana pysyminen”. Molempien takana voi olla hyvä tahto ja pyrki- 
mys moraaliseen hyvään. 

Vastaavasti esimerkiksi onnellisuutta edistävänä asiana useat pitävät 
sitä, että samaa sukupuolta olevat vihitään kirkossa, kun taas joidenkin 
toisen mielestä onnellisuutta edistää se, että samaa sukupuolta olevia ei 
vihitä kirkossa. 

Arvoarvostelmia koskevat mielipide-erot ovat usein syinä syviin konflik- 
teihin, vihaan ja jopa sotiin. Traagista on, että erilaisten arvoarvostelmien 
takana voivat olla perimmältään samat arvot, mutta niiden toteutumista 
halutaan edistää eri tavalla. Riitojen taustalla on usein jommankumman 
osapuolen tietämättömyys arvojen perusluonteesta ja siitä, miten niiden 
erilaiset edistämispyrkimykset vaikuttavat. 

Käsitystä, että arvostusristiriitoja ei voida koskaan ratkaista, sanotaan 
moraalirelativismiksi. Olen itse moraalirelativismin kannalla, koska rat- 
kaisuyritykset johtavat yleensä pakottamiseen ja poliittiseen painostuk- 

seen. Subjektiivisten arvostusten pukeminen arvojohtamisen kaapuun joh- 
taisi tiettyjen moraaliarvostusten pitämiseen ainoina hyväksyttävinä ar- 
voina, niin kuin uskonnollisten yhdyskuntien ja eräiden poliittisten puolu- 
eiden piirissä on tavattu tehdä. Siksi poistan varmistimen aseestani aina 
kuullessani sanan ”arvojohtaminen”. 

Sen sijaan edustan ja suositan arvovapautta ja itsemääräämisoikeutta, 
jonka mukaisesti yksilöiden tulee voida päättää omaa elämäänsä koskevis- 
ta asioista mahdollisimman pitkälle itse. Yhteiskunnan ei tule rajoittaa tai 
heikentää vaan tukea yksilöiden itsemääräämisoikeutta mahdollisimman 
monissa asioissa, kunhan samalla ei poljeta toisten ihmisten vastaavia oi- 
keuksia. 

Tältä kannalta presidentissä ei ole tärkeää niinkään hänen kykynsä 
johtaa muita ihmisiä omilla arvostuksillaan kuin hänen halunsa toimia so- 
vittelijana. Siksi presidenttiä valittaessa on hyvä pohtia, mikä tämän tai 
tuonkin ehdokkaan kyky ymmärtää erilaisia näkemyksiä loppujen lopuksi 
on. 

Ristiriitatilanteen sattuessa on pohdittava, rajoittaisiko tai rasittaisiko 
itsemääräämisoikeuden edistäminen toisen ryhmän asemaa enemmän 
kuin sen kiistäminen, ja tässä valossa eri ihmisryhmät ovat velvollisia 
myös jonkin verran tinkimään eduistaan muiden hyväksi. Klassisesti ase- 
telmaa voidaan luonnehtia yhteiskuntasopimuksen syntymiseksi. Hyvänä 
esimerkkinä voi mainita vaikkapa homoavioliittojen hyväksymisen, joka 
luo yhdelle ryhmälle oikeuksia mutta ei vähennä muiden oikeuksia lain- 
kaan. 

Lopuksi voidaan pohtia kysymystä, joka usein on esitetty presidenttieh- 
dokkaille vaalitenteissä, toisin sanoen, ”mikä on elämän tarkoitus”. Natu- 
ralistisesti katsoen elämällä ei ole muuta tarkoitusta kuin pitää itseään 
yllä. Esimerkiksi romanttinen runoilija Johann Wolfgang von Goethe totesi 
aikoinaan, että ”elämän tarkoitus on elämä itse”. 

Elämällä on itseisarvo. Lisäksi elämällä voi olla pelkän tarkoituksen 
ylittävä filosofinen merkitys. Se puolestaan jokaisen on itse löydettävä, tie- 
dostettava ja määriteltävä. 


Maanantaina 23. tammikuuta 2012 
VIHREÄ VASTAJYTKY JA RIEMUKUPLAVOITTO 


Aivan niin kuin eduskuntavaaleissa päätetään siitä, keistä tulee Rkp:n 
hallituskumppaneita, niin myös näissä presidentinvaaleissa päätettiin sii- 
tä, kenestä tulee Sauli Niinistön kilpakumppani toiselle kierrokselle.65 
Pekka Haavisto on tehnyt itsestään aivan uskomattoman ilmiön, jonka 
johdosta hattu lähtee päästä myös tällaiselta toiselta keski-ikäiseltä Seta- 
veteraanilta. 

Ne kollegani, jotka selittävät oikeisto-vasemmisto-asetelman väistymis- 
tä ”henkilövaalilla”, uskoakseni erehtyvät tai näkevät asian yksipuolisesti. 
Perinteisen oikeiston ja vasemmiston vastakkainasettelun tilalla on nyt 
kaksi tuoreempaa vastakkainasettelua. Ensinnäkin (1) vastakkain ovat ne, 
jotka pyrkivät edustamaan kansallista etua, ja toisaalta ne, jotka tuntuvat 
asettavan kansainvälisyysnäkökohdat Suomen kansalaisten edun edelle. 
Toinen (2) vastakkainasettelu vallitsee hyväosaisten ja huono-osaisten vä- 
lillä. Tämä jakolinja ei kuitenkaan välity enää oikeisto-vasemmisto-ase- 
telman kautta eikä vastaa sitä. 

Sen sijaan hyväosaisten ja huono-osaisten vastakkainasettelu korreloi 
tuon kansainvälisyyttä tai kansallista etua painottavan asetelman kanssa. 
Koska vasemmistopuolueet ovat hoilanneet aktiivisesti kansainvälisyyden 
puolesta ja monet syrjäytyneet puolestaan haluaisivat pitää etusijalla kan- 
sallista etua, vähäosaisten ja syrjäytyneiden äänet eivät kanavoidu Va- 
semmistoliiton tai demarien kautta. Viime eduskuntavaaleissa ne menivät 
Perussuomalaisille — näissä presidentinvaaleissa todennäköisesti vihreiden 
ehdokkaalle. 


Millaisen kansainvälisyyden puolustajat voittivat? 


Kyseenalaista on tietenkin se, miksi kansallinen etu pitäisi nähdä kan- 
sainvälisyyden vastakohtana. Monet ehdokkaat ovat painottaneet, että 
kansallista etua edustetaan parhaiten toimimalla aktiivisesti kansainväli- 
sessä politiikassa. Tämä läksy ei mene läpi, sillä euroalueen nykytilantees- 
sa liian voimakas kansainvälisyyden nimissä esiintyminen koetaan allekir- 
joitukseksi Suomen valtiontalouden konkurssihakemukseen. 

Väyrynen ja Soini liputtivat kyllä kansallisen edun ja eurokritiikin puo- 
lesta, mutta heidän persoonansa koettiin ehkä liian konservatiiviseksi. 
Kolmas (3) edelleen vallitseva vastakkainasettelu onkin sitten edistykselli- 
syyden ja taantumuksellisuuden vastakkainasettelu. 

On hyvä, että jatkoon selvisivät edistykselliset ehdokkaat, sillä nyt täy- 
tyy suunnistaa pitkillä valoilla eteenpäin. Kehnoa taas on, että kumpikaan 
heistä ei suhtaudu kovin kriittisesti EU-maiden letkuruokintaan. Tämän 
vaalin voittivat ne edistykselliset, jotka katsovat, että kansallista etua aje- 
taan maltillisen ja pidättyvän kansainvälisyyden avulla (Niinistö) tai ak- 
tiivisen ja aloitteellisen kansainvälisen toiminnan kautta (Haavisto). 


Tekeekö Haavisto ihmeen? 
Niinistöllä on presidentiksi enää lyhyt matka, sillä suurin osa Väyrystä, 


Soinia ja Essayahia äänestäneistä siirtynee hänen taakseen. Se jo takaakin 
runsaan 50 prosentin äänisaaliin. Voi olla, että myös Haaviston kannatta- 

jista osa siirtyy Niinistön taakse. On oletettavaa, että muutamat Niinistön 
kannattajat äänestivät ensimmäisellä kierroksella taktisesti Haavistoa 
pelkästään pudottaakseen Väyrysen, joka olisi ollut Niinistölle vaikea 
haastaja oman erimielisyytensä vuoksi. 

Sen sijaan Arhinmäen, Lipposen ja Biaudet'n kannattajista valtaosa 
siirtyy varmasti äänestämään Haavistoa niin, että loppulukemat voivat 
olla 65 % Niinistölle ja 35 % Haavistolle. Parhaimmillaan Haavisto voi pu- 
ristaa lukemat 60 ja 40 prosenttiyksikköön. Voittoon johtaisi ihme, mutta 
niidenkään aika ei ole ohi. 

Kivuttomasti presidentinvaihto joka tapauksessa käy, sillä pääehdok- 
kaiden välillä ei ole suuria periaatteellisia kiistoja. Suurin tappio tämä oli 
Perussuomalaisille, jotka odottivat eduskuntavaalien pohjalta huomatta- 
vasti parempaa tulosta. En väitä tappion johtuneen siitä, ettei Perussuo- 
malaisilla ollut homoa ehdokkaana. Mutta kiusallista oli varmaan hävitä 
homolle, kun Soini oli määritellyt juuri Haaviston pääkilpailijakseen. Yksi 
syy Soinin vähäisempään kannatukseen voi olla äänestäjien tahto nähdä 
hänet mieluummin nykyisessä roolissaan oppositiopuolueen johtajana. 

Selvä vastajytky tämä oli, ja samalla tietynlainen riemukuplavoitto. 
Vastajytky kyseessä oli sikäli, että kansa on kyllästynyt myös muutamille 
perussuomalaisille tyypilliseen purnaamiseen ja haluaa potkia räppänöitä 
jälleen auki. Kupla tämä on sikäli, että presidentin virka on Haavistolta 
vielä kaukana. Mutta mukavaa sinänsä, että joku ei-heterokin voi yltää 
suureen kansansuosioon, eikä ketään katsota karsaasti karvoihin. Myös 
arvoliberalismista voi olla silloin tällöin apua. 


Vakauttava vaali 


Poliittisen johtajien valinta on persoonallisuuspsykologisesti kiintoisa asia. 
Puolueideologiat personifioituvat henkilövaalissa vahvasti. Ehdokkaista 
tulee puolueensa näköisiä, ja he tekevät puolueista itsensä näköisiä. Kan- 
natuslukemissa näkyvät ihmisten sympatiat, vihat ja rakkaus. 

Niinistöä rakastettiin näissä vaaleissa 37,0-prosenttisesti, Haavistoa 
18,8-prosenttisesti, Väyrystä 17,5-prosenttisesti, Soinia 9,4-prosenttisesti, 
Lipposta 6,7-prosenttisesti, Arhinmäkeä 5,5-prosenttisesti, Biaudet'a 2,7- 
prosenttisesti ja Essayahia 2,5-prosenttisesti. 

Minua taas rakastettiin tänä viikonloppuna 100-prosenttisesti, vaikka 
äänestäjiä ei ollutkaan viittä miljoonaa. Turha vaali. Hävinneille koko 
rumba ei kannattanut, ja vain nuorimmat heistä saavat prestiisiä uralleen. 
Vallanvaihto jatkuu samaa rataa. Mikään ei muuttunut, ei myöskään hyvä 
huumorintajuni. Hävinneille voin nähkääs nauraa ja voittajien puolesta 
olla iloinen. Päättäkää itse kumpia olette siellä kotikatsomoissanne. Kuva- 
ruutukuulemiin. 

Keskiviikkona 25. tammikuuta 2012 
”AVIOLIITTO ON MATIN JA MERVIN” 


Tämän päivän Iltalehti julisti lööpissään ja sivuillaan (2-3), että Niinistön 
ja Haaviston välille on kehkeytymässä erimielisyyttä homoavioliitoista. No, 
niistähän presidentin pitääkin päättää, aivan niin kuin kansanedustajat 
määräävät, kuinka kansalaisten täytyy elää ja vanhemmat sen, mitä hei- 
dän jälkeläisensä puuhaavat. 

Jutussa haastateltiin enemmän Niinistöä, joten teema saattaa olla hä- 
nen leiristään lähtöisin. Niinistön mukaan homojen ei pitäisi tunkeutua 
heteroiden arvoalueelle. Hänessä on nyt tyrkyllä juuri sellainen arvojohta- 
ja kuin viikko sitten kuvasin. 

Minusta tuntuu, että heterot ovat itse riistäneet avioliiton omaksi omai- 
suudekseen panttaamalla sen pelkästään itselleen. Jos niin on, kyseessä on 
historiallinen kalkkeutuma ja virhe, joka pitää korjata. Samaan tapaan 
muitakin virheitä korjataan, jotta yhteiskunta kehittyisi. Toisinaan vä- 
hemmistöjen hyväksi on tehtävä enemmistömielipiteiden vastaisia päätök- 
siä, sillä jos enemmistöt saisivat päättää vähemmistöjen asemasta, vä- 
hemmistöillä ei olisi oikeuksia lainkaan. Oikeuden toteutumiseksi on teh- 
tävä oikeudenmukaisuuteen tähtäävän filosofian mukaan eikä kansalais- 
ten mielipiteiden mukaan. 

Niinistö koettaa nyt käyttää homoja vipuna, jolla hän yrittää erottautua 
Haaviston mielipiteistä ja luoda ehdokkaiden välille eripuraa. Tämä on 
sangen huonoa politiikkaa. 

Sinänsä ei ole mitenkään ihmeellistä, että joidenkin ihmisten mielestä 
avioliitto ei voi olla mitään muuta kuin Matin ja Mervin välinen suhde. 
Heidän mielestään tätä kuvaa mikään ei saa turmella. 

Tämänpäiväisten mielipidetiedustelujen mukaan kaksi kolmesta äänes- 
tä näyttää olevan menossa Niinistölle ja yksi kolmannes Haavistolle. Ho- 
moavioliittojen kannatus on kuitenkin kansan keskuudessa Haaviston lu- 
kemia korkeampi. Uuden Suomen jutun mukaan noin puolet suomalaisista 
kannattaa samaa sukupuolta olevien avioliittoja.66 On siis mahdollista, et- 
tä Niinistön ilmoitus homoavioliittojen vastustuksesta nostaa Haaviston 
kannatusta, mikäli tästä kysymyksestä tulee ratkaiseva äänestyskäyttäy- 
tymisen kannalta. 

Niinistö tuskin tulee ajatelleeksi, että hän saattaa loukata monia hete- 
roita määrittelemällä avioliiton vain heteroiden omaisuudeksi. Monet hete- 
rot eivät nimittäin halua, että avioliittoinstituutiota käytetään verukkeena 
avio-onnen poissulkemiseen muilta. He tietävät, että onnellisuus lisääntyy 
jakamalla. 

Toinen seikka, jonka vuoksi Niinistö saattaa kannanotollaan vahingoit- 
taa heteroiden käsitystä omasta itsestään ja avioliitoistaan, on se, että hän 

tulee määritelleeksi avioliittokäsityksen melko ahtaaseen umpioon. Moni- 
kaan kansalainen tuskin pitää siitä, että he ovat sellaisen pakkoinstituuti- 
on ja yhteiskunnallisen kontrollivälineen vankeja, jolle ei ole vaihtoehtoja 
ja joka ei salli mitään muita variaatioita kuin yhden perinteisen. Vai har- 
rastavatko heterot seksiäkin vain yhdessä asennossa? 


Perjantaina 27. tammikuuta 2012 


MIKSI EN ÄÄNESTÄ? 


Joskus ihmetellään, miksi 25—35 prosenttia ihmisistä ei äänestä. Suuri osa 
heistä on todennäköisesti oivaltanut demokratian olemuksen ja sen kym- 
menen kirousta. 

Joidenkin poliitikkojen murehtima ”parlamentarismin halveksunta” lie- 
nee seurausta heidän omasta toiminnastaan. Tai se seuraa vain siitä, että 
ihmiset ovat oivaltaneet edustuksellisen demokratian luonteen. Se on val- 
lan pidättämistä puolueiden, ministerien ja muiden vähäosaisten haltuun. 
Mutta käytännöllisempiäkin syitä on. Monet eivät kerta kaikkiaan löydä 
sopivaa ehdokasta tai puoluetta. Silloin voisi äänestää vähiten huonoa. 

Mikäli nyt katsotaan vaikkapa meneillään olevan henkilövaalin tilan- 
netta, en voi kuitenkaan äänestää kumpaakaan. Niinistö olisi ehkä vä- 
hemmän huono, sillä hän on sentään jollakin tavoin eurokriittinen. Mutta 
hän näyttää olevan periaatteellisen homovastainenkin. 

Haavisto taas vaikuttaa mukavan homomyönteiseltä, mutta hän vää- 
rensi ansioluettelonsa selviten valehtelusta liian pienillä naarmuilla ver- 
rattuna asian merkitykseen. Lisäksi en kannata vihreiden edustamaa ke- 
hitysapu-, maahanmuutto-, maanheikennys-, kasvisruoka-, sertifikaatti-, 
ydinvoimattomuus-, ympäristömaksu-, autoilijavihamielisyys-, sanankah- 
litsemis- enkä feminististä miestensyyllistämispolitiikkaa. 

Ensimmäisessä vaalissa tilanne ei ollut yhtään parempi. Ehdokkaina oli 
näitä Bid6en tapaisia virkoihinsa rikoksella kiilattuja puoluemaskotteja. 
Heidät on juntattu myös nykyisiin tehtäviinsä vain siksi, että jokin puolue 
suosii heitä ja suo heille mainostilaa julisteessaan. 

Kunnallis- ja parlamenttivaaleissa tilanne on aivan samanlainen. Puo- 
lue, jossa on jotakin hyvää, on yleensä myös paljon huonoa. Ihan jokaises- 
sa. Yhdenkään puolueen asiat eivät ole kannaltani linjassa. 

Vähiten huonon sijasta on siis syytä olla äänestämättä lainkaan. Näin 
kukaan ei pääse selittämään, että ääniä saanutta puoluetta muka kannate- 
taan. Äänestämisessä on yleensäkin kyse vain sen ratkaisemista, mitä puo- 
luetta vastustetaan vähiten. 

Valta ja vastuu kuuluvat kansalle, mutta kansa vain äänestää, sanoi jo 
Pelle Miljoona laulussaan. Kuolemaantuomittujen ääni kuuluisi kuitenkin 
paremmin muualla kuin vaalikoppeihin ummistettuna. 

Yhteiskunta on kieltänyt muun muassa minulta kaikki virat, varat, po- 
liittiset toimintamahdollisuudet ja julkisuuden tiedotusvälineissä sekä ju- 
listanut olemassaoloni yliopistolla kielletyksi, joten itse en aio äänestää 
myöskään näitä paskiaisia. Kun en äänestä, kukaan ei pääse vahingossa- 
kaan ajattelemaan, että poliitikoilla ja virkaportaalla olisi kannaltani kat- 
sellen legitimiteetti. 

Eräs poliittiseen käyttäytymiseen liittyvä irrationaalinen elementti on 
muuten se, että jonkun yksittäisen satunnaishenkilön oletetaan olevan 
kerta kaikkiaan niin ylivertainen tai etevä, että juuri hänestä täytyy tehdä 
suuri johtaja. Ihmiskunnan tapa organisoida vallankäyttö tuolla tavoin 
hierarkkisesti on järjettömyydessään naurettava, ja lähinnä internetiä voi 
kiittää siitä, että on muitakin tapoja vaikuttaa. 

Kertokaa nyt, miksi joku pykäläkoreografioilla varustettu kikkarapää 
tai CV:nsä väärentänyt puolikoulutettu ansaitsisi sen enempää minun 
kuin sinunkaan äänesi. Vai äänestättekö vain toista vastaan: jotta aina- 
kaan huonompi ei tulisi valituksi? Entä mihin ehdokkaat mahtavat niin 
ahneesti tarvita äänesi; eivät kai vain vallan anastamiseen omiin käsiinsä? 


Lauantaina 28. tammikuuta 2012 
MIKSI ÄÄNESTÄN? 


Päätin sittenkin äänestää, sillä näistä vaaleista ei tullutkaan presidentin- 
vaalit vaan homovaalit. Monien mielestä merkittävin erottava tekijä eh- 
dokkaiden välillä on Haaviston homoseksuaalisuus. Niinpä media teki siitä 
vaaliaseen, ja kaikenlaiset homojenvihaajat ovat jälleen mobilisoituneet. 

Haavisto on erotisoitunut kakkosellaan ja Niinistö numerolla 6, jonka 
merkityksen ruotsinkieliset tietävät paremmin. Läpikotaisin seksuaalipo- 
liittinen vaali tästä joka tapauksessa tuli. On kieltämättä mukavaa, että 
homot voivat nauttia niinkin korkeaa kannatusta kuin Haaviston toiselle 
kierrokselle selviytymisestä voi päätellä, eivätkä ihan kaikki kansalaiset 
ole valmiita mukiloimaan homoja kappaleiksi, kuten eräät US-natsit pu- 
heenvuoropalstan kirjoituksissa. 

Näissä vaaleissa äänestetään siis lähinnä homoseksuaalisuuden kanna- 
tuksesta. Eihän homo voi tietenkään valituksi tulla (koskaan mihinkään), 
ei edes Johanna Korhoseksi. Mutta eri puolilla harjoitettu homoja vastaan 
rääkyminen toi minunkin mieleeni sellaisen sympatia-ajatuksen, että täy- 
tyy nyt mennä antamaan se myötätuntoääni Haavistolle. 

Niinistöä on valittu presidentiksi jo vuoden 2006 vaaleista asti, ja kam- 
panja on alkanut hyytyä. Monikaan kannattajista tuskin on huomannut, 
että Niinistö on pääomapiirien ehdokas. Hän on kuulunut vararikkoon joh- 
tavan euroalueen puolestapuhujiin jo ennen Euroopan investointipankin 
varapääjohtajana toimimistaan, sen aikana ja jälkeen. Luultavasti myös 

monet vailla omaa ehdokasta olevat persut ja kepulaiset aikovat äänestää 
Niinistöä vain estääkseen ketään homoa tulemasta valituksi. Pelkillä 
yleispoliittisilla perusteilla heillä ei olisi mitään syytä linnoittautua kapita- 
lismin asianajajan riveihin. 

Käyn siis äänestämässä Haavistoa, mikäli kukaan ei tapa minua ovelle. 
Haavisto valehteli olevansa professori niin kuin suuri osa muistakin polii- 
tikoista, mutta hän kuitenkin sai paljon paremmat koulutodistukset kuin 
Niinistö.67 Myös hänen ecuadorilainen hissipoikansa näyttää ihan hyvältä, 
eikä edustustehtävissä juuri muuta tarvitsekaan tehdä. 


Keskiviikkona 1. helmikuuta 2012 


EHDOKKAIDEN EROTISOITUMINEN JA ESTEETTISYYS 


Suomi on mahtava maa: täällä asuu valistunut ja ennakkoluuloton kansa, 
joka on äänestänyt presidentinvaalien toiselle kierrokselle miehistä tyk- 
käävän miehen! Kansainvälisesti tämä on merkittävämpi uutisaihe kuin 
presidentiksi valittavan nimi. Luultavasti uutinen kohottaa Suomen mai- 
netta kertoessaan liberaalista ja demokraattisesta pohjoisesta maasta. 

Ehdokkaiden seksuaaliset potentiaalit eivät ole tosin päässeet erotisoi- 
tumaan vaaleissa. Seksuaalisuus on loistanut kulman takaa kummankin 
kampanjoista, mutta politiikkaa ei ole juurikaan tehty seksillä. Tiukinta 
linjaa suhteessa ”yksityiselämään” on vetänyt Haavisto itse. 


Homojen ja heteroiden arvot 


Homojen ja heteroiden arvo- ja symboliuniversumi poikkeavat joka tapauk- 
sessa toisistaan. Jo valtio sinänsä on nähtävissä heteroseksuaalisen per- 
heen laajennuksena. Valtiota leimaavat lajinsäilytysstrategiat ja eloon- 
jäämiskamppailu, jotka juontavat juurensa perheiden edunvalvonnasta. 
Kuningashuone vasta on todellinen perheen perikuva. 

Kun jälkeläisyyden rasitteet kanavoituvat valtionpolitiikaksi, seurauk- 
sena on ahneutta, pyyteellisyyttä ja oman edun tavoittelua. Valtiot ovat 
perin itsekkäitä muodostelmia juuri siksi, että niissä survival-strateginen 
vaateliaisuus sulautuu poliittisen vallan käyttöön. 

Myös kapitalismi kietoutuu heteroseksuaalisen perheideologian ympä- 
rille. Kaikkialla vallitsee hysteerinen edunsaalistus ja omanvoitonpyynti, 
joka juontaa juurensa perheiden ahneudesta ja perillisyyden lietsomasta 
omistamisen varmistelusta. Ahneus puolestaan on sotien syy sekä Platonin 
että Aristoteleen mukaan. 

Euroopan talouskriisi on sekin tavallaan heteroseksuaalinen luomus. 
Taustalla vallitseva yli varojensa eläminen on seuraus heteroseksuaalises- 

ta lisääntymisestä, aivan niin kuin lähes kaikki maailman ekologiset, 
energia- ja ravitsemusongelmatkin. Poliitikot eivät vain kehtaa sanoa tätä 
epämiellyttävää tosiasiaa ääneen kannatuspaon pelossa. 


Miksi homojen pitäisi johtaa valtiota? 


Mikäli politiikkaa tehdään vain heteroseksuaalisten arvojen mukaisesti, ei 
välttämättä edistetä yhteiskunnan kokonaisetua, jonka tulisi olla filosofi- 
sen politiikanteon päämääränä. Niinpä Platon ajatteli, että hallitsijoiden 
pitäisi olla vapaita vaimoista, lapsista ja kaikesta omistamisesta. Heillä ei 
saisi olla niin sanotusti ”omaa lehmää ojassa”, jotta heistä itsestään ei tuli- 
si oman edun saalistajia. Ollessaan vapaita heteroseksuaalisesta elämän- 
tavasta valtion hallitsijat voisivat pyrkiä siihen, mikä on kaikille ihmisille 
hyväksi. 

Lapsiperhe vie helposti mielenkiinnon käytännöllisiin asioihin, kun taas 
filosofiassa pohditaan yleispäteviä ja teoreettisia kysymyksiä. Pätevöityäk- 
seen niissä ihmisen tulee luopua käytännöllisesti motivoituneesta elämän- 
tavasta ja suunnata mielenkiintonsa perheen elättämisen sijasta filosofi- 
seen yhteisymmärrykseen, joka voidaan saavuttaa parhaiten toisten samaa 
sukupuolta olevien kanssa. 

Samaa sukupuolta olevat ihmiset voivat ymmärtää toisiaan paremmin 
merkityskonstituutionsa kehollisen ja kokemuksellisen yhdenmukaisuuden 
vuoksi, ja juuri siksi filosofinen yhteisymmärrys voidaan parhaiten saavut- 
taa homoseksuaalisessa ja homososiaalisessa elämäntavassa. 

Platon katsoi, että valtion hallitsemisen tulee perustua miesten väliseen 
rakkauteen ja että miehiä tulee myös treenata poikarakkauden jalossa tai- 
dossa. Symposiumissa pidetyssä puheessaan Erokselle hän toteaa Aristo- 
faneen sanoin, että miehistä pitävät miehet ”ovat poikien ja nuorukaisten 
parhaita, koska heissä on eniten miestä” ja ”parhaiten tämä näkyy siinä, 
että vain tällaiset nuoret siirtyvät vartuttuaan valtiolliseen elämään.”68 

Platonin mukaan miehiä rakastavista miehistä pitää tehdä todellisia fi- 
losofikuninkaita. Nykypolitiikan huono tila puolestaan kertoo, kuinka kau- 
kana olemme ihanteesta, jonka Platonin valtiofilosofia on konstruoinut. 


Erilaisuus on Haaviston ansio 


Nykyvaltioiden ongelmat johtuvat suureksi osaksi siitä, että filosofikunin- 
kaiksi on nimitetty pragmatisteja, joiden pitäisi toimia vartijoina tai orjina. 
He kyttäävät omaa etuaan, aivan kuten vaalirahoitusskandaalista ja po- 
liittisista virkanimityksistä nähdään, tai he tekevät päätöksiä, joista yh- 
teiskunnan hyvä on kaukana. Myöskään vastuuta he eivät kanna pitem- 
pään kuin yhden raihnaisesti horjuvan hallituskauden verran. 

Miten tämä liittyy Suomen presidentinvaaliin? Pekka Haavisto on tuo- 
massa politiikan areenalle selvästi erilaista politiikkakäsitystä, jossa poli- 
tiikan ala mielletään laajemmaksi kuin perinteisessä defensiivisessä, puo- 
lustuksellisessa ja sulkeutuvassa politiikkanäkemyksessä. Valtion tulee 
luonnollisesti pitää huolta kansallisesta edusta. Mutta presidentille sopii 
hyvin myös Euroopan ja maailman kokonaisetuun liittyvä toiminta. 

Pekka Haavisto on kasvanut puoluetaustaansa suuremmaksi juuri sen 
ansiosta, että hänen toimintansa motiivit ovat tiedostettuina tai tiedosta- 
mattomina heijastelleet hänen homoseksuaalista arvo- ja symbolimaail- 
maansa. 

Väitän, että seksuaalisuutta koskevilla arvomaailmojen eroilla on ollut 
hyvinkin paljon merkitystä siihen, miksi Haavistosta on ylipäänsä tullut 
presidenttiehdokas ja miksi hän on pötkinyt vaalien loppusuoralle asti. 

Käsitykseni mukaan homoseksuaalisuus ei ole ollut mikään sivuseikka 
tai erilliskysymys Pekka Haaviston persoonassa, eikä hän ole pärjännyt 
homoseksuaalisuudestaan huolimatta vaan osittain siitä seuranneen pres- 
sure proof guaranteen vuoksi. Haaviston homoseksuaalisuus on pyritty toi- 
sinaan mustamaalaamaan, mutta se on myös luonut kannatusta ja vaikut- 
tanut myönteisesti kaikkeen siihen, mitä Haavisto edustaa. 

Tällä analyysillani pyrin mitätöimään ja osoittamaan sangen matala- 
mielisiksi ne väitteet, joilla niin Haaviston kannattajat kuin vastustajatkin 
ovat pyrkineet selittelemään pois Haaviston homoseksuaalisuutta. Molem- 
mat ovat erehtyneet sikäli, ettei Haaviston seksuaalinen erilaisuus ei ole 
ollut mikään toisarvoinen seikka vaan aivan keskeinen kannatustekijä. 


Miten kävisi ehdokkailta rock and roll? 


Ehdokkaiden poliittinen persoona voi paitsi erotisoitua, myös estetisoitua. 
Olisikin mielenkiintoista tietää, kuinka Haavisto ja Niinistö selviytyisivät, 
mikäli heille osoitettaisiin sama kysymys, jonka eräs takavuosien suosikki- 
laulaja esitti tuolloin istuneelle presidentille: ”Miten kävisi Kekkoselta rock 
and roll?” 

Populismia? — Ehkä. Mutta tanssi- ja laulukilpailujen kautta ehdokkaat 
paljastavat itsestään enemmän kuin ammattivalehtelijat yleensä suostuvat 
tekemään omassa leipälajissaan: pelkän puhunisen ja kirjoittamisen saral- 
la. Niinpä olisi kiintoisaa, mikäli vaalien loppusuoralla nähtäisiin vielä 
jonkinlaiset tanssit. 

Olisi myös mielenkiintoista selvittää, minkälaisesta musiikista ehdok- 
kaat noin yleensä tykkäävät. Minun mielestäni on huolestuttavaa, että 
suurinta poliittista ja taloudellista valtaa tässä maassa käyttävät henkilöt, 
joiden mielestä humppa on hyvää ja joiden tajunnassa soi tango. 

Jos pysähdytään pohtimaan, millaisella musiikkimaulla varustettujen 
tyyppien käsissä koko tämän maan talous ja tulevaisuus ovat, vastaus on: 

Talouselämän valtiaat ovat kuusikymppisiä humppaveikkoja, politiikan 
valtapelurit pyörittelevät valsseja ja julkishallinnon hännystelijät toimivat 
tummien vesien tulkkeina. 

Minä en tunne Haaviston enkä Niinistön taidekäsityksiä. Mutta kehnoa 
on, jos myöskään heidän maailmaansa ei mahdu Viron-risteilyille tyypillis- 
ten päiväkarkeloiden lisäksi mitään muuta. Kämäistä kerrassaan. 


Sunnuntaina 5. helmikuuta 2012 


MITÄ OPIMME PRESIDENTINVAALEISTA? 


Ykköseksi selvisi sitten vuoden 2006 kakkonen, Sauli Niinistö.$9 Hänen va- 
lintaprosessinsa kesti monta vuotta, ja väsymys näkyi. Haavisto kiri hänen 
kannoilleen osittain juuri siksi. Aika lähelle joka tapauksessa osuin, kun 
ennustin, että loppulukemat voivat olla 65 % Niinistölle ja 35 % Haavistol- 
le ja että parhaimmillaan Haavisto voi puristaa lukemat 60 ja 40 prosent- 
tiyksikköön. Tulos oli 62,6—37,4 %. 

Mikään tilintarkastaja-kamreerihan presidentti ei ole, mutta kenties on 
hyvä, että virassa toimii tarkan talouspolitiikan edustaja. Säästämisen voi- 
si aloittaa presidentinkanslian menoista, jotka ovat vuoden 2009 tilinpää- 
töskertomuksen mukaan paisuneet yli 12 miljoonaan euroon vuodessa. 
Viime vuonna menot jostakin syystä kasvoivat yli 50 prosenttia.?! Täksi 
vuodeksi ne nousevat vielä neljänneksen, ja lisäksi entisten presidenttien 
kulut kasvavat, sillä jokainen kolmesta ex-presidentistä nauttii eläkkeensä 
lisäksi noin 185 000 euron edustusrahoista kukin.”! 

Homopresidentin aika ei ollut vielä. Haaviston kohoaminen 37,4 prosen- 
tin kannatukseen oli kuitenkin melkoinen luottamuksen osoitus, sillä pre- 
sidenttiparia on totuttu pitämään monarkkien tavoin eräänlaisena hetero- 
seksuaalisen valtakulttuurin ja perhemallin symbolisena representaationa 
valtionpolitiikan tasolla. Sikäli Haaviston suuri kannatus kertoi mukavia 
asioista ihmisten mielipiteistä. 

Homoudesta ei tehty merkittävää vaaliasetta, ja iltapäivälehdistössäkin 
otsikoita revittiin etupäässä siitä, ”sopiiko ylipäälliköksi sivari”. Heiltä lie- 
nee jäänyt huomaamatta, että maassamme on ollut 12 vuoden ajan presi- 
dentti, joka ei ole sen enempää reserviläinen kuin sivarikaan. Yleispoliiti- 
kon taidoilla vakuuttaminen on Haavistolta joka tapauksessa hatunnoston 
arvoinen tulos. 


Miksi presidentin valtaoikeudet ovat niin tärkeitä? 


Kun Lissabonin sopimus tuli vuoden 2009 joulukuussa voimaan, tasavallan 
presidentin valtaoikeuksista mureni yksi osa. Osa katosi jo uuden perus- 

tuslain voimaan astumisen myötä vuonna 2000. Siitä pitäen Suomen suh- 
teet Euroopan unionin maihin on määritelty pääministerin johtamaksi Eu- 
rooppa-politiikaksi. 

Lissabonin sopimuksen myötä Euroopan unionin maat sopivat yhteises- 
tä ulkopolitiikasta. Kun EU-maat hoitavat suhteitaan kolmansiin maihin 
yhdessä, EU tuli astuneeksi Suomen tasavallan presidentin varpaille. Nyt 
myös suhteita Venäjään, Yhdysvaltoihin, Kiinaan, Japaniin ja kaikkiin 
muihin EU:n ulkopuolisiin maihin hoidetaan Brysselin kautta. 

En puolusta presidentin valtaoikeuksia yhdenkään presidentin tai pre- 
sidentti-instituution vuoksi. Puolustan presidentin valtaoikeuksia siksi, et- 
tä niistä riippuu, onko Suomella ylipäänsä itsenäinen ulkopolitiikka. Itse- 
näinen ulkopolitiikka voi olla vain, jos sitä johtaa täällä joku. 

Miksi sitten ulkopolitiikan itsenäisyys sinänsä olisi niin tärkeä asia? 
Vastaus on: siksi, että siitä riippuvat kansallinen suvereniteetti ja itsemää- 
räämisoikeus. Kansakunnan itsenäinen olemassaolo käy ilmi juuri siitä, 
että sillä on itsenäiset ulkosuhteet vieraisiin maihin. Tällöin kansakunnalla 
ja valtiolla on subjektiviteetti eli itsenäinen tahdonmuodostus ja vapaus. 

Perustuslakimme 93 $ mukaan Suomen ulkopolitiikkaa johtaa tasaval- 
lan presidentti yhteistoiminnassa valtioneuvoston kanssa. Muutokset 
EU:ssa ovat vain siirtäneet tehtävien jakoa pääministerin ja valtioneuvos- 
ton suuntaan. Ongelmia voi muodostua lähinnä silloin, jos pääministeri ja 
presidentti ovat asioista eri mieltä. 

Valtiosäännön näkökulmasta ristiriidat tulisi ratkaista presidentin 
eduksi. Johtamiskriisit ovat tosin aina haitallisia, sillä ulkopolitiikasta oli- 
si eduksi puhua yhdellä suulla. Yksimielisyys on valtaa suhteessa ulkopuo- 
lisiin maihin. 

Paljon todennäköisempää onkin, että erimielisyyttä esiintyy EU-maiden 
välillä ja että yhteinen ulkopolitiikka epäonnistuu. Onnistuessaan EU- 
maiden yhteinen ulkopolitiikka voi antaa Suomelle entistä enemmän toi- 
mintakykyä kansainvälisissä yhteyksissä, mutta pieleen mennessään se 
voi myös haitata esimerkiksi Suomen Venäjän-suhteita. Epäonnistumisen 
riski korostaa jäsenmaiden vastuuta ja niiden omaa ulkopolitiikkaa, joten 
virheitä ei pidä tehdä myöskään EU-maiden rekeen astuttuaan. 


Onko kokoomuksella oma ulkopolitiikka? 


Se, että presidentti ja pääministeri tulevat samasta puolueesta, keskittää 
valtaa. Mutta ulkopolitiikan toimivuuden kannalta voi olla hyväksikin, et- 
tä pääministeri ja presidentti ovat samoilla linjoilla. Ulkopolitiikan johta- 
miskriisi tulee eteen epätodennäköisimmin juuri näin. Eri asia on tietenkin 
se, mihin suuntaan he Suomea vievät. Nykytilanteessa olisi syytä valmis- 
tautua kieltäytymään euroalueen letkuruokinnasta ja pitää näköpiirissä 
myös eurosta irtautumisen mahdollisuus. 

Toisen harmonisen johtamiskaksikon ulkopolitiikan johtamista ajatellen 
olisivat varmastikin muodostaneet Väyrynen ja Soini. Niinistö ja Ka- 
tainenkaan tuskin ovat mistään eri mieltä kokoontuessaan jokaviikkoisissa 
tapaamisissaan juuri sen Linnassa sijaitsevan pienen pyöreän pöydän ää- 
reen, jonka ympärillä ratkotaan ulkopolitiikan suunta. Tässä tilanteessa 
Euroopan investointipankin entisellä varapääjohtajalla on hyvät mahdolli- 
suudet ripittää Jyrki-boyta entistä kurinalaisemman talouslinjan vetämi- 
seksi niin euroaluetta kuin koko valtiontaloutta koskien. 


Perjantaina 30. maaliskuuta 2012 


KUINKA VALTIONVELAT MAKSETAAN? 


Samalla kun valtiovarainministerit mättävät valtioille velkaa kuin täyte- 
kakkua, muutamat ovat kysyneet, kuinka tästä siunauksesta voidaan kos- 
kaan päästä eroon. Keinoja on tietenkin olemassa. 

1) Ensimmäinen mahdollisuus on talouskasvu. Jotta talouskasvu hoitai- 
si Suomen valtionvelat, kasvun pitäisi jatkua noin kuuden prosentin suu- 
ruisena kymmenien vuosien ajan, mikä ei ole talouden konjunktuurit huo- 
mioon ottaen mahdollista. Pelkkä talouskasvu ei siis johda valtioilla olevi- 
en velkojen kuittaamiseen. 

2) Toinen keino on lisätä verotusta. Veroasteen nosto ei kuitenkaan joh- 
da kokonaisverokertymän kasvuun, jolla valtioiden velkoja voitaisiin ly- 
hentää. Suomessa on jo optimaalinen verotus, mikä tarkoittaa, että se tuot- 
taa parhaiten. Veroasteen nosto tai lasku johtaisi kokonaisverokertymän 
pienenemiseen, viivan alle jäävän tuloksen huononemiseen ja talouselä- 
män näivettymiseen. Jos valtionvelat aiottaisiin maksaa esimerkiksi ar- 
vonlisäveroa korottamalla, alv-prosentin pitäisi olla vähintään 40. Mutta 
tällöin kukaan ei haluaisi enää ostaa juuri mitään. 

3) Kolmas keino on bitti- ja setelirahoitus. Keskuspankit ja EKP voivat 
painaa rahtilaivallisen uusia seteleitä tai valmistaa tuulivoimalla sähköis- 
tä bittirahaa, jolla ne voivat lunastaa velkakirjat pois pankeista. Näin 
pankit saavat saatavansa. Mutta samalla rahan arvo laskee jyrkästi, eli 
sen ostovoima heikkenee. Säästäjien rahat palavat pankkeihin, ja velallis- 
ten lainat lyhenevät, mutta myös korkomenot paisuvat. Usein sanotaankin, 
että valtioiden velka on vain eteenpäin siirrettyä verotusta tai inflaatiota. 
Inflaatio taas on tasavero, joka kohtelee yhtä kovakouraisesti kaikkia. 
Mutta suhteellisesti ankarimmin se kohdistuu pienituloisiin ja vähävarai- 
siin, joiden on tingittävä perushyödykkeiden kulutuksesta. Tämäkin johtaa 
samaan kurjuuteen kuin veroasteen nosto. 

4) Neljäs keino on vallankumous. Kansalaiset ovat eri asia kuin valtio. 
Umpikujaan jouduttuaan kansalaiset voivat todeta, että poliitikot ovat hoi- 
taneet asioita huonosti ja että kansalaisilla ei ole mitään tekemistä kysei- 

sen valtion kanssa. He hylkäävät vanhan valtion, tekevät vallankumouk- 
sen, syöksevät hallitus- ja pankkiherrat vallasta, ripustavat heitä lyhty- 
pylväisiin ja perustavat kokonaan uuden valtion. Sitten he ilmoittavat, että 
kyseessä on täysin uusi luomus, joka ei ole edellisen jatkaja. Sikäli kuin 
uuden valtion perustajat eivät ole olleet luomassa vanhan valtion si- 
toumuksia, he ilmoittavat, etteivät he ota niistä myöskään vastuuta. Euro- 
alueen revetessä ja EU:n kumoutuessa nähdään luultavasti juuri tällaisia 
nationalistisia vallankumouksia, joiden yhteydessä monta viatonta sielua 
lähetetään Taivaaseen. 

5) Viides keino on mahdollisuus, että valtiota kohtaa jokin onnenkanta- 
moinen. Sellainen voi olla esimerkiksi öljylöytö, joka tuo maalle merkittä- 
vää vaurautta. Esimerkiksi Norjassa niin on käynyt, ja siksi maa ei Euroo- 
pan unioniin koskaan liittynytkään. Se halusi pitää kiinni onnestaan, hy- 
vinvoinnistaan ja rikkaudestaan. 

6) Kuudes keino, jolla yksittäiset valtiot voivat kiemurrella valtionve- 
loistaan, on hyvä kauppa jonkin suuremman toimijan kanssa. Kreikkalai- 
set voivat myydä saariaan niin kuin Venäjä Alaskan. Koska suomalaisilla 
ei ole juuri mitään myytävää, me voimme ottaa jotakin vastaan. Voimme 
esimerkiksi suostua monien EU-maiden toiveissa siintävään mahdollisuu- 
teen, että ottaisimme varastoidaksemme Saksan, Ranskan ja muiden EU- 
maiden runsaat ydinjätteet. Lakimme ei sitä nykyisin salli, mutta Euroo- 
pan unionissahan lait on tehty muutettaviksi, kuten perustuslakienkin 
jatkuvasta auki repimisestä nähdään. Ennen pitkää meidän on pieni pak- 
kokin ottaa takapihoillemme EU-maiden ydinsaasteet, sillä muussa tapa- 
uksessa EU alkaa uhata meitä talouspakotteilla tai ”rauhaanpakottamisel- 
la”. 

Tämän kaiken ihanuuden on saanut aikaan Euroopan unioni ja jäsenyy- 
temme euroalueessa. Vielä 1980-luvulla Suomi voi hyvin. Valtiolla oli va- 
rallisuutta, velka oli minimaalinen, ja valtio rakensi kaikkea kukkeaa ja 
hyvää: varuskuntia, kouluja, teitä ja siltoja. Oli hyvin menestyviä valtion- 
yrityksiä. Nykyisin ne on yksityistetty kapitalistisen politiikan mukaisesti 
ja myyty sitten ulkomaille. Pääoma on tuhlattu juoksevien kulujen mak- 
suun. 

Euroopan unioniin liityttäessä sanottiin, että päätösvaltaa ja rahanja- 
koa siirretään hieman tuonne Keski-Eurooppaan päin: Brysseliin, Stras- 
bourgiin ja Frankfurtiin. Nyt ne ovat sitten kokonaan siellä. 

Tämä osoittaa, kuinka taloudellisen itsemääräämisoikeuden menetys ja 
päätösvallan siirtyminen vieraisiin käsiin voivat tuhota ihmisten onnen ja 
hyvinvoinnin. Se osoittaa myös, miten haavoittuvainen koko yhteiskun- 
tamme on. 

Sunnuntaina 15. huhtikuuta 2012 


SÄÄSTÄMMEKÖ ITSEMME HENGILTÄ? 


Hallitus ilmoitti alkuvuodesta aikovansa säästää muun muassa lopetta- 
malla varuskuntia ja yhdistelemällä kuntia. Kaikessa säästämisessä on 
kynnys, jonka jälkeen säästäminen muuttuu tuhlaamiseksi. 

Esimerkiksi jos armeijan yksiköitä lopetetaan, se voi käydä kalliiksi, 
mikäli valtio menettää koko tonttinsa sodassa. Ja suurkuntien perustami- 
nen lisää matkakuluja ja muita menoja. 

Terveyspalvelujen ulkoistaminen taas on johtanut toiminnan siirtymi- 
seen ulkomaisessa omistuksessa olevien yksityislääkäriasemien haltuun, 
jolloin verovarat päätyvät liikevoittoina ulkomaille eivätkä jää rikastutta- 
maan kotimaisia toimijoita. Ja hoitokin on tehottomampaa, samoin koko 
toiminnan koordinointi. Esimerkiksi Yhdysvalloissa sairaaloiden toiminnot 
on yksityistetty, ja sairaanhoitajat sekä lääkärit myyvät palvelujaan sai- 
raaloissa aivan niin kuin tuolipaikkaa pitävät parturit omaa osaamistaan 
parturiliikkeissä. Tuloksena potilas saattaa saada yhdestä käynnistä usei- 
ta laskuja eri tahoilta: lääkäreiltä, hoitajilta, vahtimestareilta, kanslistei]- 
ta ja niin edelleen. 

On varottava säästämästä itseään hengiltä. Säästämiseen liittyy myös 
sosiaalirakenteen ongelmia. Helsingin, Espoon ja Vantaan liitosongelmana 
on, että mikäli miljoonakaupunki syntyy, minne jatkossa laitetaan köyhät, 
sillä Helsinki ei voi enää lähettää vähävaraisia ja pienituloisia asukkai- 
taan ympäröiviin kuntiin, kuten nykyisin. 

Yksi mahdollisuus olisi hieman laajempi kunta- ja lääniuudistus: liite- 
tään Ruotsi takaisin Suomeen ja muodostetaan Fennoskandian valtio. Ti- 
lastojen mukaan siitä tulisi yksi maailman vahvimmista talouksista. Tämä 
auttaisi myös Ruotsia luopumaan turhakkeesta nimeltä kuningashuone, 
jos samalla päästäisiin siirtymään tasavaltaan. 

Säästötoimien lisäksi Suomen taloutta tasapainotetaan verotusta Ii- 
säämällä. Luulen, että ihmiset maksavat mielellään myös veroja, jos he 
saavat vastineeksi laadukkaita palveluja. Verojen nostaminen onkin pa- 
rempi vaihtoehto kuin yletön säästäminen, vaikka myös verottajalle tulee 
helposti narun pää käteen. Maassamme on jo optimaalinen verotus, eikä 
veroasteen nosto lisää kokonaisverokertymää. 

Hallitus päätti jonkin aika sitten nostaa sekä tuloveroa että arvon- 
lisäveroa. Tämä merkitsee, että keski- ja pienituloiset maksavat korotuk- 
sista suhteellisesti enemmän kuin hyvätuloiset. Sen sijaan olisi pitänyt 
kumota säädös, joka sallii omistaja-johtajien nostaa pörssin ulkopuolisista 
osakeyhtiöistään osinkotuloja verovapaasti aina 60 000 euroon asti. 

Yhtiöiden verotusta pitäisi muutoinkin lisätä. Valtiot eivät vain uskalla 
tehdä niin, sillä ne pelkäävät yritysten, pääomien ja työpaikkojen lähtöä 


86 


maasta. EU:n mahdollistama varojen helppo siirtely on johtanut siihen, 
ettei valtioilla ole enää itsenäistä veropolitiikkaa, vaan valtiot ovat ajautu- 
neet kilpailuun siitä, missä maassa on kevyin ja yrityksiä suopeimmin koh- 
televa verotus. Myös finanssipoliittisessa mielessä valtioiden talousahdin- 
gon syyksi paljastuu Euroopan unioni, joka ajaa kapitalismin ja kansainvä- 
listen suuryritysten asiaa. 

Suomen talouden ongelmia ei voida pitkällä tähtäimellä korjata sen 
enempää säästämällä kuin verottamallakaan. Ainoa ratkaisu on tuotannon 
tehostaminen ja sen luoma talouskasvu. Tuotannon tehostamisen ei pidä 
kuitenkaan tarkoittaa potkujen jakelua tai hiostamista. 

Eräs tärkeä tuotannon tekijä on nimittäin työ. Tehokkaasti toimivassa 
yhteiskunnassa myös työ on tehokkaassa käytössä. Tämä merkitsee, että 
työvoima pitäisi saada hyvään hyötykäyttöön ja työttömyyttä alennettua. 
Näin käykin, mikäli tekniset, tieteelliset, taiteelliset ja humanistiset inno- 
vaatiot ja osaaminen saadaan suotuisasti markkinoille, tuotantoon ja tuot- 
teistettua. Hyvä yhteishenki ja kansallisen edun tavoittelu ovat tällöin 
avainasemassa. 


Lauantaina 21. huhtikuuta 2012 


ONKO ANDERS BREIVIK HULLU? 


Hulluutta on monenlaista. Tämän mukaisesti on olemassa hauskoja hullu- 
ja ja vaarallisia hulluja. Mediassa on pohdittu viime aikoina, onko Norjan 
ampumatragediaan syyllistynyt Anders Breivik hullu. Hulluuden suhteel- 
lisuudesta todistaa se, että asiasta on kaksi päinvastaista psykiatrinlau- 
suntoa.?? 

Hulluuden medikalisointia kritisoivan antipsykiatrisen liikkeen arvos- 
tettu perustajahahmo Thomas $zasz arvioi jokin aika sitten Yhdysvaltain 
massamurhaajien psyykkistä tilaa kirjoituksessaan ”Senseless — Did the 
perpetrator of the Tuscon massacre have a reason?”73 

Szaszin mukaan ihmiset uskovat mieluummin, että massamurhaaja on 
mielisairas kuin että hän toimisi vapaan tahdon ja järkiperäisen harkin- 
nan pohjalta. Ajatus hulluudessa piilevästä järkevyydestä kyseenalaistaisi 
suuren yleisön oman järkevyyden ja olisi siksi liian vaikea hyväksyä. Sen 
sijaan skitsofreenikoksi leimaaminen on turvallista ja helppoa. Se ulkois- 
taa vaaralliselta tuntuvan järjettömyyden arvostelijoiden itsensä ulkopuo- 
lelle. 

Anders Breivikin tekoja ei pidä hyväksyä, mutta niitä voidaan ymmär- 
tää. Sen sijaan julkinen sana ja normatiivinen juridinen eetos leimaavat 
poikkeusyksilöt helposti hulluiksi, tekevätpä he hyvää tai pahaa. 

Teoksestaan ”Mielisairauden myytti”/4 tunnettu Szasz katsoo, että use- 
assa tapauksessa sarjamurhaaja on vain epätoivoinen. Epätoivoiset pää- 

telmät tulevaisuudesta johtavat suisidaalisuuteen ja itsen näkemiseen 
marttyyrina. Tässä mielessä sarjasurmaaja on elävä kuollut, joka vie lop- 
puun kohtalokkaat tekonsa tai ideologiansa. Erään esimerkin tarjoavat 
muslimiterroristit, jotka ovat suorittaneet kuolinrituaalinsa. 

Szasz siteeraa tuoreessa artikkelissaan Carl von Clausewitzin lausetta 
”sota on politiikan jatkamista toisin keinoin”. Tämä saattaa tuoda mieleen 
Breivikin pitämän puolustuspuheen, jonka mukaan syytetty todellakin käy 
omaa sotaansa ja tekee sen sangen epäpoliittisin asein.” 

Kaivoin Thomas $Szaszin esiin tieteen lähihistoriasta siksi, että vertailu 
hänen aikakauteensa paljastaa tietyn ilmastonmuutoksen. Vielä 1960- ja 
1970-luvulla yhteiskunnallista epäoikeudenmukaisuutta osattiin lähestyä 
älyllisesti. Nykyisin asioita koetetaan ratkoa väkivallalla. Yhteiskuntasuh- 
teet ovat väkivaltaistuneet, ja äly on köyhtynyt. Siitä kertovat myös perhe- 
ja parisuhdeväkivalta. 

Joku Georg Lukäcsin tapainen yhteiskuntateoreetikko voisi sanoa, että 
näennäisesti hyvinvoivissakin perheissä yleistyneet perhesurmat kertovat 
korutonta kieltään siitä, miten porvareilta menee järki. Rahakas on tässä 
suhteessa yhtä köyhä kuin kokonaan varaton. He vain kuolevat eri syistä: 
toinen tulottomuuteensa ja varattomuuteensa — toinen yli varojensa elämi- 
seen, asuntovelkoihin, luottokorttilaskuihin ja tuulesta turvoksissa olevaan 
merkityksettömyyteen. 

Rikas voi olla köyhäkin, kun taas rahakas ei kestä vähenevän voiton la- 
kia. Tuloksena on pelkkää pettymystä sen johdosta, että kaikki on jo saa- 
vutettu tässä turhuuden tavoittelun taivaassa. 

Myös pankkiryöstäjien motiivit voivat olla järkiperäisiä. Kun pankit 
ryöstävät jatkuvasti meitä, voi tuntua järkevältä, jopa eettiseltä, käydä 
hakemassa aseen kanssa omansa pois. Tai kun työmarkkinat kiristyvät, 
saattaa tuntua oikealta mennä ampumaan kerroksellinen liian hyvinvoivia 
kollegoita jollakin yhteiskunnan laitoksella. Pullamössösukupolveahan he 
kuitenkin ovat, eikä omakaan asema siitä kenties huonone, vaikka veisivät 
sellin perukoille lopuksi iäksi. 

Yhteiskunnallisten ristiriitojen purkautuminen väkivallaksi kertoo jär- 
kyttäviä asioita yhteiskuntamme jakautumisesta ja älymystön kyvyttö- 
myydestä luoda sellaista uutta yhteiskuntateoriaa, joka tukisi oikeuden- 
mukaisuutta. 

Siksi ymmärrän myös elokuvaohjaaja Aki Kaurismäkeä, joka The Guar- 
dian -lehdessä ehdotti maailman rikkaimman omistavan luokan surmaa- 
mista: ”En näe ihmiskunnalle muuta vaihtoehtoa kuin terrorismin. Ta- 
pamme sen yhden prosentin, joka omistaa kaiken. Tämä yksi prosentti on 
saattanut meidän tilanteeseen, jossa ihmisyydellä ei ole enää arvoa”, Kau- 
rismäki sanoi The Guardianin toimittajan mukaan.”6 

Elokuvaohjaajan kannanotto kertoo taiteilijan neuvottomuudesta mutta 
myös siitä, että politiikasta vastuussa oleva älymystö on lannistunut ja 
luovuttanut. Aivan samalla tavalla kapitalistin perikuvan Björn Wahlroo- 

sin huolestuminen kertoo tavasta, jolla ”se nalle vinkaisee, johon piikki 
ampaisee”.77 

Väkivaltaisten johtopäätösten takana ei ole välttämättä kuitenkaan hul- 
luutta. Aseisiin tarttuminen perustuu usein vakaaseen ja järkiperäiseen 
harkintaan niin valtioiden kuin yksilöidenkin välillä. Anders Breivik käy 
omaa kamppailuaan, jonka hän on määritellyt ”itsepuolustukseksi”. Hän 
varjonyrkkeilee ja taistelee tuulimyllyjä vastaan. 

Vihollista hänen määrittelemässään muodossa tuskin on olemassa. 
Mutta se voi olla olemassa jossakin toisessa muodossa. Anders Breivik 
murhasi syyttömiä. Sen sijaan hänen olisi kannattanut kohdistaa vihansa 
oikein ja käydä yhteiskunnan kurjistumisesta vastuussa olevan politiikan 
kimppuun. 

Sikäli Breivikin kohde oli oikea, että hänen epätoivonsa kertoo poliitti- 
sen vasemmiston epäonnistumisesta. Vasemmisto on epäonnistunut toimit- 
tuaan tavalla, joka on johtanut työväenluokan kurjistumiseen. Maahan- 
muutto ja globalisaatio ovat ensimmäiseksi vieneet leivän nimenomaan 
työväenluokan pöydästä, kun tuotantoa on siirretty kolmanteen maail- 
maan ja ulkomainen halpatyövoima on vallannut alaa läntisessä Euroo- 
passa. Silti vasemmistolainen ay-liike on hoilannut ”Kansainvälistä” ja 
tehnyt sen omaksi vahingokseen. 

Ne lähinnä vihervasemmistolaiset tahot, jotka äänekkäimmin ovat vas- 
tustaneet globalisaatiota, eivät ole myöntäneet, että myös maahanmuutto 
on globalisaation osa. Maahanmuuton varjopuolista on vaiettu rasismisyy- 
tösten pelossa, vaikka maahanmuuttoa voitaisiin arvostella yleispoliittisin 
ja moraalisin perustein. Laaja maahanmuutto ei ole kantaväestöjä kohtaan 
oikeudenmukaista eikä yhteiskunnallemme hyväksi. 

On mielenkiintoista nähdä, miten Anders Breivik tuomitaan. Tuleeko 
hänestä Norjan ensimmäinen kuolemaantuomittu sota-ajan miehityshal- 
lintoa johtaneen Vidgun Ouislingin jälkeen, vai tuomitseeko oikeus hänet 
elinkautiseen, joka voi rangaistuksena olla kuolemantuomiotakin anka- 
rampi? 

Me kaikkihan olemme joka tapauksessa ”kuolemaantuomittuja”; täytän- 
töönpanon ajankohta vain vaihtelee. Siksi marttyyriksi itsensä tunteva voi 
jopa nauttia kuolemantuomiosta. Esimerkiksi muslimiterroristi ei saa teh- 
dä itsemurhaa terroritekonsa jälkeen, mikäli hän on jäänyt henkiin, sillä 
itsemurha on syntiä. Sen sijaan kuolemantuomio palauttaa hänet marttyy- 
riksi. Samaan tapaan myös vastaterroriin syyllistynyt Breivik voi iloita jo 
etukäteen päänsä pudottamisesta, jota Jaakko Ilkan aikoihin sanottiin tei- 
laukseksi. Niin terroristin kuin sotasankarinkin mielestä on siis hyvä kuol- 
la jonkin tärkeäksi kokemansa asian puolesta, sillä siten ei ainakaan kuole 
turhan tähden, kuten suurin osa muista ihmisistä. Parhaassa tapauksessa 
jää vuosisadoiksi ihmisten mieleen. 

Merkille pantavaa on, että julkisuudessa Breivik on tuomittu paljon an- 
karammin kuin monet niistä muslimiterroristeista, jotka ovat räjäyttäneet 

lentokoneellisen viattomia ihmisiä. Myös Mohammed Atta sai kunniallisen 
kuolinilmoituksen Helsingin Sanomiin pian poismenonsa jälkeen, eli myös 
ymmärrystä medialta on löytynyt. 

Ilmeisesti Breivik ei ole juuri sen hullumpi kuin Bulevardin perhesur- 
maaja,78 keskiverto pankkiryöstäjä, käynnissä olevien Hullujen Päivien 
kuka tahansa asiakas tai joku elokuvaohjaaja, joka ehdottaa taloudellisen 
ja poliittisen eliitin pysyvää viraltapanoa. Uskottavan poliittisen ohjelman 
puuttuessa ja epätoivon vallitessa jokaisesta tavallisesta pulliaisesta voi 
löytyä murhaaja, ja ”hulluus” on vain pilkkanimi valtasuhteisiin liittyvässä 
taistelussa oikeudenmukaisuudesta. 


Sunnuntaina 22. huhtikuuta 2012 


VAUHDILLA KOHTI RIKKAIDEN TYRANNIAA 


Minkä päällä ylimystö kävelisi, jos ei olisi yhteiskunnallista pohjasakkaa? 
Kun Björn Wahlroos julkaisi kirjansa Markkinat ja demokratia — Loppu 
enemmistön tyrannialle,?? teoksesta nousi sen merkitykseen ja arvoon näh- 
den kohtuuton kohu. Minusta ei ole mitään uutta eikä erikoista siinä, että 
kapitalisti puolustaa kapitalismia ja tekee sen haluamalla rajoittaa demo- 
kratiaa sekä vaatimalla entistä enemmän vaikutusvaltaa taloudelle. 

Samansisältöisiä kirjoja ilmestyy silloin tällöin. Yksi esimerkki oli Jo- 
han Norbergin Globaalin kapitalismin puolustus,89 joka oli vastaus Naomi 
Kleinin tunnettuun teokseen No 1090.81! Myös Wahlroosin kirja on lähinnä 
argumentti keskusteluun eikä sellainen ohjelmanjulistus, jossa tarjottai- 
siin ratkaisuja talouselämän pulmallisiin kysymyksiin. Tämäkin oli ennal- 
ta-arvattavaa, sillä niin kapitalismia kuin demokratiaa voidaan sekä vas- 
tustaa että puolustaa. Molemmissa kun on luonnollisesti sekä hyvää että 
pahaa. 

Kiintoisinta ja paljastavinta Wahlroosin kirjassa onkin sen sävy ja toi- 
saalta kirjan vastaanotto. Julkisuudessa paljon käytetty ”Nalle” on joka 
tapauksessa aivan liian pehmeä nimitys Wahlroosille, sillä sisältö on aika 
kovaa. Ei voi välttyä vaikutelmalta, että tässä kapitalismin kautta ”hyvää” 
tekevässä kaksoisroolissaan Ankkalinnamme Roope-Setä on hieman epä- 
uskottava ja jopa koominen. 

Tahattoman koomista on myös se, että Anders Breivik sattui lausumaan 
oikeudenkäynnissään lähes samat sanat kuin Wahlroos kirjassaan, eli 
”demokratia on enemmistön diktaruuria”8 — tietenkin täysin riippumatta 
mistään esikuvista. 

Björn Wahlroos ehdottaa rajuja heikennyksiä demokratiaan, jotta poh- 
joismaat pärjäisivät kansainvälisessä kilpailussa. Perusteeksi hän esittää, 
että rikkaat veronmaksajat kaikkoavat veroparatiiseihin, ellei heidän vaa- 
timuksiinsa suostuta. On ymmärrettävää, että hän on arvostellut julkises- 

sa sanassa myös kokoomusjohtoisen hallituksen toimintaa, sillä hallitus on 
suostunut hyvätuloisten verotuksen kiristämiseen sekä veroasteen nos- 
toon. Niinpä kapitalisti karsastaa kansanvaltaa ja näkee sen ”enemmistö- 
jen tyranniana”. Lähteikseen Wahlroos mainitsee muiden muassa 1950- 
luvun populaarifilosofin, Ayn Randin. 

Mutta pitäisikö poliittinen valta luovuttaa rikkaille oligarkeille, kuten 
anarkokapitalismissa Venäjällä? Jo nyt on surtu laajalti sitä, että Euroo- 
pan maat ovat menettäneet itsenäisen veropolitiikkansa, kun rajoja on 
avattu globalisaation myötä pääomien siirroille. Valtiot eivät voi verottaa 
yrityksiä tarpeeksi, sillä niiden pelätään siirtyvän alhaisen verotuksen 
maihin. Valtiot ovat ajautuneet verokilpailuun pitääkseen suuryritykset 
maassa. Samalla palkansaajien verotus on pidetty korkeana. Omistaja- 
johtajat puolestaan voivat nostaa pienistä listaamattomista osakeyhtiöis- 
tään 60 000 euroa vuodessa maksamatta lainkaan veroa. 

Se, että kovaa tulosta tekeviä yhtiöitä ei voida verottaa, on yksi syy 
myös Euroopan maiden talouskriisiin. Ja sitä puolestaan legitimoi Euroo- 
pan unioni, joka toimii kapitalismin sekä siihen liittyvien pääoman- ja työ- 
voimansiirtojen takuumiehenä. 

Yksi asia, josta olen samaa mieltä Wahlroosin kanssa on näkemys, että 
työvoiman halpatuonti kolmannesta maailmasta on ongelma. Se on ihmis- 
oikeusongelma, johon liittyy taloudellista riistoa, ja se on poliittinen on- 
gelma, joka heikentää länsimaiden kantaväestöjen asemaa. Toinen yhty- 
mäkohta on käsityksessä historian kokonaiskulusta. Myös omasta mieles- 
täni marxismin opit menivät harhaan siinä, että luokkataistelun oletettiin 
määräävän historiankulun. Tämä näkemys ei ottanut huomioon, että lähes 
kaikki hyvinvointi on luotu teknisen kehityksen ja yhteistyön tuloksena 
eikä suinkaan repimisen ja konfliktiin saattamisen kautta. 

Wahlroosin vahva puoli on, että hän yhdistelee professorimaiseen ta- 
paan aatehistoriaa, talousteorioita ja politiikantutkimusta — näkökulmia, 
joista jokin on jäänyt usein peittoon vähemmän oppineilta. Mutta olen koko 
lailla eri linjoilla verrattuna siihen, kuinka hän asioita tulkitsee siellä 
Äminnen kartanossaan, Gustaf Mauritz Armfeltin työpöydän ääressä, vas- 
tapäätä Platonin rintakuvaa. 

Wahlroos esimerkiksi palvoo Kiinaa ja pitää sitä esimerkkinä yksituu- 
maisesti johdetusta kansantaloudesta, jossa pääoma kukoistaa. Vaikka 
Kiinan talouskasvu huiteleekin kymmentä prosenttia, tämä maailman ai- 
noa kommunistisesti hallittu markkinatalous ei ole mikään ihmisoikeuksi- 
en ja hyvinvoinnin paratiisi. Vaikka Venäjän sijoitusrahastot tuottavatkin 
useita kymmeniä prosentteja, onko oikein, että Putinin johtamassa dikta- 
tuurissa esimerkiksi seksuaalivähemmistöjä viedään kuin sikaa korvasta? 
Pikemminkin kyseessä on vain Neuvostoliitto uudella nimellä. 

Jotakin omituista on myös Wahlroosin lähtökohdassa: hänen tavassaan 
vastakohtaistaa markkinat ja demokratia. Kirjoittajan katsannossa vapaa 
kilpailu nähdään kansanvaltaisen politiikan vastakohtana. Todellisuudes- 

sahan myös markkinat ovat politisoituneet, ja jokainen kulutusvalinta on 
äänestyspäätös, jolla ratkaistaan esimerkiksi ekologisia asioita. Vastaavas- 
ti demokratia perustuu aatteiden ja ehdokkaiden vapaaseen kilpailuun. 
Siksi on tärkeää, että emme ajautuisi niin sanottuun ostodemokratiaan, 
jossa ihmisillä on poliittista valtaa ja oikeuksia vain sikäli kuin heillä on 
varaa maksaa niistä. Sen sijaan pitäisi säilyttää aatteiden ja ideologioiden 
vapaaseen kilpailuun ja äänestämiseen perustuva kansanvalta. 

Poliittisen vallan ostamista sanotaan nimittäin korruptioksi. Ja kansa- 
laisten olot ovat yleensä kurjimmat siellä, missä lahjonta kukoistaa. En 
väitä, että Nova-jengin viime viikolla saamat tuomiot8 olisivat olleet koh- 
tuullisia esimerkiksi henki- ja väkivaltarikoksista annettuihin verrattuina, 
mutta tuntuva rangaistus demokratian halveksunnasta on joka tapaukses- 
sa paikallaan. Miksi demokratian hienostuneet ja teoreettisesti sofistikoi- 
tuneet kiertoyritykset olisivat vähemmän tuomittavia kuin kansanvallan 
julkea mitätöiminen korruptioskandaaleissa? 

Parhaan esimerkin Wahlroosin tavoittelemista organisaatioista, joissa 
demokratiaa ei tunneta ja joita johdetaan sotilaallisen teknokraattisesti, 
tarjoavat nykyiset yliopistot. Toimiihan Helsingin yliopiston hallituksen 
jäsenenä kapitalisti Jorma Ollila, ja onhan kapitalisti Björn Wahlroos itse- 
kin Aalto-yliopiston kauppakorkeakoulun hallituksen puheenjohtaja. Opin- 
totuen takaisinperinnän kohteeksi joutuneilla hyvätuloisilla opiskelijoilla 
ei ole varmaan mitään sitä vastaan, että tosiköyhä nimeltä Björn Wahlroos 
kuittaa vuodessa 300 000 euron maataloustuet.8* Siitä riittää rahaa use- 
ampaankin peltoautoon. 

Omasta mielestäni kärryt on valjastettu hevosen eteen, kun talouden 
annetaan ohjata politiikkaa. Asiat ovat inhimillisesti ja oikein silloin, kun 
poliittisilla valinnoilla voidaan ohjata taloutta. Melkeinpä kaikki talouden 
ja demokratian ongelmat johtuvat nyky-EU:ssa siitä, että poliittinen pää- 
töksenteko tapahtuu suuryritysten ehdoilla. Tätä tendenssiä ei pitäisi vah- 
vistaa vaan heikentää. Vain siten voidaan luoda inhimillistä ja luottamuk- 
seen perustuvaa yhteiskuntaa. Sillä tärkeintä on ihmisyys. Mutta siitä 
Wahlroosin kirjassa ei puhuta mitään. 

Lauantaina 28. huhtikuuta 2012 


EPÄONNISTUNUT VALTIO 


Epäonnistumisen käsite on metafyysinen, sillä se edellyttää ihannoidun 
asiaintilan, jota pidetään onnistuneena. Lisäksi onnistumisen ja epäonnis- 
tumisen kantasana on ”onni”, joten takana on pelurin logiikkaa. Sen mu- 
kaisesti toiminnan tuloksellisuus voidaan jättää onnenkantamoisten va- 
raan. 

Tartuin aiheeseen, sillä törmäsin Wikipediassa hakusanaan ”epäonnis- 
tunut valtio”. Ellei olisi koomista, olisi traagista, että valtioita joudutaan 
listaamaan niiden onnistumisen ja epäonnistumisen mukaan aivan kuin 
pörssiyhtiöitä neljännesosavuosikatsauksissa. Silti se on täysin ymmärret- 
tävää. 

Wikipedia-artikkelin taustalla on The Fund for Peace -järjestön arviointi 
valtioiden vakaudesta. Katsokaa karttaa. ”Kestävä” tilanne on ainoastaan 
pohjoismaissa, Sveitsissä, Itävallassa, Benelux-maissa, Irlannissa, Kana- 
dassa, Australiassa ja Uudessa Seelannissa. Näissä maissa on jokseenkin 
vakaat ja kansanvaltaiset poliittiset olot. Esimerkiksi Saksa, Ranska, Yh- 
dysvallat, Japani, Britannia ja monet muut G-kerhoon kuuluvat maat ovat 
vain ”kohtuullisesti” onnistuneita. Näiden maiden kaduilla ja kujilla ma- 
leksii viemäreissä asuvia katulapsia. Venäjällä tilanne on ”huolestuttava” 
ja Keski-Afrikan maissa ”hälyttävä”. 

Voimme siis olla kiitollisia. Mutta kenelle? Luultavasti vain itsellemme, 
sillä muillekaan emme oikein voi nyt olla kiitollisia, kun hyvinvointi ei tule 
meille muualta. Parhaita maita luonnehtii se, että ne ovat syrjäisiä, kuten 
pohjoismaat, tai eristäytyneitä, kuten meren ympäröimä Australia tai 
vuorten keskellä sijaitseva Sveitsi. Kanadakin on melko pohjoinen ja rajo- 
jaan hyvin vartioiva valtio, jossa ei ole suuria etnisiä ongelmia tiettyjä kie- 
likiistoja ja separatismipyrkimyksiä lukuun ottamatta. 

On tietysti vaikea määritellä onnistumisen ja epäonnistumisen kriteere- 
jä. Mutta lopputuloksesta ollaan silti usein yksimielisiä, kun kansa äänes- 
tää kurjuudestaan tai hyvinvoinnistaan. Onnistuneita maita ja niiden po- 
liittisia järjestelmiä leimaa väestön yksiaineksisuus ja poliittinen konsen- 
sus. Niissä on vältytty kansanryhmien väliseltä eripuralta. Väestö on mel- 
ko homogeenistä, eikä esiinny moniaineksisuudesta johtuvia konflikteja. 
Myös Suomen ulkopolitiikan eräs virallisesti tunnustettu tulos on, että 
maassamme ei vallitse syviä etnisiä ristiriitoja, joilta onnistuttiin vältty- 
mään talvi- ja jatkosodan vaikeiden ratkaisujen kautta Suomi-konepis- 
toolin argumentoidessa omaa maahanmuuttokritiikkiään. 

On muistettava, että kehitys ei aina kulje vain myönteiseen suuntaan. 
Pikemminkin näyttää siltä, että kansallisvaltiot, jotka ainakin omasta mie- 
lestäni ovat hyvinvoinnin ja turvallisuuden ylläpitäjiä ja takaajia, on ky- 

seenalaistettu myös Euroopassa. Siksi niiden asema ja toimintakyky ovat 
vaarassa heikentyä. Mutta onpa ainakin jotakin, mistä pitää kiinni. 


Maanantaina 30. huhtikuuta 2012 
CONNECTING PEOPLE 


Tietoviisaat sekä menneisyyden ja tulevaisuuden ennustajat ovat antaneet 
kaikkensa selittääkseen Nokian markkina-aseman menetyksiä ja pörssiar- 
von tämänkertaista romahdusta.85 Parhaimmillaan he ovat toimineet kuin 
Platonin luolan vangit, jotka pyrkivät ennustamaan varjojen liikkeet. Kos- 
ka jälkiviisaus on varminta esittää etukäteen, kysymys kuuluu, missä nä- 
mä analyytikot olivat silloin, kun ratkaisuja Nokiassa tehtiin ja miksi juuri 
he eivät olleet yrityksen johdossa. 

Selityksiä on kuultu. Naimisiin meno väärän morsiamien kanssa! Oma 
ylpistyminen! Ei havaittu vastaantulijoita eikä perässäajajia ennen kuin 
rysähti! Kaikki on Elopin syytä! Kaikki on Ollilan syytä! Tietysti on, aivan 
niin kuin kiitostenkin hetkellä on ollut. 

No, hyvä on. Kyllähän ihmiset Microsoftia vihaavat. Lähes monopoli- 
asemassa toimiva firma kun kiskoo sosiaaliseksi välttämättömyydeksi 
muodostuneesta Windowsista ja Office-paketista kymmenyksiä kuin kirkko 
aneita. Niinpä kuluttajat valitsevat Android-luurin tai kaksi kertaa kal- 
liimman Applen jo ihan kiusasta. 

Kenties myös yrityskulttuuria leimasi henkinen stagnaatio. Patenttira- 
hastukseen perustuvassa ja tekijänoikeusvihamielisessä kulttuurissa tule- 
vaisuus on joka tapauksessa avoimen lähdekoodin ohjelmien ja laitteiden, 
paitsi ehkä kaikkein kalleimmassa hintaluokassa, jossa yksi kokonaispa- 
ketti on riittänyt valtaamaan markkinat, kunhan se on toiminut täydelli- 
sesti. Vai mitä sanotte Applen malliston runsaudesta? 

Tiedättekö, mikä oikeasti on syynä Nokian romahdukseen? Se on ihmis- 
ten turhamaisuus, hemmotellut kuluttajat, se, ettei markkinoille kelpaa 
mikä tahansa. Tätä Nokiassa ei tajuttu. Ylenkatsottiin myös markkinoita. 

You can't beat the market, sanotaan. Markkinat eivät voi olla väärässä. 

Todellisuudessa on tietenkin aivan samantekevää, millaisilla kapuloilla 
ihmiset asioitaan hoitavat ja mitä he kommunikaattoriehinsa kähisevät. 
Suurimmalla osalla ihmisistä kun ei ole juoponjorinaa tärkeämpää asiaa. 
Tavallaan Nokiassa oltiin siis oikeassa lopettamalla palveleminen ennen 
valomerkkiä. 

Mutta paradoksaalisesti juuri nyt Nokiassa pitäisi ylenkatsoa asiakkai- 
ta entistäkin viiltävämmin. Pitäisi nähdä, miksi ihmiset ylipäänsä halua- 
vat noita taskussa kannettavia tietokoneita, joilla saa yhteyden yhtä hyvin 
äitiin, jalkavaimoon kuin avaruusalukseenkin ja joiden käyttämiseen tar- 
vitaan kosmonautin peruskoulutus. 

Tärkeältä näyttävien multimediapuhelimien suosio perustuu siihen, et- 
tä ihmisten ihmissuhteet ovat vaikeita ja solmussa. Siksi he yrittävät avata 
niitä välineellisellä vaikuttavuudella. 

Se ei kuitenkaan onnistu, jos todellinen kontakti puuttuu. Ja sitä näillä 
sofistikoituneilla lörpöttimillä yritetään luoda. 

Esimerkiksi minulle on täysin samantekevää, saanko tai lähetänkö rak- 
kausviestin 35 euron halpispuhelimella vai jollain kallimmalla laitteella. 
Mutta pakit on noloa saada 800 euron puhelimeen, varsinkin jos se on han- 
kittu pelkkää itsetehostusta varten. 

Kalliinpuoleisen matkapuhelimen näpelöiminen on kuin susikoiraa ul- 
koiluttaisi. Sen sijaan halpaluuriin puhuminen on söpöä. Myöskään sen 
hukkaaminen tai rikkoutuminen ei harmita. 

Vain ihmissuhteistaan vieraantunut yksilö tarvitsee proteesin. Hän tar- 
vitsee teknologisen kainalosauvan, sähköpostin, videoviestit, liikkuvan in- 
ternetin, deittipalstat ja chatin lohduttamaan ikäväänsä ja mourutakseen 
kaipaustaan toisen luo. Muilta ihmisiltä asioiden hoito sujuu ihan tavalli- 
sella puhelimella ja lähettämällä muutaman tekstiviestin. 

Mikäli Nokia haluaa menestyä tulevaisuudessa, sen kannattaa huoma- 
ta, että kuluttajat voivat lopettaa matkapuhelimien käytön kokonaan ha- 
vahtuessaan todellisuuteen. Nokian ainoa tulevaisuudenmahdollisuus on- 
kin ratkaista perusongelma: miten ihmiset pääsevät mahdollisimman no- 
peasti yhdyntään? Sillä siitä älypuhelimien suosiossa on kysymys. 

Autonrenkaita ja puurjalostusteollisuustuotteita valmistanut Nokia ei 
kuollut aikoinaan kumisaappaat jalassa vaan otti harppauksen viestintä- 
tekniikan suuntaan. Nyt tarvitaan uusi harppaus. Firman kannattaa ha- 
keutua rauta- ja ohjelmistokauppiaan roolistaan todellisten viestintäon- 
gelmien ratkaisijaksi. 

Nokian laitteissahan ei ole mitään vikaa. Edullisella 250 euron hinnalla 
houkutteleva Lumia 710 on ihan tarpeeksi hyvä telefoni. Ja Lumia 800:kin 
pesee hinnallaan iPhonen. Itselläni muuten värisee taskun pohjalla Nokia 
7230 -peruspuhelin, jolla asioita voi hoitaa aivan niin kuin itse niitä par- 
haiten hoidan: puhumalla. Miten ihmiset lainkaan tulivat toimeen ilman 
monimutkaista verkkoviestintää onnellisella 1980-luvulla? 


Tiistaina 8. toukokuuta 2012 
RIKKAUDEN RAKENNEMUUTOKSESTA 
Jorma Ollila on kyllä hieno markkina-analyytikko. Äskettäin hän arvioi, 
että puhe yritysjohtajien ahneudesta Suomessa on ylilyönti.86 Ei ihme, että 


firman raappahousut ovat roudassa, kun johtajisto aistii ihmisten asenteet 
ja tunnelmat noin tarkkanäköisesti. 

Ja voi tuota köyhien ihmisten ahneutta! Kun rikkaat rikastuvat, mui- 
den ihmisten ”ahneus, kateus ja pahansuopuus” sen kuin yltyvät. Esimer- 
kiksi Iltalehden jutussa IT-miljonääri Jorma Terentjeff paheksuu ”kerjäläi- 
siä”, jotka ovat anoneet häneltä almuja.87 Tulee mieleen vanha vitsi Aku- 
sedästä, joka meni pyytämään Roopelta lisää liksaa, jolloin Roope vastasi 
rahasäiliön sisältä kolikoitaan kiillotellen, että ainako sinä ajattelet vain 
rahaa! 

Köyhien ihmisten ahneutta saattaa lisätä juurikin se, että heidän ra- 
hansa kilisevät tätä nykyä hyvätuloisten taskuissa, jonne ne ovat kulkeu- 
tuneet optiorahastuksen, tuottavuuden parantamisen, asuntokeinottelun 
ja muun puliveivauksen tuloksena. 

Opiskelijoiden, palkansaajien ja akateemisen valkokaulusköyhälistön 
ahneus on ihan samanlaista kuin Suomen tasavallan ahneus valtiomme 
yrittäessä välttyä siltä, että kansallisvarallisuuttamme saatetaan Euroo- 
pan unionin, kansainvälisen kapitalismin sekä Brysselin, Strasbourgin ja 
Frankfurtin rahalordien hallintaan. 

Elämä on kallista, mutta siitä huolimatta erittäin suosittua. Jos ahneus 
ei johdu pelkästään halusta pysyä tässä elämässä, se johtuu pelosta vapau- 
tua siitä. Ahneuden takana on alitajuinen kuolemankammo. Rahakkaan 
täytyy saada vielä se yhdestoista miljoona, jotta jäisi edes yksi siltä varal- 
ta, että sota, vallankumous tai jokin muu katastrofi vie kaikki kymmenen 
aiemmin hankittua. Näin voisi jatkossakin välttyä tekemästä rehellistä 
työtä. Takaraivossa vaanii aavistus siitä, että kuolema vie lopulta ihmisel- 
tä kaiken. 

Ahneus on angstinen asia, ja sen vuoksi kaiketi sanotaankin, ettei köy- 
hä ole se, jolla on vähän, vaan se, jolta aina jotakin puuttuu. 

Suomalaisen yhteiskunnan parhaita piirteitä on ollut tasa-arvoisuus ja 
kohtuullisuus. Lähtiessäni kesäisin Ison Roobertinkadun kodistani ulkoi- 
lemaan bongasin toisinaan Aatos Erkon istuskelemasta puistonpenkiltä 
kävelykadun toisesta päästä. Ilmeisesti hän oli matkalla konttoriltaan 
Diana-puistosta Kaivopuiston rantaan kotiin. Näky oli hersyvä, sillä yleen- 
sä noilla penkeillä istui sellaisia kunnianarvoisia kaupunkilaisia, joiden 
omaisuus mahtui kahteen muovikassiin. Mutta julkinen istuin näytti kel- 
paavan myös tälle ministerille. 

Aatos Erkko osasi kyllä asioita, joista moni yhtä rikas voisi olla hänelle 
kateellinen. Hän tajusi, että hyväosaisuuden ei pidä antaa näkyä. Suoma- 
laiset kun arvostavat enemmän yhdenvertaisuutta kuin varakkuutta, joten 
omaisuuden ahmiminen ei tuo kunnioitusta. Myönteistä mainetta saa suu- 
ripiirteisyydellä, kun lahjoittaa jotakin pois. 

Viime viikonloppuna menehtyneen Aatos Erkon edellä kävi akateemik- 
ko Eino Jutikkala, joka asui hänen naapuritalossaan Merikadulla.88 Hän 
lahjoitti pääosan omaisuudestaan, eli noin 22 miljoonaa euroa, Suomalai- 
selle Tiedeakatemialle. 

Herrasmiesten vaihtaessa postipiiriä koko eteläinen Helsinki on raken- 
nemuutoksen kourissa. Niin ikään Merikadulla pitkään asunut filosofi 
Lauri Rauhala (s. 1914), jonka puoliso toimi aikoinaan presidentti Kekko- 
sen yksityissairaanhoitajana, on tätä nykyä töölöläisessä palvelutalossa. 
Saa nähdä, keitä heidän tilalleen asettuu Kaivopuistoon, ”joiden vehreitä 
rantoja tuuli alati hyväilee? (sitaatti Aki Kaurismäen elokuvasta Calamari 
Union). Nuoria juppeja vai venäläisiä uusrikkaitako? 

Kekkosesta sen verran, että hänelläkin oli yksityisasunto aivan Kaivo- 
puiston kupeessa Puistokadulla. Vaikka keittiön ja kylpyhuoneen hanat 
olivatkin kullatut, myös myrrysmies ymmärsi sen, että poliittista valtaa 
pitää käyttää kansalaisyhteiskunnan eikä taloudellisen eliitin ehdoilla. 
Niinpä talouselämän johtajat olivat hänen edessään kontallaan ja virka- 
miehet harjoittivat kylkimyyryä. Politiikka ohjasi taloutta eikä talous poli- 
tiikkaa, kuten nykyisin. Eivätkä ne ajat valtiontalouden, tasa-arvon ja hy- 
vinvointivaltion luomisen kannalta mitään huongja olleet. 


Lauantaina 12. toukokuuta 2012 
KIIHOTTAVA JÄÄKIEKKO 


Jääkiekko on yksinkertaisten älypeli tai älykkäiden yksinkertainen peli. 
Sen vuoksi jääkiekon arvellaan sopivan kaikille. Olen kiitollinen Yleisradi- 
olle ja MTV3:lle, että jääkiekko pantiin kortin taakse. Tällä tavoin TV- 
maksuja tai lähetysaikaa ei kulu hukkaan niiltäkään, joilla vielä on vas- 
taanotin tässä post-televisiollisessa todellisuudessa. 

Jääkiekon seuraaminen on banaalia, rahvaanomaista ja tyylillisesti de- 
kadenttia. Toukokuussa, jolloin ilmat lämpiävät ja luonto puhkeaa kuk- 
kaan, on mautonta hakeutua jäähalleihin tai TV-ruudun ääreen raivoa- 
maan. Ikään kuin ihmisillä ei olisi parempaa tekemistä keskellä parasta 
kevätkiimaa. 

Jääkiekko on kova, musta ja sen osuminen sattuu. Jääkiekon MM-kisat 
ovat pilanneet melkein joka kevään. Toivon, ettei Suomi voita mitään, ettei 
taas ala se aggressioita ilmaiseva uho ja vyörytys, joka on niin tyypillistä 
Kauppatorin voitonjuhlille. 

Jääkiekko, jalkapallo ja muut kontaktilajit sisältänevät myös torjuttuja 
homoseksuaalisia yllykkeitä. Jääkiekon varjolla heteromiehetkin voivat 
halata toisiaan, kunhan muistavat todistella itsensä heteroiksi esimerkiksi 
homovihamielisillä puheilla. Jääkiekko on olevinaan erittäin heteroseksu- 
aalinen laji, vaikka ei olekaan. 

Jääkiekko on päätynyt myös presidentillisen puuttumisen arvoiseksi 
asiaksi, kun Sauli Niinistö vaivautui ottamaan kantaa kalliina pidettyihin 
kisalippuihin.8?9 Kun Tarja Halonen puolestaan arvosteli pride-kulkuetta 

vastaan suunnattua kaasuiskua, muutamat pitivät presidentin puuttumis- 
ta tarpeettomana. 90 

Kaasuisku oli sentään ihmisoikeus- ja rikosasia, johon poliitikon sopii 
puuttua, kun taas MM-lätkän kisaliput ovat pelkkä pikkujuttu, jota presi- 
dentin arvovallalla ei tarvitse hoitaa. Jokin marginaali pitäisi säilyttää, 
vaikka kuinka olisi Palloliiton puheenjohtaja. Sitä paitsi itsehän ovat Nii- 
nistön puoluetoverit nämä kisaliput kalliiksi tehneet. 

Noh, olivathan presidenttiehdokkaidenkin erot alun perin lähinnä siinä, 
ottaako votkaa jäillä vai jätkää voilla. Mutta ainakin puolustaja Anssi 
Salmela on luvannut todistaa jääkiekkomaailman heteroseksistisyydestä 
ilmoittamalla jo etukäteen, ettei aio halata Niinistöä niin kuin Halosta, 
mikäli Suomi voittaa MM-kultaa.9! — Eikö hän pidä Niinistöstä? Vai tällä 
tavoinko se varmuus omasta seksuaali-identiteetistä on tarkoitus julkisesti 
näyttää. 


Keskiviikkona 16. toukokuuta 2012 


LGBT-OIKEUKSIEN KEHITTÄMINEN 
PYSÄHTYI MAAHANMUUTTOON 


Toukokuun seitsemäntenätoista vietetään jälleen kansainvälistä homofo- 
bian vastaista päivää. Jokin aika sitten näytti siltä, ettei kyseistä päivää 
enää tarvittaisi. Myös minusta on ankeaa jankutella toisten ihmisten en- 
nakkoluuloja vastaan. Mutta Venäjältä ja islamilaisista maista saadut ko- 
kemukset osoittavat kuitenkin, että viranomaisvalta, poliittinen valta ja 
jopa YK toimivat edelleen seksuaalivähemmistöjä vastaan? ja että asiaan 
pitää puuttua. 

On kurjaa, että omasta seksuaalisuudesta puhuminen tuomitaan ”pro- 
pagandaksi”, kuten Pietarissa, jossa homoseksuaalisuuden julkinen esit- 
täminen karnevaaleissa ja kaikkialla muuallakin on nyt kielletty. Tosi- 
asiassa seksuaalisuus on kauneinta ja parasta ihmisessä, ja avoin esiinty- 
minen on kokemuksista mitä voimauttavimpia. Homofoobikoille ei ole var- 
maankaan tullut mieleen, millaista propagandaa heidän oma uskonnollis- 
peräinen tai muulla tavoin epärationaalinen argumentaationsa on. 

Myös Suomessa homovastaiset puheet ovat lisääntyneet. Gay pride 
-kulkuetta vastaan suunnattu kaasuisku tuskin olisi ollut mahdollinen il- 
man, että tekijöitä on kannustettu tuohon yltiöpäiseen, ihmisoikeuksia ja 
ilmaisunvapautta, ylenkatsovaan tekoon. Seksuaalivähemmistöille tarkoi- 
tettuja ravintoloita ahdistellaan kiristelemällä viranomaismääräyksiä, ui- 
mahalleissa järjestetään homovastaisia ratsioita, ja järjestöjen toimitiloja 
vandalisoidaan.9* Valtakunnallisen Setan toimisto irtisanottiin tiloistaan, 
ja myös Helsingin seudun Seta joutui muuttamaan. 

Pienpuolue Kristillisdemokraattien kannan katsottiin riittävän homoa- 
violiittojen torppaamiseen hallitusneuvotteluissa,% vaikka muilla hallitus- 
puolueilla oli periaatteellisesti myönteinen kanta hanketta kohtaan. Näin 
puolueet myivät homot hallituksen liima-aineeksi kuin Juudas messiaansa 
neljälläkymmenellä hopearahalla. Nämä ovat ahdasmielisyyden ja homofo- 
bian ilmenemismuotoja käytännössä. 

Yksi syy homovastaisuuden lisääntymiseen on varmastikin maahan- 
muutto. Liiallinen maahanmuutto on polkenut kantaväestöön kuuluvien 
ihmisten sosiaali- ja työpoliittisia oikeuksia ja aiheuttanut yleisrasististen 
asenteiden kasvua. Maahanmuuttajien piiristä sitä on ollut helppo levittää 
myös kantaväestöön kuuluvien vähemmistöjen suuntaan. Voidaan siis sa- 
noa, että LGBT (”lesbian, gay, bi, trans”) -oikeuksien kehittäminen on py- 
sähtynyt siihen uusvanhoillisuuteen, joka on noussut esiin nimenomaan 
liialliseksi koetun maahanmuuton takia. 

Tämän vuoksi moni homokin luultavasti miettii, täytyykö tässä vielä al- 
kaa ulkomaalaisiakin suvaitsemaan, ikään kuin heteroissa ei olisi jo tar- 
peeksi sietämistä. Ongelma on siinä, että valtio ja yhteiskunnan eri orgaa- 
nit ovat ottaneet liian helposti kantaa ulkopuolelta tulevien ihmisten puo- 
lesta oman maan kansalaisten etuja vastaan. 

Tosiasiassa ulkomaalaisten kansalaisoikeudet ovat täysin eri asia kuin 
kantaväestöön kuuluvien ihmisten seksuaalisuus. Siksi nämä asiakysy- 
mykset tulisi pitää erillään, ja julkisen vallan pitäisi huolehtia ensisijaises- 
ti oman maan kansalaisten vähemmistöoikeuksista. Maahanmuuttoa on 
joka tapauksessa rajoitettava talous-, sosiaali-, työ-, kieli-, väestö- ja kult- 
tuuripoliittisista syistä, kun taas kantaväestöön kuuluvien ihmisten sek- 
suaalipoliittiset oikeudet ovat aineettomia eivätkä lopu jakamalla. 

Joskus kuulee väitettävän, että maahanmuutto on auttanut tekemään 
yhteiskunnastamme entistä vapaamielisemmän. Tosiasiassa maahanmuu- 
ton myötä levinneet aatteet, kuten islam, ovat vaikeuttaneet seksuaalivä- 
hemmistöjen elämää lännessä, esimerkiksi aiemmin vapaamielisessä Hol- 
lannissa. Maahanmuuton sivuseuraukset, kuten nationalismin ja omai- 
suusrikollisuuden kasvu, ovat saattaneet kansalliset vähemmistöt entistä 
ahtaammalle ja usein myös aiheettomasti epäilyksenalaisiksi. 

Myös Venäjällä homovastaisuuden kasvu johtunee ihmisten kyllästymi- 
sestä kansainväliseen anarkokapitalismiin ja talousliberalismiin. Tämän 
merkiksi vastustetaan sitten myös arvoliberalismia. Samoin EU-maissa on 
vaarana, että asenteet kylmenevät ja kovenevat kaikkia asiakysymyksiä 
kohtaan, kun talous romahtaa. 

Juuri tästä olen varoittanut jo arvostellessani sekä maahanmuuton Ii- 
säämistä että EU:n holtitonta taloudenpitoa. Monet ihmettelevät, miksi 
olen vaatinut (seksuaalivähemmistöliikkeestä poiketen) myös maahan- 
muuton rajoittamista ajoissa. Kun tähän ei ole reagoitu, on lähtenyt len- 
toon konservatiivisuus, joka kohdistuu lopulta kaikkeen, organisoituu puo- 
luepolitiikaksi ja tuottaa poliiseja ja vartijoita joka kadunkulmaan. 

Homofobian vastaista päivää motivoi myös se tosiasia, että Suomen val- 
tio ei ole vieläkään tunnustanut seksuaalivähemmistöjen asioita tasa- 
arvopolitiikkansa osaksi. Vähemmistövaltuutetun toimisto tunnustaa vain 
etniset vähemmistöt ja tasa-arvovaltuutettu sukupuolten välisen tasa- 
arvon. Valtion suvaitsevaisuus on siis valikoivaa, kuten suvaitsevaisuus 
aina on, mutta vierasperäisten puolelle asettuessaan valtio tulee toimi- 
neeksi oman legitimaationsa lähdettä, eli omia kansalaisiaan, vastaan. 

Tällä virallis-formaalilla tasa-arvohierarkialla on melko vähän merki- 
tystä, sillä byrokraattien puuttuminen asioihin usein vain lisää eripuraa, 
eikä valittaminenkaan ketään elätä. Mutta sillä on kuitenkin symbolista 
merkitystä asenteiden ilmaisijana. Esimerkiksi pari vuotta sitten virkaan 
valittu uusi vähemmistövaltuutettu ei ole pyrkinyt korjaamaan ongelmaa, 
vaikka vähemmistövaltuutetulla on oikeus tehdä myös lakialoitteita. Mikä- 
li minut olisi valittu vähemmistövaltuutetuksi (epäpäteväksi todetun Eva 
Biaudet'n sijaan), olisin ryhtynyt toimenpiteisiin myös seksuaalivähemmis- 
töjen asioiden liittämiseksi toimiston tehtäväalaan. Setakaan ei ole kieltä- 
nyt seksuaalista tasa-arvoa heteroilta, joten miksi valtion pitäisi kieltää 
jotakin homoilta? 


Lauantaina 19. toukokuuta 2012 


KREIKKALAISET PROKRUSTEEN EU-VUOTEESSA 


Antiikin kreikkalaisesta mytologiasta tunnettu Prokrustes oli maantieros- 
vo, joka kaatoi uhrinsa vuoteeseen. Mikäli uhri oli liian pitkä, hän sahasi 
uhrinsa jalat poikki — mikäli liian lyhyt, hän venytti uhrinsa vuoteen mit- 
taiseksi. Euroopan unioni on toiminut Kreikassa jokseenkin Prokrusteen 
tapaisesti pakottaessaan kreikkalaisia euronormien mukaiseen taloudenpi- 
toon. 

Julkisessa sanassa on syytelty Kreikan kansaa siitä, että se on kieltäy- 
tynyt valtiontalouden säästötoimista kansanäänestyksessä. Olisi kuitenkin 
alkeellista arvostella kansalaisia siitä, että he eivät hyväksy virkamiesten, 
poliitikkojen ja EU:n sorvaamia säästötoimia. 

On totta kai selvää, että kreikkalaisilla on omaakin syytä valtion huo- 
noon taloudelliseen tilaan. Maa esimerkiksi alkoi ahmia velkaa keinoteltu- 
aan itsensä euroalueen jäseneksi ja alettuaan saada lainaa lähes Saksalle 
ominaisella korolla. Valtion työntekijöiden etuudet ovat olleet kohtuutto- 
mia, ja aseisiinkin maa on satsannut enemmän kuin lääkäri määrää.9? 

Mutta pääsyyllinen Kreikan nykyiseen kurjuuteen ei ole tuo pienehkö 
kansa. Sen syytteleminen olisi aivan yhtä perusteetonta kuin juutalaisiin 
tai mihin tahansa ryhmään kohdistuva vainoaminen. Syyllisiä pitäisi etsiä 
niistä taloudellisista rakenteista ja ehdoista, jotka ovat pakottaneet kreik- 
kalaiset, portugalilaiset ja monet muut kansat pelkiksi pelinappuloiksi. 

Pääsyyllisiä ovat kansainvälinen kapitalismi, globalisaatio, Euroopan 
unioni ja internationalismi. Ikävää on, että banalisoitunut viestintäkult- 
tuurimme ei salli periaatteellista ja todellisiin syytekijöihin pureutuvaa kri- 
tiikkiä, vaan se pyritään lavastamaan ”rasismiksi” tai ”suvaitsemattomuu- 
deksi”. Tosiasiassa juuri nämä ei-toivotut ilmiöt voitaisiin välttää, mikäli 
harjoitettaisiin entistä syvempää järjestelmäkritiikkiä ja syyttävä sormi 
kohdistettaisiin ihmisten ja kansojen sijasta systeemin perusteisiin. 

Muinaisten kreikkalaisten harjoittamasta filosofiasta tuli länsimaisen 
rationalismin helmi juuri siksi, että se organisoitiin metodiksi, jolla oli 
mahdollista analysoida syitä ja kehittää teoriankaltaisia selityksiä aiem- 
man syyttelyn, arvailun ja taikauskon sijaan. Taikauskoa myös taloustoi- 
mijoiden olisi aihetta välttää. 

Se, joka arvostelee kreikkalaisia, syyttää uhreja. Myös Suomesta tehtiin 
mannekiini edelläkävijäksi euroon, kun EU:n virkamiehet hyväksyivät yk- 
sityiset eläkekassat osaksi Suomen valtiontaloutta 1990-luvun EMU- 
neuvotteluissa, jolloin valtionvelkamme ylitti 60 prosenttia BKT:stä eivät- 
kä jäsenyysehdot olisi täyttyneet. Myös meitä käytettiin hyväksi esimerk- 
kitapauksen luomiseksi Etelä-Euroopan maille ja niiden rohkaisemiseksi 
euroon. 

Tämä valheellinen politiikka jatkuu edelleen. Siksi on väärin syytellä 
kansoja tai kansalaisia, jotka haluavat pitää kiinni demokratiasta ja itse- 
määräämisoikeudestaan. Siitähän kreikkalaisten kapinassa säästötoimia 
vastaan on ollut perimmältään kyse. 

Olen vastustanut Euroopan unioniin liittymistä ja euron jäsenyyttä sys- 
temaattisesti vuodesta 1994 asti, koska tiesin, mitä kyseisen tien päästä 
löytyy. Euroopan unioni on kapitalismin käsikassara, joka johtaa kansal- 
lisvarallisuuden menetykseen, julkisen omaisuuden ja valtionomaisuuden 
ajautumiseen vieraaseen hallintaan ja sitä kautta valtioiden toimintaky- 
vyn perikatoon. 

On säälittävää, että varsinkin isänmaallisena aiemmin esiintynyt ko- 
koomus on ministeriensä Katainen ja Stubb toimesta asettunut puolusta- 
maan EU:n roskalainoitusta. Olen vastustanut useissa kirjoituksissani 
luottojen ja takauksien myöntämistä niin Kreikalle kuin Portugalillekin. 
Perussuomalainen puolue on ollut oikeassa vastustaessaan letkuruokintaa 
systemaattisesti. Paremmin asiat olisivat, jos nämä johtopäätökset olisi 
muutettu teoiksi ja saatettu koko Kreikan kansantalous ajoissa velka- 
saneeraukseen. 

Nyt Kreikka on eurosta eroamisen tilanteessa, mutta myös suomalaiset 
ovat miljardikaupalla köyhempiä. On irvokasta, että talouden ”asiantunti- 
joilta” tiedustellaan, montako tuhatta miljoonaa tähän kaivoon on uponnut, 
ja nämä antavat arvioita kuin hedelmäpelit.9 On häkellyttävää, miten 
myös valtiovarainministeri Katainen levittää kätensä ja toteaa kuin laupi- 
as lammas, että summaa ”ei tiedä nyt kukaan”!99 

Eiköhän se pitäisi tietää, kun kerran on tullut laitettua nimi niihin vel- 
kapapereihin, joilla meidän verovarojamme on jaeltu vieraiden kansanta- 
louksien tukemiseen? Tästä tukemisesta on ollut enemmän haittaa kuin 
Kreikan eroamisen mahdollisista seurannaisvaikutuksista Suomelle. 

Säärintamien välissä on usein tila, jossa ilma on tyven. Samanlaista on 
pyörremyrskyjen keskipisteessä. Sellainen tyyni tila on vallinnut myös 
mediassa koko kevään. Tiedotusvälineet ovat tarkoituksellisesti vaienneet 
Euroopan talouden vajoamisesta. 

Kreikasta vaiettiin vaalien vuoksi, ja portugalilaisten suut tukittiin paa- 
latulla rahalla, tosin vain hetkeksi. Espanjassa ja Italiassa konkurssihe- 
delmät kypsyvät, ja Ranskan taloudesta välteltiin antamasta realistista 
kuvaa presidentinvaalien vuoksi. Oma arvioni tilanteesta: todennäköisyys 
Kreikan eurosta eroamiselle on lyhyellä tähtäimellä vain 30 prosenttia 
mutta kaikkien maiden eroamiselle pitkällä tähtäimellä 100 prosenttia. 

Lyhyen tähtäimen arvioni johtuu siitä, että omankin valuuttansa kans- 
sa Kreikka kohtaisi samat ongelmat, jotka luotiin jo euron aikana, mutta 
sen lisäksi tulisi suuri määrä uusia. Kreikka siis edelleenkin pelastetaan, 
tai se pelastaa itse itsensä säätämällä demokratiansa vastaamaan eurota- 
louden vaatimuksia yhä uusissa ja uusissa vaaleissa.100 Kansanvallan 
pilkkaa on, että tämä demokratian raiskaus tapahtuu kansanvallan keh- 
dossa, Kreikassa. 

Ennen pitkää koittaa aika, jolloin Espanjan ja Italian kaltaiset isot val- 
tiot alkavat maksaa velkojaan seteli- ja bittirahoituksella, mikä merkitsee 
inflaatiota ja tasaveroa kaikille. Tämä simpauttaa myös korot omalle ra- 
dalleen ja johtaa suuren osan ylivelkaantuneista kotitalouksista samanlai- 
seen vankeuteen kuin 1990-luvun alussa. Niin valtioiden kuin yksityishen- 
kilöidenkin kannattaa tosiaan miettiä, mihin silmukkaan päänsä laittaa. 


Maanantaina 21. toukokuuta 2012 


MILLOIN KELA LIITTÄÄ PÄÄTÖKSIINSÄ 
EUTANASIAPILLERIN? 


Vihreät saivat syytösryöpyn silmilleen ottamalla kantaa eutanasian puo- 
lesta eilisessä puoluekokouksessaan. ”Ihmisellä on oikeus paitsi hyvään 
elämään, myös hyvään kuolemaan tarvittaessa hyvän saattohoidon turvin 
tai ihmisen halutessaan viime kädessä avustettuna”, puolue kirjasi ohjel- 
maansa. 

Aiheesta olisi kiusaus vääntää makaaberi vitsi, sillä sana ”eutanasia” on 
johdos kreikan kielen sanoista ”eu” ja ”thanatos”, jotka yhteen liitettyinä 
merkitsevät '”hyvää kuolemaa”. Kun Kreikan kansantalous puolestaan te- 
kee kuolemaa, se kärsii nyt eräänlaista ”EU-kuolemaa”! 

No niin. Kuolema on tietenkin vakava paikka. Armokuolemaan tai ”hy- 
vään kuolemaan” liittyviä eettisiä ongelmia eivät ole pystyneet viisaam- 
matkaan ratkaisemaan, joten ei ihme, etteivät tyydyttäviä vastauksia ole 
saaneet aikaan sen enempää armokuoleman puolesta esiintyneet vihreät ja 
vasemmistoliittolaiset!0!! kuin heidän vastustajikseen ilmoittautuneet pe- 
russuomalaiset ja kristillisdemaritkaan.1?2 

Eutanasia kaapattiin poliittisen juupas-eipäs-väittelyn välineeksi, ja 
asiaa koskevien kannanottojen ehdottomuudessa näkyy poliittisen nykyre- 
toriikan tunnekylmyys. Sekä puolustajilta että vastustajilta on puuttunut 
kyky tunnustaa asian itsensä ongelmallisuus, se, että mitään yksiselittei- 
sesti hyvää ratkaisua ei ole. 

Eutanasian tarkoituksena on sietämättömiksi käyneiden kärsimysten 
lopettaminen tilanteessa, jossa hoidot ovat tehottomia ja ihminen todennä- 
köisesti kuolee. Aktiivisessa eutanasiassa tehdään toimenpide, jolla ihmi- 
sen elintoiminnot lopetetaan hänen tahdostaan. Passiivisessa eutanasiassa 
ainoastaan pidättäydytään jatkamasta elämää hoitotoimilla, mikäli niistä 
ei olisi apua ja ihminen itse tätä ratkaisua pyytää. Avustetusta itsemur- 
hasta on kyse silloin, kun saattohoitovaiheessa oleva ihminen on tajuissaan 
ja pyytää elämänsä lopettamista olematta kykenevä tekemään itsemurhaa. 
Kuolinavusta taas on kyse, kun vaikeasti sairasta autetaan kuolemaan, tai 
kun itseään ilmaisemaan kykenemättömän elintoiminnot lopetetaan. 

Määrittelevää ja julmaa tekstiä tämäkin tietysti on, juuri sitä, joka on 
tarpeellista etiikan ja moraalifilosofian alueella, jotta edes jonkinlaiseen 
yhteisymmärrykseen päästäisiin. 

Monilta on jäänyt huomaamatta, että passiivista eutanasiaa harjoite- 
taan terveydenhuollossa koko ajan. Aktiivisista hoidoista on lupa luopua, 
mikäli on todennäköistä, että ne eivät hyödyttäisi potilasta. Tällä tavoin 
menetellään sairaaloissa jatkuvasti. Olisikin mielenkiintoista tutkia, kuin- 
ka paljon lääkärit tekevät tällaisia hoitopäätöksiä arkipäivän käytännöis- 
sään ilman, että ne tulevat koskaan esiin eutanasiaksi määriteltyinä. Lo- 
pettavatpahan vain parhaan mahdollisen hoidon antamisen, nostavat kä- 
tensä ja luovuttavat ilman, että kukaan tiedostaa asiaa ongelmaksi. On- 
gelmaksi koetaan lähinnä aktiiviset toimenpiteet kuoleman jouduttami- 
seksi. 

Terveydenhuollon etiikka on pyrkinyt pitämään ihmisen tässä maail- 
massa mahdollisimman pitkään. Perusteet jakautuvat lähinnä kahteen 
ryhmään. 

1) Ensimmäisen muodostavat ihmisarvoon, olemusajatteluun ja kanti- 
laiseen etiikkaan liittyvät perusteet. Tämän mukaisesti vedotaan elämän 
itseisarvoon tai uskonnollisiin näkökohtiin. Kantilainen universalismi ja 
teleologisuus vaativat etiikan määrittelemistä yleispätevästi päämääristä 
ja tarkoituksista lähtien. Jos elämää pidetään itseisarvona ja päämääränä 
sinänsä, sitä ei ole oikeutettua lopettaa. Jotta etiikka olisi yleispätevää, 
elämää ei olisi oikein lopettaa missään tapauksessa. Niinpä ihmistä on pi- 


103 


dettävä hengissä, sillä poikkeukset merkitsisivät hyväksi harkitun pää- 
määrän ja etiikan itsensä sivuuttamista. Jotta etiikka ylipäänsä olisi mah- 
dollista, elämän itseisarvosta ei voida tinkiä. 

Myönnän, että asiasta on helppo teoretisoida ja vääntää akateemista 
jargonia. Mutta monet filosofit ovat tehneet myös käytännön johtopäätök- 
siä, aivan kuten Andr6 Gorz, joka päätti päivänsä filosofisesti, tai Gilles 
Deleuze, joka kuoli filosofisen kuoleman hyppäämällä kuolemansairaana 
asuntonsa ikkunasta. 

Kaikki tilanteet eivät kuitenkaan ole niin selviä, että aktiivinen eu- 
tanasia voitaisiin hyväksyä. Esimerkiksi kaikki kuolevat eivät kärsi koko 
ajan sellaisia sietämättömiä tuskia, jotka oikeuttaisivat nopeutetun läh- 
töselvityksen. 

2) Toisen perusteluryhmän muodostavatkin sitten pragmaattiset eli 
käytännöllisperäiset perustelut. Ne liittyvät mahdollisuuksiin, joita eu- 
tanasian hyväksyminen voisi tuottaa. Tarkoituksena on torjua eutanasian 
väärinkäyttö. 

On helppo kuvitella, mihin aktiivisen eutanasian, kuolinavun tai avus- 
tettujen itsemurhien hyväksyminen johtaisi. Monella omaisella tai lähei- 
sellä on luonnollisesti kiusaus päästää omainen tai läheinen ihminen tus- 
kistaan. Mutta eutanasian käyttäminen ei välttämättä vähentäisi ongel- 
mia vaan toisi niitä lisää. Ensimmäinen on, kuka eutanasian suorittaa. Tai 
jos kuoleva itse vapauttaa itsensä kärsimyksistä, kuka tarjoaa hänelle sii- 
hen välineet. Seuraisi omantunnon ongelmia. 

Toinen ongelmaryhmä syntyy, jos armokuolema muuttuu murhaami- 
seksi. Moni perillinen haluaisi jouduttaa lähimmäisensä kuolemaa, jotta 
perintöä ei kuluisi pitkäaikaiseen hoitoon, kun oma asuntolainakin on 
maksamatta. Joku toinen saattaa haluta kostaa läheiselleen tappamalla 
hänet ennen aikojaan. Joku taas saattaa pyrkiä nopeuttamaan kuolemaa 
vakuutuskorvauksen toivossa. Voipa joku kuoleva olla niin epäitsekäs, että 
hän haluaa tappaa itsensä lähimmäistensä hyväksi, jotta heidän ei tarvit- 
sisi katsella kuolemaan päättyvää kärsimysnäytelmää. 

On selvää, että aktiivisen armokuoleman hyväksyminen avaisi tien vä- 
hintään yhtä moniin ongelmiin kuin se ratkaisisi. Siksi lääketieteen etii- 
kassa on pidättäydytty aktiivisen eutanasian hyväksymisestä, ja on omak- 
suttu periaate, jonka mukaan ihmistä hoidetaan mahdollisimman hyvin ja 
mahdollisimman pitkään. Näin on syntynyt pohjoismaissa sovellettu käy- 
täntö, jonka mukaan yhteiskunta pyrkii tarjoamaan potilaille parasta 
mahdollista hoitoa. 

Valtiontalouksien luhistuessa tästä periaatteesta saatetaan joutua tin- 
kimään. Tällöin on vaarana, että eutanasiaakaan ei sovellettaisi eettisin 
motiivein ja perustein. Sen sijaan eutanasiaa harjoitettaisiin kuolevien 
toimittamiseksi mahdollisimman nopeasti pois rasittamasta valtion ja kun- 
tien taloutta. Tätä kautta myös Kela voisi liittää aikaa myöten päätöksiin- 

sä eutanasiapillerin. Tilanne eutanasiaoikeuksien laajentamiselle on siis 
erittäin epäotollinen, vaikkakin aihetta koskevalle keskustelulle suotuisa. 

Yksi tapa puolustaa eutanasiaa on vedota ihmisen itsemääräämisoikeu- 
teen. Peruste on horjumaton sikäli, että elämän katsotaan olevan ihmisen 
itsensä eikä yhteiskunnan omaisuutta. Tältä kannalta eutanasiaa ei voi- 
taisi sanoa armokuolemaksi, sillä se ei edellytä yhteiskunnan armeliai- 
suutta, ainakaan jos ihminen on tajuissaan. Ihmisellä on oikeus päättää 
omasta elämästään ja kuolemastaan itse, ilman yhteiskunnan armeliai- 
suutta tai rajoituksia. Voidaan myös väittää, että näinhän jokainen ihmi- 
nen automaattisesti tekee, sillä jokainen päättää elämänsä jatkamisesta 
tai lopettamisesta koko ajan joko jatkamalla elämää tai tekemällä itse- 
murhan. 

Jos ihmisen tahtoa kunnioitetaan, yhteiskunnan tulisi suoda ihmiselle 
mahdollisuus myös kuolla. Toisaalta yhteiskunnan velvollisuus on suojella 
yksilöä esimerkiksi mielenhäiriössä tehdyiltä itsemurhilta, ja juuri siksi 
itselleen vaaraksi oleva yksilö voidaan myös toimittaa pakkohoitoon. 

Epäilyksetöntä on, ettei eutanasian ongelmiin ole olemassa helppoja, jos 
mitään, ratkaisuja. Elämän itseisarvoon nojautuva lakimoraali on ahdas 
eikä salli poikkeuksia. Toisaalta yleispätevä laki, joka legitimoisi poikke- 
ukset, voisi johtaa väärinkäytöksiin. 

Omasta mielestäni hyvän kuoleman ohella pitäisi keskittyä entistä 
enemmän pohtimaan, kuinka ihmisille voidaan taata hyvä elämä. 

Silti kukaan ei voine väittää, ettei olisi armollista ja hyvään elämään 
liittyvää myös suoda ihmiselle arvokas ja kunniallinen poistuminen tästä 
maailmasta ilman, että hoito muuttuu kidutukseksi, elämä pelkäksi kär- 
simykseksi. Sellaisella elämällä, jonka mahdollisuudet on käytetty lop- 
puun, ei ole muuta arvoa kuin tuota itseisarvoa. Mutta mitä arvoa sillä sit- 
ten on? Siihen kukaan ei ole pystynyt vastaamaan, ja juuri tämän ongel- 
man ratkaisemiseksi itseisarvoja sanotaankin itseisarvoiksi. 

Ajatus itseisarvoista taas on suuri kupla sikäli, että ne on edellytetty 
vain muodollisesta syystä: jotta etiikka olisi ylipäänsä mahdollista. Jotta 
itseisarvoilla olisi merkitystä, niille olisi määriteltävä sisältö, mikä ei käy 
ilman, että joku päättää esimerkiksi siitä, paljonko elämä maksaa tai mikä 
on kohtuullisen kärsimyksen oikea määrä verrattuna nautintoon. Jos elä- 
mä on tyhjentynyt kaikista merkityksistä, siitä ei ole jäljellä muuta kuin 
tuo elämän olemassaolo itse ja sen itseisarvoisuus. Se puolestaan ilmenee 
ihmisen tietoisuutena, tajuntana, sieluna tai henkenä riippuen, minkä tie- 
teenalan kieltä käytetään. 

Eutanasian vastustajien ajatus elämän itseisarvosta perustuu viime kä- 
dessä transsendentaalifilosofiseen tai uskonnolliseen näkemykseen sielus- 
ta. Sen sijaan pragmatisteille olennaista ei ole eutanasian periaatteellinen 
hyväksyttävyys tai tuomittavuus, vaan se, kuinka ihminen voi kokea hy- 
vän ja arvokkaan kuoleman. Varmasti molemmat toivovat, että se olisi 

mahdollista esimerkiksi kotioloissa ilman, että ihmistä riepotetaan ja let- 
kuruokitaan kuin morfiinia täyteen pumpattua Euroopan rahaunionia. 


Tiistaina 22. toukokuuta 2012 


EUDAIMONIA JA USKONNONVAPAUS 


Kreikan kielessä sana ”eu” tarkoittaa ”hyvää”. Antiikin Kreikassa sana 
”daimon” puolestaan viittasi kuolevaisten ja jumalien välillä oleskeleviin 
demoneihin ja merkitsi eräänlaista yliluonnollisen olemisen tilaa. Niinpä 
sana ”eudaimonia” tarkoittaa 'hyvää olotilaa”, ja usein se käännetäänkin 
'onnellisuudekst'. 

Aristoteleen mielestä eudaimonia on kaikkien ihmisten päämäärä. To- 
sin hänen mielestään siihen ei liity yliluonnollista aspektia, vaan onnelli- 
suus on seuraus hyvästä ja oikeasta toiminnasta. Hyvä elämä voidaan saa- 
vuttaa hyveiden (arete) avulla ja noudattamalla fronesiksen eli ”käytännön 
viisauden” periaatetta. Tästä sanasta tulee myös juristien tuntema latinan 
sana ”prudentia”. Aristoteles mielsi onnellisuuden pitkälti käytännön 
asiaksi. Se koostuu esimerkiksi terveydestä, ulkoisesta hyvinvoinnista ja 
ystävistä. Onnen tuovat rattoisa seura ja viini. 

Stoalaiset puolestaan katsoivat, että eudaimonia on ensisijaisesti sisäi- 
nen asia. Ihminen voi olla onnellinen olematta hyvinvoiva. Niinpä ihminen 
voi kärsiä suuriakin tuskia mutta olla onnellinen, jos hän siten toteuttaa 
hyveitä, kuten rohkeutta. Esimerkiksi kidutettava sotavanki voi olla onnel- 
linen olematta hyvinvoiva, mikäli hän kieltäytyy paljastamasta sotasalai- 
suutta viholliselle ja osoittaa siten sankaruutta ja urhoollisuutta. Ihmistä 
ei tee onnelliseksi vain nautintojen tavoittelu tai kärsimyksen välttäminen. 

Sokrateen käsitykset olivat lähempänä stoalaisten kuin Aristoteleen 
näkemyksiä. Platon tilittää dialogissaan Symposium, että Sokrateen mie- 
lestä eudaimoniaan johdatti demoni nimeltä Eros, siis eroottinen rakkaus. 
Sokrateen puolustuspuheessa Platon kuvailee, että Sokrateella oli myös 
henkilökohtainen demoni, joka varoitti häntä tekemästä väärin. Usko si- 
säiseen demoniin koitui tosin Sokrateen kohtaloksi. Hänen kuolemantuo- 
mionsa syynä oli taipumattomuus palvelemaan valtion jumalia. 

Uskonnolliset periaatteet ovat nykypäivänäkin monien ihmisten kur- 
juuden lähde. Lähi-idässä ja Afrikassa ihmisiä tuomitaan kuolemaan vää- 
räuskoisina tai pelkästä antautumisesta Eros-jumalan houkutuksille. Us- 
konnonvapaus ja vapaus olla uskomatta ovat toteutuneet melko huonosti 
myös liberaalissa Lännessä, kun uskonnon varjolla on taivuteltu sotiin ja 
väkivaltaisuuksiin. 

Norjan kansankäräjät hyväksyi eilen kirkon eroamisen valtiosta. Tä- 
män arvellaan parantavan uskonnon uskottavuutta, kun valtion ei tarvitse 
siunauttaa kanuunoitaan kirkolla. Uskonnollisen uskon katsotaan nyt ole- 

van enemmän henkilökohtainen ja sisäinen asia kuin ulkokohtainen val- 
tiollinen muodollisuus. Tämän ajatellaan lisäävän ihmisten vapautta ja 
saattavan uskonnot tasavertaiseen asemaan. 

Luultavasti kyseessä on kuitenkin trikki. Norjan evankelisluterilainen 
kirkko saa edelleenkin rahoituksensa valtion kautta, ja kuninkaan pitää 
kuulua kirkkoon. Tilanne vastaa yliopistojen yksityistämistä. Kun yliopis- 
tot erotettiin valtiosta Suomessa, niitä alettiin sanoa itsenäisiksi, mutta 
tosiasiassa yliopistot ovat yhtä riippuvaisia opetusministeriön kanssa käy- 
tävistä tulosneuvotteluista kuin ennenkin, ja tieteellistä vapautta vähen- 
tää riippuvuus ulkoisista rahoittajista sekä periaatteellinen mahdollisuus 
mennä jopa konkurssiin. 

On mielenkiintoista, miten kirkoille ja uskontokunnille käy tämänlaa- 
tuisen yksityistämisen keskellä. Jos kirkko erotetaan valtiosta myös Suo- 
messa, se vähentää poliitikkojen sananvaltaa uskonnollisissa kysymyksis- 
sä, vaikka he kuuluisivatkin kirkkoon. Tällä puolestaan on kauaskantoisia 
seurauksia. Esimerkiksi homoavioliittojen hyväksyminen todennäköisesti 
vaikeutuisi. Valtio ei ole voinut legitimoida ihmisten eriarvoista kohtelua 
omassa piirissään eikä yhdistyksissä, ja sen vuoksi sukupuolinen syrjintä 
on niissä kielletty. Samalla perustella on puolustettu sukupuolineutraalia 
avioliittolakia. 

Jos kirkko on asiassa täysin omillaan, on vaara, että vallan seurakun- 
nissa kaappaavat ahdasmieliset fundamentalistit ja vanhoilliset, jotka lin- 
noittautuvat omaan bunkkeriinsa ja karkottavat uudistusmieliset palaval- 
la seipäällä. Millä tavoin tämä lisää uskonnonvapautta ja ihmisten henki- 
lökohtaista vapautta? Eikö kyseinen poteroon kaivautuminen vaikeuta 
omantunnonkristillisyttä entisestäänkin ja tee ihmiset alttiiksi kirkon 
omille auktoriteeteille? He puolestaan saavat ihmisten sieluista entistäkin 
tiukemman otteen, ja onnellisuuden, harmonian, tasapainon ja oikean mi- 
tan (kreikkalaisittain sofrosyneen) tavoittelu vaikeutuu. Saattaa käydä 
niin, että lopulta ihmisiä harhauttaa paha henki, kreikaksi kaködaimon 
(sanasta ”kaköos”, paha”). 

Kirkon erottaminen valtiosta ei kohota kattoa eikä lavenna seiniä kau- 
emmaksi toisistaan vaan siirtää niitä entistäkin lähemmäksi, jolloin liik- 
kumatila vähenee. Pienet uskonnolliset yhdyskunnat eivät hyödy, mutta 
entisestä valtionkirkosta voi tulla samanlainen kuppikunta kuin monet 
uskonlahkot jo ovat. 

Suomessa valtion jumalien palveleminen on ollut jokseenkin turvalli- 
sempaa kuin herätysliikkeiden jumalien. Ja omien jumalien palveleminen 
on kai aina ollut omantunnon asia uskontokunnasta riippumatta. Ei kai 
kenelläkään ole muita mielessään, kuin nimenomaan omia käsityksiään 
Jumalasta. 

Ateistien ja Eroa kirkosta -järjestönkään tuskin kannattaa iloita valtion 
ja kirkon erottamisesta, sillä kirkon siirtäminen aidan toiselle puolelle ei 
tee siitä helpompaa vaan vaikeamman keskustelukumppanin. Vaikka kir- 

kon todettaisiin olevan oma tonttinsa, tuo tontti sijaitsee meidän kaikkien 
yhteisessä valtiossa. Niinpä valtion ja kirkon yhteenkuuluvuus vain tun- 
nustaisi sen tosiasian, että valtiolla pitää olla sanansijaa suhteessa kirkko- 
jen käytäntöihin. 

Joissain tapauksissa valtion kannattaa tästä myös jotakin maksaa, 
vaikka sille kertyykin hintaa. Erottamalla kirkon valtiosta teemme kenties 
hyvin (kreikaksi ”kala”) mutta säilyttämällä tuon yhteyden teemme par- 
haiten, mikä kreikaksi on ”källista”. Enkä nyt tarkoita ketään kristillistä 
poliitikkoa. 


Maanantaina 28. toukokuuta 2012 


EU - SYYPÄÄ MYÖS HOMOFOBIAN KASVUUN 


Kuten muutamat poliitikotkin ovat huomanneet mainostaa, Euroopan uni- 
onin komissio ja parlamentti ovat tuominneet Euroopassa kasvuun lähte- 
neen homofobian.104 Kuinka voin kyllin kiittää tästä ylhäältä päin tulevas- 
ta jalomielisyyden osoituksesta? 

Koska EU on johtanut kansallisvaltioiden taloudet kuralle, se on nyt 
paljon homoja itseään epäsuositumpi. Koska EU on tätä nykyä tavattoman 
vihattu, se ottamalla kantaa homojen puolesta aiheuttaa itse tuota pahek- 
sumaansa homovastaisuutta. 

Epäsuositun tuki on käytännössä samaa kuin mustamaalaus, sillä ku- 
kaan ei halua EU:n huonoa mainetta takkiinsa. Niinpä voisi kysyä, vä- 
henisikö kasvava homofobia, jos EU lopettaisi meidän tukemisemme. Itse 
arvelen, että näin juuri kävisi. 

EU on myös maahanmuuttoa lietsomalla aiheuttanut eripuraa kansal- 
lisvaltioiden sisällä. Siten se on aiheuttanut yleistä rasismia, joka on levin- 
nyt etnisistä vähemmistöistä koskemaan myös homoja. 

Seksuaalivähemmistöt ovat kärsineet maahanmuutosta, kun etnisyy- 
teen liittyvä syrjintä on kohdistettu valikoimattomasti myös kansallisiin 
vähemmistöihin. Kun EU nyt ilmoittaa vastustavansa tuota lentoon lähet- 
tämäänsä homofobiaa, siinä on kyse EU-byrokraattien omasta huonon 
omantunnon tunnustuksesta. He eivät ilmeisesti tiedä, mitä tarkoittaa de- 
fensiivisyys. 

Homoja tukemalla EU-eliitti istuu meidän pöksyillämme tuleen. Se pyr- 
kii käyttämään homoja välineenä oman itsensä oikeuttamiseen. Koska EU 
on yhteisen rahan ja EMU:n kautta tuhonnut kansallisvaltioiden taloudet, 
se koettaa oikeuttaa itseään sosiaalisten ja moraalisten normien mestari- 
na. Tähän homot ovat kelpo välineitä, kun EU yrittää ostaa kannatusta ja 
käyttää homoja kauppatavarana. 

Mikäli EU ei lopeta tätä homojen tukemista, on vaarana, että yleinen 
EU-kriittisyys ja maahanmuuttokriittisyys kohdistuvat entistä pahemmin 

myös meihin homoihin, kun meistä lavastetaan EU:n hameenhelmojen alla 
piileskeleviä syntipukkeja. Muutenhan meidän asiamme eivät olisikaan 
huonommin. 


Torstaina 7. kesäkuuta 2012 


MAKARONIA JA MITTARINPYÖRÄHDYKSIÄ 


Eilen tuli kuluneeksi viisitoista vuotta siitä, kun väittelin tohtoriksi Hel- 
singin yliopistossa. Päivä oli helteinen, ja salissa oli lämmintä kuin ruotsa- 
laisessa saunassa. Seuraavana päivänä olinkin jo ottamassa aurinkoa Pih- 
lajasaaressa. Myötä- ja vastoinkäymisiä niin sanotulle akateemiselle ural- 
leni on tunnetusti kertynyt. Myöhemmistä hiljentämis- ja nujertamisyri- 
tyksistä voi lukea kirjastani Suomalaisen nykyfilosofian historia — Mustel- 
mani taisteluista tieteen ja filosofian kentillä. Se onkin sopivaa ihmeteltä- 
vää tähän marraskuiseen kesään (+ 11*0). 

Pyöräilemiseen viileä kesä on ollut kohtalaisen sovelias. Tämän vuoden 
ensimmäiset tuhat kilometriä täyttyivät tosin vasta eilen, ja silloinkin sa- 
toi. Myös tämän Blogspot-blogini kävijälaskuri on pyörähtämässä. 200 000 
kävijää on hyvä lukema yksityiselle blogille, jota ei ole kytketty minkään 
organisaation sivuihin ja jonka rinnalla on kilpaillut vuodesta 2010 asti 
myös Uuden Suomen blogini. Lukijoita ei ole suinkaan liikaa mutta ei 
myöskään liian vähää vaan itse asiassa juuri sopivasti. 

Juhlan kunniaksi avasin Blogspot-blogiini myös laajennetun asiasanas- 
ton, joka palvelee hakemistona tai arkistona. Kirjoitukset on julkaistu li- 
säksi teoksina Sensuurin Suomi (2009), Kansanvallan varkaat (2010) ja 
Valhe kaatuu (2012). Viimeisimmässä tilitän etupäässä Euroopan unionin 
nousua ja todennäköistä tuhoa. 

Kesäisessä Suomessa ei taida tapahtua mitään, mistä en olisi jo kirjoit- 
tanut. Kesä on lyhyt kuin lapsella paita — ja aina samanlainen, niin kuin 
Paavo Väyrysen tarjoutuminen Suomen Keskustan puheenjohtajaksi.105 


Kenraali toimi kuin pissistyttö 


Vanhan toistoa on myös venäläläiskenraali Makarovin pelko Suomen Nato- 
jäsenyydestä. Yliopistolla pidetyssä maanpuolustuskurssiyhdistyksen tilai- 
suudessa kenraali rankkasi Suomen omaan etupiiriinsä kartoin, lausein ja 
klausuulein.106 Tässä valossa kenukka toimi kuin pissistyttö, joka on har- 
missaan Suomen itsenäisyydestä omassa mustasukkaisuudessaan. 
Neuvostoliitto oli liitto, joka neuvoi. Ja siinä se on yhä, tosin toisella ni- 
mellä. Georgiassa Venäjä myllersi panssarivaunuilla, mielenosoitukset se 
tukahduttaa, ja seksuaalivähemmistöt maa telkeää linnaan. Johtajansa se 

valituttaa yhä uudelleen Kremlin muurin päälle pönöttämään, niin kuin 
Breznevin aikana. 

Mieleen tulee tapa, jolla muuan venäläiskenraali uhkasi vielä vuonna 
2008 maansa vastaavan Naton laajenemiseen ydinaseilla.107 Ajatus ydin- 
aseiden käyttämisestä ”ennaltaehkäisevästi” kuulostaa kuin siinä kaikui- 
sivat Mainilan laukaukset. Venäläiskenraalien huolet taitavat olla turhia. 
Ei Suomi mihinkään Natoon liity. Ja ihan hyväkin niin, jotta säilyvät edes 
jonkinlainen puolustustahto ja -kyky eivätkä puolustusrahat uppoa kan- 
sainvälisiin operaatioihin tai Nato-virkamiesten lohipäivällisiin. 

Tarkoitus oli kai koetella Suomen uuden presidentin kärsivällisyyttä ja 
vieraanvaraisuutta. Aika tylyjä tuomisia kenraalilla oli joka tapauksessa 
mukanaan: suoranaisia läimäytyksiä päin suomalaisten naamaa. 


Rajat paikallaan 


Olen jo aiemmin lähtenyt siitä, että Venäjän kanssa on pidettävä korkeaa 
profiilia. Esimerkiksi viisumipakko on säilytettävä ja kiinteistöjen ostoa 
sekä hallussapitoa rajoitettava. 

Kun venäläiskoneet loukkailivat toistuvasti Suomen ilmatilaa, tämän 
arveltiin johtuvan Suomen Nato-halukkuudesta. Kun Suomi selvitti jatka- 
vansa liittoutumattomana, tämä puolestaan johti ilmatilaloukkausten vä- 
henemiseen. 

Summa summarum: rajaloukkausten tarkoitus oli alun perinkin uhkaa- 
va. Niiden tarkoituksena oli ohjata suomalaisia ajattelemaan, että Nato- 
jäsenyys ei kannata. 

En pidä Suomen Nato-jäsenyyttä optimaalisena ratkaisuna, mutta Ve- 
näjän painostus ohjaa ajattelemaan, että maamme on edelleenkin enem- 
män itänaapurinsa kuin Naton talutusnuorassa. 

Venäjän pelko Suomen Nato-jäsenyydestä on absurdi siksi, että Venäjä 
on itse paljon lähempänä Naton jäsenyyttä kuin Suomi. Pari vuotta sitten 
venäläinen tutkimuslaitos Insor nimittäin ennusti Venäjän liittyvän lähi- 
vuosina Natoon. Että sellaista Makaronia. 


Perjantaina 8. kesäkuuta 2012 


KORKEIN OIKEUS ANTOI TUKENSA 
HALLA-AHON UUDELLEENVALINNALLE 


Maahanmuuton arvostelu oli vähällä unohtua Perussuomalaisen puolueen 
eduskuntatoiminnasta kokonaan. Tai ainakin se on jäänyt eurotalouden 
romahdusta koskevan kritiikin jalkoihin puolueen Dupontien taistellessa 
homoseksuaalisuutta vastaan. 

Korkein oikeus on joka tapauksessa päättänyt antaa tukensa Jussi Hal- 
la-ahon uudelleenvalinnalle korottamalla Halla-ahon tuomion 50 päivä- 
sakkoon nyt kuntavaaleja edeltävänä aikana.109 Näin se auttaa pitämään 
maahanmuuttokritiikkiä otsikoissa ja kiihottaa kansaa uurnille syksyn 
kunnallisvaaleissa. 

Pieni korotus tuomioon olikin tässä valossa paikallaan jo ihan Halla- 
ahon parantuneen tulotason vuoksi, että kansa ei tulisi kateelliseksi. Mo- 
net äänestäjäthän äänestävät mielellään oikeudessa tuomittuja, sillä heillä 
itselläänkin saattaa olla jotain viranomaisvaltaa vastaan. Siksi he kokevat 
eräänlaista rikoskumppanuutta ja pitävät julkisesti lynkattua sankariuh- 
rina. 

Näin Korkeimman oikeuden feministit ja muut hyvää tarkoittavat tuo- 
marit varmistivat, että Hallis uusii paikkansa Helsingin kaupunginval- 
tuustossa. Kiihottamisesta kansanryhmää vastaan Korkeimman oikeuden 
toiminnassa ei silti ole kysymys, vaan aivan tavanomaisesta poliittisesta 
innostamisesta ja kannatuksen hankkimisesta suosikilleen. 

Myöskään uskonrauhaa Korkein oikeus ei rikkonut sen enempää kuin 
itsekään teen arvostellessani esimerkiksi kristillisten halua ahdistella ho- 
moja tai muslimien tapaa pakata naisensa kaapuun, jossa silmien tasolla 
on pelkkä postiluukku. Nyt myös muslimit saavat vapaasti jatkaa tätä rep- 
ressiivistä toimintaansa. 

Ilman Korkeimman oikeuden päätöstä maahanmuuttokritiikki olikin 
vähällä kadota hallintovaliokunnan papereiden joukkoon. Mikäli tuettu ei 
tykkää saamastaan tukitoimesta, hän voisi valittaa Euroopan ihmisoikeus- 
tuomioistuimeen, paitsi että EIT ei ota käsiteltäväkseen ”rasistisina rikok- 
sina” pidetyistä kannanotoista tuomittujen ihmisoikeusasioita. 

Jonkinlainen kontrolli ihmisoikeusteollisuudessa olisi kuitenkin tar- 
peen, sillä nyt tuomioistuimet antavat päätöksiä kuin onnenpyörät. Esi- 
merkiksi Geert Wilders vapautettiin kaikista syytteistä hyvin samantapai- 
sessa jutussa.!!0 Brigitte Bardot puolestaan sai julkisuutta 15 000111 ja Su- 
sanne Winter 24 000 euron arvosta omilla puheillaan.!!? Halla-aho tuskin 
pystyisi samoihin lukuihin, vaikka hän strippaisi mandariineista valmiste- 
tuissa tekotisseissä koko Korkeimmalle oikeudelle. Näin on pääteltävä, et- 
tä hän on ”parempi kuin Bardot”. 

Kenties on hyväkin, että Korkein oikeus myös sensuroi kiistellyn blogi- 
kirjoituksen, sillä oikeudenkäynnit ovat jo tarjonneet sille enemmän julki- 
suutta kuin yhdellekään muulle nettijutulle tässä maassa. Näin kirjoitta- 
jalle ei jää kiitollisuudenvelkaa, vaikka oikeus onkin takonut tekstin jokai- 
sen tallaajan tajuntaan. Suosion haastanee lähinnä vain oman blogini kä- 
vijälaskuri. 

Lauantaina 30. kesäkuuta 2012 


KANANMUNIA, SENSUURIA JA UHKAILUA SENTÄÄN 


Helsingin tämänvuotinen gay pride -kulkue sai päälleen sentään kanan- 
munia. Kiitoksia huomiosta! Vähemmän julkisuutta kertyi siitä, että eräs 
Rikhardinkadun kirjastossa pidettäväksi aiottu kirjanjulkaisutilaisuus pe- 
ruttiin kirjoittajan saamien uhkailujen sekä paikalle aiotun mielenosoituk- 
sen vuoksi. 

Olin perjantai-iltapäivänä menossa kutsuttuna vieraana kello 14 alka- 
vaksi merkittyyn tilaisuuteen, jossa oli tarkoitus julkaista Harald Birger 
Olausenin novellikokoelma, kun kirjastovirkailija kertoi pride-ohjelmaan 
merkityn tapahtuman tulleen peruutetuksi. 

Taustalla olivat virkailijan mukaan joidenkin kristillisten järjestöjen 
kirjoittajalle osoittamat uhittelut sen johdosta, että jossakin Olausenin 
tekstissä oli arvosteltu tai parodioitu Jeesusta. Uskonnollisten liiderien ar- 
vostelussa ei ole nähdäkseni sen kummempaa paheksumista kuin poliitik- 
kojenkaan. Siksi on väärin, että pienten pilojen annetaan johtaa sensuuriin 
tai itsesensuuriin. 

Typerää ja tosikkomaista. Lapsellista ja turhamaista. Homoille jaetaan 
uhkauksia ja ”varoituksia”, ikään kuin olisimme suuressa vaarassa (vihai- 
set asenteet huomioon ottaen ehkä olemmekin). Muun muassa tätä kautta 
nähdään, miten ajankohtainen teokseni Sensuurin Suomi jatkuvasti on. 

Tutkimukselliselta kannalta kiintoisaa on, että homoseksuaalisuuteen 
liittyvillä aiheilla tai asiakysymyksillä parodioimista ei edelleenkään salli- 
ta. Vaarallista on vallan pidättäminen omiin käsiin myös niin, että jokin 
asia ”sallitaan”. Homot taivutellaan asiallisen tiedon suojiin ja esiintymään 
asiallisesti. Sen sijaan heterot ovat itse esiintyneet halki aikojen täysin 
epäasiallisesti sekä homoja kohtaan yleensä että homovitsejä kertoessaan. 
Kun homot on pakotettu korostettuun asiallisuuteen, tästä puolustukselli- 
suudesta on tullut alisteisuuden muoto. 

Vai eivätkö muka papit, piispat, julkinen sana, poliitikot ja koomikot ole 
parodioineet homoseksuaalisuudella? Jos taas joku homoseksuaali parodioi 
homoseksuaalisuudella tai heteroseksuaalisuudella, vaaditaan heti asial- 
lista käytöstä ja sensuuria! 

Homot ovat omaksuneet tämän ulkopuolelta opetetun puolustukselli- 
suuden niin tehokkaasti, että Seta jakaa asiallisen tiedon omenoita: pal- 
kintoja asiallisen keskustelun suosimisesta. Samalla ei kuitenkaan huoma- 
ta, että tätä kautta puhuminen ja esittäminen alistetaan pelkälle hallinto- 
diskurssille ja paperikielelle. Tänä vuonna kärsimyshedelmä annettiin sitä 
paitsi virassa olevalle tasa-arvovaltuutetulle Pirkko Mäkiselle, vaikka ja 
koska tasa-arvovaltuutetun toimiston alaan ei lueta seksuaalivähemmistö- 
jen kysymyksiä vaan ainoastaan sukupuolta koskevat tasa-arvoasiat. 

Keskiviikkona 11. heinäkuuta 2012 
PYÖRÄILYÄ JA POLITIIKKAA 


Näin kesällä on syytä poistua blogien äärestä ja harrastaa vaikka maan- 
tiepyöräilyä. Kekkonen totesi aikoinaan, että jokainen syy, joka voidaan 
esittää kuntourheilua vastaan, on tekosyy. Tuohon aikaan myös jokainen 
syy, joka voitiin esittää N-liittoa vastaan, oli olevinaan ”tekosyy”. Mutta 
urheilusta puhuessaan Kekkis oli kyllä oikeassa. 

Maantiepyöräily on verrattavissa uintiin. Se sopii miltei jokaiselle iästä 
riippumatta. Jos luusto ja nivelsiteet eivät kestä esimerkiksi maratonia, 
voi harrastaa pyöräilyä. 

Huitaisin alkuviikosta jälleen jokakesäisen Itä-Uudenmaan lenkkini. 
Päivä meni Porvoossa, ja kilometrejä kertyi yhteensä yli 150. Harrastukse- 
na tämä menee, mutta ammatiksi pyöräilystä ei ole, ei myöskään vaikka 
kuinka olisi perusvihreä. Ei fillariointi autoilua ja muuta liikennettä kor- 
vaa. Kaikille työpaikoille kun ei ole menemistä lahje ketjun väliin jumittu- 
neena, deodorantti pettäneenä ja kurat kauluksen alla, joten fillarikom- 
munismia en kannata. 

Sen sijaan suositan maantiepyöräilyä jokaiselle kuntourheiluksi. Vä- 
lineetkään eivät paljoa maksa. Hyvän japanilaisilla vaihteilla varustetun 
virvelin saa autovakuutuksen hinnalla. Ja läski lähtee. 


Perjantaina 20. heinäkuuta 2012 
ESPANJAN TAUTIA HOITAESSA 


Kansa on kiittänyt demarien viisautta puolueen vaadittua vakuuksia EU- 
maille myönnettävien takauksien katteeksi. Tämä näkyy muun muassa 
siinä, että puolue on kirimässä kokoomuksen ohi maan suurimmaksi. 
Ihanko itse tämän Sdp:ssä keksivät? 

Harva enää muistaa, että vasemmiston vaatimus takauksista kirjattiin 
hallitusohjelmaan ”sisäpoliittisista syistä”: jotta vasemmistopuolueet voisi- 
vat tukkia kannatuspaon Perussuomalaisten suuntaan. Paradoksaalista 
onkin, että Jutta Urpilainen on istunut Timo Soinin pöksyillä tuleen Es- 
panjan vakuusneuvotteluissa. Äänitorvena vakuuksien puolesta esiintyy 
Sdp, mutta partituurit sävelsi Soini. Silti Urpilainen ripittää Soinia edus- 
kunnassa ”Espanja-lainoituksen välttämättömyydellä”, vaikka demarit itse 
asiassa varastivat kaikki nuottinsa persujen takataskusta. 

Eduskunta keskeytti eilen kesälomansa ja kokoontui käsittelemään Es- 
panjalle junailtua vakuussopimusta. Tapaus on historiallinen. Vastaavaan 
on yleensä vaadittu sotatila. 

Tämä ei liene kaukana totuudesta, sillä sotaa käydään nyt Euroopassa 
kapitalismin asein, kun pankkeja pelastetaan kaiken muun hinnalla. On 
mahdollista ja todennäköistäkin, että jonakin päivänä konfliktit eskaloitu- 
vat aseelliseksi väkivallaksi joko kansanjoukkojen kesken tai valtioiden 
välillä, kun pöty loppuu kansalaisten pöydästä mutta jatkuu poliitikkojen 
puheissa. 

Minun käy sääliksi kansanedustajia, jotka joutuvat etsimään eurokryp- 
tatun sopimusluonnoksen sudenkuoppia keskellä heinähellettä. Auttakoon 
säiden haltija heitä vaikeassa työssään. 

Muutamien mielestä kansanedustajille sähköpostitettu asiakirja on nii- 
tä dokumentteja, joita on ”mahdotonta lukea”. Luonnoksessa on korjauk- 
sia, lisäyksiä, pykäläkoregrafiaa ja johdannaisten johdannaisiin viittaavia 
näennäislupauksia kuin Lissabonin sopimuksessa tai Koraanissa, joka se- 
kään ei tullut faksilla Taivaasta. 

Kokoomuksen Jan Vapaavuori väläytti pari päivää sitten, että Suomi 
voi joutua maksamaan vakuuksien vaatimisestaan kalliisti. Ja Urpilainen 
puolestaan vastasi, ettei voi neuvotella puolella valtakirjalla. Tähän on joh- 
tanut ”eurooppalainen yhteistyö”. 

Jos Suomi myöntää takaukset ilman vakuuksia, me kärsimme tappiota, 
kun Espanja ei selviä velvoitteistaan. Ja jos vaadimme vakuuksia, isot ja 
ylimieliset EU-maat kostavat meille heti kun pääsevät niskan päälle. Kai- 
ken aikaa suomalaisia pakotetaan häpeämään vastuullisuttaan, vaikka se 
on moraalisesti esimerkillistä. 

Euroopan rahaunioni on uhittelun, rosvouksen ja taloudellisen vastuun 
siirtelyn liitto. Siksi en kannattanut alun perin myöskään liittymistä Eu- 
roopan unioniin, kun aavistin, mitä siitä seuraa: pelkkää velkojen jakamis- 
ta ja vastuun välttelyä. Itse en tarvitse sen kaltaista ”kansainvälisyyttä” 
mihinkään. 

Euroopan rahaunioni on pelkkää juoksuhiekkaa, jonne myös Jyrki Ka- 
tainen on uponnut kaulaansa myöten. Hän vetoaa omaan tietämättömyy- 
teensä, kun kysytään, missä on se raja, jossa takaaminen loppuu. Ikään 
kuin tulevaisuutta koskevan tiedon puute olisi jokin peruste jatkaa nasta 
laudassa ajamista ilman valoja kohti edessä olevaa sysimustaa pimeyttä! 

”Mikäli pankkeja ei pelasteta, käy vielä huonommin ja valtiot kaatuvat, 
tulee lamaa ja työttömyyttä.” Tämä on yleisin lainaohjelmien puolesta esi- 
tetty argumentti ja samalla pelottelun, uhkailun ja möröillä ratsastamisen 
politiikkaa. Ajatus on, että hirttoköyttä tarjotaan kaikille ”yhteisvastuu- 
seen” sitoutuville valtioille niin paljon, että uhrien jalat ulottuvat lopulta 
maahan. 

Tällainen ”yhteisvastuu” on kuitenkin yhteiseen valheellisuuteen pake- 
nemista. En usko, että se korjaa perusongelmaa: yhteisvaluutasta johtuvaa 
valtioiden pakottamista samalle viivalle. Tätä kautta ahdinko vain syve- 
nee. Seuraavaksi pitää pelastaa Italian valtiontalous ja pankit, ja niin edel- 
leen. 

Myös pysyväksi tarkoitetun vakausvälineen kassa tyhjenee pian. Muita 
vaihtoehtoja ei taida jäädä kuin se, jota Markku Uusipaavalniemi jo esitti: 
EKP laskee liikkeelle tuhat miljardia bitti- ja setelirahaa ja ostaa sillä val- 
tioiden velkakirjat pois pankeista. Seuraus: inflaation kaltainen tasavero 
kaikille. 

Parasta olisi, että EU:ta ja euroa ei olisi koskaan luotu. Sen junailivat 
kokoon pullamössösukupolveen kuuluvat lullukkapoliitikot, jotka halusivat 
vähentää elintasoeroja Euroopassa, välttää ”sitä pahaa nationalismia” ja 
estää Saksan talouden nousua hallitsevaksi. 

Nyt tynnyri vuotaa siitä, mistä lauta on matalin, valoa kannetaan säkil- 
lä huoneesta toiseen ja rahaa äyskäröidään vuotavalla sangolla rikkaam- 
milta köyhemmille. 

Tämä synnyttää katkeruutta eikä ota huomioon meritokraattista an- 
saintaperiaattetta. Pohjoisten kansojen paremmat tulot ovat vaivalla ja re- 
hellisellä työllä hankittuja, toisin kuin eteläisten maiden suuret menot, 
joiden takana on vilppiä ja korruptiota. 

Näin luodaan jälleen tilaa nationalismin esiinnousulle, kun ihmiset 
huomaavat, että oikeudenmukaista politiikkaa voidaan tehdä vain kansa- 
kuntien kokoisten yksiköiden sisällä, juuri niiden, jotka ovat taanneet ih- 
misten itsemäärämisoikeuden, hyvinvoinnin, rauhan ja demokratian. 


Lauantaina 21. heinäkuuta 2012 
KAASUHYÖKKÄJILLE SAKINHIVUTUSTA? 


Monet ovat toivoneet, ettei Oulussa tehty kaasuhyökkäys!3 olisi ollut läi- 
mäytys kohti homojen naamaa. He ovat nähneet sen mieluummin protesti- 
na tilaisuudessa esiintynyttä Vasemmistoliiton nuorten puheenjohtajaa, 
Dan Koivulaaksoa, kohtaan. 

Vaikka kyse olikin Setan ja North Priden ulkopuolisesta tapahtumasta, 
lienee selvää, että jos saapuu seksuaali- ja sukupuolivähemmistöille tarkoi- 
tettuun tapahtumaan kaasuase taskussa, aie on suunnattu myös seksuaa- 
livähemmistöjä vastaan. It was not personal, it was politics. 

Monet oikeistolaisesti ajattelevat homot eivät ole tuominneet tämänker- 
taista kaasuiskua kovin äänekkäästi. — Miksi? 

Syy lienee se, että vasemmistopoliitikot ovat käyttäneet seksuaalivä- 
hemnistöliikettä omana fooruminaan vaalityön tekemiseen, ja seksuaali- 
vähemmistöliike on suhtautunut torjuvasti oikeistolaisten esiintymiseen 
Setan tilaisuuksissa. 

Seta ja sen paikallisjärjestöt ovat tarjonneet esiintymislavoja lähinnä 
vasemmistolaisille ja vihreille poliitikoille. Esimerkkinä puolueellisuudesta 
on myös se, että valtakunnallisen Setan tiedottajaksi nimitettiin viime ke- 
väänä Vasemmistonuoret ry:n tiedottajana toiminut medianomi Eliisa Ala- 

talo. Hain huvin ja harrastuksen vuoksi myös itse kyseistä tehtävää, mutta 
järjestön vihervasemmistolaiset feministit eivät piitanneet edes haastatella 
minua kuullakseen, mitä sanottavaa minulla asioista on. (Seta onkin tässä 
valossa varsin surkea töihinottaja.) 

Sateenkaarilipun alle pitäisi nähdäkseni mahtua kaikki poliittiset värit 
puolueettomuus mukaan lukien, eikä yhdistyksen pitäisi olla vihervasem- 
mistolaisten feministien ja transgenderistien puoluetoimisto. 

Nykyisin Setan kahdeksasta työpaikasta ja tehtävästä peräti kolme ovat 
transtyölle omistettuja,!!!t mikä on kohtuutonta, sillä valtaosa jäsenistä on 
homoja ja lesboja. Niinpä vaadin henkilökunnan edustussuhteiden saatta- 
mista vastaamaan seksuaalivähemmistöjen keskinäisiä määrällisiä edus- 
tussuhteita ja sitä, että tavalliset perushomotkin voisivat jälleen toimia 
yhdistyksessä. 

Vasemmistolaisuuteen sitoutuminen on ollut epäjohdonmukaista, sillä 
vasemmisto on ajanut tasavertaisuutta yhdenmukaistamisen valossa, kun 
taas oikeisto on edistänyt tasavertaisuutta yksilöllisyyden kautta. 

Seksuaalinen vapautuminen on tapahtunut nimenomaan länsimaisen 
liberalismin avulla — ei sosialistisen ja kommunistisen ideologian tuella. 
Itäblokin maissa homoja ahdisteltiin kuin natsi-Saksassa, ja sosialistisen 
ajattelun perua on myös homojen nykyinen vainoaminen Venäjällä ja Kii- 
nassa. 

Entä tämänkertaisen kaasuiskun merkitys? Oman käsitykseni mukaan 
väkivalta on joka tapauksessa tuomittavaa, onpa kohteena sitten kokkari 
tai vassari. Lisäksi on väärin, jos liike opettaa näkemään kaikki muut jä- 
senensä, paitsi vihervasemmistolaiset, vastustajina. Tosiasiassa vastustaja 
on tuo seksuaalivähemmistöjä pahoinpitelevä porukka. Toivottavasti yh- 
teinen vihollinen yhdistää. 

Ehkä homojen ja muiden seksuaalivähemmistöjen kannattaisi lopettaa 
toisen posken etiikka ja antaa takaisin samalla mitalla. Hyökkäyksiä teke- 
vä jengi ei opi eikä lopeta ennen kuin homot on työnnetty takaisin siltojen 
alle — tai vihan lietsojia vedetty itsepuolustuksen muodossa pataan. 

Muutoin on vaara, että hyökkäykset karnevalisoituvat osaksi kaikkia 
vapautuspäiviä ja media sekä valtaväestö alkavat pitää niitä asiaankuulu- 
vina. Pippurisumutteeseen nimittäin tottuu. Yleisö on tällöin turrutettu 
välinpitämättömyyteen. 

Ennen vanhaan oli tapana antaa reilun pelin sääntöjä ja poliittisia käy- 
töstapoja rikkoville ”sakinhivutusta”. Yksi vaihtoehto olisi siis se, että 
hyökkääjiltä revittäisiin maastohousut jalasta ja laitettaisiin jalkapuuhun. 

Käräjäoikeus langetti vuoden 2010 Helsinki Priden kaasuiskusta tuomi- 
tuille aivan liian lievän rangaistuksen, sillä vastaajat tuomittiin syyllisiksi 
88 pahoinpitelyyn ja 71 poliittisten toimintavapauksien loukkaamiseen se- 
kä toisen vahingoittamiseen soveltuvan esineen tai aineen hallussapi- 
toon.!!5 

Neljän kuukauden ehdollinen tuomio on päänsilitystä ja rohkaisee uu- 
siin yrityksiin. Puolueet ja poliitikot, jotka eivät tuomitse väkivaltaa vaan 
ymmärtävät sitä, ovat syypäitä väkivallan esiinnousuun. 

Tällä viikolla pride-tapahtumia on vietetty sekä Tampereella että Ou- 
lussa. Homous näyttää kiehtovan homojen vihaajia kuin karhua hunaja. Se 
on ymmärrettävää, sillä usein nämä nulikat ovat piilohomoja. Homoutta 
torjuessaan he vihaavat omaa sukupuoltaan ja inhoavat itseään. Näitä 
maskuliinisuuden tavoittelijoita kenties hävettää naisen kanssa eläminen, 
koska pitävät sitä jotenkin ”nynnymäisenä”. 


Maanantaina 23. heinäkuuta 2012 


EUROSTA EROAMINEN KUIN 
TUPAKOINNIN LOPETTAMINEN 


Euro tuntuu olevan monille poliitikoille kuin kärpäspaperia tai Bostik- 
liimaa, josta ei saa käsiään irti. Euroopan rahaunionin jäsenyyttä pidetään 
poliittisena tosiasiana, jolle ei myönnetä olevan vaihtoehtoja. 

Viime aikojen mielipidetiedustelut osoittavat kuitenkin, että kansalaiset 
ennustavat ”jonkin maan” eroavan eurosta seuraavien kahden vuoden ku- 
luessa. Uskonkin, että eurosta irtautuminen on yhtä helppoa kuin siihen 
liittyminen. Ainakin teknisesti. 

Monia pelottavat asiaan liittyvät taloudelliset seuraukset. Pelätään 
luottamuksen heikentymistä ja lamaa. Mutta luottamushan on murentu- 
nut jo niin pahoin, että paluu kansallisiin valuuttoihin voisi jopa lisätä 
luottamusta. 

Kaikissa asioissa on kynnys, jonka ylittyessä tappiot ovat suurempia 
kuin voitot. Euron kohdalla tämän kynnyksen yli on kuljettu. Jossakin 
vaiheessa myös firmojen rahoittajat lopettavat konkurssikypsien yritysten 
lainoittamisen ja hakevat ongelmayhtiöt konkurssiin. Täytyykö euron 
kanssa odottaa tätä pakkotilannetta? 

Olisi mielenkiintoista tietää, milloin Suomi järjestää Euroopan ra- 
haunionin jäsenyydestä hallituksen lupaaman kansanäänestyksen. Pää- 
ministeri Esko Aho nimittäin lupasi, että äänestettäessä Euroopan unio- 
niin liittymisestä ei äänestetä euron jäsenyydestä. Siitä oli tarkoitus järjes- 
tää uusi kansanäänestys. 

Hänen seuraajansa ja julkinen vihamiehensä Paavo Lipponen puoles- 
taan katsoi, että Ahon lupaus oli henkilökohtainen, eikä sido häntä, vaikka 
se olikin tehty pääministerin ominaisuudessa. Niinpä demaripääministeri 
johdatti Suomen euroon yleiseurooppalaisen sosiaalidemokraattisen poli- 
tiikan merkiksi. Tosiasiassa pääministeri ei voi antaa poliittisia lupauksia 
omissa nimissään tehdessään ne virkatoimissaan. Sillä tavoin asioita tul- 

kitseva pitäisi laittaa linnaan, mutta ei presidentille kuuluvaan vaan sii- 
hen, johon Ryti viimeksi joutui. 

Olen varma, että jos eurosta järjestettäisiin luvattu kansanäänestys 
Ruotsin tapaan, edessä olisi paluu markkaan. Sen verran etua Suomelle 
olisi omasta valuutasta. On tietenkin epävarmaa, mitä vaikutuksia asialla 
olisi rahamarkkinoihin ja muihin EMU-maihin. Juuri niitä monet pelkää- 
vät. 

Pelko on kuitenkin huono lähtökohta kaikelle elämän suunnittelulle. Se 
johtaa pakkotilanteisiin ja epätoivoon. Tuloksena on kiertelyä ja kaartelua, 
valehtelua ja itsepetosta sekä lopulta taloudellisen ja poliittisen itsemää- 
räämisoikeuden menetys. 

On selvää, että napanuoran katkaiseminen muihin euromaihin pelottaa 
ja arveluttaa. Mutta elämässä kannattaa yleensäkin valita aina se vaihto- 
ehto, joka pelottaa eniten, sillä se tie vie menestykseen ja onneen, kun taas 
tie, joka pelottaa vähiten, johtaa ikuiseen kadotukseen. 

Nyt Euroopan kansoja kiristetään. Meitä painostetaan ja uhkaillaan. Se 
on möröillä ratsastamisen, vastuun siirtelyn ja rosvouksen politiikkaa, kun 
verovaroja kannetaan vieraiden kansakuntien hyväksi ja kansallisvaralli- 
suutemme pelataan Monte Carlon kasinolla. 

Eurosta voi myös erota. Edut ovat suuremmat kuin haitat: ne suuret 
riskit ja valtavat vastuut. Se on hieman kuin tupakoinnin lopettaminen. 
Kutittelee vähäsen mutta ehkäisee hitaasti kehittyvää keuhko- ja kurkun- 
pääsyöpää, sydän- ja verenkiertoelimistön sairauksia, aivoinfarkteja ja siit- 
tiöiden vähenemistä. 


Keskiviikkona 1. elokuuta 2012 
JAMESILTA LEVIS TAAS 


Kansanedustaja James Hirvisaari on antautunut pohtimaan, ”olisiko ho- 
moseksuaalisuudessa kyseessä jonkinlainen seksuaalinen kehitysvamma, 
jos henkilö ei kehity luonnonjärjestyksen mukaisesti”.1!6 Veturinkuljettaja 
voi lopettaa pohdiskelun, sillä homoseksuaalisuus kuuluu luontoon esiinty- 
essään luonnossa, eikä luonnossa ylipäänsä ole mitään, mikä olisi ”epä- 
luonnollista”. 

Sitäpaitsi miksi ”luonnollisuuden” pitäisi olla normi ihmisen toiminnal- 
le? Luonnosta löydetyt säännönmukaisuudetkin ovat luonnontieteen, eivät 
luonnon lakeja, ja sikäli ihmisen luoman kulttuurin tuotteita, aivan kuten 
seksuaalinormitkin. 

Yhtä hyvin voitaisiin kysyä, onko uskonto vammaisuutta, sillä uskonto 
ei ole sen enempää luonnon kuin luonnontieteenkään mukaista, vaan ih- 
misten keksintöä. Uskonnollisuus on usein johtanut varsin perversseihin 
yhteiskuntakäytäntöihin ja ihmisten kohteluun. 

En usko Hirvisaarta, kun hän sanoo, että ”tämä ei siis ole mitään homo- 
vastaista vihanlietsontaa vaan aitoa ihmettelyä”. Lienee päivän ”sarvihii- 
ri”. 

Hirvisaaren ”aito ihmettely” nimittäin leimaa homot sairaiksi ja muu- 
toin poikkeaviksi. Samaa asiaa ajaa rinnastus eläimiin sekaantumiseen. 

Kansanedustajan tarkoitus lienee loukata myös vammaisia rinnasta- 
malla heidät homoihin, sillä moni vammainen hetero voisi vetää vertauk- 
sesta herneen nenäänsä. Ja homoja hän loukkaa uskottelemalla, että ho- 
mot ovat yhtä tunnevammaisia kuin hän itse omassa omahyväisyydessään 
ja itseihailussaan. 

Hirvisaaren harjoittaman asennemuokkauksen tuloksena yhä useam- 
mat ihmiset haluavat olla normaaleja ja ei-poikkeavia, juuri hänen itsensä 
kaltaisia täydellisiä ihmisiä. Ja erilaisuuden pelossa Perussuomalaisen 
puolueen kannatus tietysti kasvaa, tosin vain tiettyyn rajaan. Ongelma on 
nimittäin siinä, että näitä ihanneihmisiä ei kovin paljoa ole — sen sijaan 
heitä kylläkin, jotka moisia luulevat olevansa. 

”Luontoa” ja ”luonnollisuutta” näyttävät palvovan jumalanaan paitsi 
vihreät, myös perussuomalaiset itse, alistuessaan tuolle naturalistiselle 
ihmiskuvalle. Minusta olisi mukavaa, jos kaikenlaiset Havukka-ahon ajat- 
telijat pääsisivät lopultakin pois ahdasmielisestä ajojahtien lietsonnastaan, 
jossa seksuaalikäyttäytymisen syitä ja perusteita etsitään luontoa koskevi- 
en tai uskonnollisten oletusten varassa. 

Siis omaksuttaisiin viimeinkin filosofinen ihmiskäsitys, jonka mukaan 
ihmiset valitsevat käyttäytymisensä merkitykset ihan itse, vapaalta ja yksi- 
lölliseltä pohjalta. Biologisen tason ominaisuudet nähtäisiin lähinnä suun- 
taa-antavina determinantteina, jotka muodostavat erään, tosin hyvin vaih- 
televan, pohjan käyttäytymiselle. Tämä vapauttaisi ihmiset moralistisesta 
syyttelystä, leimaamisesta ja kaiken asian kalvamisesta: kokemaan nau- 
tintoa omasta ja toistensa tunne-elämästä. 

Onko rakkaus jokin vamma? Jos on, sitä suurempi kunnia vammaisille. 
Yleensäkin ihailen ihmisiä, jotka kantavat vaikean osansa piittaamatta 
ympäristön asenteista. 


Perjantaina 3. elokuuta 2012 
HYVÄÄ SEKSIÄ - SE VAA: ”HYKSIÄ!” 
Kansanedustaja James Hirvisaaren paukutettua Coltiaan viimeksi homo- 
jen suuntaan monetkin Uuden Suomen blogikirjoittajat olivat valmiit puo- 


lustelemaan ”Jesse Jamesia” ja näkemään hänen arvostelijansa ”tahallisi- 
na väärinymmärtäjinä”. 

Laadin tämän kirjoituksen ihan vain edellisen tekstini kommenttiosas- 
toon ilmestyneiden useiden ripitysten johdosta. Kukahan siinä mahtoi 
ymmärtää tahallaan väärin ja mitä? 

Asiahan meni niin, että Hirvisaari viritti päivän ”sarvihiiren” pohdiske- 
lemalla, ”olisiko homoseksuaalisuudessa kyseessä jonkinlainen seksuaali- 
nen kehitysvamma”. Lisäksi hän rinnasti homoseksuaalit eläimiin sekaan- 
tujiin Hommafoorumin kirjoituksessaan. Muut pitivät sitten hänen mieli- 
pidettään ihailtavan edistyksellisenä, kun homot saatiin lopultakin hyväk- 
syttyä vammaisiksi tai perversseiksi julistettuina! 

Tämän mukaan homo voi olla oma itsensä, kunhan häntä kohdellaan 
poikkeavana ja sairaana. Ja juuri kun seksuaalivähemmistöliike ja tiede 
ovat saaneet opetetuksi ihmisille, että homoseksuaalisuus ei ole sen enem- 
pää sairaus, vamma, kehityshäiriö kuin perverssi poikkeuskaan, niin sit- 
ten ilmestyy tällainen valopää, joka ihan omin toimin ja viattomasti ilmoit- 
taa ”pohdiskelevansa”, jospa homot voitaisiin sittenkin palauttaa takaisin 
vammaisiksi. 

Kirjoitin, että Hirvisaaren mielipide voi loukata sekä homoja että vam- 
maisia. Se voi myös kompromettoida hänen oman ammattikuntansa eli ve- 
turinkuljettajien maineen, sillä yleensä he ovat paljon sivistyneempää ja 
hyvin vastuullista porukkaa. Mutta vaatiihan se toki sofismia asettaa sa- 
nansa niin, että seksuaalivähemistötkin saadaan näyttämään invalideilta 
”pelkästään hyvää tarkoittavassa hengessä”. 

Tosiasiassa Hirvisaari ei ole voinut olla tietämätön homoseksuaalien 
sairausleiman lopettamisesta ja perustuslain kuudennesta pykälästä. Tie- 
de on yksimielisesti vapauttanut homoseksuaalisuuden kaikista sairaus-, 
vammaisuus- ja rikosleimoista. Eihän Kansanvälinen olympiakomiteakaan 
myönnä olympiastatusta Gay Gameseille, vaikka vammaisten paraolym- 
pialaiset renkaiden alla kyllä järjestetään. 

Hirvisaaren tarkoitusperänä lienee ilkeily ja paha tahto — kaikesta sa- 
nojensa sokeroimisesta huolimatta. Vai onko jotakin, mikä on jäänyt mi- 
nulta huomaamatta? 

Seksuaalivähemmistöliike on kutsunut kyseistä asenteiden muokkausta 
heteropropagandaksi 1960-luvun lopulta lähtien. Nykyisin yleistynyt huu- 
telu ei vaikuttane homojen eikä muiden hyvällä itsetunnolla varustettujen 
seksuaalivähemmistöjen asemaan mitään, vaan se artikuoi toisten ihmis- 
ten (jostakin syystä) tuntemaa pahaa oloa. Arvostelukyvyttömiin lapsiin ja 
nuoriin pahanilkinen mustamaalaus saattaa tosin vaikuttaa. 

Perussuomalaisen puolueen eräät kansanedustajat ovat omalla reu- 
haamisellaan vähentäneet puolueen todesta otettavuutta yleispolitiikan 
tärkeissä asiakysymyksissä. Mikäli kansanryhmien mustamaalaus jatkuu, 
puolue menettää uskottavuuttaan politiikantekijänä. Oppositiokausi uh- 
kaa valua pelkkiin skandaalien oikaisuihin. Ryhmäpuheenjohtaja Pirkko 
Ruohonen-Lernerin kannattaisi asioista jo aiemmin kiusaannuttuaan suo- 

ristaa ryhmänsä rivit niin, että politiikanteko voitaisiin palauttaa arvoisi!l- 
leen linjoille. 

Myös vammaisuus tuli esitettyä epäsuorasti kielteisellä tavalla Hirvi- 
saaren kannanotossa. Kansanedustajien kannattaisi kantaa oma vaikea 
osansa toimimalla toisten ihmisten ymmärtäjinä ja rohkaisijoina eikä ilkei- 
lijöinä ja huutelijoina. Olisi paljon tärkeämpiäkin asioita hoidettavina. 


Lauantaina 4. elokuuta 2012 
MISSÄ EU:N TALOUSKRIISI NÄKYY? 


Helsingin satamassa vierailee kesäpäivinä useita loistoristeilijöitä, joiden 
väitetään tuovan kaupunkiimme vaurautta ja rahaa. Tosiasiassa kyseessä 
on EU-lavaste. Luksusristeilijät seilaavat maittemme rannoilla kuin Kari- 
bian-laivat Väli-Amerikan köyhissä ja perifeerisissä maissa. Ne vievät 
Suomesta rikkauksia ja rahaa. On kysyttävä, keiden kustannuksella ky- 
seinen luksuselämä toteutuu. 

Helsingin satamaan saapujia tervehtii suurikokoinen juliste, jossa lukee 
”Our city is your city”. Slogan on juuri niin mauton ja imarteleva kuin kan- 
sainvälisyyskiimassa sorvatut lauseet yleensäkin ovat. Nämä maireat sa- 
nat uskottelevat, että pääkaupunkimme on turistien omaisuutta. 

Jokaiselle kohteliaisuuden sosiologiaa tuntevalle lienee selvää, että ys- 
tävällisyyden takana on aggression välttäminen tai hyötymisen ajatus. Ol- 
laan kohteliaita, kuten kiinalaiset, välttääksemme konflikteja, tai sitten 
tavoitellaan turistien rahoja. 

Meitä paremmalla itsetunnolla varustetut kansakunnat suhtautuvat 
myös turismiin kriittisen rehellisesti. Kun prinssi Charlesilta kysyttiin 
muutama vuosi sitten, mitä hän haluaisi poistaa Lontoosta, kuninkaalli- 
nen vastasi: ”Turistit.” He häiritsivät hänen rauhaansa. 

Lisäksi massaturismi kuluttaa luonnonvaroja, tuottaa hiilidioksidipääs- 
töjä ja johtaa ympäristöeroosioon. Minkään puolueen puisto-osastot eivät 
kuitenkaan puutu ongelmaan, jos kulkuvälineen kyljessä on EU:n lippu. 


EU:n orjalaivat 


En vastusta enkä arvostele turisteja enkä kansainvälistä vuorovaikutusta 
sinänsä. Ensisijaisesti kritisoin yli varojensa elämistä, joka on syypää Eu- 
roopan talouskriisiin ja pahimmassa tapauksessa myös siitä syntyviin so- 
tiin. 

Nämä risteilijät ovat valheellisen vapauden paratiiseja rikkaille mutta 
orjalaivoja tavallisille kansalaisille ja niillä työskenteleville. Luksuslaivoil- 
la harjoitettavan tuhlailun maksavat muun muassa suomalaiset, joiden 

verovaroilla pönkitetään Euroopan rahaunionin koossa pitämistä, siis juuri 
sitä valheellisuutta, joka mahdollistaa pröystäilyn. 

Olen aiemmin laskenut, että Suomen nykyinen valtionvelka on jo niin 
valtava, että kyseisellä summalla voitaisiin hankkia Helsingistä Tallin- 
naan ulottuva jono 300-metrisiä loistolaivoja. 

EU-jäsenmaksuna Suomi nettomaksaa yhden laivan hinnan vuodessa. 
Pysyvän vakausmekanismin myötäjäiset, Suomen Pankin valuuttakaupoil- 
la toteuttamat tukitoimet ja IMF:n kautta tehdyt subventiot kasvattavat 
”vastuiden” pottia, ikään kuin suomalaisten pitäisi vastata mistään muus- 
ta kuin omasta taloudestaan. 

Euroopan unioni on luokkayhteiskunta. EU:n mahdollistama pääoman 
helppo siirtely ja maastapako ovat johtaneet valtioiden väliseen verokilpai- 
luun ja se puolestaan siihen, ettei itsenäistä veropolitiikkaa enää ole. Pää- 
omatulojen verotus on palkkatulojen verotusta keveämpää, mikä palvelee 
varakkaiden pääomanomistajien etua. Tulos on, että valtiot köyhtyvät ja 
superrikkaat rikastuvat entisestään. 

Lisäksi verotusta ollaan yhtenäistämässä liittovaltiopolitiikan mukai- 
sesti niin, että paremmin pärjäävät kansakunnat maksavat ylivelkaantu- 
neiden maiden korruptiosta ja tuhlailusta johtuvia menoja. Tämä syventää 
valtiontaloutemme huonoa tilaa, ja sen varmaan niin kokoomuslainen kuin 
demarikin ymmärtää. 


Kelpaako suomalainen leipä? 


Nyt kun ensimmäinen naula saatiin lyötyä Espanjan lainatakuiden ark- 
kuun, Italian pääministeri Mario Monti on maassamme pehmittämässä 
suomalaisia hyväksymään Italian tulevat velkatakuut.!!” Kuultujen ker- 
juupuheiden vuoksi on syytä muistuttaa kolmesta asiasta. 

1) Italian valtion ylivelkaantuminen ja nouseva korko eivät ole suoma- 
laisten poliitikkojen — sen enempää kokkareiden, demarien kuin persujen- 
kaan — tekemien toimenpiteiden eivätkä heidän antamisensa lausuntojen 
syytä. Mutta korkojen värähtäminen alaspäin voisi olla suomalaisten osoit- 
taman vastuullisuuden ansiota. 

2) Suomen valtio selvisi paljon pahemmasta velkaatumisesta 1990- 
luvulla pelkästään omin toimin, täysin ilman muiden valtioiden tukea tai 
takauksia. 

3) Suomalaiset haluavat euron pysyvän koossa, mutta eivät Suomen 
valtion varoilla, vaan niillä hyvillä neuvoilla ja esimerkillä, joista italialai- 
set voisivat ottaa oppia. 

Mikäli luksuselämä ja tuhlailu jatkuvat, on vaara, että kaikille käy en- 
nen pitkää niin kuin Italian rannikolle enteellisesti ja symbolisesti upon- 
neelle loistoristeilijälle, Costa Concordialle.1!8 

Sitoutumattomana taloustieteilijänä tunnettu Monti on nyt tavannut 
kaksipäiväisellä vierailullaan Sauli Niinistön ja Jyrki Kataisen. Kovana 
taloudenpitäjänä tunnettu Niinistö voisi pujauttaa molemmat pikkutak- 
kinsa taskuun, josta he sitten kurkistaisivat ja toteaisivat, kuinka pimeää 
siellä on. 


Tiistaina 7. elokuuta 2012 


HETEROURHEILUN ALAMÄKI TAITOKSEEN 
JA GAY-OLYMPIALAISET SUOMEEN 


Suomi ei ole toistaiseksi saanut Lontoon olympialaisista yhtään mitalia, ja 
Helsingin tämänvuotisista EM-kisoistakin isäntämaahan jäi vain yksi. Sen 
sijaan Budapestin Eurogames-kilpailuista suomalaisia seksuaalivähem- 
mistöjä edustava HOT nappasi viime kesäkuun lopussa peräti 22 mitalia: 7 
kultaa, 8 hopeaa ja 7 pronssia.!!? 

Tämä ohjaa ajattelemaan, että seksuaalivähemmistöjen sisällä suoma- 
laisurheilijat ovat suhteellisesti paremmassa kunnossa tai ainakin menes- 
tyvämpiä kuin koko väestön tai heteroväestön keskuudessa. Minäkin — 
vaikka olen 46-vuotias — olen jättänyt jo useiden vuosien ajan taakseni mo- 
nia samaan sukupolveen kuuluneita olympiaurheilijoita. 

On myös mukava tukea tavallisia 25-vuotiaita heterokavereita fillari- 
lenkillä. Omaa vauhtiani ylämäessä hidastaen olen kannustanut heitä pa- 
rempiin suorituksiin. 


Urheilumaailman ideologisuus ja kaksinaismoralismi 


Yksi syy heterourheilun alamäkeen on vääristynyt kehokäsitys. Jos hete- 
rotkin asennoituisivat kehollisuuteen ei-välineellisesti ja vähemmän suori- 
tuskeskeisesti, ilo ja terve kilpailuhenki voitaisiin palauttaa takaisin urhei- 
luun. 

Nyt sitä leimaa pelkkä pakottaminen. Kehoa kohdellaan koneena tai 
laitteena, jonka myös valmennusporras hylkää, kun käyttöaika kulunut 
loppuun. 

Liikunnalla voi olla monta motiivia. Liikkuminen voi olla voiton, tervey- 
den tai oman identiteetin ja kehon rakentamisen projekti. 

Nykyisessä kilpaurheilussa korostuu pelkkä voittaminen. Tavallaan se 
on kaiken kilpailemisen idea. Mutta voittoa ei välttämättä saavuteta ag- 
gressiivisuudella tai pakkomielteisyydellä — ei myöskään epätoivoisella do- 
pingilla, jota seksuaalivähemmistöjen urheilutapahtumissa ei tosin tunne- 
ta lainkaan johtuen ehkä luontevammasta kehollisuuskäsityksestä. 


123 


Lontoon olympialaisten alkaessa hehkutettiin ”olympiahenkeä” ja muis- 
tutettiin, että antiikin Kreikassa sodatkin lopetettiin kilpailujen ajaksi. Sa- 
malla perusteella olympialaisten uskotaan edistävän maailmanrauhaa ny- 
kyisin, ja kiväärejä on vaadittu hiekkaan muun muassa Syyriassa. 

Mutta todellisuudessa urheiluun liittyvä kilpailu on sodan esiaste. Ur- 
heilu ei siis ole väkivallan filtteri eikä sotien jarrupoljin vaan saman viha- 
mielisyyden ilmenemismuoto kuin sotiminenkin, tosin vain hillitymmässä 
muodossa. Sama koskee myös diplomatiaa, paitsi että sodat alkavat siinä, 
missä diplomatia loppuu. Ja politiikka puolestaan alkaa siinä, missä sodat 
päättyvät. Ne edustavat siis eri metodeja. 

Heterourheilun kytkös aggressioiden tuottamiseen ja purkamiseen joh- 
tuu heteroseksuaalisesta arvomaailmasta, jossa korostuvat naturalismi, 
pyyteellisyys ja perheen ideologia: ahneus, valloituksenhalu ja lajinsäily- 
tys. 


Homofoobinen urheilumaailma 


Yksi syy siihen, miksi homot eivät kilpaile heteroiden kanssa samoissa sar- 
joissa ja kilpailuissa — tai ylipäänsä asetu samalle viivalle niin, että vertai- 
lu olisi mahdollista — on varmasti se vihamielisyys, jota urheilupiireissä on 
kohdistettu seksuaalivähemmistöihin. Toisaalta monet seksuaalivähem- 
mistöihin kuuluvat haluavat itse pysytellä kaapissa, koska haluavat tulla 
tunnetuiksi urheilijoina eivätkä homourheilijoina. 

Eräs syy kaapissa oloon saattaa olla se, että sponsorit diskriminoivat 
homoja ja vetävät taloudellisen tukensa pois. Olympialaisten historia tun- 
tee vain 104 julkihomoa urheilijaa.120 Peräti 52 heistä on mitalisteja, joten 
avautumista on pidetty mahdollisena vasta hyvien suoritusten oikeutta- 
mana. Yksilölajien harrastajille omana itsenään oleminen lienee joka ta- 
pauksessa helpompaa kuin joukkuelajien, joissa ihmisparan tajuntaa köy- 
tetään ikävään ja epä-älylliseen joukkuehenkeen. Esimerkiksi tämänvuo- 
tisten Eurogamesien järjestäjämaassa, Unkarissa, eräs urheiluseura vaati 
homoja poistumaan halleistaan sillä perusteella, että homot ovat porukkaa, 
jota ennen pidettiin rikollisina ja sairaina.121 

Vapautuneempi asenne saattaisi olla eduksi myös heteroille itselleen. 
Ehkä pallo pomppisi sillä tavalla paremmin suomalaisille, aivan niin kuin 
se tekee kultapoikaruotsalaisille. 


Gay Gamesit, World Outgamesit tai Eurogamesit Suomeen 
Yleensä ajatellaan, että urheilu tappaa seksin. Seksuaalinen vapautumi- 


nen on kaiken kehollisen vapautumisen edellytys. Tästä tietoisina järjestä- 
jät ovat toimittaneet Lontoon olympialaisiin 150 000 kondomia. 

Määrää kauhisteltiin julkisessa sanassa. Todellisuudessa siitä riittää 
noin 10 000 urheilijalle vain 15 kappaletta, eli joka päiväksi ainoastaan 
yksi. Aika pidättyviä ovat. 

Budapestin Eurogamesit puolestaan edistivät myös ihmisoikeuksien to- 
teutumista entisen rautaesiripun takana, jossa valtaa pitävät sosialismin 
vastapainoksi nyt kristillis-konservatiivit. Eurogamesien takaaman kan- 
sainvälisen huomion tuella Unkarissa saatettiin voimaan homofobian kiel- 
tävät lait, jotka vastaavat Euroopan unionin lainsäädäntöä.!?? Arvoyhtei- 
sönä EU toimii esimerkillisesti, vaikka se ei talousliittona toimikaan. 

Seuraavat ”gay-olympialaiset” eli Gay Gamesit järjestetään 2014 Cleve- 
landissa, Ohiossa, ja tilaisuus on avoin kaikille urheilijoille sukupuoliseen 
suuntautumiseen katsomatta. Maailman homoväestön laajuus sekä lajien 
laaja harrastajapohja takaavat, että taso on varsin korkea näissä kisoissa, 
aivan kuten vuodesta 2006 järjestetyissä ”seksuaalivähemmistöjen maail- 
manmestaruuskisoissa”, World Outgameseissa. Joukossa on ollut useasti 
myös olympiakilpailujen mitalisteja. 

Suomen kokoisella maalla ei ole mitään mahdollisuuksia järjestää olym- 
pialaisten kokoisia tapahtumia, mutta Gay Gamesit, World Outgamesit tai 
Eurogamesit Suomessa voitaisiin kyllä järjestää. Tuomiopäivän profeetto- 
jen kauhuksi niihin osallistuu tuhansia homo- ja biseksuaalisia urheilijoi- 
ta. 

Ehdotankin gay-olympialaisten, Outgamesien tai Eurogamesien järjes- 
tämistä pikapuoliin Helsingissä. Suomen-karsinnat voitaisiin pitää vaikka 
Viitasaarella. 

Tom of Finlandin kotimaalla on erinomaiset mahdollisuudet saada nä- 
mä kisat itselleen. Sen eteen myös muiden urheilujärjestöjen kannattaa 
tehdä työtä! 


Maanantaina 13. elokuuta 2012 
MADONNA ON EDELLEEN LGBT-LIIKKEEN PAPITAR 


Stadioneilla on tänä viikonloppuna tapahtunut: keihäänheiton pronssimi- 
tali, Madonnan Helsingin-konsertti ja Lontoon olympialaisten päättäjäiset. 
Minulla on tapana käydä kerran kesässä jossakin stadionkonsertissa lä- 
hinnä niiden hienon tunnelman vuoksi. 

Pelkäsin hetken, ettei Madonna pääse lainkaan Suomeen vaan hänet on 
pidätetty Pietarissa ”homopropagandan” esittämisestä. Popikoni on nimit- 
täin ottanut voimakkaasti kantaa seksuaalivähemmistöjen puolesta, eikä 
edellisestä konserttipaikasta saapuva yksityiskone laskeutunut kunnes 
vasta sunnuntaina noin kello 15. Kentältä tähti kuljetettiin lehtitietojen 
mukaan suoraan stadionille. 

Epäilykseni vahvistuivat taas, kun konsertti ei päässyt alkamaan oh- 
jelman mukaisena ajankohtana, puoli yhdeksältä eilen illalla. Siinä, missä 
Bruce Springsteen heitti koko uransa pisimmän keikan pari viikkoa sitten 
Helsingissä, siinä Madonna antoi odottaa konserttinsa alkua ennätyksiä 
hipovan pitkään. Esitys käynnistyi vasta muutamia minuutteja kello 22:n 
jälkeen! 

Odotuttaminen on keino nostaa tunnelmaa, mutta nyt monien kuunteli- 
joiden fiilis varmasti lopahti parin tunnin seisoskeluun kentällä. En olisi 
itsekään jaksanut alusta loppuun ilman maantiepyöräilystä saatuja vahvo- 
ja lihaksia. 

Lämppäriksi hankitulla teknomusiikin nousevalla tähdellä, Martin Sol- 
veigilla, oli onneksi poikkeuksellisen hyvä kontakti yleisöön; tosin hänen 
osuutensa päättyi jo paljon ennen yhdeksää. 

Järjestäjät ilmeisesti odottivat illan pimenemistä, sillä Madonnan kon- 
sertin näyttämö oli rakennettu jättiläismäisellä näytöllä pyörivän videoesi- 
tyksen ja valoshow'n varaan. Tehosteet olivatkin jälleen häikäisevät; eivät 
tosin verrattavissa Jätkäsaaressa vuonna 2009 järjestettyyn konserttiin, 
jossa lavasteita oli enemmän kuin Yleisradion koko vuoden tuotannossa. 

Joskus on pakko kysyä, mitä nämä suuret tähdet olisivat ilman valtavia 
kehyksiä. Jos oma lavasäteily ei riitä, korostetut raamit vain pienentävät 
ihmistä lisätessään pelkkää volyymia. 

Olen itse aina vältellyt massakulttuuria ja massatilaisuuksia, mutta 
kiinnostavaa niissä on se, miten esiintyjät ottavat yleisönsä. Madonnan 
konserttia luonnehti konemaisuus. Oikeastaan koko konsertti on pelkkä 
valtava tehdas, joka siirretään paikasta toiseen. 

Madonnalla on kieltämättä hyvä henkilökohtainen tarina, aivan kuten 
häntä aiemmin samalla paikalla konsertoineella rockin pomomiehelläkin. 
Madonnan yleisökontaktin tukena on jo vuosien ajan ollut hänen toimin- 
tansa eräänlaisena hyväntahdon lähettiläänä. Hän on Lady Gagan tavoin 
tehnyt enemmän LGBT-työtä kuin koko Euroopan unioni yhteensä. Lau- 
lunsa Express Yourself lomaan Madonna sijoittikin palan Lady Gagan Born 
this waysta. 

Eniten yleisö tuntui innostuvan juuri klassikoista, kuten Like A Virgin. 
Sen sijaan uudella MDNA-albumilla julkaistu Gang Bang vaikutti häm- 
mentävän monia — ei niinkään pelkän kaksimielisytensä — kuin näyttämöl- 
lepanoon liittyvän väkivaltaisuutensa, verenroiskeisten tehosteiden ja am- 
pumisten vuoksi. 

Tietty tummasävyisyys on leimannut Madonnan yhdeksännen maail- 
mankiertueen esityksiä myös kokonaisuutena, enkä tarkoita nyt hänen vi- 
lauttamaansa takapuolta tai mustia taustatanssijoita sekä heidän ver- 
taansa vailla olevia koreografioitaan. 

Pessimismi ja melankolia näkyivät muun muassa kuolemaa ja luopu- 
mista käsittelevissä kappalevalinnoissa, jotka stressasivat yleisöä. Voi- 
makkaat ja ristiriitaiset ärsykkeet ovat olleet Marilyn Monroen henkisen 

perillisen ja hänen tuottajakaaderinsa totuttuja keinoja luoda esityksiin 
tarttumapintaa — aina alkaen Madonnan persoonasta ja nimestä, jossa yh- 
distyvät materialismi ja transsendentalismi. Tällä kertaa siinä näkyi terro- 
rismi ja sen tuottama alakulo. 

Madonnan väitetään tuovan musiikkiin jotakin uutta jokaisella albumil- 
laan. Tosiasiassa hän ollut jo pitkään muiden seurailija, ainakin musiikilli- 
sesti. 

Vuonna 2003 julkaistun Nobody Knows Me -laulun MDNA-kiertuelle so- 
vitettu versio sisälsi vahvimman poliittisen kannanoton. Lauluun tehty vi- 
deo on tribuutti itsemurhan tehneiden homonuorten puolesta. Poliittinen 
viesti on tärkeä, vaikka joidenkin mielestä siinä käytetään seksuaalivä- 
hemnistöjä viihteen raaka-aineena. Ranskassa Madonnalle buuattiin, kun 
Marine Le Pen esitettiin taustavideossa hakaristi otsassaan. 

Olen joskus viitannut Madonnaan myös omassa tuotannossani. Teokses- 
sani Filosofia räjähti — tulevaisuus palaa kirjoitin puoli-ironisesti, että 
”merkittävimpinä ajattelun suunnannäyttäjinä tästä ajasta jäävät histori- 
aan Arnold Schwarzenegger ja Madonna”.?23 He ovat nimittäin saaneet 
asiansa koko maapallon väestön tietoisuuteen. 

Koska molemmat näyttävät osaavan hommansa myös ilman koulukirjo- 
ja, kirjoitin teoksessani Työttömän kuolema, että ”jos Arnold Schwarzeneg- 
ger ja Madonna menisivät työvoimatoimistoon, viranomainen kysyisi heiltä 
ensimmäiseksi heidän osaamisensa ja suoritetut tutkintonsa.” Ja: ”Mikäli 
minä olisin Arnold Schwarzenegger tai Madonna, vastaisin että osaan 
muun muassa tyhjentää roskatynnyreitä ja siivota käymälöitä. Työviran- 
omainen ottaisi asian todesta ja kirjoittaisi sen lomakkeeseen...”124 Ja niin 
edelleen. 

Ihmiset vanhenevat yhdessä. Monet menevät konsertteihin uusinta- 
maan tunteen omasta nuoruudestaan. Sen vuoksi myös Martin Solveigin 
aluksi soittama ja TV-sarjasta Glee tuttu Tonight we are young tuli oikeaan 
paikkaan. 

Puhuttaessa Madonnasta puhutaan alitajuisesti naiseudesta ja siitä, 
millainen naisen pitää olla: minkä näköinen, kuinka vanha ja millä tavoin 
pukeutunut, kuinka ristiriitainen ja kuinka ”häilyvä” (aivan kuin Verdin 
Rigolettossa). Madonna — ei hullumpi donna. 


Perjantaina 17. elokuuta 2012 


NAISTEN KAUPUNKI 


Aivan kuten Helsingin Sanomat etevästi hehkuttaa, Saudi-Arabia raken- 
taa kaupungin ”vain naisille”.225 Lehti selittää, että näin on tarkoitus hel- 
pottaa naisten työssäkäyntiä ja parantaa naisten muitakin oikeuksia. Is- 
lamin lain mukaanhan tämä ei olisi mahdollista niin sanotussa vallitsevas- 

sa yhteiskunnassa, joten tarvitaan paljon selitystä, että asia saadaan sovi- 
tettua. Katsotaanpa, miksi kaikilla on syytä olla tyytyväisiä ja miksi islam 
on todellinen tasa-arvon uskonto. 

Musliminaisen näkökulma: Olen itse valinnut uskontoni, eikä mikään 
voi minua alistaa. Naisten kaupungissa voin olla vapaasti oma itseni ja vä- 
hentää jopa vaatetusta ilman, että miesten paha silmä tarkkailee ja eristää 
minut muusta yhteiskunnasta pukeutumisella.? 

Länsimaisen vihervasemmistolaisen feministinaisen näkökulma: 'Eris- 
täminen kertoo edelleen syrjinnästä, joka tässä tapauksessa on miesten 
vika. Mutta naisten kaupunki on kuitenkin edistyksellinen, koska siten 
musliminaiset pääsevät eroon miehistä ja voivat muodostaa kommuuneja 
sekä muita yhteenliittymiä ruohonjuuritasolla. Näin voidaan kumota pat- 
riarkaalista, sovinistista ja rasistista valtaa. Kiitokset islamille” 

Tavallisen länsimaisen lesbonaisen näkökulma: Naisten kaupunki on 
kuin keidas avaralla aavikolla. Lopultakin eroon ahdistelevista ja väkival- 
taisista heteromiehistä” 

Tavallisen länsimaisen heteronaisen näkökulma: "Olisipa Suomessakin 
naisten kaupunki. Naiset pääsisivät eroon tiskikoneen roolistaan. Eroon 
myös seksistä: mikä helpotus! 

Muslimimiehen näkökulma: Naisten kaupunki on islamin mukainen? 

Länsimaisen vihervasemmistolaisen feministimiehen näkökulma: 'Nais- 
ten kaupunki merkitsee sukupuolista sortoa, mutta on valittava uskonnon- 
vapauden ja sukupuolipolitiikan välillä. Tässä tapauksessa uskonnonvapa- 
us voittaa, sillä on kunnioitettava naisen vapautta itse valita asemansa. 
Jatkan villatakin kutomista ja kolumnien kirjoittamista Hesariin tyytyväi- 
syydestä hyristen.? 

Tavallisen länsimaisen homomiehen näkökulma: Naisten kaupunki on 
hyvä keksintö. Puhuihan jo Claude Lövi-Strausskin villistä kulttuurista, 
jossa heimokylä oli jaettu kahtia sukupuolten kesken naisten asumuksiin 
ja miesten taloihin. Niiden välillä tapahtui sukupuolista vaihtoa, mutta 
vain diskreetisti. Samoin Platonin Kreikassa oli erikseen miesten ja nais- 
ten toimintapiirit. Miesten aluetta oli polis (valtio) ja naisten oikos (kotita- 
lous). Saataisiinpa loputkin naiset ajetuiksi sinne, samoin lapset, jotta 
miesten jutut jäisivät vain meille miehille? 

Tavallisen länsimaisen heteromiehen näkökulma: Ihanko itse keksivät? 
Naisten kaupunki on kuin suoraan suomalaisista yliopistoista, joissa toimii 
naistutkimusyksiköitä. Miehet tunkivat feministinaiset omalle saarelleen, 
jotta he eivät häiritsisi todellista tutkimusta. Sittemmin muuan Hanka- 
mäki vaati naistutkimusyksiköiden lopettamista ja korvaamista sukupuoli- 
järjestelmien tutkimusyksiköillä. Feministit vetivät aloitteen omiin ni- 
miinsä, muuttivat nimen sukupuolentutkimukseksi ja pitivät lopputulosta 
dialogin tuloksena. Nyt vaara uhkaa jälleen meitä, joten islamin malli on 
parempi. 

Lauantaina 18. toukokuuta 2012 
TARKOITUS RATKAISEE 


Minä en yleensä loukkaannu mistään henkilökohtaisesti, sillä naamatau- 
luni on teflonia. Joissakin tapauksissa vastaan kriitikoille kyllä. Mutta 
pohditaanpa hetken erästä ajankohtaista asiaa yleisellä tasolla. 

Miksi on johdonmukaista loukkaantua jonkin kansanedustajan kom- 
menteista, joissa homot rinnastetaan vammaisiin ja eläimiinsekaantu- 
jiin 126 mutta Mannerheim voidaan hyvinkin nähdä homoseksuaalina tai 
tehdä hänestä ”musta komedia”? Tarkoitus ratkaisee. 

Olennaista on, missä tarkoituksessa rinnastus, vertaus tai tulkinta on 
esitetty. ”Musta Mannerheim” sopii taiteen alaan, ja Mannerheimin mies- 
suhteita koskevat tulkinnat kiinnostavat historiallisen totuuden selvil- 
lesaamiseksi. Sen sijaan en usko, että kenenkään tarvitsee vääristellä ho- 
moseksuaalisuuden olemusta koskevaa tietoa muussa kuin ilkeilytarkoi- 
tuksessa. Sarvet kasvavat tällä tavoin hiirellekin. 

Aina kun valitetaan, että ihmiset loukkaantuvat ja vetävät herneen ne- 
näänsä milloin mistäkin asiasta, keskeinen kysymys on, miksi kenenkään 
on niin tarpeellista nälviä, ilkeillä, herjata, solvata ja loukata tällä jos tuol- 
lakin asialla. Keskeistä on intentio: aikomus, tarkoitusperä ja motiivi. 

Katumus tai sen puuttuminen osoittavat paljon. Tietenkin myös loppu- 
tuloksella on merkitystä. Jos kukaan ei pahastu, teolla ei ole seurauksia, 
eikä se sikäli anna aihetta jatkotoimiin. 

Joskus taas kansanryhmää vastaan kiihottaminen on mitä yltiöpäisintä, 
vaikka uhrit puuttuvat. He yksinkertaisesti pysyvät näkymättömissä pel- 
kän pelon vuoksi, vaikka poliittinen ahdistelu antaisi aiheen kaikkiin 
mahdollisiin toimiin. 

Näinhän oli aikana, jolloin homoseksuaalisuus oli kriminalisoitu. Ihmi- 
siä lyötiin ja kuohittiin lain voimalla ilman, että kukaan hangoitteli vas- 
taan, vaikka ihmisoikeusrikokset olivat häikäilemättömiä. 

Myös osapuolten muodollisella asemalla on merkitystä. Poliitikot ovat 
vallankäyttäjien roolissa, ja siksi heidän hipiäänsä ei tule varjella. Muu- 
toin käy niin kuin Venäjällä, jossa huomioarvoltaan melko vähäpätöinen 
tyttöryhmä Pussy Riot tuomittiin kahdeksi vuodeksi vankeuteen Vladimir 
Putinin arvostelemisesta.127 

Siinä se Neuvostoliitto on edelleen, mutta uudella (eli vanhalla) nimellä. 
Tässä nykyisessä Neuvostoliitossa myös homoja viedään telkien taakse, ja 
avoin esiintyminen tuomitaan homopropagandaksi. Sillä tavalla ei taas- 
kaan kysytä, millaista heteropropagandaa tämä on. 

Myös jossakin itäsuomalaisessa esitutkintatapauksessa ravintoloitsija 
vapautettiin epäilyistä hänen kiellettyään kahta miestä suutelemasta toi- 
siaan ”turvallisuuden nimissä”.128 Kyllä asia on niin päin, että ”ravintolan 


129 


turvallisuudesta” pitää huolehtia puuttumalla vihamielisten muiden asi- 
akkaiden reaktioihin eikä pussailevan pariskunnan käyttäytymiseen. Eli 
laitetaanpa jälleen kerran asiat johdonmukaiseen järjestykseen. 


Sunnuntaina 19. elokuuta 2012 
EKSISTENSSIÄ ETSIMÄSSÄ 


Tukholman maraton juostiin alkukesällä viileähkössä + 4 asteen säässä. 
Sen sijaan Helsinki City Marathonista auringonpaiste teki paljon ran- 
kemman. Väkeä tapahtuma kerää nykyään lähes yhtä paljon kuin Setan 
pride-kulkue, ja tunnelma oli kaiken kaikkiaan mukava. Myös ulkomaalai- 
set osallistujat kehuivat kaupungin kauneutta ja hyviä järjestelyjä. Katso- 
jille kilpailu oli viihdyttävää seurattavaa. 

Ehkä osallistujia riittää siksikin, että juoksusta saa muistoksi tyylik- 
kään osallistujamitalin, aivan niin kuin ”gay-olympialaisina” tunnetuista 
Gay Gameseistakin. 

Kun kärki tuli maaliin lähes kaksi ja puoli tuntia matkaa taittaneena, 
se ei varsinaisesti häikäissyt. Mutta itseltäni lähti hattu kevyeen matala- 
liitoon havaitessani, että 70-vuotiaiden miesten sarjassa parhaat pinkoivat 
42,195 kilometrin matkan alle neljässä tunnissa! Keskinopeudeksi tuli täl- 
lä tavoin yli 10 km/h. 

Filosofisesti katsoen juoksun ja extreme-urheilun merkityksiä voidaan 
löytää monelta suunnalta. Yhtäältä kyseessä on todistelu: ihmiset haluavat 
osoittaa ja kokea olevansa hengissä ja voimissaan äärikokemuksen kautta. 

Toiset oksentavat ulos pahaa oloaan. Kolmannet ovat kadottaneet oman 
eksistenssin (eli oman olemassaolon) kokemuksensa ja koettavat tuottaa 
sen rajatilan tavoittelulla. Jotkut neljännet saavat kenties masokistista 
mielihyvää rankasta koettelemuksesta. Kaikille tapahtuma luo sosiaalisen 
osallisuuden kokemuksen, vaikka yhteenkuuluvuuden tunne ja paikka ar- 
vohierarkiassa tuotetaankin individualistisen ponnistelun kautta. 

Useimmille juoksu on oman kuolevaisuuden pakenemista: yritystä luoda 
kokemus ajan ja oman ruumiin hallitsemisesta. Kun tähän kaikkeen yhdis- 
tyy vielä ”runner's high”, kokemus siitä, että ”minä en juokse” vaan ”mi- 
nussa juoksee”, on koettu tietynlainen kehosta ja immanenssista irtautu- 
minen: äärikokemus, joka johdattaa pyhyyden äärelle. Ehkä juuri näin 
syntyy se urheilulle ominainen spiritti, joka on puhtaampi kuin puhtaus 
itse, mutta joka oman pettävyytensä vuoksi on niin tavattoman altis kai- 
kenlaiselle tahriutumiselle.En tietenkään tarkoita, että tässä kaikessa mi- 
tään vikaa olisi. Minä vain selitän. 

Helsinki City Marathonin osallistujamääräksi on vakiintunut noin viisi 
ja puoli tuhatta. Tukholman maratonille osallistui lähes 16 000 juoksijaa, 
ja tapahtuma sen kuin kasvaa. 

Tämäntyyppisen kanssakäymisen lisääntyminen kertoo ehkä tiettyjen 
kehollisuus- ja terveysarvojen noususta, elintasokuilusta, halusta erottau- 
tua luusereista, suurten ikäluokkien rimpuilusta elämässä kiinni (Helsinki 
City Maratonille osallistujien keski-ikä on yli 40 vuotta) ja individualisti- 
sen suorituspainotteisuuden lisääntymisestä sosiaalista arvostusta punnit- 
taessa. 


Maanantaina 20. elokuuta 2012 


MIKSI PIMPPIMIEKKARIN HULLUUS 
EI OLE VAARALLISTA? 


Venäläisen punk rock -bändi Pussy Riotin tytöt kaivelivat kananluulla pil- 
luaan ortodoksisessa Kristus vapahtajan katedraalissa Moskovassa viime 
helmikuussa ja herjasivat rääväsuisesti Putinia. Tämän vuoksi moskova- 
laisoikeus tuomitsi heidät kahdeksi vuodeksi linnaan gospodin Vladimirin 
johtamassa tasavallassa. 

Vankeustuomio on lievä verrattuna siihen, mikä heitä odottaa. Heidät 
ilmeisesti todetaan hulluiksi ja vapautetaan ennen pitkää syyntakeettomi- 
na, mikä vie pohjan heidän uskottavuudeltaan. Tämä on ainoa tie, jolla 
Venäjä voi välttää kansainvälisen painostuksen ja diplomaattisen konflik- 
tin. 

Hulluksi tuomitseminen on kuitenkin pahempi kuin vankeus, sillä se ei 
lopu koskaan. Se on elinkautinen. 

Pillumekkalan tytöt pilkkasivat poliittista pyhäinkuvaa. Euroopan uni- 
oni vastasi Saksan suulla, sillä berliiniläinen tuomioistuin totesi juuri, että 
Saksan äärioikeisto, jota yleensä on pidetty kaiken pahuuden alkuna ja 
juurena, saakin yllättäen esittää Muhammed-pilakuvia islamilaisen mos- 
keijan edustalla ilman, että se loukkaa ketään!!? Tällainen kilpajuoksu 
sanan- ja mielipiteenvapauden puolesta tuskin olisi mahdollinen ilman 
Pimppimiekkarin maaliskuista pidätystä ja toimintaa länsimaisen sanan- 
vapauden hyväksi. 

Tosiasiassa anarkistiryhmän olisi nyt parempi istua vankilassa, sillä se 
osoittaisi, että sillä on poliittista valtaa. Heitä pelättäisiin, kuten Nelson 
Mandelaa, Aung San Suu Kyita tai Anders Breivikiä, jonka hulluksi to- 
teamisen prosessi on kesken. Myös siinä päätetään, annetaanko syytetylle 
poliittista valtaa vai ei. Mikäli Pussy Riotin bimbotytöt havaitaan venäläi- 
sissä tutkimuksissa täyttä ymmärrystä vailla oleviksi ja siten vapautetaan, 
he voivat itkeä saavillisen saunavettä, sillä sen jälkeen kukaan ei ota heitä 
todesta. 

Entä millainen Pussy Riotin asema olisi ”vapaissa läntisissä demokrati- 
oissa”? Lännessä heitä ei voitaisi tuomita mistään, sillä feministithän ovat 
per definitionem ja sui generis aina oikeassa. Toisaalta myös vapaassa län- 

nessä vastaavat performanssit tuomitaan piilevästi merkityksettömiksi. Lo- 
giikka toimii päinvastoin: ne tehdään yleisön silmissä legitiimeiksi. Ajatel- 
laanpa virallistettua feminismiä. 

Feministiksi julistetaan ja naistutkimusyksiköihin suljetaan tietyt hen- 
kilöt juuri siksi, että siten heidät leimataan syyntakeettomiksi ja laillisella 
tavalla kaikkien sääntöjen ja ohjeiden mukaisesti hulluiksi. Sitten kaikki 
ajattelevat: ”Ahaa, hehän ovat noita femakkoyhdistyksen hörhöjä, joten so- 
romnoo.” 

Sama pätee myös homoseksuaalisuuteen. Mietitäänpä, miksi homosek- 
suaalisuuden pitäminen terveenä ja normaalina saattaa olla jopa vahingol- 
lisempaa kuin homoseksuaalisuuden pitäminen sairautena ja epänormaa- 
lina. 

Kun homoseksuaalisuus on tervettä, kaikki ajattelevat, että ”ahaa, Juk- 
ka Hankamäen yhteiskuntakriittisyys selittyy sillä, että kyseinen henkilö 
on homo. Ja juuri siksi, että hän on homo, mitään, mitä hän sanoo, ei tar- 
vitse ottaa todesta, ei millään alueella.” 

Jos taas olisi pienikin mahdollisuus, että homoseksuaalisuudesta voisi 
ihmeparantua heteroksi, olisi myös mahdollisuus, että ”siinä onkin Suomen 
tuleva presidentti, pääministeri, valtionsyyttäjä, Perusuomalaisen puolu- 
een puheenjohtaja tai jokin muu jehu, joten tämä tyyppi pitää laittaa mie- 
leen ja esitellä hänet Suomen Kuvalehdessä, Helsingin Sanomissa ja Yleis- 
radion prime time -lähetyksessä.” 

Mutta kun homoseksuaalisuus on naturalisoitu, tai miksikä sitä nyt sa- 
notaankin — neutralisoitu? — ihminen on julistettu kaiken todesta otetta- 
vuuden tuolle puolen: määritelty turvallisella ja terveyspoliittisesti korrek- 
tilla tavalla hulluksi, aivan niin kuin feministikin, henkilö, jota ei tarvitse 
ottaa vakavasti. Tällä tavoin myös normaaliksi julistaminen voi olla yhtä 
haitallista kuin hulluksi tuomitseminenkin. 

Vain jos lähtökohtaisesti ”rationaaliseksi” määritelty ihminen sanoo jo- 
takin sopimatonta, hänet otetaan todesta ja tuomiot jäävät voimaan. Sen 
taas voi tehdä vain keskivertoheteromies, siis ihminen, joka muutenkin 
otetaan vakavasti tässä keskiluokkaiseen heteroseksuaaliseen arvo- ja 
symboliuniversumiin perustuvassa kulttuurissa. 

Sananvapaudella on nykyisin ahdasta. Puuttuu elintilaa kuin Tomin 
miehen kalsareista. 

Koska Wikileaksin perustaja Julian Assange on tietääkseni edellä tar- 
koittamani keskivertoheteromies, kunniallinen kansalainen, joka tekee hy- 
vää repiessään auki valtiosalaisuuksien salusiineja ja jota vanha äitinsä- 
kin puolustaa, juuri siksi hän on kaulaansa myöten pulassa.130 Häntä on 
vaikea vapauttaa tuomitsemalla hänet hulluksi. Hänet ja Wikileaksin pal- 
jastukset on pakko ottaa vakavasti. 

Erkko Lyytinen taas saanee mustalle Mannerheim-produktiolleen ym- 
märrystä ja todennäköisesti myös palkintoja juuri siksi, että se voidaan /o- 
keroida taiteeksi, ilmiöksi, joka on hallinnassa ja jolla ei tarvitse olla poliit- 

tista merkitystä eikä tekemistä historiallisen totuuden kanssa. Näin on lo- 
pultakin saatu Suomeen oikea Manne Rheim. 

Aikaa myöten Marskille saataneen myös oikea patsas nykyisen kaakki- 
patsaan tilalle, jonka veisti Aimo Tukiainen (avustus, josta jokainen polii- 
tikko olisi luullakseni onnellinen). 

Vasta sitten, kun jalustalle korotettu kenukka on turmeltu Paasikiven, 
Waltarin ja Kekkosen jo osakseen saamalla postmodernilla installaatiolla, 
on kokonaiskuva täydellinen. 


Tiistaina 21. elokuuta 2012 
LOPETETAANKO POLIISI KOKONAAN? 


Viime viikonloppuna poliisi piti Helsingin puistoissa viinaratsioita kurmot- 
taen koulun alkamista juhlimaan kokoontuneita teinejä. Palatessani Olym- 
piastadionilta lauantaina kuljin noin 200 miljoonaa maksaneen kulttuuri- 
ja taidepalatsin ohitse ja havaitsin, että kullannuppumme ja tulevaisuu- 
dentoivomme nuoret joutuivat kaatamaan pussikaljansa Musiikkitalon 
nurmikolle poliisien ja sairaanhoitajien ystävällisestä kehoituksesta. Li- 
säksi poliisilta lähtee ilmoitus kotiin ja sosiaaliviranomaisille. 

On kuitenkin kysyttävä, mitä tämä auttaa. Suurelle osalle nuorista äiti 
on ostanut viinat samalla kuin itselleenkin, ja juoppoperheissä pahastu- 
taan ja loukkaannutaan arvokkaan alkoholin epäkunnioittavasta kohtelus- 
ta! Vain sivistyneistö osaa käsitellä viinaa. 

Monet juopponuoret, joita on yhteiskunnallisen luokkajaon revettyä 1/3 
kaikista nuorista, ovat päässeet alkoholin makuun jo äidinmaidossa. Ehkä 
myös poliiseja harmittaa henkilökohtaisesti se, että he joutuvat opetta- 
maan nuorille tällaista. Poliisi on heidän isänsä ja haalareihin pukeutunut 
terveystäti äitinsä. 

Kun arviolta noin 14-vuotias teini pakotetaan häväistyksenomaisesti ja 
nöyryyttäen kaatamaan arvokkaat hankintansa maahan, hän vannoo 
nyrkki taskussa, että ”kun kasvan isoksi, varmasti juon: juon Saimaallisen 
puhdasta viinaa!” 

Suomalaisten juoppous syntyy kielletyn hedelmän houkutuksesta. Kiel- 
tojen kulttuuri on psykologisesti arvioiden huonoa politiikkaa. 

On mahdollista, että käskemällä nuoria juomaan viinaa he joisivat vä- 
hemmän, sillä ihminen osoittaa vapautensa valitsemalla itse ja tekemällä 
toisin. Vapaus taas on happi, jota ihminen hengittää ja jonka kautta ihmi- 
nen luo itsensä. Se ei ole vain murrosikäisen vaan ihmisyyden olemus. 

On mahdollista, että ihmiset rikkoisivat lakeja aivan yhtä vähän tai pal- 
jon kuin nykyisinkin, vaikka poliisi lopetettaisiin kokonaan. Liikenteessä 
törttöiltäisiin entiseen tapaan mutta ei enempää, koska ulkoisen kontrollin 
puute synnyttää ihmisissä omaehtoista ja sisäistä kontrollia. Hullut taas 

kaahaisivat kuten ennenkin, sillä he eivät välitä myöskään nykyisestä 
kontrollista. 

Vireillä oleva Liikkuvan poliisin lakkautus ei ehkä vaikuttaisi mihin- 
kään mitään.!31! Samoin voitaisiin lopettaa paikallispoliisi. Ihmisethän te- 
kevät rikoksia joka tapauksessa, ja suuri osa tehdään sosiaalisen pakon 
vuoksi. Esimerkiksi omaisuusrikoksiin kannustaa köyhyys, joten rikosten 
vähentämiseksi pitää vähentää köyhyyttä eikä lisätä valvontaa. 

Raiskaukset taas syntyvät sekä syyllisten että uhrien yhteisestä into- 
himosta, jota toinen myöhemmin jostakin syystä katuu. Ja ylinopeutta ih- 
miset ajavat suorilla ja aurinkoisilla teillä, koska BMW, Audi ja Volvo vie- 
vät, kaasupolkimen alla ei ole tallaa ja edellä ajavat ovat surkean hitaita. 

Ehkä myös tuomiot voitaisiin jättää lukematta, sillä tilastollisesti yh- 
teiskunnassa esiintyy aina jonkin verran rikollisuutta, tuomioiden ennal- 
taehkäisevä vaikutus on vähäinen, eikä vankilakaan ketään paranna. 

Juoppo on vailla täyttä ymmärrystä ja ajaa kännissä siksi. Raiskaaja on 
intohimojensa orja. Ja näpistelijä hankkii vain leipänsä. Heitä pitää sääliä 
eikä tuomita. 

Tosiasiassa poliisin lakkauttaminen on mahdotonta, sillä poliisi piilee 
meissä jokaisessa. Koska jokainen suomalainen on luonteeltaan poliisi, po- 
liisi on ja pysyy. 


Keskiviikkona 22. elokuuta 2012 


MOKUTETTUA OPISKELIJA-ASUNTOPOLITIIKKAA 


Opiskelijoiden asuntotilanne on joka vuosi entistäkin synkempi johtuen 
ulkomailta tulvivien opiskelijoiden paisuvasta määrästä. Monet suomalai- 
set opiskelijat joutuvat jonottamaan asuntoa vuosia, ja kadulla sekä toisten 
nurkissa asuminen on pysyvää. 

Helsingin Sanomat kertoi juuri, että Jätkäsaareen ja Kalasatamaan 
valmistuu uusia Helsingin Opiskelija-asuntosäätiön taloja, joihin saadaan 
paikat noin puolelle tuhannelle opiskelijalle.132? Asunnot on kuitenkin pilat- 
tu yhteiskeittiöillä, joita käyttää kymmenkunta asukasta. Vain kylpyhuo- 
neet on rakennettu asuntoihin yksityisiksi. 

Onkin kysyttävä, minkä vuoksi rakennetaan tätä ”yhteisöllisyyttä”, eli 
opiskelijoita pakotetaan sosiaalisuuteen, vaikka kukaan ei sitä halua! Mik- 
si opiskelijoille ei rakenneta samanlaisia kunnon asuntoja kuin muillekin 
ihmisille? Minkä vuoksi opiskelijoiden pitäisi kärsiä ”yhteiskeittiöistä”, 
kun kukaan (edes samanikäinen) vertaisasemassa oleva ei-opiskelija ei sel- 
laiseen suostuisi? 

Kustannussäästö yhteiskeittiöistä on mitätön, kun jääkaapit ja kylpy- 
huoneet kuitenkin rakennetaan jokaiseen soluasuntoon. Taitavat olla Hoa- 
sin arkkitehdit ja tilaajat näitä 60- ja 70-luvun kommunisteja, sosialisteja 

ja vihreitä, joilla on jokin persoonallisuushäiriöistä johtuva sisäinen pakko 
rakennuttaa jokaiseen asumismuotoon ”sosiaalisuutta”, vaikka kukaan ei 
sitä kaipaa myöskään tavallisissa kerros- ja rivitaloissa. 

Mokuttajia he joka tapauksessa ovat, sillä he rakentavat monikulttuuri- 
suutta ihan betonista ja pakottavat ihmiset tilallisilla ratkaisuilla yhteen. 
Lopulta myös suomalaisten on haisteltava afrikkalaisten maahanmuuttaji- 
en suitsukkeita ja jauhettava halal-lihaa siellä somalialaisen sosialismin 
vertauskuvassa, yhteiskeittiössä, jossa rähjäisyyttä riittää kuin arabialai- 
sella torilla. 

Siinä menivät taas kalliit rakentamiskustannukset hukkaan. Tulevai- 
suudessa jouduttaneen asentamaan omat keittiöt vesijohtoineen ja viemä- 
reineen, jotka vedetään sieltä kylppärin puolelta. Ja hintaa tulee. 

Helsingin Sanomien jutusta puuttui taaskin maahanmuuttokriittinen 
näkökulma kokonaan. Lehden mukaan jo kolmannes kaikista Hoasin 
asunnonhakijoista on ulkomaalaisia! He siis hyödyntävät Suomen valtion 
tuella rakennettua asuntokantaa samalla kun suomalaiset opiskelijat jou- 
tuvat hakeutumaan kalliisiin markkinavuokraisiin asuntoihin. Ulkomaa- 
laisten suuri osuus kaikista hakijoista voi selittyä myös siten, että kaikki 
ulkomaalaiset eivät ole opiskelijoita vaan ”opiskelijoita”. Jos taas kolman- 
nes hakijoista on todellakin oikeita opiskelijoita, heitä on siinä tapauksessa 
maassamme liikaa. 

Jutun yleisökommenteista käy ilmi, että kulttuurikonfliktit eskaloituvat 
yhteiskeittiöissä. Tämä ei ole ihme, sillä ne kärjistyvät tavallisten taloyhti- 
öiden porraskäytävissä ja yleisissä tiloissakin ulkomaalaisten käyttäessä 
yhteisiä tiloja ominaan, melutessa, rymytessä, töhriessä ja ”tuulettaes- 
saan” huoneistoja rappukäytäviin. 

On myös kysyttävä, miksi suomalaisten veronmaksajien kustannuksella 
tehdään ylipäänsä yhtään asuntoa ulkomaalaisille? Suomessa on jo nyt 
kaksi kertaa enemmän ulkomaalaisia opiskelijoita kuin Suomesta on ul- 
komailla. Vaihtosuhde on vääristynyt. Suuri ongelma tämä on yliopistois- 
sa, joissa hallinto ja rehtoraatti ovat asettaneet oikein tavoitteeksi, että 
vähintään 15 prosenttia kaikista opiskelupaikoista annettaisiin lahjaksi 
ulkomaalaisille, vaikka he eivät ole millään tavalla oikeutettuja nautti- 
maan valtiorahoitteisen yliopiston eduista. 

Kaupungin parhaat vuokra-asunnot Jätkäsaaresta, Kalasatamasta ja 
muista uusista kohteista myönnetään nykyään muslimien suurperheille, 
jotka lisääntyvät vailla mitään rajaa. Heille annetaan ne kattohuoneistojen 
200 neliön luksuslukaalit, jotka on rakennettu vain siksi, että saadaan 
keskineliömäärä nostetuksi vihreiden peräämään 75:een. Suomalaisilla 
ihmisillä lasten hankintaan ei ole enää varaa sosiaalitoimen tukiessa pa- 
remmin ulkomailta tulevia kuin suomalaisia. 

Tyypillistä on, että työttömäksi joutuva suomalainen ei saa sosiaalitoi- 
melta mitään, jos hänellä on vähänkin varallisuutta, kuten autonromu, 
mutta mamut ovat yleensä vailla kaikkea varallisuutta ollessaan pakolai- 

sia. Siksi he täyttävät sosialistien laatimien toimeentulotukinormien ihan- 
teet täydellisesti, ja kunta sekä valtio antavat heille kaiken. 

Myös ylioppilaskunnat vaativat lisää ulkomaalaisia opiskelijoita Suo- 
meen, vaikka kaikki mitä heille annetaan, on suomalaisilta opiskelijoilta 
itseltään pois. Julkisilla varoilla tuetut opiskelija-asunnot pitää antaa vain 
Suomen kansalaisille! 

En vastusta tasokkaiden opiskelija-asuntojen rakentamista kaupunkien 
keskeisille paikoille. Sen sijaan kannatan sitä, sillä suomalaiset opiskelijat 
tekevät tärkeää työtä kehittäessään itseään ja suomalaista yhteiskuntaa 
toisin kuin ulkomaalaiset, jotka käyvät täällä vain hyödyntämässä maam- 
me koulutusresursseja viedäkseen ne seuraavaan kohdemaahansa. 

Suomalaista asuntopolitiikkaa pitäisi hoitaa kokonaisuutena paljon pa- 
remmin. Omakustannuspohjaisissa yhtiöissä, kuten Stadin asunnoilla ja 
Hoasilla keskineliövuokra on vain 10 euron luokkaa ja hintahuiputkin ovat 
16 euroa neliöltä. Markkinavuokriin vertaamalla havaitaan, miten häikäi- 
lemätöntä bisnestä yksityiset vuokra-asuntokeinottelijat tekevät, kun 
vuokrien hintasääntelyä ei ole palautettu lakiin. 


Perjantaina 24. elokuuta 2012 


HIMASEN AHNEUS JA RÖYHKEYS 
ENNENKUULUMATONTA 


Talouselämä-lehti otsikoi, että valtioneuvoston kanslia tilasi 700 000 euroa 
maksavan ”Kestävän kasvun malli” -selvityksen ilman kilpailutusta vale- 
professori Pekka Himasen yksityiseltä firmalta, Sofos Oy:ltä.133 Vaikuttaa 
kuin Talouselämässä olisi luettu blogiani, sillä mainitsin jo Himasen aiem- 
pia floppitutkimuksia arvostellessani, että nekin tilattiin ilman kilpailu- 
tusta, toisin sanoen ilman avointa hakua ja tieteen julkisuusperiaatteita 
loukaten. 

Tutkimuksia tällaiset tilausselvitykset eivät ole. Sen sijaan ne ovat po- 
liittista ideologiaa, jonka lopputulokset on päätetty jo hankkeen asettamis- 
sanoissa. Oikeassa tutkimuksessa tutkimustuloksista päätetään tutkimuk- 
sen aikana. 

Myös hankkeen henkilökunta pitää valita haettavaksi julistamisen jäl- 
keen niin, että mukaan saadaan eri mieltä olevia tutkijoita, eikä niin, että 
rahat suunnataan salassa Himaselle, joka omin toimin haalii mukaan joi- 
takin kanssaan samaa mieltä olevia kavereitaan. 

Himasen viimeksi julkaisema Kukoistuksen käsikirjoitus (2010) oli pelk- 
kä laajennus aiemmasta 37-sivuisesta läpyskästä, jonka hän tuotti Jyrki 
Kataisen johtaman tulevaisuusvaliokunnan tilauksesta.134 Raportin sivulla 
35 vaadittiin maahanmuuton lisäämistä sekä ulkomaalaisten opiskelijoi- 
den aseman parantamista. Tosiasiassa lisääntynyt maahanmuutto on vain 

vaikeuttanut opiskelijoiden asuntopulaa. Kyseisen sisäisesti ristiriitaisen 
propagandan levittämisestä Himaselle maksettiin 40 000 euroa vuonna 
2003. 

Myös myöhempi kirja oli naiivi, ja arvostelin sen kirjoituksessani ”Filo- 
sofit vallan verkoissa?” 2010. Myönteistä Himasen ja hallituksen röyhkey- 
dessä on vain se, että nyt kaikki näkevät, kuinka häikäilemätöntä kyseinen 
vispilänkauppa ja korruptio ovat olleet. 

Pekka Himanen on Jyrki Käteisen sylikoira ja nauttii ilmeisesti myös 
virkamiesfilosofien kuten kansleri Ilkka Niiniluodon ja muiden filosofian- 
professorien suojelua, koska nämä eivät puutu asiaan ja hyrisevät tyyty- 
väisinä 

On mahdollista, että Himaselle annetaan entistä enemmän rahaa vain 
siksi, että se harmittaisi minua ja koska kaikki tietävät Jukka Hankamäen 
vastustavan filosofian ja hallitusohjelman yhteen kytkemistä, yleistä epä- 
kriittisyyyttä, EU:n letkuruokintaa, Himasen harjoittamaa tendenssimäis- 
tä monikulttuuristamista ja siihen liittyvää valheellisuutta. 

Lehden mukaan Himanen on valitellut, että ”talouskriisi voi johtaa jän- 
nitteisiin ja muukalaisvihaan”.135 Mitä uutta tässä on? Saman olisi voinut 
viime vuosina sanoa kuka tahansa. Minä sanoin sen filosofin ominaisuu- 
dessa jo paljon ennen Himasta. Lukekaa kirjani. 

Johtopäätökseni ovat kylläkin täysin toisenlaiset kuin Himasen. Hima- 
nen näkee ratkaisuna sen, että Suomeen haalittaisiin entistä enemmän 
maahanmuuttajia, vaikka myös jatkuva muuttoliike on yksi globalisaation 
tuottama ongelma. Itse pidän rajoittamista järkevämpänä ja kaikkien edun 
mukaisena. Sen sijaan Himanen on hehkuttanut globaalin talousjärjestel- 
män puolesta täysin kritiikittömästi ja ylioptimistisesti, vailla minkään- 
laista taloustieteellistä ymmärrystä. 

Jos talous on vapaa, ihmiset ovat kahleissa. Jotta ihmiset olisivat vapai- 
ta, on talouden oltava kurissa ja kontrollissa. Kannatan kyllä arvo- ja sosi- 
aaliliberalismia, mutta talousliberalismi johtaa käytännössä siihen, että 
ihmisille julistetut olemusvapaudet eivät voi toteutua, kun ”vapaus rajoit- 
teista” ei voi aktualisoitua vapaiksi teoiksi köyhyyden ja tuloerojen vuoksi. 

Himanen on nyt itse syypää ”talouskriisiin”, joka ”voi johtaa jännittei- 
siin ja vihaan”. Hallituksen kannattaisi lukea Kansallisfilosofinen manifes- 
tini, jonka olen joutunut tuottamaan virattommana ja varattomana koko- 
naan itse. On ehkä syytä huomata, että kukaan tai mikään ei ole koskaan 
tukenut filosofista toimintaani mitenkään: ei ennen vuonna 1997 tapahtu- 
nutta väittelyäni eikä sen jälkeen, kirjoittaessani yhteensä nyt jo kahta- 
toista kirjaani. 

Se, joka voittaa taloudellisesti, häviää yleensä filosofisesti. Tätä menoa 
Himanen tekee voittamisen minulle suorastaan häpeällisen helpoksi. 

Olen silti sitä mieltä, että jos tiedeyhteisöllä jotakin kriittisyyttä on, sen 
pitää viheltää peli poikki ja laittaa valtion varoista jaettavat tutkimusmää- 
rärahat tieteellisten periaatteiden mukaisesti avoimeen hakuun. Rahat on 

nyt pelattu Himaselle kertomatta minulle ja muille filosofeille tällaisen 
tutkimuksen rahoitusmahdollisuuksista mitään. 

Tekesin, Suomen Akatemian ja Sitran johtajien sekä Himasen välisessä 
puliveivauksessa on rikottu tieteellisten resurssienjaon periaatteita ja to- 
dennäköisesti myös lakeja. Niin sanottuun hyvään hallintoon ei pomojen 
salakähmäisellä suostumuksella tapahtuva kassojen kääntäminen kuulu. 

Rikkomukset heijastuvat väistämättä toiminnan sisältöön, joka muodos- 
tuu puolueelliseksi. Myöskään valtioneuvoston kansliassa ei ole näköjään 
ymmärretty, että tutkimusten laatimisen ei pidä olla puolueohjelmien ti- 
laamista. 

Kyseisten rahoittajatahojen itse juristeiltaan pyytämät sisäiset etukä- 
teisselvitykset poikkeusmenettelyn käyttämiseen eivät ole luotettavia vaan 
pelkkiä verukkeita, joiden takana haisee mätä koira. Vääryys on yhtä räi- 
keää kuin Eva Biaudet'n nimittäminen vähemmistövaltuutetun virkaan 
kelpoisuusehtoja täyttämättömänä useiden pätevien ohi. 

Himasen ja Kataisen ylilyönti oli raju. Se oli entistäkin röyhkeämpi ja 
loukkaa koko vakavasti otettavaa filosofikuntaa. 

En tietenkään vastusta tukien myöntämistä filosofeille, mutta tämä oli 
ryöstö. Himaselle aiotut rahat on jäädytettävä tai perittävä takaisin valti- 
olle sekä laitettava kyseinen resurssi uuteen ja avoimeen hakuun. Kansan- 
vallan sekä vapaan ja puolueettoman tieteen nimissä on ”Kestävän kasvun 
mallia” suunnittelemaan voitava ilmoittautua avoimesti hakemusmenette- 
lyssä, johon eri tieteenharjoittajat voivat osallistua. Asiasta on tiedotettava 
etukäteen, jotta myös eduskunnassa voidaan ottaa kantaa tämän mitta- 
suhteiltaan suuren hankkeen tarpeellisuuteen. 

”Kestävä kasvu” on aihe, josta on puhuttu jo 1980-luvulta asti. Tärke- 
ämpää olisi nyt suunnata rahoitusta niihin aiheisiin, joita olen tarkastellut 
teoksissani Kansallisfilosofinen manifesti, Työttömän kuolema ja Valhe 
kaatuu. Niitä ovat globalisaation aiheuttamat vauriot, kuten pääomien 
maastapako, valtioiden välinen verokilpailu ja työvoiman pakkosiirrot, po- 
liittisten järjestelmien kyvyttömyys kontrolloida globalisaatiota, kansallis- 
valtioiden alasajo ja siihen liittyvä valtioiden köyhtyminen sekä hyvinvoin- 
tiyhteiskuntien romuttaminen, koko länsimaisen elämäntavan ja talous- 
kasvun taittuminen pysyvään ja pitkään laskuun ja Euroopan unionin se- 
kä euron romahtaminen. Esitän näistä ongelmista tulkintani ja mahdolli- 
set ratkaisuesitykseni teoksissani. 

Sen sijaan '*kestävä kasvu on abstraktio ja yläkäsite. Se on infantiili, 
konstruktivistinen ja sellaisena lapsellinen tavoite. Tämän mukaan olete- 
taan, että todellisuus ja erityisesti Suomi väistämättä ”kehittyvät”, vaikka 
taantuminen on paljon ilmeisempää. Epäfilosofisinta hankkeessa on, että 
asioiden uskotaan ”kehittyvän ja edistyvän” nimenomaan Himasen toimin- 
nan johdosta: hänen kiitäessään lentokoneen bisnesluokassa kohti köyhyy- 
denvastaista seminaaria. 

Jo hankkeen nimessä on lausuttu ideologinen ja esiteoreettinen tarkoi- 
tusperä. Onnistuessaankin ”kasvu” on sivuseuraus siitä, mikäli edellä 
mainitut ongelmat ratkaistaan tai edes hallitaan. Konkretiaa Himasen ai- 
keissa ei ole kuitenkaan ollut. 

Himasen projektissa on kyse valtion varojen väärinkäytöstä ja suun- 
taamisesta vain yhdelle Jyrki Kataisen kestosuosikille. Salassa valmiste- 
lun tavoitteena ei ole voinut olla yleinen eikä tieteen etu vaan (a) Himasen 
henkilökohtainen etu ja (b) hallituksen halu varmistaa, että ostettavat tu- 
lokset olisivat hallituksen toivomia, toisin sanoen: että niillä voitaisiin mei- 
kata epäonnistunut Eurooppa-politiikka siedettäväksi. Tätä sanotaan kor- 
ruptioksi. 

Surkuhupaisaa on, että nämä konnat eivät ymmärrä edes hävetä. Näyt- 
tävät luottavan siihen, että asia kelluu julkisuudessa viikonlopun yli ja sen 
jälkeen unohtuu vailla seurauksia. Ja tärkeintä on, että ryöstösaalis jää 
haltuun. 

Jos asiaa ei avata ja korjata, asia on Keskusrikospoliisille tehtävän tut- 
kintapyynnön paikka. Ja olen tosissani. Lisäksi pyydän kohteliaimmin op- 
positiota tekemään asiasta kysymyksen hallitukselle. 


Lauantaina 25. elokuuta 2012 
ANDERS BREIVIK SAI MITÄ HALUSI 


Oslon käräjäoikeus tuomitsi Norjan terrori-iskun tekijän, Anders Breivi- 
kin, eilen 21 vuoden vankeusrangaistukseen pitäen syytettyä syyntakeelli- 
sena.136 Siten oikeus tarjosi Breivikille iloelämyksen. Koomista on, että 
syyttäjä oli hakenut Breivikille pelkkää pakkohoitotuomiota, kun taas 
Breivik toivoi tuomitsemista täysissä järjissä olevana. 

Asiassa on sairas logiikkansa, sillä pakkohoitoon tuomitseminen olisi 
leimannut Breivikin julkisessa sanassa hulluksi, jota ei pidä ottaa vaka- 
vasti. Breivikin toiveita täyttäessään oikeus tavallaan vahvisti syytetyn 
jokseenkin järjissään olevaksi. Siten se legitimoi hänen mielipiteensä ”to- 
desta otettaviksi”. 

Hulluja on yleensäkin kahdenlaisia: hauskoja hulluja ja vaarallisia hul- 
luja. Breivik lienee jälkimmäistä lajia, vaikka hymy kareilikin hänen huu- 
lillaan tuomiota julistettaessa. 

On vaikea sanoa, miksi tuomioistuin päätyi pitämään Breivikia vaka- 
vasti otettavana. Oliko syytetty järjissään ja syyntakeellinen objektiivises- 
ti? Vai oliko tuomiossa mukana poliittista harkintaa, jonka kautta halu- 
taan ennakolta eliminoida sellaista mahdollisuutta, että tuomio ohjaisi jat- 
kossa uusiin terroritekohin, joista vapautusta haetaan viittaamalla mie- 
lenhäiriöön, hulluuteen tai syyntakeettomuuteen. 

Hulluus on suuri filosofinen kysymys, ja sitä ovat modernina aikana 
tutkineet monet yhteiskuntatieteilijät Foucault'sta alkaen. Pitäisiköhän 
ydinsodalla uhkaajatkin tuomita jo ajoissa elinkautiseen tai pakkohoitoon, 
kun jälkikäteen se saattaa olla mahdotonta? Nyt monet heistä kulkevat 
vapaalla jalalla, ilmeisen syyntakeettomina mutta hulluiksi julistamatto- 
mina. 


Sunnuntaina 26. elokuuta 2012 
KENESTÄ VIIMEINEN KUUSSA KÄYNYT IHMINEN? 


Kaikki tietävät, kuka oli ensimmäinen kuun pinnalla tepastellut ihminen. 
Neil Armstrong pakeni julkisuutta, kunnes hän ikään kuin heräsi henkiin 
menehtyessään eilen 82-vuotiaana.137 

Mutta kenestä tulee viimeinen elossa oleva kuun pinnalla käynyt ast- 
ronautti? Jos kuumatkailua ei käynnistetä uudestaan muutaman vuosi- 
kymmenen sisällä, ihmisen lentelystä vierailla taivaankappaleilla tulee 
vain historian kultakehyksiin kirjoitettu luku. 

Ennätysten lyöminenkin on avaruusmatkailussa vaikeampaa kuin ur- 
heilussa. Planeettoja on harvassa, eikä ihmisen elinikä tahdo riittää perille 
asti. 

Mars-matkailu on sitä paitsi tieteellisesti turhanpäiväistä. Planeetan 
runsaan painovoiman vuoksi sieltä ei pääse pois, vaikka perille onnistuisi 
pääsemäänkin, joten matkasta tulisi yksisuuntainen. Joku elinkautisvanki 
sinne voisi lähteä, mutta avaruustutkimus hyötyisi enemmän vaikkapa te- 
leskooppien rakentelusta. 

Avaruuden liikkeiden mittaileminen on saattanut vaakalaudalle, paitsi 
newtonilaisen fysiikan, myös suhteellisuusteorian ja teorian alkuräjähdyk- 
sestä. Hubble-teleskoopilla saadut tarkat mittaukset kun osoittavat, että 
avaruus laajenee kiihtyvästi eikä hidastuvasti, kuten on oletettu. Niinpä 
teorioita on näiden poikkeamien vaikutuksesta jouduttu täydentämään 
ajatuksilla pimeästä energiasta ja mystisestä materiasta, jonka olemusta ei 
tunneta, mutta joka täytyy edellyttää teorioiden pelastamiseksi. 

Ihmisen lähettäminen avaruuteen ei ole enää oikein muodikasta. Alun 
perinkin sillä oli lähinnä poliittista ja ihmiskunnan itsetuntoa kohottavaa 
merkitystä. Usein sanotaan, että kuumatkailun tuloksena ihmiskunta löysi 
Maan käsittäessään tämän planeetan pysyväksi kodikseen. 

Tulevaisuudessa, jolloin hävittäjäkoneet ovat miehittämättömiä ja vaa- 
rallisimmat aseet pieniä lennokkeja, ei liene tarpeen lähettää ihmistä puu- 
ta korkeammalle. Ja kaiken yläpuolella on kysymys, miksi ihmiset yrittä- 
vät yhteyttä avaruuteen, kun he eivät halua yhteyttä edes naapureihinsa. 

Sitä paitsi viisaana pidetty Stephen Hawking neuvoi olemaan etsimättä 
elämää avaruudesta.138 Jos luonnon lait ovat samanlaisia kaikkialla, tähti- 

en tuolta puolen tuskin löytyy ainakaan sen vähemmän ahnetta porukkaa 
kuin kulmakuntasi kiinteistövälitystoimistosta. 

Itse luulen, että avaruusmatkailun ajat ovat ohi. Ellei sitten joku keksi 
heitellä suurrikkaita, porvareita ja pankkiireita tuohon lähiavaruuden 
painottomaan tilaan ihan vain kokemaan, miltä vapaa pudotus tuntuu. 
Laskuvarjolla ei välttämättä uskalla yrittää, kun maa tulee vastaan kuin 
konkurssi euroaluetta. 

Hatunnosto kuussa kävelleille! On sankaruutta lentää taskulaskimella 
ja foliopaperilla kuuhun. Eipä taitaisi nykytekniikalla ja -tietokoneilla 
enää onnistua. Niin altista häiriöille se tuntuu olevan. 


Maanantaina 27. elokuuta 2012 
KAIVOSOMAISUUDEN RYÖSTÖ 


Yleisradion MOT-ohjelma teki ansiokasta journalismia ohjelmassaan ”Hul- 
lut päivät kaivoksilla”. Ohjelman mukaan Suomi myy maaperänsä rikkau- 
det halvalla, ja ulkomaisia yhtiöitä tonkii Suomen malmivarannoilla peräti 
40.139 

Ongelmana eivät ole vain maanomistajille maksettavat mitättömän pie- 
net korvaukset. Kaivoslain määrittelemä hyvitys on ainoastaan 0,15 pro- 
senttia vuoden aikana louhitun ja hyödynnetyn metallimalmin kaivosmi- 
neraalien lasketusta arvosta. 

Pääongelma on periaatteellinen. Suomen maaperässä olevien rikkauksi- 
en ryöstö on nykyajan imperialismia ja siirtomaapolitiikkaa: globalisaation 
hedelmiä ja EU:n syntejä. Kaivostoiminta ajautuu ulkomaiseen omistuk- 
seen, ja voittot valuvat maasta ulos. 

Mitä Suomessa onkaan jäljellä, kun yrityksemmekin on jo myyty suu- 
reksi osaksi ulkomaille? No tietysti kaivokset ja pohjavedet! Tällä hallitus- 
kaudella nekin on näköjään päätetty myydä lainalaskujen leikkaamiseksi 
ja muiden maiden ruokkimiseksi. 

Naurettava kaivoslakimme määrittelee myös pakkolunastettavista alu- 
eista mitättömän pienen korvauksen. Kaivaa saa kaikkialla paitsi hauta- 
usmaalla. Kunnat voivat jonkin verran jarruttaa asioita kunnallislain no- 
jalla, mutta nykymenolla Suomessa menestyy vain ruumisarkkuteollisuus. 

Kovat otteet olisivat paikallaan. Maaperässä olevien luonnonrikkauksi- 
en, vesistöjen, metsien ja muiden strategisesti tärkeiden alueiden omistus 
olisi määriteltävä vain kotimaisten toimijoiden pelikentäksi. 

Näin on tehty monessa muussakin maassa, esimerkiksi Norjassa ja Es- 
panjassa, josta ulkomaalaisten on hyvin vaikea ostaa jopa tavallista raken- 
tamismaata. Asunto-osakkeen saa halvalla kyllä. 

Ehkä Suomen hallituksen kannattaisikin vaatia takauksiensa vakuu- 
deksi nimenomaan ulkomailla olevia kiinteistöjä eikä pelkkiä arvopaperei- 

ta tai niiden johdannaisia. Mutta koettakaapa saada portugalilaiset, espan- 
jalaiset ja kreikkalaiset luopumaan kiinteästä maaomaisuudestaan! 


Tiistaina 28. elokuuta 2012 
LG: KODINKONE LGBT-OIKEUKSIEN EDISTÄMISEEN 


Nuorisoidoli Lady Gaga konsertoi eilen Helsingissä. Madonnan tavoin 
hänkin on tullut tunnetuksi tavastaan edistää lesbo-, gay-, bi- ja transväen 
asioita maailmalla liikkuessaan. Toisella tavalla sanottuna hän hyödyntää 
lauluissaan homokulttuurin ilmiöitä ja ikoneja. 

Vitsikästä on, että islamilaisessa Indonesiassa hänet leimattiin paholai- 
sen lähettilääksi, minkä johdosta tähti perui keikkansa.140 Pelottelu oli 
vahvaa, muttei kovin toimivaa. 

En tarkoita, että pitäisin tai en pitäisi LG:n musiikista, mutta poliitti- 
sesti kiinnostavaa on, miten islam näytti taas kyntensä ilman länsimaail- 
man suurta vastarintaa. Kiintoisaa on sekin, että lännessä muutamat pe- 
ruvat esiintymisiään omasta aloitteestaan, ilman poliittisen vallan uhka- 
uksia, ja siitä mesotaan julkisuudessa aivan niin kuin Madonnan peruessa 
esiintymisensä Venäjällä. 

Mutta muslimimaiden esittäessä selviä uhkauksia, artistit eivät peru 
keikkojaan vapaaehtoisesti vaan uhattuina ja pakon edessä. Ja tätä sen 
enempää esiintyjät kuin mediakaan eivät paheksu vaan vetäytyvät kuin 
hiiret koloihinsa. Taas selvä näyttö islamin pelosta ja palvonnasta. 


Lauantaina 8. syyskuuta 2012 
NOKIAN LIUKUMÄKI ON MUOTI-ILMIÖ - ONNEKSI 


Taisi olla Kari Hotakaisen käsikirjoittama sketsi television Tummien ve- 
sien tulkit” -sarjassa, jossa muuan perusjamppa ihmetteli suuren matka- 
puhelinfirman romahduksen jälkeen: ”En olisi uskonut, että ihmiset niin 
vain lopettavat sen matkapuhelimeen puhumisen.” 

Nokialle on nyt käynyt vähän noin. Kuluttajat ovat hylkäämässä sen 
tuotteet. Sijoittajat puolestaan ovat kääntäneet selkänsä osakkeelle. 

Bisneksen alalla hyvyys ja pahuus, oikeus ja vääryys sekä hyöty ja hait- 
ta mitataan sen mukaan, mitä taloudellisia seurauksia ilmiöllä on. Näin 
mitataan myös johtajien puheiden arvo. 

Nokia julkisti viime viikolla uudet huippuluurinsa,!!! ja Applen iPhone 
5 tulee ensi viikolla. Nokia antoi odottaa uusilta kapuloiltaan paljon, suo- 
rastaan liikaa. Näin katettiin tie pettymyksille. Osakkeen kurssi vajosi 
Saiturinpörssin hintatasolle, kun Lumioita tuotiin tupaan. 

Nokiassa on tiedostettu, että kuluttajille on loppujen lopuksi samante- 
kevää, mikä käyttöjärjestelmä puhelimissa on, kunhan ne toimivat hyvin 
ja ovat kaikin puolin edustavia ja mukavia käyttää.!!? Juuri siksi yhtiön 
sitoutuminen Windowsiin vaikuttaa ristiriitaiselta. 

Ihmiset eivät piittaa niinkään teknisistä pikkuparannuksista kuin toi- 
mivasta kokonaisuudesta. Tämä selittää Applen menestyksen, joka on ollut 
ihmeellistä verrattuna siihen, että laite on huippukallis. Kassakoneen kili- 
nä on neroutta, sillä ulkoisesti melko samannäköisissä kuorissa myydään 
vain paremmalla kontrastilla varustettu kamera ja uusi käyttöjärjestelmä- 
päivitys. 

Kuluttajat arvostavat Applen tietokoneiden, puhelimien ja muiden lait- 
teiden saumatonta yhteensopivuutta, kun taas Windows vasta tuo yhteen- 
sopivuutta markkinoille. Monet maksavat mielellään enemmän valmiista 
kuin odotettavissa olevasta tuotteesta. 

Nokian tunnetuin moka puolestaan on kytkeytyminen Windowsiin. Mo- 
net pitävät Windowsia pakkopullana tietokoneista saamiensa kokemusten 
perusteella. Microsoftin tuotteet on koettu pakko-ostoksiksi, sillä Window- 
sista ja Office-ohjelmistosta on tullut sosiaalisia välttämättömyyksiä, joita 
tarvitaan sekä kotona että toimistoissa. Siksi monetkaan kuluttajat eivät 
halua suostua tähän kiskontaan povitaskupuolella. Apple taas on valittu 
”vapaaehtoisesti”, sillä tietokoneiden maailmassa se on hallinnut markki- 
navähemmistöä ja koettu haastajaksi. 

Nokian uudet kapulat ovat lisäksi hintaansa nähden lelumaisia. Niiden 
värilliset kuoret eivät näytä tarpeeksi arvokkailta. Ne eivät ole ”aitoja Ap- 
pleja”. 

Nokioissa oleva Windows 8 koetaan kulmikkaaksi symbolien teräväreu- 
naisten ja paljon tilaa vievien neliöiden vuoksi. Entistä suurempien näyttö- 
jen pinta-alaa tuhlaantuu tähän, ja muotoilua kehuukin lähinnä yhtiön de- 
sign-pomona toimiva Marko Ahtisaari.143 

Uusien luurien langaton latauskaan ei säästä kuin johtimen kytkemisen 
vaivan, sillä laite on asetettava joka tapauksessa latauslaitteen päälle. Vit- 
sikästä on, että kehuja ulkopuolisilta on saanut lähinnä harmaa värivaih- 
toehto. 

Sen sijaan kuluttajat ovat kiittäneet puhelinta, jonka Nokia jätti julkis- 
tamatta Microsoft-kytkentänsä vuoksi.144 ”Laudassa” oli Nokian oma Mee- 
Go-käyttöjärjestelmä, joka kuoli Windowsin alle, mutta fyysinen gwerty- 
näppäimistö olisi vastannut käyttäjien toiveita. 

Androidille suunnitellut laitteet puolestaan kiipeävät Nokian ja Applen 
ohi käyttöjärjestelmän avoimen lähdekoodin vuoksi. Esimerkiksi HTC:n ja 
Huawein edulliset älypuhelimet ovat käyttökelpoisia nekin vaikka eivät 
maksakaan kuin hieman toista sataa. Myös tietokoneiden maailmassa tu- 
levaisuus lienee avoimen lähdekoodin käyttöjärjestelmien ja ohjelmien. 

On monta syytä siihen, miksi Nokian parhaat päivät on nähty. Yhtiö ha- 
luaisi niin sanotuksi ”missä”-yhtiöksi, joka valmistaa reaaliaikaista tavoi- 

tettavuutta helpottavia laitteita.1!5 Ideana on kytkeä entistä tiiviimmin 
yhteen Googlen, Facebookin, Messengerin, videokeskustelujen ja muun so- 
siaalisen median palvelut. Näin haluttaneen vastata kysymykseen, ”missä 
muruseni on”. Mutta nyt näyttää siltä, että ennen pitkää Nokian pahim- 
mat kilpailijat kysyvät, missä Nokia on matkaviestinmarkkinoilta eikä yh- 
tiön sisälläkään tiedetä, missä firma oikein seilaa. 

Strategian vaihto on Nokialle varmasti paikallaan, mutta epäilen, onko 
”missä”-yhtiöksi hakeutumiseen liittyvä ”palvelumallien” myyminen oikea 
ratkaisu. Monetkaan kuluttajat eivät halua puhelimeensa kaikkea. 

Nykyisin ylellisyydeksi koetaan myös yksityisyys, kun taas jatkuva ta- 
voitettavissa oleminen on rasite. Matkapuhelinalalla koettavat nousut ja 
laskut ovat pitkälti muoti-ilmiöitä. Applen puhelin pitää olla, koska muil- 
lakin on. Sen kautta ilmaistaan, että onpa ollut laittaa 700 euroa pelkkään 
puhelinluuriin. 

Muoti-ilmiömäisyyteen liittyy myös se, että Nokian taantuma on kään- 
nettävissä. Sanoihan jo Jean Baudrillardkin, että postmodernissa yhteis- 
kunnassa aliarvostetukin merkit voivat tulla uudelleen muotiin. Näin on 
käynyt esimerkiksi Puman urheilutekstiileille. Pelkkä tasapaksu brändäys 
ei kuitenkaan riitä, vaan tarvitaan joko esteettinen ”vau”-elämys tai suuri 
tekninen innovaatio, joka tuo selvää lisäarvoa kuluttajille. 

Myös Nokian laitteista on varmasti muuhunkin kuin kännykänheittoki- 
san välineeksi.1t6 Tämä lisäominaisuus on tosin kaikissa laitteissa, vaikka 
sitä ei ole huomattu markkinoida. 


Sunnuntaina 9. syyskuuta 2012 
MIKSI ”PUHDISTUKSESTA” PUHUTAAN? 


Suomeen sopii vain yksi menestyskirjailija kerrallaan. Tällä hetkellä hä- 
nen nimensä on Sofi Oksanen. 

Viro-kvartetin kolmas osa Kun kyyhkyset katosivat julkaisiin elokuun 
lopulla, 147 ja Puhdistus-teoksen!*8 elokuvaversio ilmestyi teattereihin viime 
perjantaina. Puhdistusta onkin ehditty sovittaa jos johonkin muotoon; sii- 
voustarvikkeita teoksen nimellä ei liene vielä ehditty markkinoida. 

Myös uusinta teosta on myyty kirjakaupoista rekkalavoittain. Se, että 
varsinkin Puhdistusta on palkittu ja hehkutettu jokaisella foorumilla, on 
tietyt syynsä. 

Puhdistuksen kautta on puhuttu alitajuisesti naisena olemisesta ja suo- 
malaisten ihmisten sokeasta pisteestä, toisin sanoen siitä, millainen olisi 
ollut tämän kansakunnan kohtalo, jos rintamalinjat talvi- ja jatkosodassa 
olisivat pettäneet. 

Molemmat puheenaiheet puhuttavat. Suomalaiset lukevat Oksasen Vi- 
ro-kirjoista omaa vaihtoehtohistoriaansa. 

Väinö Linnan Tuntematon sotilas oli eräänlainen defension muoto, ku- 
vaus siitä, mitä puolustussodissa voitettiin. Sen sijaan Sofi Oksasen Viro- 
kirjat antavat näyttöjä siitä, mitä tapahtuu, kun tiedostamaton murtautuu 
ihmisten tietoisuuteen, kommunismi keskelle kirkasta arkipäivää. Siinä 
sitä riittää jynssäämistä ja pois hinkkaamista. 

Kirjallisuuden puheenaiheet voisivat olla ajankohtaisempiakin. Nyky- 
Suomessahan ongelma on, että kapitalismi on tunkeutunut keskelle ihmis- 
ten arkielämää. 

Otaksunkin, että Viro-kirjojen lukijat siirtävät omassa elämässään ko- 
kemiaan uhkia toisen maailmansodan aikaan, jossa niitä on psyykkisesti 
helpompi käsitellä, kun ajatusmalli viholliskuvineen on jo luotu. Oksasen 
teosten hurja suosio voi selittyä myös näin. 

Omasta mielestäni hienoimpia sukulaiskansaan liittyviä kuvauksia tar- 
josi jo Emil Tode (oikealta nimeltään Tönu ÖOnnepalu) teoksessaan Piiririik 
(suom. Enkelten siemen, 1993), jossa kuvataan ”halkopinon takaa” tulleen 
virolaismiehen elämää Länsi-Euroopassa.!!9 

Kirja on upeasti hengittävää, vapautunutta kieltä, joka kuvastaa parin 
vuosikymmenen takaista aikaa. Mutta tämän teoksen päähenkilöt ovatkin 
miehiä, joten se ei luonnollisestikaan kiinnostanut feminististä julkista sa- 
naa ja profeministisiä kriitikoita yhtä paljon. 

Sofi Oksanen on nuoresta iästään huolimatta saavuttanut lähes kaikki 
ulottuvilla olevat kirjallisuuspalkinnot Nobelia lukuun ottamatta. Monen 
ansioituneen kirjailijan on täytynyt tehdä kokonainen elämäntyö yhdenkin 
tunnustuksen eteen. 

En tarkoita arvostella Oksasta, mutta kirjallisuuskritiikin ja kulttuu- 
rielämän yksipuolisuus on ollut silmiinpistävää. Suorasuitsutuksen yh- 
teiskunta- ja psykodynaamisia motiiveja tai mekanismeja ei ole vaivaudut- 
tu pohtimaan. 

Arvostan toki Oksasen tapaa hankkia haltuunsa Aleksandr Solzenitsy- 
nin Vankileirien saariston julkaisuoikeudet ja tuottaa teoksesta uudelleen- 
julkaisu oman kustantamonsa kautta. Hänellä on siis missio. 

Aiemmin kustantajat hankkivat rahaa tehdäkseen kirjoja — nykyaikana 
kustantajat tekevät kirjoja hankkiakseen rahaa. Myönteistä menestyskir- 
jailijassa on hänen kustantajia kohtaan osoittamansa omapäisyys. Perin- 
teisesti suurimman osan kirjan voitoista on kahmaissut kustantajien omis- 
tama kirjakauppaporras tai kustannusporras, kun taas vähiten on jäänyt 
kirjailijoille itselleen. 

Yhden kirjailijan yksipuolinen jalustalle nosto osoittaa kuitenkin, että 
kansakunnan kaapin päällä on vielä tilaa. 

Lauantaina 15. syyskuuta 2012 
MUSLIMIT JA DIALOGISUUS 


Julkaisin vuonna 2003 teoksen nimeltä Dialoginen filosofia — Teoria, meto- 
di ja politiikka. Toimitin siitä vielä 2008 ajantasaistetun laitoksen. Käsitte- 
lin kirjassani erilaisten kulttuurien kohtaamista, ja nykyään teos kuuluu 
Helsingin yliopiston kurssikirjoihin, eli kiitos vain ja olkaa hyvä. 

Tänään muslimimaailma kuohuu sinänsä mitättömän YouTube-videon 
vuoksi, jossa jälleen kerran puhuttiin islamista islamistien kannalta sopi- 
mattomalla tavalla.!50 Yhdysvaltain Libyan-konsulaattiin tehdyssä kra- 
naatti-iskussa kuolikin joku. 

Länsimaiden akateemisessa ja tieteellisessä perinteessä on totuttu suh- 
tautumaan vieraisiin kulttuureihin kunnioittavasti ja pieteetillä. Korostin 
omassa kirjassanikin sitä, ettei länsimaiden taloudellisen valta-aseman 
tulisi tukahduttaa muita kulttuureita. 

Mutta saman pitäisi päteä myös toisin päin. Dialogisuus on mahdollista 
vain, jos kaikki keskusteluosapuolet ottavat vastaan ja kestävät myös itseä 
koskevan arvostelun. Tämän pitää koskea myös muslimeja. 

Miksi muslimeilla itsellään olisi yksinoikeus islamia koskevaan tulkit- 
semiseen? Miksi juuri heidän käsityksensä uskonnosta olisi se ainoa oikea? 
Dialogisuus ei ole mahdollista, jos joku taho katsoo omistavansa vallan 
avaimet oikeaan tulkintaan. 

Sama pätee moniin muihinkin kysymyksiin, joita käsittelin kirjassani: 
esimerkiksi feminismiin, seksuaalivähemmistöhin ja etnisyyteen. Sisältä 
päin tapahtuva tulkinta on oikeutettu ja tavallaan välttämätönkin, sillä 
kaikkihan me elämme jonkin kulttuurin sisällä. Mutta kaikkien edun mu- 
kaista on myös antautua laajempaan yhteiskunnalliseen keskusteluun ja 
unohtaa omat ideologiset sitoumukset. 

Seksuaalivähemmistöjen yhteydessä on nähty, että vapaa dialoginen 
keskustelu tekee kulttuureille hyvää, eikä kivittämisestä ole mitään hyö- 
tyä. Yleensä kivittäjät ja pomminheittäjät ovat niitä, jotka käyttävät ideo- 
logista valtaa. 

Myös muslimimaailman tulisi pyrkiä ymmärtämään länsimaisen ratio- 
nalismin perusteita eikä pakottaa muita hyväksymään omaa tulkintaansa 
elämästä ja islamista. Vain näin aito dialogisuus on mahdollista, eikä 
myöskään muslimien tarvitse langeta jokaiseen eteen tulevaan trolliin 
”provosoituakseen provokaatiosta” tai pelkän ”rituaalisen aggression” (kä- 
site on sosiaalipsykologi Rom Harrölta) ilmaisemiseksi. 

Eräs ongelma on tietysti se, jos itse kulttuuri ei tunne sanaa ”tulkinta”. 
On vain ”totuus”. 

Sunnuntaina 16. syyskuuta 2012 


AINEKIRJOITUS OIKEA RANGAISTUS 
TUPAKAN POLTOSTA? 


Oikeuskanslerinvirastossa osataan puuttua suuriin elämänkysymyksiin. 
Eräs sellainen tuli eteen, kun apulaisoikeuskansleri antoi ratkaisun asias- 
sa, joka koski ongelmaa, saako koulun rehtori rangaista tupakointikieltoa 
rikkoneita oppilaita kirjoituttamalla heillä kouluaineita tupakoinnin vaa- 
roista. 

Apulaisoikeuskanslerin vastaus oli kielteinen: kurinpitomuoto ei ole oi- 
kea. 

Kokoomuksen Ben Zyskowicz otti aiheeseen kantaa pitämällä oikeus- 
kanslerinviraston ratkaisua ”terveen järjen vastaisena” ja ”ahdasmielise- 
nä” 151 

Perustelunaan Zyskowicz käytti porsaanreikää, jonka mukaan kyseistä 
rangaistusmuotoa ei ole erikseen kielletty. Hänen mukaansa tästä seuraa, 
että sitä voidaan käyttää, aivan samoin kuin opettaja voi puuttua koulu- 
kiusaamiseenkin, vaikka puuttumiseen ei ole erikseen velvoitettu. 

Mietitäänpä, mitä logiikkaa tässä on. Myöskään kissan työntämistä 
mikroaaltouuniin ei ole kielletty, mutta siitä ei automaattisesti seuraa, et- 
tä niin saisi tehdä. Koulukiusaamiseen puuttumista taas puoltavat kasva- 
tustieteelliset ja eettiset syyt. 

En voi ymmärtää Zyskowiczin kannanottoa muuna kuin pyrkimyksenä 
saada huomiota juuri ennen kunnallisvaaleja. Nähdäkseni ”terveen järjen 
vastaista” on rangaista yläasteikäistä nuorta kouluaineen kirjoituksella. Se 
on lisäksi epäpedagogista ja ahdasmielistä. 

On sinänsä hyvä, että tupakontia koetetaan kitkeä pois, sillä siitä on 
haittaa myös sivullisille, erityisesti hengitystieallergikoille ja astmaatikoi]l- 
le. Mutta huonosta harrastuksesta, kuten tupakoinnista, ei pidä rangaista 
käyttämällä rangaistuskeinona hyvää harrastusta. Jos kirjoittaminen 
nähdään rangaistuksena, nuoreen ihmiseen kasvaa vastenmielisyys älyllis- 
tä työskentelyä ja itsensä ilmaisemista kohtaan. 

Ilmeisesti Zyskowiczillä on traumoja ainekirjoituksesta, sillä hän toivoo 
sitä käytettävän sanktiona, niin kuin karttakeppi paimentaa käsi pipari- 
purkissa kiinni jääneitä. Mutta älyllisempää työskentelyä toivoisin myös 
kokoomukselta. Ei kannattaisi myöskään paljastaa omia kompleksejaan 
aivan peittelemättömästi. 

Kokoomuksessa on oltu viime aikoina huolissaan nuorison syrjäytymi- 
sestä. Ehkä kyse on jonkinlaisesta puolustuksesta. Nuorison syrjäytyminen 
heijastelee yhteiskunnan jakautumista tulo- ja varallisuusluokkiin. Nyky- 
aikana köyhyys periytyy, eikä luokkanousua koeta, kuten 1960- ja 1970- 
luvuilla, jolloin duunarien kakaroista tuli porvareita kasvattaen myös ko- 

koomuksen kannatusta. Velalla kouluttautumiseen ei ole enää halua eikä 
varaa, kun opintotuki ei riitä elämiseen kalliissa kaupungeissa. 

Tasavallan presidentti Sauli Niinistö tarkoittaa varmaan hyvää ilmais- 
tessaan huolta nuorten syrjäytymisestä.152 Helsingissäkin toistakymmentä 
prosenttia nuorista jää tai jättäytyy vaille peruskoulun jälkeistä opiskelu- 
paikkaa. 

Ongelmia ei voida kuitenkaan ratkaista kokoomuksen reseptillä: koros- 
tamalla lähiympäristön, vanhempien ja omaisten vastuuta. Tällä tavoin 
kokoomus on pyrkinyt ratkaisemaan myös vanhustenhuollon ongelmat. 
Vastuuta ikäihmisistä on vieritetty omaisille, mikä johtaa läheisriippuvuu- 
teen. Sitä kautta nuorison ja velkaisten keski-ikäisten ahdinko vain syve- 
nee. 

Myös nuorisopolitiikassa vapaaehtoistyön varaan jättäminen on välinpi- 
tämätöntä. Hyvinvointia ei voida perustaa pelkkään armeliaisuuteen. Va- 
semmiston resepti ja nimi samalle asialle on ollut ”solidaarisuus”, joka to- 
sin on yleensä tarkoittanut taloudellista ja palkkasolidaarisuutta. 

Tässä asiassa olen enemmän vasemmiston kuin oikeiston linjoilla. On 
asioita, jotka ratkeavat tulojen oikeudenmukaisemmalla jaolla. 

Oikeiston huolessa nuorten syrjäytymisestä on ollut sitä paitsi hieman 
komenteleva ja ylhäältä päin kohdistuva sävy. On haluttu potkia ”epä- 
älyllisiä laiskureita” amikseen. 

Useimmiten nuorten ja varsinkin poikien koulunvastaisuus on edusta- 
nut heidän tapaansa ilmaista älyllisyyttään ja lahjakkuuttaan. Tätä ei ole 
ymmärretty, vaan se on tuomittu. 

Naisenemmistöisessä opettajakunnassa poikien äänekkyyttä ja kapi- 
namuotoja ei mielletä heidän kypsyytensä ja itsenäisyytensä merkeiksi, 
vaan ne tuomitaan ja tukahdutetaan. Tyttöjen nöyrtyminen ja alistuminen 
puolestaan tulkitaan ”älyllisyydeksi” ja ”varhaisemmaksi kehitykseksi”, ja 
niistä palkitaan. Ei ole ihme, miksi varsinkin pojat syrjäytyvät koulutyöstä 
eivätkä valikoidu korkeakoulutukseen, joka on täysin tyttöistynyt. 

Koulu ja kasvatus luovat syrjäytymistä, kun asioita hoidetaan vähällä 
järjellä. Mainittakoon, että kävin itse joskus tuota puheena olevaa Sylvään 
koulun yläastetta Sastamalassa. Muistaakseni jo silloin koulussa oli käy- 
tössä kyseinen tupakoinnista rankaisemisen menettely. Asiasta on yli 30 
vuotta, joten oikeuskanslerinviraston ratkaisussa menee poikki pitkällinen 
perinne. 

Ei minusta kuitenkaan tämän huonompaa kirjoittajaa tullut! Tosin en 
koskaan joutunut tupakointirangaistuksen kohteeksi, sillä kilttinä nörttinä 
jätin Nortin polton raggareiden huoleksi. 

Maanantaina 17. syyskuuta 2012 
ÄLKÄÄ PANETELKO PANETTAA 


Yhdysvaltain puolustusministeri Leon Panetta on matkustanut Kiinaan 
hiomaan maiden välisiä suhteita.153 Sanon vain, että älkää panetelko Pa- 
nettaa, sillä Yhdysvallat on pahoin velkaantunut muun muassa kiinalaisi]- 
le. Kiinalaiset ovat ostaneet Yhdysvaltain teollisuutta, ja eniten velkaa 
USA on juuri Kiinaan. 

Kiina sitä paitsi lepuuttaa oman valuuttansa arvoa vain murto-osassa 
sen todellisesta arvosta verrattuna dollariin. Näin maa varmistaa alhaisen 
hintatason, työllisyyden ja tuotteidensa kysynnän. Kiina tekee täysin na- 
tionalistista politiikkaa, samoin kuin monet muutkin Aasian suurvallat ja 
nousevat maat, esimerkiksi Intia ja Etelä-Korea. 

Kiina on maailman ainoa kommunistisesti hallittu markkinatalous. 
Kiinalaisessa gerontokratiassa sosialismi ja kapitalismi paiskaavat kättä, 
sillä valtiosta riippumattomia ammattiyhdistyksiä ei edelleenkään sallita. 
Omille kansalaisilleen Kiina jakaa pikku-uudistuksia. Kommunismi siis 
toimii kansan kurissa pitämiseksi samalla, kun valtio kartuttaa jo nyt 
ylisuureksi paisunutta kassaansa. 

Kiina ajaa kansallista etuaan esimerkillisen ponnekaasti mutta heikosti 
päivävaloa sietävin keinoin. Hassunkurista on, että jos Suomessa lausah- 
taa sanankin oman maamme kansallisen edun varjelusta, kaivetaan giljo- 
tiinia esiin ja saa natsin merkin otsaansa. 


Tiistaina 18. syyskuuta 2012 
LÄHETYSTÖJEN KILPAVARUSTELU 


Kylmän sodan vuosina Helsinki tunnettiin yhtenä maailman vakoilupää- 
kaupunkina. James Bond olisi varmasti seikkaillut Helsingissä eikä Istan- 
bulissa, mikäli maisemat ja ilmasto-olot olisivat olleet elokuvantekoa aja- 
tellen otollisemmat. 

Varsinkin Neuvostoliitolla oli maassamme ylisuuri lähetystö ja kaupal- 
linen edustusto. Kookas suurlähetystö kuvasti kiusallisella tavalla N-liiton 
etupyrkimyksiä ja vaikutusvaltaa. Kolmosen ratikassa saattoi 1980-luvulla 
bongata ryhdikkäitä herrasmiehiä, jotka olivat jättäneet pikkusormensa 
kynnen leikkaamatta. Se oli neuvostoupseerien tunnusmerkki, josta heidät 
saattoi tunnistaa myös siviiliasussa. 

Tehtaankadulla sijaitseva Venäjän lähetystö on edelleen suuri ja mah- 
tava. Ja entistä valtavammaksi se paisuu. Venäjä aloitti ”lähetystöjen kil- 

pavarustelun” rakennuttamalla tontilleen uusia asuinkerrostaloja. Mäen- 
nyppylä tulee ääriään myöten täyteen. 

Yhdysvallat puolestaan on vastannut jyräämällä Kaivopuiston lähetys- 
tötontillaan olleita rakennuksia kasaan, laittamalla osan buildingeistaan 
remonttiin ja rakennuttamalla vanhojen tilalle uusia. 

Kolmatta maailmansotaa käydään nyt Venäjän ja Yhdysvaltain välillä 
Helsingissä. Molemmat möyrivät omilla tonteillaan myllertäen maaperää 
ja rakentaen raivokkaasti uutta. Taktiikka muistuttaa Roope-Sedän ja 
Junttapurin maharadzan kilpailua siitä, kumpi rakentaa Ankkalinnan pe- 
rustajalle, Julle Ankanpäälle, mahtavamman patsaan (Carl Barksin piir- 
tämässä tarinassa Statuesgue Spendthrift, 1952). 

Lähetystöt ja niiden ajoneuvot ovat vieraan valtion maaperää. Siten ne 
ovat pyhiä, eikä niiden tonteille pidä mennä nuuskimaan. Lähetystöt kyllä 
itse nuuskivat toisiaan ja kiikaroivat myös viattomia ohikulkijoita. Ne ovat 
vakoilun ja vastavakoilun keskuksia. 

Peittäisivät nyt kuitenkin omat valtapyrkimyksensä ja uteliaisuutensa 
paremmin. Vakoojan keskeinen ohjehan on olla paljastamatta itseään ja 
tavoitteitaan. 


Torstaina 23. syyskuuta 2012 
EU YLLÄTTÄÄ NYT JA LÄHITULEVAISUUDESSA 


EU se osaa aina yllättää. Euroopan keskuspankki antoi jo lähes vuosi sit- 
ten näyttöä siitä, kuinka se ostaa yhteensä 200 miljardilla valtioiden vel- 
kakirjoja vähentääkseen valtiontalouksien ahdinkoa. Tämän kuun alussa 
EKP aloitti valtioiden velkakirjojen systemaattiset ostot jälkimarkkinoilta, 
toisin sanoen pankeista ja muista rahalaitoksista. 

Miksi EKP sitten ostaa valtioiden lainapapereita nimenomaan ”jälki- 
markkinoilta” eikä suoraan? Tämä johtuu siitä, että EU:n perussopimus 
kieltää suorat ostot valtioilta. Siksi asiaa kierretään näin. 

Käytännössä on kuitenkin samantekevää, tukeeko EKP jonkin valtion 
taloutta hankkimalla sen lainapapereita suoraan vai ostaako se nuo velka- 
kirjat pois joltakin valtiota rahoittaneelta taholta vaikka heti seuraavana 
päivänä. EU rikkoi jälleen omat ehtonsa tyylipuhtaalla ja taidokkaalla ta- 
valla. Ja valhe vain paisuu. 

Perussopimuksessa EKP:tä kiellettiin rahoittamasta valtioita suoraan 
muun muassa siksi, että keskuspankista ei haluttu inflaatiota ruokkivaa ja 
puolueellista setelikonetta, jonka avoimeen piikkiin valtiot voisivat iskeä 
arvottomat velkapaperinsa ja saada vastineeksi ison kasan rahaa. Toinen 
syy on se, että valtioiden on haluttu huutavan avuksi ensinnä vakausra- 
hastoa, jotta valtioille voitaisiin asettaa edes jonkinlaisia ehtoja. 

EKP on puolustellut valtioiden rahoittajaksi ryhtymistään sillä, että 
vastaava määrä rahaa imuroidaan pois toiselta taholta. Ostaessaan velka- 
kirjoja pois pankeista EKP on lisännyt rahaa markkinoille noin biljoonan 
euron verran. Koska pankeilla on vastaavasti tuon verran enemmän rahaa 
poislainattavaksi, EKP:n pitäisi lainata kyseisille pankeille vastaavaa 
määrää vähemmän rahaa. 

Näin ei käytännössä käy, koska eurooppalaiset pankit eivät ole olleet 
rahan puutteessa pitkään aikaan, eikä niillä olisi tarvetta lainata lisää ra- 
haa keneltäkään. Raha ei nimittäin käy kaupaksi kovin hyvin, ja eroon 
pankit haluavat vain huonoista luotoistaan. 

Niinpä EKP tuli juuri äsken laskeneeksi liikenteeseen suuren määrän 
lisärahaa, jolla on inflaatiota kiihdyttävä vaikutus. Tähän liittyen EU:ssa 
onkin ehdotettu ”inflaatiotavoitteen” nostamista neljään prosenttiin. 

Kuluttajan kannalta tilanne on kehno. Esimerkiksi asuntolainojen te- 
koon liittyy suuria riskejä, sillä korot saattavat inflaation myötä nousta. 
Asunnot ovat lisäksi kalliita, ja vaikka kiinteä omaisuus yleensä säilyttää- 
kin arvonsa inflaation keskellä, hintoja tuovat alaspäin suhdanteiden hei- 
kentyminen ja kysynnän hiipuminen luottolaman myötä. Tämä merkitsee 
tappiota asunnon ostajille ja velallisille. 

Toisaalta piensäästäjien rahat ovat liekeissä inflaation vuoksi, ja kul- 
taan investoiminenkin on nyt myöhäistä, sillä kullan hinta on lähes kym- 
menkertaistunut vuosituhannen vaihteesta ja hipoo 2 000 dollaria unssilta. 
Asunto kannattaakin ostaa lähinnä Espanjasta tai jostakin muusta oliiviöl- 
jymaasta, jossa rahoituskriisi on edennyt reaalitalouteen asti. 

Jos minä olisin hyvätuloinen eläkeläinen, tekisin ”Tossavaiset”, myisin 
mökkini ja ostaisin samoilla rahoilla bungalowin Espanjasta. Enkä tulisi 
takaisin kuin korkeintaan kansanedustajan tehtävää hoitamaan. 

Toisaalta siitäkään ei olisi mitään iloa. Kansanedustajien budjettivalta 
on jo nyt kutistunut mitättömän pieneksi, ja entistä surkeammaksi se me- 
nee. 

Espanja ei ole vielä pyytänyt suoraa taloudellista apua konkurssipesän 
selvittämiseksi vaan pelkästään tukipaketteja ja nimiä omien velkapape- 
reidensa takaajiksi. Vuoden loppua kohti tapahtuu kuitenkin jälleen yllä- 
tys, ja Espanja ilmoittautuu virallisesti avun anojien joukkoon poistuen 
vakausrahaston rahoittajien joukosta. Ja sen jälkeen seuraa Italia. 

Tämä on myös kohta, jossa itsenäisten valtioiden oma budjettivalta to- 
detaan kokonaan kuolleeksi. EU:ssa otetaan käyttöön yhteinen verotus, 
muodostetaan liittovaltio ja valtioiden budjettivalta alistetaan kokonaan 
Euroopan unionin kontrolloitavaksi. 

Suomalaiset veronmaksajat maksavat EKP:n sivukonttoriksi muuttu- 
neen Suomen Pankin kautta muiden maiden velkoja, ja Alexander Stubbin 
ynnä muiden federalistien utopia matkasta liittovaltion pimeään ytimeen 
toteutuu samalla kun oman maamme sosiaaliturvaa leikataan, koulutus- 

menoja vähennetään ja Puolustusvoimia puretaan tarmokkaammin kuin 
sitkeinkään vihollinen. 

En siis epäile hetkeäkään, ettei ”euron kriisiä ole ratkaistu” ja ”velkaon- 
gelmaa hoidettu”. Mutta millä tavalla? — Tavalla, jonka tuloksena valtioi- 
den taloudellisesta itsemääräämisoikeudesta ja hyvinvointiyhteiskunnas- 
tamme ovat jäljellä savuavat rauniot. 


Torstaina 27. syyskuuta 2012 
KALLIS KIRJASTO - KÖYHÄT KÄYTTÄJÄT 


Kumnat kirjoissa ovat tärkeämpiä, sivut vai kannet? Tätä pohdin, kun kä- 
vin tutustumassa Helsingin yliopiston uuteen pääkirjastoon. Kaisanie- 
menkadulle avatussa rakennuksessa toimivat sekä kirjaston hallinto, 
kurssikirjalainaamo, humanistisen, oikeustieteellisen, teologisen ja valtio- 
tieteellisen tiedekunnan kirjastot, laitoskirjastot ja suuri määrä muita ai- 
kaisemmin hajallaan ympäri yliopistoaluetta toimineita kokoelmia. 

Nyt kaikki on keskitetty uuteen ja hienoon kirjastorakennukseen, johon 
budjetin mukaan investoitiin peräti 35 miljoonaa euroa rahaa. En tosin 
tiedä, onko arviossa pysytty vai ylitettiinkö se Musiikkitalon tapaan. 

Mutta sen tiedän, että samalla kun opiskelijoita koulutetaan ymmärtä- 
mään, kuinka upea heidän uusi kirjastonsa on, rakennuksen aulassa ko- 
meilee suurikokoinen kyltti, jossa kehotetaan lahjoittamaan yliopistolle 
kurssikirja. 

Yliopistolla on kuulemma varaa lainata tenttikirja enää vain joka kol- 
mannelle tarvitsijalle. Mistähän tämä johtuu? Onko mieltä laittaa kymme- 
niä miljoonia seiniin tilanteessa, jossa laitoksilla ja opiskelijoilla ei ole va- 
raa edes kurssimateriaaleihin? 

”Kyllä”, vastaavat SAK ja rakennusteollisuus. ”Ei”, sanovat opiskelijat 
tai ainakin suurin osa heistä. Ja ”suurimmalla osalla” tarkoitan tällöin 
köyhiä ja vähävaraisia opiskelijoita. 

Rakennustyön alkaessa laskin, että uuden rakennuksen hinnalla olisi 
saatu miljoona kappaletta 35 euron hintaisia kirjoja, eli yhteensä 50 hylly- 
kilometriä tieteellistä kirjallisuutta, jonka arvo ylittäisi kirjastojen avoko- 
koelmissa olevan kirjallisuuden nykyarvon! 

Kirjasto ei ole siis valtion lahja opiskelijoille, tutkijoille ja tieteelle, vaan 
se on korvamerkitty tulonsiirto rakennusteollisuudelle ja raksa-Ivaneille. 

Myös vanhat kirjastot olivat toimivia. Vaikka niissä olikin ajan patinaa, 
ne olivat kuitenkin sympaattisia ja viihtyisiä, ja niiden käytävillä saattoi 
vaikka rakastua. 

Sen sijaan uusi kirjasto on hieno mutta hygieeninen. Sisältä se muistut- 
taa enemmän John F. Kennedyn lentoaseman TWA-terminaalia, jonka 
piirsi Eero Saarinen, kuin kirjastoa. Ehkä tällä tavalla koulutetaan tule- 

vaisuuden lakimiehiä, valtioviisaita ja muita Brysselin enkeleitä parveile- 
maan liikenteen solmukohtien odotushuoneissa. 

No, lukupaikkoja kirjastossa ainakin riittää, eikä tunnelmaa voi yksin- 
omaan moittia. Mielenkiintoisimmat kirjat ovat edelleen samassa paikassa 
kuin ennenkin, eli maanalaisissa pohjakerroksissa, joista voi löytää aina 
jotain muutakin kuin etsii. Ihmeellistä, miten koskemattomina ne ovat säi- 
lyneet hirveän saneeraustyön yli. 

Onnittelen kirjaston henkilökuntaa siitä, että se sai käyttöönsä hienot 
tilat, joissa magneettiovet loksahtelevat sulkien asiattomat ulkopuolelle. 
Hissien liukuovet suhahtelevat kuin futuristisessa filmissä, autojen navi- 
gaattoreista muistuttava virtuaaliääni ilmoittaa kerroksen, ja hissien sisä- 
tilat on valaistu myös sinertävillä lampuilla, jotta narkkarit eivät voisi pii- 
kittää itseään matkalla ylös tai alas... Kertokaa te, mistä näitä ideoita tu- 
lee. 

Ulkoapäin katsoen kirjastorakennuksen julkisivu sulautuu ympäristöön 
hienosti, mutta kukkona tunkiolla komeileva Kaisaniemen Anttila on va- 
rastanut kirjaston sisäänkäynnin omiin tarkoituksiinsa. Minusta on ba- 
naalia, että tieteelle tarkoitetun rakennuksen pääkäyttäjät ohjataan ryö- 
mimään sisään sivuovesta ja paraatisisäänkäynti on omistettu räikeälle 
supermarketille. 

Moderniudestaan ja funkishenkisyydestään huolimatta uusi kirjasto 
häviää arkkitehtonisesti vanhalle pääkirjastorakennukselle, joka palvelee 
edelleen Kansalliskirjastona. En muutenkaan kannata keskitettyjä ratkai- 
suja, sillä kirjastoilla on taipumus silloin tällöin palaa, kuten muinaisessa 
Aleksandriassa. Niinpä kokoelmien hajallaan pitämisessä voisi olla myös 
oma viisautensa. 

Mutta kuorista viis. Minulle kirjoissa ja muussa informaatiossa tärkein- 
tä on sisältö. 

Kiintoisaa onkin, viekö näytöiltä luettava elektroninen e-kirja paperikir- 
jan markkinat niin, että kansia ja kirjastoja ei tulevaisuudessa enää tarvi- 
ta — ainakaan kirjojen säilytyspaikaksi. E-kirjassa olevat totuudet eivät 
pala tulessakaan, mutta alleviivauksia ja muita selventäviä merkintöjä 
niihin ei voi tehdä, kuten ihanalta tuoksuviin kurssikirjoihin. 


Torstaina 4. lokakuuta 2012 
HETEROFASISMI KUKOISTAA 
Ukrainan parlamentti hyväksyi viime tiistaina lain, joka kieltää puhumas- 
ta homoseksuaalisuudesta myönteisesti.154 Pitäisikö siis asiasta valehdel- 


la? Myös se, että kysymystä käsitellään parlamentissa, tuli julki vasta kä- 
sittelypäivänä. 

Serbia puolestaan kielsi seksuaalivähemmistöjen pride-kulkueen Bel- 
gradissa vedoten ”väkivallan pelkoon”. Aiemmin paraatissa oli loukkaan- 
tunut ihmisiä, sillä poliisi on joutunut torjumaan paraatia vastustavien 
mielenosoittajien hyökkäyksiä. 

Tuolla tavalla toimittaessa tuskin taaskaan ajatellaan, millaista väki- 
valtaa on kieltää homojen tapahtumia käyttämällä verukkeena tekosyytä, 
että poliisi ”ei pysty suojelemaan” (tosiasiassa ei halua suojella) ihmisiä ul- 
koiselta väkivallalta. Poliittinen hallinto on siis taipunut homoja vastusta- 
vien lahkojen tahtoon, joka tällä tavalla toteutuu. 

Euroopan takapihoilla harjoitettava seksuaalivähemmistöjen sorto on 
häikäilemätöntä väkivaltaa. Se loukkaa sananvapautta ja kokoontumisen 
vapautta. Nimittämällä avointa puhetta ja homojen näkymistä yhteiskun- 
taelämässä ”homopropagandaksi” ihmisten elämä tehdään vaikeaksi. Ho- 
moja vastaan kohdistettava painostus on vaikuttavampaa kuin etnisten 
kansanryhmien sorto, sillä sen kohteena ovat oman maan kansalaiset, ja 
rasismi tapahtuu poliittisen vallan sekä viranomaisvallan tuella. Se ei 
poikkea toisen maailmansodan aikaisista juutalaisvainoista. 

Homovihamielisissä Euroopan lähivaltioissa poljetaan ihmisoikeuksia, 
ja homoseksuaalisuutta vastaan kohdistetaan selvää sortoa, mutta myös- 
kään suomalaiset poliitikot ja Euroopan unioni eivät puutu tähän rasismin 
lajiin mitenkään. Homot yritetään ajaa siltojen alle samalla, kun herjan- 
heittäjille tarjotaan auliisti tilaa kaikkialla, ja myönteisessä sävyssä esitet- 
ty tieteellinenkin tieto leimataan ”homopropagandaks?”. 

Sillä tavalla ei vaivauduta kysymään, millaista heteropropagandaa koko 
heteroseksuaalisen arvomaailman varaan perustuva kulttuuri kokonai- 
suudessaan edustaa. Homoja on taivuteltu heteroseksuaaliseen käyttäyty- 
miseen kaikkialla: kouluissa, kodeissa, aversioterapioissa ja kristillisten 
puoskareiden harjoittamissa aivopesuissa, jotka tiede on todennut vahin- 
gollisiksi ja vaarallisiksi. 

Kukaan ei ole myöskään pystynyt perustelemaan, miksi valtakulttuuri- 
na esiintyvä heteroseksuaalisuus olisi parempi tai suositeltavampi käyt- 
täytymismalli. Maailman lähes kaikki suuret ongelmat johtuvat väestörä- 
jähdyksestä, jonka syy on heteroseksuaaliseen käyttäytymiseen perustuva 
lisääntymisvimma. Siitä johtuvat niin ravitsemusongelmat, saasteongel- 
mat, kasvihuoneilmiö ja energian sekä raaka-aineiden ehtyminen kuin 
asuntopulakin. Kuitenkin homoja pyritään rajoittamaan ja ahdistelemaan, 
ikään kuin heteroiden ongelmat olisivat homojen syytä. 

Suomessa puolestaan järjestetään jälleen lapsiperhe- ja päivähoitovaa- 
lit. Koko poliittinen arvouniversumi perustuu heteroarvoille, joiden mukai- 
sesti seksuaalisuus alistetaan naturalismille ja pragmatismille, toisin sa- 
noen käytännöllisille lajinsäilytyspyrkimyksille, joita leimaavat jatkuva 
kaaos ja hätätila. Suurin osa vaalikeskusteluista käydään aiheista, jotka 
liittyvät heteroseksuaaliseen lisääntymiseen. Niitä ovat esimerkiksi päivä- 
hoito-ongelma, lastenhoito-ongelma, asuntojen riittämättömyys ja maa- 

hanmuuton ongelma, kun väestöt tulvivat yli rajojen. Ja niin edelleen. Ei- 
heteroseksuaalisesti elävät ihmiset näyttävät olevat poliitikoille pelkkää 
ilmaa. 


Sunnuntaina 7. lokakuuta 2012 
MUSTA MARSKI EI TOIMINUT DRAAMANA 


Pidin Erkko Lyytisen elokuvaa Suomen Marsalkka alun perin hyvänä 
ideana, ja tätä mieltä olen edelleen. Nähtyäni sekä elokuvan että filmauk- 
sesta kertovan dokumenttisarjan, on muutaman johtopäätöksen aika. 

Mustan Marskin idea on hauska, mutta se on myös nopeasti käytetty. 
Aiotunlaisena draamana elokuva ei toimi ollenkaan. Tämä johtuu itse tu- 
loksen kömpelyydestä, josta kertovat niin ohjaus kuin näyttelijäntyökin. 
Sen sijaan aihe olisi voinut toimia tahallisena tai tahattomana komediana. 
Se ei ollut kuitenkaan tarkoitus, sillä tekijät painottivat alusta asti olevan- 
sa tosissaan. 

Lyytisen takoessa aikeidensa ”vakavuutta” minun oli pakko nauraa hä- 
nen tarkoitusperilleen pitkät naurut. Dokumenttia katsoessani ymmärsin 
Keniassa koheltamisen motiiviksi vain kreisikomedian laatimisen. Mikäli 
totisten aikeiden tavoitteena oli tuoda tahatonta komiikkaa elokuvaan, tu- 
los onnistui kuin Plan 9:ssa. Jos taas mustaa Mannerheimia on syytä pitää 
tahallisen koomisena, se syö elokuvan uskottavuuden lähes yhtä tyhjiin 
kuin siinäkin tapauksessa, että elokuvaa tulkitaan ohjaajan julki lausu- 
man idean mukaan ”rakkausdraamaksi”. 

Ymmärrän kyllä, että etäännytys voi joissakin tapauksissa myös toimia. 
Onhan Mannerheimin elämäntarinassa arkkityyppisen ja universaalin 
kertomuksen ainekset. Sikäli itse elokuvaan voi asennoitua vakavasti. 
Mutta — mutta, mutta. 
nerheimin elämästä esiin hänen rakkaussuhteidensa traagisuuden. Minul- 
le pahin pettymys oli se, että elokuva vaikeni täysin Marskin väitetystä 
homoseksuaalisuudesta. Naissuhteiden haaksirikkoutumista ”selitettiin 
pois” muun muassa sillä, ettei hänen vaimonsa synnyttänyt sotilaalle poi- 
kaa ja myöhemmällä jätetyksi tulemisella. Tekijät tulkitsivat naissuhteissa 
epäonnistumista seuraukseksi vain uran ja tunne-elämän ristiriidoista, 
minkä myös kertoja alleviivasi katsojille tarpeettoman korostetusti. 

Elokuva olisi ollut parempi ilman Operaatio Mannerheim -dokumenttia, 
joka seurasi elokuvantekoa kuin hai laivaa. Varsinaisen elokuvan ilmoite- 
tut kulut (20 000 euroa) oli piilotettu noin 150 000 maksaneen dokumentin 
hintaan, mikä herätti epäilyksen, että tarkoitus oli alun perinkin testata ja 
seurata, kuinka suurmiesmyytin rikkominen onnistuu — ja itse elokuva oli 
haluttu jättää vain sivurooliin. 

Dokumentissa Erkko Lyytinen kuitenkin piehtaroi pelonsekaisessa jän- 
nityksessä, täyttääkö elokuva hänen suuren unelmansa tehdä lopultakin 
ensimmäinen ”vakavasti otettava fiktiivinen draamaelokuva Mannerhei- 
mista”. — Dokumentista välittyneen hulabaloon valossa tällainen motiivi ei 
kuitenkaan tunnu uskottavalta. 

Tietenkin kaikki kokeilevuus on luovaa ja sellaisena arvostettavaa. 
Mutta vitseiksi ymmärsin Lyytisen ja hänen tekijäryhmänsä kohtaamat 
”suuret ja ylivoimaiset ongelmat”. Jos kerran olosuhteet ja ihmisten työs- 
kentelytavat ovat niin kaoottisia, onko pakko lähteä filmaamaan elokuvaa 
juuri Keniaan? Tämän toiminnan tarkoitusperät olivat pakosti muualla 
kuin lopputuloksena filmille piirtyneessä kuvassa ja äänessä. 

Lyytinen ei myöskään saanut tuotetuksi toiveissaan siintänyttä ensim- 
mäistä henkilökuvaa Mannerheimista. Matti Kassilahan ohjasi jo vuonna 
1970 Ilmari Turjan jatkosotanäytelmään perustuvan elokuvan nimeltä 
Päämaja. Vaikka se ei ollutkaan nimenomaisesti Mannerheim-elokuva 
Markus Selinin ja Renny Harlinin kaavaileman suurtuotannon tapaan, sen 
pääosassa oli joka tapauksessa syntymäpäiviään viettävä Mannerheim. 

Esittämäni negatiivissävytteiset ja -viritteiset arviot sekä epäilykset ei- 
vät toisaalta merkitse, että en arvostaisi ”postmodernia tekotaidetta”. Mut- 
ta tekijöiden pitäisi päättää, kuinka tosissaan he ovat, ja ennen kaikkea 
missä asiassa. 

Kun puvustamiseen oli nähty vaivaa edes sen verran, että Marskille oli 
saatu asianmukainen suojeluskuntatakki, ja kun myös näyttelijä saatiin 
lopulta pysymään hevosen selässä, olisin voinut odottaa, että ihonvärille- 
kin olisi pantu jotain painoa. Nyt kasvoja ei ollut edes yritetty valkaista, 
vaan ilmeisesti ajateltiin, että monikulttuurisessa maailmassa Marskin 
ulkonäköä koskevat fysiologiset faktat ovat kiistettävissä ja katsojan pitää 
vain eläytyä näkemään musta valkoisena, niin kuin jäniksen voi nähdä 
ankkana Wittgensteinin kuuluisassa vaihduntakuviossa. Arvioni ei siis 
tarkoita, että minulla olisi mitään sen enempää mustaa kuin valkoista- 
kaan väestöä vastaan, mutta aikamoista tiedostavuutta ja eläytymistä tä- 
hän elokuvaan syventyminen kyllä vaatii niin tekijöiltä kuin katsojiltakin. 

Koomista oli myös tapa, jolla konfliktit ratkottiin Afrikassa. Melkein 
kaikista ristiriitatilanteista suomalaiset tulivat häviäjinä ulos, kun afrik- 
kalainen tekemisen tapa oli lopulta todettu oikeaksi. Kunhan vain ensin 
opittiin ymmärtämään siihen sisältyvää neroutta. 

Polla säteili myös muutamassa muussa dokumentin kohdassa. Esimer- 
kiksi neljännessä jaksossa Lyytinen ihmetteli Kenian slummeissa vaelta- 
essaan, miksi ihmiset Suomessa potevat suuria ongelmia, vaikka hökkeli- 
kylien asukkaiden ongelmat ovat kokonaan toisella tasolla. — Nii-in. Miksi? 
Yksi syy on luullakseni se, että myös tämä maa on pullollaan pissiksiä, ku- 
ten asuntokeinottelijoita, koronkiskureita, hallintobyrokraatteja sekä mui- 
ta ihmiskunnan vihollisia, jotka tekevät kaikkien toisen elämästä helvet- 
tiä. Siinä olisi Lyytisen pelkäämille savannien teurastajille töitä. 

Tämäkään ei siis merkitse, että pitäisin Lyytisen elokuvaa huonona. 
Kyseisenlaisten tempausten arvo on yleensäkin tavassa, jolla ne herättävät 
itsestään pois viittaavia ajatuksia. 

Mustan Marskin takana asuu luullakseni ”musta Marksi”, ja kiintoisaa 
on nähdä, mitä seuraavaksi. Mannerheim Yhdysvaltain presidenttinä? 


Maanantaina 8. lokakuuta 2012 


TASA-ARVON PILKAHDUS: 
MIESKIINTIÖIDEN PALAUTUS OPETTAJANKOULUTUKSEEN 


Pojat syrjäytyvät koulutyöstä ja miehet syrjäytyvät opettajantyöstä. Missä 
vika? Kun opettajankoulutuksen sukupuolikiintiöt poistettiin Helsingin 
yliopistosta vuonna 1993, seuraavalla hakukierroksella 85,1 prosenttia si- 
sään valituista oli tyttöjä. 

Ei ole ihme, että pojat syrjäytyvät koulutieltä, kun opettajakunta on 
täysin naisistunut ja poikien tekemisiä arvioidaan naisellisin kriteerein. 
Pojat myös tuomitaan usein ”hitaammin kehittyviksi”, vaikka kyseessä on 
vain harha, joka johtuu koulumaailman naisistumisesta. 

Pojat ilmaisevat älyllisyyttä kapinoimalla, kun taas tytöille tyypillinen 
nöyryys, kuuliaisuus ja ahkeruus arvotetaan ”nopeammaksi kehitykseks?i”. 
Pojat eivät halua vain oppia, vaan he haluavat myös ymmärtää, mitä heille 
opetetaan. 

On aika palauttaa mieskiintiöt takaisin koulumaailmaan. Hesari kertoi 
viikonloppuna, että opetusministeriön työryhmä harkitsee mieskiintiöiden 
palauttamista.155 Uutinen oli yllättävä, sillä yleensä miesten asemaa on 
jatkuvasti heikennetty työelämässä. Kiinnostavaa onkin, kuinka pahasti 
asiat ovat lähteneet käsistä, kun täysfemininisoiduissa kouluissa kehda- 
taan nyt huutaa miehiä apuun. 

Todellisuudessa kiintiöt olisivat sukupuolikiintiöitä, mutta lehden toi- 
mittaja nimesi kiintiöt mieskiintiöiksi, koska niitä suunnitellaan nai- 
senemmistöisille aloille. Feministisestä sanankäytöstä kertoo se, että mies- 
enemmistöisten alojen sukupuolikiintiötä sanotaan tasa-arvokiintiöiksi tai 
sukupuolikiintiöiksi. 

Tasa-arvopolitiikan puolueellisuus näkyy tätä nykyä myös siinä, että 
sukupuolikiintiöt on säilytetty miesvaltaisilla aloilla, mutta niitä on lope- 
tettu naisvaltaisilta aloilta. Kasvatusalalla sukupuolten tasainen edustus 
olisi tärkeää, sillä sukupuoli on myös identifikaation kohde. 

On selvää, että OAJ käyttää tilannetta hyväkseen perätäkseen alalle Ili- 
sää palkkaa. Oletuksena on, että miehet eivät ole hakeutuneet opettajiksi, 
koska opetusala kärsii palkkakuopasta. Itse en usko tähän teoriaan. Luul- 
tavasti miehet ovat vältelleet opettajiksi hakeutumista, koska kokevat alan 

jo niin naisistuneeksi, että maskuliinisempaa menoa he löytävät jopa keit- 
toloista ja kutomopuolelta. 

En tarkoita, että ammatinvalinnan pitäisi noudatella sukupuolijakoja 
tai -stereotypioita. Mutta käytäntö näyttää olevan tällainen ihan ilman 
minun toiveitani. Opettajilla on muuten käsittääkseni aika hyvä palkka, 
mukava työ ja pitkät kesälomat, joten en luulisi asioiden olevan kiinni vain 
taloudellisista arvoista. 


Tiistaina 9. lokakuuta 2012 


MIKSI SUOMEN YLIOPISTOT EIVÄT PÄRJÄÄ 
KORIPALLOSSA? 


Suomi on hiihtomaana enää keskitasoa. Suomi on keskitasoa myös kestä- 
vyysjuoksumaana. Nyt Suomen Akatemian selvitys raportoi, että Suomi on 
keskitasoa tiedemaanakin.156 

Mikään arvokas, pyhä ja kallis ei näytä enää olevan voimassa. Ehkä 
myös suomalaisen koulujärjestelmän erinomaisuutta alleviivaava Pisan 
kalteva torni pian kaatuu. Viime viikolla brittiläinen selvitys pudotti Hel- 
singin yliopiston sadan parhaan mainelistalta, minkä tulkittiin tuottavan 
huolia Suomelle.157 

Mutta arvatkaa mitä: minä en ole tästä lainkaan huolissani. Ensinnä- 
kään siksi, että omasta mielestäni viisaus ei yleensäkään asu missään kes- 
kivertosivistystä arvioivissa ranking-listoissa, joiden laatiminen on pitkälti 
ideologista puuhaa. Filosofian ja tieteen ydin on yksilö, ei kollektiivi. Ja 
toiseksi siksi, että tiedän suomalaisen yliopistolaitoksen toimivan kokonai- 
suutena erittäin hyvin. 

Harvardit ja Cambridget nousevat listojen kärkeen vain siksi, että ne 
ostavat miljardiluokan budjeteillaan nobelisteja palkkalistoilleen. Kärki on 
terävä mutta pohja sangen lappea ja likilaskuinen opiskelijoiden pelatessa 
koripalloa pihalla. 

Suomessa professorin ja opiskelijan välillä ei ole sellaista älyllistä väli- 
matkaa kuin autoritaarisissa lukukausimaksullisissa yliopistoissa. Suo- 
messa opiskelija voi olla opettajaansa terävämpi, ja usein onkin. Heistä 
myös aikanaan tulee toivoakseni omia opettajiaan parempia. 

On syytä muistaa, että Kööpenhaminan ja Helsingin yliopistot olivat ai- 
nakin viime vuoteen asti maailman ainoat lukukausimaksuttomat yliopis- 
tot, jotka mahtuivat sadan parhaan joukkoon. Suomen yliopistolaitos palve- 
lee hyvin kansakuntamme sivistystä, toisin kuin esimerkiksi Yhdysvaltain 
hierarkkinen ja autoritaarinen yliopistolaitos, josta öljymaiden prinssit os- 
tavat tutkintoja käteisellä. 

Lukukausimaksut voisi kylläkin määrätä ulkomailta Suomeen tuleville 
opiskelijoille, sillä opiskelijoiden vaihtosuhde on nyt vinksallaan. Maas- 

samme on noin kaksi kertaa niin paljon ulkomaalaisia opiskelijoita kuin 
Suomesta on ulkomailla. Myös monet eurooppalaiset yliopistot perivät jon- 
kinlaisen lukukausimaksun ulkomaalaisilta, joko perusopinnoista, jatko- 
opinnoista tai molemmista. 

Niitä pitäisi harkita Suomeenkin, sillä nyt ulkomaalaiset käyttävät ver- 
raten tasokasta ja valtaosin verovaroilla ylläpidettyä yliopisto- ja korkea- 
koululaitostamme hyväkseen. 

Suomen yliopistot eivät pärjää koripallossa, sillä maassamme on älylli- 
sesti motivoitunut opiskelijakunta, joka valitaan oppilaitoksiin kykyjensä 
mukaan. Yliopistojemme suurin uhkaaja ei ole jokin brittiaristokraattien 
ylläpitämä mainelista vaan yliopistojen yksityistäminen. Voitte paheksua 
röyhkeyttäni, mutta en usko arvostelukykyni pettävän, kun väitän, että 
liikkeenjohdon strategiat ja päällysmiehet eivät yliopistojen hallituksiin 
kuulu. 

Minusta on perin vääristynyttä, että suuryritysten johtajat ja patapor- 
varit istuvat, paitsi pörssiyhtiöiden johtokunnissa, nyt myös yliopistojen 
hallituksissa, aivan kuten Jorma Ollila Helsingin yliopiston hallituksessa, 
Björn Wahlroos Svenska handelshögskolanin hallituksen puheenjohtajana 
ja Matti Alahuhta Aalto-yliopiston korkeakoulusäätiön hallituksen puheen- 
johtajana. Kyllä tieteenharjoittajien pitäisi päättää yliopistojen asioista 
ihan itse. Muuten vapaata tiedettä ja tutkimusta ei käytännössä ole. Kos- 
toa odotan. 


Keskiviikkona 10. lokakuuta 2012 
IHMISKASVOISTA POLITIIKKAA? 


Kunnallisvaalit olivat unohtua minulta kokonaan, koska kukaan tai mi- 
kään ei tiedustellut minua tänä vuonna ehdokkaaksi. Se oli sinänsä helpo- 
tus, sillä kuntien talous on sellaisessa jamassa, että valituksi tulleet ka- 
dehtivat häviäjiä. 

Kunnallispolitiikka olisi myös helpompaa ilman vaaleja. Vaalit vain 
mutkistavat muutenkin kankeaa asioiden hoitoa. Ja herättävät rasismia ja 
vihaa. 

Politiikalla ei tee oikein mitään kunnallisvaalitasolla, koska valtuus- 
toissa ei päätetä periaatteellisista kysymyksistä vaan hoidetaan käytännön 
huolia, joita muun muassa valtiotaho lähettää kunnille uusien velvoittei- 
den muodossa. Parasta olisikin hoitaa nimenomaan taloutta, mikä tosin 
harvoin onnistuu ilman valtasuhteiden ja ideologioiden myöntämistä. 

Jotta tärkein ei unohtuisi, muutamat aloittivat kuitenkin mudanheiton. 
Taisi olla vasemmistoliittolainen professori J. P. Roos, joka nosti perus- 
suomalaisia pilkkaavan Per-looksin esille Uuden Suomen puheenvuorofoo- 
rumilla.158 Muutamat sanoivat, ettei kukaan halunnut pilkata kasvoko- 

koelmalla ketään, vaan ”he tekivät sen itse”. Per-looksia seurasivat vihrei- 
den naamagalleria Vih-looks sekä kokkareille ja piraateille omistetut sivut. 

Seurasin keskustelua huvittuneena. Onhan se myönnettävä, että ensik- 
si mainittu muistuttaa friikkigalleriaa. Mutta toisaalta siinä on jotain her- 
syvää ja sympaattista: rehellistä. 

Kuka oikeastaan voi sanoa oman naamataulunsa olevan muita parempi 
niin, että pääsee arvostelemaan toisia? Itse en ainakaan kehtaisi. Myös 
J. P. Roos katuu, tietysti, koska tulihan haluttu vaikutus jo aikaansaa- 
tua.159 

Jännää muuten, että yksi maailman älykkäimpinä pidetyistä ihmisistä, 
Albert Einstein, joka auttoi ydinpommin kehittämisessä, muistuttaa erääs- 
sä tunnetussa valokuvassa apinaa. Ihmiskunnan hulluuden huomioon ot- 
taen valokuva pilkkaa säälimättömästi apinoita. 

Ulkonäköön liittyvä herjanheitto on itse asiassa aika julmaa. Se on kuin 
pilkkaisi jotakuta ihmistä vammaisuuden tai rodun takia. 

Itse taas inhoan narsismia, jota muiden aliarviointi ja ylenkatseellisuus 
aina ilmentää. Omahyväisyys rumentaa eniten. 

Myös Sokrates oli ruma, rumin ehkä kaikista ateenalaisista. Lisäksi 
hän oli sikäli fiksu, että tunnusti, ettei tiedä mitään. 

Tämä kannanotto ei tosin tarkoita, että minulla olisi mitään henkilö- 
kohtaista ketään vastaan, ei sen enempää perussuomalaisia kuin professo- 
ri Roosiakaan, joka on varmaan viisas ja hieno mies, aivan kuten useimmat 
perussuomalaisetkin. Molempien kanssa olen osasta asioita samaa mieltä 
ja osasta eri mieltä. 

Näin asiat kuitenkin riidelkööt. Hyviä jatkoja vain Darwin-seuran pu- 
heenjohtajalle, jonka näkemykset ovat olleet sikäli mielenkiintoisia, että 
yhtäältä hän paheksuu rasismia ja identifioituu vasemmistoon, mutta toi- 
saalta hän kehui aikoinaan Tatu Vanhasen ja Richard Lynnin kiisteltyjä 
älykkyystutkimuksia.160 Kukapa teistä selvän ottaa! 


Torstaina 11. lokakuuta 2012 
TAKSIN KATOLLA VILKKUU YÖN AINOA VALOPILKKU 


Angstiin tepsii taksi. Vapaus on taksi. Taksi on paon väline: lähtemisen, 
jättämisen ja uuteen sekä tuntemattomaan astumisen metafyysinen väli- 
kappale. 

Mutta entäpä, jos taksiakaan ei saa enää haluamassaan muodossa? Uu- 
den Suomen puheenvuoropalstalla keskusteltiin alkuviikosta siitä, onko 
perusteltua, että asiakas ei saisi tilata taksia toivoen ”suomalaista kuskia”. 
Onko oikein, että vähemmistövaltuutettu ripitti taksikeskusta pitäen toi- 
veita ”suomalaisesta kuljettajasta” perustuslain vastaisina? 

Kysymykset ponnahtivat esiin muun muassa Helsingin Sanomissa ol- 
leen uutisen perusteella, jossa väitettiin, että taksikeskus rikkoo lakia ”ra- 
sistisilla” keikkaohjeilla: välittämällä asiakkaan pyynnöt suomalaisesta 
kuskista eteenpäin kuljettajille.161 

Toiselta puolen vaa'assa painavat vapaat markkinat, ihmisten oikeus it- 
se valita, mitä ostavat ja keneltä: vapaus tehdä kuluttajavalintoja. Pitäisi- 
kö ihmisten ostaa vain valmiiksi valikoituja tuotteita, sitä, mitä tarjotaan, 
kuten osuustoiminnassa tai sosialismissa? 

Entäpä rasistisen taksitilauksen motiivi? Miksi joku haluaa suomalai- 
sen kuskin? Ehkä tilaaja arvostaa paikallistuntemusta, joka suomalaisella 
on todennäköisesti parempi. Ehkä hän haluaa jutella kotimaisella kielellä, 
tai ehkä hän ei yksinkertaisesti pidä ulkomaisista janttereista. Miksi tilaa- 
jan mielipide ei ylipäänsä saisi näkyä hänen ostopäätöksissään, jos kerran 
hän on jotakin mieltä? 

Sitä paitsi taksikeskuksista tilataan takseja eri tarkoituksiin joka tapa- 
uksessa. Halutaan tilatakseja, tunnuksettomia takseja, Mersuja, Kleinbus- 
seja ja niin edelleen. Tässä valossa kuluttajan pitäisi voida valita, keneltä 
ostaa ja mitä ostaa. 

Ja niinhän ihmiset joka tapauksessa tekevät. Nyt tilaajan valikoivuus 
vain paljastui, kun ostopäätöksen välitti ulkopuolinen taho. 

On totta kai myönnettävä, että kuluttajaboikotit voivat viedä myös koh- 
ti natsi-Saksan menininkiä, jonka mukaisesti juutalaiskauppojen ikkunoi- 
ta rikottiin ja markkinoita vandalisoitiin. Asuntoja ei vuokrata homoille 
eikä työpaikkojakaan anneta enää kenellekään muille kuin työssä käyville 
kahden lapsen vanhemmille, joiden elämä on läpivalaistu. 

Rasismia on monenlaista. Sen merkiksi edellä viitatussa jutussa esiin- 
tyvä marokkolaisen arabin kommentti, että osa suomalaisista on ”rasistisia 
paskiaisia”, ei ole näköjään rasismia. Näin se monikulttuurinen maailma 
toimii. 

No, eipä Suomessa paljoa rasismia esiinny, ainakaan päätellen turkki- 
laispizzerioiden, kebab-liikkeiden ja muiden etnisten ravintoloiden suosios- 
ta. Itse olen joskus kysellyt, mistä saisi suomalaista ruokaa. Liekö sekin 
rasismia? 

Sen verran kotiin päin vedän kyllä, että ostan aina kotimaisia tuotteita, 
mikäli niitä on tarjolla edes jokseenkin kilpailukykyiseen hintaan. Tämä 
suomalaisuuden suosiminen taas on utilitaristista työvoima- ja talouspoli- 
tiikkaa, nationalismia ja protektionismiakin ehkä, mutta ei rasismia. 

Kansallisia strategioita laativat nykyään entiset kehitysmaat ja Aasian 
nousevat suurvallat, joihin on vaikea saada kaupaksi kerrassaan mitään. 
Maailma on kova. Taksin tilaajille pääkaupunkiseudulla sanon, että jos ha- 
luaa kunnon taksin, kannattaa soittaa Kovanen. 

Perjantaina 12. lokakuuta 2012 
ILMAISIA VINKKEJÄ KUNNALLISPOLITIIKKAAN 


Ollessani muuttamassa nuorena miehenä Helsinkiin hain myös Helsingin 
kaupungin liikennelaitoksen kantakorttia. Virkailija sanoi tuolloin, että 
hakijan pitäisi toimittaa ”helsinkiläisyystodistus”. Tiedustellassani, mikä 
se on, hapan hbyrokraatti piti toisesta kaupungista muuttavaa ymmärrettä- 
västi tyhmänä ja selitti, että se on ”todistus helsinkiläisyydestänne!” 

Tämä ei ollut ihan se, mitä olin pysähtynyt ihmettelemään. Sen sijaan 
minua kiinnosti helsinkiläisyyden olemus sinänsä: mitä attribuutti ”olla 
helsinkiläinen” oikeastaan merkitsee? Miten ”helsinkiläisyys” poikkeaa 
kaikesta muusta olemisesta, ja onko helsinkiläisyys muutakin kuin juppi- 
na elämistä? Onko ihmisellä ylipäänsä oikeus asua Helsingissä? Tätä jou- 
dun pohtimaan edelleen. 


Asuntopolitiikka on avainasia 


Helsingissä asuminen on käymässä mahdottomaksi. Siksi olen painottanut 
asuntopolitiikan parempaa hoitoa. Kurjistuneet kodit ovat kaiken kurjuu- 
den alku ja juuri. Nähdäkseni ei ole mitään tärkeämpää kuin rakentaa ih- 
misille enemmän ja parempia asuntoja. Julkisten palatsien, kauppakes- 
kusten ja taidelaitosten rakentamista olisi vähennettävä ja suunnattava 
rakentamisen resurssit kotien tuottamiseen ihmisille. 

Asuntojen hinnat ovat nyt karanneet palkansaajien ulottuvilta. Sekä 
vuokra-, asumisoikeus- että omistusasumisesta on tullut pysyvän orjuuden 
muotoja. Berliinistä voi ostaa 30 neliön yksiön 50 tuhannella eurolla, kun 
samanlainen maksaa Helsingissä yli 150 tuhatta. Myös vuokrien hintataso 
on Helsingissä kaksin- tai kolminkertainen, eivätkä erot selity rakenta- 
mismääräyksillä vaan vääristyneellä markkinatilanteella. 

Markkinaehtoinen asuntopolitiikka on paradoksi. Rakentaminen on 
markkinaehtoisesti tuottoisaa vain, jos vallitsevat korkea kysyntä ja hinta- 
taso, eli asunnoista on pula. Lisärakentaminen vähentää asuntopulaa ja 
laskee sekä hintoja että rakentamisen tuottoisuutta, joten lisärakentami- 
nen heikentää rakentamisen edellytyksiä. Rakennuttajat, rakennusliikkeet 
ja rahoittajat pelkäävät voittojen leikkautumista, jos hinnat tuotannon Ili- 
sääntyessä laskevat. Niiden ei kannata rakentaa ja työskennellä kaksin 
verroin, kun viivan alle jää saman verran liikevoittoa nykyiselläkin tuo- 
tannolla, hintojen ollessa myytyä neliötä kohti korkeat. Näin ollen asunto- 
pulaa ei voida poistaa markkinataloudessa, vaan tarvitaan julkisen vallan 
aktiivista otetta. Kaupungin sekä valtion pitäisikin tuottaa pääkaupunki- 
seudulle asuntoja pienellä pakolla. 

Jo Zacharias Topelius kirjoitti vuonna 1868, että Helsingin asuntojen 
hinnat ja vuokrat ovat ryöstäytymässä käsistä niin, ettei täällä ole kenel- 
läkään mahdollista asua. Tilanne on ollut sama lukuun ottamatta sotien 
aikaa. 

Jos itse olisin asuntoministeri, perustaisin Pääkaupunkiseudun Asutus- 
ohjelman, jonka tuloksena alueelle rakennettaisiin niin paljon asuntoja, 
että ne eivät koskaan loppuisi. Työskentelisin kuin Hitlerin varustelumi- 
nisteri, enkä lepäisi ennen kuin jokaisella on varmasti katto pään päällä. 
Vain asuntotuotannolla myös jatkuva hintojen nousu voidaan saada kuriin 
ja vääristynyt markkinatilanne tasapainotettua. Julkisen vallan aktiivista 
peliin puuttumista puoltaa se, että asuminen on perustarve. 


Maahanmuuton vähentäminen 


Toinen tärkeä näkökohta on muuttoliikkeen hillitseminen. Ihmiset siirtyi- 
levät pääkaupunkiseudulle muun muassa työn perässä, mutta pienituloi- 
simmat Helsingin keskipakoisvoima karkottaa ympäryskuntiin, joissa asu- 
misen hintataso on edullisempi. Tästä puolestaan seuraa jatkuvaa liiken- 
nettä, ruuhkia ja alueellista eriarvoistumista. Suomalaisten perustuslail- 
lista oikeutta valita itse asuinpaikkansa ei voida rajoittaa. Mutta maa- 
hanmuutto on edelleenkin rajoitettavissa. 

Helsingin väkiluku on kohonnut jo yli 600 tuhanteen. Suuri osa pää- 
kaupunkiseudun asuntopulasta selittyy ulkomaalaisten maahanmuutolla, 
joten Helsingin kaupungin tulisi suhtautua torjuvasti muun muassa pako- 
laisten vastaanottokeskusten sijoittamiseen Helsinkiin. Näin kaupunki an- 
taisi valtiotaholle signaalin, että jatkuva maahanmuutto ei ole toivottava, 
hyödyllinen eikä pääkaupunkiseudun tilanahtautta ajatellen enää mahdol- 
linenkaan ilmiö. 


Kaupungin rahat peruspalveluihin eikä luksukseen 


Kolmas tärkeä huolenaihe on kaupungin talous. Helsingin kaupungilla on 
velkaa vuoden 2013 lopussa noin 2 000 miljoonaa euroa. Jos kaupunki olisi 
hyväksynyt Guggenheim-museon rakentamisen, se olisi lisännyt velkaa 
200 miljoonalla. Pääasiassa kokoomuksen ja vihreiden ajamaan hankkee- 
seen olisi uponnut 10 prosenttia koko velkakannasta! 

Se, mikä toimii Bilbaossa, ei toimi Helsingissä. Bilbao on turistikohde, 
jonne matkustetaan ensisijaisesti aurinkolomalle, ja samalla käydään 
myös ilmastoidussa museossa viilentymässä. Sen sijaan Helsingiltä puut- 
tuu tällainen primäärinen matkustamisen syy, joka toimisi turismin perus- 
teena, eikä kukaan varmasti tule Helsinkiin vain käydäkseen museossa. 

Kulttuurikanojen eliittihankkeet haudattakoon, ja turvattakoon kaupun- 
gin varoilla peruspalvelut. 

Veroäyrin korotuksen vuoksi kaupungin talous on ollut kuluneen vuo- 
den ajan ylijäämäinen, mutta taloutta ei voida pitkän päälle hoitaa pelkillä 
äyrikorotuksilla. Veloista ei päästä eroon lopulta muutoin kuin omaisuutta 
myymällä, mikä puolestaan johtaa köyhtymiskierteeseen. Yksi keino olisi 
myydä energialaitos ja toinen muuttaa kaupungin vuokra-asunnot mark- 
kinavuokraisiksi, mahdollisesti sijoitusrahastoiksi. Kumpaakaan en toivo. 

Helsingin Energian myynti johtaisi tuloutusten vähenemiseen kaupun- 
gille, ja Stadin asuntojen muuttaminen markkinavuokraisiksi lisäisi asuk- 
kaiden ahdinkoa entisestään. Ennen pitkää joku tämän kuitenkin nostaa 
asialistalle, jos vihreiden leväperäinen taloudenhoito jatkuu. 


Huonoa energiapolitiikkaa 


Pahimpia ongelmia taloudelle aiheuttaa 2020-hanke. Kokoomus ja vihreät 
ovat asettuneet sen taakse ja vaativat, että vuoteen 2020 mennessä 20 pro- 
senttia Helsingin energiasta on tuotettava uusiutuvilla polttoaineilla. Tä- 
mä merkitsee käytössä olevien hiilivoimaloiden muuttamista turpeella 
käyviksi. 

Kyseisessä muutostyössä ei ole mitään järkeä. Helsingissä toimivat tut- 
kitusti Euroopan ympäristöystävällisimmät hiilivoimalat. Turpeesta tulisi 
yhtä paljon hiilidioksidia kuin hiilestäkin, ja lisäksi ilmaan pölyäisi pien- 
hiukkasia. Kolmensadan turverekan vuorokausiliikenne aiheuttaisi ympä- 
ristöhaittoja, kun taas kivihiiltä saadaan laivoilla siististi Puolasta. 

Vihreiden ajama energiapolitiikka on itsemurhahanke, ja se tuhoaisi 
kaupungin talouden lopullisesti. Niinpä kyseisestä hullutuksesta on luo- 
vuttava ja tuotettava turvevoimaa siellä, missä polttoainettakin on saata- 
villa, esimerkiksi Pohjanmaalla. 


Sunnuntaina 21. lokakuuta 2012 
LAPSIKORTTI IDÄNSUHTEISSA 


Suomen tasavallan presidentin vaihduttua Venäjä on tökkinyt länsinaapu- 
riaan kepillä ja heitellyt tontillemme erilaisia koepalloja. Myös viime viik- 
koina käyty lapsikiista oli ulkopoliittinen koe. Venäjä on Krimin sodasta 
asti pitänyt ulkopolitiikkansa opinkappaleena sitä, että maa puolustaa 
kansalaisiaan myös rajojensa ulkopuolella, esimerkiksi Suomessa. Krimin 
sotahan syttyi Venäjän alettua suojella ortodoksien oikeuksia Osmanien 
valtakunnassa. 

Suomea koskeva lapsikiista on tuulesta temmattu. Mitä pahaa on siinä, 
että Suomen viranomaiset kantavat vastuuta ja ottavat huostaan myös ve- 
näläislapsia, jotka kärsivät oloistaan perheissä? Kyse on hyvinvointivaltion 
harjoittamasta huolenpidosta maassa olevia ihmisiä kohtaan. 

Lapsikortti sopii näköjään poliittiseksi verukkeeksi niin idänsuhteissa 
kuin kunnallisvaaleissakin, jotka ovat ne tunnetut ”päivähoito- ja lapsi- 
perhevaalit”. Mutta jatkuva lapsiargumenttien käyttö on myös eräänlaista 
lasten hyväksikäyttöä. Ei kaikista asioista pidä päättää vain sillä perus- 
teella, mikä on hyväksi lapsille tai lapsiperheille, eikä huoltajuuden pidä 
olla sellainen pyhä lehmä, jolla oikeutetaan mitä vain, esimerkiksi kaikki- 
en muiden ihmisten yli kävelemistä. 

Ei pitäisi hankkia lapsia, jos ei pysty niistä huolehtimaan, ja vastuu 
lapsista kuuluukin pääasiassa heidän vanhemmilleen. Tässä mielessä ve- 
näläislasten huostaanotot ovat olleet Suomen viranomaisilta uhraus ja 
eräänlainen palvelumuoto venäläisperheitä kohtaan. Siitä kannattaisi pi- 
kemminkin kiittää kuin moittia. 


Desantin mielipiteet 


En ymmärrä surullisen kuuluisaa dosentti Johan Bäckmania, joka on 
kääntänyt kotimaalleen selkänsä ja huhkii Suomen ja Venäjän välisten 
suhteiden haudankaivajana. Helsingin Sanomat julkaisi hänestä lyt- 
täysarvion,162 ja sosiologin koulutuksen saaneen dosentin kompleksisuus 
on paljastunut myös keltaisen lehdistön kaivettua luurankoja hänen kaa- 
peistaan.163 Lehtien mukaan Bäckman on käynyt omaa huoltajuuskiistaa 
venäläisnaisen kanssa vuosia. Kuinka se onkin niin, että ääriajattelun ja 
muun yltiöpäisyyden takaa löytyy melkein aina mätä koira? 

Helsingin Sanomat tilittää, miten Bäckman on heikentänyt Suomi- 
kuvaa systemaattisesti Venäjällä toimiessaan. Myös ulkoministeriössä ol- 
laan asiasta tietoisia Ulkopolitiikka-lehden raporttien mukaan. 

On vaikea sanoa, mikä ajaa dosenttia Suomi-kuvan tietoiseen vääriste- 
lyyn. Onko kyseessä katkeruus, kun ei ole myönnetty akateemista virkaa? 
Myöskään minulla ei ole vakituista virkaa, mutta siitä seurannut vapaa- 
aika ei ole suinkaan ohjannut minua älylliseen velttouteen vaan kriittisyy- 
den kasvuun. 

Sen sijaan Bäckmanin esittelemät tilastotiedotkin ovat Helsingin Sa- 
nomien mukaan tekaistuja, eikä ole ihme, miksi Helsingin yliopisto sanou- 
tui irti hänen mielipiteistään. Pelkästä symbolisuudestaan ja tehottomuu- 
destaan huolimatta tämä oli itse asiassa varsin jyrkkä kannanotto, sillä 
akateemisen käytännön mukaan tieteenharjoittajilla tulee olla oikeus 
edustaa näkemyksiään yliopistoyhteisössä vapaasti. 

Myös itse olen vapaan tieteen ja tutkimuksen kannattaja. Väärätkin kä- 
sitykset pitää kernaasti sanoa, jotta ne voidaan kumota. Julistaminen ja 
propaganda ovat sitten toinen juttu. 

Tapaus antaa ehkä laajemminkin näyttöä siitä, millaisia henkilöitä yli- 
opistot valitsevat dosenteiksi. Tiedän paljon postmodernisteja, feministejä, 
erään tietyn poliittisen ideologian edustajia sekä kaksiarvoisen sukupuo- 
lieron kiistäviä gueer-teoreetikoita, jotka on nimitetty dosenteiksi, vaikka 
heidänkään käsityksensä eivät kestä kriittistä tarkastelua. 

Sen sijaan olisi vaikea kuvitella, että dosentiksi nimitettäisiin esimer- 
kiksi muuan tohtori J. H., vaikka hänen tulkintansa päivänpolttavista po- 
liittisista puheenaiheista ovat olleet täyttä asiaa. Dosentti alkaakin olla se 
nykyajan akateeminen pelle, joka on ottanut hajamielisen professorin pai- 
kan. Tällä menolla dosentuuri ei ole kunniaksi enää kenellekään. Myös 
Bäckmanin harjoittama reuhaaminen edustaa niin sanottuja tyypillisiä 
”dosentin mielipiteitä” kyseenalaisimmillaan. 

Helsingin Sanomat muisti Bäckmanin toimintaa arvioidessaan lähes 
kaikki hänen oudot tempauksensa Suomen Antifasistisen Komitean johta- 
juudesta Viro-kiistoihin, mutta vaikeni kuuluvasti yhdestä. Lehti ei kirjoit- 
tanut mitään siitä, että dosentti puolusti myös sharia-tuomioistuimia ja 
piti niitä soveltuvina Suomeen.164 Islamin ja poliittisen korrektiuden varje- 
lu on Helsingin Sanomille tyypillistä. Mutta onko lausuntoautomaattien 
julkisuudenkipeydellä mitään rajaa? 


Hyökkäys paras puolustus? 


Näennäisellä lastensuojelulla Venäjä ei tosiasiassa puolusta kansalaisiaan 
vaan estää Suomen viranomaisten lastensuojelulliset toimet sekä lavastaa 
Suomen ja Venäjän välille eripuraa. Todellisuudessa Venäjä ei välitä kan- 
salaistensa ihmisoikeuksista mitään. Pahinta näyttöä siitä antaa tapa, jol- 
la Venäjä tukahduttaa mielenosoituksia ja harjoittaa heteropropagandaa 
kieltämällä homoseksuaalisuutta koskevan tiedonvälityksen ja seksuaali- 
vähemmistöjen pride-kulkueet. 

Venäläisten nootit, joilla vaaditaan Suomea ”kunnioittamaan ihmisoi- 
keuksia” ovat yrityksiä peittää Venäjän harjoittama kansanryhmien sorto. 
Tässä suhteessa itänaapurin logiikka on samaa kuin talvisodassa: hyökkä- 
ys on paras puolustus. Lapsikiista on vastaus Euroopan unionille, joka on 
vaatinut Venäjää noudattamaan kansainvälisiä ihmisoikeussopimuksia. 

Mielestäni on kehnoa, että ulkoministeri Erkki Tuomioja on lepsuillut ja 
todennut lapsikysymyksen ”yhteistyön” varaiseksi kysymykseksi, josta 
neuvotellaan ja keskustellaan.165 Kyllä Suomessa pitää noudattaa Suomen 
lakia, eikä asioissa ole mitään soviteltavaa sen enempää yksittäistapauk- 
sia kuin periaatteitakaan koskien. 

Suomen ja Venäjän kiista antaa jälleen kerran näyttöä siitä, että maa- 
hanmuutto ja monikulttuurisuus eivät toimi toivotusti. Olen jo aiemmin 
huomauttanut monta kertaa siitä, että maassamme oleva suuri venäläis- 
vähemmistö antaa ennen pitkää Venäjälle perusteen käyttää kansalaisten- 
sa asemaa Suomen valtiota vastaan. Pitäisikö siis viisumikäytäntö poistaa, 
kuten Alexander Stubb on vaatinut?1!66 

Filosofiassa on se hyvä puoli, että kun on kerran ajatellut tietyt asiat 
loppuun, ei tarvitse joka päivä muuttaa käsityksiään vaan voi pitää niistä 
kiinni. Voin vain katsella, kuinka maailma osoittaa näkemykseni oikeiksi. 
Maahanmuuttokritiikki pysyy voimassa, sillä kansanryhmien etujen ja 
elämäntapojen konflikoitumisesta seuraa lähinnä riitoja ja rasismia sekä 
kantaväestön aseman huonontumista ja oikeuksien menetyksiä. 


Maanantaina 22. lokakuuta 2012 
SYTTYYKÖ EUROOPPAAN SOTA? 


Nobel-komitea antaa rauhanpalkinnon yleensä sinne, missä vallitsee sodan 
tai väkivallan uhka taikka vaivoin aikaansaatu horjuva rauhantila. Kun 
palkinto myönnettiin nyt Euroopan unionille,167 tämä ohjaa ajattelemaan, 
että EU:n talousvaikeudet ovat jo niin pitkällä, että sota uhkaa Eurooppaa. 
Samalla kun palkinto lätätään pääministerien käteen, heitä ripitetään 
rauhan ja sovittelun vaatimuksilla. Noblesse oblige. Myös Jyrki Katainen 
lähtenee palkintoa noutamaan,168 jos taloushuoliltaan ehtii. 

Väkivaltaan voi johtaa myös väkivallan uhalla ylläpidetty rauha. Sen 
vuoksi Euroopan taloutta ei pidä pelastaa hinnalla millä hyvänsä. Olisi us- 
komaton juttu, jos eripurasta kärsinyt Euroopan unioni onnistuttaisiin pi- 
tämään koossa vielä vuosikymmentä pitempään. 

Rahaunionille tulee loppu jo sitä ennen, eikä kriisi pysy raha- ja pankki- 
järjestelmän sisällä vaan leviää reaalitalouteen myös Suomessa. Liittoval- 
tio, joka riistäisi valtioiden itsemääräämisoikeutta ja loisi yhteisen vero- 
tuksen, on vielä perusteettomampi utopia. Näillä rauhan välineillä luodaan 
vain epäoikeudenmukaisuutta ja aggressioita. 

Suomessa on vetistelty sen johdosta, ettei puolueeton — nykyisin liittou- 
tumaton — maamme saanut paikkaa YK:n turvallisuusneuvostosta.169 Pää- 
tös oli naurettava epäluottamuslause ulkopolitiikkamme uskottavuudelle 
ja kansainväliselle arvostuksellemme. Sinänsä ratkaisu oli Suomelle hy- 
väksi: ei tarvitse äänestää kaikessa tyhjää tai niin kuin Venäjä. 

Niin sanotuista länsimaista valituksi tuli kääpiövaltio Luxemburg, jon- 
ka pankkilainsäädännön taakse lukittiin myös EU:n organisaation ulko- 
puolelle rakennettu osakeyhtiö nimeltä Euroopan va(r)kausmekanismi 
EVM. Bumerangi Suomelle tuli lisäksi idästä, sillä Suomen sijasta turval- 
lisuusneuvoston pöytään astuu nyt Australia, jonka valtionpää on edelleen 

kuningatar Elisabeth II. Australia on ison Antin ja Rannanjärven kaveri. 
Puolueettomuutta, sitoutumattomuutta, totuutta ynnä muuta höttöä ei 
tarvita oikeastaan missään, kun raha ja valta ratkaisevat. 


Perjantaina 26. lokakuuta 2012 
POLITIIKAN PYHÄT LEHMÄT 


Kuntavaalien alla on taas saatu kuulla, että lapsiperheitä pitää tukea. 
Muilla ihmisillä ei pidetä väliä, vaikka muut kuin lapsiperheet muodosta- 
vat Helsingin kotitalouksista noin puolet. Ehdokkaat ja puolueet olettavat, 
että lapsiperheiden tukeminen on naula, joka vetää, eikä vaihtoehtoa ole 
esitetty. Lapsiperhe on politiikan pyhä lehmä. 

Tämä näkyy myös hallinnossa. Koettakaapa saada kaupungilta tai mil- 
tä tahansa julkisyhteisöltä esimerkiksi vuokra-asunto tai jotakin tarvehar- 
kintaista tukea ilman, että teillä on lapsia. Ei onnistu. Toimistoista vasta- 
taan kirkkain silmin, että etusijalla ovat lapsiperheet. 

Koska lapsiperheiksi luetaan myös yksinhuoltajat, jotka useimmiten 
ovat naisia, tämä politiikka johtaa miesten syrjintään. Sitten ihmetellään, 
miksi syrjäytynein ja heikko-osaisin kaikista on yksinäinen keski-ikäinen 
mies. Väitän, että poliitikot ja byrokraatit tekevät tämän tahallaan. 

Sen sijaan lapsiperheet ovat suojassa. Niiden elämä on puskuroitu po- 
liittisella varjelulla ja Audien turvatyynyillä. Lapsettomat pakotetaan 
maksamaan myös suhteellisesti enemmän veroja kuin lapselliset, jopa niin, 
että tämä loukkaa perustuslaillista yhdenvertaisuutta. 

Lapsettomat ihmiset — sekä yksinäiset että pariskunnat — ehdollistetaan 
tuntemaan syyllisyyttä toisten ihmisten kurjuudesta, ikään kuin olisi lap- 
settomien syytä, että joillakin muilla on lapsia. Vanha toive, ettei saa nau- 
raa toisten vahingolle, toteutuu kuin itsestään, sillä monet ihmiset itkevät 
asian vuoksi. 

Tavallaan tuntisin vähän ylpeyttäkin voidessani olla avuksi lapsiper- 
heille, mutta siihen ei ohjaa lapsiperheiden jatkuva hyysääminen, palvo- 
minen eikä etuoikeuttaminen. Yhteiskunnan tulisi kannustaa parempaan 
perhesuunnitteluun, sillä vastuun lapsista pitää kuulua ensisijaisesti hei- 
dän vanhemmilleen niin Suomessa kuin kehitysmaissakin. 

Tiedän kyllä, että moni asia on kiinni rahasta, mutta perhepolitiikkaa 
hoidetaan nyt liiaksi taloudellisin arvoin ja perustein, ja ollaan huolissaan 
lähinnä vanhempien asemasta. Keskeinen kysymys on, hyötyvätkö lapsi- 
perheiden tukemisesta lapset itse, vai meneekö lapsiperheille suunnattu 
tuki vain aikuisten holtittomaan ja tuhlailevaan elämään. 

Lapsiperheillä ratsastamisesta on tullut myös maahanmuuttopolitiikan 
keppihevonen. Usein sana ”lapsiperhe” tarkoittaakin samaa kuin ”maa- 
hanmuuttajaperhe”, aivan samaan tapaan kuin sanaa ”nuorisomellakka” 

on käytetty ”maahanmuuttajamellakan” kiertoilmauksena. Lapsiperhe on 
entistä useammin nimenomaan maahanmuuttajaperhe, sillä suomalaisilla 
ihmisillä ei ole lasten hankintaan enää varaa. 

Jos suomalainen pariskunta jää työttömäksi, sille ei myönnetä sosiaali- 
toimistoista mitään, mikäli tuen hakijoilla on vähänkin varallisuutta. Sen 
sijaan maahanmuuttajaperheet ovat (varsinkin turvapaikanhakijoina ja 
pakolaisina) yleensä täysin vailla varallisuutta, ja siksi sosiaaliviranomai- 
set joutuvat myöntämään heille kaiken. Tätä kautta sosiaalilainsäädän- 
tömme tukee suhteellisesti paremmin maahanmuuttajia kuin kantaväes- 
töön kuuluvia. 

Tämä osaltaan selittää maahanmuuttajien suuret lapsiperheet ja vie- 
rasperäisen väestön yliotteen väestönkasvusta. Ideologisesti sitä tukevat 
sekä islamin lisääntymispoliittiset normit että Suomen toimeentulotuki- 
lainsäädäntö. 

Kyseinen politiikka on johtanut siihen, että lapsiperheiden tukeminen 
on entistä useammin argumentti, jolla tosiasiallisesti tuetaan maahan- 
muuttajia eikä suomalaisia. Kantaväestöön kuuluvat lapsiperheet kun ovat 
useasti juuri ja juuri tukikynnyksen yläpuolella, eikä yhteiskunnan apu 
yllä heille asti. Tämä merkitsee, että kuullessanne sanaparin ”lapsiperhei- 
den tukeminen” se entistä useammin tarkoittaa samaa kuin ”maahanmuu- 
ton suosiminen”. Lapsiperheiden tukemisesta on tullut entistä useammin 
maahanmuuton piilotukea. 

Asialla on myös globaali puolensa. Ihmislajin liiallinen runsastuminen, 
toisin sanoen väestöräjähdys, uhkaa viedä koko ihmiskunnan perikatoon. 
Lisääntymisestä juontavat juurensa lähes kaikki maailman suuret ongel- 
mat: nälänhätä, ekokatastrofi, tilanahtaus, rajariidat, sodat ja kaikkien 
asioiden riittämättömyys. Puhtaasti ekologiselta kannalta katsoen lisään- 
tymisen kieltäminen olisi moraalisesti oikeudenmukainen teko. Yhden lap- 
sen politiikka sopisi kaikkialle, ei vain Kiinaan. Lopuille haittavero. 

Joskus kuulee argumentin, että lapsia tarvitaan sekä veronmaksajiksi 
että vaihtamaan vanhusten vaippoja. Suurten ikäluokkien väestöpullistu- 
maa ei tule kuitenkaan pyrkiä korjaamaan väestöpoliittisella patistelulla. 
Pitää hyväksyä väestön väheneminen ja antaa ajan hoitaa elatussuhteen 
tilapäiset vinoutumat. Länsimailla on muutenkin edessään elintason las- 
ku. 

Politiikan toinen pyhä lehmä ovat eläkeläiset ja ikäihmiset. Myös eläke- 
läisille kiskotaan jatkuvasti lisää etuja ja oikeuksia. Suuret ikäluokat ovat 
kuitenkin nauttineet 1960-luvulta asti hyvästä työllisyystilanteesta. Myös 
julkista hallintoa ylipaisutettiin heidän työllistämisekseen. He ovat kerän- 
neet suuret eläkkeet ja hankkineet varallisuutta. Sen sijaan oma sukupol- 
veni valmistui oppilaitoksista keskelle 1990-luvun lamaa. Sen jälkeen enää 
noin puolella työssä olevasta työvoimasta on ollut vakituinen työpaikka. 
Eläkekertymä on jäänyt surkeaksi pätkätöiden vuoksi, ja asuntovaralli- 

suus on usein hankkimatta. Silti meidän sukupolvemme yritetään pakot- 
taa maksamaan suurten ikäluokkien eläkkeet. 

Tiedän toki, ettei tämä koske kaikkia ikäihmisiä, sillä on paljon huono- 
tuloisia ja vähävaraisiakin eläkeläisiä. Mutta keskimäärin suurten ikä- 
luokkien asiat ovat eläkkeellä paremmin kuin yhdenkään jälkeen tulevan. 

Ihmettelen myös jatkuvaa vetistelyä ja kurjistelua. Minulla on 88- 
vuotias täti, joka on omaishoitanut urheasti yli 90-vuotiasta miestään. Sik- 
si oudoksun sitä penäämisen ja tinkimisen ilmapiiriä, jossa poliittiset kes- 
kustelut käydään. Eivätkö ihmiset itse pysty mihinkään tai osaa yhtään 
mitään? Omasta puolestani toivon, että kuolen ajoissa, sillä en haluaisi 
kärsiä pitkään enkä pidä köyhästä elämästä. Mutta jos pitkä elämä uhkaa 
minua, haluan huolehtia asioistani mahdollisimman kauan itse ja suoras- 
taan kiellän puuttumasta asioihini ilman pyyntöä mitenkään. Niin olen 
menetellyt filosofiassa muutoinkin. 

Yksi mahdollisuus olisi purkaa eläkekassoissa oleva varallisuus ja syöt- 
tää se suurille ikäluokille, sikäli kuin he ovat sen tuottaneet. Tästä eteen- 
päin kaikille tulisi taata vain perustoimeentuloon riittävä tasaeläke. Jos 
haluaa enemmän, tulisi ohjata yksityisen eläkevakuutuksen ottamiseen. 
Takuueläke on periaatteellinen avaus siihen suuntaan, mutta se vain täy- 
dentää työ- ja kansaneläkettä ja paikkaa tulovajetta. Teoksessa Työttömän 
kuolema esittelemäni dynaaminen perustulomalli takaisi minimitoimeen- 
tulon myös eläkeläisille ilman, että ikäihmisiä kyykytetään asumistuessa 
ja toimeentulotuessa. 

Tämänvuotisesta vaalipropagandasta päätellen politiikka ei ole kovin 
sankarillista eikä uhrautuvaa. Kaikki vain tinkivät. Yhdet tinkivät ylös- 
päin ja toiset alaspäin. Kukaan ei haluaisi tehdä itse mitään. Tinkimisen ja 
turvaamisen defensiivinen ilmapiiri johtunee siitä, että kansantaloutemme 
on konkurssissa. Ihme, jos tulevaisuudessa kukoistaa muukin kuin ruu- 
misarkkuteollisuus. Hyvää halloweenia kaikille. 


Sunnuntaina 28. lokakuuta 2012 
PELOLLA POLITIKOIMISESTA 


Olen seurannut toisella korvallani kahta yhteismitatonta vaalikampanjoin- 
tia. Yhdysvaltain presidentinvaalit ovat meidän näkökulmastamme kenties 
yhtä vähäpätöiset kuin Suomen kunnallisvaalit ovat amerikkalaisten nä- 
kökulmasta. 

Yhteistä molemmille on ollut pelolla politikointi. Se on ollut sangen 
ymmärrettävää, sillä monet uhkakuvat ovat todellisia ja maa järisee. 
Kaikkialla on jo pitkään ennustettu Yhdysvaltain ja Euroopan elintason 
sekä valta-aseman romahtamista, joka johtuu velkaantumisesta. 

Ei siis ihme, että poliitikkojen puheet ovat täynnä pelkoja, uhkia ja nii- 
den torjuntaa. Samalla kun tätä ja tuotakin asiaa turvataan, ei anneta pe- 
riksi ajatukselle, että tulevaisuudessa jokin voisi olla paremmin. ”On tor- 
juttava”, ”on turvattava”, ja milloin mikäkin asia. Köyhtyvästä Amerikasta 
pitäisi tehdä great again. Suomessa uhataan viedä kaikilta kaikki. Tämän 
ahdingon keskellä työpaikat koetetaan sitten säilyttää, leikkauksilta halu- 
taan välttyä ja jopa puolustuslaitoksesta yritetään säästää jotakin viholli- 
sen tuhottavaksi. 

Ihmiset Suomessa ja muissa länsimaissa elävät suurten uhkien keskel- 
lä. Lähellä on aika, jolloin kansakuntia nähdään taas kaduilla: osa asun- 
nottomuuden, osa mielenosoitusten vuoksi. 

Leikkauksista, lopettamisista, heikennyksistä, hintojen noususta, palve- 
luiden huonontamisesta, ulkoistamisesta, yksityistämisestä, ehtojen tiu- 
kentamisesta, lisävaatimuksista, jonojen kasvamisesta, vaatimustason jyr- 
kentymisestä, irtisanomisista, yt-neuvotteluista ja päälle kaatuvien seinien 
painajaisista huolimatta oletteko huomanneet, että joidenkin ihmisten 
asema on tässä maassa koko ajan vain parantunut? Kaduillamme esimer- 
kiksi liikkuu hienompia autoja kuin koskaan ennen, ja sensaatiolehdissä 
raportoidaan hyväosaisten rakennuttamista palatseista. Minusta tuntuu, 
että uhkakuvien levitessä joku rikastuu, ja uhkakuvien levittäminen onkin 
politiikkaa, jolla tuo tuloerojen kasvu ja toisten ihmisten köyhtyminen oi- 
keutetaan. 

Korkein Jumala on EU, sillä se vaatii uhreja: ”Taloudelle on uhrattava, 
tai muuten...” 

Uhkailun arkiretoriikkaan kuuluu kolme pistettä, koska juuri se vaikut- 
taa uhkaavimmalta. Eniten ihmiset pelkäävät asioita, joista he eivät tiedä 
mitään: eivät tunne tulevaisuutta, joka tulee. Politiikka on pelolla hallit- 
semista, ja pelolla hallitseminen tapahtuu tietämättömyyden savuverhon 
turvin. 

Totuus on, että monien kansalaisten eläessä kurjuudessa joku toinen ri- 
kastuu pohjattomasti. Olisi ehkä hyvä miettiä, kuka, ja äänestää vaaleissa 
sillä perusteella. 

Entinen opettajani Tampereen yliopistossa, Antti Eskola, kirjoitti aikoi- 
naan kirjan nimeltä Uhka, toivo ja vastarinta.170 Tuolloin muodikkaana 
pidettyyn dialektiseen tapaan siinä ajateltiin, että uhkakuvat voivat herät- 
tää vastareaktioinaan myös toivoa ja että toivo voi ohjata erilaisiin vasta- 
rinnan muotoihin. 

Nykyisin ihmisiltä puuttuu toivoa ja rohkeutta vastustaa sitä, minkä 
näkee vääräksi. Kaikille masentuneille ja deprivaatiosta kärsiville sanon- 
kin: käykää äänestämässä. Se antaa suunnattoman vaikutusvallan tun- 
teen, ainakin hetkeksi. 

Maanantaina 29. lokakuuta 2012 
VALTUUTETUT, ÄLKÄÄ SÄÄSTÄKÖ VIISAUDESSA 


Jos vaaleilla voisi vaikuttaa, äänioikeus otettaisiin todennäköisesti pois. 
Mikäli äänestämisestä olisi kansalaisille jotakin hyötyä, se tehtäisiin luul- 
tavasti maksulliseksi. Ja se, että äänesi ylipäänsä kelpaavat poliitikoille, 
osoittaa, että he pyrkivät hyötymään pois antamastasi poliittisesta vallas- 
ta. 

Nyt kun tavalliset pulliaiset ovat jälleen tuhlanneet pikavippinsä vaali- 
kampanjoihin ja puolueiden sekä firmojen maskotit ovat tulleet valituiksi, 
on oikea aika onnitella uhrimielestä. Uudet valtuutetut saavat käsiinsä 
suuren määrän shittiä, ja kunnallisella puhtaanapitolaitoksella tulee ole- 
maan paljon työtä vaalilupausten pois kärräämisessä. 

Kuntien suurin huoli on vaalienkin jälkeen talous. Kaikki on kiinni ra- 
hasta. Raha taas riippuu taloudellisista vaihtosuhteista ja vaihtosuhteet 
poliittisesta vallasta. Helsingin kaupungin poliittiset voimasuhteet ovat 
perinteisesti olleet sellaiset, että valtuusto tulee helpostikin ajaneeksi vain 
hyvätuloisten ja varakkaiden asemaa. Vihreät ovat usein myötäilleet ko- 
koomusta, eikä perinteistä oikeiston ja vasemmiston vastakkainasettelua 
ole ollut. 

Mielenkiintoista on nähdä, mihin perussuomalaisten kasvanut ryhmä 
asettuu; talouskysymyksissä luultavasti vasemmiston linjoille mutta arvo- 
ja elämäntapakysymyksissä oletettavasti kristillisten ja muiden konserva- 
tiivien riveihin. Olisikin hyvä, että jokavuotinen Gay Pride kiellettäisiin 
venäläiseen tapaan, niin rauhallisen kulkueen tilalle saataisiin taas se oi- 
kea mielenosoitus. 

Olen edelleen sitä mieltä, että Suomesta puuttuu kansallisliberaali puo- 
lue. Sen tulisi olla arvo- ja sosiaaliliberaali ja ajaa juuri sitä kansallista 
etua, jonka vasemmisto on unohtanut ”Internationaalia” hoilatessaan ja 
oikeisto puolestaan haudannut eurotaloutta laastaroidessaan. 

Arvatkaa, äänestinkö. Siis ketään? Ehdokkaana en tietenkään ollut. No 
hyvä on: äänestin suomalainen. Yleensäkin katson, että poliittisen vallan 
Suomessa pitää kuulua syntyperäisille suomalaisille, vaikka ja koska Hel- 
singin Sanomat on euforisessa tilassa neljän valtuustoon valitun maahan- 
muuttajan puolesta.17! Onko mitään tärkeämpää? 

Ilmaiset vinkkini kunnallispoliitikoille julkaisin jo aiemmin. Ne on tar- 
koitettu erityisesti kaikille niille, jotka eivät niitä tarvitse: 


1. Caterpillarit käyntiin Pääkaupunkiseudun Asutusohjelman toteutta- 
miseksi. 

2. Guggenheimit rahoitettakoon helmikanojen ja kukkahattujen kukka- 
roista muttei julkisista varoista. 

3. Kynnysmaksut pois peruspalveluilta, jotta niistä ei tule erikoispalve- 
luita. 

4. Röntgenkuvien analyysejä älköön ostettako intialaisilta yksityislää- 
käreiltä, kun suomalaiset virkalääkärit läpivalaisevat potilaansa yh- 
dellä silmäyksellä ja vilkaisevat kuvatkin halvemmalla. 

5. Tuulimyllyjä perustettakoon kernaasti Helsingin avarille meriulapoil- 
le hiilivoimaloiden sauhuja hälventämään, mutta 2020-hanke hylättä- 
köön, jottei kuntalaisten pää osuisi kattoon veroäyrin ollessa 20. 

6. Ennen maahanmuuttajien lisähaalintaa olisi integroiva ja assimiloi- 
tava ne toistakymmentä prosenttia peruskoulunsa päättävää suoma- 
laisnuorta, jotka nykyään jäävät tai jättäytyvät vaille jatko-opiskelu- 
paikkaa. 

7. Kaupunki on pidettävä viihtyisänä muutoinkin kuin periaatteella ”jo- 
ko viihdyt tai itket ja viihdyt”. 


Vielä kerran: Onnittelut uusille valtuuston ja lautakuntien jäsenille. Toi- 
vottavasti saatte ainakin jokusen ilmaismatkan, hotelliviikonlopun, lohi- 
päivälliset tai muuta kurmeeta kukin. Ja ATK-retardeille tiedoksi, että se 
luontaisetuna saamanne tietokone lähtee käymään virtanapista. Sitä ei 
saa esimerkiksi syödä. 


Tiistaina 30. lokakuuta 2012 
MIKSI KOKOOMUS NOUSI KUNTAVAALIEN SUURIMMAKSI? 


Nyt kun kokoomus on eduskuntavaalien suurin puolue, pääministeripuo- 
lue, presidenttipuolue ja vielä kunnallisvaalienkin suurin puolue koko 
maassa, on syytä kysyä, miksi. Selityksiä on useita. 

1) Ensinnäkin kokoomuksen kannatusprosentti 21,9 vastaa yhden hy- 
vinvoivan kansanosan edustusta väestöstä. Yksi viidesosa tulee vielä toi- 
meen, kun taas neljä viidesosaa voi kehnosti. Yhdellä viidenneksellä on 
kohtalaisen pysyvät tulot ja vakituinen työpaikka, kun taas neljä viides- 
osaa kärsii kyykytyksestä. 

2) Toinen syy on kansamme rikas mielikuvitus. Kokoomus on tunnetusti 
taksikuskien ja partureiden puolue. Siinä asemassa on aikaa ajatella ja 
kuvitella. Koska suurin osa ihmisistä ei pysty tekemään itseään niin rik- 
kaaksi (eli noin sadantuhannen euron vuosituloista nauttiviksi), että ko- 
koomuksen äänestäminen kannattaisi, he kuvittelevat itsensä rikkaiksi. 
Kuvitteleminen on halpaa ja siksi myös yleistä. Eräs selitys on siis se, että 
ihmisillä on rikas mielikuvitus ja he samastuvat Kauniisiin ja rohkeisiin, 
ehkä pian taas myös Dallasiin. 

3) Kolmas selitys on, että kokoomuslaisilla on kauniit vaatteet. 

4) Neljäs selitys on, että kokoomus on onnistunut Eurooppa-politiikan 
hoitamisessa. Kaikki tietävät, että jos laastarilapun nyppää irti nopeasti, 

se aiheuttaa vähemmän kokonaistuskaa kuin hidas kiskominen. Kokoomus 
on demarien tuella päättänyt polttaa kansallisvarallisuutemme EU:ssa 
samalla kun kuntalaisten peruspalveluista säästetään. Koska nopeasti teh- 
tynä kansallinen itsemurha tekee vähemmän kipeää kuin hitaasti viillel- 
tynä, siksi kokoomus menestyy. 

5) Viides selitys on vaalien ja karnevaalien yhdistäminen: Halloweenin 
keskellä ihmiset ovat sekoittaneet poliittiset haamut ja juhlista palaavat 
monsterit sekä äänestäneet vaalikopeissakin poliittisten haamujen puoles- 
ta. Esimerkiksi valtakunnallisen ääniharavan!?? Jan Vapaavuoren taustal- 
la kummittelevat kolme rikostuomiota eivät haitanneet Ben Zyskowiczin 
äänten perimistä. Ja kokoomuslaisuus on pitkälti perintövarallisuutta. 

6) Kuudes selitys on se, että kokoomus on myös pappien ja poliisien puo- 
lue. Sosiaali- ja terveyspoliittiset huononnukset ovat siis jo niin pitkällä, 
että vain pappi voi auttaa (hautajaiset) tai tarvitaan poliisia käymään 
(perheväkivalta, työpaikkakiusaaminen, nuorison pamputtaminen). 

7) Seitsemäs selitys on, että kokoomus ottaa köyhiltä ja antaa rikkaille. 
Kun on köyhä, tämä auttaa ymmärtämään rikkauden arvon, sillä köyhänä 
ollessaan pienilläkin asioilla on merkitystä. Esimerkiksi sopivat terveys- 
keskusmaksujen poistot, joista Helsingin valtuustoryhmät olivat sopineet, 
mutta joita ei ollutkaan kaupunginjohtaja Pajusen esittelemällä listalla.173 
Tämä osoittaa, että kokoomuksen sanaan voi luottaa. Maksujen poistoa 
kokoomus ei kehdannut vastustaa ryhmien tasolla kannatuksen menetyk- 
sen pelossa, ja todellisen kyntensä puolue näytti Pajusen esityksen kautta, 
jolla ei ole tietenkään mitään tekemistä kokoomuksen valtuustoryhmän 
kanssa. 

8) Ja nyt tulee asiaa, jonka vaalimedian ilmatilaa hallitseva ”isänsä poi- 
ka” Sami Borgikin osaisi sanoa: kun äänestysprosentti jäi vain 58,2:een 174 
se tarkoittaa, että vastarinnan muodot ovat kanavoituneet osallistumatto- 
muudeksi. Siksi hallitusvastuussa olevien puolueiden arvostelu ei näy vaa- 
lituloksessa. Suomeksi sanottuna: hallituksen linjasta eri mieltä olevat 
ovat lannistuneet ja jääneet kotiin, kun taas pääministeripuolueen kannat- 
tajat ovat käyneet äänestämässä. 

Vaaliväsymystä aiheuttaa varmasti myös se, että tänä vuonna käytiin jo 
yhdet valtakunnalliset vaalit, joissa oli kaksi äänestyskertaa, ja lyhyen 
ajan sisällä on päässyt äänestämään sekä eduskuntavaaleissa että euro- 
parlamenttivaaleissa. 

Aika erikoista oli taaskin Helsingin Sanomien uutisointi, jonka mukaan 
”kuntavaalien tulos merkitsee paluuta kolmen suuren puolueen malliin”.175 
Niin ei sanottu silloin, kun kokoomuksen, demarien ja kepun rinnalla sin- 
nitteli Vasemmistoliitto noin kymmenen prosentin kannatuksella. Jos lehti 
tarkoittaa, että Perussuomalaisten kannatuksen lasku eduskuntavaalien 
tuloksesta 12,7 prosentin tasolle kuvaa koko maan voimasuhteiden muu- 
tosta takaisin Tupun, Hupun ja Lupun todellisuuteen, en usko niin käy- 
neen. 

Keskustan kannatusnousu eduskuntavaalien murskatuloksesta selitty- 
nee sillä, että puolueella on perinteisesti voimakas kannatus maatalousval- 
taisissa pienissä kunnissa. Eduskuntavaalien ja kunnallisvaalien tuloksia 
ei pitäisi yleensäkään samastaa eikä vertailla. Eivät Helsinginkään kun- 
nallisvaalitulokset vastaa koko maan tuloksia kunnallis- eivätkä missään 
muissa vaaleissa. 

Perussuomalaisen puolueen leirissä on tietysti oltu naama pitkänä, kun 
ei tullutkaan kahtakymmentä prosenttia. Oppositioasema on sulattanut 
kannatusta. Puolueen muutamat kohukansanedustajat ovat keskittyneet 
taistelemaan homoseksuaalisuutta vastaan, kun olisi ollut tärkeämpääkin 
puhuttavaa. 

Vihreiden pysyminen Helsingin toiseksi suurimpana johtunee siitä, että 
samalla kun kantaväestö pakenee vihreiden riveistä, täydennystä laiva- 
taan ulkomailta. 


Torstaina 1. marraskuuta 2012 
MIKÄ DALLASISSA KOUKUTTAA? 


Jenkkilä on monille tuttu Disneylandista ja Dallasista. Kuulun siihen su- 
kupolveen, joka katseli TV-sarja Dallasia teini-ikäisenä, siis juuri silloin 
kun ihmisiä huvittivat lukiokomediat, perhedraamat ja valmiiksi nauretut. 
Myös nykynuoret rakastavat stereotyyppisiä draamasarjoja, sillä ne kata- 
lysoivat aikuisten maailmaan siirtymistä. 

Ensimmäisen kerran Dallasin esittäminen päättyi Suomessa kuuden- 
teen tuotantokauteen ja näyttämönä toimineen karjatila Southforkin dras- 
tiseen tulipaloon. Käynnistyttyään uudelleen kuin vanha Foordi se päättyi 
toisen kerran vuonna 1991 J. R:n kohottaessa Coltin ohimolleen ja lauka- 
uksen kajahtaessa... 

Postmodernina aikana mikä tahansa kauan sitten hylättykin idea voi 
herätä uudelleen henkiin, niin kuin nyt Dallas, joka on taas täällä. Sarja 
oli Suomessa huippusuosittu, sillä sen tapahtumat sijoittuivat ydinperheen 
ympärille. Rikkauden ja moraalisen rappion kytkös koukuttaa, aivan niin 
kuin saksalaisissa poliisisarjoissa, joissa rikos sijoitetaan aina niin sanot- 
tuihin varakkaampiin piireihin, ja työväenluokkaiset naapurit avittavat 
hyviksenä toimivaa demarikomisariota saamaan pahikset kiinni. 

Samaan tapaan myös Dallas todistaa taviksille, että niin sanottujen hy- 
väosaisten elämä onkin läpikotaisin valheellista. Siten se sovittaa yhteis- 
kunnallisia konflikteja ja pelastaa perjantai-illan ahdistukselta. 

Pääosaa sarjassa näytteli moraalinen pahe. J. R. Ewing oli ahne ja juo- 
nitteleva öljyparoni, joka kävi vieraissa. Hänen vaimonsa puolestaan kärsi 
alkoholismista ja eli korviaan myöten valheessa. Bobby taas kuvattiin vel- 
jensä vastakohtana kontrastin luomiseksi. Muutoinkin roolit oli mietitty 

vastaamaan niin sanotun ydinperheen mallia, jossa kaiken asian arviointi- 
peruste on raha. Fiksuimmat hymyilivät vinosti Dallasin esinemäisyydelle, 
mutta suuri osa katsojista otti sarjan todesta. 

Dallasin henkilöihin oli helppo samastua. Yksi kiehtovuutta lisäävistä 
tekijöistä oli se, että aidoimmalta, todellisuudentajuisimmalta ja johdon- 
mukaisimmalta vaikutti J. R., joka samalla oli pahuuden henkilöitymä. 
Tästä johtuva kognitiivinen ristiriita aiheutti paljon puhetta busseissa, pi- 
hamailla ja työpaikoilla. Se vei mennessään myös lehdistöä, jossa pohdit- 
tiin, mitä seuraavassa jaksossa tapahtuu. Dallasista tuli osa intersubjek- 
tiivisuutta, ja siihen viitaten todisteltiin, miten televisiosta on tullut sosi- 
aalinen välttämättömyys, jonka katsojarituaaleihin osallistuminen on sosi- 
aalisen toimintakyvyn ehto. Muuten ei tiedä, mistä työpaikkojen kahvi- 
huoneissa rupatellaan. Nykyään samassa asemassa taitaa olla Facebook. 

Dallasin jaksot jätettiin ratkaisujen osalta aina taktisesti kesken, millä 
varmistettiin katsojien paluu kuvaruudun ääreen joka perjantai. Muuta- 
mat urkkivat USA:sta, mitä siellä jo nähdyissä esityskausissa on tapahtu- 
nut. Rooleja ja juonta kirjoitettiin näyttelijäsopimusten mukaan, mikä se- 
littää ennakoimattomat juonenkäänteet. Joku päärooleissa olleista taisi 
kuollakin kesken sarjan. Silloin pyörimään laitettiin kuolemantapausten 
varalta laadittu korvausjakso, jossa roolihahmo todellakin kuoli tai mat- 
kusti muutoin pysyvästi jonnekin. 

Bobby Ewing puolestaan menehtyi TV-sarjassa mutta tuotiin uudestaan 
näyttämölle, kun nimi saatiin näyttelijäsopimukseen. Hänen kuolemansa 
selitettiin pois kuvaamalla se hänen entisen vaimonsa uneksi, ja tätä sa- 
nottiin ”retroaktiiviseksi juonijatkumoks?”. 

Itse sarja on nyt retroa. J. R. ja Bobby ovat mukana rypistyneinä ja iso- 
isäsukupolveen kuuluvina. Ikuisen paluun kiertopulkkakyyti osoittaa, että 
kaikki merkityksellinen luotiin jo 1980-luvulla. Tuosta asti olemme eläneet 
melko samanlaisessa maailmassa, mikä on tehnyt mahdolliseksi vanhojen 
ideoiden kierrätyksen. Myös musiikkibisnes elää toistosta. Vain Abban 
henkiin herättäminen puuttuu. 

Sikäli kuin Dallasin katsojasuhde yhä toimii, se todistanee, että ihmiset 
haluavat kokea olevansa elossa. Sarja tarjoaa kollektiivisen vanhene- 
miselämyksen, aivan niin kuin The Rollings Stones, joka aina jaksaa nous- 
ta esiintymislavalle. 

Dallasilla oli myös kilpailija 1980-luvulla: TV-sarja Dynastia. Siihen oli 
sijoitettu myös yksi homohahmo, joka oli rikkaan päähenkilön playboy- 
poika. Niinpä sarjaa karsastivat monet, eikä se saanut Dallasin veroista 
tettuja homoja ja sellaisena tietenkin tavattoman stereotyyppinen. Muiden 
roolihahmojen suhtautuminen homoon kuvattiin perin ahdistuneeksi, ja 
hahmo otettiinkin mukaan lähinnä luonnon kostoksi kapitalistiselle tyran- 
niperheelle. Ainakaan poliittisesti korrektia homoseksuaalisuuden esittä- 
minen ei ollut. 

Muutamat Dallasin tähdet sanoivat 1980-luvun lehtihaastatteluissa 
elävänsä yksityiselämässäänkin TV-sarjasta tuttuun tapaan. Sarjan näyt- 
telijäntyö oli melko kökköä, mutta asiaa pehmentää ehkä juuri se, että 
näyttelijät siirsivät todellisen elämänsä suoraan karakteereihinsa. Näin 
Amerikassa. Missä siis on toden ja mielikuvituksen raja? 

Sarjan pian jatkuessa saa nähdä, mikä raha menee taas kenenkin kans- 
sa lakanoiden väliin. Muutoin maailma on toki muuttunut, ja Amerikka on 
täällä. Southfork on kuin Euroopan unioni: Pankkiparonit johtavat, Pame- 
lat hoitavat kulttuurin ja Sue Ellen talouselämän. 


Keskiviikkona 7. marraskuuta 2012 
OBAMA TULI LOPUN TAKASIIPI AUKI 


Yhdysvaltain presidentti on sen verran vaikutusvaltainen toimija, että ää- 
nioikeus USA:n presidentinvaaleissa kuuluisi jokaiselle maailman kansa- 
laiselle. Race for the white house päättyi jälleen Barack Obaman voittoon, 
mikä ei ole ihme, sillä istuvasta presidentistä on tullut monen perusame- 
rikkalaisen suosikki. 

Obaman uudelleenvalinta!”6 takaa, että esimerkiksi terveydenhoitouu- 
distus pakollisine sairausvakuutuksineen saa jatkoa. Se on hyvä, sillä noin 
viidennes kansakunnasta on vielä kokonaan sairausvakuutusjärjestelmän 
ulkopuolella. ”Obamacare” (viralliselta nimeltään Patient Protection and 
Affordable Care Act) ei ole sellainen hallintohimmeli kuin suomalainen ta- 
kuueläke tai sote-uudistus, joilla tilkkutäkkiä leikataan yhdestä kohdasta 
ja siirretään toiseen. 

Obaman voittoa voidaan selittää myös sillä, että Mitt Romneyn suksi 
alkoi lipsua loppusuoran puolivälissä. Hän muun muassa yritti mielistellä 
erästä Vietnamin veteraania vakuutellen kumoavansa ensi töikseen suku- 
puolineutraalia avioliittoa koskevat osavaltiolait, jos tulee valituksi.177 So- 
tasankarin paljastuttua homoksi kampanjaväki veti Romneyn nopeasti 
pois keskustelusta. 

Jos Romney olisi pitänyt aiemman vapaamielisen kantansa suhteessa 
homoseksuaalisuuteen, hän olisi saattanut voittaa vaalin, sillä kaksi ”tästä 
asiasta” samaa mieltä olevaa eivät olisi syöneet toistensa kannatusta ”tällä 
asialla”. Myös monet seksuaalivähemmistöihin kuuluvat keskiluokkaiset 
valkoihoiset olisivat voineet kallistua äänestyksessä Romneyn kannalle 
hänen ajamansa tiukemman talouslinjan vuoksi. 

Toisen mokan Romney teki haukkuessaan Obaman kannattajat ”valtion 
eläteiksi”.178 Mielipiteen aitoutta korostaa se, että paljastuksesta kertova 
video oli kuvattu salaa. Tällaiset lipsautukset kertovat enemmän kuin tu- 
hat papereista luettua sanaa. On loppujen lopuksi yhdentekevää, mitä eh- 

dokkaat sanovat vaalipuheissaan, jos he toisesta suupielestään päästelevät 
pökäleitä. Äänestäjät tekevät valintansa vaikutelmien pohjalta. 

Tunnepohjaiset johtopäätökset eivät ole merkityksettömiä, sillä ne ker- 
tovat arvoista ja asenteista, joiden mukaan poliitikot toimivat vaikeissa ja 
ennakoimattomissa tilanteissa, esimerkiksi Kalifornian maanjäristyksessä 
tai kenraalien ehdottaessa ydinaseiden käyttöä. Obama onnistui välittä- 
mään itsestään inhimillisemmän ja rennomman kuvan kuin Romney, joka 
esiintyi hyökkäävästi ja jopa uhkaavasti. 

Kuvaavaa on, että vaikka Romneyn katsottiinkin voittaneen ensimmäi- 
sen TV-väittelyn, lähes puolet arvioi Obamaa ”hyväksi ihmiseksi”, kun sa- 
maa sanoi Romneystä vain kolmannes.!?? On mielenkiintosta, mitä olisi 
tapahtunut, jos valkoista ehdokasta olisi sanottu ”paremmaksi ihmiseksi”, 
mutta mustaa näköjään voi. Argumentti, jossa ihmisen ihmisyys määritel- 
lään ”paremmaksi” tunkeutuu ihmisyyden olemukseen ja henkilökohtais- 
ten piirteiden pintakuoren alle, joten väite Obaman ”paremmuudesta ihmi- 
senä” ei ole poliittisesti korrekti vaan merkki käänteisestä rasismista. 

Vaaleissa tulee yleensä valituksi se, joka onnistuu olemaan yleisön sil- 
missä jalosydämisin, vaatimattomin, kansanomaisin ja nöyrin. Mustamaa- 
laus on haastajalle oivallinen ase, mutta se ei toimi pitkään. Romneyn 
kampanjatoimisto onnistui levittämään kaupunkilegendaa, jota on tosin 
vaikea todistaa muutoin kuin menemällä tirkistelemään. Amerikkalaisen 
verkkolehden jutun mukaan presidenttiparin sormuksista löytyy orna- 
mentti, joka ainakin eräissä valokuvasuurennoksissa näyttää sisältävän 
arabiankieliset sanat ”Ei ole muuta Jumalaa kuin Allah”.180 

Aikana, jolloin melkein kaikki ihmiset käyttävät jos jonkinlaisia koruja, 
t-paitoja ja lippiksiä, myös Sauli Niinistö voisi tatuioittaa saman lauseen 
takapuoleensa ilman, että se aiheuttaisi mitään haittaa hänen työlleen 
presidenttinä. En käsitä, millä tavoin protestanttista kristillistä uskontoa 
tunnustava Obama voisi olla epäilyttävämpi kuin myöhempien pyhien ai- 
kojen liikkeeseen kuuluva Romney, joka uskontonsa mukaisesti tunnustaa 
Mormonin kirjan Jumalan sanaksi ja liikkeen perustajan, Joseph Smithin, 
profeetaksi. 

Romneyn monet linjanvedot arvo- ja elämäntapakysymyksissä perustui- 
vat hänen uskonnollisuuteensa eivätkä rationaaliseen harkintaan. Yleen- 
säkin suhtaudun epäilevästi uskonnon käyttämiseen politiikan välineenä. 
Tavallisesti se johtaa vain normiruuvien järjenvastaiseen kiristelyyn, ai- 
van niin kuin on käynyt ehkäisykysymyksessä katolisen kirkon sisällä. 
Mormonismia harjoitetaan saarnamiehen logiikalla, kauppiaan järjellä ja 
liikkeenjohdon moraalin mukaisesti. Perusasenteeltaan se on lähellä me- 
nestyksen teologiaa, jonka mukaan hyvinvointia pidetään Jumalan siuna- 
uksena ja huono-osaisuutta ansaittuna rangaistuksena. Tämä on kuitenkin 
vastoin kaikkea sitä, mitä kehittynyt yhteiskuntatiede on lausunut hyvin- 
voinnin ja pahoinvoinnin syistä. 

Kielestään ketterän Romneyn kampanja oli toisen TV-väittelyn jälkeen 
yhtä lehmän henkäystä.!8! Haastajalle tyypillinen syyttely ei auta, jos 
vaihtoehtoa ei ole esittää ja valtion kassa huutaa hoosiannaa. Olen itse ol- 
lut jo pitkään sitä mieltä, että niin sanottujen hyvinvointivaltioiden vel- 
kaantuminen johtuu länsimaille ominaisesta yli varojensa elämisestä, jota 
ei helpota edes Pekka Himaselta 700 000 eurolla ostettava kukoistushan- 
ke.182 

Obaman uudelleenvalinnassa hyvää on se, että keskiluokan ja heikom- 
min toimeentulevan väestön asema ei varmaankaan synkkene, eivätkä toi- 
saalta Hollywoodin miljonäärimammojenkaan olot kurijistu. Kyllä varakas 
väki aina puolensa pitää. Rikkaat pitävät huolen eduistaan ja asemastaan 
rahoillaan niin Amerikassa kuin kaikkialla muuallakin. 

Mihinpä taloudellisen vallan kahvassa olevat ihmiset oikeastaan poli- 
tiikkaa tarvitsevatkaan, paitsi korruptiivisesti: omien etujensa suojeluun? 
Politiikan ja kansanvallan idea on olla taloudellisesti vaikutusvallattoman 
väestön puolella, puskurina pelkkää vahvemman oikeutta vastaan. 


Lauantaina 10. marraskuuta 2012 
HUONOSTI KÄYTTÄYTYVÄT FILOSOFIT 


Historioitsija Nigel Rodgers ja filosofi Mel Thompson julkaisivat muutama 
vuosi sitten teoksen Huonosti käyttäytyvät filosofit (Philosophers Behaving 
Badly),183 jossa kirjoittajat listasivat kuuluisimpien filosofien varjopuolia ja 
paheita. 

Esimerkiksi Schopenhauer kuvataan syvällisenä mutta synkkämielise- 
nä sovinistina. Teos muistuttaa, että Rousseau kirjoitti ensimmäisen tun- 
netun kasvatusfilosofisen teoksen, mutta hänen omat lapsensa jouduttiin 
toimittamaan lastenkotiin isänsä laiminlyöntien vuoksi. Wittgenstein koh- 
teli julman ankarasti, paitsi itseään, myös oppilaitaan. Heideggeria on 
mustamaalattu jatkuvilla natsisyytöksillä hänen 1930-luvulla pilkautta- 
mansa poliittisen värin vuoksi. Russellia on haukuttu naistenmieheksi ja 
Foucault'a miestenmieheksi. Nietzsche ja Sartre nauttivat maineestaan 
elostelijoina. 

Rodgersin ja Thompsonin kirjalle ominainen narskuva huumori hyödyn- 
tää brittiyhteiskunnalle tyypillistä luokkakonfliktia, ja se operoi sovinnai- 
suuden tausta-ajatuksilla. Mutta tavallaan kirja on klassikko, ja sen luet- 
teloa olisi helppo jatkaa. 

Esimerkiksi Augustinus kirjoitti Tunnustuksissaan, että Karthagon 
”saastaisen rakkauselämän” keskellä hän ei suinkaan tuntenut syyllisyyttä 
ruuniillisista intohimoistaan vaan tyytymättömyyttä riittämättömyydes- 
tään, jonka vuoksi hänen rakkaudenhalunsa oli ”liian pieni”. Nykyajan fi- 
losofeista Louis Althusser kuristi vaimonsa hengiltä saamatta edes kunnon 

rangaistusta. Filosofit ovat näköjään sellaisia yhteiskunnan ulkopuolisia, 
joita eivät sido sovinnaisen elämän normit vaan joiden edesottamuksia pi- 
detään ikään kuin asiaan kuuluvina. 

Huonosti käyttäytyvät filosofit tuli minulle mieleen, kun lehdet raportoi- 
vat viime viikolla valtakunnanfilosofi Pekka Himasen putkareissuista ja 
toilailuista juovuksissa Helsingin kaduilla.18% 

Arvasin, että jossain vaiheessa myös toimittajat saavat kylläkseen Hi- 
masen flirttailusta poliittisen vallan kanssa. Filosofien ja toimittajien kun 
pitäisi olla samalla alalla toimien vallan vahtikoirina. Niinpä lehdet päät- 
tivät kostaa ja kaivoivat esiin Himasen erinäisiä sekoiluja. 

En väitä, ettei tämä olisi paljastavaa. Mikä vesittääkään filosofin aja- 
tukset paremmin kuin tekijän itsensä asettaminen huonoon valoon? Kalsa- 
rikännissä esiintynyt filosofi tuskin voi sanoa 700 000 euron hintaisen kes- 
tävän kehityksen hankkeensa puolustukseksi muuta kuin ”älkää tehkö, 
kuten minä teen, vaan tehkää niin kuin opetan”. 

Luulen kuitenkin, että Himanen on pelännyt hankkeensa kuivuvan ka- 
saan ja jäävän kokonaan vaille huomiota. Niinpä hän on julkisuutta var- 
mistaakseen lähtenyt toikkaroimaan Pohjois-Esplanadille, aiheuttanut 
konfliktin poliisin kanssa ja sitä kautta varmistanut paikan iltapäivälehti- 
en lööpeissä. Onnistui: molemmissa oli Himasen kuva! 

Himanen kuitenkin epäonnistui toisessa tärkeässä suhteessa. Julki- 
suutta tuli, mutta väärällä epäsovinnaisuudella. 

Kaikki tietävät, että se, mikä filosofiassa on hyve, on muualla pahe. Ja 
se, mitä sovinnaisessa yhteiskunnassa pidetään paheena, on filosofiassa 
usein hyve. Esimerkiksi valheiden paljastaminen on hyve filosofiassa, mut- 
ta valtapolitiikan piirissä, pankeissa, markkinoinnissa ja liike-elämässä 
totuuden puhumista pidetään vaarallisena paheena, josta on nopeasti teh- 
tävä loppu. 

Himanen ei onnistunut olemaan oikealla ja hyödyllisellä tavalla paheel- 
linen. Nyt hän oli paheellinen ja epäsovinnainen vain käytökseltään. Hän 
ei onnistunut olemaan paheellinen sillä filosofisella tavalla, jolla filosofit 
yleensä kiusaavat valehtelijoita ja vallankäyttäjiä. 

Niinpä on vaara, että Himasen arvosteleminenkin kutistuu vain hänen 
tapojensa kritisoimiseen. Paljon tärkeämpää olisi osoittaa, että juuri Hi- 
masen oma sovinnaisuus, hänen valtakunnanfilosofin roolinsa, kritiikittö- 
myytensä ja mitäänsanomattomuutensa vaarantavat hänen uskottavuu- 
tensa. 

Himasen varsinainen pahe ei ole hänen toikkarointinsa kännissä. Siihen 
pystyy kuka vain. Hänen todellinen paheensa on se, että hän on sitoutunut 
hallituksen luottohenkilöksi ja karsinut pois kaiken kriittisyyden. 

Tuloksena on ollut puolueohjelman kirjoittamista eikä toimintaa, jota 
voisi sanoa tutkimukseksi tai filosofiaksi. Aidon filosofisen ”paheellisuu- 
den” (eli hyveen) puuttuminen Himasen toiminnasta on paljon huolestut- 
tavampaa kuin hänen henkilökohtaiset edesottamuksensa. 

Todesta otettavuutta nekin tietysti syövät, mutta kehnoa on, mikäli jul- 
kinen sana ei keskity arvostelemaan Himasen hankkeen tieteellisiä, tut- 
kimuksellisia ja puolueellisuuteen liittyviä heikkouksia vaan typistää ar- 
vostelun vain hänen persoonaansa. 

Ilta-Sanomat ja Iltalehti ajoittivat tuomionsa ajankohtaan, jolloin Hi- 
manen ensi kertaa esitteli huippukalliin hankkeensa kulkua julkiselle sa- 
nalle. Hankesuunnitelmassa mainittiin, että marraskuun seminaariin voi- 
daan ottaa ”ohjausryhmän lisäksi muitakin sopiviksi katsottuja asiantunti- 
joita dialogiin”.185 

On kieroa, että hankkeessa viitataan ”dialogisuuteen”, vaikka sen pe- 
rustamiseen ei ole liittynyt minkäänlaista julkista keskustelua eikä itse 
hanketta kilpailutettu. Hanke muodostuu pääasiassa kansainvälisten tut- 
kijoiden keskinäisestä kanssakäymisestä — ei suomalaisen yhteiskunnan 
tutkimisesta, vaikka Suomen tulevaisuuden hahmottelu mainitaankin pää- 
tarkoitukseksi. 

Kansainvälisyyden vaatiminen on tässäkin yhteydessä eräs internat- 
sismin muoto, toisin sanoen keino vetää matto alta kotimaiselta politiikka- 
kritiikiltä. Siihen liittyen Himanen suostuu käymään keskustelua vain 
kansainvälisissä seminaareissa eikä ”vessojen seiniksi” leimaamissaan 
suomalaisissa medioissa, joissa poliittiset valheet voisivat helpostikin pal- 
jastua valheiksi. 

Tutkimuksesta puuttuu näköala yhteiskunnalliseen todellisuuteen. Se 
koostuu bisnesluokan lennoista (6 000 euroa kukin) sekä ”huippuseminaa- 
reiksi” sanotuista kättelykollokvioista, joissa tutkijat kommunikoivat kes- 
kenään tai itse valitsemiensa poliittisten ja taloudellisten johtajien kanssa. 

Myös Himasen aiempien hankkeiden tulokset ovat olleet melko yhden- 
tekeviä, kuten mainitsin viime elokuussa, arvostellessani tuolloin julki tul- 
lutta hanketta. Sen perustamisesta ei puutu korruptiivisiakaan piirteitä. 
Ilmaisukyvyltään parhaimmillaan Himanen on ollut ehkä juuri silloin, kun 
hän astui Isolla Roobertinkadulla tepastelleen koiran hännälle ja koira tä- 
män tuloksena vinkaisi! 


Torstaina 15. marraskuuta 2012 


ONKO MEDVEDEV TIETOINEN 
HETEROPROPAGANDASTA? 


Suomessa ei näköjään tarvita ”homopropagandan” kieltävää lakia, sillä ak- 
tivistit olivat vapaaehtoisesti hiljaa Dmitri Medvedevin vieraillessa Suo- 
messa.186 En ainakaan itse havainnut, että sen enempää Seksuaalinen ta- 
savertaisuus Seta ry kuin muutkaan yhdistykset olisivat järjestäneet mie- 
lenosoitusta tai kannanottoa Venäjän harjoittamaa seksuaali- ja sukupuo- 
livähemmistöjen sortoa vastaan. 

Venäjä on diskriminoinut homoja, lesboja ja transsukupuolisia häikäi- 
lemättömästi. Lait, joilla kielletään homojen julkinen esiintyminen ja ai- 
hetta koskevan informaation jakaminen, loukkaavat räikeästi yleisiä ih- 
misoikeuksia ja kansainvälisiä sopimuksia. Ne ovat vastoin tiedettä ja 
yleistä etiikkaa. 

Venäjä hyökkäsi muutama viikko sitten Suomeen alkamalla valittaa 
venäläislasten kohtelusta Suomessa. Näin se käänsi huomion pois omassa 
maassaan tapahtuvista ihmisoikeusrikoksista, joita Venäjä itse tuottaa 
julkisen vallan johdolla. 

Se, että homovastaiset lait on saatettu voimaan näennäisen kansanval- 
taisesti, ei tarkoita, että ne olisivat oikeudenmukaisia. Minkään valtion 
lainvalmisteluelinten ei pitäisi ottaa kyseisenlaisia lakeja edes valmiste- 
luun. EU-naissa ne torpattaisiin jo alkuunsa ihmisoikeuksien vastaisina. 
Kyseessä ovatkin todelliset fasistilait, joilla homot, lesbot ja transsukupuo- 
liset yritetään työntää siltojen alle, estää tiedonjako ja kieltää homojen jul- 
kinen olemassaolo koko valtiossa.187 

Kansainvälisen arvostelun laimeudesta päätellen seksuaali- ja sukupuo- 
livähemmistöjen järjestöt ovat turtuneet omaan hyvinvointiinsa länsimai- 
sissa demokratioissa. Omana itsenään esiintymisen tuomitseminen ”homo- 
propagandaksi” on kuitenkin vakava ihmisoikeusrikos, jota vastaan kaik- 
kien sivistyneitten maiden pitäisi reagoida. Missä tahansa sivistyneessä 
valtiossa homovastaiset lait kumottaisiin ja niiden valmistelu kiellettäisiin. 

Medvedevin, Kataisen ja Niinistön asialistalle mahtui vain suurta porua 
herättänyt lapsikiista, jonka Venäjä lavasti kääntääkseen huomion pois 
omalla tontillaan tapahtuvista ihmisoikeusrikoksista. Medvedev päätyi 
puolustelemaan oman maansa suvereniteetia epäsuorasti: julistamalla 
Suomen päättävän itsenäisesti lapsipolitiikastaan ja neuvomalla järjestä- 
mään Natosta kansanäänestyksen. — Ikään kuin emme muuten tietäisi, 
että niin voidaan tehdä. 

Ohjeiden antamisessa olikin kyse taitavasta diplomaattisesta harhau- 
tuksesta. Korostamalla Suomen itsenäisyyttä näissä asiakysymyksissä 
Medvedev toivoi Suomen vastavuoroisesti pidättäytyvän paheksumasta 
Venäjän rajojen sisällä tapahtuvia ihmisoikeusrikoksia. 

Näyttö on selvä. Madonna on haastettu oikeuteen Pietarissa sillä ve- 
rukkeella, että hän osoitti tukensa seksuaali- ja sukupuolivähemmistöil- 
le.188 Myös tavallisia ihmisiä on tuomittu,189 homoravintoloita yritetään 
sulkea,19%0 ja maassa harkitaan opetuskieltoa homoille ja lesboille.191 Tästä 
ei ole pitkä matka siihen, että homoseksuaalisuus kriminalisioidaan ja ih- 
miset pakotetaan kantamaan vaaleanpunaista kolmiota sekä kulkemaan 
paperipussi päässä. Symbolisella tasolla pelkät tiedonjakoon liittyvät rajoi- 
tukset haavoittavat seksuaalivähemmistöjen elämää yhtä pahasti kuin 
täydelliset kieltotoimet. 

Kukaan ei näytä kyseenalaistavan myöskään ”homopropagandan” käsi- 
tettä. Muutama vuosikymmen sitten homojen kaapissa pitoa sanottiin oi- 

keutetusti heteropropagandaksi. Heteropropagandan uhreja ovat muun 
muassa ne eheytysterapioista kärsineet, joita yritettiin käännyttää hete- 
roiksi. Homoseksuaalien lähihistoria on heteroiden, kristittyjen ja totalita- 
risten valtioiden harjoittamaa väkivaltaa täynnä. Vielä 1950-luvulla homo- 
ja kastroitiin medikalistisen mielivallan tuella, mistä kertoo esimerkiksi 
Kim Bentzin teos Kastroitu (1989).192 

Suomessa vuonna 1971 tapahtunutta homoseksuaalisuuden dekri- 
minalisointia jatkettiin pelkoa herättäneellä ”kehotuskiellolla”, jonka pappi 
ja psykiatrikunnan ”musta lammas” Asser Stenbäck junali lakiin. Sen 
vuoksi homoseksuaalisen käyttäytymisen ikärajaksi säädettiin 18 vuotta, 
kun se heteroilla oli 16 vuotta. Tämäkin pykälä vahingoitti monien homo- 
jen ja heteroiden asemaa perustuessaan tieteen vääräksi osoittamaan käsi- 
tykseen, että homoseksuaalisuuteen voi vietellä tai oppia ja että homosek- 
suaalisuudessa ylipäänsä on jotakin sellaista pahaa, jolta ihmisiä tulee 
varjella. Kehotuskielto poistettiin vasta rikoslain uudistuksen yhteydessä, 
jolloin myös ikärajat yhdenmukaistettiin. 

Nyt tuo sama tilanne yritetään tuoda takaisin Venäjällä ja muutamissa 
muissa halkopinon takana elävissä entisen Neuvostoliiton maissa. Myös 
Suomessa, jossa kylähullutkin ovat muita koulutetumpia, muuan tieteelli- 
sistä periaatteista luopunut dosentti on vaatinut samanlaisia lakeja voi- 
maan katsoen niiden kehittävän suomalaista yhteiskuntaa ja pitäen niitä 
tervettä sekä täysipainoista perhe-elämää ja lasten tasapainoista kasvua 
edistävinä.193 

Jutun kommentissa hän sanoo toivovansa, ”että yhteiskunta on terveel- 
lä pohjalla ja eheytyy”. Lisäksi hän samastaa pornografian ja homoseksu- 
aalisuuden ja vetoaa lapsiarvoihin homoseksuaalisuuden sensuroimiseksi: 
”Ihan samasta syystä toivon, että R-kioskit poistavat pornolehdet kaupan 
hyllyiltä. On se omituista, että tupakat piilotetaan kassoilla, mutta porno- 
lehtien pitkä rivistö on lastenkin nähtävillä missä tahansa kioskissa.”194 

Omasta mielestäni lasten ja nuorten edun mukaista on saada tietoa ho- 
moseksuaalisuudesta ja kaikesta seksuaalisuudesta. Tämä auttaa lapsia ja 
nuoria valitsemaan itselleen parhaiten sopivan elämäntavan, onpa sitten 
hetero tai homo. Sen sijaan homoseksuaalisuutta koskevan tiedon tukah- 
duttaminen ja avoimen esiintymisen kieltäminen, rankaiseminen tai asi- 
aan liittyvä salailu ja uhkailu vahingoittavat perhe-elämää ja avointa 
suomalaista yhteiskuntaa sekä vaikeuttavat ihmisten omana itsenään 
elämistä. Pahimmillaan ne johtavat koulukiusaamiseen, syrjintään ja jopa 
itsemurhiin. 

On kammottavaa ajatella, että muutama vuosikymmen sitten seksuaa- 
lisuus, jonka tulisi olla kaikille ihmisille nautinnon ja onnellisuuden lähde, 
olikin homoille ja lesboille suuren kärsimyksen aihe — ja pelkästään ulkoi- 
sista, heteropropagandan levittämiseen liittyvistä syistä. Kyseisen väkival- 
lan toistuminen pitää kaikin tavoin estää. 

Suomen poliitikkojen ei tulisi niin helposti taipua Venäjän harjoittaman 
vedätyksen ja piilouhkailun kohteeksi eikä myöskään antautua puolustele- 
vaan rooliin, kuten lapsikiistassa. Sen sijaan tulisi realisoida ihmisoikeus- 
vaatimukset länsimaisten arvojen mukaisella tavalla, ainakin sikäli kuin 
on uskominen Kataisen omia sanoja, joiden mukaan EU on arvoyhteisö. 


Perjantaina 16. marraskuuta 2012 
KOVAA PUMPULIA: AYN RAND JA UUSKONSERVATIIVIT 


Tämän viikon puheenaiheita olivat kokoomusnuorten puheenjohtajan Saul 
Schubakin eroaminen tehtävästään!% ja Yleisradion esittämä Ayn Rand 
-dokumentti. 

Schubak oli mennyt lausahtamaan, että lapsilisät lisäävät syrjäytymis- 
tä.!96 Hänen mukaansa juuri ne kannustavat perheitä hankkimaan lapsia 
huolimatta siitä, onko perheellä mahdollisuuksia ottaa vastuuta lapsen 
kasvattamisesta. Perhepolitiikkaa sivusi jonkin verran myös Jyrki Katai- 
sen kannanotto, jossa hän paheksui kotiäitien poissaoloja työelämästä.!97 
Ayn Rand puolestaan esitettiin ”naisena Björn Wahlroosin takana”.198 

Politiikan asenneilmapiiri ja arvot ovat koventuneet, mikä johtunee ki- 
reästä taloustilanteesta. Tämän seurauksena monet ihmiset ovat radikali- 
soituneet perin oikeistolaisella tavalla. Porvaristo korostaa hädissään 
omaa vastuuta ja selviytymistä ja etsii tuekseen ideologisia mielipidejohta- 
jia. 

Köyhyys määritellään yksilön omaksi syyksi ja rikkaus omaksi ansioksi, 
ja näkyvistä peitetään, että olennaisia ovat ne yhteiskunnalliset ehdot ja 
sopimukset, joiden varassa toimitaan. Ne voivat olla epäoikeudenmu- 
kaisiakin riippuen poliittisista valinnoista. 

Nyky-yhteiskunnassa laiska voi rikastua ja ahkera jäädä köyhäksi, sillä 
kausaaliketju työn ja ansioiden välillä on poikki. Yhtä hyvin voitaisiin sa- 
noa, että köyhyys on omaa ansiota ja rikkaus omaa syytä, sillä rikastumi- 
nenhan edellyttää usein ahneutta, itsekkyyttä, keinottelua ja muita pahei- 
ta. 

Millaiset yllätykset näitä parikymppisiä kokoomusnuoria tulevaisuu- 
dessa odottavatkaan? Lapset tulevat heillekin usein kuin faksit Anneli 
Jäätteenmäelle: pyytämättä ja yllättäen. 

Olen kyllä itsekin ollut sitä mieltä, että vastuu lasten hankinnasta ja 
kasvatuksesta kuuluu ensisijaisesti vanhemmille. Lisäksi liika väestön- 
kasvu ei ole ekologisesti hyväksi. Mutta aloitteleva kokoomuspoliitikko 
näytti harjoittavan eräänlaista eugeniikkaa sitä kautta, että hän halusi 
sitoa lastenhankintamahdollisuudet vanhempien varallisuusasemaan. 

Vastustaessaan lapsilisiä Schubak pyrkii estämään luokkanousun, joka 
on jo nyt käynyt entistä harvinaisemmaksi taloustilanteen kurjistuessa. 

Nykyään periytyy vain köyhyys — joissakin tapauksissa ehkä hankittu va- 
rallisuus. Optio- ja muiden miljonäärien perheisiin on syntynyt uusi räls- 
sisääty, jonka ei ole tarvinnut työskennellä rikastuessaan pappa betalar 
-periaatteella. 

Eriarvoisuuden kasvu on vaarallista, sillä varattomien keskuudessa 
älykkäitä ja lahjakkaita ihmisiä on aivan niin kuin varakkaidenkin joukos- 
sa. Suomalaisen koulutusjärjestelmän hienous on siinä, että maksuton 
koulutus on mahdollistanut kansakunnan lahjakkuusresurssien laajamit- 
taisen ja tasa-arvoisen toteuttamisen. Tältä kannalta katsellen myös lapsi- 
lisäjärjestelmää pitäisi vahvistaa eikä heikentää. 

Kokoomus on aina pyrkinyt leipomaan maahamme pienen määrän erit- 
täin rikkaita ja suuren määrän köyhiä ihmisiä. Sen sijaan Sdp oli pitkään 
suurin puolue siksi, että demarit halusivat tehdä maahan suuren määrän 
keskivarakkaita ja vain pienen määrän köyhiä ihmisiä. Kokoomus nousi 
sittemmin kärkeen, koska puolue pystyi taitavan mainostoimiston avulla 
lavastamaan itsestään kuvan oikeistolaisena työväenpuolueena. 

Kokoomusnuorten nyt pois potkitun puheenjohtajan kannanotto on vain 
yksi merkki nuorisossa leviävien asenteiden kovenemisesta. Painotetaan 
riippuvuutta vain itsestä ja omista ansioista, vaikka tosiasiassa taloudelli- 
sen menestymisen ratkaisevat yhteiskunnalliset ehdot. Nyt ”vaurastuva” 
keskiluokka on tosiasiassa velkaantuva keskiluokka, joka saattaa hetken 
kuluttua olla velkavankina 300 000 euron kaksioissaan ja farmari-Audeis- 
saan. Mitä he sanovat yhteiskunnallisen avun tarpeellisuudesta päätyes- 
sään velkajärjestelyyn? 

Samaa lyhytnäköisyyttä edusti Yleisradion Ayn Rand -dokumentissa 
haastateltu entinen pankinjohtajatar, joka oli hakeutunut Ayn Rand 
-instituutin palvelukseen Yhdysvaltoihin. Randin opettama itsekkyyden 
evankeliumi oli auttanut häntä ”vapautumaan” syyllisyydestä ja yhteisvas- 
tuusta, ja verojenkannonkin hän näki aiheettomana tulojen siirtona. 

Haastattelu herätti mielessäni kysymyksen, kuinka naiivi saa olla. Ei- 
vätkö pankinjohtajat itse elä muiden ihmisten rahoilla? Juuri hehän ovat 
niitä koronkiskureita ja toisten ihmisten hyväksikäyttäjiä, jotka ovat insti- 
tutionalisoineet ahneutensa oikein lain voimalla harjoitettavaksi riistoksi. 
Hekin elävät perimmältään toisten ihmisten varoilla, aivan niin kuin 
kauppiaat, välistä vetäjät ja kuninkaatkin. He elävät muiden rahoilla vain 
leveämmin kuin toiset ihmiset, ja nyt he julistavat, ettei siitä pidä tuntea 
syyllisyyttä! 

Kuka armahtaisi tämän jengin omalta typeryydeltään? Tuloerojen kas- 
vu, eriarvoisuus, syrjäytyminen ja luokkakuilun syveneminen ovat asioita, 
joista kannattaisi olla myös turvallisuuspoliittisesti huolissaan. Sen sijaan 
tätä nykyä arvostelu nähdään vain ”kateutena”, vaikka kyse on oikeuden- 
mukaisuuden vaatimuksesta. Lisäksi valitetaan, että Suomesta ”puuttuu” 
rikastumisen kulttuuri ja että omistaminen nähdään kielteisenä. 

Helppohan se on sanoa, kun itse ahmii toisten maksamia korkoja ja 
vuokrarahoja taskuihinsa. Onkin sangen vaikea ymmärtää, mikä näiden 
kusettajien perimissä ”toimitusmaksuissa”, ”välityspalkkioissa”, ”palvelu- 
maksuissa” ja ”järjestelypalkkioissa” muka on se henkinen tai materiaali- 
nen arvo, jonka tuottaminen antaisi oikeutuksen ylipäänsä mihinkään ta- 
loudellisiin tuloihin. 

Korostettakoon, ettei mielipiteeni ei ole kannanotto Ayn Randia vas- 
taan. Olen joskus itsekin kirjoittanut hänestä, muun muassa teoksessani 
Filosofia räjähti, tulevaisuus palaa .19 Ayn Rand oli tyypillinen idealisti ja 
taiteilija, joka kokeili myös filmitähden uraa. Hänen halunsa korostaa ih- 
misen omaa vastuuta heijasteli hänen omaa henkilöhistoriaansa venäjän- 
juutalaisena emigranttina. Hän ei koskaan päässyt eroon edes puheessaan 
olevasta venäläisperäisestä aksentista, mikä korosti hänen erilaisuuden, 
ulkopuolisuuden ja vierauden kokemuksiaan. Ei ihme, jos ne kovettavat 
ihmistä. 

Ayn Randin opetukset jäivät lähinnä julistusmaiselle tasolle. Niistä 
puuttuu filosofinen refleksio, seurausharkinta, joka koskee sitä, mitä ta- 
pahtuisi, jos hänen ihanteensa pantaisiin täytäntöön. Reaganilaisessa ja 
thatcherilaisessa todellisuudessa hänen oppinsa otettiin kuitenkin todesta, 
ja Ayn Rand Instituutin kautta ne haluttiin muovata politiikaksi. Hänestä 
ovat kiinnostuneet jälleen eri maiden libertaarit, anarkokapitalistit ja uus- 
konservatiivit, ja siksi häneen on viitattu siellä täällä, muun muassa Björn 
Wahlroosin hiljattain julkaisemassa kirjassa Markkinat ja demokratia, jos- 
sa Rand-sitaatti palvelee kirjan mottona.200 

Konservatiivisen oikeiston lentoonlähtö on tapahtunut filosofisesti kat- 
soen kevyesti ja kevyin perustein, sillä ristiriitoja toiveiden ja todellisuu- 
den välillä ei ole havaittu. Esimerkiksi Ayn Randin kauniit puheet vapau- 
desta saattavat vaikuttaa houkuttelevilta, mutta elämä niiden mukaan 
johtaisi ankariin yhteiskunnallisiin ristiriitoihin. Ei ole myönnetty, että 
ihmisyksilöitä rajoittavat jatkuvasti toiset ihmiset, yhteiskunta ja hänen 
omat sisäiset yllykkeensä ja pyyteensä. 

Henkilöhistoriastaan päätellen Ayn Rand kärsi jonkilaisesta kroonisesta 
riittämättömyydestä ja omien potentiaaliensa toteutumattomuudesta, eikä 
hän tuntenut pääsevansä parhaasensa ihmisenä. Siksi hän sublimoi haa- 
veensa idealistiseen filosofiaan, jota hän esitteli niin kaunokirjallisissa te- 
oksissaan kuin populaareissa tietokirjoissaankin. 

Olen aina halunnut välttää ymmärtämästä ihmisiä väärin, ja siihen liit- 
tyen arvelen, että Ayn Randillakin on loppujen yhtä vähän yhteistä hänen 
nimeään kantavan instituutin kanssa kuin Karl Marxilla on ollut myö- 
hemmän marxilaisuuden kanssa. Filosofisia ajattelijoita on vuosisatojen 
ajan käytetty hyväksi, ja heidän selkänsä takaa on huudeltu mitä erilai- 
simpia asioita. 

Tämänkertaisen kirjoitukseni otsikko ”Kovaa pumpulia” on lähtöisin 
kulttuurijournalisti Erkka Lehtolan taannoisesta esseekokoelmasta.0! Ha- 

luan viitata sillä tavattomaan ristiriitaisuuteen, jota useiden poliittisten 
idealistien ja utopistien unelmat nykyään sisältävät. Nämä havisevat haa- 
veet ovat kuohkeita ja pehmeitä kuin kesäiset pilvenlongat, ja kevyitäkin 
ne ovat kuin kuutiokilometrin kokoiset kumpupilvet, joihin on höyrystynyt 
200 tonnin painosta vettä. Yleensä tämä vesi valuu jossakin vaiheessa 
kylmästi idealistien itsensä niskaan. 

Ihanteellisuudessa, koskeepa se sitten Euroopan unionin tilaa tai perhe- 
suunnittelua, on epä-älyllistymisen vaara. Ja politiikan tavattomassa epä- 
älyllistymisessä — ei suinkaan piile — vaan on selkeästi esillä uhka koko 
kulttuurillemme. 


Lauantaina 17. marraskuuta 2012 


”TUKEKAA TYTTÖJÄ” ON 
SELVÄSTI SUKUPUOLIRASISTINEN 


Plan Suomi -järjestö on näköjään saanut rahaa niin että ranteet notkuvat, 
sillä yhdistyksellä on ollut syksyn aikana varaa tehdä sekä TV-kampanja 
että julistekampanja, jossa kehotetaan jälleen ”tukemaan tyttöjä”. ”Koska 
olen tyttö”- ja ”Girls Can” -hankkeissa valitellaan kehitysmaiden tyttöjen ja 
naisten kärsivän kouluttamattomuudesta, mutta taaskaan ei oteta huomi- 
oon, miten sorrettuja kehitysmaiden pojat ja miehet ovat. Poikia ja miehiä 
käytetään esimerkiksi sodissa, ja väkivallasta johtuen heidän elinajanodot- 
teensa on huomattavasti naisten elinajanodotetta lyhyempi. 

Länsimaissa naisten tasa-arvoa taotaan kuin rautaa, koska YK ja muut 
kansainväliset järjestöt perustavat näkemyksensä naisten asemasta kehi- 
tysmaissa vallitseviin oloihin. Kenties naisten asemassa onkin parantami- 
sen varaa, mutta niin on myös miesten asemassa. Kurja kuva vain naisten 
oloista siirretään kuitenkin sellaisenaan tasa-arvovaatimuksiin ja -suun- 
nitelmiin. Länsimaat sitoutetaan ”edistämään” ja ”kehittämään” naisten 
tasa-arvoa loputtomasti myös kehittyneissä maissa, vaikka naiset ovat 
meidän oloissamme tasa-arvoisempia kuin miehet. 

Plan Suomi nauttii kehitysmaiden johdolla tapahtuvasta harhaisesta ja 
vääristyneestä tasa-arvopolitiikasta. Se toimii suojatyöpaikkana naisfemi- 
nisteille, jotka edustavat omia etujaan lapsipolitiikan pääomalinnakkeis- 
taan, Mannerheimin Lastensuojeluliitosta ja Pelastakaa Lapset ry:stä. 

Samanaikaisesti pojat ja nuoret miehet syrjäytyvät koulunkäynnistä 
Suomessa, sillä täysfeminiinisoidussa koulumaailmassa he eivät jaksa 
kiinnostua naisopettajattarien johdolla harjoitettavasta koulumestaroin- 
nista. Opettajakunnan naisistuttua oppilaita arvioidaan naisellisin kritee- 
rein, ja näin syntyy virheellinen vaikutelma, että tytöt ovat lahjakkaampia 
kuin pojat. Heikommin menestyessäänkin tyttöjen väitetään vain ”piilotta- 
van” lahjakkuutensa, ja myös tämä vääristynyt havainto siirretään sellai- 

senaan niihin pseudotutkimuksiin, joita feministit tekevät poliittisen hal- 
linnon tilauksesta yliopistoissa.202 

Tosiasiassa pojat ilmaisevat älyllisyytensä eri tavalla kuin tytöt. Siinä, 
missä tytöt on ehdollistettu nöyryyteen ja kiltteyteen, pojat ilmaisevat älyl- 
lisyyttä metelöimällä ja kapinoimalla. 

Plan Suomen kansainväliset tyttöhankkeet ovat miesvihamielisen ja 
sukupuolirasistisen tasa-arvopolitiikan hedelmiä, joiden vaikutukset näky- 
vät nimenomaan länsimaissa. Niillä haavoitetaan poikien ja nuorten mies- 
ten identiteettiä, kun heitä opetetaan uskomaan, että kehitysmaissakin 
huomiota ansaitsevat vain tytöt. Täydellinen tasa-arvo voi toteutua ilmei- 
sesti vain täysin munattomassa yhteiskunnassa. 

Tasa-arvopolitikointi on suurta hulluutta pullollaan, ja tasa-arvon ta- 
voittelun takana vaanii valtava määrä silkkaa ideologista irrationalismia, 
jonka paljastamisesta saa vesikauhuiset vaahdot silmilleen. Itse en tiedä 
mitään niin vastenmielistä ja tyylillisesti dekadenttia kuin irrationalistien 
aggressio. Kannattaa tosiaan pohtia, mihin lanttinsa lahjoittaa. 


Sunnuntaina 18. marraskuuta 2012 
PERUSTULO ON ”FIFTY-SIXTY” 


Vasemmistoliiton puoluevaltuuston kannanotto perustulon puolesta osoit- 
taa puolueen olevan oikeilla jäljillä perusturvamalleja kehittäessään.2%3 
Oma perustulomallini kiittääkin Vasemmistoliittoa kannatuksesta. Olen 
nimittäin luonnostellut vuonna 2005 julkaisemassani teoksessa Työttömän 
kuolema — Johdatus uuteen työyhteiskuntaan ja työn filosofiaan Vasemmis- 
toliiton nykyisiä ehdotuksia muistuttavan perustulomallin, joka poikkeaa 
esimerkiksi vihreiden Osmo Soininvaaran mallista. 

Omassa mallissani perustuloa ei maksettaisi suinkaan kaikille, ei myös- 
kään niille Soininvaaran itsensäkin paheksumille vuorineuvoksille, vaan 
sillä vain korvattaisiin nykyinen sosiaalietuuksien tilkkutäkki. Kyseessä ei 
siis ole kansalaispalkka. Sen kautta ei myöskään jaettaisi entistä enempää 
rahaa, mutta rahan osoite vaihtuisi siten, että työttömien hammaslääkäri- 
en, opiskelijoiden ja eläkeläisten asemat tasoittuisivat. Kenenkään työttö- 
myys, toimettomuus tai oleskelu työelämän ulkopuolella kun ei ole yhteis- 
kunnan kannalta arvokkaampaa kuin kenenkään toisen, mutta kaikkien 
pitäisi selvitä toimeentulominimin yläpuolelle. Kaikille siis sama. 

Perustulon tarkoituksena olisi taata selkänoja myös sellaiselle arvotuo- 
tannolle, jota ei voida organisoida palkka- tai yrittäjätyöksi ja sen mukai- 
siksi tuloiksi. Tällaista sinänsä tärkeää arvotuotantoa on yhteiskunnassa 
paljon. Ajateltakoonpa vaikka matalatuottoisia elämäntapa-ammatteja, 
kirjailijan tai taiteilijan työtä tai kotityötä, jota ilman toisten ihmisten 

työssäkäyntimahdollisuudet romahtaisivat. Tarkoitus on vähentää myös 
työttömien taloudellisia opiskeluesteitä ja opiskelijoiden työnteon esteitä. 

Eräs syy perustulon tarpeellisuuteen on työelämän vaatima joustavuus. 
Mikäli työttömyyteen johtava monetaristinen talouspolitiikka hyväksy- 
tään, yhteiskunnan on vastavuoroisesti taattava yksilöiden mahdollisuudet 
jatkaa elämänsä rakentamista myös työelämään liittyvien työttömyyskau- 
sien aikana. 

Toimeentulon normit täyttävä perustulo takaisi tasoltaan ansiosidon- 
naisia heikomman mutta kestoltaan luotettavamman turvan työttömyyden 
varalle niin, ettei ansiosidonnaisia työttömyysetuuksia tarvittaisi. Ay- 
jäsenyyden takaama oikeus ansiosidonnaiseen työttömyysturvaan on ollut 
vahva vaikutin järjestäytymiselle, ja vasemmistolainen ay-liike onkin pe- 
rinteisesti vastustanut perustuloa pelätessään jäsentensä katoamista. Sik- 
si Vasemmistoliiton avaus on merkittävä uudistus puolueen politiikkaan. 

Entä miten ja millaisin kriteerein perustulo määriteltäisiin ja makset- 
taisiin? Perustulon määrä sidottaisiin sen saajan tuloihin. Perustulon mak- 
saminen ja saantiedellytysten (eli käytännössä ammatillisen aseman) sel- 
vittäminen kuuluisivat negatiivisen tuloverojärjestelmän tavoin verohal- 
linnon piiriin, mikä poistaisi kalliiksi käyvän päällekkäisen byrokratian 
Kelassa ja sosiaalitoimistoissa ja helpottaisi sosiaalitoimen voimavarojen 
ohjaamista varsinaiseen sosiaalityöhön. Näin resursseja säästyisi ja vapau- 
tuisi tärkeään toimintaan. 

Kokonaan tuloton ihminen saisi perustuloa toimeentulotuen perusosaa 
vastaavasti ja asumiskustannuksilla lisätyn määrän verran. Lisätienes- 
teistään ihminen maksaisi kohtalaisen korkean tuloveron, esimerkiksi 50 
prosenttia. Kun tulot kasvaisivat, veroprosentti laskisi ja perustulo väheni- 
si, kunnes saavutetaan piste, jossa lisätulojen nettomäärä yksin riittäisi 
elämiseen ja ylittäisi perustulon. Perustulo putoaisi tällöin kokonaan pois, 
ja ihminen voisi elättää itsensä omilla tuloillaan. 

Tuosta pisteestä alkaen verot alkaisivat jälleen tavanomaiseen tapaan 
nousta progressiivisesti tulojen kasvaessa. Tällainen kannustava ja toime- 
liaisuuteen ohjaava malli toimisi varmastikin paremmin kuin nykyinen pe- 
rusturvamalli. Nykyinen malli ohjaa lähinnä passiivisuuteen, sillä jokai- 
nen ansaittu lantti johtaa sosiaalietuuksien leikkaukseen. 

Mikäli sovellettaisiin fifty-fi/ty-periaatetta, jossa osa-aikaisesti työtön 
saa aluksi pitää puolet tuloistaan menettämättä perustuloa, se ohjaisi ih- 
misiä aktiiviseen toimintaan. Myös yhteiskunta saisi tällöin verotuloa, jolla 
voitaisiin täyttää perustulomallin kustannuksia. Näin systeemi elättäisi 
itseään, ja kyseessä olisi eräänlainen työllistämismalli. Työnantajat saisi- 
vat työvoimaa, ja mitä enemmän ihmiset työskentelisivät, sitä enemmän 
heille jäisi rahaa käteen. Hyötynä on, että kaikki voittaisivat win-win- 
periaatteen mukaisesti ja lisäarvoa tuotettaisiin sekä yksilöille että yhteis- 
kunnalle. Voitaisiin siis sanoa, kuten Matti Nykänen, että miksi tyytyä ftf- 
ty-fifty-malliin, kun voi pistää suoraan fifty-sixty! 

Tarkempia tietoja ja perustulomallin perusteluja löytyy teokseni Työt- 
tömän kuolema viimeisestä luvusta, jossa pyrin vastaamaan mallin luon- 
nollisesti herättämiin kysymyksiin. 


Maanantaina 19. marraskuuta 2012 
TULEEKO MAAILMANLOPPU ETUAJASSA? 


Vai soiko tuomiopäivän pasuuna vasta 21/12/12? Ydinaseiden aikakaudella 
tuomiopäivän kelloa on siirretty aina vain lähemmäksi H-hetkeä. Monet 
varmasti pohtivat, enteileekö Gazan alueella virinnyt konflikti ja Israelin 
liikekannallepano maailmanloppua.?04 

Alueella kuohuu jo ennestään. Syyria on sisällissodassa, ja Iran valmis- 
telee ydinasetta. Ehkä Iranilla on valmiinakin muutama korkeasti rikas- 
tettua uraania sisältävä putkipommi. 

Israelin tekisi mieli tuhota Iranin ydinlaitokset ilmaiskulla, mutta Yh- 
dysvallat päivystää aluetta lentotukialuksilta eikä anna siihen lupaa. Ga- 
zan alueen maavalloitukseen Israel ei luultavasti kysy eikä tarvitse oikeu- 
tusta keneltäkään, sillä Hamasin iskut israelilaisia siviilejä vastaan ovat 
olleet häikäilemättömiä. 

Jos tulittelu kärjistyy täydeksi sodaksi, se vetää mukanaan myös suur- 
valtojen huomion. Metkaa onkin, että maapala, josta riidellään, on arabi- 
maiden pinta-aloihin verrattuna mitättömän pieni. Uskonnollisen irratio- 
nalismin vuoksi alueelle ei ole saatu rauhaa kuuna kullan valkeana. Aut- 
taisiko asiaa pakkanen, joka pakottaisi vetämään tunteet jäähän? 

Maailma tuskin suistuu raiteiltaan 21.12.2012, mutta maya-kalenterin 
tuomiopäivä voi merkitä monille ihmisille henkilökohtaista maailmanlop- 
pua. Tämä maailma sellaisena kuin sen tunnemme, on katoamassa, aivan 
niin kuin apostoli Paavali sanoi. Lausetta siteerasi myös Paul Virilio teok- 
sessaan Katoamisen estetiikka 205 joka on erinomainen essee liikkeen, 
vauhdin ja muutoksen filosofiasta, ja viittasin siihen taannoin myös teok- 
sessani Filosofiset viuhahdukset. 206 

Eiköhän se sota Lähi-idässä pian lopu, kun sitä on käyty jo yli 2 000 
vuotta. 


Keskiviikkona 21. marraskuuta 2012 
NETTILEHTIEN TULEVAISUUS 
Helsingin Sanomat pienenee kuin pyy maailmanlopun edellä ja muuttuu 


tabloid-kokoiseksi ensi vuonna. Uudistunut on myös verkkohesari, joka 
kertoo, että jatkossa ilmaiseksi saa lukea vain viisi juttua viikossa.207 

”Uudistus” tarkoittaa nykymaailmassa yleensä huononnusta lukijan, asi- 
akkaan ja kansalaisen kannalta — niin tässäkin yhteydessä. Moni kysyy, 
täytyykö Hesaria enää lainkaan lukea. 

Ihmiset ovat tottuneet ilmaiseen informaatioon ja tiedon helppoon saa- 
tavilla oloon, eikä käännyttäminen takaisin maksullisuuteen onnistu. Tä- 
mä näkyy erityisesti tietotekniikassa. Tulevaisuus on vapaan lähdekoodin 
ohjelmien ja käyttöjärjestelmien niin tietokoneissa kuin puhelimissakin. 

Paperimedian kriisi ei ole ratkaistavissa kokoa pienentämällä eikä tila- 
usmaksuja kasvattamalla. Todennäköistä on, että verkkohesarin pistämi- 
nen lukkojen taakse ohjaa lukijoiden virran maksuttomien medioiden pii- 
riin. 


Helsingin Sanomien joutsenlaulu 


Päätös Helsingin Sanomien muuttamisesta tabloid-kokoiseksi tehtiin vain 
vähän Aatos Erkon kuoleman jälkeen. En tosin tiedä, onko asioilla yhteyt- 
tä, mutta nyt vaikuttaa siltä kuin yhtiön johto olisi jotenkin ”vapautunut” 
tehdessään päätöksiä, joilla taataan konsernin tuho. 

Sanomaa on pilkottu osiin sen uuden strategian mukaisesti. Welho- 
kaapelioperaattori myytiin Dna:lle, WSOY Bonnierille, Suomalainen kirja- 
kauppa Otavalle ja R-kioskien liiketoiminta ulkomaille. Meneillään on 
freudilainen pesänjako. 

Sanomaa on joskus arvosteltu tietystä monopolimaisuudesta ja totalita- 
ristisuudesta: levittäytymisestä kaiken julkaisutoiminnan, kustantamisen, 
kirjakaupan ja viestinnän alueelle. Purkaessaan mediaimperiumia nyky- 
johto tekee täsmälleen sen kilpailijoiden toiveiden mukaisesti. 

Uuden strategian mukaan yritys keskittyy jatkossa ”oppimisratkaisui- 
hin” sekä ”kuluttajille suunnattuihin mediapalveluihin”. Kuka yrityskon- 
sultti on opettanut heille tällaista höttöä? 

Jos minut olisi päästetty asialle, olisin luonnollisesti vaikuttanut niin, 
että konsernista olisi rakennettu entistäkin vahvempi kaapeliverkoista kir- 
jankustantamiseen, Rupert Murdochin mallin mukaisesti. Päälehtien toi- 
mituspolitiikan olisi tosin pitänyt vaihtua. 

Helsingin Sanomien ja Ilta-Sanomien levikit ovat olleet pitkään laskus- 
sa. Tämä johtuu siitä, että valtakunnallisia lehtiä ei voida tehdä samalla 
tavoin kuin Ylioppilaslehteä tai Voimaa. 

Helsingin Sanomat on aliarvioinut lukijoitaan harjoittamalla mielipitei- 
den manipulaatiota ja asennemuokkausta. Lehti värittää juttunsa räikeäs- 
ti ja suosii tietynlaisia kirjoittajia ja kirjoituksia. Helsingin Sanomat heh- 
kutti jo vuosia sitten Euroopan unionin jäsenyyden sekä euroon liittymisen 
puolesta. Se on myös työskennellyt yksipuoliseen tapaansa maahanmuuton 
edistämiseksi, vaikka nämä tendenssit ovat osoittautuneet erittäin ky- 
seenalaisiksi. Ilta-Sanomia monet lakkasivat ostamasta saatuaan kylläk- 

seen tavasta, jolla lehden toimitus löi maahanmuuttokriitikoita ja suoma- 
laisten ihmisten edun puolustajia. 


Elektronisen julkaisemisen suunta 


Nyt Hesaria kutistetaan tarkoituksena tunkea se johonkin elektroniseen 
lukulaitteesseen, jossa sitä voi lukea maksusta. Kympin kysymys kuuluu, 
mitä lisäarvoa lukijalle tuo se, että hän voi lukea iPadistaan nimenomaan 
Hesaria eikä esimerkiksi Uutta Suomea, Ylen uutisia tai Kansan Uutisia. 
Kiireisellä ihmisellä ei yleensäkään ole aikaa lukea Twitter-viestejä pitem- 
piä juttuja. 

Tämä ei ole kovin epäfilosofinen asenne. Jo Georg Henrik von Wright pi- 
ti tapanaan lukea sanomalehdet aina ohimennen, seisaaltaan. Selitys oli 
se, että niin ei tarvitse pompata ylös jokaisen järkytyksen vuoksi. Ei ole 
myöskään syytä syventyä lukemaan kaikkia juoruja istualtaan. 

Paperilehdet putoavat kuin syksyisistä puista. Metsää säästyy, kun 
tonneittain paperia ei tarvitse enää kantaa ihmisten postiluukkuihin. E- 
julkaiseminen on lehden ja kirjanteon tulevaisuutta. 

Mutta 39,95 kuukaudessa taitaa olla liikaa vain yhdestä lehdestä, kun 
laajakaista tuo halvemmalla nähtäville koko maailman. Maksullistaminen 
ei onnistune siksikään, että lukijat ovat tottuneet siirtyilemään eri lehtien 
ja sivustojen välillä hakukoneiden antamien tulosten mukaisesti, eivätkä 
he maksa kaikkiin medioihin niiden vaatimia kymmeniä euroja saadak- 
seen linkit auki. Lopulta vain niitä seurataan, jotka tarjoavat pääsisältön- 
sä ilmaiseksi tai mainostulojen varassa, kuten MTV3. 

Elektronisena lehtenä saattaisi menestyä jokin mini pay -julkaisu, jonka 
tilausmaksu olisi vaikkapa 1,95 kuukaudessa. Sellaisena myös Uusi Suomi 
voisi lopettaa tappiollisuutensa, mikäli tilaajia kertyisi noin 10 000 verran. 
Jos tilaajia olisi tyypillisen keskikokoisen sanomalehden verran, eli sano- 
kaamme 70 000, muutaman kymmenen sentin kuukausitilausmaksu riit- 
täisi. 

Tähän asti Uusi Suomi on ollut kahden kauppaa: lehti on ollut lukijoille 
auki ilmaiseksi ja puheenvuoropalstan kirjoittajat ovat kirjoittaneet siihen 
ilmaiseksi. Nettikolumnit ovat osittain pitäneet yllä myös lehden toimituk- 
sellisen aineksen suosiota, ja toimitetut jutut ovat kommunikoineet blogi- 
kirjoitusten kanssa. Voi olla, että pelkkä lukijoiden siirtyminen Hesarin 
piiristä Uuden Suomen sivuille riittää paikkaamaan Uuden Suomen talo- 
utta. 

Elektroninen julkaiseminen tuo kaikki sanomalehdet aikaa myöten ja- 
kelun ja painotekniikan kannalta samalle viivalle. Suurimmiksi eroiksi 
jäävät toimitukselliset resurssit. Lehdet ovat toisaalta pilkkoutumassa yhä 
pienempiin osiin lukijoita kiinnostavien erikoisalojen mukaan, joten toimi- 
tuksen suuri koko ei takaa ykkösasemaa millään sektorilla. Suuret yleis- 

sanomalehdet syntyivät vain jakelukäytännöllisistä syistä: oli kätevää ja 
tehokasta jaella kaikki yhtenä pakettina postilukkuihin. 

Tulevaisuudessa yksi julkaisu voi erikoistua politiikan uutislehdeksi, 
toinen urheilun, kolmas viihteen ja niin edelleen. Voi olla, että suurten 
yleissanomalehtien aika on ohi. Elektroniset lukulaitteet eivät tunnista si- 
vumääriä, vaan ne tuntuvat lukijan kädessä aina samanlaisilta. 

Painetun sanan alamäki on toisaalta epätoivottavaa. Painettu sana py- 
syy yleensä paremmin kuin nettiin kirjoitettu, joten sen dokumentaatioar- 
Vo on suurempi. 

Toisaalta päinvastaisestakin on näyttöä, kun harvinaisia painettuja jul- 
kaisuja on uudelleen tuotettu internetiin. Esimerkkinä ovat vaikkapa Kan- 
salliskirjaston reprodusoimat Suomenkieliset tietosanomat, jotka on tuotu 
elektronisena jälleen kaiken kansan ulottuville. Jatkossa olisikin syytä 
kiinnittää huomiota elektronisten julkaisujen pysyvyyteen ja säilymiseen 
aikojen yli. 


Lauantaina 1. joulukuuta 2012 


VAIHTOEHTO ASUNTOLAINAKATOILLE: 
PANKKIEN OMAVASTUULLISET ASUNTOLUOTOT 


Ihmiset ovat usein kateellisia rahasta, menestyksestä, kauneudesta ja 
omaisuudesta mutta vain harvoin järjestä, älykkyydestä ja viisaudesta. 
Tämä ehkä selittää, miksi minua kadehditaan niin vähän. 

Mutta asiaan. Myös ensin mainittuja vallan ja varakkuuden tunnus- 
merkkejä on yritetty tuputtaa minulle, ja keskiluokan ”vaurastuttamiseen” 
(lue: velkaannuttamiseen) tähdäten myös minulle on silloin tällöin mark- 
kinoitu asuntoluottoja, vaikka en ole asunnonostoaikeissa. 

Monen muunkaan ei kannattaisi olla. Suomessa ja varsinkin pääkau- 
punkiseudulla vallitsee tätä nykyä hulluus, jonka mukaan asunnon pitää 
maksaa vähintään ihmisen koko elämäntyön arvon. Asuntovelan ottaja on 
jopa pahemmassa asemassa kuin suomalaisen torpparimentaliteetin ver- 
tauskuva, Koskelan Jussi, se Väinö Linnan romaanista tuntemamme vuok- 
raviljelijä, joka sai luvan perustaa viljelmänsä pappilan omistamalle suolle. 

Ihmisten tulot ovat nousseet markka-ajan lopulta noin kolmekymmentä 
prosenttia, mutta asuntojen hinnat ovat kivunneet samassa ajassa kolmin- 
kertaisiksi, paikoin jopa nelinkertaistuneet. Kansantaloudellisesti ei ole 
mahdollista, että asuntojen hinnat nousevat palkkoja ja yleistä elinkus- 
tannusindeksiä nopeammin. Muutoin syntyy hintakupla, ja kuplan on jos- 
sain vaiheessa puhjettava. Myös Suomessa odotellaan asuntokuplan puh- 
keamista. Mitä pitempään se viipyy, sitä varmemmin se tulee, ja 170 000 
euroa maksavat yksiöt myydään 50 000:lla, 250 000 maksavat kaksiot ja 
kolmiot kenties noin 100 000:lla. 

Tämä johtuu siitä, ettei ihmisten elämä veny lopusta asuntolainojen ta- 
paan. Suuren asuntolainan tehneet ovat lopulta velkajärjestelyissä tai hir- 
sipuussa pankkien myydessä heidän asuntohankintojaan alle ostohintojen. 
Jäljellä ei ole muuta kuin suuri määrä velkaa, ja mahdollinen omasäästö- 
osuus sulaa myyntitappioon ja -kuluihin. 

Siksi on silkkaa hulluutta, että nykyäänkin monet nuoret laittavat 
päänsä silmukkaan, joka sitoo heidät 40-vuotisiin asuntolainoihin. Niiden 
korko ei voi kuin nousta, sillä lainakorkojen edelleen laskiessa pankit jou- 
tuisivat maksamaan laina-asiakkailleen käytännössä ”talletuskorkoa”. 
Asuntojen hinnat puolestaan eivät voi kuin laskea nykyisestä. 

Euroopan vakausmekanismin kassan tyhjentyessä ja Euroopan pankki- 
kriisin välittyessä vihdoin myös Suomen reaalitalouteen viimeinen puskuri 
poistuu, ja lama pyyhkäisee pois kysynnän ja tarjonnan kroonisesta epäta- 
sapainosta johtuvan hintavääristymän myös pääkaupunkiseudun asunto- 
markkinoilta. Tilanne tervehtyy samalla kun 6 000 euroa neliöltä maksa- 
vien ludeluukkujen arvo romahtaa niiden todellista materiaalista arvoa 
vastaavalle tasolle: noin 2 500 euroon per neliö. 

Yhtälö on selvä, ja myös viranomaiset ovat sen huolestuneina huoman- 
neet. Lainakatot olisivat paikallaan, mutta pankit, kiinteistövälittäjät ja 
muut keinottelijat vastustavat niitä peläten luottolamaa ja asuntokaupan 
viilentymistä järkevämmille hintaluvuille. 

Jos lainakattoja ei hyväksytä, on yksi hyvä keino hillitä ylikuumenemis- 
ta. Se on pankkien omavastuulliset asuntoluotot. 

Monikin varmaan suostuisi pankkien lainatarjouksiin, jos pankit sitou- 
tuisivat ottamaan täyden vastuun asuntojen hintaromahduksesta siinä ta- 
pauksessa, että pankki joutuu realisoimaan velan vakuutena olevan asun- 
tovarallisuuden. 

Nykyisin asunto kelpuutetaan velan vakuudeksi 70 prosentista arvos- 
taan. Loput pitäisi kattaa omasta kukkarosta, valtion 15 prosentin takauk- 
sella tai yksityisellä vakuutuksella. Viime aikoina pankit ovat rahoittaneet 
asuntojen ostoa hyväksymällä velan vakuudeksi jopa 100 prosenttia asun- 
non ostoarvosta. 

Tämä koskee tietenkin vain velan myöntöä. Jos pankki joutuu myymään 
asunnon velallisen työttömyyden, sairauden tai muun maksukyvyttömyy- 
teen johtavan syyn vuoksi, myynnistä koituva tappio jätetään kokonaan 
asiakkaan vastattavaksi. 

Pankkien omavastuulliset asuntoluotot poistaisivat tämän ongelman. 
Jos pankit ottaisivat sataprosenttisesti vastuun siitä, että asuntojen hinnat 
tulevat ryskyen alas, asuntoluotot voisivat käydä kaupaksi ja niitä olisi 
järkevää ottaa. Tällöin ulkopuolelta asetettuja asuntolainakattoja ei tarvit- 
taisi. Ratkaisu olisi eettinen, sillä se ohjaisi pankkeja hillitsemään myös 
asuntojen hintojen nousua omien kiinteistövälitysketjujensa kautta. 

Tätä nykyä pankit ovat itse syypäitä asuntojen hintojen ryöstäytymi- 
seen käsistä. Pankkien etujen mukaista on ollut tunkea ihmisten suut ja 

korvat täyteen tiskeillä luomaansa velkarahaa tehdäkseen heistä ikuisia 
orjiaan. 

Jos pankit suorastaan velvoitettaisiin ottamaan täysi vastuu myös hin- 
taromahduksen tapahtuessa, toteutuisi rahalaitosten kuluttajavastuu. Tä- 
tä nykyä pankeilla ei ole mitään kuluttajavastuuta omista tuotteistaan eli 
luotoistaan. 

Pankkien omavastuiset asuntoluotot olisivat hyvä ratkaisu, jolla voitai- 
siin estää keinotekoiselta tuntuvat lainakatot. Se ohjaisi pankkeja ja rahoi- 
tusmarkkinoita laajemminkin itsesäätelemään toimintaansa. Uudessa jär- 
jestelmässä pankkien ei pitäisi voida sysätä omavastuutaan myöskään val- 
tiolle kiskomalla pankkitukea, jolla pankit paikkasivat luottotappionsa 
1990-luvulla. 

Lahjoitan tämän ehdotukseni pankeille täysin ilmaiseksi, vaikka äly 
yleensä kallista onkin. En siis peri ideastani palvelumaksua, järjestely- 
palkkiota enkä toimitusmaksua. 

Mikäli pankit hyväksyvät asettamani ehdot, niiden ei tarvitse tehdä mi- 
tään. Riittää, kun pankkien sataprosenttisista omavastuista sovitaan vel- 
kakirjassa, ja nimet laitetaan papereihin. Eivätköhän ne lainakatot ilmesty 
tätä kautta ihan itsestään pankkien omiinkin vaatimuksiin ja asuntojen 
hinnat ala asettua kohdalleen. 


Sunnuntaina 2. joulukuuta 2012 
KUINKA WINDOWS 8 VAIKEUTTAA ELÄMÄÄ? 


Microsoft on päättänyt jälleen vaikeuttaa kuluttajien asemaa tuomalla 
markkinoille uuden käyttöjärjestelmän. Ilmeisesti Windows 7:n myynti oli 
hiipunut eivätkä laitevalmistajat ole saaneet kaupaksi tarpeeksi seiskalla 
varustettua rautaa. 

Tuomalla markkinoille käyttöjärjestelmä 8:n menevät kauppojen varas- 
toissa olevat seiskaversiot taas kuin kuumille kiville. Jokainen haluaa toi- 
mivan 7-käyttöjärjestelmän itselleen, niin kauan kuin niitä vielä saa ko- 
neisiin esiasennettuina. 

Tämä on käyttäjäkokemuksiin perustuva analyysi Windows 8:n ongel- 
mallisuudesta nyt, kun järjestelmä on ollut kuukauden päivät saatavilla. 
Windows 8:n suurin virhe on se, että uusi käyttöjärjestelmä on suunniteltu 
pieniä näyttöjä varten. Tähtäimessä on pidetty puhelimia ja tabletteja. 
Kun laitevalmistajat ovat tuoneet 24-27 tuuman näytöt 150-300 euron 
hintaluokkaan ja ne ovat lopultakin lähes kaikkien kuluttajien ulottuvilla, 
on taantumuksellista suunnitella tietokoneiden käyttöjärjestelmä kolmen 
tuuman näyttöjä varten tai niiden ehdoilla. 

Windows 8 on tarkoituksella tehty Windows Phonen näköiseksi. Kotiko- 
neen suurella tai kannettavan tietokoneen keskikokoisella ruudulla uudes- 

ta kosketusnäyttöjä varten suunnitellusta aloitusnäkymästä ei ole kuiten- 
kaan mitään hyötyä. 

Sen sijaan siitä on haittaa. Windows 7:ää ja XP:tä oli helppoa hallita 
alanurkan käynnistysvalikosta. Suurehkon näytön työpöydällä oli tehokas- 
ta pitää useita ikkunoita auki yhtä aikaa. Windows 8 on suunniteltu käy- 
tettäväksi mobiililaitteiden mallilla: vain yksi ikkuna kerrallaan. Monen 
ikkunan toimintamalliin voi päästä ainoastaan vaivalloisesti, mutkan 
kautta. 

Windows 8:aa on markkinoitu ”intuitiivisena” käyttöjärjestelmänä, jon- 
ka hakutoiminnolla voi löytää tarvitsemansa, eikä käyttäjän tarvitse ku- 
luttaa aikaa hakemiseen. Se siis kohtelee kovalevyjen sisältöjä yhtenä se- 
kavana kasana, josta tietoja voi löytää, mikäli kone suo. Suunnittelijoiden 
oletuksena on näköjään ollut, että sisällöt ovat aina sekaisin. Tosiasiassa 
Windows 8:n hakukonemainen toimintamalli tekee sisältöjenhallinnan en- 
tistä vaikeammaksi ainakin niille käyttäjille, jotka osaavat ja haluavat itse 
hallita koneitaan. 

Eräs Windows 8:n turhuus on koko näytön peittävä toimintoruudukko, 
jossa säätiedot ja sähköpostikansiot päivittyvät reaaliaikaisesti, ikään kuin 
emme muuten tietäisi, että taivas lähettää räntää ja että Hotmailiin on sa- 
tanut roskapostia. 


Käyttöjärjestelmäpäivitys tekee toimivista koneista romua 


Uusi käyttöjärjestelmä ei ole entistä parempi graafisesti eikä toiminnalli- 
sesti. Itse en arvosta myöskään ”entistä helpompia jakamistoimintoja” mis- 
sään yhteydessä, sillä en halua jakaa mitään kenenkään kanssa. Ensin 
tehdään jakaminen entistä helpommaksi kuin blondibimbon onnenpyöräs- 
sä, ja sitten valitellaan tietoturvaongelmia ja yksityisyyden suojan puuttei- 
ta! 

Windows 8 ikään kuin pakottaa käyttäjiä omaan matriisiinsa, ja koneen 
hallitseminen on tehty entistä vaikeammaksi. Kone hallitsee käyttäjää ei- 
kä käyttäjä konetta. Itse haluan hallita konetta. 

Käyttöjärjestelmien uudistaminen on yleensäkin täysin tarpeetonta ja 
turhaa. Tietotekniikassa vallitsee nyrkkisääntö (1.0), että sellaista mikä 
toimii, ei kannata korjata. 

Arvatkaa, toimivatko viisi vuotta vanhat oheislaitteet uudessa Windows 
8:ssa. Moniin tulostimiin ei ole julkaistu eikä ole tulossa ajureita, TV-kortti 
ei toimi, kamera ja kaikki muu ovat tämän jälkeen ongelmajätettä ja elekt- 
roniikkaromua. Ja kaiken tämän saa aikaan käyttöjärjestelmäpäivitys, jo- 
ka on syypää käyttökelpoisen ja rahanarvoisen tavaran mitätöimiseen sekä 
kulujen tuottamiseen ihmisille. 

Sellaiset käyttöjärjestelmäpäivitykset, jotka eivät toimi edeltävien lait- 
teiden kanssa, pitäisi kieltää lailla. Tai pitäisi pakottaa oheislaitteiden 

valmistajat julkaisemaan ajureita laitteilleen vähintään kymmenen vuo- 
den ajan, ihan jo ekologisista syistä. Mitä jos ostaisit tänään uuden auton, 
ja viiden vuoden kuluttua valmistaja ilmoittaisi kirkkain silmin, ettei sii- 
hen saa sopivia renkaita? 

En missään tapauksessa luovu vapaaehtoisesti vanhasta toimivasta 
käyttöjärjestelmästä. Mä skippaan tän. 


Ei mitään hyötyä kuluttajille 


Ei ole ihme, miksi XP oli maailman yleisin käyttöjärjestelmä lähes kym- 
menen vuoden ajan. Se toimii, kun tietää mitä tekee. Siksi siitä on tullut 
juuri sellainen ”ikuinen käyttis”, jonka ominaisuudet riittävät useimmille 
mutta joka on tarpeeksi kevyt toimiakseen myös vanhemmissa koneissa. 

Mikäli joutuisin ostamaan uuden tietokoneen, jossa on Windows 8 esi- 
asennettuna, haluaisin päivittää sen alaspäin, 7:ään. Tietotekniikan toinen 
nyrkkisääntö (2.0) onkin se, ettei koskaan kannata valita uusinta vaan 
yleisin. Jos joku haluaa seiskansa kasin näköiseksi, voi ladata netistä il- 
maisen Metro 7 -ohjelman, joka luo toimintoruudutuksen työpöydän päälle. 

Käyttöjärjestelmien kirjavuus on kielteistä siksi, että eri versiot eivät 
yleensä ymmärrä toisiaan kotiverkossa. Esimerkiksi XP:tä ja 7:ää on ollut 
vaikea saada toimimaan keskenään. Jos niin haluaa tehdä, kotiverkko pi- 
tää luoda XP:n ehdoilla. 

Vastustan tarpeettomia käyttöjärjestelmä- ja ohjelmistopäivityksiä ku- 
luttajapoliittisesti, sillä ne sotkevat työskentelyn ja vievät huomion pois 
kaikesta tärkeästä. Aikaa kuluu uusien toimintojen ja käytön opetteluun, 
kun olisi tärkeämpääkin tekemistä. Tämän vuoksi monissa firmoissa ohi- 
tettiin Vista kokonaan. 

Viimeisimpien tutkimusten mukaan Windows 8:lla varustettu laite- 
kauppa on käynyt mollivoittoisesti myös siinä tablettilaitteiden luokassa, 
jossa järjestelmä on suunniteltu toimimaan.208 Tietokonepuolella Micro- 
softin markkinaosuus heikkenee, sillä Windows 8:n julkaisun jälkeen vain 
58 prosenttia myydyistä koneista on sisältänyt uuden käyttöjärjestelmän, 
kun Windows 7:n kohdalla lukema oli 83 prosenttia. 


Yhteyden- ja etäisyydenpidon tekniset proteesit 


Tietotekniikassa ihmisiä ”ylipalvellaan” rahan kiilto silmissä. Markkinoille 
tuodaan tuotteita, joiden tehtävänä on taivutella ihmisiä ostamaan uusia 
laitteita. Kuluttajien vastalauseita pidetään ”muutosvastarintana”, jollai- 
seksi tässä maailmassa sanotaan melkein kaikkea muutakin järkevää ajat- 
telua. Siksi ihmisten on pitänyt organisoitua ja luoda kokonaisia toiminta- 

linjauksia vastustaakseen valmistajien harjoittamaa pakkosyöttöä. Tieto- 
konepiireissä ilmiö tunnetaan ”formaatti-Angstina”. 

Minusta tuntuu, että uusi tekniikka, jolla saa ”entistä helpommin yh- 
teyden toisiin ihmisiin”, tekee ihmiset onnettomiksi. Ihmiset yritetään teh- 
dä riippuvaisiksi teknisistä laitteista. Kommunikaatiotekniset koneet ja 
laitteet ovat viestinnällisestä invaliditeetista johtuvia proteeseja. 

Mitä epävarmempia ihmiset ovat sosiaalisesti, sitä enemmän he kai- 
paavat välineitä ja laitteita, joilla voi pitää yhteyttä toisiin ihmisiin. Mi- 
nusta vaikuttaa siltä, että etäkommunikaatiota varten rakennetut koneet 
myös pitävät ihmisiä erossa toisistaan — tai ainakin sopivan välimatkan 
päässä. 

Jo Henri Lefebvre oli sitä mieltä, että ”televisio disintelligoi tyylin”. Paul 
Virilion mielestä TV ei yhdistä todellisuuteen vaan etäännyyttää siitä teh- 
den aktiivisesta tapahtumiin osallistujasta pelkän statistin, joka katselee 
maailmaa mutta ei osallistu eikä ole läsnä siinä. 

Post-televisiollisena aikana Dalai-laman viisautta on pysytellä erossa 
”viestintää helpottavista” välineistä. Ollessaan kaikkien kanssa ei ole ke- 
nenkään kanssa. Luulen, että sosiaalisen viestinnän virtaviivaistamiseksi 
valmistetut välineet tekevät ihmisistä entistä yksinäisempiä, mikä voi tie- 
tysti olla myös tavoiteltu ja myönteisenä koettu asia. 

Mutta olen kuullut nettinörttienkin pohtivan, ”mitä teen 500 kaverilla”. 
Esimerkiksi Facebookista on tullut sosiaalinen välttämättömyys mutta 
samalla myös vaikeasti hallittava ongelma. Yksityisyys on nykyaikana 
ylellisyyttä, tosin vuorille vetäytymiseksi riittää, kun sulkee sosiaalisen 
median. Sen sijaan pakottaminen epäsosiaalisuuteen on pahasta, sillä on 
tietenkin mahdollista, että muutamat ihmiset haluavat pitää netissä yhte- 
yttä (eli etäisyyttä). 


Microsoftin virhelinjaukset jatkuvat Messengerin lopetuksella 


Microsoftin toinen suuri moka oli päätös lopettaa Messenger-pikaviesti- 
palvelu ja siirtää käyttäjätunnukset toimimaan vain Skypessä. Miljoonia 
kuluttajia taivutellaan ja pakotetaan jälleen kerran. Miksi kukaan tekisi 
kyseisen firman kanssa enää vapaaehtoisesti mitään? 

Ihmettelen myös sitä, että Nokian kurssi on värähtänyt ylöspäin Win- 
dows 8:n julkaisemisen myötä. Ilmeisesti markkinat ajattelevat, että nyt 
kun samannäköinen käyttöjärjestelmä on tarjolla sekä tietokoneisiin että 
Nokian puhelimiin, Windows-puhelimien myynti lähtee nousuun. 

Luulen kuitenkin, että niin ajattelevat vain raha- ja osakemarkkinat, 
joiden toiveet kulkevat tosiasioiden edellä. Sen sijaan kuluttajamarkkinoil- 
la tilanne voi olla erilainen, eikä Nokian myyntiä vauhdita Windows 8 jul- 
kaisu. Jos Nokian uudet luurit myyvät entistä paremmin, se voi johtua 
laitteista itsestään ja niiden iPhonea halvemmasta hinnasta. 

Supermarketeissa ja tietokonekaupoissa kuulin muilta asiakkailta Win- 
dows 8:n julkaisukampanjan aikana vain kielteisiä kommentteja uudesta 
käyttöjärjestelmästä. ”En ikinä vaihda!” ”Mistä tän saa samanlaiseks kuin 
ennen?” 

Jos Apple päättäisi muuntaa Macintosh-käyttöjärjestelmänsä myös PC- 
koneissa käynnistyväksi ja toimivaksi, se luultavasti valtaisi markkinat, ja 
suurin osa PC-paketeista myytäisiin ilman esiasennettua käyttöjärjestel- 
mää. Valinta jäisi kuluttajille. Applelle voisi kilistä käyttöjärjestelmänsä 
myynnistä enemmän rahaa kuin nykyisestä laitteiden ja järjestelmän kyt- 
kykaupasta. Mutta Apple haluaa pysyä rautakauppiaana, ja tulevaisuu- 
dessa kasvanee ilmaisen Linuxin ja Ubuntun osuus. 


Tiistaina 4. joulukuuta 2012 
KAHVILAT JA MAANTIEPYÖRÄILYN HILLITTY ELEGANSSI 


Kulunut syksy oli sikäli poikkeuksellinen, että pyöräilyä saattoi harrastaa 
marraskuun loppuun asti. Lumentulo ja pakkanen tekivät fillarilenkeistä 
lopun vasta joulukuun alussa. 

Aktiivinen maantiepyöräilyn harrastaja ei kuitenkaan luovuta myös- 
kään talvikuukausien aikana. Aina voi laittaa nastat vaikka kakkospyö- 
rään ja siirtyä talvimaastopyöräilyn pariin. Sen sijaan nastojen laittami- 
nen kilpapyörään on kuin asentaisi lumiketjut Ferrariin. 

Talvikuukausien kuluessa voi keskittyä pyörän ja muiden varusteiden 
huoltoon tai uusimiseen. Fillari kannattaakin hankkia nimenomaan seson- 
gin ulkopuolella, sillä väistyneen kauden ajoneuvoja saa hyvillä usean 
kymmenen prosentin alennuksilla. 

Mutta miten pyöräilijät löytäisivät tiensä alan liikkeisiin myös laskette- 
lua suosivina lumikuukausina? Pyöräilyliikkeiden kannattaisi kehittää 
toimintaansa, sillä varsinkin maantiepyöräilyn harrastaminen on laajen- 
tunut valtavasti juuri pääkaupunkiseudulla, jonne on rakennettu loistavia 
pyöräteitä. 

Ala on kärsinyt jonkinlaisesta strategian puutteesta ja linjattomuudes- 
ta, vaikka markkinoita olisi. Esimerkiksi Kauppa-Veljet lopetti jokin aika 
sitten. Myös Bike Planet sulki ovensa toistaiseksi. Ne myivät keskiverto 
konkeleita, kun taas pyöräilyn Mekkana tunnettu Velosport porskuttaa 
toimittamalla asiakkaille etupäässä parhaita pyöriä, kilpailijanaan ja 
haastajanaan niin ikään Mäkelänkadulla liikettään pitävä Cycle Center. 

Pohjolan oloissa kahvilanpito voisi tasapainottaa pyöräilyliikkeiden se- 
sonkivaihteluita ja kuukausittaista liikevaihtoa. Tukholman Bianchi- 
kahvila tuo myös talviaikaan asiakkaita fillariostoksille. 

Tämäntyyppinen liike voisi menestyä Helsingissäkin, mikäli liikepaikka 
olisi tarpeeksi keskeinen. Se kohottaisi pyöräilyn profiilia harrastuksena ja 

toisi alalle asiaankuuluvaa eleganssia. Toisaalta se pudottaisi harrastami- 
sen aloituskynnystä, veisi sen lähemmäksi asiakkaita ja poistaisi maantie- 
pyöräilyyn liittyvää aiheetonta elitismiä. Pyöräily kun on pitkällä täh- 
täimellä paljon halvempaa kuin vaikkapa autoilu, veneily, golfin peluu, 
viinan juonti tai tupakointi. 

Kahvilaa ja pyöräilypuolta voisi pyörittää eri yrittäjä. Ala kaipaa profii- 
lin nostoa myös Suomessa, ja keskieurooppalainen konsepti voisi toimia 
mainiosti ympäri vuoden. Ruotsissa ollaan tässäkin asiassa Suomea edellä, 
ja Tukholmassa myös kaupunkipyöräily sujuu paremmin kuin Helsingissä, 
vaikka keskusta onkin rakennettu saarille, joita yhdistävät sillat Hämeen- 
tietä muistuttavine sumppuineen. Sujuvuudessa on kyse liikennekulttuu- 
rista, jota myös harrastuspohja tukee. 

Ehkä perustan jonakin päivänä itse Bulevardin kulmaukseen kokonais- 
valtaisen palvelun pyöräilyliikkeen, josta myös ajajat saavat asianmukai- 
sen energiatankkauksen. Mainosvaloksi laitan maailman ehkä arvoste- 
tuimman maantiepyörämerkin Colnagon neonkyltin, ja näyteikkunaan ”fil- 
larimaailman Lamborghinina” tunnetun Pinarellon pyöriä kiikkumaan. 
Höysteeksi hieman filosofiaa ja politiikkaa sekä kirjallisuutta johonkin 
nurkkaukseen. 


Keskiviikkona 5. joulukuuta 2012 
TUKEVASTI FRAASIKIVEN-KEPPOSEN LINJALLA 


Näin itsenäisyyspäivän kynnyksellä on hyvä pohtia, miten syvällä frase- 
ologian, ideologian ja suoranaisen valheen suossa myös nykyisessä ulkopo- 
litiikassamme eletään. Siteeraan huvin vuoksi seitsemän suomalaisen puo- 
lueen yhteisvetoomusta presidentti Kekkosen uudelleenvalitsemiseksi vuo- 
delta 1977. Se kuului näin: 


Kaikki vastuunsa tuntevat suomalaiset antavat tänä päivänä tukensa 
rauhaa ja kansainvälistä yhteistyötä lujittavalle ulkopolitiikallemme. 
Tämä yhdistää Suomen kansaa ja on kansainvälisen kehityksen turvana. 
Hyökkäykset ulkopoliittista linjaa ja sen perustana olevaa ystävyys-, yh- 
teistoiminta- ja avunantosopimusta vastaan on päättäväisesti torjutta- 
va... Paasikiven -Kekkosen ulkopoliittinen linja, jonka vankkumattomana 
perustana on Suomen ja Neuvostoliiton kesken solmittu YYA-sopimus, 
luo puitteet myös vastaisuudessa harjoittaa rauhantahtoista, aktiivista 
puolueettomuuspolitiikkaa... (10.3.1977) 


Sen, miten paljon maailma on muuttunut, huomaamme, jos katkelmaan 


vaihdetaan muutama sana. Nykyisen Eurooppa-politiikan mukainen versio 
voisi kuulua esimerkiksi näin: 

Kaikki vastuunsa tuntevat suomalaiset antavat tänä päivänä tukensa 
euromaiden letkuruokintaa ja siirtolaisuutta lujittavalle ulkopolitiikal- 
lemme. Tämä hajottaa Suomen kansaa ja on kansainvälisen romahduk- 
sen takeena. Hyökkäykset liittovaltiopolitiikkaa ja sen perustana olevaa 
Lissabonin sopimusta sekä monikulttuurisuuden ideologiaa vastaan on 
päättäväisesti torjuttava... Stubbin-Kataisen ulkopoliittinen linja, jonka 
vankkumattomana perustana ovat Suomen ja Euroopan unionin kesken 
solmittu perussopimus ja sopimukset talous- ja rahaliiton vakaudesta, 
luovat puitteet myös vastaisuudessa harjoittaa rasisminvastaista, aktii- 
vista kansallisvarallisuuden riistoa... 


Mitä eroa asioilla on? Muutama vuosikymmen sitten venäläiset yrittivät 
viedä suomalaisilta maan ja omaisuuden sodalla. Siinä epäonnistuttuaan 
he yrittivät viedä suomalaisilta vapauden omalla rauharnretoriikallaan. 

Nykyään, kun EU on julistanut meidät täysin vapaiksi, se puolestaan 
yrittää ottaa meiltä pohjavedet ja malmimineraalit. Muuta vietävää tuskin 
enää onkaan, koska globalisoituneessa maailmassa ei tunnusteta kansalli- 
sia etuja, oikeuksia eikä valtioita. On vain voittoja ja tappioita, tappioita 
kuitenkin enemmän. 


Epäpätevät ministerit ja heidän lakeijansa 


Pian on taas poliittisesti epäpätevän frakkiväen pokkurointipäivä. Lunta 
on tullut tupaan muiden muassa ministeri Merja Kyllöselle ja Maria Gu- 
zenina-Richardsonille, jotka lienevät hallituksen eniten asioista ulalla ole- 
vat ministerit.209 

Epäpäteviin ministereihin on johtanut aluepolitiikka ja virkaistuimien 
tasajako sukupuolten kesken. Asioista tietämätön, kouluttamaton ja joh- 
tamistaidon ministeri ei ole kuitenkaan harvinaisuus, ei missään hallituk- 
sessa. 

Epäpätevä ministeri on itse asiassa virkamieshallinnon ja asiantunte- 
muksen pelastus. Mitä tietämättömämpi ministeri on, sitä enemmän valtaa 
jää pätevälle ja vastuulliselle virkamieskunnalle. 

Hallinnossa tunnetaankin käsityskanta, että poliittiseen linjanvetoon 
kykenevä, asioista kiinnostunut ja johtamistaitoinen ministeri on valtiolle 
vaarallinen. Vaarallisimpia kaikista ovat aktiiviset mutta epäkypsät ulko- 
ja valtionvarattomuusministerit. Sen sijaan puoskarimainen ja välinpitä- 
mätön ministeri on harmiton, sillä päästessään asioista jyvälle joskus hal- 
lituskauden lopulla hänen on liian myöhäistä tehdä asioille mitään. 

Vastaavalla logiikalla voidaan selittää myös taitamattomien filosofien 
suosiota. Valtakunnanfilosofi Hikka Pemanen julkaisi kalsarikänniensä 
jälkimainingeissä tankerokielisen selviytymisoppaan, jonka ”kriittisen tär- 

keissä”, ”syväongelmien”, ”avainkehityksen” ja ”suurhaasteiden” analyyse- 

sissä näkyvät julkisuudessa laajalti esillä olleiden putkareissujen ajatus- 
kulut. Sinisessä kirjassaan hän valaisee asioita näin: 


Kuten todettiin, uudessa hyvinvointiyhteiskunnan tilanteessa ei ole mi- 
tään toista hyvinvoinnin haastetta kuin työhyvinvointi, jolla olisi ihmis- 
ten elämänlaadun lisäksi taloudellisesti niin suuri mittakaava. Tulevai- 
suus-hankkeen toisena osana on siksi syvennettävä tuottavaan hyvin- 
voinnin ohjelmaa ilmaisun jälkimmäisen sanan osalta.?!0 


Viimeisen lauseen pohjalta alan ymmärtää, miksi rahoittajat suosivat Hi- 
masta. Himasen lauseiden jälkeen ihmiset alkavat kaivata takaisin halli- 
tuksen omia kannanottoja, sillä ne näyttävät jälleen täysin selkeiltä ja 
ymmärrettäviltä! 

Aivan samalla tavoin Yhdysvaltain hallitus harhautti kansalaisiaan 
1950-luvulla. Se vahvisti tahallaan Roswellin ufoista liikkuneita huhuja 
ottamalla ne vakavasti ja peittääkseen sitä kautta alueella tehtyjä sotilaal- 
lisia kokeita. Pekka Himanen on siis eräänlainen ”Roswellin ufo”, jonka 
Sinistä kirjaa tukemalla hallitus koettaa piilottaa teokseni Kansallisfiloso- 
finen manifesti. 


Somalit ovat sopeutuneet Suomeen hyvin 


Suomessa asuvat somalit ja somalitaustaiset ovat sopeutuneet maamme 
oloihin hyvin. Parhaan todistuksen siitä antoi parin viikon takainen MOT- 
ohjelma ”Somaliliiton likapyykki”.2!! 

Minna Knus-Galänin toimittamassa dokumentissa todisteltiin, että 
myös Somaliliitto saa eri ministeriöiltä ja Raha-automaattiyhdistykseltä 
avokätisesti tukea, jota se käyttää napamiestensä bensalaskuihin ja pizza- 
tilauksiin. Muut somalien yhdistykset ovat maksaneet jäsenmaksuja aktii- 
vien puolesta, ja aktiivit istuvat ristiin rastiin eri yhdistysten johtopallei]l- 
la. Lisäksi ohjelmassa epäiltiin rahojen päätyvän terroristijärjestöjen tu- 
kemiseen. Ohjelmassa paheksuttiin Somaliliiton yhteyksiä moskeijoissa 
harjoitettavaan uskonnolliseen radikalismiin, vaikka Somaliliiton pitäisi 
sen omien sääntöjen mukaan olla ”uskonnollisesti sitoutumaton”. 

Voidaan kysyä, mikä ohjelman tarkoitus oli. Minun mielestäni siinä 
vain osoitettiin, että Somaliliitossa toimitaan samalla tavoin kuin suoma- 
laisessa yrityskulttuurissa ja hallinnossa yleensäkin. Myös suomalaisten 
hallinnoimat firmat maksavat pomojensa bensalaskuja ja ostavat heille 
edustusautoja samalla kun työläisparkoja pamputetaan kilometritehtaille. 
Suomalaisfirmoihin ei tilata vain pizzaa ja Euroshopper-colaa. Suurissa 
yhtiöissä firman Visalla maksetaan kaviaaripäivällisiä ja lohikeittolaskuja. 

Ristiinomistus on tavanomainen tapa suomalaisessa yrityskulttuurissa, 
kun samat naamat istuvat johtokuntien huoneissa kaikkien pöytien ympä- 
rillä. Somalit ovat siis assimiloituneet ja integroituneet suomalaiseen yh- 

teiskuntaan täysin suomalais-somalialaisen moniosaajasössötyksen mu- 
kaisesti. 

”Tilintarkastaja-kamreerin nippelilogiikasta” kuuluisaksi tullutta ko- 
koomuspuoluetta edustava Ossi Mäntylahti puolestaan ehdotti Uudessa 
Suomessa, että Somaliliitossa pitäisi tehdä ”erityistilintarkastus”.2!2 Kysyn 
vain, mitä kuittipinojen perkaaminen auttaa, kun jo TV-ohjelmasta näki, 
ettei mitään kirjanpitoa ole ja dokumentteja on hukattu. Rahat voi siis 
tuomita huoletta menetetyiksi, konfiskoiduiksi kehitysapuun. 

Omasta mielestäni painavin argumentti jäi ohjelmassa piiloon. Mitäpä, 
jos monen sadan tuhannen euron tuista osa onkin virrannut terrorismin 
tukemiseen? Se on vakava asia. Erinomaista tutkivaa journalismia tekevä 
MOT raportoi jo pari vuotta sitten, kuinka terroristijärjestö al-Shabaab 
värvää syrjäytyneitä somalinuoria Pohjoismaissa.?!3 Tässä on todellinen 
ongelma, joka kaipaisi pikaista huomiota ja josta ei selvittäne pelkällä si- 
nipunakynällä. 


Talvivaaran katastrofi on 
suomalaisen kaivosteollisuuden pelastus 


Talvi on näyttänyt vaaran merkit runsaalla lumentulolla. Sen sijaan Talvi- 
vaaran uraanikaivoksen kuravesikatastrofi oli Suomen kaivosteollisuuden 
pelastus. 

Siihen liittyy toivo, että kansainväliset yritykset säikähtävät Suomen 
ympäristöaktivisitien raivoa ja syntyy ketjureaktio. Kapitalistiset ja inter- 
natsistiset firmat, jotka katselevat maaperässämme muhivia vuorimalmeja 
rahankiilto silmissään, toteavat että Suomessa mikään ei onnistu ja vas- 
toinkäymiset ovat liian suuria. Sitten ne luovuttavat, lannistuvat ja vetäy- 
tyvät epätoivoissaan siirtomaaimperialismia muistuttavista valtaushank- 
keistaan. 

Lisää kaivoskatastrofeja Suomeen ja hyvää itsenäisyyspäivää kaikille. 
Eläköön isänmaa! Eläköön Suomi! 


Torstaina 6. joulukuuta 2012 
KANSALLISEN ITSARIPÄIVÄN MUISTOKSI 


Kansallisen itsaripäivän kunniaksi on syytä muistaa vallankumousjohtaja 
Vladimir Iljits Leniniä, joka tunnetusti lahjoitti Suomelle itsenäisyyden. 
Hän olikin hyvä mies verrattuna niihin poliitikkoihin, jotka ovat edelleen- 
luovuttaneet Suomen itsenäisyyden pois: Euroopan unionille. Suomen au- 
tonomia oli neuvostoaikana miltei laajempi kuin nykyisenä pimeään yti- 
meen syöksymisen aikana. 

Maabrändimme on vaikeuksissa, sillä sinivalkoisin siivin lennetään tätä 
nykyä ongelmien pilvessä. Israelissa valitsee ikuinen Gaza-kriisi, ja Krei- 
kan tekohengitys sen kun jatkuu. Ehkä myös Suomi päätyy pikapuoliin 
Kreikan tasolle, kun viime vuosikymmenen lopulla otetut kymmenvuotiset 
valtion lainat erääntyvät ja huoltosuhde on heikoimmillaan. 

Pidän perusongelmana Euroopan unionin ja rahaunionin jäsenyyttä. 
Selviäisimme paremmin sekä nykyisistä että tulevista ongelmista omin 
toimin. 


Kuinka itsenäisyys vietiin? 


Tuntuu kammottavalta, että nykyajan Euroopassa eletään sellaisessa val- 
heen suossa, jossa valtiot eivät voi eivätkä saa itse asioistaan päättää. It- 
senäisyydellä ja kansallisella edulla voi olla tulevaisuudessa vain entistä- 
kin suurempi arvo. 

Euroopan vakausmekanismi toimii viimeisenä puskurina, jolla voidaan 
lykätä Espanjan ja Italian romahtamista. Mutta tuokin tuhannen miljar- 
din kassa on pian tuhlattu. 

Euroopan rahaunionista tuli pelkkä vedätyksen, juonittelun ja taloudel- 
lisen sitouttamisen väline, jolla heikennettiin kansallisvaltioiden itsemää- 
räämisoikeutta ja toimintakykyä. Paikoin ne otettiin kokonaan pois. 

Kreikan ja Portugalin julkinen omaisuus on pian myyty, sillä maat kyt- 
kettiin kapitalismin talutusnuoraan. Kun varattomimmat valtiot eivät py- 
syneet muiden vauhdissa mukana, niitä ja niiden kansalaisia rangaistaan 
ulosmittaamalla kansallista varallisuutta. Samoin voi käydä myös Suomel- 
le. 

Jo Euroopan rahaunionia luotaessa ajateltiin, että kilpailukykyä paran- 
taakseen valtiot voivat turvautua sisäiseen devalvaatioon eli palkkojen 
alennuksiin, julkisen sektorin purkamiseen ja sosiaaliturvan heikennyk- 
siin. Nyt kun itsenäinen rahapolitiikka on otettu pois kansallisilta keskus- 
pankeilta, työmarkkinat joustavat, epävarmuus vallitsee ja ihmiset voivat 
pahoin. Taloudellista globalisaatiota seuraa sosiaaliglobalisaatio, jonka tu- 
loksena väestöt pakotetaan vellomaan pääoman ja työn perässä maasta 
toiseen synnyttäen etnisiä ja sosiaalisia konflikteja sekä eturistiriitoja. 

Talouslehdet ja -tutkijat laskevat eurosta eroamisen kustannuksia, 
vaikka tosiasiassa siitä ei saisi koitua valtioille mitään muodollisia kus- 
tannuksia. Mutta kalliiksi taitaisi lähtö käydä kaikille, jos velat pitäisi hoi- 
taa ensin pois. Suomi sen sijaan olisi vielä suhteellisen vahvoilla sekä py- 
syessään target-järjestelmässä että irtautuessaan siitä, mikäli euroero tu- 
lee. 

Tällaisissa konflikteissa on sotien siemen. Nyt sotaa käydään kapita- 
lismin asein läntisessä Euroopassa. Konfliktit voivat eskaloitua myös 
aseellisiksi konflikteiksi joko kansojen ja valtioiden välillä tai kansakunti- 

en sisällä, kun luokka- ja tuloerot kasvavat liian suuriksi. Nekin ovat seu- 
rauksia siitä, ettei valtioissa voida tehdä kansalaisten tahdon mukaista 
sosiaalipolitiikkaa, vaan kapellimestarina toimivat maailmanlaajuiset 
suuryritykset ja pankit. 


Miten EU-idealismi kääntyi irvikuvakseen? 


On irvokasta, mikäli tämänvuotinen Nobelin rauhanpalkinto myönnetään 
odotusten mukaisesti Euroopan unionille, sillä EU ei ole vain hallinnut 
kriisejä, vaan se on itse luonut ennennäkemättömän suuren kriisin ja 
muuttanut kriisitilanteen pysyväksi. Euroopan unionin väitetty rauhantyö 
on ollut sitä paitsi täysin turhaa, sillä toisen maailmansodan jälkeen Eu- 
roopan ongelmana ei ole ollut kansalaisten demokratiahalujen puute eikä 
rasismi. Sen sijaan ongelmaksi on noussut itse EU, joka kylvää eripuraa 
omalla pakkovaltaisuudellaan. 

Euroopan unionin perustamista ohjasivat beethovenilainen harmonian 
havina ja kantilainen universalismi, joiden vaikutuksesta alettiin penätä 
kansojen välistä solidaarisuutta. Ajateltiin, että ikuiseen rauhaan johtaisi 
se, mikäli valtiot sidottaisiin keskinäiseen riippuvuuteen taloudellisesti ja 
eri valtiot suostuisivat jakelemaan hyvinvointiaan muiden eduksi. Yhtei- 
nen talous ja valuutta haluttiin nähdä välineinä ja poliittiset ihanteet 
päämäärinä. 

Asiassa kävi kuitenkin toisin. Rahasta tuli herra ja ihmisestä orja. To- 
dellinen valta EU:ssa on nyt taloudella ja virkamieskunnalla eikä poliiti- 
koilla ja kansalaisilla. Tämän ei olisi pitänyt olla yllätys, sillä taloudelliset 
suhteet yleensäkin määrittelevät sen, miten yhteiskunnassa voidaan toi- 
mia. Raha on juuri sellainen hobittien valtasormus, joka kietoo pauloihinsa 
ja josta on lähes mahdotonta päästää irti. Talouden taikamaailmassa EU- 
idealisteille kävi niin kuin noidan oppipojalle, joka ryhtyi kokeilemaan tai- 
tojaan mestarin poissa ollessa. Henkien päästyä irti niitä ei voinut enää 
saada takaisin pulloon. 

Omassa tiedossani ei ole aikakautta, jolloin Euroopan valtiot olisivat 
velkaantuneet niin pohjattomasti kuin nyt. Ehkä siinä on lasku pullamös- 
sösukupolven luomasta illuusiosta: ”hyvinvointivaltiosta”. Hyvinvointival- 
tio voi olla olemassa vain, jos on valtio. Euroopan unionin, globalisaation, 
kapitalismin ja internatsismin puolihuomaamaton sivuseuraus on ollut it- 
senäisten valtioiden lopettaminen. Tästä kaikesta on kiittäminen dyna- 
miittityperää poliitikkokatrasta ja puoliksi oppinutta virkamieskuntaa, jo- 
ka ei ole ymmärtänyt, että hyvinvoinnin takaavaa sosiaali- ja talouspoli- 
tiikkaa voidaan tehdä vain kansallisvaltioiden kokoisten yksiköiden sisäl- 
lä, juuri niiden, joissa asuvia ihmisiä yhdistävät kieli, kulttuuri ja kansa- 
kunnan yhteenkuuluvuuden tunne. 


205 


Toinen ongelma sisältyy uskomukseen, että valtioiden veloista selvitään 
sovittelemalla ja siirtämällä laskut muiden kansakuntien piikkiin. Tämä 
valhe on virheellinen ja vaarallinen. On sulaa hulluutta kuvitella, että ih- 
misten aggressiot, jotka nykyään näkyvät vain niin sanottuina rasistisina 
ja nyrkki taskussa esitettyinä mielipiteinä, eivät kanavoituisi alitajunnan 
tasolta käytännön toimintaan, kun ristiriidat alkavat näkyä reaalitalou- 
dessa, eli ihmisten ruokapöydässä. Silloin päästään taas katselemaan Tun- 
tematonta sotilasta lähietäisyydeltä. 


EU ja katolisen kirkon katakombit 


Euroopan unioni on valheiden verkko, jossa kansalliset edut uhrataan 
muutaman virkamiehen ja poliitikon hyvinvoinnin vuoksi. EU:n päätök- 
senteko ja sitouttaminen muistuttavat myös Vatikaanin konsiileja. Euroo- 
pan unioni on perustettu osittain katolisen kirkon alustalle. Katolinen 
kirkko muodosti Euroopan unionin mallikuvan jo unionia luotaessa, ja sa- 
manlainen hallinnollinen juonittelu on leimannut Euroopan unionin pää- 
töksentekoa ja varainkäyttöä. Ihme, ettei Perussuomalaisessa puolueessa 
ole huomattu Euroopan unionin katolista olemusta. Tämä on korruption, 
salaliittojen ja virkamiesmafian hallitsema Eurooppa. 

Euroopan unionissa on kyse synnistä. Synnin vastakohta on sivistys. Si- 
vistyksen vastakohta puolestaan on tyhmyys. Nuori filosofi Jeesus Nasare- 
tilainen vihasi vain yhtä asiaa: tekopyhyyttä. Sitä puolestaan on euroa 
paavinaan palvova EU täynnä, ja tarvittaisiin protestanttista uskonpuh- 
distusta. 

Euroopan unionin syntisyys johtuu sen valheellisuudesta. Sen taustalla 
vallitsee idealismi, joka yleensä saa aikaan pelkkää vahinkoa poliittisissa 
suhteissa. 

Eurooppalaisten olisi kannattanut tunnustaa oma syntisyytensä, se, et- 
tä kansakunnat ovat itsekkäitä ja ajattelevat omaa etuaan. Olisi kannat- 
tanut myöntää, että kaikki valehtelevat ja tavoittelevat vain omaa hyötyä. 
Kukaan ei todellisuudessa sitoudu yhteisvastuuseen paitsi pakotettuna tai 
uhattuna, kun on oma lehmä ojassa. Näiden tosiasioiden tunnustamisen 
myötä eri valtiot olisivat voineet toimia rehellisesti sekä ulkopolitiikassa 
että talouspolitiikassa. Näin olisi voitu estää rahaunionin ja valtioliiton 
syntyminen, myös ajautuminen yhteiseen syntiin: liittovaltion tielle. 

Nyt Eurooppa on kaulaansa myöten yhteisessä valheen synnissä, ken- 
ties pian myös tulisessa Helvetin järvessä, sillä sen toimintaa ohjaavat kat- 
teeton idealismi ja optimismi, joissa ei tunnusteta tosiasioita. Poliitikot 
ovat synnissä, sillä he polttavat kansalaistensa rahat. Belsebuubi puoles- 
taan viettelee ja lupaa ihmisille vapautta ja onnea mutta vetää ihmisten 
alta lattiat ja matot. Velkakuorma sen kun kasvaa, ja itsenäisyys on men- 
nyttä. Kunnes pamahtaa. 

Perjantaina 7. joulukuuta 2012 
MIKSI OLEN KANSALLISLIBERAALI? 


Liberalismia pidetään usein yhtenäisenä ilmiönä, vaikka saman käsiteka- 
ton alle mahtuu juuri niin paljon erilaisia suuntauksia kuin vapauden kä- 
sitteestä voidaan johdella. Yksi erottelu koskee liberalismia ja sitä huomat- 
tavasti ankarampaa libertarismia, jonka eräät muodot lähestyvätkin anar- 
kokapitalismia. 

Toinen erottelu vallitsee arvo- ja sosiaaliliberalismin ja talousliberalis- 
min välillä. Nämä ajatussuunnat suhtautuvat toisiinsa kuin tuli ja vesi. 
Jos talous on täysin vapaa, ihmisten vapaus kaventuu järjestelmän eduksi. 
Jotta ihmiset olisivat vapaita, talouden pitää olla kurissa ja kontrollissa. 

Aina voidaan tietenkin väittää, ettei ihmisten vapautta edistä se, jos ta- 
lous ei ole vapaa. Keskeinen kysymys koskee sitä, voidaanko taloudellisella 
vapaudella turvata arvojen ja elämäntavan vapaus. Käsitykseni mukaan ei 
voida. 

Syy tähän on yksinkertainen: talous on vallankäyttöä. Jos vallan avai- 
met annetaan taloudellisille toimijoille, ne luovutetaan yleensä rikkaiden 
pääomanomistajien ja taloudellisten instituutioiden, kuten pankkien, hal- 
tuun. Tällöin raha ja valta ratkaisevat. Talousjärjestelmän vapauden puo- 
lesta puhuminen on yleensä puhetta voimakkaimpien ja vahvimpien toimi- 
joiden sekä järjestelmän itsensä puolesta. Järjestelmä ei ole kuitenkaan 
itseisarvo, mutta yksilöiden hyvinvointi on. 

Tietenkin myös menestyvä talousjärjestelmä voi osaltaan taata yksilöi- 
den vapauden ja hyvinvoinnin, ja nykyisin ihmisten ahdinko johtuukin 
suureksi osaksi siitä, että talousjärjestelmän liikkumatila on valtioiden 
velkaantumisen myötä kaventunut eivätkä valtiot voi enää varmistaa ih- 
misten henkilökohtaista vapautta. Eli täysin vastakohtaisia asioita talous- 
järjestelmän vapaus sekä yksilöiden henkinen ja sosiaalinen vapaus eivät 
suinkaan ole. Talousjärjestelmän menestyksen ja yksilöiden hyvinvoinnin 
yhdistäjänä toimii tällöin kuitenkin kansallisvaltio. 

Nykyisin näyttää siltä, että järjestelmän täydellinen taloudellinen va- 
paus, eli kapitalismin ja globalisaation muodossa toteutettu liberalismi, ei 
turvaa ihmisten vapautta eikä edes kansakunnan kokoisten yksiköiden 
hyvinvointia. Tämä johtuu siitä, että kansallisvaltiot on ajettu alas. Jotta 
talousjärjestelmän vapaus toimisi moraalisesti oikeudenmukaisella tavalla, 
tarvitaan julkisen vallan ohjausta. 

Kuria ja kontrollia kaipaisi erityisesti Euroopan unionin holtittomasti 
hoidettu talous. Vain poliittisen vallan ohjauksessa voidaan varmistaa, et- 
tä vapaa markkinatalous ei ajaudu yksilöitä ja heidän arvojaan, elämänta- 
paansa ja sosiaalisia oikeuksiaan sortavaksi kapitalismiksi, jolla ei ole 

omaatuntoa eikä moraalia sen enempää kuin totalitaarisella sosialismilla 
tai kommunismillakaan. 

Yksi tapa nähdä yksilönvapaus on ollut jakaa vapaudet vapauksiin ra- 
joitteista ja vapauksiin tehdä aktiivisia tekoja. Talousliberalistit ovat yleen- 
sä nähneet vapauden vapautena rajoitteista. He ovat julistaneet ihmiset 
vapaiksi ja jättäneet heidät oman onnensa nojaan. Sen sijaan arvo- ja sosi- 
aaliliberaalit ovat painottaneet, että olemusvapaudet jäävät kuolleiksi kir- 
jaimiksi ilman mahdollisuuksia vapaisiin tekoihin. Myös Neuvostoliitossa 
ihmisillä oli olemusvapauksia vaikka muille jakaa, mutta heiltä puuttuivat 
mahdollisuudet toteuttaa niitä. Jotta vapaudella olisi merkitystä ja arvoa, 
vapauden pitää toteutua aktiivisina tekoina. Siksi pelkkä olemusvapaus ja 
vapauksien julistelu eivät riitä. 

Ei riitä myöskään pelkkä talousliberalismi. Vaikka kannatankin mark- 
kinataloutta, myös sitä pitää toteuttaa kansanvaltaisessa poliittisessa oh- 
jauksessa. Paras toimintayksikkö tämän työn tekemiseen on nähdäkseni 
itsenäinen kansallisvaltio, sillä se on juuri sopivan kokoinen yksikkö rous- 
seaulaisen yhteistahdon ilmaisemiseen. Kansallisvaltioiden lähtökohtina 
ovat tällöin Hegeliä ja Snellmaniakin kiinnostaneet yhteinen kieli, kult- 
tuuri ja kansakunta. 

Kansallisvaltiot ovat tehokkaimpia välineitä poliittisen kontrollin har- 
joittamiseen, ja siksi niitä pitäisi vahvistaa eikä heikentää. Siksi olen mie- 
luummin arvo- ja sosiaaliliberaali kuin talousliberaali. Myöskään Euroo- 
pan unionin ongelmamaiden asiat eivät järjesty ulkoapäin kurittamalla, 
sillä kansakunnat voivat niissä pahoin jo nyt. Se on suureksi osaksi seura- 
usta Euroopan unionin harjoittamasta riistosta, jonka mukaisesti köyhim- 
mät valtiot on pakotettu uhraamaan kansallisvarallisuutensa rahaliiton 
kelkassa pysymiseen ja varakkaimmat verorahansa toisten tukemiseen. 
Parempi olisi palauttaa valtioiden taloudellinen itsemääräämisoikeus ra- 
haliittoa purkamalla, sillä juuri vapaus ja itsemääräämisoikeus ohjaavat 
myös vastuuseen. 

Tämä on vastaus myös kysymykseen, miksi olen poliittiselta katsomuk- 
seltani kansallisliberaali. Kansakunnan vapaus toteutuu parhaiten kansa- 
kuntien itsemääräämisoikeutena. Kansallisliberalismi ei ole toisaalta 
myöskään sellaista konservatiivisuutta, joka on ollut tyypillistä monille 
talousliberaaleille. 

Arvo- ja sosiaaliliberalismiin liittyy myös seksuaalinen vapaus ja vapaa 
seksi; tosin lähinnä vain sikäli kuin vapaa seksuaalisuus ei johda tilantee- 
seen, jossa seksuaalisuutta on pakko käyttää elinkeinona tai jossa seksin 
harjoittaminen on tahdon vastaista tai riistää joitakin kanssakäymisen 
osapuolia esimerkiksi itsemääräämisoikeuden loukkauksilla. Arvo- ja sosi- 
aaliliberalismin kannalta ei ole myöskään toivottavaa, että seksin (eritoten 
heteroseksin) seuraukset johtavat sosiaalisen tai taloudellisen vapauden 
menetykseen, joka ilmenee puutteen, elatusvaikeuksien tai loputtomien 
perhehuolien muodossa. Tällaisissa tapauksissa heteroseksuaalien kannat- 

taisikin itse säädellä ja rajoittaa omaa seksuaalisuuttaan esimerkiksi väes- 
töräjähdyksen hillitsemiseksi. Sikäli olen kyllä seksuaalipoliittisesti sosia- 
listi, että käsitykseni mukaan jokaisen pitäisi saada ilmaiseksi. 


Lauantaina 15. joulukuuta 2012 
MIKÄ ONGELMANA YLIOPISTOISSA? 


Minulta kysytään silloin tällöin, miksi en anna opetusta yliopistoissa ja 
miksi en ole tavattavissa yliopistojen piirissä. Syy on luonnollisestikin se, 
jonka useimmat jo tietävät, eli minun ei ole annettu toimia niissä, vaan vi- 
rat ja tutkimusresurssit on kiistetty, ja ne on myönnetty kanssani eri miel- 
tä oleville. Tämä tilanne ei ole syntynyt sattumalta, vaan se on määrätie- 
toisen painostuksen ja henkisen väkivallan tulos. 

Konflikti on jyrkkä ja vallitsee joka tasolla. Se koskee yhtä hyvin filoso- 
fiakäsityksiä kuin tiedepolitiikkaakin. Yliopistoja leimaa internationalismi 
eli pakkokansainvälistäminen. Yliopistojen ja Suomen Akatemian julkai- 
supoliittiset normit tunnustavat vain kansainvälisissä yhteyksissä tuotetut 
julkaisut ja tuomitsevat suomenkieliset mitättömiksi. Tämä on pahinta 
kulttuuri-imperialismia ja kansallisen kulttuurimme riistoa. 


Internatsismi yliopistoissa 


Taivuttelemalla julkaisemaan kansainvälisissä yhteyksissä ja vieraalla 
kielellä yritetään vetää matto alta kotimaiselta kulttuurikritiikiltä. Siten 
koetetaan tukahduttaa suomalainen poliittinen arvostelu. Kotikielestä luo- 
pumisen vaatimukset ja painostaminen englanniksi julkaisemiseen kerto- 
vat halusta heikentää suomalaisten yhteiskuntakriitikoiden sanankäyttöä. 

Parempi on kuitenkin puhua suomen kielellä selvästi kuin vierailla kie- 
lillä sekavasti. Kansainvälisissä seminaareissa keskusteluista tulee anglo- 
amerikkalaiselle keskustelulle tyypillistä imartelua, jossa kielitaidotto- 
muus alkaa hallita asiasisältöjä, ja argumenteista joudutaan tinkimään 
puolikielisyyden sekä siitä johtuvan anteeksipyytelyn vuoksi. Tämä on kie- 
li-imperalismin seuraus tyypillisimmillään. 

Keskustelut yritetään siirtää kansainvälisiin yhteyksiin, sillä tiedetään, 
että niissä ympyröissä monet suomalaisille tärkeät asiat kaikuvat tyhjyy- 
teen. Toinen syy on, että suomalaisia filosofeja halutaan estää puhumasta 
suomalaisille ihmisille tärkeistä asioista Suomessa. Tulos on ollut, että 
tärkeisiin eettisiin, moraalisiin ja yhteiskuntafilosofisiin ongelmiin ei ole 
voitu puuttua yliopistofilosofian piirissä, vaikka filosofiseen tarkasteluun 
olisi ollut suuri tarve. 

Toimintaoikeus ja virat on nyt myönnetty vain niille globalisaation ar- 
vostelijoille, joiden mielipiteenmuodostus on ollut valikoivaa ja perustunut 
poliittiseen korrektiuteen sekä tabujen suojeluun. He ovat unohtaneet glo- 
balisaation arvostelustaan esimerkiksi maahanmuuttokriittisyyden koko- 
naan, vaikka maahanmuutto on yksi globalisaation sivuseuraus ja ongel- 
ma. EU-jäsenyyden ja euroon kuulumisen arvostelu on käytännössä kiel- 
letty yliopistoissa, samoin monikulttuurisuuden ja feminismin kritiikki, 
vaikka ne ovat erittäin kyseenalaisia tarkoitusperiä. 

Monikulttuurisuuden toimivuudesta ei ole juuri näyttöä, ja käytännössä 
monikulttuurisuuden tavoittelu johtaakin sopeuttamis- ja mukauttamis- 
vaatimuksiin, joiden tuloksena kulttuureista joudutaan hiomaan särmät 
pois. Seurauksena on yksiaineksinen kulttuurimonoliitti, monokulttuuri, 
joka lainehtii maasta toiseen yhtenä rannattomana Neuvostoliittona. Myös 
lähtökohtaisesti monikulttuuristen Yhdysvaltojen näennäinen rauhantila 
on saavutettu verenvuodatuksen kautta, ja riidat eri kansanryhmien välil- 
lä kytevät edelleen pinnan alla. Yksimielisyyttä ylläpidetään ulkoisella pa- 
kolla, ja suurvalta siirtää sisäisen hajanaisuuden pelkojaan yrityksiinsä 
hallita muuta maailmaa aseilla. 


Feministinen vallankäyttö heteroideologian osana 


Feminismiä ja naisia puolestaan on suosittu tieteissä, ja näin on ohitettu 
todellisen tasa-arvon periaate, jonka mukaan ”ansiot ratkaiskoot, sukupuo- 
li älköön vaikuttako”. Yliopisto ei ole sellainen kehitysmaa, jossa naisten 
oikeuksia pitäisi loputtomasti edistää, vaan Suomessa naiset ovat jo paljon 
tasa-arvoisempia kuin miehet. 

Feministien tasa-arvopolitikointi ei tunnusta miesten tasa-arvo-ongel- 
mia saati miesten seksuaalisesti alistettua asemaa — ei ainakaan hetero- 
seksuaalisen valtakulttuurin sisällä, jossa tasa-arvon ongelmat heijastele- 
vat eri sukupuolten syvää ja perustavanlaatuista yhteensopimattomuutta. 
Feminismillä onkin nähdäkseni ollut merkitystä lähinnä heteroseksuaali- 
sen valtakulttuurin sisäpuolella, jossa kärsitään jatkuvasta kiistelystä ja 
jonka ongelmat ovat välittyneet myös tiedeyhteisöön. 

Yksi syy siihen, miksi en voi toimia yliopistoissa, on heteroseksuaalisen 
valtakulttuurin ja homoseksuaalisen filosofian välisessä sodassa. Yliopisto- 
jen filosofianlaitokset ovat pragmatistien ja naturalistien hallussa. Prag- 
matismi ja naturalismi edustavat heteroideologiaa, jonka mukaisesti per- 
heenisät ja -äidit ahnehtivat virkoja ja rahaa elättääkseen perheensä. Filo- 
sofian alkuperäiset sivistykselliset motiivit on laiminlyöty, ja oikeassa ole- 
misensa naturalistit osoittavat yksinkertaisesti: voittamalla. 

Vastakohdan kyseiselle kiistelylle muodostaisi samaa sukupuolta olevi- 
en ihmisten yhteiseen merkityskonstituutioon perustuva homososiaalinen 
yhteisymmärrys, harmonia ja filosofinen spiritualiteetti. Se vaikuttaa kui- 

tenkin olevan nyky-yliopistojen hysteeriselle asenne- ja arvoilmapiirille 
täysin vierasta. Tiede ja filosofia on erotettu henkisyydestä tavalla, joka on 
johtanut tieteen subjekteja tietynlaiseen jakautumiseen. 

Feminismiä pidetään yliopistoissa tärkänä juuri siksi, että sen katso- 
taan pehmentävän heteroseksuaalisen valtakulttuurin omaan ristiriitai- 
suuteen liittyvää sukupuolten välistä kähinää. Feminisnillä on siis yliopis- 
toissa sukupuoli- ja perhepoliittinen funktio. Feminismiä kannattamalla 
heteromiehetkin voivat ikään kuin ostaa pois pahaa mainettaan sekä vält- 
tyä joutumasta naistensa seksilakon kohteiksi. 

Niinpä sukupuolten ja seksuaalisuuden tutkimisen määrärahat ja virat 
annetaan hyvityksenomaisesti vain feministeille, naistutkijoille, tutkija- 
naisille, gueer-teoreetikoille ja kaksiarvoisen sukupuolieron kiistäjille, jot- 
ka pitävät tasa-arvon lähtökohtina samanlaisuutta. He tyydyttävät tieteel- 
listen normien mukaisia ihanteita ja julkaisevat artikkeleita kansainväli- 
sissä yhteyksissä puhuen laskostumista, intervalleista, viitepisteistä, dia- 
sporiatiloista, poimutuksista, suonistoista, risteämistä, paikantumisista, 
pakenevista merkityksistä, kudelmista ja tietysti genderistä. Niin tehdes- 
sään he kieltäytyvät keskustelemasta sellaisilla kotimaisilla foorumeilla, 
joilla heidän teorioidensa vastaamattomuus todellisuuden kanssa voisi 
helpostikin paljastua. 

Toinen tapa kieltää samaa sukupuolta olevien ihmisten spiritualiteetti 
filosofian yhteydestä on sukupuolieron kiistämisen ohella myös semantti- 
nen ja kielifilosofinen universalismi. Se pitää kieltä yksilöiden kokemuksis- 
ta erillisenä idealisaationa ja vaatii kaikilta merkityksiltä yksikäsitteisyyt- 
tä ja yleispätevyyttä. Analyyttisen systeemifilosofian ja kielifilosofian kaut- 
ta on yritetty kieltää merkitysten sukupuolisidonnaisuus. Analyyttinen 
systeemifilosofia ja kielifilosofia ovat sitä kautta taistelleet filosofian ja 
homoseksuaalisuuden yhteenkuuluvuutta vastaan. Ne ovat koettaneet 
kiistää eri sukupuolten erot ja sen, että samaa sukupuolta olevat ihmiset 
voivat ymmärtää toisiaan paremmin, kun taas eri sukupuolten välillä val- 
litsee merkitysten disintegraatio: hajoaminen ja säröytyminen. 

Merkityksenteorian rakentamisessa samaa sukupuolta olevien ihmisten 
yhteisen kokemusmaailman ja yhteisymmärryksen varaan olisi kuitenkin 
hyvät lähtökohdat kreikkalaisen antiikin mukaiseen filosofiseen elämään, 
ja käsittelen aihetta lähemmin teoksessani Enkelirakkaus — Filosofia ja 
uskonto homoseksuaalisuutena. Mikäli joku feministi olisi kirjoittanut tä- 
män teoksen, hänet nostettaisiin todennäköisesti pylvään nokkaan, ja juu- 
relle tuotaisiin laakeriseppele, mutta minun ollessani kirjan kirjoittaja te- 
okseni tuomitaan katoamaan. 

Yliopistofilosofian dekadenssi ja tiedepolitiikan sairaustila 


Pakkokansainvälistäminen, feminismi, monikulttuurisuus ja monet muut 
yliopistomaailman suosimat ideologiat ovat johtaneet filosofian täydelli- 
seen dekadenssitilaan. Tällaisella rehulla ruokittu tiedepolitiikka suosii 
filosofian typistämistä systeemiteoreettiseksi ja formaaliseksi pölinäksi, 
kun riitoja ja kiistoja vältellään kaivautumalla muodollisen kinastelun ja 
todistettavuuden poteroon. Yliopistofilosofit istuvat pullonpohjat silmillään 
kirjastojen kellareissa ja etsivät Jumalaa kielen salakareista. Tuloksena on 
ruohonleikkurin huoltokirjaa tai jääkaappipakastimen käyttöopasta muis- 
tuttavia traktaatteja, jotka sopivat kansainvälisesti julkaistaviksi. Mutta 
yliopistossa ei voi toimia itsenäinen eikä omaehtoinen filosofi, joka tietää 
mitä tekee. Itsenäistä ajattelua osoittavat filosofit ajetaan palavilla seipäil- 
lä yliopistoista pois. 

”Hyvät ulos ja huonot sisään” -periaate toimii molempiin suuntiin. Yli- 
opisto on työympäristönä yksi sairaimmista. Akateeminen rekrytointijär- 
jestelmä on vallan luovuttamista kansainvälisen tiedeyhteisön käsiin. Uni- 
versalismiin perustuvissa luonnontieteissä tämä onkin ehkä hyväksyttä- 
vää, samoin esimerkiksi lääketieteessä, jossa täytyy edellyttää joitakin ob- 
jektiivisia tosiasioita, tai muuten joku kuolee. Mutta filosofia ja monet 
muut tulkintatieteet ovat mielipiteidenvaraisia ja riippuvaisia henkilökoh- 
taisista arvostuksista. Niinpä eri tiedekäsityksiä edustavat arvioitsijat 
suostuvat ymmärtämään filosofiaa vain sikäli kuin se sopii heidän näke- 
myksiinsä. Lopputuloksena vain sellainen filosofia hyväksytään, joka vas- 
taa heidän mieltymyksiään tai pyrkii tyydyttämään kaikkia. Ensin mainit- 
tu on räikeän puolueellista ja jälkimmäinen sovinnaista ja keskustahakuis- 
ta, siis mitätöntä ja merkityksetöntä arkiajattelua, jossa ainoiksi persoo- 
nan ilmaisuiksi jäävät artikkelin kirjoittajien etu- ja sukunimet. 

Ulkomaisissa asiantuntijamenettelyissä ihmisiä arvoidaan pelkkien 
asiakirjojen perusteella, kun taas kotimaiset henkilövalinnat perustuvat 
sosiaaliseen korruptioon, jonka tuloksena virkaan nimitetään aina edeltä- 
jän ystävä tai oppilas. Jäykän normatiivisina toimintayhteyksinä pidetyt 
kirkko, armeija, poliisi ja poliittinen elämäkin ovat oikeudenmukaisempia, 
koska niissä valtapolitiikka tunnustetaan sentään suoraan. Sen sijaan yli- 
opistoissa valehdellaan tavoiteltavan puolueettomuutta. 

Yliopisto myös sitoo ihmiset riippuvuuteen. Riippuvuus on filosofian vas- 
takohta. Filosofian olemus on vapaus, ei kontrollissa olo. Yksi pahimpia 
riippuvuuden muotoja on referee-järjestelmä. Kirjoitukset lähetetään vihol- 
listen arvioitaviksi ennen niiden julkaisemista. Tämä on samanlaista kuin 
kokoomuslaiset pakotettaisiin hyväksyttämään puolueohjelmansa kommu- 
nisteilla ja kääntäen. Läpi ei voisi tällöin päästä mitään, mikä edustaa ih- 
misiä itseään. Mikäli niin käy, se johtuu vain siitä, että kirjoitukset on lä- 
hetetty samaa mieltä olevien kavereiden hyväksyttäviksi. Jotkut kysyvät, 

mitä pahaa on vertaisarvioinneissa. Minä vastaan: refer6et eivät ole ver- 
taisasemassa vaan valta-asemassa, josta he voivat hyväksyä tai hylätä jul- 
kaisun täysin puolueellisesti ja häikäilemättömästi, ja joka päivä niin myös 
tapahtuu. Olen aina sanonut referee-menettelyn vaatijoille, että te puoles- 
tanne voitte milloin tahansa lähettää omat kirjotuksenne minun vertaisar- 
vioitavikseni, mutta yhtään postia ei ole tullut. 

Yliopistomaailman epäviihtyisyyttä lisäävät myös jatkuva taloudellinen 
ahdinko, massakulttuurin levittäytyminen yliopistoon sekä ihmisten pyy- 
teellisyys, mielistely ja pyrkyryys, joiden tuloksena tieteestä ja filosofiasta 
on tullut pelkkää kurpitsapikkelsiä. Myös tässä on yksi syy siihen, miksi 
en voi toimia yliopistoissa ja miksi en niiden ahdasmielisyyttä kaipaa. 
Yleensäkin katson, että kaikki se aika, jota en käytä filosofiaan ja kirjoit- 
tamiseen, on hukkaan heitettyä, ja yliopistoissa suuri määrä ihmisten ajas- 
ta ja energiasta kuluu tyhjänpäiväisissä tilaisuuksissa istumiseen ja pai- 
kasta toiseen siirtyilemiseen, puolusteluun, oikeuttamiseen ja kinasteluun. 
Yliopistomaailma on hallinnollisena ja sosiaalisena yhteisönä filosofan pe- 
rimmäisten arvojen ja ihanteiden vastainen. Sen ei tietenkään pitäisi eikä 
tarvitsisi olla sellainen, mutta asioiden muuttamiseksi olisi tehtävä aka- 
teeminen vallankumous. 


Olen oma itseni ja toteutan näkemystäni - Harmittaako? 


Entä miksi minun itseni pitäisi toimia yliopistoissa? Kuten jo edellä selitin, 
motivaationi on vähäinen, sillä en halua antautua henkisen holhouksen ja 
painostuksen kohteeksi. Toisaalta en halua olla yhtä tyrkky kuin kollegani 
ovat tylyjä. He ottavatkin yhteyttä lakiasiainosastoon aina kuullessaan 
nimeni ja pohtiessaan, kuinka minut voitaisiin pitää mahdollisimman tiu- 
kasti yliopiston ulkopuolella. Mutta asian taustoja minulta usein kysytään, 
joko toivoen osallistumistani tai pyrkien estämään läsnäoloni, ja niinpä 
vastaan lyhyesti. 

Ensinnäkin (1) on tieteen kokonaisedun vastaista, että opiskelijat ja 
tutkijat eivät saa tietää, mitä asioista ajattelen. Toiseksi (2) on väärin an- 
taa tutkimusresurssit ja virat puoliksi oppineille kollegoilleni, sillä se on 
epäoikeudenmukaista sinänsä ja johtaa myös tieteilijöiden väliseen epäta- 
sapainoon ja edustuskiistaan. Kolmanneksi (3) vaientaminen ei ole yliopis- 
tojen oman edun mukaista, sillä en voi luonnollisestikaan tukea sellaisia 
yliopistoja, jotka menettelevät puolueellisesti ja epäreilusti. Neljänneksi (4) 
yliopistojen nykyinen tiedepoliittinen tendenssimäisyys johtaa opiskelijoita 
harhaan ja antaa asioista valheellisen kuvan. 

Yksilöiden kannalta ongelma on eksistentiaalinen. Jos olen yliopistossa, 
lapsenvahdit alkavat ahdistella minua normeillaan, ja olen vankilassa. Jos 
taas en ole yliopistossa, he onnistuvat tuhoamaan talouteni ja toimeentu- 
loni samalla kun he itse riistävät rahat ja saavat työrauhan jatkaakseen 

ideologiansa levittämistä. Ulkopuolisiksi ajamilleen he vastaavat, että kar- 
kotetuille on annettu samat mahdollisuudet kuin kaikille muillekin. Nämä 
töpselinokat pyrkivät näsäviisaudessaan kiertämään sen tosiasian, ettei 
kukaan halua heidän sanelemiaan mahdollisuuksia heidän itsensä määrit- 
telemillä ehdoilla, vaan omansa. Olenkin mieluummin täydellinen versio 
itsestäni kuin epätäydellinen jostakin toisesta. En noudata normeja, joista 
en ole voinut äänestää, vaan luon itse standardit tulevaisuudelle. 

Toivon, että tämän kirjoituksen tuloksena ymmärtäisitte paremmin si- 
tä, miksi en ole toiminut — miksi en ole voinut toimia — yliopistoissa. Filoso- 
fiakäsityksiä koskevan arvokonfliktin tuloksena oma asemani on saatettu 
niin jyrkkään ristiriitaan kompetenssini ja potentiaalieni kanssa, etten 
tiedä tällaista olevan missään muualla. 

En tietenkään epäile, etteivät yliopistojen laitoksille kuukausipalkatut 
henkilöt olisi ylpeitä viroistaan, lukaaleistaan, Jaguareistaan ja veronmak- 
sajilla laskutetuista ulkomaanmatkoistaan, ja monet tuntevatkin mielihy- 
vää tavasta, jolla yliopistot pyrkivät häpäisemään minua pakottaessaan 
itse kouluttamansa tohtorin nuolemaan nurkkapieliä kerjäysmuki kädes- 
sään. Asioista vastuussa olevat professorit saavat hävetä tätä asiaintilaa 
enemmän kuin minä häpeän heidän tekemiään ihmisoikeusrikoksia. Niin- 
pä viestini heille ei sisällä mitään sellaista, minkä voisin sanoa tässä, mut- 
ta voin vakuuttaa, että se on toivotusmuotoinen ja yksisuuntainen. 

Niille, jotka haluavat asiasta lisätietoja, suosittelen kirjaani Suomalai- 
sen nykyfilosofian historia — Mustelmani taisteluista tieteen ja filosofian 
kentillä 214 


Perjantaina 21. joulukuuta 2012 


JOHDATUS TEOKSEEN ”ENKELIRAKKAUS” 


Julkaisin jokin aika sitten kirjan nimeltä Enkelirakkaus — Filosofia ja us- 
konto homoseksuaalisuutena 25 Yritin kirjoittaa sen yleistajuisesti, joten 
teos lienee kohtalaisen helposti avautuva. Muutamien tiedustelujen joh- 
dosta päätin tehdä ”Kantit” ja laatia kirjaan pienen prolegomenan eli joh- 
dannon. 

Kuten nimestäkin voi päätellä, tarkastelen kirjassani filosofian, uskon- 
non ja seksuaalisuuden suhteita sekä filosofian omaa luonnetta. Teoreetti- 
sina lähtökohtinani hyödynnän filosofisesti painottuneita psykoanalyysin 
muotoja, mutta väiteainekseltaan teokseni on itsenäinen. 

Motiivin tämän kirjan kirjoittamiseen antoi havainto, että useita henki- 
sen elämän muotoja, kuten tieteitä, taiteita, kirjallisuutta ja filosofiaa, lei- 
maavat samaa sukupuolta olevien ihmisten yhteenkuuluvuuteen perustu- 
va homososiaalisuus, homoeroottisuus ja homoseksuaalisuus. 

Toisaalta monet uskonnot ovat suhtautuneet torjuvasti ja jopa vihamie- 
lisesti homoseksuaaliseen kanssakäymiseen, vaikka myös niiden hen- 
genelämässä nojaudutaan samaa sukupuolta olevien ihmisten yhteenkuu- 
luvuuteen. Esimerkiksi juutalais-kristillinen ja islamilainen ajatteluperin- 
ne suhtautuvat kielteisesti homoseksuaalisuuteen, vaikka ihmisen ja Ju- 
malan välinen (ja symboliarvoltaan homoseksuaalinen) rakkaus arvotetaan 
niissä tavoiteltavaksi. Samaa sukupuolta olevien osapuolten mies-mies- 
rakkaus kuitenkin kielletään demonisoimalla enkeli, joka eniten rakasti 
Jumalaa, pahuuden vertauskuvaksi. 

Ontologisen jumalaoletuksen sisältäviä suuria uskontoja näyttää vai- 
vaavan syvä kompleksisuus. Lähdinkin kirjassani pohtimaan, mistä tämä 
ristiriitaisuus voisi johtua ja mitä se voi merkitä filosofian ja tieteen kan- 
nalta. 


Ontologinen jumalaoletus ja filosofian vieraantuneisuus 


Pääargumenttinani esitän, että ihmisten henkiset pyrkimykset ovat pe- 
rimmältään homoseksuaalisia tai vähintäänkin homososiaalisia, sillä mer- 
kitykset opitaan kokemuksellisesti ja koska samaa sukupuolta olevat ihmi- 
set voivat ymmärtää toisiaan paremmin kehollisen ja kokemuksellisen sa- 
mankaltaisuutensa vuoksi. 

Tätä kautta voidaan ymmärtää tieteen ja filosofian sukupuolittumista: 
esimerkiksi yliopistolaitoksen patriarkaalista historiaa ja feministien toi- 
silleen osoittamaa solidaarisuutta. Näin voidaan luoda merkityksenteo- 
reettinen, historiallinen ja psykologinen selitys sille intuitiiviselle käsityk- 
selle, jonka mukaisesti filosofiaa on tavattu pitää ”henkisenä homoiluna”. 

Filosofiset, tieteelliset ja uskonnolliset perinteet jakautuvat karkeasti 
ottaen kahtia. Toinen vaihtoehto on harmoniaa ja tasapainoa korostava fi- 
losofinen hengenelämä, jonka vallitessa ihmisen viisaudenrakkaus on so- 
pusoinnussa maallisen rakkauden kanssa. Tämä merkitsee rakkauden to- 
teuttamista homoseksuaalisesti. 

Toinen vaihtoehto on heteroseksuaalisen arvomaailman ja symboli- 
universumin mukainen elämä, jonka tuloksena ihmiset alistavat pyrki- 
myksensä lajinsäilytyksellisille tarkoitusperille. Tämä johtaa valtakonflik- 
teihin ja tuottaa vallan takuumieheksi ontologisen jumalaoletuksen. Onto- 
logista jumalaoletusta vahvistaa heteromiehille tyypillinen oidipuskomp- 
leksi, joka perustuu miesten kilpailuun naisista. Ontologisen jumalaole- 
tuksen myötä todellisuus on halkaistu kahtia heteroseksuaalisen elämän- 
tavan malleissa. Islam ja kristinusko ovat syntyneet oikeuttamaan hetero- 
seksuaalista arvouniversumia ja lajinsäilytysstrategiaa. 

Traagista juutalais-kristillisyydessä ja islamissa on se, että toisaalta 
niiden piirissä tavoitellaan hengellisyyttä ja ”Jumalan rakastamista”, mut- 
ta toisaalta kyseisissä uskonnoissa ihmisen rakkaus Jumalaan arvotetaan 

kielteisesti. Samoin suhtaudutaan rakkauden maallisiin muotoihin, kun 
samaa sukupuolta olevien ihmisten keskinäinen rakkaus (jonka vertaus- 
kuvaa myös Jumalan rakastaminen pohjimmiltaan on) kielletään näissä 
uskonnoissa. Kristinuskon ja islamin jumalakäsitykset ovat alkuperältään 
naturalistisia ja ainoastaan näennäisesti hengellisiä. 

Parhaan mallin filosofiselle elämälle on antanut kreikkalaisesta antii- 
kista tunnettu poikarakkaus. Sen mukaisesti henkisyys ja älylliset pyrki- 
mykset voivat toteutua aistimaailmassa, aivan kuten Platonin myöhäisfilo- 
sofiassakin ideat ymmärrettiin ”eläviksi”. Filosofia ja henkisyys eivät olleet 
eriytyneet toisistaan, vaan ne liittyivät yhteen homoseksuaalisessa rak- 
kaudessa, jossa viisaus ja aistikokemus yhdistyivät muodostaen kokonai- 
sen elämäntavan mallin. 

Tämä viisauden perinne on kuitenkin suureksi osaksi tukahdutettu juu- 
talais-kristillisissä länsimaissa ja islamilaisissa maissa, joita leimaa kah- 
tiajako taivaallisen ja maallisen kesken. Homoseksuaalisen kokonaismer- 
kitysyhteyden puuttuessa viisaus, henkisyys ja aisti-ilot ovat ajautuneet 
etäälle toisistaan ja tehneet niin tieteestä ja filosofiasta kuin kulttuurielä- 
mästä ja politiikastakin jakautunutta, hajonnutta, sirpaloitunutta ja pirs- 
taloitunutta: kuin eräänlaista skitsofreniaa. 


Sukupuolten välisten erojen merkitys tieteelle ja filosofialle 


Ontologisen jumalaoletuksen sisältävät uskonnot ja niiden dualisinen maa- 
ilmankuva ovat jo uudella ajalla siirtyneet tieteiden ja filosofian osaksi. 
Tulkintani mukaan kartesiolaiselle ajattelulle tyypilliset jaottelut järkeen 
ja tunteisiin, tietoon ja todellisuuteen, kieleen ja kokemukseen sekä Juma- 
laan ja maailmaan ovat seuranneet heteroseksuaalisten filosofien oidipus- 
komplekseista sekä filosofian homoseksuaalisen olemuksen torjumisesta. 

Niin filosofisen ja tieteellisen kuin uskonnollisen ja taiteellisenkin kult- 
tuurin juuret perustuvat homoerotiikan ja filosofian yhteyksiin. Ontologi- 
sen jumalaoletuksen todellisuuskäsitykseensä sisällyttäviä uskontoja voi- 
daan pitää homoseksuaalisuuden sublimoituina muotoina, aivan niin kuin 
objektiivisen totuuden ja yleispätevyyden ihanteisiin vannovaa tiedettäkin 
voidaan pitää ylevöitettynä homoseksuaalisuutena. 

Ontologinen jumalaoletus on antanut mallin tieteelliselle kirkkaan ja 
selvän tiedon tavoittelulle. Tästä lähtökohdasta myös merkitykset on pyrit- 
ty ymmärtämään ontologista jumalaoletusta myötäillen ei-kokemukselli- 
siksi ja yleispäteviksi, mistä näyttöä antavat kielifilosofialle tyypilliset 
idealisaatiot. Pidän siis kieli- ja systeemikeskeistä ajattelutapaa vieraan- 
tuneen filosofian muotona, joka ei tunnusta filosofian ja ihmisen älyllisen 
aktiivisuuden homososiaalista, homoeroottista ja homoseksuaalista alku- 
perää. Analyyttinen systeemi- ja kielifilosofia kamppailevat aitoa homosek- 
suaalista filosofiaa ja viisauden pyrkimystä vastaan kiistäessään merki- 

tyskonstituution kokemuksellisuuden ja riippuvuuden sukupuolten eroista. 
Sen sijaan samaa sukupuolta olevien ihmisten yhteiseen kokemusmaail- 
maan perustuva merkitysten oppiminen voisi luoda parhaat edellytykset 
filosofialle ja yhteisymmärrykselle. 

Tieteellinen ja merkityksenteoreettinen universalismi ovat samaa kor- 
keakirkollista ja skolastista alkuperää kuin homoseksuaalisuuden subli- 
moiminen Jumalan rakastamiseksi uskontojen sisällä. Ne edustavat hete- 
rotiedettä sikäli, että uskonnollisperäinen ontologinen jumalakuva, jossa 
on kaikuja heteromiesten oidipuskompleksista, on välittynyt myös tieteelli- 
sen rationalismin osaksi. Niinpä tieteissä ja kielifilosofiassa tavoitellaan 
nyt yleispätevyyttä, universalismia ja ideaalisuutta samaan tapaan kuin 
skolastikot etsivät Jumalaa kielen salakareista. 

Uskonnonfilosofisten ja tieteenfilosofisten seikkojen lisäksi käsittelen 
kirjassani myös seksuaalivähemmistöpolitiikkaa. Homoseksuaaliselle rak- 
kaudelle on ominaista teoreettinen intressi, joka johtuu — paitsi merkitys- 
ten yhtäpitävyydestä saman sukupuolen sisällä — myös siitä, että homot 
eivät luonnostaan voi muuttaa rakkautensa päämääriä käytännöllisiksi 
lapsiperheen kautta. Sen sijaan heteroiden elämää leimaavat käytännölli- 
set intressit ja niiden mukaiset pragmaattiset arvot sekä valtapoliittiset 
pyrkimykset, jotka juontavat juurensa naturalistisista lajinsäilytysstrate- 
gloista. 

Homoseksuaalien maailmasuhde on perusluonteeltaan direktiivinen, eli 
suora ja välitön, kun taas heteroiden maailmasuhde on reflektiivisempi, eli 
harkitseva ja heijasteleva. Tämä juontaa juurensa naisen ja miehen suku- 
puolisesta erilaisuudesta, jonka vuoksi heteroseksuaalista kanssakäymistä 
leimaavat epävarmuus ja selkeämpi roolijako. Ne puolestaan ovat välitty- 
neet myös tieteeseen, jossa todellisuutta yritetään usein valloittaa, aivan 
kuten miehen pitää perinteisen käsityksen mukaan valloittaa nainen. 
Maailmassa projisoitumista (tai suuntautumista) korostavia eksistenssifi- 
losofioita pidän symboliselta asemaltaan homoseksuaalisina, kun taas ana- 
lyyttisen filosofian muotojen katson ilmentävän tyypillisiä heteroseksuaali- 
sia asenteita. 


Homojen arvomaailma ja kansallisvaltio 


Pidän homojen samastumista heteroseksuaaliseen arvomaailmaan epäjoh- 
donmukaisena ja katson, että suuri osa maailman ekologisista ja poliittisis- 
ta ongelmista johtuu ihmisen liiallisesta lisääntymisestä. 

Poliittisesti arvostelen oikeistoa siitä, että liberaalina esiintyvä oikeisto 
on puhunut yksilönvapauden puolesta mutta pyrkinyt suurimmalta osin 
kiistämään yhteiskunnan tuen seksuaalivähemmistöjen yksilölliseltä elä- 
mäntavalta. Lisäksi tulkitsen monia oikeiston ihanteita piilevästi homo- 
seksuaalisiksi. 

Poliittista vasemmistoa arvostelen siitä, että vasemmistopuolueet hy- 
väksyvät seksuaalivähemmistöt vain osana vasemmiston yleisohjelmaa, 
jolla puolustetaan syrjittyjen ihmisten asemaa. Tällöin homoja nolataan 
lukemalla heidät vähäosaisten ja ulkopuolisten ryhmään. Ratkaisuksi esi- 
tän sellaisen yhteiskunnan organisoimista, joka perustuu homojen omaan 
arvomaailmaan ja symboliuniversumiin. Tätä kutsun homojen kansallis- 
valtioksi. 

Käsitykseni mukaan homojen ja heteroiden välillä vallitsee suurempia 
arvojen ja elämäntapojen eroja kuin samanlaistamiseen pyrkivä tasa- 
arvopolitiikka haluaa myöntää. Suhtaudun epäilevästi esimerkiksi kirkol- 
lisiin avioliittoihin, joita pidän jäänteinä orjanomistusoloista sekä kirkon 
halusta kontrolloida ihmisten seksuaalisia suhteita. 

Vastaavasti arvostelen myös feminismissä näkemääni tasa-arvon ker- 
juuta. Yhdenmukaistamalla katoaa helposti myös erilaisuus. Osan arvoste- 
lusta kohdistan vihreiden edustamaan naturalismiin, joka nojaa seksuaali- 
suuden biologispainotteiseen selittämiseen myötäillen siten epäsuorasti 
heteroseksististä symbolimaailmaa ja muodostuen homojen kannalta epä- 
adekvaatiksi. 


Teoksen rakenne 


Teokseni pääluvut ovat (1) ”Ihmisen spiritualiteetti: Filosofia, seksuaali- 
suus ja uskonto”, (2) ”Uskonto homoseksuaalisuutena”, (3) ”Filosofia homo- 
seksuaalisuutena”, (4) ”Heterotiede”, (5) ”Heteroyhteiskunta”, (6) ”Poliitti- 
sen vallankäytön heteroseksistisyys” ja (7) ”Homovaltio”. 

Teokseni luvuissa 1-4 argumentoin, että filosofia on perusluonteeltaan 
sublimoitua homoseksuaalisuutta, jonka lähtökohta on samaa sukupuolta 
olevien ihmisten kehollisesti ja kokemuksellisesti yhteisessä merkitysten 
muodostumisessa sekä vastaavuudessa ihmisen henkisten pyrkimysten, 
kuten uskonnon kanssa. Analyysien kohteena ovat niin kristinuskon ja is- 
lamin kuin Platonin ja Descartesinkin viitoittamat perinteet. Alun uskon- 
tokriittisissä luvuissa puretaan auki myös Jeesus Nasaretilaisen pyhi- 
mysmyyttiä tulkiten häntä homoseksuaaliksi. 

Kirjan luvuissa 5—6 arvostelen heteroseksuaalisen valtakulttuurin tabu- 
ja ja kaksinaismoralismia alkaen työn ja sodankäynnin jumalankuvista ja 
päätyen lapsiarvoilla politikoimiseen. Kirjan kuudennessa luvussa selitän 
myös natsismin psyko- ja sosiodynamiikkaa homoseksuaalisilla vaikutti- 
milla. Tulkitsen natsikultin perinnettä homoseksuaalisuuden vääristy- 
neeksi muodoksi, ja tässä yhteydessä tukeudun muiden muassa psykoana- 
lyytikko Walter C. Langerin ja historianprofessori Lothar Machtanin Adolf 
Hitleristä tekemiin tutkimuksiin. 

Kirjan viimeisessä luvussa 7 luonnostelen homovaltion ihanteen. Tällai- 
sen käänteisen utopian tehtävänä olisi luoda homoseksuaaleille oma ”Isra- 
elinsa” sekä osoittaa vallitsevan yhteiskunnan valheellisuus. 

2013 


Tiistaina 1. tammikuuta 2013 
NIINISTÖN PUHE SUOMEKSI 


asavallan presidentti pitää uudenvuodenpuheensa perinteisesti mo- 
lemmilla kotimaisilla kielillä, mutta kumpikaan niistä ei ole ilmeisesti 
suomi. Minulle tulivat paikka paikoin mieleen Mauno Koiviston ajat. 
Puhe oli kieltämättä kaunis ja retorinen, mutta kuin kesäinen meren- 
ranta: niin tavattoman petollinen. Tässä vielä kertaalleen pääkohdat suo- 
mennettuina. 


Niinistö: ”Nyt on päädytty taas ennen kokemattomaan ja hämmentä- 
vään aikaan, jossa talouden hallinta ei enää olekaan vain omissa käsis- 
sämme.” 


Suomeksi: Euroopan unioniin ja euroon liittyminen olivat virheitä, jotka 
heikensivät valtioiden itsemääräämisoikeutta. 


Niinistö: ”Globalisaatio näyttäytyi ensin yhtenäistymisenä ja jopa sa- 
manlaistumisena. Nyt se näyttäytyy myös vallan ja vaurauden uusjakona, 
joka koskee kaikkia ja jossa kenenkään menestys ei ole itsestään selvää.” 


Suomeksi: Monikulttuurisuus ja kapitalismi ovat osa globalisaation ko- 
konaisohjelmaa, joka johtaa entisten hyvinvointivaltioiden romuttumiseen. 


Niinistö: ”Kenelläkään ei ole täyttä varmuutta tämän kehityksen tule- 
vasta suunnasta.” 


Suomeksi: Voi tulla myös sota. 


Niinistö: ”Meillä on lausuttu paljon vakavia varoituksen sanoja, aiheel- 
lisestikin.” 


Suomeksi: On pakko myöntää, että EU-kriitikot, globalisaation arvoste- 
lijat ja muut vaihtoehtoihmiset sekä toisinajattelijat ovat olleet oikeassa. 


Niinistö: ”Vaikeita poliittisia päätöksiä edeltää aina toistensa ohi pu- 
humisen aika.” 


Suomeksi: Hankamäki ja Himanen ovat eri mieltä. 

Niinistö: ”Eheyden voima on vaikeuksien voittamisen voimaa. Meillä on 
siitä kokemuksia, paljon nykyistä vaikeammista on selvitty.” 


Suomeksi: Onneksi oli kansaa yhdistävä talvi- ja jatkosota, sillä ilman 
niitä ei olisi mitään pahempaa vertailukohtaa. 


Niinistö: *”On nähty itsekkyyden tai suoranaisen ahneuden nousevan. Se 
on merkki oikeudentunnon kuihtumisesta; ei tehdäkään välttämättä niin, 
kuin oikealta tuntuu, vaan niin, miten saa itselleen eniten hyötyä.” 


Suomeksi: Kokoomus on nousussa. 


Niinistö: ”Niukat ajat, joissa elämme, vaativat ennemminkin ajattele- 
maan, voiko jostain edustaan luopua. Sillä rakennetaan eheyttä.” 


Suomeksi: Palkanalennukset ovat toivottavia niin kuin eheytysliikkeen 
toiminta. 


Niinistö: ”Kaikki työ on arvokasta, ja arvokasta on myös työn tavoittelu. 
Sen sijaan vaikeaa on ymmärtää sitä ajattelua, että tämä olisi oleskeluyh- 
teiskunta [...].” 


Suomeksi: Soutakaapas kaleeriorjat kovempaa, älkääkä pysähtykö 
kuuntelemaan seireenien laulua! Juureva talonpoikainen mentaliteetti, 
jonka vallitessa ihmisillä oli allaan kovaa maata, olkoon tuomittu historian 
hämäriin, älköönkä kukaan pysähtykö filosofoimaan mitään. Ikävää vain, 
että kovallakaan työllä ei enää pääse oleskelemaan, kun taas optiokeinot- 
telija makaa selkä kaarella voivuoren päällä. 


Niinistö: ”Kolmas sektori joutuu yhä pidemmälle sinne, missä yhteis- 
kunnan tulisi olla.” 


Suomeksi: Leipäjonot pitenevät samalla kun valtion kassa tyhjenee. 


Niinistö: ”Yhteiskunta taas joutuu yhä pidemmälle sinne, missä oman 
vastuun, perheen tai lähimmäisten tulisi olla.” 


Suomeksi: Vanhustenhuolto korvattakoon omaishoidolla, mutta myös 
Kontulan teiniäitien pitäisi huolehtia ehkäisystä itse eikä odottaa, että yh- 
teiskunta tulee väliin; olihan siitä ”Raskaana ja rappiolla” -televisiosarjas- 
sakin. 


Niinistö: ”Maailman monien muutosten keskellä on toimittava laaja- 
alaisesti, joustavasti ja joskus nopeastikin. Myös ennustettavuus ja joh- 
donmukaisuus ovat tärkeitä. Linjamme ei kaipaa iskusanoja eikä äkillisiä 
ohjausliikkeitä.” 

Suomeksi: Tarvitaan nopean toiminnan joukkoja, mutta kyky yllätysis- 
kuihin kuoleentuu Puolustusvoimien menoleikkauksiin, eikä vihollisen tu- 
hottavaksi jää mitään. Poltetun maan taktiikkaa. 


Niinistö: ”Suomalaiset arvostavat pohjoismaista yhteistyötä. Tämä yh- 
teistyö on laajentunut myös puolustukseen, mitä kehitystä meidänkin on 
syytä edistää.” 

Suomeksi: Ruotsi lopetti yleisen asevelvollisuuden ja purki ilma-arma- 
dansa murto-osaan aiemmasta, mikä jätti Ruotsin puolustuksen entistä 
enemmän suomalaisten varaan. Jos Ruotsi liittyy Natoon, Suomenkin täy- 
tyy, jolloin kaikki Pohjoismaat ovat samassa veneessä. 


Niinistö: ”Viimeiset kaksi vuosikymmentä ovat olleet Suomen tiiviin 
EU-jäsenyyden aikaa. Ne ovat olleet meille pääosin eteenpäin menon ai- 
kaa.” 


Suomeksi: Eteenpäin menon suunta vain on ollut viime aikoina taakse- 
päin. 


Niinistö: ”Tarvitaan vahvaa kansallista tahtoa ja johtajuutta eri puolilla 
maanosaamme.” 


Suomeksi: Kansallisvaltioiden itsemääräämisoikeus oli hyvä juttu, mut- 
ta nyt sitä tuodaan valitettavasti takaisin nationalismina, johon liittyy 
suuren johtajuuden tavoittelua ja messiaan odotusta. 


Niinistö: ”Meidän ei kuitenkaan kannata julistautua kaiken paremmin 
tietäjäksi ja osaajaksi. Sellaisille ei liiemmin ole kysyntää, mutta torjuntaa 
sitäkin enemmän.” 


Suomeksi: Suomalaisten hyvä esimerkki ja hyvät neuvot eivät mene pe- 
rille EU:ssa arvovaltasyistä. 


Niinistö: ”Maailmalla, myös lännessä, valtioiden teollisuuspolitiikka on 
yhä omaa raskasta ja suurteollisuutta suojaavaa. Suomelle tämä on kova 
haaste. Tavoitteenani on kaikin keinoin tukea suomalaisten yritysten ja 
yrittäjien kansainvälistä pärjäämistä.” 

Suomeksi: Hemmetti, pojat, oli tyhmää viivytellä valtion rahoitustukea 
STX Finlandille, kun risteilijätilaus menetettiin sen vuoksi saman firman 
ranskalaiselle toimijalle! 


Niinistö: ”Suomella on takanaan 95 itsenäisyyden vuotta. Jokaisen su- 
kupolven vastuulla on viedä eteenpäin Suomen tarinaa. Jokaisen sukupol- 
ven edessä on omat haasteensa ja taakkansa, niin nytkin.” 


Suomeksi: Suomalaiset asuvat velkaisessa maassaan kuin vuokralainen 
vuokra-asunnossa, josta meidät voidaan potkaista pois, niin kuin pahim- 

massa skenaariossa tapahtuu kansallisvaltion ja puolustuslaitoksen hei- 
kentymisen vuoksi. 


Niinistö: ”Toivotan teille kaikille hyvää alkanutta vuotta ja Jumalan 
siunausta!” 


Suomeksi: Vaikeina aikoina hiivitään korkeampien voimien taakse, kun 
keinot ovat lopussa ja kaikki apu on tarpeen. 


Julkisen sanan saama vaikutelma puheen samanaikaisesta taidokkuudes- 
ta ja mitäänsanomattomuudesta johtunee keskittymisestä vain yleiselle 
tasolle ja puheen sisältämistä useista piiloviesteistä, jotka vaativat tulkin- 
taa. Merkille pantavaa on myös se, mitä tässä kansallista yhtenäisyyttä 
tavoittelevassa puheessa ei sanottu. 

Niinistö ei puhunut mitään EU:n liittovaltiollistamisesta, joka uhkaa 
keikauttaa suuren määrän muiden maiden velkoja Suomen kontolle. Tämä 
ei ole ihme, sillä Niinistö oli itse EU-jäsenyyden puolestapuhuja, ja liitto- 
valtion ajaminen on kovinta kokoomuksessa. Ei mainittu myöskään luon- 
toarvoja, ilmastonmuutosta eikä monikulttuurisuutta. Puheessa ei mainit- 
tu yhtään vierasta valtiota nimeltä, eikä köyhistä maista ja kehitysmaista 
puhuttu mitään. Viimeksi mainittu johtuu ehkä siitä, että me olemme itse 
köyhä ja kehittyvä maa. 

Voi olla, että myös tunteisiin vetoava yhtenäisyyden haikailu on puhdas 
illuusio aikana, jolloin taloudellinen eriarvoisuus synnyttää kansallista 
eripuraa. Toisesta suupielestä luettujen yhtenäisyystoiveiden ja toisesta 
esitettyjen kurjistumis-, tinkimis- ja palkanalennusvaatimusten vuoksi ei 
ole ihme, että juuri tällaiset ristiriitaiset viestit ”ovat varmasti myös häm- 
mentäneet lisää”. 


Perjantaina 4. tammikuuta 2013 
ASIATON OLESKELU KIELLETTY 


Kuuluisa saksalainen filosofi Martin Heidegger kirjoitti pääteoksessaan 
Sein und Zeit (1927, suom. Oleminen ja aika) ihmisen olemisesta ja ajalli- 
suudesta.?!6 Hänen mukaansa ihmisen olemassaololla on oma läsnäolonsa 
ja arvokkuutensa. Samaan tapaan hän katsoi, että myös kieli on eräänlai- 
nen ”olemisen talo” (das Haus des Seins), jossa ajatteleminen ja mietiskely 
asuvat, kaikessa rauhassa ja elämää sisältäpäin valaisten. 

Tätä on juureva oleminen, jota ei rasita jatkuva reagoimaan pakottava 
hätätila. Juuri tällaisen hartaan olemisen keskellä ihminen voi ymmärtää 
oman elämänsä ainutkertaisuuden. Vaikka se herättääkin monissa ihmi- 
sissä Angstia, se ohjaa samalla myös tietoiseen läsnäoloon, elämänmahdol- 

lisuuksien toteuttamiseen ja vastuuseen. Levollinen oleminen tuottaa siis 
viisautta. 

Brittinäkökulmasta tätä sanottaisiin — ehkä hieman pinnallisesti — jou- 
tilaisuudeksi. Mutta diskursiiviset erot karsien myös yhteinen sävel voi- 
daan löytää. Entinen lontoolaisliikemies Tom Hodgkinson kirjoittaa teok- 
sessaan How to be idle (2005, suom. Joutilaisuuden ylistys) siitä, miten 
luovaa mietiskelylle antautuminen on.21? Hän viljelee ironiaa, joka juontaa 
juurensa eräänlaisesta turhautumisesta. Heideggerilaisittain sanoen hä- 
nen olemishuolensa on johdattanut hänet eksistentiaaliseen Angstiin ja si- 
tä kautta tarttumaan omasta elämästään kiinni. 

Olen itse kirjoittanut samoista aiheista muun muassa teoksissani Filo- 
sofia räjähti, tulevaisuus palaa — Vähä katekismus filosofiselle anarkistille 
ja Työttömän kuolema — Johdatus uuteen työyhteiskuntaan ja työn filosofi- 
aan, joissa pohdin, miksi on niin tärkeää (tai turhaa) touhuta ja tuottaa, 
kun liika toimeliaisuus ei näytä edistävän ihmisten onnellisuutta, vaan 
päinvastoin: ne lisäävät ahdistusta, tuottavat epäarvoja ja vauhdittavat 
ekokatastrofia. 


Mikä ihmeen oleskeluyhteiskunta? 


Aihe pullahti jälleen esiin, kun ihmiset alkoivat pohtia, mitä Sauli Niinistö 
tarkoitti uudenvuodenpuheessaan esittämällään maininnalla, ettei Suo- 
men pitäisi olla ”oleskeluyhteiskunta”. Tarkoittiko hän, että pitäisi tehdä 
loppu Westendin kotirouvien työttömyydestä ja toimettomuudesta? Vai ha- 
luaako Niinistö piiskata duunareita ahkeroimaan kovemmin ja työttömiä 
entistä raivokkaammin hakemaan töitä, joita ei ole? Onko kyse kannan- 
otosta maahanmuuttoon ja maahanmuuttajien väitettyyn oleskeluun ve- 
ronmaksajien rahoilla? 

Viimeksi mainitusta tuskin voi olla kysymys, sillä sehän olisi rasismia, 
ja on mahdotonta, että presidentti olisi rasisti. On myös itsestään selvää, 
ettei kannanotto voi kohdistua pankkiireihin, koronkiskureihin eikä väli- 
tyspalkkioiden ja toimitusmaksujen kantajiin saati muihin välistä vetäjiin, 
sillä hehän tuottavat yhteiskuntaan tärkeitä henkisiä ja materiaalisia ar- 
voja. — Vai tuottavatko? 

Onkin syytä muistaa, että koron kantaminen oli Euroopassa kokonaan 
kielletty taannoisina vuosisatoina, sillä sitä pidettiin syntinä ja perin juu- 
rin moraalittomana. Kiellettyä koron periminen ja pääomatulojen haalimi- 
nen olivat jälleen myös saksalaisessa kansallissosialismissa — mikäli tästä 
sangen kyseenalaisesta aatteesta halutaan jotakin myönteistä löytää. 

Joskus tuntuu, ettei Suomessa enää muuta tehdäkään kuin yritetään 
elää koroilla ja toisten ihmisten työllä. Mutta siihen eivät ole syypäitä vain 
opiskelijat, eläkeläiset ja muut sosiaalipummit. Hehän elävät toisten ra- 
hoilla ja työllä paljon vaatimattomammin kuin pankkiirit ja porvarit. 

Kumpaan ryhmään Niinistön sormi sitten osoitti? Minusta tuntuu, että 
jos se osoitti itsestä poispäin, toisin sanoen tuohon monien mielestä arvot- 
tomaan, ahneeseen ja köyhään roskaväkeen, kolme muuta sormea osoitti- 
vat kuitenkin Niinistön omaan puolueeseen. 


Mikä oleskelussa on vaarallista? 


Entä itse kysymys: mikä oleskelussa ja joutilaisuudessa on niin pahaa, että 
se täytyy tuomita? Melkein kaikki filosofit ovat ajatelleet oleskelusta ja 
joutilaisuudesta myönteisesti. Platonin ajattelussa sana ”skholee” (suom. 
”koulu”) tarkoitti 'vapaata aikaa': työstä ja toimeliaisuudesta vapaata ja 
joutilasta aikaa, jonka voi käyttää oppimiseen ja sivistymiseen. 

Toisaalta joutilaisuudessa ei ole kyse vain omaksi hyväksi oleilusta tai 
egoismista. Esimerkiksi ranskalaisfilosofi Andr6 Gorz katsoi, että ihmisen 
luova laiskuus, hänen jatkuva halunsa päästä paremniille päiville ja iha- 
naan joutilaisuuden tilaan, tuottaa paljon keksintöjä. Ihmisen innovatiivi- 
suus on siis laiskuuden perua, jolloin kyse on yhteiskuntaa rakentavasta 
laiskuudesta. Olenkin itse aina sanonut, että auringonpaisteessa makoile- 
va mies ei ole laiskassa tilassa, vaan hän on jumalallisessa potentiaalisessa 
tilassa: valmiina kuin tiikeri sähäköitymään. 

Työelämän motivaatio-ongelman muodostaa nykyään se, että kovalla- 
kaan työllä yksilö ei voi tavoittaa tuota haluttua joutilaisuuden tilaa, kun 
pätkätyöt eivät johda omaisuuden ja asuntovarallisuuden karttumiseen. 
Ihmiset eivät siis saa alleen kovaa maata, jonka päällä voisi hetken hen- 
gähtää ja lausua tuokiolle Goethen sanoin: ”Oi viivy, olet kaunis niin.” 

Sen paikalla on hysteriaa. Tämä sana puolestaan tulee kreikan kielen 
sanasta ”hysteron”, joka merkitsee '”kohtua”. Yhteiskuntamme on siis kuin 
raskaana oleva elefanttinaaras, joka on täynnä elintasovelkaa, jonka ma- 
hassa tuntuu potkuja ja jossa kaikkia ihmisiä potkitaan. 

Psykologisten tutkimusten mukaan jatkuva epävarmuudessa eläminen 
ja reagoimaan pakottaminen eivät vapauta parhaita voimavaroja vaan ma- 
sentavat. Pelkästään biokemiallisesti ajatellen jatkuvassa ”taistele tai pa- 
kene” -tilanteessa eläminen tuottaa elimistöön niin paljon myrkkyjä, että 
ne huonontavat terveyttä ja lyhentävät elinikää. 

Siksi on kyseenalaistettava myös kokoomuslaisen touhukkuuden ja 
puuhakkuuden järkevyys. Mitä hyötyä on hyötymisestä, ja miksi on niin 
tärkeää tehdä mitä tahansa, kunhan tekee? Tämä kampanjointi opettaa 
ajattelemaan, ikään kuin kaikki ihmiset olisivat hyrräoravia, joiden täytyy 
joka päivä oikeuttaa oma asemansa ilman ihmisyyden itseisarvoa. Ajatte- 
leminen ilman tekoja on usein paljon haitattomampaa kuin tekeminen il- 
man ajattelua. 

Ei kaikkien ihmisten tarvitse olla pullakuskeja eikä partureita taikka 
muiden ”vapaiden ammattien” kuten lakimiehen tai prostituoidun toimen 

harjoittajia, vaikka nykyään kaikista yritetäänkin leipoa yrittäjiä. Jo Aris- 
toteles ajatteli, että yhteiskunta on oikeudenmukainen silloin, kun jokai- 
nen ihminen toimii kykyjään ja ominaisuuksiaan vastaavassa tehtävässä, 
eli jokaisella on oikea paikka yhteiskunnassa. Filosofi filosofoi, lääkäri hoi- 
taa potilaita ja maanviljelijä tekee sitä, minkä hän parhaiten taitaa. 

Nyt näin ei ole, ja insinöörejä tavataan kauppojen kassoilta ja trade- 
nomeja siivousfirmoista. Myös työn ja ansion syy-seuraus-suhde on poikki. 
Ahkera voi jäädä köyhäksi ja laiska rikastua, usein täysin mielivaltaisesti. 

Myös työ ilman henkilökohtaista motiivia ja sen mukaista palkkiota on 
turhauttavaa — aivan niin kuin työ vailla päämäärää, tarkoitusta ja suun- 
taa on turhaa. Usein se on jopa haitallista. Suuri osa työelämästä tuottaa- 
kin epäarvoja, ja sellaista on esimerkiksi byrokraatin työ, jonka kautta tuo- 
tetaan ongelmaksi koettua tarkkailua ja valvontaa. Toiseksi: sellainen työ, 
joka tuottaa toivottuja arvoja, tuottaa usein tahattomina sivuseurauksi- 
naan epäarvoja. Sellaista on esimerkiksi autojen valmistus, jonka sivuseu- 
rauksena syntyy paljon ilmansaasteita, onnettomuuksia ja romua. Mutta 
ihmismieli näkee vain toivotut tulokset kuin lapsi helistimeen kiinnitetyn 
kulkusen. 

Sen sijaan joutilaisuus tuottaa paljon myönteistä. Esimerkiksi tyttö ja 
poika, jotka laiskottelevat puun alla, tuottavat jälkeläisiä, ja samaa suku- 
puolta oleva pariskunta filosofiaa. Juuri näistä syistä Nietzschekin sanoi 
olevansa ehdottoman laiska, vaikka hän oli todellisuudessa erittäin ahke- 
ra. 

Entä laiskuus yliopistossa? Vankilaa ja yliopistolaitosta yhdistää tunne- 
tusti se, että kummassakaan runsas vapaa-aika ei johda älylliseen velttou- 
teen vaan kriittisyyden kasvuun. Ja kriittisyys taas on arvokasta, koska 
ilman sitä ei saada tietää, missä viat piilevät. Työ on totta kai myös tärke- 
ää, sillä työn kautta voi purkaa ideoitaan teoiksi. Mutta itseisarvo työ ei 
ole, vaan sillä on pelkkä välinearvo tärkeämpien päämäärien saavuttami- 
seksi. Siksi kenenkään ei ole mieltä huhkia vain ideologisista syistä, siksi, 
että näyttäisi ahkeralta ja sosiaalisesti hyväksytyltä. 

Työn tarkoitus on tekijän tahdon toteuttaminen, mutta ongelmana on 
vieras tahto, jolle työpanos usein alistetaan. Jos työvoiman myyjän ja osta- 
jan tavoitteet ovat kaukana toisistaan, tekijä ajautuu mielipidevankeuteen, 
jossa hänen sananvapauttaan kahlitaan ja elämäänsä läpivalaistaan, eikä 
ihminen saa olla oma itsensä, vaan hänen persoonansa kielletään ja aja- 
tuksensa pakkolunastetaan hermoverkkoja, neuroneja ja synapseja myö- 
ten. Niinpä ei kannata ihmetellä, miksi monet ovat vieraantuneet työelä- 
mästä ja joutilaina vastoin tahtoaan. 

Ahkeruuden paheellisuus liittyy ylimäärän tuottamiseen. Kun ihmiset 
keräävät mammonaa yli välittömien tarpeidensa, työ alkaa orjuuttaa heitä. 
Näin syntyy myös varallisuuden epätasaisen jakautumisen sekä omaisuu- 
den ja rahan vuokraamisen ongelma. Yhdysvaltain kansalliskirjailijana 
tunnettu Henry David Thoreau katsoikin teoksessaan Elämää metsässä 

(Walden — Life in the Woods, 1854), että viisainta on välttää ahkeruuden 
pahetta ja että ihmiskunnan todellisen rikkauden osoittaa se, mitä kaikkea 
ilman voimme elää onnellisuuden kärsimättä, kunhan perusasiat ovat 
kunnossa.?18 


Mihin esimerkin on tarkoitus vaikuttaa? 


Yksi mahdollisuus on, että Niinistö kantoi joutilaisuutta paheksuvalla 
kannanotollaan huolta nuorista, jotka ovat kaikkina aikoina olleet ”moraa- 
lisen rappion partaalla”. Kuinka voisin olla tietämätön siitä, että varsinkin 
muutanilla entisillä teollisuuspaikkakunnilla jopa kolmannes nuorista on 
nytkin työttöminä tai vailla koulutuspaikkaa sekä eteenpäin osoittavaa 
tietä? 

Auttaako asiassa piiskurointi ja moraalinen paheksuminen? Ne autta- 
vat varmasti yhtä paljon kuin jatkuva eläkeiän nosto. Kyllä Niinistö ja hä- 
nen sukupolvensa poliitikot osaavat. 

Itse uskon, ettei joutilaisuutta ole syytä paheksua sen enempää silloin, 
kun se on itse valittua, kuin silloinkaan, kun se on tahaton ja ihmiselle it- 
selleen vastenmielinen tila. Mitä maailma olisikaan ilman joutilaisuutta? 
Suurin osa taiteilijoista ja kirjailijoista ovat ainakin näennäisesti täysin 
joutilaita työnantajien keskusjärjestön kannalta, vaikka he tosiasiassa te- 
kevät tärkeää ja omintakeista työtä. He tuottavat henkisiä arvoja, joista 
tosin palkitaan huonosti ja satunnaisesti. 

He tuottavat joka tapauksessa arvoja toisin kuin korkojen ja osaketuot- 
tojen kiskurit, mutta heidän toimintaansa ei voida organisoida palkka- ei- 
kä yrittäjätyöksi, ja siksi myös perustulojärjestelmä olisi paikallaan. Arvoja 
tuottavat tietenkin myös ne rehdit työläiset, jotka tekevät raskasta duunia 
tehtaissa smirkkelin kipinöiden lentäessä ja hitsausliekkien loimutessa. Se 
on vähän samanlaista kuin filosofin työ ajatuskammiossa, ja yhtä hartsia. 

Niinpä olisikin kyseenalaistettava aivan tietyntyyppinen laiskuus — ei 
luovaa ja itse valittua eikä tahatonta ja ihmiselle itselleen vastentahtoista 
laiskuutta — vaan ahneuteen perustuva laiskuus. Mistä tällöin mahtaisi 
löytyä syytösten kohde? 

Ehkä jonkinlaista suuntaa Niinistö antoi itse ilmoittamalla haluavansa 
alentaa presidentin palkkiota.?!? Jos tämä merkitsee, että suurituloisten 
palkkoja, osinkotuloja, optiotuottoja ja erilaisia kokouspalkkioita pitäisi 
alentaa, se kelpaa esimerkiksi. Muussa tapauksessa ei. 

Muutoinkin presidentin kannanotossa on kyse vain elekielestä. Edelli- 
nen suuri arvojohtaja Urho Kekkonen vaihtoi 1970-luvun lamavuosina Ca- 
dillacin Saabiin ihan vain osoittaakseen, että suuri liideri tietää, missä 
mennään ja mitä kansan oloihin kuuluu. Omista melko suurista eduista 
tinkiminen on kuitenkin pelkkää kosmetiikkaa, lepyyttelyä, jolla yritetään 
hillitä huonosti pärjäävien ihmisten vihamielisyyttä ja oikeudenmukaisuu- 

den kaipuuta. Joutilaisuus kun sytyttää kansalaisten latvassa lamppuja, 
joilla kumotaan valtaa, ja siksi vallanpitäjät kavahtavat kaikkea toimeton- 
ta ajatustyötä. 

Populismia presidentiltä? — Sitäkin. Eipä kovapalkkaisten vuorineuvos- 
ten tulojen alenemisella ole mitään vaikutusta heidän elintasoonsa, vaikka 
leikkaisivat puolet pois. Myös Niinistö itse nauttii korkeaa eläkettä Euroo- 
pan investointipankin johtajavuosiltaan, ja hän on lahjoitellut puhemiehen 
palkkioitaan ja kirjatulojaan aiemmikin oman elämänsä kärsimättä. 

Ihmisten toimeentulon kysymyksiä ei voida ratkaista pelkillä vertaus- 
kuvallisilla eleillä, vaan tarvitaan hyvää sosiaalipolitiikkaa ja toimivia 
palkka- ja veroratkaisuja, jotka eivät kuoleta ihmisiä, kysyntää ja kansan- 
taloutta. 


Sunnuntaina 18. tammikuuta 2013 
MIKÄ HOMOAVIOLIITOISSA KIIHOTTAA? 


Samaa sukupuolta olevien avioliitot näyttävät etenevän Ranskassa, jossa 
Francois Hollande on luvannut toteuttaa lainuudistuksen virkakaudellaan. 
Hankkeella on parlamentin enemmistön tuki, joten se toteutunee konser- 
vatiivien vastustuksesta huolimatta.220 Myös Italiassa homoavioliitot ovat 
tulossa hyväksytyiksi pääministeri Mario Montin kielteisistä lausunnoista 
riippumatta. Seksuaalivähemmistöliike onkin jo sanonut näkevänsä Mon- 
tissa ”katolisen kirkon puskutraktorin”.?21 

Kiintoisaa on, mihin homoavioliittojen vastustus perustuu. Luultavasti 
kyseessä on omien avioliittojensa läsähtämisestä huolestuneiden heteroi- 
den yritys vahvistaa omanarvontuntoaan kieltämällä naimisiin meno muil- 
ta. Itsetunto nousee, kun pidättää jotakin vain omaan käyttöön. Tai sitten 
kyseessä on hyväntahtoisten heteroiden antama varoitusmerkki: Älkää 
tehkö tätä virhettä! Avioliitto kun koetaan usein kahleeksi. 

Todennäköisesti homoavioliittojen vastustus sikiää heteroavioliittoon 
ajautuneiden piilohomojen pelosta menettää defensioidensa tuottama tur- 
va. Jos homoavioliitot hyväksytään, he eivät voi enää tuntea olevansa hete- 
roita kulissiavioliitoissaan, kun naimisiin pääsevät jo homotkin. Avioliitos- 
sa oleminen ei siis takaa heidän ”heteroseksuaalisuuttaan” muiden silmis- 
sä, kun keskeinen erottautumisperuste, eli avioliitossa oleminen, ei ole- 
kaan enää vain heteroiden juttu. 

Toisaalta myös homojen halu purjehtia kristillisen avioliiton satamaan 
on ollut sangen kompleksista. Kristinuskohan on nähty homojen keskuu- 
dessa vanhoillisuuden ja primitiivisen ajattelun perikuvana. Miksi nyt olisi 
niin tärkeää päästä tai joutua kirkossa naimisiin? Eräskin seurakunnan 
työntekijä toivotti jokin aika sitten homot tervetulleiksi kirkkoihin, vahvis- 
tamaan avioliittojaan ”Jumalan eteen”. Itse sanoisin, että siinä homot ovat 

pikemminkin ihmisten edessä, vähän niin kuin Jenni Vartiaisen laulussa 
kuvaillaan. 

Avioliitto on sosiaalisen kontrollin muoto. Sen kautta kirkko käyttää 
ideologista valtaa ja tekee ihmisistä alamaisiaan asettaessaan seksuaaliset 
suhteet tarkkailun ja valvonnan alle. Miksi tätä kontrollia kannattaisi eri- 
tyisesti pyytää? 

Seksuaalivähemmistöliike on ollut monien yhdistysten tai järjestöjen 
tavoin ajattelematon kerjätessään alisteisuutta valtakulttuurilta. Homo- 
avioliittojen ainoana jokseenkin ymmärrettävänä perusteena on ollut pyr- 
kimys luoda tasa-arvoa, mutta se on tähdännyt siihen samanlaistamalla. 
Todellisuudessa ei kannattaisi anoa sellaista elämänmuotoa, joka merkit- 
see velvollisuuksien, sitoumusten, riippuvuuden ja kontrollin kasvua. Jos 
on luontaisesti välttynyt avioliiton ja lapsiperheen harmeilta, miksi niitä 
pitäisi erityisesti tavoitella? 

Miehet eivät yleensä avioliittoon haluakaan, elleivät he ole järjestöreto- 
riikan tai omien sukulaistensa toiveiden ja ihanteiden pilaamia. Naimi- 
siinmeno on aina ollut naisten idea myös heteroseksuaalisessa valtakult- 
tuurissa, ja juuri tämän peittämiseksi kosijan rooli on sovitettu miehelle. 

Monet filosofit ovat ajatelleet avioliitosta paljon kriittisemmin kuin mit- 
kään järjestöjyrät tai aktivistit koskaan. Esimerkiksi Arthur Schopen- 
hauer katsoi, että naisen ja miehen avioliitto on naisten julma tapa omis- 
taa mies ja alistaa miestä sen jälkeen, kun naisen oma viehätysvoima on 
rupsahtanut eikä seksisuhde enää pysyisi koossa. 

Niin kauan kuin nainen on edes jonkin verran viehätysvoimanen, eli 
yleensä alle 25-vuotiaana, nainen voi pidättää mieheltä seksiä ja käyttää 
miestä omien pyyteidensä tyydyttämiseen. Mutta kauneutensa ja houkut- 
televuutensa katoamisen jälkeen naiselle tulee välttämättömäksi omistaa 
mies, sillä muutoin mies karkaa kiihottavampien naisten matkaan. Säälin 
Albert Einsteinia, jolta hänen kurja vaimonsa kiristi Nobelin palkintorahat 
avioliitosta vapauttamisen hintana. 

Mies on luontaisesti moniavioinen ja lentää kukasta kukkaan toisin 
kuin nainen, jonka biologinen tehtävä on synnyttää. Lisäksi Schopenhauer 
kirjoitti, että jos polyamoriset rakkaussuhteet laillistettaisiin, se veisi 
markkinat Lontoon noin 80 000 ilotytöltä heti, sillä miehiä ei pidättelisi 
enää yksiavioisuuden kahle. 

Avioliiton olemukseksi valottuu eräänlainen jämähtäminen, pysähty- 
neisyys ja pahimmassa tapauksessa seksittömyys ja kaiken muun seksin 
kieltäminen. Se on siis loppusijoituspaikka seksuaalisilta markkinoilta 
poistuneille, jotka on kytketty kanta-asiakkuuden liekaan aivan niin kuin 
luottokorttivelallinen johonkin yhtiöön. 

Monien filosofien tavoin Schopenhauer oli tietenkin myös avoimen miso- 
gyyninen ja sovinistinen. Tämä johtuu ehkä siitä, että hän oli samanlainen 
kuin miehet yleensäkin. Mutta hän ei peitellyt mielipiteitään vaan sanoi 
kaiken filosofisuutensa merkiksi suoraan — esimerkiksi sen, että mies on 

luontaisesti naista paljon komeampi täydessä varustuksessaan, aivan niin 
kuin fasaaniurokset ja urospuoliset saksanhirvetkin ovat naaraita kome- 
ampia. 

Itse kannatan homoavioliittoja lähinnä kahdesta syystä. Ensimmäinen 
liittyy liberaaliin ja voluntaristiseen ajatteluun, jonka mukaan ihmisten 
pitää voida päättää ihmissuhteistaan vapaan tahtonsa perusteella. 

Eli täytyyhän naimisiin päästä, vaikka omaksi vahingokseen, jos halu 
on suuri. Samaan tapaan tyttöjenkin pitää päästä nykyään tykinruoaksi 
armeijaan ihan vain siksi, että samanlaisuuteen perustuva tasa-arvo toteu- 
tuisi. 

Toinen syy on, että nykyinen avioliittolaki voidaan mieltää epätasa- 
arvon symboliksi. Samaa sukupuolta olevien avioliitot joutaisivat hyväksy- 
tyiksi myös Suomessa, niin heteroavioliitot eivät sitten töröttäisi pahasti 
kenenkään silmään. Me homothan olemme aina halunneet tasa-arvoa sik- 
si, että emme halua olla heteroita paremmassa asemassa. 

Parasta olisi, että avio-oikeus peruutettaisiin kaikilta. Mutta koska se 
nyt on olemassa, on parempi, että tämä rangaistus on yhtäläinen kaikille. 

Hienoa homoavioliitoissa on nimenomaan se, että niitä ei ole rajattu 
seksuaalisen suuntautumisen osalta mitenkään. Siksi puhutaan samaa 
sukupuolta olevien avioliitoista. Sellaisen voivat solmia yhtä hyvin homot 
kuin heterotkin. Heteromiestenkin kannattaa mennä jatkossa homoavio- 
liittoon, niin voivat saada seksiä enemmän kuin miehen ja naisen välisessä 
avioliitossa. 


Lauantaina 19. tammikuuta 2013 


LUKUKAUSIMAKSUSTA JA MAKUKAUSILUKSUSTA 


Sivistysyliopistoista yritysyliopistoiksi muuttuneiden opinahjojen uuslibe- 
ralisoimisessa seuraava askel on tietenkin lukukausimaksujen käyttöönot- 
to. Valtion kassakirstun vartijana toimiva Raimo Sailas ehdottikin tämän- 
päiväisessä Aamulehdessä lukukausimaksuja kaikille yliopisto-opiskeli- 
joille tutkintoaikojen lyhentämiseksi. Myös vuoden professoriksi nimitetty 
tutkijanainen Eva-Mari Aro ilmoitti kannattavansa lukukausimaksuja kil- 
tisti, mukisematta ja ihan omasta aloitteestaan.222 

Kyllä oli taas sivistynyttä ja kriittistä, oikeata vapaan tieteen ja yliopis- 
ton palvontaa. Näin ne normit menevät ihon alle, ja yliopistoväki sahaa 
omaa oksaansa. 

Myös radio- ja TV-kanavien valopäänä mainetta niittänyt Tuomas En- 
buske kirjoitti äskettäin Helsingin Sanomissa, että hän puolestaan haluaisi 
alistaa älymystön pakkotyöhön!223 Hänen mielestään on kuulemma väärin, 
että lahjakkaat ihmiset eivät työskentele yhteiskunnan hyväksi ilmaiseksi. 

Kun niin sanottuna älymystönä pidetty jengi on tuota mieltä, sen voisi 
ohjata saman tien keskitysleirille. Aktiivinen eutanasia lyhentäisi koulin- 
kouristuksissa kamppailevan järjen kärsimyksiä. 

Eivätkö muka taiteilijat ja tieteilijät ole tehneet tarpeeksi palkatonta, 
vastikkeetonta, ilmaista ja pyytetöntä työtä? Enbusken edustama näkemys 
saattaakin syntyä vain jonkun SAK:laisen demarijyrän tai Yleisradion jä- 
senkirjatoimittajan päässä. Ja tietenkin Helsingin Sanomissa. 

Ellei sitten ole kyse vanhan sananlaskun toteutumisesta: The awkward 
moment when your sarcasm is so advanced that people actually think you 
are stupid. 

Olen muuten itse julkaissut koko tuotantoni ilman palkkiota, vastiketta 
tai virkaa. Edelläkävijä siis. Olen tietysti täysin tuntematon hahmo Suo- 
men kulttuurielämässä, mutta myöskään toimintani ei ole ollut pakkotyö- 
tä, sillä minua ei ole pakottanut kukaan. Niinpä se on ollut aatteellisesti 
sitoutumatonta ja puolueetonta. 

Paljastavaa onkin, mikäli tieteellinen toiminta koetaan pakoksi. Entä- 
pä, jos palkat, virat ja varat otettaisiin pois myös feministitutkijoilta, mo- 
nikultturisteilta ja vihervasemmistolaisilta filosofeilta? Muillehan ei mi- 
tään maksetakaan. Ehkä he alkaisivat kokea toimintansa pakkotyöksi. 

On nimittäin vaikea ajatella, että kukaan edistäisi tarkoitushakuisia 
poliittisia tendenssejä, ellei siitä makseta tai ole tekijöille jotain hyötyä. 
Nythän poliittisille yhteiskuntatutkijoille osoitetaan suuriakin summia, 
jotta he tekisivät työtä käskettyä ja kirjoittaisivat poliittisia ohjelmia, ai- 
van kuten Pekka Himaselle myönnetty rahakasa osoittaa. Olisi mukavaa 
nähdä, mitä nämä ja monet muut ajattelisivat ja sanoisivat, jos heidätkin 
pakotettaisiin tulemaan toimeen ilman suojatyöpaikkoja, virkoja ja avus- 
tuksia. 

Myös minun mielestäni lukukausimaksut voitaisiin tuoda yliopistoihin. 
Haluaisin kernaasti herätä sellaiseen aamuun, jolloin yliopisto ensimmäis- 
tä kertaa elämässäni maksaisi minulle jonkinlaista lukukausimaksua toi- 
minnastani, jotta tämä ei menisi ihan orjatyöksi. Esimerkiksi 5 000 euroa 
kuukaudessa, kulmahuone, sihteeri ja virka-auto sopisivat alkajaisiksi. 
Nämähän ovat Raimo Sailaksellakin. 

Vakavasti puhuen on törkeää, että valtio ottaa, nyhtää ja leikkaa niiltä, 
joilla ei muutenkaan mitään ole, kuten opiskelijoilta. Lukukausimaksuja 
olen kyllä kannattanut itsekin ulkomaalaisille opiskelijoille, sillä valtiora- 
hoitteisessa yliopistolaitoksessa verovarojen pitäisi palautua oman kansa- 
kunnan kukkaroihin eikä valua ulkopuolelta tulevien hyväksi. Verottami- 
sen oikeutus ja idea on siinä, että kerätyt varat päätyvät takaisin oman 
maan kansalaisille. 

Melkein kaikki eurooppalaiset yliopistot perivät lukukausimaksun ulko- 
maalaisilta perustutkinto- tai jatkotutkinto-opiskelijoilta tai alkavat las- 
kuttaa opintojen venymisestä. Kello on tietenkin tyrannian symboli, ja sik- 
si myös valmistumisajoilla kiristäminen on tylyä. Mutta tällä hetkellä poh- 

joismaiset yliopistot ovat lähes ainoita, joissa minkäänlaisia lukukausi- 
maksuja ei ole. Kööpenhaminan ja Helsingin yliopisto ovatkin maailman 
ranking-listan kärjessä juuri niiden yliopistojen joukossa, joissa ei ole lain- 
kaan lukukausimaksuja. Ehkä sieltä ei kehdata pudottautua pois. 


Maanantaina 21. tammikuuta 2013 


URHEILUMENESTYS EI RATKEA RAHALLA 


Jokainen on voinut bongata kaupungin bussien ja ratikoiden kylkiin kiin- 
nitetyt suurikokoiset mainokset, joissa kehotetaan auttamaan miestä mä- 
essä. ”Kansallistalkoot.fi”, jolla kerätään rahaa mäkihypyn hyväksi, on yk- 
si turhimmista keräyksistä heti sukupuolirasistisen ”Tukekaa tyttöjä” 
-kamparnjan jälkeen. 

Urheilun piirissä pitäisi ymmärtää, että myös mäkihypyssä on ylämäkiä 
ja alamäkiä. Mikään menestys ei ole ikuista eikä pysyvää. 

Itse kampanja on luultavasti maksanut niin paljon, että rahasta mono ei 
ainakaan purista. Mäkihypyn alamäessä on kyse enemmänkin motivaation 
tai sopivien latulentäjien puutteesta. 

Nuoriso hakeutuu aika ajoin erilaisten harrastusten piiriin. Suurin osa 
lihoo ja läskistyy tietokoneen äärellä, joten ei ole ihme, että siivet sakkaa- 
vat. 

Osa taas on niin järkevää ja epäaltista manipulaatiolle, etteivät taita- 
vimmatkaan valmentajat saa puhutuksi heitä ympäri ja hyppäämään il- 
man laskuvarjoa toista sataa metriä korkealta lähtölavalta alhaalla odot- 
tavaan mäkimonttuun. 

Menkää vaikka Puijolle tarkistamaan alhaalla avautuvan maiseman 
vaikuttavuus. Vaatii todella erityistä luonnetta irtautua hyppyristä lähes 
sadan kilometrin tuntinopeudella ja lentää suksilla sata tai kaksisataa 
metriä. 

Tuohon touhuun suostuttelemista voisi sanoa jopa moraalittomaksi, mi- 
käli pojat eivät itse olisi tietyssä iässä sellaisia, että he omasta halustaan 
kiipeävät vaikka Kuuhun ja hyppäävät sieltä alas, jos mikään ei pidättele. 
Valmennus vain tehostaa tätä piirrettä. 

Myös sopivien idolien puuttuminen voi olla yksi syy mäkihypyn alen- 
nustilaan. Matti Nykäsen ja Harri Ollin himasmaiset törttöilyt vaikuttavat 
lähinnä varoittavasti. Ei tätäkään asiaa rahalla kuntoon saa. 

Yleensäkin yhteiskunnassamme katsotaan liian usein, että urheilun, so- 
siaalipolitiikan, koulutuspolitiikan ja kulttuurin ongelmat ratkevat rahal- 
la. Rahalla ratkeavat lähinnä taloudelliset mutta eivät motivaation tai 
tahdon piiriin liittyvät ongelmat. Mäkihypyn organisaatio yrittää luulta- 
vasti käyttää huonoa menestystä verukkeena lisärahan lypsämiseen niin 
hallinnolta kuin kansan karttuisasta kädestäkin. Vaikuttaa väkinäiseltä. 

Kannattaisi perustaa keräys jotakin sellaista toimintamuotoa varten, 
joka on luontaisesti nousussa ja jossa ihmiset ovat todella taloudellisen tu- 
en tarpeessa. Nuorisostahan kolmannes alkaa olla syrjäytynyttä, ja hei- 
koissa taloudellisissa oloissa ovat kaikki. Miksi juuri mäkihyppy olisi jotain 
niin tärkeää, että se kohoaa tuen tarpeessa yli muiden? 

Ainakaan kulttuuria mäkihyppy ei ole rikastuttanut yhtään, ellei oteta 
huomioon Ari-Pekka Nikkolaa, joka päätyi Ismo Alangon lauluun ”Nuorena 
syntynyt”. 


Sunnuntaina 3. helmikuuta 2013 


JOHTAJIEN MORAALI JA MORAALITTOMUUS 


Viime viikon lööppejä hallitsivat vapaamuurarit224 ja toimitusjohtaja Mika 
Vehviläisen lähtö Finnairista.?25 Hän kuulemma siirtyy maallisempaan 
hommaan: johtamaan ”lastinkäsittelylaitteita” valmistavaa Cargoteciä, jo- 
ka puolestaan muodostaa Koneesta erillisen toimialayhtiön. Ihme, ettei 
siirtynyt herrahissejä valmistamaan! 

Vapaamuurareilla ja Vehviläisen tapauksella on yhteinen teema: yritys- 
ten moraali ja johtajien moraalittomuus. Vuosi sitten julkisessa sanassa 
kirjoitettiin, miten Vehviläinen myi asuntonsa työeläkeyhtiö Ilmariselle, 
joka osti sen vuonna 2011 toimitusjohtaja Harri Sailaksen suostumuksella 
1,8 miljoonan euron kauppahintaan. ”Raimon veli” Sailas oli silloin myös 
Finnairin hallituksen varapuheenjohtaja ja Vehviläinen puolestaan Ilmari- 
sen hallintoneuvoston jäsen. Vehviläinen jäi sittemmin luksuskämppäänsä 
asumaan Finnairin maksaessa asunnon 6 800 euron vuokran. Lehtitietojen 
mukaan hän korjasi kaupasta 650 000 euron voiton saaden myös mahdolli- 
suuden takaisinostoon Ilmariselta.226 

Asiassa tehtiin Finanssivalvonnan selvitys, poliisin esitutkinta?” ja 
eduskuntakysely.228 Lisäksi Vehviläinen oli valtion omistajaohjauksesta 
vastaavan ministeri Heidi Hautalan kuultavana, eli käytännössä kuulus- 
teltavana. 

Tapaus voidaan nähdä herrakerhoille tyypillisenä puliveivauksena. 
Vaikka lain kirjainta ei muodollisesti rikottaisi, asioita hoidetaan tyyliin 
”manus manum lavat” (suom. ”käsi kättä pesee”).229 Firmojen hallintoeli- 
missä ristiin istuvat johtajat tekevät itselleen edullisia kauppoja ja laitta- 
vat rahat taskuhinsa. Tuloksena on, että yritykset kärsivät taloudellisia 
tappioita. Lisäksi firmojen maine kärsii, ja vahinkoja tulee myös yritysku- 
van ja kuluttajien luottamuksen heikentymisestä. 

Suomessa korruptio ei ole ensisijaisesti taloudellista vaan sosiaalista. 
Juuri se on korruption pahin muoto. Sitä ei voida mitata euroina eikä sent- 
teinä, ja siksi se jää myös kansainvälisiltä korruptiotutkijoilta huomaa- 
matta. Pääoma, jota vaihdetaan, ei ole taloudellista vaan sosiaalista, kun 

kauppojen osapuolet ottavat huomioon toistensa toiveet pelkästä vihjeestä, 
ja maksu on saatu jo nimityksinä virkoihin ja muihin tehtäviin yhteiskun- 
nan johtopaikoille. 

Myös vapaamuurarius on eräänlaista korruptiota. Senkään piirissä ei 
ehkä livautella setelitukkoja, mutta asioista päätetään yhteisissä rituaa- 
leissa ja muussa sosiaalisesti velvoittavassa, maagisessa tai ajatuksia lu- 
kevassa kanssakäymisessä. Eräs loosien suosima pelikenttä on asunto- ja 
rakentamispolitiikka — vapaamuurarien alkuperäisen toimintayhteyden 
mukaisesti. Poliitikot ja virkamiehet ovat vapaamuurarien toiminnassa 
kiinteästi mukana, sillä puolueille kaavoitus- ja tonttipolitiikka on jo pit- 
kään muodostanut hyvän tulojen lähteen. 


Ahneuden perikuvat 


Minua ei järkytä eikä yllätä se, että pomomiehet joutuvat silloin tällöin 
pinteeseen, kun heidän rötöksensä paljastuvat. Sen sijaan minua järkyttää 
havainto, että kukaan ei tunnu voivan mitään tälle käytännölle. Luulta- 
vasti rötöstelyä on vielä paljon enemmän kuin päälle näkyy, ja se jatkuu, 
koska korruptoitunut yhteiskunta vaikuttaa toimivan tehokkaasti. 

Mikäpä Vehviläinenkään on muu kuin suuremman kokonaisilmiön eks- 
ponentti: sen yksi osatekijä ja ilmentymä? Hänen tapauksensa osoittaa, 
millä tavoin moraaliltaan kyseenalaistunut johtajisto pääsee kuin koira 
veräjästä, vaikka ei pitäisi. Yhdessä firmassa luottamuksensa menettänyt 
palkataan toisessa valmiiseen kaviaaripöytään noin 50 000 euron kuukau- 
sipalkalla, joka voi bonusohjelman vuoksi vielä kaksinkertaistua.230 

Kultaiset kädenpuristukset ja erorahaedut säilytetään useimmiten sil- 
loinkin, kun johtaja on tunaroinut tai epäonnistunut tehtävissään.231 Myös 
Finnair maksoi Vehviläiselle 180 000 euron korvauksen kannustinpalkki- 
oiden menetyksistä jo hänen siirtyessään Nokia Siemens Networksista len- 
toyhtiön palvelukseen.?32 Finnairissa hän jatkoi kevään 2012 jälkeen kuin 
mitään ei olisi tapahtunut, kunnes siirtyi toiseen yhtiöön. 

Useimpien mielestä 50 000 euron kuukausipalkka on varsin korkea, ei- 
kä sellaisia tuloja nauttivien moraalissa pitäisi olla moitteen sijaa. Ihmiset 
kokevat epäoikeudenmukaisena ja röyhkeänä sen, että piällysmiehet eivät 
maksa itse edes asumiskulujaan, vaikka tulonsa riittäisivät mainiosti.233 
Sananlasku ”paha saa palkkansa” pitää paikkaansa. 

Imagonrakentajien kannattaisi ymmärtää, kuinka huonoa mainosta 
johtajien pröystäilevä elämä firmoille on. Minä ainakin ostaisin heti sellai- 
sen firman tuotteita, jonka pääjohtaja ilmoittaisi elävänsä toimeentulotu- 
kea vastaavalla palkalla. 

Todelliset suurjohtajat menettelevätkin Ingvar Kampradin (Ikea) mallin 
mukaan, elävät kitsaasti, ajavat japanilaisella perheautolla ja lentävät tu- 
ristiluokassa ihan vain siksi, että kuluttajien olisi helppo identifioitua yh- 

tiöön ja tuntea olonsa kodikkaaksi ja tervetulleeksi sen asiakkaina. Mas- 
sakulttuurin markkinoilla tämä on välttämätöntä, vaikka jokainen asiakas 
ei olisikaan Kontulan sossuäiti. 


Optiojärjestelmän moraalittomuus 


Tiedän kyllä, että johtajuuden taakka on raskas. Sen tuloksena monet joh- 
tajat ovat jatkuvien syytösten ja epäilyjen kohteena. Mutta nyt ei olekaan 
kyse vain siitä. 

Kaikki muistavat, kuinka vääränä ihmiset kokivat myös sen, että For- 
tumin toimitusjohtaja Mikael Lilius veti vuonna 2006 yli kymmenen mil- 
joonan optiotulot valtionyhtiöstä. Firmaa saneerattiin, työntekijöitä hiillos- 
tettiin ja tuotantoa tehostettiin, ja lisäksi sähkön hintaa nostettiin käyttä- 
en perusteena sähköpulaa. Jokainen osallistui tähän keräykseen sähkölas- 
kullaan. 

Optiojärjestelmän kirous on siinä, että systeemi ohjaa johtajia pump- 
paamaan osakkeen arvoa mahdollisimman korkealle aina siihen asti, kun- 
nes optiot laukevat. Kun optiot on vaihdettu osakkeiksi ja osakkeet rahak- 
si, yrityksen pörssiarvo saa johdon omasta puolesta romahtaa, sillä siihen 
mennessä pomot ovat jo pelaamassa golfia Meksikossa. Myös Lilius väistyi 
mielellään löytäen uskottavan syyn itse aiheuttamastaan kohusta.234 

Optiojärjestelmän kautta yrityksiin koetettiin ajaa vanhaa patruuna- 
henkeä, kun johtajista yritettiin tehdä omistajia. Heidän tehtävänsä olisi 
palvella omistajia jo pelkän palkkansa vastikkeeksi, mutta laiskoiksi osoit- 
tauduttuaan heidät haluttiin laittaa kuriin tarjoamalla omistajuutta. 

Sitouttava tarkoitus ei ole kuitenkaan toteutunut, sillä pomot myyvät 
optiojärjestelmien kautta saavutetut osakkeensa niin pian kuin pääsevät 
niihin käsiksi. Lisäksi yrityksiin on syntynyt tuhoa ihmissuhteiden ja yh- 
teiskuntasuhteiden heikkenemisen myötä. Optiotuotot maksatetaan antien 
yhteydessä vanhoilla osakkailla, joiden suhteellinen omistus yrityksestä 
pienenee. 

Ja kukaan ei tunnu voivan mitään. Tarja Halonenkin totesi kyynisesti, 
että yhteiskunnassa tehdään parempia ja huonompia sopimuksia. Juristi- 
na hän ehkä ajatteli, että sopimusinstituution täytyy pitää, ikään kuin 
tärkeintä olisi instituutio eikä oikeudenmukaisuus. 

Outoa on, että johtajien sitouttamista pidetään tärkeämpänä kuin asi- 
akkaiden luottamusta tai työntekijöiden sitoutumista tehtäviinsä. Luulisi, 
ettei lisärahalla olisi paljoakaan arvoa sellaisille, joiden varallisuus ei ku- 
luttamalla lopu. Mutta lisää pitää saada ja annetaan, loputtomasti. Ilmei- 
sesti siksi, että kunnian ja maineen menetystä mikään raha ei riitä kor- 
vaamaan, eikä siitä ole apua myöskään eksistentiaaliseen ahdistukseen, 
jonka takana vaanii aavistus siitä, että jonakin päivänä kaikki lähtee alta. 

Politiikan piiristä esimerkin ovat tarjonneet Matti Vanhanen, Suomen 
Keskusta ja Kehittyvien maakuntien Suomi ry. Sosiaalinen koheesio oli 
vahvaa. Yhdistyksen käsikassarana toimineen Nova Groupin johdolle os- 
tettiin jopa samanlainen BMW kuin pääministerillä oli virka-autonaan. 
Oikeustieteen professori Esko Riepula ja tutkija Petri Koikkalainen kirjoit- 
tivat tapauksesta teoksessaan Näin valta ostetaan, että kyseessä oli yritys 
rakentaa Suomeen systemaattisen korruption järjestelmä, jossa poliittisia 
päätöksiä ostettaisiin vaalirahoituksella.235 

Tapaus ei saa unohtua, vaikka psykologisten tutkimusten mukaan ih- 
misen poliittinen muisti onkin vain kolmen kuukauden mittainen. Mitä 
merkitystä tällä kaikella sitten on? 


Moraali on yrityksen pääomaa 


Suomessa ei ole vielä oivallettu, kuinka tärkeää yrityksen moraali on sen 
taloudelliselle menestykselle. Monet kansainväliset suuryritykset ovat jou- 
tuneet muuttamaan strategoitaan ja toiminta-ajatuksiaan ekologisilla tai 
ihmisoikeudellisilla perusteilla. 

Nyt on aika oivaltaa, että mikään yhtiö ei voi menestyä, jos sen keula- 
kuvilla on tummat silmänympärykset kuin Karhukoplalla. Yrityksen joh- 
don moraali on firman menestystekijä, jonka varassa yhtiöt joko pärjäävät 
tai kaatuvat. Moraali on sekä operatiivista tuotannollista pääomaa että si- 
joituspääomaa, sillä etiikalla on taipumus reifioitua eli esineistyä maine- 
tekijöiksi, jotka ovat pysyviä sekä hyvässä että pahassa. Kuluttaminen on 
demokratian muoto. 

On väärin olettaa, että ihmisjoukot eivät muka voi mitään firmoissa ta- 
pahtuvalle rötöstelylle. Kansalaiset voivat äänestää ostopäätöksillään ja 
asettaa huonosta maineesta kärsivien pomojen johtamat firmat boikottiin. 
Kyse ei siis ole höyryraudasta, jolla vain silitetään roolivaatteiden ryppyjä, 
vaan todella vaikuttavasta toiminnasta. 

Valitan, mutta minä en keksi tätä. Tämä on keksitty jo aikoja sitten 
muualla. Älkää repikö myöskään peliverkkareitanne, sillä ne on voitu val- 
mistaa lapsityövoimalla. 


Mikä Finskissä mättää? 


En ihmettelisi, vaikka ihmiset kypsähtäisivät Finnairiin lopullisesti, sillä 
yritystä on johdettu kehnosti. Kyse ei ole vain mainetekijöistä vaan yrityk- 
sen tuotteista ja strategiasta. Lentokoneiden maalaukset ja logot on uudis- 
tettu toistuvasti,256 mikä on lisännyt kustannuksia. Lentolippujen hinnat 
ovat korkeat, eikä yritys pärjää halpalentoyhtiöille Euroopan- eikä koti- 

maanreiteillä. Yhtä kalliit KLM ja Air France tarjoavat huomattavasti pa- 
remmat ateriat Yhdysvaltoihin matkustaville. 

Niinpä Finnair on laittanut kaikki munat samaan koriin ja panostanut 
Aasian-liikenteeseen pyrkien ottamaan kaiken irti Helsinki-Vantaan si- 
jainnista. Kenttä kun on lähes ainoa, jolta Euroopan ja Kaukoidän välinen 
liikenne pystytään hoitamaan 24 tunnin rotaatiolla. Pääoma on tehokkaas- 
sa käytössä, kun koneille jää kääntöaikaa kummassakin päässä juuri ja 
juuri tarvittavat kaksi tuntia. 

Euroopan-liikennettä Finnair pitäneekin yllä vain taatakseen sujuvan 
syöttöliikenteen Keski-Euroopan kaupunkehin ja kaupungeista. Kotimaan- 
liikenteestä Finnair on pyrkinyt suorastaan eroon. Tätä osoittavat useat 
konekaupat ja yritysjärjestelyt, joissa ovat olleet osapuolina halpalentoja 
tarjonnut Finnairin ruotsalainen tytäryhtiö FlyNordic, alun perin suoma- 
lainen FinnComm, brittiläinen FlyBe (joka jakoi FinnCommin yhdessä 
Finnairin kanssa), sekä Finnairin noin 5-prosenttisesti omistama Nor- 
wegian. 

FlyNordicin myynnistä saatujen Norwegianin osakkeiden arvo on kui- 
tenkin laskenut kaupantekohetkestä ja seilannut pörssissä suhdanteiden 
mukaan. Ironista on, että pienellä rippeellä omistamastaan Norwegianista 
Finnair saanee vakavimman uhan sekä Euroopan että Pohjoismaiden 
markkinoille, sillä halpalentoyhtiö on päättänyt nelinkertaistaa laivaston- 
sa tilaamalla koneita suuremmalla summalla kuin ovat Norjan yhteenlas- 
ketut investoinnit öljynjalostusteollisuuteen.237 

Toisaalta myös Aasian-liikenteeseen keskittävä strategia on Finnairille 
kohtalokas. Katastrofi Aasian taloudessa tai esimerkiksi Kiinan politiikas- 
sa töytäisee vuodesta toiseen tappiollisen Finnairin yhdellä iskulla kon- 
kurssiin.238 

Vikaa on lisäksi lentäjien ja lentoemojen muodostamien ay-liikkeiden 
tinkimättömyydessä ja penäämisen ilmapiirissä. Finnairin kannattavuus 
on kroonisesti huono, sillä palkat, edut ja työehdot on mitoitettu kilpailut- 
tamattomalle entisajalle. Henkilökunnan ja hallinnon lompakko levenee 
tilipäivinä liikaa, ja yhtiön kannalta Vehviläisen ansiona voidaankin pitää 
sitä, että matkustamohenkilökunnan lakon yhteydessä 2010 hän sai työn- 
tekijät luopumaan joistakin eduistaan.239 

Sauli Niinistön ja Jyri Häkämiehen edustamien palkka-ale-esimerkkien 
mukaan hän olisi kuitenkin voinut johtaa porukkaansa edestä ja tinkiä 
eduistaan myös itse.?40 Onkin varmasti helppo tinkiä palkkansa vaikka 
puoleen, kun ensin saa noin 15 000 euron korotuksen)??*! aivan kuten Ilma- 
risen hallituksessa nykyisin istuva Häkämies,?*? joka loikkasi hihat palaen 
Elinkeinoelämän keskusliittoon suoraan ministerinpallilta ilman karenssia 
tai vaadittua jäähyä.23 Ministerit ovat valtasubjekteina kuumia kuin ra- 
dioaktiivinen jäte, jota pitäisi uuden lakialoitteen mukaan lepuuttaa vä- 
hintään vuosi ennen uutta työpaikkaa. 

Kansallinen lentoyhtiömme olisi ansainnut tulla paremmin johdetuksi. 
Vaikka yhtiö on välttänyt SAS:in huonon kohtalon, alan suhdanneherk- 
kyys merkitsee, että yksipuolisen strategiansa vuoksi Finnair on koko ajan 
kuilun partaalla. Sen ainoa ylivoimainen etu kilpailijoihinsa verrattuna on 
ollut se, että koneet ovat pysyneet ilmassa ja lähteneet sekä saapuneet 
täsmällisesti. Kiitos siitä lankeaa Ilmavoimien lentäjäkoulutukselle, jossa 
opitaan ajamaan lentokonetta myös pää alaspäin toisin kuin Porin ilmai- 
luopistossa. 


Vihreät Finnairin herhiläisinä 


Heidi Hautala puolestaan on epäonnistunut valtion omistajaohjauksen to- 
teuttamisessa. Vehviläisen hän päästi244 viime keväänä pelkällä ripityksel- 
lä ja lauhtui saatuaan hänet luopumaan Ilmarisen hallintoneuvostopaikas- 
ta.245 

Vuotta myöhemmin Hautala vaati valtion omistuksen pudottamista 
Finnairissa 50 prosentin alapuolelle.?*6 — Niin ei pidä tehdä. Totuus on, et- 
tä Finnairin huono kannattavuus ei johdu omistajapohjasta vaan johdon 
ratkaisuista ja hirmuisista kuluista. Omistajapohjan laajentaminen voisi 
ohjata toiminnan tehostamiseen mutta samalla myös ”aktiiviseen omista- 
juuteen”, jonka tuloksena Finnairin asema suomalaisia palvelevana yhtiö- 
nä raunioitettaisiin täysin. 

Totuus on myös se, että Suomi on saari, jolta ei pääse pois kuin lentoko- 
neella tai laivalla, paitsi entiseen Neuvostoliittoon, jossa homoseksuaali- 
suuskin on esityskiellossa. Siksi Finnair määriteltiin strategisesti tärkei- 
den valtionyhtiöiden joukkoon jo edellisen hallituksen aikana. 

Sitä se on yhä. Venäläinen pääoma yritti Finnairin nurkanvaltausta jo 
viime vuosikymmenellä islantilaisten pankkien kautta. Kuinka hyvin sini- 
valkoinen yhtiömme kelpaisikaan venäläisille nyt, kun lentoliikenne pako- 
tettiin liittymään Euroopan unionin päästökauppaan??” Se koskee kaikkia 
Euroopan unionin sisäisiä sekä kaikkia EU:n alueelta lähteviä ja sinne 
saapuvia lentoja. 

Finnairille tämä oli huono uutinen. Yhtiön pätäkkä tulee pitkistä Aasi- 
an ja Kaukoidän lennoista. Päästökauppa ottaa huomioon yhteenlasketut 
kokonaispäästöt mutta ei päästöjä tuotantoyksikköä, esimerkiksi lennettyä 
kilometriä, kohti. Pitkillä lennoilla kokonaispäästöt ovat suuria, vaikka ki- 
lometriä ja matkustajaa kohti ne ovatkin pieniä. 

Niinpä päästökauppa tuottaa kuluja Finnairille ja kohtelee sitä epäoi- 
keudenmukaisesti heikentäen yhtiön kilpailukykyä, vaikka hiili-intensi- 
teetti eli tehokkuus onkin hyvä. Tämän kaiken on saanut aikaan vihreä 
ilmastopolitiikka, jonka edustaja Heidi Hautala saa nyt Finnairin huolet 
konkreettisina työpöydälleen.?!8 

Tuloksena huonosti harkitusta ympäristöpolitiikasta on ollut se, että 
EU:n päästökauppa on avannut markkinat venäläisille toimijoille. Jos 
Finnairin valtionomistus tulee myyntiin ja ostaja ilmaantuu idästä, Euroo- 
pasta Aasiaan suuntautuvat lennot alettaisiin tehdä Pietarin eikä Helsin- 
ki-Vantaan kautta. 

Jotta päästökauppajärjestelmässä olisi järkeä, se pitäisi panna toimeen 
maailmanlaajuisena. Muutoin syntyy hiilivuotoa, ja toiminta siirtyy aina 
sinne, missä ympäristönormit ovat lepsuimmat. Päästökaupasta pitäisikin 
siirtyä tuotannonalakohtaiseen ominaispäästöjärjestelmään, jollainen on 
käytössä autoilun maailmassa. Vihreä ympäristöpolitiikka on yksi Finnai- 
rin murheiden syy. 


Johtajat firmojen kohtalo 


Pahimmassa tapauksessa Finnairista tulee suomalaisen yritysmaailman 
Kodak. Pääasiassa filmejä ja valokuvauspaperia valmistanut yritys joutui 
konkurssitilaan ja velkasaneeraukseen heti, kun digitaalinen kuvaaminen 
oli yleistynyt. Samoin on käymässä mammuttiyhtiö Nokialle. 

Minä ihmettelen, miksi yrityksiin palkataan filosofiattomia ja näköalat- 
tomia johtajia. Jo Vehviläisen edeltäjä Jukka Hienonen oli kauppamies ja 
tuli Finnairiin hienosta liikkeestä, Stockmannilta. Hän poistui rakennus- 
liike SRV:n suuntaan. Ekonomit pyyhältävät firmasta toiseen ja pyyhkivät 
pöydän kaikkialla tuntematta edes sitä alaa, jolla toimivat. Tärkeintä tun- 
tuu olevan oma hyötyminen, ei yrityksen menestys. Aito commitment puut- 
tuu. 

Ihmettelen myös yritysjohtajien ja omistajien halua palkata tehtäviinsä 
konsultteja, sellaisia ”Hikka Pemasia”, jotka laativat todellisuutta ja sen 
realiteetteja ymmärtämättömiä visioita. Heidän laskunsa yhteiskunnalle 
ovat järkyttäviä samalla kun kansalaiset kysyvät, kuinka kenenkään työ- 
panos voi olla 50 000 euron kuukausipalkan arvoinen. 

Ei se olekaan. Kyseessä on kansalaisille uskoteltu trikki, eräänlainen 
huijaus, jonka perusteeksi esitetään vain se, että ”kansainvälisissä yhtiöis- 
sä johdon palkkaus on kansainvälistä tasoa”. — Taitavat luokkayhteiskunta 
ja sosiaalinen vääryyskin olla kansainvälistä tasoa. 

Siteeraankin lopuksi perheyrittäjä Peter Fazerin lausahdusta, joka löy- 
tyy Jörn Donnerin uudesta kirjasta: ”Helsingin hautausmaat ovat täynnä 
korvaamattomia yritysjohtajia.”249 

Tiistaina 5. helmikuuta 2013 


UUSI IDEOLOGINEN JAKO: 
LIHARUOKA VS. KASVISKIUSAUS 


Taas uusi poliittinen kahtiajako! Ennen: liberaalit vs. konservatiivit, va- 
semmisto vs. oikeisto, köyhät vs. rikkaat. Nyt: kasvisruoka vs. liharuoka. 
Eikö tämä ole ideologinen jako, kuten perussuomalaiset väittävät250 ja vih- 
reät kiistävät?251 Tai symbolinen? 

Ajatelkaa nyt Satu Hassia ja Heidi Hautalaa istumassa lentotomaatti- 
kuorman päällä Brysselin-koneessa vakuuttelemassa, kuinka ekologista 
kasvisruoka muka on. Tai jotakin persukansanedustajaa ahmaisemassa 
metsästäjänpihviä eduskunnan ruokalassa kolesteroliarvojen tyrkätessä 
rasvapaakun liikkeelle suonikohjussa... 

Nämä ovat ideologisia valintoja, ja sangen vertauskuvallisia. Ideologista 
on myös ihmisten pakottaminen. 

Totuus on, että nimenomaan Vihreät nuoret toivoivat kouluihin jopa 
vain yhtä /iharuokapäivää puheenjohtajansa Fatim Diarran johdolla.252 
Lopulta he saivat läpi yhden kasviskiusauspäivän. 

Mitäpä muuta se oli kuin silkkaa ilkeilyä niitä suomalaisia kohtaan, 
jotka ovat vastustelleet muslimien kursailua suomalaisen ruokapöydän ää- 
ressä? Samaan aikaan muutamissa kouluissa kaikille oppilaille syötettiin 
kuin vahingossa halal-lihaa heidän itsensä tietämättä. 

Pitäisikö neljä koulupäivää viettää pelkät selleriniput ja retiisinkuoret 
suupielistä roikkuen saadakseen yhtenä päivänä kunnon eläinproteiini- 
annoksen? Ja senkin täytyisi kai olla oikeaoppisesti muslimeja varten teu- 
rastettua. 

Ei ole ihme, että McDonald'sin ovi käy, kun nuoriso käy tankkaamassa 
energia-annoksensa siellä. Vahinko vain, että samalla alas menee suuri 
määrä lihottavia ja diabetesta aiheuttavia hiilihydraatteja. 

Kun asiasta äänestettiin Helsingin kaupunginhallituksessa, vain Arto 
Bryggare ja Sirpa Asko-Seljovaara äänestivät pakollista kasvisruokapäivää 
vastaan. Bryggare urheilijana ja Asko-Seljovaara lääkärinä tiesivät, mitä 
tekivät. Liharavinnosta luopuminen on terveysriski nuorille, jotka muu- 
tenkin kärsivät kaikenlaisista anoreksioista ja muista syömisoikuista. Pa- 
rempi olisi, että myös kouluissa saisi kunnon ruokaa, mikäli kunnilla on 
vielä varaa. 

Kyllä: oikeasti minä kannatan ihmisten oikeutta syödä eläimiä, vaikka 
olenkin homo. Lihan syöminen ja tietokonepelien pelaaminen on ollut se 
viimeinen pojille sallittu maskuliinisuuden saareke tässä täysnaiseutetus- 
sa maailmassa. Syön myös itse mielelläni chateaubriandia aina, kun mi- 
nulla on siihen varaa, eli erittäin harvoin. 

Ihmisten itsemääräämisoikeus on tärkeä asia. Ravinto on osa ihmisen 
identiteettiä ja niin sanottua habitusta, sillä me koostumme ravinnosta. 
Materialistifilosofi Ludwig Feuerbach sanoi, että ”ihminen on sitä, mitä 
hän syö”. 

Koulujen pakollinen kasvisruokapäivä on ikävää ideologista holhousta 
ja laitosmielialan lietsontaa, jolla riistetään ihmisten valinnanvapautta ja 
joka kuuluu DDR:n tapaisiin valtiomahteihin. 

Pakottaminen on myös kasvatustieteellisesti kehnoa, sillä murrosikäi- 
sissä se herättää lähinnä vastustusta tai korkeintaan kielletyn hedelmän 
houkutuksen, joka tässä tapauksessa tosin kohdistuu lihaan, aivan niin 
kuin tupakkaan ja viinaankin. 

Hemmotelluilla kakaroilla on näköjään otsaa mäkättää siitä, että saa- 
vat lautaselleen sisäfilepihviä. Sellaisilta voisi ottaa lautasen ja kahvelit 
pois. 


Keskiviikkona 6. helmikuuta 2013 


IRTISANOUTUA VOI KAIKESTA, PAITSI MAINEESTA 


Kun äärivasemmistolaiset Li Andersson, Dan Koivulaakso ja Mikael Bruni- 
la aikoivat julkaista Jyväskylän kaupunginkirjastossa teoksensa Äärioi- 
keisto Suomessa, tulos oli odotettu. Paikalle pyyhälsi kutsumattomana vie- 
raana myös kirjan aiheena oleva äärioikeisto itse julkisesta sanasta tunne- 
tuin ja poliisiakin työllistänein seurauksin.253 Tilaisuudessa sattunutta 
puukotusta ja muuta nujakointia paheksuttiin sittemmin laajalti. 

Huomiota herättävää on, että niin kulttuuriministeri Paavo Arhinmäki 
kuin presidentti Sauli Niinistökin vaivautuivat ottamaan asiaan kantaa. 
Vasemmistoliittolainen ministeri vaati Perussuomalaisia irtisanoutumaan 
Suomen Vastarintaliike -nimistä järjestöä edustavien hyökkääjien toimis- 
ta 254 ja kokoomuslainen presidentti katsoi tarpeelliseksi tuomita väkival- 
lan käytön, 255 ikään kuin se ei olisi selvää muutenkin. Ainakin he itse tun- 
tuivat irtisanoutuneen väkevästi jostakin. — Miksihän? 

Vitsikästä on, mistä kaikesta pitää tai voi irtisanoutua. Sellaisesta, mis- 
sä ei ole osapuolena, ei voi irtisanoutua, ja median olisikin parempi olla 
kytkemättä ihmisiä keinotekoisesti mihinkään, jossa he eivät ole mukana. 

Pyydän lukijoitani huomaamaan, että en kirjoita nyt tuomiota (tai mi- 
tään kannanottoa) itse väkivallanteosta, niin kuin te arvoisat lukijat aloit- 
te ehkä luulla, vaan tarkoitukseni on kirjoittaa siitä, mitä tällaisessa tuo- 
mitsemisessa tai käsien pesussa itse asiassa tapahtuu. 

Perussuomalaisten käsienpesu 


Perussuomalaisia on vaadittu jatkuvasti irtisanoutumaan oman puolueen- 
sa piirissä esitetystä ja ”rasismiksi” leimatusta maahanmuuttokritiikistä, 
yleisestä väkivallasta sekä herjojen heitosta. Välillä irtisanoutuminen on 
ollut oma-aloitteista, kun sitä ovat ehdottaneet puolueen toiset jäsenet. Ir- 
tisanoutumista on vaadittu muun muassa rotuopista, homofobiasta, muu- 
kalaisvihasta ja natsismista. 

Irtisanoutumisvaatimusten kohteina ovat olleet muiden muassa Teuvo 
Hakkaraisen, Pentti Oinosen, Juho Eerolan, James Hirvisaaren ja hänen 
avustajansa Helena Erosen lausunnot ja sitoumukset. Puolue on selitellyt 
poliittisesti epäkorrekteja kannanottoja ”erehdyksiksi”, ”vitseiksi”, ”tietä- 
mättömyydeksi”, ”harkitsemattomuudeksi”, ”kokemattomuudeksi” ja tie- 
tenkin myös juovuksissa esitetyksi toilailuksi. Valkopesu on ollut jatkuvaa, 
eikä ole epäilystäkään, ettei yksittäistapauksista muodostuisi yhtenäinen 
kuva tai piirros, joka osoittaa aatteen tai ideologian luonteen. 

Minusta on väärin, että esimerkiksi Helena Erosen hihamerkkikohua ja 
Juho Eerolan avustajana toimineen Ulla Pyysalon hakeutumista256 edellä 
mainittuun SVL-järjestöön seliteltiin pois. Hakemus olisi kannattanut jät- 
tää sisään ja ehkä hyväksyäkin, sillä siinä on ryhmä, johon moni samalla 
tavoin ajattelevista todella kuuluu. 

Mutta en nyt vaivaudu ottamaan kantaa noihin aiempiin tapahtuniin. 
Yksinkertaisimmalla selitystasolla eli normatiivisella tasolla voidaan tode- 
ta vain, että perussuomalaisen puolueen olisi syytä tehdä selvä tili siitä, 
mitä se edustaa ja sallii, eikä tyytyä selittelemään ikävyyksiä jälkikäteen. 

Tässä kirjoituksessa ei ole nimittäin kyse perussuomalaisista eikä hei- 
dän arvostelemisestaan, vaan nimenomaan noista jo alussa mainitsemista- 
ni irtisanoutumisista, välimatkan repimisistä ja hajuraon tekemisistä. Sik- 
si otan esimerkin myös toiselta ilmansuunnalta. 


Kommunistien käsienpesu 


Ei ole pitkäkään aika kun Helsingin yliopisto päätti sanoutua irti ”kohu- 
dosenttina” tunnetuksi tulleen Johan Bäckmanin esittämistä Viron histo- 
rian vääristelyistä,?57 joilla ei ole mitään tieteellistä pohjaa ja jotka osoitta- 
vat lausujan menettäneen arvostelukykynsä joko suhteessa todellisuuteen 
(mikäli hän oli tosissaan) tai suhteessa yleisöönsä (jos hän sanoi kaiken 
vain provosoidakseen). 

Merkille pantavaa on, että tällöinkin irtisanouduttiin vain mielipiteistä. 
Ei irtisanottu ihmisiä, sentään. Sillä täytyyhän omat virheensä näyttää 
varsinkin yliopistossa, jotta ne voidaan kumota. Siksi kiinnitys yliopistoon 
on parempi kontrollin muoto kuin pois potkaiseminen. 

Itään päin kallistuminen on ollut Suomessa useiden poliittisten irtisa- 
noutumisten aiheena. Virallinen poliittinen johto muisti irtisanoutua niin 
sanottuina suomettumisen vuosina kaikista ”neuvostovastaisina” pidetyis- 
tä mielipiteistä mutta ei YYA-sopimuksesta, kunnes sekin virallisesti irti- 
sanottiin vuonna 1992. Jos ihminen ei ollut tottelevainen Kekkos-dikta- 
tuurille, hänet irtisanottiin viroista ja tehtävistä, tai niihin ei saanut nimi- 
tystä. Pelkkä mielipiteistä irtisanoutuminen ei tuolloin riittänyt. Nykyään 
virkaa ei saa tai siitä irtisanotaan, jos arvostelee EU:ta ja sen tarkoituspe- 
riä. 

Mielipiteistä irtisanoutumista harrasti aiempina suomettumisen vuosi- 
na myös laitavasemmisto. SKDL irtisanoutui usein äärikommunisteista, 
joille Neuvostoliiton Tehtaankadun suurlähetystö oli samaa kuin Yhdys- 
pankki kapitalisteille. Suomen ulkopoliittinen johto sanoutui tuolloin jär- 
jestelmällisesti irti mielipiteistä, joita voitiin pitää neuvostovastaisilta vi- 
vahtavina. Sosiaalidemokraatit ja eurokommunismin eri muotoja edusta- 
neet enemmistöläiset pitivät tiukan etäisyyden niihin taistolaisiin, jotka 
vaativat vallankumousta ja halusivat johdattaa maamme sosialistiseen 
Suomeen. Ilmeisesti tulos olisi ollut liian pelottava myös heille. 

Jos mielipiteistä irtisanotuminen ei riittänyt, irtisanottiin ihmisiä. Se on 
ollut lähellä myös Perussuomalaisessa puolueessa, ja vähäisissä muodoissa 
toteutunutkin. Tämä on kuitenkin vielä valovuoden päässä siitä, miten 
asiat olivat natsi-Saksassa ja itäisessä naapurissamme, jossa Stalinin dik- 
tatuurin aikana murhattiin enemmän omia kansalaisia kuin heitä kuoli 
toisessa maailmansodassa. Nykyilmapiiriä osoittaa, että vieläkään uhreille 
ei ole pystytetty yhtään muistomerkkiä Moskovassa, toisin kuin Berliinissä 
ja muualla lännessä. 

Jos irtisanomiset eivät ole riittäneet, on irtisanottu pää. Sen vastakoh- 
dasta tulee kai nimitys ”pitää päänsä”, tai kuten J. V. Snellman sanoi: ”olla 
omapäinen”. 


Osapuolten neuvottomuus 


Aloin analysoida irtisanoutumisten historiaa, kun perehdyin poruun ja kä- 
hinään, joka alkoi Jyväskylän puukotuksesta. Muuan Perussuomalaisten 
jäsen antautui puolustelemaan tapahtumaa katsoen, että hänen mieles- 
tään perussuomalaisen puolueen ei tarvitse irtisanoutua puukotuksesta, 
sillä tekijöillä ei hänen tietojensa ja toiveidensa mukaan ole mitään teke- 
mistä Suomen Vastarintaliike -nimiseen järjestöön kuuluneiden kanssa.?58 

Helsingin yliopiston filosofian lehtori ja Vasemmistoliiton ehdokkaana 
ollut Panu Raatikainen taas pitäytyi omassa blogikirjoituksessaan pelkäs- 
tään immanentteja tapahtumia kuvailevalle ja sikäli banaalille tasolle il- 
man mitään pyrkimystä selittää tai ymmärtää ilmiötä.259 Rivipersulle voin 
antaa anteeksi hänen pinnallisuutensa ja selitysvoimattomuutensa, mutta 

en voi katsoa läpi sormien Panu Raatikaisen kyvyttömyyttä minkäänlai- 
seen analyysiin, sillä hän on sentään dosentti ja nauttii kuukausipalkkaa 
yliopistosta. 

Eräänlaista väkivaltaa on myös se, että filosofian yliopistovirat on täy- 
tetty poliitikoilla sosiaalidemokraatteihin lukeutuvan Thomas Wallgrenin 
istuessa ruotsinkielisellä oppituolilla ja Raatikaisen pitäessä hallussa teo- 
reettisen filosofian yliopistonlehtorin virkaa. Vihervasemmiston hallussa 
näyttää olevan koko yliopisto, mistä tuoretta näyttöä antaa kommunisti 
Jeja-Pekka Roosilta vapautuneen sosiaalipolitiikan professorinviran täyt- 
täminen Vihreää liittoa edustavalla Heikki Hiilamolla,260 ikään kuin tämä 
tieteen politisoituiminen olisi tieteelle itselleen jotenkin hyväksi. 

Mistä tuossa eri muodoissa esiintyvässä puolustelussa, pakkoneuroosia 
muistuttavassa käsien pesussa ja selittelyssä sitten on kyse? Koska minä 
olen filosofi ja tiedemies, haluan selittää ilmiötä puhtaan tieteellisesti. 


Tieteellinen selitys 


Alun perin kanadalainen mutta Chicagossa tohtoriksi väitellyt ja Yhdys- 
valtojen eri yliopistoissa elämäntyönsä tehnyt Erving Goffman esitteli te- 
oksessaan The Presentation of Self in Everyday Life dramaturgisen lähes- 
tymistapansa, jonka mukaan sosiaalinen maailma on kuin teatteri, jossa 
minuutta ja identiteettejä esitetään.261 

Tämän mukaan myös politiikka on läsnäoloa näyttämöllä toisten ihmis- 
ten havaintojen kohteena. Yleisö seuraa esitystä tai roolia, jonka pitäisi an- 
taa haluttu vaikutelma. Esimerkiksi kauppiaan odotetaan esittävän palve- 
lunhaluista, opettajan tietävää, lääkärin empaattista ja niin edelleen. Ole- 
tuksena on, että ihmiset tietävät joka tapauksessa toimintansa olevan aina 
myös esitystä, ja siksi he pitävät asiaan kuuluvana soveltaa ”vaikutelman- 
hallinnassaan” (impression management) samoja menetelmiä kuin näytteli- 
jät näyttämöllä. He siis osaavat suunnitella näytöstään, ottaa välimatkaa 
rooliinsa ja arvioida esityksen onnistumista. 

Yleisö puolestaan soveltaa esityksen tulkinnassa samoja menetelmiä 
kuin katsoessaan näytelmää ja suhtautuu onnistuneeseen esitykseen vil- 
pittömänä ja aitona. Mikäli myös politiikkaa arvioidaan teatterin näyttä- 
mönä tai esityslavana, tulee helpommaksi ymmärtää äärioikeiston ja ääri- 
vasemmiston toimintaa ja muiden poliitikkojen sekä yleisön suhtautumista 
heihin, eli juuri noita irtisanoutumisia. 

Kaikki tietävät, että esimerkiksi äärivasemmistolaiselta odotetaan val- 
tavaa suvaitsevuutta aina siihen asti, kunnes suvaitsevuus alkaa rajoittaa 
suvaitsevuutta itseään. Lopulta se tuleekin mahdottomaksi, kun suvaitse- 
vuuden vaatimukset alkavat kohdistua suvaitsemattomuuteen. Ääriva- 
semmistolaiselle jokainen, joka ei suvaitse (eli valheellisesti siedä, vaikka 
ei hyväksyisikään) kaikkea, on ”suvakkivajakki”. 

Mutta jos osoittautuu, että suvaitsevaistoon kuuluva äärivasemmisto- 
lainen ajatteleekin tosiasiassa rasistisesti ja kielteisesti esimerkiksi homois- 
ta tai maahanmuuttajista, näytelmä epäonnistuu ja pääsee syntymään ko- 
hu siitä, miten kukaan voi poiketa äärivasemmiston pyhänä pitämästä 
opinkappaleesta, jonka mukaan kaikki ovat tasa-arvoisia. Tosiasiassa ku- 
kaan ihminen ei voi tietenkään suvaita saati hyväksyä kaikkea, sillä alku- 
peräinen vaatimus on ylimitoitettu, ja moraali vaatii olemaan suvaitsemat- 
ta huonoja asioita. Valikoimattoman suvaitsevuuden vaatimus siis johtaa 
automaattisesti valheellisuuteen tai sitten tuohon teatteriin, joka aika 
ajoin ”epäonnistuu”. 

Vastaavalla tavoin Goffmanin ajatuksia voidaan soveltaa äärioikeiston 
tarkastelemiseen. Myös äärioikeistolta on totuttu odottamaan roolinsa mu- 
kaista käytöstä kaikkialla. Siihen kuuluu, että äärioikeistolaisen pitää olla 
paha, anaalisesta nekrofiliasta kärsivä natsi, jolla ei saa olla mitään myön- 
teisiksi luonnehdittavia tunteita ketään kohtaan. Jos sellaisia inhimillisiä 
puolia löytyy, yleisön pitää kiireesti selittää ne pois. 

Roolien ja mielipiteiden klusteroituminen epäonnistuu aina silloin kun 
ihmiset eivät toimi stereotyyppisellä ja odotetulla tavalla, vaan heillä osoit- 
tautuu olevan omia näkemyksiä. Vähemmistöön kuuluva ei puolustakaan 
toista vähemmistöön kuuluvaa, vaan musta herjaa homoa ja homo puoles- 
taan arvostelee maahanmuuttoa, esimerkiksi. Goffman pitää näyttämöllä 
esitettävää tapahtumaa ”rituaalina” ja ”seremoniana”, jonka onnistunut 
läpivienti on suorastaan pyhä asia. Ajatuksen pyhyydestä hän lienee 
omaksunut Emile Durkheimilta. 


Suomen eduskunta sovinnaisuuden näyttämönä 


Perussuomalaiset näyttäytyvät tällä skenellä kysymysmerkkeinä. Sijain- 
tinsa puolesta he istuvat keskustan ja demarien välissä, ja yllättää he ovat 
osanneet pullauttelemalla epäsovinnaisia mielipiteitä. Ne ovat tosin olleet 
odotettuja, sillä lehdistö on jahdannut niitä kuin kettu variksen suusta ti- 
pahtavaa marjaa. 

Pahinta teatteriin liittyvän valheellisuuden kannalta onkin se, jos val- 
heet lakkaavat paljastumasta. Siksi tiedotusvälineet jahtaavat noita roo- 
leista putoamisen hetkiä. Pahinta on, jos koko teatteri muuttuu täysin so- 
vinnaiseksi eikä tapahdu enää totuuden osoittavia virheitä. 

Siihen johtaa Goffmanin mukaan liiallinen läheisyys ja toisiinsa tutus- 
tuminen. Goffman ajattelee, että toisen ihmisen kanssa kasvokkain joutu- 
minen synnyttää heti huolen rituaalin onnistumisesta. Asiat sujuvat, kun 
kukaan läsnäolijoista ei tee kömmähdyksiä ja kun jokainen noudattaa ri- 
tualistista etikettiä sekä vie oman esityksensä onnistuneesti läpi. 

Tämä käy niiltä, jotka ovat olleet eduskunnassa kauan. Heille tuttu 
edustaja kilpailevasta puolueesta on usein parempi kaveri kuin oma äänes- 

täjä kentällä. He ovat näyttelijäkumppaneita. Kokoomuslaisten, demarien 
ja kepulaisten katsotaan hallitsevan rooleihinsa eläytymisen, samoin kris- 
tillisten, vihreiden ja ruotsalaisten. Sen sijaan protestiryhmille, kuten 
kommunisteille ja persuille voi sattua aina jotakin sellaista, minkä kautta 
totuus lipsahtaa. 

Periaatteessa juuri heille ei pitäisi voida sattua mitään, eikä sattuisi- 
kaan, jos he sen lisäksi, että puhuvat totta, myös myöntäisivät tarkoitta- 
neensa totta. Perussuomalaisten ongelma on, että he puhuvat totta mutta 
eivät myönnä tarkoittaneensa totta. Muiden ongelma on, että he eivät puhu 
totta mutta väittävät tarkoittaneensa totta. 

Molemmissa tapauksissa sattuu mokauksia, ja on vaikea sanoa, kum- 
massa tapauksessa ne ovat nolompia, silloin, kun totena väitetty paljastuu 
valeeksi, vai silloin, kun valheellinen julkisivu pettää ja totuus tulee esiin. 
Erityisen kiusallista on, kun ihmisen esittämä henkilökohtainen identi- 
teetti (ei siis vain agenda) paljastuu epäaidoksi tai valheelliseksi. Muiden 
saama vaikutelma (expression given off) on tällöin osoittautunut eri asiaksi 
kuin lähetetty ilmaisu (expression given). 

Näin käy esimerkiksi silloin, kun itsensä ”suvaitsevana” esittävältä hen- 
kilöltä paljastuu jyrkkiä ennakkoluuloja jotain ihmisryhmää kohtaan. Voi- 
sin esimerkiksi kuvitella, että jokin Setan vapautuspäivien suojelijaksi va- 
littu hetero, kuten Alexander Stubb tai Mikael Jungner, paljastaisikin jos- 
sain saunaillassa tai yksityistilaisuudessa oman homovastaisuutensa tai 
välinpitämättömyytensä puheissaan, aivan niin kuin toimittaja Harald 
Birger Olausen väittää uudessa kirjassaan Egyptin prinssi viimeksi maini- 
tun tehneen (viitaten iltapäivälehtitoimittaja Juha-Pekka Tikan asiantun- 
temukseen).262 

Tällaisten kömmähdysten välttämiseksi poliitikot ovat keksineet vaike- 
nemisen ja vaikeaksi koettuja asioita koskevan ”hiljaisen hyväksymisen”. 
Kun siis vaikenee strategisesti, voi välttää tietoisen huijaamisen ja sitä 
kautta julkisuuskuvan pettämisen. 


Kasvojen menettäminen ja pelastaminen 


Goffman esitti edellä mainitun kirjansa esityönä myös artikkelin On Face- 
Work.?63 Siinä hän piti kaiken sosiaalisen elämän perusperiaatteena kasvo- 
jen säilyttämistä ja niiden pelastamista. Goffman pohdiskeli muun muassa 
niitä roolinhallinnan menetyksiä, jotka uhkaavat näytöksen onnistumista, 
ja analysoi toimenpiteitä, joilla hämmentävät tapahtumat voidaan korjata. 
Tämä sopii mainiosti myös Perussuomalaisen puolueen tarkasteluun ja 
näyttämötyön sekä roolienhallinnan ongelmiin. Kun näyttelijä on valinnut 
roolinsa, hänen pitää pysyä roolissaan ja näytellä puolueen ainakin näen- 
näisesti hyväksymän linjan mukaisesti. Jos näytös menee pieleen, esittä- 
vän henkilökunnan ja näyttelijän itsensä täytyy antaa selitys tapahtunees- 

ta joko määrittelemällä virheensä esimerkiksi ”vitsiksi” tai väittämällä 
”epäonnistuneensa” tai ”erehtyneensä” (mitä harvemmin tapahtuu) sekä 
pitämällä sitä ”epätyypillisenä” itselleen. 

Muiden puolueiden ja poliittisen yleisön tehtävä on tällöin osoittaa ”tah- 
dikkuutta” ja hyväksyä eksyneen lampaan paluu sekä hänen esittämänsä 
korjaus ja mahdollinen katumus, jotta harhautuminen ei järkyttäisi vallit- 
sevaa konsensusta ja muiden rooleja. Poliittisella näyttämöllä hämmennys 
on siis yhteinen uhka, joten sen välttämiseksi myös toimitaan yhdessä, ai- 
van niin kuin eduskunta on toiminut ja hätäillyt ”Rasisminvastaisen julki- 
lausuman” kanssa. 

Esimerkkejä voidaan löytää myös muusta elämästä, jossa kohteliasta on 
auttaa ventovieraita ihmisiä hämmentävien tilanteiden yli. Yleistä on suh- 
tautua toisten mokailuihin kohteliaan tarkkaamattomasti ”ikään kuin ei 
huomaisi mitään”. Esimerkiksi jonkun tuntemattoman pieraistessa kuulu- 
vasti tai vähemmän kuuluvasti mutta lemuavasti vaikkapa bussipysäkillä, 
muut läsnäolijat voivat osoittaa ymmärtämystä ja hyvää tahtoa olemalla 
piittaamatta nololta vaikuttavasta ruumiintoimintojen ryöstäytymisestä. 

Toisenlaiseksi tilanne muodostuu, mikäli piereskely on tahallista tai 
jatkuvaa. Maineen säilyttäminen vaatii jatkuvaa työtä ja valppautta omien 
ja toisten kasvojen säilyttämiseksi. Niinpä herää kysymys, mitä tapahtuu, 
jos joku ihminen tai ryhmä päättää tahallaan rikkoa moraalisesti hyväk- 
syttävinä pidettäviä normeja, rooleja ja esitystä. Tällöin koko teatteri on 
vaarassa. 

Mieleltään normaaleina pidetään ihmisiä, jotka toisten läsnäollessa säi- 
lyttävät sosiaalisen valppautensa ja noudattavat vaadittua rituaalista jär- 
jestystä. Poliittisten toimijoiden on siis varottava ”näyttelemästä yli” ja 
vältettävä koko näytännön varastamista sekä ylenpalttisia sooloiluja. Mi- 
käli tämä raja ylitetään, seuraa juuri noita puheena olleita irtisanoutumi- 
sia; ensin mielipiteistä ja sitten toinen toisistaan. 

Tämä johtuu siitä, että poliittinen yleisö on myös osa näytöstä. Teatteri 
pyörii yleisön suopeuden turvin, sillä monissa tilanteissa yleisö on yhtä 
kuin kanssanäyttelijät. Poliittiset puolueet vaativatkin edustajiltaan ja jä- 
seniltään korrektiutta nimenomaan suojellakseen itseään ja kannatustaan, 
sillä yleisön tuomio kohdistuu yleensä koko esitykseen (eli puolueeseen) 
eikä sen yksittäiseen jäseneen. Tällainen reaktio voi sisältää myös oikean 
johtopäätöksen, mikäli valheellinen esitys kömmahdyksineen on puolueen 
todellisen linjan mukainen. 


Puolustuksellisuus paljastaa 
Perussuomalainen puolue on tiedostamattaan toiminut juuri edellä selit- 


tämäni goffmanilaisen kaavan mukaan, mikä osoittaa Erving Goffmanin 
teorian selitysvoimaisuutta. Goffman ei tietenkään puhunut perussuoma- 

laisista, vasemmistoliittolaisista eikä suomalaisesta politiikasta mitään, 
mutta hänen teoriansa avulla voidaan ymmärtää myös sitä, mistä on ollut 
kyse noissa surkuhupaisissa irtisanoutumisissa ja Pontius Pilatusmaisessa 
käsien pesussa. 

Politiikan ääripäät, kuten Paavo Arhinmäki ja Sauli Niinistö löysivät 
helposti toisensa, sillä he ovat tähtinäyttelijöitä pahuudesta irtisanoutumi- 
sen ja oman maineen puhdistamisen show'ssa, ja samaa vaaditaan luonnol- 
lisesti myös kokemattomilta peruspersuilta, jotka toimittavat näyttämöllä 
jonkinlaista statistin tehtävää. 

Selitysmallin viisaus on siinä, että se osoittaa ihmisten torjuvan ja työn- 
tävän loitommaksi sitä pahaa, jota he itse eivät haluaisi edustaa tai jonka 
mukaisia he eivät haluaisi olla mutta jota väistämättä sisältyy kaikkiin 
ihmisiin, myös heihin itseensä, esimerkiksi tuon kammotun ”rasismin” 
muodossa. 

Laitavasemmisto ei ole ollut historiallisesti katsoen yhtään parempaa 
kuin niin sanottu äärioikeisto, ja puhdistautumisriitin tekopyhyyttä osoit- 
taa tässä tapauksessa se, että myös Jyväskylän kirjanjulkaisutilaisuuden 
järjestäjät olivat varustautuneet jonkinlaisilla aseilla mahdollista vihollis- 
ta vastaan.?64 


Perjantaina 8. helmikuuta 2013 


KUN DEMARIKIN ON OIKEISTOLAINEN 


Niin sanottu äärioikeistolaisuus kiehtoo äärivasemmistolaisia kuin karhua 
hunaja. Alitajuisesti hekin ehkä aavistavat, että äärioikeisto ajaa nyt niitä 
asioita, jotka vasemmistopuolueet ovat hylänneet hoilatessaan ”Kansainvä- 
listä” Euroopan unionin ja kapitalismin hyväksi. 

Sitä mukaa kuin maahanmuutto, EU:n letkuruokinta, työpaikkojen 
vaellus halpamaihin, valtioiden välinen verokilpailu, yhtiöverotuksen lie- 
ventäminen ja tulo- sekä kulutusverojen korotukset ovat syöneet leivän 
työväenluokan pöydästä, vasemmistopuolueiden perinteistä kannattaja- 
kuntaa on alkanut houkuttaa äärioikeistolaisiksi sanottujen ryhmien tar- 
joma vaihtoehto. 

Tuo vaihtoehto perustuu kansallisen edun puolustamiseen ja internat- 
sismin eli pakkokansainvälistämisen arvostelemiseen. Sana ”äärioikeisto” 
on vasemmiston käytössä enemmänkin herja, jolla perusteltu kansallisen 
edun edistäminen on yritetty sekoittaa väkivaltaiseen rabulismiin. Sen 
verran epätarkka se käsitteenä on. 

Jokaisen oikeistolaisen toivekirja 


Lukaisin äsken Li Anderssonin, Mikael Brunilan ja Dan Koivulaakson kir- 
joittaman teoksen Äärioikeisto Suomessa.265 Kirjassa annetaan niin sano- 
tusta äärioikeistosta varmalla kädellä piirretty ja erinomaisen ”hyvä kuva”. 

Vaikutelma johtuu siitä, että monien mielestä nimenomaan moittiva ja 
syyttävä kuva on loistava ja hieno, aivan niin kuin Spedellekin ”huono nai- 
nen” oli se ”hyvä nainen”. Useat kirjan kohteena olevat ja ”äärioikeistolai- 
siksi” väitetyt tahot tykkäävät varmasti kielteisestä muotokuvasta, jonka 
laitavasemmistolaiset ovat heistä maalanneet, ja ottavat sen kiitoksena 
vastaan. 

Myös minusta tämä kirja lemahtaa. Se oli jälleen niin ennalta-arvat- 
tava. Teoksessa arvostellaan äärioikeiston piiriin luettuja poliitikkoja ja 
ryhmiä, ja tietysti perussuomalaista puoluetta. Mutta kaiken takaa paistaa 
myös uteliaisuus ja kiinnostus itse toimintaa kohtaan. 


Kannatuskato ja kateus 


Perussuomalaisten kannatus on todennäköisesti kotoisin nimenomaan 
Sdp:stä ja Vasemmistoliitosta ja jonkin verran keskustasta. Kokoomuslai- 
set eivät tutkitusti äänestä mielellään Perussuomalaisia johtuen molempi- 
en puolueiden kansallismielisistä korostuksista, ja Perussuomalaiset onkin 
mielletty ”köyhän kokoomukseksi”. Timo Soini tosin määritteli puolueensa 
”työväenpuolueeksi ilman sosialismia”, mutta työväenpuoluehan se on ny- 
kyään kokoomuskin. 

Vasemmistossa ollaan huolissaan kannatuskadosta Perussuomalaisten 
riveihin. Se voi selittää osan ”äärioikeistolaisuutta” kohtaan tunnettavasta 
mielenkiinnosta ja halun käyttää äärioikeistolaisuuden leimaa maineen 
pilaamiseen. Mutta se ei selitä kaikkea. 

”Äärioikeistolaisuus” on kirjan kirjoittajille kovin summittainen leima- 
kirves. Jos ”äärioikeistoon” luetaan tietty osa Perussuomalaisista, yhtä hy- 
vin osa Vasemmistoliiton sisällä toimivista voidaan suoraan nimetä ”ääri- 
vasemmistolaisiks?”. 

Alexander Stubb sai aikaan jonkinlaisen kohun piipittämällä Twitteris- 
sä, mikä oikeastaan on äärioikeiston ja äärivasemmiston ero.266 Joidenkin 
mielestä kysymys sisälsi vastauksen: ulkomaankauppaministeri itse ym- 
märtää ne samoiksi tai toistensa leimaamiksi. Myös omasta mielestäni ää- 
ripäät kohtaavat, kun poliittista viuhkaa levitetään tarpeeksi. Ainakin 
menetelmät ovat samankaltaisia, ehkä myös edut. Liittykää siis yhteen. 

Muslimien harjoittaman terrorin jälkeen eniten terroria maailmassa on 
viimeksi kuluneiden viidenkymmenen vuoden aikana aiheuttanut ääriva- 
semmistolainen terrori. Äärioikeiston terroriteot jäävät toistaiseksi jälkeen. 

Vuosina 1962-2005 vasemmistolaisten ryhmien on laskettu tehneen 3 738 
terrori-iskua, joissa kuoli 2576 uhria. Samalla aikavälillä oikeistolaiset 
ryhmät tekivät 141 iskua, joissa kuoli 289 uhria.267 Lukujen ulkopuolelle 
jää valtiojärjestelmien osaksi integroitunut terrori, ja sitä onkin riittänyt 
sekä Chilen tapaisissa oikeistodiktatuureissa että DDR:n tapaisissa va- 
semmistodiktatuureissa. 


*Äärioikeiston? määrittelemättömyys 


Äärioikeisto Suomessa -kirjan merkittävä heikkous on, ettei se määrittele 
eikä rajaa äärioikeistolaisuutta juuri mitenkään. Omasta mielestäni koko 
käsite on epäonnistunut. Ilmiötä ei saada haaviin eikä sitä voida hallita 
poliittiseen paikkaan liittyvän käsitekaton avulla, sillä ”äärioikeistolaisik- 
si” sanottujen sijainnit poliittisella kartalla vaihtelevat paljon. 

Tulokset riippuvat siitä, kuka määrittelee ja mistä suunnasta. Oikeisto- 
vasemmisto-jako syntyi Ranskan suuressa vallankumouksessa, kun kunin- 
gasvallan kannattajat asettuivat puhemiehestä oikealle ja liberaalit va- 
semmalle parlamentin edeltäjänä toimineessa kansalliskokouksessa. Po- 
liittisen auditorion täyttyessä sosialistien ja kommunistien myötä vasem- 
malta joutuivat liberaalit siirtymään keskemmälle. Nyt kun vasemmisto ja 
löperöliberaali punaporvaristo politikoivat yksimielisesti Euroopan unionin 
sysimustaan syleilyyn heittäytymisen puolesta, kansallismielisille ei ole 
myönnetty paikkaa oikestaan mistään. 

Äärioikeistolaisiksi sanottujen henkilöiden omien itsemääritelmien mu- 
kaan oikeiston ja vasemmiston välinen asetelma on vanhentunut. Sitä se 
on myös omasta mielestäni. Monien ryhmien, kuten Suomen Sisun, Hom- 
maforumin ja Muutos 2011 -puolueen kautta on onnistuttu kyseenalaista- 
maan vanhojen puolueiden ilmatilanhallinta ja laittamaan luutuneita ase- 
telmia uusiksi. 

Keskeinen kysymys on, miksi juuri vasemmistolaisten pitäisi päättää 
siitä, mitä oikeisto on. Niin sanottu äärioikeisto on paljon harvemmin asi- 
oinut kilpailijan tontilla ja pyrkinyt heittämään kuraa ruotimalla ”ääriva- 
semmiston” olemusta. Sen sijaan lähes joka vuosi on ilmestynyt jokin kir- 
janen, jolla on läimäytetty ”äärioikeistolaisia” tai ”populisteja” jostakin. On 
Kallonmittajia ja skinejä 68 Ääriajattelu nyky-Suomessa,269 Hallan vaa- 
ra?70 ja niin edelleen, loppumattomiin. 

Miksi äärivasemmisto ei kirjoita moitekirjojen sijasta kirjaa omasta it- 
sestään: siitä millainen hyvyyden lähde se on itse? Äärivasemmistolaisen 
voisi ehkä määritellä henkilöksi, jonka mielestä demarikin on oikeistolai- 
nen. Myös äärioikeistolla on ollut sitoumuksia vasemmistoon. Olihan 
NSDAP:kin nimenomaan Kansallissosialistinen Saksan Työväenpuolue. 

”Populismin' määrittelemättömyys 


Myöskään ”populismia' ei ole määritelty teoksessa Äärioikeistolaisuus Suo- 
messa. Populismin tunnusmerkkeinä voitaisiin pitää esimerkiksi argumen- 
taation perustelemattomuutta, poppareiden, urheilijoiden ja missien aset- 
tamista ehdokkaiksi ja kansansuosion kalastelua hinnalla millä hyvänsä. 
Perussuomalaisia on sanottu tällä perusteella populisteiksi. 

Mutta näinhän useimmat muutkin puolueet tekevät, ainakin ne, jotka 
pyrkivät maksimoimaan kannatuksensa tähdäten sadan prosentin ääni- 
saaliiseen. Populismia voitaisiin sanoa demokratiaksi, ellei sen sisällä 
asuisi totalitarismin itu. Ongelma ei ole nyt vain oppositiorooliin työnnetty- 
jen Perussuomalaisten populistisuus vaan hallitusvastuussa olevien puolu- 
eiden oma löyhälatvaisuus eurouhreja annettaessa. 

Populismin tärkeintä piirrettä ei ole havaittu: populismi on mielipide- 
valtaa. Sen takana ei siis ole merkittävää taloudellista tai järjestövaltaa. 
Kokoomuksella on takanaan kauppa ja teollisuus, keskustalla maatalous ja 
vasemmistopuolueilla ay-liike. Sen sijaan Perussuomalaisia ja Vihreää liit- 
toa yhdistää se, että kummallakaan ei ole vaaleissa saadun kannatuksen 
lisäksi mitään. Ne ovat siis puhtaasti demokraattisia, kansalaisten mieli- 
pidevaltaa kanavoivia puolueita. Kristillisillä ja ruotsalaisillakin on enem- 
män: toisilla kirkko ja toisilla vierasta kieltä puhuva pääoma. 

Tuosta syystä minäkin annoin joskus suostumukseni Perussuomalaisen 
puolueen ehdokkaaksi, kun muutamat kauniisti pyysivät. Ajattelin, että 
siinä olisi puolue, jonka kautta voisi vaikuttaa puhumalla järkeä muun 
muassa EU-asioista, riippumatta korporaatioista. Paljoa en odottanut eikä 
mitään myönnetty. Homous kai painoi liikaa, ei tosin minussa, mutta se 
saattoi puristaa joidenkin toisten ihmisten päätä. En tosin tiedä, kumpi 
poliittisissa suhteissa on ovelampi, konservatiivinen oikeisto, joka ahdiste- 
lee seksuaalivähemmistöjä avoimen brutaalisti, vai heteroseksuaalinen ää- 
rivasemmisto, joka pyrkii käyttämään vähemmistöjä välineenä oman kan- 
natuksensa nostamiseen. 


Kansallismielisyys on eri asia kuin äärioikeistolaisuus 


Äärioikeistolaisuus Suomessa ei huomioi riittävästi sitä, että Euroopan 
kansallismieliset puolueet jakautuvat konservatiivisiin ja liberaaleihin. 
Esimerkiksi Geert Wildersin Partij voor de Vrijheid on ollut melko liberaa- 
leilla linjoilla suhteessa kansallisiin vähemmistöihin, samoin Jörg Haide- 
rin Biindnis Zukunft Österreich. 

Molemmat ovat maahanmuuttoa rajoittamalla halunneet ennalta eh- 
käistä yhteiskunnallisia konflikteja ja rasismin nousua. Käsittääkseni 
tähän ei ole sisältänyt rasismin kasvulla uhkaamista, sillä käytäntö on oso- 

ittanut, että rasismi nousee itsestään, kun ihmisten sukset menevät ristiin 
työttömyyden, asuntopulan ja muun kurjuuden vuoksi. Rasismin lentoon 
lähettämiseksi ei tarvita mitään kansankiihottajia, kun ihmisten intressit, 
edut ja arvot konflikoituvat todellisuudessa. Jos kansankiihottajia ilmaan- 
tuu, he ovat enemmänkin oire jo olemassa olevista ongelmista kuin syy 
niihin. 

Esimerkiksi Muutos 2011 -puolueen eräs tehtävä oli suojella sananva- 
pautta Suomessa poliittisen korrektiuden vaatimuksilta. Samoin puolue 
halusi turvata vapaan yhteiskunnan ennalta eliminoimalla liiallisesta 
maahanmuutosta johtuvia konflikteja ja niistä seuraavia kurituksen, nor- 
meilla pamputtamisen ja kulttuurin yksiaineksistamisen vaatimuksia. 
Edelleenkin rekisterissä olevan puolueen rippeistä voisi ehkä koota arvoli- 
beraalin kansallismielisen puolueen ja laittaa vanhentuneen nimen uusiksi 
muotoon ”Kansallisliberaalit”. 


Ideologien ja toteuttajien ero on tyypillistä 
myös vasemmistolle 


Äärioikeisto Suomessa onnistuu kyllä viitatessaan siihen tosiasiaan, että 
Euroopassa on tällä hetkellä kaksi äärioikeistoa: sofistikoituneet kansal- 
lismieliset ja toisaalta väkivaltaa käyttävät ääriryhmät. Yhden kriteerin 
äärioikeiston ja kansallismielisten erottamiseen voisi muodostaa se, käyt- 
tääkö liike väkivaltaa vai ei, ja toisen suhtautuminen kansanvaltaan ja 
parlamentarismiin. 

Mutta niinhän äärivasemmistossakin on perinteisesti ollut akateemisis- 
ta marxilaisista muodostunut sivistyneistö ja toisaalta vaaralliset vallan- 
kumoukselliset, jotka harjoittavat anarkiaa ja juonivat salaliittoja. Samoin 
islamin piirissä on toisaalta hurskas uskonoppineista koostuva islam ja 
toisaalta radikaalit poliittiset islamistit. Islamissa väkivalta on tullut vas- 
taan kuin nurkan takaa myös silloin, kun se on yritetty verhota sivistyksen 
kaapuun. 

Äärioikeiston käsitettä käytetään luultavasti siksi, että toinen vaihtoeh- 
to olisi liian pitkä. Se menisi intiaaninimeksi: ”Ne, jotka kritisoivat maa- 
hanmuuttoa, puolustavat kansallista itsemäärämisoikeutta ja arvostelevat 
Euroopan unionia”. Sen pahemmasta ei ole kysymys. 

Minusta on harmillista, että kansallista etua edistävät ihmiset on yri- 
tetty jatkuvasti leimata äärioikeistolaisiksi tai rinnastaa äärioikeistoon. 
Yhtä kurjaa on tietenkin myös se, mikäli kansalliseen etuun pyrkivät ih- 
miset tosiasiassa käyvät vispilänkauppaa väkivaltaisten ja demokratiaa 
kunnioittamattomien tahojen kanssa. 

Suomen poliittinen ilmapiiri on omasta mielestäni kuitenkin varsin ter- 
ve, ja ääriryhmien iskut ovat olleet erillisilmiöitä. Ne on tietenkin otettava 
vakavasti ja tuomittava siitäkin huolimatta, että ne ovat joissakin tapauk- 

sissa voineet kääntyä myös uhrien eduksi tarjoamalla laajalti julkisuutta, 
aivan kuten Aärioikeisto Suomessa -teoksen ympärillä pyörinyt kähinä 
osoittaa. 


Vasemmiston vaihtoehdottomuus - Mikä neuvoksi? 


Kiintoisa on tämäntyyppisen kirjallisuuden yhteiskunnallinen funktio: sen 
tehtävä. Mitä tarkoitusta se palvelee ja kuka siitä hyötyy? Tämänkin kir- 
jan kirjoittajat luultavasti väittävät palvelevansa demokratiaa. Mutta 
niinhän ”populistitkin” tekevät. 

Itse uskon, että taustalla vaikuttaa vasemmiston oma ideologinen kriisi, 
joka on krooninen. Ei ole omaa ohjelmaa eikä vaihtoehtoa. EU:ta pitäisi 
vastustaa, samoin kapitalismia ja kaikkea muuta pahaa. Siksi äärioikeisto- 
laisuuden väläyttämä kansallisen edun puolustus kiihottaa vasemmistoa 
itseään. 

Minua vasemmiston vaihtoehdottomuus ei yllätä, sillä marxismi ei voi 
päteä monikulttuurisessa maailmassa, jota pyörittävät kapitalismi ja va- 
semmiston itsensäkin hehkuttama globalisaatio. Esimerkiksi maahan- 
muuttoa ja maastamuuttoa ei lainkaan tarvittaisi, jos olot olisivat kaikkial- 
la yhdenvertaiset. 

Marxin julistus kansojen maailmanlaajuisesta yhteenliittymisestä ei 
kuitenkaan kanna, sillä vapaissa maissa jokaisella kansakunnalla on itse- 
määräämisoikeuteensa perustuva mahdollisuus itse määritellä työvoiman- 
sa hintataso. Tätä kansallista vapautta huonompi vaihtoehto olisi demo- 
kratian takavarikoiminen ja sellainen puolitotalitarismi, jossa taloutta 
säädellään, kuten Kiinassa. Oman analyysini ja vaihtoehtoni olen esittänyt 
kirjassani Kansallisfilosofinen manifesti — Suuntaviitat tulevaisuuden 
Suomeen, joka on poliittisen filosofiani kulmakiviä. 


Sunnuntaina 10. helmikuuta 2013 


VASEMMISTOPUOLUEET HAKOTEILLÄ 


Vasemmisto on mestari tiedostamaan ongelmia. Yhteiskuntakritiikki ei 
varsinaisesti elätä, mutta se on kyllä tärkeää, sillä ilman sitä ei saada tie- 
tää, missä vika piilee. Ja ilman arvostelua vikoja ei voida korjata. 

Esko Seppänen esitti kolumnissaan, kuinka Suomen hallitus ja erityi- 
sesti Jyrki Katainen epäonnistuivat EU:n rahoitusneuvotteluissa ja miksi 
Suomi on jatkossakin nettomaksaja, mutta entistä tappiollisemmalla taval- 
la.??! Samanaikaisesti hallitus pyrkii valehtelemaan kansalaisille, että 
neuvotteluissa on muka onnistuttu. Seppäsen kritiikki kiteytyy lauseessa 
”Meille oli tärkeä vain sopu, mutta ei oman maan etu”.27?2 

Kaikki muistavat, että Suomi ei olisi päätynyt vaatimaan vakuuksia 
Espanjan lainojen takausasiassa ilman Sdp:n ehdottomuutta. Se puoles- 
taan oli seuraus Perussuomalaisten kanssa käydystä sisäpoliittisesta kil- 
pailusta. Ilman Perussuomalaisia ei olisi saatu aikaan edes raihnaisia va- 
kuussopimuksia, jotka sittemmin tulivat voimaan, joten sitä kautta Perus- 
suomalaiset ovat pystyneet vaikuttamaan myös hallituksen politiikkaan. 

Vasemmistossa on ymmärretty, että kansallista etua pitäisi edustaa ja 
suojella. Mutta kumpikaan vasemmistopuolue ei ole pystynyt organisoi- 
maan tätä ihannettaan käytännön politiikaksi. Kansallinen Kokoomus taas 
on osoittautunut kapitalismin, globalisaation ja internatsismin asianaja- 
jaksi, joka ei välitä mitään kansallisesta edusta ja kansalaisten hyvinvoin- 
nista. 

On surullista, että molemmat suuret vasemmistopuolueet ovat ideologi- 
sesti niin hukkateillä kuin ovat. Ongelmia on lähinnä kaksi. Puolueet ovat 
hoilanneet ”Internationaalia” ja vannoneet kansainvälisyyden varaan niin 
talouspolitiikassa kuin sosiaalipolitiikassakin. Toiseksi ne ovat tuominneet 
laajojen väestönsiirtojen vastustamisen ”rasismiksi”. Ei ole ihme, että po- 
liittinen kenttä kuohuaa ja esiintyy radikalismia, kun parlamentaariset 
puolueet eivät ole tarjonneet mahdollisuutta kanavoida kansallista etua 
politiikaksi. 

Todellisuudessa vasemmistopuolueiden olisi kannattanut pitää etusijal- 
la tuota Seppäsenkin mainitsemaa ”oman maan etua”. Kansallisen edun 
puolustaminen voisi auttaa vasemmistoa palaamaan aatteellisille juuril- 
leen, eli Suomen kansan etujen ja arvojen edistäjäksi. 

Nyt vasemmisto on hakoteillä. Tämä näkyy myös yksittäisissä asiaky- 
symyksissä. Ihmisten olot kurjistuvat, asuntopolitiikka on helvetillistä ja 
vuokrien hintasääntely puuttuu. Työehtoja heikennetään ja yritykset siir- 
tävät pääomat ja työpaikat ulkomaille. EU ahmaisee enemmän kuin puo- 
lustusbugjetti ja niin edelleen. Kansallisen edun laiminlyömisestä ja itse- 
määräämisoikeuden menetyksestä johtuvien ongelmien lista on loputon. 

Mitä politiikassa saataisiinkaan aikaan, jos vasemmistopuolueet palaut- 
taisivat ykkösasiaksi oman kansakuntamme edun edistämisen ja muodos- 
taisivat kansanrintamahallituksen yhdessä Perussuomalaisten kanssa? 
Siinä voisi auttaa, jos Vasemmistoliitosta tehtäisiin työväenpuolue ilman 
sosialismia ja Perussuomalaisista kansanpuolue ilman ”rasismia”. 


Maanantaina 11. helmikuuta 2013 


MAAHANMUUTTAJAT SYYLLISIÄ PK-SEUDUN ASUNTOPULAAN 
Asuntopolitiikassa aprikoidaan usein, mikä on syynä pääkaupunkiseudun 


asuntojen kalleuteen. Selityksiä on etsitty tonttipulasta, kaavoituspolitii- 
kasta, rakennusliikkeiden ahneudesta, keinottelusta, pankkien ja niiden 

takapiruina toimivien kiinteistövälittäjien vedätyksestä sekä rakentamis- 
määräyksistä, jotka näyttävät olevan ehtymätön luonnonvara. Niillä kai- 
killa onkin osansa asiassa. Mutta markkinoita pahiten vääristävä tekijä 
jätetään yleensä mainitsematta. 

Hufvudstadbladet iloitsi äskettäin, että kasvavan maahanmuuton vuok- 
si pääkaupunkiseudusta tulee lopultakin ”todellinen globaali metropoli”.273 
Lehden mukaan vierasta kieltä puhuvien määrä nousee 127 000:sta 300 
000:een, ja maahanmuuttajataustaisten osuus väestöstä kipuaa 9,4 prosen- 
tista jopa 23 prosenttiin vuoteen 2030 mennessä. Tiedot perustuvat Hel- 
singin kaupungin kiinteistöviraston asuntoasiainosaston pomon, Markku 
Leijon, sanoihin. 

Tämä on suomalaisille ikävä uutinen. Pääkaupunkiseudulla on kärsitty 
kroonisesta asuntopulasta, joka johtuu kysynnän ja tarjonnan epäsuhdas- 
ta. Sen vuoksi asumiskustannukset ovat päätä huimaavia ja asuntojen se- 
kä vuokrien hinnat ovat karanneet tavallisten palkansaajien ulottuvilta. 
Niinpä keskituloiset ja köyhät suomalaiset joutuvat lähtemään pääkau- 
pungistamme pakoon ulkomailta kohdistuvan paineen vuoksi. 

Maahanmuutto on valloituspolitiikkaa, jonka aseena on joko kapitalisti- 
en raha, humanitaarisen maahanmuuton verukkeella harjoitettu ihmis- 
oikeusteollinen tasa-arvopopulismi tai työperäisen maahanmuuton varjolla 
toimeenpantu suomalaisen työvoiman kilpailutus ja riisto. Maahanmuutto 
on tehnyt pääkaupungistamme sentrifugin, joka heittää suomalaiset pako- 
laisen asemaan. 

Pääkaupunkiseudulle tulvii ulkomaalaisia lähinnä kolmea väylää myö- 
ten. Ensimmäisen puron muodostavat korkeasti palkatut asiantuntijat, 
esimerkiksi elektroniikkainsinöörit ja EU-virkamiehet. He valloittavat luk- 
susasunnot julkisen vallan hätäillessä, kuinka tulijoille riittää tarpeeksi 
laadukkaita lukaaleja kansainvälisesti kilpailukykyiseen hintaan. Toisen 
muodostavat pakolaiset ja turvapaikanhakijat, jotka majoitetaan vero- 
varoin eri puolille kaupunkia taistelemaan asunnoista suomalaisten ihmis- 
ten kanssa. Kolmannen aallon muodostavat Itä-Euroopan ja Aasian maista 
rahdatut työläiset, jotka asuvat konteissa tai vuokraavat käyttöönsä yksi- 
öitä, joissa heitä asuu joskus puolenkin tusinan verran. 

Syypäitä pääkaupunkiseudulla vallitsevaan asuntokurjuuteen ja hinta- 
helvettiin ovat suurimmaksi osaksi maahanmuuttajat. Heidän takiaan 
asuntojen hinnat ja vuokrat ovat nousset pilviin, ja on syntynyt kulttuu- 
rieroista johtuvia konflikteja. He luovat sitä hillitöntä ylikysyntää, johon 
maamme voimavarat eivät riitä vastaamaan, ja lopulta suomalaiset itse 
pakotetaan asumaan keskitysleirejä muistuttavassa tilanahtaudessa. Häi- 
käilemätöntä onkin se sosiaaliporno, jonka mukaisesti Helsingin kaupunki 
oikein toivoo köyhien ja huonosti verotuloja tuottavien suomalaisten kaik- 
koavan ympäristökuntiin. Jostakin ideologisesta syystä kaupunki haluaa 
vaihtaa kantaväestöön kuuluvat köyhänsä ulkomaalaisiin köyhiin. 

Etua maahanmuutosta on ollut vain kiinteistösijoittamista harjoittaville 
kapitalisteille ja porvareille, joiden asuntojen hinnat ovat nousseet. Ulko- 
mailta saadut esimerkit osoittavat kuitenkin, että monikulttuuristuneim- 
mat suurkaupungit ovat myös kurjistuneimpia ja velkaantuneimpia. 

Esimerkiksi Berliiniin on virrannut vuoden 1991 jälkeen väkeä eri il- 
mansuunnilta, ja kaupunki on slummiutunut pahasti. Asunnot maksavat 
keskustassakin enää vain noin kolmasosan Helsingin hinnoista. Berliini on 
Saksan velkaantuneimpia kaupunkeja, ja velkaa sillä on yli 60 miljardia 
euroa, eli lähes yhtä paljon kuin Suomen valtiolla.274 

Toisen huonon esimerkin tarjoaa Tukholma, jossa opiskelijat joutuvat 
asumaan vuokrakonteissa ja opiskelija-asuntojono on kahden vuoden mit- 
tainen. Suomessa opiskelijoita majoitettiin kontteihin ensimmäistä kertaa 
viime syksynä.?75 

Tätäkö pääkaupunkiseudulla asuvat suomalaiset haluavat? Helsinkiin, 
Espooseen ja Vantaalle saapuu myös suomalaisia maaltamuuttajia, mutta 
julkinen valta priorisoi ulkomaalaisia. Tuoreen tapauksen tarjoaa valtio- 
vallan esitys pyhittää Espoosta lopetetun poliisikoulun tilat maahanmuut- 
tajille, vaikka alun perin tiloihin suunniteltiin opiskelija-asuntoja.?76 

Hufvudstadbladetin taustajoukkojenkaan ei kannattaisi iloita paisuvas- 
ta maahanmuutosta vain siksi, että sitä kautta ”vierasta kieltä puhuvien” 
osuus väestöstä kasvaa. Ruotsinkieliset identifioituvat väärään ryhmään 
hakiessaan asemalleen tukea toisista kielivähemmistöistä. Vieraskielisten 
määrän kasvaessa ruotsinkielisten oma asema Suomessa huononee. Moni- 
kielisyydestä tulee rasite, kun joudutaan palkkaamaan tulkkeja, ja yhteis- 
kunnallinen tehokkuus heikkenee jatkuvien viestintä- ja ymmärtämison- 
gelmien vuoksi. 

Joten miksi tavoitella maahanmuuttoa ja kiittää sitä takaperoisesta po- 
litiikasta, joka johtaa asumisolojen kurjistumiseen sekä sosiaalisten olojen 
rakenteelliseen ja pysyvään vääristymiseen? Itseisarvo maahanmuutto ei 
ole, eikä myöskään maahanmuuttajien työpanos ole korvaamaton. Sen si- 
jaan suomalainen ihminen näyttää olevan aina korvattavissa ulkomaalai- 
sella: diskriminaation kohde, väistymään pakotettu ja orja omassa maas- 
saan. 

Tämä brutaali kansallisen edun polkeminen johtuu valtiollisen itsemää- 
räämisoikeutemme kiistämisestä ja politiikan painopisteen siirtämisestä 
suomalaisten ihmisten edun valvonnasta kansainvälisiin ympyröihin. Se 
on vetänyt matot ja lattiat suomalaisten alta, eivätkä valtio ja kunnat pys- 
ty enää turvaamaan omille kansalaisillemme sellaista hyvinvointia kuin 
ennen. 

Onko Helsinki Suomen pääkaupunki enää lainkaan? Vai onko tämä 
jonkinlainen ulkomaalaishyökkäyksen kohteena oleva viimeinen pelastus- 
vene, jossa ulkomailta tulijat näkevät rauhallisen ja oloiltaan mukavan 
saarekkeen, kunnes tämäkin on ääriään myöten täynnä kansainvälisille 
metropoleille tyypillistä ahdistusta ja hysteriaa? 

Tiistaina 12. helmikuuta 2013 


JULIUS SANCTUS INNOCENTIUS I PUHUU 


Paavi erosi??? ja salama iski Pietarinkirkon kupoliin.?”8 Jumalan maail- 
massa sattumaa ei ole. Ei ole ihmistenkään maailmassa sikäli, että asioilla 
on yleensä syyt ja seuraukset — ja kausaaliyhteyksillä hyvät selityksensä. 

Uutinen paavin oma-aloitteisesta virasta luopumisesta meni yllättävän 
helposti läpi mediassa, ilmeisesti siksi, että ihmiset kokevat isähahmon 
väistyessä mielihyvää, joka juontaa juurensa oidipuskompleksista. 

Itse en usko ollenkaan, ettei paavin virasta eroamisen takana olisi myös 
jotakin muuta kuin pelkkää väsymystä ja väistymisen halua. Konservatii- 
visena naispappeuden, aborttien, homoliittojen ja kantasolututkimuksen 
vastustajana tunnettu Benedictus XVI ei varmasti osoita uudistusmieli- 
syyttä ja riko lähes 600 vuotta jatkunutta perinnettä vain huvin vuoksi. 

Edellinen kesken eronnut paavi Gregorius XII joutui lähtemään viras- 
taan suuren skisman aikana niinkin kauan sitten kuin vuonna 1415, jol- 
loin kiistaa käytiin muun muassa paavinistuimen sijainnista, ja paaville oli 
valittu kaksi vastapaavia: toinen Pisassa ja toinen Avignonissa. Nämä ja 
virkaistuimen Roomaan siirtänyt Gregorius saivat kenkää Konstanzin kir- 
kolliskokouksessa, aivan niin kuin vääräoppinen perussuomalaisen puolu- 
een puoluekokouksessa. 

Taustalla oli tuolloin kirkon hajoamisen uhka, joten rajaa eroamisen ja 
syrjäyttämisen välille on vaikea vetää. Mitenkään tavattomia paavin ero- 
aikomukset eivät kuitenkaan ole olleet, sillä useatkin paavit ovat sanelleet 
jonkinlaisen luopumistestamentin terveyden heikkenemisen, kaapatuksi 
joutumisen tai onnettomuuden varalta.2?? Ne on kuitenkin laadittu yleensä 
sellaista tilannetta varten, jossa kunto menee kehnommaksi kuin Kekko- 
sella. 

Kiistat ja kamppailut kirkon linjasta ovat joka tapauksessa liian kevyitä 
ja epäuskottavia nykyisen paavin eroon. Niitä on ollut ennenkin, eivätkä 
ne ole johtaneet paavin väistymiseen. Myös sairaus on aivan liian kepeä 
perusteeksi. Kukaan ei luovu noilla syillä edes ministerin saati professorin 
virasta vaan roikkuu vallan kahvassa hamaan kuolemaansa asti. 

En ihmettelisi, vaikka Benedictuksen henkilöhistoriasta olisi paljastu- 
nut jotakin sellaista, jonka tuloksena hänet on pakotettu eroamaan. Vaikea 
sanoa, mitä se voisi olla. Vatikaanin suljettujen ovien takana tapahtuu ih- 
meellisiä asioita. 

Omituista on myös se, että paavin on luvattu ”lopettavan kirjoittami- 
sen”.280 Yleensä ihmiset eivät lopeta kirjoittamista ennen kuin kirjoittami- 
nen lopettaa heidät itsensä. Onko jotain, minkä ei haluta tulevan julki? 
Linjaerimielisyydestä tuskin on kyse, koska Vatikaanin mielestä aikamme 
tarvitsee vahvaa ja uppiniskaista paavia, joka voi kamppailla EU:n sisällä 

vallitsevaa eripuraa ja islamin nousua vastaan, toisin sanoen juuri sellais- 
ta kuin dogmeista kiinni pitävä Benedictus XVI on. 

Olisiko paavi erehtynyt tekemään syntiä? Mutta miten se on mahdollis- 
ta, kun jokin aika sitten raportoitiin, että ”tytöt eivät kiinnostaneet paavia 
edes nuorena”?281 Olisiko hänellä ollut suhde hovimestariinsa?28? Vai jotain 
paljon dramaattisempaa? 

Toivottavasti pian saadaan uusi liberaali ja moderni paavi, sellainen oi- 
kea sateenkaaripaavi, joka pitää Pietarinkirkon aukiolla mahtavat bileet. 
Oikeamielisin olisi paavi, joka ei kehoita ihmisiä kontalleen Euroopan 
unionissa vallitsevan salamielisyyden, kähminnän ja korruption puolesta 
vaan joka rukoilee ja tekee työtä EU:n valheellisuuden paljastamiseksi, 
kansakuntien itsenäisyyden palauttamiseksi ja koko maanosamme — sen 
todellisen vapaan ja riippumattoman Euroopan — onnen ja autuuden hy- 
väksi. 

Ikävää vain, että Euroopan unionin hallitsemismalli on suureksi osaksi 
kotoisin katolisen kirkon katakombeista. Sen sijaan uskonpuhdistus on 
kuin vallankumous. Se ei ole liike, joka voi pysähtyä, kun taas vallanku- 
mous (revolution) on pyörimisliike, joka jatkuu kuin revolverissa. Sen soisi 
jatkuvan myös eurovaluutalle ja taloudelle annettavien lepyyttelyuhrien 
lopettamiseksi. 

Katolinen kirkko on ollut tieteen ja yhteiskunnallisen edistyksen jarru 
lähes samassa mitassa kuin islamkin. Vai mitä muuta voi sanoa kirkko- 
kunnasta, joka vastustaa kondomin käyttöä mutta myöntää, että avaruu- 
dessa voi olla elämää, ja tekee senkin vain varmistaakseen selustansa siltä 
varalta, että jotakin todella löytyy?283 

Mikäli minut valittaisiin paaviksi, ottaisin nimekseni Julius Sanctus 
Innocentius I. Oman pontifikaattini aikana tekisin niin paljon uudistuksia, 
että jäisin varmasti historiaan kaikkien aikojen uudistusmielisimpänä 
paavina. Viimeisin niistä olisi paavinistuimen lopettaminen, sillä pidän 
paavi-instituutiota yhtä tekopyhänä ja turhana kuin kuningashuoneitakin. 

Uutta paavia voi nyt veikata kuin ravihevosia. Myös vedonlyöntitoimis- 
tojen ounastelema musta paavi voisi olla aika performatiivinen.284 ”Mustal- 
la paavilla” on tosin tarkoitettu myös jesuiittojen johtajaa, jonka asuna on 
musta kaapu. 

Lopuksi jotakin niiden iloksi, joiden mielestä kirjoitukseni eivät voi kos- 
kaan päättyä muutoin kuin huonoa makua osoittavaan puujalkavitsiin. 

Kardinaali paaville: ”Jukka Hankamäki on julkaissut homoseksuaali- 
suuden ja uskonnon suhteita käsittelevän kirjan. Mitä tehdään?” 

Paavi: ”Pian pannaan!” 

Keskiviikkona 13. helmikuuta 2013 
HOLMLUND HAUTOO HOMOLIITTOJA KUIN HANHIEMO 


Sukupuolineutraali avioliittolaki pudotettiin istuvan hallituksen ohjelmas- 
ta osana Perussuomalaisen puolueen vastaista sotaa, toisin sanoen siksi, 
että Kristillisdemokraatit saatiin tilkkeeksi muutoin niukaksi jäävään 
enemmistöhallitukseen. Homot siis myytin hallituksen liima-aineeksi kuin 
Jeesus Nasaretilainen aikoinaan muutamalla killingillä. 

Koska asiasta oli juuri muodollisesti sovittu, sukupuolineutraalin avio- 
liiton kansanedustaja-aloitetta ei hallitusneuvottelujen jälkimainingeissa 
allekirjoittanut kuin 76 edustajaa, joten asia torpattiin myös sitä kautta. 
Tämä ei merkitse, että hankkeen takana olisi tosiasiassa vain noin vähän 
edustajia, vaan tulokseen saattoi kyseisessä tilanteessa vaikuttaa taktinen 
kuvio: paine saada hallitus kokoon hinnalla millä hyvänsä. 

Puoltajia on aina enemmän kuin allekirjoittajia, joten avioliittolakialoite 
voidaan edelleenkin ottaa käsittelyyn, mutta se edellyttäisi aktiivisuutta 
lakivaliokunnan puheenjohtajalta. Toinen mahdollisuus olisi tehdä kansa- 
laisaloite, jonka taakse vaadittaisiin vähintään 50 000 nimeä. 

En pidä kirkollisia vihkimisiä enkä adoptio-oikeutta henkilökohtaisesti 
erityisen tärkeinä tai tarpeellisina, mutta niiden hyväksyminen poistaisi 
sen ikävän epätasa-arvosta kertovan piikin, joka kirvelee monien ihmisten 
lihassa. En siis ole suhtautunut asiaan kovin intohimoisesti, mutta olen 
nähnyt lainsäädännön kaksoisstandardissa hallinnollisen ja symbolisen 
ongelman, joka voi merkitä joillekin ihmisille paljon: konkreettisten etujen, 
tasa-arvon, oikeuksien ja onnellisuuden kieltämistä. Siksi asiaa olisi hyvä 
edistää Britannian285 ja Ranskan?86 viimeksi antaman mallin mukaisesti. 


Vastustaa homoja, pakenee kiireisiin 


Vihreiden Ville Niinistö ja demarien Mikael Jungner päättivätkin kohottaa 
profiiliaan ja patistelivat eduskunnan lakivaliokunnan puheenjohtajana 
toimivaa Anne Holmlundia tuomaan sukupuolineutraalin avioliittolain ää- 
nestykseen.?87 

Holmlund ei ole vitkastellut vain niistä syistä, jotka hän mainitsee lehti- 
jutussa, eli ”valiokunnan työskentelykiireiden” ja ”tärkeämpinä pitämiensä 
asioiden” vuoksi. Hän on sanonut vastalauseensa homoille varsin suoraan 
ja kovasanaisesti niissä viesteissä ja kannanotoissa, joita hän on asiasta 
antanut. 

Kokoomuksen homojärjestö Kasary ry sai jo Holmlundilta kurat silmil- 
leen, mikä johti yhdistystä pitämään Holmlundia ”ylimielisenä” ja ”välinpi- 
tämättömänä”.288 Mitä muuta voi odottaakaan sellaisen puolueen edusta- 

jalta, joka on monessa muussakin asiassa kaksinaamaisuuden perikuva? 
Toisesta suupielestä annetaan lupauksia tasa-arvosta ja ihmisoikeuksista 
samalla, kun ne toisesta jo kiistetään. 

Päädyin sattumalta myös itse Holmlundin ja muutamien kansalaisten 
välisen sähköpostikirjeenvaihdon silminnäkijäksi. Holmlundin suora ho- 
movastaisuus on siitä päätellen harvinaisen selvää. 

Otankin oikeudekseni siteerata tätä kirjeenvaihtoa siksi, että asialla on 
laajaa poliittista merkitystä ja se on esitetty julkisella foorumilla. Kyse ei 
siis ole yksityisasiasta vaan laajasta poliittisesta kysymyksestä, johon 
Holmlund on ottanut kantaa poliitikkona. Siksi myös yksityishenkilöille 
annettujen kannanottojen asiasisältö kuuluu kaikille. Se on kansanvallan 
idea, ja jos niin ei olisi, ei myöskään demokratiasta olisi jäljellä mitään. 


Kollaasi Holmlundin homokiistasta 


Tekniikan tohtori Jaakko Virtanen uskaltautui kirjoittamaan Anne Holm- 
lundille ja ehdotti Helsingin Sanomien uutiseen viitaten lakialoitteen edis- 
tämistä. Hän totesi Facebookin ”Kansallissateenkaariryhmässä”, että ”su- 
kupuolineutraali avioliitto on aikamme suuri tasa-arvo- ja ihmisoikeusky- 
symys, joka ei ratkea sillä, että asian hautaa 'kiireellisempien asioiden” al- 
le.” Lisäksi hän kysyi Holmlundilta: ”Haluatteko satojentuhansien suoma- 
laisten muistavan teidät ihmisoikeuksien ja tasa-arvoisen suomalaisen yh- 
teiskunnan edistäjänä, vai jääräpäisenä jahkailijana jonka puolesta kan- 
san piti tarttua toimeen?” 289 

Holmlund vastasi Virtaselle osoittamallaan pitkällä sähköpostiviestillä 
(löytyy Virtasen kirjoituksen kommenteista) naulitsevasti näin: ”avioliitto- 
lailla ei ole mitään [sic! tekemistä ihmisoikeuksien kanssa. Mikäli tämä 
olisi ihmisoikeuskysymys, olisimme ajat sitten saaneet huomautuksen 
EU:n ihmisoikeustuomioistuimelta.” 

Sitten seurasi kymmeniä rivejä kirjoitusta eduskunnan työjärjestykses- 
tä, kunnes tultiin jälleen asiaan. Asenteensa Holmlund ilmaisee selkästi: 

”Koska en kannata adoptio-oikeuden muuttamista, en kannata myös- 
kään lakialoitetta. Oma kantani on täysin yksiselitteinen. Aikuisten edun 
ei tule lainsäädännössä eikä sen soveltamisessa ohittaa lapsen etua.” 

Ja vielä loppupuolella femme fatale -tyylinen ilmaus, jossa kansanedus- 
taja tarjoutuu uhraamaan jopa itsensä ja maineensa, kunhan vain lakialoi- 
te ei etene: ”Minulle on pääsääntöisesti täysin yhdentekevää, mistä minut 
muistetaan tai ollaan muistamatta; aselaista, koulusurmista, hätäkeskuk- 
sista, Supon Stasi-aineistoista tai avioliittolakialoitteesta.” 

Luulen, että Holmlund saa maininnan historiankirjaan noihin kaikkin 
liittyvistä jahkailuista, jarrutteluista ja viivyttelystä. 

Puheeseen puuttui myös Uuden Suomen kolumnistina esiintynyt Topias 
Salonen, joka puolestaan antautui argumentoimaan Holmlundin hätäilyn 

johdosta seuraavasti. Koska argumentaatio on pätevää, otan jälleen oi- 
keudekseni siteerata sitä kokonaisuudessaan, kas näin: 


Ihmisoikeudet ovat viime kädessä moraalisia, eivät juridisia kysymyksiä. 
Siksi perimmäiseen kysymykseen ihmisoikeuksista ja oikeasta ja vääräs- 
tä ei vastaa juridiikka, vaan juridisten ratkaisujen takana olevat moraa- 
liset näkökannat. Emme esimerkiksi ajattele, että varastaminen ja pa- 
hoinpitely on väärin koska laki sanoo niin, vaan koska ne ovat moraali- 
sesti väärin, ja olemme muuttaneet lakimme vastaamaan moraalia. Siksi 
vetoaminen Euroopan ihmisoikeustuomiostuimeen ei voi olla lopullinen 
vastaus ihmisten oikeuksiin. 100 vuotta sitten Euroopan ihmisoikeus- 
tuomionistuinta ei ollut edes olemassa, muttei se tarkoita, ettei ihmisille 
kuulunut silloin oikeuksia. Tiedätte varmaan myös, että vielä 90-luvulla 
avioliiton sisäistä raiskausta ei ollut kriminalisoitu, mutta on päivänsel- 
vää, että se silti oli moraalitonta. Laki ei sanele moraalia, vaan meidän 
on jatkuvasti kehitettävä lakia moraalin pohjalta ja haastettava omat 
moraalikäsityksemme kehittääksemme niitä. Jos emme koskaan haasta 
omia moraalikäsityksiämme emmekä muuta mielipiteitämme, emme 
koskaan opi uutta. 

Toisekseen sanotte, että lapsen etu on tärkeintä, ja siksi homopareille 
ei tulisi myöntää adoptio-oikeutta. Tässä suoraan väitätte, että homopa- 
rit ovat huonompia vanhempia vain heidän seksuaalisen suuntautumi- 
sensa perusteella. Se, että pelkästään seksuaalisen suuntautumisen pe- 
rusteella katsotte ihmisen olevan alemman luokan vanhempi, on syrjin- 
tää. Tämä ei mitenkään eroa siitä, että esimerkiksi mustaihoisten tai 
kommunistien katsottaisiin olevan B-luokan vanhempia, joille ei kuulu 
adoptio-oikeutta: yhtä lailla kuka tahansa voi perustella omien ennakko- 
luulojensa perusteella vanhempien ihonvärin tai poliittisen ideologian 
olevan haitaksi lapselle. Mutta perustuslakimme kieltää tällä perusteella 
eriarvoiseen asemaan laittamisen. 

Lisäksi tasa-arvoisessa avioliittolaissa on erittäin paljon kyse yhteis- 
kunnan antamasta tunnustuksesta parisuhteelle. Se, että joidenkin rak- 
kaus ”vihitään” ja toisten rakkaus ”rekisteröidään” ikään kuin koirat tai 
autot, asettaa parisuhteet arvoltaan eriarvoisiksi. Asia on verrattavissa 
siihen, että meillä olisi useammat juridisesti identtiset parisuhdelait: 
”avioliitto* valkoisille terveille heteropareille, ”virallistettu parisuhde” 
valkoisen ja värillisen muodostamille pareille, ”vahvistettu pariliitto” in- 
validipariskunnille ja ”rekisteröity parisuhde” homopareille. On päivän- 
selvää, että tuollaisessa menettelyssä kohdellaan etnisiä vähemmistöjä ja 
invalideja eriarvoisesti, ja että ihmisoikeudet eivät toteudu, vaikka juri- 
disesti oikeudet olisivatkin samat. 290 


Kiitokset edellä olevasta Facebook-seinällä julkaistusta argumentaatiosta 
Topias Saloselle. Kirjoitukseen voisi ehkä lisätä, pitäisikö naisiltakin ottaa 
äänioikeus pois sillä perusteella, että he eivät taida olla ihan yhtä hyviä 
äänestäjiä kuin loogisemmin ajattelevat miehet. 

Joka tapauksessa Holmlund sovittaa kovaa vauhtia päälleen Päivi Rä- 
säsen viittaa, ja on mielenkiintoista nähdä, miten se pukee häntä. Samaa 
roolia tavoittelee myös oikeusministeri Anna-Maja Herriksson, joka ilmoit- 
ti jo MTV3:n vaalikoneessa vuonna 2011 vastustavansa sukupuolineutraa- 
lia avioliittolakia, ”koska perinteisten arvojen ja moraalin heikentyminen 
huolestuttaa minua”. 

On vaikea sanoa, minkä verran Henrikssonin kanta on vaikuttanut 
Holmlundin asenteeseen, mutta homoavioliittoasia näyttää olevan Holm- 
lundillekin ”tärkeä”, sillä hän vaivautui vastaamaan Topiakselle. Tämän 
vastauksensa hän päätti toteamukseen, että ”käsitykseni [sic!| adoptiosta 
ei perustu mutuun, sillä tunnen nämä asiat erittäin hyvin.”?91 

Varsin paljon mutua taisi kuitenkin olla mukana, sillä Holmlund on 
asiasta kovin eri mieltä kuin olemassa olevat tutkimukset, ja tuskin hän 
voi tuntea kysymystä paljoa paremmin kuin homot ja lesbot itse. Sen si- 
jaan hän tulee käsitelleeksi koko kysymystä varsin etäältä ja ulkokohtai- 
sesti, aivan niin kuin Päivi Räsänenkin, jolle asioista olivat kertoneet hä- 
nen runsaat homo- ja lesboystävänsä... 

Niinpä myös Topias vaivautui valistamaan Holmlundia lainvalmistelun 
takana olevalla tutkimus- ja selvitystyöllä: 


Se, että vanhemmat ovat samaa sukupuolta, ei vaikuta lapseen kieltei- 
sesti. Asia tutkittiin jo vuonna 2008, kun säädettiin laki rekisteröidystä 
parisuhteesta annetun lain 9 8:n muuttamisesta (391/2009), jolla mahdol- 
listettiin perheen sisäinen adoptio myös rekisteröidyssä parisuhteessa. 
Lain esitöissä (HE 198/2008 vp) todettiin muun muassa seuraavaa: ”Tie- 
teellisistä tutkimuksista saadun tiedon perusteella lapsen kasvaminen 
perheessä, jossa vanhemmat ovat samaa sukupuolta, ei vaikuta haitalli- 
sesti lapsen seksuaaliseen tai sosiaaliseen kehitykseen taikka tunne- 
elämään ja käyttäytymiseen.” Sama lopputulos esitetään myös sosiaali- 
ja terveysministeriön selvityksessä (STM:n julkaisuja 2003:10).292 


Holmlund puolestaan on asettunut kaiken aihetta koskevan selvitys- ja 
tutkimustyön yläpuolelle, mikä johtaa ristiriitaan hänen asemansa kanssa. 
Heikoille jäille tämä täti on joka tapauksessa lähtenyt tepastelemaan, jopa 
niin, että saattaa humahtaa läpi kehnoista kevätjäistä. 

Tämä käy ilmi myös hänen Tere Sammallahden blogikirjoitukseen?9% 
kirjoittamastaan vastauksesta, jossa hän anelee ”voisitko olla esittämättä 
besserwisseriä asiassa, jonka itse tiedän sinua paremmin. Olen tehnyt tätä 
duunia yksitoista vuotta ja tunnen tasan tarkkaan päätöksenteon ja val- 
misteluperiaatteet.”294 

Holmlund siis luikertelee jälleen muotoseikkojen taakse esittäen asian- 
tuntijatiedon kyseenalaisena ”paremmin tietämisenä” samalla, kun hänen 
oma asiantuntemuksensa näyttää rajoittuvan vain hänen omiin mielipitei- 
siinsä. Olisiko noissa Holmlundin mainitsemissa 11 eduskuntavuodessa 
muutama vuosi liikaa? 

Kaikki on selvää 


Holmlundin kielteisen kannanmuodostuksen takana ei ole nähdäkseni mi- 
kään muu kuin hänen asenteellisuutensa ja jarrutuksen halunsa, mahdol- 
lisesti tietämättömyys ja siitä johtuva pahalta vaikuttava tahto. Lakivalio- 
kunnan puheenjohtajana hänellä on kuitenkin omista mielipiteistään ja 
asenteistaan riippumattomia velvollisuuksia, joiden vuoksi hänen tulisi 
edistää asiaa. Se olisi sekä perustuslaillisen yhdenvertaisuuden että EU- 
lainsäädännön mukaista. 

Sen sijaan Holmlund on antanut näyttöä syrjintähierarkioiden rakente- 
lusta. Hän on esimerkiksi ollut huolissaan nuorten maahanmuutajien ase- 
masta,29%5 mutta kantaväestöön kuuluvat homot ja lesbot ovat hänelle pelk- 
kää ilmaa. Vaikuttaisiko Holmlundin haluun priorisoida maahanmuuttoa 
se, että hänen veljensä Ilkka Holmlund rikastuu muuttamalla kiinteistöjä 
pakolaisten ja turvapaikanhakijoiden vastaanottokeskuksiksi?29% 

Holmlund istui jo sisäministerinä ollessaan aselakiuudistuksen päällä 
niin kauan, että ensimmäisen kouluampumisen tragedia ehti toistua, eikä 
aselakia ole saatu vieläkään sellaiseen kuntoon, että tuliaseet olisi voitu 
takavarikoida kaikilta kaheleilta. 

On syytä muistuttaa, että tieteelliseen tiedonmuodostukseen perustu- 
vaa asiantuntemusta ei ole syytä kyseenalaistaa lähtökohdista, jotka eivät 
täytä alkeellisimpiakaan akateemisia pätevyysvaatimuksia. Mitä muuta 
tosin voidaan odottaa poliitikolta, joka ei ole suorittanut edes yliopistollista 
perustutkintoa ja jonka asiantuntemus, yleissivistys ja toimintakyky ovat 
yo-merkonomeilta peräisin olevaa luokkaa? Kyky moraaliseen reflektioon 
puuttuu, ja johtaminen on mielletty toisten ihmisten komenteluksi ja oike- 
uksien pidättämiseksi. 

Eri asia on sitten se, olisiko lakialoitteella menestymisen mahdollisuuk- 
sia nykyisessä eduskunnassa, vai pitäisikö sitä varten äänestää parempi 
eduskunta. Myös kokoomuksen puoluekokous on joka tapauksessa hyväk- 
synyt sukupuolineutraalin avioliittohankkeen, aivan kuten vihreiden, 
Sdp:n ja Vasemmistoliitonkin, joten näiden puolueiden tulisi äänestää puo- 
luekurin vallitessa lain puolesta. 

Kyse on siis puhtaasti tahdon asiasta. Ilmeisesti nämä puolueet eivät 
halua taktisista syistä neuvotella kysymyksestä kristillisdemokraattien 
kanssa, koska pelkäävät, että poliittisessa kaupankäynnissä ne eivät saisi 
taakseen kristillisten tukea jossakin miljardeja maksavassa hankkeessa. 
Sen sijaan samaa sukupuolta olevien avioliitot eivät maksaisi valtiolle mi- 
tään, eivätkä olisi myöskään kenenkään oikeuksista tai eduista pois. 

Perjantaina 15. helmikuuta 2013 


”PERUSARVOT KUNNIAAN”: 
PERHEPOLITIIKKAA ILLUUSIOILLA 


Kirjoitin jo jokin aika sitten siitä, mikä ero on arvoilla ja arvostuksilla, ja 
miksi arvojohtaminen on vaarallista. Arvoja voidaan pitää käsitteellisinä 
luomuksina (esimerkiksi hyvyys, totuus ja kauneus), joille jokainen voi an- 
taa henkilökohtaisen sisällön. Niitä puolestaan sanotaan arvostuksiksi. Ar- 
vot ovat käsitteellisesti yleispäteviä, kun taas arvostukset ovat subjektiivi- 
sia. Arvoihin viittaamista tarvitaan lähinnä siksi, että muutoin eettistä 
keskustelua ei voitaisi käydä. 

Aihe pullahti jälleen esiin sukupuolineutraalista avioliitosta käydyn 
jankutuksen myötä. Oikeusministeri Anna-Maja Henriksson totesi jo vuo- 
den 2011 vaalikoneessa vastustavansa sukupuolineutraalia avioliittolakia, 
”koska perinteisten arvojen ja moraalin heikentyminen huolestuttaa mi- 
nua”. Lakivaliokunnan puheenjohtajana toimiva Anne Holmlund puoles- 
taan vetosi jarrupolkimella seistessään ”lapsen etuun”. 

Kumpikaan heistä ei ole ilmeisesti tullut ajatelleeksi, mitä nuo ”perin- 
teiset arvot” ja ”lapsen etu” oikeastaan ovat. Lasten edun puolesta kilju- 
taan kitapurjeet lepattaen aina, kun on aihetta ilmaista sitä tuskaa, jota 
syntyy, kun kaikki ympäröivä ei olekaan samanlaista kuin oma vaivalla 
kokoon parsittu ja normien sekä rajoitteiden säätelemä elämä. Samoin 
huudetaan apuun ”perinteisiä arvoja ja moraalia”, vaikka myöskään ne ei- 
vät ole muuta kuin pelkkä kupla. 

Puhe perinteisistä arvoista ja moraalista on puhetta ummehtuneiden ja 
luutuneiden asenteiden hyväksi, jonkin sellaisen lintukodon puolesta, jol- 
laista ei ole koskaan ollut olemassa. Luuletteko, etteivät ihmiset ole halki 
aikojen kellistäneet toisiaan ”heinäladoissa ja lantakasoissa”, aivan niin 
kuin Emmanuelle Le Roy Ladurie kertoo keskiaikaista elämänmenoa ku- 
vaavassa teoksessaan Montaillou — ranskalainen kylä 1294—1347.297 Kuvit- 
teletteko, että nykyinen äidistä ja isästä koostuva ydinperhe, jossa on kes- 
kimäärin 1,7 lasta ja joka asuu Kekkosen aikaisessa elementtikennostossa, 
on ollut ikuisesti olemassa? — Ei. Se on sangen ideologinen ja aikaan sidot- 
tu luomus. 

Ei tarvitse palata kuin 1930-luvulle, niin vastaan tulee suurperheistä 
koostuva kyläyhteisö, jossa lapset elivät mitä erilaisimpien ihmisten kans- 
sa: setien, tätien, mummojen, vaarien, muiden sukulaisten, renkien, piiko- 
jen ja tietysti myös omien vanhempiensa ja toistensa kanssa — elleivät sit- 
ten sodat tai kulkutaudit tappaneet vähintään toista vanhemnista. Tällai- 
sia Gemeinschaft-tyyppisiä perinneyhteisöjä on tavattu vieläkin sieltä tääl- 
tä, mutta harvinaisiksi ne ovat käyneet jälkimodernin Gesellschaft- 
tyyppisen yhteiskunnan yleistyttyä. 

Eikö perinteisten arvojen mukaista olisi elää juuri tuollaisen yhteisölli- 
sen olotilan keskellä, jossa myös lapsilla on suhteita kaikenlaisiin ihmisiin 
eikä vain noihin itseään pyhittäviin ja lähes jumalina pitäviin vanhempiin- 
sa? Edelleen voidaan kysyä, mikä on loppujen lopuksi ”perinteinen elämän- 
tapa”? Mikä on ”perinne” ja ”arvo” muu kuin kyky sulkea silmänsä siltä 
epävarmuudelta, jota on kaikkina aikoina liittynyt jokaiseen menneeseen 
nykyaikaan aina siihen asti, kunnes se on muuttunut historiaksi, joka on 
jälkeenpäin tarkasteltuna turvallisesti hallinnassa? 

Jotta lapsen etu ei unohtuisi, lasten kehityksen kannalta ei ole syytä pi- 
tää silmällä vain sitä, mitä sukupuolta heidän vanhempansa ovat. Keskeis- 
tä on myös lasten suhde omaan vertaisryhmäänsä, eli oman ikäisiinsä ka- 
vereihin. Lapsia elää kovin erilaisissa perheoloissa. Vanhempien sukupuol- 
ta tärkeämmäksi on osoittautunut vanhempien varallisuusasema ja heidän 
kykynsä huolehtia lapsista emotionaalisesti ja taloudellisesti. Mikäli nor- 
minvartijat eivät niin peittelemättömästi leimaisi ydinperheestä poik- 
keavia perhemuotoja sekundaksi, myöskään kouluikäiset eivät oppisi heil- 
tä noita vihamielisiä asenteita, joita he sitten hyödyntävät koulukiusaami- 
sen pohjana. 

Suurimmat lasten hyvinvoinnin ongelmat liittyvät siihen, että hetero- 
nuoret hankkivat lapsia liian varhaisella iällä eivätkä kykene huolehti- 
maan heistä. Lapsia hankitaan (tai niitä niin sanotusti tulee) vahinkolap- 
sina heteroseksuaalisesta kanssakäymisestä. Sen sijaan samaa sukupuolta 
olevat parit hankkivat lapsia suunnitelmallisesti, ja siksi kasvatuskin on 
näissä tapauksissa vastuullisempaa. 

Samalla kun heteroseksuaalinen valtakulttuuri parjaa homojen ja lesbo- 
jen lastenhankintaa, se itse teurastaa toistakymmentä tuhatta sikiötä sai- 
raaloissa ja terveyskeskuksissa joka vuosi raskaudenkeskeytysten muodos- 
sa. Sitten se syyttää homoja ja lesboja vastuuttomuudesta ja päivittelee 
adoptiolasten riittämättömyyttä! Samalla, kun yksi sormi osoittaa toisiin, 
kolme muuta osoittavat omaan itseen. 

Jos homot ja lesbotkin voisivat adoptoida, adoptiolapsella olisi enemmän 
vaihtoehtoja päästä hyvään kotiin. Ja jos aborttien määrää vähennettäi- 
siin, sitä enemmän lapsia riittäisi luovutettaviksi. Ehkä väestökadosta sel- 
vittäisiin tätä kautta ilman laajaa maahanmuuttoa, jota aina huudetaan 
hätiin, kun ideologisesti polttava työvoimapula uhkaa meitä. 

Nyt kun suuri homokiista on jälleen käynnistymässä sukupuolineutraa- 
lia avioliittoa koskevan keskustelun muodossa, minun mielessäni herää 
kysymys, mistä siinä oikeastaan puhutaan. Mikä on ”lapsen etu”? Mikä on 
”lapsi”? Maailmassa näyttää olevan vain kaksi viatonta olentoa: kuollut 
ihminen ja lapsi. Kuollut siksi, että se ei enää tee mitään, ja lapsi siksi, et- 
tä hänen ei ajatella ymmärtävän mitään. Ne, jotka näkevät lapsessa yliver- 
taisen argumentin ja retorisen warrantin, voittamattoman aseen missä ta- 
hansa sodassa käytettäväksi, kohtelevat lapsia kuin Turmiolan kätilöt: 
kuolleina sikiöinä, joiden viattomuudella voidaan oikeuttaa milloin homo- 

jen ja lesbojen syyllistämistä, milloin taas kaiken pornon riipimistä netti- 
langoilta.298 

Tosiasiassa lasten etun mukaista on kasvaa yhteiskunnassa, jossa kai- 
kenlaiset pari- ja perhesuhteet, homoseksuaalisuus ja heteroseksuaalisuus 
sekä rakkaus eri muodoissaan ovat avoimesti esillä. Muussa tapauksessa 
lasten suhde sinänsä luonnolliseen seksuaalisuuteen on vaarassa kierou- 
tua juuri sellaiseen ahdistuneeseen muotoon, joka puristaa monien ihmis- 
ten päätä. 

On järkyttävää, että Venäjällä ollaan saattamassa voimaan lait, joilla 
kaikki homoseksuaalinen esiintyminen kielletään julkisilla paikoilla. Sen 
enempää Euroopan unioni kuin Euroopan neuvostokaan ei ole puuttunut 
asiaan, vaikka Venäjä on EN:n jäsen ja allekirjoittanut sen ihmisoikeusso- 
pimuksen. 

Myös arvojohtaja Sauli Niinistö vaikeni asiasta kuuluvasti Venäjän- 
vierailullaan ja määritteli sen Venäjän ”sisäiseksi asiaksi”.29 Miten olisi 
käynyt, jos kaikki juutalainen esiintyminen olisi kielletty kaduilla ja kujil- 
la? Samaan aikaan Venäjä koettaa kääntää huomion pois omista ihmisoi- 
keusrikoksistaan politikoimalla lapsiarvoilla ja valittamalla venäläislasten 
kohtelusta Suomessa, vaikka Suomen viranomaisten tekemien huostaanot- 
tojen kautta on turvattu venäläislasten etu. 

Taas on käyty poliittista kompensaatiokauppaa, jossa homoja ja lapsia 
myydään ja vaihdetaan kuin kelluvaa valuuttaa. Kun Venäjä ei puutu 
Suomen huostaanottohin, Suomikaan ei puutu Venäjän harjoittamaan he- 
teropropagandaan. 

Sukupuolineutraalin avioliittolain kautta ei oikeastaan puhuta lapsen 
edusta lainkaan, sillä lasten edun mukaista on saada hyvät vanhemmat, 
eikä vanhempien hyvyys riipu sukupuolesta vaan olennaisesti muista asi- 
oista. Siksi lain voisi säätää ja laittaa voimaan. 

Olen kyllä itsekin toisinaan vastustellut biologisten jälkeläisyyssuhtei- 
den katkaisemista. Mutta silloin kun niin vain käy ilman yhteiskunnan 
aktiivista panosta, yhteiskunnan pitää varmistaa, että lapset saavat hyvän 
kodin. Ja nykyistä paremmin se kävisi sukupuolineutraalin avioliittolain 
kautta. 

Huomion arvoista on, että loppujenkin lopuksi vain hyvin harvat homo- 
ja lesboparit haluavat lapsia. Itse en tiedä kuin muutaman. Lähin taitaa 
olla ”Ruotsin Marco Bjurströminä” tunnettu Mark Levengood, jolla on puo- 
lisonsa Jonas Gardellin kanssa kaksi lasta. 

Nyt monille heteroille on muodostunut sellainen kuva, että kaikki ho- 
mot ja lesbot haluavat lapsia vaikka hohtimilla. Tällainen näkemys ei pidä 
paikkaansa. 

Varsinkin monet homomiehet kysyvät ihmeissään, mitä tekemistä meil- 
lä on koko asian kanssa. Homoja näet kiinnostaa vain Jumalan lahja, sek- 
si, jonka kristillinen kirkko on säätänyt synniksi omassa luonnonvastaises- 
sa perverssiydessään. 

Seksinpalvontaan keskittyneet Tomin miehet pohtivat koppalakkiensa 
ja nahkatakkiensa alla, miksi homojenkin pitäisi tavoitella sitä lapsenkak- 
kaista heterotodellisuutta, joka koostuu perhehuolista, elatusvaikeuksista 
ja ”edes vähän kunnollista seksiä” haluavista mulkun perässä kiimaisesti 
juoksevista heteroperheenisistä. 

Ei siis ihme, että lastenhankinta huolestuttaa monia perheenäitejä. 
Lapsen haluaakin heterosuhteissa yleensä nainen. Miehet harvoin halua- 
vat lapsia. Niitä vain syntyy seksin sivuseurauksena. Lastenhankinta on 
lesbojen juttu myös seksuaalivähemmistöissä. 

Omasta mielestäni sukupuolineutraali avioliittolaki on heteroseksuaali- 
sen valtakulttuurin juoni, jolla homot ja lesbot on saatu tavoittelemaan he- 
teroseksuaalista elämäntapaa. Se, että homot ja lesbot on taivuteltu pe- 
näämään avioliitto- ja adoptio-oikeutta, kertoo seksuaalivähemmistöliik- 
keen olevan naisten hallussa. 

Lakialoitteen toinen funktio on hankkia vaalikarjaa ja kannatusta niille 
heterotodellisuudessa eläville poliitikoille, jotka ihan heteroina ovat ilmoit- 
tautuneet edistämään myös seksuaalivähemmistöjen asioita. Sen he teke- 
vät hienostuneesti: ajamalla puolueohjelmiensa mukaisesti vähäosaisten, 
syrjäytyneiden, köyhien, kurjien, arvottomien ja muiden varmasti ulkopuo- 
listen ja ulkopuolella pidettävien kansalaisten etuja. Homoja ja lesboja he 
pitävät tyhminä apinoina, joiden ääni onneksi painaa vaaleissa yhtä paljon 
kuin paremmankin väen ääni. 

Neutraloimislain kolmas tehtävä perustuu haluun neutraloida viholli- 
nen. Koska heteroita on kahdenlaisia, toisin sanoen niitä, jotka vihaavat 
meitä avoimesti, ja niitä, jotka vihaavat meitä salassa, fiksummat heistä 
ovat keksineet nujertaa homouteen liittyvän totuudellisuuden ja kapinalli- 
suuden yrittämällä tehdä meistä heteropoliitikkojen maskotteja. Kun ho- 
mot ja lesbotkin on tehty ihan samanlaisiksi kuin heterot, mikään ei ole 
ylitse muiden, ja juuri tästä syntyy tasapäistämisen ja samanlaisuuteen 
perustuvan tasa-arvopolitiikan neutronipommi. 

Väitteeni on, että sukupuolineutraalista avioliittolaista on ritualisoitu- 
nut puhtaasti symbolinen kiistakapula, jonka kautta riidellään homojen ja 
lesbojen olemuksesta, ihmisyydestä, ihmisarvosta ja asemasta. Monet ho- 
mot ja lesbot ovatkin kokeneet olevansa pakotettuja vinkumaan kyseistä 
lakia vain pitääkseen ihmisarvonsa, vaikka heillä itsellään ei olisi sen puo- 
lesta mitään henkilökohtaista intressiä. Monet heterot taas junnaavat la- 
kia vastaan vain pitääkseen homoja ja lesboja B-luokan kansalaisina ja säi- 
lyttääkseen sitä kautta oman raihnaisen omanarvontunteensa perusarvo- 
jen puolustajina ja käsityksensä omasta itsestään yhteiskunnan tukipila- 
reina. 

Tiedän kyllä, että jos antautuu kirjoittamaan aiheesta tällä tavoin kriit- 
tisesti ja kyseenalaistavasti, toisin sanoen vähemmistön omasta valtavir- 
rasta ja järjestöretoriikasta poiketen, heti herää sata, tuhat ja satatuhatta 
jeesustelijaa, henkiparantajaa, pyhää paavalia ja päivi räsästä, jotka näke- 

vät analyysissa vain sen, minkä he haluavat siinä nähdä: että joku homo 
nyt (muka) vastustaa lakialoitetta. 

Siitä tässä ei ole kyse, vaan sen selittämisestä, mistä kiistassa oikeas- 
taan keskustellaan, millä tavoin keskustelu on ideologisoitunut, mikä rooli 
homoilla ja lesboilla itsellään on, miksi koko hanke on syvästi vertausku- 
vallinen ja muodollinen, millä tavoin se on osa sinänsä defensiivisiä norma- 
lisointipyrkimyksiä, kuinka homoja ja lesboja alistetaan taivuttelemalla 
meitä anomaan jotakin valtakulttuurilta, minkälaista tarkkailulle ja val- 
vonnalle alistamista kyseiseen lakiin liittyy, mitä tämä merkitsee homojen 
ja lesbojen paljon puhutun itsetunnon kannalta, minkälaista vieraantumis- 
ta avio-oikeuden tavoittelu sisältää ja kuinka kompleksista kaikki on. 

Sitä, että oikeuksia luodaan julkisen vallan kautta, voidaan pitää demo- 
kratian osana, mutta filosofian kannalta periaate on mätä. Nytkin ”demo- 
kratiaan” ovat vedonneet sekä homoavioliittojen vastustajat että puolusta- 
jat: toiset linnoittautuen kansanedustajilta kerätyn listantyngän taakse, 
toiset taas puuhaten kansalaisaloitteen tekoa. 

Mikä onkaan mukavampaa kuin kansalaisten aktiivisuus, mutta pe- 
rimmäinen ongelma on seksuaalivähemmistöjen itsemääräämisoikeuden 
puuttuminen, objektivointi ja määräily. Myös minulla on mielipiteitä mo- 
nesta asiasta, mutta en tohtisi edellyttää, että kaikkien ihmisten pitää elää 
vain minun sääntöjeni mukaan. Sillä tavoin kansanedustajat kuitenkin te- 
kevät omassa oligarkkisuudessaan, jota sanotaan ”kansanvallaks?”. 

Kaikkien ihmisten kannattaisi muistaa, että matka ”meistä” omaan it- 
seen on yhtä pitkä kuin on matka meistä niin sanottuihin toisiin eli ”mui- 
hin”. Niin heteroiden kuin homojenkin keskeinen kysymys näyttäisi ole- 
van, miten ylipäänsä voisi löytää sellaisen toisen ihmisen, jonka kanssa 
avioliitto ja lasten hankinta olisi mahdollista. 

Mikään tuskin on ikävämpää kuin se, että muuri nousee itsen ja omaan 
ryhmään kuuluvien väliin, kuten heteromiesten ja pissisnaisten keskelle — 
tai vanhojen ja tyhmien homomiesten sekä nuorten, omahyväisten ja ikui- 
sesti kauniiden homo-Adonisten välille. Kipeintä on, jos turpaan tuleekin 
oman ryhmän edustajalta eikä toiseuteen turvallisesti siirretyltä, etänny- 
tetyltä ja karkotetulta, jolta se on odotettavissa. Ryhmien välisen eripuran 
sijasta pitäisikin miettiä, kuinka yksilöt pärjäävät oman ryhmänsä sisällä: 
vähemmistöihin kuuluvat oman vähemmistönsä enemmistöläisinä tai vä- 
hemnistöläisinä — ja enemmistöihin kuuluvat oman enemmistönsä vä- 
hemnistöläisinä tai enemmistöläisinä. 

Perjantaina 22. helmikuuta 2013 
KRUUNUVUORENSILTA RAKENNETTAVA 


Helsingin rakentamispolitiikassa tehdään silloin tällöin järkeviäkin ehdo- 
tuksia. Katajanokan hotelli ja Guggenheim-museo eivät olleet sellaisia, 
mutta Laajasalon ja Kalasataman yhdistävä Kruunuvuorensilta on. 

Olen asunto- ja rakentamispoliittisessa ohjelmassani ottanut kannan, 
että Helsinkiin on tuotettava runsaasti lisää asuntoja kroonisen asuntopu- 
lan lievittämiseksi. Infrastruktuurin rakentamisen ei tule olla itsetarkoi- 
tus, vaan sen täytyy palvella asuntojen ja kotien luomista ihmisille. 

Kruunuvuorensillan rakentaminen tukee tätä tarkoitusta. Laajasalo ja 
Kruunuvuorenranta ovat nykyisin huonojen liikenneyhteyksien päässä, ja 
alueen palvelutaso on kurja. Tilanteen parantamiseksi uusi liikenneyhteys 
keskustaan ja keskustan kautta myös muualle Helsinkiin tarvitaan. Vai- 
keassakin taloudellisessa tilanteessa se on mahdollista, sillä uuden sillan 
myötä kaupungin maa-alueiden arvo nousee, ja kaupunki pystyy rahoitta- 
maan siltahanketta myymällä tontteja rakennuttajille. 

Kättä on väännetty pitkään siitä, tulisiko rakentaa tunneli-, lautta- vai 
siltayhteys. Tunnelin hintaa nostaa maaperän huono rakennettavuus. 
Metrotunneli pitäisi koota betonielementeistä, mikä lisäisi kustannuksia. 
Pitkä tunneli soveltuu vain metroliikenteeseen, ja silloinkin hätäpoistu- 
misteistä syntyy ongelma. 

Lautta taas on hidas ja kapasiteetti täysin riittämätön. Jo Suomenlin- 
nan lautta on tukkoinen, vaikka saarella asuu vain 800 ihmistä. Se on vä- 
hän verrattuna Kruunuvuoren ja Laajasalon alueeseen, jonne voidaan ra- 
kentaa jopa 40 000 asukkaan kaupunginosa. Ehdotetun köysiradan taas 
voi suoraan nauraa pois keskustelusta. 

Jotta tämä merellinen alue voidaan rakentaa tehokkaaseen asumiskäyt- 
töön, se on yhdistettävä keskustaan uudella sillalla. Se on ainoa järkevä 
vaihtoehto. Kaupungin järjestämä suunnittelukilpailu antaa päätöksente- 
olle hyvät lähtökohdat. 


Tilausta täsmennettävä 


Kunnallispolitiikassa on yleistynyt käytäntö, että ensin järjestetään kilpai- 
lu, jonka tuloksia esitellään ikään kuin päätös rakentamisesta olisi tehty. 
Näin on tarkoitus edistää myönteisen päätöksen syntymistä. En näe tässä 
käänteisessäkään menettelyssä vikaa, sillä täytyyhän kuntalaisten tietää, 
mistä ollaan päättämässä. 

Mutta mielestäni asiassa voitaisiin edetä myös oikeassa järjestyksessä 
ja lyödä nuija pöytään rakentamisesta heti sekä palata sitten takaisin 

suunnittelupöydän äärelle. Internetissä ja Kampin Laiturissa nyt nähtävil- 
lä olevat ehdotukset eivät mielestäni ole sellaisinaan toteuttamiskelpoisia. 
Ulkoisesti hienoimmista ja identiteetiltään omaleimaisimmista (Unda Arc- 
tica ja Vendus) puuttuu käytännöllisyyttä ja käyttökelpoisimmat (kuten 
Debet Semper ja Occursus) ovat karkeita. 

Sitä saa, mitä tilaa, ja vikaa onkin tilauksessa. Kyse on siitä, mitä sillal- 
la pitäisi saada kulkemaan ja kuinka. Nyt on syytä välttää se suuri virhe, 
että sillalta suljettaisiin pois autoliikenne. 

Helsingin kaupunki on päätynyt tilaamaan suunnittelutoimistoilta sil- 
lan vain raitioliikennettä, jalankulkua ja pyöräilyä varten. Siinä ei ole mi- 
tään järkeä. Henkilökuljetusten lisäksi pitäisi huomioida myös alueelle tu- 
levien kauppojen ja ostoskeskusten tavaraliikenne, jota ei saada siirty- 
mään sen enempää raitiovaunuilla kuin metrollakaan vaan ainoastaan au- 
toilla. 

Sillalle pitäisi saada sopimaan sekä autot, raitiovaunut, pyöräilijät että 
jalankulkijat. Jos jotakin jätetään pois, jätettäköön pois jalankulkijat tai 
pyöräilijät. Tämä saattaa kuulostaa jyrkältä, mutta sanon sen aktiivisena 
pyöräilyn harrastajana ja autottomana ihmisenä. 

Korkeat ja pitkät siltarakennelmat ovat tuulisia eivätkä sovi kovin hy- 
vin pyöräilyyn. Jalankulkijat taas harvoin lähtevät ylittämään yli kilomet- 
rin siltaa ainakaan omasta tahdostaan, jos julkinen liikenne on tarjolla. 
Siksi moniin esittelyvideoihin sisällytetty mielikuva sillalla halailevista 
pareista ja töihinsä kiirehtivistä pikkutakki- ja jakkupukukaupunkilaisista 
on idealisoitu. Kukaan ei varmasti lähde polkemaan räntäsateessa, pakka- 
sessa tai kovalla tuulella ostokset pyöränsarvessa kahden kilometrin mat- 
kaa keskustaan ja takaisin. 

Jo nykyinen Kulosaaren silta antaa tästä näyttöä. Tällä sillalla voikin 
kohdata harvinaisen luonnonilmiön: pyöräileepä tai käveleepä siltaa kum- 
paan suuntaan tahansa, aina käy vastatuuli. 

Uuden sillan kattaminen puolestaan rumentaisi siltaa huomattavasti. 
Kesällä se kuumenisi kasvihuoneen tavoin, talvella ikkunat likaantuisivat 
vaakasuorassa pyryssä, ja voisipa paikasta tulla myös oleskelupaikka kul- 
kureille. 

Koska suurin osa kevyestä liikenteestä käyttää siltaa vain hyvällä sääl- 
lä, silta voidaan ja mielestäni pitääkin rakentaa avonaiseksi. Ympäristö- 
kokemus on tällöin parempi kuin jonkin lasi- tai muoviputken sisällä. Au- 
toliikenne, raitioliikenne ja mahdollinen kevyt liikenne pitää joka tapauk- 
sessa erottaa selvästi toisistaan, onpa silta sitten yksi- tai kaksikerroksi- 
nen. 

Kevyelle liikenteelle olisi myös vaihtoehtoinen reitti 


Uskottavia ympäristöpoliittisia esteitä sillalle ei ole olemassa. Hyvin toteu- 
tettuna se on sekä hyödyllinen että kaunis ratkaisu, joka mahdollistaa 
asuntojen rakentamisen ja parantaa kaupunkikuvaa. 

Siltojen linjauksia on vielä syytä pohtia. Mikäli tämän hankkeen kus- 
tannukset osoittautuvat liian korkeiksi, hyvä vaihtoehto on olemassa. Tois- 
ta kilometriä pitkän sillan sijasta pelkkä raitiotieyhteys keskustaan voitai- 
siin vetää yhdistämällä Kruunuvuorenranta Kulosaareen Bomansonintien 
kohdalle noin 350 metrin pituisella sillalla, sieltä edelleen Kulosaaren 
kautta Mustikkamaalle ja Mustikkamaalta Sompasaareen. 

Tämä ratkaisu olisi paljon halvempi ja mahdollistaisi raitiotieliikenteen 
ja sen rinnalla kulkevan kevyen liikenteen väylän. Myös maisemallisesti 
reitti olisi hyvä, ja sitä vastustetaankin lähinnä Kulosaaren patriisitalois- 
sa, joiden asukkaat eivät halua huviloidensa eteen meluisaksi koettua 
joukkoliikennettä. Nähdäkseni tämä vaihtoehto kannattaisi kuitenkin sel- 
vittää, jos pöydällä oleva hanke torpataan rahapulan vuoksi. 

Erityisesti kannattaa pohtia keskustan päässä olevaa linjausta, joka 
tästä suunnittelukilpailusta onkin jätetty ovelasti pois. Kartasta näkyy, 
että Sompasaaren ja Kruununhaan välinen silta katkaisisi laivaliikenteen 
Hanasaaren hiilivoimalalta. Itse pidän hiilivoimaa edelleenkin Helsingin 
tulevaisuuden energianlähteenä, sillä Helsingissä ovat Euroopan ympäris- 
töystävällisimmät hiilivoimalat.300 Niinpä linjaus Mustikkamaalta meren 
yli voitaisiin parhaiten johtaa Sörnäisen satamaan ja sieltä edelleen Suvi- 
lahteen ja Sörnäisen rantatielle. 

Joka tapauksessa silta on ympäristön kannalta paljon ongelmattomam- 
pi kuin maailmanpyörä, joka nousee nyt presidentinlinnan edustalle.301 
Kuinka arvasinkin, että jotain tällaista on tulossa? 


Lauantaina 23. helmikuuta 2013 
TIEDE JA ”PAHA VELI”-PEKAN ESIKOISOIKEUDET 


Lehdet näykkivät jälleen Pekka Himasen tulevaisuusselvitystä toteamalla, 
että ”Himaselta puuttuvat tieteelliset ansiot”3%2 ja että 700 000 euron han- 
ke tilattiin ”ilman hankintapäätöstä”.303 Siis virallista päätöstäkään ei teh- 
ty sen lisäksi, ettei hanketta kilpailutettu. Rahat vain junailtiin Himaselle 
”hyvä veli” -metodilla. Toisella tavalla sanoen rahat kahmaistiin, rohmut- 
tiin tai jopa — minä vain kuvailen tapahtunutta — ryöstettiin. 

Himasen hankkeen velmuin puoli ei ole kuitenkaan se, että hänen muo- 
dolliset ansionsa eivät riittäisi projektin toteuttamiseen. Himasen esittä- 
mien tulosten tuottamiseen riittävät kenen tahansa ansiot. Ongelma ei ole 

myöskään vain kilpailutuksen puuttuminen vaan salailu ja avoimen ha- 
kumenettelyn laiminlyönti sekä puolueellisuus yleensä. 


Tuikitieteellisyyden vaatimus johtaa ojasta allikkoon 


Lehtien tähän asti julkaiseman kritiikin varjopuolena on, että sitä kautta 
myös filosofialta aletaan vaatia ylitiöpäistä ”tieteellisyyttä” ja ”tutkimuk- 
sellisuutta” ja tutkimuksen tekijöiltä sitä, että he ovat kirjastojen kella- 
reissa pullonpohjat silmillään viihtyviä lukutoukkia. Himas-debatin vaa- 
rana on, että myös kritiikki kääntyy tarkoituksiaan vastaan. Se johtaa 
kontrollin kiristelyyn ja kahleiden ripusteluun. Pimeä hanke vahingoittaa 
siis filosofiaa myös saamansa arvostelun kautta. 

Normiruuveja kiristelevä tieteenihanne ei käsittääkseni lainkaan sopisi 
edifioivan, luovan, tulevaisuutta, päämääriä ja arvoja pohtivan filosofian 
tekemiseen. Esimerkiksi vertaisarvioitujen kansainvälisten artikkelien pi- 
täminen kompetenssin takeena on kerrassaan väärä vaatimus. 

Kaikki tietävät, että vertaisarviointi on pelkkää vallan käyttöä. Tieteel- 
lisiin lehtiin tarkoitetut kirjoitukset lähetetään toimituksista parin ano- 
nyymin refereen märehdittäviksi. Mikäli he ovat tiedepoliittisesti eri linjoil- 
la, he voivat estää artikkelin julkaisemisen ihan vain kiusasta. 

Mitään vertaisarviointijärjestelmää ei ole edes olemassa, koska osapuo- 
let eivät ole vertaisasemassa, vaan salusiinien takana toimivat asiantunti- 
jat ovat valta-asemassa, josta he voivat läimäyttää niin kovaa kuin halua- 
vat. Siksi vertaisarvioitujen artikkelien pitäminen pätevyyden takeena on 
harhaanjohtavaa. Se on yhtä typerää kuin olisi vaatia, että perussuoma- 
laisten täytyy hyväksyttää puolueohjelmansa vihreillä ja kääntäen. Näin ei 
voisi päästä läpi mitään, millä on merkitystä, eivätkä ihmiset voisi edustaa 
näkemyksiään. Se taas johtaisi persoonan riistoon ja todellisten ajatusten 
tukahduttamiseen, mikä on vastoin tieteen vapautta ja filosofista totuuden 
tavoittelua. 

En väitä, ettei vertaisarviointi olisi tärkeää esimerkiksi lääketieteessä 
tai luonnontieteissä. Mutta mielipiteidenvaraisiin tulkintatieteisiin ja filo- 
sofiaan se sopii huonosti. Kaiken taustalla on tosiasia, että tiede on puolu- 
eellista aivan kuten politiikkakin, mutta politiikassa puolueellisuus myön- 
netään suoraan, kun taas tieteessä se valheellisesti kiistetään, ja tämä te- 
kee tieteestä epäreilumpaa. 

Tuikitieteellisyyden perääminen johtaa vain ojasta allikkoon. Siinä, 
missä Himanen sorvaa nyt puolueohjelmaa kokoomukselle, siinä filosofian 
yliopistovirkoihin on nimitetty lähinnä vihervasemnistolaisia ja feministi- 
siä ”tieteellisyyden” vaatijoita, joiden oma tieteellisyys on luonnollisesti 
maailmankuulua ja kyseenalaistamatonta. Räikeän näytön tästä tiedepoli- 
tiikasta antaa vaikkapa feministi Sara Heinämaan, demari Thomas Wall- 
grenin ja vasemmistoliittolaisen Panu Raatikaisen istuttaminen filosofian 

yliopistonlehtorin virkoihin. Professorinvirat taas ovat systeeminsyheröis- 


Internatsit iskivät taas 


Kansainvälinen vertaisarviointijärjestelmä on internatsismin eräs toteu- 
tumisyhteys. Jokainen refereen asemassa oleva henkilö on automaattisesti 
internatsi, sillä kyseiseen asemaan päätyäkseen on kannatettava näke- 
mystä, jonka mukaisesti filosofia pitää alistaa pelkästään kansainvälisille 
julkaisuihanteille ja angloamerikkalaiselle kieli-imperialismille. 

Niiden vallitessa viedään mahdollisuus kotimaiselta ja suomenkieliseltä 
kulttuuri- ja politiikkakritiikiltä. Filosofien olisi kuitenkin erittäin tärkeää 
toimia poliittisen vallan paimenina, ja siksi yhteiskunnallisista asioista 
kirjoittaminen kuuluu filosofian ytimeen, toisin kuin ahdasotsaisimmat 
väittävät. 

Ulkomaisissa lehdissä ei julkaista juuri mitään, mikä on tärkeää meillä 
täällä Suomessa. Kansainvälinen tiedeyhteisö ylenkatsoo meitä ja kieltää 
kansalliseen strategiaan perustuvan filosofian, onpa se kuinka luovaa ja 
innovatiivista tahansa. 

Himasen hanke ei puolusta kansallista etua, vaikka Suomen tulevai- 
suuden kehittäminen mainitaankin tilaajien päämääräksi. Hanke on täy- 
sin internationalismin läpäisemä. 

Itse en tarvitse kansainvälistä vertaisarviointia mihinkään, sillä kan- 
sainvälinen tiedeyhteisö on juuri sellainen niittosilppuri, jonka tuottama 
rehu soveltuu vain suoraan kompostoitavaksi. Arviointiprosessi myös kes- 
tää niin kauan, että siinä ajassa ehtii kirjoittaa artikkelin kirjaksi, kuten 
olen usein tehnytkin. 


Pääministerin salonkifilosofiaa 


Himasenkaan ongelma ei ole tieteellisten artikkeleiden puuttuminen jul- 
kaisuluettelosta. Mikä se sitten on? Onko ongelmana se, että hänelle luo- 
vutettuja runsaita rahoja yhdistää Jyrki Kataisen nimi?304 — On kyllä. 

En missään tapauksessa vastusta sitä, että filosofeille myönnetään toi- 
mintaresursseja, sillä filosofit eivät ole saaneet sen enempää yliopistoista 
tai Suomen Akatemiasta kuin muualtakaan juuri mitään. Mutta täytyikö 
kaikki antaa vain Himaselle? 

Filosofeilla virkoja on vähän ja rahoitus on olematonta verrattuna esi- 
merkiksi teknisiin tieteisiin. Tekes, jossa Himasen on sanottu aiemmin 
toimineen, rahoittaa 500 miljoonalla yliopistojen ja yksityisten firmojen 
tutkimusta vuosittain. Suuri osa siitä on teknistä perustutkimusta. Tässä 
ei ole järkeä. 

Perustutkimusta tehdään jo nyt maailmalla huikean paljon. Jos tavoit- 
teena on tukea teollisuutta ja taloutta, tuottoisinta ei ole perustutkimus 
vaan jo olemassa olevien keksintöjen tehokas soveltaminen. Hyviä keksin- 
töjä on, mutta ongelma on niiden saaminen tuotantoon ja markkinoille. 

Niinpä myös meillä toisin ajattelevilla filosofeilla voisi olla sanamme 
sanottavana siitä, miten tutkimusta kannattaisi tehdä ja mihin panostaa. 
Himanen on antanut huonoa näyttöä tästäkin. Mitään innovatiivisia rat- 
kaisuja ei ole ollut esittää. 

Hänen käynnissä olevan hankkeensa pitäisi koskea yhteiskuntaa, mut- 
ta itse hän vaikenee kuin muuri. Enintään hän käy keskustelua itse valit- 
semiensa tyyppien kanssa huippukalliissa seminaareissa. Muiden filosofi- 
en kanssa hän ei kommunikoi lainkaan. 

Himasen työskentelyn pääongelmia eivät ole lehtien mainitsemat muo- 
toseikat, vaikka nekin ovat kyllä paljastavia. Hänen ongelmansa on hanke 
sinänsä. Suunnitelmaan perehtyneenä voin sanoa, että siitä löytyy kovin 
vähän villoja. Palaan asiaan tarkemmin tieteellisessä julkaisuyhteydessä. 


Tiistaina 26. helmikuuta 2013 
FILOSOFI PÄÄMINISTERIN PESUKONEESSA 


Nyt kun Pekka Himasen puliveivaus on lähdössä eduskunnan oikeusasia- 
miehen tai oikeuskanslerin tutkintaan,3%5 kyse on harkitusta maineen- 
pesusta. Kaikki nimittäin tietävät, että Suomessa hallitus valvoo oikeus- 
kanslerin ja eduskunta eduskunnan oikeusasiamiehen toimien lainmukai- 
suutta. Ylimpien lainvalvontaelinten toiminnasta onkin tullut hallitukselle 
pesukone, jolla epäoikeudenmukaisia päätöksiä legitimoidaan jälkikäteen, 
mikäli niitä ei ole ehditty sumplia viranomaisten etukäteisselvityksillä etu- 
käteen. 

Tämän muistamme esimerkiksi siitä, miten oikeuskansleri katsoi läpi 
sormien, kun Eva Biaudet nimitettiin kelpoisuusehtoja täyttämättömänä 
vähemmistövaltuutetun virkaan kolmenkymmenen pätevän hakijan ohi. 
Valtioneuvoston ohjesäännön mahdollistamalla erivapaudella ei olisi pitä- 
nyt polkea perustuslain yhdenvertaisuussäädöstä. Oikeuskansleri antoi 
huonoa näyttöä myös vapauttamalla Mauri Pekkarisen kaikista epäilyistä 
vaalirahaskandaalissa. Luetteloa olisi helppo jatkaa. 

Pekka Himanen on nyt pesukoneessa. Tutkinnan kautta epäilyt on tar- 
koitus kääntää pois hänestä itsestään, hallituksen suuntaan. Toisin sanoen 
hallitus on ottamassa poliittista vastuuta tutkimuksen ostamisesta ja ”pa- 
haa aavistamattoman” tutkijaparan johdattamisesta harhaan. Lainvalvon- 
taelimen toiminnalla Himasesta on tarkoitus leipoa syytön samalla, kun 
valtioneuvoston kanslia, Jyrki Katainen ja koko hallitus vapautetaan epäi- 
lyistä. 

Valtion hankintalakiin (348/2007) sisältyy kieltämättä porsaanreikä, jo- 
ka mahdollistaa kilpailuttamisen kierron. Kilpailutus voidaan laiminlyödä, 
jos hanke on onnistuttu määrittelemään yleishyödylliseksi, se on jaettu 
osiin eri rahoittajien kesken tai budjetti alittaa tietyt kynnysarvot. Toisaal- 
ta sama laki kieltää keinotekoiset menetelmät säädösten sivuuttamiseksi. 

Hallitus tekee asiasta mielellään laillisuuskysymyksen levittääkseen 
sen jälkeen kätensä ja todetakseen, ”ettei tässä ole mitään laitonta”. Juuri 
nuo sanat lausutaan aina kun on tapahtunut jotain moraalitonta. Kaikkien 
pitäisi oivaltaa, ettei pääongelma koske laillisuutta eikä laittomuutta. 

Kyse on paljon enemmästä. Rahojen jakamisessa on rikottu tieteellisiä 
sääntöjä. On loukattu muuta tutkijakuntaa ja kävelty periaatteiden yli. 
Nyt on vaara, että muotoseikkoihin kiinnittymällä katseet käännetään pois 
itse hankkeen heikkouksista. 

Tietenkin myös menettely oli korruptiomainen. Herrat pesevät käsiään 
ja kiemurtelevat toistensa taakse. Mitäpä niinkin vaivaiset virkamiehet 
kuin Suomen Akatemian hallituksen puheenjohtaja3% ja Tekesin pääjohta- 
ja307 voisivat sellaisten valtiomahtien kuin pääministerin ja valtioneuvos- 
ton kanslian edessä? 

Kiistelkää te nyt pykälistä vain. Minä tunnen sääliä ja eräänlaista myö- 
tähäpeää sekä heidän että Pekka Himasen puolesta. Pitikö hänen vetää 
halveksunnan kohteeksi koko filosofikunta? Juuri noin tiedeyleisö asioita 
mielessään yhdistelee. Lopulta poliitikot ja erityistieteilijät käyttävät ti- 
lannetta hyväkseen ja kiistävät kaikilta filosofeilta heidän rahoituksensa 
Himasen saadessa pitää hänelle myönnetyt. 

Olen seurannut nuoremman tutkijan Pekka Himasen filosofista kehitys- 
tä alusta asti. Hänelle on myönnetty paljon pienestä pitäen. Hänen suurin 
ongelmansa on se, että hän väitteli tohtoriksi vain 21-vuotiaana. Hänen 
opintonsa jäivät tavallaan kesken, sillä hän oli koulun penkillä niin lyhyen 
ajan, ettei hän ehtinyt oppia mitään. 

Miten voidaan nyt odottaa filosofiaa Himasen toiminnan sisällöltä, kun 
jo hankkeen muoto ja perustaminen ovat olleet täysin epäfilosofisilla lin- 
joilla? 

Minulle ei muuten ole koskaan myönnetty rahoittajilta mitään. Ei mi- 
tään. En ole myöskään pyytänyt paljon. Olenkin joka päivä ylpeämpi siitä, 
että olen tehnyt kaiken omin toimin ja omalla kustannuksellani. Olen myös 
pahoillani langenneiden vuoksi. 

Toisaalta on tyhmää vedota tieteelliseen kilpailuttamiseen pitäen ver- 
taisarviointia jonkinlaisena puolueettomuuden ja objektiivisuuden varmis- 
tajana. Tosiasiassa vertaisarviointi on puolueellisuuden kyntöpelto, ja kan- 
sainvälisen arvioinnin kautta rahat osoitetaan internatsistista angloame- 
rikkalaista ideologiaa palvoville vihervasemmistolaisille ja feministeille. 

En siis tarkoita, että Helsingin Sanomien peräämä filosofian alistami- 
nen vihervasemmistolaiselle ja internatsistiselle tiedepolitiikalle olisi yh- 
tään Kataisen rahoitusmallia parempi järjestelmä. Olennaista on, että ra- 

hoja ei anneta meille oikeasti toimintakykyisille filosofeille vaan aina vain 
joko sosialisteille, kommunisteille, vihreille tai noille löperöliberaaleille 
pullamössöporvareille. 


Torstaina 28. helmikuuta 2013 


”AMERICAN VAGABOND” ON TOTTA MYÖS SUOMESSA 


Elokuvaohjaaja Susanna Helke on saanut julkisuutta dokumentillaan 
American Vagabond, joka kertoo nuorten homoseksuaalien asunnottomuu- 
desta Yhdysvalloissa.39%8 Elokuva valaisee, millä tavoin nuoret homot kar- 
kotetaan tai pakenevat kotoaan Yhdysvaltain ahdasmielisistä osavaltiois- 
ta. Sitten he etsivät onneaan suurkaupungeista. 

Täytyikö tämä elokuva Amerikassa tehdä? Pitikö elokuvatekijöiden siir- 
tää kaikkialla — myös Suomessa — havaittava ilmiö toiselle puolelle maa- 
palloa? Tässä suhteessa elokuva on vaarassa jäädä naiiviksi. 

Minä tiedän kymmeniä nuoria homomiehiä, jotka kärsivät asunnotto- 
muudesta Suomessa. Kukaan asuntoja omistava hetero ei myönnä heille 
vuokra-asuntoja, koska kiinteistöjen omistajat ja muut asuntokeinottelijat 
ovat yleensä ahdasmielisiä kristillisiä kapitalisteja. Sitten nämä maalta 
muuttaneet homot asuvat toisten nurkissa eli käytännössä taivasalla. 

Maaseudulla pysyminen taas on homoille mahdotonta, koska siellä ovat 
vastassa yksinäisyys, sorto ja henkinen kuolema. Siksi moni homo muuttaa 
kehäkolmosen sisäpuolelle. Se on Suomessa ainoa legitiimi alue, jolla homo 
voi elää. Tiedän kokemuksesta, että 16-vuotiaasta asti maaseudulla asuvi- 
en homonuorten mielessä ei pyöri mitään muuta kuin se, ”miten täältä 
pääsee mahdollisimman nopeasti pois”. 

Elokuva on kyllä oikeassa osoittaessaan, kuinka vaikeudet kasautuvat. 
Ensin seuraa pakkomuutto, sitten asuntokurjuus, ja lopulta opintohin ja 
leivän syrjään kiinni pääseminen pitkittyvät. Monet homot jäävät puoti- 
puksuiksi ja köksäapulaisiksi koko iäkseen vain siksi, että valtakulttuuri 
sortaa homoja omalla arvomaailmallaan, jossa korostuvat heteroiden tär- 
keinä pitämät arvot. 

Jos ei ole kiinnostunut jalkapallosta ja jääkiekosta tai antaudu hetero- 
seksistisen eloonjäämiskamppailun, perheideologian ja lajinsäilytysstrate- 
gian mukaiseen riitelyyn kaikesta, seurauksena on ulkopuolisuus niin työ- 
elämässä kuin koulutuksessakin. Kunnallisissa asuntojonoissa etusijalle 
asetetaan epätasa-arvoisesti lapsiperheet, ikään kuin lapset olisivat homo- 
jen syytä. 

Minä en ole juurikaan huolissani siitä, että homoilla ei ole heteroiden 
meille tyrkyttämää adoptio-oikeutta, jota suurin osa homomiehistä ei edes 
halua. Minua kiinnostaa vain perusasia: miten homopojat pääsevät mah- 
dollisimman nopeasti pois henkilökohtaisesta helvetistään, maaseudulta. 

Asunnottomuuden ohella kyse on paljon enemmästä: henkisestä kodit- 
tomuudesta. Yhteiskunnallinen vallanperimys siirtää sekä varallisuuden 
että virat ja tehtävät heteroarvoja ja -normeja toteuttavien hyväksi. 

Juuri näistä syistä ovat syntyneet San Franciscon ja monien muiden 
kaupunkien homoghetot, jotka tarjoavat jossain määrin turvallisen mutta 
kalliin oman kulttuurin. Itse olen pitänyt hyvänä ratkaisuna kansainvälis- 
tä homovaltiota, joka koostuisi vain homoista ja rakentuisi meidän omalle 
arvomaailmallemme — hieman juutalaisvaltio Israelin tapaan. Esittelin sen 
teoksessani Enkelirakkaus. 

Omalle saarelleen hakeutumista voidaan pitää merkkinä ympäristön 
kielteisyydestä, joten kovin onnekasta tällainen puolustuksellinen eristäy- 
tyminenkään ei ole. 

Seksuaalivähemmistöjen maansisäinen pakolaisuus on Suomessa vähin- 
tään yhtä suuri ongelma kuin Suomeen ulkomailta suuntautuva pakolai- 
suus. Ei ole kenenkään edun mukaista, että homot ajetaan pikkukau- 
pungeista asenteellisella ahdistelulla: kamppailemaan elinoloista pääkau- 
punkiseudun tungoksessa. 

Myös Venäjältä voi pikapuoliin pyrkiä ulos seksipakolaisia johtuen he- 
teropropagandalaeista, joilla homoseksuaalinen esiintyminen kiellettiin ja 
joilla seksuaalivähemmistöjä vainotaan juutalaisvainojen tapaan. Susanna 
Helke olisi voinut avata silmänsä tälle lähialueilla olevalle todellisuudelle 
eikä projisoida aihetta Amerikkaan asti. Dokumentin myönteinen puoli on, 
että se ohjaa ajattelemaan asioita myös täällä Suomessa. 


Perjantaina 1. maaliskuuta 2013 
MITEN SAA TIETEELLISTÄ PÄTEVYYTTÄ? 


Mediassa on jälleen jankuteltu tieteellisestä pätevyydestä ja tulosten arvi- 
oinnista. Julkinen sana tuntuu asennoituvan tieteeseen odottaen siltä jon- 
kinlaista absoluuttisuutta. Sellainen tiedekäsitys on luonnollisesti kovin 
auktoriteettiuskoinen ja vaarallinen. 

Muutamat ovat pitäneet tieteellisen pätevyyden tärkeimpänä arviointi- 
perusteena kansainvälisyyttä ja sitä, että on julkaissut artikkeleita kan- 
sainvälisissä lehdissä. Kerronpa teille nyt, millaista kansainvälisessä tie- 
deyhteisössä julkaiseminen todellisuudessa on. 

Yhdysvaltalainen fyysikko Alan Sokal päätti huvin ja harrastuksen 
vuoksi kokeilla, miten tieteelliset kriteerit toimivat. Niinpä hän tarjosi 
erääseen tieteelliseen lehteen täyttä puppua olevaa artikkelia nimeltä 
”Transgressing the boundaries — Towards a transformative hermeneutics of 
guantum gravity”, joka käsitteli ”kvantti-gravitaation transformatiivista 
hermeneutiikkaa”. 

Sokal oli alun perin aikonut laatia julkaisupolitiikan puolueellisuudesta 
pelkän pamfletin, mutta lopulta hän oli päätynyt pitämään suorasukaista 
artikkelia latteana keinona tarttua asiaan. Niinpä hän päätti kirjoittaa 
pähkähullun esseen, johon hän omien sanojensa mukaan ”keräsi postmo- 
dernistien tavanomaisimpia kliseitä” ja lähestyi sillä tietyn lehden toimi- 
tusta. Juttu kelpuutettiin muitta mutkitta Duke University Pressin arvo- 
valtaisena pidettyyn Social Text -lehteen. Se ilmestyi numerossa 46- 
47/1996 (s. 217-252). 

Paljastaessaan samanaikaisesti Lingua Franca -aikakauslehdessä 
(May/June 1996), että hänen artikkelinsa olikin täyttä palturia, Sokal on- 
nistui aiheuttamaan suuren kohun, sillä hän pystyi osoittamaan, että tie- 
tyn kuppikunnan ja paradigman kannattajat hyväksyvät painettavaksi 
kaiken, mikä myötäilee heidän mielipiteitään, kunhan vain kirjoittajan 
asenne on oikea. Vaikka myös Sokalin omaa tiedekäsitystä leimasi objekti- 
vistinen usko tieteen pyhyyteen, hänen metodinsa oli etevä. 

Tiedätte varmaan, mitä on trollaus. Joku saattaa kirjoittaa myös inter- 
netin keskustelupalstoille täysin poskettomia mielipiteitä pelkästään här- 
näystarkoituksessa: kerätäkseen kommentteja ja kiusatakseen tosikkoja. 
Tieteellisissä lehdissä julkaiseminen ei poikkea olennaisesti tästä. 

Tieteellistä pätevyyttä arvoidaan usein sitaatti-indeksien perusteella. 
Pätevänä pidetään tieteenharjoittajaa, johon on viitattu paljon tieteellisis- 
sä lehdissä. Mainintoja ja mainetta kerätään. Arvaatte varmaan jo loput. 

Pätevyyden arvioimiseen viittausten määrä on kelvoton kriteeri. Kaikki 
tietävät, että kommentteja saa paljon juuri silloin, kun lausahtaa jotakin 
päätöntä. Sitaatti-indeksiluku nousee ja pätevyys kasvaa kuin Newuvostolii- 
ton teräs- ja koneteollisuudessa. 

Luonnontieteistä ihmis-, yhteiskunta- ja humanistisiin tieteisiin siirre- 
tyt arviointiperusteet eivät sovellukaan sellaisinaan tulkintatieteisiin, joita 
ovat esimerkiksi taiteiden tutkimus, historiatieteet, filosofia ja psykologia. 
Filosofiassa huomattavimpia henkilöitä ovat ne, jotka ovat julkaisseet 
omaperäisiä kirjoja kysymättä lupaa keneltäkään, kun taas artikkelijul- 
kaisijat ovat yleensä sarjoittuneet oman aikansa standarditieteen edusta- 
jiksi. Sen enempää Heidegger, Wittgenstein kuin Sartrekaan eivät julkais- 
seet monen montaa kansainvälistä artikkelia. Kukaan oikea filosofi ei kä- 
sittääkseni tarvitse lapsenvahteja neuvomaan, mitä saa sanoa. 

Kansainvälisyys on muutoinkin eräs tapa vetää matto alta kotimaiselta 
politiikka- ja kulttuurikritiikiltä. Englanniksi julkaisemisen ihanne kuolet- 
taa kotimaista filosofiaa ja alistaa ajattelun angloamerikkalaiselle kieli- 
imperialismille. 

Tämä ei tarkoita, että filosofian pitäisi olla mielivaltaista. Mutta tutki- 
musresurssit pitäisi jakaa nykyistä oikeudenmukaisemmin. Koska mitään 
yleispäteviä arviointiperusteita ei ole, resurssit voisi jakaa jopa tasan, jol- 
loin erilaiset näkemykset pääsisivät paremmin esiin. Tämä tukisi aitoa 
dialogia ja totuuden etsintää. 

Myös tiede on pitkälti näytelmä, jossa jonkin teorian tai esityksen laati- 
ja kutsuu muita tieteenharjoittajia olemaan kanssaan samaa tai eri mieltä 
ja tukemaan omia ideoitaan joko arvostelun tai myötäilyn kautta. 

Se, joka ei ymmärrä, että myös kritiikki tukee usein itse esitystä, ei ole 
ymmärtänyt tieteellisen vuorovaikutuksen luonnetta. Jos joku henkilö lei- 
mataan pelkän omaperäisyyden vuoksi epätieteelliseksi ja vaaditaan eh- 
dottomia totuuksia, ilmaistaan lähinnä pahaa tahtoa. Jokaisen pitää ym- 
märtää, että tieteessä melkein kaikki on voimassa vain hyvän tahdon ja 
suopeuden turvin. 

Itse en kuulu tuohon ”tieteellisyyden” palvojien laumaan, sillä tieteelli- 
sen totuuden määritteleminen on pitkälti mielipidevallan käyttöä. Mitään 
vertaisarviointiakaan ei ole olemassa, sillä arviointiprosessien osapuolet 
eivät ole vertaisasemassa, vaan refereet ovat selkeästi valta-asemassa. Sen 
sijaan siitä lähden kyllä, että tutkimusvarat pitäisi jakaa reilusti. 

Jos haluatte lisää akateemista ”pätevyyttä”, sitä saa esimerkiksi hank- 
kimalla paksummat silmälasit tai olemalla samaa mieltä edeltävän profes- 
sorin ja muiden vallanpitäjien kanssa. Varsinkin viimeksi mainittu on te- 
hokasta. 


Keskiviikkona 13. maaliskuuta 2013 


FILOSOFIAN YLIOPPILASKOKEEN UUDISTAMINEN 


Ylioppilastutkintolautakunta aikoo jälleen uudistaa ylioppilaskoetta. Tä- 
nään ylioppilaskirjoituksissa on vuorossa reaalikoe, ja kirjoitettavien ai- 
neiden joukossa on muun muassa filosofia. 

Niinpä laadin oman ehdotukseni siihen, millainen filosofian ylioppilas- 
koe voisi tulevaisuudessa olla. Se suosii luovaa ajattelua, ajankohtaisuutta 
ja soveltavaa päättelyä. Tehtävät ovat seuraavanlaisia. 


1) Muuan filosofi sai 700 000 euroa lahjaksi maan hallitukselta tulevai- 
suusselvityksen laatimista varten. Pohdi, millaiseen riippuvuussuhteeseen 
lahjus voi johtaa. Analysoi, mitä vaikutuksia sillä on tieteen etiikan, moraa- 
lin ja puolueettomuuden kannalta. Valaise esimerkein. 

2) Lehdistössä on väitetty, että monet rasismin tutkijat ovat saaneet 
paljon uhkauksia rasisteilta,39 mutta rasisteja itseään ei ole tyydytty vain 
uhkailemaan, vaan heidät on viety suoraan oikeuden eteen tai linnaan. 
Analysoi, mistä kyseinen menettely voi johtua. Miksi rasistit uhkailevat 
rasismin tutkijoita? Eikö rasistien mielipiteitä ole otettu riittävästi huomi- 
oon tutkimuksissa? Eivätkö rasistit ole saaneet tarpeeksi oikeutta? Pohdi 
asiaa menetelmäopillisesti ja oikeusfilosofisesti. 

3) Yliopistossa haettavaksi avautunutta virkaa hakivat N.N. ja M.M.,, 
joista N.N. oli nainen ja M.M. mies. Mieshakija oli tieteellisesti ansioi- 

tuneempi, mutta virka täytettiin naishakijalla, koska se oli perusteltua yli- 
opiston tasa-arvosuunnitelman ja naisten tasa-arvon edistämiseksi. Pohdi 
asiaa logiikan kannalta. 

4) Itsemäärämisoikeutta sanotaan subjektiviteetin ehdoksi. Euroopan 
unionin liittovaltiopolitiikassa kansallisvaltioiden itsemääräämisoikeutta 
on heikennetty. Kansojen vapaan siirtyilemisen on sanottu ehkäisevän te- 
hokkaasti natsismia. Pohdi, miksi kansallisvaltiot ovat olemassa ja mihin 
niitä tarvitaan. Vähentääkö vai lisääkö maahanmuutto natsismia? Entä jos 
rajat otetaan pois? Jääkö kansallisvaltioille mitään tehtäviä, jos niiltä pois- 
tetaan niiden itsemääräämisoikeus ja kyky rajoittaa kansalaisuuden 
myöntämistä? Mikä valtion olemus oikeastaan on? Analysoi kysymyksiä 
valtiofilosofisesti ja yhteiskuntafilosofisesti. 

5) Eräässä yliopistossa filosofin virkaan valittiin aina vasemmistoliitto- 
lainen marxisti, sosiaalidemokraattinen systeemifilosofi tai pragmatisti, 
vihreä naturalisti tai feministinen gueer-teoreetikko, jälkistrukturalisti tai 
postmodernisti. Heitä suosittiin tutkintojen myöntämisessä ja opinnäyttei- 
den arvostelussa. Lisäksi heille myönnettin avokätisesti dosentuureja, ja 
toisella tavoin ajattelevat lavastettiin riidanhaastajiksi. Mieti, mitä tämä 
merkitsee tieteen moniarvoisuuden ja totuuden kannalta. Onko filosofia 
nyt monipuolista? Vai onko se jonkin tietyn väriyhdistelmän mukaista? 
Pohdi asiaa tieteenfilosofian, etiikan ja tiedepolitiikan kannalta. 

6) Eräs ministeri, joka oli entiseltä ammatiltaan työvoimaneuvoja, osti 
työsuorituksia pimeästi. Hän oli samalla harmaan talouden torjuntatyö- 
ryhmän jäsen. Hallitus katsoi, että hänen luottamuksensa ei riitä työryh- 
mässä toimimiseen, mutta ministerinä jatkamiseen kyllä. Oikeusfilosofias- 
sa katsotaan, että oikeusjärjestelmän toimivuus edellyttää neljän ongelma- 
ryhmän ratkaisemista: legitimaatio-ongelman, tulkintaongelman, sanktio- 
ongelman ja toimivaltaongelman. Pelle Miljoona puolestaan sanoo eräässä 
laulussaan, että ”älkää kysykö, mistä johtuu väkivalta”. Pohdi soveltavan 
filosofian kannalta, miten nämä asiat liittyvät toisiinsa. 

7) Lukioissa filosofiaa opettavat suurimmaksi osaksi teologit, jotka 
kaappasivat filosofianopetuksen sivuaineekseen uskonnonopettajan vir- 
kansa ohelle. Yhteiskunnassa taas virkoihin nimitetään sosiologeja, psyko- 
logeja, kasvatustieteilijöitä ja jopa taiteiden tutkijoita filosofien ohi, vaikka 
niin sosiologia, psykologia, kasvatustieteet kuin taiteetkin ovat velkaa filo- 
sofialle. Hiljattain otsikoitiin, että filosofian suosio reaalikokeessa on las- 
kussa.310 Mistä kiinnostuksen väheneminen voi johtua? Pohdi kysymystä 
talousfilosofian ja kasvatuksen filosofian kannalta. 


Onnea kokeeseen. 

Perjantaina 29. maaliskuuta 2013 


HAUTALA JA HIMANEN - 
OIKEUSKANSLERILLA ONGELMA 


Heidi Hautala on ministeri, joka maksoi oviremontin tekijälle ja jälkien 
siivoajalle palkkaa pimeästi. Koska Heidi on toiminut eduskunnan työelä- 
mä- ja tasa-arvovaliokunnassa ja hän on kuulunut myös harmaan talouden 
torjuntatyöryhmään, veronkierto on hänen tapauksessaan aivan sama asia 
kuin Yleisradion pääuutistenlukija oksentaisi kesken uutislähetyksen suo- 
raan TV-katsojien syliin, heidän olohuoneisiinsa. 

Kuinka te hyvät kansalaiset voitte sallia tämän? Tilannehan on aivan 
samanlainen kuin dopinglääkäri kärähtäisi rattijuoppoudesta, poliisi ajaisi 
rallia ilman lisenssiä, pappi tekisi aviorikoksen sakastissa tai president- 
tiehdokas valehtelisi professuurinsa. 

Kaikkea tällaista tietenkin tapahtuu. Yhteiskunnassamme onkin alettu 
sangen kummallisella tavoin ajatella, että pienet ja suuret valeet, vääryy- 
det ja jopa rikokset tulevat hyvitetyiksi, kunhan tekijöillä on joitakin muita 
ansioita. 

Koska Heidi Hautala on ministerin asemassa, hän on näyttänyt kansa- 
laisille erittäin huonoa esimerkkiä — niin huonoa, että jos kansalaiset ryh- 
tyisivät yhtä välinpitämättömiksi kuin Heidi, yhteiskuntamme romahtaisi 
siihen paikkaan. 

Siksi Heidi Hautalan tulisi kantaa poliittinen vastuu ja erota ministe- 
rinvirasta. Ei riitä, että hän erosi vain harmaan talouden torjuntatyöryh- 
mästä, sillä on mahdotonta ajatella, että hallituksessa olisi erikseen tehtä- 
viä, joihin ministerin luottamus riittää, ja joitakin toisia, joihin se ei riitä. 
Luottamus joko on tai sitä ei ole. 

Oikeuskanslerilla on pieni tehokas pesula Valtioneuvoston linnan en- 
simmäisessä kerroksessa, ja sinne ministerit vievät paitansa aika ajoin 
pyykättäviksi saadakseen ne takaisin valkoisina ja tärkättyinä. Oikeus- 
kansleri hyväksyi Eva Biaudet'n nimittämisen kelpoisuusehtoja täyttämät- 
tömänä vähemmistövaltuutetun virkaan ja Mauri Pekkarisen eräälle vaali- 
tukijalleen myöntämät noin 850 000 euron investointituet. 

Tällä hetkellä pesukoneessa ovat Heidi Hautalan veronkierto ja Jyrki 
Kataisen suosikkifilosofilleen junailemat lahjusrahat. Oikeuskanslerinvi- 
rastossa tulisi ymmärtää, että poliittisen vallan legitimaatio ei pitkän pääl- 
le kestä poliitikkojen väärinkäytöksiä. 

Sosiologi Talcott Parsonsin mukaan oikeusjärjestelmän toimivuus edel- 
lyttää neljän ongelmaryhmän ratkaisemista: legitimaatio-ongelman, tul- 
kintaongelman, sanktio-ongelman ja toimivaltaongelman. Nyt kadonneet 
ovat niin politiikan oikeutus, kyky soveltaa lakia sen hengen ja kirjaimen 

mukaisesti kuin rangaistusten langettaminen syyn ja seurauksen logiikkaa 
vastaavasti. Poliitikot ovat myös ylittäneet toimivaltansa. 

Ei ole ihme, että vitsi, jonka mukaan hallitus valvoo oikeuskanslerin 
toimien lainmukaisuutta, on ajat sitten kadonnut parodiahorisontin ranta- 
viivan taakse. Mikäli oikeuskanslerinvirasto katsoo läpi sormien tapaa, jol- 
la Jyrki Katainen junaili kaverilleen satojen tuhansien eurojen tutkimus- 
tuet samalla, kun hallituksen työelämäasioita parhaiten tunteva ministeri 
syyllistyi veronkiertoon, voi vain sanoa, että pehmeäksi on mennyt kansle- 
rin pamppu. 

Poliitikkojen moraali on yhtä tuoretta ja raikasta kuin suoraan esina- 
han alta kaivettu kutunjuusto, ja myös oikeuslaitoksen moraali on vahvas- 
sa sinihomeessa. 

En suinkaan tarkoita, että ihmisiltä pitäisi vaatia Jumalan viisautta, 
mutta nämä väärinkäytökset eivät ole vahinkoja, eivätkä ne ole syntyneet 
myöskään huolimattomuudesta tai tietämättömyydestä. Sen sijaan niissä 
löyhkäävät oman edun tavoittelu ja välinpitämättömyys. Sitä osoittavat 
sekä se, että Himanen tiesi saamastaan tuesta jo ennen kuin rahoituspää- 
töstä oli tehty,3!! ja se, että Hautalan rikkomus yritetään epätoivoisesti 
peittää lavastamalla hänestä ajojahdin uhri Venäjä-korttia käyttäen.312 

Ilkka Kanervan tekstiviestit olivat mitättömän pieni yksityiselämän 
episodi, jolla ei ollut mitään vaikutusta ministerin tehtäviin. Niihin ei liit- 
tynyt myöskään rikosta. Matti Vanhasen lautakasa puolestaan jäi lopullis- 
ta todistelua ja todistusaineistoa vaille. Silti molemmat saivat kenkää. Sen 
sijaan Heidi Hautalan rikkomus on seurausvaikutuksiltaan merkittävä 
asia, sillä se vaikuttaa laajasti kansalaisten veronmaksuhalukkuuteen. 

Jyrki Kataisen yritys ostaa filosofiaa puolestaan on samanlaista kuin 
Hermann Göringin halu käyttää Ilmailuministeriön varoja taidegalleriansa 
kartuttamiseen. Kaikkien pitäisi tietää, ettei mitään todellista filosofiaa ja 
sen mukaista yhteiskuntakritiikkiä saada aikaan ostetuilla komiteapää- 
töksillä. 

Tiedän toki, että valtion finanssipolitiikassa on suurempiakin asioita 
kuin Jyrki Käteisen kilpailuttamattomat hankinnat ja Heidi Hautalan kui- 
titon kauppa. Veroja kierretään Suomessa kansainvälisesti katsoen ainut- 
laatuisen porsaanreiän kautta, eli sallimalla nostaa listaamattomista osa- 
keyhtiöistä 60 000 euroa tuloa osinkoina samalla, kun palkansaajat joutu- 
vat maksamaan vastaavista vuosituloista 45 prosenttia veroa. 

Ulkomaiset omistajat taas käyttävät veronkiertoon hallintarekisteriä, 
mistä koituu valtiolle jopa miljardin euron verotulon menetykset vuodessa. 
Henkilö- ja kulutusverotusta nostetaankin Suomessa juuri siksi, että 
EU:ssa valtiot ovat ajautuneet verokilpailuun, jonka vuoksi yritysverotus 
on aivan liian vähäistä. Ja sitä kokoomusjohtoinen hallitus edelleen helpot- 
taa kansalaisten tappioksi. 

Heidi Hautala oli poliittisen uransa huipulla ollessaan ehdolla Suomen 
tasavallan presidentiksi. Koska Heidi Hautala on perehtynyt työelämäasi- 

oihin sekä eduskunnassa toimiessaan että harmaan talouden torjuntatyö- 
ryhmän jäsenenä, hän ei ole voinut olla tietämätön veronkierron luontees- 
ta. Päinvastoin: hän tietää oikein hyvin, mitä se merkitsee. 

Asiaa syventää, että pimeän rahan saaja oli tsetSeenipakolainen,313 jota 
pimeä maksutapa ei auta paremmille päiville (kuten Hautala puolustau- 
tui)31* vaan ohjaa huonoon sopeutumiseen ja vääristyneeseen yhteiskunta- 
käytäntöön. Kyse oli siis eräänlaisesta halpatyövoiman käytöstä ja ihmis- 
oikeuksien polkemisesta. Siksi Hautalan pitäisi nyt kantaa seuraukset ja 
lähteä ministerinvirasta. 

Mitään Suomi ei Hautalassa menetä. Kehitysministerin hommia osaa 
hoitaa kuka vain. Hautala on samanlainen henkilö poliitikkona kuin Pekka 
Himanen on filosofina: poikkeuksellisen mitäänsanomaton ja näköalaton, 
pelkkä pragmatisti vailla aatteellista luovuutta ja politiikkaan liittyvää 
linjanvedon taitoa. 


Maanantaina 1. huhtikuuta 2013 


PALUU ORAVANNAHKAAN 


Suomen hallitus on jatkanut ponnistuksiaan harmaan talouden torjumi- 
seksi tukemalla Kyproksen pankkikriisin ratkaisemista. Niinpä veropara- 
tiisivaltio palkittiin rikollisen rahan pesulana toimimisesta EU:n vakuus- 
rahaston pikavipillä. 

Nyt kun Euroopan rahakriisissä on tultu sellaiseen vaiheeseen, että ih- 
misten rahat alkavat palaa pankkeihinj315 on eurovaluutan loppusuora 
auennut. Ajatelkaa, jos Suomessakin lastenlapset menettäisivät 40 pro- 
senttia mummojensa säästörahoista. Eivätkö kansalaiset olisi kaduilla ja 
Kultainen aamunkoitto ovella? 

Olisitte, euron perustajat, miettineet aikananne, mitä haluatte. Yhteis- 
taloudessa, jossa kaikki tärkeät sopimukset Maastrichtin kasvu- ja va- 
kaussopimuksesta aina valtioiden väliset taloudelliset tukiaiset kieltävään 
perussopimuksen artiklaan numero 125 on jouduttu rikkomaan, ongelmat 
eivät voi enää ratketa nostelemalla virkamiesten ja poliitikkojen aarrear- 
kusta yhä uusia direktiivejä, sertifikaatteja ja sopimuksia kuin jäniksiä 
hatusta. 

Eräs viisas sanoi kerran oppilailleen, jotka paheksuivat oppineen tapaa 
arvostella uudistuksia, seuraavasti: ”Te haluatte rakentaa entisen vanki- 
lanne tilalle uuden ja paremman, kun taas minä haluaisin purkaa vankilat 
kokonaan.” 


284 


Kun pankki ryöstää 


Pankkikriisillä on monta ilmentymää, jotka osoittavat koko järjestelmän 
olevan läpikotaisin mätä. Myös Suomessa pankit ja vakuutuslaitokset ka- 
joavat asiakkaiden rahoihin ja sopimuksiin varsin omavaltaisesti. Tämä 
tapahtuu palvelumaksuja nostamalla ja tiliehtoihin puuttumalla. 

Pankit ja vakuutusyhtiöt ovat lähetelleet minulle silloin tällöin yksipuo- 
lisia sopimusehtojen muutoksia ja maksujen korotuksia. Esimerkiksi va- 
kuutusyhtiö Pohjola toimittaa minulle joka vuosi ”uudet ehtoliitteet”, joissa 
vakuutusehtoja on yksipuolisesti huononnettu. Alkuperäisessä sopimuk- 
sessa tällaisesta menettelystä ei ole mainittu mitään. 

Nähdäkseni sopimuksista ei voitaisi poiketa eikä ehtoja muuttaa ilman, 
että asiasta sovitaan molemminpuolisesti uudelleen. Minusta on röyhkeää 
lähettää asiakkaille aiemmista ehdoista poikkeavia muutoksia ikään kuin 
ne olisivat jonkinlaisia itsestäänselvyyksiä. Voisivatko asiakkaat puoles- 
taan lähettää vakuutusyhtiöille omat ”uudet ehtoliitteensä”? Mitähän so- 
pimusoikeuden asiantuntijat ja Vakuutusoikeus sanoisivat tähän? 

Sain hetki sitten myös Danske Bankilta ”uudet tiliehdot”, joiden mukai- 
sesti käyttötilin ylläpitomaksua korotetaan 3,40 eurosta 6,40 euroon. Lähes 
sadan prosentin korotus siis! Rahat pankki rosvoaa suoraan asiakkaiden 
tileiltä. Kiristyksen leiman menettelylle antaa se, että jos ehtoja ei hyväk- 
sy, pankki irtisanoo asiakkuuden. Ihmistä siis lyödään kuin vierasta sikaa, 
vaikka pankit itsensä pitäisi laittaa käytöskouluun. 

Samanaikaisesti pankit purkavat konttoriverkostonsa minimiin ja siir- 
tävät rahanvaihtoa kauppojen kassoille, mikä merkitsee ostosjonojen pite- 
nemistä. Lisäksi ne suunnittelevat automaattien käytön tekemistä kaikis- 
sa tapauksissa maksulliseksi. Suomen Pankin, Finanssivalvonnan ja Ku- 
luttajaviraston huolestumisen sekä koko rahajärjestelmän kehnon tilan 
vuoksi pankit ovat joutuneet pidättäytymään rahan käsittelyn täydellises- 
tä lopettamisesta.316 

Monissa Danske Bankin konttoreissa ei nytkään suostuta käsittelemään 
käteistä rahaa, mikä on uskomattoman pöyhkeää rahalaitokselta. Näin 
toimiessaan pankit rikkovat euroalueesta annettua lainsäädäntöä, jonka 
mukaan käteinen euroraha on alueen ensisijainen maksuväline. Sitä jokai- 
sella taloudellisen vaihdon osapuolella on velvollisuus ottaa vastaan, sillä 
ellei niin olisi, käteinen raha menettäisi arvonsa maksuvälineenä koko- 
naan. 


Uusi normaali ei ole entistä parempi 


Myös muut pankit ovat tuttavieni kertomusten mukaan korottaneet tilien 
ylläpitomaksuja. Pankkiasiakkuudesta pakotetaan pian maksamaan kym- 

meniä euroja kuukaudessa, vaikka tilien sähköisestä ylläpidosta ei ole 
pankeille juuri mitään kuluja. 

Pankit ovat ylihinnoitelleet ”palveluiksi” sanotut vittuilunsa, ja kulutta- 
javiranomaisten pitäisi puuttua pankkien harjoittamaan ylilaskutukseen. 
Toimitusmaksuina ja palkkioina sekä erilaisten asiakirjojen kirjoittamis- 
kuluina pankit perivät hintoja, jotka eivät ole missään suhteessa niille it- 
selleen koituviin kustannuksiin. 

Pankit ovat muodostaneet palvelumaksukartelleja, joiden mukaisesti 
yhden pankin nostaessa hintoja muut seuraavat. Yksikään pankki ei alen- 
na palvelumaksuja, koska pankit ovat taloudellisen vallankäyttäjän roolis- 
sa eikä niiden ole pakko tehdä myönnytyksiä asiakkaille. 

Palveluhintojen korotuksen vaihtoehtona olisi säästäminen pankin 
omista kuluista, ja parhaiten tämä hoituisi tinkimällä pankkiirien omasta 
mukavuudesta ja elintasosta. Nyt pankeissa työskentelee kokonaisia osas- 
toja, joissa mietitään, kuinka asiakkaita voitaisiin vielä kiristää ja joko sie- 
tokyky on ylitetty. Vasta rajalla pysähdytään, tosin vain hetkeksi. Sitten 
taas jatketaan. 

Nämä sadistit tuskin ovat tulleet ajatelleiksi, voisivatko he tinkiä omis- 
ta palkoistaan. Pankinjohtajilla on mitä korkeimmat palkat, vaikka he ei- 
vät tee sen enempää henkisiä kuin materiaalisiakaan arvoja tuottavaa työ- 
tä. 

Ihmisten kannattaisi tehdä vallankumous ja lopettaa pankkien käyttä- 
minen kokonaan. Pienikin määrä asiakkaita voisi pelkällä käyttäytymisen 
muutoksellaan tehdä lopun pankkien moraalittomuudesta. Ongelmana on 
vain se, että palkkojen ja sosiaalietuuksien maksuliikenne hoidetaan ny- 
kyään sähköisesti pankkitilien kautta. Riippuvuus elektronisesta rahasta 
pahentaa ihmisten riippuvuutta pankeista. Kansalaisten kannattaisi kos- 
taa ja alkaa painostaa pankkeja palaamalla käteisen rahan käyttämiseen. 

Vaikeus on, että pankkien asiakkuudesta on tehty sosiaalinen välttä- 
mättömyys. Valtion olisi syytä perustaa palkkojen, eläkkeiden ja sosiaa- 
lietuuksien maksamista varten omakustannusperustainen pankki. Sen 
kautta voitaisiin hoitaa maksuliikenne riippumatta yksityisistä pankeista 
ja niiden ahneudesta. Ironista on, että tänään voimaan astuneen palvelu- 
maksukorotuksen minulle lähetti juuri sellainen pankki, eli entinen Posti- 
pankki, joka aikoinaan perustettiin tuota tarkoitusta varten. 

Nyky-Euroopassa pankit voitaisiin aivan hyvin sosialisoida eli saattaa 
valtion haltuun. Yksityisille pankeille annetun rahanluontioikeuden voisi 
palauttaa takaisin valtion kontrolliin. Näin ajatellessani en ole sosialisti 
sen kummemmin, mutta raha on valtion artefakti ja vaihdon väline, joten 
ihmisten parhaaksi olisi, jos pankkitoiminta ja koko rahoitusjärjestelmä 
olisivat talousdemokraattisesti vain valtioiden kansanvaltaisessa hallin- 
nassa. 

Keskiviikkona 3. huhtikuuta 2013 


HALLITUS ON JO HAJONNUT MUTTEI VIELÄ KAATUNUT 


Hallitus katsotaan kaatuneeksi ilmeisesti vasta sitten, kun viimeinenkin 
dominopalikka on mennyt nurin. Minusta näyttää siltä, että tämäkään hal- 
lituskoalitio ei kestä pitempään kuin edesmennyt Matti Vanhasen toinen 
hallitus. Huonoa karmaa on kertynyt liikaa. 

Ideologisesti ristiriitaiset päätökset johtuvat tietenkin jo hallituksen ko- 
koonpanosta. Kokoomus on ajanut hallituksessa pelkästään suurituloisten 
etua, mikä näkyy kehysriihen yritysveropäätöksessä.31!? Rikkaita suosiva 
verolinja on väärin palkansaajia kohtaan, mutta nurinkurista on myös se, 
että piensijoittajakin joutuu maksamaan enemmän veroja kuin suuromis- 
taja. 

Toinen huono päätös nähtiin Sdp:n ja kokoomuksen kinatessa ARA- 
tuettujen vuokra-asuntojen käyttö- ja omistusvaatimuksista. Demarien 
Krista Kiuru on vaatinut pääkaupunkiseudulle kohtuuhintaisia vuokra- 
asuntoja,318 mutta neuvotteluissa hän antoi periksi tavalla, joka ei tavoitet- 
ta tue. Kokoomuslainen asuntoministeri Jan Vapaavuori ajoi jo edellisessä 
hallituksessa läpi niin sanotut välimallin korkotukiasunnot, joiden käyttö- 
ja omistusvaatimukset ovat vain 5 tai 10 vuotta. Nämä ”välistävetäjän 
mallin” vuokra-asunnot voidaan siis pikapuoliin myydä vuokralaisten alta. 

”Välistävetäjän mallin” asunnot olivat osa elvytysbudjetteja, eikä järjes- 
telmää tarkoitettu pysyväksi. Mutta myös tämänkeväisen erän kokoomus 
voitti saamalla läpi ehdotuksensa, jolla valtion korkotukemien asuntojen 
vuokrakäytössä pidon vaatimuksia pudotettiin 40 vuodesta 20 vuoteen. 
Tällä tavalla heikennettiin vuokralaisten asumisturvaa pysyvästi, ja jat- 
kossa valtion tuella rakennetaankin vuokra-asuntojen asemasta sijoitus- 
asuntoja, jotka myydään aikarajan umpeuduttua joko yksityisiksi kallis- 
vuokraisiksi sijoitusasunnoiksi tai omistusasunnoiksi. Taaskin kokoomus 
ajoi vain sijoitusyhtiöiden asiaa välittämättä ihmisten hyvinvoinnista. Ih- 
misten hyvinvointi ja onnellisuus ovat kuitenkin itseisarvoja, kun taas fir- 
mojen pärjäämisellä on korkeintaan välinearvo. 

Ei siis ihme, että tämäntapaiset päätökset, jotka on uitettu läpi vasem- 
mistopuolueiden tuella, ovat suututtaneet vasemmiston perinteisen kan- 
nattajakunnan. Ja Arhinmäellä ja Urpilaisella riittää selitettävää. 

Hallitus voi kaatua myös pääministerin filosofisiin harrastuksiin. Matti 
Vanhasen lautakasajupakka oli mielestäni vähäpätöisempi juttu kuin Jyr- 
ki Kataisen kähmintä Pekka Himasen hyväksi. Vanhasen yksityiselämässä 
ei ollut tunnetusti mitään rikollista, ja myös hänen lautakasansa jäi todis- 
tusaineistoa vaille. Mutta Himasen ja Kataisen tapauksessa näyttöä on 
kertynyt. Voidaan sanoa, että Katainen käytti asemaansa häikäilemättö- 
mästi Pekka Himasen hyväksi. Puolueellisuuteen syyllistyen hän ostatti 

Suomen Akatemialla, Tekesillä ja Sitralla kalliit näennäistutkimukset val- 
tioneuvoston kansliaa koristamaan. 

Vielä yksi syy, joka saattaa repiä hallituksen hajalle, on samaa suku- 
puolta olevien avioliittohanke. Jos esitys tulee eduskunnan käsiteltäväksi 
kansalaisaloitteena, kristilliset voivat nostaa kytkintä. Minä en jää heitä 
kaipaamaan. Mutta hallitukselle se voi olla kuolinisku. 

Minusta yksikään puolue ei ole tällä hetkellä hallituskelpoinen. Koska 
maassa on kuitenkin oltava hallitus, saattaa olla, että paras koalitio tulisi 
vasemmistopuolueista, keskustasta ja perussuomalaisista. Näillä puolueil- 
la on vahvin eurokriittinen linja, mikä sopisi tähän aikaan loistavasti. Sen 
sijaan kokoomus on ajanut kansainvälisen kapitalismin asiaa. Kristilliset 
ovat tukehtuneet konservatiivisuuteensa ja ruotsalaiset ja vihreät interna- 
tionalismin ihailuun. 


Parjantaina 12. huhtikuuta 2013 
HIMASEN ILMESTYMINEN 


Pekka Himanen lopetti mykkäkoulun ja ilmestyi suomalaisille Säätytalol- 
la.319 Se, miksi hän vaikeni tähän asti, johtui yhdestä syystä. Hän tietää, 
että kaikki, mitä hän voisi sanoa puolustuksekseen, ainoastaan pahentaisi 
hänen tilannettaan. Tätä sanottakoon Pikku-Pekan paradoksiksi. 

Esittelemällä kansalaisten vihaamaa ja naurunalaiseksi joutunutta 
hankettaan asiantuntijoille Himasen tarkoituksena oli uskotella, että sillä 
on tieteen tuki. Oikeuskansleri puolestaan on ilmoittanut, että hän antaa 
päätöksensä ennen kesälomia.320 Juuri näinhän oikeuskansleri teki myös 
Eva Biaudet'n nimitysasiassa. Hän siis olettaa, että kesän kynnyksellä mi- 
kään asia ei enää kiinnosta ketään herättääkseen arvostelua. Tämä kertoo, 
että päätös on syntynyt, ja se on Himasen ja Kataisen kannalta vapautta- 
va. 

Ydinongelma kuitenkin jää: onko pääministerillä oikeus lahjoa jotakin 
suosikkiaan satojen tuhansien myötäjäisillä tiedeorganisaatioiden aarrear- 
kusta? Ja kuka luulee, että filosofiaa voidaan tehdä komiteamietinnöillä 
tai toimikuntaratkaisuilla? 

Nyt, kun eri puolilta hälytetyt erityistieteiden asiantuntijat taluttavat 
Himasta huomauttamalla, että filosofin piirustuksissa voisi olla enemmän 
filosofiaa 321! muistuu mieleen vanha sananlasku: paras ase porvariston mi- 
täänsanomattomuutta vastaan on ironia. 

Lopputulos on tietysti kaamea, ihan samanlainen kuin se oli Kafkan Oi- 
keusjutussa. Kaikki vain toteavat, että näinhän siinä kävi. On se niin vää- 
rin. Himanen sai rahat, ja sille tielle ne jäivät. Todellista älymystöä vedet- 
tiin kuonoon, ja valta voitti. Tulokseksi saatiin Himasen kuolemattomat 
sanat, jonka mukaan kritiikki ”ei ansaitse kommentointia”.322 

Myös tiedotusvälineitä vedetään kuin pässiä narusta. Kukaan ei ajattele 
Althusserin, Gramscin ja Marcusen huomiota, jonka mukaan yhteiskunnal- 
lisia valtiokoneistoja pyöritetään hegemonian voimalla: saamalla kansa 
uskomaan, että periaatteista eivät päätä ihmiset itse vaan että niistä pää- 
tetään Säätytalossa järjestetyssä kokouksessa, jossa filosofista on tehty po- 
liittisen ideologian kirjuri, pelkkä soveltaja, jonka soperteluissa erityistie- 
teilijätkin havaitsevat kohteliaasti ilmaistuna aukkoja. Niistä yksi tiivistyy 
kysymykseen: miksi ylipäänsä pitäisi olla huolissaan Suomen talouden 
kasvusta aikana, jolloin talous floppaa jo pelkkään resurssipulaan ja yli- 
kansoitukseen globaalisti? 

Minun vastaukseni: olisi syytä siirtyä materialistisista arvoista koko- 
naan uudenlaiseen asenneilmapiiriin, jossa hyvinvointia voitaisiin tuottaa 
asettamalla tärkeimmäksi tavoitteeksi ihmisten vapaa-ajan lisääminen ja 
sosiaalisista suhteista huolehtiminen. Muun filosofikunnan vaietessa laa- 
din asiasta tieteellisen analyysin, jonka Tiedepolitiikka-lehti tänään jul- 
kaisi.323 Se on myös tämän kirjan lopussa. Juttua voi lukea jokainen, jonka 
ylenkatse ei ole vielä yltänyt, kehittynyt ja edistynyt Himaselle ominaisiin 
mittoihin. 


Päivitys 13.4.2013: Poliitikot reagoivat pelkäämälläni ja artikkelissa en- 
nustamallani tavalla, eli ”selkeyttämällä pelisääntöjä” ja kiristelemällä 
normiruuveja.324 Jatkossa valtioneuvosto alkaa varata peräti 30 miljoonaa 
euroa vuodessa ”hallitusohjelmaa tukevaan tutkimukseen” eli tiedepoliitti- 
siin ostoksiin! ”Käyttöön ollaan ottamassa politiikkaperustainen rahanja- 
komalli”, sanoo sivistysvaliokunnan puheenjohtaja Inkeri Kerola. — Eikö 
tämä ole härskiä filosofian ja tieteen pilkkaa? 


Tiistaina 16. huhtikuuta 2013 
VAIHTOEHTO HIMASEN JUPPIHYPETYKSELLE 


Julkisuudessa on pöllytetty laajasti Pekka Himasen nauttimaa 700 000 eu- 
ron hanketta, ja myös tiedotusvälineet ovat kaulaansa myöten hallituksen 
keittämässä ideologisessa sopassa. 

Jo Herbert Marcuse ja Antonio Gramsci katsoivat aikoinaan, että tie- 
teen ja politiikan välisen vispilänkaupan tuloksena syntyy vain hegemonis- 
ta vallankäyttöä, kun lukeneistona pidetty osa kansasta sidotaan oikeut- 
tamaan hallituksen politiikkaa, Euroopan unionia ja milloin mitäkin ten- 
denssiä, jotta kansalaiset saataisiin tottelemaan ja noudattamaan poliitik- 
kojen arvomaailmaa. 

Toisella tavalla sanoen yhteiskunnan hyväosaiset ja rahakassojen kään- 
täjät pitävät hallussaan myös julkisuutta taivutellakseen kansalaiset hy- 
väksymään taloudellisen ja poliittisen vallankäytön niin, että lopulta ihmi- 

set eivät edes halua tietää totuutta asioiden laidasta, kuten EU:n ja euron 
todennäköisestä romahtamisesta. 

Koko perusasetelma on vääristynyt, jos kuvitellaan, että ihmisten arvo- 
päämääriin ja kansalaisten tulevaisuuteen liittyviä kysymyksiä voidaan 
ratkaista jossakin komiteassa, toimikunnassa tai työryhmässä. 

Yhdestä olen varma: tulevaisuus ei ratkea millään suunnitelmilla vaan 
kulkee omia ratojaan, joita ohjailevat Nassim Nicholas Talebilta tunnetut 
suuret sattumat ja erittäin epätodennäköiset tapahtumat, ”mustat joutse- 
net”.325 Tulevaisuussuunnitelmille nauretaan jo muutaman vuoden kulut- 
tua kuin Valituille Paloille, joiden jutuissa Kuu oli tarkoitus muuttaa siir- 
tokunnaksi ja Sahara kasvitarhaksi jonkin uuden keksinnön avulla. Ohjai- 
lemaan pyrkivät mallit unohdetaan. 

Filosofit voivat tehdä enintään sen, mitä Richard Rortykin ehdotti: 
edustaa itseään ja näkemyksiään sekä esittää erilaisia tulkintoja. Mutta 
varoa pitäisi sitoutumista ideologiseen tai taloudelliseen valtaan. 

Olen esittänyt valtavirrasta poikkeavan mallini teoksessani Kansallisfi- 
losofinen manifesti. Tämä kirja ei ole suunnitelma eikä ohjaamaan pyrkivä 
malli vaan ehdotelma, mistä narusta kannattaisi vetää. Mitään taloudellis- 
ta tukea kirjaa varten ei ole saatu, ja osoitankin sen Suomen poliitikoille 
täysin ilmaiseksi. 


Päivitys klo 22.30: Kommentteja päivän keskusteluun. 


1) Himanen yritti kääntää hankkeensa kohtaamaa arvostelua Jyrki Ka- 
taisen viaksi väittämällä, että kyseessä on ”poliittinen hyökkäys Kataista 
vastaan”.326 — Ehkäpä. Mutta syy voi silti olla myös Himasen ja epäoikeu- 
denmukaisen rahanjaon. Tämä on gandhilaista filosofiaa Himasen tapaan: 
ensin sinulle nauretaan, sitten sinua vihataan ja sitten pidät rahat. 

2) Muutamat ovat keksineet, että ”poliittisesti ohjattuun tutkimukseen” 
syydetäänkin tulevaisuudessa aiottua vähemmän rahaa.32? Siis ei 200 mil- 
joonaa vaan ainoastaan 100 miljoonaa vuodessa, ja valtioneuvoston pikaos- 
toksiin käytetään vain 30 miljoonaa! — Toisin sanoen valtioneuvosto vastaa 
periaatteella ”hyökkäys on paras puolustus” ja moninkertaistaa Himas- 
hankkeiden (vain 0,7 miljoonaa) varat, vaikka ”poliittisesti ohjattu tutki- 
mus” on jo nyt suurissa vaikeuksissa. 

Ja kuka on keksinyt käsitteen ?poliittisesti ohjattu tutkimus? Sellaista 
naurettavuutta ei pitäisi olla olemassakaan! Jo G. H. von Wright totesi ai- 
koinaan, että ajattelun vapaus on seuraus puolueettomasta pyrkimyksestä 
totuuteen. Tässä valossa poliitikkojen ei pidä päättää sen enempää tutki- 
musneuvostojen kokoonpanoista kuin päätösten sisällöistäkään. 

3) Mikäli Himasen hanke jollakin tavalla pelastetaan, sen täytyy olla 
seuraus siitä, että hallitusta mielistelevä media keksii sen olevan vaihtoeh- 
to omalle ohjelmalleni. Koska media katsoo minun olevan väistämättä vää- 
rässä, se minua vastustamalla katsoo vetävänsä Himasen kuiville. 

Perjantaina 19. huhtikuuta 2013 


ERRARE HIMANUM EST, 
ELI, MITEN KAIKKI SAI ALKUNSA? 


Pekka Himanen ei ole syyllinen kurjaan kohtaloonsa, vaan hän on tragedi- 
an uhri. Jo eräs 1980-luvulla professorina toiminut ammatikseen viisas ja- 
koi filosofit kahteen ryhmään: niihin, joita ei saa alas norsunluutornista, ja 
niihin, joita ei kepilläkään saa sinne. Minulle sanottiin, että sinä puolestasi 
olet väliinputoaja. Esitin silloin toiveen, ettei minua pudotettaisi mihin- 
kään väliin. 

Koska Himanen oli aikoinaan sillä samalla rehellisten ja vilpittömien 
puolella, jolla itsekin olen, myös häneltä kiistettiin toimintaresurssit filoso- 
fian laitoksilla. Olettehan huomanneet, että Himanen kukkuu nykyään 
kaikkialla muualla, paitsi juuri noissa vallan ja viisauden pesäpuissa. Filo- 
sofian laitosten virat täytettiin vihervasemmistolaisilla feministeillä sekä 
pragmatismia, naturalismia ja demarirealismin eri lajeja edustavilla sys- 
teemifilosofeilla, joista esimerkin tarjoavat panuraatikaiset, thomaswall- 
grenit, samipihlströmit ja saraheinämaat. 

Syy Himasen kerjäläisen asemaan johtuu siis filosofian laitosten tiede- 
poliittisista linjauksista, joiden vuoksi myös suurin osa heideggerilaisista, 
hermeneutikoista, eksistenssifilosofeista ja muista elävän filosofian edusta- 
jista joutuu kiertämään maan ympäri ja maan alla. Toiset päätyivät rik- 
kaiden ovensuihin, toiset ajettiin itsemurhiin tai juoppouteen sekä taksi- 
kuskeiksi, partureiksi ja muiden vapaiden ammattien harjoittajiksi, joiden 
surkeaan elämään työelämän mielipidevankeus ei ulotu pelkona saada 
potkut vääristä sanoista. Sitä kautta Himasestakin tuli konsultti. 

Pekka Himasen ulkopuolisuus sai siis alkunsa karkotuksesta. Hänen ul- 
kopuolisuutensa ja erilaisuutensa on tosin erilaista kuin omani; se on 
enemmänkin siirtolaisuutta kuin pakolaisuutta, ja juuri siksi hän ehkä 
identifioituukin kansainvälisyyteen, kun taas itse koetan välttyä pääty- 
mästä maasta muuttavan maanpakolaisen tielle. Yhtä kaikki, Himasen 
hyväntekeväisyys muistuttaa Batmanista sikäli, että se on kaksinaamaista 
ja yhteiskunnalle erittäin kallista. Tasapeli tuli sikäli, että minä tein työn, 
mutta Himanen sai rahat. 

Himasta on haukuttu paljon julkisuudessa. Olen myös itse arvostellut 
hänen hankettaan ja laatinut hänestä tulkintoja, sillä hän on ne ansain- 
nut.328 Olen myös tuonut pidäkkeettömästi esille omaa kirjaani, jotta vih- 
doinkin olisi sitä kilpailua. 

Kiintoisaa on, että ainoat filosofit, jotka ovat loppujenkin lopuksi saa- 
neet aikaan filosofis-poliittisen ohjelmakirjan, ovat juuri Himanen ja minä. 
Ja me molemmat satumme olemaan Esa Saarisen oppilaiksi väitettyjä — 

Himanen todellisuudessa ja minä vain nimellisesti, sillä jo edellinen ohjaa- 
jani Juha Varto kysyi luonteeseeni tutustuttuaan, ”miten sinua voi ohjata”. 

Haluan vain sanoa, että loppujen lopuksi Himanen ei ole pahin kaikista. 
Surkein, ja samalla kaikkien ongelmien alku ja juuri, on se naturalistis- 
pragmatistisella rehulla ruokittu ja yliopistoviroissa selkä kaarella makaa- 
va viranomaisfilosofien jengi, jonka tulokset (eivät siis saavutukset, koska 
saavutuksia voi olla vain, jos on intohimoja) ovat vaarallisia siksi, etteivät 
ne ole miltään kannalta kyseenalaisia vaan ainoastaan tieteellisiä. 

Toiseksi pahin on tämän porukan selän takana piileskelevä, kaikesta 
pihalla oleva ja kampaviinereitä sekä kokouspullaa oravien lailla jyrsivä 
hallintovirkamiesten ja poliitikkojen kaaderi, joka muodostaa Suomen 
henkisen kehityksen uhan numero yksi. Nyt se uhkaa tehdä puolueetto- 
muuttaan tähän asti varjelleesta tieteestä poliitikkojen käsikassaran kaa- 
tamalla ”hallitusta tukevaan tutkimukseen” jatkossa peräti sata miljoonaa 
euroa vuodessa plus 30 miljoonaa pikashoppailua varten päälle! 329 

Sieluni silmin näen, miten Minervan pöllö tällaisen pimeyden laskeu- 
duttua lähtee lentoon ja oksennuspallo ruokatorvessa puklaten sekä en- 
simmäiseen lähestyvään puunrunkoon päänsä tömäyttäen kysyy: kuinka 
naiivi tiedeyhteisö saa olla hyväksyessään mukisematta moisen raharule- 
tin? Poliitikot ja tiedehallinto ovat aloittaneet yksissä tuumin hyökkäyksen 
vapaata tiedettä ja tieteen vapautta vastaan, ja totuuden rakkautta palvo- 
van filosofian ohimennen raiskaten he koettavat salametsästää hengiltä 
viimeisenkin viisauden symbolin! Enää ei riitä, että ”tieto on valtaa”, kuten 
Bacon väitti, vaan ”valta on tietoa”, kuten Foucault kuvaili, kun ne, joilla 
on valtaa, päättävät myös siitä, mikä on tietoa. 

En tosin väitä, että poliittinen rahanjako olisi paljon kehnompi vaihto- 
ehto kuin niin sanottu asiantuntijamenettely, sillä sekin on perimmältään 
kieroa: mielipidevallan häikäilemätöntä käyttöä, joka kansainvälisesti toi- 
meenpantuna riistää suomenkielistä filosofiaa kuolettaen myös kotimaista 
politiikkakritiikkiä. Internatsismin eli pakkokansainvälistämisen vuoksi 
Himasen tapaiset filosofit kuolaavat ulkomaisten tutkijoiden perään haali- 
en projekteihinsa pjongjangilaisia prognoosiprofessoreita ja Itä-Kaliforni- 
assa asuvia esi- tai jälkimarxilaisia anarkososialisteja, ikään kuin emme 
itse osaisi päättää tulevaisuudestamme täällä Suomessa. 

Ja kuinka tyrmistyttävän turhaa onkaan tulevaisuuden tutkiminen! 
Sellaista, mitä ei ole, ei voida luonnollisestikaan tutkia vaan ainoastaan 
raihnaisesti ennustaa, ja tulevaisuuden suunnan on useimmiten ratkaissut 
jokin ennalta-arvaamaton supertapahtuma, yllätys, joka on kenties muhi- 
nut muutamien ihmisten takaraivossa eräänlaisena alitajuisena aavistuk- 
sena mutta jolta tulevaisuuden ”kehittämiseen ja edistämiseen” pakko- 
mielteenomaisesti sitoutuneet ovat sulkeneet silmänsä. 

Unohtunut on kokonaan se, mitä on aika. En kuitenkaan viittaa nyt 
Augustinukseen vaan siteeraan lopuksi Ludwig Wittgensteinin Sinistä ja 
ruskeaa kirjaa, joka sisältää hänen tulevien tutkimustensa esitutkimuksia: 

Niiden lauseiden luonne, jotka sanovat jotakin siitä, mitä tulee tapahtu- 
maan tulevaisuudessa, aiheuttaa meille vieläkin helpommin pulmia kuin 
menneisyyttä koskevat lauseet. Verratessaan näet tulevia tapahtumia 
menneisiin joku voi olla melkein valmis sanomaan, että vaikka menneet 
tapahtumat eivät todella ole olemassa täydessä päivänvalossa, ne ovat 
olemassa eräänlaisessa alamaailmassa, johon ne ovat joutuneet todelli- 
sesta elämästä, kun taas tulevilla tapahtumilla ei ole edes tätä varjo- 
maista olemassaoloa. Voisimme kuitenkin kuvitella syntymättömien tu- 
levien tapahtumien alueen, josta ne tulevat todellisuuteen ja painuvat 
sitten menneisyyden alueelle; Ja jos ajattelemme tämän metaforan avul- 
la, voimme yllättyä, että tulevaisuus ilmenee vähemmän olemassaoleva- 
na kuin menneisyys.330 


Jopa Wittgenstein (joka ei yleensä ollut älyllisesti kaikkein välkyimpiä lii- 
allisen masturbaatioharrastuksensa ja aivovalkuaisaineen puutteen vuok- 
si) näytti siis ymmärtäneen, että aika ja ajallisuus kauhistuttavat empiris- 
tejä ja tuottavat ongelmia heille. Kuinka mitata mitään sellaista, mitä ei 
enää ole (menneisyys) tai sellaista, mitä ei ole vielä (tulevaisuus)? Nyky- 
hetki taas on vailla ulottuvuuksia kokonaan, joten sekään ei antaudu mit- 
tarimatojen pyydystettäväksi. Sen sijaan Husserl ja hänen jalanjäljissään 
Heidegger ajattelivat, että nykyhetkeen sisältyvät eräänlaiset menneisyy- 
teen ja tulevaisuuteen liittyvät askelmat, joiden puolesta ihminen elää aina 
ikään kuin ”itsensä edellä”. 

Tulevaisuus näyttää ahdistavan pahiten juuri tulevaisuuden tutkijoita, 
jotka niin ikään kiitävät itsensä edellä pysähtymättä ajattelemaan ajan 
olemusta. Historia näyttää turvalliselta, koska se on jo hallinnassa, vaikka 
jokaiseen historian hetkeen, joka on kerran ollut tulevaisuutta, on sisältä- 
nyt yhtä paljon epävarmuutta kuin jokaiseen nykyhetkestä eteenpäin 
avautuvaan tulevaan hetkeen nyt. 

Tulevaisuudesta katsoen jokainen nykyhetkeen sisältyvä epävarmuus 
puolestaan kumoutuu aina, kun tulevaisuus muuttuu historiaksi, ja sen 
vuoksi menneitä aikoja pidetäänkin ”vanhoina hyvinä aikoina”, vaikka sel- 
laisia ei ole koskaan ollut jokaiseen nykyhetkeen sisältyvän tulevaisuu- 
denpelon ja huolen vuoksi. Tulevaisuudesta taas ajatellaan suurena mah- 
dollisuuksien paratiisina, vaikka sen suunnittelijat itse istuvat läskiper- 
seidensä päällä ja tulevaisuus kuluu heidän ohitseen niin kuin elämäkin 
heidän itsensä edes huomaamatta ja mistään mitään välittämättä. Kenties 
vasta kuoleman saapuessa he kokevat jonkinlaisen havahtumisen, kun he 
kuorsauksesta korahtamalla heräten kysyvät, minne kaikki katosivat: ra- 
hat, unelmat, toiveet, todellisuus ja jokainen kiimainen ja Jumalan lahjas- 
ta sekä ihmisten hetkellisestä yhteydestä muistuttava onnen hetki. 

Mikäli jotakuta kiinnostaa suomalaisen filosofian tulevaisuutta mennei- 
syydeksi jatkuvasti separoiva nykyisyys, ilmoitan, että ”Suomalaisen nyky- 
filosofian historia” -nimistä totuudellisuuden armopalaa on edelleen saata- 
villa, ja suosittelen sitä etenkin niille, jotka eivät sitä halua! 


293 


Lauantaina 4. toukokuuta 2013 


KOSKA TULEE 100 000 EURON SETELI? 


Aikana, jolloin Euroopan pankki- ja rahakriisi on aina vain entistä syvem- 
mässä ahdingossa, EKP on päättänyt photoshopata setelinsä uusiksi. Sitä 
se perustelee ”turvallisuuden” varjelulla.331 

Euroopan unionille on ollut tyypillistä tavaton defensiivisyys, puolustuk- 
sellisuus, joka ilmi tuo syyllisyyttä. Turvallisuutta tarvitaan tietenkin 
vain, jos on olemassa uhkia ja pelkoja. 

Euron merkittävin turvallisuusuhka eivät ole kuitenkaan mitkään ra- 
hanväärentäjät vaan EU itse, joka uhkaa polttaa ihmisten rahat pankkei- 
hin, kuten jo kävi Kyproksella. 

Naurettavana esimerkkinä defensiivisyydestä on tapa, jonka mukaisesti 
uuden viitosen mainoksessa alleviivataan, että setelinselässä ”Euroopan 
kartalla näkyvät myös Malta ja Kypros”.332 Tämä ikään kuin muistuttaa, 
että Maltan ja Kyproksen mukanaolo ei ole mikään itsestäänselvyys. 

Seteliuudistuksen yhteydessä Suomelle olisi otollinen hetki irtautua ko- 
ko eurosta ja jakaa kansalaisille markat käsiin. Se olisi opportunistista 
mutta kannattavaa. Pelkästään Suomen Pankki on tukenut euroa Target- 
järjestelmän kautta niin monilla miljardeilla, että niiden takaisin saanti 
kuittaisi suuren osan valtion veloista. Suomen valtion luottokelpoisuus pa- 
ranisi entisestään, ja markan arvon mahdollisesti noustessa suhteessa eu- 
roon euromääräisten valtionvelkojen arvo leikkautuisi. 

Suomi on lisäksi niin pieni kansantalous, ettei irtautumisella olisi mi- 
tään vaikutusta Euroopan talouteen. Sen merkitys jäisi pelkästään symbo- 
liseksi ja tulisi näkyviin vain aloittaessaan jonkinlaisen dominoefektin. 
Myös siinä tapauksessa tulos olisi myönteinen. Suomen irtautumista eu- 
rosta ymmärrettäisiin todennäköisesti laajalti, ja se herättäisi kateuden tai 
katkeruuden lisäksi myös ihailua. Pohjoista kansakuntaa pikemminkin 
kiitettäisiin älykkyydestä ja esimerkillisyydestä kuin moitittaisiin oman 
edun tavoittelusta. Mikäli irtautuminen toimisi esimerkkinä Etelä-Euroo- 
pan maille, tälläkin seikalla olisi taloutta ja totuutta edistävä vaikutus, 
kun myös ongelmamaissa päästäisiin taas taloudellisen itsemääräämisoi- 
keuden, vapauden ja vastuun tielle. 

EKP on kyllä oikeassa paljastaessaan omat pelkonsa ja uhkansa. Raha 
on menettänyt arvoaan myös piiloinflaation myötä, kun ”yhden markan 
kahvikupista on tullut yhden euron kahvikuppi”. Vain televisioiden ja tie- 
totekniikan halpeneminen on pitänyt inflaation kurissa. Esimerkiksi pää- 
kaupunkiseudulla asuntojen eurohinnat kirjoitetaan nykyään samoilla 
numeroilla kuin markkahinnat vuosituhannen vaihteessa. Asuntojen hin- 
nat ovat moninkertaistuneet aikana, jona ihmisten tulot ovat nousseet vain 
kolmisenkymmentä prosenttia. Kansantaloudessa on mahdotonta, että 

asuntojen hinnat nousisivat ihmisten tulokehitystä nopeammin ilman, että 
syntyy asuntokupla, jonka on lopulta puhjettava. 

Kasvukeskusten asuntokupla johtuu sekin EU:sta, väestön keskittymi- 
sestä, maahanmuutosta ja globalisaatioon liittyvästä toimintojen kasau- 
tumisesta talouden, teollisuuden ja liikenteen solmukohtiin. Samanaikais- 
ta rahan arvon heikkenemistä ei ole päästetty näkymään tilastoissa, jotta 
EMU-ehdot täyttyisivät, ja asuntoluottojen kuukausierät on sen vuoksi pi- 
detty vakioina. Lainat puolestaan on venytetty purukuminaisesti elinikäi- 
siksi. Nyt kun tavallisten palkansaajien elinikä ei enää riitä asuntojen 
maksamiseen, muutamat luottolaitokset, kuten Hypoteekkiyhdistys, ovat 
keksineet jatkaa asuntojen rahoitusta alkupäästä kaupitellen lapsille ja 
nuorille suunnattuja asuntosäästämisen muotoja.333 Hintahulluuden kes- 
kellä tulee mieleen Ismo Alangon laulu ”Taiteilijaelämää”, jossa ”lasten 
säästöpossut täytyy avata vasaralla”. 

Aikana, jolloin rahan arvo on vaakalaudalla, ei ole tietenkään ihme, että 
kiinteä omaisuus, kuten asunnot, mineraalit, raaka-aineet ja melkein mikä 
tahansa materiaalinen omaisuus potevat hinnannousua. Toistaiseksi EU 
on onnistunut tukkimaan ihmisten suut niin, että pula leivästä ei ole ehti- 
nyt määräysvaltaa EU:ssa käyttävien maiden ruokapöytiin. 

Olen kuitenkin varma siitä, että pian tulee aika, jolloin jättiläisinflaatio 
polttaa eurorahat ja sytyttää kansalaislevottomuuksia ja sotia Euroopan 
maiden välille. Näin käy, kun EKP tekee välttämättömän ja alkaa ostaa 
valtioiden velkakirjoja laskien liikkeelle suuren määrän ylimääräistä bitti- 
ja setelirahaa. Silloin heräämme aamuun, jolloin leipä maksaa 100 000 eu- 
roa. 


Sunnuntaina 19. toukokuuta 2013 


HETEROFLOPPI EUROVIISUISSA? 


Lehdissä ja blogeissa on jälleen raadeltu Suomen euroviisutappiota.334t Syy- 
tetty on suomalaisten lesbopusua. 

Kun Suomi jää Eurovision laulukilpailussa loppupäähän, on tasa-arvon 
kannalta tärkeää, että tappiosta voi edes joskus syyttää homoja ja lesboja 
eikä aina vain heteroita! Todistetuksi tuli, että Suomi häviää yhtä selkeäs- 
ti sekä homo- että heteroflirttejä sisältävällä esityksellä. 

Eräät kommentaattorit ovat väittäneet, että suomalaiset eivät onnistu- 
neet miellyttämään heteroenemmistöä ja että Suomen esitys ”loukkasi” 
katsojia.335 Mikä onkaan tärkeämpää kuin se, että taide ei ota kantaa vaan 
myötäilee ja miellyttää? Muutamien mielestä euroviisuissa on tärkeää ku- 
martaa tai pyllistää — näkökulmasta riippuen — ”muslimien, katolisten ja 
ortodoksien? suuntaan, ikään kuin bysanttilais-kryptisellä presbyterialla 
voisi saada aikaan mainittavia tuloksia viihdetaiteessa. 

Entä mitä uutta on siinä, että heteroenemmistö inhoaa ja jopa vihaa 
homoja ja lesboja? Tämän olemme aina tienneet. Useat ovat syyttäneet 
”lesboagendaa” mutta eivät ole nähneet mahdollista fobiaa. Entäpä, jos 
tappio todistaakin ahdasmielisyydestä ja on siten heteropropagandan ja 
heteroseksuaalisen valtakulttuurin omaa syytä? 

Marry me ei luullakseni riittänyt ärsyttämään valtaväestöä, vaan se ko- 
ettiin pikemminkin yleisön liialliseksi kosiskeluksi eikä menestynyt siksi. 
Euroopan kansat ovat niin vahvasti homoavioliittojen puolesta, että kan- 
nanotto ei enää herättänyt huomiota eikä puhutellut. 

Suomen esiintyjä Krista ei pärjännyt kehnosti sen vuoksi, että lopussa 
oli pieni naisten välinen pusu, joita nähdään jo Takahikiän tanssilavoilla- 
kin. Itsestäänselvyydestä ei ole tempauksen aiheeksi. Kannatus floppasi 
samasta syystä kuin menneinäkin vuosikymmeninä eli siksi, että esitys 
tuli Suomesta. 

Suomalainen musiikki ja näyttämöesiintyminen eivät puhuttele euroop- 
palaisia ihmisiä, ja suomalaisista ei näköjään tykätä. Jopa homoja ja lesbo- 
ja on Euroopassa paljon enemmän kuin suomalaisia ja perussuomalaisia. 
Suomalaiset ovat Euroopassa pieni vähemmistö, joka ei nauti suurtakaan 
kannatusta. EU-kriittisiksi profiloituneita suomalaisia äänestetään näissä 
vaaleissa aina vain kitsaammin. 

Krista menestyi kehnosti, koska häntä rasittaa suomalaisuuden taakka. 
Siksi esitys ei puhutellut edes Euroopan homo- ja lesboväestöä, joka on sen 
verran tiedostavaa, että se äänestää musiikillisin perustein. Suomalaisten 
huono menestys Eurovision laulukilpailuissa on suomalaisen jäykkyyden 
ansiota. 

Mikäli Krista olisi edustanut kappaleellaan Britanniaa, Ranskaa, Ruot- 
sia tai jotain muuta arvoliberaalia maata, hän olisi selviytynyt todennäköi- 
sesti paremmin. Myös gay-liike olisi saattanut masinoida hänen puolestaan 
yli kaikkien rajojen ulottuvan kampanjan. 

On erikoista, että monet ovat syyttäneet Suomen tappiosta lesbopusua. 
Se, että Madonna, Lady Gaga, George Michael ja Adam Lambert ovat si- 
joittaneet esityksiinsä homoerotiikkaa, ei ole vähentänyt heidän suosiotaan 
vaan lisännyt sitä. 

Mutta hyvä niinkin. Vielä vuonna 2003 EBU kielsi T.A.T.U:lta tyttöjen 
välisen suukon, ja kämäinen Turkki laittoi kisat kokonaan esityskieltoon 
tänä vuonna. Pylly vasten pyllyä, pump, pump! 

Sunnuntaina 9. kesäkuuta 2013 


KEVÄTKOLLAASI SUVISESTA SUOMESTA 


Havaitsin jokin aika sitten, että minulla ja Timo Soinilla on paljon yhteis- 
tä, muun muassa täsmälleen samat ylioppilastutkinnon arvosanat: äidin- 
kieli L, reaali L, englanti M, ruotsi M ja pitkä matematiikka C!336 Eri miel- 
tä olemme lähinnä yhdestä asiasta, eli tasa-arvoisesta avioliittolaista. Soi- 
ni matkusti ihan Pariisiin asti sitä vastustamaan.337 

Se, että sanoo puolustavansa heteroavioliittoja vastustamalla homo- 
avioliittoja, on samanlaista kuin puolustaisi poliisia vastustamalla palo- 
kuntaa. Eivät ne heteroavioliitot siihen murene. Tässä asiassa Timo Soini 
onkin Simo Toini. 

Voisi jopa nähdä, että kristillinen avioliittoperinne siinä vain vahvistuu 
ja kirkollinen kontrolli kasvaa, jos homoavioliitot hyväksytään. Eli pallo 
jalkaan kaikille, niin homotkin joutuvat kärsimään rakkaussuhteidensa 
alistamisesta julkiselle valvonnalle, josta pahinta näyttöä tarjoavat Ruot- 
sissa eilen nähdyt kuningashuoneen häät.358 

Perussuomalaisesta näkökulmasta homoja pitäisi tarkkailla ja rangais- 
ta enemmänkin kuin heteroita, joten tässä valossa avio-oikeuden voisi 
saattaa voimaan ”nopeutettua käsittelyn järjestystä noudattaen”, kuten 
Vennamo aikoinaan kimitti pilkkilakia säädettäessä. Kaiken logiikan mu- 
kaan puolueen tulisi olla kärjessä vaatimassa homoavioliittojen laillista- 
mista. 

Kuusi laudaturia kirjoitti lehtijutun mukaan Päivi Räsänen, joten pit- 
källe on pötkitty kuuden ällän pahveista huolimatta. 


Elämää sensuurin Suomessa 


Kun Helsingin Sanomien päätoimittaja Mikael Pentikäinen sai potkut ja 
korvattiin (minulle tuntemattomalla) Riikka Venäläisellä, Yleisradio otsi- 
koi uutisen sanoin ”Hesarin uusi päätoimittaja: Pienet lapset eivät este 
vastuulliseen työhön”.339 

Itseäni olisi kiinnostanut, mitä sanottavaa uudella päätoimittajalla on — 
eivät hänen perheolonsa. Ylen tarkoitus olikin luultavasti viestittää, että 
valittu päätoimittaja on tiedostava feministi, perheenäiti ja hetero eikä 
häntä tarvitse erottaa ennen työsuhteen alkua, kuten tehtiin Lapin Kan- 
san ex-päätoimittajalle, Johanna Korhoselle. 

Se, että Hesarin päätoimittaja vaihdettiin, ei ole mikään ihme, sillä leh- 
ti ja sen levikki ovat pienentyneet kuin pyy maailmanlopun edellä. Syyt 
eivät ole muodollisia vaan sisällöllisiä. Lehti on truutannut maahanmuu- 

ton, EU:n, euron ja internatsismin puolesta tavalla, joka on saanut lukijat 
ärsyyntymään. 

Paikoin lehti on peitellyt totuutta ja jopa valehdellut. Esimerkiksi Tuk- 
holman toukokuiset maahanmuuttajamellakat olivat ensimmäisten päivien 
ajan vain nuorisomellakoita lehden sivuilla, kunnes totuus tuli muuta 
kautta julki. 

Silloinkin konsernin lehdet yrittivät selitellä autojen polttoa parhain 
päin. Esimerkiksi Ilta-Sanomat valisti, että kaikki johtui vain poliisin ta- 
vasta taltuttaa viidakkoveitsen kanssa riehunut mies ja että se oli vää- 
rin.340 Ei tarvitse olla Aftonbladetiin kirjoittava professori ymmärtääkseen, 
että maahanmuutto on ollut ”giganttinen epäonnistuminen”. 

Sanoman lehtien harjoittama mielipiteiden muokkaus ja asenteiden 
manipulaatio ovat merkinneet lukijoiden aliarvioimista. Suomessa on val- 
pas työväenluokka ja kriittinen älymystö, joten lapsenvahteja lukijakunta 
ei kaipaa. 

Venäläistämisen myötä Hesarin mokutuslinja täydentynee 1980-luvun 
feminismillä. Lehti seuraa aikaansa mutta ei johda sitä. Varttuneemmat 
paperimediaan tottuneet lukijat jättävät Hesarin, koska paperilehdestä on 
tehty lisu. Nuoret lukijat puolestaan eivät osta mitään, sillä he ovat tottu- 
neet saamaan kaiken netistä ilmaiseksi musiikkia ja elokuvia myöten. He- 
sarin strategiset virheet jatkuivat nettisivujen maksullistamisella, ja tule- 
vaisuudessa lehdelle jäänee noin 70 000 maksavaa tilaajaa. 

Huvittavana seikkana Hesarin toimituspolitiikasta voin mainita tavan, 
jolla jutut katoavat lehdestä, mikäli todellisuus ei sovi lehden edustamaan 
totuuteen. Helsingin Sanomien toimittaja nimeltä Joonas Laitinen oli te- 
kemässä juttua viime vuoden pride-tilaisuuden avajaisissa Uudella ylioppi- 
lastalolla, jossa Paavo Arhinmäki oli puhumassa. Toimittaja istui tilaisuu- 
den lopulla samaan pöytään minun ja erään aiempana vuonna valitun Mr. 
Gay Finlandin kanssa sekä aloitti haastattelun tiedustellen, mitä mieltä 
me olemme kuulluista puheista. Annoimme käsittääkseni hyvät ja perus- 
tellut analyysit, toimittaja teki muistiinpanoja kynä sauhuten, ja valokuvia 
otettiin useita. 

Lopuksi toimittaja kiitti ja lupasi lähettää jutun tarkistettavaksi. Sa- 
noin tyytyväni lukemaan sen huomisesta lehdestä ja että minulle riittää, 
jos toinen meistä sen läpi katsoo. Ojensin päätteeksi käyntikorttini, jossa 
on pahamaineinen nimeni. Sanoinkin myöhemmin ystävälleni, että on ih- 
me, mikäli kirjoitus huomiseen lehteen tulee. — Ei tullut. Lehdessä oli Paa- 
vo Arhinmäestä kertova juttu ja pari feministeiltä niistettyä kommenttia. 
Näin tuli jälleen todistetuksi, että Hesarissa ei mene läpi mikään filosofia 
ja että olen Sanomien mustalla listalla. 

Kataisen rupinen raharuletti 


Mitä olisi Suomen kesä ilman oikeuskanslerin ratkaisua? Oikeuskansleri 
antanee lupauksensa mukaisesti päätöksen Hikka Pemasen ja Jyrki Kätei- 
sen jupakassa ennen kesälomia.34! 

Menettely noudattaa samaa skeemaa kuin vähemmistövaltuutetun vi- 
rantäyttöasiassa. On tehokasta antaa synninpäästö juuri kesän korvalla, 
kun kukaan ei kiinnostu enää mistään ja kaikki ovat matkalla lomille. 

Ja valtioneuvoston valkopesula toimii. Vastaansanomattomat kantelut 
jyrätään, sillä on mahdotonta, että oikeuskansleri poikkeaisi hallituksen 
linjasta maassa, jossa hallitus valvoo oikeuskanslerin toimien lainmukai- 
suutta. 

Ei, älkää luulko! Minä en ollut kantelijoiden joukossa. Seuraan vain hu- 
vittuneena sivusta, miten käsi kättä pesee. 


Jätkäsaaren tornihotelli 


Silloin kun viisautta on niukasti, sen merkitys korostuu, kuten Helsingin 
kaupunginvaltuuston kaataessa Jätkäsaareen suunnitellun tornitalohotel- 
lin yhdellä äänellä.34? Jätkäsaaressa ei tarvita uutta hotelli Tornia. Mutta 
minä en vastustaisi yhtään, mikäli valtuusto päättäisi kaavoittaa alueelle 
80-kerroksisen tornitalon täyteen edullisia vuokra-asuntoja. Nyt pitää ra- 
kentaa koteja ihmisille eikä roiskia resursseja hotelleihin, liiketiloihin tai 
infrastruktuuriin. 

Minulla on myös ehdotus Katajanokan tyhjälle tontille, jolta on tyrmät- 
ty jo kaksi turhaa luomusta. Rakentakaamme tontille kreikkalaisen esiku- 
van mukainen temppeli filosofialle! Pitäisin siellä mielelläni ilmaisluentoja 
kaikelle kansalle. 


Torstaina 20. kesäkuuta 2013 


FILOSOFIAN JA HALLITUSVALLAN LIITTO 
KUULUU 1600-LUVULLE 


Eduskunnan perustuslakivaliokunta päästi Jyrki Kataisen kuin koiran ve- 
räjästä todetessaan, ettei Himas-tapauksessa ollut pääministerin kannalta 
”mitään laitonta”.3% Aina kun poliitikot levittävät kätensä todeten, ettei 
tässä tai tuossa asiassa ole ”mitään laitonta”, se yleensä tarkoittaa asian 
olevan vähintäänkin moraalitonta. Valiokunta antoi päätöksen juhannus- 
viikolla joko siksi, että kansalaiset juhannuksenakin pohtisivat Himasen 

tulevaisuudenhaaveita, tai siksi, että rahasotkut unohtuisivat kesäloma- 
kiireisiin. 

Eräs tuttavani totesi, ettei Himasen ja Kataisen vispilänkaupassa mi- 
tään erikoista ole. Hallitusherrat ovat kautta aikojen tukeneet suosikkifilo- 
sofejaan ja filosofit ovat liehitelleet poliittista valtaa. 

Pitääkin paikkaansa, että Descartes kutsuttiin opettamaan kuningatar 
Kristiinaa, Locke seikkaili Britannian hovissa, Hume toimi alivaltiosihtee- 
rinä ja Leibniz diplomaattina. Mutta he kuuluivatkin 1600- ja 1700-luvuil- 
le ja Himasen palvomaan renessanssiaikaan. Sen sijaan valistusfilosofiasta 
asti poliittinen valta ja tiede on erotettu toisistaan. 

Tieteellisen ajattelun parhaita ominaisuuksia on se, että tieteellisestä ja 
filosofisesta totuudesta eivät päätä aurinkokuninkaat. Tiede ja filosofia on 
erotettu myös uskonnoista ja kirkoista. Juuri tätä kautta tiede ja filosofia 
poikkeavat arkiajattelusta, tunnelmasivistyksestä ja mutu-päättelystä. 

Politiikassa taas on valistuksen ajoista lähtien katsottu, ettei poliitikon 
tai virkamiehen asemasta seuraa toimivaltaa. Pääministerit, presidentit, 
ministerit ja muut tärkeät henkilöt, edes poliisit tai lääkärit, eivät saa toi- 
mia omavaltaisesti, käyttäen omaa asemaansa mielipidevaltansa toimeen- 
panemiseen. 

Näin Jyrki Katainen on kuitenkin tehnyt virkamieskaaderinsa avustuk- 
sella tilatessaan Pekka Himaselta sinänsä naurettavan ja huippukalliin 
tulevaisuushankkeen. Ennusteille tyypillisesti se koostuu luonnollisestikin 
vain arvauksista tai oletuksista sekä haaveiden muokkaamisesta tarkoi- 
tushakuisiksi suosituksiksi. Ehkä kalliista juppihypetyksestä tulee EU:ta 
koossapitävä voima. 

Nietzsche sanoi aikoinaan, että vasta kun valtaapitäviä on ammuttu, he 
istuvat lujasti viroissaan.34 Kun vielä oikeuskansleri antaa vapauttavan 
päätöksensä, kyseinen politiikka on totalitaarisesti panssaroitu, puskuroi- 
tu ja legitimoitu. 

Ihmeteltäväksi jää vain se, mihin itse tulevaisuusselvitystä tai rahasot- 
kuja koskevaa selvitystä tarvitaan. Kaikkihan on jo selvää! 


Keskiviikkona 3. heinäkuuta 2013 
PITÄISIKÖ HELSINKIIN MUUTTAMINEN KIELTÄÄ? 


Helsingissä asuminen kiehtoo monia kuin karhua hunaja. Ihmiset kasau- 
tuvat niin sanottuhin kasvukeskuksiin myös muualla maassamme. Nimi- 
tys sisältää käsityksen, että muu Suomi ei kasva eikä kehity vaan taantuu. 
Tämä käsitys on tietenkin virheellinen. 

Tunkeilusta ruuhka-Suomeen on haittaa kaikille. Pääkaupunkiseudulla 
kiinteistöjen hinnat räjähtävät ja maaseudulla laskevat. Elämä vaikeutuu 
sekä keskustoissa että maalla. 

Ihmisten halussa paeta paniikinomaisesti Helsinkiin ei ole sinänsä mi- 
tään erikoista, sillä jonottavathan ihmiset myös muihin helvetteihin kilpai- 
lemaan Lebensraumista. Näin syntyy riistettyjen ja ylpeiden ihmisten 
suurkaupunki, jossa mikään ei ole loppujen lopuksi minkään arvoista. 

Asunnot, työpaikat, koulut ja sivistys eivät lopu pääkaupunkiseudun 
ulkopuolelta. Jopa rantaviivaa riittää tuhansin kilometrein muuallakin 
kuin Helsingin ja Espoon kultahammasrannikoilla. 

Ihmiset eivät liioin rakasta naapureitaan myöskään kaupungeissa, joi- 
hin he sulloutuvat milloin milläkin verukkeella. Työssäkäynti taitaa olla 
yleisimpiä. En tosin tiennyt suomalaisten olevan niin ahkeria, että he ovat 
pelkästään työn vuoksi valmiita maksamaan asumisesta enemmän kuin 
tienaavat. 

Mielestäni perustuslakia kannattaisi muuttaa niin, että Helsinkiin tun- 
geksiminen voitaisiin kieltää. Helsingissä oleskelun voisi ainakin säätää 
luvanvaraiseksi. Mitä siitäkin tulisi, jos kaikki suomalaiset päättäisivät 
muuttaa yht'äkkiä vaikkapa Porvooseen? Idylli pilalla. 

Minä sanon teille: jos asutte jossakin muualla kuin pääkaupunkiseudu!l- 
la, pysykää siellä! Älkää raahautuko kusiaispesään, jossa ihmiset asuvat 
ahtaasti rotankoloissa. 

Oma arvioni on, että muuttoliike kääntyy päinvastaiseen suuntaan 
myös spontaanisti. Suomen viimeiset rauhalliset erämaat ovat jo nyt ar- 
vossaan. Hiljaisuudesta maksetaan lopulta enemmän kuin Helsingin kä- 
mäisistä keskusta-asunnoista, joita dynamiittityhmät keinottelijafirmat 
repivät sekä raatelevat jatkuvilla remonteilla kotirauhaa ja yksityisyyden- 
suojaa loukaten. Helsinkiin ei taida lopulta jäädä muuta kuin rymyjengiä, 
jolla ei ole varaa parempaan elämään. 


Perjantaina 12. heinäkuuta 2013 
MIKSI PÄIVI RÄSÄSESTÄ EI PUHUTA? 


Päivi Räsänen tietää, että heinäkuussa, jolloin tiedotusvälineet potevat uu- 
tispulaa, läpi menee mikä tahansa. Niinpä hän kiekaisi Kansanlähetyspäi- 
villä, kuinka pahaa homoseksuaalisuus hänen mielestään on. 

Näin hän sanoi: ”Elämme merkillistä aikaa, kun ihmiskunnan historian 
luonnollisinta asiaa, äitiyttä ja isyyttä, joudutaan puolustamaan ikään 
kuin se olisi jonkun uskonnollisen ääriryhmän keksintö.”345 

Vastaus: Elämme merkillistä aikaa, kun ihmiskunnan historian luon- 
nollisinta asiaa, homoseksuaalisuutta, joudutaan puolustamaan jonkin us- 
konnollisen ääriryhmän keksintöjä vastaan! 

Jos äitiys ja isyys eivät Räsäsenkään mielestä ole uskonnollista vaan 
luonnollista alkuperää, miksi siihen liittyvät sosiaaliset perhe- ja parisuh- 
demuodot olisivat joidenkin uskonnollisten yhdyskuntien omaisuutta? 

Räsänen: ”Parisuhdelain, homoadoptiolain ja sukupuolineutraalin avio- 
liiton perimmäisenä tavoitteena on vaikuttaa yhteiskunnan asenteisiin, 
jotta homoseksuaalinen suuntautuneisuus tunnustettaisiin heteroseksuaa- 
lisuuden rinnalle tasavertaiseksi tavaksi toteuttaa seksuaalisuutta. Sillä 
pyritään poistamaan ympäristön syyllistävät asenteet ja homosuhteisiin 
liittyvä syyllisyys.”346 

Vastaus: Päivi Räsänen on lopultakin ymmärtänyt jotain. Pelkän päivit- 
telyn sijasta Päivin kannattaisi päivittää käsityksensä vastaamaan nyky- 
ajan vaatimuksia. Tuoreen tutkimuksen mukaan homopariskuntien lapset 
voivat paremmin kuin heteroiden lapset.347 

Räsänen: ”Kirkko syyllistyy homoseksuaalien syrjintään, jos he eivät 
saa kuulla Jumalan sanan koko totuutta, joka sisältää niin lain kuin evan- 
keliumin.”348 

Vastaus: Räsäsen puheissa ovat luterilaiseen tapaan vastakkain Raa- 
matun sana ja laki, mutta minne katosivat moraali ja tulkinnanvaraisuus? 
Kun kerran Jumala oli niin sivistynyt, että hän opetteli kreikkaa kirjoit- 
taakseen Uuden testamentin ja hepreaa päästelläkseen kynästään Vanhan 
testamentin kivitaulut, niin miksi Päivi Räsänen olisi vähemmän fiksu ei- 
kä pidättäyttyisi kristillisestä lähimmäisenrakkaudestaan, joka kohdistuu 
vihana kaikkeen sellaiseen, mikä hänen omasta mielestään on väärin toi- 
sissa ihmisissä? 

Räsänen: ”I...] seurakunnissa tulisi löytyä enemmän tilaa ja rakkautta 
niille ihmisille, joiden kipuna on homoseksuaalinen tunne-elämä tai muu 
seksuaalinen poikkeavuus.”349 

Vastaus: Homoseksuaalisuus on nyt siis ”kipu”. Mutta kenelle? Ei kai 
vain niille kristillisten kesäpäivien kukkahattutädeille, joiden lihassa se 
kirvelee piikkinä? 

Minä en ole huolissani Räsäsen mielipiteistä enkä kirkosta, jonka jä- 
senkato kiihtyy aina hänen avatessaan suunsa.350 Sen sijaan olen huolis- 
sani heteropropagandasta, jonka tuloksena monet nuoret homot ja lesbot 
tuntevat erinomaisesti Päivi Räsäsen mielipiteet mutta eivät tunne oman 
seksuaalivähemmistökulttuurinsa historiaa. Jos heille lausahtaa nyt jota- 
kin vaikkapa Tom of Finlandista, saattaa vastaus olla: ”Ai kuka?” 

Myös julkisen sanan kannattaisi pohtia, mikä lopultakin on uutiskyn- 
nyksen ylittämisen arvoista. Kristillisdemarien homovastaisuudessa ei ole 
mitään uutta, vaikka äänitorvena toimii Päivi Räsänen. Olisi epäfilosofista 
arvostella vain yhtä ihmistä, kun syy hänenkin homofobiaansa piilee kris- 
tinuskossa itsessään. Yksilö on ideologioiden sodassa usein pelkkä mität- 
tömyys. Tänään vastustajan nimi on Räsänen, huomenna taas jokin muu. 
Siitä, miksi kristinusko on niin homovastainen ja homovastaisuudessaan 
sangen kompleksinen uskonto, olen kirjoittanut analyysin teoksessani En- 
kelirakkaus — Filosofia ja uskonto homoseksuaalisuutena. 

Torstaina 18. heinäkuuta 2013 
SUURI JA MAHTAVA PURJELAIVAREGATTA 


Purjehdus on pitkäli samanlaista kuin moottoripyöräily. Molempiin liittyy 
illuusio vapaudesta, mutta kummassakin ihminen on jatkuvasti alttiina 
sateelle, tuulelle ja hengenvaaralle. Kyse on siis ideologiasta. Ideologiaa 
puolestaan syntyy, kun asiat kääntyvät vastakohdikseen. 

Helsinkiin eilen saapunut suurten purjelaivojen regatta on kieltämättä 
hieno tapahtuma. Kuitenkin myös sillä on poliittinen luonne. 

The Tall Ships Races 2013 -regattaa mainostetaan nuorisotapahtumana, 
jonka tehtävä on kansainvälisyyskasvatuksellinen. Eikä siinä sinänsä mi- 
tään vikaa olekaan. Upeimmat laivat paikalle toivat Brasilia, Meksiko, 
Norja, Saksa ja Ruotsi. 

Purjealukset ovat kauniita, ja niihin liittyy nostalgiaa. Suosittelen kesä- 
tapahtumaa lämpimästi kaikille! 

Kävin eilen Hietalahdessa ja käyskentelin muutamien laivojen kannel- 
la. Ylivoimaisesti ystävällisin oli meksikolaisen Cuauhtemocin miehistö, 
joka kätteli kaikki laivaan astuneet vierailijat. Laivalla vallitsi rento tun- 
nelma ja samba soi, vaikka alus onkin armeijan koululaiva. Saksalaisella 
Alexander von Humboldt II:lla vallitsi puolestaan sotilaallinen kuri, vaikka 
laiva kantaa sivistysyliopiston perustajan nimeä. 

Vuonna 1914 rakennetulla norjalaisella Statsraad Lehmkuhlilla kaikki 
on edelleen uuden kiiltävää, ja ruotsalaisten vuonna 2003 vesille laske- 
maan Götheborg-laivan replikaan on käytetty enemmän tervaa kuin Läke- 
rol-pastilleihin. 

Aivan niin kuin venäläinen elefantti on maailman suurin elefantti, on 
myös venäläinen KruzenStern suurin tapahtumaan osallistuva alus. Todel- 
lisuudessa laiva ei ole alun perin venäläinen, vaan se rakennettiin vuonna 
1926 Saksassa koululaivaksi. Brittien saatua laivan sotasaaliiksi toisen 
maailmansodan lopulla alus luovutettiin sotakorvauksena Newvostoliit- 
toon, aivan niin kuin suomalaisetkin pakotettiin myymään panssarilaiva 
Väinämöisen Neuvostoliitolle jatkosodan jälkeen pilkkahinnalla. 

Venäjän lipun alla purjehtiva Mir on puolestaan rakennettu Gdanskin 
telakalla Puolassa vuonna 1987, joten kunnia siitä puolalaisille. Itse en us- 
kaltanut nousta näille aluksille lainkaan, sillä nyky-Neuvostoliitto eli Ve- 
näjä on ottanut käyttöön homolait, joilla ihmisiä tuomitaan ja viedään 
vankilaan pitkiksi ajoiksi. Ihmiskaappausta peläten pysyttelin kaukana 
laivoista, joita ylläpitävä valtio rikkoo räikeästi ihmisoikeuksia ja suhtau- 
tuu rasistisesti seksuaali- ja sukupuolivähemmistöihin. 

Myös tällä tapahtumalla on poliittinen varjo. Mielestäni on väärin, että 
tilaisuuden järjestäjät sallivat venäläisalusten esiintymisen nuorisolle 
suunnatussa kansainvälisyyskasvatuksellisessa tapahtumassa samalla, 

kun Venäjä toisella kädellään sortaa ihmisoikeusjärjestöjä. Toivonkin, että 
HLBT-yleisö laittaisi venäläisalukset vierailuboikottiin. Muistutan samalla 
Helsingin kaupungin HLBT-ystävällisestä linjasta, jonka tuloksena kau- 
pungissamme järjestetystä pride-tapahtumasta on kasvanut The Tall 
Ships Races -kilpailua vastaava värikylläinen tempaus. 

Toinen kaksinaismoralismia heijasteleva ilmiö on tietenkin merenkulki- 
joiden suhtautuminen alkoholiin. Suurten purjelaivojen regatta onkin to- 
dellinen kapteeni Haddockin raittiusleiri nuorisolle. Tapahtumassa tao- 
taan päähän raittiiden elämäntapojen tärkeyttä, kunnes illan tullen teinit 
aloittavat hillittömän juopottelun. Parhaat bileet näyttivät olevan brittiläi- 
sen Morning Starin kannella, joka oli niin täynnä hunalaisia nuoria, että 
järjestyksenvalvojat epäilivät aluksen uppoavan mastoineen ja purjeineen 
satama-altaaseen. Uncle Nasse is very, very angry today! 


Keskiviikkona 7. elokuuta 2013 
KUKKAHATTUTÄATI GUGGENHEIM ISKEE JÄLLEEN 


Museomesenaatti Guggenheim on samanlainen kuin sinnikkäimmät kuk- 
kahattutädit. Kun hänet on kertaalleen ajettu harjan ja varren kanssa pois 
Helsingistä, hän pyrkii yhä uudelleen takaisin.351 Tämä ei ole ihme, sillä 
Suomi on edelleen Euroopan vähiten velkaantuneimpia maita. Siksi myös 
taiteen tukijoina esiintyvät säätiöt kerjäävät rahoitusta Suomen valtiolta 
ja kunnilta. 

Ehkä kaupunginhallituksen kannattaisi perustaa kokoushuoneeseensa 
totaalisen tyrmäyksen nurkkaus, jossa asiat ratkaistaisiin haitarimeka- 
nismin varaan kiinnitetyllä nyrkkeilyhansikkaalla. Minulla ei olisi mitään 
sitä vastaan, että kaupunki päättäisi rakennuttaa Katajanokan tyhjälle 
tontille 80-kerroksisen tornitalon täyteen kohtuuhintaisia vuokra-asuntoja. 

Voi olla, että taidemuseokin saataisiin toimimaan, jos yksityiset rahoit- 
tajat pystyttäisivät rakennuksen ja Helsingin kaikki omaishoitajat kärräi- 
sivät hoidokkiensa pisupotat ja paskaiset vaipat ovesta sisään. Siinä olisi 
postmodernin nykytaiteen museo! 

Politiikassa ei kannata keskustella aiheista, jotka ovat toteuttamiskel- 
vottomia. Suunnitteluun kuluu vain aikaa, voimia ja rahaa. Helsingin si- 
vistys- ja henkilöstötoimen apulaiskaupunginjohtajana toimivalla Ritva 
Viljasella näyttää kuitenkin riittävän kiinnostusta Guggenheim-ehdo- 
tuksen märehtimiseen. Metodi on samanlainen kuin maahanmuuttopolitii- 
kassa ja internetin sensuroimisessa, jota Viljanen ajoi entisessä virassaan 
sisäasiainministeriön kansliapäällikkönä. Jos kansalaiset eivät jotakin 
asiaa hyväksy, niin sitten juntataan. 

Helsingillä on edessään toinen noin 160 miljoonan hanke, nimittäin las- 
tensairaalan rakentaminen, mutta siihen ei tunnu löytyvän verovaroja 

mistään.352 No, vuokra-asuntoja ja kipeitä ihmisiähän on melkein jokaises- 
sa kunnassa, mutta vain harvan kunnan johtajat voivat ylpeillä sillä, että 
tontilla on Guggenheim: tuo elitismin ja byrokratian koominen ikiliikkuja, 
hallintokanslioiden kummitus ja ikuisen paluun pysyvä performanssi. 

Kukkiksen pikaista takaisintuloa ei pidä tosin pelästyä liikaa. Poliitti- 
sesti arvioiden kyseessä on ilmiselvä sähköjänis, jonka tehtävänä on kään- 
tää huomio priorisoinnin tärkeyteen valtion budjettineuvottelujen aikana. 
Kun Guggenheim uhkaa iskeä nurkan takaa, kaikki alkavat vaatia asioi- 
den laittamista tärkeysjärjestykseen! Kuinka yksinkertaisina meitä pide- 
tään? 


Maanantaina 19. elokuuta 2013 


SATEENKAARILIPPU MYÖTÄTUULESSA: 
ARVOSTELU VENÄJÄN HOMOLAKEJA KOHTAAN KASVAA 


Muiden suomalaisministerien vaietessa Paavo Arhinmäki otti kantaa Ve- 
näjän harjoittamaan seksuaalivähemmistöjen sortoon liehauttamalla sa- 
teenkaarilippua Moskovan MM-kisoissa ja huomauttamalla sensurointipo- 
litiikasta maan urheiluministerille.353 Teko oli sinänsä vähäpätöinen mutta 
muiden poliitikkojen hiljaisuuteen verrattuna merkittävä ja tervetullut. 

Venäläisurheilija Jelena Isinbajeva puolestaan reagoi sateenkaarikyn- 
sillä huomiota herättäneen Emma Green Tregaron tempaukseen354 vaatien 
”maan lakien kunnioittamista”. Hänelle voisi vastata, että teidän valtionne 
sijaitsee meidän kaikkien yhteisessä maailmassa, ja siksi myös Venäjän 
pitäisi noudattaa ihmisoikeussopimuksia, jotka se on allekirjoittanut liitty- 
essään YK:n jäseneksi. 

Samoin voisi vastata niille suomalaisille patavanhoillisille ja kansallis- 
mielisinä esiintyville, jotka ovat vaatineet länsimaiden hiljenemistä ”ylei- 
sen edun” nimissä. Ihmisoikeudet ovat absoluuttisia eivätkä relatiivisia, 
eikä niistä pitäisi tinkiä joidenkin ”tärkeämpinä pidettyjen asioiden” vuok- 
si. Niinpä ne eivät sovi kaupankäynnin kohteeksi. 

Laskelmointi osoittautui huonoksi jo toisen maailmansodan edellä. Tällä 
kertaa pelinappulana eivät ole juutalaiset vaan homoseksuaalit, ja olisikin 
kiintoisaa tietää, reagoisiko länsi voimakkaammin, mikäli Venäjällä vai- 
nottaisiin homojen sijasta juutalaisia, joiden holokaustia on aina pidetty 
homojen tuhoamista sävähdyttävämpänä. 

On naurettavaa väittää, että seksuaalivähemmistöjen sensurointi, oma- 
na itsenään olemisen ja julkisen esiintymisen kieltäminen, olisivat min- 
kään maan kansallisen edun mukaisia tai yhdenkään valtion sisäisiä asioi- 
ta. Epävirallisten protestien tehoa epäileville355 voidaan vastata, että asioi- 
ta pitää korjata nimenomaan epävirallisilla kannanotoilla ja suoralla toi- 
minnalla silloin kun viralliset tiet ovat tukossa. 

Miksi Eurooppa myönnyttelee? 


Syitä länsimaiden hiljaisuuteen on kaksi. Lännen konservatiivit ovat ha- 
lunneet tietoisesti uhrata homot, sillä Länsi-Eurooppa on riippuvainen Ve- 
näjän energiatoimituksista. Siksi he ovat hyväksyneet Venäjän vaatimuk- 
sen maan ”sisäisiin asioihin” puuttumattomuudesta. 

Liberaalit taas ovat halunneet välttää homojen joutumista riitojen väli- 
kappaleeksi ja pidättäytyneet kannanotoista homojen etuja ”suojellen”. 
Mikäli Venäjän ja länsimaiden välille repeäisi avoin riita, siitä syytettäi- 
siin varmasti myös homoja eikä vain Venäjän huonoa hallintoa. 

Tilanne on poliittisesti vaikea, sillä olympiakisojen boikotointi ja muut 
vastatoimet voisivat lisätä homovastaisuutta myös lännessä, ja siksi Venä- 
jä on vaarassa päästä päämääräänsä: homovastaisuuden hyväksymiseen ja 
levittämiseen. 

Homofobiasta kärsivässä urheilumaailmassa homot on helppo vaientaa, 
mistä esimerkin tarjoaa Kansainvälisen yleisurheiluliiton kärkkäys, jolla 
se vaati ”poliittisten viestien” karsimista urheilukilpailuista. IAAF väläytti 
koko joukkueen rankaisemista, mikäli joku urheilija ottaa kantaa Venäjän 
lakeja vastaan tai homojen puolesta, ja siksi se osallistuu nololla tavalla 
Venäjän aloittamaan vyörytykseen. Ihmisoikeuksissa ei ole kuitenkaan ky- 
se politiikasta vaan enemmäkin humanismista, yleisestä etiikasta, vapa- 
uksista ja ihmisyydestä itsestään. 

Relativistisen hyöty-haitta-ajattelun vallitessa sekä omia etujaan nä- 
ennäisesti ”suojellessaan” länsimaat asettavat veitsen seksuaalivähemmis- 
töjen kurkulle ja syventävät niin seksuaalivähemmistöjen ahdinkoa kuin 
omaa moraalista neuvottomuuttaankin. 

Todettakoon, ettei sen enempää minulla kuin useimmilla poliitikoilla- 
kaan ole mitään Venäjän kansaa vastaan vaan pikemminkin sen puolesta. 
Venäläiset ovat joutuneet viime vuosina kärsimään huonosta poliittisesta 
johdosta ja sen kylvämästä militarismista, pullistelusta ja vainoharhai- 
suudesta, jonka tulosta myös homofobia on. Missään tieteen ja valistusfilo- 
sofian perinteelle rakentuvassa maassa homovastaista lakia ei olisi ollut 
mahdollista valmistella, eikä sitä olisi otettu käsiteltäväksi. 


Länsimailla hyvä tilaisuus osoittaa kaapin paikka 


Ainoa valtio, joka on reagoinut asianmukaisesti Venäjän harjoittamaan 
homojen sortoon, on Yhdysvallat, joka ei ole Venäjästä riippuvainen. Ba- 
rack Obama on ilmoittanut TV-haastattelussa, että häneltä ei löydy ker- 
rassaan mitään toleranssia HLBT-väestöä sortavia maita kohtaan.356 Sa- 
malla hän peruutti tapaamisen Putinin kanssa mainiten syyksi Snowdenin 

tapauksen mutta perustellen päätöstään myös sillä, että tapaaminen voisi 
olla hyödyllisempää vasta kun ihmisoikeusasioissa saavutetaan edistystä. 

Yhdysvaltain toimet ovat olleet myös tosiasiallisesti tehoavia, ja haus- 
kaa on havaita, että Amerikka ja Arhinmäki ovat kerrankin samalla puo- 
lella! Vastaavasti vitsikästä on ollut tapa, jolla Suomen poliittinen oikeisto 
on vaatinut kyyristelyä Kremlin porteilla. 

Venäjän aloittamat seksuaalivähemmistöjen sortotoimet on syytä py- 
säyttää ajoissa. Ei ole epäilystäkään, ettei myös tietyissä suomalaisissa pii- 
reissä haudottaisi kansalaisaloitetta vastaavanlaisen, homoja sensuroivan 
lain säätämiseksi Suomeen. Toisaalta homoavioliitot hyväksymällä Suo- 
men poliitikoilla on nyt erinomainen tilaisuus osoittaa, että Suomi ei ole 
Venäjä vaan lukeutuu länteen ja kuuluu muihin Pohjoismaihin, joissa ho- 
moavioliitot on jo hyväksytty. 

Typerintä Venäjän niin sanotussa ”homopropagandalaissa” on, että ho- 
moseksuaalisen esiintymisen kieltämistä perusteltiin ”lasten ja nuorten 
edulla”. Myös lasten ja nuorten oman edun mukaista olisi kasvaa yhteis- 
kunnassa, jossa homoseksuaalisuus on yhtä näkyvästi esillä kuin hetero- 
seksuaalisuuskin. Poliittinen priorisointi osoittaa ahdasmielisten vanhem- 
pien halua manipuloida jälkeläisiään ja riistää heidän identiteettiään. 

Lapsiarvoilla ja lastensuojelulla ratsastamiseen liittyykin paljon vääris- 
tyneitä asenteita, joita heteroseksuaaliset vanhemmat käyttävät omien 
pyyteidensä, omistushalunsa ja kunnianhimonsa tyydyttämiseen. He siis 
olettavat, että lastensuojelulliset argumentit ovat vastaansanomattomia 
missä tahansa asiassa. Juuri sellaisen heteropropagandan syleilyssä lapset 
ja nuoret ovat suuressa vaarassa. 


Keskiviikkona 4. syyskuuta 2013 
NOKIAN KAAPPAUS - MITÄ HYVÄÄ JA HUONOA? 


Tietokoneiden ja matkapuhelinten suunnittelijoita pidetään yleensä älyk- 
käinä, koska he rakentavat älyluurejakin. Siksi on hämmentävää, että No- 
kian matkapuhelinvalmistuksen myynti Microsoftille tuli monille yllätyk- 
senä.357 Ei tarvitse olla Juhani Tamminen piirtääkseen pelikarttaa siitä, 
millaisten kuvioiden tuloksena kaikki alkoi. 

Historia on jo tuttua. Optioilla palkitut pomot olivat turtuneet ja keskit- 
tyneet oman napansa kaiveluun. Omahyväisyys johti ylimielisyyteen, ja 
kilpailijat ajoivat aikaa myöten Nokian ohi. 

Näin osoittautui, että palkitsemisjärjestelmät johtavat vain lyhyaikai- 
seen voitontavoitteluun osakekursseilla. Optioiden lauettua kurssi saa joh- 
don puolesta romahtaa, jolloin yrityksiin syntyy pelkkää tuhoa. 

Stephen Elop lähetettiin Nokiaan suunnittelemaan yrityskaappausta, 
joka onnistuisi aina paremmin, mitä surkeammin firman johtaja epäonnis- 

tuisi varsinaisessa johtamistehtävässään. Hintaa halventaisi sopivasti po- 
mon oma epäluottamus, joka kävi ilmi puheena ”paosta palavalta öljynpo- 
rauslautalta”. Taisi sattua freudilainen lipsahdus. 

Myös minä olen puhunut asioita, jotka saattavat halventaa jotakin, 
mutta aina perustellusti. Sen sijaan suuren yrityksen johtajalta ei odoteta 
tieteellistä lausuntoa vaan puhetta, jonka arvo mitataan pörssissä. 

Elopin sanottiin tulevan pelastamaan Nokiaa, mutta hän poistui firmas- 
ta puhelimet mukanaan, irtisanottuaan ennen näkemättömän määrän 
suomalaisia ja kuitaten noin 19 miljoonan palkkiot. 

On selvää, että Nokian matkapuhelinten myynti oli Suomelle ja suoma- 
laisille kielteinen uutinen. Kansainvälinen kapitalismi saa aikaan juuri 
tällaista jälkeä. Onnekkain olisi tilanne, jossa suomalaiset yritykset olisi- 
vat suomalaisten omissa käsissä, jolloin niissä voitaisiin tehdä kansallisen 
edun mukaisia ratkaisuja. Siksi suomalainen omistajuus on erittäin tärkeä 
asia. 

Nokiasta tuli kasvun vuosina liian kallis omistettavaksi. Sen myynti pa- 
la palalta loi Suomeen useita miljonäärejä, kun kiusaus luopua omistuk- 
sesta kasvoi liian suureksi. 

Nyky-Suomen ongelma on, että uusia yrityksiä ei juuri synny, eikä ole 
odotettavissa ”uutta Nokiaa”. Tekes suuntaa suuria rahamääriä perustut- 
kimukseen, vaikka innovaatioita on Suomessa ja maailmalla pilvin pimein. 
Ongelma on siinä, miten saada ne hyödynnetyiksi: tuotantoon ja markki- 
noille. Juuri tähän Suomessa pitäisi panostaa. 

Katsotaanpa, mitä haittoja ja hyötyjä Nokian matkapuhelinten myyn- 
tiin liittyy. 


Haittoja 


1) Matkapuhelinten mukana meni ydinliiketoiminta, eikä jäljelle jää- 
neistä palasista saa toimivaa kokonaisuutta. Kyse ei siis ollut kumisaap- 
paiden riisumisesta eikä taannoisesta TV-tuotannon lopettamisesta. 

2) Työpaikat ovat vaarassa. 

3) Kauppahinta oli surkean pieni (5,44 miljardia). Jopa Skypestä Mic- 
rosoft pulitti enemmän: 8,6 miljardia dollaria. 

4) Nokian brändi ei välttämättä elä Microsoftin kainalossa, joten kaup- 
pa oli huono myös ostajalle. Nykyaikana, jolloin kuluttajien tietoisuus on 
ajanut brändimarkkinoinnin ohi, ihmiset eivät muutenkaan tee valintojaan 
merkkien perustella vaan pohtimalla, mitä rahalla todella saa. Juuri tämä 
on nostanut mukaan uusia toimijoita. 

5) Pääkonttorikin voi kadota maailmalle verotuloineen. 

6) Kaupan ajoitus oli kehno, sillä Lumiat olivat nousukiidossa ja vallan- 
neet menetettyjä markkinoita siitä huolimatta, että Windowsin kelkkaan 
hyppääminen oli alun perin huono ratkaisu. 

7) Jäljelle jäänyt verkkojen rakentelu on varjoliiketoimintaa verrattuna 
kuluttajalaitteiden myyntiin, ja patenteillakin olisi ollut enemmän arvoa 
yhdessä puhelinvalmistuksen kanssa. 

8) Yrityksen osakkailta ei jouduttu kysymään oikeutusta kaupalle, kun 
myytiin vain osa. Osakkaiden saadessa äänestää tulos olisi voinut olla ai- 
van toisenlainen. 

9) Microsoftilla, Amerikassa ja Ruotsissa saadaan nauraa. 


Hyötyjä 


1) Nokian olisi saattanut kaapata jokin matkapuhelinvalmistaja, kuten 
Samsung, Huawei tai jokin muu kiinalaismerkki, jolloin tilanne olisi ollut 
suomalaisten kannalta tukalampi. Nyt Nokia jäi henkiin Andoridia ja Ap- 
plea vastaan kilpailevan yrityksen sisälle, jolloin sillä voi olla paremmat 
jatkonäkymät. 

2) Ne suomalaisomistajat, jotka ostivat Nokiaa kolmisen vuotta sitten 
olettaen, ettei kurssi enää putoa, saavat nyt hyvitystä viime vuosien las- 
kukurssille, kun kurssi ponkaisi kaupan tuloksena kolmisenkymmentä 
prosenttia.358 

3) Firma pääsee eroon epäpätevistä pomoista, kuten Marko Ahtisaares- 
ta, joka toimi yrityksen brändiasiantuntijana ja lopulta muotoilujohtajana 
ilman mitään pätevyyttä (suomalainen piirre yleensäkin on nimittää epä- 
päteviä ja ei-asiantuntijoita joka paikkaan). 

4) Hätätila ohjaa nopeuttamaan ja rationalisoimaan hallitustyöskente- 
lyä, kehittelemään jotakin uutta ja virtaviivaistamaan kaikkea. 

5) Työpaikkojen väheneminen Suomesta ei ole itsestään selvää, sillä 
Microsoft voi myös investoida Suomeen. Eihän puhelimia keksittykään 
alun perin Suomessa, vaan ne tuotiin Amerikasta, kun vuonna 1882 perus- 
tettu Helsingin Telefoniyhdistys otti Bellin luurit käyttöön verkossaan. 

6) Nokia pääsi eroon 700 miljoonan vuositappiot aiheuttavasta puhelin- 
tuotannostaan ja voi ruotsalaisen Ericssonin tavoin keskittyä verkkoliike- 
toimintaan, joka tuotti viime vuonna lähes miljardin voittoa. Maailman 
kaikki operaattorit joutuvat investoimaan 4G-verkkoihin, joten ala on kas- 
vussa ja marginaalit hurjia verrattuna kännyköiden myyntiin. 

7) Matkapuhelinbrändistä maksaneen suuryrityksen ei kannata hukata 
kallista pääomaa vaan hyödyntää Nokian hyvä maine sekä tuotannossa 
että markkinoinnissa, jolloin laitekehittely ja merkki jäävät henkiin ja jopa 
voimistuvat. Varsinkin ohjelmistokehittelylle kauppa voi luvata hyvää. 


Mihinkään maansuruun Nokia-kauppojen tuloksena ei siis ole syytä, vaik- 
ka Suomessa alkaakin usein mustamaalaus yrityskauppojen seurauksena. 
Nokiaakin kehnompi on valtiontalouden tila, josta pääministeri lausuu, et- 

tä ”Suomi on vahvojen muutosten kourissa”.359 Tämä tarkoittaa tietenkin 
”kaulaansa myöten kurassa”. 

Työmarkkinasopu ei siis tyydytä, kun jäljelle jäi monta EU:n tuottamaa 
ongelmaa: kansainvälisen suurpääoman vaellus, ihmisten massamuutot, 
suomalaisten työttömyys, ulkomaisen halpatyövoiman tuonti, verokerty- 
män heikentyminen ja valtioiden ja kuntien velkaantuminen, jota ei saada 
hoidetuksi muutoin kuin jättiläisinflaatiolla tai julkisen omaisuuden 
myynnillä. Nokian kaappaus on vain osa tätä kansallisvaltioiden riistoa ja 
itsemääräämisoikeuden menetystä. 


Torstaina 5. syyskuuta 2013 


SUOMI LIITTYY JÄLLEEN NATOON 


Suomalaisten harkitsevaa suhdetta Nato-jäsenyyteen tullaan varmasti 
käyttämään jahkailun koulukirjaesimerkkinä. Nyt kun Yhdysvaltain pre- 
sidentti lopultakin ehti Suomen tasavallan presidentin juttusille,360 puhut- 
tiin todennäköisesti Syyriasta, Snowdenista, urkintaohjelmista ja kaikesta 
siitä tietoliikenteestä, joka suuntautuu Venäjältä Suomen läpi länteen. 

Amerikkalaisia kiinnostaa kuitenkin vain se, haluavatko suomalaiset ol- 
la jäseninä Pohjois-Atlantin puolustusliitossa vai eivät. Jos Ruotsi jonakin 
päivänä päättää liittyä Natoon, Suomi ei voi jäädä ulkopuolelle. Länsi- 
Euroopan maista ulkona olisivat silloin vain Irlanti, jolla ei ole paljoa ra- 
janaapureita, Itävalta, jossa puolustusliitot estää Saksan pelossa säädetty 
perustuslaki, ja puolueettomuuttaan varjeleva Sveitsi. (Olin unohtaa Lu- 
xemburgin, Kyproksen ja Maltan.) 

Välttämättömäksi Suomen jäsenyyden tekee aikaa myöten se, että Nato 
ei pärjää ilman Suomea. Ainoa maa, joka voi auttaa toisia valtioita konflk- 
tien sattuessa, on Yhdysvallat. Myös Britanniasta ja Ranskasta löytyy lai- 
vastoa ja ilmavoimia, mutta kunnollisia maajoukkoja ei löydy nykyisin 
Saksastakaan, ja Ruotsissa vain murto-osa käy armeijan. Sen sijaan Suo- 
men tykistö on eurooppalaisittain arvioiden edelleen massiivinen, vaikka 
tulen kantavuus onkin kenties ohjusaseistukseen verrattuna kehno. 

Natoon siis liitytään, mutta ei vielä tällä kaudella... 


Perjantaina 6. syyskuuta 2013 
FINNAIRISTA UUSI NOKIA? 
Sananlasku sanoo, että älä osta sen firman osakkeita, joka rakentaa uuden 


pääkonttorin. Kansallinen lentoyhtiömme Finnair on nyt saamassa Van- 
taan Aviapolikseen uuden toimistobuildingin, vaikka vanhakin oli hyvä. 

Suhdanneherkällä alalla, jolla kilpailu on kovaa, tällainen pullistelu ei 
ole viisasta. Sarkastista on, että teknokupla puhkesi ja Nokian alamäki al- 
koi vain vähän sen jälkeen kun yritys sai valmiiksi Keilaniemen pääkont- 
torinsa. 

Myös Finnairilla on edessään suuria haasteita. Halpalentoyhtiöt uhkaa- 
vat jatkuvasti sen markkinaosuuksia. Tilanteessa, jossa kaikki muut etsi- 
vät säästöjä, Finnairinkin pitäisi. Helpoiten niitä löytäisi hallinnosta ja lii- 
ketoiminnan kannalta toisarvoisista asioista, kuten toimitiloista. Sen si- 
jaan Finnair on päättänyt säästää henkilökuntamenoista uhaten palkata 
matkustamohenkilöstöä Espanjasta, tietenkin suomalaisten ihmisten tap- 
pioksi.361 

Myös uuden rakennuksen tilaaminen tapahtui syheröisesti. Uuden pää- 
konttorin rakennuttaja on vakuutusyhtiö Ilmarinen, ja Finnair aikoo aset- 
tua taloon vuokralle. Tilauksen sai rakennusliike SRV ilman julkista urak- 
kakilpailua.362 SRV:tä johtaa Finnairin entinen toimitusjohtaja Jukka Hie- 
nonen, ja Ilmarisen toimitusjohtaja Harri Sailas on myös Finnairin halli- 
tuksen puheenjohtaja. 

Korskeisiin tiloihin asettuminen on melkoista hasardia tappiollisessa 
yhtiössä. Finnairin pätäkkä tulee tätä nykyä pitkistä Kaukoidän lennoista, 
ja suuri osa Euroopan reiteistä on vain syöttöliikennettä. Kotimaanlentoja 
Finnair lennättää FlyBe:n vuoroilla ollen firmassa vähemmistöosakkaana. 

Kaikkien munien laittaminen samaan koriin ei taida kuitenkaan kan- 
nattaa. Poliittinen mullistus Kiinassa tai talouden sakkaaminen Japanissa 
voi tehdä Finnairin toiminnasta kerta heitolla lopun. 


Finnairilla edessään ympäristöuhkia 


Myös ympäristönormit ovat koetelleet Finskiä, kun EU-maiden lentoyhtiöt 
liittyivät päästökauppajärjestelmään vuonna 2012.363 Se koskee kaikkia 
Euroopan unionin sisäisiä lentoja sekä kaikkia EU:n alueelta lähteviä ja 
sinne saapuvia koneita. 

Päästökauppa ottaa huomioon yhteenlasketut kokonaispäästöt mutta ei 
päästöjä tuotantoyksikköä (esimerkiksi lennettyä kilometriä) kohti. Pitkil- 
lä lennoilla kokonaispäästöt ovat suuria, vaikka kilometriä ja matkustajaa 
kohti ne ovat pieniä. Niinpä päästökauppa tuottaa kuluja Finnairille hei- 
kentäen sen kilpailukykyä, vaikka hiili-intensiteetti eli tehokkuus onkin 
hyvä. 

Tulos on, että EU:n päästökauppa avaa markkinat venäläisille toimijoil- 
le. Euroopasta Aasiaan 24 tunnin rotaatiolla suuntautuvat lennot voidaan 
alkaa tehdä Pietarista. Jotta päästökauppajärjestelmässä olisi järkeä, se 
pitäisi panna toimeen maailmanlaajuisena. Muutoin syntyy hiilivuotoa, ja 
toiminta siirtyy sinne, missä ympäristönormit ovat lepsuimmat. 

Päästökaupasta pitäisikin siirtyä tuotannonalakohtaiseen ominaispääs- 
töjärjestelmään, jollainen on käytössä jo autoilun maailmassa. Päästöjä ar- 
vioitaisiin tällöin suhteessa niiden kautta saavutettuihin hyötyihin. Myös 
kansalaisille jaettavat hiilidioksidipassit, joiden päästöoikeuksia voisi edel- 
leen myydä vaikka naapureilleen, ovat eräs tulevaisuuden vaihtoehto. 


Myydäänkö Finnair? 


Finnair on tilannut optimistisesti yhdeksäntoista laajarunkoista A 350 
-konetta, ja lisäksi se omistaa enemmistön nykyisistä kaukoliikenteen 
jumboistaan, A 330 ja A 340 -koneista. Ylimitoitetusta hankinnasta ei pää- 
se eroon yhtä helposti kuin vuokratusta, paitsi alehintaan. 

Onneksi apu on lähellä. Veli venäläinen yritti jo kaapata osia Finnairis- 
ta islantilaisten pankkien kautta noususuhdanteen aikana. Myydäänkö 
Finnair tulevaisuudessa ulkomaille niin kuin Nokia? Ostajia turvallisuu- 
destaan tunnetulle yhtiölle kyllä riittää Aeroflotista Swissairiin. 

Valtion omistajaohjaus ei myyntiä pidättele, vaikka Finnair onkin mää- 
ritelty strategisesti tärkeäksi. Valtio on tehnyt lehmänkauppoja ennenkin, 
muun muassa myymällä Digita Oy:n ulkomaille, mikä puolestaan viivyttää 
teräväpiirtolähetysten yleistymistä, kun Yle joutuu pulittamaan rahaa jo- 
kaisesta bitistä. Kruununjalokivi Soneran rippeitä taas kaupataan Soli- 
diumin lohduttomasta salkusta.364 

Jyrki Katainen väläytti Finnairin myyntiä jo keväällä 365 ja lentämisvi- 
hamielinen Heidi Hautala oli luonnollisesti valmis pudottamaan valtion 
omistuksen alle enemmistöosuuden. Valtiovarainministeriössä kannattaisi 
muistaa, että kertatuloilla ei voida rahoittaa pysyviä menoja. Olen itse tot- 
tunut ajattelemaan, että kansallinen omaisuus on suurta rikkautta, josta 
kannattaa pitää kiinni. 


Lauantaina 7. syyskuuta 2013 
MYISIKÖ HIMANEN HALLITUKSELLE YDINPOMMIN? 


Suomi on maa, jossa kansalaiset tarvitsivat ennen vanhaan huviluvan, jot- 
ta heillä olisi ollut hauskaa. Enää huvilupaa ei tarvita, sillä Pekka Hima- 
nen ja Jyrki Katainen pitävät huolen siitä, että nauramista riittää. 

Oikeuskansleri Jaakko Jonkan eilen antaman ratkaisun mukaan Pekka 
Himasen saama ”Kestävän kasvun malli” -niminen hanke olisi pitänyt kil- 
pailuttaa.366 Tlahduttavaa on, että Jonkan perustelut ovat samat, jotka esi- 
tin viime keväänä Tiedepolitiikka-lehden 1/2013 artikkelissani ”Sofistien 
puliveivaus — Miten filosofista tuli poliitikkojen pillipiipari?” 

Erityisesti minua miellyttää, ettei virkamiesten annettu luikerrella tällä 
kertaa pykäläkoreografian taakse. Hankintalakihan sallii myös suorat ti- 
laukset neuvottelupöydässä, jos hanke ei ole ”vain tilaajaa hyödyttävä”. 
Sen sijaan oikeuskansleri asetti hyvän hallinnon ja tieteen periaatteet kie- 
murtelun edelle, kuten kuuluukin. Tämä palauttaa uskottavuutta oikeus- 
kanslerinviraston toimintaan. 

Ikävää puolestaan on, ettei oikeuskansleri uskaltanut arvostella erik- 
seen Jyrki Kataisen toimintaa vaan katsoi asian kuitatuksi jo eduskunnan 
perustuslakivaliokunnan tutkinnassa, joka esipuhdisti likapyykin poliitti- 
sessa pesukoneessa.367 Syyt päälleen saa siis joku virkamies, kuten valtio- 
neuvoston kanslian Timo Lankinen. 

Myös pääministeri toimii virkavastuulla, eikä väärinkäytöksestä pitäisi 
selvitä pelkällä pahoittelulla, että virheistä ”voi ottaa opiksi”.368 Jos epäil- 
tynä olisi tavallinen kansalainen, viranomainen alkaisi kaivella esiin ran- 
gaistuksia ja uhkaisi periä myönnetyt tuet takaisin. 


Tieteen ja politiikan vispilänkaupasta 


Mikäli Pekka Himasella olisi kyky rakentaa ydinpommi ja Jyrki Kataisella 
halua ostaa sellainen, Himanen varmaankin myisi asiantuntemuksensa 
muitta mutkitta hallituksen käyttöön. Himanen on siis yhtä viisas kuin 
fyysikot Oppenheimer ja Teller, jotka rakensivat hallituksen pyynnöstä 
ydinaseen USA:lle. 

Vertaus ei ole kaukaa haettu, sillä kyseinen tapahtuma muutti tieteen 
ja politiikan suhdetta. Tieteen ja politiikan yhteen kytkemistä on arvostel- 
tu voimakkaasti toisen maailmansodan jälkeen, eikä kyse ole ollut vain ta- 
pauksista, joissa tieteenharjoittajat ovat myyneet poliitikoille jotakin ky- 
seenalaista tai pahaa, vaan myös niistä tilanteista, jolloin poliitikoille on 
onnistuttu myymään jotain hyvää. 

Hyvän ja pahan välinen ero on tosin politiikassa hiuksen hieno. Vai ei- 
vätkö ydinaseen suunnittelijat toimineet ”hyvässä tarkoituksessa” ja koti- 
maansa etu mielessään? 

Aivan riippumatta siitä, minkä puolueen jäsenkirja Pekka Himasen ta- 
kataskussa on, hän on kokoomuslainen sikäli, että hänenkin mielestään 
kaikki on kaupan, myös filosofia ja tiede. Niinpä hän myy parhaiten tar- 
joavalle. Ja Jyrki Katainen ostaa parhaiten pyytävältä, koska arvelee sen 
olevan arvokkainta. Tässä näkyy rahan puhdistava voima. 

Katainen todennäköisesti ajatteli saavansa filosofista prestiisiä, kun 
päätyi ostamaan viisautta median valtakunnanfilosofiksi kohottamalta 
suosikilta. Ja Himanen puolestaan katsoi tekevänsä hyviä kauppoja, leven- 
si lompakkoaan ja lavensi muutoin kovin arkiseksi käyvää filosofinelä- 
määnsä. 

Molemmat tavallaan pettivät toisiaan. Kataiselle Himanen oli pelkkä 
retorinen warrantti, maskotti, jonka tehtävä oli parantaa Kataisen ohutta 
poliittisen linjanvetäjän imagoa. Kataisellahan ei ole akateemisia ansioita 
tai kirjallista tuotantoa, eikä poliittisena ideologina toimimisestakaan ole 
näyttöä. Hän on poliittinen touhottaja tuhansien muiden tavoin. 

Pekka Himanen puolestaan on jymäyttänyt Kataista myymällä hänelle 
paketillisen tavanomaisimpia kliseitä, jotka liittyvät tulevaisuudentutki- 
miseen ja yhteiskuntatieteisiin. Voi olla, että myös Katainen arvasi tämän, 
mutta hän osti silti, koska kuvitteli, että sama hallintoretoriikka, joka va- 
kuuttaa byrokraatit, vakuuttaisi myös toimittajat, tieteenharjoittajat ja 
kansalaiset. 


Populistit antavat tieteestä ja filosofiasta väärän kuvan 


Filosofian painokkuutta tunnutaan mitattavan nykyisin sen suosiolla. Jo- 
kainen oikea filosofi kuitenkin ymmärtää, ettei filosofia voi olla koskaan 
kovin suosittua. Filosofin kuuluu sanoa myös asioita, jotka ovat epämiellyt- 
täviä. Niinpä tieteellisellä pohjalla oleva filosofia herättää poikkeuksetta 
pahennusta, vastalauseita ja kiistoja. 

Filosofia ja tiede eivät voi olla myöskään ”hallitusta tukevia”. Sellainen 
toiminta ei ansaitsisi tieteen, tutkimuksen eikä filosofian nimeä lainkaan. 
Hallinnossa on kuitenkin syntynyt päätös, jonka mukaan valtioneuvosto 
alkaa varata peräti 30 miljoonaa euroa vuodessa ”hallitusta tukevaan tut- 
kimukseen”,369 ja rahat se rohmuaa todelliselta tutkimukselta. Hallitus siis 
vastaa arvosteluun kiristämällä ”poliittista ohjausta”, vaikka poliittista 
liekanarua pitäisi pidentää eikä lyhentää. 

En vastusta tutkimuksen rahoittamista, mutta resurssien jakamisesta 
pitäisi tiedeyhteisön itse päättää vapaissa ja avoimissa prosesseissa. Sen 
sijaan poliittisesti motivoitu yhteiskuntatutkimus on nollan arvoista. Se on 
puolueideologiaa ja tarkoitusperien läpäisemää. Kyse on lähinnä ideologi- 
oiden pönkittämisestä. 

Samanlaisia ovat myös tilaustutkimukset, joita hallinto ostaa oman 
lainvalmistelunsa tueksi. Esimerkiksi sopii vaikkapa oikeusministeriön 
hiljattain tilaama tutkimus seksin oston täyskriminalisoinnista. Oikeus- 
ministeri Anna-Maja Henriksson tilasi tutkimuksen Helsingin yliopiston 
oikeuden ja sukupuolen tutkimuksen professorilta, Johanna Niemeltä, joka 
tiedetään feministiksi ja täyskriminalisaation kannattajaksi.370 Itse en sa- 
noisi tendenssimäisistä lähtökohdista tehtyä tutkimusta tutkimukseksi 
ollenkaan, eikä sillä ole käsittääkseni mitään tieteellistä arvoa. 

Samanlaista tilaustutkimusta ovat kaikenlaiset päivitillikat ja teijatiili- 
kaiset tehneet pilvin pimein, ja aina tulokset ovat olleet rahoittajan ja ti- 
laajan käsityksiä myötäileviä. Kriittisyyttä on esiintynyt vain sikäli, kuin 
sitä on tarvittu ripposellinen uskottavuuden tueksi. 

Monille yliopistotutkijoille tuntuu olevan nykyisin yhdentekevää, kenen 
lauluja he laulavat, kunhan siitä tulee rahaa. Taloudellisesti vaikeana ai- 
kana tieteestä on tulossa poliitikkojen ja yritysjohtajien, erilaisten ”halli- 
tusammattilaisten” ja tiedevelhojen salaseura, joka muistuttaa elävästi 
Bilderberg-kokousta. Niissä piireissä Käteinen viihtyy ja vaihtuu hyvin. 

Myös media on menossa mukana. Median tehtävä olisi kertoa salaseuro- 
jen työskentelystä kriittisesti, mutta tätä nykyä toimittajat syövät poliitti- 
sen vallan kädestä saapumalla paikalle Himasen kutsuvierastilaisuuksiin, 
joissa tuloksia vihdoin esitellään ”sopiviksi katsotuille” henkilöille. 

Ei tarvitse ihmetellä, kuten Petteri Orpo,37! miksi kokoomuksen kanna- 
tus tämän kataistrofin vuoksi laskee. Älkääkä toki erehtykö ajattelemaan, 
että olen kateillinen tai kärsin ulkopuolisuudesta! Olen mieluummin köyhä 
ja kunniallinen kuin rikas ja rosvo. 


Perjantaina 20. syyskuuta 2013 
”KAIKKI TYÖ ON ARVOKASTA” 


Ei muuten ole. Arvokasta on vain sellainen työ, jossa tuotetaan materiaali- 
sia tai henkisiä arvoja. Sauli Niinistön uudenvuodenpuheesta asti julki- 
suudessa kummitellut lause perustuu siihen virheelliseen uskomukseen, 
että työ on arvo sinänsä ja sen vuoksi joka tapauksessa arvokasta. 

Juuri näin asia ei ole. Työ ei ole itseisarvo, vaan sitä pitää arvioida vain 
seuraustensa perusteella, jotka voivat olla hyviä tai huonoja, hyödyllisiä tai 
haitallisia. 

Edellä esitetty sitaatti meni siis pahasti pieleen. Työssä voidaan tuottaa 
arvoja tai epäarvoja, tai se voi olla arvoneutraalia. 

Esimerkin arvoja tuottavasta työstä tarjoaa vaikkapa hitsarin työ. Hän 
valmistaa materiaalisia hyödykkeitä, esimerkiksi jäänmurtajia. Toisen 
esimerkin tarjoaa kirjailijan työ. Hän valmistaa henkisiä arvoja tuottaes- 
saan teosjärkäleitä. 

Kolmantena esimerkkinä voisi olla kotiäidin tai -isän työ, jota ei tunnus- 
teta työksi lainkaan, kuten ei kirjailijankaan työtä, vaikka molemmat heis- 
tä ovat myös omalla tavallaan ”raskaina”. Ilman molempien panosta ro- 
mahtaisivat joko kulttuurielämän pilarit tai toisten ihmisten työssä käy- 
misen edellytykset. 

Onkin huomattava, että näissä kaikissa tapauksissa tuotetaan arvoja, 
mutta vain osa tärkeästä arvotuotannosta voidaan organisoida palkka- tai 
yrittäjätyöksi. Työyhteiskunnan ulkopuolella tuotetaan valtavasti arvoja 
ilman, että kukaan tunnustaa sitä työksi. 

Toisaalta työyhteiskunnassa sanotaan työksi paljoa sellaista toimintaa, 
jossa ei tuoteta mitään arvoja tai tuotetaan suorastaan epäarvoja. Esimer- 
kiksi byrokraatin työ on organisoitu osaksi virkarakennetta, ja se on pyrit- 

ty puskuroimaan arvostelua vastaan niin, että sitä pidettäisiin tärkeänä 
työnä. Mutta byrokraattien työssä ei tuoteta sen enempää materiaalisia 
kuin henkisiäkään arvoja. He vain soveltavat lakeja. Sen sijaan byrokraa- 
tin työssä tuotetaan epäarvoja, kuten tarkkailua, valvontaa ja holhousta, 
jotka koetaan usein vastenmielisiksi. 

Esimerkin työstä, jossa tuotetaan sekä arvoja että epäarvoja, tarjoaa au- 
tonvalmistus. Siinä tuotetaan molempia, ja se on läntisen maailman suu- 
rimpien teollisten uhrausten kohde. Autoista on varmasti aineellista hyö- 
tyä, mutta samalla tuotetaan myös epäarvoja, kuten ilmansaasteita, kola- 
reita, loukkaantumisia, kuolemaa ja suuri määrä jätteitä. 

Kaikki työ ei siis ole arvokasta. 

Kehnoa onkin, että arvottomasta työstä palkitaan hyvin ja arvoja tuot- 
tavasta toiminnasta ei aina ollenkaan. Esimerkiksi pankinjohtaja voi vau- 
rastua palkallaan, vaikka hän ei tuottaisi materiaalisia eikä henkisiä arvo- 
ja. Joku optiomiljomääri voi rikastua, vaikka hänellä ei olisi mitään kau- 
saalista yhteyttä firman menestykseen, vaan duunarilla on. Hän taas ei 
pääse koskaan paremmille päiville, vaikka työskentelisi kovinkin. Ja työ- 
hön liittyvän palkitsemisjärjestelmän ulkopuolella ovat kaikki ne opiskeli- 
jat ja taiteilijat, jotka eivät tee palkkatyötä mutta tuottavat arvoja joko ke- 
hittämällä itseään tai toteuttamalla tahtoaan vapaana taiteilijana. 

Tämä on työn ja toiminnan ero: työ on tunnustettua, toiminta ei, vaikka 
se tuottaisi kaivattuja arvoja. Tahdon sanoa, että työhön asennoituminen 
on yksi ideologisimpia asioita ja että runsaaseen työn tuoksinaan vetoami- 
nen ei pyhitä mitään. Jos työ on pyhää, mikään ei ole pyhää, ei edes pyhä- 
päivä. 

Sauli Niinistön edellä siteerattu väite vihjaa lisäksi, että jos kaikki työ 
on arvokasta, kuka tahansa sopii mihin tahansa työhön. Otan asian esille, 
sillä nyt on taas puhuttu paljon sosiaaliturvan tekemisestä vastikkeellisek- 
si ja työttömien patistelusta pakkotyöhön.37? 

Todellisuudessa kaikki ihmiset eivät ole soveliaita kaikkiin tehtäviin. Jo 
Aristoteles katsoi, että yhteiskunta on oikeudenmukainen silloin kun jo- 
kaisella on kykyjään ja ominaisuuksiaan vastaava paikka. Nyt näin ei ole. 
On vaarallista, jos ihmisiä aletaan taivutella koulutustaan, kykyjään ja 
taipumuksiaan vastaamattomiin tehtäviin tahtonsa vastaisesti. Siitä ei 
seuraa mitään muuta kuin tuhoa sekä työnantajille että -tekijöille. 

Työttömyysetuuksien ja taloudellisen sosiaaliturvan muuttaminen vas- 
tikkeelliseksi on väärin muun muassa seuraavista syistä: 

1) Oletuksena on virheellinen näkemys, että kaikki soveltuvat kaikkeen. 
Tällainen ajattelu oli ominaista Kiinan kulttuurivallankumoukselle, jolloin 
professorit laitettiin siivoamaan käymälöitä. Siivoojan työ voi luonnollisesti 
olla professorin työtä arvokkaampaa, mutta se ei vielä merkitse, että oikeat 
henkilöt tekisivät kykyjään vastaavaa työtä. 

2) Jos työtä voidaan teettää myös työttömyysturvalla, kuka enää viitsii 
palkata ihmisiä töihin palkalla? Tämä malli veisi pohjaa palkkatyöhön pe- 

rustuvalta yhteiskunnalta. Tuloksena olisi työn alihinnoittelua ja ihmisten 
kurjistamista. Pahimmillaan vastikkeellistaminen romuttaisi periaatteen, 
jonka mukaan myös viranomaisten osoittamasta työstä kuuluu maksaa 
asianmukainen korvaus. Olisi epäjohdonmukaista, jos valtio kieltäisi ali- 
palkkauksen yksiltä ja teettäisi palkatonta pakkotyötä toisilla. 

3) Työttömyys- ja sosiaalietuuksien vastikkeeksi tapahtuva töiden teet- 
täminen on ominaista katastrofien jälkeisille yhteiskunnille, joissa on tee- 
tetty hätätöitä vangeilla, työttömillä ja muilla joutoväeksi leimatuilla. Se ei 
sovi sivistysyhteiskunnan oikeudenmukaisuuskäsityksiin. 

4) Vastikkeellistamisen malli veisi pohjaa hyvinvointiyhteiskunnalta si- 
käli, että se perustuu ajatukseen, jonka mukaan yhteiskunnassa ei saa olla 
vastikkeettomia tukia eikä avustuksia. Vaakalaudalla on siis koko hyvin- 
vointiyhteiskunnan olemus ja kansalaisryhmien välinen luottamus. 

5) Katsomus, että työttömillä voidaan teettää soveltumattomia töitä 
tahdon vastaisesti, nojaa uskomukseen, että työttömät ovat yksiaineksinen 
ryhmä kouluttamattomia ihmisiä ja sellaisina soveliaita patisteltaviksi. 
Tosiasiassa työttöminä on huomattava määrä täysin erilaisia ihmisiä val- 
kokaulusköyhälistöstä pultsareihin. Osa ihmisistä ei ole työkykyisiä, ja 
siksi olisi parempi tehdä eri työllistymisen linjat eri ihmisryhmille työn- 
haun virallisissa kanavissa. 

6) Työttömyysetuuksien ja sosiaalietuuksien panttaaminen käyttäen te- 
hosteena niiden menettämisen uhkaa johtaa vain köyhien ihmisten ahdis- 
teluun. Jos ihminen on jo moninkertaisesti uhattuna, paljonko luulette yh- 
den lisäuhkauksen innostavan ihmisiä töihin ja ahkeruuteen? 

7) Yhteiskuntamme ja tuotantorakenteemme on niin monimutkaistunut, 
että ketään ei voida syyttää eikä kiittää omasta rikastumisestaan tai köyh- 
tymisestään, työttömyydestään tai ylityöllisyydestään. Niinpä olisi kohtuu- 
tonta kohdella rangaistuksenomaisesti tai syyttävästi työttömiä, jotka kär- 
sivät siitä, että toiset saavat pitää työpaikkansa. 

8) Töihin patistelemisen malli kertoo kansalaisryhmien epäluottamuk- 
sesta, eli siitä, että kunnon veronmaksajina itseään pitävät katsovat voi- 
vansa velvoittaa työttömiä mihin tahansa töihin. Töissä olevien ylimieli- 
syys kertoo heidän peloistaan ja johtaa hullunkurisuuteen sikäli, että pa- 
tisteleva tyyppi saattaa itse olla seuraavan aamun valjetessa työtön. 

9) Sosiaaliturvan leikkauksia ja vastikkeellistamista on yritetty oikeut- 
taa sillä, että niin voidaan säilyttää palkansaajien ja yrittäjien halukkuus 
maksaa veroja. Tosiasiassa ei ole mitään syytä lepyytellä veronmaksajia, 
sillä ansiotulojen ja yritystulojen saajat hyötyvät työttömien kustannuksel- 
la siitä, että juuri heillä itsellään vielä on tuloja ja työpaikka. Työttömät 
puolestaan joutuvat kärsimään siitä, että töissä olevat vievät heidän työ- 
paikkansa ja virkansa. Kompensaatiolle verotuksen kautta on siis perus- 
teensa. 

10) Aina kun porvaristo kiljuu sosiaaliturvan näennäisen runsauden 
vuoksi, on syytä muistaa, että suuri osa sosiaalituista kuluu asumisen tu- 

kemiseen. Jos sosiaalikuluja halutaan leikata, kulukuilu pitäisi tukkia toi- 
sesta päästä eli palauttamalla vuokrien hintasääntely voimaan. Olisi kiin- 
toisaa nähdä, millainen poru esimerkiksi kokoomuksessa alkaisi, jos vuok- 
rille määrättäisiin hintakatto eivätkä asuntokeinottelijat voisi enää siirtää 
laskujaan vuokralaisten piikkiin. 

Totuushan on, että vuokralla asuvat tukien saajat eivät koskaan itse 
näe asumiseen käytettäviä Kelan ja toimeentulotuen varoja, vaan ne imu- 
roidaan suoraan vuokrakiskureiden pohjattomiin kirstuihin. Paljon moiti- 
tut asumistuet eivät siis päädy huonosti toimeentulevien hyväksi, vaan ne 
merkitsevät verovarojen kierrätystä asuntokeinottelijoiden ja pääoman- 
omistajien taskuihin. 

11) On väärin, että sosiaaliturva pyritään vastikkeellistamaan tekaise- 
malla vaikeassa asemassa oleville lisävaatimuksia. Sosiologisesti katsoen 
perusturvan lavastaminen ”etuudeksi”, ihmisten pakottaminen anomaan 
perusturvaa sekä kyseenalaistamalla perustoimeentulon saanti tilanne 
koetetaan kääntää näyttämään siltä, kuin Kelan etuuksien ja toimeentulo- 
tuen saajat olisivat jotenkin etuoikeutettuja. Tämä on nurinkurista, sillä 
työttömät ihmisethän ovat paljon ansaitsemaansa huonommassa asemas- 
sa. Siihen nähden etuus on pelkkä vaatimaton korvaus, jolla ihmistä pide- 
tään hengissä. 

Elämää työttömyyskorvauksen varassa oleminen ei ole vaan lähinnä 
elintoimintojen jatkamista, ja siksi on väärin, että sosiaalietuuksien saajat 
yritetään leimata etuuksien hyväksikäyttäjiksi ja vilpillisiksi pettureiksi. 
Todellinen petos sisältyy siihen, että yhteiskunta on pettänyt osan jäsenis- 
tään olemalla myöntämättä heille asianmukaisia työpaikkoja ja ansiotuloa. 
Siksi ahdinkoa ei tule pahentaa kiristämällä sosiaalietuuksien saamista tai 
lisäämällä halvan pakkotyön vaatimuksia. Toimeentulotuki on luonteel- 
taan viimesijainen, ja siksi sen ehdollistaminen merkitsisi käytännössä 
ihmisen ripustamista hirteen. 

12) Sosiaaliturvaan investoiminen on itse asiassa hyvä sijoitus, sillä lä- 
hes kaikki sosiaaliturvaan sijoitetut rahat päätyvät kotimaiseen perusku- 
lutukseen jääden rikastuttamaan kansantalouttamme, kun taas rikkaille 
ja hyvätuloisille annetut verohelpotukset merkitsevät rahojen päätymistä 
kalliiden tuontitavaroiden hankintoihin ja ulkomaanmatkoihin. 

Ei siis kannata kaivaa omaa hautaa, ainakaan ennenaikaisesti. Yhden 
mahdollisuuden siihen tarjoaa kokoomuksen kansanedustajien kelkkaan 
hyppääminen. Juuri Paula Risikon kaltaiset ministerit ovat äänekkäästi 
vaatineet työttömyysetuuksien ja sosiaaliturvan vastikkeellistamista pu- 
hunmalla ”kannustinloukkujen purkamisesta” ja ”osallistamisesta”. 

Parhaiten kannusteloukkuja puretaan palkitsemalla henkisiä tai mate- 
riaalisia arvoja tuottavasta työstä ja palauttamalla työn ja palkkion kau- 
saalisuhde voimaan. Nyt varakkaiden ja hyvätuloisten rikastuminen mak- 
satetaan köyhillä, kun listaamattomista osakeyhtiöistäkin voi edelleen nos- 
taa 60 000 euroa vuodessa osinkoina maksamatta lainkaan veroa, ja 

Stephen Elopin kaltaiset kuittaavat miljoonansa 35 prosentin lähdeverol- 
la.373 

Kokoomuksessa kannattaisi keskittyä purkamaan näitä vääryyksiä ja 
kannusteloukkuja, jotka aikaa myöten muodostuvat moraalisiksi esteiksi 
ihmisten työnteolle eriarvoisuuden lisääntyessä. Eräs keino parantaa arvo- 
tuotantoa on tuotannon tehostaminen, mutta senkään ei pidä merkitä ih- 
misten piiskaamista, vaan parempaan tulokseen päästään luopumalla vää- 
ristä toimialoista ja etsiytymällä paremmille. 

Ja kukapa järjissään oleva mitään ”osallistamista” kaipaa? Eiköhän tä- 
mäkin ole taas sellainen ylhäältä päin tapahtuvasta manipulaatiosta ker- 
tova termi, joka myöntää, että yhteiskunta on jo jakautunut osallisiin ja 
osattomiin. 

Paha sanoa, mutta minä en arvioi ihmisiä heidän varallisuusasemansa 
perusteella, eivätkä viime päivinä huomiota saaneet rahakkaat julkkikset 
ole minun silmissäni yhtään kiinnostavampia pelkän varallisuutensa 
vuoksi. Heitä onkin kohdeltu kokonaisuus huomioon ottaen varsin kiltisti. 
Itseäni innostaa vain todellinen rikkaus: filosofia. 


Lauantaina 21. syyskuuta 2013 


JULKKISTEN BIG BROTHER 
MUKAVAA KUIN LEHMÄN MUNA 


Television Big Brother -ohjelman suosio on jäänyt minulle mysteeriksi, sil- 
lä TV-ruudussa on nähty samanlaista kalsareissa köllähtelyä kuin kenen 
tahansa ihmisten olo- ja muissakin huoneissa. Suosion selitys voi olla se, 
että toosaa töllöttäessä katsojien itseymmärrys kasvaa. Tai sitten kyse on 
vain tirkistelynhalusta. 

Ilmeisesti sarjan katsojaluvut olivat lopahtaneet, sillä tekijät päättivät 
kerätä BB-taloon muutamia julkisuudenkipeitä linssiluteita. Mitäpä julk- 
kis ei tekisi saadakseen julkisuutta? 

Omin itsensä oli kai Andy McCoy, jonka on yleensäkin mahdotonta olla 
kukaan muu kuin oma itsensä. Luulin, että häntä ei heitettäisi pois ihan 
pienistä rikkeistä, sillä kaikki halusivat nähdä, tekisikö hän jonkin suuren. 
Toisin kävi.37 Frederikin luovutus taas oli kuin eläkkeelle lähtö. Nämä la- 
vatähdet ansaitsivatkin päästä viisaan lepoon. 

Pikkujulkkikset, kuten Aleks Vehkala, taas yrittävät ylöspäin jul- 
kisuusuransa ensimmäisillä tikapuilla, varmaankin tietämättä, että julki- 
suus on tyhjä kuori, jonka sisä- ja ulkopuolella ei ole mitään. Tämän jokai- 
nen megajulkkis jo tietää, ja siksi hän yleensä välttääkin julkisuutta. Oi- 
kean julkkiksen myös kuuluu välttää julkisuutta, jotta ei olisi tyrkky. 
Olemalla vaikeasti tavoitettava julkisuutta voi saada myös omilla ehdoil- 
laan, vaikka jotkut sanovatkin, että koskaan ei saa. Lisäksi oikea julkkis 

ymmärtää, että julkisuudesta ei ole yleensä mitään muuta kuin haittaa, 
paitsi siinä tapauksessa, että siitä tulee rahaa. 

Harva muuten muistaa, että television Big Brother -sarjalla oli edeltäjä 
jo 1980-luvulla, nimittäin Aikapommi-ohjelma. Siinä muutamia silloisia 
julkisuuden henkilöitä kerättiin oleskelemaan suljetussa tilassa muutama 
vuorokausi tai niin kauan kuin pokeria riitti. 

80-luvun Aikapommi-ohjelmaan valittiin hyvin erilaisia tyyppejä. Mu- 
kana olivat ainakin Levyraadin vakiovieras Pirkko Liinamaa, sosiaalipsy- 
kologian professori Antti Eskola ja trubaduuri Kauko Röyhkä. Sitten vain 
istuttiin, oltiin mukavia ja odotettiin aikapommin räjähtämistä. 

Harvan pokka piti. Ne, jotka olivat aluksi kaikkein mukavimpia, menet- 
tivät kasvonsa varsin pian, ja esiintyi pientä itkeskelyä. Sen sijaan Antti 
Eskola, joka tunnetaan nykysin Pyynikin varapiispana ja jolle suoritin ai- 
koinani sosiaalipsykologian sivulaudaturin, veti alusta alkaen hyvin realis- 
tista linjaa. Katsojat sanoivat häntä mörököllimäiseksi, vaikka hän oli 
luultavasti vain oma itsensä. Monet kiittivät häntä myöhemmin pintansa 
pitämisestä. 

Aikapomnissa kilpailtiin enemmänkin siitä, kuka malttaa pidättäytyä 
olemasta oma itsensä, toisin sanoen kuka onnistuu peittämään ilkeytensä 
ja oman egonsa, kunnes todellinen minuus tulee esiin. Ja tulihan se. Big 
Brotherin julkilausuttu tarkoitus puolestaan on testata, kuka on kaverilli- 
sin ja sitä kautta valheellisin sekä kestää parhaiten sitä älytöntä sosiaali- 
suutta, jota yhdessä oleskelu merkitsee. 

Yhtä kaikki, molempien ohjelmien takana on amerikkalaisperäinen be- 
havioristinen ajattelu, jonka vallitessa ihmisiä käytetään koe-eläiminä tes- 
titilanteissa. Ainakin minua moinen ihmisten sullominen akvaarioon ällöt- 
tää. Tämänlainen toosa-TV tekee ihmisistä marakatteja, joiden elämää tir- 
kistellään ja läpivalaistaan. Samalla se tarjoaa läpinäkyvän kuvan siitä, 
kuinka tyhjää pelkkä julkisuus julkisuuden vuoksi on. Kaiken yläpuolella 
on sellainen julkkis, joka tunnetaan siitä huolimatta, ettei häntä nähdä 
juuri koskaan julkisuudessa. 


Sunnuntaina 29. syyskuuta 2013 
TAHDON RIEMUVOITTO? 


”Frank” on etunimi, jota käytetään amerikkalaisissa toimintasarjoissa 
reippaan ja tekevän miehen nimenä. Amerikan kielen sana ”frankly” mer- 
kitseekin samaa kuin 'suoraan sanoen”, suorapuheisesti, "vilpittömästi ja 
rehellisesti. Martela puolestaan on perheyritys, joka onnistui myymään 
Suomen virkamiehille konttorikalusteita kasvun vuosina ja rikastui sillä, 
kunnes viranomaiset päättivät siirtyä Le Corbusieriin. 

Frank Martela on yhdistelmä näistä. Helsingin Sanomien kulttuuri- 
päivystys bongasi jokin aika sitten Martelan omalla tutkallaan ja laati hä- 
nestä näennäisen ystävällisen mutta ilkikurisen ja piikittelevän kirjoituk- 
sen, jossa tulokasfilosofia tituleerattiin ”seuraavaksi Esa Saariseksi”.375 
Tämän mukaan Saarinenkin on jo niin sarjoittunut, että hänen takanaan 
piileksii jonokaupalla seuraajia ja klooni-ikoneja. 

No, itse ovat omalla toiminnallaan saaneet aikaan tämän vaikutelman: 
Himanen jäljittelemällä lauseenmuodostusta ja Martela kirjavalla pukeu- 
tumisella, jonka pitäisi kai olla homoestetiikka huomioon ottaen enem- 
mänkin minun heiniäni. 

On se vaikeaa olla oma itsensä, jopa filosofin! Toiselta puolen nämä 
Martelat ja Himaset ovat tavattoman hauskoja. Ei heitä Vaahteramäen 
Eemeliin voi verrata, mutta tietty pragmaattisuus tuo mieleen sen saman 
todellisuuden, josta ovat kotoisin niin käkikellot ja kottaraispöntöt kuin 
keväinen palokärjen rummutus kelohonkaa vasten. Mainittakoon, että 
Vaahteramäen Eemelistä tuli aikuisena arvostettu kansalainen, nimittäin 
kunnanvaltuuston puheenjohtaja. 


Tahdonvoiman salaperäisyys 


Martela ponnahti mieleeni, sillä kirjakaupassa havaitsin, että hän on saa- 
nut kasaan teoksen, jonka kannessa lukee Tahdonvoiman käyttöohje.376 
Turhaan ei sanota, että tekevä poika on taivaan lahja. Aihe on myös minul- 
le itselleni läheinen, sillä olin kirjoittanut jo teokseni Työttömän kuolema — 
Johdatus uuteen työyhteiskuntaan ja työn filosofiaan loppuun luvun, jossa 
kerroin, että maailmankaikkeudessa vallitsee kaksi voimaa: elämänenergia 
ja tahdonvoima. 

Määrittelin ne seuraavasti. Elämänenergia on selitys sille, miksi mitään 
ylipäänsä on ja miksi todellisuus muuttuu sekä kehittyy kohti erilaisia 
muotoja. Tahdonvoima taas on kykyä suunnata elämänenergiaa tavalla, 
jolla tietty tarkoitus toteutuu. Yksinään elämänenergia on kuin hehku- 
lamppu, joka säteilee kaikkiin suuntiin mutta ei saa aikaan mitään, kun 
taas tahdonvoima on kuin lasersäde, joka keskittää energian yhteen aal- 
toon, ja siksi sillä voi leikata jopa terästä. 

Jo keskiajan oppineet totesivat ”velle non vultum est”. He tarkoittivat, 
että ”tahtomista ei tahdota”. (Älkää olko huolissanne, tätä ei löydy Marte- 
lan kirjasta.) Viittasin tähän ajan patinoimaan lauseeseen vain havainnol- 
listaakseni tahtomisen olemusta. Se on intentionaalinen tila, jonka intentio 
prima ei voi tulla intentio secundan kohteeksi. Suomeksi sanottuna: ihmi- 
set eivät voi mitään tahdolleen, ja siksi he eivät voi käyttää tahtoaan. Tah- 
toa joko on tai ei ole, ja juuri siksi esimerkiksi masennus on aina ollut tie- 
täjillekin vaikeasti parannettava tila. 

Tahdonvoiman alkuperä on mysteeri, aivan niin kuin elämänenergian- 
kin. Ei ole silti epätieteellistä sanoa, että molemmat vallitsevat. Nämä kä- 
sitteet ovat nimiä ilmiöille, joita esiintyy todellisuudessa. Monet filosofit, 
kuten Schopenhauer ja Nietzsche, näkivät tahtomisen enemmänkin meta- 
fyysisenä, koko elämän olemukseen liittyvänä asiana, kuin minkäänlaisena 
konkreettisena pyrkimyksenä tai psykologisesti lähestyttävänä haluna, ja 
tästä syystä heidän ajatuksensa soutivat syvissä vesissä. Esimerkiksi 
Schopenhauverille kaikki elämä oli persoonattoman elämäntahdon ilmaus- 
ta. 

Sen sijaan Frank Martelan esiin nostama näkökulma on pikemminkin 
psykologinen kuin filosofinen, ja psykologina hän on enemmän psyykkaaja, 
valmentaja ja kokeellisen tutkimuksen hyödyntäjä kuin ilmiöiden tulkitsija 
tai ihmisten ymmärtäjä. Martelan kirjasta ei siis löydy mitään ranskalais- 
ta esseistiikkaa vaan — kuten hän tuttua kielikuvaa käyttäen sanoo — työ- 
kalupakki. 

Kirjaan liittyy myös ohjeistusta, kuinka sitä pitää lukea. Kirjoittaja suo- 
rastaan kieltää lukemasta kirjaansa, ja sen sijaan hän kehottaa käyttä- 
mään sitä. 


Vinkkejä esteiden voittamiseen 


No, käytetään sitten, mutta koetetaan ensin lukeakin ja ymmärtää, jotta ei 
tehtäisi ihan kokoomuslaisesti. Toiminta ilman ajatusta on nimittäin pal- 
jon vaarallisempaa kuin ajatus ilman toimintaan ryhtymistä. 

Frank Martelan Tahdonvoiman käyttöohje on kokoelma vinkkejä tahdon 
aktivoimiseen. Filosofikollegani näyttää siis yhtyvän käsitykseeni, että 
tahdonvoimaa on ainakin jokin määrä olemassa, ja sen omalakisuuteen pi- 
täisi vain suhtautua tietyllä tavoin. Martela määrittelee tahdonvoiman 
seuraavasti: se on kykyä valita kahden keskenään ristiriitaisen halun välil- 
lä. 

Martelan mukaan suurin osa tahdonvoiman toteutumattomuudesta joh- 
tuu houkutusten virittämistä ansoista, mutta etenkin esteistä. On luonnol- 
lista, että Martela keskittyy esteiden poistamiseen, sillä tahtoahan joko on 
tai ei ole. Tässä tehtävässä teoksen kirjoittajaa ovat auttaneet kokeellisen 
psykologian löydökset. Sosiaalipsykologian professori Jonahtan Haidtin 
tunnettua vertausta soveltaen Martela kuvaa ihmismielen ratsastajana, 
jolle on osunut ohjattavakseen isokokoinen elefantti. Tahtomme pitäisi 
laittaa tuo psyyken tiedostumatonta ainesta kuvaava olento kuriin. 

Martela tuo esille paljon kiintoisia kokeita, jotka valaisevat tahdon ole- 
musta. Vaikka ne ovatkin lähinnä tutkimuksen koulukirjaesimerkkejä, ne 
voivat auttaa lukijaa ymmärtämään omaa itseään, pyyteitään ja käyttäy- 
tymistään sekä säätelemään mielitekojaan. Tässä mielessä teos on hyvin 
käytännöllinen. 

Onkin kenties valaisevaa huomata, että henkinen ja fyysinen keskitty- 
minen kuluttavat toisiaan niin, että henkisen rasituksen jälkeen ihminen 
on myös fyysisesti väsynyt, ja kääntäen. Esimerkiksi jos ihminen tuhlaa 
tahdonvoimaansa vastustamalla suklaakeksejä tylsässä tilaisuudessa, hän 
on normaalia väsyneempi myös tilaisuuden jälkeisessä sählyottelussa. 

Tai on fiksua ymmärtää, että alkoholi ei aiheuta huonoa käytöstä vaan 
ainoastaan poistaa estoja. Viisas on myös neuvo, joka sopii ikuisille empi- 
jöille: Tee tai älä tee, mutta älä melkein tee! Tahdonvoimaa kun kuluu va- 
lintatilanteessa olemiseen ja vastustamiseen tuhottoman paljon. 


Miksi tahtoa on tärkeää hallita? 


Martelan kirjaa läpäisee näkemys, että tahdonvoiman aktivoiminen ja 
käyttäminen on sen helpottamista, esteiden raivaamista tieltä. Motivoimi- 
nen taas on syöttien asettamista. Näillä keinoin ihminen voi siis muokata 
tahtoaan ja vaikuttaa sen toteutumiseen, vaikka hän ei tahdolle itselleen 
mitään voisikaan. Molemmissa ajattelutavoissa näkyy amerikkalaisperäi- 
sen psykologian, elämäntaidonoppaiden ja liikkeenjohdon kirjallisuuden 
vaikutus, ja Yhdysvalloissahan Martelan tätä nykyä ilmoitetaan oleskele- 
vankin. 

Toinen keskeinen kirjaa läpäisevä perusnäkemys on konstruktivismi. 
Sen mukaan katsotaan, että tahtoa pitää joka tapauksessa hallita, hyödyn- 
tää ja tarkkailla. Sitä pitää ruokkia oikein ja käyttää välineenä, ikään kuin 
ihminen olisi kone. 

Martela jättää lähes huomiotta Freudin ja muiden psykoanalyytikoiden 
opettaman viisauden, jonka mukaan ihminen ei missään tapauksessa hal- 
litse itseään eikä alitajuntansa elefanttia, ja suitsiminen johtaa vain entis- 
tä vauhkoontuneempaan irti riistäytymiseen. Ja olisi kiintoisaa tietää, mi- 
tä Martela vastaisi niille, jotka arvostelevat itsen ja muiden ihmisten ma- 
nipuloimista ylipäänsä? Eikö tieteen ja varsinkin filosofien pitäisi ensisi- 
jaisesti ymmärtää ja selittää ilmiöitä? 

Käyttöopas, mikä käyttöopas. Ei ole enempää luvattukaan. Onhan niitä 
ruohonleikkurin huoltokirjoja ja jääkaappipakastimen käyttöoppaitakin, 
mutta ihminen tulee tähän maailmaan ilman ohjekirjoja, joten suotakoon 
epätieteellinen poikkeus nyt Martelalle. 


Filosofi unohti hampurilaisesta pihvin 
Martela ottaa huomioon yksilön tahtotilojen ristiriidat ja toteaa ihmisen 
olevan sisäisesti ristiriitainen olento tahtoessaan yhtä aikaa useita asioita, 


esimerkiksi nousta ylös vuoteesta ja jäädä sänkyyn nukkumaan tai laihtua 
ja syödä herkkuja. Kirja onkin pätevä muistuttaessaan, että tärkeimmät 

taistelut ihminen käy omia yllykkeitään ja halujaan vastaan. Tässä mie- 
lessä ihminen nähdään olentona, joka on jatkuvassa sodassa itsensä kans- 
sa. 

En voi kuitenkaan olla mainitsematta teoksen kolmesta merkittävästä 
puutteesta. (1) Koko kirjassa — siis koko kirjassa — ei puhuta mitään tilan- 
teista, joissa useiden ihmisyksilöiden tahdot ajautuvat keskenään ristirii- 
taan. Tältä osin teos floppaa pahasti, sillä suuri osa tahdon esteistä on tois- 
ten ihmisten tai yhteiskunnan asettamia. 

Martela ei kiinnitä huomiota kaikkein tärkeimpään asiaan: kukaan ei 
ole täällä tahtomassa yksin, vaan ihmisiä rajoittavat toistensa tahdot, kun 
kaikki tahtovat yhtä aikaa omakotitalon, uima-altaan, Jaguarin ja sihtee- 
rin. Miten filosofilta on voinut jäädä huomaamatta sekin, että elämästä 
suurin osa menee hukkaan vieraan tahdon alaisuudessa? 

Vai oletteko te, hyvät lukijani, muka jotenkin täysin vapaita toteutta- 
maan tahtoanne esimerkiksi hankkimalla kotipihaanne Ferrarin — tai va- 
paita pidättäytymään siitä, mitä haluatte, mutta ette haluaisi haluavanne? 
Ihminen voi joutua sosiaalisen riippuvuutensa vuoksi mielipidevankeu- 
teen, jossa häneltä viedään ainakin rahat ja joissakin tapauksissa myös 
henki. Eivätkö tahdon rajoitukset ole nimenomaan ulkoa asetettuja? Sil- 
loinkin, kun ne ovat sisäisiä ja vaativat tiukkaa itsekuria, ne ovat usein 
yhteiskunnan opettamia. Niinpä Martelan olisi pitänyt tunnustaa tahdon 
yhteiskunnalliset ehdot paremmin tai edes päästää ne näköpiiriinsä. 

Martelan teoksen toinen (2) ongelma liittyy sen omaan asemaan tah- 
donvoiman opettajana. Miksi tahtoa olisi tarpeen suitsia? Eikö juuri se 
johda tarkkailuun ja valvontaan, joka ulottuu ihmisten ihon alle? Michel 
Foucault piti itsekontrollia kaikkein vaikuttavimpana ja vaarallisimpana 
kurinpidon muotona, sillä vartija ja vanki ovat tällöin ihmisessä itsessään. 

Entä riehakkuus ja karnevaalit? Emme tietenkään elä enää Montail- 
loun keskiaikaisessa kylässä, jossa ihmiset kellistyivät himoissaan jopa 
lantakasaan harjoittaakseen kiimaista seksiä. Mutta sivistyneeseen elä- 
mään alistuminen ei merkitse, että ihmiset olisivat entistä onnellisempia 
seksuaalisuuden ja aggressioiden kuriin panemista vaativassa nyky- 
yhteiskunnassa. 

Tahdonvoiman toteuttaminen ja vapaus ovat siis kovasti suhteellisia 
asioita, mutta tätä puolta Martelan katse ei tavoita lainkaan. Sen sijaan 
hän toimii systeemin osana ja opettaa meille, miten pitäisi toimia voidak- 
seen käyttää tahtoaan mahdollisimman tehokkaasti ja tuotteliaasti! — Ideo- 
logiaa, n'est-ce pas? 

Kolmas (3) heikkous Martelan teoksessa on, että kirjoittaja etsii ratkai- 
suja pelkästään yksilöpsykologian suunnalta. Hän katsoo, että keskeinen 
yksikkö tahdonvoiman asioissa on yksittäinen ihminen, jonka pitää vain 
oppia hallitsemaan mielitekojaan. Paitsi että mielenhallinnallinen näkö- 
kulma ei ole uusi eikä harvinainen, se on yksinkertaistava. 

Ratkaisun yksilöiden välisiin ristiriitoihin ja pyrkimyksiin saada asioita 
tehdyiksi voisi tarjota rousseaulainen yhteistahto. Filosofilta tämän valis- 
tusfilosofisen näkökulman unohtaminen on vakava virhe. Ihmisethän voi- 
sivat sanoa ”Tahdon!” myös yhdessä ja tahtoa oikein voimalla! 


Sunnuntaina 13. lokakuuta 2013 


HEIDI HAUTALAN POTKUT SIGNAALI ITÄHERKKYYDESTÄ 


Heidi Hautalan eropotkut kehitysministerin virasta tulivat väärään aikaan 
ja väärällä perusteella, vaikka ne sinänsä oikein olivatkin. Jo veronkierto- 
jupakan olisi pitänyt riittää irtisanomiseen. 

Sitä paitsi Jyrki Katainen oli väärä henkilö jakelemaan lähtöpasseja, 
sillä hänellä on oma lehmä ojassa Pekka Himasen lahjontajupakassa. Mi- 
nun mielestäni on suurempi pahe livauttaa satoja tuhansia valtion kassas- 
ta suosikkifilosofilleen kuin omistajaohjata ekologisesti kyseenalaista öl- 
jynporaustoimintaa Pohjanmerellä, kuten Hautala. 


Aitoa arvovalintavaikuttamista 


Lehtitietojen mukaan Hautala laittoi alaisensa patistelemaan Arctia Ship- 
pingin johtoa vetämään takaisin rikosilmoituksensa, jonka se oli tehnyt 
Greenpeace-aktivistien vallattua jäänmurtajia Helsingissä maaliskuussa 
2012. Arctia Shipping on valtion kokonaan omistama yhtiö, joka hallinnoi 
Katajanokan laiturissa kesäisin lepäileviä murtajia, lukuun ottamatta 
kaapelinlaskussa ja muissa kesätöissä olevia aluksia sekä sitä kokonaan 
uutta laivaa, jonka Hautala yhdessä Merja Kyllösen kanssa junaili liiken- 
neviraston alaisuuteen.377 

Greenpeacen tempauksessa itsessään ei ollut mitään uutta. Se oli ta- 
vanomainen mielenilmaus, joita silloin tällöin näkee. Mitään ei mennyt sen 
vuoksi rikki, ja Urhot, Otsot, Sisut ja Kontiot ovat edelleen satama- 
altaassa paikoillaan. 

Myös ministerin puuttuminen peliin kertoi sekin vain keskustelun tar- 
peellisuudesta, siitä, että kansalaismielipiteiden toivotaan välittyvän valti- 
on yrityksiin. Asiaa ei pahenna edes Hautalan huono muisti. 

On kenties totta, että ministeri tai hänen edustajansa ei saisi ripittää 
valtion omistamia firmoja, sillä niillä on omakin johto. Mutta kaikissa yri- 
tyksissä on asioita, joissa omistaja on niin sanotusti aktiivinen ja puuttuu 
operatiivisen johdon toimiin osakkaan tai hallituksen jäsenen tuolilta. 

Joskus siitä voi olla jopa hyötyä. Eivätkö muka kokoomuslaiset ole eri- 
laisten firmojen kytköksissä, tai keskusta maatalouden ja poliittinen va- 
semmisto ay-liikkeen? Tietoa, mielipiteitä ja hyviä neuvoja vaihdetaan puo- 

lin ja toisin, ja puhelinlangat laulavat. Esimerkiksi Kemijärven selluteh- 
taan lakkautuksen yhteydessä valtio-omistajan suorastaan toivottiin puut- 
tuvan peliin, vaikka omistajaohjausta säätelevä laki sen kieltääkin. 

Se, että ministeri piipitti ”ekologisesti soveliaasta menettelystä” meri- 
karhujen korviin, oli pelkkä yksityiskohta, jota ei pahenna edes asiaan liit- 
tyvä salaaminen ja valehtelu. Nehän ovat politiikan ja liike-elämän vält- 
tämättömiä työvälineitä, aivan niin kuin unohtaminen on poliittisen järjes- 
telmän toimintaehto. 

Tahdonko siis puolustaa Hautalaa? En. Missä sitten on asian pihvi? 


Greenpeace ei ole nyt hallituskelpoinen 


Tosiasiassa Hautalan erottaminen kertoi itäherkkyydestä. Iltalehden esille 
nostama jupakka, jossa Hautala antautui puolustamaan Greenpeacen 
taannoista valtausta, oli ulkopoliittisesti aivan liian arka asia aikana, jol- 
loin Greenpeacen aktivisteja pidetään vangittuina ja syytteessä Venäjäl- 
[ä.378 Kyseessä olivat tietenkin eri aktivistit, mutta järjestö on yhtä kaikki 
sama. 

Kun otetaan huomioon sekin, että Hautala on naimisissa venäläissyn- 
tyisen elokuvaohjaajan kanssa, hänen suhteensa Venäjään on ikään kuin 
”liian läheinen”. Tilannetta pahentaa, että everstin tytär Hautala on kriti- 
soinut kärkevästi Johan Bäckmania ja hänen nashejaan, ja hän oli perus- 
tamassa myös Suomalais-venäläistä kansalaisfoorumia, johon vaikutti 
keskeisesti Anna Politkovskajan murha. Jo Paavo Lipponen varoitti Hauta- 
laa, ettei venäläisille pitäisi luennoida ihmisoikeuksista. 

Veronkiertojupakka ei riittänyt erottamiseen, mutta sinänsä merkityk- 
setön valtionyhtiön ripitys riitti. Stevie Wonderkin näkee, että Heidi Hau- 
tala on ministeri, joka ei nauti Kremlin luottamusta Suomen ja nyky- 
Neuvostoliiton suhteissa. 

Hautala pantiin siis eroamaan, sillä Suomen hallitukseen ei voi kuulua 
ministeri, joka osoittaa sympatiaa Venäjällä pannaan huudettua järjestöä 
kohtaan. Näin Suomi menettelee pelosta, sillä öljyä ja maakaasua tulee 
Suomeen putkea pitkin Venäjältä enemmän kuin poraamalla Pohjanmerel- 
tä. Venäjän sensuurilakien vallitessa Hautalan olisi kaiketi pitänyt myö- 
täillä syytteiden lukemista Greenpeacen ympäristöaktivisteille ollakseen 
ulkopoliittisesti luotettava. 


Vuoden mokaaja 
Tämä ei suinkaan tarkoita, että olisin Hautalan kanssa samaa mieltä poli- 


tiikan sisällöistä tai että puolustaisin hänen sluibailuaan. Mutta pidän 
tärkeänä, että ministeri voi puuttua valtion yritysten asioihin poliittisen 

vallan edustajana. Kannanottoni ei merkitse sitäkään, ettei Hautala olisi 
vuoden mokaaja. Kyllä hän on. Hän ei nimittäin hallitse keinoja. 

Toisaalta kenenkään ei tarvitse olla huolissaan Hautalan puolesta. Ero- 
tettiinhan Suvi Lindönkin Lipposen toisen hallituksen kulttuuriministerin 
virasta, mutta se ei estänyt häntä palaamasta Vanhasen toiseen hallituk- 
seen viestintäministeriksi, jolloin hän sai taas paljon kritiikkiä osakseen. 
Kukapa tapauksia ei voisi muistaa? Ensimmäisellä kerralla kyse oli oman 
firmansa tukemisesta valtion varoilla, toisessa sananvapauden syömisestä 
ja viestintäsalaisuuden murentamisesta. Luultavasti kansa äänestää Hau- 
talan takaisin Brysseliin. 

Tahdon vain sanoa, että ammattipoliitikot ovat niin hyvin suojassa puo- 
luekoneistojensa bunkkereissa, että he tulevat kaikesta läpi vain pienin 
naarmuin, ja yleensä he nousevat vieteriukkojen tavoin takaisin valtaan. 
Myös media tukee valtansa vakiinnuttaneita poliitikkoja siksi, että vallan 
jatkuvuus takaa politiikan ennustettavuuden ja yhteiskuntarauhan. Asioi- 
den kaunistelu on osa tiedotusvälineiden kantamaa ”yhteiskuntavastuuta”. 


Hautalan Venäjä-kriittisyys haudattiin 


Helsingin Sanomat ehtikin jo vähätellä Hautalan edesottamuksia lavasta- 
malla hänestä pelkän unohtelijan ja siteeraamalla tueksi paria feministinä 
tunnettua viestintätutkijaa,3? jotka hyvin todennäköisesti ovat myös Heidi 
Hautalan äänestäjiä. Heidän mukaansa ”väärän tiedon antaminen ei aina 
kaada ministeriä”. 

Minun mielestäni sellaista asiaa kuin ”väärä tieto” ei ole olemassakaan, 
vaan on vain joko tietoa tai luuloa, joko totuuksia tai valeita. Ilta-Sanomat 
puolestaan selitteli painostusta, jolla Hautala patisteli Arctia Shippingiä, 
pelkäksi ”infomöhläykseksi”,380 ja Hesarin kolumnistin mielestä kyse oli 
ainoastaan siitä, että ”vallanhaluinen hippi ärsyttää”.381 

Tyylikästä on selitysten lennokkuus, mutta kaiken aitouden hinnalla. 
Se, että Hautala väläytti värejä nimenomaan venäläisviranomaisten ham- 
paissa olevan järjestön puolesta, haudattiin Suomen mediassa näkyvästi. 
Kiitän siis Hautalaa kansalaisrohkeudesta, vaikka ja koska kyse ei ollut 
vain öljynporausta koskevasta ”Dallasista”, tekstiviestin riekaleesta eikä 
omistajaohjauksen rajojen ylityksestä vaan myös ulkopoliittisesti kipeästä 
aiheesta. 


Ovatko vihreät oppositiokelpoisia? 
Kannanottoni ei toisaalta merkitse, että minulla olisi vihreiden yleispoli- 


tiikasta korkeaa kuvaa. Puoluehan näyttää vastustavan kaikkea, mikä on 
edistämisen ja kehittämisen arvoista. Sertifikaattipuolue tuhoaa Suomen 

taloutta ja teollisuutta muun muassa energiamääräyksillä, jotka nostavat 
asumisen hintaa, ja puolueen oppien mukaan elettäessä meille tulisi tässä 
maassa nopeasti hyvin pimeä ja kylmä. 

Hautala on lisäksi uhannut pudottaa valtion omistuksen Finnairista al- 
le puoleen 38 eli munauksia hänen aarrearkussaan riittää. Tämä tekisi yh- 
tiöstä helpon palan kilpailijoille, minkä jälkeen Suomessa ei olisi enää kan- 
sallista lentoyhtiötä. Turhaan ei sanotakaan, että siinä, missä terroristi 
pudottaa vain yhden lentokoneen, vihreä poliitikko romuttaa kokonaisen 
lentoyhtiön. 

En siis kannata vihreiden yleispoliittista linjaa, johon kuuluvat maa- 
hanmuuton lisääminen, ydinvoiman vastaisuus, kehitysavun roiskiminen 
ja ympäristönormien kiristely, jonka tuloksensa säästäminen alkaa mak- 
saa enemmän kuin on saavutettu hyöty. Mutta kannatan ministerin oike- 
utta vaikuttaa asioihin mielipiteillään ja luulen, että mikäli Hautala olisi 
sanonut asiansa julkilausuman eikä tekstiviestin muodossa, mitään kohua 
ei olisi syntynyt. 

Saa nähdä, kuka Hautalan tilalle nimitetään. Olisiko järkivihreä Pekka 
Haavisto? Timo Soini oli varmaan oikeassa lausuessaan Iltalehdessä, että 
vihreät eivät ole tällä hetkellä hallituskelpoisia.385 Hän ilmeisesti kaipaa 
seuraa. Mutta voisiko kyseinen puolue olla oppositiokelpoinenkaan perus- 
suomalaisten rinnalla? Vihreät luultavasti äänestäisivät perussuomalais- 
ten johtaman opposition nopeasti kumoon. 


Perjantaina 18. lokakuuta 2013 


RAHAKKAIDEN ELÄMÄKERRAT TAISTELUNA VALLASTA 


Björn Wahlroos ja Ruotsin kuningas olivat metsällä ja näkivät pellon lai- 
dassa tuntemattoman otuksen, jolloin Wahlroos kohotti aseensa ampuak- 
seen. 

”Älkää ampuko, minä en ole hirvi!”, huusi pellon laidassa oleva ihminen, 
jolloin Wahlroos veti liipasimesta ja ampui hänet kuoliaaksi. 

Kuningas kysyi sitten Wahlroosilta: ”Miksi ammuit? Hänhän huusi 'Mi- 
nä en ole hirvi/”. 

Ja Wahlroos vastasi: ”Minä kuulin, että hän huusi: 'Minä olen hirvi!” 

Tätä tarinaa ei löytynyt Tuomo Pietiläisen ja työryhmän kirjoittamasta 
Wahlroos-elämäkerrasta,384 joten kyseessä on kokonaan uusi aines. Rau- 
hoitan kuitenkin lukijaa: en aio nyt arvioida kyseisen kirjan sisältöä. Tote- 
an teoksen ainoastaan paljastaneen, että mitään paljastettavaa ei ollut. 

Kirja-arvioni tulisi joka tapauksessa liian myöhään ja vieläpä kahdella 
tavalla. Ensinnäkin siksi, että nykymaailmassa arvostelujen pitää ilmestyä 
jo ennen kuin teos ehtii myyntitiskeille. Sillä asia on niin, että sähköisen 
median nopeus on muuttanut myös ajattelemisen pelkäksi kirjallisuuden 

myynti- ja markkinointijärjestelmäksi, jossa kirjallisen teoksen tehtävänä 
on tukea henkilön omaa esillä oloa. 

Toiseksi, varsinainen kirja-arvio olisi turha siksi, ettei arvioitava teos 
tosiaankaan sisältänyt mitään sellaista, mitä taloushistorian tuntijat eivät 
tietäisi vanhasta muististaan. Tässäkin ilmiössä kiintoisampaa on ilmiö 
itse kuin sen päähenkilö tai yksikään osapuoli. 

Mihin siis elämäkertoja tarvitaan? Kuinka ne vaikuttavat ja mihin? 
Kuka niistä hyötyy ja kuka ei? Kenelle voi olla haittaa vai onko kenelle- 
kään? Kuka saa sanoa, mitä saa sanoa, minkä verran ja mitä se kaikki 
maksaa? Kuka sanoo viimeisen sanan? 


Kiiltokuvamaista historiaa 


Suomessa on julkaistu viime vuosina useita varakkaiden yritysjohtajien 
elämäkertoja. Antti Piiposta ilmestyi jokin aika sitten elämäkerta,385 sa- 
moin Pekka Herlinistä,3%6 ja Jorma Ollilan elämäkerta39%7 tuli painosta tällä 
viikolla. Minä näen Roope-sedän, Kroisos Pennosen ja Kulta-Into Piin käy- 
vän taistelua Ankkalinnan hallinnasta. 

Toisin kuin Wahlroosin, Jorma Ollilan elämäkerta on puettu minä- 
muotoon, eli se muistuttaa omaelämäkertaa, vaikka haamukirjoittajana 
onkin toiminut Suomen Kuvalehden taloustoimittajana ja julkisuudenhal- 
linnan konsulttina mainetta niittänyt Harri Saukkomaa. Avasin teoksen 
odottaen, toisiko se valoa Ollilan veroparatiisijupakkaan.388 — Ei tuonut. 
Elämäkerta päättyy jo ennen näitä tapahtumia ja Nokian myyntiä, eli 
maineenhallinta on onnistunut varsin hyvin. 

Myös tätä ammattitoimittajan kokoonpanemaa teosta leimaa tietty liki- 
laskuisuus, joka johtuu käsittelyn esittelevyydestä ja itsereflektion vähyy- 
destä. Kirjan puolivälin kohdalla puhutaan vasta Ollilan urasta Citiban- 
kissa, Nokian 1980-luvun lopun kriisistä, kulutuselektroniikan pois sa- 
haamisesta ja Ollilan noususta yrityksen johtoon, mihin ajoittui myös kes- 
kittyminen matkapuhelintuotantoon. Vasta aivan lopussa päädytään noin 
vuoteen 2007, jolloin Nokian menestys katkesi ja Apple lanseerasi oman 
luurinsa. 

Ollila irtautui yrityksestä ja etsi tilalleen Stephen Elopin, jota pidettiin 
Ollilan valintana mutta joka teoksen mukaan oli vasta hänen toissijainen 
kandidaattinsa seuraajakseen. Olli-Pekka Kallasvuo ja Anssi Vanjoki ajet- 
tiin katkerina sivuun. 

Teoksen loppupuolella Ollila puolustautuu viittaamalla amerikkalaisten 
yrityskonsulttien huomioon, jonka mukaan 30 prosenttia rekrytointipää- 
töksistä osoittautuu joka tapauksissa huonoiksi. Ollila on tavallaan oikeas- 
sa luodessaan itsestään kuvaa johtajana, joka teki mahdottoman mahdolli- 
seksi. Nokian nousuun maailman suurimmaksi matkapuhelinvalmistajaksi 
viittaa myös kirjan nimi Mahdoton menestys. Ollilan kypsyyttä johtajana ja 

ihmisenä kuvaa hänen asenteensa, jonka mukaisesti hän on tottunut sii- 
hen, että johtaja saa aina sekä kaikki kiitokset että kaikki haukut. 

Se, että Wahlroosista kertova elämäkerta ei sisältänyt tunnustuksia ei- 
kä paljastuksia, on ymmärrettävää, sillä teos perustuu ulkoisten havaitsi- 
joiden tutkimuksiin, ja kritiikin lausumista vältellään pelosta. Mutta Olli- 
lan omaelämäkerralliselta teokselta olisin odottanut enemmän tunteiden 
osoittamista. Olisi nyt edes haukkunut jonkun, kun voi. Siihen, miksi näin 
ei ole tehty, on luonnolliset syynsä. 


Elämäkerrat maineenhallinnan välineinä 


Bisnesmiesten elämäkerrat eivät koskaan ole viattomia eivätkä puolueet- 
tomia, eivät jossakin tiedottamis-, viihdyttämis- tai ”informaationsäilyttä- 
mistarkoituksessa” julkaistuja. Ne on kirjoitettu ja julkaistu juuri siinä 
maineenhallinnan pyrkimyksessä ja valtapoliittisessa tarkoituksessa sekä 
prosessissa, jossa käydään kamppailua elintilasta; näissä tapauksissa ta- 
loudellisesta vaikutusvallasta. 

Juuri siksi monille talouden vallankäyttäjille on suorastaan välttämä- 
töntä, että heistä on olemassa elämäkertoja, auktorisoituja tai auktorisoi- 
mattomia, yhtä kaikki, sillä molemmat voivat palvella tarkoitustaan hyvin. 
On nimittäin huomattu, että myös persoona on osa taloudellista vaikutus- 
valtaa. Esimerkiksi Björn Wahlroosista on hehkutettu, kuinka nero hän on. 
Häntä on suorastaan syleilty ja suudeltu julkisessa sanassa, ja hänestä on 
tehty enkeli, jolla on lumivalkoiset siivet mutta hiilihanko kädessään. Ja 
kaikki tämä, vaikka jo Ismo Alanko lauloi kasinovuosien päätteeksi, että 
”älä usko marsuihin, maireisiin omahyväisiin”! 

Ei siis ole paljoa väliä, onko elämäkerta auktorisoitu, eli kohdehenkilön 
hyväksymä, vai auktorisoimaton, sillä molemmissa voi olla valheita, aivan 
niin kuin omaelämäkerroissakin, joita ei koskaan pidetä täysin luotettavi- 
na, paitsi tietyssä mielessä. Jo Raymond Chandler kirjoitti, että historiaa 
voi aina vääristellä mutta omaelämäkertansa kirjoittaja paljastaa itsensä 
aina. Niinpä totuus on tässä sodassa vähämerkityksinen asia. Kuka on- 
kaan, missään yhteydessä, kiinnostunut tosiasioista, sillä ne ovat jo kaik- 
kien tiedossa? Mutta huhut, juorut sekä omaksi eduksi tai muiden haitaksi 
esitetyt tulkinnat tuovat usein esille jotakin uutta. 


Tarina on rahaa 
Ollilan ja Wahlroosin kaltaisilla paroneilla on jo niin paljon rahaa, että he 
eivät ole kiinnostuneita varallisuutensa lisäämisestä vaan vallasta ja po- 


liittisesta vaikuttamisesta sinänsä. Monet superrikkaat ovatkin viime ai- 
koina aktivoituneet poliittisesti ja asettuneet näytteille julkisesti, mistä 

kertovat esimerkiksi Ollilan presidenttiyshaave, Wahlroosin libertarismia 
ja anarkokapitalismia edustava teos Markkinat ja demokratia 399 jossa kri- 
tisoidaan kansanvaltaa, sekä Hjallis Harkimon ryhtyminen TV-juonta- 
jaksi. 

Monet varakkaat pyrkivät nykyisin tekemisiin poliittisen eliitin kanssa, 
mistä kuvaa antavat Wahlroosin Ruotsin kuninkaalle ja Suomen taloudel- 
liselle sekä poliittiselle kermalle kartanossaan järjestämät pidot. Niiden 
istumajärjestyksestä Pietiläinen on vaivautunut piirtämään oikein kartan 
tavoittamatta kuitenkaan sitä filosofista ja sosiologista tosiasiaa, että ra- 
hakkaiden johtajien ja poliittisen eliitin vispilänkaupassa ja lasien kiliste- 
lyssä on kyse hegemonisesta vallasta: taloudellisen ja ideologisen vallan 
yhteen kytkemisestä. 

Kiiltokuvakirjojen olemassaolo on osa tätä prosessia, joka liittyy lisäksi 
persoonan luomiseen. Elämäkerran olemassaolo alkaa olla jo jokaisen vai- 
kuttajan elinehto, sillä henkilökohtaiset ominaisuudet ovat selvää valuut- 
taa liike-elämässä. Uskomuksen tai juorun lähdettyä liikkeelle sillä on tai- 
pumus vahvistaa itseään, jolloin ihmisestä aletaan uskoa, että hän todella 
on sellainen kuin sanotaan. 

Kun Björn Wahlroosista tai Jorma Ollilasta kerrotaan hänen olevan 
älykäs, juonitteleva, peluri, voittamisesta nauttiva tai onnistuja, häntä ale- 
taan pitää sellaisena. Näin on, vaikka hänellä olisi vain ollut hyvää tuuria 
toisin kuin monilla muilla yhtä älykkäillä ja nerokkailla. Yleisöt ja lukijat 
joutuvat joukkoharhan valtaan ja tulevat itse osallistuneiksi pyhimyskul- 
tin rakentamiseen. 

Esimerkiksi Björn Wahlroosin omaisuuden luomisessa on julkisuusku- 
valla ollut ratkaisevan tärkeä merkitys. Juuri maineensa vuoksi häntä pe- 
lätään, ja pelko on samaa kuin kunnioitus ja alistuminen. Tämä näkyy sii- 
nä, että hänen kilpailijansa eivät uskalla Wahlroosin nähdessään poistaa 
varmistinta revolveristaan vaan tarkistavat, ettei se ole auki, ja mikäli on, 
he laittavat sen nopeasti kiinni. 

Voin siis kiteyttää edellä lausumani seuraavaan postmarxilaiseen kaa- 
vaan: Maine =rahaa, raha = neroutta, nerous = lisää mainetta. 

Tällä tavoin perustetaan itseään vahvistava myönteisen julkisuuden 
kierre. Pietiläisen ja hänen työryhmänsä Wahlroos-kirjassa heikointa on 
se, että vaikka he katsovatkin olevansa julkisuuden ammattitutkijoita, ko- 
ko porukasta ei ole löytynyt ajatustakaan sen pohtimiseen, mitä he itse oi- 
kein tekevät. He ovat uppoutuneet aiheeseensa kaulaansa myöten ja puur- 
taneet työmuurahaisina isäntänsä iloksi samalla kun Nalle Wahlroos on 
istunut Armfeltin työpöytänsä ääressä laskien, paljonko lisäarvoa odotet- 
tavissa oleva julkisuus tuo hänelle euroina ja sentteinä. 

Apinat pörssimeklareina 


Tieteellisesti sanoen Tuomo Pietiläinen ja työryhmä ovat syyllistyneet aja- 
tusvirheeseen, nimittäin l/opputulosharhaan (engl. outcome bias), josta käy- 
tetään myös nimitystä ”historioitsijan erehdys”. Sen mukaisesti ratkaisua 
arvioidaan lopputuloksen perusteella eikä prosessin perusteella. 

Sama pätee myös moniin muihin elämäkertoihin, melkein kaikkiin. 
Henkilöä arvioidaan sen perusteella, mitä hänestä on tullut. Samanaikai- 
sesti peitetään näkyvistä, että (1) useimmista samanlaisissa oloissa toimi- 
neista, yhtä älykkäistä ja toimeliaista ihmisistä ei ole tullut rikkaita ja 
menestyviä vaan tavallisia köyhiä ja hävinneitä. Toiseksi (2) väitetään, et- 
tä lopputulos on seurausta terävistä valinnoista, vaikka sekään ei pidä 
välttämättä paikkaansa. 

Talous on niin monimutkainen syiden ja seurausten verkko, että älyk- 
kyydellä ei ole paljoakaan merkitystä huippumenestyksen saavuttamises- 
sa, vaan suurempi osuus lankeaa lopultakin vain hyvälle tuurille ja sille, 
että on oikeaan aikaan oikeassa paikassa. 

Lähestyn asiaa esimerkin kautta. Ajatellaanpa, että koko maailman 
omaisuus jaetaan maailman kaikille apinoille pörssiosakkeina tasan ja 
kaikista apinoista tehdään pankkiireita. Sitten nämä pankkiirit aloittavat 
kaupankäynnin pörssissä. Kuluu tunti, niin puolet maailman apinoista on 
hävinnyt kaiken, ja toinen puoli omistaa maailman kaiken varallisuuden. 
Toisen tunnin kuluttua puolet jäljelle jääneistä apinoista omistaa kaiken, 
ja toinen puoli putoaa taas rutiköyhänä pörssistä pois. Seuraavana päivänä 
noin tuhat pankkiiria omistaa kaiken, ja loput maailman apinoista on ruti- 
köyhiä. Muutaman vuoden kuluttua jäljellä on enää kaksi pelaajaa, joista 
toisen pudottua pois yksi omistaa kaiken. 

Sitten tulee hänen elämäkertansa kirjoittaja, joka sanoo, että tämä yksi- 
lö on nero, koska hän pesi kaikki muut. Todellisuudessa päättely voisi pä- 
teä tiettyyn rajaan asti, esimerkiksi siihen, jossa tuhat yksilöä omistaa vie- 
lä jotakin. Kaiken todennäköisyyden mukaan heidän täytyy olla muita 
älykkäämpiä, sillä he ovat muihin nähden ylivertaisia, ja otos on riittävän 
suuri kuvaamaan älykkäiden ryhmää. 

Mutta siitä eteenpäin rikastuminen ja köyhtyminen ovat sattuman sa- 
toa. Tämä johtuu siitä, että muiden kuin ennustettavien ja rationaalisesti 
hallittavien tekijöiden merkitys kasvaa paljon suuremmaksi kuin pörssidii- 
lerien oman kyvykkyyden merkitys. 


Kuka kaivoi kultaa Klondykessa? 


Jos esimerkiksi Björn Wahlroosia sanotaan talousneroksi sillä perusteella, 
että hän on tehnyt paljon hyviä kauppoja, voimme enintään todeta, että 


332 


hän on käyttänyt eteensä avautuneet tilaisuudet johdonmukaisesti hyväk- 
seen. Mikäli hän ei olisi niin tehnyt, sanottaisiin, että hän on 1990-luvun 
lamaluuseri. 

Kehnoa ja harhoja synnyttävää menestyneiden elämäkerroissa on juuri 
se, että niissä ei myönnetä itsestä riippumattomia syytekijöitä, vaan me- 
nestys selitetään jälkikäteen päähenkilön ansioksi. Ne siis glorifioivat yksi- 
löiden ponnistuksia, vaikka kaikki tietävät, että minkään yrityksen menes- 
tys ei ole koskaan kenenkään yksilön harteilla, vaan se koostuu nimen- 
omaan yhteistoiminnan onnistumisesta. Niinpä jokainen elämäkerroissa 
ylistetty talousnero onkin paljon enemmän vain Hannu Hanhen arkkityyp- 
pinen esiintymä kuin se ahkera, tunnollinen ja säästeliäs Roope-setä, joka 
kaivoi kultaa Klondykessa. 

Todettakoon, ettei tarkoitukseni ole ollut käsitellä Björn Wahlroosia 
henkilökohtaisesti, vaan pikemminkin arvioida sitä tapaa, jolla hänestä on 
kirjoitettu ja jonka mukaisesti häntä on arvioitu julkisuudessa. Yliopistot 
ovat aina olleet täynnä protestoivia opiskelijoita, jotka ovat täsmälleen yh- 
tä lahjakkaita, ahkeria, tunnollisia ja työteliäitä ja joista jokuset selviävät 
paremnille päiville, toiset eivät. Syyt tai ansiot eivät ole välttämättä hei- 
dän itsensä. 

Myös Pietiläisen kirja todistaa siitä, miten Wahlroos syntyi hyvävointi- 
seen virkamiesperheeseen ja kouluttautui Hankenilla. Nuorena myönnetty 
professuuri, joka on aina onnenkantamoinen sattuessaan vapautumaan 
juuri oikealla hetkellä, auttoi hänet akateemiselle uralle ja lisäsi hänen to- 
desta otettavuuttaan myös liike-elämässä. Myönteinen ja itseään vahvista- 
va mainekierre oli valmis, ja sitä julkisuutta myös Pietiläisen elämäkerta 
vahvistaa. Kun Björn Wahlroos nyt menee kirjakauppaan, hän voi tuntea 
astuvansa Versailles'n peilisaliin, sillä häntä tervehtivät kahdelta seinältä 
hänen omat kuvansa, jotka löytyvät sekä elämäkerrasta että hänen oman 
kirjansa kannesta. 


Journalismin epäkriittisyys 


Olen edellä analysoinut, miten Wahlroosin, Ollilan ja monien muiden suur- 
ta taloudellista valtaa käyttävien henkilöiden elämäkerrat toimivat julki- 
suudessa, ja mikä voi olla niiden sosiodynaaminen funktio. — Entä miksi ne 
on kirjoitettu ja julkaistu? Asiaa voidaan lähestyä ensinnäkin kirjoittajien 
näkökulmasta. 

Sen ymmärrän, miksi Ollilan elämäkerran kirjoittaja on Tekir-nimisen 
viestintätoimiston pomo, mutta ei taida myöskään olla ihan sattumaa, että 
Wahlroos-elämäkerran päätekijä on Helsingin Sanomien palkittu toimitta- 
ja, joka vain esiintyi Tampereen yliopiston professorina eikä siis ainakaan 
sikäli edusta Hemänuksen ja Nordenstrengin koulua, joka tunnettiin ai- 
koinaan Hämeen punaisena napana. Tämä ehkä selittää myös teoksen Ja- 

nus-kasvoisen aseman, joka vastaa toki varsin hyvin myös puheena olevan 
päähenkilön omaa roolia. 

Siinä, missä Ollilan autobiografia pohjustaa ansiokasta pyhimyslegen- 
daa, Pietiläisen Wahlroos-kirjasta tuli sovinnainen paketti päänsilitystä ja 
tökkäilyjä vanhoilla kaupunkitarinoilla. ”Meidän Stallareiden” (Erkki 
Tuomiojan, Leif Salmenin ja muiden samppanjasosialistien tai kaviaari- 
kommunistien) hassut ristiriidat porvarillisen elämäntavan ja sosialistis- 
ten haaveiden roolikasautumissa on nähty monta kertaa ennenkin. Siksi 
kommunististen ihanteiden ja markkinatalouteen havahtumisen jännite 
voi kertoa vain ”ihmisyyden syvimmästä perusristiriidasta” samalla herk- 
kyydellä kuin lapsen saaminen tai se, miksi kaikki vielä pilaantumattomat 
ihmiset varoittavat toisiaan: ”Älä koskaan luota yli kolmekymppisiin.” 

Haluan vain sanoa, että liian usein ammattitoimittajien kirjoittamista 
elämäkerroista puuttuu kriittinen ja reflektiivinen ote omaan toimintaan, 
siis tietty journalistinen kyky ottaa etäisyyttä sekä aiheeseen että omaan 
työhön. En toki väitä, että elämäkerturina toimimisen pitäisi olla tuhmaa, 
mutta en myöskään vaadi sen olevan tarpeettoman kilttiä, sillä taloudelli- 
sen vallankäytön ei pitäisi jäädä arvostelun ulkopuolelle vain pelon vuoksi. 

Jo Machiavelli sanoi, että jos aikoo loukata jotakuta, on se tehtävä ta- 
valla, jolla ei ole pelkoa kostosta.39 Kosto puolestaan on Marcel Maussin 
Essai sur le Don -teoksen mukaan samanlainen asia kuin lahja, eli taval- 
laan sen käänteispuoli, johon liittyy sosiaalisen siteen perustava ylijäämä. 
Se pidetään vastaisen varalta tilillä.39! 

Niinpä monet köyhät pulliaiset pelkäävät arvostella kaikkia rahakkaita 
ihmisiä lähinnä siitä syystä, että he olettavat joutuvansa suoraa päätä oi- 
keuteen. Tosiasiassa he eivät joudu, sillä jos he olisivat joutuakseen, he oli- 
sivat siellä jo. Mutta monien mieltä ehkä kalvaa edelleen se kauhea tosi- 
asia, että vasta 1800-luvulla eli varsin kauan sitten (mutta ihmisen lajin- 
kehityksen huomioon ottaen erittäin myöhään) aatelinen hävisi ensi kertaa 
oikeudessa ei-aateliselle aatteelliselle. Myös nykyisin jokaisella kansalai- 
sella on oikeutta enintään niin paljon kuin hänellä on varaa ostaa, ja juuri 
siksi elämäkertojen kirjoittaminen on niin kilttiä. 


Miksi varakkaiden elämä kiinnostaa? 


Entä miltä tilanne näyttää kirjan kustannus- ja myyntiportaan sekä luki- 
joiden kannalta? ”Onnistuneimpina” pidetyt elämäkertakirjat vedetään 
myyntipöydiltä asiakkaiden toimesta, kun taas ”epäonnistuneimmat” vede- 
tään myynnistä kustantajien ja kauppiaiden toimesta. Esimerkiksi tyttö 
Suomalaisesta kirjakaupasta kertoi minulle kaksi päivää Wahlroos- 
elämäkerran ilmestymisen jälkeen, että ensimmäinen painos on jo loppu- 
nut. Myös Ollilan kirjaa on nyt kadonnut kevyt kuormalavallinen kirja- 
kaupan ovenpielestä. Ne siis onnistuivat. 

Wahlroos-kirja on kustantajansa menestyneimpiä, ja se osoittaa, että 
päähenkilön taikasormi muuttaa kullaksi kaiken, mihin se osuu. Kirjan 
julkaisi pamfleteistaan tunnettu Into Kustannus, ja siksi siltä sopi odottaa 
jotain muutakin kuin ihastelevaa otetta, joka ropisee myös päähenkilön 
laariin aivan niin kuin liiketoimetkin. Ehkä kustannusyhtiö on oppinut jo- 
takin Wahlroosilta. 

Tietystä näkökulmasta on toki ymmärrettävää, että nyky-Suomessa, 
jossa jokaista hyvin rahakasta kohti on noin 50 000 hyvin köyhää, monet 
ihmiset suhtautuvat varakkuuteen — eivät vain uteliaan kiinnostuneesti ja 
tavoittelevasti — vaan myös palvovasti. Monien tekee kai mieli itsekin vau- 
rastua, ja he pyrkivät siihen etsimällä neuvoa rahoissaan olevien elämä- 
kerroista. 

Tämä on kuitenkin täysin väärä metodi. Rikkaaksi ei voi tulla rikastu- 
misesta lukemalla, niin kuin ei uimaankaan opi lukemalla uintia käsittele- 
viä kirjoja. 

Varakkuudessa ei sinänsä ole edes mitään kiintoisaa. Ainakaan minun 
mielestäni omaisuus ei millään tavoin lisää kenenkään henkilön kiinnosta- 
vuutta tai julkisuusarvoa. 

Ajatellaanpa, millä tavoin esimerkiksi sinuun vaikuttaisi tieto, että täs- 
sä on Kalle, joka omistaa koko Helsingin. — Entä sitten? Helsinkihän olisi 
paikoillaan myös Kallesta riippumatta. Helsinki ei tuo kiinnostavuutta 
Kalleen eikä Kallen omistussuhde lisäarvoa Helsinkiin. Omistaminen ja 
varallisuus ovat ihmisen persoonan kannalta erittäin vähäarvoisia asioita. 

Niinpä on pääteltävä, että ihmiset lukevat äveriäiden elämäkertoja vain 
tullakseen itse äveriäiksi ja selvittääkseen vaurastumisen salaisuuden, 
minkä jo edellä totesin toivottomaksi yritykseksi kirjoja kahlaamalla. 

Oma näkemykseni on, että menestyminen on loppujenkin lopuksi kovin 
kohtalomainen asia. Toiset ihmiset ovat peruspositiivisia luonteita, joiden 
luokse raha tulee pyytämättä, kun taas toisia taloudellinen ja aineellinen 
menestys pakenee. Ihmiset itse eivät juuri mitään asialle voi. Rahakkaaksi 
synnytään siis muutoinkin kuin vain varakkaaseen sukuun pullahtamalla. 

Mikäli itse päättäisin rikastua, tekisin sen luultavasti vain siksi, että 
rikastuminen on hauskaa. Minusta se ei ole. Ja siksi en olekaan kovin ra- 
hoissani. Jotkut tosin väittävät, että se, jolla on taskussaan kympin seteli 
ja tietää mitä sillä tekee, esimerkiksi ostaa karkkia tai kortsuja hauskan- 
pitoa varten, on rikkaampi kuin se, jolla on sijoituspulmanaan kokonainen 
miljoona ja ahdistus sen hukkaamisesta. Todellista rikkautta on omasta 
mielestäni esimerkiksi filosofia, joka lisääntyy jakamalla, kun taas materi- 
aalisen omaisuuden haltijat ovat oikeastaan vain varallisuutensa huoltajia: 
mammonansa talkkareita. 

Kertaan elämää, kun kerta on elämä! 


Psykologisesti arvioiden raha artikuloi narsismia aivan niin kuin elämä- 
kertojen olemassaolokin. Elämäkerroissa yhdistyy kaksi elintärkeää asiaa. 
Elämäkerta ei välttämättä ole kuvankiillotusta eikä kostojuoni, vaan sen 
tarkoituksena voi olla myös totuuden sanominen. 

Mistä sitten tiedän kaiken tämän? Siitä, että olen itsekin kirjoittanut 
elämäkerran, nimittäin omaelämäkertani, johon tuli kovat kannet ja 500 
sivua. Se on samalla akateeminen aikalaishistoria, ja teoksen sivuilla ker- 
rotaan, paitsi minusta, myös tiedepoliittisista vastustajistani sekä runsais- 
ta vastoinkäymisistäni. Kirjan nimi on Suomalaisen nykyfilosofian historia 
— Mustelmani taisteluista tieteen ja filosofian kentillä. 

Luotettavuudeltaan se on juuri niin hyvä kuin omaelämäkerta voi par- 
haimmillaan olla. Kirjoitin sen samasta syystä kuin monista miljonääreistä 
julkaistaan elämäkertoja, toisin sanoen osallistuakseni kamppailuun hen- 
kisestä pääomasta ja toimintatilasta, tehdäkseni tiliä ja kertoakseni totuu- 
den. En halunnut olla uhri enkä tulla ymmärretyksi väärin. Kirja kertoo 
toivoakseni paljon myös siitä, mitä filosofia sinänsä on. Wahlroosin ja Olli- 
lan kaltaisilla finanssifiksuilla motiivit ovat tosin täysin toisenlaiset kuin 
meillä henkisten rikkauksien omistajilla ja filosofisten pääomien haltijoil- 
la. 

Sen voin joka tapauksessa sanoa, että mikäli joku lukijoista aikoo jul- 
kaista elämäkerran tai omaelämäkerran, se on syytä tehdä ajoissa. Tähän 
puolestaan on kaksi syytä. Ensinnäkin voi pelastaa jäljellä olevan elämän- 
sä, sillä elämäkerta ei ole kertaelämä. Ja toiseksi: mikäli ei tartu kynään ja 
laske sitä ajoissa, saattaa olla, että ilmestymisen ajankohtaa ei lainkaan 
tule. 

Lopuksi kasku Jorma Ollilasta Helsingin yliopistolla: 

— Miksi Shellin puheenjohtaja Jorma Ollila käy Helsingin yliopiston hal- 
lituksen kokouksissa? 

— Hän on löytänyt sieltä runsain mitoin fossiilisia polttoaineita. 

Perjantaina 25. lokakuuta 2013 


KANSALLISVALTIOT VEROPARATIISIEN SYY? 
HEGEL VASTAA 


Huunerikolliset, ase- ja ihmiskauppiaat sekä suurten pääomatulojen naut- 
tijat eivät ole suinkaan ainoita, jotka siirtävät varojaan veroparatiiseihin. 
Ylen Ulkolinja esitti TV1:ssä dokumentin, jossa kerrottiin, miten suuryri- 
tykset kierrättävät tulonsa usean valtion kautta ja välttyvät näin veroil- 
ta. 3? Veronkiertoa harjoittavat muun muassa sellaiset hyvämaineisina pi- 
detyt yritykset, kuten Apple ja Starbucks, joille tuotemerkin brändäys on 
ollut osa tuotteen valmistusta ja uuden toimintamallin kehitystä, esimer- 
kiksi ihmisystävällisen tietotekniikan tuotantoa tai reilun kaupan kahvin 
tuomista kahviloihin. 

Nämä ylikansalliset yritykset ovat ottaneet käyttöönsä uudet toiminta- 
mallit myös verosuunnittelussaan, kierrättäessään voittonsa veroparatiisi- 
en, kuten Dubain, Kyproksen ja muutamien mikrovaltioiden kautta. Myös 
EU-valtio Hollanti kantaa poikkeuksellisen alhaista veroa rojaltituloista, 
joten ylikansalliset firmat muuntavat tulonsa tekijänoikeus, lisenssi- tai 
patenttimaksuiksi ja laskuttavat ne pöytälaatikoissa toimivien tytäryritys- 
tensä kautta tuloina. Verosuunnittelussa yrityksiä avustavat kansainväli- 
set tilintarkastustoimistot, kuten KPMG ja Ernst & Young, joilla on kont- 
torinsa veroparatiiseissa. 

Veroparatiisien olemassaolon syynä pidetään tietenkin verohelvettejä, 
toisin sanoen länsimaisten hyvinvointivaltioiden liiallista verotusta. Oh- 
jelmassa väitettiin, että kansallisvaltiot ovat syypäitä veroparatiisien ole- 
massaoloon myös toista kautta. Toimittajien johtopäätös oli, että ylikansal- 
liset yhtiöt ovat pystyneet käyttämään hyväkseen kansallisvaltioiden jär- 
jestelmää. Kun valtioilla on itsenäinen veropolitiikka, jokainen postimerk- 
kivaltio pystyy houkuttelemaan suuria yrityksiä ja hyvätuloisia kunnia- 
kansalaisikseen ja keräämään pientä veroa paikallisille ruhtinaille. 

Tosiasiassa ohjelman argumentaatio sisälsi pahan ajatusvirheen. Syy 
veroparatiisien kautta tapahtuvaan verojen kiertoon ei ole kansallisvaltioi- 

den olemassaolo eikä niiden itsenäinen veropolitiikka. Todellinen syy on 
pääomien vapaa liikkuvuus, joka seuraa globalisaatiosta. 

Veroparatiisejahan pystytään käyttämään hyväksi juuri siksi, että pää- 
omien liikkeitä ei säännellä valtioiden rajoilla tarpeeksi. Todelliseksi syyk- 
si paljastuu, että kansallisvaltiot eivät ole kyllin voimakkaita ja määrätie- 
toisia pitääkseen yllä kansanvaltaista veropolitiikkaa. 

Globalisaatio on tuottanut valtioiden rajoista ja kansallisvaltioista riip- 
pumattoman yleismaailmallisen talousjärjestelmän, joka leijuu kansallis- 
valtioiden yläpuolella omana todellisuutenaan ja jossa rikolliset ja suursi- 
joittajat pyrkivät naamioitumaan, tekeytymään näkymättömiksi sekä peit- 
tämään jälkensä. 

Olennaisena osana siihen kuuluu myös omistusta koskevien tietojen te- 
keminen salaisiksi. Esimerkiksi Suomessa tämä tapahtuu kokoomuksen ja 
Euroopan unionin ajamalla hallintarekisterijärjestelmän laajentamisella. 
Hallintarekisteri mahdollistaa osakeomistuksen kätkemisen anonymitee- 
tin suojaan, ja Suomessa sitä voivat hyödyntää ulkomaalaiset omistajat. 

Entä onko Suomessa aihetta kiittää alhaisista veroista, ja eikö veropa- 
ratiisien käyttäminen ole täysin perusteltu suojautumiskeino liialliselta 
verotukselta? On syytä muistaa, että mitä enemmän firmat kiertävät vero- 
ja, sitä ahtaammaksi valtioiden talous käy ja sitä enemmän tulo- ja kulu- 
tusveroja joudutaan korottamaan. 

Suomessa ongelmana on, että yrityksiä verotetaan liian vähän, ja pää- 
omatulojen saajien verohelpotukset maksatetaan lisäämällä kulutusveroja 
ja ansiotulojen verotusta. Perussuomalainen puolue onkin oikeassa vaihto- 
ehtobudjetissaan, jossa se torjuu kulutusverojen korottamisen ja esittää 
arvonlisäveron alentamista vastatoimena peruselinkustannusten kallistu- 
miselle.393 Kulutusverot ovat tasaveron luonteisia ja kohtelevat suhteelli- 
sesti ankarimmin pienituloisia, mikä on johtanut negatiiviseen progressi- 
oon. 

Länsimaiden finanssiahdinko johtuu suureksi osaksi globalisaatiosta ja 
siitä, että valtiot ovat ajautuneet verokilpailuun. Ne menettävät jatkuvasti 
yritysveroja, koska firmat siirtävät tuotantonsa sinne, missä verotus ja 
kustannustaso ovat alhaisimpia. Koska tynnyri vuotaa siitä, mistä lauta on 
matalin, EU-valtioilla ei ole enää itsenäistä veropolitiikkaa, vaan valtiot 
ovat kontallaan globalisaation ja kansainvälisten suuryritysten edessä. 

Syynä veroparatiisien olemassaoloon ei ole kansallisvaltioiden suveree- 
niteetti tai itsemääräämisoikeus vaan ylikansallisten toimintaehtojen 
sääntelemättömyys. Kansallisvaltioita voidaan edelleenkin pitää hegeliläi- 
sinä Järjen työvälineinä, jotka tekivät mahdollisiksi sen, että säädyt ja 
työväenluokka saattoivat löytää yhteisen edun, ja päästiin hyvinvointiyh- 
teiskunnan rakentamiseen. 

Globaalin totalitarismin syntyminen ei ollut mahdollista vielä G. W. F. 
Hegelin (1770-1831) aikakaudella, vaan sen teki mahdolliseksi vasta tek- 
nologian kehitys, erityisesti reaaliaikainen tiedonvälitys ja pörssikauppa 

sekä internet, joiden vuoksi osakkeilla käydään nykyään tietokoneohjattua 
sekuntikauppaa maailman ympäri. 

Globalisaatio kasvoi kansallisvaltioiden yläpuolelle kuin sienirihmasto 
muodostaen omalakisen järjestelmän, jossa kosmopoliittiset kapitalistit 
hyödyntävät kansallisvaltioita anarkistisesti. Teistä lukijoista saattaa tun- 
tua oudolta ajatella newyorkilaisia pankkiireita anarkisteina, mutta minä 
näen asian niin. 

Vaikka modernin kansallisvaltioaatteen luojana tunnettu Hegel erotti- 
kin toisistaan kansalaisyhteiskunnan ja valtion sekä konkretisoi valtion 
kansalaisyhteiskunnan yläpuolelle, hän piti niitä toistensa täydentäjinä ja 
ehtoina Oikeusfilosofiassaan (Grundlinien der Philosophie des Rechts oder 
Naturrecht und Staatswissenschaft im Grundrisse, 1821).39% 

Pelkkään kansalaisyhteiskuntaan nimittäin kuuluvat yksityiset mark- 
kinat, joilla vallitsee kaikkien sota kaikkia vastaan. Myönteistä siinä on 
”näkymättömän käden” (eli ”järjen viekkauden”) vaikutus, eli vaikka jo- 
kainen ajaakin omaa etuaan, myös yhteinen hyvä kasvaa. Toisaalta ihmi- 
set jakautuvat rikkaisiin ja köyhiin, ja syntyy noita anarkistisesti toimivia 
markkinavoimia, joita nykyiset EU-poliitikot palvovat korkeimpina juma- 
linaan. Juuri niiden vuoksi tarvitaan valtiosääntelijää, jollainen on tuo hy- 
vinvointiyhteiskunnan takaava hegeliläinen kansallisvaltio. 

Asian voi sanoa niin, että jos valtio lopetettaisiin, jäljelle jäisi pelkkä 
kansalaisyhteiskunta. Se puolestaan koostuu nykyisin omaa etuaan ajavis- 
ta yksilöistä, jotka toimivat ylikansallisesti ja kosmopoliittisesti muodosta- 
en eräänlaisen termiittilauman. 

Veroparatiisien olemassaolo on loistava esimerkki sen osoittamiseksi, 
kuinka tärkeitä kansallisvaltiot ovat ja miten tärkeää on myös niiden yh- 
teistoiminta omien toimintaehtojensa säilyttämiseksi. 

Valtion tehtävä on edustaa yhteistä hyvää ja valistusfilosofista julkista 
järjenkäyttöä, ja se on res publica. Ironista on, että Euroopan unionin tar- 
koitus oli alun perin toimia tällaisena yhteisen edun edistäjänä, mutta ny- 
kyisin se toimii pelkästään ylikansallisten yritysten ja globalisaation asi- 
anajajana, joka on murentanut valtioiden varainhankinnan, hukuttanut 
yhteisen valuutan kautta kansallisvaltiot velkoihin, johtanut sosiaalitur- 
van heikennyksiin, tuhonnut hyvinvointivaltiot sekä hävittänyt kansalais- 
ryhmien välisen luottamuksen ja tulevaisuudentoivon. 


Sunnuntaina 27. lokakuuta 2013 


NIUKKUUDEN AIKA - MISTÄ SE JOHTUU? 
Filosofi Ville Lähde on rakentanut käsityksensä tulevaisuuden filosofiasta 


niukkuuden käsitteen ja ilmiön ympärille kirjassaan Niukkuuden maail- 
massa (Niin & Näin 2013).3% Valinta on luonteva sikäli, että filosofien oma 

leipä on usein yhtä kapea kuin pitkäkin. Siksi omalla tieteenalallamme 
vallitsevan talousahdingon projisoiminen koko maailmaa koskeviin yhte- 
yksiin käy vaivattomasti. 

Kirjansa alussa Lähde lausuu, että 


[sluomalaisilla on enemmän vaurautta kuin koskaan aiemmin. Nautim- 
me ennennäkemättömän historiallisen kehityksen hedelmistä. Asumme 
väljemmin, liikumme ympäri maailmaa ja syömme ravinnoksemme ra- 
vitsevaa ja monipuolista ruokaa. Elämme kuitenkin rajallisessa maail- 
massa, ja tieto kasvun rajoista lisääntyy koko ajan. Miljoonat kärsivät 
aineellisesta kurjuudesta. Niukkuus ei silti näy arkipäivässämme.39 


Vai ei? Ilmeisesti Lähteen omaan elämään niukkuus ei yllä. Mutta muu- 
toin rohkenen olla eri mieltä. Jo alkusanoissaan Lähde on nähnyt länsi- 
maat laiskanpulskeina ja hyvinvoivina, ja onkin kysyttävä, keitä tosiasias- 
sa ovat ne miljoonat hyväntekijät, jotka kärsivät tuosta monille ihmisille 
tutusta aineellisesta kurjuudesta. Totuus lienee se, että aineellisesta kur- 
juudesta on tullut varsin konkreettista ja läsnäolevaa myös hyvinvointival- 
tio Suomessa. 

Niinpä Lähde olisi helpottanut asemaansa myöntämällä niukkuuden 
koettelevan myös ja nimenomaan hyvinvointivaltioina pidettyjä teolli- 
suusmaita eikä piirtämällä ensi töikseen vastakohta-asetelmaa entisten 
hyvinvointivaltioiden ja entisten kehitysmaiden välille. Länsimaiset hyvin- 
vointivaltiot ovat henkihieverissä ja elävät yli varojensa samalla, kun maa- 
ilman keskeinen pääomalähde on kehitysmaaksi virallisesti luokiteltava 
Kiina, ja Intian talous kasvaa. 

Länsimaiden kurjistumisen syy ei ole tuhlailevana pidetty elämäntapa. 
Esimerkiksi EU tuottaa enää vain 14 prosenttia maailman hiilidioksidi- 
päästöistä yli puolen tullessa kehitysmaista. Taloudellisessa mielessä syy- 
nä hyvinvointivaltioiden illankoittoon ja jatkuvaan pulaan kaikesta on se, 
että kansallisvaltioiden itsemääräämisoikeus on menetetty ja että ylikan- 
salliset yhtiöt pystyvät globaalin maailmantalouden vallitessa kilpailutta- 
maan kansallisvaltioiden veropolitiikan. Tämä on johtanut valtiot verokil- 
pailuun ja ennennäkemättömään velkaantumiseen. Se, että ylikansalliset 
yhtiöt ovat hyödyntäneet myös kehittyviä valtioita, on tuonut niihin 
enemmän runsautta kuin tuotannontapaan tai riistoon perustuvaa niuk- 
kuutta, toisin kuin Lähde näkee. 


Kepeähköjä keinoja ehtyvän maailman pelastamiseen 


Kaikki ei tietenkään johdu vain ihmisten itsemääräämisoikeuden ja hyvin- 
voinnin katoamisesta ja kieroutumisesta globaalin talouden pyörteissä. 
Maailmassa vallitsee myös tosiasiallinen pula resursseista, ja Lähde käsit- 
teleekin erityisesti öljyn, puhtaan veden, ravinnon ja viljelysmaan loppu- 

mista. Se, että energiavarat ehtyvät ja asuinhuoneiden lämpötiloja joudu- 
taan pudottamaan aste asteelta niin, ettei lämmintä saa pian olla 12 astet- 
ta enempää, ei ole suinkaan Vihreän liiton keksintöä. Se ei ole myöskään 
seurausta pietistisestä, säästäväisyyttä korostavasta tinkimisen ja nuu- 
kuuden eetoksesta vaan reaktiota siihen tosiasiaan, että maailma on eh- 
tymässä. 

Lähde on monille filosofeille tyypilliseen tapaan antautunut analysoi- 
maan myös resurssin, niukkuuden ja runsastumisen käsitteitä, ja hän poh- 
tii markkinoihin, ihmisten kekseliäisyyteen, politiikkaan ja uusiin teknolo- 
gloihin liittyviä mahdollisuuksia (vielä kerran) pelastaa maailma. Kyse on 
siis ”vaihtoehtoisten ajattelutapojen” kertailusta, vaikka kirjoittaja kiel- 
tääkin, että niukkuuden maailman politiikka olisi ”*maailman pelastamis- 
ta”. Parannuskeinoiksi hän tarjoaa kuitenkin vain ”eriarvoisuuden välttä- 
mistä”397 ja ”talouden ja politiikan suhteen murrosta”, jotka ovat kovin 
epämääräisiä keinoja.398 

Lähteen havainnot ovat sinänsä paikkaansa pitäviä, mutta tärkeimpiin 
asioihin hänen teoksensa ei yllä puuttumaan. En tarkoita nyt vain sitä, et- 
tä filosofisesti katsoen ahdingossa on ollut kyse samasta naturalistismista, 
josta jo Nietzsche kirjoitti, että ”darvinismista huokuu eräänlainen englan- 
tilaisen liikaväestön ummehtunut ilma, kuin hädässä ja ahtaudessa aher- 
tavien pikkueläinten haju”.39 En tarkoita sitäkään, että Lähde olisi voinut 
pohtia paremmin teknologisen kulttuurin ja maailmantalouden metafyy- 
sistä perustaa. Tarkoitan vain, että jo pelkästään sillä immanentilla tasol- 
la, jolla Lähde liikkuu, hän olisi voinut miettiä, mistä jatkuva materiaali- 
nen ahdinko varsinaisesti johtuu. 

Runsauden aikakauden lopuksi niukkuuden profeetta Lähde esittää 
vain sen vaatimuksen, että kulutuksen ja kasvun pitäisi vähentyä. Se ei 
kuitenkaan toteudu, jos kuluttajat eivät vähene, mutta tähän tosiasiaan 
Lähde varoo viittaamasta. 


Heteroseksuaalisuus ja väestöräjähdys syinä niukkuuteen 


Syynä lähes kaikkeen maailmassa vallitsevaan energiapulaan, elintarvike- 
pulaan, aliravitsemukseen, saastumiseen, poliittisiin levottomuuksiin, so- 
tiin, väkivaltaan, kaaokseen sekä pulaan demokratiasta ja ihmisoikeuksis- 
ta on liiallinen väestönkasvu kehitysmaissa. Väestöräjähdys eli ihmislajin 
liiallinen runsastuminen koettelee koko maapalloa, ja se uhkaa myös niin 
sanottuja kehittyneitä länsimaita, joiden väestö vähenee sekä tosiasialli- 
sesti että suhteellisesti. Tästä Lähde ei kuitenkaan puhu mitään, vaikka se 
on koko ympäristöä koettelevan katastrofin pääasiallinen syy. 
Ympäristöliikkeen piirissä on vältelty sanomasta kyseistä tosiasiaa ää- 
neen kannatuksen menetyksen pelossa. On arveltu, että naturalismille ra- 
kentuva ympäristöliike menettää tukijoitaan, mikäli sen piirissä lausutaan 


341 


ajatus, että tuhon tielle ihmiskunnan on johtanut sen ”luonnollisena” pi- 
detty lisääntyminen. Tämän näkemyksen artikuloiminen on leimattu lin- 
kolalaiseksi fundamentalismiksi, ja sitä on pidetty ekofasismina myös ym- 
päristöliikkeen sisällä. 

Ihmiskunnan ei pitäisi kuitenkaan sulkea silmiään tosiasioilta, vaikka 
ne saattavat tuntua joistakin ihmisistä sietämättömiltä. Jo teoksessani 
Enkelirakkaus — Filosofia ja uskonto homoseksuaalisuutena kirjoitin, että 
lisääntymisintoiset heteroseksuaalit ovat eräänlaisia biologisia aseita. 
Maailmaa uhkaa heteroseksuaalinen lisääntymisstrategia, joka on maail- 
man vaarallisin ekologinen, taloudellinen, turvallisuuspoliittinen ja kult- 
tuurinen uhka hyvinvoinnille kaikkialla. 

Poliittista korrektiutta vaaliva vihreä liike kuitenkin vaikenee näistä 
perussyistä taktisesti: pitääkseen kannatuksensa nuorten heteropariskun- 
tien piirissä. Vaikka puoluetta ovat suosineet myös monet seksuaalivä- 
hemmistöihin kuuluvat ihmiset, Vihreä liitto nojaa pohjimmiltaan hetero- 
seksuaaliseen arvomaailmaan edustaessaan naturalismia. Myös Pentti 
Linkola lausui taannoin, että jokainen yö, jota mies ei vietä naisen seuras- 
sa, on vastoin luonnon järjestystä. Niinpä hänen ja muiden kumisaapas- & 
risupartaideologien ekologinen ajattelu sisältää selvän ristiriidan. 

Ilmastonmuutosta ja vedenpaisumusta ei saada aisoihin ilman perus- 
syyn eli lisääntymisen tunnustamista ongelmaksi, ja siinä olisikin haastet- 
ta kaikille niukkuudesta kärsiville! Poliittisen korrektiuden tavoitteluun 
perustuvassa kansainvälisessä toimintaympäristössä on kuitenkin lähes 
mahdotonta saada ajetuksi hankkeita, jotka tunnustavat ekokatastrofin ja 
siihen liittyvien ongelmien syyksi väestöräjähdyksen. Asian myöntäminen- 
hän merkitsisi, että länsimaiden pitäisi vaatia lisääntymisrajoituksia Aa- 
sian ja Afrikan maissa, mikä heittäisi länsimaiden niskaan hirmumyrs- 
kyäkin pahemman vastalauseiden aallon. 

Eipä taida niukkuuden filosofeille jäädä täällä Suomessa muuta mah- 
dollisuutta kuin pureskella kynsiään kivien ja kantojen alla. Oireellisesti 
Lähde kirjoittaakin, että ”ei voi olla niukkuuden puoluetta”.400 Vahinko 
vain, että kyseinen toteamus ei ole ihmisten poliittisia motiiveja tiedostava 
terävä huomio, vaan se jää tahattomaksi epätoivon tunnustukseksi. 


Arvioitu teos 


Lähde, Ville, Niukkuuden maailmassa. Tampere: Niin & Näin, 2013. 


342 


Tiistaina 29. lokakuuta 2013 


ISLAM: KUOLEMANTUOMIO HOMOILLE 


Suomessa on paheksuttu laajasti samaa sukupuolta olevien avioliittohank- 
keen jarrutusta ja Venäjän homovastaista lakia. Ja riittäähän niissä jan- 
kuttamista. Sen sijaan islamia pidetään kaiken arvostelun ulkopuolella, 
vaikka TV2:n islam-illassa nuori imaami Abbas Bahmanpour julisti sätei- 
levästi hymyillen, että julkisesta homoseksuaalisuudesta pitää seurata is- 
lamin sharia-lain mukaan kuolemantuomio!401 

Muutamat ovat joskus tiedustelleet, miksi käytän huivia. Olen antautu- 
nut vitsailemaan, että käytän huivia tehdäkseni islamista profaania. 

Vitsit jäivät nyt televisio-ohjelman aikana vähiin. TV:ssä kähistiin lä- 
hinnä siitä, ketä uskonoppinutta pitäisi uskoa ja mihin käskynhaltijaan 
oikeaoppinen muslimi voi luottaa. Islamissa ei subjektina olemisen vapaut- 
ta, päätösvaltaa ja vastuuta myönnetä yksilölle, vaan se pidätetään aukto- 
riteetille. Tämä osoittaa, että islam on autoritaarinen uskonto, joka kutis- 
taa yksilönvapauden minimiinsä. 

Ei tarvitse olla sosiologian dosentti ymmärtääkseen, että lähetyksessä 
puhki puhutut naisten pukeutumissäännöt ovat läpinäkyvä naisten alis- 
tamisen käytäntö. Mitä selkeämmin ihminen sen kieltää, sitä alistetumpi 
hän on. Tai sitten kyseessä on tarkoitushakuinen itsensä stigmatisoimi- 
nen, eräänlainen yhteiskunnallisen kapinan, protestin ja mielenosoituksen 
muoto. 

Islamin arvostelu on myös muslimien oman edun mukaista. Jo Richard 
Dawkins totesi teoksensa The God Delusion (2006) esipuheessa, että kun 
yksi ihminen kärsii harhasta, sitä sanotaan hulluudeksi, ja kun monta ih- 
mistä kärsivät harhasta, sitä sanotaan uskonnoksi.4% Siksi olisi paikallaan 
perustaa islamista vieraannuttamisen keskuksia, joissa uskonnon uhreja 
autettaisiin pois islamin luomasta joukkosuggestiosta. 

Selväksi tuli, että islam on toisesta maailmasta ja toiselta aikakaudelta 
eikä sovi tänne. Helpompi on elää erillään. Olen asioista samaa mieltä 
kuin Simon Elo ja Olli Immonen. 

En halua teurasautoon enkä teloitettavaksi. Totuus on, että esimerkiksi 
Saudi-Arabiassa pannaan täytäntöön kolminumeroinen määrä kuoleman- 
tuomioita vuodessa, aika moni uhreista homoja, ja vuonna 2010 islamilai- 
set maat äänestivät sukupuolisen suuntautumisen pois YK:n päätöslau- 
selmasta, jonka tarkoitus on suojella ihmisiä kuolemanrangaistuksilta. 
Siinä näyttöä monikulttuurisuudesta ja suvaitsevuudesta. 

Jo se, että islamista koko ajan puhutaan ja suomalaiset pakotetaan so- 
vittamaan sanansa ja tekonsa muualta tulleiden ehtoihin, osoittaa islamin 
laajaa vaikutusvaltaa. Tälle kaikelleko länsimaisen filosofian, etiikan ja 
rationalismin täytyisi olla kuin taipuisaa tinaa? 

Perjantaina 1. marraskuuta 2013 


KOLMANNEN VALTAKUNNAN VAIKEAT VIERAAT 


Turkulainen Markku Jokisipilä (s. 1972) kuuluu maamme lupaavimpiin 
nuoren polven historiantutkijoihin. Väiteltyään tohtoriksi vuonna 2004 
Suomen ja Saksan liittosopimusvaatimuksista ja Rytin-Ribbentropin so- 
pimuksesta hän on liikkunut fraktaalihistorioiden maailmassa, jossa poh- 
ditaan vaihtoehtoisten historiankulkujen mahdollisuutta. Tänä syksynä 
hän julkaisi yhdessä jyväskyläläisen historioitsijan ja toimittajan (s. 1977), 
Janne Könösen, kanssa teoksen Kolmannen valtakunnan vieraat — Suomi 
Hitlerin Saksan vaikutuspiirissä 1933—1944 (Otava 2013).403 

Kirjoittajat sanovat motiivikseen, että Suomessa on jo tarpeeksi histo- 
riantutkimuksen perinteisiin metodeihin ja esitystekniikkaan nojaavia, 
riittävään lähdemateriaaliin perustuvia sekä tarkkaa kronologiaa noudat- 
tavia esityksiä, jotta näkökulmaa voidaan laajentaa. Tämä ei tosin ole 
merkinnyt vaihtoehtohistorian kirjoittamista, eikä tuoretta otetta pitäisi 
ymmärtää myöskään perinteisen tapahtumahistoriallisen tutkimuksen 
kritiikkinä. 

Mutta kirjoittajien mukaan Suomesta puuttuu kunnollinen synteesi so- 
ta-ajan tutkijasukupolven arkistojen kätköistä löytämästä materiaalista. 
Kirjoittajien kunnianhimoinen mutta perusteltu tavoite on sen selvittämi- 
nen, ”mistä Suomen ja Hitlerin Saksan suhteessa loppujen lopuksi oli ky- 
se”. 

Teoksen nimi viittaa Olavi Paavolaisen tunnettuun raporttiin, matka- 
kertomukseen Nirnbergin puoluepäiviltä 1936, jonne Paavolainen oli saa- 
nut kutsun muiden muassa professori V.A. Koskenniemen, kirjailija- 
mesenaatti Maila Talvion ja monien muiden suomalaisten kulttuurivaikut- 
tajien kera. Jokisipilän ja Könösen tutkimuksessa ei keskitytäkään vain 
sota- ja poliittiseen historiaan, vaan Suomen ja Saksan suhteita tarkastel- 
laan koko kulttuurihistoriamme valossa. 


Historiantulkinnan uudelleenarviointia 


Mistään fraktaalihistoriasta tässä teoksessa ei ole kyse siltikään, vaikka 
kirjoittajat tunnustavat valjastaneensa historioitsijoiden helmasynnit, pre- 
sentismin, anakronismin ja teleologian työkaluikseen. Presentismillähän 
tarkoitetaan menneisyyden tulkitsemista nykyisyyden kautta, anakronis- 
milla historian kuvaamista tapahtuma-ajankohdalle tuntemattomin tai 
vierain käsittein ja teleologialla niin sanottua lopputulosharhaa, jonka 
mukaisesti ratkaisuja arvioidaan lopputulosten perusteella eikä historian- 
prosessin perusteella. 

Suomalaisessa sotahistoriassa varsinkin teleologinen selittäminen on ol- 
lut suosittu tapa asennoitua talvisodan ja jatkosodan tapahtumiin ja niitä 
edeltäneeseen poliittiseen historiaan. Suomalaisten tekoja ja sitoumuksia 
on pidetty oikeutettuina ottaen huomioon sodan lopputulos, onnistunut tor- 
juntavoitto. 

Jokisipilän ja Könösen teos ei halua särkeä tätä pyhäinkuvaa, mutta se 
haluaa kyseenalaistaa historiankirjoituksen ja -tulkinnan omassa piirissä 
esiintyneet pyrkimykset selittää pois vaikeiksi ja häpeällisiksi koettuja 
asioita. Kyse on siis historiantutkimuksen metodologisesta kritiikistä ja 
menetelmällisestä uudelleenluennasta. 

Menetelmällisen uudelleenarvioinnin tarpeen kirjoittajat sanovat syn- 
tyneen halustaan kääntää ylösalaisin ajatus, että ”nykyisyyden juuret ovat 
menneisyydessä”. Jokisipilä ja Könönen haluavat nähdä, millä tavoin 
menneisyys on riippuvainen nykyisyydestä, kuinka nykyisyys on vaikutta- 
nut menneisyyden tulkintaan ja että myös nykypäivänä saattaa vallita en- 
tisen kaltaisia ilmiöitä, vaikka niitä ei olekaan helppo tunnistaa. 

He esimerkiksi kirjoittavat, että vuonna 2083 monet EU-Suomessa hy- 
väksyttyinä pidetyt suuntaukset, kuten taloudellinen liberalismi, markki- 
navoimien sääntelemättömyys, pörssikurssien logiikka ja individualismi 
voivat näyttää yhtä oudoilta kuin meidän aikamme ihmisten mielestä tun- 
tuvat monet 70 vuoden takaiset ilmiöt, joihin kuuluivat muiden muassa 
rotuoppi ja militarismi.404 

Suosittuja tapoja nähdä vuosien 1933—1944 tapahtumat ovat tietyt lä- 
hes paradigmaattisen aseman saaneet selitysperusteet, kuten ”liittosuhde”, 
”historiallinen ja kohtalonkumppanuus”, ”ajopuuteoria”, ”erillissota”, ”ase- 
veljeys” ja ”kansansotijuus”. Niihin kaikkiin liittyy Jokisipilän ja Könösen 
mukaan eräänlainen patrioottinen apologismi. 

Pyrkiessään vastaamaan kysymykseen, mitä oli suomalainen saksa- 
laismielisyys, Jokisipilä ja Könönen kirjoittavat, että 


[tlutkija ei tarvitse suurennuslasia löytääkseen sellaisia arvostettujenkin 
suomalaisten kommentteja Hitleristä ja kansallissosialismista, jotka ny- 
kykriteerein arvioituina näyttävät myönteisyydessään ja kritiikittömyy- 
dessään varsin raskauttavilta, jopa pöyristyttäviltä.405 


Aiheen vakavuudesta huolimatta (tai sen vuoksi) Jokisipilän ja Könösen 
esille tuoma aineisto saattaa vaikuttaa myös hersyvältä ja laittaa hampaat 
kiiltämään lukijoiden suupielissä. Kirjoittajien humanistisesta elämännä- 
kemyksestä kertookin juuri heidän kykynsä asennoitua aiheeseensa ihmis- 
järjen suhteellisuuden myöntäen, mistä puolestaan on syntynyt elävästi 
kirjoitettua historiaa. 

Rotuopin epäonnistuminen Suomessa 


Erityisen ansiokasta on kirjan alkupuoli, jossa ruoditaan kulttuurielämän 
ja sotilassuhteiden keskinäisiä vaikutuksia aikana, jolloin Suomi oli Sak- 
saan verrattuna lähes samaa mitä nykyäänkin. Suomi oli 3,5 miljoonan 
kansalaisen takaperoinen maa, jossa puhuttiin erikoista kieltä, kun taas 
Saksa oli 66 miljoonan asukkaan valtio, joka toimi Euroopan teollisen ja 
talouden kehityksen dynamona mutta joka oli myös avoimesti diktatorinen. 

Jokisipilä ja Könönen ovat nostaneet esille Olavi Paavolaisen teokses- 
saan Kolmannen valtakunnan vieraana esittämän ajatuksen, jonka mu- 
kaan ”mikään aate ei kansallissosialismissa ole esittänyt yhtä merkittävää 
osaa kuin kuuluisa Nordischer Gedanke, pohjoinen ajatus. Mikään ei 
myöskään ole ollut muulle maailmalle vaikeampaa sulatettavaa kuin tämä 
fantastinen rotubiologialle rakentuva historiannäkemys, jonka mukaan 
kaikki maailman kulttuurit ovat tavalla tai toisella pohjoisen rodun, Nor- 
discher Rassen, luomia.”406 

Jokisipilä ja Könönen etsivät Suomen ja Saksan historiallisen yhteen- 
kuuluvuuden perustaa myös tältä rotuopilliselta pohjalta ja pitävät sitä 
eräänä selitysperusteena yhteyksien rakentamiselle ja näkemiselle Hitle- 
rin valtakauden aikana. Totta onkin, että rotuopillista sidosta koetettiin 
luoda suomalaisten ja arjalaisten välille, hankkeessa tosin heikosti menes- 
tyen. 

Kirjoittajat nostavat esille argumentteja, joilla saattoi olla painoarvoa 
Blut und Boden -ideologian hallitsemassa kansallissosialismissa ja sen lie- 
peillä olevissa opeissa, poliittisissa toimijoissa ja puheissa. Mutta varsin 
pian verisiteiden varaan perustettu sillanrakentaminen osoittautui epätoi- 
voiseksi. 

Suomalaisten pahaksi (tai nykynäkökulmasta katsoen ehkä hyväksi) 
onneksi muiden muassa ranskalaiskreivi Arthur de Gobineaun (1816- 
1882) kaltaiset rotututkimuksen auktoriteetit olivat kuvanneet suomalai- 
sia ”neekereiksi, tummanruskeiksi, vinosilmäisiksi ja epämuodostuneiks?”, 
mikä oli omiaan vetämään rivit halki suomalaisten ja kunnon arjalaisten 
kesken.107 

Myös monet suomenruotsalaiset pitivät suomalaisia mongooleina ja it- 
seään Suomen ainoina germaaneina. Jokisipilän ja Könösen mukaan pro- 
fessori Yrjö Kajava pohti lääketieteellisessä Duodecim-aikakauslehdessä 
mongooliväitteiden totuusarvoa ja päätyi käsitykseen, että rotupuhtaita 
suomalaisia ovat hämäläiset, kun taas karjalaiset ovat ”Arabian beduiinien 
jälkeläisiä”! 

Lopulta asia vaivasi Suomalaista Tiedeakatemiaa niin, että se käynnisti 
vuonna 1924 laajan tutkimushankkeen totuuden selvittämiseksi. Kajavan 
johtamassa kymmenisen vuotta kestäneessä kartoituksessa mitattiin 8 000 
suomalaisen kallot rotuominaisuuksien selvittämiseksi. Hanke antaa näyt- 

töä ainakin siitä, että kiistanalaisella väitteellä voi hankkia mainetta ja 
tutkimukselle rahaa. 

Tiede oli laajalla sektorilla mukana rakentamassa tuolloisia poliittisia 
tendessejä. Jokisipilän ja Könosen mukaan esimerkiksi maantieteen pro- 
fessori Väinö Auer sai tehtäväkseen tieteellisesti perustella Itä-Karjalan ja 
Kuolan niemimaan kuulumisen Suomelle,408 joten tiedettä osattiin jo tuol- 
loin käyttää tarkoitushakuisten poliittisten päämäärien oikeuttamiseen. 
Erona nykypäivään on se, että ministerit ostivat tuolloin vähemmän tilaus- 
tutkimuksia, eikä komitealaitos ollut vielä kehittynyt, ja konsultteja sekä 
rahaa käytettiin nykyistä vähemmän. 


Suomessa ei ollut juutalaiskysymystä 


Jokisipilä ja Könönen eivät rakenna näkemystään Suomen ja Saksan yh- 
teenkuulumisesta pelkkien rotuopillisten spekulaatioiden olemassaololle. 
Suomen ja Saksan välillä vallitsi vankka henkinen yhteenkuuluvuus, johon 
liittyivät yhdistävinä hahmoina Luther, Agricola, Hegel ja Snellman. Eu- 
roopan kirjailijaliittoon kuuluneista tai muista saksalaismielisistä näky- 
vimpiä olivat Koskenniemen ja Talvion ohella Yrjö Kilpinen, Edwin Lin- 
komies, Niilo Pesonen ja Rolf Nevanlinna. 

Viimeksi mainittuun liittyen Jokisipilä ja Könönen raportoivat myös 
ranskanjuutalaisen matemaatikon, Andr6 Weilin, tapauksen, johon olen 
itsekin viitannut anekdootinomaisesti Simone Weilin filosofiaa käsittele- 
vässä väitöskirjassani vuodelta 1997. Andr6 Weil oli Simone Weilin veli, 
joka oli päätynyt Valpon pidättämäksi sota-ajan Suomessa ollessaan tie- 
teellisellä kauttakulkumatkalla Neuvostoliittoon. Jokisipilän ja Könösen 
mukaan Rolf Nevanlinna puolusti tuolloin kollegaansa ja vaikutti siihen, 
että rankempien toimien sijasta hänet määrättiin vain pikaisesti karkotet- 
tavaksi. Pidätykseen saattoi vaikuttaa Weilin juutalaisuus, mutta toden- 
näköisempää oli, että pidätys tapahtui poliittisista syistä matkan kohdis- 
tuessa Neuvostoliittoon.109 

Jokisipilän ja Könösen mukaan juutalaisuus ei estänyt suomalaisia tie- 
teenharjoittajia pitämästä suhteita yllä juutalaisiin tieteenharjoittajiin. 
Toisaalta juutalaisuus esti muualla Euroopassa heitä pitämästä yllä suh- 
teita Suomeen. 

Suomi on tältäkin osin ollut tasa-arvon ja demokratian paratiisi, ja luo- 
vutettujen juutalaisten pientä määrää (8—12 ulkomaalaista) voidaan pitää 
moraalisen ryhdin osoituksena maasta, joka oli sotilasliitossa Saksan 
kanssa. Tunnetuista tieteenharjoittajista oli esimerkiksi juutalaisen Niels 
Bohrin asema miehitetyssä Tanskassa paljon tukalampi, samoin monien 
juutalaisten asema Norjassa. Lähinnä vain puolueettomuuttaan varjele- 
vassa Ruotsissa juutalaisten asema oli parempi kuin Suomessa, mutta siel- 
läkin heitä siedettiin etupäässä siksi, että Saksan hyvät suhteet Ruotsiin 


347 


olivat Saksalle välttämättömät rautamalmin saamiseksi Pohjois-Ruotsista. 
Suomessa saksalaisille korkeille vieraille kehdattiin vastata ministeritason 
toteamuksella, jonka mukaan ”Suomessa ei ole juutalaiskysymystä”, ja 
juutalaisia Suomen kansalaisia Suomi kieltäytyi luovuttamasta ehdotto- 
masti. 

Juutalaisvainoihin ja rotuoppeihin liittyen voidaan huomauttaa, ettei- 
vät rotuopitkaan (siis ajatukset ihmisrotujen olemassaolosta ja rotujen 
eroista) ole vielä sinänsä eettisesti ongelmallisia. Olisihan kauheaa, jos ob- 
jektiivisia ominaisuuksia, kuten ihonväriä, ei tunnustettaisi vallitseviksi 
tosiasioiksi, tai jos ihmiset eivät saisi olla omaa rotuaan. Tämä johtaisi 
helposti todellisuuden kieltämiseen. 

Oikeus olla tiettyä rotua voidaan nähdä myös moraalisena arvona. Ro- 
tuopin moraalinen ongelmallisuus alkaakin vasta siitä, jos sen perusteella 
väitetään, että tietyt rodut ovat ihmisarvoltaan erilaisia. Juuri tämän 
kynnyksen ylityksestä alkaa rotuajattelun moraalinen ongelmallisuus, 
vaikka muutamissa relatiivisissa suhteissa, kuten urheilussa, ihmisrotujen 
ominaisuuksien erot voidaan hyvin myöntää. Sen sijaan ihmisarvo on it- 
seisarvo ja päämäärä sinänsä, eikä sitä pitäisi kyseenalaistaa eikä kiistää. 


Mersumiehet Bossin puvussa 


Nuori mies voi nykyisin koettaa onneaan ravintolaillan kääntyessä pikku- 
tunneille ja valomerkin muistuttaessa viimeisen jaon alkamisesta ottamal- 
la käyttöön Hitlerin kategoriseksi ohjeeksi kohottaman Fiihrerprinzipin: 
”Mitä Föhrer tekisi tässä tilanteessa minun asemassani?” 

Sitä pohtivat monet ihmiset myös toisen maailmansodan aikaisessa 
Suomessa. Jokisipilän ja Könösen mukaan talvisodan aikana Suomen kult- 
tuurieliitti oli todellisissa vaikeuksissa, sillä se oli ennen sotaa suuntautu- 
nut voimakkaasti Saksaan, ja sodan sytyttyä Suomen ja Saksan välillä ei 
ollut yhteyttä. 

Yhteyksien olemattomuus perustui etupiirijakoon, mutta Jokisipilän ja 
Könösen mukaan kiintoisaa on myös se, milloin Hitler tosiasiassa alkoi 
nähdä Suomen liittolaisena. Tapahtuiko se jo Mein Kampfissa 1925 vai 
vasta suuressa ja lopullisessa yhteenotossa Neuvostoliiton kanssa? Vallit- 
sevan näkemyksen mukaan vielä talvisodassa Suomen tuhoutuminen tai 
selviytyminen oli Hitlerille täysin yhdentekevää. Mutta Hitlerin välinpi- 
tämättömyyttä voidaan pitää myös näennäisenä. Sitä voidaan tulkita mer- 
kiksi käsityksestä, ettei Saksa saa olla ensimmäinen maa, joka astuu vie- 
raine armeijoineen Suomen maaperälle. Näin suomalaisten ja saksalaisten 
välille ei syntyisi ristiriidan aiheuttavaa kiistaa, joka johtaisi maat eri lei- 
reihin. 

Suomalaisten ja saksalaisten johtajien ja kenraalien sydämellistä ystä- 
vyyttä kuvataan runsain mitoin teoksen sotahistorialle omistetulla loppu- 

puolella. Muutamat tunnetuimmat tapaukset, kuten Hitlerin ja Himmlerin 
Suomen-vierailut tosin saavat hieman liikaa sivutilaa, mutta niitä on 
hauska lukea. Jokisipilä ja Könönen kertovat muiden muassa kenraali 
Paavo Talvelan kirjoittaneen Condor-lentomatkastaan, jolle hän pääsi osal- 
listumaan Hitlerin vierailun yhteydessä, seuraavasti: 


Tunnelma oli juhlallinen, kun tiesi lentävänsä avaruudessa maailman- 
historian ehkä ihmeellisimmän henkilön kanssa ja joka tapauksessa ny- 
kyajan kuuluisimman ihmisen ja suurimman neron seurassa.f!0 


Yhtä huvittava on kirjoittajien maalailema kuva marsalkka Mannerheimin 
syntymäpäivillä vierailleesta Hitleristä, joka tuumaili ”maailman tarvitse- 
van esikuvia” astuessaan Marskille aiemmin lahjoittamaansa Mersuun.f!! 
Historiallisesti katsoen mainosslogan taitaa kuitenkin olla myöhempää pe- 
rua. Mikäli Daimler-Benz tietäisi sen olevan Hitlerin ajatusmaailmasta, se 
olisi varmaankin sensuroitu poliittisesti epäkorrektina. 

En kuitenkaan ole niitä lukijoita, jotka vaativat retoristen tyylikeinojen 
alistamista pilkuntarkalle historiallisten tosiasioiden kirjaamiselle. Vas- 
taavaa lennokkuutta esiintyy myös Jokisipilän ja Könösen kuvauksissa 
kanankasvattajana uransa aloittaneesta Heinrich Himmleristä Hugo Bos- 
sin tehtaan valmistamassa SS-univormussa. — Niinpä niin. Monet saksa- 
laiset teollisuuden suuryritykset ovat edelleen voimissaan, mukaan lukien 
Siemens, joka toimitti sähkölaitteita keskitysleireille, samoin BASF, Bayer, 
Hoechst ja AGFA, jotka perustivat IG Farbenin, konglomeraatin, joka toi- 
mitti juutalaisen Fritz Haberin (1868-1934) kehittämää Zyklon B -tuho- 
laismyrkkyä tuhoanisleireille. 

Mikäli asioissa jotakin uutta pohdittavaa on, niin ehkä se, ketkä meidän 
aikanamme tekevät näin: käyttävät Hugo Bossin pukua ja astuvat uuden- 
kiiltävään Mersuun... 


Paras mahdollinen maailma on toteutuva 


Suomen ja Saksan välillä oli vuosisatojen mittainen historiallinen yhteys 
ennen Hitlerin valtakautta, ja yhteydenpito on jatkunut myös EU-Suo- 
messa aktiivisena, minkä merkiksi Suomi on ainoana pohjoismaista muka- 
na Saksan kokoon kursimassa rahaunionissa. Historiallista kohtalon- 
kumppanuutta siis riittää. 

Jokisipilän ja Könösen tutkimus, joka ajoittuu vuosiin 1933—1944, on 
ansiokas ja terävä analyysi Hitlerin vuosien sitoumuksista ja henkisestä 
rimpuilusta. Ajallisen etäisyyden vuoksi siitä ovat poissa paatos, puolus- 
tuksellisuus ja oikeuttamisen sävy, ja asioista kirjoitetaan vapautuneesti, 
mikä tekee siitä nautinnollista luettavaa. Toisaalta vapautuneisuudessa on 
vaaransa, ja työssä on lieviä dokumentointiin liittyviä puutteita. 

Loppujen lopuksi teos ei tuo kovin paljoa uutta niihin kysymyksiin, oli- 
sivatko asiat voineet sujua toisin, mitä muita mahdollisuuksia oli, tai olisi- 
ko tulos ollut jossakin toisessa tapauksessa parempi. En ole historioitsija, 
mutta lähdeaineistojen perusteella olen tullut siihen tulokseen, että Sak- 
san aseapu, materiaalinen elintarvikevahvistus ja poliittinen tuki olivat 
ratkaisevan tärkeitä muun muassa sille, että kesän 1944 suurhyökkäys 
saatiin pysäytetyksi. Tähän lopputulokseen tullaan sortumatta teleologi- 
seen outcome bias -harhaan. Suomen sotahistorian tuoreimmat tapaukset 
näyttävät aivan samalta, tulkitaanpa niitä sitten lopputuloksesta tai läh- 
tökohdasta käsin. 

On kieltämättä paradoksaalista, että suomalaiset onnistuivat pelasta- 
maan itsenäisyytensä ja demokratiansa liittoutumalla totalitaarisen ja dik- 
tatorisen Saksan kanssa sekä sotimalla myös ”vapaan maailman” edustaji- 
en, kuten Britannian ja Yhdysvaltain, vastapuolella. Sekä historian pro- 
sessi että lopputulos huomioon ottaen suomalaisten sota-aikana tekemät 
ratkaisut olivat moraalisesti oikeita. Tavallaan ne olivat ainoita mahdolli- 
sia, eli osumia parhaissa mahdollisissa maailmoissa, toisin sanoen komp- 
romisseja ja samanaikaisesti myös välttämättömiä asiaintiloja, joille ei ol- 
lut parempia vaihtoehtoja. 

Todistuksia spinozalaisesta determinismistä ne ovat olleet sikäli, että 
toteutuneet vaihtoehdot ovat osoittautuneet välttämättömiksi, vaikka ta- 
pahtumakulkujen välillä onkin voinut olla kuhunkin ajankohtaan liittyvä 
valinnan vapaus. Leibnizilaista parasta mahdollista maailmaa sekä pro- 
sessi että lopputulos edustavat sikäli, että toteutuva asiaintila on aina pa- 
ras mahdollinen jo oman toteutumisensa vuoksi, sillä se toteutuu juuri to- 
teutumiskelpoisuutensa ja eniten ristiriitaisia asiaintiloja huomioon otta- 
van sekä yhdistelevän luonteensa vuoksi, eikä ”toiseksi parasta mahdollis- 
ta maailmaa” voi siksi olla olemassa. 

Historiankirjoitusta ja ajan olemusta koskevan metafyysisen pohdinnan 
päätteeksi voidaan kysyä, mitä merkitystä Jokisipilän ja Könösen teoksella 
voi olla nykypäivän poliittista elämää ajatellen. Omasta mielestäni teos 
valaisee sitä, kuinka tärkeää on erottaa kansallista etua puolustava kan- 
sallismielisyys, toisin sanoen demokratian ja kansallisen itsemääräämisoi- 
keuden poliittinen puolustaminen, sellaisista väkivaltaisista liikkeistä, jot- 
ka perustuvat ajatuksiin rotusorrosta. Tästä muistuttakoon myös teoksen 
nelossivulla oleva sertifioidun johtamisjärjestelmän tunnus, avainlippu ja 
teoksen tuotannolle myönnetty ympäristömerkki. 


Arvioitu teos 
Jokisipilä, Markku ja Janne Könönen, Kolmannen valtakunnan vieraat — 


Suomi Hitlerin Saksan vaikutuspiirissä 1933—1944. Helsinki: Otava, 
2013. 

Lauantaina 2. marraskuuta 2013 


FILOSOFIA TARVITSEE INHIMILLISTÄ OTETTA 


Julkisessa sanassa esitetään usein näkemys, että filosofian pitäisi olla ny- 
kyistä arkipäiväisempää ja vastata aikamme poliittisiin ongelmiin tai edes 
pystyä keskustelemaan niistä. Kyseinen vaatimus osoitetaan yleensä Suo- 
men Akatemian ja yliopistojen suuntaan. 

Lukuisista yhteiskuntatieteille ja -filosofialle pyhitetyistä palatseista 
huolimatta filosofit ovatkin liian harvoin pystyneet sanomaan mitään 
ajankohtaisista poliittisista ongelmista. Esimerkiksi Helsingin yliopiston 
raskaasti rahoitetusta yhteiskuntatieteiden tutkimusyksiköstä ei ole kuul- 
tu pihaustakaan tärkeiden poliittisten kysymysten käsittelemiseksi, ei 
myöskään filosofian laitoksilta. Tämä on sitten avannut tilaisuuden muu- 
tamille filosofeille, jotka ovat omin toimin lähestyneet poliitikkoja ja myy- 
neet heille näkemyksiään poliittisten ideologioiden rakennusaineeksi. 

Akatemioiden muurien taakse linnoittautuneet ovat puolestaan vastan- 
neet, että filosofian pitäisi olla tieteellisempää ja julkaisutoiminnan pitäisi 
perustua akateemiseen vertaisarviointiin. Samaan hengenvetoon he ovat 
esittäneet kannanottoja muiden muassa Sokrateen, Spinozan, Kierkegaar- 
din, Sartren, Wittgensteinin tai Heideggerin filosofian esimerkillisyydestä, 
vaikka kukaan näistä filosofeista ei julkaissut vertaisarviointikäytännön 
piirissä mitään. 

Tämä johtuu siitä, että hekin tiesivät, mitä vertaisarviointi ja filosofian 
tieteellisyys merkitsevät. Ei ole olemassa mitään vertaisarviointia, sillä 
virantäyttö-, julkaisu- ja asiantuntijamenettelyjen arvostelijat eivät ole 
koskaan vertaisasemassa vaan valta-asemassa. Niin sanotut asiantuntijat 
voivat läimäyttää salusiinien takaa niin kovaa kuin haluavat ja kiistää fi- 
losofian merkityksen, sikäli kuin ovat eri mieltä. Ja joka päivä niin myös 
tapahtuu, sillä asiantuntijoiksi etsitään usein nimenomaan viholliset, kun- 
han pahaa tahtoa riittää. 

Ketä siis uskoa? Niitäkö, jotka haluavat avata filosofiaa poliittisen elä- 
män suuntaan, vai niitä, joka vaativat filosofian alistamista entistä tiu- 
kemmin akateemiselle toiseudenvaraisuudelle ja riippuvuudelle? Riippu- 
vuus on vapauden vihollisista pahin, ja juuri sen jokainen todellinen filosofi 
tietää. 

Myös ”menneiden hyvien aikojen” perään haikailijat syyllistyvät tietyn- 
laiseen auktoriteettiuskoisuuteen. Jo 1990-luvulla analyyttiset systeemifi- 
losofit koettivat professorivallan turvin karkottaa suomalaisesta yliopistofi- 
losofiasta siellä elämänmerkkeinä esiintyneet eksistenssifilosofit, feno- 
menologit ja hermeneutikot sekä halveksuivat niin postmodernisteja kuin 
dekonstruktionistejakin. He esittivät myös laajoja vaikerointeja ”vanhojen 

hyvien aikojen” puolesta, jolloin Georg Henrik von Wright oli voimissaan 
pitäen yllä sitä heidän mielestään ”ainoaa oikeaa” esseistiikkaa. 

Analyyttiset systeemifilosofit yrittivät karistaa yhteiskunnalliset tul- 
kinnat ja kannanotot pois filosofiasta, vaikka he toisaalta ihailivat niitä 
esimerkiksi von Wrightin tuotannossa. Mielestäni kyseisenlaiset näkemyk- 
set ovat, paitsi lamentaatiomaisia, myös aiheettomia. Muiden muassa von 
Wright sai mainetta siksi, että hänkin toimi melko omavaltaisesti. Suo- 
menruvotsalaisena hän kuului vähemmistöön, jonka ei tarvinnut jäädä tu- 
leen makaamaan, vaan hän saattoi siirtyä turvaan ei-kenenkään maalle. 

Mielestäni tieteellisen filosofian pahin uhka ei ole nykyään se, että jul- 
kaisukäytännöt ovat vapautuneet tai että filosofiakäsitys on avartumassa 
pois analyyttisen systeemifilosofian ahdaskatseisesta otteesta. Pahin uhka 
filosofialle on sen puoluepolitisoituminen. 

Myös vertaisarviointi on perimmältään puoluepoliittista. Se on saman- 
laista kuin vasemmistoliittolaiset pakotettaisiin lähettämään julkaisunsa 
kokoomuslaisten arvioitaviksi ennen niiden päästämistä julkisuuteen, tai 
kääntäen: kokoomuslaisten pitäisi anoa julkaisulupaa Vasemmistoliiton 
puoluetoimistosta. Näin läpi ei voisi päästä mitään, millä on merkitystä, 
eivätkä ihmiset voisi edustaa totuudenmukaisesti omaa itseään ja näke- 
myksiään. Myös Neuvostoliiton faktat tarkastava valtamedia toimi refer6e- 
menettelyn tavoin. 

Juuri siksi niin sanottuihin referoituihin tieteellisiin aikakauslehtiin, 
jotka toteuttavat objektivoivaa ja luonnontieteellistä ihannetta, päätyy ra- 
hisevan kuivia julkaisuja. Ne on kuohittu ja sensuroitu niiden kiertäessä 
kädestä käteen ennen julkaisemista akateemisessa vertaisarviointiproses- 
sissa. Lopputulos on valmista vietäväksi riiheen. Ainoat persoonan ilmai- 
sut noissa jutuissa ovat kirjoittajan etu- ja sukunimi, eikä tulos edistä sen 
enempää yhteiskunnallisen totuuden etsintää kuin luovuuttakaan. 

Suomessa, kuten kaikkialla muuallakin, tarvitaan yhteiskuntaan osal- 
listuvaa filosofiaa, jota ei ole tehty mitäänsanomattomaksi akateemisissa 
mankeleissa mutta ei myöskään kytketty poliittisten puolueiden talutus- 
nuoraan. Esimerkiksi Helsingin yliopiston filosofian ainelaitoksilla toimii 
useita virkaan nimitettyjä henkilöitä, jotka ovat puoluepoliittisesti sitou- 
tuneita. Yleensä sitoumus on voimassa poliittista vasemmistoa edustaviin 
puolueisiin. Ilmeisesti sitä pidetään siellä jonkinlaisena tieteellisenä ansio- 
na. 

Sekä akateemiset systeemiteoreetikot että filosofiansa poliittiset kau- 
pustelijat ovat molemmat pudonneet samasta puusta: he ovat teknokraat- 
tisen ajattelun edustajia. Sen sijaan filosofia tarvitsee inhimillistä ja elä- 
mää ymmärtävää otetta. 

Perjantaina 8. marraskuuta 2013 


OLIKO HIMASEN HANKKEESSA FILOSOFIAA? 


Ahneuden Saulus on kääntynyt hyvyyden Paavaliksi. Suomalaisen filosofi- 
an ”Danny Kaye”, tutkija Pekka Himanen, esitteli eilen 700 000 euron hin- 
taisen ”Kestävän kasvun malli” -hankkeensa loppuraportin ”sopiviksi kat- 
somilleen asiantuntijoille” (suunnitelman s. 15/26). Oikeuskanslerille asia 
esiteltiinkin jo aiemmin salassa tapahtuneen rahoituksen, kilpailuttamat- 
tomuuden ja kalleuden vuoksi. 

Ironista on, että oikeuskanslerin mielestä ”hyvä hallinto” ei toteutunut 
Jyrki Käteisen tiedepoliittisessa ostoksessa ja rahojen sumplimisessa hy- 
väntekijä Himaselle. Rahan puhdistava voima näkyy ehkä juuri siinä käsi- 
tyksessä, että kallis on aina hyvää. — Entä mitä saatiin? 

Pekka Himasen ja Manuel Castellsin toimittaman ”Kestävän kasvun 
malli” -kirjan kansien välistä löytyy tavanomainen kokoelma artikkelei- 
ta.*!2? Teoksen 383 sivusta Himanen on kirjoittanut omin toimin vain 115, 
eli gradun verran, vaikka hän konfiskoi itselleen suurimman osan raha- 
kasasta. Kirja käsittelee tulevaisuutta ja tietoyhteiskuntaa kansantalou- 
dellisesta ja sosiologisesta näkökulmasta, ja siinä on kosolti käyriä sekä 
diagrammeja, mutta filosofiaa teoksesta on vaikea löytää. Sivulta 334 löy- 
sin kuitenkin yhden filosofisen käsitteen, joten keskityn seuraavassa sii- 
hen. 

Himasen hankkeessa ajatus on kiertänyt kehää jo toista vuotta, joten ei 
ihme, että hän keksi nostaa keskiöön 60 vuotta vanhan sosiaalipoliittisen 
kurpitsan nimeltä hyvän kehä”. Sitä hän sanoo nyt Suomen malliksi. Alun 
perin hyvän kehästä (circular and cumulative causation tai virtuous circle) 
puhui ruotsalainen taloustieteilijä Gunnar Myrdal, ja lopulta se levisi 
muuallekin Pohjoismaihin. 

Himasen näkemys on, että hyvyyden kehässä hyvinvointi kasautuu, vä- 
hän niin kuin pääomakin joidenkin mielestä kasautuu. Himanen kuvaa si- 
tä rotaatioesityksillä, joissa ”informationaalinen kehitys” johtaa ”kulttuuri- 
seen kehitykseen” ja se edelleen ”inhimilliseen kehitykseen” ja ”ekologiseen 
kehitykseen”, joka puolestaan vahvistaa ”informationaalista kehitystä”.413 
Toisen onnenpyörän mukaan ”kestävä talous” tuottaa ”arvokasta elämää” 
ja se edelleen ”kestävää hyvinvointia” ja ”kestävää ympäristöä”, joka ”pa- 
rantaa kestävää taloutta”.414 

Progressiota tässä prognoosissa on kuin Brezhnevin ajan valheissa, ja 
vain kestävä erektio puuttuu. Onnettaren toimintaa kyseinen virtuaalivi- 
sio muistuttaa siksi, että myös rouva Fortuna lupaa aina paljon, mutta 
saalis on usein laihaa kuin Hietasen saama kala-ateria Tuntemattomassa 
sotilaassa. No, ehkä onnellisuuden ja hyvinvoinnin kumulaatiota jonkin 

verran tapahtuukin, mutta viime aikoina hyvä on löytänyt hyvän luokse 
samaan tapaan kuin raha löytää rahan luo. 


Itseään vahvistava hyvä — Itseään vahvistava paha 


Himasen ja Manuel Castellsin toimittama Kestävän kasvun malli — Glo- 
baali näkökulma on sinänsä harmiton, tekopyhä ja jonkin verran omahy- 
väinen innovaatioteollisuuden ja informaatioihmeiden julistus, ja todesta 
sen voi ottaa lähinnä demonstratiivisia tarkoituksia varten. Katsotaanpa, 
missä mättää. 

Ongelma 1: Arvokkuuden ja hyvyyden määrittelemättömyys. Peruson- 
gelma on hyvyyden ja kehityksen käsitteen periaatteellisessa määrittele- 
mättömyydessä. Sama pulma liittyy myös arvokkuuden käsitteen pelkkään 
muodollisuuteen. Esimerkki: ”Täytekakku on hyvää.” — ”Laihtuminen on 
hyvää.” — Valtion menoissa säästäminen on hyvää.” — ”Kehitysavun lisää- 
minen on hyvää.” ”Sosiaalimenojen alentaminen on hyvää.” — ”Sosiaalitur- 
van parantaminen on hyvää.” — ”Aseistakieltäytyminen on hyvää.” — 
”Aseellinen maanpuolustus on hyvää.” — ”Hiilidioksidipäästöjen vähentä- 
minen on hyvää.” — ”Autoilu ja lämpimät kodit ovat hyvää.” — Tavanomai- 
sia kannanottoja arvokkuuden ja hyvyyden puolesta! 

Puhuessaan arvokkuudesta Himanen ei ole erottanut toisistaan arvoja ja 
arvoarvostelmia. Tämä on distinktio, joka jokaisen filosofin pitäisi osata 
tehdä. Hyvyys on arvo, jota voidaan käsitellä abstraktiona. Sen sijaan ar- 
voarvostelma on kullakin yksilöllä oleva näkemys siitä, mikä on hyvää tai 
pahaa, toisin sanoen, mitä hän pitää hyvänä tai pahana. Tästä johtuu, että 
käytännön elämässä päädytään kovin erilaisiin näkemyksiin hyvästä ja 
pahasta. Usein tuloksena on riitoja. 

Vastaavalla tavalla myöskään arvokkuus ja sen kokeminen eivät ole yk- 
siselitteisiä tai lähestyttävissä yleismaailmallisen mallin kautta, kuten 
Himanen tekee. Ei tarvitse olla Edison ymmärtääkseen, että arkielämään 
sovellettu hyvyysretoriikka on pelkkää sanahelinää ja jää sellaiseksi. Hi- 
masen keskeiseksi lähteeksi nostaman John Rawlsin Oikeudenmukaisuus- 
teorian (1971) aikoihin uskottiin vielä hyvän universalisoitavuuteen, mutta 
muutoin kyseinen ajattelutapa on kotoisin 1950-luvulta ja kuuluu sinne.4!5 

Ongelma 2: Karuselli vailla hyrräoravaa. Himasen esiin nostama hy- 
vyyskarusellin ajatus — näkemys itseään vahvistavasta hyvyydestä — on 
myös vailla moottoria. Kukaan ei ole keksinyt, miksi hyvyys tai arvokkuu- 
den kokeminen heijastuisivat esimerkiksi kolminkertaisina takaisin, niin 
kuin mystinen kolminkertaisen paluun periaate väittää. Pikemminkin hy- 
vinvointi näyttää johtavan ahneuteen, joka kasvaa syödessä. Se johtaa pel- 
koon menettää saavutettu etu. 

Ei ole suinkaan kyynisyyttä vaan puhtaasti järkiperäistä kysyä, miksi 
hyvyys, niin moniselitteistä kuin se jo sinänsä onkin, johtaisi lisääntyvään 

hyvyyteen ja Himasen toistelemaan dignityyn. Miksi hyvyyden kehän si- 
jasta ei seuraisi pahuuden kierre, josta noituuden kultakaudella käytettiin 
nimitystä circulus vitiosus? 

Tähän kysymykseen eivät myöskään Himasta viisaammat ole osanneet 
vastata. Tämä johtuu käsitykseni mukaan siitä, että vastausta ei ole, vaan 
etiikka jää perustelematta yleispätevästi. Sen sijaan Himasen unelmissa 
arvokkuus tuottaa luovuutta, avoimuutta, rauhaa, vapautta ja kehitystä, 
jotka kasvavat kuin kalavaleet ja joita voidaan mitata matemaattisella 
dignity-indeksillä!416 Tällaisen määrällisen mittarin pamauttaminen pel- 
kästään käsitefilosofisen ruletin keskelle vaikuttaa jokseenkin keinotekoi- 
selta. Omituista on, mihin sellaista lainkaan tarvitaan, jos ja kun ihmisen 
arvokkuus on itseisarvo, jota ei tarvitse erikseen mitata eikä perustella. 
Asian voi sanoa lyhyesti niin, että jos Himasen haaveet eivät ole tarkoite- 
tut pelkiksi provokaatioiksi tai lukijoiden pilkaksi, niitä leimaa lapsekkaan 
katteeton sinisilmäisyys, elämänkokemuksen puute ja optimismi. 

Ongelma 3: Hyvyys nimilappuna. Asioiden tai ilmiöiden nimeämistä 
suorasukaisesti hyviksi tai pahoiksi pidetään nykyään simplifioituna ja 
kehittymättömänä tapana ymmärtää yhteiskunnan ilmiöitä. Usein siitä 
tulee pelkkää ideologiaa. Siksi sanotaankin, että ”tie helvettiin on kivetty 
hyvillä aikeilla” ja ”mikään matka maailmassa ei ole niin lyhyt kuin matka 
hyvästä pahaan”, paitsi ehkä samaa tietä takaisin. 

Parhaimmillaan Kestävän kasvun malli on kampaviinerien ja haalentu- 
neen kokouspullan mussutusta, jossa ”digitaaliaika”4!” sekoittuu hämmen- 
nystä herättävästi ”dignityyn”. Tämä kertoo pelkän käsitefilosofisen lähes- 
tymistavan tyhjyydestä. 

Ongelma 4: Yleispätevän etiikan mahdottomuus. Vakavimmin Himasen 
ajatus floppaa siinä, että hän nojaa ja pyrkii universaaliin etiikkaan. Siinä, 
että Himanen on valinnut peruskäsitteiksi 'arvokkuuden' ja ”hyvän”, ei ole 
sinänsä mitään uutta, sillä on mahdotonta ajatella, että etiikan päämääri- 
nä eivät olisi arvokkuus ja hyvä. 

Jo Tuomas Akvinolainen piti eettisen ajattelunsa peruslauseena näke- 
mystä ”bonum est faciendum et proseguendum, malum est vitandum”, toi- 
sin sanoen ”hyvää on edistettävä ja tehtävä, pahaa vältettävä”. Immanuel 
Kant oli universalisti hänkin ja pyrki yleispätevään formaaliin etiikkaan. 

Kuitenkin juuri tämä muodollinen puhe ja haikailu maailmanlaajuisten 
julistusten perään muodostavat kiperän ongelman. Ei ole mitään näyttöä 
siitä, että yleinen hyvän julistelu voisi toimia maailmassa, joka koostuu eri- 
laisista ihmisistä, eduista, intresseistä, elämäntilanteista ja arvoarvostel- 
mista. Todellisuudessa yksien ihmisten hyvä ei ole koskaan hyvä kaikille 
muille. 

Tämä on johtanut etsimään neuvoa konteksti- ja situaatioetiikan suun- 
nalta. Koska Matti ei ole sama kuin Paavo eikä eilen ole sama kuin tänään, 
yleispätevä etiikka ei ole mahdollista. Juuri tämä yleispätevyyden vaati- 
minen on esimerkiksi lainsäädännön perusongelma, joka tuottaa ihmisten 

elämään käytännöllisiä pulmia. Universalismin ongelma on myös kaiken 
etiikan ja moraalifilosofian ydinongelma, joka nähdään globalisaation, Eu- 
roopan unionin, yhteisen rahan ja yleismaailmallisen talouden valtavissa 
ongelmissa. 

Himanen on siis edelleen harhapolulla, sillä hän etsii ratkaisuja etiikan 
systemaattisesta universalisoinnista eikä esimerkiksi dialogisesta moniar- 
voisuudesta ja moniäänisyydestä. Nimenomaan monikulttuurisessa maa- 
ilmassa, jotta Himanenkin tavoittelee, universalismi ei voi päteä, paitsi pel- 
kän ihmisarvon osalta. Sen sijaan universaalista hyvän julistelusta voi olla 
se haitta, että siitä väännellään valtapolitiikkaa, ja ennen pitkää se jyrää 
alleen kaiken omaleimaisuuden, muun muassa itsemääräämisoikeuden ja 
kansalliset erityispiirteet. 

Ongelma 5: Hyvyyden idealistisuus ja teennäisyys. Hyväntekemisen 
etiikka on ongelmallista myös sosiodynaamisesti. Ensinnäkin (a) se on 
kaksinaismoralistista. Useimmiten ihmiset haluavat näyttäytyä hyvänteki- 
jöinä käydäkseen anekauppaa ja ostaakseen pois syyllisyydentunteitaan. 
Tämän seikan unohtamisen voi tosin ymmärtää Himasen kohdalla, sillä 
hän ei näytä tuntevan mitään syyllisyyttä muiden ihmisten ihmisarvoa 
polkevasta rahanahneudestaan. 

Toiseksi (b) armeliaisuus on julmaa. Jos hyvinvointi ja sosiaaliturva jä- 
tetään hyväntekeväisyyden varaan, yhteiskunta ei tunnusta sosiaalisia oi- 
keuksia vaan suopeuden. Sellaisena se tekee ihmiset riippuvaisiksi toisten 
suostumuksesta (vertaa tapaan, jolla sosiaaliturvan leikkauksia on yritetty 
viime aikoina oikeuttaa paljon veroa maksavien ja hyvätuloisten lepyytte- 
lemiseksi). Tämä ajattelutapa ei tunnusta, että hyvinvointi ja pahoinvointi 
johtuvat yhteiskunnallisista ja taloudellisista ehdoista, jotka riippuvat val- 
lasta, politiikasta ja voimasuhteista eivätkä ole vain yksilöiden ansiota tai 
syytä. Myös rikastuminen ja köyhtyminen tapahtuvat yhteiskunnallisten 
normien vuoksi, joten suurten tuloerojen tasapainottaminen on perusteltua 
yhteiskunnallisen vallankäytön eli politiikan kautta eikä jonakin ”dignity- 
nä” tai ”hyväntekeväisyytenä”. 

Kolmantena seikkana (c) hyväntekeväisyys on pahaatekevää (ja saa ai- 
nakin minut voimaan pahoin), sillä hyväntekijöinä esiintyessään Kalifor- 
nian filmitähdet ja espanjalaiset plantaasien omistajat pyrkivät luomaan 
ylemmyydentuntoa sekä mielikuvaa itsestään muiden auttajina. Sitä kaut- 
ta he nöyryyttävät muita ja vahvistavat vaikutelmaa autettavana olemi- 
sesta. Tätä kädestä syöttämiseen ja kesyttämiseen perustuvaa hyvänteke- 
väisyyttä ovat useat tutkijat arvostelleet esimerkiksi Frank Johanssonin 
toimittamassa teoksessa Hyväntekeminen ja valta - Humanitarismin kriit- 
tistä tarkastelua (2013).418 

Neljäntenä piirteenä (d) Himanen on julistanut, että hänen työnsä mer- 
kitystä ei voida punnita iltapäivälehtien sivuilla, ja kansalaiskeskusteluja 
hän on ylenkatsonut antautumatta niihin lainkaan.4!? Oikeudenmukai- 
suuden vaatijat hän on leimannut kateellisiksi, ja kirjassa käytettyä onnis- 

tumisen ja epäonnistumisen retoriikkaa leimaa metafyysinen ajatus ihan- 
noidusta tilasta, johon nähden onnistuminen tai epäonnistuminen voi olla 
voimassa. Juuri tässä näkyy Himasen työn ideologisuus. Onnistuahan voi 
vain johonkin annettuun ihanteeseen verrattuna, jolloin keskeinen kysy- 
mys on, kuka asettaa nuo ihanteet ja millä perusteilla. Koska tähän filoso- 
fiseen ongelmaan ei ole syvennytty lainkaan, Himanen tulee roikkuneeksi 
fantasmoissaan niin kuin koulupoika opettajattaren rintaliiveissä. 

Viidenneksi (e) Himanen ei tunnusta ihmisten niin sanottua pahuutta 
eli ahneutta, itsekkyyttä, oman edun tavoittelua ja survival-strategista 
kamppailua todellisuuden peruspiirteeksi, mikä puolestaan on vakava vir- 
he. Ei siis ihme, että hänen epätodellisuudentajuisuutensa ja siihen liitty- 
vä pyrkimyksensä ummistaa korvansa myös kritiikiltä ärsyttää monia, jot- 
ka ovat päätyneet pitämään Himasta ylimielisenä. 


Miksi hyvyysretoriikka on poliitikoille mannaa? 


Filosofisen etiikan kannalta ongelmallisimpia ovat edellä mainitsemani 
kohdat 1-4. Koska hyvän julistaminen on pelkästään muodollista, se on 
kelvannut poliitikoille. Hehän voivat ripustaa hyvyyden henkariin aivan 
mitä tahansa, kuten oman takkinsa. Niinpä he voivat julistaa hyväksi juu- 
ri sen, mikä heidän itsensä tai puolueensa omasta mielestä on hyvää! Tä- 
män kaiken hyväksymisessä ilman kritiikkiä (myös tiedotusvälineissä) nä- 
kyy se, miten yhteiskunnallinen ajattelu ja teoriointi ovat tyhmistyneet. 

Ei ole ihme, että Himasen kädenjälki näkyy ”jo nyt” hallituksen vuoteen 
2030 ulottuvassa perin kouluainemaisessa tulevaisuusselonteossa,?0 joka 
on omassa ”digitaalimurroksen” liioittelussaan ja hallinnon keskittämis- 
pyrkimyksessään globalisaatiotendenssin märkä uni. Ahto Apajalahti esit- 
tikin siitä jo ironisen analyysinsa, ja on mielenkiintoista nähdä, kuinka 
monta hallitusta tämän ohjelman ehtii pyörtää ennen kuin ollaan vuodessa 
2030.421 

Mitä esimerkiksi sanoisitte tulevaisuusselonteon lauseesta: ”Vuonna 
2030 kaikkien Suomessa on hyvä elää merkityksellistä ja arvokasta elä- 
mää.” (Lainaus edellä mainitusta raportista.) — Tyhjää, perusteettomaan 
optimismiin ja konstruktivismiin nojaavaa hölinää, josta puuttuu kyky 
ymmärtää negatiivisuutta ja ristiriitaa, siis elämää. 

Myönnän toki, että olen ajattelijanlaadultani kokonaan toista maata 
kuin Himanen ja hänen ”positive thinking” -fantasioilla pullistelevat jenk- 
kipragmatistinsa, mutta ei siinä kaikki. Himasen, hallituksen ja Castellsin 
kokoon kyhäämä poliittinen yhteiskuntatutkimus on nähdäkseni vaarallis- 
ta. Se tekee tieteenharjoittajista tai sellaisina esiintyjistä poliitikkojen 
juoksupoikia. 

Siltä varalta, että opetusministeri Krista Kiuru sattuu lukemaan kirjoi- 
tukseni, pyydän häntä pysäyttämään hankkeen, jolla hallitus aikoo jatkos- 

sa varata peräti 100 miljoonaa euroa ”hallitusta tukevaan tutkimukseen” 
ja 30 miljoonaa pikaostoksiin päälle. Mikään todellinen tutkimus ei voi 
koskaan olla mitään hallitusta tai poliittista tarkoitusperää tukevaa. 
Röyhkeämpää kriittisen ja puolueettoman tieteen ylikävelyä en saata kuvi- 
tella. 


Tärkeimmät tulokset ovat Himasen projektin ulkopuolisia 


Merkittävimmät Himasen projektin tulokset ovat sen ulkopuolisia. Tärkein 
tulos on häntä vastaan herännyt kritiikki, joka on koskenut tiedepolitiikan 
puolueellisuutta ja poliittisesti motivoidun tilaustutkimuksen uhkia puolu- 
eettomalle tieteelle. 

Himasen projektin kautta ei tullut alleviivatuksi vain ekspansiiviseen 
tiedon tavoitteluun liittyvä huomio, että ”tieto on valtaa” (Francis Bacon). 
Todistetuksi tuli myös Michel Foucault'n näkemys, jonka mukaan ”valta on 
tietoa” poliitikkojen tehdessä ostoksia tieteen valintamyymälöissä ja pyrki- 
essä päättämään siitä, mikä on tärkeää, oikeaa ja hyväksyttävää tietoa. 

Pekka Himasen tapa rohmuta valtion kassasta kaikkien aikojen ennä- 
tyksellisin rahakasa?? on julkisessa sanassa yritetty lakaista maton alle 
vaatimalla kiinnittämään huomiota myös hankkeen sisältöön.?3 Itse ar- 
vioin jo Tiedepolitiikka-lehden 1/2013 kirjoituksessani Himasen hankkeen 
sekä muodon että sisällön osalta ja totesin muodon yhtä paisutetuksi kuin 
sisältö oli onttoa. 

Myös muut kansalaiset ja tieteenharjoittajat voivat nyt arvioida, ovatko 
Himasen tulokset satojen tuhansien eurojen panostuksen arvoisia tai 
yleensä sen väärttejä, että niillä on voitu haudata kaikki vaihtoehtoiset 
näkemykset. Ja edelleen on mahdollista pohtia sitäkin, onko todella oikein 
ruokkia yhtä tutkijatahoa lähes miljoonan euron rehuilla. 

Omasta mielestäni Himanen voisi aloittaa hyväntekemisen lahjoitta- 
malla saamansa varat hyväntekeväisyyteen tai palauttamalla ne rahoitta- 
jille. Esimerkin voimaa hyvyyden kehän käyntiin kampeamisessa ei voida 
koskaan liioitella. 


Sunnuntaina 10. marraskuuta 2013 


NOLLATUTKIMUS ON TIETEESSÄ JOKAPÄIVÄISTÄ, 
VAIKKA JA KOSKA SIITÄ EI PUHUTA 


Käsittelin edellisessä jutussani Pekka Himasen projektin sisällöllisiä on- 


gelmia ja päätin kirjoitukseni pohdintoihin hankkeen yhteiskunnallisista 
vaikutuksista. Vaikka kaikki onkin tavallaan jo selvää, Himasen casesta 

voidaan jatkaa vielä yleishuomioihin käydyistä keskusteluista, hankkeen 
vastaanotosta, sen julkisuussuhteista ja tiedepoliittisesta vallasta. 

Vastalauseryöppy, jonka Himanen sai osakseen, oli ilmiömäinen. To- 
dennäköisesti se johtui vain siitä, että hankkeen rahoitus koettiin vääräksi 
ja kohtuuttomaksi. Mikäli Himanen olisi tehnyt työnsä ilmaiseksi ja omal- 
la kustannuksellaan, se tuskin olisi herättänyt mitään huomiota, ja tulok- 
set olisivat hautautuneet tuhansien komiteamietintöjen pinoon ilman yh- 
tään kommenttia. 

Niinpä myöskään salaisesta rahoituksesta seurannutta suurta julki- 
suutta ei voida tulkita projektin ansioksi vaan tulokseksi rahoituksen ri- 
kollisuudesta. Rahalla ostettua julkisuutta ei voida pitää reiluna, sillä on 
väärin tehdä väärin vain siksi, että saataisiin tietää, mikä on oikein. Siksi 
myöskään niin sanottu goodmanilainen pluralismi ”haiskoon tehdas, leipää 
tuo se vain” ei ollut tieteellisesti perusteltua. 

Himasen Titanicia oli myös mahdotonta sensuroida. Juuri kataistrofi ja 
siihen liittyvä peittely antoivat sille julkisuusarvoa. Ilman törmäämistä 
Castellsin kaltaiseen jääkarhuun ja ilman täydellistä haaksirikkoa Hima- 
nen olisi jäänyt ”uppoamattomaksi”, jollaisia ovat useimmat laivat, eikä 
hän olisi saavuttanut kuuluisuutta. 

Mutta myös muotifilosofiana hänen suuri teoriansa jäänee samanlaisek- 
si kuin Sam Inkisen (kuka muistaa?) 1980-luvun lopulla hehkuttama ”ve- 
simiehen aika”, jolla on merkitystä enää vain kasarifilosofian parodian tai 
retrospektion aiheena. 


Raha avasi suut ja tukki korvat 


Siltä olen nyt varma, että Himanen on joka tapauksessa voittanut minut 
kateellisten kollegojen sylkykuppina olemisessa kirkkaasti. Raha muodosti 
Himasen projektissa myös sellaisen puskurin tai Voiman, joka esti ihmisiä 
näkemästä, mikä hänen ajatuksissaan olisi voinut olla ansiokasta, kuten 
tietty hyväntahtoisuus, joka tosin omasta mielestäni perustui katteetto- 
maan optimismiin. 

Juuri häikäilemättömän ylirahoituksen vuoksi hänen projektinsa epä- 
onnistui julkisuussuhteessaan täysin. Raha tuhosi myös hankkeen potenti- 
aaliset myönteiset puolet sokaisten ihmiset ja repäisten ihmisten välille 
asenteellisen ja peruuttamattoman viestintäkuilun. 

Kansalaistet purkivat kurjuudestaan johtuvan vihan kultapossukerhoon 
liittyneeseen Himaseen. Ja yliopistojen tutkijat, professorit ja muut palk- 
kapiiat osoittivat oman ahdistuksensa, katkeruutensa ja epäonnistunei- 
suutensa samalla tavalla. 

Kansalaisten tuomio Himasta kohtaan oli armoton, sillä ihmiset ym- 
märsivät kavalluksen luonteen. Ulkopuolisena minua säälittääkin kiistan 
osapuolten repivä kohtalo, josta filosofinen ymmäryksen tavoittelu jäi kau- 

as. Himasen tapaus antoi yhtä huonoa esimerkkiä filosofina toimimisesta 
kuin viranomaisfilosofien edustama ammatikseen viisaus ja siihen liittyvä 
ylimielisyys. 

Mutta on Himasella, sosiologeilla ja postmodernistisilla filosofeilla jotain 
yhteistäkin, nimittäin se, että he eivät osaa kirjoittaa eikä heidän ajatuk- 
sistaan saa tolkkua. 


Mitättömään tutkimukseen lapioidaan rahaa jatkuvasti 


Himas-gate on Jyrki Kataisen uran pahin skandaali, ja juuri sen vuoksi 
hän tähtääkin maanpakoon eurokomissaariksi. Hänen puolueensa ei voi 
mennä seuraaviin eduskuntavaaleihin Kataisen vetämänä. Mutta myös- 
kään EU:n ei tulisi olla epäonnistuneiden poliitikkojen säilytyspaikka. 

Miksi sitten tämä täydennys? Tiedättekö, hyvät lukijat, että Suomen 
Akatemia, Sitra, Tekes ja yliopistot rahoittavat Himasen projektin kaltai- 
sia nollatutkimuksia koko ajan, täysin laillisesti ja kirkkaassa päivänva- 
lossa? Akateemiset kirjatoukat ja pullonpohjat silmillään kulkevat tutkijat 
saavat hankkeilleen kymmenien miljoonien panostuksia tieteen jokapäi- 
väisenä toimintana! Miljoonia siirrellään ja jaellaan. Se vain tapahtuu nä- 
ennäisesti korrektilla tavalla. 

Arvostelin akateemisen vertaisarviointijärjestelmän teennäistä puolu- 
eettomuutta jo aiemmissa kirjoituksissani. Ei ole hyväksi, että asiantunti- 
jalausunnot tilataan aina vihollisilta ja että kansainvälisyyteen pakotta- 
malla karsitaan meille suomalaisille merkitykselliset aiheet pois. Kansain- 
välisessä tiedeyhteisössä kukaan ei oikeasti kiinnostu meille tärkeistä yh- 
teiskunnallisista kysymyksistä saati ymmärrä suomalaisesta yhteiskun- 
nasta mitään. Raharuletin kansainvälisyys ja sentapainen ”tieteellisyys” ei 
siis takaa prosessien oikeudenmukaisuutta. 

Kun joku filosofian, sosiologian, taloustieteen, sukupuolen tutkimuksen 
tai minkä tahansa akateemisen laitoksen tutkija saa seuraavan kerran jol- 
lekin systeeminsyheröiselle selvitykselleen miljoonan euron panostuksen, 
käsitelläänkö myös hänen toimintaansa julkisuudessa yhtä kriittisesti 
kuin Himasen? Hirtetäänkö hänetkin avolava-Toyotan perään, jossa häntä 
vedetään pitkin pihoja, niin kuin terroristit tekevät harjoitusleireillään? 

Entä, kun jokin yksityinen tutkimuslaitos tai konsulttiyritys saa Sitran 
tai Tekesin karttuisasta kädestä 5 miljoonaa euroa jonkin selvityksen laa- 
timiseen ja lopputuloksena hanke ehdottaa, että suomalaisten olisi syytä 
siirtyä sähköttömään yhteiskuntaan, lopettaa saunanlämmitys polttopuil- 
la, huuhtoa wc kahvikupilla, alentaa vaivihkaa sosiaaliturvaa tai yksityis- 
tää terveyspalvelut, ”sillä se luo paljon työpaikkoja”, mitä silloin tapahtuu? 

Alkavatko kirjoituskoneet kilistä ja näppäimistöt laulaa? — Eivät, vaan 
huomio — jos sitä esiintyy — on vain kohtuullista, ja hankkeelle nauretaan 
Suomi24:n kaltaisissa virastoissa ja Uuden Suomen pikkuparlamentissa. 

En tietenkään tarkoita, että kaikki kyseenalainen tutkimus olisi mieles- 
täni vähäarvoista, sillä juuri mitättömiltä näyttäviin aiheisiin kätkeytyy 
usein viisauden kipinä. Mutta keskeistä on, kuinka aihetta käsitellään ja 
mitä siitä lopulta saadaan irti. 


Filosofian merkityksellisyys arvioidaan numerosarjoina 


Pekka Himasen huono kohtalo ei suinkaan johdu siitä, että hän olisi ansio- 
kas paskamagneetti. Hänen saamansa huomio johtuu ainoastaan siitä, että 
hän sai hirveän määrän paskan psykoanalyyttista ekvivalenssia eli rahaa 
ohittaen akateemisen kontrollikoneiston ja yliopistojen henkisen vankila- 
laitoksen. 

Jos kyse olisi vain filosofian sisällöistä, julkinen sana olisi satiaisena 
minunkin kimpussani aina kun satun sanomaan jotain päätöntä. Olen jos- 
kus kokeeksi tehnyt niin, mutta se ei ole herättänyt kerrassaan mitään 
huomiota, koska siitä ei ole maksettu eikä siihen ole liittynyt rahassa ver- 
tailtavaa arvoa. Myös ihmisyksilön mielenkiintoarvo on tavattu nykyään 
mitata omaisuutena tai ansiotulojen verotietoina, kunnes Himanen keksi 
dignity-indeksin. 

Juuri tätä tarkoitan rahan maagisella voimalla ja julkisuuden totaali- 
sella tyhmistymisellä. Pedot heräävät verivanojensa juurilta ja tulevat ulos 
luolistaan vain, jos ne haistavat rahaa, ja tiedotusvälineitä voidaan vetää 
kuin pulkkaa pelkällä taloudellisten väärinkäytösten tuottamalla huomiol- 
la. 

Olen pomminvarma siitä, että Kenen Tahansa julkisuudessa tuntemat- 
toman filosofin tuotantoa alettaisiin repiä kappaleiksi mediassa, jos jokai- 
sen kirjan päällä olisi koristenauha, jossa sanottaisiin: ”Tästä maksettiin 
500 000”, Tämä maksoi 150 000”, ”Tämä taas oli 350 000 arvoinen” tai 
”Tämä voi herättää kateutta 800 000 edestä”. Vain ryöpytyksen kohteeksi 
joutuminen voi olla rahaa arvokkaampaa. Voidaankin sanoa, että rahalla 
on pelkkä välinearvo suurimman itseisarvon, eli yleisen vitutuksen tavoit- 
telussa. Sitä aiheuttaessaan filosofi-pissis vasta on eksistentiaalisesti ole- 
massa. 


Yltääkö kansalaiskontrolli tiedepolitiikkaan? 


Kliseemäisesti sanotaan, että Spinoza, Nietzsche ja Kierkegaard kuolivat 
köyhinä ja hylättyinä tietämättä filosofiansa tulevasta kuuluisuudesta 
tuon taivaallista. Mutta ilmeisesti hekin olisivat saaneet mainetta elinai- 
kanaan, jos Jyrki Katainen olisi myöntänyt heille rahoitusta puoli miljoo- 
naa guldenia. Tämän tapaiseen on Kataisella edelleenkin mahdollisuus, 
mikäli hänestä tulee eurokomissaari. 

Himasen projekti oli sisällöltään täysin pehmeä, eikä sillä ole mitään 
vaikutuksia — ei hyödyllisiä eikä haitallisia. Mutta samaan aikaan toisaal- 
la tehdään valtion tuella ja konsulttidemokratian kädenpuristuksilla tosi- 
asiallisesti vaikuttavia päätöksiä, joilla oikeasti puututaan ihmisten hyvin- 
vointiin. 

On syytä muistaa, että poliitikot ostavat teijatiilikaisilta, päivitillikoilta, 
taloudellisilta tutkimuslaitoksilta, erilaisilta Sorsa-säätiöiltä ja kaikenlai- 
silta Liberoilta poliittisesti motivoituja tilaustutkimuksia, joiden palkkalis- 
toilla nimeä vailla olevat ja puolikoulutetut kirjurit muuntavat poliittisia 
ohjelmia ”tieteeksi”. Tähän kansa ei puutu vaan haukottelee, sillä hank- 
keiden avaussanat lausutaan pääuutislähetyksissä, eikä niihin liity mie- 
lenkiintoa herättävää salailua. 924 


Perjantaina 15. marraskuuta 2013 


YLIOPISTOISSAMME SAA JA PITÄÄ KÄYTTÄÄ SUOMEA 


Oikeuskansleri Jaakko Jonkka joutui muutama vuosi sitten voimakkaan 
arvostelun kohteeksi katsottuaan läpi sormien Eva Biaudet'n nimitysju- 
pakkaa ja päästäessään Mauri Pekkarisen kuin koiran veräjästä vaalira- 
haskandaalissa. Samoin nykyinen apulaisoikeuskansleri Mikko Puunalai- 
nen sai kansalta paljon nuhteita jo vähemmistövaltuutettuna toimiessaan, 
esimerkiksi puolustaessaan rikostutkintaa professori Tatu Vanhasen esit- 
tämistä tieteellisistä tutkimuksista. 

Nämä jo klassikoiksi muodostuneet tapaukset painuivat lähes unho- 
laan, kun Jaakko Jonkka antoi moittivan päätöksen Pekka Himasen ”Kes- 
tävän kasvun mallia” koskevassa puliveivausasiassa. Varovaista ratkai- 
sussa oli tosin se, ettei tapaus antanut oikeuskanslerin mielestä aihetta 
mihinkään toimenpiteisiin. Mikko Puumalainen, josta muutamat käyttävät 
aiheettoman tuttavallista lempinimeä ”Puumis”, puolestaan on nyt terä- 
vöittänyt toimintaansa antamalla päätöksen, jonka mukaan Aalto- 
yliopiston kauppakorkeakoulussa pitää voida suorittaa maisterintutkinot 
suomen kielellä ja myös opetusta pitää järjestää suomeksi.125 

Kauppakorkeakoulu oli syksystä 2013 lähtien tarjonnut vain englan- 
ninkielisiä maisterinkoulutusohjelmia, ja suomenkielinen opetus oli kutis- 
tunut yhteentoista prosenttiin ylemmän korkeakoulututkinnon opetusoh- 
jelmasta. Apulaisoikeuskanslerin päätöksen mukaan suomen kielen täytyy 
edelleen säilyä opetus- ja tutkintokielenä, eikä suomen kieltä niin muodoin 
saa syrjäyttää, joten kauppakorkeakoulun päätös siirtyä yksinomaan eng- 
lanninkieliseen opetukseen ei ollut perustuslain eikä yliopistolain mukai- 
nen. 

Ratkaisussaan apulaisoikeuskansleri tukeutui perustuslain 16 ja 17 
$:ään ja yliopistolain 11 S:ään sekä viittasi myös valtion kielilakiin, vaikka 

viimeksi mainittua ei suoraan sovelletakaan yliopistoissa. Pidän Puuma- 
laisen kannanottoa, paitsi lakien mukaisena, myös oikeudenmukaisena ja 
tervetulleena. Nähtäväksi jää, minkälainen hyvyyden kehä oikeuskansle- 
rinviraston ryhdistäytymisestä alkaa. 


Oikeus käyttää suomen kieltä kuuluu kaikille 


Ratkaisu on toimiva myös tieteen kannalta, sillä näin yliopistojen harkin- 
tavallan ei anneta tukahduttaa kotimaisilla kielillä tehtävää tutkimusta, 
opetusta ja tiedettä. Monet yliopistot yrittävät kansainvälistyä epätoivon 
vimmalla esittääkseen kovaa jätkää ulkomaalaisten silmissä ja hankkiak- 
seen pöytälaatikkoihinsa kansainvälisiä stipendejä sekä rahaa. Ulkomaa- 
laisten vaihto-opiskelijoiden ja tutkijoiden eduilla on poljettu suomenkielis- 
ten opiskelijoiden intressejä käyttää suomen kieltä. 

Toisaalta Aalto-yliopiston omissa kielilinjauksissa sanotaan, että ope- 
tusta ja tutkintoja tarjotaan sekä suomeksi, ruotsiksi että englanniksi, ja 
katsotaan, että Aalto-yhteisö voi kansainvälistyä heikentämättä kansallis- 
ten kielten asemaa tieteen kielinä. Myös opetus- ja kulttuuriministeriön 
näkemyksen mukaan opiskelijoilla on oikeus tehdä tutkintoon kuuluva 
opinnäyte suomeksi. 

Irvokasta onkin, että kauppakorkeakoulussa voimassa olevan käytän- 
nön mukaan opiskelija on voinut tehdä gradunsa suomeksi vain hakemuk- 
sesta, jolloin suomen kieltä käyttävän on täytynyt ikään kuin kerjätä oike- 
utta ilmaista itseään suomeksi omassa maassaan. Kansainvälisten GMAT- 
ja GRE-kielitestien käyttöönotto maisteriohjelmiin oikeuttavina kokeina on 
puolestaan merkinnyt eräänlaisen kielipoliittisen sulun asettamista tut- 
kintojen suorittamiselle, ja tähän apulaisoikeuskanseri ei valitettavasti 
puuttunut. Parasta oikeuskanslerinviraston ratkaisussa on se, että kan- 
nanotto suomen kielen puolesta sitoo myös kaikkia muita suomalaisia yli- 
opistoja. 


Englannin kielen ylivallasta 


Miksi sitten oikeus kotimaisten kielten käyttämiseen on niin tärkeä? On 
syytä muistaa, että ihmiset ajattelevat suurimmaksi osaksi kotikielellään. 
Vaatimus siirtyä käyttämään vieraita kieliä ajatusten muodostamisessa 
haittaa ihmisten älyllistä toimintaa. Englanninkieliseen argumentaatioon 
pakottaminen myös vaikeuttaa osallistumista keskusteluihin kotimaassa, 
ja siten kyseinen politiikka heikentää tieteen yhteiskunnallista vaikutta- 
vuutta ja roolia tärkeillä kotimaisilla foorumeilla. 

Pahimmillaan suomen kielen syrjiminen johtaa nurkkakuntaisuuteen ja 
tieteen ummehtumiseen, kun suomalaiset pakotetaan ilmaisemaan itseään 

vain englanninkielistä arvomaailmaa edustavin käsittein, jossa tavarat 
(£00ds) ja jumalat (gods) ovat lähellä toisiaan. Englannin kielen valta- 
asema edustaakin nykyään eräänlaista kulttuuri-imperialismia, joka on 
koitunut monien pienten kielten kuolemaksi. 

Laajasti käytettynä englannin kieli on myös tyhjentynyt merkityksistä. 
Siitä on tullut aikamme latina sikäli, että myös latinan kielestä kuoleentui 
täsmällisyys, ja kansainvälisessä käytössä sanojen merkitykset laventui- 
vat. Lopulta latina itse kuoli pois akateemisista yhteyksistä. 

Nykyajan englannin kielessä sanat voivat tarkoittaa melkein mitä ta- 
hansa, eivätkä merkitykset rakennu semanttisesti rikkaiksi ja yksiselittei- 
siksi, vaan ne ovat alistettuja sosiaalisesti ehdollistetuille sanonnoille ja 
riippuvat kielen käyttötilanteista, konventioista, tavoista ja tottumuksista, 
siis sovinnaisuudesta. Pragmatismille tyypillisesti merkitysoppi on kytket- 
ty sosiaalisiin tilanteisiin ja yksimielisyyden ihanteeseen. Näin ollen ang- 
loamerikkalaisen keskustelun paralingvistiikka hallitsee keskustelun si- 
sältöjä, mikä nostaa jokaisen filosofin ja runoilijan ihon näppylöille ja saa 
laupeimmankin nojatuvolifilosofin huudahtamaan: ”Voi kauhistuksen ka- 
nahäkki!” 

Kauppakorkeakoulun päätös siirtyä vain englanninkielisiin maisterioh- 
jelmiin kertoi myös siitä, että taloudellinen päätösvalta on etääntynyt 
Suomesta ja siirtynyt kansainvälisiin ympyröihin. Myös niissä pitää luon- 
nollisesti vaikuttaa, mutta taloustieteilijöidenkään kieltä, sanastoa tai ar- 
tikulaatioresursseja ei tulisi rampauttaa tuhoamalla suomenkielinen talo- 
ustieteellinen ja -poliittinen argumentaatio kokonaan tai siirtämällä se 
englanninkieliseen ympäristöön. Aitoon monikulttuurisuuteen ja demokra- 
tiaan kuuluvat myös erimielisyyksien ja erikielisyyksien aiheuttamat kit- 
kat, monikielisyys ja sen mukainen moniarvoisuus. 


Ajattelu ja filosofia onnistuvat parhaiten kotikielellä 


Jo filosofi Martin Heidegger katsoi, että ihmisen kyky ajatella on sidoksis- 
sa hänen käyttämäänsä kieleen ja että parhaaseensa kukin pääsee omalla 
kotikielellään. Samaa mieltä ovat olleet monet kirjailijat. Jos kirjailijat ky- 
kenisivät tuottamaan ajatuksia ja muotoilemaan ne kirjallisesti arvokkaal- 
la tavalla myös vieraita kieliä käyttäen, kaunokirjailijat siirtyisivät var- 
masti heti käyttämään englantia, sillä markkinat olisivat tällöin suurem- 
mat. Niin ei kuitenkaan tehdä, sillä vieraiden kielten käyttäminen kuolet- 
taisi kirjailijoiden kynän, eikä kukaan ei-natiivi kielenkäyttäjä pysty il- 
maisemaan itseään kirjallisesti tyydyttävällä tavalla. 

Monet tieteenharjoittajat ovat olleet kanssani täysin samaa mieltä. 
Esimerkiksi mainio suomenruotsalainen sosiaalipsykologi Johan Asplund, 
joka on toiminut professorina Kööpenhaminan ja Lundin yliopistoissa, on 
julkaissut kaiken tuotantonsa aivan tarkoituksellisesti kotikielellään ruot- 


364 


siksi ja todennut, ettei pysty eikä halua käyttää muita kieliä, sillä niillä 
toimittaessa asioista katoaisi langan pää ja kirjoittaminen muuttuisi mi- 
täänsanomattomaksi. Tämä ei ollut hänen mielenosoituksensa vaan tosi- 
asia. 

Sama pätee Tarton yliopistossa professorina toimineeseen semiootik- 
koon, Juri Lotmaniin, joka ei julkaissut juuri mitään englanniksi. Silti hä- 
nen alkuperäiskielisten kirjoitustensa käännösoikeudet ovat kansainväli- 
sesti katsoen selvää valuuttaa. 

Juuri kukaan merkittävä filosofi ei ole luopunut kotikielestään eikä 
vaihtanut sitä englanniksi. Niin Heidegger kuin Englannissa suuren osan 
elämästään viettänyt Ludwig Wittgensteinkin kirjoittivat kotikielellään, 
saksaksi. Myös Georg Henrik von Wright, jota on palvottu Suomessa kuin 
paikallista kuningasta, kirjoitti kaikki esseekirjansa suvereenisti omalla 
äidinkielellään, ruotsiksi, eikä kukaan moittinut häntä siitä. Ajatuksen 
merkityksellisyyden pitää ylittää sen, millä kielellä se on sanottu, ja usein 
ajatuksissa on eniten kantavuutta juuri silloin, kun niiden ilmaisemiseen 
on käytetty omaa kieltä. 

On syytä muistaa, että kansainvälisyys ei ole myöskään itseisarvo, vaan 
kansainvälisiin arvointimenettelyihin on päädytty vain tiettyjen negatiivis- 
ten ilmiöiden, kuten kotimaassa esiintyvän puolueellisuuden, välttämisek- 
si. Ratkaisuja kansainvälisyys ei ole näihinkään ongelmiin tuonut, vaan 
monessa tapauksessa se on johtanut asiat entistä pahemmin juntturalle. 

Filosofi, joka luopuu kotikielestään, menettää kieliherkkyytensä. Siksi 
on ironista, että kansainvälistynyt suomalainen filosofia on yleensä niin 
sanottua analyyttista kielifilosofiaa. Ironia piilee siinä, että niin sanotut 
kielifilosofit eivät yleensä ole olleet etevimpiä kielen käyttäjiä, ja kansain- 
välisen menestyksen onkin taannut vain se, että kielifilosofia on ollut for- 
maalista logiikkaa, joka on luonnollisista kielistä riippumatonta ja jossa 
luonnollisia kieliä käytetään vain kaavoista koostuvien esitysten tilkkeiksi. 
Pidänkin kyseistä filosofianharjoituksen muotoa eräänlaisena filosofian 
rappioilmiönä. 

Kumotkaamme siis englannin kielen, pakkokansainvälistämisen ja in- 
ternatsismin harjoittama kulttuuri-imperialismi ja ilmaiskaamme itseäm- 
si pahitteeksi pitää jalat maassa ja säilyttää sidos oman ajattelun ja kielen 
välillä, vaikka muutoin talouspolitiikka lentääkin tyhjän päällä. On hyvä, 
että taloustieteilijät opetetaan ajattelemaan asioista suomeksi myös kan- 
sainvälisen kapitalismin synagogassa, Aalto-yliopiston kauppakorkeakou- 
lussa. 

Perjantaina 15. marraskuuta 2013 


MITÄ HULLUUS ON? 


Oulun yliopistossa toimiva aate- ja oppihistorian professori Petteri Piet- 
käinen (s. 1964) peri virkansa Juha Manniselta, joka nimitettiin virkaan jo 
vuonna 1974, ollessaan vain 29-vuotias maisteri. Hän istui vuoteen 2009, 
toisin sanoen huomattavasti kauemmin kuin Kekkonen. 

Historioitsijan koulutuksen saanut Petteri Pietikäinen on julkaissut 
C. G. Jungia käsittelevän väitöskirjansa (1999)f6 lisäksi myös pari muuta 
kirjaa, ja nyt häneltä ilmestyi teos Hulluuden historia (Gaudeamus 
2013),427 joka on jo ehditty palkita Otavan kirjasäätiön 10 000 euron arvoi- 
sella Kanava-palkinnollakin. Hulluuden historiaa arvostetaan näköjään 
maassamme paljon, sillä samannimisen TV-sarjan toimittajat saivat viime 
vuonna valtion tiedonjulkistamispalkinnon.?8 

Pietikäisen kirjassa tarkastellaan nimensä mukaisesti hulluuden histo- 
riaa. Teos etenee kronologisesti, ja siinä pohditaan, millaisten vaiheiden 
kautta antiikin traagisesta hulluudesta ja keskiaikaisesta narrien ja noi- 
tien hulluudesta on tultu valistuksen ajan psykiatrian kautta potilaiden 
lääkitsemiseen mielisairaina sekä lopulta nykypäivään, jolloin ihmisiä hoi- 
detaan niin terapioilla kuin onnellisuuspillereilläkin. Kyse on siis pitkälti 
mielisairauden hoitomuotojen tarkastelusta. 

Toiselta puolen kirjassa selvitellään, miten hulluus on koettu, ja kol- 
mantena näkökulmana pohditaan, kuinka hulluus kätkeytyy kehoon, yh- 
teiskuntaan ja kulttuuriin. Nämä filosofiset ja määritelmällisemmät kysy- 
mykset jäävät teoksessa kuitenkin vähemmälle huomiolle. 


Foucault'n ansiokasta toistoa 


Pietikäisen tutkimusote on sukua, jopa velkaa, Michel Foucault'n tutki- 
muksille hulluuden historiasta, mutta teos ei tunnusta näitä juuriaan riit- 
tävästi. Kirjoittaja on viitannut vain yhteen Foucault'n teokseen (Historie 
de la folie & l'äge classigue — Folie et deraison, 1961), ja tällöinkin englan- 
ninnokseen, vaikka Foucault'n varhaistuotanto on mielisairauden teeman 
osalta poikkeuksellisen antoisaa (teokset Maladie mentale et psychologie, 
1954 ja Naissance de la clinigue, 1963).29 Esimerkiksi väitöskirjassaan 
hulluuden historiasta Foucault katsoi, ettei hänen työnsä ole niinkään his- 
toriaa hulluudesta kuin länsimaisesta ajatteluperinteestä, joka määrittelee 
tietyt käyttäytymisen muodot hulluudeksi. 

En tietenkään katso, että Pietikäisen kirjan pitäisi olla Foucault- 
tutkimusta, mutta hänen näkökulmansa medikalisaatioon, vallankäyttöön 
ja poikkeavuuden tutkimiseen on joka tapauksessa Foucault'n ajattelun 

suoraa jatkoa tai toistoa. Vaikeneminen omista lähtökohdista on ymmär- 
rettävää, sillä kukapa haluaisi myöntää oppi-isiensä vaikutusta; muutoin- 
han olisi vaara jäädä heidän varjoonsa. 

Olen silti sitä mieltä, että Foucault'n töiden tarkempi huomioon ottami- 
nen olisi voinut tuoda tähän kirjaan enemmän reflektiivisyyttä. Aivan tuo- 
retta tietoa asioista ei ollut myöskään Kanavan palkintoraadin puheenjoh- 
tajalla, Ville Pernaalla, jonka mukaan Pietikäisen teos avaa ”aivan uuden- 
laisen näkymän hulluuteen yhteiskunnassa ja sen hoitoyrityksiin eri ai- 
koina”.430 


Kallonporaus ei ole vain vertauskuva 


Pietikäisen kirja on kyllä elävästi kirjoitettu ja sisältää humanistiselle nä- 
kökulmalle ominaisesti ainesta, joka voi paikoin joko huvittaa tai järkyttää 
nykyaikaista lukijaa. Teoksessa käydään läpi erilaiset hulluiksi leimatut 
käyttäymismuodot keskiajan tanssihulluudesta ja kirotuksi julistamisesta 
modernin ajan neurooseihin ja fysiologisiin mielisairauksiin, kuten aivo- 
kuppaan, jonka antipsykiatrinen liikekin voisi tunnustaa sairaudeksi. Mo- 
nipuolisesti tarkastellaan myös hoitokäytäntöjen historiaa, ja esimerkiksi 
valokuva Suomen ensimmäisestä psykiatrian professorista, Christan Sibe- 
liuksesta (joka oli Jean Sibeliuksen veli), on näköinen ja hyvä. 

Kirjassa käsitellään Saksan nousua psykiatrian suurvallaksi 1800- 
luvulla, mutta myös sen taantumista 1900-luvun pimeyden ytimeen: natsi- 
aikana toimeenpantuun eugeniikkaan ja eutanasiaan sekä Suomessakin 
laajalti käytettyyn pakkosterilisaatioon. Sen kohteeksi Suomessa joutui yli 
54 000 ihmistä 1930-luvun ja 1970-luvun välisenä aikana. Ironista on, että 
nykyaikana epäeettisiksi tuomittujen lobotomiahoitojen käyttöönottaja 
Antönio Egas Moniz sai 1930-luvulla tekemästään keksinnöstä Nobelin 
palkinnon vuonna 1949, ja Suomessakin psykiatrisella kirurgialla avattiin 
ihmisten kalloja sekä viipaloitiin aivoja palasiksi niin, että hoidettuja uhre- 
ja kertyi vuosina 1945-1972 kaikkiaan noin 1 700. 

Pietikäisen kirjalla voisikin olla valaisevaa merkitystä pohdittaessa ny- 
kyaikaisia hoitomuotoja. Esimerkiksi sterilisaatio on otettu jälleen käyt- 
töön EU-maissa, kun niin sanottuja seksirikollisia on tuomittu fyysiseen 
pakkohoitoon Puolassa ja TSekeissä, ja kemiallinen kastraatio on otettu 
käyttöön myös Suomessa. Sitä, millaista väkivaltaa lääketieteellisten hoi- 
tomuotojen varjolla edelleen käytetään, kuvaa tosiasia, että länsimaisessa 
oikeuskäytännössä on luovuttu ruumiillisista rangaistuksista ja pidetty 
ihmisen integriteettiin puuttumista kaiken kaikkiaan vääränä, mutta ”hoi- 
totoimien”, kuten kastraation, kautta ihmisiä voidaan edelleen rangaista 
peruuttamattomasti. 

Pietikäisen kirja on kuitenkin kannanotoissaan varovainen ja sisältää 
melko vähän kritiikkiä. Sitä ei ole kirjoitettu intohimoisella kynällä vaan 

akateemisen apollonisesti. Teoksessa muistetaan naistutkimuksen anti ai- 
heelle, mutta menneiden vuosien vähemmistötutkimuksesta puhutaan sen 
merkitykseen verrattuna varsin vähän. Hoitomuotojen hulluksi tekevä 
vaikutus on sen sijaan huomioitu esimerkiksi toteamalla, että samalla kun 
mielisairaalalaitos muuttui vähemmän totalitaristiseksi ja pelottavaksi, 
myös katatonista skitsofreniaa eli sulkeutuneisuutta potevien määrä aleni 
dramaattisesti. Pietikäisen kirjan kiinnostavuus onkin siinä, että se osoit- 
taa, kuinka hullua hulluuden hoitaminen on ollut. 


Hukattu hulluus 


Pietikäisen teos on lähinnä mielisairauden ja -terveyden ilmiöiden sekä 
hoitojärjestelmien historian tarkastelu, mutta siinä ei puututa kovin paljon 
mielisairauden tai hulluuden olemusta koskeviin kysymyksiin. Voisi jopa 
sanoa, että hulluus on hukattu, tai se on loppusijoitettu menneisyyden hä- 
märiin vuosiin. Poikkeavuuden tarpeeton ja epäasiallinen lavastaminen 
hulluudeksi on toki otettu huomioon, ja hulluus on nähty myyttinä, jota 
pidetään purettuna. Mutta onko kaikki nykyään hyvin? 

Filosofi Jyri Puhakainen ja psykologian emeritusprofessori Lauri Rau- 
hala ovat osoittaneet, että hulluutta hallitaan nykyisin yhtä vaikuttavilla 
vallankäytön muodoilla kuin ennenkin, mutta huomaamattomammin.31 
Ihmisten päätä puudutetaan ja aivoja aktivoidaan psykofarmasialla, jota 
pidetään ”kehittyneenä” mielenterveyden edistämismuotona, vaikka kyse 
on vain entisenlaisen empiristisen ja positivistisen ihmiskuvan jatkamises- 
ta, manipulaatiosta, joka kuului jo sähköshokkien ja aversioterapioiden 
maailmaan. 

Siihen, miksi jokin näyttää ”hullulta” tai ”epäterveeltä”, ei paljoa puutu- 
ta Pietikäisen teoksessa, saati että paneuduttaisiin mielenterveysongelmi- 
en taustalla vaikuttaviin taloudellisiin, poliittisiin ja vallankäyttöön liitty- 
viin syihin. Juuri tämä on medikalisaation eli lääketieteellistämisen seu- 
raus. Se vaikuttaa yhä hulluuden eristämisessä laboratorioihin ja klinikoil- 
le, vaikka ”hulluutta” on paljon muuallakin. Sosiaalipsykologinen, vuoro- 
vaikutuksellinen ja yhteiskunnallinen näkökulma loistaa poissaolollaan 
niin terveydenhuollosta kuin politiikan tulkinnoistakin. 

Pietikäinen on piehtaroinut psykiatrian historiassa, evoluutioajattelun 
ja darvinismin omassa evoluutiossa sekä pohtinut utopia-ajattelua, valis- 
tusta, ihmisluontoa ja erilaisia dystopioita, joten tietoa ja sivistystä hänellä 
riittää. Siksi on omituista, että myös tästä kirjasta puuttuu kriittinen nä- 
kökulma mielenterveyden ja sairauden nykyisiä hallinta- ja hoitomuotoja 
kohtaan. Yksi selitys voi olla se, että teos käsittelee historiaa. Mutta toi- 
saalta historian merkitys arvioidaan väistämättä sen lopputuloksessa eli 
nykyisyydessä, joten nykyajan huomioon ottamisen pitäisi olla välttämätön 
osa hermeneuttisessa kehässä tapahtuvaa menneisyyden tulkintaa. 

Pietikäinen on aiemman julkaisutoimintansa pohjalta perehtynyt muun 
muassa Erich Frommin ajatteluun (teos Alchemists of Human Nature — 
Psychological Utopianism in Gross, Jung, Reich and Fromm,, 2007).432 Siksi 
on valitettavaa, että tästä kirjasta jää puuttumaan sellainen radikaalimpi 
ote, joka oli ominaista muun muassa Frankfurtin koulukunnan filosofeille, 
kuten Erich Frommille ja Herbert Marcuselle, sekä mielisairaalalaitosta 
terävästi kritisoineelle mikrososiologi Erving Goffmanille ja antipsykiatri- 
sen liikkeen perustajana tunnetulle Thomas Szaszille.433 

Hulluuden pohtimisessa Pietikäinen ei pääse yhtä syvälle kuin 60- 
lukulaiset edeltäjänsä, vaan hänen teoksensa jää sympaattisuudestaan 
huolimatta lähinnä esitteleväksi. En tietenkään tarkoita, että kaikessa kir- 
joittamisessa pitäisi olla persoonallinen sävy, mutta myöskään enemmästä 
heittäytymisestä aiheeseen ei olisi ollut haittaa. Mikään Nietzschen teos 
tämä kirja ei myöskään ole. 

Viittaus Nietzscheen on tässä yhteydessä paikallaan, sillä juuri hän 
katsoi, että länsimaisen ajattelun traaginen jako toisaalta ideaaliseen maa- 
ilmaan ja toisaalta dionyysiseen aistimellis-seksuaaliseen todellisuuteen 
sisältää ainekset myös hulluuden eristämiseen järjen vastakohdaksi sekä 
kieltojen kulttuurin luomiseen. Tämä on teema, jonka pohjalle Foucault 
suunnitteli ”suurta nietzscheläistä” tutkimusta hulluuden historiansa sit- 
temmin poistetussa esipuheessa ja jolle hän loi myöhemmin Seksuaalisuu- 
den historiansa. 


Hauskat hullut ja vaaralliset hullut 


Vakavin puute Pietikäisen huolellisesti kirjoitetussa ja monin tavoin ansi- 
okkaassa mutta hieman oppikirjamaisessa ja tutkielmamaisessa työssä on 
se, ettei kirjassa paneuduta kysymykseen, mitä hulluus oikeastaan on. Sen 
jo tiedämme, missä muodoissa hulluutta on esiintynyt vanhalla ja keski- 
ajalla, mutta missä hulluus näkyy nykypäivänä? Mikä on mielisairauden ja 
hulluuden ero? Mitä on hulluus, jota esiintyy terveissä ihmisissä? Miksi 
yhteiskunnalliset vastalauseet tukahdutetaan usein päänsärkypillereillä? 

Se, että Pietikäinen on paennut näitä kysymyksiä (tai kysymykset ovat 
karanneet häneltä), on luonnollista, koska ne ovat vaikeita. Niinpä kirjoit- 
taja on luovuttanut tai jättänyt kysymykset sikseen keskittymällä pohti- 
maan vain historiaa. Historiaan uppoutuminen on muutoinkin vaikuttava 
eskapismin muoto. 

Vielä keskiajalla voitiin ajatella, että on kahdenlaisia hulluja: hauskoja 
ja vakavasti otettavia. Hauskat on usein mielletty narreiksi, kun taas va- 
kavasti otettavia pidetään vaarallisina. Entä nykyisin? 

On syytä muistaa, että myöskään keskiajalla ”hauskana” pidetty hullu 
(eli narri) ei oikeastaan ollut itse hauska ollenkaan. Sen sijaan narri saat- 
toi naurettavaksi toiset ihmiset, yleensä vallankäyttäjät, ja hoveissa tämä 

tehtävä oli suojattu narrin roolilla, toisin sanoen upottamalla narri niin 
voimakkaasti poikkeavaan rooliinsa, että juuri siitä asemastaan hän saat- 
toi — ja hänen odotettiin saattavan — vallankäyttäjät naurettaviksi. Häntä 
siedettiin, sillä narriuden myötä hulluus etännytettiin ja siirrettiin samaan 
asemaan, jossa nykyisin ovat stand up -koomikot. 

Mutta entäpä, jos heidän ilveilynsä artikuloitaisiin nykyään vakavasti 
tarkoitetulla ja vakavasti otettavalla tavalla, ilman narrin roolin turvallis- 
ta suojaa? Tai ilman puhdistavalla rahalla ostettua tilaustutkimuksen tai 
komiteamietinnön näennäisriippumatonta ja mitäänsanomatonta asemaa? 
Niitä, jotka toimivat näin jo taannoisina vuosisatoina kyseenalaistaessaan 
esimerkiksi kirkon opinkappaleet, ei pidetykään enää narreina vaan keret- 
tiläisinä. 

Myös nykyään vaarallisin hullu näyttää olevan sellainen, joka saattaa 
kyseenalaiseksi koko vallitsevan rationaliteetin ja yhteiskuntajärjestyksen, 
toisin sanoen uskon asioiden järkiperäisyyteen. Hän asettaa vaakalaudalle 
keskeisten tieteellisten ja poliittisten uskonkappaleiden järkevyyden sekä 
ihmisten luottamuksen siihen, että yhteiskunnan toiminta tähtää oikeu- 
denmukaisuuteen ja hyvään. 


Hulluuden ja mielisairauden ero 


Pietikäisen teoksesta edellä esittämäni varaukset eivät merkitse kritiikkiä, 
vaan ne seuraavat kirjan aiheen monisäikeisyydestä. Itse lähestyisinkin 
koko aihetta hieman toisin. Kirjoittaja on huomauttanut, että hulluuden 
historia ei ole sama kuin mielisairauden historia,434 ja juuri siksi pohdinto- 
ja olisi voinut kehittää enemmän juuri hulluuden ja mielisairauden eron 
täsmentämiseen. 

Sen sijaan Pietikäisen teoksessa hulluus ja mielisairaus liukuvat lähelle 
toisiaan. Kirjoittaja tunnustaa tutkineensa, kuinka ”hulluus muuttuu lää- 
ketieteellisen diagnoosin ja tulkinnan kautta mielisairaudeksi ja mielen- 
terveyden häiriöksi”. Samoin kirjoittaja myöntää puhuneensa nimenomaan 
hulluudesta (mielisairauksien tai psykiatrian historian sijasta) siksi, että 
se mahdollistaa ilmiön katsomisen lääketieteen näkökulmaa laajemmin. 

Tätä ratkaisua ei voi pitää täysin onnistuneena, sillä hulluuden oireiden 
alle on voitu lukea mitä tahansa aina uskonnollisten pakkopaitojen aika- 
kaudelta nykyiseen kulttuurirelativismiin asti. Siksi ei ole ihme, että hul- 
luuden syytä ei ole löydetty sen enempää aivoista, biokemiasta, geeneistä 
tai yhteiskunnasta kuin vuorovaikutuksestakaan. Tosiasiassa hulluuden ja 
mielisairauden välillä on olemusero, joka ei ole ainoastaan käsitteellinen 
tai historiallinen vaan itse ilmiöön liittyvä ja meidän aikaamme koskeva. 

Fenomenologisen filosofian kannalta hulluuden ja mielisairauden ero on 
selvä. Mielisairaus on sitä, että mieli on muuttunut toimintakyvyttömäksi. 
Se on masentunut, turmeltunut, pilaantunut, rikkoutunut, pirstoutunut tai 

”likaantunut”* tavalla, johon viitaten ennen puhuttiin ”mentaalihygienias- 
ta”. Sen sijaan hulluus on sitä, että mieli puuttuu kokonaan. 

Filosofian kannalta katsoen hulluus on mielettömän ajattelun ja toimin- 
nan sekä käyttäytymisen muoto. Se on myös lähellä järjettömyyttä, sillä se 
kyseenalaistaa vallitsevan järjen tai joutuu sen kanssa ristiriitaan näyttä- 
en itse järjettömältä. Hulluus on mielettömyyttä, josta voi puuttua mieli 
myös merkitysten katoon liittyvällä tavalla. Kato voi koskea sekä semantti- 
sia merkityksiä että arvomerkityksiä. Mutta yhtä hyvin hulluus voi olla ää- 
rimmäistä järkevyyttä, oikeudenmukaisuutta ja merkityksellistä elämää, 
ja sitä kautta joidenkin toisten näkökulmasta ”mieletöntä”. 

Koska hulluus on tällä tavoin suhteellista, eikä kyse ole vain terveen 
ihmisen tilapäisestä vinksahtamisesta, joka voidaan ”saattaa oikealle tiel- 
le” tai ”parantaa”, hulluus sisältää usein periaatteellisia arvostuseroja. 
Juuri siksi hulluutta esiintyy terveissä ihmisissä ja sitä pidetään vaaralli- 
sena. Vaarallisimpana koetaan, jos järkevimpinä pidetyt ihmiset muuttu- 
vat joltain kannalta järjettömiksi, sillä silloin koko rationaliteetti on vaa- 
rassa — samoin silloin, jos epäilys omasta järkevyydestä alkaa hiipiä ihon 
alle. 

Aikamme ”hullu” onkin usein ihminen, joka ”hulluksi” leimattuna näkee 
ja ymmärtää muiden ihmisten hulluuden ja järjettömyyden. Sellainen ih- 
minen voi olla esimerkiksi ydin- tai muiden joukkotuhoaseiden vastustaja, 
”fundamentalistina” pidetty luonnonsuojelija, väestöräjähdystä arvosteleva 
homoseksuaali, ihmisoikeuksien polkemisesta syytetty islamkriitikko, 
kirkkaana kimaltavan EU-kuplatalouden kyseenalaistaja, rasistiksi mus- 
tamaalattu maahanmuuton epäilijä tai demokratian terrorisoijaksi tuomit- 
tu totalitaarisen globalisaatioideologian arvostelija, joka huutaa kalterei- 
den takaa, miten hullua muu maailma on uskoessaan tiettyihin omaa ai- 
kaamme leimaaviin poliittisiin tarkoitusperiin. 

Esimerkkejä voi hakea myös kauempaa. Kiinassa, jonka tuottamaa ku- 
lutuselektroniikkaa iloisesti käytämme, ihmisoikeusaktivisteja teljetään 
jatkuvasti mielisairaaloihin, ja lähes 2 000 ihmistä menettää joka vuosi 
kaiken kaulasta ylöspäin kuolemantuomioiden tuloksena. 


Hulluuden nykyaikaiset hoitomuodot 


Nykyajan hulluja hoidetaan samaan tapaan kuin aiempinakin vuosisatoi- 
na, eli varsin keskiaikaisin menetelmin. Heitä myös poltetaan silmiemme 
edessä rovioilla niin, että savu tukkii silmämme, emmekä huomaa koko 
asiaa, sillä meille ei kerrota, että tämä tapahtuu hulluuden vuoksi. Nyt se 
tapahtuukin poliittisen korrektiuden suojelun, salailun, valtion edun tai — 
mikä pahinta — ”ihmisen oman edun” nimissä. 

Siinä, missä ennen vanhaan vääristä mielipiteistä mestattiin, nyky- 
Suomessa saa pitää päänsä, ja sen asemasta viedään vain virat ja varat. 

Erimielinen ihminen julistetaan ikuisiksi ajoiksi toimintasaartoon ja mie- 
lipidevankeuteen. Mitä vakuuttuneempi yhteisö on omasta järkevyydes- 
tään (kuten yliopistolaitoksessa yleensä ollaan), sitä varmemmin erimieli- 
siltä ihmisiltä pyritään pidättämään toimintaresurssit ja esiintymislava 
juuri kyseisen rationaliteetin piirissä. 

Kaiken radikaalin ja kovaäänisen hulluuden rinnalla on tietysti myös 
tavanomaista toiminnallista hulluutta, joka on hulluuden huomaamatto- 
min, arkipäiväisin ja hiljaisin muoto. Tämän hulluuden voisi määritellä 
niin, että hullu on se, joka toistaa samaa asiaa odottaen joka kerta erilaista 
lopputulosta. Kyseessä voi siis olla koko ihmiskunta, joka toistaa virhei- 
tään oppimatta niistä mitään. 

Hulluus voi olla myös kepeä ja myönteisenä koettu asia. Sanotaakin, et- 
tä jokaisella on oikeus olla joskus hieman hullu sekä irrotella. Tuomitta- 
vaksi hulluudeksi sekin tosin muuttuu siinä, missä ”oikeus” loppuu eikä 
”joskus” tai ”hieman” enää riitä. 

Hulluuden täydellistä puuttumista voidaan pitää ihmisen vieraantumi- 
sena itsestään, ja ”mielenterveydestä” onkin tullut sellainen normi, joka 
pyrkii sulkemaan poikkeavuuden ja toiseuden ulkopuolelleen. Hulluuteen 
liittyvien myönteisten puolien tunnustamisen sijasta epäilykset omasta 
järkevyydestä siirretään ulkoisiin kohteisiin, joissa omia pelkoja voidaan 
käsitellä ja jopa vihata. Ilmeisesti juuri siksi puhutaankin ”viimeisen kylä- 
hullun hiljaisesta hirttämisestä”. 

Olisi mielenkiintoista tietää, mitä Petteri Pietikäinen aikoo kymppiton- 
nin palkinnollaan ostaa. Jotain Hulluilta Päiviltä kai. 

Keskiviikkona 20. marraskuuta 2013 


FILOSOFIA JA RAHA KUIN TULI JA VESI 


”Se oli sitä aikaa, kun Pekka Himanen rohmusi parin omakotitalon hinnan 
verran rahaa mitättömillä raporteilla ja yhden vuoden työllä!” Näin var- 
maan sanotaan vuosikymmenien päästä, analysoitaessa suomalaisen nyky- 
filosofian rappiotilaa, joten miksipä en käsittelisi asiaa nyt, kun se vielä on 
tuore! 

Toisaalta Himas-ilmiö ei koske kaikkia filosofeja, ja kokonaisuudes- 
saankin se on suureksi osaksi median luoma. Toimitusten kiireessä ja tie- 
dotusvälineiden massakulttuurissa asia kuin asia tahtoo hbanalisoitua. 
Varmaan siksi myös filosofian arvioiminen on ollut ristiriitaista ja neuvo- 
tonta. 

Esimerkiksi Suomen Kuvalehti haukkui Himasen Sinisen kirjan tasan 
vuosi sitten nimettömässä jutussa, joka oli otsikoitu sanoin ”Filosofi Pekka 
Himasen teos Sininen kirja vie epäselkokielen aivan uudelle tasolle”.435 
Tämän viikon Suomen Kuvalehti puolestaan kiittää Himasta anonyymissä 
pääkirjoituksessaan, jossa selitetään, kuinka ”sivistymätöntä” Himasen 
projektin vastaanotto on ollut ja että myös pääministeri saa tilata keneltä 
tahansa mitä tahansa ihan vain luovien ideoiden tuottamiseksi.436 Tuota 
”sivistymättömyyttä” on esiintynyt viime aikoina varsin paljon, ja sen mää- 
rä on ollut huomattavassa kasvussa niin kansanjoukkojen kuin meidän 
kriittisten filosofienkin keskuudessa aina silloin, kun olemme joutuneet 
arvostelemaan poliitikkojen ja tieteenharjoittajien toilailuja. 

Ikävintä Himasen tapauksessa on, että oikeuskanslerin toteamat vää- 
ryydet ja tutkimusmäärärahojen röyhkeä puhallus eivät johtaneet mihin- 
kään toimenpiteisiin. Rahat ovat jääneet Himaselle, jonka ongelmana ovat 
nyt vain investointipulmat, ellei hän sitten lomaile rahojensa turvin jossa- 
kin Dubaissa. 

Himasta puolustamaan antautuivat vain ne, joilla on oma lusikkansa 
sopassa, kuten Sitrassa toiminut Antti Hautamäki? ja yliopiston entinen 
kansleri ja teoreettisen filosofian professori Ilkka Niiniluoto, jota Esko 
Ahon hallitus käytti jo 1990-luvulla teettääkseen Niiniluodon komitealla 

tulevaisuusraportin. Viime lokakuussa Niiniluoto pyykkäsi Himasen tilan- 
netta Helsingin Sanomissa toteamalla, että 


[tlutkimustiedon välittäminen päätöksentekijöille on Suomen elpymisen 
edellytys, mutta kuka viitsii tai uskaltaa ryhtyä näin epäkiitolliseen 
hommaan, kun kollegat ovat nyrpeitä, poliitikot valvovat etujaan ja me- 
dia ampuu alas kaikki liikkuvat ideat?438 


Voima-lehden päätoimittaja Kimmo Jylhämö puolestaan vastasi Niini- 
luodolle pääkirjoituksessaan, että 


[...] jos konsulttien tekemä tilaustutkimus tai muut "liikkuvat ideat' ovat 
huonosti perusteltuja, tilattu vastoin lakia, rahoitettu hyvää tapaa rikko- 
en tai kuorrutettu filosofialla, joka ei liity tutkimukseen, ne pitääkin 
suomia ja ampua alas niiltä osin kuin ongelmia löytyy.439 


Tällä kertaa minulla ei ole Voima-lehteen mitään lisättävää. 


Viranomaisfilosofien väkivaltaisuus 


Haluan muistuttaa, että suuri yleisö on nähnyt vain jäävuoren huipun filo- 
sofien keskinäisistä riidoista ja rahojen sekä virkojen täytön epäoikeuden- 
mukaisuuksista. Kyseessä on pelkkä pintaraapaisu, joka tosin riittää puh- 
kaisemaan vanhan mätäpaiseen. Sen Jylhämökin tietää, sillä hän opiskeli 
filosofiaa yliopistolla samoihin aikoihin kuin tämän jutun kirjoittaja. 

Toimiessani filosofian opiskelijana ja jatko-opiskelijana Tampereen ja 
Helsingin yliopistossa 1980- ja 1990-luvulla oli silloisilla filosofianprofesso- 
reilla, Veikko Rantalalla, Matti Sintosella ja Leila Haaparannalla tapana 
junailla apurahat, virat ja viransijaisuudet vain ja ainoastaan omille oppi- 
lailleen ja kanssaan samaa filosofiakäsitystä edustaville — ei koskaan ke- 
nellekään muille. Esimerkiksi Himasta Helsingin Sanomissa haukku- 
neen40 Pertti Haaparannan puoliso Leila Haaparanta on virkatoimissaan 
aivan yhtä kiero kuin Himanen itse, mutta vain käänteisesti, eli poikkeuk- 
sellisen ahdasmielistä ja pingottunutta filosofiakäsitystä edustaen. 

Tämän gangsterijengin tuella apurahoja ja virkoja saivat kaikenlaiset 
Mikat ja Vesat. Eräskin professori mainitsi myöntäneensä tutkimusresurs- 
sit ”tuolle X:lle, koska hänellä on tuota perhettä”, ikään kuin olisi ollut mi- 
nun syytäni, että X:llä oli perhettä. Minut joka tapauksessa laitettiin kär- 
simään toisten ihmisten perhehuvolista, ja viesti meni totta kai perille. — 
Mutta missä ovat nämä ”tieteelliselle uralle” talutetut Mikat ja Vesat nyt? 
Tietääkseni he eivät saaneet valmiiksi edes väitöskirjojaan. 

Muistan edelleen kuin eilisen päivän, kuinka J. Hankamäelle ei kos- 
kaan myönnetty mitään. — Ei mitään. — Ei kerta kaikkiaan yhtään mitään! 
Olen tehnyt kaikki työni ja kirjoittanut jokaisen noin kymmenestä väitös- 


374 


kirjani jälkeisestä teoksesta ilman yliopistojen, Suomen Akatemian tai yk- 
sityisten säätiöiden tukea. Jos jotain on oltu aikeissa myöntää, varat on 
viime hetkellä pyörretty jollakin verukkeella pois. Siinä myös kirjojeni to- 
tuusvakuutus. 

Tapa, jolla filosofian professorikunta kielsi minulta kaikki toiminta- 
resurssit yliopistolaitoksessa, oli rikollisen häikäilemätön. Se oli tyrmistyt- 
tävä, perustelematon, ansaitsematon ja kerrassaan ällistyttävä. Koin sen 
henkisenä väkivaltana ja persoonaani vastaan suunnattuna aggressiona, 
joka oli ja vaikutti kuin murha. 

Kahdessakymmenessäkään vuodessa en ole unohtanut mitään. — Enkä 
unohda. Koskaan. Muistan luultavasti kaiken niin kauan kuin elän, ja pi- 
dän nämä asiat myös ikuisesti tilillä. Tämä ei johdu siitä, etten haluaisi 
unohtaa, vaan siitä, että en voi, en kerta kaikkiaan parhaalla tahdollani- 
kaan pysty. 

Ratkaisin kuitenkin myöhemmin erään muotoseikan ja keksin keinon 
käsitellä osakseni tulleen väkivallan filosofisella tavalla. Kirjoitin filosofi- 
assa tuohon aikaan vallinneista hulluista päivistä romaanin nimeltä Kuka 
halusi murhata filosofin, joka ilmestyi millenniumin merkiksi vuonna 
2000. Kirjasin professorikunnan ja heidän pullasorsiensa tekemät väärin- 
käytökset myös omaelämäkerralliseen teokseeni Suomalaisen nykyfilosofi- 
an historia — Mustelmani taisteluista tieteen ja filosofian kentillä, joka il- 
mestyi 2009. Ajatuksiani kuvaatkoon toteamus, että mikäli joku kyseisestä 
sortoporukasta putoaisi avantoon, en missään tapauksessa vetäisi yhtä- 
kään heistä ylös, mikäli he huutaisivat apua — enkä toisaalta myöskään 
itse antautuisi pyytämään heiltä apua, jos olisin itse uppoamassa pu- 
laan.f!! Sanomani heille on edelleenkin yksisuuntainen ja toivotusmuotoi- 
nen. 


Arvokas elämä: kohdellaan kuin koiria 


Saattaa olla, että lukijoiden mielestä esittämäni arvostelu on kohtuutonta. 
— Mutta mietitäänpä vähän. Miltä sinusta, hyvä lukija tai parahin filosofi- 
aa rakastava kyyhkyläiseni tuntuisi, mikäli joku paskahousu kollegasi 
omalta työpaikaltasi palkittaisiin 100 000-700 000 euron stipendillä sa- 
malla, kun itse teet töitä yhtä paljon tai enemmän ja makselet veroina vie- 
lä kollegojesi palkat ja palkkiot? — Ei taitaisi olla ihan oikein. 

Tuskin ainakaan sen jälkeen, kun sinua olisi lyöty päähän noiden tie- 
teen puotipuksujen saatanallisella lekalla. Jokainen varmaan ymmärtää, 
että tämän raharuletin keskellä myöskään Himasen lipevä puhe ”arvok- 
kaasta elämästä” ei ole mitään muuta kuin irvokasta piilovittuilua. Olen 
usein sanonut ystävilleni, että pidelkää minusta, takistani, käsistäni ja ja- 
loistani kaikin voimin kiinni, jos näette filosofikollegojeni tulevan vastaan 
kadulla, jotta ketään ei sattuisi ja paljon. 

Viranomaisfilosofien estoton itsetyydytys ja heidän muita ihmisiä koh- 
taan harjoittamansa henkinen väkivalta on jatkunut vuosien ja vuosikym- 
menien halki. Muutamat epäilevät minun polttaneen siltani professorival- 
taan, ja totta siinä on kieltämättä se, että sillat ovat palaneet. Mutta ne on 
tuikattu tuleen toisesta päästä. Ilman syytä, ilman perustetta, pelkästään 
mielipide-erojen, arvomaailmojen eron ja mielivallan osoitukseksi. 

Vuonna 2005 julkaisin teoksen nimeltä Työttömän kuolema — Johdatus 
uuteen työyhteiskuntaan ja työn filosofiaan, jossa on myös opinto- ja tiede- 
poliittinen osa. Arvostelin siinä muun muassa tutkimusmäärärahojen vää- 
ristynyttä jakelua, pakkokansainvälistämistä sekä tutkintotehtailua. Nuo- 
rempi tutkija, pragmatisti ja naturalisti Sami Pihlström, joka on analyytti- 
sen systeemifilosofian kummipoika, Ilkka Niiniluodon lempilapsi ja hänen 
tällä hetkellä täytettävänä olevan virkansa todennäköinen perijä, kirjoitti 
Tieteessä tapahtuu -lehdessä 7/2005, että ”Hankamäki on lähtenyt tielle, 
jolta ei ole paluuta”.442 

Näkemykseni on tavallaan samanlainen mutta erilainen. Taisivat itse 
telkeytyä yliopistolle ja laittaa oven sisäpuolelta lukkoon. Käsittääkseni 
olen toteuttanut tieteen ja filosofian parhaita ihanteita, enkä vaihtaisi sa- 
naakaan pois. Muutamat opiskelijat puolestaan kysyvät minulta, miten 
olen päätynyt tähän kollegojani parempaan asemaan, jossa heidän mieles- 
tään olen, ja kuinka tuosta porukasta pääsee irti! Vastaan heille: olen mie- 
luummin köyhä ja kunniallinen kuin rikas ja rosvo. 


Torstaina 21. marraskuuta 2013 


KUKA ON TODELLINEN 
EUROOPPALAINEN INTELLEKTUELLI? 


Slovenialainen Slavoj Zizek on Euroopan tunnetuimpia nykyfilosofeja. Ylen 
Teema-kanava esitti eilen hänen ajatteluaan käsittelevän dokumentin ni- 
meltä Zizek ja elokuvan kätketty ideologia. Oikeastaan kyseessä on kooste 
yksinpuhelusta, jossa Zizek suvereeniin tapaansa tulkitsee aikamme poliit- 
tisia tapahtumia muutamien klassikkoelokuvien ja niistä tekemiensä psy- 
koanalyyttisten löydösten avulla. 

Dokumentti alkaa Zizekin analyysilla John Carpenterin elokuvasta Pa- 
han kehä. Siinä päähenkilö saa käyttöönsä silmälasit, joiden lävitse katsel- 
tuna maailma ja sen mainokset riisutaan alitajuntaan vetoavasta ainek- 
sesta ja jotka paljastavat mainosten kognitiiviset piiloviestit. Ihmetystä 
elokuvan katsojissa on herättänyt, miksi lasien omistajan on vaikea saada 
myös toisia ihmisiä katselemaan maailmaa niiden läpi. 

Zizekin mukaan lasit poistavat ihmisiltä unelmat, eli toisella tavalla sa- 
nottuna vapauttavat ideologiasta. Zizekin käsitys on, että ihmiset eivät ha- 
lua kamppailla ideologioita vastaan vaan osallistua niihin. Mikäli vallitse- 

van ideologian omaksuminen epäonnistuu, tuloksena saattaa olla väkival- 
taa. Niin hän selittää muun muassa kahden vuoden takaisia Wall Streetin 
mellakoita ja Britanniassa samaan aikaan esiintynyttä rabulismia, katule- 
vottomuuksia ja ryöstelyä. 

Poliitikkojen osoittama moralisointi ja paheksuminen olivat luonnolli- 
sestikin yksinkertaistavia reaktioita, sillä tällaisissa ”kellopeliappelsiineis- 
sa” väkivalta oli ”sorrettujen kieltä”. Zizek saattaa näkemään, että kyse oli 
entisen työväenluokan eli nykyisen luokattoman väestön putoamisesta pois 
konsumismin ideologian piiristä. Kun ihmiset eivät pääse jäseniksi enää 
edes työväenluokkaan saati että he voisivat keskiluokkaistua kouluttau- 
tumalla ja kartuttamalla varallisuutta, he menettävät mahdollisuuden to- 
teuttaa vallitsevaa Dolce & Gabbana -ideologiaa, joka voisi liittää heidät 
yhteiskuntaan. 

Logiikka on perimmältään sama kuin Rom Harrön käsityksessä ”ritu- 
alisoituneesta aggressiosta”. Kun yhteiskunta ei tarjoa työväenluokalle 
mahdollisuutta kuulua järjestyneisiin hierarkoihin, se pyrkii luomaan mer- 
tystä elämäänsä tuottamalla omat hierarkkiset järjestelmänsä, jotka ilme- 
nevät esimerkiksi jalkapallohuliganismina tai moottoripyöräkerhoina. 

Tämä tulkinta Pahan kehästä tulee nyt kuin tahattomana ja kohtalo- 
maisena antiteesinä Pekka Himasen hymistelylle ”arvokkuudesta” ja ”hy- 
vän kehästä”. 


Ironinen etäisyys vai samastuminen yliminän ääneen? 


Zizekin eräs suomennettu teos on nimeltään Ideologian ylevä objekti, ja sii- 
nä hän viittaa sublimaation ajatukseen.143 Zizekin mukaan aggressioita ei 
herätä vain se, että ihmiset eivät tavoita ideologisia unelmiaan. Vaarallista 
on myös se, jos ihmiset menettävät ironisen etäisyytensä tulkita todellisuu- 
den tapahtumia. Suhteellisuudentajun menettäessään ihmiset samastuvat 
yliminän ääneen, ja heistä tulee helposti vain ideologian julistajia, mikä ei 
voi johtaa muuhun kuin konfliteihin todellisuuden karkeilla kohtaamis- 
pinnoilla. 

Ehkä tässä on yksi selitys siihen, miksi Pekka Himasen eteeriset arvok- 
kuuden unelmat herättivät kansalaisissa niin raivokasta vastarintaa. Ne 
eivät sopineet yhteen heidän todellisuuskäsityksensä kanssa luultavasti 
siksi, että unelmat eivät olleet heidän ulottuvillaan. Mutta myös toinen 
vaihtoehto toteutui: Himanen koettiin subliimin ideologian äänitorveksi, 
joka pikemminkin peittää todellisuutta kuin valaisee sitä hyvyyden julis- 
tuksillaan. Yliminän voitto realismista on ominaista myös monille uskon- 
lahkoille ja niiden fataalille itsetuhoisuudelle. 

Selvää on, että Zizekin filosofiset tulkinnat jättävät tavanomaisen poliit- 
tisen yhteiskuntatutkimuksen tekijät kauaksi taakseen. Hänen mielestään 
väkivalta, jota on nähty viime aikoina esimerkiksi Kreikan kaduilla ja ku- 

jilla, ei ole koskaan abstraktia, vaan se on suoraa puuttumista todellisuu- 
teen. 

Zizekin tulkintojen mukaan nationalismin väkivaltaiset ainekset elävät 
jatkuvasti ihmisten sofistikoituneen pintakuoren alla. Esimerkiksi indust- 
rial metal -musiikkia soittavan Rammsteinin lavaesiintymiset tarjoavat 
ihmisille mahdollisuuden toteuttaa fasistista ideologiaa esi-ideologisella 
tavalla. Siten sen katsotaan toimivan fasismia vastaan; tosin kiintoisaa on, 
miten kauan tämä sublimaatio riittää pitämään aggressiot aisoissa. 


Kristinusko ateismia ateistisempaa 


Stadionkonserttien vastaavuus fasististen tapahtumien kanssa on melko 
laajalti viitattu näkökohta, mutta mielenkiintoista marxilais-psykoana- 
lyyttista dialektiikkaa sisältää Zizekin tulkinta Martin Scorsesen eloku- 
vasta Kristuksen viimeinen kiusaus. 

Zizekin mukaan kristinusko on ateistisempaa kuin ateismi, sillä ateisti- 
set ja naturalistiset ajatussuunnat uskovat johonkin suureen kokonaisuu- 
teen, joka antaa merkityksen elämälle, esimerkiksi evoluutio-oppiin. Sen 
sijaan kristinuskon sanoma kiteytyy Jeesuksen sanoissa ”Jumalani, Juma- 
lani, miksi minut hylkäsit?” sekä hänen opetuksessaan jättää lähiomaisen- 
sa ja käskyssä seurata itseään. 

Siinä, missä islam ja juutalaisuus markkinoivat uskoa Jumalaan, siinä 
kristinusko tarjoaa pelastusoppinsa kautta vapautta kaikesta ideologiasta. 
Niinpä Zizekin tulkinta on lähellä myös Jumalan poissaolon elämyksiä 
painottavaa modernia teologiaa. 

Kristinuskon pyrkimys kahlita ihmisiä vapauden ideologialla puoles- 
taan näkyy selvästi Robert Wisen elokuvassa Sound of Music, jossa eräs 
halujensa valtaan joutunut nunna odottaa saavansa nuhteita luostarin joh- 
tajalta, mutta tämä kehottaakin nunnaa antamaan intohimoilleen periksi 
ja kulkemaan juuri niitä polkuja, jotka hän itse havaitsee hyviksi. 

Tällaisen double bind -rakenteen kautta kristinusko alistaa ihmistä 
käskyllä olla vapaa, jolloin ihmisen odotetaan itse rajoittavan itseään. 
Nietzschen sanoin: ihmisen vapaus luonnollisista vieteistä on vain pappien 
keksimä ovela juoni, jolla ihmiset voidaan asettaa vastuuseen ja syytetyn 
penkille omista sinänsä välttämättömistä teoistaan. 


Vapauden näennäinen perverssiys 
Edellä mainittuun syyllistämiseen liittyy myös ajatus, että vapaus on per- 
verssiä (Zizekiä käsittelevän dokumentin alkuperäinen nimi onkin Per- 


vert's Guide to Ideology).444 Siksi niihin ihmisiin ja ryhmiin, joiden nähdään 
olevan vallitsevan ideologian ulkopuolella, liitetään usein oletus, että he 

tekevät jotakin pervoa, kuten viettävät salaisia orgioita tai syövät pikku- 
lapsia pakastimesta. Tämä deluusiomainen harhakuva idättää tietenkin 
sekä kateutta, julkista paheksuntaa että mielenkiintoa. 

Zizek ei käytä tätä esimerkkiä, mutta hänen analyysinsa tuo näkyville 
esimerkiksi sen, miten kompleksista seksuaalivähemmistöliikkeen harjoit- 
tama avio-oikeuden tavoittelu on ollut. Juuri sen kautta valottuu, kuinka 
homot ja lesbot antautuvat tavoittelemaan osuutta vallitsevasta ideologias- 
ta, tässä tapauksessa kristillisestä avioliitosta, ja sitä kautta pyrkivät 
normalisoimaan itseään. Näin paljastuu kristinuskon kiero tapa alistaa 
ihmisiä (1) torjumalla heidät ensin piiristään, aivan kuten luostarin johtaja 
suhtautui välinpitämättömästi nunnan esittämiin anteeksipyyntöihin ja 
katumukseen, (2) lavastamalla yhteisönsä sitä kautta tavoiteltavaksi sekä 
(3) taivuttelemalla ihmiset kerjäämään osallisuutta ideologian piirissä. 

Kirkon myöhemmin osoittamassa suopeudessa on siis kyse pikkusormen 
ympärille kietomisesta, kontalleen ajamisesta ja eräänlaisesta kielletyn 
hedelmän houkuttelevaksi julistamisesta. Avioliittoinstituutioon sisältyvä 
elämäntapatarkkailu ei välttämättä tuota mielihyvää kirkon johtajille sen 
enempää kuin avioliittoon vihittävillekään, mutta se voi tuottaa perverssiä 
ja subliimia nautintoa valtasuhteen voimassa pitäjille. 

Ehkä juuri siihen perustuu myös homoavioliittojen vastustus: avio- 
oikeuden pidättäminen ei luo seksuaalista mielihyvää (eikä toisaalta 
myöskään estä sitä), mutta se voi tuottaa sadomasokistista nautintoa avio- 
oikeuden kieltäjille. Zizekin oikeaoppisen psykoanalyyttisen tulkinnan 
mukaan mielihyvä on eri asia kuin nautinto, ja nämäkin tulkinnat lyövät 
teoreettisessa kehittyneisyydessään laudalta monien yhteiskuntatutkijoi- 
den pelkästään normittavat ja arvottavat mielipiteet siitä, mikä on hyvää 
ja tavoiteltavaa. 


Mielihyvän ja nautinnon pakko 


Toisaalta Zizek poikkeaa perinteisestä psykoanalyyttisesta teoriasta suh- 
teessa mielihyvän ja nautinnon tavoiteltavuuteen. Perinteinen psykoana- 
lyyttinen näkemys on, että ihminen ei vapauta itseään tuntemaan mielihy- 
vää tai nauttimaan, koska hän on sisäistänyt sosiaaliset kiellot ja kokee 
niiden rikkomisesta patologista syyllisyyttä. Käsitys on ollut, että psyko- 
analyysi vapauttaa ihmiset estoista tavalla, jolla mielihyvä ja nautinto tu- 
levat mahdollisiksi. 

Kenties tämä päti Freudin ajan Wienissä, jossa kieltoja ja rajoitteita oli 
paljon. Sen sijaan Zizekin näkemys on, että nyky-yhteiskunnassa vallitseva 
ideologia käskee ihmisiä tuntemaan mielihyvää ja nauttimaan niin, että 
ihmiset ovat alkaneet tuntea pahoinvointia tästä hyvinvoinnin velvoittees- 
taan. He ovat kuin kirkkoisä Augustinus, joka Tunnustuksissaan sanoo 
tunteneensa syyllisyyttä Karthagon villeinä vuosinaan — ei suinkaan liial- 

lisista nautinnoistaan — vaan siitä, ettei pystynyt nauttimaan huveista ja 
yltäkylläisestä elämästä tarpeeksi! 

Niinpä ongelma on, kuinka päästä eroon mielihyvän ja nautinnon pak- 
komielteestä. Zizekin mukaan ainoa tie siihen on oppia tuntemaan mieli- 
hyvää ja nauttimaan niin intohimoistaan kuin pakkomielteistäänkin sekä 
kaikista muista oireistaan, sillä niiden välttely, torjuminen ja kiistäminen 
johtaisivat vain takaisin lähtökohtaan: kurinalaiseen yhteiskuntaan, jossa 
ihmiset tuntevat syyllisyyttä mielihyvästään ja nautinnoistaan. 

Näennäisesti suvaitsevaiseen yhteiskuntaan voikin sisältyä paljon vah- 
vempia ideologioita kuin autoritaariseen. Esimerkiksi vanhoillisessa yh- 
teiskunnassa vanhemmat saattoivat sanoa lapselleen: ”Me lähdemme nyt 
mummolaan, ja sinä tulet mukaan pidit siitä tai et!” Sen sijaan vapaamie- 
lisenä aikana liberaalit vanhemmat voivat sanoa: ”Tiedäthän, että isovan- 
hempasi rakastavat sinua, mutta sinun pitää vierailla heidän luonaan vain 
jos haluat.” Jälkimmäisessä tapauksessa käsky on vahvempi, sillä sen mu- 
kaan ihmisen pitää, paitsi totella, myös tykätä siitä. Näennäinen vapaus 
sisältää siis ankaramman käskyn kuin suora määräys, ja sitä on myös vai- 
keampi tunnistaa ja kumota sen epäsuoruuden vuoksi. 


Tavarataivas ja ikuisen rakkauden myytti 


Luokkastrategioiden kannalta huomionarvoinen on Zizekin tulkinta James 
Cameronin elokuvasta Titanic, jossa yleisön hyväksyntää yritetään ostaa 
sympatisoimalla alemmissa kerroksissa matkustavan työväenluokan ”reh- 
tiä ja aitoa” elämäntapaa porvariston ohi. Zizek pitää tätä katsojien kosis- 
kelua läpinäkyvän halpahintaisena ja naurettavana. Hänen mukaansa 
elokuva tosiasiassa toistaa vanhan myytin siitä, että porvaristolla ja kapi- 
talisteilla on ”oikeus” silloin tällöin pelastaa itsensä ja koota identiteettinsä 
puristamalla mehut työväenluokasta. 

Titanicissa tämä näkyi tavassa, jonka mukaisesti porvaristytölle annet- 
tiin tilaisuus ostaa köyhältä kulkuripojalta halvalla piirrätetty muotokuva, 
käyttää nuorta miestä seksuaaliseen mielihyvään sekä sulhasestaan irtau- 
tumiseen, ja lopulta erota ryysyläispojasta painamalla hänen päänsä pin- 
nan alle veden varaan jouduttuaan. ”Mitä muuta tästä seikkailusta olisi 
voinut seurata kuin parin viikon romanssi New Yorkissa ja sen jälkeen bä- 
nät”, kysyy Zizek ja tulkitsee, että juuri traagisen katkeamisen kautta 
rakkaus ikään kuin julistettiin ikuiseksi. 

Ilman rakkauden siirtymistä subliimiin ja eteeriseen tavoittamatto- 
muuden avaruuteen sitä ei voisi olla olemassa. Ikuinen rakkaus onkin 
myytti, joka on mahdollinen vain kuvitteellisena, tavoittamattomien ja 
subliimien objektien kautta, toisin sanoen unelmina ja ideologioina. 

Myös kuluttamisen ideologia on mahdollinen vain tavarataivaassa, jossa 
ihmiset elävät nenä konditorialiikkeen ikkunassa kiinni. Ottamalla hal- 

tuunsa esineitä ihmiset luovat vaikutelman omasta kuolemattomuudes- 
taan ja muodikkaasti sanottuna ”voimauttavat” itseään. Samalla he imevät 
veret halpatuotantomaiden työvoimasta istuessaan Titanicin kansituoleil- 
laan. 

Toteamukseni ei ole moralistinen vaan ymmärtämään pyrkivä. Myös 
Zizekin tulkinta on samansuuntainen. Kapitalismi on voittanut sosialismin 
siksi, että sosialismi uskoi subliimiin hyvään ja unelmien utopiaan, mutta 
siltä puuttui käynnissä pitävä koneisto. Sellainen puolestaan sisältyy kapi- 
talismin logiikkaan, sen tunnustamaan, hyväksymään ja vahvistamaan 
ihmiskunnan ahneuteen, joka lyö ajasta aikaan kuin jatkuvasti vedossa 
pysyvä kaappikello. 

Klassisten sosiologien tavoin Zizek tunteekin aitoa hämmästystä kapita- 
lismin itseään ruokkivan ikiliikkujan edessä. Nähdäkseni sen käynnissä 
pitävä voima juontaa juurensa ihmisluonnosta: ihmisen pyrkimyksestä 
selviytyä hengissä. Naturalismi ja utilitarismi ovat kapitalismia käynnissä 
pitäviä ideologioita. Ne voi pysäyttää vain fundamentaalisempi kysymys 
siitä, mitä hyötyä on hyötymisestä ja mikä on elämän tarkoitus. Koska nä- 
mä ongelmat jäävät perimmiltään avoimiksi, niiden myötä myös kapitalis- 
tien leuat loksahtavat auki kuin pajatson rahakouru. 

Filosofisesti katsoen elämällä ei ole muuta tarkoitusta kuin pitää itse- 
ään yllä, kun taas merkitys on tarkoituksesta erillinen henkilökohtainen 
asia. Ahneuden puolestaan voi selittää ihmisten potema kuolemankammo. 
Sen vuoksi rahakkaimmatkin ihmiset haluavat vielä sen yhdennentoista 
miljoonan, joka jää jäljelle jollekin paratiisisaarelle, mikäli sota, vallanku- 
mous tai kuolema vie kaiken alta. Ahneuden motiivi on takaraivossa kyte- 
vä menetyksen pelko, alitajuinen aavistus siitä, että jonakin päivänä pitää 
luopua kaikesta. Ahneuden motiivi on halu jatkossakin välttyä tekemästä 
rehellistä työtä, ja siksi ylenmääräinen varakkuus ja sen jatkuva tavoittelu 
yleensä vain lisäävät ihmisten ahdistusta ja pahoinvointia. 


Suuren toiseuden poissaolo 


Teknillisen korkeakoulun entinen professori Heikki Hyötyniemi esitti eili- 
sen blogikirjoitukseni kommenteissa, että suomalaisessa filosofiassa näyt- 
tää olevan nykyään ”ainakin kolme koulukuntaa: yliopistofilosofit, Esa 
Saarisen poppoo, ja Hankamäki!” Havainto saattaa pitää paikkaansa. Olen 
tosin yrittänyt välttää näkemästä filosofiaa koulukuntien klustereina, vas- 
tapuolten välisenä pelinä, jakona joukkueisiin tai puoluetoimintana, jota se 
tietenkin myös on. 

Dialogisen filosofiani mukaisesti tunnustan perimmältään vain yksilöt, 
sillä tiedän, että jokaisella on joka tapauksessa omat itsenäiset ajatuksen- 
sa ja elämännäkemyksensä. Filosofien angstisuus johtuukin usein juuri 
liittoutumisen ja puoluepolitisoitumisen vaatimuksesta, pakosta hankkia 

itselleen jonkinlainen suojaväri. Tavallaan Heikin näkemys on oikeutettu 
ja kuvaava siksi, että hän sijoittaa minut erilleen puolueista. Sikäli en vas- 
tusta tulkintaa, sillä se vastaa näkemystäni filosofian henkilökohtaisesta 
olemuksesta. Vahinko vain, jos olen ainoa, jolla on filosofiassa itsenäiset 
käsitykset ja ajatukset. 

Myös Zizek on tullut johtopäätökseen, että ihmisellä ei ole ideologioista 
vapauttavaa pelastusta missään yhteisössä. Ihmiset ja ideologiat keräyty- 
vät milloin minkäkinlaisiksi meemikomplekseiksi rahan toivossa, kerätäk- 
seen sosiaalista pääomaa tai selviytäkseen paremnille päiville työelämäs- 
sä. Siksi ideologioista irtautumisen hinta on yleensä kova, mutta se saattaa 
kannattaa maksaa, sillä muussa tapauksessa inflaation kita järsii myös 
filosofiaa. 

Myös Zizekin käsityksen mukaan olemassa ovat lopultakin vain yksilöt, 
mikä tuo etsimättä mieleen 1900-luvun eksistenssifilosofin, Jean-Paul 
Sartren. Vapaudessa ja yksilöllisyydessä kelluminen on ahdistavaa sikäli, 
että ei ole olemassa mitään ”suurta Toista”, jolle vapautensa ja tarinansa 
voisi kertoa. Tässä mielessä Zizekin käsitys pitää yhtä Jacgues Lacanin 
psykoanalyyttisen näkemyksen ja oman käsitykseni kanssa. Ketään ei lop- 
pujen lopuksi kiinnosta kenenkään toisten ihmisten asiat, paitsi sikäli kuin 
niistä voi olla jotakin hyötyä tai niillä on merkitystä omaa elämää ajatel- 
len. Tämä raadollisuus näkyy esimerkiksi Zizekin raportoimassa tosiasias- 
sa, että ihmiset suhtautuivat olankohautuksella Bosnian sodassa raiskat- 
tujen kertomuksiin, vaikka heillä olisi ollut kova tarina jaettavanaan. Sa- 
nat kaikuivat kuitenkin tyhjyyteen. 


”Suomen Zizek”? 


Huvittavaa on, että eräs tuttavani nimitti minua tänä aamuna ”Suomen 
Zizekiksi”. En pahemmin vastusta tätäkään tulkintaa, vaikka ajatuksen 
torjuminen olisi paljon helpompaa kuin ottaa vastaan epäilykset narsismis- 
ta, joka johtuu mahtipontisen rinnastuksen hyväksymisestä. 

Zizekin fanittaminen tai häneen samastuminen olisivat kuitenkin melko 
alkeellisia suhtautumistapoja jo siksi, että ne olisivat vastoin Zizekin psy- 
koanalyyttista näkemystä, jonka mukaan hän on muodostunut psyykkisen 
transferenssin kohteeksi kaikille maailmantuskaa ja huolta poteville. ”Sla- 
voj the Superstar” on siis tiedostanut toimivansa eräänlaisena itsen heijas- 
tuspintana ihailijoilleen, ja juuri siksi todellisen filosofian mukaista myös 
heille olisi kasvaa idolistaan irti. Luulenkin, että Zizekin Elvis-maineessa 
on aineksia klassisesta fani-ilmiöiden sosiodynamiikasta. Idoleista ei pide- 
tä vain siksi, että he ovat sinänsä niin erinomaisia, vaan siksi, että kannat- 
tamalla heitä voi myös itse olla suositumpi ja saada prestiisiä uralleen. 

Kaikesta sanotusta huolimatta minussa ja Zizekissa on toki jotain yh- 
teistä: muutamien mielestä kärkäs esiintymistyyli, psykologisoivat politii- 

kan ja filosofian tulkinnat, säästelemätön tekstintuotanto ja tietynlainen 
lahjomattomuus. Myös EU-kriittinen fraasini beethovenilaisen harmonian 
vastaamattomuudesta todellisuuden kanssa lienee yhteistä. Elokuvataidet- 
ta tosin tunnen varsin huonosti, enkä ole kovin suosittu. 

Eniten poikkean Zizekistä luultavasti siinä, että pidän kansallisvaltioita 
ja kansallista itsemääräämisoikeutta hyvinvointiyhteiskuntien edellytyk- 
senä, kun taas Zizek ja poliittinen vasemmisto yleensäkin ovat hoilanneet 
Internationaaliaan ja asettuneet siten samaan veneeseen kansallisvaltioita 
murentavan globaalin kapitalismin kanssa. Erona on myös ideologian kä- 
sitteen määrittely; omasta mielestäni ideologia on osallisuuden sijasta 
enemmänkin vain väärää tietoisuutta, jonka vallitsessa asiat muuttuvat 
vastakohdikseen, esimerkiksi vapaus riippuvuudeksi. 

Voin kyllä yhtyä Zizekin käsitykseen, että ideologia ei ole mitään ulkoa 
päin asetettua — ei manipulaatiota, pakkoja eikä käskyjä — vaan jälkimo- 
dernissa yhteiskunnassa ideologia on tapa, jolla ihmiset spontaanissa to- 
dellisuussuhteessaan tavoittelevat vapautta, mielihyvää ja todellista mi- 
nuuttaan. Zizekin sanoin: ”Ideologian traagisuus on siinä, että paetessam- 
me ideologiaa unelmiin me vasta olemmekin ideologian kahleissa.” Niinpä 
ideologia ei ole myöskään savuverho, joka estäisi ymmärtämästä, millainen 
todellisuus on, vaan juuri sen vaikutuksesta me luulemme näkevämme to- 
dellisuuden ”selvemmin ja kirkkaammin”. 


Ideologiat ja tulevaisuus 


Zizekin ajattelu liittyy Suomessa meneillään olevaan tulevaisuuspohdiske- 
luun, sillä juuri sen kautta valottuu, että päämäärien ja tulevaisuuden 
määritteleminen on ideologioiden synnyttämistä puhtaimmillaan. Tulevai- 
suuden linjaaminen, rakentaminen ja pelkkä ennakoiminen ovat jokaista 
todellisuuskäsitystä ideologisempia, sillä vallitsevia näkemyksiä voidaan 
tarkistaa suhteessa todellisuuteen, mutta tulevaisuusselvityksiä ei voida, 
kun vertailukohta puuttuu. Tulevaisuuden kartoittaminen myös muodos- 
tuu ideologiaksi välttämättä ja jää sellaiseksi, sillä ennusteen rooli on aina 
itseään toteuttava tai kumoava, kuten sosiologi Robert K. Merton aikoi- 
naan totesi, ja siksi tulevaisuusselvitykset ovat ennakolta vaikuttavia: pre- 
ventiivisiä tai motivoivia. 

Ideologia liittyy läheisesti valtaan. Yhteistä niille on, että molemmat 
pyrkivät peittämään jälkensä. Ideologisen vallankäytön tärkein keino on- 
kin vallan kätkeminen. 

Varmaan sen vuoksi jo Bismarck sanoi, että politiikassa on syytä uskoa 
asioihin vasta, kun ne on julkisesti kiistetty. Siksi ideologiakaan ei ole lä- 
pinäkyvää hämäystä vaan normaaliuden arkipäiväistä määrittelyä. Esi- 
merkiksi koulumaailmasta tunnettu kasvatuksen käsite on läpikotaisin 
ideologinen, ja sellainen on erityisesti poliitikkojen suosima väite, että hei- 

dän päätöksilleen ”ei ole vaihtoehtoja”. Siten myös ihanteiden ja unelmien 
karsiminen voi olla perin ideologista. 

Entä voiko ideologisuudesta päästä eroon? Zizekin ajatus on, että ideo- 
logiat ovat väistämättömiä, ja niitä voidaan vain tiedostaa ja hillitä. Va- 
hingollista onkin juuri vaihtoehtojen kieltäminen, konsensus, joka kiistää 
kenenkään olevan vallassa ja vastuussa. Myös filosofeista tulee viihdetai- 
teilijoita juuri silloin, kun he alkavat muodostaa auktorisoituihin ajatteli- 
joihin ja teoreettisiin malleihin nojaavaa konstruktiivista systeemiä, aivan 
kuten Pekka Himanen ja monet muut. Toisaalta myöskään metafyysisten 
kertomusten kehittely ei kelpaa, sillä tarinoiden tavoittelijat koettavat saa- 
listaa haaviinsa tuota poissaolevaa ”suurta Toiseutta”. 

Sen sijaan filosofien pitäisi antautua ajattelemaan ja toimimaan ajassa 
ja paikassa. Tämä merkitsee, että filosofien tulisi toimia politiikan kriitik- 
koina, mikä vastaa omaa ajatustani dialogisesta filosofiasta. Filosofien pi- 
täisi hyväksyä filosofian epämääräisyys ja oman identiteettinsä juurevuus 
sekä sen subjektiivinen rakentuminen. Pitäisi hyväksyä myös todellisuu- 
den kaaosmaisuus, sillä kriisi on perimmältään luova tila: ainoa todellinen 
muutosvoima, joka pakottaa etsimään uusia ratkaisuja. 

Niinpä myöskään tulevaisuutta ei pitäisi lähestyä eikä paeta sen enem- 
pää jatkamalla ideologioissa kuin pitäytymällä märehtimään epäonnistu- 
misia, kuten vasemmisto on Zizekin mukaan tehnyt. Pitäisi myöntää kaa- 
oksen suuruus ja kriisin syvyys sekä etsiä keinoja vihdoinkin tunnustetus- 
sa paniikissa. Siksi Zizek pitää hysteriaa ja siihen liittyvää levottomuutta 
perimmältään myönteisenä tilana, aivan niin kuin hän Walter Benjaminin 
estetiikkaan viitaten pitää kulttuurimme jätteitä ja kaatopaikkoja aitoina 
ja eniten paljastavina merkkeinä siitä, millaisia tuotanto- ja kulutusketjun 
alkupään palvotut tavarafetissit ovat todelliselta olemukseltaan. 

Benjaminin mukaan emme koe historiallisina olentoina olemista silloin, 
kun asiat menevät eteenpäin. Vasta, kun näemme kulttuurimme jätösten 
palautuvan luontoon, saamme kuvaa historian merkityksestä. Zizekin mie- 
lestä myös katastrofielokuvien kuvauksilla tuhon jälkeisestä morhbidista ja 
nekrofiilisestä tilasta voisi olla sama silmiä avaava merkitys. Tuhoutuneen 
elinympäristön, tyhjien katujen ja hylättyjen teollisuuslaitosten keskellä 
voi kokea sen, mitä psykoanalyyttinen teoria nimittää reaalisen inertiaksi. 
Sillä tarkoitetaan merkityksen ylittävää hiljaista läsnäoloa, jonka voi ko- 
kea esimerkiksi hylättyjen lentokoneiden autiomaassa, Mojavessa. Ilman 
tällaista aidon passiivisen kokemuksen hetkeä mitään uutta ei voi syntyä. 


Mahdottoman politiikka 
Tällaisessa tilanteessa periaatteellisiin muutoksiin tähtäävä poliitiikka voi 


olla vain mahdottomuuden taidetta, joka muuntaa koko sen kehyksen, jos- 
sa asiat toimivat. Olen usein sanonut, että esimerkiksi ihmisoikeudet eivät 

ole erillisoikeuksia, vaan ne toteutuvat vain, jos koko poliittista järjestel- 
mää muutetaan liberaaliksi ja kansanvaltaiseksi niin kehitysmaissa kuin 
kehittyneissäkin maissa. 

Sen sijaan nykyisin myös liberaaleissa demokratioissa poliitikot ovat 
ulkoistaneet moraalin kysymykset erillisryhmille, kuten luonnonsugjelijoil- 
le ja hyvinvointivaltion suojelijoille. Valtavirran poliitikot ovatkin sitä tyy- 
tyväisempiä, mitä vihamielisempiä ja epärealistisempia näkemyksiä nuo 
”anarkisteiksi” ja ”ääriryhmiksi” mustamaalatut porukat esittävät, sillä 
silloin voidaan sanoa, että heidän vaihtoehtonsa ovat ”toteuttamiskelvot- 
tomia”, mutta demokratia on toteutunut, sillä heitäkin on kuultu! 

Tästä johtuu, että yhteiskunnalliset vastakkainasettelut eivät ole niin 
tekaistuja kuin väitetään, vaan ne vallitsevat itse todellisuudessa. Ja siksi 
tarvitaan mahdottomuuden politiikkaa: tarttumista toimeen ja kykyä teh- 
dä jotain, mikä on julistettu näennäisesti mahdottomaksi. 

Omasta mielestäni politiikan keskeinen ongelma on, että nykyvasem- 
misto ei tunnista tautia oireiden takaa, ja oikeistolaisille kapinavoimille 
kaikki on vastakohta-asetelmien valossa liian kontrastinomaista, jyrkkää 
ja syyllistävää. Vasemmistolle on ollut vaikeaa tunnustaa, että se on hy- 
lännyt kansallisen edun puolustamisen, vaikka juuri kansallisissa erityis- 
piirteissä on globaalin kapitalismin vastavoima. 

Marxilainen näkemys ihmisten liittymisestä yhteen vastasi savupiippu- 
teollisuuden ajan yhteiskuntaa, mutta reaaliaikaiseen pääoman ja työvoi- 
man liikumiseen sekä tiedonvälitykseen perustuvassa globaalissa internet- 
yhteiskunnassa se ei voi toimia. Marxismi, uusmarxismi tai jälkimarxismi 
ei voi vastata ongelmiin siksikään, että jokaisella kansakunnalla on väis- 
tämättä omaan itsemääräämisoikeuteensa perustuva oikeus määritellä 
maassaan valltseva yleinen hintataso ja työvoiman hintataso. 

Spontaanisti syntyneet kansallisvaltiot ovat siis, paitsi luonnonoikeudel- 
lisesti legitimoituja ja välttämättömiä, myös tarpeellisia ja hyödyllisiä, sillä 
vain niiden piirissä kansalaisten tahto voi toteutua demokraattisesti. Kan- 
sallisvaltiot ovat hegeliläisiä Järjen työvälineitä konfliktien sovittamiseen, 
kansalaisten yhteisen edun löytämiseen ja hyvinvointiyhteiskunnan räätä- 
löimiseen kunkin kansakunnan erityistoiveiden mukaiseksi. 

Varsinkin hyvinvointiyhteiskunnan säilyttämisessä kansallisvaltiot 
ovat tehokkaita ja oikean kokoisia välineitä, sillä paikallistasolla pieni ih- 
minen on usein voimaton, kun taas globaali sekä EU:n taso ovat liian etäi- 
siä ja mittasuhteiltaan vääriä. Kansallinen toimintataso on tarpeellinen 
myös kansainvälisten hankkeiden toteuttamiseksi, kuten ilmastonmuutok- 
sen torjunnassa. Kansallisvaltioita tarvitaan kansainvälisten sopimusten 
masinoimisessa teoiksi. Tältä osin katson, että Zizekillä riittää hyvää tah- 
toa, mutta häneltä puuttuu metodi. 

Zizekin salaisuus 


Zizekin ajatukset vetoavat moniin oikeudentuntoisiin ihmisiin, sillä hän on 
identifioitunut vahvasti oman yliminänsä ääneen. Arkkityyppisenä Sokra- 
tes-hahmona hän on riittävän vaaraton villitäkseen nuoria neitoja sen 
enempää kuin Väinämöinen nuorta Ainoa, ja nuorille heteromiehille hän 
on sopivan harmiton siksi, ettei hän muodosta varteenotettavaa kilpailijaa 
tai isähahmoa generoidakseen esiin oidipaalisia tunteita. Mihinkään kuu- 
lumattomuutensa ja jatkuvassa väli- tai rajatilassa olonsa vuoksi hän pieh- 
taroi nyt kukkona tunkiolla ja kompensoi etevillä puheillaan parhaan fyy- 
sisen teränsä menetyksen. 

Zizekin taukoamaton puhe on huomionarvoista sekä vertauskuvallisesti 
että tosiasiallisesti. Myös nykyisen lacanilaisen psykoanalyyttisen käsityk- 
sen mukaan puhe ei vain ilmennä minuutta vaan toteutuu minän eri kom- 
ponenttien välillä. Puhe ei ole sen enempää osa kehoa kuin ulkopuolisuut- 
takaan. Se ei ole myöskään tehoste vaan tulee libidon ja kuolevan kehon 
välitilasta. 

Ihmisäänessä on siis yhtä aikaa vaikutteita sekä eteerisestä minuudes- 
ta että vieraudesta ja ulkopuolisuudesta. Se muistuttaa niin ihmisen hen- 
kisestä kuin fyysis-materiaalisestakin olemassaolosta ja todistaa parhail- 
laan tekeillä olevan toisen väitöskirjatutkimukseni keskeisen väitteen puo- 
lesta: ihmisen minuudesta löytyvät osatekijät ovat looginen lopputulos 
oman puheen objektivoinnista ja vuorovaikutuksen prosessista, josta pitää 
erottua erikseen ”objektiminä” ja ”subjektiminä”. 

Tätä kulttuurista skitsofreniaa ja siinä heilahtelua ilmentää koko puo- 
lelta toiselle huojahteleva Titanicimme. Toisaalta ihmisen dualistisen luon- 
teen tunnustamisessa, dialogisuudessa ja (buberilaisittain sanottuna) esi- 
neellisen olemisen ja persoonallisen olemisen heilurimaisen liikkeen myön- 
tämisessä voisi olla ainekset ideologioiden voittamiseen ja reaalitodellisuu- 
dessa elämiseen. Tässä mielessä Zizek on, paitsi omantunnon julistaja, 
myös kulttuurimme oireiden eksponentti. 

Suuri osa Slavoj Zizekin maineesta selittynee sillä, että hän on tehnyt fi- 
losofiansa vastaanotosta helppoa ankkuroimalla sen elokuvien tulkintaan. 
Populismiin Zizek ei ole tosin syyllistynyt, sillä hänen tulkintansa eivät ole 
koskaan yksinkertaistettuja eivätkä mielisteleviä. Mutta hän on löytänyt 
filosofialleen laajoja kansanryhmiä puhuttelevan formaatin; elokuva kun 
muodostaa ihmisten tajunnassa vellovan ja tiedostamattomia kerroksia si- 
sältävän kommunikaatiotason, joka on jäsenneltävä ja analysoitava auki. 

Sophie Fiennesin ohjaama dokumentti, jossa Zizek puhuu yli kaksi tun- 
tia taukoamatta, ei pitkästyttänyt minua koko aikana hetkeäkään, ja se on 
parinkin katsomiskerran arvoinen. 

Perjantaina 29. marraskuuta 2013 


SIVISTYNEISTÖ FASISTIEN SYLIKOIRANA? 


Selityksiä eurooppalaisen fasismin esiinnousuun on perinteisesti etsitty 
kolmelta suunnalta. Yhtäällä (1) ovat historialliset, taloudelliset ja sosio- 
dynaamiset selitykset, joiden mukaisesti fasismin ja siihen liittyvän kan- 
sallismielisyyden noususta on syytelty Versailles'n häpeärauhaa, idästä 
lähestyvää kommunismia ja lännestä uhkaavaa pinnallisuutta. Fasismin 
ilmiö on nähty niiden vastareaktiona. 

Toinen (2) tapa suhtautua asioihin on hyödyntänyt psykoanalyysia, jäl- 
kimarxilaista yhteiskuntatiedettä ja valistuksen arvostelua. Frankfurtin 
koulukunnan filosofit, joihin kuuluivat muiden muassa Theodor W. Ador- 
no, Max Horkheimer, Herbert Marcuse ja Erich Fromm, tulkitsivat fasis- 
min nousua länsimaisen ihmisen vapauskriisiksi ja katsoivat, että uskon- 
non kahleista vapautuneet ihmiset eivät olleet vielä henkisesti valmiita 
sopeutumaan uuteen olotilaansa, ja sen vuoksi he alistuivat helposti maal- 
listen auktoriteettien johdettaviksi. Frankfurtin koulun filosofien mukaan 
järjen käyttö välineellistyi teollisessa kulttuurissa, jolloin myös rationalis- 
mi kieroutui sotateknologian välineeksi. 

Kolmas (3) tapa asennoitua fasismin ongelmaan on ollut aatehistorialli- 
nen ja estetiikan merkitystä pohtiva. Fasismi on nähty politiikan este- 
tisointina. Tässä segmentissä on selitysvoimaisista tutkimuksista vallinnut 
suoranainen pula, joka johtunee ainakin osittain siitä, että aiheesta kirjoit- 
taminen vaatii koko kulttuurimme syvällistä tuntemista. 

Laaja ja oppinut analyysi eurooppalaisesta fasismista 


Kirjallisuuden emeritusprofessori Tarmo Kunnaksen teos Fasismin lumous 
— Eurooppalainen älymystö Mussolinin ja Hitlerin politiikan tukijana (Ate- 
na 2013) täyttää kyseistä tyhjiötä erinomaisen asiantuntevasti. Kunnas 
tunnetaan muun muassa Nietzsche-tutkijana, ja hän on käsitellyt fasismin 
kysymyksiä jo vuonna 1972 julkaistussa väitöskirjassaan sekä viime vuo- 
sina myös kahdessa norjalaista Nobel-kirjailijaa, Knut Hamsunia, tarkas- 
televassa teoksessaan. 

Nyt käsillä olevassa kirjassa Kunnas liikkuu taiteilijoiden, kirjailijoi- 
etsimään selitystä siihen, miksi eurooppalainen älymystö hurahti fasismin 
kannattajaksi. Kuinka kulttuurielämän virtaukset ja politiikka saivat tu- 
kea toisiltaan, ja mikä rooli lukeneistolla sekä sen edustamalla rationalis- 
milla ja irrationalismilla oli fasismin ilmiön luomisessa ja pönkittämisessä? 

Kunnas on käsitellyt seitsemänkymmenen ja yhteensä viittätoista eri 
kansallisuutta edustavan eurooppalaisen intellektuellin suhdetta fasis- 
miin, mikä luonnollisesti merkitsee, että aiheesta on ollut vaikea hahmot- 
taa yhtenäistä kokonaisuutta. Tämä haasteellisuus näkyy lopulta, paitsi 
teoksen laajuudessa, myös sen rakenteessa, jossa on jonkin verran siirtyi- 
lyä edestakaisin. Toiston vaikutelma johtuu osittain siitä, että kronologisen 
tarkastelun sijasta kirjoittaja on jäsennellyt teoksen temaattisesti eri otsi- 
koiden alle ja tarkastelee sitten kymmenien eri ajattelijoiden kantoja kul- 
loinkin puheena olevaan erityiskysymykseen. 

Kirjoittajan puolustukseksi voi sanoa hänen lähestyneen aihettaan — ei 
syyttävästi, tuomitsevasti, moralisoivasti eikä jälkiviisaasti, kuten monet 
muut — vaan tasapuolisesti ja kohtuullisesti, ilman fasismille itselleen 
ominaista kiihkoilua ja ennakkoluuloisuutta. Kunnas toteaakin heti aluksi, 
että asioiden ymmärtäminen ei ole sama asia kuin niiden hyväksyminen. 

Metodologisesti hän on halunnut noudattaa fenomenologista epookkia 
eli mielipiteistä pidättäytymistä ennen asioihin perehtymistä. Siihen liitty- 
en hän on edennyt yksittäistapauksista yleiseen tulkintaan, vaikka muu- 
toin fenomenologiaan onkin liittynyt myös vahva olemusajattelu, jossa ede- 
tään yleisistä väittämistä yksittäistapauksiin. Induktiivisen otteen tekee 
välttämättömäksi se, että eurooppalainen älymystö koostuu hyvin kirja- 
vasta joukosta kulttuurialan persoonia, ja kontekstit ja tapaukset ovat yk- 
silöllisiä. 

Laajan tutkimuksensa motiiviksi Kunnas mainitsee sen, että vallantah- 
to, manipulaatio ja usko poliittisiin auktoriteetteihin eivät väijy vain fasis- 
tisen vaan kaiken poliittisen toiminnan takana. Aikana, jolloin Euroopassa 
ja lähialueilla, esimerkiksi Venäjällä, nostavat jälleen päätään — eivät vain 
kansallista etua ja kansakuntien itsemääräämisoikeutta puolustavat puo- 

lueet — vaan myös väkivaltaiset nationalistiset liikkeet, sopii odottaa, että 
Kunnaksen teoksella olisi jotain uutta annettavaa. Ja onhan sillä. 


Fasismin määrittely, ilmiö ja olemus 


Sen vaikean kysymyksen, mitä fasismi on ja miten se eroaa kansallissosia- 
lismista ja nationalismista, Kunnas on ratkaissut toteamalla olevansa tie- 
toinen määrittelyn vaikeudesta. Hän on antautunut puhumaan sekä italia- 
laisesta fasismista että saksalaisesta kansallissosialismista saman ”fasis- 
mi”-tittelin alla ja määritellyt fasismin ja natsismin niiden yhteisten nimit- 
täjien kautta. Kumpaakin leimasi demokratian ja liberalismin vastaisuus, 
huoli kriisiin ajautuneen maan omasta kohtalosta, epäluulo bolshevismia 
kohtaan, kansallismielisyys, pyrkimys yksipuoluejärjestelmään sekä ajatus 
korporatismista, joka korvaa ammattiliitot. 

Molempiin on sisältynyt jossakin merkityksessä myös rotuoppi, biolo- 
gismi, naturalismi sekä ajatus elämästä kamppailuna. Fasismin alkuteki- 
jöinä voisi pitää lisäksi utilitarismia eli hyötyajattelua ja erilaisia seksuaa- 
lipoliittisia lajinsäilytysideologioita. Monet Frankfurtin koulukunnan filo- 
sofit olisivat varmasti valmiit täydentämään listaa vielä järkeisuskolla, vä- 
linerationalismilla ja mystisellä irrationalismilla sekä kristillisellä puh- 
dasoppisuudella. 

Fasismin nimen käyttäminen sekä italialaisesta fasismista että saksa- 
laisesta kansallissosialismista on luonteva ratkaisu siksi, että ne molem- 
mat sisälsivät juuri sellaista kiihkomielisyyttä, joka oli epäilemättä hyvin 
fasinoivaa. Itse käsitehän tulee latinan sanasta ”fasces”. Se tarkoittaa vit- 
sakimppua, jota liktorit kantoivat Rooman valtakunnassa hallitsijan tai 
korkean virkamiehen edellä. Tämän rangaistusvaltaa symboloivan tun- 
nuksen merkkinä pidettiin usein myös kirveenterää, johon liittyvä isku- 
voimaisuus saattoi olla Italian fasistien mielessä heidän omaksuessaan sen 
embleemikseen vuonna 1919. 

Kunnaksen mukaan merkittävimpänä erona italialaisen ja saksalaisen 
fasismin välillä oli se, että saksalainen biologinen rasisismi jäi miltei koko- 
naan pois Italian fasismista. Tämä pitääkin paikkaansa ja on ymmärrettä- 
vissä siinä valossa, ettei Italiassa vallinnut sen tapaista antisemitismiä ei- 
kä arjalaisen rotupuhtauden ideologiaa, joka olisi tehnyt rotuopillisten vas- 
takohta-asetelmien rakentamisen mahdolliseksi. Jopa Ranskassa, Venäjäl- 
lä ja eräissä Balkanin maissa antisemitismi on ollut yleisempää kuin Itali- 
assa. 

Kirjailijat salonkikelpoisina natseina? 


Kunnaksen aatehistoriallisen työn haasteena on ollut fasismin antiklimati- 
saatio, jonka mukaisesti uusi aate tulee osaksi uutta kulttuuria ja palvelee 
sitä uusilla ehdoilla. Kunnas toteaa oman asemansa suomalaisena tukevan 
hänen tutkimustehtäväänsä ja pyrkimystään puolueettomuuteen. Toisaal- 
ta hän on nähnyt ilmiön myös läheltä käsitellessään suomalaisen älymys- 
tön osuutta fasismin vaalimisessa. Suomalaisten asema ei tietenkään ole 
ollut viaton, ja sitä on jälkikäteen selitetty pois historioitsijoiden helmasyn- 
tiin eli presentisimiin syyllistyen. Kuten Kunnas asian ilmaisee, mennei- 
syyttä on tällöin tulkittu nykyajan teatterikiikarin läpi. 

Kunnaksen teoksessa ei ole selittelyn pyrkimystä, vaan se tuo esille ki- 
peitä ongelmakohtia. IKL:n, AKS:n ja Lapuan liikkeen toiminnan lisäksi 
Kunnas muistaa englantilaisen PEN-klubin vastavedoksi perustetun Eu- 
roopan kirjailijaliiton (Europäische Schriftsteller-Vereinigung, ESV) ja 
suomalaisten osuuden siinä. On syytä muistaa, että suhde saksalaisuuteen 
oli jokseenkin luonnollista, sillä englantilaisen kielialueen kulttuurilla oli 
hyvin vähän vaikutusta maamme älylliseen elämään ennen toisen maail- 
mansodan jälkeistä nollapistettä, jolloin napanuora saksalaiseen filosofi- 
aan ja kulttuurielämään katkaistiin. Saksalaissuuntaus oli elimellinen osa 
suomalaista kulttuuri-ilmastoa ennen sen kyseenalaistumista, kieroutu- 
mista ja romuttumista Hitlerin 12 vuotta kestäneen ja historiallisesti mel- 
ko lyhyen valtakauden aikana. 

Natsi-Saksan perustaman ja vuodesta 1941 vuoteen 1945 toimineen kir- 
jailijaliiton Suomen osastoon kuului kaikkiaan 40 kirjailijaa ja runoilijaa, 
joista 15 oli ruotsinkielisiä, joukossa sellaiset kirjailijat kuin Mika Waltari, 
V.A. Koskenniemi, Tatu Vaaskivi, Maila Talvio, Viljo Kajava, Örnulf Ti- 
gerstedt, Tito Colliander, Bertel Gripenberg, Hjalmar Dahl, Harald Horn- 
borg, Lorenz von Numers, Jarl Gallen, J. C. Fabritius, E. R. Gummerus, 
Ulla Biaudet, Joel Rundt, Ture Janson, Göran Stenius, Olof Enckell ja Jarl 
Hemmer. 

Suomalaisten lapojen nostoa Hitlerin kirjallisuusseuralle on myöhem- 
min pidetty kirjallisuutemme häpeätahrana samaan tapaan kuin Knut 
Hamsunin antautumista Kolmannen valtakunnan vieraaksi. Suomalaisista 
varsinkin Maila Talvion ja hänen puolisonsa professori J. J. Mikkolan osal- 
listuminen saksalaisten kattamaan pöytään sekä heidän Helsingin Laakso- 
lassa saksalaisille osoittamansa vieraanvaraisuus ovat olleet ankaran ar- 
vostelun kohteina, mukaanlukien näihin kirjallisiin salonkeihin sisältyneet 
henkisen kulttuurin ruokamessut. Osan suomalaisten kritiikittömyydestä 
voi varmasti panna humanisteille tyypillisen hyväuskoisuuden ja sinisil- 
mäisyyden piikkiin, mutta asioita voi ymmärtää myös, kuten Kunnas, 
Suomessa historiallisesti vallinneen vahvan saksalaissuuntauksen ja sak- 
salaismielisyyden kannalta. 

Omasta vaatimattomasta mielestäni kirjailijoiden identifioituminen 
saksalaissuuntaukseen on yhtä ymmärrettävää kuin syytökset sen johdos- 
ta ovat kummallisia. Voisi nimittäin ajatella, että Neuvostoliiton ja sen 
kanssa liitossa olleiden maiden myötäileminen olisi tarkoittanut menoa vi- 
hollisen puolelle ja tuottanut epäilyn eräänlaisesta henkisestä maanpettu- 
ruudesta. Onkin outoa, miten helposti Hella Wuolijoen tapaiset itään päin 
kallistuneet kirjailijat ovat saaneet omat syntinsä anteeksi, vaikka he 
osoittivat hospitaliteettia niin sanotuille kotiryssille, eivätkä sosialismin 
nimissä tehdyt rikokset ole sen vähäisemmät kuin kansallissosialismin- 
kaan. 

Sen enempää Kunnas kuin samoja kysymyksiä käsitelleet Markku Jo- 
kisipilä ja Janne Könönenkään eivät kaikesta oppineisuudestaan huolimat- 
ta ole löytäneet vastausta kysymykseen, miten maamme kulttuuri- ja soti- 
lassuhteita olisi toisen maailmansodan aikaisessa Suomessa voinut pa- 
remminkaan hoitaa. Virheitä etsittäessä ja arvioitaessa olisi myös muistet- 
tava, että fasismille tyypilliset piirteet eivät ole olleet tyypillisiä vain fa- 
sismille vaan useille muillekin joukkoliikkeille, kuten kommunismille ja 
sosialismille. Saksan kansallissosialistinen työväenpuolue NSDAP sai suu- 
ren osan ihanteistaan sosiaalidemokraateilta, ja myös Mussolini oli alun 
perin sosiaalidemokraatti. Kansallissosialistit ja Italian fasistit tekivät so- 
sialismista kansallismielistä, kun taas vasemmistolainen työväenliike oli 
pyrkinyt olemaan kansainvälistä: siinä natsismin ja internatsismin ero. 


Monesta pahasta pienin 


Kunnaksen mukaan Suomen ja Saksan välillä oli vanhastaan suopea yh- 
teenkuuluvuus, joka perustuu luterilaiseen historiaan ja siihen, että Saksa 
lähetti jo kansalaissodan aikana Suomeen jääkäreitä auttamaan irtautu- 
mista Neuvosto-Venäjästä. Kenties tuo henkinen sidos on ollut voimassa jo 
Hansaliiton ajoista asti. 

Kirjailijoilta ei ole myöskään vaatinut erityistä osaamista tulla siihen 
johtopäätökseen, että Saksan voitto sodassa olisi Suomelle edullisempi 
vaihtoehto kuin Neuvostoliiton, joten saksalaismielisyys on voitu nähdä 
sotilaalliselle ajopuuteorialle ominaisesti tietynlaisena pakkona tai ainakin 
parempana kahdesta huonosta vaihtoehdosta. Koettuaan saksalaismyön- 
teisyyden välttämättömäksi monet panivat sen varaan myös paljon toivoa 
ja esiintyivät innokkaasti Saksan ja Saksassa vallalla olleiden suuntausten 
puolesta. 

Kunnas korostaa, ettei suomalaisten kirjailijoiden myötämielisyyteen 
saksalaista fasismia kohtaan liittynyt rotusyrjintää eikä antisemitismiä. 
Hän toteaa, ettei myöskään Suomen äärioikeistolaisissa liikkeissä esiinty- 
nyt esimerkiksi Espanjan falangismille ominaista aristokraattista ulottu- 
vuutta. 

Tämän hierarkkisen piirteen poissaoloa voidaan selittää kansalaissodan 
arpiin liittyvällä kansallisella historiallamme ja talvisodan hengellä. Toi- 
seksi, suomalaiset eivät olisi voineet kovin luontevasti kirjoittautua arja- 
laisuuden taakse, sillä heitä (meitä) ei pidetty arjalaiseen rotuun kuuluvi- 
na. Tilalle suomalaiset kehittivätkin ajatuksen suomalais-ugrilaisesta kan- 
sasta, joka toimii etuvartiona idän kansoille ja joka osallistuisi pyhään teh- 
tävään elintilan valtaamiseksi idästä. 

Myös suomalaisten omassa keskuudessa esiintyi tiettyä roturasismia, 
jota loivat ja ylläpitivät muiden muassa professori Axel Olof Freudenthalin 
näkemykset suomalaisista mongooleina, joita ruotsalaisen rodun pitää hal- 
lita ja joita ei pidä päästää korkeamman opetuksen piiriin. Suomalaisten 
identifikaation rotuajatteluun teki mahdottomaksi yksinkertaisesti se, että 
Saksassa ja Ruotsissa halveksuttiin suomalaisia pitäen heitä epäarjalaisi- 
na, mikä teki joistakin suomalaisista, paitsi fasismin suosijoita, myös kak- 
sinkertaisia uhreja. 


Filosofit, nuo hyödylliset hölmöt? 


Kunnas kirjoittaa suomalaisten osallistumisesta natsi-Saksan myötäilyyn 
otsikolla ”Hyödylliset pohjoismaiset idiootit”. Ketään säästämättömästi ja 
kuvia kumartamattomasti hän nostaa esiin muiden muassa akateemikko 
Georg Henrik von Wrightin tietyt edesottamukset. Von Wrightiähän on 
palvottu sekä Suomessa että Ruotsissa kuin paikallista kuningasta, ja si- 
käli pyhäinkuvien kyseenalaistaminen onkin paikallaan. 

Kunnaksen mukaan von Wright kirjoitti Saksassa vuonna 1943 ilmes- 
tyneessä kirjassa Finnland von Krieg zu Krieg, että sotaan liittymisen päi- 
vänä Neuvostoliitoa vastaan ”käy vapauttava henkäys koko maan lävitse” 
ja että ”Adolf Hitlerin suuren päätöksen ansiosta” alkoi lopullinen tilinteko 
bolshevismin kanssa. Sen sijaan omaelämäkerrassaan nimeltä Elämäni 
niin kuin sen muistan, von Wright muistaa, että hän olisi suuntautunut 
Englantiin jo vuonna 1938 Hitlerin vallattua Itävallan. 

Von Wrightin logiikkaa voidaan ymmärtää, vaikka hänen varovasti ni- 
metyissä muistelmissaan olisikin selittelyn makua. Kunnaksen mukaan 
von Wright ehkä arvioi, että Hitlerin vallattua Neuvostoliiton sodan loppu- 
tulos saattaisi paremmin palvella Suomen turvallisuutta Euroopan itära- 
jalla. Mikäli Englanti voittaisi, voittaja olisi kovin kaukana Suomesta ja 
vielä sotilasliitossa Neuvostoliiton kanssa. Kunnas on päätynyt näkemyk- 
seen, etteivät von Wrightin päätelmät olleet tälläkään kerralla tunteen- 
omaisia. 

Kunnaksen esille tuoma aineisto ei merkitse, että hän pitäisi aikansa 
tärkeimpiä suomalaisia filosofeja idiootteina, ja Eino Kailasta puhuessaan 
hän suoranaisesti alleviivaakin, ettei Kaila ollut suinkaan mikään idiootti. 
Rolf Nevanlinnan saksalaismyönteisyyttä arvosteltaessa Kunnas muistut- 

taa, että hän oli äitinsä puolelta saksalainen. Suomalaiset filosofit myötäi- 
livät saksalaista virtausta saksalaisen kielialueen filosofian suuren merki- 
tyksen ja perinteen vuoksi, ja he liittyvät siihen samaan kokonaisilmiöön, 
jonka vuoksi Snellman koki jälleen arvonnousua ja Hegel nautti inflaatio- 
tarkistuksesta toisen maailmansodan aikaisessa Suomessa. 

Eino Kailan ja Georg Henrik von Wrightin väitetyn oikeistolaisuuden ja 
saksalaismielisyyden jatkuva hypisteleminen on omasta mielestäni täysin 
turhanaikaista. Suomen itsenäisyyden puolustamisessa Saksan tuella ei 
ole mitään häpeämistä myöskään nykyajan näkökulmasta, vaikka Saksa 
sattui häviämään sodan. Neuvostoliiton tarjoama mätä vaihtoehto ei olisi 
ollut yhtään parempi, ja minusta tuntuu, että jonakin päivänä myös suo- 
malaisten nationalistien viisautta osataan arvostaa, kunhan nykyinen 
maahanmuuton ja monikulttuurisuuden ideologiaan sisältyvä aikapommi 
laukeaa. 


Heideggerin suhteesta fasismiin 


Lähes 700-sivuisessa Fasismin lumous -teoksessa — joka huolellisen doku- 
mentointinsa ja 1 700 viitteensä kera olisi selvästi Tieto-Finlandia-ainesta 
— näkyy Kunnaksen useiden vuosikymmenien työ. Huolellisesta aiheeseen 
perehtymisestä kertoo se, että Martin Heideggerin aseman pohtimista var- 
ten hän on käynyt henkilökohtaisia keskusteluja Heideggerin koottujen 
teosten toimittajan, Freiburgin yliopiston emeritusprofessori Friedrich 
Wilhelm von Herrmannin, ja filosofin pojan, Jörg Heideggerin, kanssa. 

Filosofisesti antoisinta Kunnaksen teoksessa ovatkin juuri ne osiot, jois- 
sa hän käsittelee Heideggeria ja hänen osuuttaan eurooppalaisen fasismin 
aatehistoriallisessa sikermässä. Parasta Kunnaksen teoksessa on maltti ja 
asiantuntevuus, jolla hän aihettaan lähestyy, ja siksi hänen kirjoituksensa 
ovat täysin toista maata kuin esimerkiksi Victor Fariasin vuonna 1987 il- 
mestynyt syytöskirja Heidegger y el nazismo (engl. Heidegger and nazism, 
ransk. Heidegger et le nazisme), jossa Heidegger leimattiin muitta mutkitta 
aktiiviseksi natsiksi. 

Chileläinen, Heideggerin opiskelijana 1960-luvulla toiminut Fariashan 
väitti, että Heidegger pysyi kansallissosialistina sodan katkeraan loppuun 
asti, ja käytti todisteena sitä lähinnä aihetodisteeksi kelpaavaa seikaa, että 
filosofi maksoi puolueen jäsenmaksun aina vuoteen 1945. Tunnettu Hei- 
degger-tutkija, professori Otto Pöggeler puolestaan on katsonut, että jo 
vuonna 1934 pidetty Herakleitos-luento palautti Heideggerin riippumat- 
tomalle linjalle ja että viimeistään luento Einfiihrung in die Metaphysik 
vuonna 1935 sijoitti kansallissosialismin bolshevismin rinnalle osaksi niitä 
liikkeitä, jotka alensivat hengen vain pelkäksi rodun, luokan tai yhteis- 
kunnallisen tosiasian instrumentiksi.15 

Kunnas katsookin, että Heidegger oli etupäässä kartesiolaisen filosofian 
ja systeemiteoreettisen tieteenfilosofian arvostelija, joka halusi purkaa au- 
ki länsimaisen metafyysisen perinteen. Hän ei nojannut rotuoppiin eikä 
biologiaan vaan lähinnä konservatiiviseen aatehistoriaan ja estetiikkaan 
sekä jonkin verran mytologiaan. Tässä mielessä Kunnas on samoilla linjoil- 
la kuin itsekin olen Tiedepolitiikka-lehdessä 4/2004 julkaistussa Heideg- 
ger-artikkelissani.446 

Heidegger oli liittynyt kansallissosialistiseen puolueeseen vappuna 
1933, eli samana päivänä kuin oikeusfilosofi Carl Schmitt. Pian tämän jäl- 
keen Heidegger suostuteltiin yliopistonsa rehtorinvaaliin ja tuli valituksi 
tehtävään, josta hän erosi noin vuoden kuluttua. Totta on, että Freiburgin 
yliopistossa monet joutuivat kärsimään natsien sensuurilakien ja juuta- 
laisten erottamisen vuoksi. Tunnetuin heistä oli varmaankin eläkkeellä 
ollut Heideggerin opettaja Edmund Husserl, jolta eräässä vaiheessa kiel- 
lettiin yliopiston kirjaston käyttö. Tämä ei tosin tapahtunut Heideggerin 
vaikutuksesta. 

Heideggerin Sein und Zeitin (1927) viidennestä painoksesta (1941) pois 
pyyhitty omistus Husserlille on myös palautettu sodan jälkeen kirjoittajan 
toimesta paikoilleen. Poistoa on pidetty merkkinä natsihallinnosta käy- 
neestä käskystä ja palautusta filosofin jatkuvasta kunnioituksen osoituk- 
sesta opettajalleen. Tällainen defensiivisyys herättää toisaalta kysymyk- 
sen, pitäisikö oppilaiden yleensä olla samaa mieltä opettajiensa kanssa. 
Välirikot on yleensä nähty klassisina pyrkimyksinä astua pois isien varjos- 
ta. 

Heidegger näyttää joka tapauksessa päätyneen näkemyksiinsä itse eikä 
painostuksen tai myötäilyn tuloksena, mihin liittyvän omaehtoisuuden voi 
nähdä nostavan hänen ajattelunsa arvoa. Kunnas toteaa, että vielä vuosien 
1933 ja 1934 seminaarissa Heidegger ajatteli, että olevainen (das Seiende) 
vastaa kansaa aivan niin kuin oleminen (das Sein) vastaa valtiota. 

Sen sijaan toisen maailmansodan alkuun mennessä käänne oli jo tapah- 
tunut. Kun Heidegger ankarasti kritisoi vuonna 1938 esitelmässään Die 
Zeit des Weltbildes (suom. Maailmankuvan aika) maailmankuvan käsitet- 
tä, se suuntautui epäsuorasti kansallissosialismin maailmankuvaa vas- 
taan. Kunnaksen mukaan Heidegger antaa ymmärtää, että kansallissosia- 
lismi palvoo olemisen unohduksessaan maailmankuvaa eikä vallanjanos- 
saan ymmärrä todellisuutta ja olemista, joita ei voida määritellä subjektin 
luomilla subjektiivisilla käsitteillä ja arvoilla.447 

Heideggerin käsityksessä olemisesta kreikkalaisessa poliksessa (eli kau- 
punkivaltiossa) käy ilmi, että hänen ihanneyhteiskuntansa on osa kiinteää 
olemista, ei poliittinen suure. Heideggerin tässä yhteydessä tekemä viitta- 
us historiaan (Geschichte) tarkoittaa sitä historiaa, joka olemisessa tapah- 
tuu, eikä historiaa (Historie), jonka akateeminen historiankirjoitus tavoit- 
taa juonellistaen menneisyyden tapahtumat yksinkertaistetuilla kausali- 
teeteilla ja valikoiduilla lähdeaineistoilla.1*8 

Esteetikot peltotiellä 


”Tapahtumisen taiteen” tärkeyttä olemisen ymmärtämisessä Heidegger 
valaisi käsitteellä das Nichts (”ei-mitään”). Sitä, mitä kyseinen käsite edus- 
taa, ei voida tajuta logiikan tai käsitteiden avulla, mutta sen voi ymmärtää 
esimerkiksi Knut Hamsunin romaanitaiteen avulla. Heidegger siteerasikin 
Hamsunin August-trilogiaa kuvatakseen ihmisen juurettomuutta, mutta 
niin, että hänen olemassaolossaan ei ole kuitenkaan menetetty yhteyttä 
epätavalliseen. 

Kunnaksen mukaan käsite das Nichts jää Heideggerille tieteellisesti se- 
littämättömäksi. Vain taide, joka puhuu selittämättömistä ja kaikista ilmi- 
öistä kuin ne olisivat ensimmäistä kertaa käsillä, kykenee sen teke- 
mään.1!4? Heidegger antoi ymmärtää, että taiteessa on vahva tiedostava ja 
ymmärtävä komponentti, jonka romanttinen taiteilijakuva ja elämyseste- 
tiikka ovat tunteellisuudessaan työntäneet perustettomasti sivuun, ja tai- 
teen, kuten totuuden, olemus on salaisuus. Niinpä se on kamppailtava esil- 
le maailmassa, joka rakentuu Herakleitoksen, Nietzschen ja Hegelin mal- 
lin mukaan jatkuvista ristiriidoista ja eripurasta. 

Joku Adornon tapainen filosofi voisi vastata Heideggerille ja ehkä myös 
Kunnakselle, että juuri tämäntapainen ajattelu on politiikan estetisointia 
ja mystifiointia: poliittisen vallan pukemista taiteen ja irrationalismin 
kaapuun. Toisaalta pitäisi välttää myös fasismin demonisointia ja huomata 
siihen liittyvä laskelmallisuus, joka oli Heideggerin arvostelun kohteena 
hänen kritisoidessaan teknologiseen järkeisuskoon liittyvää periaatetta. 
Siltä hän käytti nimitystä das rechnende Denken, laskeva ajattelu. 

Osan sota-ajasta kotiarestissa viettänyt Heidegger joutui valitsemaan 
luentojensa aiheet poliittisesti soveliaasta henkilögalleriasta, johon kuului- 
vat muiden muassa Hamsun ja Hölderlin. Ei voidakaan välttyä ajattele- 
masta, kuinka syvällä sensuurin suossa sekä hän että monet kirjailijat jou- 
tuivat tuohon aikaan tarpomaan. Osa heistä oli varmasti myös aidosti pel- 
totiellä sikäli, että valheellisuuden, propagandan ja idealismin ilmapiirissä 
moni asia kääntyi aivan muuhun suuntaan kuin ajattelijat itse tarkoitti- 
vat, useimmiten harhapoluille. Luotettavan tiedon onkiminen ajattelijoiden 
tarkoituksista on siksi aina hyvin vaikeaa. 

Kirjallisuuden ja filosofian lisäksi myös elokuvataide on viime vuosina 
lähestynyt fasismin ajan kärsimyksiä uusin silmin ja pystynyt näkemään 
fasismin suosijoina nähdyt henkilöt myös uhreina. Minulle tulee elävästi 
mieleen Jan Troellin vuonna 1996 ohjaaman elokuvan kohtaus, jossa Knut 
Hamsunia esittävä Max von Sydow huudahtaa pettyneenä Hitlerille olles- 
saan hänen vieraanaan Berghofissa: ”Er vilja är förfalskad! [Tahtonne on 
vääristynyt!]” 

Romantikkojen taistelu pinnallisuutta vastaan 


Heideggerin filosofia oli poliittisesti arvioiden keskustavasemmistolaista, 
ja siihen liittyi maalaisen juurevan olemisen ihannointia. Biologismi ja ro- 
turasismi olivat sille vieraita, ja myös Nietzschen naturalismista Heidegge- 
rille välittyi lähinnä sen Dios, joka viittaa elämään ja vitaalisuuteen. 

Kunnaksen mukaan jo nuori Heidegger piti virheellisenä Nietzschen 
väitettä, että totuus on eräänlainen erehdyksen laji, ja hän katsoi, että 
henkevä epäily totuuden objektiivisuudesta oli itsessään vaarassa muuttua 
valhefilosofiaksi. Etsiessään kätkettyä totuutta, kreikkalaisten aletheiaa, 
hän suhtautui varauksellisesti myös amerikkalaiseen pragmatismiin. 

Kunnas näkee, että Heideggerin antipositivismi oli saksalaisen rationa- 
lismin kritiikin täydennys, ja positivismin hän arvotti negatiivisesti, sillä 
se otti totuuden lähteeksi aistihavainnon, joka ei koskaan voi olla objektii- 
vinen. Objektiivinen tieto ei voi Heideggerin mukaan syntyä koeputkessa, 
eikä kielikään ole kulkuväline, jollaiseksi analyyttinen kielifilosofia on 
mieltänyt kielen aseman tavoitellessaan kaikille yhteistä tapaa puhua to- 
dellisuudesta. Heidegger kysyi aina Immanuel Kantin tapaan, millä edelly- 
tyksillä tai ehdoilla jokin tieto on objektiivista, ja niin hän kritisoi luonnon- 
tieteen mallin mukaista tiedon tavoittelua humanistisissa tieteissä. Positi- 
vismi ei ole kiinnostunut kaikesta siitä, mikä on olemassa havaintojen Ili- 
säksi, ja siksi se on tietämättömyyttä tosiasiasta, ettei täsmällisyys aina 
lankea yhteen totuuden kanssa.450 

Tämä tieteenfilosofinen arvostelu on ajankohtaista yhä edelleen, aikana, 
jolloin monet nykyaikaisina pidetyt tutkimuksen lajit, kuten aivotutkimus 
ja geeniteknologia, toistavat 1930-luvulla luotua positivistista ja teknistä 
ihmiskuvaa. Omasta mielestäni Nietzschen, Schopenhauerin ja Heidegge- 
rin tapaiset kulttuuripessimistit ovat olleet syvällisempiä ja päässeet lä- 
hemmäksi olevaisen totuutta tai ainakin totuutta olemisen luonteesta kuin 
Marilyn Monroelta vaikutteensa saaneet optimistit. Samassa mielessä on 
ymmärrettävää, miksi nietzscheläisestä ja heideggerilaisesta ajattelusta 
viehättyneet ovat aina karsastaneet amerikkalaiseen pragmatismiin liitty- 
vää myönteisyyttä ja konstruktiivisuutta. 

Pessimismi sai äärimmäisen ilmaisunsa romanialaisen E. M. Cioranin 
filosofiassa, mitä puhuttelevasti kuvaa se, että hänen äitinsä kertoi halun- 
neensa tehdä abortin, jos olisi tiennyt kuinka onneton hänen pojastaan tu- 
lee. Kunnas käsitteleekin laajasti Romanian suurvalta-ajoilta voimansa 
saaneen romanialaisen mystiikkafasismin asemaa ja kuuluisien roma- 
nialaisten filosofien, Nae Ionescun ja Mircea Eliaden, kääntymistä fasismin 
tielle. 

Kunnas nostaa eurooppalaisen fasismin lukuihin mukaan myös Carl 
Gustav Jungin, joka on kollektiivisen tiedostumattoman käsitteellään pi- 
kemminkin valaissut ihmisyyden pimeää puolta kuin antautunut sen rie- 

poteltavaksi. Jungin nostamiseen fasismin parrasvaloihin ovat ohjanneet 
luultavasti muutamien marxilaisten mielipiteet, kuten Ernst Blochin syy- 
tökset teoksessa Das Prinzip der Hoffnung, jossa hän haukkui Jungia fasis- 
tiksi ja fasistiseksi vaahtoavaksi psykoanalyytikoksi. Toinen syy on, ettei 
Jung arvostellut natsijohtajia analyyseissaan vaan pidättäytyi kärkevästä 
kritiikistä tulkiten esimerkiksi Hitleriä vain Saksan kansan kollektiivisen 
alitajunnan äänitorveksi. Tosiasiassa Jung oli hyvin sveitsiläinen, paitsi 
kansallisuudeltaan, myös mielipiteiltään, mutta neutraalina pysytellyt 
psykoanalytikko kelpasi muutamille fasisteille, sillä Freudista poiketen 
hän oli ei-juutalainen. 


Fasismi ja homoseksuaalisuus 


Nähdäkseni syvyyspsykologinen tutkimus on tarpeellista fasismin luonteen 
ymmärtämiseksi ja siihen liittyvien kärsimysten sekä tuskien ennaltaeh- 
käisemiseksi, mikäli tällainen ohjaava tehtävä tieteelle sallitaan. Kunnas 
on kiinnittänyt huomiota myös siihen, että kansallissosialismiin liittyi — 
niin homovastainen suuntaus kuin se julkisesti olikin — myös maskuliini- 
suutta ihannoivaa homoseksuaalisuutta, jonka esikuvana pidettiin antiikin 
filosofiaan liittyvää poikarakkautta. Huomio on perusteltu, mutta sitä on 
marginalisoitu sekä yleisesti että Kunnaksen tutkimuksessa. 

Nähdäkseni suhteella homoseksuaalisuuteen on paljon oletettua keskei- 
sempi osa kaikkien fasististen liikkeiden synnyssä. Nähdäkseni fasismi 
edustaa heteroiden ja biseksuaalien tapaa torjua homoseksuaalisia yllyk- 
keitään, ja se on pyrkimystä sovittaa oidipaaliseen kompleksiin liittyvää 
tunteiden ambivalenssia sublimoimalla homoseksuaaliset tunteet patriar- 
kaalisen isänvallan palvontaan. Se on myös identifioitumista kiihkoisän- 
maallisuuteen sekä valtioiden rajoja piirtelevän eksogamian ja insestikiel- 
lon muotoon, johon liittyy chauvinistista homoseksuaalisuutta ja homo- 
sosiaalisuutta. 

Olenkin itse tulkinnut teoksessani Enkelirakkaus — Filosofia ja uskonto 
homoseksuaalisuutena (2008) fasismia ja Hitlerin kompleksista luonnetta 
osoitukseksi fasismiin liittyvästä torjutusta ja vääristyneestä homoseksu- 
aalisuudesta. Saksalainen historianprofessori Lothar Machtan esitteli väit- 
teiden taustaksi historiallisia perusteita paljon huomiota saaneessa teok- 
sessaan Hitlers Geheimnis — Das Dobbelleben des Diktators (”Hitlerin salai- 
suus — Diktaattorin kaksoiselämä”) vuonna 2001, ja amerikkalainen psyki- 
atri Walter C. Langer piti Hitleriä homoseksuaalina Yhdysvaltain keskus- 
tiedustelupalvelun tilaamassa psykologisessa profiilissa, jonka pohjalta 
hän julkaisi vuonna 1972 teoksen The Mind of Adolf Hitler (suom. Adolf 
Hitler — Mies ja myytti). Osa Hitlerin ja fasismin myyttisestä lumouksesta 
selittyy varmasti molempiin liittyvällä alitajuisella homoseksuaalisuuden 
kiehtovuudella, jonka johdosta Hitler ”myy aina”. 

Ei paha ole kenkään ihminen... 


Metatasolta arvioiden kiintoisaa fasismin ja natsismin historiateoksissa on 
niiden oma taipumus pitää Hitleriä ja muita fasistijohtajia jatkuvasti par- 
rasvaloissa. Tässä mielessä Hitler piirsi itsensä pysyvästi, ei vain ihmis- 
kunnan tajuntaan, vaan myös varoittavaksi esimerkiksi, joka on radioaal- 
tojen myötä poistunut jo aurinkokunnastammekin ja etenee tähtitarhain 
tuolle puolen. 

Juuri siksi, että fasismi usein halutaan siirtää pois itsestä ja rajata tois- 
ten ominaisuudeksi eli ”lähettää ulkoavaruuteen”, sillä on tämän rajaami- 
sen kautta edelleen voimaa vaikuttaa myös niiden ihmisten ajatteluun, 
jotka sen kiihkeimmin kieltävät. Silmiinpistävää monille fasismin selityk- 
sille on kirjoittajien defensiivisyys, joka kertoo fasismin kriitikoiden omas- 
ta innostuksesta fasismia kohtaan. 

Kunnaksen työssä puutteena voidaan pitää sitä, ettei siinä paneuduta 
kovinkaan paljon kysymykseen, mikä osuus sellaisilla eettis-moraalisilla 
järjestelmillä kuin uskonnoilla — niin hindulaisuudella kuin kristinuskol- 
lakin — oli fasismin synnyssä ja ”)ymmärtämisessä”. Itseäni on kiinnostanut 
aina myös se, kuinka paavit ovat suudelleet natseja mielessään Jeesuksen 
niin sanottu toisen posken etiikka: ”Älkää tehkö pahalle vastarintaa” 
(Matt. 5:39). 

Tässä sinänsä ongelmallisessa opetuksessa on edelleen viisautensa sikä- 
li, että myös fasismin leimaaminen yksiselitteisesti pahaksi on sekin vaa- 
rallista, sillä juuri vastustamisen kautta kautta paha tarttuu. Siksi en voi 
täysin torjua epäilystäni, missä määrin Kunnas on toiminut täysin loppuun 
asti harkitusti ja kriittisesti aiemmassa pahuutta tarkastelevassa kirjas- 
saan Paha — Mitä kirjallisuus ja taide paljastavat pahuuden olemuksesta? 
(2008). 

Vanhat sananlaskut sanovat, että ”tie helvettiin on kivetty hyvillä ai- 
keilla” ja ”mikään matka maailmassa ei ole niin lyhyt kuin matka hyvästä 
pahaan”. Ja: ”Ei niin pahaa, ettei jotain hyvääkin.” Jokaisen lienee pakko 
myöntää, että myös kansallissosialismiin liittyi jotain myönteistä, kuten 
Volkswagenit. Kansallissosialismissa myönteistä oli myös se, että koron 
kiskominen oli valtakunnassa kielletty. 

On syytä muistaa, että spekulatiivinen talous — eli toisten ihmisten ra- 
hoilla pelaaminen ja välistä vetäminen, toisin sanoen pyrkimys leipoa voit- 
toa sen enempää henkisiä kuin materiaalisiakaan arvoja tuottamatta — 
ovat nykyisen, kirkkaana kimaltavan kuplatalouden keskeisiä syitä. Sa- 
malla ne ovat todennäköisiä syitä myös siihen, miksi fasismi nykyisen 
EU:n jälleenromahduksen seurauksena taas nousee. 

Miksi älymystö hullantui fasismista? 


Tämän analyysin lopuksi on hyvä kysyä, miksi älymystö ja sivistyneistö 
saatiin uskomaan fasismiin ja kuinka fasistit saatiin salonkikelpoisiksi 
miellyttääkseen kulttuurieliittiä sekä sulautuakseen itse siihen. Oma vas- 
taukseni on, ettei heitä tarvinnut houkutella, vaan he havaitsivat fasismin 
eri muodot hyviksi ja omia etujaan edistäviksi. 

On muistettava, että monet saksalaiset kansallissosialistit olivat alun 
perin itse halunneet tulla taiteilijoiksi, kärjessä luonnollisesti Föhrer, mut- 
ta myös Joseph Göbbels kokeili romaanikirjailijan uraa yhdellä kaunokir- 
jallisella teoksella. Pääideologina tunnettu Alfred Rosenberg puolestaan 
opiskeli arkkitehtuuria ja toimi kuvaamataidon opettajana Tallinnassa, ja 
Albert Speer oli niin ikään arkkitehti. Lavasteet olivatkin mahtipontiselle 
liikkeelle yhtä tärkeitä kuin internet on kaikelle politiikalle nykyisin. 
Himmler ja Göring taas rakastivat taiteita keräämällä tauluja ja veistoksia 
varastoihinsa, joissa lojui myös kymmeniä tuhansia viini- ja viskipulloja. 

Tähän ”taiteilijuuteen” oli helppo samastua puolin ja toisin. Mutta ei 
taidetta ilman tuskaa. 

Monet fasismia myötäilleet älymystön ja sivistyneistön jäsenet olivat 
taiteilijoita sekä Suomessa että muualla Euroopassa, ja taiteilijoille pide- 
tään luonteenomaisena sitä, että he edustavat äärikantoja. He ovat lähtö- 
kohtaisesti äärimmäisyysajattelijoita ja -toimijoita. Taiteilijat, mutta myös 
tieteenharjoittajat, koettelevat rajoja ja suhtautuvat uusiin ilmiöihin en- 
nakkoluulottomasti. Tulevaisuuteen suuntautuminen arvotetaan älyllisek- 
si, kun taas konservatiivisuutta pidetään taantumuksellisuutena. Ja fa- 
sismi edusti äärimmäistä edistyksellisyyttä. 

Toisaalta taiteilijat ovat usein myös äärimmäisiä rationalisteja. Niinpä 
he ajattelivat fasismin edustavan jotakin uutta ja hyvää sekä luovan myön- 
teisiä arvoja. Fasismilla oli visio uudesta Euroopasta. Sen nähtiin tarjoa- 
van lamaannuksessa olevalle ja pinnallisuudesta kärsivälle kulttuurille 
uuden henkisesti korkeatasoisen suunnan. Hitlerin Saksa näytti antavan 
Euroopan älylliselle elämälle kokonaan uudenlaisen lähtökohdan, joka oli 
kuorrutettu antiikin ihanteilla, ja sen varjopuolena pidettiin vain yksipuo- 
luejärjestelmää ja militarismia, mutta niitäkin ymmärrettiin ensimmäisen 
maailmansodan kokemusten valossa. 

Kunnas kirjoittaakin teoksensa lopussa: ”Jos eurooppalaista sivilisaatio- 
ta todella uhkasi rappio ja suoranainen kuolema, fasismi oli viimeinen suu- 
ri — epäonnistunut — yritys pelastaa se.”451 

Eräs ymmärettävä syy fasismin suosioon on tietenkin yksilöiden egois- 
mi, rationalismi ja oman edun tavoittelu, joka yhdistyi joukkokäyttäytymi- 
seen. Yksilöt kerta kaikkiaan kokivat, että menemällä mukaan suurem- 
paan aatteeseen siitä olisi heille hyötyä, ja he saavuttaisivat oman etunsa. 
Osallisuus näytti edistävän uraa, kun taas vastahakoisuudesta olisi ollut 

merkittävää haittaa. Myös suomalaisten kontaktit Saksaan olivat selvää 
valuuttaa parempien asemien tavoittelussa. Tässä nähdään, kuinka vaa- 
rallista uran tavoittelu ja niin sanotun sosiaalisen pääoman keruu työelä- 
mässä on. 

On myös muistettava, että 1930-luvun Saksa lupasi paljon. Kansallisso- 
sialismilla näytti olevan takanaan ainakin näennäisesti perusteltu poliitti- 
nen filosofia. Tässä suhteessa nykyinen uusnatsismi edustaakin vain de- 
generoitunutta nationalismin muotoa, sillä siltä puuttuvat kulttuuriset 
ihanteet, ja se asemoi itsensä lähinnä taloudellisen kurjuuden vastustami- 
seen, eikä sillä ei ole ollut sellaista kulttuurieliitin kannatusperustaa kuin 
Hitlerin Saksalla oli. 

Kysymys oman aikamme tilanteesta ja fasismin opetuksista ajallemme 
voidaan nähdä myös historiallisten faktojen selvittelyä laajakantoisemmin. 
Vuosikymmenten kuluessa on kerätty paljon todistusaineistoa siitä, miten 
pahasti älymystö voi haksahtaa, mutta onko pohdittu myös sitä, kuinka 
vakavasti nykyinen älymystömme saattaa hurahtaa altistuessaan oman 
aikamme poliittisille tarkoitusperille? 

Nykyisessä EU-Euroopassa on luonnollisesti vaikeaa käsittää, että 
1930-luvulla monet rotuopista ja militarismista vaikutteita saaneet eivät 
nähneet toiminnassaan mitään erikoista. Mutta myös meidän oman ai- 
kamme keskeiset suuntaukset, kuten globalisaatio, talousliberalismi, maa- 
hanmuutto, väestöjen vapaa oleskelu eri maissa ja vieraiden valtioiden 
velkatakaukset saattavat vaikuttaa muutaman vuosikymmenen päästä 
virhellisiltä ja vaarallisilta ideologioilta, joita pidetään lopulta piruntyönä. 

Myös Euroopan unionilla on — tai oli — visio ”uudesta ja paremmasta Eu- 
roopasta”. 


Arvioitu teos 


Kunnas, Tarmo, Fasismin lumous — Eurooppalainen älymystö Mussolinin 
ja Hitlerin politiikan tukijana. Jyväskylä: Atena, 2013. 


Muu kirjallisuus 


Bloch, Ernst, Das Prinzip der Hoffnung, Gesamtausgabe, Bd., 5. Frankfurt 
am Main: Suhrkamp, 1959. 

Farias, Victor, Heidegger and nazism. Ed. Joseph Margolis et al., transl. 
Paul Burrel et al., orig. Heidegger y el nazismo, 1987. Philadelphia: 
Temple University Press, 1989. 

Hankamäki, Jukka, Enkelirakkaus — Filosofia ja uskonto homoseksuaali- 
suutena. Norderstedt: Books on Demand GmbH, 2008. 


400 


Heidegger, Martin, ”Die Zeit des Weltbildes” [esitelmä 1938]. Teoksessa: 
M. Heidegger, Holzwege, 1950, S. 75—113. 8. Auflage. Frankfurt am 
Main: Vittorio Klostermann, 2003. 

---, Einfiihrung in die Metaphysik [luento 1935]. Tibingen: Max Niemeyer, 
1953. 

---, Sein und Zeit. 5. Auflage, Orig. 1927. Töbingen: Max Niemeyer, 1941. 

Kunnas, Tarmo, Paha — Mitä kirjallisuus ja taide paljastavat pahuuden 
olemuksesta? Jyväskylä: Atena, 2008. 

Langer, Walter C., Adolf Hitler — Mies ja myytti. Suom. Keijo Kylävaara, 
alkut. The Mind of Adolf Hitler, 1972. Helsinki: Kirjayhtymä, 1973. 

Machtan, Lothar, Hitlers Geheimnis — Das Dobbelleben des Diktators. Ber- 
lin: Alexander Fest, 2001. 

Pyhä Raamattu — Vanha testamentti, Uusi testamentti. Suomen evenkelis- 
luterilaisen kirkon kirkolliskokouksessaan vuonna 1992 käyttöönottama 
suomennos. Mikkeli: Suomen Pipliaseura, 1994. 

Wright, Georg Henrik von, Elämäni niin kuin sen muistan. Suom. Iiro 
Kuuranne, alkut. Mitt liv som jag minns det, 2001. Helsinki: Otava, 
2002. 


Tiistaina 3. joulukuuta 2013 
BOB DYLANILLE TYLY RASISMISYYTE 


Monet varmaan muistavat tavan, jolla entinen filmitähti Brigitte Bardot 
tuomittiin Ranskassa 15 000 euron sakkoon vuonna 2008 yllyttämisestä 
kansanryhmää vastaan.52? Tuomion peruste oli lausunto, jossa Bardot oli 
vaatinut eläinten tainnuttamista ennen muslimien toimeenpanemia ritu- 
aaliteurastuksia. 

Nyt Ranskassa ollaan nostamassa syytettä rock-ikoni Bob Dylania vas- 
taan perusteena epäily kansanryhmää vastaan kiihottamisesta!453 Dylan 
oli verrannut serbien ja kroaattien välisiä suhteita juutalaisten ja natsien 
suhteisiin aikakauslehti Rolling Stonesille antamansa haastattelun sivu- 
huomautuksessa vuonna 2012. Tämän tuloksena kroatialaiset radiokana- 
vat olivat lakanneet soittamasta Dylanin musiikkia, ja aloitteen syytteen 
nostamiseksi teki Ranskassa asuvien kroaattien neuvosto. 

Tapaus antaa jälleen näyttöä siitä, kuinka hölmöksi rasismisyytöksillä 
politikoiminen on mennyt. Vuosien 1992 ja 1995 välillä käyty Bosnian sota 
oli erittäin verinen vaatien noin 97 000 kuollutta, ja sodan motiivit olivat 
nimenomaan kansallisia ja etnisiä. Sotaan liittyi sekä etnisiä puhdistuksia 
että keskitysleirejä, joten Dylanin rinnastus juutalaisten ja natsien suhtee- 
seen ei ollut kaukaa haettu tai huono. 

Serbien identiteetti perustui ortodoksisuuteen ja kroaattien katolisuu- 
teen, tosin sodan alku- ja loppuvaiheessa kroaatit tekivät yhteistyötä myös 

muslimien kanssa kukistaakseen serbit. Tämä yhteistyö johtikin viimein 
sodan loppumiseen. Eniten paheksuntaa sodan aikana herättivät serbien 
harjoittamat julmat etniset puhdistukset, Srebrenican verilöyly ja Dubrov- 
nikissa toimeenpannut kroaattisiviilien pommitukset. Esimerkiksi serbien 
johtajaa Radovan Karadzicia syytetään edelleenkin sotarikoksista YK:n 
tuomioistuimessa Haagissa. Toisaalta Kroatiassa on jatkuvasti osoitettu 
mieltä serbien käyttämiä kyrillisiä kirjaimia ja katukylttejä vastaan, ja 
maassa on tehty aloite serbian kielen kieltämiseksi.454 

Jakoipa Dylan ”juutalaisten” ja ”natsien” roolit kroaattien ja serbien 
kesken miten päin tahansa, selvää on, että yksikään sodan osapuoli ei ollut 
puhdas pulmunen. Siksi kroatialaisten puolustelu vaikuttaa lähinnä omaa 
syyllisyyttä paljastavalta. 

Absurdia syytteen nostossa Dylania vastaan on se, että hän on koko 
ikänsä puhunut ihmisten välisen yhteisymmärryksen puolesta ja rasismia 
vastaan. Hänelle myönnettiin myös Ranskan kunnialegioonan arvomerkki 
tunnustuksena Ranskan etujen ja ranskalaisten arvojen, kuten vapauden, 
veljeyden ja tasa-arvon, edistämisestä. Niinpä ei voi välttyä vaikutelmalta, 
että rauhantrubaduurin syyttely on eräänlaista persoonaan kohdistuvaa 
väkivaltaa. 

Aivan samanlaista on ollut suhtautuminen myös moniin muihin länsi- 
maisiin ihmisiin, jotka ovat sanoneet mielipiteensä esimerkiksi maahan- 
muuton ongelmallisuudesta. Sen enempää järkiperustein kuin tunneperus- 
teinkaan esitettyjä näkemyksiä ei ole haluttu ymmärtää, vaan ihmiset on 
leimattu suoraa päätä rasisteiksi. 

On syytä muistaa, että liitoksistaan revenneen Jugoslavian alueelle saa- 
tiin rauha vasta, kun kansojen erot ja kansallinen itsemääräämisoikeus oli 
tunnustettu ja rajat saatettu voimaan. Etnisten erojen myöntäminen on 
siis myös rauhaa, vapautta ja hyvinvointia tuottava menetelmä, ja sikäli 
”rasisteiksi” moitittuja voitaisiin useasti palkita pyrkimyksestään taata 
yhteiskunnallinen oikeudenmukaisuus ja järjestys. 

Mielipiteen- ja ilmaisunvapautta rajoittavissa oikeudenkäynneissä ou- 
toa on oletus, että ihmiset eivät saisi ajatella ja sanoa totuudenmukaisesti, 
mitä haluavat. Filosofi Adam Smithin mukaan ihmisyksilö on suhteessa 
omiin sanomisiinsa ja tekemisiinsä oman itsensä täydellinen valtias, eikä 
kukaan ihminen voi itse päättää siitä, mitä toiset ihmiset hänestä ajattele- 
vat ja sanovat. Niinpä ajatuksista ja niiden esittämisestä tuomitseminen 
on perusolemukseltaan järjetöntä ja tukahduttaa totuuden etsimistä. 

Rasismisyytöksillä politikoimisesta on tullut samanlaista kiusantekoa 
kuin kunnianloukkausten kansanhuveista. Myös kunnianloukkauksia kos- 
kevien ilmoitusten vuosittainen määrä on räjähtänyt ja hipoo jo neljää tu- 
hatta.455 Suomalainen sananlasku sanoo, että vain huorat ja varkaat huu- 
tavat kunniansa perään, mutta jokainen kunniallinen kansalainen pitää 
itse huolta maineestaan. Mikäli tuntuu siltä, että oma maine ei kestä kri- 

tiikkiä, voi olla syytä tarkistaa omaa toimintaansa joiltakin osin. Vika ei 
aina ole palautteessa. 

Rasismikielloilla pamputtaminen ja hienohipiäisyyden varjeleminen 
näyttävät myös toimivan varsin huonosti. Vaikuttaakin omituiselta, mikäli 
julkinen valta kuvittelee saavansa tietyt ajatukset katoamaan kielloilla ja 
rajoituksilla. Siteeraan lopuksi Eppu Normaalia: 


Dylan on messias 

Dylan on vapahtaja 

Dylan meidät pelastaa 

Nyt mennään Dylania kumartamaan 
Come on 

Mennään Dylania kumartamaan. 


Keskiviikkona 4. joulukuuta 2013 
PALJONKO SINÄ AUTOILIT KESÄLLÄ? 


Menneen kesän lämpö ylsi joulukuulle asti. Kulunut kesä oli minun muis- 
tini mukaan kaikkien aikojen lämpimin ja sateettomin. Parasta pyöräilyke- 
liä ja uinti-ilmaa riitti läpi koko kesän, aina myöhäiseen syksyyn asti. Ui- 
mastadion meni kiinni jo syyskuun alussa, mutta uintikilometrejä kertyi 
silti kesän aikana yhtä monta kuin käyntejä kantakortilla, eli 44. 

Maantiepyörän mittariin puolestaan ajoin kesän aikana 5 000 kilomet- 
riä, ja lisäksi sekalaista ajoa maastopyörällä noin tuhat kilometriä, kiitos 
hyvien ilmojen. Matka on suunnilleen sama kuin linnuntietä Helsingistä 
Dakariin. Huippunopeudeksi kirjautui 64,94 kilometriä tunnissa, alamä- 
keen ja myötätuuleen tietysti. 

Pyöräilyharrastusta pystyy jatkamaan niin kauan, kunnes tiet jäätyvät 
tai taivaalta sataa vettä. Marraskuun loppuun tiet pysyivät kuivina täällä 
rannikkoseudulla, ja pyyhkäisin vielä lokakuussakin yhtenä viikonloppuna 
yhteensä 294 kilometriä sekä ajoin sadan kilometrin päivälenkkejä aina 
joulukuuhun asti. Älköön siis kukaan lentotomaattikuorman päällä istuva 
Brysselin-turisti sanoko, ettei ole harrastettu pyöräilyä! 


Perjantaina 6. joulukuuta 2013 


EN OLISI USKONUT, ETTÄ SE ROMAHTI 


Ollessani nuori 1980-luvulla en olisi uskonut maamme koskaan ajautuvan 
nykyisenlaiseen tilaan, jossa valtiolla on 600 miljardia markkaa velkaa ja 
kuntien taloudet huutavat hoosiannaa. Kolmannes kansasta on syrjäyty- 

nyttä, ja nuoriso potee toivottomuutta. Masennus on niin yleinen kansan- 
tauti, että sen voisi luulla johtuvan vesijohtovedestä. 

Globalisaatio, Euroopan unioni ja rahaliiton jäsenyys ovat vieneet kan- 
sallisen itsemääräämisoikeutemme, eivätkä Euroopan kansakunnat saa 
itse asioistaan päättää. Mikäli tähän olisi tultu nopeasti, yhdessä yössä, 
kansalaiset olisivat ryhtyneet kapinaan. Koska tähän on tultu hitaasti ja 
vähitellen, kansalaisilla on ollut aikaa tottua, turtua ja tulla sokeiksi. 

Lennämme tätä nykyä tyhjän päällä, ja maa on kadonnut altamme jo 
kauan sitten. Kun muistelen Suomen onnellisia vuosia, eli 1970- ja 1980- 
lukua, jolloin valtiolla oli varallisuutta ja työttömyys alle 100 000, raken- 
nettiin siltoja, teitä, kouluja, kirjastoja, varuskuntia, uimahalleja ja jäähal- 
leja. Ongelma oli vain se, mihin kaikkeen runsaita verotuloja ja julkisen 
sekä yksityisen sektorin tuottoja voidaan käyttää. Silloin politiikassa kiis- 
teltiin rahojen sijoittamisesta ja jakamisesta eri kohteisiin eikä niiden 
hankinnasta tai riittämättömyydestä, kuten nykyisin. 

1950- ja 1960-luvuilta puolestaan muistan perinteisillä Suomi-aiheilla 
kuvitetut dokumenttielokuvat, joissa selostaja elävällä ja jonkin verran yli- 
innostuneella äänellä selittää kansakuntamme raivaavan tietä yhteiseen 
onneen. Tässä haaveellisessa ja idyllimäisessä kuvassa, jota vastaavan to- 
dellisuuden olemassaoloa tosin epäilen, viljapellot lainehtivat ja kaikilla oli 
paikkansa yhteiskunnassa. Toteutumattomuudestaankin huolimatta se 
kertoi, että välittämisen ilmapiiri vallitsi kaikkialla. Sen sijaan nykyvuosi- 
kymmentä pimeämpää, synkempää ja epätoivoisempaa aikaa en ole vielä 
nähnyt. 

Nykyisin voi lähinnä mykistyä sen järkytyksen vuoksi, jonka nykyinen 
poliitikkosukupolvi on Euroopan unionin jäsenyyden aikana tuottanut. EU- 
jäsenyys ja siihen liittyvä uusliberalistinen rajojen avaaminen sekä pää- 
omien että väestöjen liikkeille ovat raunioittaneet Suomen julkistalouden. 
Jäljet johtavat Brysselin ja Strasbourgin sylttytehtaille sekä Frankfurtissa 
toimivaan Euroopan keskuspankkiin. Joskus tuntuu siltä, että eurooppa- 
laiset ihmiset elävät jonkinlaisessa syvässä unessa, josta herääminen mer- 
kitsee havahtumista painajaiseen. 

Suomen tulevaisuudenratkaisut eivät löydy valtion- ja kunnallistalou- 
den leikkauksista tai hyvinvoinnin romuttamisesta vaan tuotannon tehos- 
tamisesta ja itsenäisen rahapolitiikan palauttamisesta, joilla voidaan taata 
esimerkiksi metsäteollisuuden kilpailukyky. Kansainvälisyyden vaatima 
rahahorna on tukittava, ja varat on suunnattava oman kansakuntamme 
hyväksi. Poliittisen eliitin harjoittaman porsastelun jälkeen on korkea aika 
tehdä loppu poliittisista virkanimityksistä, kultaisista kädenpuristuksista 
ja siitä sosiaalisesta ja taloudellisesta korruptiosta, jota kaikkeen suosimi- 
seen, etuoikeuttamiseen ja väestöjen väliseen hyysäämiseen sekä epätasa- 
arvon kasvattamiseen liittyy. Myöskään filosofien ei pitäisi kesyyntyä sir- 
kusmarakateiksi, joilla hallitus korostaa omaa viisauttaan antaen palkin- 
noksi karkin ”hyvin tehdystä työstä”. 

Mikäli ihmiset eivät ryhdy toimenpiteisiin ja käännä historian kulkua 
oman kansamme eduksi, en voi nähdä tulevaisuuden tuovan mitään hyvää. 
Minussa onkin sen verran meedion vikaa, että näen tapahtumia etukäteen 
ja pystyn aavistamaan tulevaisuuden kehityskulkuja. Euroopan unioni on 
aikapommi, joka räjähtää ennemmin tai myöhemmin kansakuntien keski- 
näiseksi ja valtioiden väliseksi avoimeksi sodaksi. Aivan niin kuin Ti- 
tanicin kannella, ihmiset eivät nytkään näe edessä olevaa eurooppalaisen 
kulttuurin ja yhteiskunnan katastrofia, vaikka haaksirikko on jo tapahtu- 
nut. 

Katsellessanne televisiosta itsenäisyyspäivän juhlavastaanottoa on hyvä 
muistaa, että kaikki esillä oleva kimallus on vain poliittisen ja taloudelli- 
sen vallan kiiltäväksi laminointia, konkurssitilan meikkausta, pakkelointia 
ja kuorrutusta, ikään kuin meikkitaiteilijat, pukusuunnittelijat ja kampaa- 
jat voisivat valtiontalouden pelastaa. Minä en tuohon porukkaan kuulu, 
enkä halua kuulua. En löydä siitä itseäni, ja mikäli minut jostakin muiste- 
taan, niin mieluummin jostain muusta. 


Keskiviikkona 18. joulukuuta 2013 
SUOMEN MARSALKKA - PELKKÄÄ PERFORMANSSIAKO? 


Itsenäisyyspäivän jälkimainingeissa ei ole epäisänmaallista lukea mar- 
salkka Mannerheimin elämäkertaa. En tosin tarkoita sitä omaelämäker- 
rallista teosta, joka tunnetaan Muistelmina 1—2, tai hänen Aasian- 
matkastaan 1906—1908 kertovaa kuvitettua päiväkirjaa, joka on aina lu- 
kemisen arvoinen. Sen sijaan tarkoitan Juhani Suomen kirjoittamaa histo- 
riateosta marsalkan elämän lopulta, hänen tänä syksynä ilmestynyttä te- 
ostaan Mannerheim — Viimeinen kortti? (Siltala 2013). 

Professori Suomi tunnetaan parhaiten 8-osaisesta Kekkos-historiastaan, 
ja myös hänen massiivinen Mannerheim-teoksensa viittaa epäsuorasti 
Kekkoseen. Teoksen eräs argumentti nimittäin on, että kukaan maamme 
presidenteistä ei ole pitänyt hallussaan niin suurta valtaa kuin Manner- 
heim syksyllä 1944, ollessaan ylipäällikkö ja presidentti sekä toimiessaan 
aika ajoin omana pää- ja ulkoministerinään. Ei edes Kekkonen. 

Mannerheimin muodollinen valta-asema oli huipussaan poikkeuslailla 
tapahtuneesta presidentiksi nimittämisestä, eli elokuun 1944 alusta, sa- 
man vuoden marraskuuhun ja J. K. Paasikiven hallituksen virkaanastumi- 
seen asti. Juhani Suomen mukaan tämä lähes diktatorinen asema ei tosin 
merkinnyt, että tuolloin jo vakavasti sairas valtion päämies olisi voinut 
valtaansa käyttää. Sen sijaan valtakeskittymä oli eräänlainen tietoisesti 
luotu ja poliittisesti tarpeellinen myytti. 

Marsalkka mannekiinina 


Mannerheim oli messias jo siksi, että hänen hahmostaan on voitu sommi- 
tella sekä ”musta Marski” että ”homo-Mannerheim”. Hänen persoonansa 
venyy ja paukkuu kuin Jeesus vapautuksen teologien käsissä. 

Myös Juhani Suomi on sikäli omaperäinen kirjoittaja, että hänelle ei ole 
näyttänyt kelpaavan mikään muu kuin Kekkonen, jonka tekemiset hän on 
selittänyt parhain päin. Jäädessään eläkkeelle muutama vuosi sitten Suo- 
mi haukkui Alexander Stubbin toimet ulkoministeriössä ”kohkaamisek- 
s1”,456 ja nyt hän on muovaillut myös Mannerheimista harvinaisen pisteli- 
ään kuvan. Tieteellisen lähestymistapansa ja todesta otettavuutensa vuok- 
si Juhani Suomen tulkinta onkin paljon kärkevämpi ja uskottavampi kuin 
yksikään marsalkasta tehdyistä puoli-ironisista taiteellisista performans- 
seista. 

Suomi kuvaa Marskia hienohipiäiseksi vaatteilla koreilijaksi, jonka vaa- 
timusten tyydyttämiseksi adjutanttien oli käytävä taisteluja neulan ja lan- 
gan kanssa sekä kelloa, säitä että matkatavaroiden pakkaamista vastaan. 
Mikäli Suomen esille tuomia kertomuksia on uskominen, yhtä pikkutark- 
kaa oman egonsa ehostajaa tuskin voisi löytää kaikkein pintakiiltomai- 
simmistakaan bling-bling-homobaareista. Sikäli marsalkan mannekiini- 
maisuus lähinnä vahvistaa taannoista nukketeatteritulkintaa ja epäilyjä 
Yrjönkadun uimahallissa viihtymisen sekä Kadettikoulusta erottamisen 
syistä. 

On muistettava, että marsalkkakin on vain ihminen. Juhani Suomen 
mukaan marsalkan huolitellulla pukeutumisella oli joka tapauksessa syy. 
Hänen mukaansa marskin arvovalta perustui suureksi osaksi maagisen 
myytin luomiseen, ja hän luonnehtiikin Mannerheimia ”suureksi näytteli- 
jäksi” (mikä pitää varmasti paikkaansa myös Kekkosesta). Kirjoittajan 
mukaan Mannerheim pyrki luomaan itsestään kuvaa jälkipolvia ajatellen, 
ja vallan kulissiksi sitä kuvaa myös tarvittiin. Tietoinen myytin- ja ima- 
gonrakentaminen ei ole mitään ihmeellistä sikäli, että jo Nietzschen mu- 
kaan vallantahto on hengissäsäilymisviettiä voimakkaampi. 


Omahyväinen, vallanhaluinen ja häilyvä 


Suomi kertoo tähdänneensä poliittisen historian mukaiseen rekonstrukti- 
oon sotapäällikkö ja valtiomies Mannerheimista, mutta käytännössä kirjan 
kohteena on yksityishenkilö Mannerheim. Suomi on nostanut esiin paljon 
kielteisiä piirteitä marskin persoonasta. Niihin liittyi omahyväisyyttä, val- 
lanhalua, pitkävihaisuutta ja kostonhimoa. 

Suomi esimerkiksi kertoo, että sotatoimien keskellä päämajassa vallitsi 
suorastaan ilkeä ja häijy tunnelma ja että marsalkka saattoi olla yhtä ai- 

kaa häilyvä, pelottava ja pelokas. Suomen mukaan Mannerheimille oli 
ominaista horjuvuus päättäjänä ja taipumus antaa muiden johdatella itse- 
ään. Toisaalta jos näin ei olisi ollut, olisi varmaan syytetty ”epädemokraat- 
tisesta johtajuudesta”. 

Suomen tekemien tutkimusten mukaan Mannerheim lykkäsi päätöksiä 
aselevosta ja myöhemmin välirauhasta tarpeettoman pitkälle. Raskaasta 
vastuusta puolestaan kertoo se, että marski pelkäsi hysteerisesti neuvosto- 
liittolaisten hyökkäystä, rintamien repeämistä ja maan valtausta. Siksi 
esikuntaupseerit eivät uskaltaneet kertoa Mannerheimille todellista tilaa 
puna-armeijan suurkeskityksistä Kannakselle kesällä 1944. 

Risto Rytille Mannerheim oli Suomen mukaan kateellinen vuoden 1937 
valitsijamiesten jatkaessa tämän virkakautta vuonna 1943 ja Rytin pysy- 
essä siten asemassa, jota hän itse ei ollut saavuttanut valtionhoitajuuden 
päätyttyä 1919. Suomen mukaan Mannerheim olisi halunnut syrjäyttää 
Rytin vaaleissa, mutta hanke jäi marskin epäröinnin vuoksi. Marsalkka ei 
uskaltanut laittaa itseään likoon, sillä vaalitappion kohdatessa arvovallan 
menetys olisi ollut liian dramaattinen. Nimitystä presidentiksi 1944 Suomi 
pitää marskin voittona ja revanssina aiemmin koetuista pettymyksistä. 

Suomi kuvaa Mannerheimin vanhanaikaiseksi strategiksi sekä poliitti- 
seksi jahkailijaksi, joka halusi ensisijaisesti turvata oman sankarimai- 
neensa ja sen vuoksi varoi ottamasta riskejä. Toisaalta Suomi on marsalk- 
kaa kohtaan armollinen siinä, että hän myöntää tilanteiden vaikeuden ja 
tunnustaa, että niin imagonrakentamiseen kuin varovaisuuteenkin liittyi 
viisautta. 

Objektiivisen tieteellisen kuvan jatkosodan tilanteista saakin Pekka Vi- 
surin uudesta teoksesta Mannerheimin ja Rytin vaikeat valinnat — Suomen 
johdon ratkaisut jatkosodan käännekohdassa (Docendo 2013), jota voi suo- 
sitella luettavaksi Juhani Suomen teoksen rinnalla. Tässä uutta lähdeai- 
neistoa hyödyntävässä kirjassa osoitetaan hyvin selkeästi, millaisessa um- 
pikujassa jatkosodan ajan ratkaisuja tehtiin, miksi rauhantunnustelut ei- 
vät onnistuneet ja miksi puna-armeijan hyökkäys pääsi niin pahasti yllät- 
tämään suomalaiset. Visurin teos myöntää siis yhtä aikaa sekä sodanjoh- 
don ansiot että vaikeudet. 


Etevää lähteiden käyttöä 


Lukukokemuksena Juhani Suomen 836-sivunen opus on melko raskas, ei- 
kä teksti ole yksityiskohtaisuudessaan kaikkein mukaansatempaavinta. 
Mutta mielenkiintoa pitävät yllä — paitsi vahva tarina sinänsä — myös kir- 
joittajan esille nostamat ja paljastuksenomaiset seikat, joiden puolesta te- 
osta lukee kuin Seiskaa. 

Kerrontaa elävöittää Mannerheimin oman kielenkäytön lainailu, esi- 
merkiksi hänen heikkenevään terveydentilaansa liittyvä itseironinen jer- 

muilu. Ollessaan matkalla Helsingistä Tukholmaan leikattavaksi syksyllä 
1946 Mannerheim ärähti kyyditsijöilleen, että tuntui kuin häntä saatta- 
massa olisi ollut ”koko Suomen lääkäriliitto” (s. 694). 

Suomen argumentaatiota heikentävät ilmeisen harkitut dokumentaati- 
on puutteet. Paikoin lähteitä on käytetty tendenssimäisesti, ja viitteitä on 
mukana vain näennäisesti: oikeuttamassa omaa mielipidettä marsalkasta. 
En tarkoita, ettei viiteapparaatin käyttö olisi riittävää tai ettei lievää au- 
kollisuutta voisi sallia kirjoittajan ollessa luotettava taho. Mutta tarkoitan 
sitä, että jos tämä olisi väitöskirja tai muun akateemisen tarkastuksen 
kohde, jokaisen tiedon alkuperä olisi osoitettava lauseenkulmassa olevalla 
viitteellä. Nyt niin ei ole. Olisi kuitenkin kiinnostavaa tietää, mistä Suomi 
on loppujen lopuksi saanut tietonsa marskin eturauhasvaivoista ja munu- 
aiskivistä — lääkärintodistuksista, potilaspöytäkirjoista, marskin omista 
kirjallisista lausunnoista vai muiden historioitsijoiden töistäkö? 


Marsalkka maanpaossa 


Ansiokasta Suomen teoksessa on se, että siinä lausutaan selvästi marskin 
motiivit ulkomaille lähtöön. Kyse oli paosta. Sotasyyllisyysoikeudenkäyn- 
neissä syytetyksi joutumista hän pelkäsi niin, että pakeni Portugaliin asti, 
ja omaisuuttaan hän alkoi siirtää länsinaapuriin miehityksen varalta. 
Esimerkiksi itämaiset mattonsa hän lähetti Suomen Ruotsin-suurlähe- 
tystöön. 

Inhimillisestä hädänalaisuudesta kertoi marsalkan pelko joutua neuvos- 
toliittolaisten kaappaamaksi ja kiduttamaksi, vaikka ja koska oli presi- 
dentti. Mutta myös sotasyyllisyysoikeudenkäynti piinasi häntä kovin. Mo- 
nien syytöspenkkiin joutuneiden mielestä sodan aikainen ylipäällikkö oli 
vyöryttänyt syyt poliitikoille ja paennut ulkomaille turvaan, kunnes oli 
varma, ettei itse saa syytettä. Suomen mukaan Mannerheim aavisti, että 
entinen presidentti Ryti voisi arvostella häntä tapahtumien kulusta, ja 
näinhän oikeudenkäynnin aikana myös tapahtui. Miesten välit olivat alka- 
neet tosiasiassa särkyä jo vuonna 1943, ja Mannerheim pysyi Portugalissa 
aina siihen asti, kunnes syytteet muille oli luettu. 

Suomen sodanaikaisen Saksan-suurlähettilään, entisen 1930-luvun 
pääministerin ja sotasyyllisyysoikeudenkäynnissä tuomitun oikeustieteen 
professorin, T. M. Kivimäen, mukaan Mannerheimin olisi pitänyt ”kuole- 
man uhallakin” jäädä Suomeen. Juhani Suomi ihmetteleekin teoksessaan 
sitä, miksi Ryti ja monet muut kääntyivät sotasyyllisyysoikeudenkäynnin 
aikana niin voimakkaasti Mannerheimia vastaan, sillä hänen tietojensa 
mukaan sekä Ryti että hänen asianajajansa Hjalmar Procop6 olivat va- 
paamuurareita, ja Mannerheim saattoi olla Ranskassa toimivan Grand 
Orient -loosin jäsen. Ilmeisesti vapaamuurariveljeys ei painanut tällä ker- 
taa riittävästi. 

Sveitsissä marsalkka eli käytännössä maanpaossa, mikä oli kai selvää 
kaikille muille kuin suomalaisille, joille tuntui vaikealta kuvitella rakas- 
tettua johtajaansa pakolaisena ja olosuhteiden pakosta kansalaisille sel- 
känsä kääntäneenä. Terveydelliset syyt — jotka ovat varmaankin maailman 
yleisimmin käytettyjä tekosyitä mutta usein myös salattuja faktoja — teki- 
vät pakolaisuudesta uskottavaa ja pehmensivät tilannetta saaden sen 
näyttämään marsalkalle vähemmän tappiolliselta. 


Suomen pelasti myytti 


Olipa Mannerheim sellainen kauniisti askeltava keikari ja show-mies, jol- 
laisena Suomi hänet kuvaa, tai ei, häntä joka tapauksessa tarvittiin so- 
dankin jälkeen yhdistämään oikeistoa ja vasemmistoa sisäpolitiikassa, pi- 
tämään sodan jatkamista kannattaneet kenraalit ruodussa, välittämään 
ankarat rauhanehdot kansalaisille ja herättämään riittävästi luottamusta 
Neuvostoliitossa. Suhteiden ”normalisoiminen” itänaapuriin alkoi tuolloin, 
jatkui Paasikiven-Kekkosen-linjan mukaisena kehittämisenä, lujittamise- 
na ja edelleen kehittämisenä, eikä niitä suhteita ole vieläkään saatu täysin 
normaaleiksi. Tuskin koskaan saadaankaan johtuen kansojen, maiden ja 
kulttuurien perustavanlaatuisista eroista. 

Presidenttikaudellaan Mannerheimista tuli tahtomattaan uuden ulko- 
politiikan takuumies, joka joutui hyväksymään monia kielteisiä ratkaisuja, 
kuten suojeluskuntien lakkauttamisen ja kommunistien tulon hallituk- 
seen, ja jonka nauttiman luottamuksen katsottiin varmistavan, ettei venä- 
läisten kanssa käytyjä neuvotteluja pidettäisi Moskovassa petoksena. 

Juuri tämä suurmiehen myytti — eivät niinkään teot — pelasti Suomen 
mukaan Suomen. Marsalkan itsensä puolestaan pelastaa liialta kritiikiltä 
se, että hän oli presidentiksi tullessaan jo 77-vuotias ja terveydentilaltaan 
heikentyvä mies, joka yritti tehdä parhaansa. Vaikka Mannerheim ei olisi- 
kaan ollut myyttinsä mittainen, hänen maineensa varmasti kestää tämän- 
kin tulkinnan. Niinpä jokaisen suomalaisen on edelleen syytä olla ylpeä ja 
arvostaa tämän poikkeusyksilön työn tuloksia: jatkaen ja pitäen niitä voi- 
massa sekä torjuen kaikki maahamme kohdistuvat suorat, epäsuorat ja 
taloudelliset hyökkäykset, jotka voisivat kiistää tai kyseenalaistaa kan- 
samme itsemääräämisoikeuden, väestörakenteen ja valtiollis-poliittisen 
suvereniteetin. 


Kirjallisuus 
Suomi, Juhani, Mannerheim — Viimeinen kortti? Helsinki: Siltala, 2013. 


Visuri, Pekka, Mannerheimin ja Rytin vaikeat valinnat — Suomen johdon 

Perjantaina 20. joulukuuta 2013 
LASKUKONEET PÄHKINÄNSÄRKIJÖINÄ 


Elämäntaidon oppaat ovat nykyisin muodissa. Tämä kertonee luottamuk- 
sesta onnen tavoitteluun konstien ja jippojen avulla mutta myös siitä, että 
aikamme suosii nopeasti omaksuttavaa tietoa, jonka kautta voi tulla ”mys- 
tikoksi minuutissa”. Käytin itse muutaman tunnin ja vaivauduin luke- 
maan läpi markkinoille viime aikoina ilmestyneet elämäntaidon opaskirjat. 

Sveitsiläisen liikemiehen ja kirjailijan Rolf Dobellin teokset Selkeän 
ajattelun taito (2012) ja Viisaan toiminnan taito (2013) ilmestyivät Suo- 
messa HS-kirjojen kustantamina. Kiitänkin Helsingin Sanomia siitä, että 
se opettaa meitä jälleen ajattelemaan ja toimimaan oikealla tavalla. Mo- 
lemmat oppaat luettelevat 52 ajatusvirhettä tai toimintavirhettä, joten sii- 
nä on virheiden sisäistämistä jokaiselle vuoden viikolle parin vuoden ajak- 
si. 

Dobelli on onnistunut kirjoittamaan menestysteokset esittelemällä tie- 
teen ja filosofian vääriksi todistamia ajattelutapoja ja päättelyvirheitä hel- 
posti ymmärrettävässä muodossa. Hän on opiskellut liiketaloustiedettä ja 
toiminut muun muassa Swissairin palveluksessa. Toisen kirjansa alkuleh- 
dillä Dobelli myös korostaa yhteyksiään Mustista joutsenista (2007) tunnet- 
tuun Nassim Nicholas Talebiin — ehkä päästäkseen osalliseksi maineesta. 
Muutenkin Dobellin kirjoissa on hieman opportunistinen ja machiavelliläi- 
nen sävy, joka on sukua Francesco Alberonin hunajaisille kirjoille sekä 
Umberto Econ taannoiselle graduoppaalle. 

En tarkoita, että näissä kirjoissa vikaa olisi. Mutta silmiinpistävää Do- 
bellin oppaissa on pyrkimys hyötyä ”oikeasta ajattelusta” ja kiertää ”vää- 
rää” tappioiden välttämiseksi. Huomionarvoista on, että suosituimpia elä- 
mäntaidonoppaita kirjoittavat nykyään laskukoneet — filosofien, sosiologi- 
en, pappien ja psykologien sijasta. Myös newyorkilainen Taleb oli yksityis- 
pankkiiri ennen yksityisajattelijan uralle omistautumistaan. Nähtävästi se 
joko kannattaa paremmin tai on mukavampaa, sillä tämän elämänviisau- 
den mukaan ihmisen toimintaa motivoivat ensisijaisesti taloudellinen hyö- 
ty ja nautinnonhalu. Tai sitten utilitarismin perusläksy on synkronoitu yh- 
teen onnen tavoittelun kanssa tässä suoriutumista painottavassa kulttuu- 
rissamme. 

Neuvoa uranvaihtoon sai jo (niin ikään entisen kiireisen miehen), lon- 
toolaisen Tom Hodgkinsonin Vapauden ylistyksestä (2006), jossa hän ke- 
hotti leikkaamaan luottokortin kahtia ja välttämään kaikkia sitoumuksia, 
joilla kaupustelijat yrittävät nyörittää uhrinsa riippuvuuteen, vapauden 
vihollisista pahimpaan. Katukauppiaat, feissarit, matkapuhelinliittymien 
ja TV-kanavien markkinoijat kun lupaavat ensin kaikkea hyvää mutta 

muuttuvat tylyiksi ehtojen asettajiksi heti saatuaan ihmiset allekirjoitta- 
maan palvelusopimuksen. 

Tätä nykyä Hodgkinson asuu Britannian maaseudulla. Jo hänen aiempi 
teoksensa Joutilaisuuden opas, jonka täytyy olla jokaisen rekrytointiam- 
mattilaisen kauhukirja, opetti tähän: samaan kuin lääkäri Ray Bennetin 
Alisuorittajan manifesti (2012). Ne neuvovat, miten tärkeää tehokkaalle ja 
hyvinvointia edistävälle ajankäytölle on nimenomaan alisuoriutua. 

Koska kirjoittajat ovat entisiä bisnesmiehiä tai muuten vain kiireisiä 
ihmisiä, heidän sanaansa liike-elämän juonikkuudesta voi varmasti luot- 
taa. Vahinko vain, että järkevyys, onnellisuus ja hyvinvointi typistetään 
näissä elämäntaidonoppaissa pelkästään oikeanlaiseksi kalkyyliksi. Se 
kertoo teknisestä asenteesta, joka on kovin ohut. Ja se kertoo myös kyyni- 
syydestä ja kylmyydestä. Entiset käpyjä keräilevät pankkiirit ovat nyt 
kuin oravia, jotka rikkovat puhdetöikseen päättelyn pähkinöitä ja para- 
dokseja. Onpahan kuitenkin mitä särkeä. 

Myös akateemiset filosofit ovat koettaneet jakaa onnen ohjeitaan, mutta 
ilmeisestikin liian perinteisellä tavalla. Esimerkiksi Julian Bagginin ja Pe- 
ter L. Foslin hiljattain ilmestynyt teos Ajattelun pikkujättiläinen (2012) lu- 
ettelee brittiläiseen tapaan listan paradokseja ja kehäpäätelmiä sekä selit- 
tää tavanomaisimmat loogiset virheet. Kirja ei kuitenkaan onnistu kytke- 
mään päättelyohjeitaan laajempiin elämänyhteyksiin puhuttaakseen ihmi- 
siä, jotka ovat tottuneet saamaan kaiken helposti omaksuttavassa muodos- 
sa. Thomas Cathcartin ja Daniel Kleinin Platon ja vesinokkaeläin menivät 
kapakkaan (2013) puolestaan kosii yleisöä vitsikkyydellä, mikä kertonee 
kirjoittajafilosofien jonkinlaisesta pitkästyneisyydestä ja turhautuneisuu- 
desta akateemiseen filosofiaan. 

Diilerien ja filosofien viisauksien rinnalle on myös ruotsalainen Henrik 
Fexeus -nimeä käyttävä omatekoinen psykologi kirjoittanut kasan erilaisia 
opaskirjoja. Ruotsiksi ovat ilmestyneet ainakin Konsten att lära tankar 
(2007) ja Konsten att fä mentala superkrafter (2011). Suomeksi ilmestyi tä- 
nä vuonna Viettelyn jalo taito — 168 vinkkiä, miten saat hänet. 

Fexeus on esiintynyt lisäksi ajatustenlukijana ja esitellyt manipulaation 
taitojaan television ohjelmasarjassa nimeltä Hjärnstorm (Aivomyrsky). Tie- 
teellisesti arvioiden ajatustenluku perustuu alitajuiseen tai tietoiseen elei- 
den tulkitsemiseen, ja Fexeuksen kirjojen arvo onkin siinä, että hän esitte- 
lee helppotajuisella tavalla, miten tätä ihmisille luonteenomaista kykyä voi 
kehittää. Pohjan asialle voisi antaa vaikkapa symbolinen interaktionismi, 
jota pidetään sosiaalipsykologian eräänä perustavana teoriana ja jota olen 
itsekin käsitellyt kirjoissani. 

Filosofisesti ja ideologiakriittisesti katsoen oireellista on, että myös Fe- 
xeus kertoo toimintansa motiiviksi vain hyötymisen: näin voit ottaa hyödyn 
irti ihmissuhteistasi ja saada ystäviä, menestystä ja vaikutusvaltaa! Keino- 
tekoisuuteen viittaa myös Fexeuksen nimenvaihto; alkuperäiseltä nimel- 
tään hän oli Bjarneskans 

Muutamat ruotsalaiset feministit tuomitsivatkin Fexeuksen filirttailu- 
kirjan ja iskuoppaan tuoreeltaan vanhentuneeksi. Se kun perustuu 1950- 
lukulaiseen naistenkaatomentaliteettiin eikä siten oikein istu aikaan, jol- 
loin ihmisten motiivit loistavat läpi. Monet ihmiset tulkitsevat lähimmäisi- 
ään jo muutenkin niin taitavasti, että taidot ovat muuttuneet suorastaan 
ennakkoluuloiksi. 

Yhteistä näille kirjoille on huoli siitä, miten päästä suosituksi, välttää 
tulemasta hyväksikäytetyksi ja kuinka käyttää toisia ihmisiä hyväksi. 
Luultavasti nämä ohjeet ovat hetken muodissa, kuten neurolingvistinen 
prosessointi tai ”tunneäly”. — Mutta tuntuuko, että jotain jäi puuttumaan? 

Sunnuntaina 5. tammikuuta 2014 
RAKKAUDEN RODEOTA FILOSOFIN TAPAAN 


rofessori Jaakko Hintikka on julkaissut enemmän tieteellisiä aika- 

kauskirja-artikkeleita kuin kukaan muu elossa oleva filosofi, mutta 
hänen ajattelunsa on jättänyt lukevan yleisön kylmäksi. Nämä asiat voivat 
myös liittyä toisiinsa. Hänen suunnattoman merkittävänä pidettyä filosofi- 
aansa ei juuri tunneta suppean, logiikkaan keskittyneen akateemisen pii- 
rin ulkopuolella. 

Niinpä 84-vuotias filosofi on tehnyt tavalla, joka muistetaan Helsingin 
yliopiston filosofian laitokselta jo 1980-luvulta: hän on päättänyt ryhtyä 
tavoittelemaan naistenlehtijulkisuutta ja alkanut puhua entisestä vaimos- 
taan sensaatiojournalistisesti. Helsingin Sanomat, joka on omalla omitui- 
sella tavallaan aina suosinut Hintikkaa, mainostaa nyt Kuukausiliittees- 
sään Jaakko Hintikan uutta teosta, jossa hän tilittää suhdettaan toiseen 
vaimoonsa, yhdysvaltalaiseen Merrill B. Provenceen (myöhemmin Hintik- 
kaan).457 

Hintikan kirja on mielestäni floppi. Sitä ei olisi kannattanut julkaista. 
Teoksesta välittyy mielikuva, että filosofi kalastelee huomiota kertomalla 
tarinan, jossa hän on päässyt kiksauttamaan presidentti John F. Kennedyn 
entistä hoitoa. Saska Saarikosken kirjoittama juttuhan on otsikoitu sanoin 
”Filosofi Jaakko Hintikka kertoo entisen vaimonsa ja John F. Kennedyn 
rakkaustarinan”. Helsingin Sanomien mukaan kirja on Hintikan toisen 
vaimon Merrill B. Hintikan ”pienoiselämäkerta” ja ”intohimoinen rakkaus- 
tarina”, mutta pääosaan näyttää nousevan jokin aivan muu kuin oli tarkoi- 
tus. 

Koko tapahtumakenttä on älytön: siihen on sisällytetty mahdollisista 
maailmoistaan tunnettu Hintikka ja Kennedyn naisseikkailut, joista riit- 
tää juoruja Porvoon mitalla, ja höysteeksi on ripoteltu hieman amerikka- 
laisuutta sekä Sartrea. Muistaakseni Esa Saarinen väitteli aikoinaan Hin- 
tikan oppilaana, mutta nyt opettaja on mennyt oppilaansa taakse. Tämä- 
hän on eleganttia kuin Speden elokuvat, joissa oli aina Mersuja, vaimoja ja 
vesihiihtoa. Puuttuu, että vielä kantri soisi jossakin Dallasin tai Tallahas- 
seen ranchilla, jossa filosofi siemailee Sunshine-coctailia terassilla. 

Jaakko Hintikalla ja Aristoteleella on ainakin se yhteys, että molemmat 
naivat Kennedyn eksän. Tarkoitan tietenkin Aristoteles Onassista, joka 
avioitui Jacgueline Kennedyn kanssa vuonna 1968. 

Sartrelaisuus ei enää toimi 


Kirjoitin Suomalaisen nykyfilosofian historiassani (2009), että Saarisen 
omaksuma sartrelaisuus ja siihen liittyvä relativismi oli tavallaan varsin 
luonteva mahdollisten maailmojen semantiikan jatke. Niissä kaikissa ope- 
roidaan yltiöpäisen subjektivismin ja relativismin ajatusmaailmassa. 

Hintikan kirjassa on toki muutamia kiinnostavia näkemyksiä rakkau- 
desta, esimerkiksi ajatus ”nautinnon tuottamisen nautinnosta”. Tämän 
mukaan seksuaalisen kanssakäymisen kumpikin osapuoli voi ”kokea oman 
nautintonsa lahjaksi, jonka toinen ihminen vapaasti ja rakastavasti toiselle 
antaa”. 

Mutta toisella tavalla muotoiltuna ajatus on karumpi. Kysehän on siitä, 
että ihminen näkee oman nautintonsa lahjana, jonka hän antaa toiselle! 
Kysymys kuuluu, eivätkö nämä hassut loogikot pysty näkemään edes ra- 
kastelua muulla tavalla kuin pohjattomana narsismina: omassa mielihy- 
vässään piehtarointina. 

Asiaa ei paranna Hintikan viittaus Jeesukseen ja hänen Vuorisaar- 
naansa, jossa kehotetaan rakastamaan lähimmäistään niin kuin itseään. 
Itserakkauden näkeminen aidoimpana rakkautena voi olla filosofiaa, mikä- 
li sen näkee kyynikon silmälasien läpi, mutta jos joku väittää moista tosis- 
saan, hänen täytyy olla tyypillinen systeemifilosofi. 

Myöskään lehtijuttua ei olisi kannattanut julkaista. Siinä koko touhu 
joutuu entistäkin oudompaan valoon. Hintikoiden rakkaussuhteen alku 
kuvataan panosuhteena, joka alkoi ennen kuin kummankaan edellinen 
avioliitto oli päässyt loppumaan. Seuraava kirjan lause kuvaa sattuvasti 
sitä, mistä mahdollisten maailmojen teoriassakin voi mahdollisesti olla ky- 
symys: ”Jälkeenpäin he makasivat pitkään hiljaa vierekkäin, Merrillin rei- 
si Jaakon reiden päällä täydellisen onnellisina yrittäen uskoa, että se, mitä 
heille oli juuri tapahtunut, oli mahdollista.” 

Jos joku haluaa repiä nauruhermojaan enemmän, kaivakoon esiin van- 
han kampusromaanini vuodelta 2000 tai lukekoon teostani Enkelirakkaus 
— Filosofia ja uskonto homoseksuaalisuutena (2008), jossa kerrotaan, mitä 
on ”totuuden lähestymisen reidenvarsimalli” heterofilosofiassa.*58 Analyyt- 
tisten systeemifilosofien naturalismi ja maailmojen valloitus on teinipojille 
tyypillisten haaveiden penetroimaa, aivan kuten koko luonnontieteellinen 
symboliuniversumi Miss Universumeineen. 

Lehtijutun mukaan nämä hyvin älykkäät filosofit Jaakko ja Merrill 
myös ”sanelivat toisilleen pitkiä magnetofoninauhoja”, jos eivät olleet muu- 
toin toistensa tavoitettavissa ja koska ”nauhoittaminen oli taloudellisesti- 
kin järkevää”. — Niinpä, eikä tarvinnut myöskään tuhlata kallista aikaa 
kuuntelemiseen. Tämä toi minulle mieleen Kenny Everettin taannoiset 
sketsit, joissa hänen esittämänsä filmitähti Cupid Stunt tilitti valtavan 


414 


mielenkiintoisia tulevaisuudensuunnitelmiaan vieressään istuvalle pahvi- 
kuvalle with best possible taste. 


Kennedyn kakkosmies? 


Mikäli ufo-olento laskeutuisi ihmisten keskelle ja tarkkailisi kärpäsenä ka- 
tossa, mitä tuo ja tuokin touhu on — aivan kuten Helsingin Sanomien toi- 
mittaja Saska Saarikoski lehtijutussaan — myös hän voisi kirjoittaa aivan 
kuten kolmannessa persoonassa esiintyvä matemaatikko Jaakko Hintikka, 
joka tunnustaa laskeneensa myös orgasmeja: ”Vietettyään autuaan iltapäi- 
vän Merrillin sängyssä Jaakko kysyi: '”Montako orgasmia sait? 'Sekosin 
laskuissani kolmannen jälkeen.” 

Olen entistä vahvemmin sitä mieltä, että nämä Hintikan tunnustukset 
olisi pitänyt jättää julkaisematta. Tämä on jälleen jotakin sellaista, mikä ei 
pue iäkästä herrasmiestä, jolle sopii englantilainen tweed-takki. 

Helsingin Sanomien mukaan Hintikka julkaisi paljastuksensa kertoak- 
seen ”miten merkittävä ihminen Merrill oli” ja haluten ”inspiroida nuoria 
tutkijan uralle”. Silti kaikesta paistaa läpi, että Hintikka tekee tämän har- 
joittaakseen ”kiss and tell” -politiikkaa ja korostaakseen, kuinka merkittä- 
vä hän itse on päästyään piireihin Yhdysvalloissa. 

Tässä Hintikan logiikka ei kuitenkaan toimi. Hänen huolensa Kennedyn 
kakkosmieheksi jäämisestä tai pääsemisestä ja halunsa lipaista Amerikan 
kuohukermaa pienentää hänen rooliaan sekä filosofina että rakastajana. 

Todellisen rakastajan tai rakastetun sen enempää kuin Casanovankaan 
ei tarvitse koskaan epäillä asemaansa eikä potea alemmuuskompleksia ta- 
valla, josta voidaan kirjoittaa, kuten kolmannessa persoonassa esiintyvä 
Hintikka kirjassaan, että ”Jaakko pelkäsi enemmän joutuvansa verratuksi 
Kennedyn kaltaisiin loistokkaisiin entisiin rakastajiin kuin senhetkisiin 
kilpailijoihin” ja että ”luonnollisesti siinä joutui kysymään, kuinka paljon 
huonommaksi itse siinä vertailussa jäi”! 

Omasta mielestäni tämä on selvää paskaa, eikä sitä pyyhi pois paras- 
kaan lohdutus. Todellinen rakastaja tekee kuin Odysseus eikä ammuskele 
”kilpailijoihin* rakkauden nuolia, mutta Hintikka näyttää jääneentilan- 
teensa vangiksi. Ei voi olla epäilemättä, että Hintikkaa leimaa latentti oi- 
dipuskompleksi. Hänen edeltäjänsähän joutui maailmanhistorian tunne- 
tuimman salamurhan uhriksi! 

Myös kirjan sivulta 116 alkava analyysi persoonan muuttumisesta me- 
subjektiksi rakkaudessa on kliseemäinen, samoin päähenkilön kuvaami- 
nen edistykselliseksi feministiksi ja poikkeuksellisen hyväksi ihmistunti- 
jaksi. ”Ammattifilosofien” (Hintikan itsensä käyttämä ilmaus) tapa torjua 
alitajunnan, symbolisen maailman ja yleensäkin koko varsinaisen elämän 
merkitystä on niin kökköä, ettei tarvitse olla kovinkaan hyvä erottuakseen 
erinomaiseksi. Jos sitten joku nainen tulee ja tyhjentää sen vuoksi pisupo- 

tan jonkun putkiaivon päähän, hänet laakeroidaan kiitollisena neroksi. 
Mies-nais-suhteiden likilaskuisuus selittänee sen, miksi tossun alle joutu- 
neet miesfilosofit ovat antautuneet ylistämään feministien ideoita eteviksi. 


Mitä opimme tästä? 


Lehtijuttu osoittaa, ettei Hintikka ole muuttunut yhtään vuosien myötä. 
Tavanomaiseen kysymykseen, ”onko rakkaudessa kyse tunnemyrskystä, 
jota ei voi hallita järjellä”, vastaus tulee pohdintoihin antautumatta ja 
eläytymättä kuin tykin suusta: ”Miksi emootioiden pitäisi olla ei-loogisia?” 

Vastauksena voisi ehdottaa: ehkäpä siksi, että tunteet ovat pitkälti re- 
aktiomaisia ja impulssinomaisia ja toteutuvat alitajuisessa rekisterissä, 
joka muodostaa suurimman osan ihmisen henkisestä toiminnasta. Mutta 
sitä puolta systeemiteoreetikoiden maailmankatsomus on näköjään liian 
ohutta ymmärtämään. Romanttista on kuin susitutkijain jänkäjotoksella. 

Voi myös kysyä, kuinka viisasta toimittajalta oli tässä yhteydessä lait- 
taa lehteen seuraava Hintikan toteamus omasta terveydentilastaan: ”Pa- 
rempi, että rappeutuminen alkaa alapäästä kuin yläpäästä”, Hintikka tyy- 
tyy hymähtämään kuivasti.” Kirjan tehtävä lienee osoittaa, että merkittä- 
vä filosofi voi olla myös hetero, vaikka Hintikka onkin. Saska Saarikosken 
kirjoittaman lehtijutun tarkoitus puolestaan on hankkia toimittajalle piilo- 
ilkeilyn maailmanmestaruuspalkinto. 

Sinänsä on mukavaa, että iäkäs Jaakko Hintikka on edelleen hyvässä 
kunnossa, ja hänen puolustuksekseen voi sanoa, että tällaistahan anglo- 
amerikkalainen esseistiikka yleensäkin on: pinnallista ja pyöristelevää. 

Oma ongelmani on, että myös minä kirjoitan nopeammin kuin elän, ja 
siksi julkaisin akateemisen elämäkertani ajoissa. Mahdollisuus olisi vielä 
toiseenkin, mutta aineisto uhkaa loppua, ja siksi ”tarttis taas tehdä jotain”. 

Hintikan teoksesta opin kuitenkin saman kuin Pertti ”Lande” Lindfor- 
sin taannoisista muistelmista. Homopojan päiväkirjani poltan hyvissä ajoin 
ennen henkistä tai fyysistä kuolemaani, sillä en halua tuohon kategoriaan 
”Library of Living Dead”. — Olen toki myös itse tehnyt presidentillisesti ja 
antanut vanhat leluni vähäosaisille. Toivottavasti ei käy niin, että kaikki 
keskenään mustasukkaiset exäni liittoutuvat yhteen ja julkaisevat koko- 
elman esseitä ja artikkeleita, joissa he kertovat, millainen olin sängyssä ja 
keittiössä. Mutta bridgeä en pelaa. 


Arvioitu teos 


Hintikka, Jaakko, Hän valitsi nimekseen Merrill Hintikka. Helsinki: 
WSOY, 2014. 

Maanantaina 6. tammikuuta 2014 


PÄIVÄN MUOTISANA: ”PEPÄMUKAVUUSALUE” 


Yleisradion nettisivujen lukijat valitsivat vuoden 2013 sanaksi ”pöhinän” 
(mitähän sekin lienee?). Sen kanssa kilpailivat vahvasti muiden muassa 
”kestävyysvaje” (miehet sen tietävät) ja ”pilvipalvelu”, joka sopii muun 
muassa huumekuljetusten yhteyteen. 

Itse valitsisin vuoden muoti-ilmaukseksi sanan ”epämukavuusalue”, jo- 
ta ei ollut Ylen listalla lainkaan. Sitä käytti muiden muassa ministeri Kris- 
ta Kiuru itsenäisyyspäivän A-talkissa todetessaan, että tulevaisuudessa 
pitää ”käydä myös epämukavuusalueella”.459 

”Epämukavuusalue” sisältää eufemismin, sillä epämukavuuteen viit- 
taamalla vältellään sanomasta sanaa ”kurjuus”. Siten kierretään tosiasiaa, 
että tulevaisuudessa poliitikot joutuvat huonontamaan oloja. Toiseksi, yh- 
dysosa ”alue” viittaa toiveeseen, että kurjuus voidaan rajata tietylle alueel- 
le, jolla mennään vain käymään, muttei jäädä sinne pysyvästi oleskele- 
maan. Niinpä se antaa kuulijoille lohtua. Jos sanan ”alue” sijasta käytet- 
täisiin sanoja ”sektori” tai ”domeeni”, puhe voisi saada erityistä painoa ja 
vakuuttavuutta. 

”Epämukavuusalue” on turhake siinä missä ”puutarhatonttukin”. Se si- 
sältyy ay-retoriseen ja työelämädiskursiiviseen demarikieleen, aivan kuten 
”mukavuuslippulaiva” tai ”aikarahtaus”. Kyseessä lienee jonkinlainen ang- 
lisismi, jollainen on myös ”aikaikkuna” (time window). Epämukavuusalu- 
een nimikkeellä on julkaistu Amerikassa myös kirja (The Discomfort Zone) 
— puoliksi piloillaan kai.460 


Lauantaina 1. helmikuuta 2014 
VOIKO KOHTALOA PAETA? 


Formula-ajaja Michael Schumacherin kurja tila johdattaa kysymään, onko 
elämässä joitakin sellaisia voimia, joille ihminen ei itse mitään voi. Onko 
elämä jollakin tavoin determinoitua, eli väistämättömän kaavan mukaan 
etenevää, tai onko esimerkiksi niin, että ihmisen elämänkulku on kirjoitet- 
tu hänen geeneihinsä? 

Michael Schumacher onnistui uhmaamaan ja kiertämään kuolemaa ko- 
ko uransa ajan. Hän voitti seitsemän F1-autoilun maailmanmestaruutta ja 
pyyhki ennätystilastoilla pöytää. Hänen saavutuksensa ovat suorastaan 
uskomattomia ja käytännöllisesti katsoen lyömättömiä lajissa, jossa me- 
nestyminen on kaikkien todennäköisyyksien vastaista, voittamisen mah- 
dollisuus häviävän pieni ja kertoimet ihmistä ja hänen voitontahtoaan vas- 
taan. 

Schumacher lopetti uransa jo kerran mutta palasi malttamattomasti 
kilparadalle, kiertämään rataa vauhti kallossaan vain päätyäkseen paik- 
kaan, josta lähti liikkeelle. Tuntuu kuin hän olisi aivan tarkoituksella här- 
nännyt kuolemaa koettaen selvittää, miten paljon tai kovaa hänen pitää 
ajaa päästäkseen hengestään, vai ovatko viikatemies ja kohtalo unohtaneet 
hänet maan päälle. Edelläkävijöitä hänellä riittää. 

En puutu asiaan postmodernin vauhdin filosofian näkökulmasta enkä 
myöskään sen tyyppisten kulttuurien hajoamista käsittelevien keskipa- 
koisvoimien kannalta, joiden analysoimista Paul Virilio on sanonut dromo- 
logiaksi. Niin olen tehnyt jo esseessäni ”Miten teknologia ja vauhtisokeus 
fasinoivat massakulttuuria — F1-huunaa filosofisesti formuloituna”.461 

Schumacherissa minua kiinnostaa hänen tämänhetkiseen tilaansa liit- 
tyvä ällistyttävyys, tekisi mieleni sanoa: älytön ironia ja jopa irvokkuus, 
ikään kuin kohtalo siinä virnistäisi. Ajattelepa: kaveri onnistuu ajamaan 
308 grand prix -kilpailua, voittamaan niistä 91, saavuttamaan 155 palkin- 
tosijaa ja päätymään eturivin lähtöpaikkaan 116 kilpailussa. Lisäksi hän 
johti kilpailua 5 108 kierroksen ajan ja pitää hallussaan ennätystä myös 
saavutettujen kakkossijojen määrässä (43). Hän voitti kaikista ajamistaan 
kilpailuista ennätykselliset 35,4 prosenttia. 

Kunnes sattui — tosin tätä emme varmasti tiedä, oliko se kohtalo — onne- 
ton tapahtumakulku. Sunnuntaipäivänä 29. joulukuuta, auringon paista- 
essa Alpeilla, Michael Schumacher oli perheensä kanssa pahaa aavista- 
matta hiihtelemässä mäenrinteessä, ja laskettelureitiltä vain aavistuksen 
verran poiketen hän horjahti alas tullessaan sekä iski kypäränsä kiveen. 
Tulos: aivoverenvuoto, kooma, mahdollisesti aivokuolema ja sitä seuraava 
todennäköinen kuolema. 

Michael Schumacher ei ole kuollut, mutta läheisille on varmasti tuskal- 
lista elää tavalla, josta ei tiedä, onko ihminen enää täällä. Vaikea on var- 
mistua siitäkään, tietääkö tai ymmärtääkö ihminen itse olevansa tässä 
maailmassa — arkiymmärryksen mukaan luultavasti ei, mikäli ihmiseltä 
itseltään on taju poissa. 

Asian kohtaloa ja niin sanottua tahdon vapautta koskeva puoli on tämä: 
toteuttiko Schumacher enemmän tahtonsa vapautta lasketellessaan ”täy- 
sin vapaana ja riippumattomana” pitkin Alppien rinteitä, vai toteuttiko 
hän vain jotakin sisäistä, psyykensä rakenteeseen tai geneettiseen olemuk- 
seensa tai molempiin liittyvää pakkoa, välttämättömyyttä tai kohtaloa? 
Antiikin draamaperinteessä kohtaloon liittyi traagisuus. 

Vastaavia tapauksia tulee eteen jatkuvasti, tosin pienemmässä ja vä- 
hemmän huomiota sekä julkisuutta keräävässä mittakaavassa. Kennedy- 
jen suku on ollut tunnetusti niin voimakkaiden koettelemusten kohteena, 
että muutamat puhuvat jo kirouksesta, sosiologit sukupolvelta toiselle siir- 
tyvästä normien ja odotusten kuormasta, psykologit yksilöiden yli käyvistä 
ihanteista tai yliminästä ja biologit konflikteja sekä haasteita kohti hakeu- 
tuvasta geneettisestä perimästä. 

Amerikkalainen kenraali George S. Patton puolestaan onnistui selvity- 
mään hengissä toisesta maailmansodasta, kun vuoden 1945 lopulla saattui 
onneton tapaus ja kevyehkö kuorma-auto osui Pattonia kuljettavaan Cadil- 
laciin aivan tavanomaisessa kasarmien välisessä liikenteessä sillä seura- 
uksella, että kenraali halvaantui kaulasta alaspäin ja kuoli kahdentoista 
päivän kuluttua heidelbergiläisessä sairaalassa. ”Mikä helvetillinen tapa 
kuolla”, kerrotaan kenraalin todenneen viimeisiksi sanoikseen. 

Moni ihminen on kohdannut lähipiirissään outoja ja kummallisia tapa- 
uksia, joita ei mielellään sanoisi sattumiksi siksi, että todennäköisyyden 
vähyys puhuu niitä vastaan. Niitä ei sanoisi sattumiksi silloinkaan, kun 
logiikka puhuu armotonta kieltään niiden puolesta, sillä tällöinhän kyse 
olisi vain todennäköisyyksien vääjäämättömistä toteutumisista — ei sattu- 
mista. 

Esimerkiksi Schumacherille olisi kaiken logiikan mukaan pitänyt sattua 
jotakin kurjaa jo autourheilu-urallaan, ei vasta laskiessaan mäkeä suksil- 
la. Ja se, että pahin onnettomuus tapahtui vasta, kun vaarallisimman elä- 
mänvaiheen piti olla ohi, puhuu sen puolesta, ettei tämän olisi enää pitä- 
nyt olla sattumankaan satoa; olivathan kertoimet onnettomuuden puolesta 
jo olennaisesti vähentyneet. 

Miten siis yhdistää se, että tapahtumaa vastaan puhuvat sekä logiikka 
että sattuma, jotka molemmat heikentävät onnettomuuden todennäköi- 
syyttä? Ratkaisu taitaa löytyä kohtalosta. 

Antiikin draamaperinteen mukaan kohtaloaan ei pääse pakoon. Juuri, 
kun luulet olevasi kohtalolta suojassa, se iskee takaa päin. Tämä perustuu 
siihen, että koettaessaan välttää kohtalonsa ihminen pystyy töin ja toimin 
pitämään kohtalonsa toteutumisen loitolla, mutta heti otteen herpaantues- 
sa ja ihmisen tullessa holtittomaksi kohtalo tulee vastaan nurkan takaa. 

Näin ihmisen mieli toimii. Se johtaa kohtalon toteutumiseen. Mitä kau- 
emmin kohtalonsa onnistuu kiertämään, sitä lähempänä on sen toteutumi- 
sen aika. Myös Euroopan rahaunionin hullu draama taitaa päättyä koo- 
maan. 

Jeesus sanoo: ”Sillä mitä se hyödyttää ihmistä, vaikka hän voittaisi 
omaksensa koko maailman, mutta saisi sielullensa vahingon?” (Matt. 
16:26) On kieltämättä kurjaa, että kenenkään täytyy maata petipotilaana 
koomassa. Minä en haluaisi vaihtaa osia Michael Schumacherin kanssa 
myöskään siinä tapauksessa, että saisin omakseni hänen 350 miljoonan 
dollarin omaisuutensa, joka tällä hetkellä ajelehtii orpona ja isännättömä- 
nä. (Siinä nähdään, miten vähäarvoista ja vaikutusvallatonta varallisuus 
loppujen lopuksi on.) 

Yleensäkin ihmettelen ihmisten halua samastua niin sanottuihin ido- 
leihinsa. Suuri osa urheilu-, musiikki- ja filmimaailman suosikeista on pe- 
rin juurin onnettomia ja kurjia ihmisiä, ja heidän henkilökohtaisissa kata- 
strofeissaan heidän turmeltuneisuutensa huipentuu. 

Toisaalta en yritä olla jälkiviisas. Totuus lienee kuitenkin se, että omilla 
vauhdikkailla roolimalleillaan Michael Schumacher on vetänyt patologien 
ja kirurgien peltipöydille montakin tieliikenteen uhria, jotka ovat kärsineet 
F1-sirkuksen tajuntateollisesta asennemuokkauksesta silvotun lihan, 
rampautetun kehon ja mäsäksi lyödyn elämän muodossa. 


Keskiviikkona 5. helmikuuta 2014 
OLIPA ISO JUTTU 


Homoseksuaalisuus on iso juttu kaikkialla, missä vallitsee jonkinlaisia 
komeroita, kuten urheilumaailmassa ja niin sanotussa entisessä Neuvosto- 
liitossa. Uimari Ari-Pekka Liukkosen kertominen homoudestaan oli lööppi- 
juttu alkuvuoden uutistyhjiössä, jossa tiedotusvälineet puhuivat asiasta 
”huippu-urheilijan kaapista tulona”.462 

Tapahtuman merkitys ei ollut oikeastaan yksittäisen ihmisen avautu- 
misessa vaan urheilumaailmaan liittyvän seksuaalisen ahdasmielisyyden 
kyseenalaistamisessa. — Mikä helpotus tämä olikaan heteroille! Nyt hete- 
rotkin voivat olla avoimesti heteroita, kun on jokin vertailukohta, johon 
nähden heterot voivat tuntea itsensä poikkeaviksi. 

Näin urheilun maailmassa voidaan myöntää vallitsevan edes jonkinlais- 
ta eroottista värinää. Muutoinhan kilpaurheilu lähinnä tappaa seksin. 

Kyseenalaista tosin on, onko Ari-Pekka Liukkonen huippu-urheilija. 
Huippu-urheilijahan on Suomessa jotakin sellaista kuin Matti Nykänen tai 
Mika Myllylä. 

En muuten usko Liukkosen avautumisen olleen kovin merkityksellistä 
hänelle itselleen. Myös asia upposi yleisöön kuin kuuma lusikka voihin, 
toisin sanoen vaivattomasti ja herättämättä erityistä huomiota. 

Mutta sitä suurensi media. Yleisradion nettisivuilla järjestettiin jokin 
aika sitten oikein kysely, jossa antauduttiin tiedustelemaan, ”voiko urheili- 
ja olla homo”, ikään kuin nämä asiat luontaisesti hylkisivät toisiaan tai 
ihmisoikeus olisi äänestysasia.1t63 Myös tutkija Marja Kokkosen urheilu- 
seuroilta saamat vastaukset (”ei meidän seurassa mitään homoja ole”)464 
osoittivat, että epäluuloisuus kytee, vaikka nuorempi ikäpolvi onkin suh- 
tautunut melko vapaamielisesti tai pitänyt asiaa yhdentekevänä.465 

Sen sijaan luistelija-kansanedustaja Sinuhe Wallinheimon selitykset sil- 
le, miksi kaapin ovet narisevat joukkuelajeissa paljon pitempään, tulivat 
takaisin kuin jälkilöylyt saunan kiukaalta. Wallinheimohan meni vihjaa- 
maan, että jääkiekossa homoseksuaalisuudesta vaietaan, koska pelaajien 
kanssa ”rakennetaan dynaamista ryhmää, johon edes pieni paperinpala ei 
sovi sisään”. MTV3 suomensi tämän verkkosivuilleen niin, että ”kansan- 
edustaja puolustaa homouden piilottamista jääkiekkojoukkueessa”.466 Jäl- 
keenpäin sekä Wallinheimo että media selittelivät asiaa parhain päin.467 

Wallinheimon kannanotto lemahtaa tuoreelta ja raikkaalta kuin suo- 
raan hokkarista vetäisty villasukka. Tosiasia on, että hyvää ryhmähenkeä 
ei tarvitse rakentaa minkään heteroseksuaalisen olettamuksen varaan. 
Hetero-oletus ei ole minkään yhteishengen tarpeellinen taustaehto. 

Monet konservatiivit käyttivät samanlaista ajatuskulkua homoja vas- 
taan muinaisella 1960- ja 1970-luvulla. He ajattelivat vähän niin kuin Wal- 
linheimo, että homoja ei pidä valita esimerkiksi diplomaatin virkaan, jotta 
kukaan potentiaalinen vihollinen ei voisi ”kiristää heitä” eli käyttää homo- 
seksuaalisuutta heitä itseään tai maatamme vastaan. Ainakin heidän täy- 
tyi pysytellä minuudestaan hiljaa. 

Tällainen mahdollisuus vallitsee tosin vain sellaisessa maailmassa, jos- 
sa homoseksuaalisuus arvotetaan lähtökohtaisesti kielteiseksi asiaksi niin, 
että sillä voidaan jotakin ihmistä painostaa tai kiristää. — Onko niin? Pi- 
tääkö niin olla? Miten sellaista ihmistä voidaan muka ”kiristää”, joka on 
avoimesti oma itsensä? Entä jos niin on, mitä se kertoo urheilusta, hallin- 
nosta, koulumaailmasta ja yrityselämästä? 

Nähdäkseni joukkue kuin joukkue hitsautuu sitä paremmin yhteen, mi- 
tä vähemmän siellä täytyy salailla minuuttaan ja mitä paremmin ihmiset 
voivat olla omia itsejään, siis juuri silloin, kun ihmisen persoonaa ei riiste- 
tä eivätkä työnantajat aseta ihmistä elämäntapakontrolliin tai mielipide- 
vankeuteen. 

Tahdon vain sanoa, että kokoomuksen Wallinheimolta taisi lipsahtaa, 
kuinka hän, puolueensa ja ehkä myös suuri osa urheilumaailmasta ajatte- 
levat. Älkää myöskään ihmetelkö, miksi arvostelen niin sanottua ”suvait- 
sevuutta” ja pidän sitä pelurien kaksinaamaisuutena. Suvaitsevuus kun on 
intentionaalisena tilana perustavasti ristiriitaista. Sehän merkitsee, että 
'en hyväksy, mutta siedän”, juuri niin kuin Wallinheimo, joka nyt on Setan 
säikäyttämänä ja pöllytyksen pelossa ”suvaitsevainen”.468 

Mutta mitä tuollaisella suvaitsevuudella oikeastaan tekee? Minä en tie- 
dä mitään niin häpeällistä ja nöyryyttävää kuin olla suvaittu. Joten vihat- 
kaa vain, niin tiedämmepähän, mitä ajattelette! Tässä suhteessa ihmisiä 
onkin kahdenlaisia: niitä, jotka inhoavat homoja avoimesti, ja niitä, jotka 
vihaavat salassa. Itse arvostan enemmän ensin mainittuja, sillä he ovat 
sentään rehellisiä ja siten helpompia hallita. 

Asian ydin ei ole kuitenkaan normatiivinen: hyväksyäkö vai suvaita? 
Sietää, inhota, vihata, rakastaa vai mitä? Asioiden keskipiste ei ole edes 
yksilön itsemääräämisoikeus, jota voidaan pitää itsestäänselvyytenä. Kes- 
kustelun fokus on urheilun maailmassa. Millainen se on? 

Urheilua leimaa välineellinen suhtautuminen omaan kehoon ja ruumiil- 
lisuuteen. Kilpaurheilu kärsii kehon potentiaalien riistosta, jota harjoitta- 
vat valmennusporras, yleisö ja urheilija itse. Toimiessani Tampereen yli- 
opiston filosofian laitoksella 1990-luvulla, kehittelimme työryhmän kanssa 
erityistä liikunnan filosofiaa, ja yliopistoon perustettiin myös liikunnan fi- 

losofian tutkimusyksikkö. Laitokselta valmistui ainakin kaksi väitöskirjaa 
ja muutamia tutkielmia. 

Liikunnan merkityksiä ja tarkoituksia voidaan jaotella niiden päämää- 
rien mukaan esimerkiksi (1) kehon, (2) terveyden, (3) voiton ja (4) ilmaisun 
projekteihin. Liikunnan ja urheilun merkitykset eivät tyhjene pelkkään 
kilpaurheilun suorituspainotteisuuteen, jonka piirissä matto vedetään alta 
heti, kun aktiiviura on ohi. Sen sijaan liikunta voisi olla tie kohti itseä: mi- 
nuuden ja maailman syvempää ymmärtämistä. Myös Liukkosen avautu- 
minen voisi antaa aineksia tämäntapaiseen pohdintaan. 

Sen sijaan julkinen sana ja järjestöpolitiikka näkevät asiassa vain sen 
normatiiviset puolet: kenelle huudellaan ja mitä saa, pitää tai ei saa sanoa. 
— Entä merkitykset? 

Urheilun maailma on heteroseksistinen juuri siksi, että siellä vallitsevat 
uho, utilitarismi, hyötyajattelu ja voitonsaalistus, jotka ovat ideologisesti 
yhdensuuntaisia heteroseksuaalisen arvomaailman ja siihen liittyvän la- 
jinsäilytysstrategian, eloonjäämiskamppailun, kiireen ja hysterian kanssa. 
On myös muita tapoja ajatella. 

Kiitokset joka tapauksessa Ari-Pekka Liukkoselle keskustelun herättä- 
misestä olympiakisojen alla. Hän on 2,08 metriä pitkä, eli hänen ei ihan 
heti tarvitse pelätä turpakäräjiä. Hänellä on myös edelläkävijöitä, ja mikä- 
pä siinä, jos pitää julkisuudesta.469 

On kuitenkin syytä muistaa, että joissain tapauksissa avautumisen vai- 
kutukset voivat olla myös kielteisiä. Nythän pukuhuoneissa pohditaan, 
”kuka täällä on se homoseksuaali”, ja siten ihmisiä voidaan patistella 
avautumaan tahtonsa vastaisesti. Avoimuus voi olla myös huikea kontrol- 
lin muoto, koska sitä kautta elämää läpivalaistaan, eikä tilannetta muuta, 
vaikka tarkkailu tapahtuisi ihmisen omalla suostumuksella. Liukkosen 
päätös voi kasata paineita hänelle itselleen, sillä nyt hän tietää, että media 
arvioi hänen suorituksiaan jatkossa nimenomaan homouimarin tuloksina. 

Yhteiskunnan ahdasmielisyydestä kertoo se, jos homous sinänsä mielle- 
tään uutiseksi, toisin sanoen, jos on uutinen, että homous on uutinen. Sek- 
suaalinen erilaisuus näyttää olevan uutinen jopa silloin, jos siitä ei tehdä 
uutista; asiaa kun leimaa jonkinlainen mediaseksikkyys. 

Selvää joka tapauksessa on, että uinti on urheilulajeista eroottisin. Voi- 
ton tässä suhteessa vievät vain antiikin Kreikan gymnasionit, joissa urhei- 
lijat harjoittivat kehon nautintoja alastomina! Mitähän kukkahattutädit, 
sädekehänunnat ja virkkuumummut sanoisivat siihen? 

Kiintoisaa on, että vain kaapista tulemista pidetään otsikoiden arvoise- 
na asiana. Kaappiin takaisin ryömiminen ei olisi oikeastaan mahdollista- 
kaan, eli sikäli tie on yksisuuntainen. Vai mitä arvelisitte, olisiko seuraava 
otsikko mahdollinen? 

”Huippufilosofi meni takaisin kaappiin suorassa TV-lähetyksessä!” — 
Mikä julkisen kohun ja huomion aihe! 

Torstaina 6. helmikuuta 2014 


PUTININ GAY-OLYMPIALAISET ALKOIVAT 


Maailman homoväestö oli pitkään pahoitellut sitä, että KOK (siis ei Kan- 
sallinen Kokoomus tällä kertaa vaan Kansainvälinen olympiakomitea) ei 
ole sallinut gay-olympialaisten järjestäjien käyttää olympiarenkaita tun- 
nuksenaan. Sen sijaan KOK omi tunnuksen yksinomaan itselleen. Niinpä 
gay-olympialaisia sanotaankin tätä nykyä ”Gay Gameseiksi”. 

Venäjän homosensuurilakien ansiosta olympiarenkaiden riemunkirjava 
väriyhdistelmä on kuitenkin nyt opittu yhdistämään seksuaalivähemmistö- 
liikkeen tunnukseen, sateenkaarilippuun. Koska homojen julkinen näky- 
minen julistettiin ”propagandaksi” Putinin johtamassa oligargiassa, maa- 
ilman urheiluyleisö näkee olympiarenkaissa sateenkaaren värit. Kiitos, 
Putin, erinomaisesta homoseksuaalisuuden näkyvyyden lisäämiseksi te- 
kemästäsi työstä! 

Vitsikästä Putinin politiikassa on sen tehottomuus — tai toisella tavalla 
lausuttuna tehokkuus. Ketä muutoin olisi kiinnostanut seksuaalivähem- 
mistöjen asema jossakin takapajuisessa maassa, kuten halkopinon takana 
Venäjällä? 

Kun Putin ja Venäjän uuskonservatiivinen duuma asettivat homoseksu- 
aalisuuden esityskieltoon, maailman huomio oli taattu, ja tiedot Venäjän 
huonosta ihmisoikeustilanteesta ovat menneet läpi maailman kaikissa me- 
dioissa. Taas tuli todistetuksi, että mikään ei toimi julkisuuden hankkimi- 
seksi paremmin kuin sensurointi. Minusta kuitenkin tuntuu, että markki- 
nointiosastolla on vielä jonkin verran parantamisen varaa vapaassa mark- 
kinataloudessa nimeltä Venäjä. 

Markkinointi ei mennyt ihan nappiin myöskään SotSin pormestarilta, 
Anatoli Pahomovilta, joka väitti, ettei SotSissa ole homoja.4?0 Kun homoja 
nyt kuitenkin todistetusti on, on vaikea sanoa, kumpaa kaupunginjohtaja 
häpeilee enemmän, homojen olemassaoloa vai omaa valheellisuuttaan. 
Ihan ovat olot kuin entisessä Neuvostoliitossa, jossa ”ei ollut” toisinajatteli- 
joita mutta ei myöskään purkkaa eikä sukkahousuja. 

Entä miten pitäisi suhtautua Putinin ystävälliseen toteamukseen, että 
Venäjällä ei ole kieltoa, joka koskisi ”epätradionaalisia ihmissuhteita”, 
mutta jonka perään hän lisäsi, että ”olkaa hyvä ja jättäkää lapset rau- 
haan”?471 Vaikuttaa kuin Putin koettaisi lavastaa homoista pedofiilejä ja 
hakevan namusetäjähdista pontta homosensuurilaeilleen. 

Tosiasiassa homoseksuaalisuudella ja lasten seksuaalisella hyväksikäy- 
töllä ei ole asiayhteyttä, ja pedofiliatapauksistakin valtaosa tapahtuu in- 
sestisinä heteroperheiden sisällä. Pahinta propagandaa onkin ollut niin 
sanottu heteropropaganda, jolla homoseksuaalisia nuoria on ohjattu ja oh- 

jataan edelleen heteroseksuaalisiin elämäntapoihin heidän luontonsa vas- 
taisesti. 

Esimerkiksi Yhdistyneiden kansakuntien lasten oikeuksien komitea 
vaatii Venäjää poistamaan homosensuurilain, sillä se loukkaa alaikäisten 
mahdollisuuksia saada tietoa luonnollisesta seksuaalisuudestaan.4? Ih- 
misethän eivät ole homoja siksi, että on informaatiota, vaan informaatiota 
on siksi, että on homoja. 

Pedofiliakortin käyttäminen voi olla myös oireellista. Ettei vain Putinil- 
la olisi oma lehmä ojassa? Venäläinen sanomalehti Moskovsky Korrespon- 
denthan raportoi vuonna 2008, että tuolloin 56-vuotiaalla Putinilla oli sa- 
lasuhde itseään 32 vuotta nuoremman rytmisen kilpavoimistelijan, Alina 
Kabaevan, kanssa, joka 24 ikävuodestaan huolimatta oli keholtaan ja hen- 
nolta olemukseltaan hyvinkin samastettavissa lapseen. 

Suhteeseen liittyi myös jonkinlainen avioitumisaie, joka tosin kumot- 
tiin.f?3 Myös lehden ilmestyminen tietenkin lakkautettiin, ja sen verk- 
kosivusto suljettiin 18. huhtikuuta 2008, vain muutama tunti sen jälkeen, 
kun Putin kielsi olleensa suhteessa Kabajevaan.174 

Ei ole moittimista Putinin yrityksissä todistella suorituskykyään, mutta 
pitääkö ihmisten olla seksuaalimoraalia koskevilta asenteiltaan todellakin 
noin läpinäkyvän kaksinaamaisia? Entä pitääkö melkein kaikkien mui- 
denkin Itä-Euroopan valtioiden roikkua neuvostototalitarismien ajassa 
kiinni tavalla, josta näyttöä antavat Ukrainan viimeaikainen käytäntö pi- 
tää mielenosoituksia rikoksinaf?5 ja Valko-Venäjän harjoittama sensuuri, 
joka ulottuu jääkiekon MM-kisoista6 teatterin??? maailmaan? 

Homoavioliittojen puolesta äänestäminen on Suomen isänmaallisille po- 
liitikoille hyvä keino näyttää, mihin maamme tosiasiassa kuuluu: edistyk- 
selliseen ja liberaaliin Länsi-Eurooppaan vai taantumukselliseen ja valhei- 
den suossa rypövään itään. 

Sivumennen sanottuna ainoastaan Saksa ei ole valinnut maajoukkueen- 
sa univormuihin sateenkaaren värejä. Myös Venäjän edustusasuun on jos- 
takin syystä päätynyt riemunkirjavuutta, joka Putinin mukaan symboloi 
nyt vain ”Venäjän maakuntia”. 

Olisi mielenkiintoista tietää, millainen loppujen lopuksi on tuo Putinin 
ihannoima ”traditionaalinen ihmissuhde”. Tosi outo kokemus SotSin olym- 
pialaisista joka tapauksessa välittyy, tekisi mieleni sanoa: gueer. 

Väitteeni on, että SotSin olympialaisissa voitaisiin huomattavasti pa- 
remmin keskittyä pääaiheeseen, eli urheilun tuoksinaan, mikäli Venäjä ei 
olisi kerännyt itselleen kaikkea sitä kielteistä huomiota, jota se on tuotta- 
nut homosensuurilaeilla, Pussy Riotin tuomitsemisella ja Kaukasian alu- 
eella käymillään sodilla. 

Perjantaina 7. helmikuuta 2014 


TIE SUOMEN TALOUDEN PELASTAMISEKSI 


Suomen hallitusta koossa pitävä yhteinen etu on käymässä vähiin. Sen 
merkiksi päähallituspuolueet kiistelevät ”sopeuttamisesta” ja ”rakenne- 
muutoksesta”. Tämä ei johtune vain lähestyvistä europarlamenttivaaleista 
vaan juontaa juurensa vaikeasta tilanteesta. 

Tkuisuusaihe nimeltä talouskriisi on jälleen ajankohtainen, sillä valtion 
velkakuorman kasvu on heijastumassa reaalitalouteen ja koettelee julkisen 
talouden selviytymistä. Niin sanottu hyvinvointiyhteiskunta on vaarassa 
konkreettisesti, kun jatkossa uhkaa vuosikymmenen pituinen nollakasvun 
aika, ja valtionvelka lähestyy sataa miljardia. 

”Sopeuttaminen” ja ”rakennemuutos” ovat yhtä heiveröisiä keinoja on- 
gelmien ratkaisemiseksi kuin keskinäisinä vaihtoehtoina nähdyt verotuk- 
sen kasvattaminen ja julkisten menojen leikkaaminen. Ei löydy ratkaisua 
sen enempää eläkeiän nostosta kuin julkisten palvelujen huononnuksista 
tai sosiaaliturvan jäädyttämisestäkään. Ne merkitsevät lähinnä hölmöläis- 
ten viltinlyhennystä. 

Suomen talouden voi pelastaa vain entistä tehokkaampi lisäarvon tuot- 
taminen. Tämä merkitsee, että työ- ja tuotantoelämän olisi tuotettava en- 
tistä tehokkaammin arvoja. Luettelen seuraavassa tärkeimmät keinot. 

1) On panostettava valmiiden innovaatioiden ja keksintöjen soveltami- 
seen ja hyödyntämiseen sekä tuotantoon saattamiseen. Vain entistä tehok- 
kaampi teollinen tuotantoelämä luo sekä lisäarvoa että työpaikkoja ja sitä 
kautta varallisuutta kansantalouteen. 

2) On tehostettava työvoiman käyttöä ja saatava samanaikaisesti työttö- 
myys laskemaan. Tämä tapahtuu korjaamalla työttömyysturva- ja sosiaa- 
lietuusjärjestelmä perustulomaiseen muotoon, jossa ihminen voi pitää 
myös tilapäistyöllä ja osa-aikaisella työllä hankkimansa ansion (suhteelli- 
sen suurella veroprosentilla vähennettynä). Ihmisen saavuttaessa elämi- 
seen riittävän ansiotulotason on veroprosenttia jälleen alennettava tasolle, 
josta se alkaa nousta progressiivisesti tulojen kasvaessa. Näin luodaan 
kannuste myös tilapäistöiden tekoon, saadaan työttömyysmenoja alennet- 
tua ja työttömiä maksamaan itse osa sosiaalikuluista työn kautta. 

3) On tehostettava energiankäyttöä ja luotava Suomeen sekä ydin- että 
tuulivoimaa ja uusia vaihtoehtoisia energiantuotannon muotoja. 

4) On vältettävä perusturvan leikkauksia, sillä sosiaaliturvaan sijoitetut 
varat päätyvät perushyödykkeisiin ja kotimaiseen kulutukseen, joka pitää 
yllä kysyntää ja työllisyyttä Suomessa. 

5) On siirryttävä suorien yritystukien jakamisesta verotuksen kautta ta- 
pahtuvaan yritysten tukemiseen. Tämä tapahtuu myöntämällä työttömyys- 
kunnissa toimiville yrityksille verohelpotuksia, jotka houkuttelevat yrityk- 

siä siirtämään tuotantoaan ruuhka-Suomesta ongelmakuntiin. Verohelpo- 
tus on kannustavampi yritystuen muoto kuin suora tukiainen, koska yritys 
voi hyödyntää sen vasta voittoa ja arvonlisää tuottaessaan. Suorina avus- 
tuksina olisi säilytettävä lähinnä yritystoiminnan käynnistämiseen suun- 
natut tuet. 

6) On panostettava rakentamiseen ja asuntotuotantoon kasvukeskuksis- 
sa. Asuntopolitiikka on työpolitiikan keskeinen osa, sillä asuminen työssä- 
käyntialueella on työ- ja tuotantoelämään osallistumisen ehto. On tuotet- 
tava sekä omistusasuntoja, joiden hankinta mahdollistaa työntekijöiden 
oman varallisuuden kartuttamisen, että vuokra-asuntoja, jotka vastaavat 
asumisen perustarpeeseen. 

Asuntotuotannon lisäämiseen pitää tähdätä poistamalla turhia ja hin- 
taa nostavia rakentamis- ja energiamääräyksiä, kaavoittamalla maa- 
alueita nimenomaan asuntotuotantoon sekä perustamalla julkisen vallan 
koordinoimia rakentamisohjelmia. Asuntopulaa ei voida poistaa pelkästään 
markkinaehtoisesti, sillä markkinoiden kannalta jokainen tuotettu lisä- 
asunto vähentää kysyntää, laskee hintoja ja leikkaa tuotantovoittoja ja si- 
ten heikentää markkinaehtoisen rakentamisen edellytyksiä jatkossa. 

Asuminen on perustarve, ja siksi valtion ja kuntien tulee ottaa asiasta 
vahvempi vastuu perustamalla ja lisäämällä omaa rakennuttamistoimin- 
taa. Erityisesti pitäisi rakentaa pienasuntoja, joista riittää kysyntää, eikä 
niitä viiden huoneen lukaaleja, jotka eivät mene sen enempää kaupaksi 
kuin vuokrallekaan. 

On selvää, että Suomen talouden ongelmia ei voida korjata nykyisenlai- 
sella tekemättömyydellä vaan ainoastaan arvotuotannolla. Siksi toiminnan 
esteitä olisi raivattava pois, ja sinänsä toimintakykyinen tuotantoelä- 
mämme olisi saatava toimimaan tulevaisuudenuskoisesti lähtien periaat- 
teesta, että mihin ihminen tässä maassa ikinä ryhtyykin, se aina kannat- 
taa eikä johda nujertamiseen julkisen vallan, byrokratian tai säädösviida- 
kon toimesta. 

Pitemmällä tähtäimellä olisi pyrittävä palauttamaan kansallisvaltioiden 
taloudellinen itsemääräämisoikeus ja rahapolitiikka sekä erottava eurosta, 
joka on talouden globalisoitumisen ohella pääsyy Suomen valtiontalouden 
ongelmiin. Nykyisin edes keynesiläinen elvytyspolitiikka ei johtaisi tulok- 
siin, sillä julkisen talouden investointitoiminta ei johda kysynnän lisään- 
tymiseen oman kansantalouden tai valuutta-alueen (kuten euroalueen) pii- 
rissä, vaan voi pääomien helpon siirreltävyyden ja kilpailuttamisperiaat- 
teiden vuoksi päätyä kulutus- ja investointitoimintaan missä tahansa päin 
maailmaa. Tällöin myöskään inflaatioon ei liity taloudellista aktiivisuutta, 
vaan saattaa seurata stagnaatio. 

On syytä muistaa, että Suomen puunjalostusteollisuudenkin ongelmat 
ja tehtaiden siirtely ulkomaille ovat suoraa seurausta euron jäsenyydestä, 
kun korkea euron kurssi on murentanut hintakilpailukykyämme euroalu- 
een ulkopuolella, Amerikassa ja Kaukoidässä. Vahinko vain, että poliitti- 

sessa elämässämme ei näytä edelleenkään olevan selkeää, uskottavaa ja 
perusteltua talousohjelmaa nykypolitiikan virheiden korjaamiseksi. 


Lauantaina 1. maaliskuuta 2014 


KUN APU ON SUURIN... 


on hätäkin lähellä, aivan kuten Ukrainassa tällä hetkellä. Joidenkin mie- 
lestä on kummallista tai hälyttävää, että Suomen niin sanotuilla lähiulko- 
mailla ihmisiä teurastetaan kaduille. Lähiulkomailla tarkoitan maita, joi- 
hin on Suomen rajalta matkaa yhtä paljon tai vähemmän kuin on Suomen 
rajojen sisäpuolella enintään matkaa paikasta paikkaan. Ukraina on juuri 
tällainen maa. Hangosta on vähemmän matkaa Ukrainan luoteisrajalle 
kuin Hangosta on Utsjoelle. Aika lähellä siis. 

Mutta ei väkivallan esiin ryöpsähtämisessä mitään outoa ole. Siellä, 
missä vapaan markkinatalouden ja liberalismin toteuttamisessa ei ole on- 
nistuttu, kuten Ukrainassa ja Venäjällä, haikaillaan nyt entisten aikojen ja 
sosialismin perään. Tässä nähdään, että on helpompaa tehdä akvaariosta 
kalakeitto kuin saattaa kalakeitto takaisin akvaarioksi. 

Ukrainan tapahtumat etenevät hollywoodilaisen toimintaelokuvan täs- 
mällisyydellä. Ensin presidentinvirkaan päätyy muuan Neuvostoliiton 
kommunistisen puolueen edustaja (1980—1991), joka päättää tukahduttaa 
opposition kansannousun avaamalla kansalaisia kohtaan tulen. Tapaus 
karmii länsimaiden selkäpiitä. Sitten parlamentti syrjäyttää istuvan presi- 
dentin, ja Venäjä tarjoaa apuaan ”rauhaan pakottamisen” varjolla sekä 
käyttäen verukkeena omien kansalaistensa etujen turvaamista, vaikka 
kukaan ei sitä pyydä. Konna puolustaa konnaa, ja lopulta näyttämöltä 
puuttuu vain Rambo. 

Viktor Janukovitsh ei ollut selvästikään paras valinta Ukrainan presi- 
dentiksi. Mutta myös Putin tuli heittäneeksi talviolympialaisilla ostaman- 
sa maineenpuhdistustyön suoraa päätä hankeen. Venäjän väliintulo%78 
osoittaa, kuinka ohut demokratian perinne ja ehkä tulevaisuuskin noissa 
entisissä neuvostovaltioissa on. 

Venäjä on pitänyt Krimin sodasta (1853—1856) asti ulkopolitiikkansa 
opinkappaleena sitä, että se puolustaa oman maansa kansalaisia myös 
maan rajojen ulkopuolella, kuten Georgiassa, Etelä-Ossetiassa, Ukrainassa 
— ja vaikkapa Suomessa. Niinpä Venäjän invaasiossa Ukrainaan ei ole mi- 
tään yllättävää. 

Jotta Ukrainan tapaista tilannetta ei tarvitsisi koskaan ihmetellä Suo- 
men kaduilla, Suomen pitäisi rajoittaa venäläisten maahanmuuttoa ja 
kiinteistöjen ostoa Suomesta. Esimerkiksi Vantaalla venäläisten määrä 
ylitti jo viime vuonna ruotsia äidinkielenään puhuvien määrän. 

Niin kauan kuin Suomen velkapiikki pysyy auki eivätkä kansalaiset 
riehu toreilla, Venäjän ei tarvitse tulla rauhoittamaan suomalaisia pudot- 
tamalla laskuvarjojoukkojaan Ahvenanmaalle, Pohjanmaalle tai Lappiin 
saati alkaa möyriä panssarivaunuineen ja vesitykkeineen Lappeenrannan, 
Imatran ja Kotkan kaduilla. 

Niin kauan kuin Venäjän rajanaapurit ovat hiljaa kuin hiiri pumpulis- 
sa, voimme päättää politiikastamme ”itsenäisesti”. Itärajan taakse varas- 
toitu väkivallan potentiaali saa kuitenkin aikaan sen, että muiden muassa 
Jyrki Katainen vei sanat suustani antaessaan lausunnon, jonka mukaan 
”Suomi voi vaikuttaa Ukrainan kriisiin vain EU:n kautta”.$?9 

Muualta kuin unionin selän takaa suomalaiset eivät uskalla pukahtaa 
mitään, ja tässä poliittisessa integraatiossa (ei taloudellisessa) onkin EU:n 
keskeinen anti. Mutta raihnaisiksi myös EU:n poliittiset vetoomukset jäi- 
sivät ilman Yhdysvaltojen asiaan puuttumista.180 

Euroopan maat ovat vaienneet myös homoseksuaalien kohtelusta Venä- 
jällä. On häikäilemätöntä, että mitään kansanryhmää voidaan lyödä niin 
laajalla skaalalla yhdenkään länsimaan puuttumatta asiaan. Venäjän ho- 
mosensuurilait ovat johtaneet kansanryhmää koskeviin fasistisiin vainoi- 
hin, jotka muistuttavat sota-aikaisia juutalaisvainoja, aivan niin kuin 
BBC:n tuottama ja Yleisradion esittämä tv-dokumentti ”Venäjän vainotut 
homot” osoitti.f81 

Länsimaat eivät puutu asiaan, koska ne ovat riippuvaisia Venäjän 
energiasta ja koska länsimaat eivät halua Venäjän kanssa konfliktia, jonka 
syttymisestä voitaisiin sitten syyttää Venäjän toiveen mukaisesti homoja. 
Ainoa maa, joka on lausunut Venäjän harjoittamasta terrorista haisevan 
vastalauseensa, on maailmanpoliisi USA, joka ei ole Venäjästä millään ta- 
voin riippuvainen. 

Samoista syistä olisi parempi, että myös Suomen puolustuspolitiikan 
avaimet olisivat Washingtonissa eivätkä Moskovassa tai Strasbourgissa. 
Venäjän harjoittama pullistelu, fasismin nousu, pommikoneiden lennätys 
Pohjanmerellä ja massiivinen varustelu ovat yhdessä saaneet aikaan sen, 
että Suomen turvallisuuspoliittinen tilanne on muuttunut. 

Tästä syystä katson, että suomalaisten kannattaisi käynnistää yksissä 
tuumin neuvottelut maamme liittämiseksi Pohjois-Atlantin puolustusliitto 
Natoon. Tekninen yhteensopivuus on jo olemassa, ja jahkailun sijasta tar- 
vittaisiin vihdoinkin poliittisia päätöksiä. Nähdäkseni puolueiden ja polii- 
tikkojen tulisi ottaa asiassa vetovastuu, ja kysymyksestä tulisi tehdä vaali- 
teema edessä oleviin europarlamenttivaaleihin ja eduskuntavaaleihin. 

Tiistaina 25. maaliskuuta 2014 
MAA VIERAS ON JA KYLMÄ KEVÄT SEN 


Krimin valtaus oli Venäjän nykyhallinnolle suuri poliittinen ja sotilaalli- 
nen voitto. Venäläiset pystyivät pelkän propagandan ja sotilaallisen pelot- 
teen avulla valloittamaan osan itsenäisestä valtiosta ilman, että Ukraina 
ja toiset maat esittivät asiasta muuta kuin paheksuntaa ja sinänsä nauret- 
tavia pakotteita, jotka jäävät mitättömiksi. Tässä nähdään voimapolitiikan 
teho. 

Länsimaiden ja muiden valtioiden puuttumattomuus pelkästään vahvis- 
taa eikä heikennä totalitarismin asemaa Venäjällä. Liennyttely, sormien 
läpi katseleminen ja relativismi eivät siis kannata. Tämä on pikkusormen 
antamista Pirulle ja liekanarun pidentämistä Hitlerille. Putin on esikunti- 
neen ehtinyt piirtää jo kartatkin uusiksi, vaikka yksikään maa ei ole tun- 
nustanut tätä häikäilemätöntä alueliitosta.482 


Tyynnyttelyn tehottomuus 


Monet ovat ihmetelleet, miten noin voi ylipäänsä käydä. Selityksiä on usei- 
ta. Ukrainan armeija ei ryhtynyt sotaan, koska se osaa laskea. Ukrainassa 
kenties ajateltiin, että Krimistä ei kannata alkaa taistella aseellisesti, jos 
siten voidaan välttää täysimittainen sota ja Venäjän tunkeutuminen koko 
Ukrainan alueelle. Muita syitä ovat Euroopan unionin taloudellinen ja po- 
liittinen heikkouden tila, riippuvuus Venäjän energiasta ja Yhdysvaltain 
uskottavuuden puute. 

Länsi on näiden asioiden kanssa samanlaisessa umpisolmussa kuin ho- 
mosensuurilakienkin kanssa. Niitä ei vastusteta lännessä, koska arvellaan, 
että se johtaisi välien huononemiseen. Venäjä-suhteiden heikentymisestä 
syytettäisiin sitten homoja myös länsimaissa. Näin Venäjä pääsisi tavoit- 
teeseensa: homokammon levittämiseen ja homojen lavastamiseen syntipu- 
keiksi myös länsimaissa. Nyt Venäjän-suhteet heikkenevät muistakin syis- 
tä. 

Myönnyttelypolitiikkaa ja diplomaattista relativismia sovellettaessa 
Venäjän totalitarismi leviää kuitenkin nopeammin kuin torppaamalla val- 
tioiden itsemääräämisoikeutta ja ihmisoikeuksia loukkaavat toimet al- 
kuunsa. On syytä muistaa, että Putinin ja hänen duumansa vaikutusvalta 
ei ole todellisuudessa kovin vahva, ja juuri sen merkiksi hallinto toimii 
omavaltaisesti. Julkisessa sanassa on paljon syytelty Putinia, mutta todel- 
lisuudessa hän toimii vainoharhaisesti siksi, että hän on riippuvainen tuki- 
joistaan. 

Tiedotusvälineet ja politiikantutkijat ovat kaivaneet esiin Venäjän van- 
han ulkopoliittisen opinkappaleen, jonka mukaan Venäjä puolustaa kansa- 
laisiaan myös omien rajojensa ulkopuolella. Se on peräisin 1800-luvun puo- 
livälissä käydyn Krimin sodan ajoilta, jolloin Venäjä ryhtyi puolustamaan 
ortodoksien asemaa Osmanien valtakunnassa. Britannia ja Ranska meni- 
vät tuolloin osmanien puolelle, minkä osoituksena Krimin sotaa (1853— 
1856) käytiin myös Ahvenanmaalla ”engelsmannin seilatessa maittemme 
rannoilla”. Viittasin tähän monien jo unohtamaan doktriiniin vuoden 2009 
kirjoituksessani,483 mutta kukaan ei ottanut sitä silloin vakavasti. Nyt se 
on kaikkien huulilla. 

Tosiasiassa Venäjä ei tule puolustaneeksi eikä edistäneeksi voimapoliti- 
kallaan yhdenkään kansalaisensa asemaa missään maassa vaan heikentää 
sitä kaikkialla. Tällä menolla venäläiset ovat yhtä epäsuosittuja muissa 
maissa kuin homot ovat Venäjän viranomaisten kannalta. Myös taloudelli- 
sille suhteille Venäjän harjoittama politiikka tuottaa korvaamatonta tu- 
hoa. Kaikkien Venäjältä emigroituneiden siirtolaisten kannattaisikin il- 
maista vastalauseensa Venäjän toimintaa kohtaan ja liittoutua vastusta- 
maan Putinin hallintoa ihan oman etunsa vuoksi. 


Suomi housut kintuissa 


Kiintoisaa on Suomen reagoiminen tai reagoimattomuus. Jokainen strate- 
gian asiantuntija tietää, että Suomi on yllätetty housut kintuissa. Krimin 
kohtalo on mahdollinen myös Suomessa. Lehdistössä asiaa on sievistelty 
selittelemällä, että ”Suomen ja Venäjän historia on erilainen”, että Venäjäl- 
lä arvostetaan ja pelätään ”Suomen periksiantamattomuutta talvi- ja jat- 
kosodassa”, että maidemme välinen raja on ainoa ”Venäjän kannalta on- 
gelmaton” ja että ”mikään ei kiinnosta Venäjää Suomessa”. 

Todellisuudessa Venäjän natsistiset piirit lukevat historiaa pitäen Suo- 
mea Venäjään kuuluvana alueena, joka pitäisi liittää Venäjään. Puolustus- 
tahtoamme ja -kykyämme he pitävät heikentyneenä ja Suomen ja Venäjän 
välistä rajaa ongelmattomana nimenomaan siksi, että Suomea pidetään 
Venäjän myötäilijänä, joka ei uskalla hakea Naton jäsenyyttä. 

Ajatellaanpa asiaa hieman. Jos Venäjä päättäisi jostakin syystä valloit- 
taa esimerkiksi Lapin (mikä kävisi arviolta muutamassa päivässä), miten 
Suomen poliitikot ja kansalaiset reagoisivat? Suomessa varmaakin laskel- 
moitaisiin, että sotaan ryhtyminen ei kannata, jos siten voidaan säästää 
Suomen asutuskeskukset Venäjän hyökkäykseltä. Pohjoisessa asuvien 
suomalaisten puolustamiseksi ei ole syytä aseelliseen konfliktiin, kun lap- 
palaisilta menisi siinä touhussa henki. 

Samoin ajateltaisiin Euroopan unionissa ja Natossa: pientä ja eurota- 
loudessa vastaan hangoittelevaa Suomea ei kannata puolustaa, jos siten 
voidaan taata energiatoimitukset Venäjältä. Samalla logiikalla Venäjä voi 

saattaa hallintaansa myös Lappeenrannan, Imatran, Kotkan ja Kouvolan 
kaupungit, sillä asuuhan niissä runsaasti venäläisiä, joiden etua täytyy 
varjella. Länsimaissa rajojen siirtely ja karttojen uusiksi piirtely nähtäisiin 
pelkkänä poliittisena evoluutiona poliitikkojen levitellessä käsiään. 

Relativismi ja reaalipolitiikka ovat vastakohtia sikäli, että reaalipoliiti- 
kot tunnustavat voiman käytön yhdeksi politiikan välineeksi. Venäjällä 
tapahtunutta ajattelutavan muutosta ei ole vielä ymmärretty. 

Suomen ulkopolitiikan keskeiseksi virheeksi saattaa paljastua Natoon 
liittymättömyys. Jatkossa Natoon hakeutuminen on entistä vaikeampaa, 
kun länsiliittoutuminen voitaisiin tulkita Venäjällä ”provokaatioksi”. Sitä, 
miksi Suomi ei hyvän sään aikana käyttänyt tilaisuuttaan vaan hukkasi 
etsikkoaikansa, on selitelty kaunistelevilla kannanotoilla, joiden mukaan 
emme halunneet näyttää ”Pohjois-Baltialta” ja mennä mukaan siihen de- 
fensiiviyyteen, jolla Viro, Latvia ja Liettua kiirehtivät Naton helmoihin. 

Tosiasiassa Baltian maissa tapahtunut taloudellinen kehitys on ollut 
mahdollista nimenomaan Naton ansiosta ja Naton sateenvarjon alla. Naton 
rajat ovat pyhät, ja sen vuoksi Venäjän jääminen kiinni käsi piparipurkissa 
johtaisi automaattisesti rangaistukseen ja sotatoimiin. 


Kun valta alkaa horjua 


Ukrainan tapahtumien vaikutus Suomeen on paljon suurempi kuin on ha- 
luttu tunnustaa. Sauli Niinistö sanoo jatkavansa yhteydenpitoa Venäjään 
”kaikin välttämättömin tavoin”.484 Vaikka yhteydenpito on lausunnossa 
kutistettu minimiinsä, se osoittaa, että pakotteisiin ei erityisemmin halut- 
taisi osallistua — toisaalta Venäjän uhan ja toisaalta taloudellisten tappioi- 
den vuoksi. 

Tosiasiassa elämme ”Israelissa”, ja myönnyttelypolitiikka saattaa olla 
itsellemme kaikkein vahingollisinta. Suomen tapainen maa tarvitsee de- 
mokratiaa ja liberalismia kannattavan liittolaisen tai oman ydinaseen. 

Kenties monissa maissa ajatellaan niin, että on samantekevää, minkä 
valtioiden poliittiset viirit lipputangoissa liehuvat, kun poliittisella hallin- 
nalla ei näytä muutenkaan olevan mitään merkitystä. Vain yritysten toi- 
minnalla on. Siksi jokin Nokian kaappaus saa suuremman merkityksen 
kuin valtioiden rajojen siirto ja karttojen uudelleen värjäys. 

Todellisuudessa ihmisten hyvinvointi tuotetaan nimenomaan kansallis- 
valtioissa, jotka ovat ihmisarvon ja oikeudenmukaisuuden keskeisiä in- 
strumentteja. Ikävä sanoa, mutta todennäköisesti Krim jää osaksi Venäjää 
siinäkin todennäköisessä tapauksessa, että Putin ja hänen hallintonsa jos- 
kus väistyvät ja ”tuhatvuotisiksi” aiotut homosensuurilait kumotaan. 

Uskon kuitenkin, että näihin tuloksiin ei päästä ilman länsimaiden yk- 
simielistä ja vaikuttavaa painostusta ja mittavia Venäjällä tapahtuvia po- 
liittisia mullistuksia. Toistaiseksi Putinin menestyksekkäät Ansclussit ovat 

vahvistaneet hänen valtaansa. Silmukkaa diktaattorin ympärillä ei voida 
kiristää muilla keinoilla kuin johdattamalla Venäjän kansalaiset huomaa- 
maan voimapolitiikan tuhoisuus heidän omalta kannaltaan. 

On mielenkiintoista havaita ja todistaa, mitä poliittisten johtajien per- 
soonallisuudelle tapahtuu heidän ollessaan vallassa pitkään. He alkavat 
samastaa tehtävänsä persoonallisuuteensa, viran minuuteensa ja aseman- 
sa omaan henkilöönsä. 

Myös Putin oli alun perin melko mitäänsanomaton, limppulapiomainen 
ja virkamiesmäinen poliitikko, kunnes hänen brezhneviläinen kovuutensa 
tuli yllättäen esiin KGB-kuoren alta. Tässä nähdään, kuinka tärkeää on, 
että lait leikkaavat presidenttien ja muiden valtiaiden toimikaudet enin- 
tään kymmeneen vuoteen. 


Maanantaina 14. huhtikuuta 2014 
TOM OF FINLANDIN VOIMAUTTAVA POSTIMODERNISMI 


Kun Itella ilmoitti julkaisevansa Tom of Finlandin kuvilla varustetun pie- 
noisarkin, Uuden Suomen kustantaja Niklas Herlin paheksui menettelyä 
jutussaan.185 Myös kokoomuksen Vesa-Matti Louekoski kierteli ja kaarteli 
asian ympärillä omassa kirjoituksessaan.f86 On kiintoisaa, millaisen kau- 
hureaktion valtaan Suomen äijät ovat joutuneet postimerkin kokoisesta 
asiasta. 

Tom of Finlandin töiden esillepanoa kauhistellaan ”kaupallisuuden” ve- 
rukkeella samalla kun toisesta suupielestä valitellaan Itellan taloudellista 
tilaa ja kannattamattomuutta. — Eli jos postimerkeillä tehdäänkin sitä toi- 
vottua rahaa, se on muka huonoa, koska esillä on homokuvia? Eipä voisi 
fobiaansa selvemmin ilmaista. 

Entä Suomen kansainvälisen maineen varjelu? Tomin kuvat ovat jo le- 
vinneet laajemmalle kuin postimerkit koskaan, ja omasta mielestäni on 
vain hyvä, että Suomi tunnetaan muustakin kuin Kimi Räikkösen formu- 
lapostimerkeistä. 

Outo paatos vallitsee asiaa koskevissa kommenteissa. Eikö ole mitään 
ristiriitaista siinä, että suomalaiset islamfoobikot ja Putin-kriitikot ”suoje- 
levat” muslimeja ja Venäjän homosensuuria homopostimerkeiltä, vaikka he 
toisaalta arvostelevatkin islamin ja Venäjän totalitarismia? Heidän mieles- 
tään Putin on parempi kuin homot; he hyväksyvät mieluummin muslimit 
kuin suomalaiset seksuaalivähemmistöt. Perille meni kuin posti. 

Samanlaista on vääntö homokuvia vastaan, kuin on urheiluporukoissa 
kytevä homovastaisuus. Niiden, jotka kauhistuvat homopostimerkkejä jou- 
lukorteissaan, täytyy olla joko huumorintajuttomia, ahdasmielisiä tai sit- 
ten ihan oikeasti rasisteja omassa mielipiteenmuodostuksessaan. Sillä jut- 

tuhan on niin, ettei kukaan muukaan ihminen voi itse valita, mitä kaikkea 
maailmassa saa nähdäkseen. 

Entä pitäisikö suomalaisten heittäytyä kontalleen muslimien harjoitta- 
mien homoteloitusten edessä? Omasta mielestäni on vain hyvä, että homo- 
kuvia leviää postilähetysten kulmassa myös Venäjälle ja Saudi-Arabiaan, 
niin saavat sielläkin nähdä, mitä demokraattisissa, rationaalisissa ja libe- 
raaleissa länsimaissa ajatellaan. 

Kärpäslätkäsota homomerkeistä on yhtä outoa kuin se, että Itellaa vaa- 
dittaisiin poistamaan julkaisuistaan taannoinen heteroseksuaalista pari- 
tanssia esittävä postimerkki vain sillä perusteella, että se ei ole kaikkien 
ihmisten ihanteiden mukainen. 

Vesa-Matti Louekosken kirjoitus oli todellinen passiivis-alistuvan defen- 
siivisyyden taidonnäyte. Kun Itella on nyt julkaissut Tomin kuvia posti- 
merkeissään, se antaa hänen mielestään harhaanjohtavan kuvan homois- 
ta. Homoseksuaaliksi kirjoituksessaan tunnustautuvan Louekosken mie- 
lestä moinen esittäminen voi lietsoa ja herättää homovastaisuutta! 

Kumnallista logiikkaa. Kuvathan ovat ikonisoituneet jo aikoja sitten. 

Pahinta sensuuria on itsesensuuri. Yhteiskunnallinen vallankäyttö on 
mennyt vähemmistöjen ihon alle, jos vähemmistöt pyrkivät olemaan kuin 
hiiri pumpulissa vain siksi, että valtaväestöt eivät suuttuisi. 

Mikäli seksuaalivähemmistöjen pitää elää valtaväestöjen ehdoilla ja il- 
man omaa itsemäärittelyn tilaa, kuten Louekoski näyttää ajattelevan kir- 
joituksessaan, se kertoo kyseisen ajattelutavan taantumuksellisuudesta. 

Louekosken mukaan Itella tulee lyöneeksi leiman homojen otsaan To- 
min postimerkeillä. Jos niin käy, se on yhteiskunnassa vallitsevan homofo- 
bian vika. Nähdäkseni myös lasten on hyvä kasvaa yhteiskunnassa, jossa 
homouden esittäminen on avointa, kun taas seksuaalisuuden eri olemus- 
puolien pois jynssääminen antaisi todellisuudesta valheellisen kuvan. 

Mielestäni on outoa, että Louekoski näkee tämän sinänsä naurettavan 
postimerkkikiistan tapahtuvan ”homoseksuaalisuuden kustannuksella”. 
Mikäli hänen edustamalleen sovinnaisuudelle aletaan antaa periksi, se tie 
ei helposti lopu. Ja sellainen sensuuripa tapahtuukin totisesti homoseksu- 
aalisuuden kustannuksella. 

Kenties Tom of Finlandin kuvat herättävät edelleen kauhua siksi, että 
homojen ei sallittaisi olevan minkäänlaisten voimahahmojen asemassa, tai 
siksi, että jotkut homot ovat identifoituneet niin vahvasti käsilaukkukan- 
san rooliin, etteivät voi edes mielikuvituksessaan ajatella löytävänsä itse- 
ään noista piirroksista. 

Voimauttavia kuvia yhtä kaikki. Tapasin vuonna 1991 kuolleen Touko 
Laaksosen kerran ja tiedän, mitä hän ajattelisi mielipiteistä, joilla yrite- 
tään puolustaa häntä vedoten siihen, ettei hän muka välittänyt mitään 
Suomesta ja että siksi on väärin tehdä hänen kuvistaan maailmalle leviä- 
viä postimerkkejä. Terveisensä homonuorille tämä sotaveteraaniluutnantti 

lausuu Ilppo Pohjolan dokumenttielokuvassa, jossa hän sanoi: ”Koskaan ei 
saa antaa periksi.” 

Asiasta kiinnostuneille suosittelen Valentine F. Hoovenin teosta Tom of 
Finland'87 ja Antti Eskolan teosta Jäykkyys ja taidekäsitykset 488 jossa ker- 
rotaan asenteellisen ahdasmielisyyden korrelaatioista taidekäsitysten 
kanssa. Sopii myös meidän aikaamme — valitettavasti. 


Torstaina 8. toukokuuta 2014 
EUROOPAN UNIONIN TANGOISSA FIRMOJEN VIIRIT 


Kun seitsemänkymmentä prosenttia Suomen laeista säädetään tätä nykyä 
Euroopan unionissa ja EU:n parlamentilla puolestaan ei ole nimeksikään 
lainsäädäntövaltaa, voidaan kysyä, missä laeistamme oikeastaan pääte- 
tään. Euroopan unionissa päätöksenteosta puhutaan passiivissa: ”sääde- 
tään”, ”kehitetään”, ”tehostetaan”, ”tarkkaillaan”, ”rangaistaan”, ”valvo- 
taan” ja ”sovitaan” tai ”on jo sovittu”, kuten EU:n komissiossa tai ministe- 
rineuvoston kokouksissa. 

Lisäksi vallankäytöltä puuttuu siihen itseensä kohdistuva kontrolli. 
Kansalaiskontrolli ei yllä EU:hun asti, ja Euroopan laajuinen julkisuus 
puuttuu Euroopan unionista kokonaan. 

Euroopan unionin vallankäyttöä ei kontrolloi niin sanottu neljäs valtio- 
mahti eli lehdistö, jonka tehtäväksi onkin jäänyt vain päätösten välittämi- 
nen kansalaisille, jonkun käsiään levittelevän EU-parlamentaarikon haas- 
tatteleminen tai jonkin paikallislehden, kuten Helsingin Sanomien, har- 
joittama asenteiden muokkaus, jolla koetetaan pehmittää suomalaisia hy- 
väksymään asuinkustannuksia lisäävät ympäristödirektiivit, maatalouden 
paragrafipainajainen, siirtolaisuus sekä valtioiden hirttäminen euron tu- 
kiaisiin. Sen sijaan keskustelusta ja kansalaisten tahdon välittymisestä 
EU:hun ei ole näyttöä; lobbauksesta vain. 


Euroopan unioni paradoksien partaalla 


Euroopan unionin loivat toisesta maailmansodasta traumatisoituneet polii- 
tikot. Myös eurovaluutan erääksi päätarkoitukseksi mainittiin se, ettei 
Saksan kansantalous kasvaisi liian hallitsevaksi, ja näin haluttiin torjua 
sitä kauheaa natsismia. 

Nyt kun euron jäsenyys on johtanut Etelä-Euroopan maat konkurssin 
partaalle ja pelastusta haetaan kansallismielisyydestä, on tultu beethove- 
nilaisen harmonian täsmälliseen vastakohtaan. Euroopan unioni ei ole 
edistänyt kansanvaltaa eikä arvo- ja sosiaaliliberalismia ainakaan Poh- 
joismaissa. 

Suomalaiseen sosiaaliturvaan EU-normit eivät ole tuoneet parannuksia 
eivätkä mitään sellaista hyvää, jota meillä ei olisi jo ennestään ollut. Mutta 
euroalueen jäsenyydestä johtuva julkistalouden velkaantuminen on hei- 
kentänyt suomalaisen sosiaalihuollon toimintakykyä. Kreikassa, Portuga- 
lissa, Italiassa ja Espanjassa se on luonut kasvualustan suoranaisen fasis- 
min esiinnousulle. Hyötynyt on vain talousliberalismi, eli kansainvälinen 
kapitalismi. 

Edessä olevat EU-parlamenttivaalit ovat tämän epädemokraattisen ke- 
hityksen irvikuvaa. Myös EU-kriittisinä esiintyneet puolueet ovat kiltisty- 
neet valtaa saatuaan ja keskittyvät keräämään edustajanpaikkoja kärkipo- 
liitikoille heidän hyvinvointinsa taatakseen. EU on pääministereinä epä- 
onnistuneiden jäätteenmäkien ja kataisten hyväpalkkainen säilytyspaikka. 
Muutamille onnekkaille EU-kriitikoille se toimii ulkoparlamentarismin, 
työttömyyden ja toimeentulotuen vaihtoehtona. 


Suomi valitsi väärin 


Kaikki ovat sitä mieltä, että EU:sta ja eurosta on aivan liian hankalaa ero- 
ta, vaikka useimmat ovatkin sitä mieltä, että olisi parempi, jos kumpaa- 
kaan ei olisi luotu. Käsitykseni mukaan Suomelle ei ole ollut EU:n jäse- 
nyydestä mitään hyötyä. Myöskään Norjalle ei ole ollut hyötyä EU:n jäse- 
nyydestä, sillä se ei ole koskaan jäsen ollutkaan. Mutta sille ei ole ollut ul- 
kopuolelle jättäytymisestä myöskään haittaa. 

Sama pätee Islantiin. Ruotsi, Tanska ja Britannia eivät kuulu euroon 
lainkaan. Sen sijaan Suomelle euroalueen jäsenyydestä on ollut selvää va- 
hinkoa. Hyötyä Suomelle olisi ollut Naton jäsenyydestä, aivan niin kuin 
Norjallekin, ja Suomen suhteet tarjolla olleisiin talous-, sosiaali- ja puolus- 
tusliittoihin voidaan kuvata pääpiirteissään seuraavasti: 


Naton jäsenyys = selvästi hyödyllinen. 
Euroopan unionin jäsenyys = byrokraattinen ja merkityksetön. 
Euroopan rahaunionin jäsenyys = selvästi haitallinen. 


Eurooppalaiselle yhteistyölle ja EU:lle antaa nyt painoarvoa sama asia, 
mikä lisää yhteiskunnallista koheesiota myös Suomessa: yhteinen viholli- 
nen. Ukrainan kriisi ja Venäjän pelko ohjaavat Euroopan maita hakemaan 
turvaa toisistaan, mutta tämänkaltainen vierihoito jää puolivillaiseksi, ei- 
kä se takaa turvallisuutta, paitsi Naton sateenvarjon alla. 

Miksi EU ei ole arvoyhteisö? 


Jyrki Katainen on puolustanut euron tukitoimia vedoten näkemykseensä 
EU:sta ”arvoyhteisönä”. Tosiasiassa Euroopan valtioilla ei ole sellaisia yh- 
teisiä arvoja, jotka olisivat nimenomaan eurooppalaisia ja jotka eivät olisi 
yleismaailmallisia. Niinpä Euroopan unioni ei ole arvoyhteisö. 

Arvot, jotka on mainittu Euroopan ihmisoikeussopimuksessa, ovat sa- 
mat kuin YK:n ihmisoikeuksien julistuksessa. Sen enempää Ukrainaa kuin 
Venäjääkään ei ole voitu kurmottaa EU:n arvoihin vedoten (kumpikaan ei 
ole EU:n jäsen) vaan Yhdistyneiden kansakuntien jäsenyyteen ja sopimuk- 
siin viitaten. 

Eurooppa on kulttuurisesti ja arvoiltaan täysin hajanainen ja hetero- 
geeninen. Kun Euroopan unioni hajoaa taloudellisesti, jäljelle ei jää mi- 
tään, paitsi todellinen Eurooppa valtioineen, jotka ovat hyvin moniaineksi- 
sia. Se voi olla voimannäyttöjen kannalta kielteistä, mutta aidon monikult- 
tuurisuuden kannalta myönteistä. 


Vaiettu salaisuus: metsäteollisuutemme kaatuu 
kalliiseen euroon 


Vuonna 1994 Euroopan unioniin liittyminen pyrittiin esittämään Suomen 
pitkään jatkuneen itsenäistymiskehityksen yhtenä vaiheena. Muiden mu- 
assa Paavo Lipponen näki Suomen itsenäistymisen prosessina eikä päivä- 
määränä. YYA-sopimuksen kirouksesta irtautuneella maalla oli kiire näyt- 
tää kuuluvansa länteen eikä mihinkään ”Pohjois-Baltiaan”. Ja olihan siinä 
toki viisautta. 

Mutta jälkeenpäin ajatellen itsenäisyyttä olisi legitimoinut omilla jaloil- 
la seisominen. Kun Suomi liitettiin yhteisvaluuttaan ilman kansanäänes- 
tystä, Paavo Lipponen rikkoi Esko Ahon vuonna 1994 antaman lupauksen, 
jonka mukaan euroon liittymisestä järjestetään erikseen kansanäänestys. 
Perusteeksi hän mainitsi, että EMU on osa Maastrichtin sopimusta. Mutta 
totta on myös se, että samaan aikaan liittynyt Ruotsi ei ole edelleenkään 
euromaa, koska EMU-jäsenyys kaatui kansanäänestyksessä. 

Suomen metsäteollisuuden suuret ongelmat johtuvat tätä nykyä jäse- 
nyydestämme eurossa. Vienti Pohjois-Amerikkaan ja Kaukoitään ei vedä, 
vaikka kysyntää olisikin, sillä euron kurssi on liian korkea. Niinpä puun ja 
työvoiman hintaa tingitään alaspäin ja teollisuus lopettaa tehtaita Suo- 
mesta sekä siirtää niitä Ruotsiin esimerkiksi Stora-Enson sisällä. Euroon 
kuulumaton kilpailijamme Ruotsi on korjannut tilanteesta miljardien hyö- 
dyn. Suomen julkinen sana vaikenee asiasta taktisista syistä, sillä kritiikki 
lisäisi euroon kuulumisen epäsuosiota ja syventäisi talouskriisiä. 

Julkistalouden velkaantumisen syy: 
verokilpailu ja veroparatiisit 


Talouskriisi on johtanut myös poliittisen järjestelmämme irvokkaisiin on- 
gelmiin. On syytä huomata, että valtioiden velkaantuminen ei ole talous- 
kriisin syy vaan sen seuraus. Pääomien ja työvoiman helppo liikuteltavuus 
on johtanut siihen, että firmat voivat kilpailuttaa valtioiden verot. EU- 
mailla on muodollisesti itsenäinen verotus, mutta käytännössä maat ovat 
ajautuneet verokilpailuun siitä, missä vallitsee alhaisin yritysverotus. 

Valtiot velkaantuvat muun muassa siksi, että yrityksiä ei voida verottaa 
tarpeeksi. Valtioiden ja kuntien alijäämää katetaan velalla ja korottamalla 
yksityishenkilöiden tuloverotusta sekä kulutusveroja. Koska julkistalouden 
velka on vain tulevaisuuteen siirrettyä verotusta, tulos on, että sinä ja jäl- 
keläisesi maksavat, ja kansainväliset suuryritykset hyötyvät. 

Luonnollisesti myös yritysverotuksen tulee olla kohtuullista ja taata 
toiminnan jatkuminen. Mutta nykyisin sellaisetkin hyvämaineisina pidetyt 
firmat, kuten Apple ja Starbucks, kiertävät veroja muuntamalla ne rojalti- 
tuloiksi ja valitsemalla verotuspaikakseen esimerkiksi Hollannin, jossa te- 
kijänoikeustulojen verotus on alhaista. Suuryritysten poukkoilu maasta 
toiseen on väärin paikallisia toimijoita kohtaan, sillä kansainväliset firmat 
saavat veroetua pystyessään suunnittelemaan verotuksensa globaalin toi- 
mintansa kautta, ja pelisääntöjä kiertämällä poljetaan vapaan kilpailun 
ehtoja. 

Kansalaisjärjestö Finnwatch kertoi tämän vuoden alussa, että myös 20 
suurimmalla suomalaisyrityksellä on yli 200 tytäryhtiötä pöytälaatikko- 
firmoja tarjoavissa veroparatiiseissa.189 Lisäksi noin 2 200 äveriästä suo- 
malaista yksityishenkilöä käyttää veroparatiiseja.1?99 Veronkiertoon ovat 
mieltyneet erityisesti yksityiset lääkäriasemat, joilta julkinen sektori ostaa 
ulkoistettuja palveluja. Verovarojen käyttö veronkiertoa sisältävään bis- 
nekseen ei voi olla oikein, eikä se ole perusteltua siksikään, että verotuotto- 
jen ehtyminen tuo lopulta narun pään myös bisneksenharjoittajien omaan 
käteen. 

EU:n komissio on arvioinut, että veronkierron vuoksi jäsenmaat menet- 
tävät verotuloja noin tuhannen miljardin verran vuodessa. Veroparatiisien 
kuriin saanti onkin tärkeimpiä valtioiden talouskriisin ratkaisukeinoja. 
Tämä ei edellytä EU:ltä yhteistä verotusta mutta kylläkin sitä, että verot 
maksetaan aina siihen maahan, jossa tulot tuotetaan, ja keinotekoista tulo- 
jen ja toiminnan siirtelyä tulisi rajoittaa lainsäädännöllä sekä yritysten 
valvonnalla. 

Kieroa on, että verokeitaita sallitaan ja ylläpidetään EU:n sisällä esi- 
merkiksi Luxemburgissa ja Belgiassa. Tämä ei ole suinkaan sattumaa 
vaan suunniteltua ja kertoo EU:n kaksinaismoralismista. 

Valtioiden velat ovat pankkitukea 


Finanssikriisin tuloksena syntynyt julkisvelka on pohjaton suo. Käsitykse- 
ni mukaan valtioiden velkoja ei voida milloinkaan maksaa rahoittajille, ei- 
kä niitä deflaatiovaaran alla syö pois myöskään inflaatio. Niinpä ainoaksi 
keinoksi jää, että Euroopan keskuspankki alkaa ostaa valtioiden velkakir- 
joja rahoittajilta, mikä käynnistää inflaation, ja inflaatio puolestaan mer- 
kitsee tasaveroa kaikille. Luotonlaajenemisilmiön myötä se paisunee kak- 
sinumeroiseksi. 

Moraalisesti ongelmallista on, että kärsijöiksi laitetaan kansalaiset, 
vaikka valtioiden velkaantuminen ei johdu kansalaisten toiminnasta vaan 
pankkien luomasta asuntokuplasta ja Yhdysvaltain subprime-kriisin ran- 
tautumisesta Eurooppaan. Valtioiden velkaantuminen ei siis johdu ihmis- 
ten laiskuudesta tai tyhmyydestä, kuten usein väitetään, vaan se on vuon- 
na 2008 alkaneen pankkikriisin seuraus. 

Valtioiden velkaantuminen johtuu ensisijaisesti siitä, että valtiot pelas- 
tivat holtitonta luotonantoa harjoittaneet yksityiset pankit. Ja nyt valtiot 
velkaantuvat noille samoille juuri äsken pelastamilleen pankeille. 

Valtiot voivat lainata rahaa joko Euroopan keskuspankilta tai yksityisi!- 
tä rahalaitoksilta. Koska Euroopan unionin peruskirja kieltää EKP:n tuki- 
luotot valtioille, valtiot lainaavat yksityisiltä pankeilta, kunnes EU joutuu 
rikkomaan peruskirjansa säädöksen. 

Talousdemokraattien kaavailema rahanluonnin palauttaminen valtioi- 
den kontrolliin on looginen ja nykytilannetta parempi vaihtoehto, sillä nyt 
valtiot ovat pelkästään markkinoiden määräämän korkotason armoilla. 
Juuri se pakottaa valtiot tinkimään koulutuksesta ja sosiaaliturvasta, toi- 
sin sanoen jatkuviin leikkauksiin, joiden tehokkuutta arvioidaan IMF':ssä, 
korkomarkkinoilla ja kansainvälisissä pörsseissä. 


Rahaliitto loi taloustotalitarismin 


Ongelmien perussyy on rahaliitto, joka riisti kansallisvaltioilta niiden kes- 
keisen rahapoliittisen välineen: kyvyn säädellä oman valuuttansa ulkoista 
arvoa devalvaation ja revalvaation keinoin. Myös keynesiläisenä tunnettu 
talouspolitiikka on ollut vaarassa ajautua tehottomaksi, sillä valtioiden 
kansantalouksiin suuntaamat piristysruiskeet ja muut elvytyskeinot eivät 
jää rikastuttamaan kansantalouksia. 

Tämä johtuu siitä, että mitään kansantalouksia ei globaalissa talousjär- 
jestelmässä ole. Tynnyrien vuotaessa siitä, mistä lauta on matalin, inves- 
tointiraha voi päätyä sijoitukseen jonnekin aivan muualle kuin omaan 
maahan. Tällä tavoin taloudellisesta subventiosta ei seuraakaan yleisen 
odotuksen mukaisesti elpymistä ja kasvua, vaan seuraa stagflaatio, toisin 

sanoen paikalleen jämähtänyt stagnaatio, johon sisältyy myös inflaatio. 
Juuri tällaiseen loukkuun Eurooppa on joutunut. 

Sinun verorahoillasi ei ole pelastettu Espanjaa, Portugalia eikä Kreik- 
kaa vaan yksityisiä rahalaitoksia, joiden luottoketjujen alkupää on Ameri- 
kassa asti. Muutamat kysyivät pankkikriisin aikoihin, olisiko esimerkiksi 
rahoituskonserni Lehman Brothersin pitänyt antaa kaatua. Omasta mie- 
lestäni se ei olisi ollut huonompikaan vaihtoehto. Islannissa tehtiin pank- 
kikriisin yhteydessä kansanvaltainen äänestysratkaisu, jonka mukaan val- 
tio ei ota vastuuta pankkien tilanteesta. Nykyisin Islannin talous kasvaa 
häikäisevästi. 

Tosiasiassa myöskään pankit eivät milloinkaan kaadu tai mene kon- 
kurssiin. Niiden osakkeet vain romahtavat omistajien tappioksi, ja osake- 
kannan kaappaa haltuunsa jokin suurempi ja paremmin menestyvä pank- 
ki, aivan niin kuin Oliver Stonen Wall Street -elokuvista muistetaan. 


Valtioiden liput korvattu firmojen viireillä 


Julkinen velka on perimmältään yksityistä velkaa, sillä se maksatetaan 
kansalaisilla joko veronkorotusten tai inflaation myötä. Toisaalta yksityi- 
nen velka on tällä hetkellä muunnettuna julkiseksi. 

Pankit puolestaan ovat lainanneet valtioille sitä rahaa, jonka ne ovat 
saaneet valtioilta tukitoimina. Valtioille lainatessaan Euroopan pankit 
ovat päässeet noin tuhannen miljardin euron korkotuottoihin, jotka ovat 
valuneet kansainvälisten sijoittajien hyväksi. Tätä kautta EU toimii glo- 
baalin kapitalismin ja kasvottomien suuryritysten eduksi. 

Nyky-EU:ssa julkista rahaa on riittänyt kansainväliselle finanssisekto- 
rille, mutta samaan aikaan sosiaaliturvaa, koulutusta ja terveydenhuoltoa 
heikennetään ja työttömyys kasvaa useimmissa Euroopan unionin maissa. 
Esimerkiksi Espanjassa noin puolet nuorista on työttöminä, ja lähes yhtä 
huono tilanne on Italiassa. Sosiaalirakenne rapautuu, eikä syynä ole vain 
kulttuurimme eläminen varojensa yli vaan spekulatiivisen talouden luomat 
finanssikuplat sekä pankkien ja kansainvälisten yritysten palvominen 
kansalaisten oman edun ohi. 

Nämä ovat kansanvaltaiseksi mainostetun Euroopan unionin todelliset 
kasvot. Mikä siis neuvoksi europarlamenttivaalien alla? 

Poliittinen vasemmisto hoilaa yhteisen verotuksen puolesta verokilpai- 
lun estämiseksi. Pakon edessä se kuulostaa hyvältä ratkaisulta, mutta 
käytännössä se tuhoaisi kansallisen itsemäärämisoikeuden rippeetkin. 
Pelkät rajoittamiskeinot riittäisivät, mikäli eläisimme kansallisvaltioiden 
Euroopassa. Toiseksi vasemmisto vannoo työvoiman liikkumisen ja siirto- 
laisuuden nimeen, vaikka juuri ne koetaan kansalaisten keskuudessa on- 
gelmiksi ja vievät leivän duunarien omasta pöydästä. Konservatiivinen oi- 
keisto puolestaan vaatii julkisen talouden leikkauksia, joilla romutetaan 

hyvinvointivaltio. Samalla se pönkittää taantumuksellisia arvoja ja pelaa 
Venäjän pussiin. 

Euroopan poliittinen linjattomuus ja hukassa olo johtuvat pitkälti siitä, 
että politiikasta puuttuu vaihtoehto, joka olisi kansallista etua edistävä, 
siis kansallismielinen, ja samalla arvo- ja sosiaaliliberaali. Arvoliberalismi 
ja talousliberalismihan ovat käytännössä vastakohtia, sillä talouden olles- 
sa vapaa kansalaisilla on pallo jalassa. Jotta ihmiset olisivat vapaita, ta- 
louden pitää olla hyvässä julkisessa kontrollissa, ja tätä ratkaisua tukee se, 
että ihmisten vapaus on itseisarvo, mutta organisaatioiden vapaus ei ole. 


Kohti kansallisvaltioiden Eurooppaa 


Euroopan unionissa säilyttämisen arvoista on sen arvo- ja sosiaaliliberaali 
puoli, mutta rahaliitto on pelkästään kapitalismin käsikassara, joka olisi 
pitänyt jättää luomatta. Kansallisvaltio puolestaan on hegeliläis-snell- 
manilainen Järjen instrumentti, jonka kautta säädyt löysivät aikoinaan 
toisensa, yhteiskunnallinen eripura voitettiin ja luotiin eurooppalaiset hy- 
vinvointivaltiot. 

Kansallisvaltio on juuri oikean kokoinen ja tehokas yksikkö hyvinvoin- 
tiyhteiskunnan tuottamiseen, sillä sen piirissä voidaan ottaa huomioon 
kansalliset erityispiirteet ja ihmisten tahto. Niiden artikuloimiseen Euroo- 
pan mittakaava on liian etäinen ja mittasuhteiltaan vääristynyt, ja paikal- 
lisella tasolla yksittäinen ihminen on voimaton. 

Olen varma kansallisvaltioiden paluusta ja ihmisten tahdosta saattaa 
kansallinen itsemäärämisoikeus uudelleen voimaan. Olen varma ihmisten 
halusta päättää hyvinvointivaltion perustekijöistä, kuten rahapolitiikasta, 
itse. Olen myös varma, että jonakin päivänä Euroopan unionin suurimmas- 
ta ja tuhoisimmasta virheestä, toisin sanoen rahaliitosta, peräännytään. 
Päivää tai hetkeä en osaa sanoa, mutta joka päivä tuo päivä on yhtä päivää 
lähempänä. 

Kiitän niitä, jotka kysyivät minuakin europarlamenttivaalien ehdok- 
kaaksi. Perustelin kieltäytymistäni sillä, etten lähde mitään vaaleja hä- 
viämään,; valituksi kun tulee vain Paavo Väyrysen tapaisia veteraaneja, 
Alexander Stubbin kaltaisia oman nahkansa pelastajia ja Heidi Hautalan 
esimerkin mukaisia maailmantuskan potijoita, joiden mielestä taloudelli- 
set, sosiaaliset ja turvallisuusongelmat ratkeavat ihmisoikeusdirektiiveillä, 
päästöparagrafeilla ja luonnonsuojelusertifikaateilla. 

Maanantaina 26. toukokuuta 2014 
EUROKRIITTISET VOITTIVAT SUOMESSA JA EUROOPASSA 


Vaalipäivä oli eilisen päivän päälivaiva. Euroopan unionin demokratia on 
kansanvallan pilkkaa jo siksi, että Suomi saa 751-paikkaiseen europarla- 
menttiin vaivaiset 13 meppiä. Kyllä paikat pitäisi jakaa maiden kesken ta- 
san eikä asukasluvun mukaisessa suhteessa. Vai eivätkö muka eri valtioi- 
den tahtotilat ole yhtä tärkeitä? 

Paikkojen tasajako maiden välillä tunnustaisi kansallisvaltioiden yh- 
denvertaisuuden. Nykykäytäntö taas perustuu siihen väärinkäsitykseen, 
että asioista pitää päättää Euroopan unionin näkökulmasta eikä eri mai- 
den omaa etua ajaen. Siksi parlamenttipaikat jaetaan vain väestöllisten 
voimasuhteiden mukaan. 

Kansallisvaltioita ei tunnusteta yhdenvertaisiksi ja itsenäisiksi subjek- 
teiksi vaan asia kierretään johtelemalla maapaikkojen määrä mikrotason 
yksilötoimijuudesta, toisin sanoen väestön edustuksesta EU:ssa. Ristirii- 
taista on, että toisaalta maapaikkoja jaetaan kansallisvaltioiden tunnus- 
tamiseksi, mutta toisaalta maiden vaikutusvalta otetaan pois kieltämällä 
niiden yhdenvertaisuus päätöksenteossa ja redusoimalla valtioiden val- 
tasuhteet niiden väestöllisiin suhteisiin. 

Juuri tämän asetelman EU-kriittiset ja euroskeptiset ryhmät ovat ha- 
lunneet korjata. Jotta eri maat olisivat tasavertaisessa ja yhtä vakavasti 
otettavassa asemassa kukin, paikkoja pitäisi myöntää maakohtaisesti jo- 
kaiselle yhtä monta. Muutenhan syntyy käsitys, että joitakin maita polje- 
taan tässä show'ssa. 

Eurovision laulukilpailut ovat samanlaiset. Myös niissä isoilla rahoitta- 
jamailla on vakiopaikat finaaliin. Suomi on rahoittanut suhteellisesti 
enemmän eurokriisin hoitoa kuin monet muut. Tästäkin syystä meille kuu- 
luisi enemmän vaikutusvaltaa. 

Ei tarvitse ihmetellä, miksi Suomen äänestysprosentti on jämähtänyt 
40:n tuntumaan, ja muutamissa maissa, kuten Slovakiassa, jäätiin alle 15 
prosentin. Myös EU:n perustajamaissa eurovaalien äänestysprosentti on 
laskenut tasaisen varmasti. 

Jo surkea äänestysaktiivisuus sinänsä on eräänlainen epäluottamuslau- 
se unionia kohtaan. Ehkä vaalit pitäisi käydä yleiseurooppalaisten puo- 
luetunnusten alla ja kirjoittaa vaalijulisteisiin selvästi, mihin parlamentti- 
ryhmään kukin puolue EU:ssa kuuluu. Huomaavatko kaikki, että esimer- 
kiksi kokkarit ja krisut ovat nyt yhtä ja samaa? 

Mikään yllätys ei Suomen tulos ollut. Lisäpaikan saivat Perussuomalai- 
set ja Vasemmistoliitto, jotka ovat olleet eurokriittisimpiä. Vihreät ja kris- 
tilliset puolestaan menettivät. Myöskään henkilögalleria ei ollut yllätys. 

Sdp:n lasku puolestaan selittyy sillä, että puolue puhuu muun muassa 
”työpaikkojen luomisen”, ”rakennemuutoksen” ja ”kilpailukyvn parantami- 
sen” puolesta. Mutta vain puhuu. Suomeksi sanottuna tämä merkitsee 
palkkojen alentamista, sosiaaliturvan, terveydenhuollon ja koulutuksen 
leikkauksia ja eläkeiän nostoa nuorison kustannuksella, toisin sanoen ku- 
riliberalismin toteuttamista. Ei pohdita, mistä työpaikkojen kato ja kilpai- 
lukyvyn lasku johtuvat. 

Ne puolueet voittivat, joissa valtioiden rahoituskriisin syyksi tunnuste- 
taan monetarismi. Kun itsenäinen rahapolitiikka on menetetty, työmark- 
kinat joustavat, mutta raha on kurssissaan. Yritysten kilpailukykyä on 
huonontanut myös sitoutuminen vihreään ympäristöpolitiikkaan. Päästö- 
kauppa, ilmastosopimukset ja ydinvoiman torppaaminen ovat tuoneet 
suomalaisille yrityksille yli kymmenen miljardin vuosilaskun, joten on tur- 
ha ihmetellä, miksi valtion verokassakaan ei kilise. 

Kuitenkin EU tuottaa enää vain 14 prosenttia maailman hiilidioksidi- 
päästöistä, joten ympäristötehokkuus on hyvä, eikä länsimaalaisten tarvit- 
sisi kantaa syyllisyyttä ympäristöongelmien pääongelmasta: väestöräjäh- 
dyksestä kolmannessa maailmassa. Kehitysmaaksi luokiteltu Kiina saa 
Euroopalta ilmastotukia, vaikka se on pahimpia saastuttajia, ja yli puolet 
päästöistä tulee jo kehitysmaista. Vihreän politiikan tuhoisuus näkyy teol- 
lisuutemme ja hyvinvointimme hirttämisessä ympäristönormeihin. Kehi- 
tysmaat voisivat korjata väestökäyränsä ja saasteongelmansa itse. 

Euroopan maiden työttömyysmenot puolestaan nousevat, kun firmat 
siirtävät tuotantoaan ulkomaille valtioiden verokilpailun merkiksi. Voit- 
tonsa ne puolestaan kantavat veroparatiiseihin. Tämä ei korjaannu federa- 
lismilla, jota kokoomuksen stubbilaiset ajavat, eikä myöskään vasemmis- 
ton lietsomalla yhteisellä verotuksella. 

Paremman vaihtoehdon muodostaisivat maakohtainen yritysverotus, 
toisin sanoen velvoite maksaa verot sinne missä tulotkin tuotetaan, pää- 
oman siirtelyn rajoitukset ja itsenäisten kansallisvaltioiden Eurooppa. 
Työelämän rakenteiden muutoksia ei tällöin tarvittaisi, ainakaan samassa 
mitassa. Tämä on huomattu varsinkin Ranskassa ja Italiassa, joissa kan- 
sallismieliset puolueet nousivat suurimmiksi. Valitettavasti niiden muka- 
na saapuu myös konservatismi, joka ei koske vain taloudenhoitoa vaan 
myös ihmisten yksityiselämää ja arvoja. Täten kyseiset ryhmät kiristelevät 
samaa normiruuvia kuin Venäjän taantumukselliset. 

Olen aina ihmetellyt nytkin valituksi tulleen Heidi Hautalan kannatus- 
ta, sillä jo ministerikaudellaan hän antoi selvät näytöt siitä, miten asioita 
ei pidä hoitaa. Toisaalta on hyvä, että Brysselin-koneessa on mukana myös 
Heidi. Ennen tärkeitä ratkaisuja muiden meppien kannattaa aina tarkis- 
taa, mitä mieltä Heidi on asioista ja äänestää päinvastoin, niin tietää itse 
olevansa oikeassa. 

Torstaina 12. kesäkuuta 2014 
HALLITUS KUIN LENTÄVÄ HOLLANTILAINEN 


On harvinaista, että minkään maan hallitus jatkaa virassaan, mikäli kes- 
keisten puolueiden puheenjohtajat kaikkoavat ministeriaitiosta. Näin 
Suomessa on kuitenkin käymässä, kun Katainen, Urpilainen ja Arhinmäki 
ovat jättämässä tai jättäneet paikkansa. 

Ensin skootterinsa kytkintä nosti Paavo Arhinmäki. Sitten Jyrki Katai- 
nen ilmoitti luopuvansa puheenjohtajuudesta, jotta pääsisi kärkkymään 
komissaarinvirkaa. Ja Jutta Urpilainen katsoi ministerinpostinsa päätty- 
vän niin ikään puheenjohtajavaihdokseen. Kaikkien mopedeista näkyvät 
enää vain iltaruskon hämärässä loimottavat pakoputkien perävalkeat. 

Taitaa olla vaikeaa johtaa puhetta puolueissa. Ja voimille käy ministe- 
rinäkin toimiminen näinä aikoina. Vastuu pitäisi kuitenkin kantaa. 

Tässä nähdään, kuinka Suomen nykyinen valtiosääntö toimii, kun pää- 
ministeriä vaihdetaan edellisissä vaaleissa suurimmaksi nousseen puolu- 
een puoluekokouksissa. Jo kepu käytti temppua kerran ja vaihtoi Vanha- 
sen uuteen muka hallitusti. 

Kokoomukselle puheenjohtajavaihdos on samanlainen vaalijippo. Katai- 
sen kannatusta söivät julkisen talouden leikkaukset ja Himas-skandaali. 
Nyt puolue kiillottaa kuvaansa käydäkseen eduskuntavaaleihin puhtaalta 
pöydältä. Samoin tekee Sdp. 

Ihmisen poliittinen muisti on noin kolmen kuukauden mittainen. Tämä 
näkyy keskustan nousevassa kannatuksessa, jossa ei ole enää jälkeäkään 
Kehittyvien maakuntien Suomesta. Luulen, että kokoomuksella ja kepulla 
on jälleen jonkinlainen kassakaappisopimus porvarihallituksesta, mikäli 
nämä puolueet voittavat vaalit. 

Sdp teki oikein kantaessaan Jutta Urpilaisen johdolla huolta ”sijoitta- 
janvastuusta”. Tämä tarkoitti Euroopan laajuisen pankkituen kyseenalais- 
tamista. Puolue ei ole kuitenkaan kyennyt realisoimaan kannatustaan, sil- 
lä se on hukannut kansallisen edun puolustaessaan EMU:a sekä maahan- 
muuttoa ja nähdessään yhteisen verotuksen tienä valtioiden rahoituskrii- 
sin ratkaisemiseen. Säädös, jonka mukaan verot pitää maksaa aina sinne, 
missä tulotkin tuotetaan, riittäisi. 

Demarien uusi puheenjohtaja Antti Rinne on julkisuuskuvaltaan ay- 
pamppu eikä kansanjohtaja. Niinpä en odota häneltä liikoja. Myönteistä 
hänessä on, että hän näkee työvoimantarpeen realistisesti. Rinnehän totesi 
juuri aamu-TV:ssä, että ongelmana on nimenomaan työpaikkojen puute 
eikä työvoiman tarve, jota on lääkitty maahanmuutolla. 

Sen sijaan vanhat ministerit ovat jaksaneet jauhaa tuontityövoiman 
välttämättömyydestä maassa, jossa on noin 700 000 työtöntä, vajaatyöllis- 
tettyä tai työpoliittisten toimenpiteiden kohteena olevaa ihmistä, ja enää 

vain puolella työssä olevista on vakituinen työpaikka. Tämä on seuraus 
monetaristisesta rahapolitiikasta, jota noudattaen Euroopan valtiot hirt- 
täytyvät kalliiseen euroon, vientikysyntä laskee, työttömyys nousee ja fir- 
mat pakenevat ulkomaille. Se on tuhoisa kierre. 

Euron kriisi ei ole enää pankkikriisi eikä firmojen kriisi. Se on valtioi- 
den ja hyvinvointiyhteiskunnan rahoituskriisi, joka johtuu globalisaatiosta, 
internatsismista ja monetarismista. Niiden tuella kansainväliset suuryri- 
tykset kilpailuttavat valtioiden veroasteen, siirtävät pääomat veropara- 
tiiseihin ja tuotannon halpamaihin sekä pompottavat ihmisiä maasta toi- 
seen. 

Perussuomalaiset ovat pystyneet kanavoimaan eurokriittisyyden ja so- 
te-kritiikin kannatuksekseen, mutta puolue tuhlaa aikaa ja energiaa tois- 
arvoisiin asioihin, kuten homojen vastustamiseen. Puolueella ei ole paljoa- 
kaan taloudellisia linjanvetäjäpoliitikkoja, vaan se on kokoelma poliisikan- 
sanedustajia Timo Soinin takana. Tätä menoa puoluetta odottaa keskisarja 
13 prosentin kannatuksella. 

Mutta kokoomuksessa se kriisi vasta ikuista on. Puolueen johtaminen 
saattaa kariutua Alexander Stubbin haluun ehtiä joka paikkaan (europar- 
lamentti, ministerinvirka, puheenjohtajuus). Toinen puheenjohtajaehdokas 
Jan Vapaavuori on tuomittu kolme kertaa rikoksesta (mitä katkerat äänes- 
täjät voivat pitää myös ansiona). 

Vapaavuoren asuntoministerikaudella luotiin niin sanotut asuntorahas- 
tot, joiden tuloksena asuntovarallisuutta alettiin siirtää institutionaalisten 
sijoittajien, kuten pankkien ja vakuutuslaitosten, haltuun. Kokoomus on 
myös käänteisten asuntoluottojen käyttöönoton takana. Mikäli käänteisiä 
asuntoluottoja aletaan suositella eläkevajeen täydentämiseen, niiden kaut- 
ta yksityishenkilöiden asuntovarallisuutta valuu vähitellen rahalaitoksille. 

Tämä merkitsee, että ajan myötä syntyy pienehkö kapitalistinen eliitti 
sekä valtava proletariaatti Britanniaan ennustetun mallin mukaisesti. Bri- 
tannian hallituksen asiantuntija David Boyle on ennustanut, että keski- 
luokka katoaa 30 vuodessa, keskivertoasunto maksaa 1,5 miljoonaa euroa, 
eikä omistusasuminen ole enää mahdollista kuin äärimmäisen varakkail- 
le.491 

Nuoret tietävät tämän Suomessa jo nyt, enkä voikaan kuin ihmetellä, 
mistä Jan Vapaavuoren laaja kannatus on lähtöisin. Kokoomuksen pu- 
heenjohtajakandidaateista Paula Risikko puolestaan on kireä akka, joka 
patistelee sosiaalitukien saajia töihin,49? joita ei kerta kaikkiaan ole. Hän 
ei myöskään myöntäisi adoptio-oikeutta homoille, vaikka hänellä itsellään 
on Kiinasta adoptoitu tytär! Tällä menolla en ihmettele, mihin Stubbin 
kova kannatus perustuu. Hänen kilpailijansa samassa puolueessa ovat vie- 
lä kehnompia. 

Hallitus horjuu ja hutkii kansaa säntillisesti kuin vanha kaappikello. 
En kuitenkaan pidä hallituksen hajoamista ja aikaistettuja eduskuntavaa- 
leja todennäköisinä. Hallitustyöskentely on mennyt jo nyt sellaiseksi pili- 

paliksi, että en usko eurovaaliväsymystä potevien puolueiden ottavan rie- 
sakseen hallitusneuvotteluja, joista tulee taaskin todennäköisesti pitkät. 

Perussuomalaisten ohjelma ei sovi yhteen kokoomuksen kanssa vaan on 
lähempänä vasemmistoa. Kokoomus ei voi jatkaa enää vasemmistopuolu- 
eiden kanssa, eivätkä vasemmistopuolueet uskottavasti kokoomuksen 
kanssa. Jos kepusta tulee pääministeripuolue, se voi tehdä yhteistyötä se- 
kä Sdp:n että Perussuomalaisten kanssa, jolloin neuvotteluista tulee hel- 
pommat. Ainakin sosiaalipoliittinen asialista on samannäköinen. 

Ratkaisevassa asemassa on, mille tasolle vasemmistopuolueiden kanna- 
tus asettuu. Jos demarien lukemat eivät korjaannu eurovaaleista, se ohjaa 
vasemmistoa oppositioon, ja tuloksena on porvarihallitus perussuomalaisi!- 
la ja krisuilla täydennettynä. Mutta tätäkö perussuomalaisten peruskan- 
nattajakunta, jossa on aika paljon myös entisiä demareja ja vasemmisto- 
liittolaisia, todellakin haluaa? 


Perjantaina 4. heinäkuuta 2014 
SUOMEN ILMASTO: IHMISOIKEUSRIKOS 


Kesä on puolivälissä, eikä yhtään hellepäivää! Tilastojen mukaan hellettä 
oli kesäkuussa neljänä päivänä. Omien vaatimattomien havaintojeni 
mukaan ainakaan Helsingissä ei ole ollut koko kesänä yhtään auringonot- 
toon sopivaa päivää. 

Säiden puolesta tämä kesä on katastrofi. Alaskassakin on kuulemma ol- 
lut lämpimämpää, samoin Siperiassa, jonne Keski- ja Etelä-Euroopan hel- 
teinen ilma on pyörähtänyt pohjoisesta puhaltavien suihkuvirtausten tiel- 
tä. Lämmintä viime kesää puolestaan selitettiin sillä, että tuolloin kylmä 
ilma kasautui Pohjois-Amerikkaan ja lämpimät virtaukset suuntautuivat 
Eurooppaan. 

1800-luvun lopun ilmastoteoreetikot selittivät poliittisen ilmaston kyl- 
myyttä ulkosilla olosuhteilla. Tämä ajatusmalli nojasi näkemykseen ihmis- 
luonnosta. Katsottiin, että kun ulkoiset olot ovat ankeat, myös ihmisten 
ajatusmaailmaa alkavat leimata apeus ja koleus, mutta myös viileä har- 
kinta. 

Lämpimien maiden hektistä poliittista ilmastoa puolestaan selitettiin 
samoin perustein. Katsottiin, että etelän asukkailta paloi helpommin kää- 
mi, ja kuumissa maissa myös sodittiin jatkuvasti vähäarvoisten ideologis- 
ten syiden vuoksi. Siirtomaiden katsottiin pilaavan mahdollisuutensa, 
vaikka muutoin maat olisivat kasvaneet kukkia, viiniköynnöksiä ja hedel- 
miä — toisin kuin täällä Pohjolassa, jossa vaivoin raivatut pellot ovat kato- 
vuosien välissä suostuneet tuottamaan niukan määrän ruista ja ohraa vä- 
kijuomien valmistamiseksi. Siihen pohjoisen asukit puolestaan ovat hukut- 
taneet ilmastotekijöistä johtuvan pahoinvointinsa. 

Jo lääkäri Hippokrates oli epäillyt 400-luvulla ennen ajanlaskumme al- 
kua, että persialaisten taipuminen yksinvaltaan ja kreikkalaisten kaipuu 
vapauteen juontavat juurensa ilmastollisista eroista. Samoin Aristoteles 
katsoi 300-luvulla eaa, että pohjoisen Euroopan kansat ovat ulkoisten olo- 
jensa muokkaamina urheita mutta eivät kovin taitavia, kun taas lämpimi- 
en maiden kansoilla on sosiaalisia taitoja, mutta niiltä puuttuu luonteen 
lujuutta. Kreikkalaiset olivat Aristoteleen mielestä erityisen onnekkaita, 
sillä Kreikan ilmasto edustaa kylmän ja kuuman välimuotoa, ja siksi 
kreikkalaiset ovat kehittäneet vapauden ja demokratian parhaat instituu- 
tiot. 

Yhteiskuntatieteiden kehittyessä ilmastollisia selityksiä alettiin pitää 
alkeellisina, sillä ne nojautuivat olemusajatteluun, esimerkiksi näkemyk- 
seen ihmisluonnosta. Onko olemassa mitään ihmisluontoa? Kysymys on 
edelleen vastaamatta. Tärkeämpinä alettiin pitää muita, ihmisten kanssa- 
käymiseen, talouteen sekä yhteiskunnan ja kulttuurin kehitystilaan liitty- 
viä selitysperusteita. Tämän mukaan ihmisten ajattelua eivät suoraan lei- 
maa ulkoiset olosuhteet, saati että ulkoinen todellisuus siirtyisi ihmisten 
sisään marxilais-leniniläistä tajunnan heijastusteoriaa myötäillen. Sen si- 
jaan ajateltiin, että ihmiset ottavat vapaina ja tahtovina olentoina toimin- 
nassaan huomioon erilaisia vaikutusyhteyksiä ja -suhteita ja sopeuttavat 
toimintansa niihin. 

Vanhentuneiksi tuomitut ilmastolliset selitykset tuntuvat joka tapauk- 
sessa varsin uskottavilta myös nykyisten sofistikoituneiden teorioiden ai- 
kana. Kun esimerkiksi Suomessa on ulkosalla liikkuminen ollut perintei- 
sesti vaikeaa aina alkaen puuseehen juoksemisesta 30 asteen pakkasessa, 
olisi kohtuutonta olettaa, ettei suomalaisella ilmastohelvetillä olisi ollut 
mitään vaikutusta ihmisiin ja niin sanotun kansanluonteen muotoutumi- 
seen. Kansanluonteella voidaan tällöin tarkoittaa sitä metafyysistä usko- 
musjärjestelmää, joka sisältää pääoletukset todellisuuden perusolemukses- 
ta ja joka siirretään tuleville sukupolville kulttuurisena järjestelmänä. 

Negatiivisuus, umpimielisyys ja katsomus, että todellisuus on vihamie- 
linen ja läpikotaisin paha — nämä oloissamme sangen ymmärrettävät asen- 
teet lienevät suomalaisille ihmisille tyypillisenä pidetyn varautuneisuuden 
taustalla. Luottaa ei ole voinut muuhun kuin siihen, että ”Fennoskandian 
yläpuolella oleva matalapaine syvenee”. 

Vaikka ilmastoteoriat ovat tutkimuksellisesti simplifioituja, ne ovat 
edelleen selitysvoimaisia. Kun itse astuin sisätiloista ulkomaailmaan viime 
juhannuksena ja ensimmäisenä sääilmiönä vastaani iski 8 asteen kylmyy- 
dellä puhaltava tuuli sekä iholla kipunoiva raekuuro, sain voimakasta 
vahvistusta näkökannalleni, että nimenomaan ilmasto on merkittävä ih- 
misoikeusrikoksia maassamme katalysoiva tekijä. Toivottavasti alkanut 
heinäkuu tuo jotain hieman parempaa! 

Päivitys 30.7.2014: No niin, tulihan niitä helteitä. Heinäkuun superhelteet 
ovat jatkuneet jo pitkään, ja viime viikko oli kuumin 50 vuoteen. Jos poliit- 
tinen ääriajattelu onkin lisääntynyt, lisääntyneet ovat myös äärisäät! 


Torstaina 31. heinäkuuta 2014 


VENÄLÄISET HÄVITTÄJÄT KÄYTTIVÄT 
FINNAIRIN MATKUSTAJAKONEITA MAALEINA 


Malaysia Airlinesin lennon MH17 alasampuminen herätti varsin vähän 
reaktioita Euroopassa ja muualla maailmassa, ainakin verrattuna teon 
häikäilemättömyyteen ja törkeyteen.195 Aina kun Yhdysvallat on osallisena 
jossakin sotatoimessa, niin sanotut aktivistit kerääntyvät lähetystöjen 
eteen ja kaduille kiljumaan, kuinka paha Amerikka on. Mutta kun Venäjä 
miehittää Krimin ja antaa Itä-Ukrainan separatisteille aseet käteen, mie- 
lenosoittajat maailmalla ovat hipihiljaa. 

Rikollisilla on usein profiili, eli ne toimivat saman kaavan mukaan. Ve- 
näjän edeltäjä Neuvostoliitto tulitti Korean Airin lentoa 902 jo vuonna 
1978, jolloin kone joutui tekemään hätälaskun Louhen Korpijärvelle Venä- 
jän Karjalaan. Hytisevät matkustajat siirrettiin tuolloin helikoptereilla 
Murmanskiin ja sieltä Helsinki-Vantaan kautta koteihinsa ympäri maail- 
man, eikä siviilien ihmepelastumisesta pidetty sen suurempaa melua. Ta- 
paus oli kuin Alistair MacLeanin trilleristä. 

Toinen pudotus herätti enemmän huomiota. Monet muistavat, kun 
Neuvostoliiton ilmavoimat ampuivat Sahalinin saarten tuntumassa alas 
Korean Airin lennon numero 7 tappaen kaikki 269 koneessa ollutta ihmis- 
tä. Ronald Reaganin aikakaudella tapaus veti suurvaltojen suhteet pakas- 
tinlämpötiloja kylmempään huurteeseen. 

Neuvostoliiton ilmatila oli tuohon aikaan pyhää, kunnes Finnairin ko- 
neet saivat lentoluvan alueen halki Japaniin, Kiinaan ja Kaakkois- 
Aasiaan. Onkin valaisevaa lukea, mitä viime vuonna edesmennyt lentokap- 
teeni ja kauppatieteiden tohtori Heikki Urmas kertoo viimeiseksi jääneessä 
kirjassaan Voi maatamme!.*%6 Yli 24 000 tunnin liikennelentäjä tilittää te- 
oksessaan hiuksia nostattavalla tavalla, kuinka myös Finnairin jumbot 
saivat usein peräänsä neuvostohävittäjiä, jotka lähestyivät matkustajako- 
neita ja sopivalle ampumaetäisyydelle tultuaan kääntyivät pois. 

Urmaksen tulkinta on, että neuvostoliittolaiset käyttivät Finnairin ko- 
neita harjoitusmaaleina. Matkustajille näistä tapauksista ei tietenkään 
hiiskuttu mitään, sillä olisihan ollut kauheaa, jos asiakkaat olisivat kai- 
konneet teuraiksi leimatuista koneista tai jos tiedon julkitulo olisi pahoit- 
tanut diplomaattien mielen vahingoittaen ystävällisiä ja lämpimiä suhteita 
Newvvostoliittoon. Jeltsinin aikana liipaisimelle hakeutuminen loppui, mut- 

ta nykyään alueen halki lentää niin monen yhtiön koneita, että myös va- 
linnanvaraa koemaaleiksi riittäisi. 

Heikki Urmas toimi Helsingin kauppakorkeakoulun Mikkelin-yksikön 
rehtorina, joten tuskin hän puhui palturia, ja hän esittää kirjassaan myös 
mielenkiintoista eurokritiikkiä. 

Totuus lienee se, että myöskään Itä-Ukrainan maitopartaiset separatis- 
tit eivät olisi saaneet 33 000—40 000 jalan korkeudessa kiitävää konetta 
putoamaan ilman venäläisten tarjoamaa aseistusta. Sikäli asiaa koskeva 
tutkimus on pelkkää selvän asian selvitystä, jonka tehtävänä on vain kiis- 
tattomien todisteiden etsiminen. Aika kuitenkin työskentelee Venäjän hy- 
väksi, sillä Krimin miehitys jatkuu ja kriisi pitkittyy. 

Monet poliitikot ovat pyrkineet leimaamaan suomalaiset Venäjän- 
arvostelijat ulkopoliittisesti vaarallisiksi tai Nato-haukoiksi. Tämä osoit- 
taa, millä tavoin Suomi on jälleen kulkemassa kohti suomettumisen aikaa. 
On oikein sanoa, että maalla, joka kiusaa naapureitaan informaatiosodalla 
tai sodan uhalla, sensuroi seksuaalivähemmistöjään ja ahdistelee omia toi- 
sinajattelijoitaan, on huono markkinointipäällikkö. Niinpä Suomi elää vaa- 
rallisen valtion naapurissa. 

Venäjän väitteet suomalaisten osallisuudesta Itä-Ukrainan levotto- 
muuksiin ovat selvää propagandaa ja sellaisena periaatteen ”hyökkäys on 
paras puolustus” toteuttamista.?9? Suomalaiset puolestaan hukkasivat et- 
sikkoaikansa kolmen edeltävän presidentin kaudella olemalla hakematta 
Naton jäsenyyttä. Mitään vaaraa Naton jäsenyydestä ei Suomelle olisi, ei 
myöskään Venäjälle, sillä Nato on nimenomaan puolustusliitto, eikä ku- 
kaan ole havainnut sen enempää Venäjän kuin sen edeltäjän nostaneen 
asettaan Kreikkaa, Turkkia tai muutakaan Nato-maata vastaan. 

Itä-Ukrainan kriisi voi ratketa lähinnä kolmea tietä. Länsimaiden pa- 
kotteet johtavat Venäjän kansakunnan taloudelliseen ahdinkoon, joka 
aluksi parantaa nykyhallinnon suosiota mutta johtaa aikaa myöten sen 
epäsuosioon ja väistymiseen joko sisäpoliittisen kumouksen kautta tai vaa- 
leissa. Toinen mahdollisuus on, että valtaapitävät alkavat despooteille tyy- 
pillisesti tehdä virheitä ja joutuvat heikkouden tilaan. Varjopuolena on, 
että sivulliset kärsivät silloin paljon. Kolmas tie on, että Yhdysvalloissa 
virkaan astuu republikaaninen presidentti, joka laittaa kovat piippuun. 
Obaman lausunnot ovat olleet tähän asti pelkkiä lehmän henkäyksiä, eikä 
suurvallan asema auta, mikäli pamppu on pehmeä. 

Venäjän aloitteenpito maailmanpolitiikassa jatkuu. On paljastavaa, että 
Venäjän auttava käsi on ollut aktiivinen kaikkialla, missä on tekeillä jota- 
kin moraalitonta, kuten Syyriassa. Jo Neuvostoliitto tuki Syyrian arabiso- 
sialistista Baath-puoluetta, joka on vallassa edelleen. Tiivis suhde on jat- 
kunut myös Venäjän aikakaudella, jolloin Syyria on saanut Venäjältä lai- 
noja, aseita ja koulutusta. 

Filosofi Mikko Yrjönsuuri kirjoitti taannoin teoksen nimeltä Roistovalti- 
on raunioilla (2003), jossa hän arvosteli Yhdysvaltain vuonna 2003 Irakis- 

sa toimeenpanemaa freedom missionia.498 Yliopistoälymystön kertakaikki- 
sesta tyhmyydestä kertoo se, että USA:ta haukkumalla hän sai palkkioksi 
professorinviran, vaikka todellinen roistovaltio on tuossa ihan kyljessä. 


Perjantaina 1. elokuuta 2014 


AIKAMME KOLME JUMALAA: 
MARKKINAT, KILPAILUTUS JA YRITTÄJYYS 


Elämme kolmiyhteisessä jumalakäsityksessä. Aikamme kolme jumalaa 
ovat Markkinat, Kilpailutus ja Yrittäjyys. Näistä Markkinat muodostaa 
korkeimman jumaluuden tarjoten olevaiselle universaalin selitysperusteen. 
Markkinat on kuin hegeliläinen maailmanhenki tai hindulaisuudesta tuttu 
luojajumala Brahma, joka on kaiken koossapitävä voima ja synonyymi uni- 
versumin ja kosmoksen kanssa. Markkinat on siis absoluutti. 

Tämä näkyy siinä, että kaikki lasketaan nykyään Markkinoiden varaan. 
Markkinamekanismin ajatellaan sovittavan todellisuuteen liittyvät pahim- 
matkin karikot, varsinkin asuntopulan, elintarvikkeiden hintojen nousun 
ja energian ehtymisen. Markkinat-jumala nojaa kosmiseen kreikkalaiseen 
talio-periaatteeseen, jonka mukaan ylimielisyydestä seuraa väistämättä 
rangaistus. Karuimmillaan tämä merkitsee, että ihmiskunnan populaatio 
pienenee samalla kun elämän edellytykset planeetalla ehtyvät. Markkina- 
jumaluus johtaa siihen, että ylilyönnit tasoittuvat millä tahansa vaihdon 
foorumeilla. 

Kilpailutus-jumala puolestaan on Markkina-jumalan metodi. Se on me- 
netelmä Markkinoiden toteuttamiseksi. Nykyään kilpailutetaan aivan 
kaikki, vaikka omaksi vahingoksikin. Näin tehdään myös julkistaloudessa, 
jossa hankinnat alistetaan kilpailutukselle siitäkin huolimatta, että Mark- 
kinoiden avaaminen ulkomaisille toimijoille olisi kansantaloutemme koko- 
naisedun vastaista ja työllisyyttä heikentävää. Kilpailutus-jumala vastaa 
hindulaisuudesta tunnettua Shiva-jumalaa, joka toimii sekä luovana että 
tuhoavana jumalana, ja tässä näkyy Markkina-jumalan nelikätisyys. Mikä- 
li Kilpailutusta ei ole, tulee kilpailuasiamies, joka on Markkina-uskonnon 
ylipappi, ja järjestää kilpailua. 

Yrittäjyys-jumala puolestaan on Markkinoiden ja Kilpailutuksen primus 
motor. Se on vastaus siihen, mikä pitää Markkinoita ja Kilpailutusta yllä. 
Niinpä se vastaa Vishnu-jumaluutta, joka hindulaisessa kolmiyhteydessä 
on ”rakkautta ja elämää ylläpitävä jumala”. Ja mitäpä vikaa Yrittäjyydes- 
sä olisikaan? Ongelma onkin, riittääkö se; nykyään kun uskotaan pelkkään 
spontaaniuteen ja sanotaan, että kyllä Yrittäjyys kaikesta huolen pitää. 
Helpompi on kuitenkin vesikauhuisen hiehon lähestyä huomaamatta kello 
kaulassa, kuin on yrittäjän selviytyä viranomaisvallan pykäläviidakossa. 

Markkinoiden ja Kilpailutuksen tavoin Yrittäjyys on täysin pyhää. Täs- 
sä metafysiikassa monet poliitikot saattavat moralisoida ja paheksua esi- 
merkiksi seksin ostoa ja myyntiä tai bordellien olemassaoloa, mutta he pi- 
tävät tätä kaikkea oikeutettuna, mikäli voidaan osoittaa, että asiaan liittyy 
Yrittäjyyttä. Pornokaupat, thai-hieromot, ihmiskauppa ja ravintoloiden si- 
lakankatkuiset takahuoneet ovat terveystarkastajien, liikuntalautakuntien 
ja alkoholikyttien silmätikkuina, kunnes heille perustellaan, että kyse on- 
kin Yrittäjyydestä, johon liittyy Kilpailutusta ja vapaat Markkinat. Kun 
kyse on valistusliberaalista elinkeinovapaudesta, se ansaitsee oikeutuk- 
sensa. Raha puhdistaa kaiken. 

Entä mitä merkitystä edellä kuvatulla markkinarelativismilla on? Otan 
asian esille, koska ennen vanhaan, eli antiikin kreikkalaisella ja roomalai- 
sella ajalla, uskottiin hyveisiin, joita Aristoteleen mukaan olivat viisaus 
(fronesis, prudentia), oikeudenmukaisuus (dikaiosyne, iustitia), kohtuulli- 
suus (sofrosyne, ei kovin suosittua enää missään) ja rohkeus (andreia). 
Tuomas Akvinolainen lisäsi luetteloon vielä uskon (pistis), toivon (elpis), ja 
rakkauden (agape). Keskiajan katolisen kirkon seitsemän kuolemansyntiä 
puolestaan olivat ylpeys, kateus, ahneus, viha, mässäily, himo ja valheelli- 
suus. 

Hyveisiin ja paheisiin uskominen oli luonnollisestikin vaateliasta ja ab- 
solutistista, kunnes keksittiin, että myös näiden yleiskäsitteiden henkilö- 
kohtaiset merkityssisällöt vaihtelevat, ja ihmiset ymmärtävät niillä varsin 
erilaisia asioita. Valistuksen aikakaudella hyve-etiikka sivuutettiin van- 
hanaikaiseksi julistettuna, ja hyveet korvattiin pehmennetyillä ja relatiivi- 
silla ihanteilla, joita edustivat muun muassa tasa-arvoisuuden ja suvaitse- 
vuuden ideat. 

Filosofiassa katsotaan nykyään, ettei mikään asia tai teko ole hyvä tai 
paha sinänsä (pois lukien niin sanotut itseisarvot), vaan moraalista oikeu- 
tusta pohditaan käytännöllisen hyödyllisyyden tai haitallisuuden perus- 
teella. Sen sijaan hyvän ja pahan määrittämistä pidetään uskonnollisena 
tai vähintäänkin metafyysisenä. Niinpä on vaikea nimetä ehdottomia arvo- 
jakaan. 

Arvojen määrittämistä pidetään tätä nykyä relatiivisena toimintana, jol- 
le on vaikea nimetä yleisiä kriteereitä. Näin myötäillään ja myönnytellään 
Markkina-jumaluutta. Mutta onko Markkinoiden, Kilpailutuksen ja Yrittä- 
jyyden väliseen kolmiyhteyteen uskominen lopultakaan kovin relativistis- 
ta? Minusta näyttää, että markkinauskonnon varaan vannominen on pi- 
kemminkin erittäin fataalia eli kohtalonomaista. Se edustaa naturalistista 
fundamentalismia, jonka mukaisesti vallitsevia olosuhteita pidetään oike- 
assa olemisen todisteina, ja tällä tavoin käännetään nurin vanha totuus: 
the fact is not a proof of right. 

Torstaina 14. elokuuta 2014 
BRÄNDIEPÄONNISTUMISIA: ITELLA JA VENÄJÄ 


Kun Posti vaihtoi nimekseen ”Itella”, kysyin blogikirjoituksessani ”Sillink”, 
miksi posti ei voi olla Posti. Uusi nimivalinta oli huono, sillä I-alkuiset 
sanat luetaan helposti 1-alkuisiksi, ja sana assosioituu omistamista merkit- 
sevään murteelliseen sanaan ”itellä”. 

Oli ymmärrettävää, että toiminnan laajentuessa kuljetusalalle ja firman 
lonkeroiden ulottuessa ulkomaille jotain muuta oli pantava nimeksi. Mutta 
silti moni Suomessa vieraileva ulkomaalainen saattoi tiedustella Itellan 
konttorin ovensuussa, ”missä täällä on posti — ja mitä tästä puodista oikein 
saa, spagettiako?” Posti kun on lähes kielellä kuin kielellä posti. 

Brändi on oman määritelmäni mukaan funktio, joka liittää merkin syn- 
nyttämän mielikuvan tiettyyn palveluun tai tuotteeseen kuluttajan tajun- 
nassa. Se on siis eri asia kuin pelkkä nimi, logo, symboli tai merkki — ja sel- 
laisena se on puhtaasti ideologinen ja imaginäärinen ilmiö. 

Turha brändääminen on osoittautunut hyväksi tavaksi polttaa rahaa 
ilman minkäänlaisia tuloksia. Brändimarkkinoinnin tähti on ollut laskussa 
tietoisen kuluttajan syntymisen myötä. Saattaa olla suuriarvoista kulkea 
Calvin Kleinin pikkupöksyt jalassaan, mutta muutoin H&M:ltä ostetut ni- 
mettömät ajavat saman asian, ihan ilman brändiä. 

Myös Posti on nyt päättänyt palata käyttämään nimeä, jonka asiakas 
voi ymmärtää. Toimitusjohtaja Heikki Malisen mukaan ”kahden brändin 
malli on tuonut yhtiölle ylimääräisiä kustannuksia ja vaikeuttanut yhtiön 
palvelumielikuvan kirkastamista”.500 — Samanlaisen lausunnon olisi voinut 
saada ilmaiseksi puppulausegeneraattorista tai miljoonapalkkiota vastaan 
joltakin kriisiviestinnän asiantuntijakonsultilta, jonka tehtävänä on keksiä 
lisää valheita aina, kun johdon omat selitykset loppuvat. 

Itellan ongelma ei ollut se, että käytössä oli kaksi brändiä, vaan se, että 
ne olivat väärissä paikoissa. Esimerkiksi Saksassa postin ja sen omistaman 
kuljetusliike DHL:n työnjako toimii, koska DHL:n logoa ei kiinnitetä posti- 
en oviin eikä ikkunoihin. 

Voi vain kysyä, kuinka huimia summia pankkien fuusioista ja eri firmo- 
jen nimiseikkailuista on koitunut kuluttajille. Yksi epäonnistuneimmista 
on Tallinkin ja Silja Linen brändifuusio, joka koristaa merimaisemia esi- 
merkiksi Silja Serenaden kyljessä. Firma meni, paitsi vaihtamaan Silja Li- 
nen klassisen kauniin fontin, myös pilaamaan sen värityksen sotkemalla 
saman aluksen kylkeen kahta sinisen sävyä: siniharmaan rinnalle äitelää 
kirkkaansinistä. 

Mutta myös maahbrändit ovat olleet vaakalaudalla. Sana ”karhunpalve- 
lus” perustuu tunnetusti Jean de La Fontainen faabeliin karhusta, joka 
”auttoi” nukkuvaa puutarhuria hätistämällä tämän kasvoilta kärpäsen ki- 


451 


venmurikan avulla. Venäjä on juuri nyt tekemässä sekä Ukrainalle että 
omalle maabrändilleen todellisen karhunpalveluksen. 

Mikä sitten on Venäjän brändin asema? Kaikki tietävät, kuinka vaikeaa 
on kesyttää leijonaa. Lampaat tekivät noin kaksikymmentä vuotta työtä 
leijonan kanssa kesyttääkseen sen. Ne kävivät leijonan kanssa kauppaa ja 
veivät sille lahjoja sijoitusten muodossa. 

Mutta sitten leijona alkoi ärjyä ja pelotti lampaat pois. Menee jälleen 
pitkä aika, ennen kuin lampaat uskaltavat leijonan aitauksen lähelle. Ikui- 
suus siihen kuluu, mikäli kriisi ei osoittaudu vain poliittiseksi häiriötilaksi, 
joka ratkaistaan pian. 

Venäjän maabrändin suunnittelutoimistossa tulisi ymmärtää, ettei po- 
liittista hallintaa voida toteuttaa nykyaikana maa-alueita valloittamalla 
tai kurittamalla kansakuntia. Hallintaa toteutetaan tekemällä ihmisille 
sellaisia taloudellisia, teknisiä, teollisia, tieteellisiä tai kulttuurisia palve- 
luksia, jotka edistävät ja kehittävät yhteiskuntia. Suurvaltana voi olla vain 
olemalla sivistyksellinen, taloudellinen ja sosiaalinen suurvalta. 

Venäjällä ei ole Ukrainassa mitään sotilaallista voitettavaa. Itä-Ukrai- 
nan separatistit ovat Venäjän varjoarmeija, jonka tehtävä on hajottaa 
maata. Venäjä on tahrinut maabrändinsä ihmisoikeusloukkauksilla, jotka 
ovat vaikeuttaneet Venäjän ja EU:n suhteita. Ukrainan sisäinen kriisi puo- 
lestaan kärjistyi, kun Ukrainan presidentti Viktor Janukovyts hylkäsi 
EU:n vapaakauppasopimuksen Venäjän mieliksi ja siksi, ettei EU suostu- 
nut tinkimään oikeusvaltioperiaatteista. 

Venäjän Krimillä järjestämä kansanäänestys oli samanlaista kuin jokin 
vieras valtio olisi järjestänyt Suomen Savossa ”kansanäänestyksen” johon- 
kin toiseen valtioon liittymisestä. Sillä ei ole mitään legitimiteettiä. Venäjä 
on vääristellyt historiankirjoitusta ja loukannut itsenäisten valtioiden su- 
vereniteettia tavalla, joka on loannut sen maahrändin ja pilannut kansain- 
välisen luottamuksen aina siihen päivään asti, kunnes Venäjän oma poliit- 
tinen johto vaihtuu. 

Venäjällä ei ole epäonnistuttu talouden kehittämisessä, kuten usein väi- 
tetään, vaan taloudellisen hyvinvoinnin jakamisessa, toisin sanoen sosiaa- 
lipolitiikassa. Sen merkiksi maata johtava diktatuuri etsii nyt syntipukke- 
ja homoista, joita kohtaan se osoittaa syytöksiä maan moraalisesta rappi- 
osta. Yksimielisyyttä se yrittää rakentaa ulkoisten viholliskuvien ja valloi- 
tuspolitiikan varaan. Duumassa sananmukaisesti yksinkertaista enemmis- 
töä hallussaan pitävä puolue on Putinin kannattajaksi tunnustautuva ”Yh- 
tenäinen Venäjä”, joka jo nimenäkin on naurettavan defensiivinen omassa 
monoliitin rakennustyössään. 

Toivottavasti Venäjän kansa ymmärtää taivutella johtonsa vetytymään 
Ukrainan rajoilta ja Krimin niemimaalta, pidättäytymään väkivallasta ja 
kieltäytymään avunannosta, jota siltä ei ole pyydetty. Muussa tapauksessa 
maa tuottaa brändilleen mittaamattoman suuren taloutta ja tulevaisuutta 
koskevan vahingon. 

Mikä sitten on yhteistä sekä Postin että Venäjän brändiepäonnistumisi!- 
le? Nämä, niin kuin brändiepäonnistumiset yleensäkin, tulevat kuluttajille 
ja kansalaisille kalliiksi. 


Perjantaina 15. elokuuta 2014 
PALAVATKO NIINISTÖN HIHAT? 


Sauli Niinistön esiintyessä”? eilen TV-uutisissa minun silmiini pistivät 
presidentin otsalla karpaloiva hiki ja Mäntyniemen kulisseissa piileskele- 
vän adjutantin poikkeuksellisen totinen ilme. Minä en luonnollisestikaan 
tiedä, mikä on Niinistön Venäjän-matkan todellinen syy, mutta siitä olen 
varma, että sitä ei kerrota medialle eikä kansalaisille kuin vasta vuosien 
päästä. 

Oletan, että syy Putinin ja Niinistön tapaamiseen on lähtöisin Venäjän 
suunnalta, vaikka aloite kohtaamiseen olisikin lähtöisin Niinistöltä. Venä- 
jä on häirinnyt Suomea viime aikoina näyttävästi muun muassa ilmatilan- 
loukkauksilla, nettihyökkäyksillä ja epäilyillä suomalaisten osallistumises- 
ta Ukrainan taisteluihin. Lisäksi se on uhannut vastatoimilla, jos Suomi 
hakeutuu Natoon, ja vihjannut, että Suomen ja Venäjän välillä 1992 sol- 
mittu valtiosopimus estäisi Naton jäsenyyden.502 

Niinpä en yllättyisi, jos Yhdysvaltain satelliittitiedustelu olisi paikanta- 
nut Venäjän asevoimien keskittäneen joukkoja ja kalustoja myös Suomen 
itärajan tuntumaan. Tähän viittaa sekin, että muut EU-maat ovat osoitta- 
neet Suomea kohtaan ”ymmärtämystä” ja hyväksyneet Niinistön oma- 
aloitteisuuden. 

Muussa tapauksessa kokous osui outoon ajankohtaan, ja Niinistö on is- 
tumassa EU:n pöksyillä tuleen avatessaan oman, Euroopan unionista riip- 
pumattoman, ulkopolitiikkansa. Myönteistä SotSiin sovitussa tapaamisessa 
on pyrkimys neuvotteluyhteyden ylläpitoon, mutta muutoin kokous sisäl- 
tää suuria riskejä. 


Täydellinen tilaisuus suomettua 


Niinistöllä on nyt käsissään, paitsi etevän ja taidokkaan ulkopoliittisen pe- 
laajan ja rauhanrakentajan avaimet, myös erinomainen tilaisuus suomet- 
taa. Katsotaanpa, miksi. 

1) Heti pakotteiden asettamisen jälkeen järjestettävä tapaaminen voi- 
daan nähdä muissa länsimaissa haluna irtautua EU-maiden riveistä. Ti- 
lanne voidaan tulkita niin, että kyse on yrityksestä parantaa kahdenvälisiä 
suhteita EU-maiden yhteenkuuluvuuden kustannuksella. 

2) Se, että Suomi soittaisi ensiviulua Venäjän ja EU:n suhteiden ratko- 
misessa, ei olisi välttämättä hyväksi myöskään kahdenvälisille suhteille. 
On mahdollista, että Putin koettaa käyttää Suomea jonkinlaisena puoles- 
tapuhujanaan, yrittää ahmaista Niinistön tossunsa alle tai vihjaa, että 
Suomi on juuri sillä maantieteellisellä vyöhykkeellä, jonka Venäjä tuntee 
itselleen samalla tavalla *omaksi” kuin Ukrainankin. 

3) Venäjä on pitkään koettanut hajottaa EU:n yhtenäisyyttä, ja siksi 
Venäjällä on tämänpäiväisessä tapaamisessa enemmän voitettavaa kuin 
Suomella, jolla on paljon hävittävää, mikäli maamme etääntyy EU:n pako- 
terintamasta ja joutuu Venäjän pelinappulaksi. 

4) Suomi ei voi pukeutua puolueettoman rauhanvälittäjän rooliin, vaan 
Suomessakin tulisi ymmärtää, että osana pakotteita asettanutta EU:ta me 
olemme konfliktin eräs osapuoli. Niinpä tapaaminen jää väistämättä kah- 
denvälisten suhteiden ratkomiseksi, eikä neuvotteluvaltuuksia muista 
asiakysymyksistä ole. Pakotteista ei ole syytä livetä, sillä oma asemamme 
Ukrainaa vastaavassa tilanteessa riippuisi EU-maiden yksimielisyydestä 
ja uskottavuudesta. 

5) Suomi ei voi eikä sen kannattaisi esiintyä myöskään EU:n newvotteli- 
jana, koska maamme ei ole mahdollista eikä järkevää ottaa päälleen koko 
sitä laskua, joka konfliktista lankeaa. Oikea muoto on vaikuttaminen EU:n 
riveissä ja EU:n kautta. 

6) Kokoontumispaikka Sotsi sijaitsee Venäjän konfliktipesäkkeiden 
Krimin ja Georgian välimaastossa, joten matkustamalla juuri sinne Niinis- 
tö tulee helposti antaneeksi tahattoman viestin, että Suomi hyväksyy Ve- 
näjän toimet, muun muassa Krimin miehityksen. Tällaista viestiä kannat- 
taisi välttää, koska sen seuraukset kohtelisivat huonosti oman maamme 
turvallisuutta. 

7) Vaakalaudalla ovat myös Suomen ja Ukrainan väliset suhteet, jos 
Suomi mielistelee Venäjää ja kääntää opportunistisesti selkänsä olemassa- 
olostaan taistelevalle maalle. On oman identiteettimme ja itsearvostuk- 
semme kannalta parempi, että puolustamme oikeamielisyyttä vääryyttä 
vastaan, kuin että välttelisimme haittoja ja hyväksyisimme sen, mikä 
näyttää poliittisessa pelissä hyödylliseltä. 

Vaikka EU-maat ovatkin osoittaneet ymmärtämystä Niinistöä kohtaan, 
myös minä osoitan ymmärtämystä niitä EU-maita kohtaan, jotka ovat vii- 
me maaliskuusta asti hoitaneet suhteita Venäjään puhelimitse. 

Entä voiko tapaamisella olla mitään myönteisiä tuloksia? Niinistö yrit- 
tää luullakseni välttää ne suuret vahingot, jotka syntyisivät, mikäli Venäjä 
laittaisi ilmatilansa kiinni. Tämä merkitsisi katastrofia kansalliselle lento- 
yhtiöllemme, jonka pätäkkä tulee pääasiassa Aasian kaukolennoista. Kes- 
kusteluhalun ilmaisemisella voidaan siis toivoa tai esittää kohtuullisuutta 
ja malttia. Samalla voidaan purkaa vainoharhaisuutta. 

On syytä muistaa, että Krimin miehitys ei ole kuitenkaan mitään sel- 
laista, minkä EU voisi hyväksyä neuvottelupöytään ”tapahtuneena tosiasi- 

ana”, jota Venäjä saa käyttää korttinaan. Venäjä on yksiselitteisesti rikko- 
nut kansainvälistä lakia ja ETYJ-asiakirjoja, ja siksi sen on peräännyttävä 
suvereenin valtion alueelta ehdoitta. 


Venäjän keinot ja keinottelu 


Monet näyttävät myös Suomessa ajattelevan, että Venäjän tukemien sepa- 
ratistien toimet Ukrainassa olisivat hyväksyttäviä, yhdenvertaisia ja aino- 
astaan ”vaihtoehtoisia” ajattelutapoja konfliktissa. Juuri sillä tavoin venä- 
läispropaganda on aina menetellyt: se esittää omat historiaa vääristelevät 
tapahtumakulkunsa muka tasavertaisina ja yhdenvertaisina näkökulmina, 
joita leimaa vain mielipiteenvarainen tulkintaero. 

Tosiasiat ovat kuitenkin toisenlaisia. Nythän ei ole kyse vain siitä, että 
asiassa olisivat vastakkain keskenään samanarvoiset lähtökohdat ja että 
niiden välinen ero olisi pelkkä muotoseikka. Kyse on siitä, minkälaista yh- 
teiskuntajärjestelmää kumpikin osapuoli on ajanut ja puolustanut. 

Venäjä on rikkonut YK:n ihmisoikeusperiaatteita jo oman kansansakin 
keskuudessa polkemalla vähemmistöjään. Nyt se tekee samaa Ukrainassa, 
jossa yli tuhat ihmistä on kuollut Venäjän tukemissa taisteluissa. YK on 
selvästi tuominnut Krimin miehityksen, eikä valloituksella ole kansainvä- 
lisen oikeuden kannalta mitään legitimiteettiä. Venäjän Krimillä masinoi- 
mat vaalit ovat kuin Venäjä järjestäisi Ahvenanmaalla vaalit maakunnan 
kuulumisesta itselleen. 

Monet ovat ihmetelleet, miksi Venäjä pelaa itsensä jatkuvasti paitsioon 
poikkeamalla länsimaisista ihmisoikeuskäsityksistä ja menettelytavoista. 
Totuus on, että Venäjä ei piittaa eikä välitä mainetekijöistä vaan uskoo so- 
tilaalliseen voimaansa. Sotilaallinen vastavoima on myös ainoa, jota Venä- 
jä uskoo ja joka tekee Venäjästä harkitsevaisen. 

Venäläiset tietävät, että heitä pidetään joka tapauksessa brutaaleina, 
joten heille ei ole merkitystä sillä, kuinka brutaaleina heitä pidetään: Vi- 
hatkoot, kunhan pelkäävät! Venäjä jopa toivoo ja järjestää konflikteja, kos- 
ka niiden kautta se saa tilaisuuden voimannäyttöihin ja sotilaallisiin voit- 
toihin, joita lännen heikkouden ja sivistyneisyyden vuoksi helposti syntyy. 

Juuri niin Putin sai tahtonsa läpi Georgiassa, ja ”Suomen separatisti” 
Paavo Väyrynen kirjoitti blogissaan, että Georgia hyökkäsi Venäjälle!503 Ei 
tarvinne muistuttaa, että YK:n ja muun maailman tulkinta asiasta on 
päinvastainen kuin tuon ikuisen idänkortilla pelaajan ja suomettumisen 
mestarin. Tosiasiassahan Georgia hyökkäsi Etelä-Ossetiaan, mistä Venäjä 
puolestaan sai tekosyyn valloittaa alueita Georgialta ja osoittaa laajentu- 
misenhaluaan. Vielä vuonna 2003 Vladimir Putin vaati, ettei sotilaallista 
voimaa saa käyttää toista valtiota vastaan kuin YK:n turvallisuusneuvos- 
ton tuella, mutta nyt se on marssittamassa sotilaitaan Ukrainaan joko 
koolle kutsumansa turvallisuusneuvoston luvalla tai ilman lupaa. 

Venäjän taktiikkaan kuuluvat historian vääristely ja asioiden kääntä- 
minen kuin pirunpeilissä päälaelleen. Slaavilaista melankoliaa ilmentäen 
Venäjä marttyyrisoi itsensä ja lavastaa itsensä uhriksi. Toiseksi se pitää 
omia aggressioitaan vastauksina ”provokaatioihin”, joita länsi muka esit- 
tää. Lisäksi se syyttää Yhdysvaltoja ja EU:ta sotkeutumisesta Ukrainan 
sisäisiin asioihin, joihin se itse on sekaantunut. 

Venäjä on leimannut seksuaalivähemmistöjen julkisen elämän ”homo- 
propagandaksi”, koska se itse sensuroi vähemmistöjään ja harjoittaa hete- 
ropropagandaa. Venäjä on tukenut Syyrian arabisosialistista Baath-puolu- 
etta lainoilla, koulutuksella ja aseistuksella niin, että hirmuhallinto sillä- 
kin maailmankolkalla jatkuu ja pakolaistulva ulottuu Suomeen asti. Juuri 
nyt Venäjä tukee separatistien harjoittamaa terrorismia Itä-Ukrainassa ja 
arvostelee Yhdysvaltoja, CIA:ta ja Natoa ”terrorismista”. 

Mitä eroa on siis Yhdysvalloilla ja Venäjällä meidän kannaltamme? On 
eri asia olla demokraattisen ja liberaalin länsivallan kaveri kuin elää tota- 
litaristisen diktatuurin naapurissa ja sen autoritaarisen komentelun alla. 

Siksi myöskään Venäjän esittämät tilanteiden vääristelyt eivät ole ”ta- 
savertaisia” tai ”yhdenvertaisia” vaihtoehtoja, eikä lännen ja idän välillä 
valitseminen ole pelkkä muotoseikka kahden erilaisen tulkinnan välillä. 
Venäjän toimia puolustelevien pitäisi ymmärtää, että Yhdysvaltojen voi- 
mankäyttö ei ole sama asia kuin Venäjän voimankäyttö eikä Ukrainan lail- 
lisen hallituksen suvereenius ole sama asia kuin separatistien suvereenius. 
Keskeistä on, millaista niiden harjoittama politiikka on sisällöltään. Län- 
nen politiikalla on moraalinen oikeutus, Venäjällä ei. 

Tällaisen naapurin kanssa neuvottelemaan Niinistö on lähtenyt. Voitet- 
tavaa on vähän mutta hävittävää paljon. Minulle tulee samanlainen olo 
kuin monille suomalaisille tuli Paasikiven lähtiessä junalla Moskovaan. 
Toivottavasti Niinistö saa aikaan parempaa ja reilumpaa jälkeä kuin ne 
suomettumisen ajasta muistuttavat vanhan koulun poliitikot, jotka ovat 
nousseet puolustamaan Venäjän aggressiivisia toimia. 


Lauantaina 16. elokuuta 2014 


KUN 43 NUMERON JALKA EI MENE 39 NUMERON KENKÄÄN: 
AJATUKSIA AMMATTIPÄTEVYYKSISTÄ 


Sosiaalidemokraattien entinen kansanedustaja Mikko Elo on nostanut Uu- 
den Suomen blogissaan esille väitteen, että puoluetoverillaan Krista Kiu- 
rulla ei ole opettajan pätevyyttä, vaikka hän on ilmoittanut ammatikseen 
opettaja.50% Pari vuotta sitten osapuolet kiistelivät kysymyksestä, onko 
Kiurulla oikeus ilmoittaa olevansa opinto-ohjaaja. Asiaa tiedusteltiin tuol- 
loin oikeuskanslerilta, joka totesi, ettei opinto-ohjaajan titteli ole suojattu 

ja sitä saa käyttää. Koulutukseltaan Kiuru on valtiotieteiden maisteri, ja 
molempia ammattitehtäviään hän on toki hoitanut. 

Krista Kiuru oli varsin pidetty asuntoministeri, ja nykyisessä opetusmi- 
nisterin toimessaankin hän on nauttinut kansalaisten suosiota. Jankuttelu 
samasta asiasta herättääkin kysymyksen, onko Elolla jotakin henkilökoh- 
taista Kiurua vastaan, kun hän jaksaa kaivella mitätöntä asiaa, tai onko 
hän hävinnyt jonkin järjestösodan, ja vanha suola janottaa. 

En pitäisi asiaa kommentoimisen arvoisena, paitsi yhdestä syystä. Sen 
kautta tulee näkyville laajempikin ongelma: muotoseikkojen taakse vetäy- 
tyminen pätevyyksiä arvioitaessa. 


Pätevyysvaatimuksia varjellaan ay-poliittisista syistä 


Puheena oleva opettajan pätevyys ei ole mitään sellaista, joka voitaisiin 
saavuttaa vain tietyt opinnot suorittamalla. Kyse on aivan samasta, kuin 
katsottaisiin, että uimaan oppii pelkästään kirjoista lukemalla. Luettuaan 
kaikki maailman uintia käsittelevät kirjat ja väiteltyään liikuntatieteen 
tohtoriksi uimataidon alueelta olisi siis pätevä olympiauimari menemättä 
koskaan veteen. 

On vaarallista, jos opettajan pätevyyden kriteerinä pidetään vain tietty- 
jen opintojen suorittamista. Se ei riitä, vaan vaaditaan muitakin ominai- 
suuksia. Pohjan koulutus voi antaa, muttei mitään muuta. Toisaalta on 
mahdollista, että sopiva ihminen on pätevä opettajaksi ilman opettajan 
nimenomaista koulutusta, esimerkiksi jonkin lähialan koulutuksen perus- 
teella. Sama pätee opinto-ohjaajan tehtävään. 

Puolueetonta lausuntoa ei kannata kysyä ammattijärjestöiltä, koska ne 
varjelevat mustasukkaisesti ay-poliittisia etujaan. Sama pätee moneen 
muuhunkin ammattinimikkeeseen ja ammatissa toimimiseen. 

Esimerkiksi psykologin ammatissa saa toimia vain psykologian — ei esi- 
merkiksi sosiaalipsykologian — koulutusohjelmasta valmistunut, vaikka 
tosiasiallinen pätevyys ja opintojen sisällötkin ovat lähes samat. Sosiaali- 
työntekijänä puolestaan saa toimia vain sosiaalityön koulutusohjelmasta 
valmistunut, ei esimerkiksi sosiologiasta valmistunut, joka puolestaan saa 
toimia esimerkiksi sosiaalitoimiston johtajana. Tosiasiassa suuri osa sosi- 
aalialalla toimivista on muodollisesti epäpäteviä työvoimapulan vuoksi. 

On selvää, että lääkärillä pitää olla lääkärin koulutus, tai muuten joku 
kuolee. Tuomarin täytyy tuntea laki. Mutta on paljon ammatteja, joissa pä- 
tevyyttä ja sopivuutta ei tuota joidenkin muodollisten kelpoisuusvaatimus- 
ten täyttäminen. 

Esimerkiksi opettajana toimiminen ei ole sellaista rakettitiedettä, että 
vain opettajan koulutus tai aineenopettajan pedagogisen opintokokonai- 
suuden suorittaminen antaisi siihen pätevyyden. Olen toki itsekin toiminut 
opettajana (yliopistossa) ilman minkäänlaisten kasvatustieteellisten opin- 

tojen suorittamista, eikä yliopistojen opettajilta niitä vaaditakaan. Sitä 
paitsi historiallisesti kasvatustiede on velkaa filosofialle, jota itse edustan. 

On vaarallista, jos lasten kanssa toimimista pidetään sellaisena salatie- 
teenä, että vain muodollisesti kelpoinen opettaja voi sitä toteuttaa. Miksi 
psykologin tehtävässä ei voisi toimia myös sosiaalipsykologi, kun kerran 
ihmiset antavat toisilleen vertaisapua ihan arkielämässäkin, ja juuri se pi- 
tää toisemme hengissä? Silti psykologinvirkoihin on muilta kuin psykolo- 
gin virkatutkinnon suorittaneilta pääsy kielletty, vaikka psykologin am- 
mattikäytäntöä voisi hoitaa ja hoitaakin jokainen myötäelämiseen sekä 
elämäntilanteiden ymmärtämiseen kykenevä ihminen. 

Vaikuttaa siltä, että ay-retorinen hiusten halkominen ja ammatissa 
toimimisen muodollinen rajoittaminen on sitä raivokkaampaa, mitä sel- 
vemmin kyseessä on ala, jota voisi useammallakin eri koulutuksella hoitaa. 
Mistä loppujen lopuksi on kysymys? 


Roolijäykkyydestä 


Keinotekoista rooliin linnoittautumista sanotaan roolijäykkyydeksi, ja sen 
motiiveina ovat pyrkimykset suojella oman ammattikunnan taloudellista 
toimeentuloa. Siihen liittyvää roolin rajaamista alaspäin edustaa esimer- 
kiksi aineenopettajan kasvatustieteellisten opintojen vaatiminen kaikilta 
lukioissa ja peruskoulujen yläasteilla opettavilta. Tämän mukaan kasva- 
tustieteiden professori ei ole kelpoinen toimimaan lukioiden tai yläasteiden 
opettajana, jos hän ei ole suorittanut mainittua opintokokonaisuutta tai 
ryömi takaisin yliopiston pulpettiin lukemaan itse kirjoittamiaan pedago- 
gisia kurssikirjoja loppuun. 

Tällainen roolin rajaaminen ei tosin suuntaudu enää hierarkkisesti 
alaspäin, eikä sillä varjella alikvalifioituneiden tai epäpätevien rekrytoi- 
tumista virkoihin, vaan kyseinen kiusanteko on roolin rajaamista ylöspäin, 
jolloin virkaan nähden yliansioituneilta henkilöiltä vaaditaan suoriutumis- 
tasonsa alittavia näyttöjä. Rimaa madalletaan tällöin niin, että muutoin 
sen ylittävät hakijat eivät enää mahdu sen alta, eikä 43 numeron jalka 
mene 39 numeron kenkään. 

Amnatillisia ja vallan käyttöön liittyviä etupyrkimyksiä pönkitetään 
usein vastuukysymyksillä ja uhkauksilla siitä, mitä voi tapahtua tai ketä 
syytetään, jos esimerkiksi psyyken potilas tekeekin itsemurhan tai joku 
ahdistuneisuudesta kärsivä oppilas syyllistyy kouluväkivaltaan. Niinpä 
rooli, eli ihmiseltä odotettu käyttäytyminen, ja hänen asemansa pyritään 
lukkimaan toisiinsa, jolloin ihmiset panssaroituvat rooleihinsa. 

Lopputuloksena koulujen rehtorit ja opetuslautakunnat palkkaavat vain 
muodollisesti päteviä opettajia, vaikka he olisivat kuinka huonoja, koska 
muotoseikkojen taakse suojautuminen vapauttaa omasta vastuusta! Täl- 
lainen juridinen ja ennakolta vaikuttavuuden ajatussuhteeseen perustuva 

varautuneisuus ei ole kaikkein luovuutta herättävimpiä ja kannustavim- 
pia, sillä se perustuu pelkoihin ja siten pikemminkin halvaannuttaa kuin 
aktivoi luottamusta ja vastuunottoa. 


Ei se tee ketään hyväksi, että sanoo muita huonoksi 


Suomi on kelpoisuusvaatimusten luvattu maa. Silti viranomaisvaltaa ei 
näyttänyt kiinnostavan, että hallitus nimitti vähemmistövaltuutetuksi 
kelpoisuusehtoja täyttämättömän hakijan, vaikka kolmisenkymmentä 
muodollisesti ja tosiasiallisesti pätevää oli tarjolla. 

Itse kannatan joustamista muotoseikoista, kunhan tosiasiallinen päte- 
vyys löytyisi ja jokin tutkinto olisi esittää, mutta vähemmistövaltuutetun 
tapauksessa sitä ei ollut. Liian usein virkoihin päätyy pelkkiä asiakirjaih- 
misiä, jotka nimitetään ainoastaan paperien perusteella, edes tapaamatta 
hakijaa. Näin on puolestaan yliopistoissa, joissa hakijoiden julkaisut lähe- 
tetään arvioitaviksi toiselle puolelle maapalloa, ja niin sanonut asiantunti- 
jat märehtivät niitä lähettäen päätöksensä vihdoin tiedekunnille. Tämä on 
kaikkien rekrytointialaa tuntevien kauhu. 

Demokratia on siitä mukavaa, että vaaleissa kansalaisten arvosteluky- 
ky on ylimmän auktoriteetin asemassa. Sikäli Krista Kiuru lienee päätynyt 
oikeaan paikkaan. Sosiaalidemokratiaa puolestaan voi arvostella siitä, että 
juuri ammattijärjestöjen ylläpitämä kiistely leivästä on suurin syy työelä- 
män sadistis-masokistiseen roolijäykkyyteen, kun ruuvin saa vääntää auki 
vain muodollisesti kelpoinen ammattimies eikä kirjastoneitinäkään voi pal- 
vella muu kuin nimenomaisen informaatioalan koulutuksen hankkinut 
henkilö. Lapsellista, mutta pikkumaisuudessaan inhimillisesti ymmärret- 
tävää. 

Jokaisen koulutuksia, kelpoisuuksia, pätevyyksiä ja muita muotoseikko- 
ja peräävän kannattaakin kysyä itseltään, mikä hänen oma pätevyytensä 
oikeastaan on, ja pitäisikö suorittaa jotkin opinnot loppuun. Muodollisten 
seikkojen taakse suojautuminen kun herättää sen kysymyksen, eikö ihmi- 
sellä ole muuta keinoa osoittaa pätevyyttään. 


Keskiviikkona 20. elokuuta 2014 


KANSALLINEN OMAISUUS JA 
ISÄNNÄTTÖMÄN PÄÄOMAN ONGELMA 


Isännättömän pääoman ongelma tunnetaan myös ”yhteismaan tragedia- 
na”. Jos laidunmaa on yhteistä, jokaisella karjankasvattajalla on intressi 
viedä laitumelle mahdollisimman paljon karjaa. Koska ruohoa on rajalli- 
nen määrä, jokaisesta uudesta laidunnettavasta saatava lisähyöty piene- 

nee, ja tätä sanotaan laskevan rajahyödyn laiksi. Lopulta käy niin, että 
ahneuden voittaessa kaikki ruoho tulee syödyksi, ja karja kuolee nälkään. 

Yhteismaan tragediaa käytetään usein yhteisomistuksen arvostelemi- 
seen. Yhteisomistusta voidaan puolustaa toteamalla, että noin traagisesti 
ei käy suinkaan yhteisesti omistetulla maalla vaan ei-kenenkään maalla. 
Yhteisesti omistetun maan haltijoillahan on suuri intressi huolehtia myös 
siitä, ettei karjalauma kasva liikaa, eli rajoittaa maan käyttöä. Ongelma 
syntyykin vasta sellaisen resurssin kanssa, jolla ei ole omistavaa subjektia 
lainkaan, tosin sanoen isännättömän pääoman kanssa. 

Kuinka traagista onkaan, että tärkeimmät luonnonvaramme, kuten il- 
makehä ja vesivarat, ovat nimenomaan tuota isännätöntä pääomaa? Ihmi- 
nen tulee toimeen ilman happea vain muutamia minuutteja, ja silti juuri 
ilmakehä kuuluu isännättömän pääoman piiriin, samoin maailman valta- 
meret. Ehkä sanonta ”ei-kenenkään maa” on harhauttanut jättämään val- 
tioiden rajojen ja talousalueiden ulkopuoliset vesialueet huomiotta. Siksi 
niille saa kylvää mitä tahansa. 

Koko jättiläismäinen ilmastonmuutos johtuu juuri siitä, ettei ilmakehää 
omista kukaan, jolla olisi taloudellinen intressi sitä suojella. Toisaalta il- 
makehän julistaminen jonkun tietyn tahon omaisuudeksi johtaisi ennen 
pitkää siihen, että hengittämisestä tulisi pankkitoimintaa: ”Jos hyväksyt 
hengitysmaksun korotuksen, sinun ei tarvitse tehdä mitään. Mikäli et hy- 
väksy asettamiamme ehtoja, voit lakata vetämästä ilmaa keuhkoihisi...” 

Näin mukavaa olisi luonnonvarojen kapitalisoiminen. ”Ei-kenenkään 
alueeksi” julistamisen sijasta elintärkeille luonnonresursseille sopiikin 
juuri yhteisomistus, jonka käytöstä sovitaan poliittisesti. 

Luonnonvarojen kapitalisoiminen on valitettavan pitkällä Suomessa. 
Vaarassa ovat muun muassa pohjavedet ja maaperän mineraalivarat, joi- 
hin valtiolla on ollut perinteisesti privilegio. Niiden hyödyntämistä on pi- 
detty kansantaloudellisesti tärkeänä ja samalla myös kansallisena poliitii- 
sena kysymyksenä. 

On vastustettava sellaista politiikkaa, jolla pohjavesivarojamme yksi- 
tyistetään ja joku ulkomainen firma myy ne muovipullo kerrallaan ”Evia- 
nin” tai ”Vichyn” tuotemerkki kyljessä. Ulkomaiset yritykset tähyilevät 
himokkaasti myös maamme uraanivaroja. Niitä ei saa antaa ulkomaisten 
toimijoiden hyödynnettäviksi. 

Viime päivinä on saatu osoituksia siitä, kuinka huonoa politiikkaa valti- 
on omaisuuden yksityistäminen on ollut. Yleisradion aiemmin omistama 
Digita takoo rahaa nykyisille ulkomaisille omistajilleen samalla, kun yhtiö 
kiskoo maksua jokaisesta Yleisradion lähettämästä bitistä.505 Yksityisen 
Commonwealth Bank of Australian hallitseman rahaston omistuksessa 
vuodesta 2012 ollut Digita perii MTV3:n toimitusjohtajan Heikki Rotkon 
mukaan verkon käytöstä 30—40 prosenttia suurempia maksuja Ruotsissa 
perittäviin verrattuna eikä maksa veroja Suomeen. 

Koska jälkiviisaus on parasta esittää etukäteen, vastustin Digitan 
myyntiä jo silloin kun hallitus laittoi Yleisradiolle kuuluneen firman li- 
hoiksi myymällä sen Tölediffusion de France -yhtiölle 2000-luvun alkuvuo- 
sina. Perusteluni oli tuolloin se, että lähetysverkko on turvallisuusstrategi- 
sesti tärkeää omaisuutta. Nyt valtionyhtiön ostaneella firmalla on ”yksi- 
tyisomistettu monopoli markkinataloudessa”, toisin sanoen hinnoittelun 
yksinvalta, ja kaikki tämä oikotietä: ilman kapitalismiin liittyvää pääoman 
keskittymistä. Arvatkaapa, kuka tämän kaiken lopulta maksaa. 

Suomessa on vaadittu infrastruktuurin kansallistamista myös laajem- 
min. Onkin poliittisesti etevää vaatia sellaista, mikä on jo saavutettu, sillä 
onnistuminen ei jää tällöin tuloksista kiinni. Maantiet, rautatiet, katuver- 
kosto ja lentokentäthän ovat valtion, kuntien tai niiden omistamien yritys- 
ten omaisuutta, samoin suuri osa sähkön runkoverkosta. Omasta mieles- 
täni kansallinen omaisuus on suurta rikkautta, ja Euroopassa kannattaisi 
kansallistaa eritoten pankit, joille valtiot ovat antaneet rahanluontioikeu- 
den, sekä palauttaa täten rahanluonti-instituutio julkisen vallan kontrol- 
liin talousdemokraattien idean mukaisesti. 

Myös Britanniassa on saatu huonoa näyttöä siitä, että Thatcherin aika- 
na suurin osa saaren lentokentistäkin yksityistettiin. Esimerkiksi Heath- 
rown omistus on viety Espanjaan, Oatariin, Ou6beciin ja Singaporeen. Lon- 
toon satamat on omistanut perinteisesti kaksi yksityistä yliopistoa, jotka 
saavat suuren osan tuloistaan niistä, ja silti ne kantavat tuhansien eurojen 
lukukausimaksuja. Parempi olisi kansallistaa myös yliopistot, niin että 
saataisiin aitoa kilpailua tieteeseen, kun kaikki olisivat samalla viivalla. 
Britanniassa yksityistäminen on ollut paradoksi siksi, että siellä monarkki 
yksityisomistaa monimutkaisten järjestelyjen kautta valtion koko omai- 
suuden. 

Julkiseen omistukseen on suhtauduttu Suomessa ikään kuin kyseessä 
olisi yhteismaan tragedia. Myös yksityisen omaisuuden pitää nauttia hy- 
vää suojaa, mutta oman käsitykseni mukaan julkinen omaisuus on sellais- 
ta varallisuutta, joka vahvistaa kansakunnan toimintakykyä. 

Operationaalisen toiminnan yksityistämistä kannatan kyllä. Esimerkik- 
si junalippujen hinnat voisivat laskea silmälasien ja lentohintojen tavoin, 
jos alalle tulisi kilpailua. Toisaalta yksityistäminen on suuri ongelma sil- 
loin kun omistajuus päätyy ulkomaille ja verovaroin rahoitetut julkiset 
palvelut on ulkoistettu niin, että liikevoitot niiden pyörittämisestä kulkeu- 
tuvat ulkomaisten sijoittajien taskuihin. Kaupungin köyhtymis- ja vel- 
kaantumiskierre pääsisi kunnolla vauhtiin, jos kaupunki yksityistäisi ja 
myisi voittoa tuottavat energialaitoksensa ja asuntonsa, kuten se on myy- 
nyt tappiollisen liikennelaitoksensa, ja tuloutukset tätä kautta vähenisivät 
dramaattisesti. 

Ehkä yhteismaan tragedian sijasta kannattaisi alkaa puhua yksityistä- 
misen tragediasta. Infrastruktuurin kansallinen omistus on perusteltua jo 
turvallisuuspoliittisista syistä. 

Lauantaina 23. elokuuta 2014 
MINUN RÄPPINI CHEEKISTÄ 


Sosiologian piirissä on ajateltu, ettei ihmisyksilö kannata suosikkiaan vält- 
tämättä siksi, että tähtönen olisi hänen omasta mielestään hyvä, vaan sik- 
si, että suosikin perään kiljuminen lisää hänen omaa arvostustaan suosiota 
osoittavassa ryhmässä. Tämän mukaan esimerkiksi Pia ei tykkää Elvikses- 
tä siksi, että hän oikeasti pitäisi hänen musiikistaan, vaan siksi, että 
muutkin tekevät niin. Osoittaessaan epäsympatiaa Elvikselle hän saisi fa- 
nilauman vihat silmilleen, kun taas kannattaessaan Elvistä hän itse pää- 
see osalliseksi koko faniryhmän hyväksynnästä ja suosiosta. 

Taustalla vaikuttaa ihmisen taipumus välttää ristiriitoja ja halu rat- 
kaista konflikteja, mitä puolestaan selitetään psykologisilla dissonanssi- 
teorioilla. Jos Pian kaveri Mia tykkää Elviksestä, mutta Pia itse alun perin 
ei, Pian ja Mian välille syntyy helposti eripuraa. Pia voi ratkaista ristiriita- 
tilanteen panemalla välit poikki Mian kanssa, tai sitten hän voi valita hel- 
pomman tien, eli alkaa Mian tavoin tykätä Elviksestä. 

Ongelman muodostaa, jos Pian ja Mian välille syntyy kilpailua Elviksen 
heitä kohtaan osoittamasta suosiosta. Fanilauma voi ratkaista tilanteen 
vaatimalla yhdenmukaista käytöstä ja sulauttamalla minuuden korosta- 
mispyrkimykset sosiaaliseen koheesioon. Samaan tapaan feministit tuo- 
mitsevat prostituution estääkseen tynnyriä vuotamasta siitä, mistä lauta 
on matalin, eli pidättääkseen seksiä heteromiehiltä ja nostaakseen vaikean 
tavoitettavuuden kautta omaa arvoaan sosiaalisen vaihdon markkinoilla. 

Artisti puolestaan ratkaisee kilpailuongelman julistamalla tasa-arvoa ja 
antautumalla ”ihan tasavertaisesti” kaikkien kannatettavaksi. Juuri siksi 
suosiosta riippuvaiset taiteilijat vinkuvatkin kaikkialla tasa-arvon perään, 
sillä heidän oma roolinhallintansa on sosiodynaamisesti riippuvaista siitä, 
ettei heidän faneistaan kukaan nouse ylitse muiden. 

Dissonanssiteorioilla voidaan, paitsi selittää pop- ja rockartistien suosio- 
ta, myös valaista poliittistenkin henkilökulttien syntyä. Huvittavinta on, 
mikäli suosion kohteet eivät ole objektiivisesti kovin hyviä, tai he ovat ker- 
rassaan samantasoisia ilman, että heidän välillään olisi juuri mitään eroa. 
Tällaista tilannetta valaisee diskoissa ja kaiken maailman flow-festareilla 
soittelevien DJ-tähtien suosio. He pyörittelevät pääasiassa muiden tekemiä 
levyjä. Homman osaa periaatteessa kuka vain, mutta silti muutamia pide- 
tään ylivoimaisesti toisia parempina ja heidän tekemiään ”settejä” yliste- 
tään alan palstoilla, kun kehutaan, miten juuri heidän reiveissään vallitsi 
mitä parhain tunnelma! 

Näin on vain siksi, että niin on sovittu. Tapahtumien osallistujat itse 
luovat tilaisuuksiin (ainakin näennäisesti) hyvän fiiliksen sopimalla, että 
juuri tämän artistin konsertissa on pakko olla hyvä viilinki. Kyseisten täh- 

tösten kautta ilmaistaan siis sosiaalista yhteenkuuluvuutta eikä musikaa- 
lista makua tai arvostelukykyä. 

Kun entinen ministeri Paavo Arhinmäki haukkui rap-artisti Cheekin 
(oikealta nimeltään Jare Henrik Tiihonen) julkisessa puheenvuorossaan, 
hän otti melkoisen riskin.5% Hän osoitti ryhdikkyyttä ja suoraselkäisyyttä 
erottautumalla huippusuositun Cheekin kannattajakunnasta. Samalla hän 
sanoutui irti suosijoiden kuoroon liittymisen tuomasta todennäköisestä li- 
säkannatuksesta. Olisihan myös poliitikolle järkevää mennä jonkun itse- 
ään suositumman taakse ja suhtautua myötäsukaisesti hurmokseen, kun 
sitä kautta voisi välttää dissonanssia ja päästä apajille kannatusnosteesta. 
Älyllisyyden osoittaminen yleensä vie enemmän ääniä kuin tuo. 

Arhinmäki otti riskin myös vilauttaessaan sateenkaarilippua Moskovan 
MM-kisoissa, vaikka lippu olikin pieni ja vain hänen avustajansa ehti ottaa 
siitä kuvan.50? Suomen media pyrki selittelemään Arhinmäen diplomaatti- 
sesti arveluttavana pidettyä tempausta parhain päin koettamalla lavastaa 
hänestä ”yleisesti arvostelukyvyttömän”. 

Juuri siksi tiedotusvälineissä korostettiin hieman myöhemmin, miten 
ministeri erehtyi myös juopottelemaan SotSin antigay-olympialaisten 
pronssimitalijuhlissa.508 Kun tätä huudettaisiin niin, että se varmasti kuu- 
luisi Tehtaankadulle asti, Venäjän suurlähetystössä voitaisiin päätellä 
miehen olevan turvallisesti hullu. Tämä oli lähes huomaamatonta ja medi- 
alle niin tyypillistä Venäjän lepyttelypolitiikkaa yhtä kaikki; tosin myö- 
hempi historia on osoittanut sen tehottomaksi. 

Mutta ei Arhinmäki hullu ollut vaan hyvin järkevä. Kunpa mies saatai- 
siin vielä kannattamaan Natoa ja ydinvoimaakin ja vastustamaan laitonta 
maahanmuuttoa. 

Entä sitten Cheek, joka keräsi kaksi stadionillista yleisöä? Hänen suo- 
siotaan voidaan selittää toki muillakin tekijöillä kuin dissonanssiteorian 
johdelmilla. Keski- ja työväenluokkainen nuoriso kantaa rahansa tälle hy- 
vinvointihamsterille, jonka ”bling-bling”-rapista Arhinmäki ei pidä, sillä 
antaahan se kurjuudessa eläville nuorille toivoa, kun näkee edes yhden 
menestyvän! Tällöin suosikkimaskotti toimii projektion kohteena. 

”Oi kaunis Johanna, älä usko marsuihin, mairesiin omahyväisiin”, sa- 
naili jo Ismo Alanko Pornografiaa-laulussaan, mutta silti muutamat usko- 
vat. Cheekin puheet huonoista ajoistaan ja paremmasta tulevaisuudestaan 
vetoavat nimenomaan niihin nuoriin, joilla menee keskimääräistä keh- 
nommin. Hän siis tarjoaa samastumisen kohteen teiniangstista kärsiville. 
Cheek on ottanut käyttöön kovat aseet, sillä hän myös tuhoaa omaisuutta 
vallan ja vaikutuksen osoittamiseksi, aivan kuten potlatch-intiaanit aikoi- 
naan. Tuhlaahan hän teineiltä keräämiään varoja loistoautoihin, joista yh- 
den hän romutti ajaessaan Bentleyllä päin Hakaniemen siltaa matkalla 
työväenluokan asuinalueelle Helsingissä.509 

Siloposkinen Cheek herätti Paavo Arhinmäessä ristiriitaisia tunteita 
kenties siksi, että hän muistuttaa saunapuhdasta kokoomusnuorta, vaikka 

rap on alun perin mustan väestön hikistä protestimusiikkia, joka on kotoi- 
sin slummien takapihoilta. Itse en sanoisi rappia musiikiksi ollenkaan, ja 
enemmän se muistuttaakin puhuttua valitusta. 

Cheek vetoaa suomalaisiin nuoriin samasta syystä kuin Eminem ame- 
rikkalaisiin. Suomen amisteineillä on ryhmäpaineesta johtuva tarve identi- 
fioitua sellaiseen porukkaan, jossa heidät hyväksytään ja he voivat luoda 
fanittamiseen perustuvaa arvonnousua itselleen. Musta rappari olisi kui- 
tenkin samastumisen kohteena vaikea, mutta valkoiseksi kalkittuna sama 
kelpaa. Kun rappari on vielä hyvätapainen ja maineeltaan moitteeton mut- 
ta yhteiskunnallisesti kritiikitön ja mitäänsanomaton, se kelpaa tämän 
kaiken kustantajille, eli lasten ja nuorten vanhemmille. Murkkuprotestien 
purkaminen on juuri sopivasti hallitulla tasolla. 

Niinpä Cheek pukeutuu valkoisiin vaatteisiin osoittaakseen olevansa 
puhtaampi kuin puhtaus itse ja muistuttaa sikäli Elvistä. Lisäksi hän on 
alkanut hakea esityksiinsä näennäistranssendentaalisia sävyjä ja toi laval- 
le Katri ”Katson sineen taivaan” Helenan, joka saattaa tyydyttää vanhem- 
pia ja isovanhempia. Kun konsertin yhdessä vaiheessa tehosteista satoi jo- 
pa rahaa, siinä näkyi peittelemätön suhtautuminen kaiken motiiviin — ja 
samalla myös rikastumiselle annettu tunnustus. Sikäli Cheek on juppi- 
stubbilaisuuden täydellinen projektio yhteiskunnassamme. 

Stadionkonsertti on luonnollisesti myös sellainen (filosofi Marc Augen 
termiä käyttääkseni) ”epäpaikka”, jossa yleisö voi kokea depersonalisaation 
ja hukuttaa identiteettinsä massakulttuuriin. Niinpä se tarjoaa oivallisen 
tilaisuuden nuoruusiän emansipaatiokriiseistä kärsiville pojille ja tytöille, 
jotka voivat edes hetkeksi unohtaa kurjat kotiolonsa sekä kehnon taloudel- 
lisen tilanteensa ja palata tyhjää täynnä olevasta tilaisuudesta alipalkat- 
tuihin hampurilaistyöpaikkoihinsa. 

Mitä enemmän suuria konsertteja on, sitä tyhmempiä ja epä-älylli- 
sempiä ovat nuoret (ja vanhemmatkin) ihmiset. Mikäli he hakeutuisivat 
yhtä sankoin joukoin kriittisen yhteiskuntateorian seminaareihin, heidän 
asiansa voisivat olla paremmin. — Siis sanon vaan. 


Maanantaina 25. elokuuta 2014 
SUOMEN LIITTYMISTÄ NATOON VAUHDITETTAVA 


Pääministeri Alexander Stubb kertoi Yleisradion haastattelutunnilla, että 
Suomi olisi pääsemässä ”erityiskategoriaan” Nato-kumppanuuden ja mah- 
dollisen jäsenyyden suhteen.510 Tämä on hyvin ymmärrettävää, sillä pit- 
kään rakennettu rauhankumppanuusohjelma, johon myös Venäjä kuuluu, 
horjuu. Käytännössä se on romuttunut Ukrainan kriisissä. Siksi Nato poh- 
tii asiaa uudelleen syyskuun kokouksessaan, ja siksi myös Suomen asema 
väistämättä muuttuu. 

Edellisten presidenttien suurimpia ulko- ja turvallisuuspoliittisia virhei- 
tä olivat Nato-vastaisuus ja jalkaväkimiinoista luopuminen. Natoon olisi 
kannattanut hakeutua hyvän sään aikana. Tällä hetkellä Suomessa kähis- 
tään sekä Venäjän että Naton pelossa, ja monien ihmisten Nato-vastaiset 
puheet tuovatkin mieleen 1970-luvun kannanotot, joiden mukaan suoma- 
laisten on turvallisinta elää Venäjän kainalossa tai talutusnuorassa. Sen 
sijaan Sauli Niinistön vetämä Nato-myönteinen linja on osoittanut vas- 
tuuntuntoa nykyisessä tilanteessa. 

Koska suuri osa kansasta jarruttelee Natoon liittymistä, jonka kor- 
keimmat upseerimme ja muut sotilasasiantuntijat puolestaan tietävät vält- 
tämättömäksi uskottavalle puolustukselle, Suomea on jouduttu reivaa- 
maan lähemmäksi Natoa kansan selän takana. Upseeriliiton tänä vuonna 
julkaiseman tutkimuksen mukaan Suomen kenraaleista ja eversteistä 68 
prosenttia kannattaa Natoon liittymistä ja ainoastaan 26 prosenttia vas- 
tustaa. 51! 

Vastustajistakin suuri osa on niitä, jotka pitävät Natoon kuulumista si- 
nänsä toivottavana, mutta he ovat arvioineet asiaa pragmaattisesti peläten 
maanpuolustustahdon heikentymistä, jota puolustusliiton jäsenyys voisi 
aiheuttaa. Huomiota herättävää on, että Lissabonin sopimukseen sisälty- 
vät turvatakuut, joiden takana ei ole sotilaallista voimaa, eivät heidänkään 
mielestään riitä. Erään esimerkin epäilijöistä tarjoaa Puolustusvoimien 
entinen komentaja Gustav Hägglund.512 

Arvelen, että Suomen nykyisessä ulkopoliittisessa johdossa vallitsee 
kuitenkin syvä ymmärrys siitä, että Natoon kuulumattomuus on maal- 
lemme valtava riski, ja siksi olisi tärkeää, että Suomi olisi Naton jäsen. 
Tämän ajatuksen varaan puolustuspolitiikkaa on rakennettu jo pitkään. 

Keskeinen kysymys on, miten saada Suomi Naton jäseneksi, kun tilan- 
teesta tietämätön kansa sitä vastustaa. Naton jäsenyydestä ei koskaan 
voida järjestää kansanäänestystä, sillä olisi harmillista, jos poliittinen joh- 
to ilmaisisi Nato-myönteisyytensä pitämällä asiasta äänestyksen ja kansa 
sanoisikin ”ei”. Tällöin halukkuus liittyä Natoon olisi kerrottu, mutta kan- 
sa vetäisi poliitikoilta housut kinttuihin venäläisten nauraessa. 

Siksi tie Natoon on kulkenut Nato-option, kumppanuusohjelman ja yh- 
teensopivuuden lisäämisen kautta. Viimeisimpänä uutuutena Suomi on 
solmimassa Naton kanssa kauttakulkusopimuksen, joka parantaa Suomen 
valmiutta ottaa vastaan muiden maiden sotilaita sekä huoltaa laivoja ja 
lentokoneita.513 Isäntämaasopimuksena (Host Nation Support Memoran- 
dum of Understanding) tunnettu pöytäkirja ei ole kansainvälinen sopimus 
vaan poliittinen asiakirja, joka seuraa valtioneuvoston jo vuosituhannen 
vaihteessa linjaamaa päätöstä lisätä Suomen valmiutta ottaa vastaan soti- 
laallista apua. 

Tämä käytännössä sivuutti Suomen 1992 Venäjän kanssa tekemän val- 
tiosopimuksen, jonka mukaan Suomi ei salli aluettaan käytettävän hyök- 
käykseen Venäjää vastaan. Tämän sopimuksen rikkomisesta Nato-sopi- 


465 


muksessa ei kuitenkaan ole kyse, sillä Nato on nimenomaan puolustusliit- 
to. Juuri siksi ulkoministeri Erkki Tuomioja tyrmäsi Putinin entisen talo- 
usneuvonantajan vihjailun siitä, että Kreml voisi vedota sopimukseen ja 
uhata Suomea väkivallalla.514 Myös Jyrki Katainen piti mahdottomana, 
että naapurivaltio yrittäisi vaikuttaa Suomen itsemääräämisoikeuteen. 

Ongelma on, miten saada maamme Naton täysivaltaiseksi jäseneksi. 
Suomen Nato-viivyttelyä voidaan jatkossa käyttää koulukirjaesimerkkinä 
siitä, mitä merkitsee sana ”jahkailu”. Jäseneksi liittymistä edeltää yleensä 
Membershit Action Plan -ohjelma, mutta George W. Bush olisi ollut valmis 
ottamaan Ukrainan ja Georgian Naton jäseneksi jopa ilman sitä. Suomessa 
tämä vaihe on käyty läpi yhteensopivuutta lisäämällä, ja nykyisin Suomi 
on niin lähellä Natoa, että lähemmäksi ei liittymättä pääse. 

Muissa EU-maissa Suomen viivyttelyä on pidetty hidasjärkisten poli- 
tiikkana. Natosta ulkona olevia EU-maita ovat Irlanti, jolla ei ole paljoa 
rajanaapureita, Itävalta, jossa Nato-jäsenyyden estää Saksan-pelossa sää- 
detty perustuslaki, Kypros, jota hiertävät Kreikan ja Turkin jäätävät suh- 
teet, sekä Ruotsi ja Suomi, jotka varjelevat liittoutumattomuuttaan. Jopa 
Albania ja Kroatia ovat jäseniä. Nimenomaan Suomen kaltaiselle maalle 
jäsenyydestä olisi eniten hyötyä, sillä Naton rajat ovat pyhät. 

Liittoutumattomuutemme johtuu vain liittymisvaiheen mahdollisesti 
tuottamasta epävakaasta tilanteesta. Juuri siksi Nato-hakemuksemme on 
luvattu käsiteltävän ja hyväksyttävän pikavauhtia, jos sellainen tehtäisiin. 

Toinen tie olisi se, että puolueissa ymmärrettäisiin liittymisen tarpeelli- 
suus ja asiaa alettaisiin ajaa puolueohjelmiin kirjattuna tavoitteena. Tämä 
edellyttäisi kansan kouluttamista ajattelemaan omaa etuaan. Lopulta 
eduskunta voisi tehdä asiasta päätöksen. 

Sen sijaan sitovaan kansanäänestykseen alistettavaksi asia on liian 
tärkeä. Kansan enemmistön nimittäin kääntäisi Nato-myönteiseksi vain 
lupaus, jonka Stalin antoi Paasikivelle uhkauksenomaisesti: ”Tulette saa- 
maan kaikki äänet!” 

Natoon liittymistä myös siinä tilanteessa, että kansan enemmistö ei sitä 
sattuisi kannattamaan, puoltaa tosiasia, ettei kansan enemmistö tiedä 
kaikkia turvallisuuspoliittisia näkökohtia. Kansa ole yleensäkään osannut 
toimia omaksi parhaakseen kuin vasta ääritilanteissa. 

Paradoksi piilee siinä, että kansan mielipide ei ole vielä täysin pehim- 
minyt Natoon liittymisen puolelle, ja tilanteessa, jossa tarpeeksi kannatus- 
ta olisi, olisi liittyminenkin liian myöhäistä. Siksi asiaa ei voida kysyä kan- 
salta, vaan asiassa pitää toimia paremman tiedon mukaan. 

Julkisuudessa on esitetty ripitystä, jonka mukaan Alexander Stubbin 
vetämä Nato-myönteisyys on ajattelematonta nyt, kun Venäjä möyrii ra- 
janaapuriensa tonteilla. Olen toista mieltä. Ajankohta Suomen Nato-hake- 
mukselle on aina yhtä otollinen. 

Kun Venäjä on osoittanut yhteistyökyvyttömyytensä ja -haluttomuu- 
tensa EU:n ja Naton kanssa ja maa on korviaan myöten ongelmissa Ukrai- 

nan kriisissä, se ei varmasti aloita ”kahden rintaman sotaa” käymällä 
Suomen kimppuun, vaikka maamme jättäisi Nato-nakemuksen heti. Ja 
mahdolliseen noottiin voisi vastata, että Venäjä itse rikkoi turvallisuusti- 
lanteen ja teki Natoon hakeutumisen tärkeäksi aggressiivisella ulkopolitii- 
kallaan ja itsenäisen valtion suvereniteettiin puuttumisellaan. Varmaa on, 
että palovakuutus kannattaa tehdä ennen kuin pirtti palaa, eikä sitä enää 
saisikaan sitten kun talo on tulessa. 

Venäjää ei pidä pelätä siksi, että maan johdon oletetaan olevan täyttä 
ymmärrystä vailla, epävakaa, horjuva ja altis fataalille ja itsetuhoisellekin 
politiikalle. Venäjää pitää pelätä siksi, että sen tiedetään olevan täysin 
harkitseva ja määrätietoinen sekä valloittavan maita yksi kerrallaan. 
Erään analyysin asiasta antoi Ilkka Kanerva, joka totesi, ettei Putinin juna 
pysähdy Ukrainaan. 515 

YYA-sopimusta opiskelleet voivat tietenkin jatkaa piehtaroimistaan 
spekulaatioissa, joiden mukaan maanpuolustusta ei pidä siirtää muiden 
vastuulle eikä pitäisi luottaa vieraaseen apuun. Selvää on, ettei maanpuo- 
lustusta voida ulkoistaa, mutta ei pidä myöskään luoda tilannetta, jossa 
vähäväkinen maamme jäisi kriisin sattuessa yksin. Se on liittoutumisen 
riskejä paljon pahempi vaihtoehto. 

Maanpuolustustahto ja Naton tuki eivät ole toisensa pois sulkevia vas- 
takohtia, eikä ole mitään syytä olettaa, että Naton jäsenyys heikentäisi 
armeijaamme, kunhan yleinen asevelvollisuus pysyy voimassa. 

Pomminvarmaa on, että Suomen asema Naton jäsenenä olisi huomatta- 
vasti parempi kuin näennäisesti itsenäisenä maana, jonka puolustaminen 
on vain oman armeijan varassa mutta jonka Venäjä voi lukea etupiiriinsä 
sisältyväksi ja tarjottimella olevaksi maapalaksi. Naton kautta olisi saata- 
vissa muun muassa tiedustelutieto, joka on ratkaisevaa nykyajan sodan- 
käynnissä. 

Naton jäsenenä Suomella olisi sekä parempi sotilaallinen toimintakyky 
että parempi ennakolta vaikuttava pelote, joka perustuu väkivaltapotenti- 
aaliin. — Siis mikäli maamme Natoon enää kelpaa. Tärkeää on myös se, mi- 
tä meistä ajatellaan lännessä, eikä aina vain se, mitä mieltä ollaan idässä. 


Lauantaina 30. elokuuta 2014 
ISOILLE POJILLE RAUHANHARJOITUKSET 


Suomenlahdella on ollut mediaseksikästä, kun venäläiset lentokoneet ovat 
loukanneet Suomen ilmatilaa,516 ja merestä on pistänyt esiin periskoop- 
pi.517 On kieltämättä mukavaa, että niinkin tylsässä paikassa kuin Itäme- 
rellä tapahtuu jotakin. 

Kaksi vuotta sitten Venäjän hallinto avautui, ja lehdissä kerrottiin, 
kuinka Vladimir Putin opasti vankeudessa kasvatettuja lumikurkia muut- 

tomatkalle lentämällä niiden edellä moottoroidulla riippuliitimellä ja toi- 
mimalla kurkiauran ”johtokurkena”.518 En tiedä onko tämäntyyppinen ”il- 
matilan loukkaus” parempaa vai huonompaa kuin Monty Pythonin lentävä 
sirkus, mutta Suomenlahdelta KGB-agentti Putin voisi viedä kehnon ko- 
mediansa muualle. 

Mitään objektiivista haittaa rajaloukkauksista ei tietenkään ole, sillä 
Suomen ilmatilassa lentää koko ajan useita ulkomaisia koneita, joten kiusa 
se ei ole pienikään kiusa. Eikä järvi soutamalla kulu. 


Miksi rajoilla kuhisee? 


Syksy on ornitologisesti antoisaa aikaa, ja niinpä minäkin kiikaroin muut- 
tomatkalla olevia lintuja Pihlajasaaressa. Samalla panin merkille, että 
Helsingin edustalla olevalta kalliosaarelta näkyy 130 kilometrin päässä 
olevaan Suursaareen asti. Suomi menetti tuon korkeimmalta kohdaltaan 
176 metriin ulottuvan saaren Neuvostoliitolle ensimmäistä kertaa talviso- 
dassa ja takaisin valtauksen jälkeen toisen kerran jatkosodassa. 

Joka tapauksessa Helsingistä näkyy Venäjän maaperälle ja Venäjältä 
Helsinkiin. Muutenkin maamme ei ole vain lähellä Venäjää vaan Venäjäs- 
sä kiinni. 

Niin sanottua pienten erojen politiikkaa hyödyntäen läheiset valtiot 
pyrkivät usein korostamaan erojaan identiteettinsä ja itsemäärämisoikeu- 
tensa vahvistamiseksi. Erottautumisella on perusteltu tehtävänsä, eikä 
läheinen kontakti suinkaan aina lisää yhteisymmärrystä Gordon W. All- 
portin läheisyysolettamuksen mukaisesti, 519? vaikka kontakti olisi ”pitkäai- 
kainen ja hallittu”, kuten teorian täydennyksissä oletetaan. Esimerkiksi 
Samuel P. Huntingtonin teoksen Clash of Civilizations mukaan pienetkin 
erimielisyydet riittävät aiheuttamaan suuria konflikteja kulttuuripiirien 
rajavyöhykkeillä.520 

Sama pätee Venäjän ja Ukrainan suhteeseen. Ukrainan sota tuo mie- 
leen poikaleirikokeet, joita yhdysvaltalainen sosiaalipsykologi Muzafer 
Sherif teki 1950-luvulla. Hän pyrki selvittämään, aiheuttavatko ristiriitai- 
set intressit ja tavoitteet väkivaltaista käyttäytymistä ryhmien välille.521 

Niinpä hän valitsi kokeeseensa 11-vuotiaita pikkupoikia, jotka hän jakoi 
”Kotkat” ja ”Kalkkarokäärmeet” -nimisiin ryhmiin ja alkoi tuottaa ryhmien 
välille tutkijoiden toimesta ristiriitoja. Varsin pian ilmeni, että keskenään 
tuntemattomat leiriläiset hitsautuivat nopeasti yhteen ja alkoivat suhtau- 
tua naapurileiriläisiin vihamielisesti perimmältään hyvin keinotekoisten ja 
symbolisten syiden vuoksi. Jo pelkkä jako ryhmiin näytti riittävän epäluu- 
loisuuden tuottamiseksi ja ryhmäidentiteetin vahvistamiseksi. 

Tutkimuksen lopussa ryhmien välisiä suhteita pyrittiin parantamaan. 
Sherif järjesti leirien välille keinotekoisia ”kriisejä”, joiden ratkaiseminen 
edellytti osapuolilta voimien yhdistämistä. Esimerkiksi leirillä ollut kuor- 

ma-auto ei käynnistynyt, ja kaikki pojat tarvittiin sen käyntiin vetämiseen. 
Hän myös katkaisi vedentulon yhdestä leiristä, jolloin ilman vettä jääneet 
syyttivät toista leiriä tihutyöstä, kunnes vedenjuoksun katkettua molem- 
mista leireistä leiriläiset alkoivat tehdä yhteistyötä veden kantamiseksi 
leireihin. 

Myöhemmin on pohdittu, olisiko leirien sekoittaminen poistanut väki- 
valtaisuutta, mutta on myös todettu, ettei pelkkä läheisyys tai yhteistyö 
johda ryhmien yhdentymiseen. Elämä voi jatkua erillään, vaikka vihamie- 
lisyys vähenisikin, ja siksi tarvitaan ulkoista vaikuttamista muutoksen ai- 
kaansaamiseksi. Ryhmäkäsitteiden, kuten monikulttuurisuuden, lisäämi- 
nen ei kuitenkaan vaikuta tuottavan toivottua tulosta, mikä on nähty 
muun muassa entisen Jugoslavian alueella, jonne saatiin rauha vasta itse- 
näisten kansallisvaltioiden myötä. Toisaalta myös ulkoryhmiin eristämi- 
sestä on saatu huonoa näyttöä. 


Ukrainan ja Venäjän sodasta ei selvitä ilman 
ulkopuolisten väliintuloa 


Aikuisten suhteet muistuttavat lasten asenteita. Nyt kun Venäjä toimii 
”koulukiusaajana” ja valtaa Euroopan toiseksi suurinta maata, kansainvä- 
lisen yhteisön pitäisi aiheuttaa Ukrainan hallituksen ja kapinallisten välil- 
le ja toisaalta myös Ukrainan ja Venäjän valtion välille sellaisia ylimääräi- 
siä kriisejä, jotka taivuttaisivat osapuolet rauhaan. 

Juuri siitä pakotteiden asettamisessa on kyse, mutta pelkään pahoin, 
että ne eivät riitä. EU tulee vain ampuneeksi itseään jalkaan, kun taas Le- 
ningradin piiritystä muistelevat venäläiset kulkevat kuin täi syvimmänkin 
rotkon läpi ”isäntämaan” oravaskettä ravinnokseen nauttien. Sitkeän vas- 
tarinnan vuoksi Yhdysvalloille ja Natolle ei taida jäädä muuta vaihtoehtoa 
kuin toimia ”Sherifinä” ja polttaa taivaallisella tulella poroksi jokin Mosko- 
van tai Harkovan katedraaleista, niin saavat Ukrainan puolelle eksyneet 
pienet vihreät miehet muuta ajateltavaa. 

Ukrainan sota on siis umpikuja, josta ei selvitä ilman ulkopuolista puut- 
tumista ja voiman käyttöä. Mikään ei yhdistä niin kuin ulkoinen viholli- 
nen, ja näin tuotetun propagandan kannatusvaikutus Putinin ”Yhtenäinen 
Venäjä” -puolueessa toki osataan hyödyntää. Sama pätee myös Natoon, jo- 
ka harjoittelee kauttakulkua Suomessa pidettävissä sotaharjoituksissa. 
Mutta nilloin isot pojat päättävät pitää rauhanharjoitukset? 

Sunnuntaina 31. elokuuta 2014 
SOPPATYKKISOPIMUS VAATII TÄYSJÄSENYYTTÄ NATOSSA 


Naton kanssa ensi viikolla allekirjoitettava yhteisymmärryspöytäkirja 
isäntämaana toimimisesta on todellinen käsitteellisen koreografian tai- 
donnäyte, joka tuo mieleen YYA-sopimuksen vuodet. Ennen vanhaan väl- 
teltiin liian läheistä suhdetta Neuvostoliittoon; nyt vältellään sanomasta, 
että Suomea kytketään Naton polttoaineletkuihin. Paragonissa (jota ei siis 
voi sanoa sopimukseksi, kun se ei sellainen ole) kierretään taitavasti se, 
että ollakseen Suomen kannalta edullinen, kyseinen raamisopimus edellyt- 
tää tuekseen täysjäsenyyttä Natossa. 

Yhteisymmärryspöytäkirjassa ei ole kyse vain hernerokan jakamisesta 
sotilaille, vaan sillä varmistetaan, että Naton joukot saavat yhteensopivaa 
huoltoa maassamme kautta linjan. Näin varmistetaan Nato-joukkojen 
mahdollisuus tukea Suomea konfliktin sattuessa, mikä olisikin erittäin 
tervetullut asia. On siis hyvä, että asiasta on mustaa valkoisella, ja huo- 
miota herättävää asiassa on vain kiertelyn ja kaartelun ilmapiiri. 

Kontrahtia on markkinoitu lähinnä teknisenä parannuksena, mutta sen 
vaikutukset ovat poliittisia. Naton kannalta kyse on Baltian puolustuksen 
varmistelusta, kun taas suomalaiset näkevät sopimuksessa napanuoran 
Natoon. Sopimus on Suomelle kuitenkin epäedullinen ilman täysjäsenyyttä 
Natossa. Se antaa Natolle alustan toimia Suomessa, mikäli Baltian maille 
sattuu Venäjän kanssa konflikti. Sitä kautta se ohjaa Venäjää suuntaa- 
maan aseensa myös Suomeen. Siksi nyt solmittava asiakirja edellyttää, et- 
tä ollakseen loogisia on suomalaisten liityttävä Natoon mahdollisimman 
pian. 


Pelkällä yhteisymmärryksellä taipumus jäädä tehottomaksi 


On sanottu, että sopimus pannaan täytäntöön vain, jos Suomi itse pyytää. 
Tämä ei ole täysin uskottavaa. Valmistelu laitettiin vireille jo Paavo Lippo- 
sen pääministerikaudella ja hänen hyvien Yhdysvaltain-suhteidensa tulok- 
sena. 

Yhdysvallat tiedusteli jo Irakin sodan aikana, saisivatko Yhdysvaltain 
sotilaskoneet lentää pohjoista reittiä Irakiin Suomen yli. Ulkopoliittinen 
johto mumisi tuolloin, että asiaa harkittaisiin tapauskohtaisesti, mikäli 
pyyntö tulisi. Periaatteellista ratkaisua ei ollut valmiina, eikä sitä tehty. 
Nyt asiasta ollaan saamassa aikaan yhteisymmärryspöytäkirja. Toista- 
kymmentä vuotta siihen meni. 

Se on kuitenkin Suomen kannalta epätasapainoinen ja saattaa tuoda 
Suomelle enemmän murheita kuin ratkaisee. Kauttakulkusopimus on 

Suomen kannalta tehokas ja edullinen vain, jos siihen liittyy täysjäsenyys 
Natossa. Tällöin emme toimi vain puolustuksen alustana vaan voimme 
saada myös sotilaallista apua länsiliittoumalta. 

Soppatykkisopimus vaatii siis Suomen liittymisen Natoon mahdollisim- 
man nopeasti. Muutoin olemme Ukrainan asemassa, Putin ottaa sen, min- 
kä hyväksi katsoo, eikä Suomella ole parempaa turvaa kuin pääministerin 
twiittaus ja presidentin Facebook-kaveruus Merkelin kanssa. 


Putinia ei pysäytetä jyrkillä vastalauseilla 


Naton vastustajien on syytä huomata, että Nato on demokraattisten valti- 
oiden puolustusliitto ja maailman ainoa toimintakykyinen rauhanturvaor- 
ganisaatio eikä suinkaan se sama kylmän sodan aikainen liittouma, joka 
kilpavarusteli Varsovan liiton kanssa. 

Varsovan liitto puolestaan ei ollut koskaan mitään muuta kuin Neuvos- 
toliiton johtama valloitusarmeija täydennettynä itäblokin maiden asevoi- 
milla. Kun piikkilanka kerättiin pois, poliittinen järjestelmä romahti. 

Sen sijaan nyky-Venäjä ei ole edelleenkään muuta kuin Neuvostoliitto 
uudella nimellä, vaikka Jeltsinin aikana sille tarjottiin yhteistyötä sekä 
EU:n että Naton kanssa. Eräässä vaiheessa Venäjän arveltiin jopa liitty- 
vän Naton jäseneksi, ja Suomea pidettiin senkin vuoksi Naton ulkopuolel- 
la: jotta emme joutuisi samoihin harkkareihin ja verkkareihin. 

Kartalta katsoen Suomen ja Ukrainan asema Euroopassa on perin kur- 
ja. Pahinta tilanteessa on, että Venäjä on osoittanut pystyvänsä muutta- 
maan rajoja Euroopassa, ja tulokset ovat jääneet voimaan. Venäjä voi teh- 
dä saman myös Suomessa, sillä länsimaisen vastustuksen ollessa nauret- 
tavan tehotonta houkutus raivata lisää tilaa Suomenlahdelle ja Itämerelle 
kasvaa liian suureksi. 

Venäjä on jo nyt sodassa Euroopan unionia vastaan, sillä se valtaa EU:n 
jäsenyyttä tavoittelevaa Ukrainaa niin kuin Hitler Puolaa. Tässä valossa 
Ukrainan presidentin ilmaisema halukkuus nyt liittyä myös Natoon herät- 
tää suomalaisissa ihmisissä empatiaa ja sääliä, joka on pelkkää oman epä- 
varman tilanteemme siirtämistä ja ulkoistamista kaukaiseen kohteeseen. 

Tilanne on sellainen, että Länsi joko puuttuu Ukrainan tilanteeseen 
Venäjän itsensä tavoin ja työntää Venäjän joukot pois Krimiltä sekä muu- 
alta Ukrainan alueelta, tai Venäjän annetaan vallata puolet Ukrainasta. 
Mikäli Nato ei puutu asioihin Venäjän ydinpelotteen vuoksi (Putinin vih- 
jailulla ydinaseesta on siis täsmällinen tarkoitus), Ukraina on mennyttä. 
Koska juuri näin todennäköisesti käy, sama tapahtuu ajan myötä myös 
Suomessa, ellei Suomi liity Natoon. Selvää kuin shakki. 

Sota on meidän maailmassamme 


Ukrainan sota on jo välittynyt kaikkien eurooppalaisten elämään, jossa se 
näkyy toistaiseksi vain leikkisinä pidettyinä Putin-juustoina. Olennaista 
on, että sodan merkit ovat meidän ruokapöydissämme, ja pakotteet ovat 
osoittautuneet vaikuttaviksi kuin ei-tykkäys somessa. 

Siksi on pöyristyttävää, että länsimaissa kehdataan iloita elintarvikkei- 
den tilapäisistä halpenemisista samalla kun Ukrainassa on kuollut tuhan- 
sia ihmisiä Venäjän käymän sodan vuoksi. Huono tietoisuus ja ilojen pie- 
nuus pyhittävät ihmisten lapsekasta hyväuskoisuutta myös tässä, ja todel- 
lista older mania tarvittaisiin ennen kaikkea länsimaiden valtiojohdossa. 

Tällä hetkellä länsimaiden johtajat kilpailevat siitä, kuka keksii taidok- 
kaimman kiertoilmaisun sen peittämiseen, että Ukrainassa käydään sotaa. 
Moraalisesti he eivät poikkea venäläisistä, jotka selittelevät hyökkäystä 
Ukrainaan ”lomalla olevilla sotilailla”, jotka liittyivät kapinallisiin, tai *ek- 
syksiin joutuneilla vihreillä miehillä”, jotka ottivat panssarivaunuja mu- 
kaan karttojen sijasta. 

Koska Ukraina ei ole Naton jäsen, Länsi ei voi muuta kuin levittää kä- 
tensä ja todeta väistelevästi, kuten muutamat pääministerit, että ”en pu- 
huisi vielä sodasta vaan kriisistä, taisteluista, aseellisesta konfliktista, se- 
paratismista tai selkkauksesta”. — ”Laitetaan vain maahantuontikielto ti- 
manteille muttei venäläisille itselleen”, he sanovat. Mutta miten Suomelle 
kävisi vastaavassa tilanteessa? 


Tiistaina 2. syyskuuta 2014 
NATO-HAUKKA - MIKÄ SE ON? 


Haukka on hallitsijan lintu. Myös Egyptin kuninkaalla oli lemmikkihauk- 
ka, joka toimi sanansaattajana tämän- ja tuonpuoleisuuden välillä. Suoma- 
laisessa kansanperinteessä haukat ovat suojelleet ihmisiä pahoja voimia 
vastaan, mutta myös haukkaa itseään on pidetty kovan ja sotaisan politii- 
kan symbolina. Yleensäkin tämä vapauden ja uhman vertauskuva sallii 
enemmän tulkintoja kuin kulttuurillamme on antaa. 

Suomalaista nykytodellisuutta näyttää hallitsevan puhe Nato-hau- 
koista, joilla on viitattu Nato-jäsenyyden kannattajiin. Retoriikan kannalta 
katsoen käsitettä on kuitenkin käytetty väärin. 

Poliittisessa retoriikassa haukoilla tarkoitetaan warrantteja (eli takeita, 
perusteluja tai verukkeita), joita poliittisen vallan haltijat käyttävät omien 
järjettömiltä näyttävien argumenttiensa uskottavuuden lisäämiseen. Ta- 
vaksi on tullut puhua esimerkiksi ”Moskovan haukoista” ja ”Washingtonin 

haukoista”, jotka istuvat presidentin olkapäällä ja vaativat jotakin, jota 
presidentin ei muutoin uskottaisi edustavan mutta johon täytyy sitoutua. 

Eräs argumentti, joka vaatii haukkoja tuekseen on ydinpelote. Kenen- 
kään järjissään olevan poliitikon ei uskota laukaisevan helvetinkonetta, 
paitsi siksi, että jokin haukka sitä vaatii. Haukoilla on siis tehtävä politii- 
kan uskottavuuden lisääjinä. 

Koska Suomen hallituksen linjana on ollut väreistä riippumatta pitää 
Suomea kynsin hampain Naton ulkopuolella, niin sanottuja Nato-haukkoja 
ei ole käytetty ainakaan edellä mainitussa merkityksessä. Niinpä Suomes- 
sa pesivät Nato-haukat eivät ole taatusti Natoon liittymisen uskottavuutta 
parantavia retorisia warrantteja, joita hallitsijat käyttäisivät hyväkseen ja 
joihin he vetoaisivat asiaa ajaakseen. 

Sen sijaan Nato-haukat ovat uhanalaisia mutta suojelemattomia lintu- 
parkoja, jotka korkealla kaarrellen näkevät kokonaistilanteen ja tuovat 
jumalilta viestin, että Natoon kannattaisi liittyä. Nato-haukan käsitettä on 
siis käytetty retorisessa mielessä väärin. Epäonnistuneesti sitä on käytetty 
myös silloin, kun sillä on yritetty leimata Natoon liittymisen kannattajat 
aggressiivisen politiikan edustajiksi. 

Monia poliittisia päätöksiä on edeltänyt perusteellinen yhteiskunnalli- 
nen keskustelu, jossa on käyty läpi sekä asiantuntemukseen perustuvat 
argumentit että valheelliset ja vääristelevät näkökulmat. Niin sanotussa 
Nato-keskustelussa on kuultu toistaiseksi etupäässä asiantuntemattomia 
ja vääristeleviä puheenvuoroja. 

Tyypillisimpiä harhakuvitelmia, joiden vallassa on suuri osa kansasta, 
on esimerkiksi se, että Natoon voi liittyä pelkän hakemuksen varaisesti tai 
vihollisen jo hyökättyä ja että asia käsitellään tällöin Naton pääkonttorissa 
nopeasti. Toinen harhakuvitelma on, että Nato auttaa aseellisesti myös 
siihen kuulumattomia maita. 

Totuus on, että Natoon ei voida liittyä noin vain, vaan sen jäseneksi 
kutsutaan neuvottelujen perusteella. Jäsenyyden hyväksyminen ei käy 
päivässä, vaan siihen tarvitaan kaikkien Nato-maiden hyväksyntä, sillä 
päätökset tehdään kollegiaalisesti. Tosiasia on sekin, ettei Nato käy hyök- 
käyssotia vaan on puolustusliitto, joka voi auttaa sotilaallisesti vain sen 
täysjäseniä. Muut operaatiot liittyvät rauhan turvaamiseen. 


Torstaina 4. syyskuuta 2014 
NATO-GALLUPIT ANTAVAT KANNATUKSESTA VÄÄRÄN KUVAN 
Palovakuutus kannattaa tehdä ennen kuin pirtti palaa. Eikä sitä enää sai- 


sikaan sitten kun talo on tulessa. Tätä eivät ole ymmärtäneet ne, jotka 
ovat jääräpäisesti vastustaneet Suomen liittymistä Natoon. 


473 


Nyt kun Suoni allekirjoittaa niin sanotun isäntämaasopimuksen, on 
hyvä muistuttaa Nato-kannatusta ja -vastustusta mittaavien gallup-kyse- 
lyjen harhaanjohtavuudesta. Ne laaditaan usein jonkin kaupalliseen 
markkinointitutkimukseen erikoistuneen firman toimesta puhelinhaastat- 
teluina. Kas näin: 

— Tutkimuslaitos Sunshinesta, hyvää päivää! Haluaisitteko, että Suomi 
liittyisi Natoon? Kyllä vai ei? 

— Öööö... ei varmaan. 

— Kiitoksia ja kuulemiin. Klik. 

Tällöin haastateltaville ei taustoiteta lainkaan sitä, mitä liittymisestä 
tai liittymättömyydestä voi seurata. Ei kerrota esimerkiksi sitä, jäisikö 
yleinen asevelvollisuus voimaan vai ei, ja ihmiset antavat vastauksensa 
ummikkoina ja tietämättöminä vaihtoehdoista. Siksi ihmiset usein vastaa- 
vat asenteellisesti, pelkkien ennakkokäsitystensä pohjalta. 

Ihminen pyrkii psyykkisten perusprosessiensa mukaisesti mieluummin 
pysyttämään vakiintunutta tilaa kuin altistumaan muutoksille. Ihminen 
pyrkii myös mieluummin hankkimaan vahvistusta jo olemassa oleville us- 
komuksilleen kuin omaksumaan uutta tietoa. 

Suomalaisten Nato-vastaisuutta, joka on noin 58 prosenttin tuntumas- 
sa, voidaan selittää näin. Ei haluta horjuttaa hyväksi koettua nykytilan- 
netta, kun muutokseen liittyisi riskejä. 

Mutta entäpä, jos tilanne onkin jo muuttunut? Ymmärtävätkö haasta- 
teltavat, että ”hyvä” nykytilanne sisältää potentiaalin asioiden kääntymi- 
seen kerta kaikkiaan kumolleen, jos vihollinen sitä haluaa? Käsittävätkö 
kansalaiset, että turvallisuutemme on nykyisin yhden valtion osoittaman 
suopeuden varassa, ja sen luonne puolestaan on nähty TSetSeniassa, 
Georgiassa ja Ukrainassa? Tilanteesta tietämätön kansa on jäänyt muu- 
toksesta jälkeen, mikäli se edelleen vastustaa Natoon liittymistä. 

Todellinen Nato-kannatus voitaisiinkin saada selville kysymällä asiaa 
käänteisesti, esimerkiksi näin: 

— Oletetaan, että Suomi on jo Naton jäsen. Haluaisitteko, että Suomi ir- 
tautuisi Natosta ja heittäytyisi omilleen puolustuksen suhteen? 

Uskon, että Natosta luopumista vaativien määrä jäisi tällä tavoin kysy- 
en pieneksi, ja arvioni mukaan jäsenyyden säilyttämistä vaatisi ainakin 80 
prosenttia kansasta. Vastustus koskee luullakseni vain liittymisvaihetta ja 
ilmentää pikemminkin epävarmuutta kuin varsinaista Nato-vastaisuutta. 

Tutkijoilla on suuri vastuu todellisuutta kuvaavan tiedon tuottamisesta, 
ja siksi on tärkeää, että sitä ei vesitetä kehnolla metodiikalla. Toisaalta 
turvallisuus on niin tärkeä asia, ettei sitä pitäisi jättää rahvaan mielikuvi- 
tuksen varaan ja antaa ratkaisijan roolia kadunmiehelle. Tässä mielessä 
kansanäänestys ei ole sopiva menettely turvallisuusasioissa. 

On hyväksyttävä, että Suomea johdetaan Natoon asiantuntijatiedon 
pohjalta, josta osa on aiheen luonteen vuoksi väistämättä salaista. Päätök- 
sestä taas ovat vastuussa puolueet, joiden tulisi koota rivinsä Nato- 

sopimuksen aikaansaamiseksi. Ensin asiasta päättäisi eduskunta yksin- 
kertaisella enemmistöllä, ja päätös alistettaisiin tasavallan presidentin 
vahvistettavaksi, jolloin toteutuisi myös presidentin ulkopoliittinen tehtä- 
vä. 


Lauantaina 6. syyskuuta 2014 
RUOTSISSA NATOSTA JA UKRAINASTA PUHUTAAN AVOIMESTI 


Ukrainalla ja Ruotsilla näyttää olevan muutakin yhteistä kuin värit. Val- 
tiopäivävaaleihin valmistautuvat ruotsalaiset ovat ottaneet Ukrainan so- 
dan ja Natoon liittymisen avoimesti vaaliteemaksi, ja asioista puhutaan 
hämmästyttävän erilaisessa hengessä kuin Suomessa. Ruotsalaiset arveli- 
vat muutama vuosi sitten, ettei maahan kohdistu sotilaallista uhkaa ja 
luopuivat yleisestä asevelvollisuudesta. Nyt Ruotsissa tähyillään Naton 
suuntaan, ja kannatus on korkeammalla kuin Suomessa. Mikäli Ruotsi Iiit- 
tyy Natoon mutta Suomi ei, tämä saattaisi maamme aseman entistäkin 
hullunkurisempaan valoon. 

Sekä isäntämaasopimuksen solmiminen että tehostetun kumppanuus- 
ohjelman aloittaminen ovat liikettä oikeaan suuntaan. Ikävää vain, että 
suomalaisessa diskurssissa molemmat ovat johtaneet kiertelyyn ja kaarte- 
luun. Eufemismien ja kiertoteiden käyttö puolestaan näyttää välttämättö- 
mältä, koska kansa vastustaa jukuripäisesti omaksi parhaakseen tehtäviä 
ratkaisuja. 

Erään esimerkin suomalaisen keskustelun tasosta ja yleisestä arvoste- 
lukyvystä tarjosi Osmo Soininvaara, joka bloggasi viime viikolla, että Itä- 
Ukrainan liittyminen Venäjään voisi olla ”kaikkien etujen mukaista”.522 
Tällä tavalla Soininvaara tulisi antaneeksi venäläisille enemmän kuin ve- 
näläiset osaisivat edes pyytää ja ukrainalaiset haluaisivat luovuttaa. 

Tavallaan ei ole mitään ihmeellistä siinä, että vihreä poliitikko haluaa 
”pienten vihreiden miesten” valtaavan Ukrainaa. Mutta tällaisilla mielipi- 
telläkö niitä suurmiehiä tehdään? 

Vapaamielisessä Ruotsissa jopa vasemmisto suhtautuu Ukrainan ope- 
tuksiin ja Natoon liittymiseen vakavasti, mutta Suomessa luotetaan edel- 
leen puolueettomuuden harhaan, vaikka maamme ei ole ollut virallisesti 
puolueeton sitten vuoden 1994. 

Se, että puolueettomuuteen ja liittoutumattomuuteen on liittynyt rau- 
hantila, ei ole johtunut kummastakaan asiasta itsestään, vaan kylmästä 
sodasta ja YYA-sopimuksesta, jonka voimassa ollessa Suomen asema oli 
pelkästään itänaapurin hyväntahtoisuuden varassa. Tässä kompleksisessa 
tunnetilassa piehtarointia monet suomalaiset tahtoisivat ilmeisesti jatkaa. 

Suomessa Natoon hitsautumista jatketaan kulissien takana, mikä luo 
epädemokraattisen kuvan itse prosessista, vaikka tavoite kannatettava 

onkin. Ruotsissa sen sijaan luotetaan valistuksen voimaan ja uskotaan, et- 
tä kansa on tarpeeksi fiksua ymmärtääkseen liittymisen edut. 

Siksi asioista puhutaan toiseen sävyyn kuin Suomessa, jossa heitot ote- 
taan vakavasti ja vakavasti otettavat argumentit yritetään haudata Kek- 
kosen-aikaiseen pelotteluun. Käykö siis jonakin päivänä niin, että Venäjän 
mahdollisesti lähettäessä pieniä vihreitä miehiä myös Suomeen, Suomella 
ei ole muuta mahdollisuutta kuin hyökätä Ruotsiin ja antautua ehdoitta. 


Sunnuntaina 7. syyskuuta 2013 
HELSINGIN SANOMAT PLAGIOI JUTTUAIHEENI 


Helsingin Sanomat teki tänään ison jutun aiheesta, josta kirjoitin blogis- 
sani jo 31.7.2014 otsikolla ”Venäläiset hävittäjät käyttivät Finnairin mat- 
kustajakoneita maaleina” (kirjoitukseni Uuden Suomen kolumnipalstalla 
oli mukavat 230 Facebook-tykkäystä ja 46 kommenttia). 

Hesarin juttu oli otsikoitu sanoin ”Lentäjät kertovat: Ohjus oli osua 
Finnairin koneeseen 1987 — Täystuho 20 sekunnin päässä”.523 Näin lehti 
todisti, miten se käytti omaa blogiani maalina ja ryssi juttuni omille sivuil- 
leen. 

Jutuissa on tosin eri lähdeaines ja eri sisältö. Lähteenäni oli lentokap- 
teeni, kauppatieteen tohtori Heikki Urmaksen kertomus, mutta aihe on 
sama. Itse kirjoitin kokonaisilmiöstä, kun taas Hesari kaivoi esiin yhden 
tapauksen, jossa tukeuduttiin lentokapteeni Esko Kaukiaisen ja perämie- 
henä tuolloin toimineen Markku Soinisen haastatteluun. 

Olisi journalismin etiikan mukaista kertoa, kuka tai mikä aiheesta on 
raportoinut tai kertonut ensin. Hesari ei tehnyt niin, ei myöskään jutun 
toistanut Ilta-Sanomat.524 Mutta hyvä, että kelpaa, ja enemmänkin saa va- 
rastaa. 


Maanantaina 8. syyskuuta 2014 
RAJALOUKKAUKSET KIEROUTUNUTTA KOMMUNIKAATIOTA 


Suomen etelärannikolla yleistyneet ilmatilanloukkaukset ovat vertausku- 
vallisen viestinnän muotoja. Niiden johdosta Putinille voisi osoittaa ker- 
naasti ”keskaria” (enkä tarkoita keskikaljaa). 

Mutta Freudin mukaan sikari on aina myös sikari. Siksi rajaloukkauk- 
silla on — ei vain symbolinen — vaan objektiivinenkin puoli. Helsingin- 
Vantaan lentoasemalle sijoitetut Hornet-hävittäjät ovat pyyhkäisseet kau- 
punkimme yli tavan takaa joutuessaan päivystämään Itämeren ilmatilaa. 
Lähtöjä on ollut muutama vuorokaudessa sen jälkeen kun Ilmavoimat il- 

moitti ryhmittävänsä koneet uudestaan. On selvää, että taustalla on poliit- 
tinen päätös. Ilmatilanloukkaukset on määrätty lopetettaviksi. 

Ilmavoimat ei tee vilkkaalta siviililentoasemalta harjoituslentoja, vaan 
jokainen lähtö tehdään mahdollista tunkeutujaa vastaan tai on hävittäjän 
siirtolento toiseen paikkaan. Puolustusvoimat on myös ilmoittanut, ettei 
kyseessä ole ”valmiustilan nosto” vaan ”valmiuden” parantaminen, mikä 
vie semantiikat sekaisin maan matosilta. Mutta kaikki varmasti ymmärtä- 
vät, että Hornetit lähtevät nyt tervehtimään Venäjän valtion koneita es- 
tääkseen rajaloukkaukset ennakolta. 

Olisikin mielenkiintoista tietää, kuinka paljon rajaloukkauksia olisi il- 
man tätä rajalla odottavaa partiointitoimintaa. Kiintoisaa on sekin, mitä 
siellä lentää, eli onko Venäjä puolestaan lisännyt ”kuljetuskoneidensa” 
mukaan saattueita. 

Lisäksi kiinnostaa, milloin nämä vastaanottokomiteat lopetetaan. Ole- 
tan, että niitä jatketaan Northern Coasts 2014 -merisotaharjoituksen lop- 
puun. Totta kai on mahdollista, että osa lennoista liittyy myös harjoituk- 
seen. 

Mikäli tunnistus- ja päivystyslennot jatkuvat tämänkin jälkeen, Venäjä 
on Suomen kanssa konfliktissa. Myös sen merkitys on vain symbolinen, 
muttei välttämättä mitätön. 

On totta, että ilma- ja merikäytävä Suomenlahdella on Venäjän kannal- 
ta kapoinen, joten rajaa viistävät ohi pyyhkäisyt voi ymmärtää. Mitään to- 
dellista haittaa niistä ei ole; lentäähän ilmatilassamme koko ajan useiden 
maiden lentokoneita, ja se on matkustajasiviilikoneiden tarkoitus. Mutta 
myöskään sotilaskoneiden poikkeamiset lentosuunnitelmasta eivät haittaa 
Suomea. Niistä on vahinkoa lähinnä harhautuneille itselleen. 

Transponderinsa sammuttaneet voivat tosin joutua kolareihin ilmojen 
teillä. Venäjällä tulisi myös ymmärtää, että rajaloukkaukset ainoastaan 
lisäävät suomalaisten Venäjä-kriittisyyttä ja puolustustahtoa. Putinin hal- 
linto ei pääse pullistelullaan mihinkään omalta kannaltaan myönteisiin tai 
toivomiinsa tuloksiin. 

Eniten tilanteesta hyötynee Suomen Ilmavoimat, jotka pääsevät todis- 
tamaan tarpeellisuutensa. Näin osoitetaan paljon arvosteltujen Hornet- 
kauppojen oikeutus ja luodaan pohjaa uusille hävittäjähankinnoille. Jo- 
kaista yliäänipamausta ja Helsingin ylilentoa siis tarvitaan. Ne havaitaan 
myös Tehtaankadulla. 

Hävittäjien lähdöt eivät jää huomaamatta myöskään kenttävierailta. 
Hornetit on paikoitettu edustavasti etupihalle, jonka ohitse kulkee paljon 
matkustajaliikennettä päivässä. Niinpä aurinkolomalta saapuva rymyjengi 
voi kätösiään läpsytettyään todeta, että ”onneksi tuli hankittua sittenkin 
näitä patriarkaalisen vallan paternalistis-sovinistisia väkivallan välineitä 
eikä pantu ihan kaikkea päiväkoteihin.” 

Mikäli rajaloukkaukset ja päivystyslennot loppuvat tämän viikon jäl- 
keen, kaikki on hyvin. Venäjä ärsytti ja Suomi osoitti suvereniteettinsa. 

Päivitys 12.9.2014: Venäjä totteli arviotani, ja uutisten mukaan Ilmavoi- 
mat on siirtämässä Hornetit pois Helsinki-Vantaalta viikonloppuna, jo- 
ten kiitoksia paljon. 


Keskiviikkona 10. syyskuuta 2014 
VOIMAN PIMEÄ PUOLI 


Tähtien sota -elokuvasaagan antagonisti on Darth Vader, toisin sanoen se 
mustakypäräinen, metallisella äänellä puhuva ja osittain kyberneettinen 
luomus. Mutta elokuvasarjan varsinainen pahis on sith-hahmo nimeltä 
Darth Sidious, viimeisessä taistelussa esiintyvä huppupäinen hemmo, jolla 
on käärmeen silmät, jota lapset pelkäävät ja joka tunnetaan vuorosanois- 
taan ”Feel your angriness” ja ”I will show you the power of the dark side!” 

Palautetaanpa mieleen, miten Darth Vader, eli oikealta nimeltään Ana- 
kin Skywalker, tuli pahaksi. Kaikkihan alkoi Galaktisessa Senaatissa, jo- 
hon kuului kolme tuhatta senaattoriedustajaa Imperiumin eri laidoilta. 
Wikipediassa kirjoitetaan sith Darth Sidiouksesta näin: 


Senaatin tehtäviin kuului säätää lakeja ja edustaa demokratiaa. [...] Se- 
naattia johti ylikansleri, arvovaltainen mielipidejohtaja, joka nautti se- 
naatin luottamusta. Vielä Galaktisen tasavallan kulta-ajalla senaatin toi- 
mintakyky oli mutkaton, mutta se alkoi heiketä byrokratian, korruption 
ja sithien juonittelun vuoksi. Kloonisotien seurauksena, vuosina 22 BBY 
— 19 BBY senaatti antoi poikkeusvaltuuksia kansleri Palpatinelle, luote- 
tulle demokratian puolustajalle, jotta päätöksiä syntyisi nopeammin. 
Palpatine ei kuitenkaan ollutkaan niin lempeä kuin miltä vaikutti, ja 
hän uudelleenjärjesti koko Tasavallan Imperiumiksi senaatin edessä ja 
nimitti itsensä uuden järjestyksen galaktiseksi keisariksi. Vuonna O 
BBY, kun Uuden Toivon tapahtumat lähenivät, keisari hajotti, nyt Impe- 
riumin senaattina tunnetun lainsäädäntöelimen. Tämän jälkeen oli vii- 
meinenkin jäänne Tasavallan ajalta poissa. 


Palpatinen eli Darth Sidiouksen (englannin kielen sanasta ”insidious”, 
suom. kavala”, ”petollinen”) varhaisvaiheista tiedetään, että hän surmasi 
oman mestarinsa tämän nukkuessa nousten Voiman mustaksi valtiaaksi. 
Myöhemmin Palpatine ryhtyi poliitikoksi ja korruption suosijaksi, mikä 
raivostutti Kauppaliiton johtajat sillä seurauksella, että galaksin tasaval- 
talaiset ja Palpatinen kotiplaneetta ajautuivat kauppasaartoon. 
Tavoitteidensa edistämiseksi Palpatine otti suojelukseensa nuoren jedi- 
ritari Darth Vaderin, jota hän opetti käyttämään valosapelia aiheuttaen 
sepratismia jediritarien yhdyskunnan sisälle. Separtistinen toiminta johti 

ennen pitkää Kauppaliiton harjoittamaan piiritykseen koskien Imperiumin 
miehitettyjä osia. 

Voima taas koostui ihmisen pimeästä puolesta, johon kuuluivat viha, 
pelko ja aggressio. Niiden varaan sith perusti valtansa, kun taas jediritarit 
onnistuivat muuntamaan ne ketteryydeksi. 

Elokuvasarjan nähneet tietävät, miten kaikki päättyi, eli lopulta Darth 
Vader paiskasi sith Palpatinen reaktorikuiluun, josta hän päätyi Lotho 
Minorin jäteplaneetalle. Näin rauha ja vauraus palautuivat Kauppaliittoon 
ja tasavaltaan. Darth Vader puolestaan palautui takaisin hyväksi. 

Kertomus herättää kysymyksen, mitä ihmisen persoonalle tapahtuu, 
kun hän saa poliittista valtaa. Millä tavoin ihmisen rooli yhdistyy hänen 
persoonaansa tai miten ihmisen persoona muuttuu, kun hän on vallassa 
pitkään? Kuinka valta muuttuu osaksi ihmisen minuutta ja identiteettiä? 
Psykologit ja sosiologit ovat tutkineet kysymystä melko vähän, samoin po- 
litiikantutkijat, vaikka ilmiö on yleinen ja arkipäiväinen. Yleensä jo kym- 
menen vuotta vallan kahvassa riittää. 

Parannukseksi voisi kelvata erään takavuosien ministerin muistutus: 
jokaisen poliitikon tulisi pitää mielessään, että vallan symbolina tunnettu 
virka-auto tulee aamuisin hakemaan aina sitä ministeriä eikä suinkaan 
henkilöä. Kuinka helppoa ja luontevaa nämä onkaan yhdistää, usein sillä 
seurauksella, että ennen pitkää ihminen ymmärtää roolinsa osaksi per- 
soonaansa ja alkaa pitää asemaansa tai valtaansa henkilökohtaisena 
omaisuutenaan? Luulen, että niin on nytkin päässyt käymään jossain päin 
maailmaa. 


Lauantaina 13. syyskuuta 2014 
RUOTSIN VAALITAISTELU ENNAKOI MUUTOSTA 


Mitä Ruotsi edellä, sitä Suomi perässä. Ennusteet ovat povanneet vallan 
vaihtumista Ruotsin valtiopäivävaaleissa, jotka käydään tänä viikonlop- 
puna. Vihervasemmisto odottaa kannatuksen paluuta porvariallianssilta, 
jonka suosiota on verottanut pitkä hallituskausi. 

Mahdollista kuitenkin on, että kannatus ei siirrykään nykyiseltä pää- 
ministeripuolue kokoomukselta takaisin sosiaalidemokraateille vaan virtaa 
pienempiin puolueisiin arvoliberaalien antaessa äänensä esimerkiksi Kan- 
sanpuolueelle ja konservatiivien kääntyessä Ruotsidemokraattien suun- 
taan. Usko sosiaalidemokraattien johtamaan hallitukseen on korkeinta so- 
siaalidemokraattien omissa riveissä, muttei suinkaan kaikkien äänestäjien 
keskuudessa. 

Vuosi sitten vasemmiston ja vihreiden kannattajista peräti 78 prosent- 
tia uskoi demarijohtoiseen hallitukseen, kun taas hallituspuolueiden kan- 
nattajista vain 32 prosenttia uskoi sosiaalidemokraattien johtavan tulevaa 

hallitusta.526 Nyt kokoomus jäänee selvästi 30 prosentin alapuolelle, kun 
taas sosiaalidemokraatit saanevat kolmanneksen kaikista äänistä. Halli- 
tusneuvotteluista tulee todennäköisesti vaikeat, sillä demarit tarvitsevat 
pienpuolueiden tuen, eikä ympäristöpuolueen ja entisistä kommunisteista 
koostuvan vasemmistopuolueenkaan tuki riittäne enemmistöhallituksen 
muodostamiseen. 

Vaa'ankieliasemaan joutuvat kristilliset, kepu, Kansanpuolue ja Ruotsi- 
demokraatit, jotka kaikki ylittävät äänikynnyksen mutta joista vain vii- 
meksi mainitulla voi olla jotakin uutuudenviehätykseen perustuvaa intoa 
hallitustyöskentelyn kokeilemiseen. 

Ruotsin monipuoluejärjestelmälle ominainen mutta sinänsä erikoinen 
jako porvariallianssiin ja vihervasemmistolaiseen blokkiin saattaa kuiten- 
kin murentua Ruotsidemokraattien noustessa, jolloin joudutaan etsimään 
uusia koalitioita. Kaksijakoisuus on joka tapauksessa pitänyt huolen, että 
sanasotaa on käyty selkein argumentein, ja pienpuolueiden ohjelmaerimie- 
lisyydet demarien kanssa ovat rajut koskien maahanmuuttoa, Natoa ja ta- 
loudenhoitoa. 

Kiintoisa ruotsalainen erityispiirre on, että keskustapuolue on Ruotsissa 
vain pieni agraariseksi mielletty maatalousväestön intressiryhmä, jota 
kannattaa runsaat 4 prosenttia kansasta. Matti Vanhasen pääministeri- 
kaudella Suomen Keskusta yritti näyttäytyä yleisliberaalina puolueena pi- 
täen Yhdysvaltain demokraatteja eräänlaisena Atlantin takaisena ”veljes- 
puolueenaan” (Vanhasen luonnehdinta demokraattien vaalivoiton jälkeen). 
Tosiasiassa Suomen kepu on ollut melko konservatiivinen ja voimakkaan 
ideologinen ryhmittymä maamme politiikassa, joten puolueita valitessaan 
ruotsalaiset näyttävät suomalaisia tietoisemmilta. 

Liberaali Folkpartiet on kaivanut esiin kovat aseet ja lupaa kansalle 
”feminismiä ilman sosialismia” (feminism utan socialism). Sen sijaan sosia- 
lismiin näyttää liittyvän aina feminismiä. Hiukkasen feminismiä sisältyi 
myös kansallissosialismiin, jossa miespuoliset homot vietiin keskitysleirei]- 
le mutta lesbot armahdettiin tasa-arvon merkiksi. Folkpartietilla on työtä 
feministien äänten pitämisessä itsellään, sillä parlamenttiin pyrkii ensim- 
mäistä kertaa myös feministipuolue. 

Vaalijulisteessa näyttäytyvä ruotsalainen kokoomuspoliitikko Sten Nor- 
din haluaisi säilyttää oikeuden valita koulunsa itse (”Behäll rätten att välja 
skola”). Ajatus on ristiriitainen siksi, että yleensä myös koulu valitsee oppi- 
laansa. Kokoomus on perinteisesti puolustanut pieniä opetusryhmiä, taso- 
kursseja ja muuta sosiaalista jakautumista. Samalla puolue on vastustanut 
”tasapäistämisenä” pidettyä yhdenvertaistamista. 

Mutta mistähän tuo usein viitattu pako tiettyjen lähiöiden kouluista ja 
halu hakeutua rauhallisempien alueiden kouluihin oikein johtuu? Onko 
kyseessä vain oikeus valita koulunsa vai jostakin muusta asiasta johtuva 
pakko? Arvelisin halun valita koulunsa johtuvan maahanmuutto-ongel- 
masta, jonka tuloksena kantaväestö ei halua enää laittaa lapsiaan lähiöi- 

den huonotasoisiksi rappeutuneisiin ja maahanmuuttajaenemmistöisiin 
kouluihin. 

Työväenpuolue kokoomuskin on Ruotsissa vain ”maltillinen”, mutta silti 
puolue toteaa vaalijulisteessaan melko kylmäkiskoisesti, että hyvinvointi 
rakennetaan työlle eikä avustuksille. Lisäksi puolue antautuu lupaamaan 
250 000 uuden työpaikan lisäksi työtä peräti viidelle miljoonalle ihmiselle 
ja painottaa, että ”kaikkia tarvitaan”, ilmeisesti rasismisyytösten välttämi- 
seksi. Pääministeri Fredrik Reinfeldt kun meni tunnustamaan, että talous 
on ongelmissa muun muassa maahanmuuton tuottamien lisäkustannusten 
vuoksi. Viimeksi hän kehotti avaamaan sydämensä turvapaikanhakijoille, 
vaikka toisaalta hän tunnusti, ettei maahanmuutossa ole ”enää lainkaan 
liikkumavaraa”.527 Ruotsalaiset ovatkin joutuneet avaamaan tulijoille en- 
nen muuta lompakkonsa. 

Sosiaalidemokraattien pakki on tämän tuloksena aivan sekaisin. Isku- 
lause ”enemmän työtä, parempi koulu ja turvallisempi hyvinvointi” kulkee 
veronalennusten edellä. Veronalennuksia kukaan ei ole luvannutkaan, 
mutta puolue tarkoittaa kai nostavansa verotusta. Merkillistä muuten, että 
hyvinvoinnin ajatellaan syntyvän, kun ihmisillä on kädet täynnä työtä. Fi- 
losofisesti katsoen työllä ei ole itseisarvoa vaan pelkkä välinearvo, ja moni 
kokisi olonsa varmaankin paremmaksi, mikäli työtä olisi vähemmän tai se 
jaettaisiin tasaisemmin. 


Maanantaina 15. syyskuuta 2014 


RUOTSIDEMOKRAATTIEN ÄÄNESTÄMINEN NOSTI 
DEMARIT VALTAAN JA KIIHDYTTI MAAHANMUUTTOA 


Viikon paradoksi on tässä. Mietitäänpä hetken, miksi Ruotsin kokoomus 
(23,2 %) hävisi eiliset vaalit ja porvariallianssi (39,3 %) menetti hallituksen 
muodostamiseen tarvittavat äänet.528 Kannatuksensa 12,9 prosenttiin tup- 
lannut Ruotsidemokraatit sai kokoomuslaisten äänet siksi, ettei kokoomus 
ollut tarpeeksi maahanmuuttokriittinen.529 Sosiaalidemokraatteihin (31,2 
%) kokoomuslaisten kannattajia valui puolestaan siksi, että heidän mieles- 
tään kokoomus oli liian maahanmuuttokriittinen. 

Yhtä kaikki, Ruotsidemokraattien äänestäminen johti siihen, että por- 
variallianssi, joka on sentään myöntänyt maahanmuuton ongelmat, joutui 
luopumaan hallitusvastuusta. Koska demarivetoinen uusi hallitus sallii 
maahanmuuton jatkua useiden kymmenien tuhansien tulijoiden vuosita- 
solla, halu torjua maahanmuuttoa Ruotsidemokraatteja äänestämällä johti 
käytännössä tavoitteen täydelliseen vastakohtaan. 

Demarien ja ympäristöpuolueen vähemmistöhallitus, jota kommunistit, 
liberaalit, krisut ja kepu tukevat valikoidusti oppositiosta, tulee varmasti 
pitämään ovet auki joka suuntaan Somaliasta Syyriaan asti (oman maansa 

Ruotsidemokraatteja lukuun ottamatta). Sverigedemokraterna-puolueen 
äänestäminen tuli siis lisänneeksi maahanmuuttoa, mutta vain siksi, että 
muiden puolueiden Ruotsidemokraateille julistama cordon sanitaire estää 
puolueen osallistumisen hallitustyöskentelyyn. 

Kiintoisaa onkin kilpailevien puolueiden täydellinen selkänsä kääntä- 
minen ja kaikesta yhteistyöstä kieltäytyminen Ruotsidemokraattien kans- 
sa. Se tosin näyttää vain lisäävän puolueen kannatusta, joka nyt on jo 
780 000 äänen tasolla. 

Ilmeisesti muissa puolueissa ollaan kateellisia Ruotsidemokraattien 
osoittamasta avautumisesta maahanmuuttoasioissa. Muissa puolueissa 
ongelmia ei uskalleta tai osata myöntää, saati että niille tehtäisiin jotakin 
rajoittamalla tai vastustamalla maahanmuuttoa. 

Ruotsidemokraatit ovat nyt ratkaisijan roolissa. Vaikka heitä ei kelpuu- 
tettaisikaan hallitukseen, muut puolueet joutuvat aloittamaan kilpailun 
siitä, mikä vanhoista puolueista kehtaa aloittaa maahanmuuttovirtojen 
pysäyttämisen. Muutoin Ruotsidemokraattien kannatus tuplaantuu jäl- 
leen; samoin kasvaa vasemmistolaisen median tarve selittää Ruotsidemo- 
kraattien kannatusnousua kaikella muulla paitsi maahanmuuton aiheut- 
tamilla ongelmilla, esimerkiksi työttömyydellä, turhautumisella tai äänes- 
täjien tyhmyydellä.530 

Demokratian kannalta ongelmallista on, että vaalien suurin voittaja on 
torpattu kaikesta poliittisesta toiminnasta muiden puolueiden yhteispää- 
töksellä. Sosiaalidemokraattinen Aftonbladet on luonut kampanjan, jossa 
korostetaan 87 prosentin äänestäneen muita kuin Ruotsidemokraatteja, 
vaikka vaalissa ei äänestetty ketään vastaan vaan oman puolueen puoles- 
ta. Jos 87 prosenttia ”ei ole tällä perustella rasisteja”, onko 97 prosenttia 
feminismin vastaisia vain siksi, että feministinen puolue sai noin 3 pro- 
senttia äänistä? Taitavat olla rasismi, leimaaminen ja kahtiajakojen kyl- 
väminen ihan muualla kuin Ruotsidemokraattien riveissä. 


Puoluekohtaiset ääniosuudet ja paikkamäärät valtiopäivillä 


Sosiaalidemokraatit: 31,2 % (edellisvaaleissa 30,7 %) / 113 (+1) paikkaa 
Kokoomus: 23,2 (30,1) / 84 (-23) 

Ruotsidemokraatit: 12,9 (5,7) / 49 (+29) 

Ympäristöpuolue: 6,8 (7,3) / 24 (-1) 

Keskusta: 6,1 (6,6) / 22 (-1) 

Vasemmistopuolue: 5,7 (5,6) / 21 (+2) 

Kansanpuolue: 5,4 (7,1) / 19 (—5) 

Kristillisdemokraatit: 4,6 (5,6) / 17 (-2) 

Feministinen aloite: 3,1 (0) / O (0) 

Muut: 0,9 (1,4) / 0 (0) 

Keskiviikkona 17. syyskuuta 2014 
VIHREIDEN YDINENERGIAPOLITIIKAN JÄRJETTÖMYYS 


Nyt kun Vihreä liitto lähtee hallituksesta ydinvoimapäätöksen myötä, puo- 
lue tulee olleeksi ikään kuin ”sattumalta oikeassa”. Tämä herättää luon- 
nollisesti sen filosofisen kysymyksen, osoittaako tahaton oikeaan osuminen 
ymmärrystä tai tietoa. Omasta kausaaliseen tietoteoriaan perustuvasta 
näkökulmastani ei tietenkään, sillä uskomuksen totuus tai lopputuloksen 
oikeutus ei johdu aiemmista tosiasioista. 

Hallituksen tuki Fennovoiman ydinvoimalahankkeelle on toki omasta- 
kin mielestäni väärin, vaikka muutoin kannatan ydinvoimaa. Sellaista 
ydinvoimalaa ei puolestaan ole, jota vihreät voisivat kannattaa — ei vaikka 
ydinmiilu tuottaisi lopputuloksenaan parfyymia, saippuaa ja sokerileivok- 
sia. 

Vastustaessaan ydinvoimaa periaatteellisesti vihreät tulivat vastusta- 
neeksi myös Venäjä-vetoista ydinvoimaa, jota Fennovoiman omistuksesta 
on nelisenkymmentä prosenttia. Puolue osaakin ottaa kaiken irti tästä on- 
nenkantamoisestaan.531 Puolueen kun pitää väistämättä linjata ydinvoi- 
maa vastaan, mutta nyt se sai kuin lahjaksi myös ulkopoliittisen ylitietä- 
jän roolin päästessään esiintymään idänsuhteiden kaukaa viisaana asian- 
tuntijana. Tämä osoittaa, että Suomessa ydinvoiman riski ei liity voimala- 
onnettomuuteen vaan voimalaitoksen toimittajaan: Venäjään. 

On kieltämättä viisasta vastustaa venäläisvalmisteista ydinvoimaa, 
mutta käytännössä vihreät kannattivat ydinvoiman ostamista venäläisestä 
Tshernobyl-tyyppisestä ydinvoimalasta koko 1980-, 1990- ja 2000-luvun. 
Puolue vastusti ydinvoimaloiden rakentamista Suomeen aikana, jolloin Ili- 
säsähköä tarvittiin. Vihreän liiton suhtautuminen ydinvoimaan on läpiko- 
taisin järjetöntä, eikä puolue oikeasti lähde hallituksesta myönteisen ydin- 
voimalaratkaisun vuoksi vaan siksi, että puolue taktikoi itsensä oppositi- 
oon päästäkseen käymään hallituksen vastaista vaalikampanjaa ensi ke- 
väänä. 


Miksi ydinvoimahankkeet floppaavat Suomessa? 


Ydinvoimaan liittyvien ongelmien taustalla on hallituksen aiemmin teke- 
mä päätös. Vuonna 2010 hallitus antoi luvat Fennovoiman ydinvoimalalle 
ja TVO:n neljännelle reaktorille mutta epäsi luvan Fortumin hankkeelta, 
joka olisi ollut ainoa toteuttamiskelpoinen. Taustalla vaikuttivat aluepoli- 
tiikka ja työllisyyspolitiikka, niin kuin huonojen päätösten takana aina. 
Keinotekoinen muuttotappiokuntien suosiminen ja tempputyöllistäminen 
eivät toimi pienemmässäkään mittakaavassa, ja suuressa mittakaavassa 

subventiopolitiikka on suorastaan jättiläismäisen tehotonta. Yksi selitys 
kehnoon päätökseen saattoi olla se, että hallitus yksinkertaisesti halusi 
molempien hankkeiden floppaavan. 

Tällaista päätösterrorismia on harjoitettu ennenkin. Kun tuetaan jota- 
kin hanketta niin, että se epäonnistuu, voidaan olla varmoja, että kansan 
mielipide kääntyy asiaa vastaan. Esimerkin tarjoaa Olkiluodon kolmannen 
ydinvoimalan viivästyminen. Se ei johdu ensisijaisesti teknisistä eikä ta- 
loudellisista ongelmista vaan poliittisista päätöksistä. — Miksi? 

Kun ydinvoiman lisärakentamisesta riideltiin edellisen kerran, hallitus 
myönsi toimiluvan vain yhdelle uudelle reaktorille. Niinpä TVO halusi hyö- 
dyntää luvan täysimääräisesti ja tilasi 1 500 megawatin yksikön, josta oli 
tuleva (lopetetun Ignalinan voimalan jälkeen) maailman suurin. Koska ky- 
seisenlaista reaktoria ei ollut saatavilla valmiina, se piti suunnitella alusta 
asti. Kyseessä on prototyyppi, jota valmistetaan kuin rintamamiestaloa: 
yhtä aikaa suunnitellen ja tehden. Siksi se viipyy. 

Olkiluodon kolmannen yksikön viipymisen syy on huono poliittinen pää- 
tös. Jos hallitus olisi antanut luvat kahdelle tai vaikka viidelle reaktorille, 
ne olisi saatu maailmalta valmiina ja jauhaisivat sähköä verkkoon. Näin ei 
tehty, koska vihreät toimivat lupien myöntämisen jarrumiehinä. Vihreät 
ovat itse aiheuttaneet TVO:n kolmannen voimalayksikön viivästymisen. 

Muita syitä viipymiseen ovat korkeat turvallisuusnormit, jotka puoles- 
taan kertovat siitä, että järjestelmä toimii. Yksi syy on voimalatyömaan 
monikulttuurisuus, jonka vuoksi työmaalla ei enää selviä olematta itäeu- 
rooppalaisten kielten dosentti. TVO:n neljännen voimalan hanke puoles- 
taan kaatuu talouteen, sillä yrityksen luottoluokitus on pudonnut jo kah- 
desti, eikä kolmas yksikkö ole verkossa ennen vuotta 2018. 


Vihreät torppasivat Rosatomin 
mutta sallivat sähkön ostamisen Venäjältä 


Pahinta kuitenkin on, että sähköntuonti itärajan takaa jatkuu. Suomi tuo 
vuodenajasta riippuen yhden tai kahden reaktorin tehon verran sähköä 
Venäjältä, joka valmistaa sitä grafiittihidasteisissa ydinvoimaloissa. Suo- 
menlahden pohjukassa puhiseva Sosnovyi Borin ydinvoimala on koko Poh- 
jois-Euroopan suurin turvallisuusuhka Venäjän nykyhallituksen jälkeen. 
Ydinvoiman käyttöönotto on tietenkin ihmiskunnan suurimpia erehdyk- 
siä, sillä yhdelläkään kulttuurilla ei ole ollut mitään yhtä pysyvää annet- 
tavaa tulevaisuudelle kuin ydinsaasteet. Koska tuo virhe on kuitenkin jo 
tehty, olisi ajattelematonta kääntyä puolimatkasta takaisin. Ydinvoiman 
kanssa valittu tie kannattaa kulkea loppuun, sillä kaksinkertainen määrä 
käytöstä poistettua ydinpolttoainetta ei yhteen paikkaan sijoitettuna ai- 
heuta suurempaa ympäristöriskiä kuin nykyinenkään määrä. Sen sijaan 
käyttöriskit pienenevät, kun rakennetaan uusia voimaloita. Uusi ydinvoi- 

mala on kuin tuliterä BMW verrattuna vanhaan Trabantiin, jollaisia Kii- 
na, Intia ja Irak suunnittelevat omille tonteilleen ja Venäjä muun muassa 
Kaliningradiin. 

Vihreiden ei kannattaisikaan mekastaa ydinvoiman käytöstä Suomessa, 
sillä Suomen oloissa ei esiinny maanjäristyksiä, ja poliittiset olot ovat Ve- 
näjän uhkaa lukuun ottamatta vakaat. Myös ydinsaasteiden loppusijoi- 
tusongelma on ratkaistu — ainoana maana maailmassa. Sen sijaan ydin- 
voimasta kannattaisi pyrkiä eroon muualla. Suomessa on myös maailman 
ympäristöystävällisimmät hiilivoimalat, joten vihreiden ajama hiilestä luo- 
pumisen pakkomielle on tuhoisaa Helsingin kunnallispolitiikassa ja kaik- 
kialla muuallakin, jossa se syventää kuntien talousahdinkoa. 

Samalla kun maantieliikenne siirtyy seinästä ladattaviin sähköautoi- 
hin, sähkön kulutus kääntyy jälleen nousuun. Luonnollisesti on kehitettä- 
vä myös tuulivoimaa, aurinkoenergian talteenottoa ja maalämpöä. Esimer- 
kiksi omakotitaloista voitaisiin näillä keinoilla rakentaa lähes omavarai- 
sia. 

Mutta energiariippuvainen teollisuutemme tarvitsee jatkuvasti ydin- 
sähköä. Sähkö on käyttökelpoinen energiamuoto myös kasvukeskuksissa, 
joissa pitää välttää fossiilisten polttoaineiden tuottamia ilmansaasteita. 


Vihreiden ympäristöpolitiikan populistisuus 


Suomi on kylmä ja pimeä maa, jossa tarvitaan uusia ydinvoimaloita jo sik- 
sikin, että nykyiset joudutaan poistamaan käytöstä parin vuosikymmenen 
kuluttua. On perin populistista jättää hallitus vain siksi, että puolueen ri- 
suparta & -kumisaapasjalkasiiven ekofundamentalistit pääsisivät aloitta- 
maan vaalityön oppositioasemasta. 

Vihreiden virallisen ympäristöpolitiikan ensimmäinen (1) paradoksi on 
siinä, että puolue vastustaa hiilidioksidipäästöjä muttei sallisi hiilidioksi- 
dia tuottamatonta ydinvoimaa. Toinen paradoksi (2) on se, että puolueen 
mielestä pitäisi lisätä tuulivoimaa muttei saisi rakentaa tekoallasta. 

Tosiasiassa tuulivoiman hyödyntäminen edellyttää tekoaltaan rakenta- 
misen. Tekoaltaaseen voidaan varastoida vesivoimaan perustuvaa potenti- 
aalienergiaa aikana, jolloin tuuli pyörittää myllyihin sähköä, kun taas tuu- 
lettomana aikana patoluukkuja voidaan avata ja ottaa varastoitu energia 
käyttöön. Ruotsissa tekoallas on, ja siksi ruotsalaiset pystyvät täysmittai- 
sesti hyödyntämään yhteispohjoismaisilla sähkömarkkinoilla olevaa tuu- 
lisähköä, jota esimerkiksi Tanska myy tuulisen sään aikaan halvalla. 

Edellä sanottu osoittaa, että vihreiden ympäristöpolitiikka on perin ris- 
tiriitaista, järjetöntä ja omassa tunteenomaisuudessaan populistista. Se 
hyödyntää ihmisten irrationaalisia pelkoja ja uhkia. Muut puolueet ovat 
pystyneet hoitamaan myös ympäristövastuuta paremmin. Oppositiosta 
käytävä vaalikampanja voi tuoda vihreille muutaman lisäpaikan, mutta 

tulevaan hallitukseen sillä ei ole asiaa. Yleensäkään vihreitä ei pitäisi 
päästää lähellekään niitä pöytiä, joissa tehdään taloutta koskevia ratkaisu- 
ja. 


Toimilupahakemukset uusiksi 


Kokoomus puolestaan on pelannut asetelmansa taitavasti. Myöntämällä 
luvan Fennovoimalle ja lisäajan TVO:lle se käytännössä siivoaa pöydän 
uusille toimilupahakemuksille, sillä molemmat sisässä olevat hakemukset 
kaatuvat omaan mahdottomuuteensa. Tulevaisuus on valtio-omisteisen 
Fortumin, joka rakentaa yksikön todennäköisesti Loviisaan. Siellä se on 
oikeassa paikassa korvaamassa sähkön tuontia Venäjältä ja tuottaessaan 
energiaa etelän kasvukeskuksiin. 

Vihreät ovat perinteisesti halunneet, että Suomessa käytettävä ydin- 
sähkö tuotetaan Venäjän Tshernobyl-tyyppisissä voimaloissa. Tilanteessa 
ei ole muuta hyvää kun se, että asiakkuus on tuonut suomalaisille mahdol- 
lisuuden vaatia Venäjän voimaloihin turvallisuusparannuksia. Turvalli- 
suusparannusten suurin merkitys on kuitenkin se, että Helsingissä syttyy 
nyt lamppu, kun Sosnovyi Borissa räjähtää. 

Sen sijaan siitä olen vihreiden kanssa samaa mieltä, että uutta voima- 
laa ei tule ostaa Venäjältä, eikä venäläisen Rosatomin tule olla omistajana 
suomalaisissa voimaloissa. Firma on seuraavat vuodet Putinin peukalon 
alla, mikä syventäisi Suomen energiariippuvuutta. 

Myös ydinvoimaloiden ”kotimaisuus” pitää määritellä niin, että pää- 
omasta ja omistajuudesta selvästi yli puolet on nimenomaan suomalaista — 
eurooppalaisista pääomasijoittajista koostuva kokoomuslainen ”kotimai- 
suus” ei riitä. Pisteitä kokoomukselle ja demareille ei ropise venäläisen Ro- 
satomin suosimisesta. 


Torstaina 18. syyskuuta 2014 
SCOTTISH RISKY 


Toissapäiväisessä Ajankohtaisessa kakkosessa näytettiin TV-kuvaa miek- 
kosesta, joka riehui erään skotlantilaisen kaupungin kaduilla hame pääl- 
lään sinivalkoista lippua kantaen. Lippu oli toki Skotlannin, mutta milloin 
sama nähtäisiin Suomessa? 

Olisi ehkä syytä tarkemmin miettiä, mitä itsenäisyys loppujen lopuksi 
on. Itsenäisyys on todellakin pitkälti henkinen ja subjektiivisiin kokemuk- 
siin liittyvä asia. 

Euroopan unioniin sisältyvän universalismin aikakaudella Euroopassa 
on käynnistynyt monenlaisia itsenäisyys- ja separatismiliikkeitä, joita on 

nähty paitsi Skotlannissa, myös Kataloniassa ja Belgiassa. Ne ovat synty- 
neet joko tukahduttavana tai liian etäisenä koetun EU:n vastavaikutuk- 
seksi. Kyseinen tendenssi pitää yhtä sen kanssa, mitä olen todennut kan- 
sallisvaltioiden kuolemasta: jäljelle on jäämässä etäinen ja mittasuhteil- 
taan vääristynyt EU:n toimintataso ja toisaalta paikallinen ja maakunnal- 
linen taso, jolla pieni ihminen on voimaton. 

On kehnoa, mikäli Euroopassa lähestytään jälleen renessanssin ajalle 
tyypillistä ruhtinaskuntien ja kaupunkivaltioiden tilkkutäkkiä. Hyvinvoin- 
tiyhteiskunta voidaan säilyttää ja taata vain kohtuullisen kokoisten kan- 
sallisvaltioiden sisällä. Separatismipyrkimykset kertovat tämän ihanteen 
hajoamisesta. 

Skotlannin itsenäistymispyrkimykset johtuvat pitkälti sosiaalisen 
eriarvoistumisen kokemuksesta, jota David Cameronin hallitus on saanut 
aikaan Britanniassa. Siksi hänen lupauksiinsa ei uskota Skotlannissa. Ja 
siksi Skotlannin itsenäistyminen on täpärällä. 

Itsenäistymishanke ei voisi osua pahempaan paikkaan — ei myöskään 
Cameronin lupaus äänestyttää brittejä Euroopan unioniin kuulumisesta, 
mikäli hänen puolueensa voittaa seuraavat parlamenttivaalit. 

EU on osoittautunut monessa suhteessa ongelmalliseksi, mutta valtioi- 
den liiton purkautuminen tässä kansainvälispoliittisessa tilanteessa olisi 
Euroopalle kohtalokasta. Siksi Cameronin lupaukset osoittavat huonoa pe- 
lisilmää. 

Mikäli Skotlanti laittaa säkkipillit pussiin eroten Britanniasta ja jos 
Britannia irtautuu myöhemmin EU:sta, arvatkaapa missä Euraasian 
maassa osataan iloita! EU:n heikentäminen ei ole nyt keidenkään euroop- 
palaisten etujen mukaista, ja siksi myös skottien kannattaisi olla kuin 
vaatteensa: ”kilttejä”. 


Perjantaina 3. lokakuuta 2014 


NATO-PULLAUTUSTA SELITELTIIN 
EDUSKUNNAN TULEVAISUUSSEMINAARISSA 


Olin tänään eduskunnan tulevaisuusvaliokunnan järjestämässä tilaisuu- 
dessa, jossa julkaistiin ”Kestääkö hyvinvointiyhteiskunta?” -raportti. Ta- 
pahtuma oli sama, jossa myös ulkoasianministeriön tulevaisuuskatsaus oli 
alun perin tarkoitus julkistaa, mutta tämänviikkoisen tietovuodon ansiosta 
se pullahti lehtiin jo aiemmin. Tämä osoittaa, että julkisuuden saamiseksi 
raportille kuin raportille se kannattaa naamioida paljastukseksi. 
Puolustusministeriön kansliapäällikkö Arto Räty selitti tapahtunutta 
luonnollisestikin parhain päin. Puheensa eräässä kohdassa hän mainitsi, 
että tulevissa hallitusneuvotteluissa asiasta pitäisi käydä kansalaiskeskus- 

telua ja että tämä pitäisi tehdä tavalla, joka on ”mitattavissa tulosten osal- 
ta”. 

Käytin tilaisuutta hyväkseni kysyäkseni, merkitseekö tämä sitä, että 
Nato-jäsenyydestä pitäisi järjestää ensi vaali- tai hallituskaudella kansan- 
äänestys. Ja jos niin ei tehtäisi, miksi ei? 

Räty vastasi asiaan kiertäen koko kysymyksen ja kieltäen puhuneensa 
asiasta mitään. On kuitenkin väistämätöntä, että mikäli Nato-asiaa yli- 
päänsä puidaan demokraattisessa prosessissa, jossakin vaiheessa eteen tu- 
lee se, että puolueiden pitää tehdä asiasta vaaliteema eduskuntavaaleihin 
tai että kysymys pitää ratkaista kansanäänestyksessä — joko neuvoa- 
antavassa tai sitovassa. 

Tuntuu epäkonsekventilta, että toisaalta poliitikot ja virkamiehet pu- 
huivat tulevaisuusseminaarissa ”avoimuuden lisäämisestä”, ”osallistami- 
sesta”, ”valtaistamisesta” ja ”joukkouttamisesta”, mutta toisaalta niinkin 
tärkeän asian kuin sotilaallisen liittoutumisen ympärillä vallitsee kiertely, 
kaartelu ja kysymysten väistely. Se on menneen maailman politiikkaa. Sel- 
lainen yhteiskunta, jossa myös virkamiesporras vaalii ”sveitsiläisyyttään”, 
ei vastaa nykyajan diskurssia. Jokaisella virkamiehellä on varmasti mieli- 
pide myös Nato-asiasta, ja siksi näkemysten esille tuontia olisi tervehdit- 
tävä iloiten. Ei siis olisi vaarallista, vaikka virkamiehet sanoisivat mielipi- 
teensä. 

Kuten tunnettua, olen itse Nato-jäsenyyden kannalla. Saattaa olla, että 
muutamien virkamiesten mielestä asia on jopa ”liian tärkeä” jätettäväksi 
vain kansalaismielipiteiden varaan. Juuri siksi olisi tärkeää tietää, mitä 
esimerkiksi sotilashenkilöt asiasta ajattelevat. 

Luen ulkoasiainministeriön tänään virallisesti julkistettua tulevaisuus- 
katsausta ”Suomen asema, turvallisuus ja hyvinvointi monimutkaistuvas- 
sa maailmassa” (2014) edelleenkin iltapäivälehtien antaman hermeneutti- 
sen metodin mukaan niin, että siinä toivotaan Suomen hakevan Naton jä- 
senyyttä.532 

Kyse ei ole siis ”yhteydestään irroitetun lauseen” väärästä tulkinnasta 
vaan nimenomaan kokonaisnäkemyksestä, joka paistaa kirjoituksen rivien 
väleistä. Myös viittaus siihen, että liittoutuminen ja liittoutumattomuus 
ovat molemmat skenaariossa mukana, osoittaa, että Nato-hakemus on 
vahvasti tapetilla. 

Ja miten muutoin voisi ollakaan? Jokainen alkaa ymmärtää (Kekkosen- 
aikaisia edistyksellisiä lukuun ottamatta), että Suomen oikea paikka olisi 
Natossa. Ratkaisuun olisi syytä päätyä Ruotsin kanssa yhdessä, jolloin EU- 
maista ulkopuolelle jäisivät vain Irlanti, jolla ei ole paljoa rajanaapureita, 
Kypros, jota hiertävät Kreikan ja Turkin suhteet, ja Itävalta, jossa sotilas- 
liitot estää Saksan-pelossa säädetty perustuslaki. Nato sinänsä on puolus- 
tusliitto eikä suunnattu ketään vastaan. 

Turvallisuuden suojelun päämäärä on säilyttää sellainen yhteiskunta, 
jossa tätäkin keskustelua voidaan avoimesti käydä, jossa poliitikot voivat 

valita linjanvetäjän roolin ja jossa virkamiehet voivat tuoda julki asiantun- 
tijanäkemyksensä avoimesti. On kurjaa suomalaiselle demokratialle, jos 
avoimia kannanottoja pitää häpeillä tai ”selitellä pois”. 


Lauantaina 4. lokakuuta 2014 
MITEN PELASTAA HYVINVOINTIYHTEISKUNNAN RIPPEET? 


Eduskunnan tulevaisuusvaliokunta julkaisi eilen raportin ”Kestääkö hy- 
vinvointiyhteiskunta?”,533 joka on tulos internetissä toimeenpannusta kan- 
salaiskeskustelusta ja asiantuntijoiden sekä järjestöjen kuulemisesta. Teos 
on osa eduskunnan soveltamaa osallistamis- ja joukkouttamishanketta, ja 
myös minulla on ollut ilo olla sen sorvaamisessa mukana. 

Kun kansanedustuslaitos pyrkii ”parantamaan demokratiaa” (ikään 
kuin demokratia ei kuuluisi jo eduskunnan omaan olemukseen), tällaisella 
imagon kohottamisella on luonnollisesti poliitikkojen omaa asemaa ja val- 
taa vahvistava piilofunktio: hyväksynnän hankkiminen eduskunnan omal- 
le työlle. 

Nähdäkseni on kuitenkin parempi, että osallistamista on, kuin että sitä 
ei ole, sillä tätä kautta voidaan toivoa, että ainakin joitain ideoita saatai- 
siin toteutettua. Kyse on monien kaipaamasta ”suoran demokratian” luo- 
misesta, avoimuudesta ja läpinäkyvyydestä. Kirjaan tähän vielä lyhyesti 
omia näkemyksiäni Suomen tulevaisuuden kehityssuunnista. 


Globaali veronkierto kuriin 


Hyvinvointiyhteiskunnan kyseenalaistuminen ei johdu hyvän tahdon eikä 
ideoiden puutteesta, vaan kyseessä on valtion ja kuntien rahoituskriisi. 
Myöskään euron kriisi ei ole enää pankkikriisi vaan nimenomaan julkisen 
talouden finanssikriisi. 

Valtion ja kuntien kassakoneet eivät kilise, koska verovaroja virtaa ohi 
haavin etupäässä yritysten harjoittaman veronkierron vuoksi. EU:n komis- 
sio on laskenut, että verotuloja jää tämän vuoksi saamatta noin 1 000 mil- 
jardia euroa vuodessa, mikä vastaa euroalueeseen kuuluvien valtioiden 
vuotuista velanottoa. 

Ennen kuin ryhdytään leikkaamaan hyvinvointipalveluista ja sosiaali- 
turvasta, olisi kysyttävä, miksi verokertymä ei riitä pitämään yllä hyvin- 
vointiyhteiskuntaa, vaikka bruttokansantuotteemme on nykyisin olennai- 
sesti parempi kuin 1980-luvulla, jolloin elettiin hyvinvointiyhteiskunnan 
kukoistuskautta eikä valtiolla ollut velkaa juuri lainkaan. Vastaus on, että 
globaali talous, valtioiden ajautuminen verokilpailuun ja EMU:n jäsenyys 
ovat avanneet rajat kierolla tavalla ja mahdollistaneet työn ja pääomien 

pakenemisen kolmanteen maailmaan. Tarvitaan lisää kansainvälistä sään- 
telyä, ja myös kansallista itsemääräämisoikeutta tulisi palauttaa kansal- 
lisvaltioihin, jotta hyvinvointivaltioiden taloudellinen pohja voitaisiin tur- 
vata. 

Kehnoa nykytilanteessa on, että verosuunnitteluun kykenevät globaalit 
suuryritykset välttyvät veroilta, mutta kansalaisiin kohdistuvia kulutusve- 
roja ja henkilöverotusta nostetaan. Asian pitäisi olla päinvastoin, sillä ih- 
misten hyvinvoinnilla on itseisarvo, kun taas taloudellisella koneistolla on 
vain välinearvo hyvinvoinnin tuottamisessa. 


Sertifikaateista ja standardeista joustettava 


Sääntelyä olisi purettava kotimaassa, jotta työ- ja talouselämä saataisiin 
toimimaan tehokkaasti. Muun muassa rakentamisnormit ovat nykyisin 
niin jyrkkiä ja syheröisiä, että ne toimivat asuntopulan ratkaisemisen es- 
teinä. 

Esimerkiksi 350 000 euroa maksavan Vuosaari-kolmion hinnasta lähes 
100 000 euroa johtuu sellaisista rakentamisnormeista, joita ilman kyseinen 
pytinki saataisiin pystyyn ja asuttavaksi. Karsia voitaisiin parkkipaik- 
kanormeista, saniteettitilojen soveltuvuudesta kaikille liikuntarajoitteisi]- 
le, valtavien yhteistilojen rakentamisesta tai nollaenergialuokasta. Yleen- 
säkin ympäristönormeihin sitoutuminen kannattaa vain, mikäli kaikki 
maailman maat sitoutuvat niihin, sillä muutoin tapahtuu hiilivuotoa. Toi- 
nen tärkeä sääntelyn purkamisen alue on työelämä. 


Perustulo voimaan, eläkkeille katto ja ansiosidonnaiset pois 


Sosiaaliturvan universaalisuusnormin ohella on vallitsevaa vastavuoroi- 
suusperiaatetta sovellettu tähän asti niin, että työtöntä ihmistä käytetään 
välineenä ay-liikkeen ja työnantajien välisessä sodassa. Vastavuoroisuus- 
periaate merkitsee, että sosiaaliedut olisi ansaittava ja että niiden saami- 
seksi olisi sitouduttava olemaan työmarkkinoiden käytettävissä. Nykyisin 
tätä periaatetta tulkitaan ahtaasti. 

Ammattiyhdistysliike painostaa työnantajia työttömien tekemättömyy- 
dellä, ja työnantajat puolestaan toivovat, että työttömiä olisi mahdollisim- 
man paljon, jotta olisi, mistä valita ja palkkoja voitaisiin tinkiä alaspäin. 
Tässä asemassa työtön ei saisi omin toiminkaan tehdä mitään rakentavaa, 
kuten kehittää itseään esimerkiksi opiskelemalla. Ongelmana on opintotu- 
en tason pitäminen työttömän perusturvaa huonompana. 

Sosiaaliturvaa tulisi uudistaa niin, että kaikille työelämän ulkopuolella 
oleville maksettaisiin sama määrä rahaa, toisin sanoen perustuloa, joka 
järjestettäisiin negatiivisen tuloveron muotoon. Kyseessä ei olisi kansalais- 

palkka vaan toimenpide, jolla sosiaalietuuksien tilkkutäkkiä yksinkertais- 
tettaisiin. Juuri tämä mahdollistaisi vastavuoroisuuden toteutumisen ja 
sen, että työttömät voisivat osallistua arvotuotantoon työelämän ulkopuo- 
lella, osa-aikatöissä, tilapäistöissä, opiskelemalla ja muun kuin palkka- tai 
yrittäjätoiminnaksi organisoidun arvotuotannon piirissä, esimerkiksi tai- 
teissa tai tieteissä. 

Uuden järjestelmän kautta ei siis jaettaisi entistä enempää rahaa, mut- 
ta rahan osoite vaihtuisi. Opiskelija, joka tekee tärkeää työtä kehittämällä 
itseään, saisi saman perustoimeentulon kuin työtön nyt. Eläkepommi pu- 
rettaisiin poistamalla työ- ja virkamieseläkkeet kokonaan ja määräämällä 
kaikille työelämän ulkopuolella oleville eläkeläisille tasaeläke, joka riittäisi 
perustoimeentuloon. Myös ansiosidonnaiset päivärahat tulisi poistaa ja 
näin täyttää esimerkiksi opiskelijoiden tulovajetta. 

Hyvät edellytykset tähän uudistukseen antaa se, että puhe ”eläkeker- 
tymästä” ja ”ansiosidonnaisesta työttömyysturvasta” on valheellista. Tosi- 
asiassa eläkerahat (noin 160 miljardia euroa) ovat eläkekassojen kiinteistö- 
ja muissa sijoituksissa, eivätkä kassat maksa eläkeläisille muusta kuin 
pääoman tuotosta. 

Myöskään ansiosidonnainen työttömyysturva ei ole mikään työttömän 
omavarainen pankki, vaan työttömyyskulujen hoitoon uppoavat rahat tu- 
levat suurimmaksi osaksi valtion budjetista. Eläkeyhtiöiden tulisi realisoi- 
da pääomansa ja palauttaa rahat nyt eläköityville suurille ikäluokille, jotta 
vältyttäisiin siirtämästä eläkerasitusta verotuksen kautta nuorille ja työ- 
elämässä oleville. 

Myös eläkkeiden saajien ja työttömien asema paranisi moraalisesti, mi- 
käli sosiaaliturva takaisi vain minimitoimeentulon eikä luksuselämää. 
Kaiken kaikkiaan uudistus merkitsisi työvoiman käytön tehostumista, kun 
jokaisella kynnelle kykenevällä olisi motiivi työskennellä perustulona saa- 
mansa etuuden täydentämiseksi. 


Tekemisen muotoesteitä karsittava 


On jatkettava hallinnon ja säädösviidakon purkamista yrityselämässä ja 
kunnallispolitiikassa. Suuri osa yritystuista voitaisiin välttää, mikäli yri- 
tysten käynnistäminen tehtäisiin helpommaksi. Kunnallishallinnossa vali- 
tustiet, jotka on laadittu demokratian turvaamiseksi, ovat nykyisin niin 
pitkiä, että ne johtavat korruptioon ja siten pikemminkin kumoavat demo- 
kratiaa kuin takaavat sen toteutumisen. Byrokratiaa pitäisi karsia elävän 
toiminnan hyväksi. 

Olisi ajateltava tarkemmin, mitä loppujen lopuksi kannattaa tukea. On 
järjetöntä, että poliitikot suunnittelevat esimerkiksi Talvivaaran velkojen 
akordia, joka olisi arvoltaan 1,5 miljaria euroa. Jos valtiolla olisi ollut käyt- 

tää moinen summa pienten yritysten käynnistämiseen ja tukemiseen, sillä 
olisi saatu aikaan tuhansia työpaikkoja maahamme. 

Ongelma ei näytä yleensäkään olevan siinä, ettei rahaa olisi, vaan siinä, 
mihin sitä käytetään. Nykyisin satsataan esimerkiksi innovaatioiden tuo- 
tantoon ihan vain fantastisten ideoiden luomiseksi. Tämä on tarpeetonta, 
sillä maailma on täynnä hyviä ideoita, keksintöjä ja innovaatioita. 

Keskeinen kysymys on, miten saada ne tuotantoon ja markkinoille. Tä- 
hän kannattaisi panostaa jatkuvan innovaatioteollisuuden sijasta. Myös 
kehitysavun antamisesta olisi siirryttävä kehitysyhteistyöpolitiikkaan, jos- 
ta toivotaan voittoa molemmille osapuolille win /win-periaatteen ja ”Val- 
metilla viidakkoon” -strategian mukaisesti. 


Työuria pitäisi pidentää alusta ja keskeltä eikä lopusta 


Nuoret ihmiset ovat kansakunnan tulevaisuus. Työurien pidentäminen on 
kannatettavaa, mutta uria tulisi pidentää alusta ja keskivaiheilta eikä lo- 
pusta. 

On kohtuutonta, että kymmeniä vuosia työelämässä olleita pidetään 
töissä vain siksi, että näin vältytään eläkkeiden maksamisveloitteilta. Pi- 
täisi leikata eläkkeitä sinänsä eläkekaton ja tasaeläkkeiden kautta. 


Sunnuntaina 5. lokakuuta 2014 
ERÄS DYSTOPIA 


Historiantutkimuksesta tunnetaan niin sanotut fraktaalihistoriat, joilla 
tarkoitetaan toteutuneelle historiankululle vaihtoehtoisia tapahtumakul- 
kuja. Mutta myös viralliselle tulevaisuudenkirjoitukselle voidaan kuvitella 
vaihtoehtoisia skenaarioita, joissa asiat eivät menekään aivan niin kuin 
poliitikkojen tilaamissa tutkimuksissa, selvityksissä ja muissa käsikirjoi- 
tuksissa on toivottu tai annettu ymmärtää. 

Katsotaanpa, miltä Suomi ja Eurooppa voivat näyttää vuonna 2030, ja 
siirrytään sen vuoksi viitisentoista vuotta ajassa eteenpäin. Tämä on edus- 
kunnan tulevaisuusvaliokunnalle pyydettynä ”oraakkelina” laatimani kuva 
siitä, miltä Suomi näyttää runsaan 15 vuoden kuluttua. Kirjoitus on jul- 
kaistu tulevaisuusvaliokunnan teoksessa Kestääkö hyvinvointiyhteiskunta? 


Suomi vuonna 2030 


Vuonna 2020 Suomen huoltosuhde oli heikoimmillaan, ja valtion kymme- 
nen vuotta sitten ottamat suuret lainaerät olivat menossa kerralla mak- 

suun, mukana myös ne varat, joita valtio oli lainannut eteenpäin tukeak- 
seen konkurssin partaalla ollutta Kreikan kansantaloutta. Niitä rahoja ei 
koskaan saatu takaisin, sillä Etelä-Euroopan ongelmamaiden pulmat olivat 
jatkuneet, ja maille annetut lainat oli jouduttu antamaan anteeksi. 

Lisäksi tilanne oli pahentunut samalla, kun Espanjan, Italian ja Rans- 
kan talous oli alkanut horjua. Ne siirtyivät takaajien joukosta tuen anojien 
joukkoon, mikä merkitsi, että EU:n vahvimmat kansantaloudet, kuten 
Saksa, Suomi ja Itävalta, eivät enää kyenneet selviytymään eurokriisistä. 
Poliittisesti tämä oli valjennut kyseisten maiden kansakunnille jo aiem- 
min, ja kaikissa maissa olikin noussut vahva kansallismielinen suuntaus, 
joka vaati eroa Euroopan unionista ja eurosta. Osassa maita se oli kanavoi- 
tunut politiikaksi, mutta muutamissa myös väkivaltaisiksi liikkeiksi. 

Kun valtiot eivät selvinneet veloistaan, Euroopan keskuspankki rikkoi 
EU:n peruskirjaa ja alkoi ostaa valtioiden velkakirjoja pois rahoittajilta 
laskien liikkeelle laivalasteittain rahaa. Päätöstään se perusteli vanhalla 
viisaudella, jonka mukaan ”money is debet”, toisin sanoen varallisuus on 
velkaa. Ja niinhän se olisi ollutkin, mikäli valtioiden velat olisivat olleet 
sijoituslainaa, jolla olisi hankittu kiinteistöjä tai tuotantolaitoksia, mutta 
pahaksi onneksi valtioiden velat koostuivat suurimmalta osaltaan elintaso- 
ja syömäveloista. 

EKP:n subventio johti inflaatioon, joka merkitsi tasaveroa kaikille. Kos- 
ka jokainen luotu euro kymmenkertaistui talouden kierrossa tuoden luo- 
tonantovaraa yksityisiin pankkeihin, keskuspankin antama sysäys johti 
jättiläisinflaatioon, jonka tuloksena tallettajien säästöt paloivat pankkiti- 
leille. 

Suomessa oli ennen vuoden 2020 inflaatiota surtu asumisen kallistumis- 
ta. Asunnot maksoivat jo vanhastaan enemmän kuin aurinkokunta johtuen 
muun muassa ulkomailta saapuvasta maahanmuutosta ja kysynnän sekä 
tarjonnan epätasapainosta. Lopulta oli käynyt niin, että asuntojen hinnat 
olivat romahtaneet vuonna 2018, kun ylivelkaantuneet eivät saaneet asun- 
tojaan maksetuiksi ja yhteiskunnan syytämät tuet loppuivat tuoden narun 
pään myös vuokrakiskurien käteen. Sen sijaan vuoden 2020 inflaation 
myötä kiinteistöjen arvot nousivat jälleen rakettimaisesti, ja rahan arvon 
mittana toimi asumisen hinta. Pienasunto Helsingin keskustassa maksoi 
vuonna 2021 sata miljoonaa euroa, ja pullan sai paakarilta kymmenellä 
tuhannella eurolla. 

Suurinflaatio oli euron viimeinen kuolinkorahdus ja samalla lopullinen 
naula Euroopan unionin ruumisarkkuun, jonka laudat kasvoivat kohisten 
jo niiden vuosien aikana, jolloin joku tuntematon varoitti Suomen herroja 
lyömästä päätään tietyssä maakunnassa kasvavan havupuun runkoon. Nyt 
heidän kallonsa olivat kolisseet Brysselissä sakeana metsänä humisevaan 
lipputankojen riviin, ja sitä suomalaiset eivät helposti antaneet anteeksi. 

Niinpä entiset suuret puolueet olivat menettäneet lähes kaiken kanna- 
tuksensa. Mikäli kokoomus, keskusta, Sdp ja Vasemmistoliitto ylsivät kak- 

sinumeroiseen prosenttikannatuslukuun, sen täytyi johtua siitä, että nu- 
mero oli desimaalinen, ja se alkoi nollalla. Myös valtion velat tulivat kuita- 
tuiksi samantapaisella mutta käänteisellä numeropelillä, jossa korot ja in- 
flaatio olivat kolminumeroisia. 

Kreikan ja Portugalin valtio olivat muuttuneet sotilasdiktatuureiksi, sil- 
lä akuutin kassakriisin vuoksi valtiot eivät selvinneet menoistaan, ja kan- 
sat olivat kaduilla. Kenraalit olivat kaapanneet vallan, toisaalta estääk- 
seen kansalaislevottomuuksia ja toisaalta hillitäkseen kansallismielistä 
äärioikeistoa nousemasta valtaan. Tosiasiassa hekin olivat fasististen 
ryhmien ja puolueiden talutusnuorassa. 

Ranskassa, Italiassa ja Espanjassa kansallismieliset puolueet olivat 
muodostaneet hallituksen, joka vaati eroa Euroopan unionista. Se oli taval- 
laan turhaa, sillä EU oli jo aikaa sitten julistettu eläväksi zombiksi. Natio- 
nalistiset puolueet ja ryhmät peittivät vähintään kolmanneksen kaikkien 
Euroopan maiden parlamenteista, ja niin oli myös Suomessa, jonka suu- 
rimpia puolueita ovat Kansallisdemokraatit, Itsenäisyyspuolue ja EU:n 
vastainen rintama -vaaliliitto. 

Euroopan unionin menetettyä lähes kaiken poliittisen ja taloudellisen 
valtansa ja Venäjän vahvistettua armeijaansa alkoi itäisessä naapuris- 
samme lujittua käsitys, jonka mukaan Suomi kuuluu historiallisesti, etni- 
sesti, maantieteellisesti ja taloudellis-sotilaallisesti Euraasian mahtavim- 
maksi nousseeseen valtioon, Venäjään. Yhteistyö- ja avunantotarjouksia 
tehtiin Suomelle pian Suomen irtauduttua eurosta ja Euroopan unionista 
vuonna 2023, mutta ne on päättäväisesti torjuttu. 

Euroopan valtiot eivät ole myöntäneet huonosta omasta tilanteestaan 
johtuen Suomelle taloudellista, sotilaallista tai moraalista tukea. Saksassa 
valtaan on noussut moderni ”uuseettiseksi” itseään kutsuva puolue, joka 
mieltää tehtäväkseen sen pelastamisen, mitä Saksan ennen niin menes- 
tyksekkäästä taloudesta ja kulttuurista on vielä jäljellä. 

Vuonna 2025 Suomi ulotti yleisen asevelvollisuuden koskemaan myös 
naisia, ja maa aloitti varustautumisen torjuakseen Venäjän-uhkaa, joka 
kasvoi itärajan takana nationalististen ja konservatiivisten suuntausten 
myötä. Vuosina 2011—2015 läpi ajetut puolustusmäärärahojen leikkaukset 
ovat herättäneet ankaraa arvostelua, ja kipurajalla käyntiä verrataan sii- 
hen ”malli Haglundina” tunnettuun keksintöön, jonka mukaisesti armeijal- 
la on ollut myöntää palvelukseen astuvalle varusmiehelle enää pelkkä ko- 
kardi. Naton eurooppalaiset maat pyysivät Suomelta sotilaallista apua 
kansalaislevottomuuksiensa hillintään, kun Yhdysvallat oli vetäytynyt 
Pohjois-Atlantin liitosta omien talousongelmiensa ja terrorismijahdin vuok- 
si. Naton hakemusta Suomen jäseneksi ei ole kuitenkaan otettu käsiteltä- 
väksi. 

Vuonna 2030 Suomi taistelee jälleen itsenäisyydestään sekä taloudelli- 
sesti, poliittisesti että sotilaallisesti, kun pöty on päässyt loppumaan, paitsi 
poliitikkojen puheista, erityisesti myös kansalaisten ruokapöydästä. 

Samanaikaisesti suomalainen älymystö valittelee nationalismin nousua 
ja eurooppalaisen humanismin vararikkoa, mutta tällä kerralla siitä ei 
syytetä pelkästään fasisteja eikä natseja. Sen sijaan nationalismin ja fa- 
sismin ongelma osataan tunnistaa pelkäksi seurausilmiöksi, ja varsinai- 
seksi syyksi nimetään Euroopassa lentoon lähtenyt idealismi, jonka vuoksi 
eurooppalainen poliittinen eliitti hurahti universalismin harhaan ja alkoi 
koota valtavaa suuruudenhullua yhtenäisvaltiota, jolla on yhteinen lain- 
säädäntö, yhteinen kulttuuri ja yhteinen valuutta. Lopulta ne kaikki repe- 
sivät kulttuurisen monoliitin mahdottomuuteen ja taloudellisen yhteistyön 
epätyydyttävyyteen. Juuri sen seurauksena ihmisjoukot alkoivat jälleen 
nostella lapojaan vaatien kansallisen etunsa turvaamista. 

Suomalainen älymystö on osittain paennut maasta. Esimerkiksi Jaakko 
Hämeen-Anttila asuu Saudi-Arabiassa ja globalisaation kriitikko Heikki 
Patomäki Australiassa. Filosofi Jukka Hankamäelle kerätään (ei rahaa täl- 
läkään kertaa) vaan adressia hänen vapauttamisekseen kotiarestista, jossa 
häntä pidetään kuin Nelson Mandelaa sopimattomien puheidensa tähden. 

Vuonna 2030 Suomi on lopettanut suoran kehitysavun ja muuttanut sen 
kehitysyhteistyöksi, josta toivotaan hyötyä molemmille osapuolille win/ 
win-periaatteen mukaisesti. Tämä ei johdu siitä, että suomalaiset olisivat 
tulleet omahyväisiksi, vaan siitä, että Suomi on nyt itse kehitysmaa, ja 
maailman pääomalähteet ovat Kiina ja Intia. Niinpä Suomi toivoo saavan- 
sa osakseen edes vähän sympatiaa kehitysyhteistyöhön antautunalla. 

Vuonna 2030 Suomi on lopettanut humanitaarisen maahanmuuton ja 
asettanut nollatoleranssin pakolaisten ja turvapaikanhakijoiden vastaan- 
ottamiselle, sillä maamme on lakannut olemasta turvallinen myös sen 
omille kansalaisille. Pakkasen paukkumista kavahdetaan Pohjois-Suo- 
messa peläten uusia Mainilan laukauksia. 

Sosiaalista hyvinvointia puolustavan kansanliikkeen vuoksi valtion bud- 
jetista on karsittu pois — ei suinkaan sosiaaliturvan ylläpitämiseen suun- 
nattuja määrärahoja — vaan kannattamattoman yritystoiminnan tukemi- 
seen sekä maamme tuhansiin järjestöihin upotetut varat. Myös sosiaaliku- 
lujen menorakennetta on muutettu niin, että sosiaalibyrokraattien suoja- 
työpaikat on lopetettu ja sosiaalihallinto on ajettu alas siirtäen viranhalti- 
joiden palkkaukseen kuluneet varat perustulojärjestelmään, toisin sanoen 
myöntämällä resurssit suoraan niiden tarvitsijoille. 

Vaikeat ajat ovat herättäneet suomalaisissa valtavan yhteishengen ja 
yhteenkuuluvuuden tunteen, ja kansakunta voi jälleen henkisesti hyvin. 
Ihmiset osoittavat myötätuntoa toisilleen, ja selviytymisen ilmapiiri vallit- 
see kaikkialla. Pienten murheiden tilalle on saatu lopultakin suuren kur- 
juuden yhteiskunta, ja ihmiset kokevat voivansa hyvin selvitessään näissä 
vaikeissa oloissa. Masennus on ennennäkemättömän harvinaista. 

Nuorisossa vallitsee optimismi, ja harva keskeyttää koulunkäynnin 
ymmärtäessään, millainen etuoikeus ilmainen opiskelu on. Syrjäytyminen 
koetaan paon muodoksi ja vastuun välttelyksi. 

Kansakunnan jakautuminen kasvukeskuksiin ja taantuviin syrjäseu- 
tuihin on oivallettu globalisaation ja EU-jäsenyyden seuraukseksi, kun ih- 
miset ja yritykset 2000-luvun alussa pakkautuivat liikenteen kansainväli- 
siin solmukohtiin. Internetin ja tietotyön vaikutuksen johdosta tämä 
maantieteellinen keskittyminen havaittiin pian keinotekoiseksi, ja ihmiset 
alkoivat välttää alueellisen syrjäytymisen hyväksymistä yhteiskunnalli- 
seksi tosiasiaksi. Myös maan sisäinen muuttoliike kääntyi takaisin maa- 
seudulle, kohti juurevaa olotilaa, jossa ihmisillä on oman tuvan ja oman 
luvan identiteetti. Samaa sukupuolta olevien avioliitot legitimoitiin vuonna 
2017, kun myös perussuomalainen puolue alkoi vaatia, että Suomen pitää 
osoittaa kuuluvansa taantumuksellisten Itä-Euroopan valtioiden sijasta 
länteen. 

Hengenviljelyssä ja tieteessä havaittiin, että kotimainen filosofia, joka 
ottaisi kantaa meille suomalaisille tärkeisiin asioihin, oli muutamaa poik- 
keusta lukuun ottamatta kuihtunut pois, kun yliopistojen ja Suomen Aka- 
temian periaatteet vaativat virantäyttö- ja määräraha-asioiden alistamista 
ulkomailla ratkaistaviksi. Siellä kukaan ei koskaan kiinnostunut mistään 
sellaisesta, mikä on tärkeää meille täällä Suomessa. 

Henkisen ja taloudellisen konkurssin partaalla olevassa yliopistolaitok- 
sessa tehtiin lopulta päätös, jonka mukaisesti alettiin tunnustaa myös 
suomen kielellä tuotetun ja suomalaista yhteiskuntaa koskevan tutkimuk- 
sen merkitys, eikä kaikelle asialle tarvinnut hakea enää oikeutusta Ameri- 
kasta. Yliopistomaailma viimeisten joukossa havahtui huomaamaan pak- 
kokansainvälistämiseen eli internationalismiin — tuttavallisesti vain ”in- 
ternatsismiin” — liittyvän onttouden. 

Sen tilalle luotiin uudenlaista kansallishenkistä filosofiaa, joka on yhtä 
aikaa sekä sosiaaliliberaalia että kansallisen itsemääräämisoikeuden ta- 
kaavaa. Tämä poikkeaa täysin aiemmista kansallismielisistä suuntauksis- 
ta, joihin oli liittynyt talousliberalismi ja arvokonservatiivisuus. 

Kansallisvaltio on jälleen myönnetty hegeliläis-snellmanilaiseksi Järjen 
työkaluksi, jonka kautta eri ihmisryhmät voivat löytää yhteisen etunsa. 
Valtio pystytään taas näkemään positiivisena voimavarana ja keinona yh- 
teiskunnallisen harmonian takaamiseen sekä välienselvittelyihin, eikä val- 
tiota pidetä sellaisena vastustajana, jota 2000-luvun alkupuolen uuslibera- 
listinen ja globalisaatiosta viehättynyt ideologia pyrki ajamaan alas hei- 
kentääkseen kansalaisten hyvinvointia ja sosiaaliturvaa. 

Sen sijaan 2030-luvulla vahvan kansallisvaltion ihanne on jälleen pa- 
lautettu voimaan, ja valtio myönnetään yhtä aikaa sekä yritykseksi että 
etujärjestöksi. Yrityksen tehtävä on tuottaa voittoa, ja etujärjestön tarkoi- 
tus on puolustaa jäsentensä hyvinvointia. 2000-luvun kolmen ensimmäisen 
vuosikymmenen opetuksia oli, että mikäli kansakunta ja valtio nämä teh- 
tävänsä hylkää, ne lakkaavat olemasta olemassa.534 

Perjantaina 10. lokakuuta 2014 


OLAVI PAAVOLAINEN, 
MUOTIBLOGISTIEN ANSIOKAS EDELTÄJÄ 


Kirjailija ja kulttuurivaikuttaja Olavi Paavolaisen kuolemasta on tullut 
tänä vuonna kuluneeksi viisikymmentä vuotta, minkä merkiksi kirjakaup- 
pojen myyntitiskeillä kilpailee kaksi tiiliskivimäistä muistomerkkiä: Panu 
Rajalan Tulisoihtu pimeään — Olavi Paavolaisen elämä (WSOY 2014) ja 
Hannu K. Riikosen Nukuin vasta aamuyöstä — Olavi Paavolainen 1903— 
1964 (Gummerus 2014). 

Molemmat elämäkerrat perustuvat erinomaiseen asiantuntemukseen, ja 
ne on kirjoitettu elävällä kynällä. Kuisma Korhonen tosin nosti Helsingin 
Sanomien arviossaan esiin käsityksensä, että Rajala on kirjoittanut lähin- 
nä satiirisen ja ”viihdyttävän tarinan”, jossa ei puututa riittävästi Paavo- 
laisen tuotannon sisältöön.535 Pekka Tarkan jyrkästi arvostelema (”nukah- 
din jo iltayöstä”)536 Riikonen taas on uhrannut vaivojaan myös sisällön yk- 
sityiskohtaiseen tilittämiseen. Omasta mielestäni Rajalan teksti on len- 
nokkaampaa ja sikäli luettavampaa, mutta muutoin tuli tasapeli. 

Kaiken viisauden ja oppineisuuden ulkopuolelle on jäänyt kuitenkin 
kaksi suurta kysymystä. Mihin sosiaaliseen tilaukseen Olavi Paavolaisen 
persoona ja toiminta mahdollisesti vastasivat, eli mikä sosiodynaaminen 
funktio hänellä ja hänen roolillaan saattoi olla omana aikanaan? Entä mitä 
tarkoitusta Paavolaisesta kirjoittaminen palvelee nykyisin? 

Olavi Paavolainen kuului Tulenkantajien avantgardistiseen ryhmään, 
niin kuin moni muukin. Olavi Paavolainen matkusti 1930-luvun Saksassa 
ja Neuvostoliitossa, niin kuin moni muukin. Olavi Paavolainen taisteli so- 
dissa propagandaupseerina, niin kuin muukin. Olavi Paavolainen toimi 
Yleisradiossa osaston päällikkönä, niin kuin moni muukin. Ja Olavi Paavo- 
lainen masentui sodasta sekä jupisi Synkän yksinpuhelun, niin kuin moni 
muukin. Mikä antoi Olavi Paavolaiselle sellaisen sädekehän, jonka vuoksi 
hänestä puhutaan vielä tänäkin päivänä niin, että pienoistutkimuksia on 
julkaistu vuosien saatossa pilvin pimein ja nyt haetaan jonkinlaista syn- 
teesiä? 

Yksi (1) selitys on se, että Olavi Paavolainen pyrki olemaan salonki- ja 
tyylileijona, jonka esikuvana voitaisiin pitää jotakin dandyismin stereo- 
tyyppiä, kuten Oscar Wildea. Hän oli ensimmäisiä suomalaisia, joka tuot- 
teisti itsensä rakentaen kirjailijan uraansa tietoisesti persoonan ja itsete- 
hostuksen varaan. Sikäli entisaikojen arvostettua esseistiä voidaan pitää 
esikuvana nykyajan muotiblogisteille, joiden kynästä saattaa tulla mitä 
tahansa soopaa, kunhan kuva on hyvä. Pidettäköön tätä osoituksena kirjal- 
lisesta dekadenssista. 

Toinen (2) selitys Paavolaisesta kirjoittamiseen on hänen oleskelunsa 
Kolmannen valtakunnan vieraana. Natsismi näyttää olevan sellainen aihe, 
että lausahtaapa siitä mitä vain, esimerkiksi varovaisia kehuja (kuten 
Heidegger) tai varovaista arvostelua (kuten Paavolainen), sillä saa nimen- 
sä historiaan. 

Nationalismin taika perustunee ihmisyydessä asuviin arkaistisiin viet- 
teihin, vaistoihin ja voimiin, jotka juontavat juurensa ihmisen lajinsäily- 
tyksellisistä motiiveista, ja siksi niiden ympärillä leijuu pyhyyden ilmapii- 
ri. Pyhyys puolestaan seuraa kaikesta, minkä lähestymiseen liittyy rituaa- 
leja, kuten saksalaiseen natsismiin. Kun näin on yhä, he siis onnistuivat! 
Tahdon vain sanoa, että Olavi Paavolainen tuskin olisi kovin puhuttu hen- 
kilö, ellei hän olisi antautunut Kolmannen valtakunnan vieraaksi ja kir- 
joittanut siitä. Aihetta ovat analysoineet myös Tarmo Kunnas sekä Mark- 
ku Jokisipilä ja Janne Könönen, joiden teokset arvioin viime vuonna. 

Kolmas (3) selitys Olavi Paavolaisen ikonisoitumiseen ja kiinnostukseen 
kirjallisuudentutkijoiden takaraivossa on hänen maaginen biseksuaalisuu- 
tensa, siis puolittainen homoseksuaalisuutensa. Paha kyllä, sen enempää 
Rajala kuin Riikonenkaan ei valota Paavolaisen homoseksuaalisuutta ni- 
meksikään (mitä, koska ja kenen kanssa?), mutta he ovat kirjailleet iloises- 
ti ylös hänen suhteensa naisiin. 

Kuinka ihminen voi olla tunnettu sellaisen puolen vuoksi, jota hänestä 
ei tunneta lainkaan? Sama pätee Mannerheimiin ja hänen väitettyihin 
miessuhteisiinsa. Vaikka onhan myös nykyisessä Big Brother -julkisuu- 
dessa kuuluisuuksia, jotka ovat kuuluisia vain siitä, että he ovat kuuluisia. 
Luulen, että Paavolaista ympäröi laivueellinen naisia samasta syystä kuin 
nykyajan homopoikiakin: heillä ei ole muita kavereita. 

Neljäs (4) syy Paavolaisen ajankohtaisuuteen on hänen eurooppalaisuu- 
tensa. Ja miten muutoin voisi modernistin kanssa ollakaan? Kun jokin 
omana aikanaan moderni on passe eli ”post”, siitä ei tule suinkaan postmo- 
dernia, toisin sanoen ”jälkimodernia”, vaan klassikko. 

Jo Michel Foucault totesi postmodernismin käsitteen ristiriitaiseksi, sil- 
lä modernismi sinänsä on ilmiöistä ikuisin. Niinpä myös 1960—1980-luku- 
jen ranskalaisfilosofi piti itseään modernistina, sillä hänen mielestään mo- 
dernismi ei voinut olla mitään sellaista, joka pysähtyy paikoilleen ja jota 
seuraa jonkinlainen jälkikausi. 

Toisaalta Foucault piti modernismia pikemminkin asenteena kuin aika- 
kautena. Koska modernistiseen asenteeseen liittyy olennaisena osana aika- 
laiskriittisyys, modernismi on aina ajankohtaista ja jatkuvaa. Foucault kä- 
sitteli kysymystä erityisesti artikkelissaan ”What is Enlightenment?”, joka 
on julkaistu Paul Rabinowin toimittamassa teoksessa The Foucault Reader 
vuonna 1984.557 Luulen, että jos Paavolainen olisi nähnyt Euroopan unio- 
nin nykyisen taloudellisen alennustilan, hänestä olisi tullut tulenkantajan 
sijasta vedenkantaja. 

Viides (5) selitys Paavolaisesta kirjoittamiseen on luonnollisesti pyrki- 
mys olla itse ”Paavolainen”. Isien ruumiin syöntihän on kaiken kirjalli- 
suuskritiikin ja elämäkertojen primus motor — aivan niin kuin kirjoittami- 
nen sinänsä ilmentää Jacgues Derridan mukaan halua jatkaa elämäänsä 
kirjoituskoneen riveillä. 

Samastumista Paavolaiseen helpottaa hänen depressiivinen kautensa, 
jonka tuloksena syntyi tuhatsivuinen ja kaksiosainen Synkkä yksinpuhelu 
(1946). Sitä voidaan selittää natsisympatioiden valkopesuksi, syntyperäi- 
sen karjalaisen kotiseuturakkaudesta juurensa juontavaksi jäähyväisten 
fiilistelyksi, sotatappiomielialasta johtuvaksi regressioksi tai niiden kaik- 
kien yhteisvaikutukseksi. 

Paavolaisen vellonta näiden tuntemusten välillä antaa hänen tuotan- 
nostaan melko ristiriitaisen kuvan. Sama ambivalenssin vaikutelma lei- 
maa hänen persoonaansa, joka on tulkittavissa opportunistiseksi ja julki- 
suudenkipeäksi. 

Laskukonjunktuurinsa jälkeen Paavolainen onnistui hovikelpoisena 
olemisessa niin, että hän sai Hella Wuolijoen myötävaikutuksella nimityk- 
sen Yleisradioon Radioteatterin päälliköksi. Koska Paavolainen tunnettiin 
lähinnä sosiaalidemokraattina, ei tässäkään urakehityksen vaiheessa ollut 
mitään ihmeellistä. 

Professorien Rajalan & Riikosen teokset johdattavat ajattelemaan, onko 
meidän omassa ajassamme joitakin Tulenkantajiin tai muihin vastaaviin 
liikkeisiin verrattavia henkilöitä tai kulttuurihömpötyksiä, jotka ovat vain 
jääneet Helsingin Sanomilta ja Yleisradiolta — noilta kaikkien asioiden le- 
gltimaatiopisteiltä — huomiotta. 

Entä onko kirjallinen julkisuus mitään muuta kuin kustantajien — siis 
kirjailijoiden kustannuksella eläjien — puhaltama suuri kupla, jonka avulla 
pedataan Nobel-palkintoja salonkikriitikoiden maskoteille? — Eikä tätä 
tehdä suinkaan siksi, että myötäkarvaan silitetyt olisivat muita parempia, 
vaan siksi, että he sattuvat sopimaan johonkin muodikkaaksi koettuun, 
esimerkiksi feministiseen tai monikultturistiseen, agendaan.538 

Perjantaina 7. marraskuuta 2014 


HOMOAVIOLIITTOJA KOSKEVALLA PÄÄTÖKSELLÄ 
SUOMI LIITETÄÄN JOKO ITÄÄN TAI LÄNTEEN 


Feminismin esitaistelijana tunnettu Mary Wollstonecraft kirjoitti 1700- 
luvun lopulla, että avioliitto on laillistettua prostituutiota.539 Niinpä niin. 
Samaan tapaan 1960-luvun seksuaalivähemmistöliike karsasti kaikenlai- 
sia muodollisuuksia. Ihmiset polttivat pikkupöksynsä katsoen, että avioliit- 
to vastaa orjanomistusoloja. 

Myös nykyisin avioliitto on suureksi osaksi kirkon kontrolli-instituutio, 
jolla se tarkkailee ja valvoo ihmisten parinmuodostusta ja seksuaalisia 
suhteita. Eli ihmiset ovat, kuten Jenni Vartiainenkin sanoo, ”ihmisten 
edessä”. Naimisiin mennään lähinnä muista syistä kuin rakkaudesta yhä 
edelleen. 

Kiinnostavaa onkin, miksi seksuaalivähemmistöliike on tavoitellut avio- 
liittoa, kun sitä voidaan pitää ajastaan jälkeen jääneenä instituutiona. 
Kenties avioliiton olemus on muuttunut. Avioliitto ei ole enää välttämättä 
mikään uskonnollinen sidos, vaan puhutaan rakkausavioliitoista. 

Koska myös kirkon piispojen ja työntekijöiden kanta samaa sukupuolta 
olevien avioliittoihin on muuttunut myönteiseksi, myös seksuaalivähem- 
mistöjen suhtautuminen avioliittoinstituutioon on muuttunut. Avio-oikeut- 
ta voi jopa tavoitella. 

Kun avioliitot ovat joka tapauksessa osa nykyaikaistakin yhteiskuntaa, 
avioitumisoikeutta adoptio-oikeuksineen ja lapsiperheen perustamisineen 
voidaan pitää kaikille ihmisille kuuluvana. Länsimaisen voluntarismin 
mukaan ihmisten pitää voida itse päättää parinmuodostuksestaan, ja yh- 
teiskunnan tulee luovuttaa siihen tasavertaiset mahdollisuudet. Niinpä 
samaa sukupuolta olevien avioliittoja on pidettävä perusteltuina. Täytyy- 
hän naimisiin päästä, jos halu on suuri, ja sanotaanhan Sanassakin, että 
parempi naida kuin palaa. 

Samaa sukupuolta olevien avio-oikeutta käsitellään eduskunnassa pian. 
Saa nähdä, millainen puhetulva asiasta jälleen nousee. 

Suurin vaikutus homoavioliittoja koskevalla ratkaisulla on Suomen 
kansainväliseen asemaan ja maineeseen. Homoavioliitot ovat voimassa 
kaikissa muissa Pohjoismaissa, paitsi Suomessa. Jos eduskunnan enem- 
mistö torppaa kansalaisaloitteen ja äänestää homoavioliittoja vastaan, se 
merkitsee, että Suomi linjaa itsensä Itä-Eurooppaan kuuluvaksi. 

Mikäli eduskunta äänestää homoavioliittoja vastaan, Suomi tulee astu- 
neeksi askeleen lähemmäksi Venäjää. Vaikka ratkaisu ei johtuisi Venäjällä 
voimaan saatetuista homosensuurilaeista, Suomen eduskunnan kielteinen 
päätös tulkittaisiin sekä Venäjällä että muualla maailmassa suomettunei- 
suuden merkiksi. 

Jos eduskunta päättää hylätä kansalaisaloitteen, se vesittää samalla 
kansalaisaloiteinstituutiota. Ja Venäjän hallituksessa osataan iloita. Puti- 
nin hallitus voi tällöin tulkita päätöksen homosensuurilakejaan seuraile- 
vaksi ja julistaa propagandasodassaan, että Suomi myötäilee Venäjän poli- 
tiikkaa. Kovin kummalliseen valoon joutuisi Suomi myös Englannissa, 
Ranskassa, Hollannissa, Belgiassa, Espanjassa ja monessa muussa maas- 
sa, joissa homoavioliitot ovat voimassa. 

Suomessa kokoomus, ruotsalainen kansanpuolue, sosiaalidemokraatti- 
nen puolue, Vasemmistoliitto ja Vihreä liitto kannattavat avioliittolain 
muuttamista niin, että myös mies- ja naispareilla olisi mahdollisuus avio- 
liittoon. Koska puolueilla on asiaan virallisesti vahvistettu kanta, ainakin 
näiden puolueiden edustajien tulisi ratkaista asia ryhmäkurin mukaan. 
Ihmisoikeusasiasta on väärin tehdä omantunnonkysymystä ihmisoikeuksi- 
en tappioksi. 

Varsinkin niiden perussuomalaisten, kokoomuslaisten ja keskustalais- 
ten kansanedustajien, joiden kanta on ollut homoavioliittoihin nähden kiel- 
teinen, kannattaa nyt tarkoin harkita, haluavatko he liittää Suomea itään 
vai länteen. 


Päivitys 12.11.2014: Eduskunnan lakivaliokunta näyttää viivyttävän tasa- 
arvoisen avioliittolain antamista täysistunnon käsiteltäväksi. Mikäli käsit- 
tely venyy vaalitaukoon asti, kansalaisaloite raukeaa. Näin eduskunta voi 
kätevästi välttää äänestämästä koko asiasta, jolloin myöskään aloitteen 
vastustajien ei tarvitse leimata itseään Venäjän homosensuurilakien tuki- 
joiksi, Venäjän suosijoiksi tai Putinin kannattajiksi. Demokratian pilkkaa 
ja suomettuneisuutta räikeimmillään! 


Perjantaina 21. marraskuuta 2014 
HELSINGIN SANOMAT PLAGIOI KIRJOITUKSENI TAAS 


Helsingin Sanomien toimitus on näköjään löytänyt laadukasta luettavaa. 
Nyt sen Nyt-liite plagioi blogikirjoitukseni, jossa käsittelin homoavioliitto- 
ja. Juttuni oli otsikoitu sanoin ”Homoavioliittoja koskevalla päätöksellä 
Suomi liitetään joko itään tai länteen”. Sen julkaisupäivä oli 7.11.2014. 

Tänään 21.11.2014 Hesarin Nyt-liite tiesi kertoa, että ”[alvioliittolaki on 
lopulta aika yksinkertainen asia: siinä päätetään jälleen kerran siitä, kuu- 
luuko Suomi itään vai länteen”. Nyt-liitteen”toimituksen” nimissä julkaistu 
juttu oli otsikoitu sanoin ”Kuuluuko Suomi länteen vai Venäjään? Tämä on 
avioliittolain todellinen kysymys”.540 

Sanamuoto on yhteinen ja jälki selvä. Sen sijaan sitä ei kerrottu, mistä 
tämä näkemys oli saatu. 

Edellisen kerran Helsingin Sanomat plagioi blogiani syyskuussa. Olin 
julkaissut 31.7.2014 kirjoituksen ”Venäläiset hävittäjät käyttivät Finnairin 
matkustajakoneita maaleina”, kun taas Helsingin Sanomat jäljensi juttu- 
aineksen sivuilleen 7.9.2014. 

Aihe oli spesifi ja löytö omaperäinen. Niinpä myös jäljennyksen varjo on 
selvä. Joko Helsingin Sanomat plagioi tai se on uutisoinnissaan useita 
viikkoja jäljessä. 

Olen aina sanonut apinoinnista, että ajatusteni toistamisesta ei ole hait- 
taa, sillä se osoittaa oppimista, ja enemmänkin saa varastaa. Harmi vain, 
etten saa tekijänpalkkiota näistä. Toisaalta se ei olisi mahdollistakaan, 
koska kirjoittajana olen Sanomien mustalla listalla johtuen mielipide- 
eroista, jotka koskevat muutamia periaatteellisia ja aatteellisia kysymyk- 
siä. Suosittelen kohtaliaimmin Hesarin toimittajakoululaisille Jorma Män- 
tylän teosta Journalistin etiikka.541 


Perjantaina 28. marraskuuta 2014 
105-92: HYVÄ PÄIVÄ TASA-ARVOLLE JA KANSANVALLALLE 


Eduskunta päätti tänään hyväksyä kansalaisaloitteen tasa-arvoisen avio- 
liittolain puolesta äänin 105—92, joten aloite etenee suureen valiokuntaan, 
jossa kannattajilla on enemmistö. Laki tulee lopullisesti hyväksyttyä parin, 
kolmen viikon kuluttua, mikäli se saa täysistunnon toisessa äänestyksessä 
samat äänet kuin tänäänkin. Ihan varma tämäkään asia ei vielä ole. 

Joka tapauksessa päivä oli selvä voitto sekä tasa-arvolle että kansanval- 
lalle. On mukavaa kuulua samaan arvoyhteisöön toisten Pohjoismaiden, 
Englannin, Ranskan ja monien muiden liberaalien länsimaiden kanssa. 

Toivon myös, etteivät lakia vastustaneet pettyneet pahasti. Äänestys- 
päätöshän ei ollut keneltäkään mitään pois, ja luullakseni myös vastusta- 
jat sopeutuvat asiaan samoin kuin naispappeuteen ja sukunimilakiinkin. 
On hyvä, jos avioliittokäsitteen muuttuminen ohjaa perinteistäkin avioliit- 
tokäsitystä pois esineellistävästä ajattelusta, eli siitä, jossa naimisiin men- 
nään omistussuhteen osoittamiseksi tai rahasta. Jos vaikka rikkaisiin nai- 
misiin ei pääsisikään, niin toivottavasti edes rakkaisiin. 

Eduskunnan myönteinen kanta asiaa kohtaan oli samalla kannanotto 
maailmalla leviävää uuskonservatiivisuuden paatosta vastaan: rohkean 
nykyaikaisen ajattelun puolesta. Eivät kulje junatkaan enää höyryllä, lai- 
vat purjeilla eivätkä lentokoneet kaksilla tasoilla. 

Erityisen kiitoksen ansaitsevat ne edustajat, jotka pitkään harkittuaan 
asettuivat lakimuutoksen kannalle tai jotka muusta ryhmästä poiketen an- 
toivat kannatuksensa tasa-arvolle, kuten perussuomalaisten Arja Juvonen. 
Äänestyksen ollessa melko täpärä he oikeastaan ratkaisivat pelin — sekä 

tietysti Jani Toivola, joka toi kysymyksen vastalause-esityksellään valio- 
kunnasta täysistuntoon. 

Ei pussannut Suomi Putinin propagandaa pyllylle. Hetkeä aiemmin 
suoritettuun hallituksen epäluottamuslauseäänestykseen verrattuna tau- 
lulla olivat joka tapauksessa varsin selvät numerot, sillä hallitus jatkaa 
enää äänin 10097. 


Sunnuntaina 30. marraskuuta 2014 
PUHU HILJAA RAKKAUDESTA 


Sallinette vielä sanasen avioliittokeskustelusta, vaikka monien mitta onkin 
jo täynnä ja myös aika niiden ”tärkeämpien asioiden käsittelyyn” olisi ollut 
kauan sitten. On se jännää, miten voi laki tehdä ihmiset onnellisiksi — tai 
monissa yhteyksissä tietenkin myös onnettomiksi, riippuen asiayhteydestä. 
Mutta pienestähän se on ihmisten ilo yleensäkin kiinni. 

Toivon luonnollisesti, ettei ensimmästä täysistuntokäsittelyä seuraava 
lainsäädäntötyö jumiutuisi valiokuntiin, vastaehdotuksiin tai seuraavan — 
todennäköisesti kepulais-konservatiivisen eduskunnan — harjoittamaan 
viivytykseen. Toisaalta silläkään ei olisi suurta merkitystä seksuaalivä- 
hemniistöille itselleen vaan lähinnä valtakulttuurille. 

Kuten olen jo aiemminkin todennut, tasa-arvoisen avioliittolain lähes 
ainoa merkitys on vertauskuvallinen. Asiassa kiisteltiin seksuaalivähem- 
mistöjen yleisestä hyväksymisestä ja siitä, kuuluuko Suomi muihin Poh- 
joismaihin, joissa vastaava laki on voimassa, vai liitymmekö Venäjän ho- 
mokielteiseen kaartiin. Kyseessä oli kansallisen identiteetin määritys. 

Tavallaan ymmärrän lain vastustajia ja niitä, jotka leimasivat tasa- 
arvoisen avioliittolain ”homorummutukseksi”. Vuosien ajan heteroseksuaa- 
lisessa avioliitossa olleet parhaiten tietävät, ettei avioliitto mikään oikeus 
ole, eikä se tuo varsinkaan vapautta vaan velvollisuuksia ja vapauden ra- 
joituksia. 

Poliittinen vasemmisto on perinteisesti pyrkinyt edistämään tasa-arvoa 
samanlaistamalla, siis saattamalla ihmiset ”ihan tasavertaisina” ja saman- 
laisiksi pakotettuina lain eteen: alistetuiksi. Liberaali oikeisto taas on aja- 
nut tasa-arvoa vapauden kautta. Tämän merkiksi puhutaankin joko sek- 
suaalisesta tasavertaisuudesta tai seksuaalisesta vapautusliikkeestä. Ar- 
vatkaa, kumpaa itse pidän tärkeämpänä. 

Yleensäkin katson, että valistusihanteista vapaus kelpaa päämääräksi 
ja tasa-arvo vain lähtökohdaksi. Jos vapautta pidettäisiin ihmisten ole- 
mukseen liittyvänä lähtökohtana, oltaisiin tyhjien julistusvapauksien tiel- 
lä. Lisäksi se olisi vastoin todellisuutta, sillä ihmiset eivät ole kovin vapai- 
ta. 

Jos tasa-arvoa pidettäisiin päämääränä, sitä tavoiteltaessa jouduttaisiin 
helpostikin siirtelemään oikeuksia ja velvollisuuksia ryhmältä toiselle. 
Niinpä kannatan mahdollisuuksien tasa-arvoa lähtökohdaksi ja vapautta 
päämääräksi. Myös erilaisuus on oikeus. En minä ainakaan halua olla ”ta- 
sa-arvoiseksi samanlaistettu”, ja vapaa en tietenkään ole lähtökohtaisesti. 
Sen sijaan miellän itseni ja muut ihmiset alun perin tasa-arvoisiksi, ja ta- 
sa-arvo puolestaan on se lähtöviiva, jolta kukin tavoitelkoon vapautta. Vel- 
jeys on yleisperiaate, joka liittyy molempiin. 

Hyvä nyt kumminkin, että ihmiset ovat jokseenkin samassa asemassa, 
kun kerran avioliitto varjostaa ihmisten elämää joka tapauksessa. Emme- 
hän me homot halua olla avioliiton kahleista vapaina etuoikeutettuja, ja 
tasa-arvoa edistämme vain todistaaksemme, ettemme ole muita parempia! 

Tasa-arvoiseen avioliittohankkeeseen liittyi hullunkurisena piirteenä se, 
että myös seksuaalivähemmistöt altistettiin instituutiolle. Kirkon piirissä 
on pappeja ja piispoja, jotka asiaa kannattaessaan laskelmoivat, että tasa- 
vertainen avioliittolaki tuo ideologisen voiton kirkolle. Näin myös homot ja 
lesbot on saatu anelemaan vihkimisiä ja läpivalaisemaan ihmissuhteensa. 
Mitäpä muuta avioliitot ovatkaan kuin seksuaalisen käyttäytymisen alis- 
tamista julkisen vallan tarkkailulle ja sääntelylle? Homojen vastustajat 
siinä siis onnistuivat, joten onneksi olkoon. 

Ehkä samaa sukupuolta olevien avioliittojen vastustajat ajattelivat 
myös homojen ja lesbojen parasta. Kielteisyydellään he halusivat ”hyvää 
hyvyyttään” estää meitäkin joutumasta avioliittojen kurimukseen ja kat- 
soivat, että avioliitto kuuluu vain Matille ja Merville. Kiitokset siis myös 
vastustajille. 

Filosofisesti katsoen avioliitoissa on kyse siveyden ja intohimojen suh- 
teesta. Avioliitto on intohimojen sublimointia siveyden hyväksi. Koska si- 
veys harvoin on kovin intohimoista, monista ihmisistä on tuntunut ristirii- 
taiselta, että homot, jotka on tunnettu nautiskelijoina ja hurjastelijoinakin, 
haluavat avioliiton satamaan. Voi olla, että vastustajien mielipiteet johtu- 
vat osittain heidän salatuista toiveistaan ja alitajuisista haluistaan pro- 
miskuiteettiin: pyrkimyksestä projisoida oman valvotun seksuaalielämän- 
sä ulkopuolelle vapauden saareke, homoseksuaalinen elämä, joka on avio- 
liiton kahleista vapaa. Takaa kajastelee kateus vapaudelle. 

Sen sijaan avioliitto on naimisissa oloa julkisen vallan kanssa. Vi- 
ranomiskontrolli on naamioitu yhteiskunnalliseksi oikeudeksi. Avioliitot 
saavat yksinelämisen ja avosuhteet näyttämään sekundalta, mitä ne eivät 
suinkaan ole. Avioliitto myös jyrkentää aviosuhteiden ja avosuhteiden 
kontrastia ja kääntää avoimuudestaan tunnetun gay-kulttuurin kohti sul- 
keutunutta valtaa. 

Onpa kyse sitten homo- tai heteroavioliitoista, kummallista on, kuinka 
tärkeänä avioliittoinstituutiota ylipäänsä alettiin pitää sekä lakiesityksen 
puolustajien että vastustajien riveissä. Yllättäen siitä nousi keskeinen, jo- 
pa hallitseva, teema politiikkaan. 

Arkielämässä tärkeä kysymys sen enempää homoille kuin heteroille- 
kaan ei ole koskaan ollut mikään muotoseikka, kuten pääseekö tai joutuu- 
ko avioliittoon vai ei. Keskeistä on ollut, mistä ylipäänsä voisi löytää sellai- 
sen ihmisen, jonka kanssa parisuhde olisi mahdollinen: kuka huolisi, ke- 
nelle kelpaisi ja kuka tai minkälainen ihmisen sopisi omaan kainaloon? Ja 
mikä pitäisi suhteen koossa tässä yksilöllistymistä vahvistavassa, yksin 
elämistä arvostavassa ja epäluottamusta lietsovassa todellisuudessa, jossa 
aika ja energia kuluvat voileipäkeksien metsästämiseen ja heittopussina 
elämiseen työmarkkinoilla? 

Avioliitoista innostumisen voikin nähdä tätä arkitodellisuutta vastusta- 
vana haavekuvana, jota vastaavaa todellisuutta ei ole olemassa: siis erään- 
laisena todellisuuspakona. Varmaan siksi aihe on ollut monille tärkeä, jopa 
kipeä. Sen kautta viestitään kaipausta sellaiseen asiaintilaan, jota ei ole, 
tuskin voi ollakaan. Avioliittokeskustelun vilkkaus kertoi niin heteroiden 
kuin homojenkin pyrkimyksestä turvalliseen läheisyhteyteen. 

Samasta lähtökohdasta voidaan ymmärtää myös raivokasta vastustus- 
ta, kun fiksuilta vaikuttavat tyypit alkoivat yhtäkkiä perätä ihmissuhteilta 
”traditionaalisuutta”. Vastustamisen kautta monet kai yrittivät eksponoida 
uskollisuutta ja luottamusta sekä luoda eloa kuolleisiin avioliittoihinsa. 
Silti kukaan ei edellytä traditionaalisuutta vaatimalla esimerkiksi sähkö- 
valon lopettamista perinteisen kynttilänvalon hyväksi — tai traditionaali- 
sen kirjepostin käyttämistä sähköpostin sijaan. 

Taloudellisesti epävarmoina aikoina ihmiset harhautuvat etsimään tur- 
vaa ”vanhoista hyvistä ajoista”, vaikka mitään hyviä aikoja ei ole koskaan 
ollutkaan — ei edes hyvinvointiyhteiskunnan kukoistuskaudella 1980- 
luvulla, jolloin YYA-sopimus oli vielä voimassa ja maailmaa uhattiin ydin- 
tuholla ja happosateilla (mihin nekin katosivat?). 

Kyvyttömyys nähdä kutakin jo elettyä aikaa leimanneet epävarmuuste- 
kijät luo ihmisille turvallisuuden harhakuvan, kun mennyt maailma on jo 
luotettavasti paketissa. Pahimmillaan moinen uuskonservatismi johtaa po- 
teron kaivamiseen, kaiken kehityksen torjumiseen, uudistusten vastusta- 
miseen ja taantumukseen, onpa kyse sitten tekniikasta tai sosiaaliturvas- 
ta. 

Minä en näe avioliitoissa oikeastaan muuta hyvää kuin mahdollisuuden 
rikastua naimakaupoilla. Ja sekin on pohjimmiltaan esineellistävää. Rak- 
kaudesta ja intohimosta tehdään toisenlaisia tekoja. 

Pitääkin varoa, ettei homojen ihmissuhteista tule valtion harjoittaman 
tasa-arvopolitiikan välityksellä samanlaista kitschiä kuin se muualla jo on: 
välineellisyyden luomuksia, joissa ihmissuhteita hallitsevat juridis-makaa- 
bereihin asioihin liittyvät kysymykset, kuten henkivakuutukset, perinnön 
varmistelut, läheisriippuvuus, omaishoitaminen ja monet muut kuolemaan 
ja ahdistukseen liittyvät morbidit asiat. Vaalikarjana meidät nähdään jo 
nyt, kun lailla pamputtamisesta on tehty vaaliase seksuaalivähemmistöjen 
kyyditykseen. 

Minulle tuli tämän prosessin keskellä mieleen tapa, jolla filosofi Rolf 
Lagerborg (1874-1959) hankkiutui siviiliavioliittoon. Kirkollinen avioliitto 
oli vielä 1800-luvun ja 1900-luvun alkupuolen Suomessa pakkoinstituutio, 
ja nainen määriteltiin miehen holhottavaksi. Oman aikansa radikaalina 
pidetty Lagerborg oli arvostellut filosofiassaan avioliittoinstituutiota siitä, 
että se alistaa ihmiset kirkon kontrollille, mutta hän halusi kuitenkin syys- 
tä, jota en täysin tunne, hankkiutua naimisiin nuorikkonsa kanssa. 

Niinpä hänet ja avopuolisonsa tuomittiin oikeuden päätöksellä avioliit- 
toon vuonna 1903, sillä näin voitiin välttää syytteet ”syyllistymisestä esi- 
aviolliseen sukupuolisuhteeseen”. Koska vihkimispaikkana ei ollut kirkko 
vaan lakitupa, luotiin tilaa siviiliavioliitoille, mikä oli Lagerborgien tarkoi- 
tus. Samantyyppisessä tilanteessa eletään homojen ja lesbojen maailmassa 
edelleen. 

Ruotsalainen homoseksuaali filosofi Carl Pontus Wikner (1837—1888) 
puolestaan piti miehen ja naisen rakkaussuhdetta siinä määrin ”synnin 
turmelemana”, että avioliittokin oli suotu ihmisille välttämättömänä 
myönnytyksenä ”heidän sydämensä kovuuden vuoksi”. Hän siis näki hete- 
roseksuaalisessa suhteessa filosofisen elämän vastakohdan ja epäarvon. 

Avioliitossa eläviä kristittyjä hän piti niin paheellisina, että heidän sy- 
dämensä täytyi olla kuin piitä, toisin sanoen kylmettyneitä ottamaan vas- 
taan aitoa Kristus-rakkautta, joka hänen käsityksensä mukaan oli nimen- 
omaan homoseksuaalista. Vaikka siis normaalissa avioliitossa olevista ei 
voinutkaan tulla Kristuksen ”todellisia seuraajia”, heille oli suotava lievi- 
tyksenä avioliitto, jossa he voisivat jäljitellä Jeesuksen ja hänen miesoppi- 
laidensa todellista rakkautta. Tämä on tietenkin varsin kaukana siitä, mi- 
tä kristityt ovat ajatelleet avioliitoista.542 

Lagerborg ja Wikner toimivat filosofian professoreina viime vuosituhan- 
nella, joten heidän ajatuksensa eivät ehkä enää järkytä. Mutta muutoin 
toivoisin, että yhteiskunta olisi kehittynyt heidän päivistään. 

Myös minä, arvostellessani avioliittoa, kamppailen tätä kautta sellaista 
vanhoillisuutta vastaan, joka on vain naamioitu edistyksellisyydeksi ja jos- 
sa avioliiton puolustamista käytetään perimmältään samanlaisena veruk- 
keena äänten kalasteluun puolueissa kuin avioliiton vastustamistakin. ÄI- 
käämme unohtako myöskään Sgren Kierkegaardia, joka antoi piupaut 
avioliitoille joko/tai-pohdinnoissaan. Paikkaansa pitää vanha sanonta: 
”Avioliiton ainoa todellinen uhka on avioliitto itse!” 


506 


Lauantaina 6. joulukuuta 2014 
RIIPPUVUUSPÄIVÄ JA SUOMEN NELJÄ TIETÄ 


Talvella vuonna 1709 Versailles'ssa juhlittiin loisteliasta hovielämää sa- 
maan aikaan, kun muualla Ranskassa kuoli 630 000 ihmistä nälkään ja 
kylmyyteen. Siihen verrattuna Suomen itsenäisyyspäivän vietto on vain 
himpun verran vaatimattomampaa kuin suuressa Euroopassa, vaikka kyl- 
lä meidänkin oloissamme porvaristo ja protestoijat pääsevät varmasti 
omaan parhaaseensa. Asiaa tehostaa uusi kulissi: presidentin niin sanotun 
Linnan ehostustöiden valmistuminen. 

Niinistö oli kieltämättä oikeassa siinä, kun hän lausahti, että kolmatta 
maailmansotaa käydään nyt Euroopassa kapitalismin aseilla. Myös omien 
vaatimattomien havaintojeni mukaan tuhotyöt eivät ole tässä sodassa ai- 
neellisia vaan pelkästään taloudellisia, mikä on pohjimmiltaan sama juttu. 
Kansallinen varallisuus on joko menettänyt arvonsa tai siirretty vieraa- 
seen hallintaan. 

Ei tarvitse kerrata niitä pieniä yksityiskohtia, joista tämä laukaukseton 
sota koostuu, sillä ihmiset ja muut zoon politikonit ovat jo niin turtuneita, 
että kukaan ei piittaa enää mistään mitään, vaan tämän junan annetaan 
kiitää vääjäämättömään päätepisteeseensä. Mitä sieltä tulee vastaan reaa- 
liköyhyyden, varattomuuden ja vaikutusvallan menetyksen lisäksi? Aseel- 
linen yhteenotto todennäköisesti — sekä kansanryhmien välillä että muiden 
valtioiden kanssa. 

Kertaan silti. Valtion velkakuorma lähestyy 100 miljardia euroa. Sitä ei 
voida maksaa koskaan pois, mutta sen voi syödä hyperinflaatio, kun EKP 
alkaa lunastaa valtioiden velkakirjoja lelurahalla, joka paisuu luotonlaa- 
jenemisinstituution kautta. Inflaatio taas on tasavero kaikille. Se syö yhtä 
suuren osan niin palkoista kuin säästöistäkin. 

EU:n jäsenyyden myötä meidät suomalaiset on pakotettu rahoittamaan 
muiden maiden kurjuutta ja menoja. Meille on valehdeltu, että se muka 
kannattaa ja että rahat saadaan joskus takaisin. Ei saada. 

Kenenkään ei pitäisi avittaa muita kansantalouksia omaksi velaksi. Se 
on hölmöläisten hommaa. Eri asia on, jos jollakin olisi jotakin pois annet- 
tavaksi, mutta kun ei ole. Valtion verotusoikeus perustuu siihen, että varat 
palaavat kiertoteitse takaisin maksajille, tosin vuotavalla ämpärillä, mutta 
parempi niin kuin kokonaan muualle. 

Kansainväliset suuryritykset ovat yksi kerrallaan kaapanneet haltuun- 
sa lääkärikeskuksia, katsastusasemia ja muita firmoja, joille on ulkoistettu 
lakisääteisiä tehtäviä. Suomalaisomistajat ovat ahneuksissaan vaihtaneet 
yrityksensä rahaksi päästäkseen kellottelemaan Espanjan aurinkoon ja 
katselemaan läheltä, miltä romahtanut kansantalous näyttää. Julkisia 
kunnallisia verovaroja käytetään nyt palveluiden ostamiseen ulkomaisten 

sijoitusyhtiöiden omistamilta lääkäriasemilta, jolloin niiden tuotot pääty- 
vät ulkomaille verotettaviksi eivätkä jää rikastuttamaan kansantalout- 
tamme. 

Valtion omistamat yritykset on tappiin asti myyty. Varallisuuspuskuri 
on käytetty, niin kuin velkapuskurikin. Jäljellä on pelkkää häpeällistä 
syömävelkaa. Vain strategisesti tärkeinä pidetyistä valtion yrityksistä on 
jokin kulma jäljellä, ja päätösvallan varmistamaa niukkaa enemmistöä pi- 
detään yllä esimerkiksi Finnairissa. Joku vihreä ekofundamentalisti vaatii 
siitäkin luopumista yhteisvastuun nimissä. 

Metsäteollisuutemme raappahousut ovat niin roudassa, että niissä voisi 
säilyttää lampaanviulua. Euron korkea kurssi on hyydyttänyt viennin eu- 
roalueen ulkopuolelle. Siksi tuotantoa lopetetaan Suomessa, tingitään työ- 
voimasta ja palkoista, ja raaka-aineen arvo laskee keinotekoisesti, vaikka 
puusta vallitsee pulaa kaikkialla maailmassa. Näin kärsivät sekä metsän- 
omistajat, työläiset että teollisuus. Tuotantoporras on euron kahleissa, ja 
sen vuoksi esimerkiksi Ruotsin puurjalostusteollisuus pystyi kilpailemaan 
markkinoilla Suomea paremmin korjaten alhaisella kruunullaan huomat- 
tavat voitot muutamia vuosia sitten. 

Suomalaisen asuntopolitiikan taseissa on valtavat vajeet. Euron jäse- 
nyys pakotti pitämään yllä alhaista inflaatiota. Siinä on onnistuttu, kun 
markkinoille tuotiin lopusta venyvät asuntoluotot. Asumiskustannusten 
kasvua ei päästetty näkymään kuukausi- eikä vuositasolla, sillä maksuerät 
pidettiin vakioina, mutta lainalaskut venyivät lopusta kuin purukumi, eikä 
loppupäätä näy ennen kuin kuolema lonksuttelee taivaan portteja. Jos 
korkokin vielä nousee, ihmiset eivät saa lainojaan koskaan maksettua. 
Elämä ei riitä. Asumiskustannusten kallistumisen vuoksi Suomessa on val- 
linnut huikea piiloinflaatio, jota vain ei ole päästetty näkymään tilastoissa. 

Suomalaiset eivät oppineet mitään Yhdysvaltojen sub prime -kriisistä. 
Tulevaisuudessa rahan arvo mitataan asuntojen hinnassa. On mahdotonta, 
että palkansaajat eivät saisi asuntojaan maksetuksi, sillä taseiden pitää 
mennä tasan. Niinpä asuntojen hintojen on romahdettava myös kasvukes- 
kuksissa. Tätä taloudenpitäjät pelkäävät. Jos asuntovarallisuuden va- 
kuusarvot romahtavat, romahtaa koko talous. Niin kuitenkin käy, ellei sit- 
ten siirrytä kokonaan toisenlaiseen asuntopolitiikkaan. 

Se taas merkitsee, että hyväksytään käytäntö, jossa ihmiset eivät kos- 
kaan saa asuntoja omiksi. He pystyvät maksamaan 350 000 euron kaksi- 
oistaan korkeintaan sen 15 prosenttia, joka on alin omarahoitusosuus 
omaan kotiin tai kynnysraha vuokra-asunnon kaltaiseen asumisoikeu- 
sasuntoon. Ihmisistä tehdään ikuisia vuokraorjia, jotka eivät saa kovaa 
maata alleen. Tämä on paluu juurevasta oman tuvan ja luvan identiteetis- 
tä takaisin torppariuden aikaan, siis elintason ja elämänlaadun lasku. 

Tällaista tilannetta rakennusteollisuus, pankit ja poliitikot luovat 
suunnitelmallisesti, sillä sen kautta ihmisistä voidaan tehdä säntäilijöitä 

ja hyrräoravia, jotka kiitävät paikkakunnalta toiselle, aina sinne, missä 
jokin hätätyö on tarjolla. Ei enää kotia. 

Rahoittajat toivovat hintojen kalleutta, jotta asuntokupla ei puhkeaisi, 
ja siksi ne pitävät tahallaan yllä asuntopulaa kasvukeskuksissa. Pankit 
saavat kaupaksi suuria asuntoluottoja, joista irtoaa isompi siivu korkotuot- 
toa matalankin korkotason aikana. Rakennusfirmat taas pyrkivät ylläpi- 
tämään asuntopulaa, sillä niissä tiedetään, että jokainen uudisrakennus 
vähentää kysyntää ja laskee hintatasoa. Niinpä ne rakentavat vain sen 
verran, että kysyntä pysyy korkeana ja ylittää tarjonnan, jolloin myös kat- 
teet pysyvät valmistunutta asuntoa kohti korkeina. Näin ei tarvitse raken- 
taa enempää eikä hengästyttää itseään työllä, mutta päästään silti muh- 
keisiin liikevoittoihin. Tästä syystä asuntopulaa ei voida ratkaista markki- 
nataloudessa, vaan tarvittaisiin valtion ja kuntien väliintuloa. 

Ketkä tilanteesta hyötyvät? Hyötyjiä ovat pankit ja rakennusliikkeet 
sekä keinottelijat. Haittaa kärsivät ne ihmiset, jotka joutuvat ikuiseen vel- 
kaorjuuteen, ja ne, joiden asuntojen arvot laskevat kasvukeskusten ulko- 
puolella. Merkittävä syy asuntojen hintojen kallistumiseen ei ole vain EU:n 
jäsenyydestä johtuva kaupunkivaltiollistuminen ja väestön keskittyminen 
liikenteen solmukohtiin, vaan myös maahanmuutto. Se on suurimpia syy- 
päitä asuntojen loppumiseen muun muassa Helsingistä. Mutta lisää väes- 
töä houkutellaan ulkomailta, jotta maassamme karjuvaan työvoimapulaan 
saataisiin ratkaisu. Se vasta ongelma onkin Suomessa, jossa on noin 
300 000 työtöntä. Noin 750 000 ihmistä on jonkinlaisten työpoliittisten 
toimien kohteena, ja enää alle puolella työssä olevista on vakituinen työ- 
paikka. EU:n vaikutuksesta lähestymme jälleen renessanssiaikaa, jolloin 
säädyt ja väestöt riitelivät keskenään eivätkä kansallisvaltiot olleet vielä 
voimissaan taaten ihmisten hyvinvointia ja oikeudenmukaisuutta. 

Asuntokuplan ohella toinen merkittävä kupla on eläkekupla. Suurille 
ikäluokille on uskoteltu, että heitä odottaa 40-vuotisen työ- tai virkauransa 
päätteeksi leveä eläke. Kun 1970-luvulla valmistui jostakin joksikin, työ- 
paikka annettiin heti julkista sektoria laajentamalla. Niitä laskuja makse- 
taan vielä pitkälle tulevaisuuteen. 

Meidän sukupolvemme pakotetaan maksamaan pullamössösukupolven 
eläkkeet, vaikka omat eläkkeemme ovat karttuneet kehnosti pätkätöiden 
vuoksi. Eläkekassojen sijoitukset ovat muun muassa asunnoissa, esimer- 
kiksi Satossa, joka korottaa asumiskustannuksia jatkuvasti voidakseen 
maksaa eläkkeitä liikevoitoistaan. Traagista on, että asunnoissa asuu to- 
dennäköisesti vuokran maksajia, joiden pitäisi olla myös eläkkeiden saajia. 

Mitäpä, jos realisoitaisiin eläkerahastoissa oleva varallisuus ja pulitet- 
taisiin eläkkeet niistä, palauttaen pääomat niiden kartuttajille korkoineen? 
Sitten siirryttäisiin tasaeläkejärjestelmään, jossa jokaiselle maksettaisiin 
elämiseen juuri ja juuri riittävä määrä rahaa. Joka enemmän kaipaa, teh- 
köön yksityisen eläkevakuutuksen. Paha sanoa, mutta muutoin eläke- 

pommia ei voida purkaa. Ja sanottakoon sekin, että itse en jää eläkkeelle 
koskaan, jos joskus saan vakituisen viran, tehtävän tai toimen. 

Myös maapohja ja kaikki mitä sen alla on, on vaarassa, niin mineraalit 
kuin pohjavedetkin. EU-kapitalismi on tehnyt kansallisvaltioista kehitys- 
maita, joista kaikki voidaan laivata pois riistoimperialismin keinoin. Niin- 
pä kansainväliset suurfirmat ovat iskeneet silmänsä Suomen mineraaliva- 
rantoihin ja pohjavesiin, jotka nekin voidaan nähdä rahana ja resurssina 
vesipulasta kärsivässä maailmassa. Ja liikevoitot tästä Suomea reikäjuus- 
toksi kaivavasta toiminnasta valuvat tietenkin ulkomaille. Myös työvoima 
tuodaan ulkomailta, joten suomalaisten ei tarvitse kuin katsella sivullisi- 
na, miten maamme vallataan ilman sotaa. 

Suomi on ”Pohjolan Afrikka” siinäkin suhteessa, että ensin olimme 
Ruotsin siirtomaa, josta laivattiin tervaa Tukholman tervamarkkinoilla 
myytäväksi. Sitten olemme olleet Venäjän alusmaa, jollaisena meidät tun- 
netaan yhä. Jotkut sanovat, että nykynaapurinamme on rannaton ”Saudi- 
Arabia”, mikä ei deleuzelaisen autiomaakäsityksen valossa ole hullumpi- 
kaan tulkinta. 

Tätä jeremiadia olisi luonnollisesti helppo jatkaa sosiaalipolitiikan ja 
työvoimapolitiikan alueella. Muistutettakoon vielä turvallisuuspolitiikasta. 
Nyt kun Euroopan unionin kylvämät keskinäiset riidanaiheet ovat puh- 
keamassa kukkaan, Venäjä hioo sapeliaan iskeäkseen juuri silloin, kun 
erimielisyydet EU:ssa ovat kasvaneet tarpeeksi suuriksi ja yhteenliittymä 
hajoaa tai menettää vaikutusvaltansa. Tämä pelko onkin ainoa, joka pitää 
EU:n kuviteltua yhtenäisyyttä vielä koossa. 

On todennäköistä, että Venäjän strategien houkutukset kasvavat ennen 
pitää liian suuriksi. Ei Venäjä Suomea kokonaan valtaa, sillä se olisi epä- 
viisasta. Se ottaa yhden palan kaakkoisnurkalta laajentaen pääsyään Itä- 
merelle: esimerkiksi Lappeenrannan, Kotkan ja Kouvolan kaupungit. Maa- 
ilmaa se tyynnyttelee sanomalla, että näin vain hiukkasen siirretään rajaa 
Suomessa asuvan venäläisväestön suojelemiseksi syrjinnältä ja tyrannial- 
ta. Ja maailma hyväksyy, koska se ei halua aloittaa suurta sotaa pienen 
pohjoisen maan jonkin nurkan palauttamiseksi. 

Suomen ulkopolitiikasta vastaavat mämmikourat eivät käyttäneet tilai- 
suuttaan hyvän sään aikana eivätkä ohjanneet Suomea Natoon. Nyt taitaa 
olla liian myöhäistä. Naton jäsenyyttä vastustavat edelleenkin juuri ne 
kämäiset änkyräpoliitikot, jotka ovat tuottaneet myös talouskriisin. Kan- 
sainvälisistä sopimuksista Naton jäsenyys olisi Suomelle kaikkein hyödyl- 
lisin, kun taas EU:n ja euron jäsenyydestä ei ole ollut mitään hyötyä, pi- 
kemminkin haittaa. Paras tilanne on Pohjoismaista Norjalla, joka kuuluu 
Natoon, muttei euroon eikä EU:hun. 

Entä mitä tästä kaikesta seuraa? Skenaarioita on neljä. 

1) Federalismin tie. Ensimmäinen vaihtoehto on se, että nykyinen kehi- 
tys, jota voisi paremminkin kutsua taantumukseksi, jatkuu. Sen päämää- 
ränä on liittovaltio, pimeyden ydin, jonne myös Alexander Stubb haluaisi 

meidät johtaa. Valtioiden välinen verokilpailu, jonka vuoksi euromaiden 
verohaavin ohitse menee noin 1 000 miljardia euroa vuodessa, lopetetaan 
yhteisellä verotuksella. Näin luodaan yhteiset toimintaehdot mutta pönki- 
tetään sisäistä devalvaatiota, jossa kilpaillaan entistä vahvemmin työvoi- 
man hintatasolla, eli palkoilla. 

Tämän yhtenäistävän, samanlaistavan, kurkku- ja traktorinpenkkidi- 
rektiiveistä koostuvan konglomeraatin lopputulos on infantiili beethoveni- 
laisesta näennäisharmoniasta koostuva valheiden, subventioiden sekä ka- 
takombeissa tapahtuvan korruption pikku-Neuvostoliitto. Tuloksena on 
kansallisvaltioiden romutus, jonka seurauksena Rooma voi hyvin, mutta 
Eurooppa on alueellisesti takapajulaa ja ulkoilmamuseota, jossa kuttu syö 
ruohoa ja eukot viljelevät pihamailla kaalinpäitä, koska ei ole muuta te- 
kemistä. 

2) Sosialismin tie. Toinen tapahtumakulku liittyy talouden pelastami- 
seen. Euroopan valtiot päättävät irtautua velkakurimuksestaan rahoitta- 
malla itse velkansa. Tämä tapahtuu EKP:n kautta, kuten edellä kuvasin. 
Valtiot ovat sikäli erilaisia pankkiasiakkaita, että astellessaan pankkeihin 
ne voivat säätää pankkilait uusiksi. Pankit on jo muutamaan kertaan pe- 
lastettu veronmaksajien rahoilla. Valtiot ovat toisaalta legitimoineet pank- 
kien toiminnan myöntämällä niille rahanluontioikeuden. Ehkä valtioiden 
tulisi kerrankin ottaa. Niinpä valtiot voivat vastineeksi hyvyydestään pan- 
keille ja sijoittajille saattaa pankit hallintaansa. Tämä on sosialismin tie. 
Se ratkaisee kätevästi finanssikriisin, ja euron kriisihän ei ole pitkään ai- 
kaan ollut muuta kuin valtioiden rahoituskriisi, sillä pankkikriisi on jo 
hoidettu. Kenties nyt tulisi kääntää asetelma. 

3) Nationalismin tie. Kolmas tapahtumien kulku seuraa siitä, että 1 to- 
teutuu ja 2 ei toteudu tai 1 ei toteudu ja 2 toteutuu. Jos 1:n mukainen kai- 
ken periksi antava, veltto ja hengetön kehityskulku jatkuu, voi olla, että 
muutamat ihmiset eivät tyydykään kansallisvaltioiden riistoon vaan otta- 
vat ohjat omiin käsiinsä. Sama voi seurata myös toisessa tapauksessa: jos 
uhkaa talouden sosialisoiminen. Tämä on äärioikeiston uudelleen nousun 
ja fasismin tie. Ne suuret ja spontaanit kansanjoukot, joihin kommunismin 
pääideologit usein vetosivat kuvitelmissaan, eivät koskaan saapuneet. 
Mutta fasistien tapauksessa ne ovat nousseet pintaan useinkin. 

Tämä johtuu siitä, että sosialismin vaatima altruismi ja toisten hyväksi 
toimiminen eivät ole ihmisten itsesäilytyspyrkimyksille ominaisia, mutta 
oikeistolle tyypillinen omien ja kansallisten etujen valvominen on. Näyttöä 
on saatu jo Kreikassa, Italiassa ja Espanjassa, joissa aatesuunnalla on 
myös historiallisia perinteitä. 

4) Itsemäärämisoikeuden tie. Neljäs vaihtoehto on, että palataan halli- 
tusti takaisin lähtökohtaan, eli itsenäisten kansallisvaltioiden Eurooppaan. 
Tämä on kansallisen itsemääräämisoikeuden tie. Sen keskeinen väline on 
itsenäinen rahapolitiikka: kyky säädellä kansakunnan kokoisten taloudel- 
listen yksiköiden eli kansantalouksien toimintakykyä poliittisen päätök- 

senteon avulla. Niinpä se merkitsee yhteisvaluutan ja yhteisen rahapolitii- 
kan loppua, mahdollisesti jopa EU:n murenemista. Tämä on vapauden, it- 
senäisyyden ja hyvinvoinnin tie. Siksi pidän juuri sitä toivottavimpana ja 
tavoittelemisen arvoisena. 

Ei ole klisee, että itsenäisyys on lunastettava joka päivä. Nykyisin tuos- 
ta lauseesta on tullut valitettavan totta. On jännittävää nähdä, ehdimmekö 
viettää kansallisen itsenäisyyden satavuotisjuhlia ennen kuin se on koko- 
naan menetetty tai muutettu pelkäksi autonomiaksi. 

Suomi on perinteisesti ollut olemassa väkivallan, pelkojen ja uhkien 
kautta. Tätä nykyä Euroopassa myös moni muu maa kärsii tästä samasta 
syndroomasta. 

En tarkoita, että joka itsenäisyyspäivänä pitäisi laittaa konepistooli ik- 
kunalaudalle, muuttaa koti poteroksi ja ampua sarjatulta kohti kaikkea, 
mikä liikkuu. Mutta vähäisenkin muutosvastarinnan puuttuessa, kaiken 
EU-kriittisyyden loistaessa poissaolollaan valtapoliitikkojen sanankäytöstä 
sekä kulttuurieliitin antaessa kannatuksensa debiilille monikulttuurisuus- 
huuhaalle, on surkuhupaisaa puhua enää itsenäisyyspäivästä. 

Suomi on valtiona tätä nykyä riippuvaisempi kuin koskaan aiemmin. 
Ennen vanhaan vihollisemme, olipa se siten Ruotsi, Venäjä tai Neuvosto- 
liitto, miellettiin sentään vastustajaksi, joka oli nujerrettava tai jonka 
kanssa piti vain tulla toimeen. Sen sijaan nykyisen laissez fairen vallitessa 
poliitikot ja sokeudesta kärsivä kulttuurieliittimme tanssivat ja haahuile- 
vat pillipiiparien ja muiden lakanalassejen perässä huomattava määrä 
ohutta yläpilveä kupolissaan ja ruohonkiehkura kohti unelmiensa yhteis- 
kuntaa kohoten. 

Kunnes: Ratatatatatatatatatatatatata! Sillä enää vain väkivalta voi pe- 
lastaa Suomen, kun kaikki on yksityistetty ja myyty ulkomaille, ja kapita- 
lismin aseilla käyty kolmas maailmansota pörsseissä ja tietoliikennekaape- 
leissa on ohi. 

Epilogi 


SOFISTIEN PULIVEIVAUS 
Miten filosofista tuli poliitikkojen pillipiipari? 


ääministerin salonkina tunnettu valtioneuvoston kanslia, Suomen 
Akatemia, Suomen itsenäisyyden juhlarahasto (Sitra) ja Teknologian 
ja innovaatioiden edistämiskeskus (Tekes) sopivat vuoden 2012 helmikuus- 
sa 701 456 euron hintaisen tulevaisuusselvityksen ostamisesta Pekka Hi- 
masen Sofos Oy:ltä. Rahoitus ”Kestävän kasvun malli” -hankkeelle myön- 
nettiin Suomen Akatemian, Sitran ja Tekesin johtajien päätöksillä ilman 
kilpailutusta, tieteellistä arviointia ja resurssien julistamista haettaviksi. 
Tässä artikkelissa tarkastellaan Himasen hankkeen ongelmallisuutta 
alkaen sen perustamisesta päätyen sisällön ideologisuuteen. 


1. Muotoseikat ja tutkimuseettinen kyseenalaisuus 


Hankkeen perustamistapaa on arvosteltu julkisessa sanassa, ja esiin on 
tullut muun muassa seuraavaa: (1) hanketta ei kilpailutettu valtion han- 
kinnoilta edellytettävällä tavalla, (2) hanke valmisteltiin julkisuudelta sa- 
lassa kertomatta vireilläolosta niille tieteenharjoittajille, joita asia mahdol- 
lisesti koskee, (3) hanke junailtiin tieteellisen arvioinnin, tieteellisten toimi- 
kuntien ja asiantuntijamenettelyn ohi pelkillä ylimpien johtajien päätöksil- 
vaikka rahoittajana ei toiminut valtioneuvoston kanslia tai muu valtion 
budjettivallan piirissä oleva taho suoraan vaan tieteen edistämiseen tar- 
koitetut tahot. 

Lisäksi (5) on syytä epäillä, että menettely loukkaa tieteen avoimuus- ja 
julkisuusperiaatetta sekä kansalaisten yhdenvertaisuutta ja johtaa puolu- 
eellisuuteen. Ei ole myöskään (6) oletettavaa, että vain yhtä toimintatahoa 
(Himasen yritystä ”Sofos Oy”) suosimalla voitaisiin edistää tieteellistä tie- 
donmuodostusta tai yleistä etua. On syytä muistaa, että (7) eduskunnan 
tulevaisuusvaliokunta tilasi puheenjohtajanaan nykyinen pääministeri 
Jyrki Katainen jo vuonna 2003 Pekka Himaselta tulevaisuusselvityksen, 
jonka hinnaksi tuli 40 000 euroa. Valiokunta sai vuonna 2004 vastineeksi 
suhteellisen suppean 37-sivuisen raportin, joten lähtökohdat poikkeusme- 
nettelyn käyttämiseen eivät vaikuta erityisen rohkaisevilta. Hankkeen yk- 
sipuolisuus ja johtajien päätöksillä tehdyt ratkaisut viittaavat hyväveli- 
verkoston syntymiseen ja asioiden hoitamiseen korruptiomaisesti. 

Menettelyn johdosta ovat heränneet ainakin seuraavat kysymykset. 
Miksi valtioneuvoston kanslia tilaa tulevaisuutta koskevia raportteja vain 
Pekka Himaselta tai hänen yritykseltään? Ovatko valtioneuvoston kanslia, 
Suomen Akatemia, Sitra ja Tekes selvillä siitä, että maassamme on muita- 

kin filosofeja ja tieteenharjoittajia? Olettaako tilaaja, että se voi yhtä suo- 
sikkiaan rahoittamalla taikoa omat unelmansa tieteeksi? Onko tilaajata- 
holla ymmärretty, ettei totuutta tai tietoa voida johdella valtioneuvoston 
omasta toiveajattelusta? Miksi yhteen hankkeeseen suunnataan yli 
700 000 euroa, kun kyseisellä summalla olisi voitu perustaa kokonainen 
tutkimusohjelma, jossa toimisi 3—4 erillishanketta, joista jokainen antaisi 
omat politiikkasuosituksensa? 

Kun Himasen hankkeen pääyhteistyötahona toimii espanjalaissyntyi- 
nen sosiologi Manuel Castells, on syytä kysyä, yrittääkö valtioneuvosto ”os- 
taa pois” sitä arvostelua, jota Espanjassa on herännyt Suomea kohtaan val- 
tionlainojen vakuusasioissa. Onko hankkeen perustamisessa kyse näen- 
näistieteellisestä toiminnasta, jolla tiede yritetään valjastaa oikeuttamaan 
hallituksen toimia, toisin sanoen kosmetiikasta, jolla halutaan kaunistella 
epäonnistunutta Eurooppa-politiikkaa? 


1.1. Kilpailutuksen laiminlyönti ja salassa valmistelu 


Valtion hankinnat tulisi julkisista hankinnoista annetun lain (348/2007) 
mukaan kilpailuttaa. Lain 2-3 lukujen pykälissä ei liene sellaisia kohtia, 
joilla lain yleisvelvoitteista tai soveltamisalasta koskemaan tätä hankintaa 
olisi voitu poiketa. 

Tiedustellessani asiaa valtioneuvoston kanslian alivaltiosihteeriltä Timo 
Lankiselta 17.9.2012, hänen reaktionaan oli pako pykäläkoreografian 
taakse, toisin sanoen siihen, että tieteellisiä hankkeita ei ole pakko lain 
mukaan kilpailuttaa, että hanke on jaettu osiin eri rahoittajien kesken ja 
että siitä katsotaan olevan hyötyä myös ulkopuolisille.543 Tiedehankkeita 
koskeva 8 pykälän kohta 6 ei kuitenkaan riittäne kilpailuttamisen kiertä- 
miseen, sillä saman lain 20 pykälä kieltää keinotekoiset menetelmät sään- 
nösten välttämiseksi. Hanke ei välttämättä kuulu lainkaan tieteen alaan, 
koska sitä ei tuoteta eikä johdeta yliopistossa vaan yksityisessä yritykses- 
sä. Laissa myös kielletään jakamasta hanketta osiin kynnysarvojen alitta- 
miseksi. Hankkeen rahallinen kokonaisarvo lain soveltamiseksi on joka ta- 
pauksessa ylittynyt. 

Valtioneuvosto teki yhteistoimintasopimuksen nimeltä ”Yhteistyösopi- 
mus Kestävän kasvun malli -kansainvälisen tutkimushankkeen toteutta- 
misesta” (VNK/190/04/2012) Pekka Himasen kanssa hiljaisesti, kertomatta 
aikeesta muille tieteenharjoittajille mitään. Se, että hallitusohjelmassa 
yleisellä tasolla puhutaan tulevaisuuden kehittämishankkeista tai tulevai- 
suusselonteosta, ei tarkoita, että tämän hankkeen perustamisaikeesta olisi 
tiedotettu. Merkittävä olikin Iltalehden 26.2.2013 esittämä paljastus, jonka 
mukaan VNK kyllä tiedusteli lokakuussa 2011 halukkuutta tämänsisältöi- 
sen tutkimuksen tuottamiseen, mutta 28 eri yliopiston ja tutkimuslaitok- 
sen ilmaistua kiinnostuksensa VNK itse vetäytyi ideastaan.544 Lehtitieto- 

jen mukaan ratkaisijan roolissa oli pääministeri Katainen, joka Himasen 
kanssa keskusteltuaan lähestyi Akatemian, Sitran ja Tekesin johtoa. Mis- 
sään tapauksessa hanketta ei perustettu avointa hakemusmenettelyä 
käyttäen niin, että rahoitettaviksi olisi valittu ansiokkaimmat ja toteutta- 
miskelpoisimmat. 

Hyvän hallinnon tavoitteina ovat avoimuus, julkisuus ja kansalaisten 
yhdenvertaisuus. Tieteessä puolestaan sovelletaan kilpahakua ja asiantun- 
tija-arviointia rahoituksesta päätettäessä. Näin tehdään tieteen edun ja 

Valtion hankintojen kilpailuttaminen ja tieteen periaatteet eivät olisi ol- 
leet ristiriidassa keskenään vaan tukeneet toisiaan. Avointa hakua olisi 
vaatinut tieteen oma etu, eikä hanketta olisi pitänyt junailla Himaselle sil- 
lä verukkeella, että jokin laissa oleva porsaanreikä sen sallii. Eihän laki 
kiellä työntämästä kissaakaan mikroaaltouuniin, mutta siitä ei suinkaan 
seuraa, että niin saisi tehdä. 


1.2. Poikkeusmenettelyn tarkoituksenmukaisuus 


Aloite hankkeen perustamisesta Pekka Himaselle ja hänen firmalleen 
(”hankkeen vastuullinen toimittaja”) lienee tullut valtioneuvoston kansli- 
asta tai Himaselta itseltään. Jo Talouselämä-lehden jutussa kuvattiin 
24.8.2012, että ”[klukaan ei tunnu tietävän, keneltä aloite on tällä kertaa 
tullut”. Lehden kirjoittajan haastattelussa Himanen ”I...] pyörittelee, että 
tutkimukselle näytti olevan tarve ja että hankkeeseen on lähdetty yhdes- 
sä”,545 Hanke näyttää olleen alun perin räätälöity vain Himaselle itselleen. 

Ei ole syytä olettaa, että tietoa voitaisiin saada parhaiten tilaamalla 
tutkimukset vain yhdeltä taholta tai suuntaamalla suurehko rahamäärä 
vain yhden projektin käyttöön. Epäilyksiä herättää myös se, miksi rahoite- 
taan ja suositaan Himasen yksityistä yritystä, joka yrityksille tyypillisesti 
toimii liiketaloudellisin periaattein. Kyse vaikuttaa olevan rahastuksesta, 
joka on organisoitu yritystoiminnaksi. 

Sopimukseen (VNK/190/04/2012) sisältyvän suunnitelman sivulla 7/26 
tilausmenettelyä on pyritty perustelemaan tutkimusosapuolten yksimieli- 
syydellä ja siitä johtuvalla toimintakykyisyydellä. Niin on rajattu eri miel- 
tä olevat tutkijat ja tieteellinen kriittisyys hankkeen ulkopuolelle. Kriitti- 
syys on koettu kitkaksi, joka hidastaa tutkimusta. Tosiasiassa erimielisyy- 
den välttely tukahduttaa tiedonmuodostusta, kun taas näkemysten yh- 
teentörmäys voisi olla hedelmällistä aiheen kannalta. 

Tilaustutkimukset ovat kautta linjan muodostuneet tarkoitushakuisik- 
si, ja käytännössä niistä on tullut tilaajan poliittisen ideologian jatkeita. 
Tieteellisessä tiedonmuodostuksessa tutkimustuloksista pitäisi päättää 
tutkimuksen aikana, mutta nyt niistä on päätetty jo tilaussopimuksen 
suunnitelmavaiheessa. 

1.3. Toimikuntien ohittaminen ja johtajien päätökset 


Hanketta valmisteltaessa on ohitettu muun muassa Suomen Akatemian 
tieteelliset toimikunnat, joissa tutkimusohjelmien ja -hankkeiden valmiste- 
lu, arviointi ja ratkaisut yleensä tapahtuvat. Mikäli toimikunnat yritettäi- 
siin sivuuttaa missä tahansa muussa rahoitustapauksessa, se johtaisi tie- 
deyhteisön langettamaan moraaliseen ja hallinnolliseen tuomioon. Eräissä 
aiemmissa kiertoyrityksissä, joissa on esiintynyt urkintaa, suostuttelua tai 
virkamiehiin vaikuttamista, Akatemia on sulkenut sitä yrittäneet määrä- 
ajaksi rahoitusmahdollisuuksien ulkopuolelle. 

Nyt päätökset on tehty valtioneuvoston kanslian tilauksesta ja rahoitta- 
jaorganisaatioiden johtajien toimesta. Käytännössä osallistumisesta päätti 
kunkin tahon ylin johto: Tekesin pääjohtaja Veli-Pekka Saarnivaara, Sit- 
ran yliasiamies Mikko Kosonen ja Suomen Akatemian pääjohtaja Heikki 
Mannila, joiden allekirjoitukset ovat paperin sivulla 13. Valtioneuvoston 
kanslian puolesta sopimuksen allekirjoitti Timo Lankinen. Helsingin Sa- 
nomat puolestaan kertoi 21.2.2013, että virallista hankintapäätöstäkään ei 
tehty.546 

Onkin kysyttävä, suostuvatko tieteen organisaatiot rikkomaan omat pe- 
riaatteensa, kun tilaajana on riittävän vaikutusvaltainen taho, kuten val- 
tioneuvoston kanslia. Olisiko niin, että Suomen Akatemian, Sitran ja Teke- 
sin pomot ovat pelänneet menettävänsä valtion taloudellista tukea, jos he 
eivät suostu rahoittamaan pääministerin kanslian ostoksia? Akatemian 
hallituksen puheenjohtaja Arto Mustajoki on sittemmin kertonut, että 
VNK pyrki ohjaamaan Akatemiaa aktiivisesti.547 Tekesin Saarnivaara puo- 
lestaan ripittäytyi helmikuussa 2013 kertoen halunneensa kilpailuttaa 
hankkeet.548 Herrain katumus osoittaa, miten kontalleen noinkin vähäpä- 
töiset virkamiehet voivat joutua markkinataloudellisessa ”yritysyliopistos- 
sa”. 

Valtioneuvoston kanslian, Himasen firman ja rahoittajatahojen välille 
on nyt syntynyt taloudellinen kytkös, joka ei perustu asiantuntijamenette- 
lyyn eikä puolueettomaan arviointiin vaan luo osapuolten välille suosimis- 
suhteen ja sitä kautta taloudellisen kiitollisuus- ja riippuvuussuhteen, joka 
voi vaikuttaa myös tutkimuksen sisältöön. Tilaus- ja sopimusmenettely 
viittaavat korruptiiviseen suhteeseen puhtaimmillaan. 


1.4. Etukäteisselvitykset 


Tekes huolestui asiasta sen verran, että päätyi teettämään juristeillaan 
etukäteisselvityksen poikkeusmenettelyn käyttämisestä. Etukäteisselvityk- 
set ovat kuitenkin sisäisiä ja perustuvat organisaation johdon toimeksian- 
toon. Niissä pohditaan, onko poikkeusmenettelylle laillisia esteitä. Sitä 

kautta lähinnä tuetaan hanketta suosivaa tahdonmuodostusta, ja siten ne 
ovat pikemminkin ”asianajajien keksimiä puolusteluja” kuin puolueettomia 
”tuomarinlausuntoja”. 

Hallinnossa on tyypillistä, että etukäteisselvityksillä koetetaan vetää 
matto alta odotettavissa olevalta arvostelulta. Juridisia etukäteisselvityk- 
siä ei voidakaan pitää luotettavina, vaan niillä yritetään tukahduttaa tie- 
teen vapautta, joka puolestaan on tiedonmuodostuksen elintärkeä edelly- 
tys. 

Etukäteisselvitykset eivät varmista hankkeen laillisuutta vaan osoitta- 
vat sen kyseenalaisuutta, kun kerran selvittämiseen on tarvinnut ryhtyä. 
Huomiota herättävää on, miksi hankkeen laillisuutta on ylipäänsä täyty- 
nyt tutkituttaa juristeilla, jos hanke sinänsä on niin ongelmaton ja suosi- 
teltava, että sen rahoittamiseksi on pitänyt ryhtyä oikein poikkeusmenet- 
telyyn. Kiertely ei liene eduksi rahoitetuille itselleenkään, sillä suosiminen 
ei legitimoi tutkijoiden omaa asemaa yhtä hyvin kuin avoin menettely. 

Mikäli taas hanke nähdään niin hyvänä, että se todellakin ansaitsee ra- 
hoitusta, se tulisi valituksi myös kilpahaun yhteydessä. Mutta jos hanke 
valitaan (erityisiin ansioihin viitaten) suoraan, haittapuolena on, että näyt- 
töä hankkeen puolesta ei saada, kun kilpailutus kierretään. Etukäteisselvi- 
tyksiin liittyvästä defensiivisyydestä päätellen menettelyn moraalinen ky- 
seenalaisuus on joka tapauksessa tiedostettu. 


1.5. Tieteenharjoittajien yhdenvertaisuus 


Himasen hankkeelle myönnetty summa on varsin suuri yhdelle yksityiselle 
taholle suunnatuksi rahakasaksi. Samansuuruisella budjetilla on yleensä 
perustettu kokonaisia tutkimusohjelmia, joissa toimii useita yliopistollisia 
projekteja. Nähdäkseni ei ole mitään syytä, miksi tulevaisuutta koskeva 
tieteellinen hanke pitäisi perustaa lähestymällä julkisuudelta piilossa vain 
yhtä filosofitahoa ja tämän yksityistä firmaa. 

Tiedonmuodostuksen lähtökohtana tulisi pitää monipuolisuutta ja sitä, 
että resurssit asetetaan eri tieteenharjoittajien haettaviksi. Sen jälkeen 
tutkimussuunnitelmat arvioidaan ja pisteytetään, ja lopuksi tieteellinen 
toimikunta tekee asiantuntija-arvioihin perustuvan päätöksen. Tästä on 
pidetty kiinni pienempiäkin varoja jaettaessa. Miksi kyseisestä käytännös- 
tä olisi oikeutettua luistaa tässä mittasuhteiltaan suuressa hankkeessa? 
Menettely polkee muiden tieteenharjoittajien asemaa ja loukkaa tieteilijöi- 
den yhdenvertaisuutta. 

1.6. Politiikan ja tieteen yhteen kytkeminen 


Talouselämä-lehti kysyi 24.8.2012 Pekka Himaselta, onko hänet ”palkattu 
kirjoittamaan kokoomuksen puolueohjelmaa”. Tämä merkinnee epäilystä, 
että tilaustutkimukset muodostuvat keppihevosiksi, joilla pönkitetään jo- 
takin poliittista ideologiaa. Näin tietoa tai totuutta yritetään johdella po- 
liittisista toiveista eikä siitä, miten asiat ovat. Vakavassa taloudellisessa ja 
yhteiskunnallisessa tilanteessa ei pitäisi kuitenkaan olla varaa puoluveellis- 
ten raporttien laatimiseen, vaan resursseja tulisi suunnata riippumattomi- 
en tutkimustahojen tukemiseen. 

Tilaustöissä on se ongelma, että ne muodostuvat tendenssimäisiksi ja ti- 
laajan poliittista ideologiaa myötäileviksi. Siten ei ole syytä odottaa, että 
ne palvelisivat rahoittajatahojenkaan tieteellistä tai yhteiskunnallista us- 
kottavuutta. 

Tiedonmuodostusta ei pitäisi altistaa vääristymisen riskille, vaan tulisi 
turvata monipuolisuus ja arvovapaus. Muutoin kyse ei ole tutkimuksesta 
vaan poliittisen ohjelman laatimisesta. Päätelmänäni esitän, että kyseessä 
ei ole tieteellinen tutkimus vaan hanke, joka on osa poliittista prosessia. 
En löydä yhtäkään tutkimuksellista syytä, jolla voitaisiin oikeuttaa tällais- 
ta erittäin kallista hanketta ja sen suuntaamista vain yhdelle taholle. 


2. Sisällön arvostelua 


Muotoseikkoihin liittyvän arvostelun ohella esitän huomautuksia myös si- 
sällöstä. Himasen hanke on perustettu kolmen tutkimusympäristön — ta- 
louden, hyvinvointiyhteiskunnan ja kulttuuri-identiteettien — välisten suh- 
teiden selvittelyn varaan. Hankkeessa on tiedostettu, että globaalin talou- 
den ongelmat ovat siirtyneet yhteiskuntien, kulttuurien ja identiteettien on- 
gelmiksi. Samalla on viitattu vastarintaidentiteettien syntymiseen sekä 
”äärioikeistolaisuuden kasvuun” (suunnitelman sivu 7/26). 

Olen myös itse käsitellyt edellä mainittuja kysymyksiä muun muassa 
teoksissani Dialoginen filosofia — Teoria, metodi ja politiikka ja Kansallisfi- 
losofinen manifesti — Tie tulevaisuuden Suomeen. 

Nähdäkseni mainitut ongelmat ovat todellisia. Ilmeisesti ne eivät voi 
kuitenkaan ratketa Himasen ja hänen yhteistyökumppaniensa jo aiem- 
minkin suosittamilla taivuttelevilla ratkaisuilla, joilla eriarvoisuudesta ja 
talouselämän ongelmista kärsineitä ihmisiä suostutellaan entistä vahvem- 
min omaksumaan ne ilmiöt (esimerkiksi työvoiman pakkosiirrot ja yhte- 
näiskulttuurien hajoaminen), joita vastaan liikehdintä on noussut. 

Omasta mielestäni liikehdinnän kasvu on ollut ymmärrettävää, vaikka- 
kaan ei kaikin osin hyväksyttävää. Kansalaisten esittämän kritiikin kaut- 

ta (esimerkkinä vaikkapa Kreikan mellakat) on toteutettu kansanvaltaa ja 
ilmaistu aitoa huolta elinolosuhteiden puolesta. On reagoitu yhteiskunnas- 
sa koettuihin epäoikeudenmukaisuuksiin. 

Siksi tieteellisen ajattelun ja poliitikkojen ei pitäisi pyrkiä niinkään oh- 
jaamaan tai hallitsemaan kyseisiä ilmiöitä kuin koettaa ymmärtää niiden 
syitä. Vain tältä pohjalta oloja voitaisiin korjata. 

Olisi myönnettävä, että taloudellinen valta ja poliittinen hallinto ovat 
menetelleet moraalisesti kyseenalaisella tavalla edistäessään globalisaatio- 
ta sekä yleiseurooppalaista talous- ja yhteiskuntajärjestystä. Kansallisval- 
tioiden toimintaedellytykset ja kansallisvaltioiden itsemääräämisoikeus 
ovat tällöin heikentyneet. Mikäli ajatellaan tavoitteenasettelun mukaisesti 
Suomen asemaa ja tulevaisuutta, kansallisvaltioiden toimintaedellytyksiä 
ja itsemääräämisoikeutta pitäisi nähdäkseni vahvistaa kansallisilla strate- 
gloilla, joita monet Aasian nousevat suurvallat, kuten Etelä-Korea, Intia ja 
Kiina, ovat omasta puolestaan laatineet. 

Nähdäkseni Himasen hanke on eräs merkki mielipiteiden manipulaati- 
osta. Näkökulma on asetettu yhteiskunnallisen yläkerroksen puolelle. Ta- 
loudellinen globalisaatio on nähty välttämättömyytenä, johon ihmisten on 
vain sopeuduttava. Omana roolinaan tutkimus näkee ”sopeuttajana” toi- 
mimisen, jolloin sen asema muodostuu epäkriittiseksi ja vallitsevien globa- 
lisaatiosuuntausten kannalta myötämieliseksi. 

Hanke muodostuu pääasiassa tutkijoiden keskinäisestä kanssakäymi- 
sestä — ei yhteiskunnallisten olojen tutkimisesta. Tutkimuksesta puuttuu 
näköala yhteiskunnalliseen todellisuuteen. Se koostuu bisnesluokan len- 
noista (6 000 euroa kukin) sekä ”huippuseminaareiksi” sanotuista kättely- 
kollokvioista, joissa tutkijat kommunikoivat keskenään tai itse valitsemien- 
sa poliittisten ja taloudellisten johtajien kanssa. 


2.1. Sovinnaisuuden pahe kekkulointia vaarallisempi 


On kieroa, että hankkeessa viitataan ”dialogisuuteen”, vaikka sen perus- 
tamiseen ei ole liittynyt minkäänlaista julkista keskustelua. Ensimmäisen 
kerran keskusteluun varattiin tilaisuus marraskuun 2012 seminaarissa, 
johon voitiin ottaa ”ohjausryhmän lisäksi muitakin sopiviksi katsottuja asi- 
antuntijoita dialogiin” (sivu 15/26, kursiivi lisätty). 

Tulkitsen tilannetta niin, että tutkimuksen luvattuja kontribuutioita 
ovat lähinnä asenteiden muokkausta ehdottavat toimet, jotka ovat omiaan 
syventämään ”eliitiksi” koetun poliittisen ja taloudellisen johdon sekä kan- 
san syvien rivien välistä kuilua. Sellaisina ne mahdollisesti lisäävät kan- 
sanryhmien välistä epäluottamusta. Tämä näkyy jo yleisöpalautteessa, jos- 
sa tutkimusta on arvioitu mitäänsanomattomaksi, kalliiksi ja todellisuu- 
desta irrallaan olevaksi.5%? 

Toisaalta arvostelu on ollut tarpeetonta sikäli, että hanke on kumonnut 
itse itsensä. Epäilenkin hallituksen tilanneen hankkeen juuri siksi, että 
Himasen kannanottoihin verrattuna hallituksen oma sanahelinä näyttäisi 
jälleen täysin selkeältä ja ymmärrettävältä. Asiaa havainnollistavat Hima- 
sen tekemät linjaukset, jotka vivahtavat eriskummallisilta. Himanen jul- 
kaisi teoksensa Sininen kirja viime syksynä paljon mainetta saaneiden 
kalsarikänniensä550 jälkeen, ja väliraportiksi tarkoittamassaan teoksessa 
hän valaisee asioita näin: 


Kuten todettiin, uudessa hyvinvointiyhteiskunnan tilanteessa ei ole mi- 
tään toista hyvinvoinnin haastetta kuin työhyvinvointi, jolla olisi ihmis- 
ten elämänlaadun lisäksi taloudellisesti niin suuri mittakaava. Tulevai- 
suus-hankkeen toisena osana on siksi syvennettävä tuottavaan hyvin- 
voinnin ohjelmaa ilmaisun jälkimmäisen sanan osalta.551 


Lienevätkö viimeiseen virkkeeseen sekoittuneet putkareissujen ajatusku- 
lut? ”Kriittisen tärkeä”, ”syväongelma”, ”avainkehitys”, ”suurhaaste” ja 
”jättiläisydin” ovat ylidramatisoitua uuskieltä, jonka takaa puuttuu teoria: 
näkemys yhteiskunnan ja talouden voimista. Ilmaisuvoimaisimmillaan 
Himanen lieneekin ollut silloin, kun hän astui Isolla Roobertinkadulla te- 
pastelleen koiran hännälle, ja koira tämän tuloksena vinkaisi!552 

En epäile, ettei myös Himasen persoonan julkinen muilutus olisi ollut 
jollakin tavoin paljastavaa — tai ainakin joko myötätuntoa tai myötähäpeää 
herättävää. Mutta filosofien ja tieteenharjoittajien arvosteleminen ei saisi 
typistyä pelkkään tapojen kritisoimiseen. Esimerkiksi Himanen on onnis- 
tunut olemaan ”paheellinen” ja ”epäsovinnainen” vain käytökseltään. Hän 
ei ole edennyt olemaan paheellinen sillä filosofisella tavalla, jolla filosofit 
yleensä kiusaavat valehtelijoita ja vallankäyttäjiä. 

Nyt Himasen uskottavuuden vaarantavat hänen oma sovinnaisuutensa 
ja valtakunnanfilosofin roolinsa, joilta häntä ei pelasta edes myyttisen tai- 
teilijaelämän tavoittelu. Himasen varsinainen pahe ei olekaan hänen ah- 
neutensa tai toikkarointinsa päihtyneenä; niihinhän kykenee kuka vain. 

Hänen todellinen paheensa on, että hän on sitoutunut hallituksen mas- 
kotiksi ja luottohenkilöksi. Tietystä nauruhermojen koettelusta huolimatta 
tieteen ja julkisen sanan pitäisi varoa menemästä mukaan tähän populis- 
miin ja kohdistaa katseensa hankkeen sisällöllisiin heikkouksiin. 


2.2. Tutkimuskohteen ja metodin puuttuminen 


Pulmallista Himasen hankkeessa on, että siltä puuttuu selkeästi asetettu 
tutkimusaihe, tutkimuksen kohteena oleva kysymys tai ongelma sekä mene- 
telmä. Suunnitelma koostuu lähinnä toiminnallisten seikkojen, kuten mat- 
kojen ja seminaarien, ajoituksesta sekä tutkijoiden esittelystä, eikä sitä ole 
rajattu juuri mitenkään. 

Tilaussopimuksessa puhutaan Suomen tulevaisuuden visioinnista, mut- 
ta 25.2.2013 Neloselle antamassaan TV-haastattelussa pääministeri Ka- 
tainen kertoikin Himasella olleen tekeillä mielenkiintoista vertailevaa tut- 
kimusta. Vertailevaa tutkimusta suolletaan maailman tutkimuslaitoksista 
pilvin pimein, ja niiden raportit kuuluvat sanomalehtiin. Miksi päämääriä 
ja suuntia etsivää filosofiaa pitäisi tuottaa näiden immanenttien aineisto- 
jen pohjalta? 

Myöskään tehdyt valinnat eivät vaikuta valaisevilta. Esimerkiksi Kali- 
fornian Piilaaksosta tai Chilen taloudesta tehtävät (ja jo laaditut) Anna 
Lee Saxenianin empiiriset tapaustutkimukset (case study) eivät ole vertai- 
lukelpoisia Suomen tilanteen kanssa. Myöskään Aasian kasvustrategiaa 
tutkineen You-Tien Hsingin analyysit eivät sellaisinaan sovi Suomen tilan- 
teen arvioimiseen. Globalisaation koko ongelmaa ei saada hahmotettua 
erillistapausten valossa, eikä yksittäisissä valtioissa koettuja taloudellisia 
tai poliittisia nousuja ja laskuja voida selittää maailmanlaajuisen globali- 
soitumisparadigman kautta. 

Ajallisesti tutkimus on tyytynyt rajaamaan itsensä kaksivuotiseksi, 
vaikka tutkittavaa riittäisi viisivuotissuunnitelman mitalla. Hankkeessa ei 
ole myöskään määritelty, mitä tulevaisuuden osaa hanke koskee, vaan 
suunnitelmassa puhutaan tulevaisuudesta summittaisesti. 

Suunnitelman sivulla 6/26 viitataan toistuvasti siihen, että tavoitteena 
on (tilaajan toivomuksia myötäillen) nimenomaan Suomen tulevaisuuden 
suunnittelua koskeva hyöty (”Suomen tulevaisuusselonteon kontribuutiot”, 
”Suomen kasvun malli -prosessi” ja ”Yhteiskunnalliset ”Suomen tulevai- 
suus" -huippufoorumit”). Hankkeen lavea kansainvälinen luonne on kui- 
tenkin irrallaan Suomen valtion ja suomalaisen yhteiskunnan tilanteesta. 
Olisi pitänyt selkeämmin valita, onko kyse Suomea koskevan tutkimuksen 
tuottamisesta vai kokonaisen maailmanselityksen laatimisesta. Johtopää- 
töksenäni esitän, että hanke on liian mahtipontinen, rönsyilevä ja laaja, 
jotta se voisi palvella sen enempää teoreettisena mallina kuin käytännölli- 
senä ohjelmanakaan. 


2.3. Ongelmallinen kansainvälisyys 


Kansainvälinen konteksti on tarpeellinen mutta liian laaja ajatellen tavoit- 
teena pidettyä suomalaisen yhteiskunnan suunnittelua. Himanen on itse 
hankkeen ainoa suomalainen tutkija, mikä korostaa hänen omaa rooliaan 
ja antaa hänelle vapaat kädet sekä toiminnallisesti että yhteiskuntaamme 
koskevien tulkintojen suhteen. 

Himasen hankkeen ”kansainvälisyyttä” ei olisikaan saanut pitää perus- 
teena hankkeen junailemiseen vain hänelle. Tieteellisen kansainvälisyyden 
tarkoituksena on taata monipuolisuus ja puolueettomuus. Rahoitettavan 
hankkeen kansainvälisyys koostuu kuitenkin Himasen omaan kokoon- 

panoon perustuvista seminaareista ja hänen omista tutkijavalinnoistaan 
eikä tiedeyhteisön kansainvälisyydestä. Tähän liittyen hankkeen hallinto 
on keskitetty vain Himasen Sofos-yhtiölle. 

Kansainvälisyys ei ole myöskään yksiselitteisen suosittava piirre tutki- 
muksessa, joka koskee suomalaista yhteiskuntaa. Jos hankkeeseen olisi 
valittu mukaan joku toinenkin suomalainen filosofi, erimielisyyttä suoma- 
laisen yhteiskunnan tilasta ja tulevaisuudesta ei olisi voitu välttää. Erimie- 
lisyys ei edistä yhteistyötä, mutta myöskään yksimielisyys ei edistä tiedet- 
tä. 

Hankkeen liioiteltu kansainvälinen painotus tukahduttaa kotimaista 
kulttuurikritiikkiä, sillä suurin osa seminaaritilaisuuksista järjestetään 
kaukana Suomesta: Espanjassa ja Yhdysvalloissa. Näin ollen kalliit konfe- 
renssit ja matkustus eivät palvele väitetysti ”dialogisuutta” eivätkä tutki- 
muksen viestittymistä osaksi suomalaista keskustelua. 

Hankkeessa ei ole otettu riittävästi huomioon esimerkiksi suomalaisen 
yhteiskunnan viimeaikaista jakautumista arvokonservatiiveihin ja arvoli- 
beraaleihin eikä myöskään vähemmistöihin kohdistuneen rasismin esiin- 
nousua. Huomioitu ei ole myöskään EU-kriittisyyden lisääntymistä eikä 
poliittisen kannatuksen siirtymiä, kuten perussuomalaisen puolueen rä- 
jähdysmäistä kasvua. Se, että hankkeessa ei puhuta näistä kysymyksistä 
saati antauduta aiheita koskevaan kotimaiseen dialogiin lainkaan, tekee 
hankkeesta dialogisuuden irvikuvan. 

Käsitykseni mukaan hanke on järjestetty ulkomaisten tutkijoiden väli- 
seksi, jotta tutkijoiden ei tarvitsisi kohdata silmästä silmään suomalaisen 
yhteiskunnan ongelmia, kuten taloudellista eriarvoistumista, nuorison syr- 
jäytymistä, huoltosuhteen heikkenemistä ja monia muita todellisia pulma- 
kysymyksiä. 

Pelkkään kansainväliseen tutkijavuorovaikutukseen liittyvä sisäänpäin 
lämpiävyys on seuraus siitä, että hanketta ei ole asetettu avoimesti haet- 
tavaksi eikä sitä ole kilpailutettu suomalaisten tutkijoiden kesken. Johto- 
päätöksenäni esitän, että hankkeessa viitattu kansainvälisyys ei edistä 
tutkimuksen tavoitteita vaan vaikuttaa keinotekoiselta verukkeelta, jolla 
on pyritty oikeuttamaan hankkeen rahoitusta ja sen elitististä luonnetta. 


2.4. Tekeillä olo ja ”ilmaisuus” 


Hankkeen sanottiin olevan jossakin muodossa käynnissä jo suunnittelu- 
vaiheessa. Epävirallinen käynnissä olo ei nähdäkseni riitä perusteeksi sil- 
le, että juuri tätä hanketta pitäisi rahoittaa. Yleensäkin eri tieteenharjoit- 
tajilla on tekeillä omaa asiantuntemusalaansa koskevia kirjoja ja muita 
julkaisuja. 

Se, että Himanen vuonna 2010 toimitti valtioneuvoston kanslialle kirjan 
Kukoistuksen käsikirjoitus näennäisesti ”ilmaiseksi”, viittaa lahjonnan- 

omaiseen suhteeseen. Teos oli laajennettu versio vuoden 2004 raportista. 
Kirjan ilmestyessä arvelin Himasen joko maksavan edellisen hankkeen ke- 
peähköistä tuloksista johtuvia velkojaan tai luovan sosiaalista pääomaa, 
joka ”pidettäisiin tilillä”, kunnes valtioneuvosto hyvittäisi asian tulevai- 
suudessa. 553 Juuri näin onkin nyt käynyt. 

Hankesopimuksessa mainitaan tutkijoiden tekevän myös paljon ”palka- 
tonta työtä”, mutta toisaalta he hyödyntävät aiempaa aineistoa, joka vain 
muokataan tätä hanketta varten. ”Palkalliseksi” määritelty työ on puoles- 
taan erittäin kallista ja sisältää huippukalliita hotellikuluja. Myös näistä 
syistä on epäiltävä, että Himanen toimii valtioneuvoston ”hovihankkijana” 
yksipuolisesti ja sellaisella tavalla, joka vaarantaa kriittisen tiedonmuo- 
dostuksen ja sisältää korruptiivisen suhteen. 

Himasen yksinään omistama Sofos Oy tuotti viime tilikaudella voittoa 
peräti 280 000 euroa, joka on yli puolet 480 000 euron liikevaihdosta. Palk- 
koja firma maksoi vain 7 000 vuodessa mutta osinkoja täyden verovapaasti 
nostettavan määrän, eli 60 000 euroa. Varsin suuren osan rahoista Hima- 
nen vaikuttaa siis laittaneen omiin taskuihinsa. 


2.5. Evaluaation puutteet 


Himasen hankkeelle on onneksi nimetty koordinaatiotiimi, jota sanotaan 
”ohjausryhmäksi”. Käytännössä sen asema ei ole kuitenkaan ohjaava vaan 
on rajattu tutkimuksen etenemiseen liittyvään seurantaan. Ohjausryhmän 
jäsenet ovat rahoittajien tai tilaajan omia edustajia, ja hankkeelta puuttuu 
tieteellisen käytännön mukainen ulkopuolinen referointi. 

Suomen Akatemian puolelta hanketta valvoo professori Matti Sintonen, 
joka on kiusallisessa kaksoisroolissa. Toisaalta hänen pitäisi olla kriittinen 
filosofi, mutta toisaalta hän on rahoittajan edustaja, jonka tehtäväksi 
muodostuvat helpostikin vain Akatemian rahoittaman hankkeen oikeut- 
taminen ja sen perusteleminen, että rakkaat rahat eivät ole kuluneet huk- 
kaan. 

Suunnitelmassa ei ole myöskään mainittu, miten hankkeen tuloksia ar- 
vioidaan jälkikäteen. Hankkeelta puuttuvat siis sekä ohjaus että etukäteis- 
ja jälkikäteisarviointi. Rohkenen silti toivoa, että ohjausryhmä ottaisi tässä 
kirjoituksessa esittämäni arvostelun huomioon hanketta mahdollisesti ar- 
vioidessaan. 

Nyt kun hankkeen laillisuuden arviointi on edennyt oikeuskanslerin 
selvitettäväksi, vaarana on, että menettelyn moraalisuutta puidaan vain 
juridisin kriteerein. Saattaapa hallitus käyttää oikeuskansleria myös pe- 
sukoneena, sillä hän on katsonut läpi sormien useita muitakin vääryyksiä. 
Niistä yksi oli Eva Biaudet'n nimittäminen vähemmistövaltuutetun vir- 
kaan kelpoisuusehtoja täyttämättömänä, jolloin yli käveltyjä kertyi kolmi- 

senkymmentä. Onpa ratkaisu mikä tahansa, asiaa pitäisi käsitellä myös 
Tutkimuseettisessä neuvottelukunnassa. 


2.6. Hankkeen kalleus ja suurisuuntaisuus 


Himasen hankkeelle myönnettiin poikkeuksellisen suuri rahamäärä ver- 
rattuna henkilökuntaan ja toimintaan. Hankkeella ei ole sen tyyppisiä 
välttämättömiä kuluja kuin kokeellisessa tutkimuksessa, jossa suoritetaan 
laajoja empiirisiä testejä. Hanke ei myöskään edellytä sellaisia suuria in- 
vestointeja, kuten on laita fysiikassa tai lääketieteessä, joissa käytetään 
kalliita tutkimuslaitteita. 

Filosofit ja yhteiskuntatieteilijät eivät ole koskaan voineet edes kuvitella 
saavansa rahoitusta näin kalliille omille hankkeille, joiden kulut ovat ra- 
kettitieteen luokkaa. Himasen hankkeen suuria kustannuseriä ovatkin 
juuri lentomatkat, jotka tehdään todellisessa Ahtisaari-luokassa. Yleensä 
tiedematkoja rahoitetaan edullisempien vaihtoehtojen mukaan. 

Nähdäkseni Himasen hankkeen korkeat kulut johtuvat luksuselämän 
tavoittelusta, eikä myöskään ohjausryhmän pitäisi niitä hyväksyä. Kuluille 
pitäisi asettaa katto tai ohjausryhmälle ohjausryhmä. Johtopäätöksenäni 
esitän, että hanke on suunniteltu avoimeksi piikiksi, johon laskut siirre- 
tään vailla kontrollia tai ohjausryhmän suostumuksella. Omavaltainen 
luksuselämän vietto julkisilla varoilla on korruption yleispiirre, ja osa va- 
roista pitäisikin periä takaisin rahoittajille. 


2.7. Panos-tulos-suhde 


Hankesopimuksessa ei ole mainittu, mitä tuloksia hankkeessa on tarkoitus 
tuottaa — tekeillä olevaa nippukirjaa lukuun ottamatta. Artikkelikokoel- 
man kirjoittamiseen 700 000 euroa on joka tapauksessa kohtuuttoman pal- 
jon. Filosofit ja yhteiskuntatieteilijät ovat tuottaneet enemmän laadukkai- 
ta julkaisuja kokonaan omalla kustannuksellaan, virkatyönä tai oman toi- 
men ohella. 

Myöskään seminaarien järjestäminen ja sitä kautta karttuva asiantun- 
temuksen lisäys eivät riitä hankkeen perusteluiksi. Asiantuntemusta ja 
ehdotuksia yhteiskunnan kehittämiseksi on ollut tarjolla runsaasti muu- 
toinkin. 

Dialogisuutta hanke ei nähdäkseni edistä, sillä salassa valmistelun 
kautta vuorovaikutus on rajattu pois. Käsitteet ”kukoistus” ja ”luova inno- 
vaatiotalous” eivät ole sellaisia taikasanoja, joilla talouden, politiikan ja 
ihmisten identiteettirakenteiden ongelmat saataisiin ratkeamaan. Hanke 
on retorinen käsitepeli, joka koostuu sanojen diskursiivisesta pyörittelystä. 

Ei ole todennäköistä, että ”kestävän kasvun” ongelmia voitaisiin yli- 
päänsä ratkaista sellaisella preskriptiivisellä mallilla, visioinnilla tai ohja- 
uksella, joka hankkeella on tähtäimessään. Tämä johtuu siitä, että kirjal- 
linen ohjelmanjulistus on jo sinänsä epäadekvaatti tapa lähestyä ongelmien 
kokonaisuutta. Mikäli filosofit ja yhteiskuntatieteilijät pystyisivät ratkai- 
semaan kestävää kasvua koskevat ongelmat kynällään tai puheillaan, he 
olisivat tehneet sen jo. 

Himasen hankkeessa on kyse innovaatiotaikuruudesta, joka muistuttaa 
villin lännen käärmeöljykauppiaiden toimintaa. Johtopäätöksenäni esitän, 
että tutkimuksen tavoite on liian kunnianhimoinen eikä voi sen vuoksi 
konkretisoitua selviksi tuloksiksi. Hanke havainnollistaa yhteiskunnallista 
kriisiaikaa, jolloin sofisteja nousee kuin sieniä sateella. 


2.8. Filosofisten tulkintojen ja konkreettisuuden puuttuminen 


Nähdäkseni hankkeen sisällössä ei ole mitään sellaista ylivoimaista ideaa, 
jolla poikkeuksellista rahoitusmenettelyä olisi voitu oikeuttaa. ”Kestävä 
kasvu” on aihe, josta on puhuttu jo 1980-luvulta asti. ”Kestävä kasvu" on 
abstraktio ja yläkäsite. Se on konstruktivistinen, perusteettoman optimis- 
tinen, kehitysuskoinen ja sellaisena kovin infantiili tavoite, jolla saattaa 
olla symbolista merkitystä korostetun maskuliinisuuden ja omnipotenssi- 
fantasioiden vertauskuvana. 

Halussa nähdä kasvukäyrien kiitävän kohti koillista ilmaistaan alita- 
juista huolta patriarkaalisen ja fallisen yhteiskuntajärjestyksen sekä ar- 
vouniversumin tulevaisuudesta. Hankkeen tappioksi tätä sen omaa verta- 
uskuvallisuutta ei ole kuitenkaan tiedostettu tutkimustyössä. 

Aikana, jolloin markkinoita lepytellään kuin vihastunutta Jumalaa ja 
pankkituen perusteita keksitään kuin ontologisia jumalatodistuksia, voi- 
taisiin kritisoida koko rahoitusjärjestelmän metafyysistä uskomustenvarai- 
suutta, mutta tämä filosofinen näkökulma Himasen projektista puuttuu 
kokonaan. 

Hanketta asetettaessa on oletettu, että todellisuus ja erityisesti Suomi 
väistämättä ”kehittyvät” kohti kukkeampia ja kauniimpia muotoja, vaikka 
taantuminen on paljon ilmeisempää. Jo hankkeen nimessä on lausuttu 
ideologinen ja esiteoreettinen tarkoitusperä. Onnistuessaankin ”kasvu” on 
vain sivuseuraus siitä, mikäli konkreettiset yhteiskunnalliset ongelmat 
pystytään ratkaisemaan. 

Myöskään konkretiaa Himasen aikeissa ei ole ollut, vaan asioiden usko- 
taan ”kehittyvän ja edistyvän” tutkijoiden hokiessa ”dignityä” ja heidän 
kiitäessään lentokoneen nokassa kohti köyhyydenvastaista seminaaria. 
Ihmisarvosta muistuttaminen voi olla paikoin tarpeellista, mutta filosofi- 
sesti katsoen kyseinen ripitys ei ole kovin kehittynyttä, sillä etiikan perus- 
tana ihmisarvo ei ole voinut jäädä keneltäkään huomaamatta. 

Tärkeämpää olisikin suunnata rahoitusta esimerkiksi niihin aiheisiin, 
joita olen tarkastellut teoksissani Työttömän kuolema (2005/2010) ja Valhe 
kaatuu (2012). Niitä ovat: 


— globalisaation aiheuttamat vauriot (kuten pääomien maastapako, 
valtioiden välinen verokilpailu ja työvoiman pakonomainen siirtely 
maasta toiseen), 

— poliittisten järjestelmien kyvyttömyys kontrolloida globalisaatiota, 

— kansallisvaltioiden vaikutusvallan ja kansallisvarallisuuden vähe- 
neminen, 

— valtioiden ohjaaminen ”sisäisiin devalvaatioihin” (eli palkanalennuk- 
siin ja sosiaaliturvan leikkauksiin), 

— julkistalouksien köyhtyminen sekä hyvinvointiyhteiskuntien haavoit- 
tuminen, 

— koko länsimaisen elämäntavan ja talouskasvun taittuminen pysy- 
vään ja pitkään laskuun sekä 

— Euroopan unionin ja euron repeäminen. 


Kulttuuri- ja identiteettipoliittisia ongelmia, kuten muukalaisvihan kas- 
vua, voidaan ymmärtää vasta näiden seikkojen tunnustamisen kautta. 
Juuri sen vuoksi pitäisi ensisijaisesti hillitä liiallisuuksiin edennyttä globa- 
lisaatiota ja palauttaa kansallista itsemääräämisoikeutta esimerkiksi ra- 
hapolitiikkaan (omat valuutat, devalvaatio- ja revalvaatiomahdollisuus) ja 
finanssipolitiikkaan (EU:n yhteisen verotuksen kielto). Kansallisvaltioita 
pitäisi vahvistaa myös sosiaalipolitiikan alueella, sillä itsenäiset kansallis- 
valtiot ovat osoittautuneet tehokkaiksi yksiköiksi hyvinvointiyhteiskuntien 
ylläpitämisessä. 

Olisi muistettava, että eurooppalaiset hyvinvointiyhteiskunnat syntyi- 
vät eriarvoisuutta luoneista sääty-yhteiskunnista vasta, kun ruhtinaskun- 
nista koostunut feodaaliyhteiskunta kumottiin ja säädyt sekä työväenluok- 
ka löysivät yhteisen etunsa kansallisvaltioiden sisällä. Kansallisvaltio on 
ollut se hegeliläis-snellmanilainen Järjen instrumentti, jonka varaan hy- 
vinvointiyhteiskunnat on rakennettu mutta jota nyt ollaan purkamassa 
kansanvallan ja ihmisten hyvinvoinnin tappioksi. 


2.9. Europropagandalle sokeutuneet filosofit 


Ironista on, että koko EU luotiin beethovenilaisen harmonian ja kantilai- 
sen universalismin perustalle. Oletettiin, että ikuiseen rauhaan päästään, 
jos valtiot sitoutetaan taloudellisesti toisiinsa. Talous nähtiin välineenä ja 
poliittiset ihanteet päämäärinä. Toisin kuitenkin kävi. Talous on nyt isäntä 
ja ihminen orja. Tämän ei olisi pitänyt olla yllätys, sillä raha yleensäkin 
muodostaa juuri sellaisen ”hobittien valtasormuksen”, josta on mahdotonta 


528 


päästää irti. Talouden taikamaailmassa EU-idealisteille kävi kuin noidan 
oppipojalle, joka ryhtyi kokeilemaan taitojaan mestarin poissa ollessa, eikä 
hän henkien päästyä irti saanutkaan niitä enää takaisin pulloon. 

Niinpä on paradoksaalista, että Nobelin rauhanpalkintokin myönnettiin 
Euroopan unionille, sillä EU ei ole vain hallinnut kriisejä, vaan se on itse 
luonut ennennäkemättömän suuren talouskriisin ja muuttanut kriisitilan- 
teen pysyväksi. Euroopan unionin väitetty rauhantyö on ollut sitä paitsi 
täysin turhaa, sillä toisen maailmansodan jälkeen Euroopan ongelmana ei 
ole ollut kansalaisten demokratiahalujen puute eikä rasismi. Sen sijaan 
ongelmaksi on noussut EU itse, joka kylvää eripuraa, virkavaltaisuutta ja 
rasismia omalla pakkovaltaisuudellaan. 

Nimetessään ”äärioikeistolaisuuden kasvun” ongelmaksi ja kieltäyty- 
mällä arvostelemasta vastaavalla tavoin äärivasemmistoa Himanen on 
asettunut yhtäältä vihervasemmistolaisen ja toisaalta myös talousliberalis- 
tisen agendan kritiikittömäksi takuumieheksi. Myöskään maahanmuuttoa 
hän ei tunnusta ongelmaksi, vaikka ongelmat ovat aivan ilmeisiä ja koske- 
vat sekä maahanmuuton kohteena olevia yhteiskuntia, maksajiksi pakotet- 
tuja länsimaiden kansalaisia että siirtolaisia itseään. 

Himasen tapaiset filosofit — yhdessä toimeksiantajiensa kanssa — eivät 
ole ymmärtäneet, että hyvinvoinnin takaavaa sosiaali- ja talouspolitiikkaa 
voidaan tehdä vain kansallisvaltioiden kokoisten yksiköiden sisällä, juuri 
niiden, joissa asuvia ihmisiä yhdistävät yhteiset kieli, kulttuuri ja kansa- 
kunnan yhteenkuuluvuuden tunne. Yhteisen arvomaailman pitäisi ohjata 
toimintaa, mutta tätä nykyä todellinen valta EU:ssa kuuluu taloudelle ja 
virkamieskunnalle, eikä poliitikkojen ja kansalaisten tahdolla ole juuri 
minkäänlaista vaikutusvaltaa. 


3. Lopuksi 


Johtopäätöksenäni esitän, että olen hankkeen sisällöstä ja sen suosittamis- 
ta ongelmien lähestymistavoista täysin eri mieltä kuin Himanen. Tilan- 
teessa, jossa EU joko tiivistyy tai hajoaa rahaliitosta alkaen, ei ole syytä 
jatkaa pimeään ytimeen syöksymistä vaan katsella pitkillä valoilla tulevai- 
suuteen. 

Nähdäkseni Himasen hanke on perustettu tutkijoiden omaa etua ajatel- 
len ja hallitusohjelman myötäilemiseksi, ja pidän kyseistä menettelyä epä- 
tieteellisenä ja epäoikeudenmukaisena. Niinpä en näe tieteellisiä enkä ju- 
ridisesti hyväksyttäviä syitä, joilla poikkeusmenettelyä Himasen eduksi 
olisi voitu oikeuttaa. Sen sijaan pidän menettelyä erittäin kyseenalaisena — 
paitsi laillisuuden — erityisesti moraalin kannalta. 

Asia on seurausharkinnan kannalta tärkeä, sillä ratkaisulla on tieteen 
ja hallinnon moraalia joko vahvistava tai rapauttava yleisvaikutus. Mikäli 
menettely hyväksytään, tieteenharjoittajat ja poliitikot voivat pyrkiä käyt- 

tämään sitä jatkossa hyväkseen. Tämä merkitsee, että vastaisuudessa val- 
tioneuvoston kanslia koetaan tieteen ja tutkimuksen joulupukiksi, jonka 
selän takaa voidaan taivutella rahoittajia myöntämään resursseja tieteelle. 
Toisaalta poliitikot voivat käyttää tieteenharjoittajia oikeuttamaan omia 
ideoitaan lahjomalla heitä rahoittajatahojen kassakirstusta. 

Himasen hanke saattaa vahingoittaa filosofiaa myös ansaitsemansa ar- 
vostelun kautta, jos poliitikot ja tiedeyhteisö alkavat kiristellä normiruuve- 
ja. En missään tapauksessa tarkoita, että filosofian pitäisi olla ahdasot- 
saisten tuikitieteilijöiden kahleissa, ja olenkin julkaissut omatoimisesti 
myös itse, sillä tieteellisessä kommunismissa on usein mahdotonta saada 
läpi mitään poikkeavaa ja omaperäistä. Kannatan kyllä vapaata ja luovaa 
filosofiaihannetta, mutta pitikö kaikki rahat kasata vain yhdelle? Himasel- 
le ohituskaista sopii huonosti, sillä hänen limusiinikyytinsä polttoainetan- 
kissa pyörii veronmaksajilta laskutetun gasoliinin kierre. 

Vaihtoehtona esitän, että tulevaisuuden mahdollisuuksia suunnittele- 
maan pitäisi voida ilmoittautua avoimesti hakemusmenettelyssä, jolloin eri 
tieteenharjoittajat voisivat tuoda esille näkemyksiään. Hankkeiden henki- 
lökunta pitäisi valita niin, että mukaan saataisiin eri mieltä olevia tutkijoi- 
ta. Oikeudenmukainen toimintatapa aivoriihen järjestämiseen ei olisi suo- 
rahankinta vaan julkisista hankinnoista annetun lain 1 luvun 5 pykälässä 
mainittu avoin menettely, neuvottelumenettely tai kilpailullinen neuvotte- 
lumenettely, mahdollisesti myös suunnittelukilpailu. 

On jännittävää nähdä, mitä Himasen hankkeesta seuraa ja kuinka suu- 
ret kiitokset hänelle tilataan ihan vain sen osoittamiseksi, että kriitikot 
ovat ”väärässä”. En ihmettelisi, vaikka eräät Himasen kollegat onnittelisi- 
vat häntä taitavasta rahain rohmunnasta, sillä osoittaahan se toki taitoa 
työntää kätensä hallitusherrojen taskuihin ja tyhjentää ne irtokolikoista 
aikana, jolloin valtiovarainministeriön pöytälaatikot huutavat tyhjyyttään 
niin isommista kuin pienemmistäkin killingeistä. 

Näin sanoessani en ole kateellinen vaan iloitsen, ettei minun tarvitse 
myydä filosofiaani, vaikka joudunkin säästämään leivästä saadakseni omat 
kirjani tuotetuiksi. Sen sijaan tavoittelen oikeudenmukaisuutta ja pahoit- 
telen, että joidenkin täytyy toimia noin epäreilusti, sillä olen pitänyt filoso- 
fin ja poliitikon ammatteja perimmältään kunniallisina. 

